
Capitolul ] 
INTRODUCERE ÎN ISTORIA BISERICEASCĂ UNIVERSALĂ 

împărţirea şi metoda Istoriei Bisericești Universale... nene neeneeeeneeee 
1.2. Ştiinţele auxiliare. Izvoarele şi bibliografia generală 

a Istoriei Bisericești Universale ............mcmenene nenea emana ne enenenaena nana 

1,22; 


12.3: 


SS pi pd [CAL o 1) i stă 1177 a ARRIDO ORE ROI ROD RE RE RE IRRD RR RE RO E RR Net OR RI 

Bibliografia Istoriei Bisericeşti Universale ................eeeneeneneeneeneeeeeeee 
[.2.3.a. Tratate generale, enciclopedii şi atlase 

de Istorie Bisericeasca, UNIVersală, ps oma tastat ca aa atatia ad esa reie 
[.2.3.b. Lucrări privind istoria Bisericii Romano-Catolice... nenea 
[.2.3.c. Lucrări privind istoria Reformei protestante... nenea 
[.2.3.d. Lucrări privind Istoria Bisericească pe continente ........mceae nenea 
[.2.3.e. Manuale şi tratate ortodoxe de Istorie Bisericească Universală ... 

Capitolul II 
ÎNTEMEIEREA ȘI ORGANIZAREA BISERICII 
[1.1]. lisus Hristos, Mântuitorul lumii, în izvoarele antice 

I].3. Activitatea Sfântului Apostol Pavel... nenea eee nenea 89 

1].3.4.a. Prima călătorie misionară 

1[.3.4.b. A doua călătorie misionară 

I1.4. Organizarea Bisericii primare şi raportul ei cu iudaismul. 

CUVÂNT ÎNAINTE 


În cuprinsul proiectului de aducere la zi şi reeditare a manualelor 
pentru disciplinele de studiu de la Facultăţile de Teologie Ortodoxă 
din cadrul Patriarhiei Române, proiect inițiat de Preafericitul Părinte 
Daniel, Patriarhul Bisericii Ortodoxe Române, a fost constituit, în 
toamna anului 2012, un comitet de elaborare a manualului de Istorie 
Bisericească Universală. Acest comitet a fost format din subsemnatul, 
în calitate de coordonator, şi din: Pr. prof. univ. dr. Daniel Benga, de la 
Facultatea de 'leologie Ortodoxă „Justinian Patriarhul, Universitatea 
din Bucureşti; Pr. prof. univ. dr. Nicolae Chifăr, de la Facultatea de 
Teologie Ortodoxă „Sf. Andrei Şaguna, Universitatea „Lucian Blaga, 
Sibiu; Pr. prof. univ. dr. Adrian Gabor (1960-2017) de la Facultatea de 
Teologie Ortodoxă „Justinian Patriarhul”, Universitatea din Bucureşti; 
Pr. prof. univ. dr. loan-Vasile Leb, de la Facultatea de leologie 
Ortodoxă, Universitatea „Babeş-Bolyai, Cluj-Napoca şi Pr. prof. 
univ. dr. Constantin Pătuleanu de la Facultatea de Teologie Ortodoxă 
„Justinian Patriarhul, Universitatea din Bucureşti, în anul 2012, 
profesor de Istorie Bisericească Universală la Facultatea de Teologie 
Ortodoxă din cadrul Universităţii din Craiova. 

Acest comitet a elaborat mai întâi câte o listă de teme pentru fie- 
care dintre cele două volume prevăzute pentru noul manual de Istorie 
Bisericească Universală, liste conforme cu programele analitice adop- 
tate de Sfântul Sinod al Bisericii Ortodoxe Române pentru această 
disciplină. După împărțirea temelor din lista pentru volumul de față, 
comitetul de autori a întocmit o serie de criterii metodologice pentru 

elaborarea materialului, care au fost apoi avizate de Preafericitul Părinte 
Patriarh Daniel, în luna noiembrie 2012. Aceste criterii prevedeau, 
printre altele, ca stilul folosit la elaborarea materialului să fie „nara- 
tiv, utilizând terminologia curentă în Biserica noastră, fără neologis- 
me şi, mai ales, niciodată polemic”. Metodologia aplicată, împărțirea 
materialului şi periodizarea celor două milenii de istorie a Bisericii 
creştine sunt explicate în capitolul introductiv al manualului de față. 
În procesul de elaborare a acestui manual, membrii comitetului au 
ținut mai întâi să aducă un omagiu înaintaşilor lor, autorii manualului 
de Istorie Bisericească Universală în uz până în prezent, respectiv: Pr. 
prof. univ. dr. loan Rămureanu (1910-1988), Pr. prof. univ. dr. Milan 
Şesan (1910-1981) și Pr. prof. univ. dr. Teodor Bodogae (1911-1994), a 
căror contribuție au completat-o în lumina rezultatelor cercetării din 
ultimele decenii. Comitetul de elaborare a noului manual de Istorie 
Bisericească Universală a fost foarte afectat de trecerea la cele veşnice 
a colegului Pr. prof. univ. dr. Adrian Gabor, în ziua de 2 iunie 2017, 
care, până în vara acelui an, predase coordonatorului proiecte de tex- 
te la unele dintre capitolele pe care le alesese. 'Textele prezentate de 
regretatul nostru coleg nu erau însă finalizate, dar am hotărât să le 
încorporăm, pe cât posibil, în varianta finală a capitolelor în cauză şi 
să păstrăm numele său în lista autorilor acestui volum, ca un omagiu 
pentru contribuţia sa în domeniul Istoriei Bisericești. Fiecare capitol 
din acest volum este semnat de autorul sau autorii care le-au elabo- 
rat, textele fiind revizuite în final de coordonator, numai din punct de 
vedere al stilului, astfel că responsabilitatea finală privind conţinutul 
fiecărui capitol rămâne exclusiv în seama autorului/autorilor care 
semnează. 

În calitate de coordonator al acestui volum, dau slavă Milostivului 
Dumnezeu pentru ajutorul Său în finalizarea acestui proiect care pre- 
zintă lucrarea Bisericii Sale în lume pe parcursul primului mileniu 
creştin. În acelaşi timp, mulţumesc respectuos, în numele întregu- 
lui comitet de autori, Preafericitului Părinte Patriarh Daniel, pentru 
încrederea acordată nouă. Mulţumesc şi colegilor din acest comitet, 
pentru tot sprijinul cu care m-au acompaniat pe parcursul, adeseori 

sinuos, al elaborării acestui volum. Mulţumesc şi Domnului Asistent 
dr. Sebastian Nazâru, cel care a întocmit listele de ierarhi și domni- 
tori anexate la sfârşitul acestui volum. Recomandăm acest prim volum 
al manualului de Istorie Bisericească Universală tuturor studenţilor, 
masteranzilor și doctoranzilor în Teologie, precum şi tuturor ce- 
lor interesaţi de istoria Bisericii lui Hristos pe parcursul primului ei 
mileniu. 


Pr. prof. univ. dr. Viorel IONIȚĂ 

AB = Revista Altarul Banatului, Timişoara 

BOR = Revista Biserica Ortodoxă Română, Bucureşti 

Ed. = Editura 

GB = Revista Glasul Bisericii, Bucureşti 

IBMO = Editura Institutului Biblic și de Misiune Ortodoxă, Bucureşti 


IBMBOR = Editura Institutului Biblic şi de Misiune al Bisericii 
Ortodoxe Române, Bucureşti 


LIhK = Lexikon fiir Theologie und Kirche, enciclopedie catolică, apă- 
rută în mai multe ediţii, la Ed. Herder, Freiburg im Breisgau, Germania 


MA = Revista Mitropolia Ardealului, Sibiu 

MMS = Revista Mitropolia Moldovei și Sucevei, laşi 
MO = Revista Mitropolia Olteniei, Craiova 

O = Revista Ortodoxia, Bucureşti 

PG = Jacques-Paul Mrone (ed.), Patrologiae Cursus Completus, 
Series Graeca 


PL = Jacques-Paul MrGnNE (ed.), Patrologiae Cursus Completus, 
Series Latina 


RGG = Religion in Geschichte und Gegenwart, enciclopedie religioasă 
apărută, în mai multe ediţii, la Tuibingen, Germania 


RT = Revista Teologică, Sibiu 


PSB = Colecţia Părinţi și Scriitori Bisericești, Bucureşti 


DP por P— —- - —.—: -- —" 


PUF = Presses Universitaires de France, Paris 
ST = Revista Studii Teologice, Bucureşti 


TRE = Theologische Realenzyklopădie, enciclopedie teologică, în mai 
multe volume, apărută la Berlin, Germania 


TV = Revista Teologie și Viaţă, laşi 

CAPITOLUL II 


INTRODUCERE 
ÎN ISTORIA BISERICEASCĂ UNIVERSALĂ 


1.1. Obiectul, definiţia, denumirea, scopul, importanţa, 
împărțirea şi metoda Istoriei Bisericești Universale" 


În calitate de disciplină de studiu în instituţiile teologice ortodo- 
xe, Istoria Bisericească Universală a purtat mai multe nume, dintre care 
amintim: Istoria Bisericii, Istoria Bisericii Universale, Istorie Bisericească 
sau chiar Istoria Creștinismului. După ce, în perioadele preceden- 
te, această disciplină a inclus Patrologia sau studiul vieţii şi al operei 
Scriitorilor bisericeşti și Sfinţilor Părinţi ai Bisericii, Istoria locală a 
Bisericii Ortodoxe în cadrul căreia se desfăşura, precum şi ceea ce s-a 
numit mai târziu Istoria Dogmelor, pe parcursul secolului al XX-lea, 
această disciplină s-a definit tot mai mult ca o disciplină aparte, distinc- 
tă de disciplinele amintite mai sus. Un impuls major la definirea şi dez- 
voltarea diferitelor discipline de Teologie istorică l-a constituit apariţia 
facultăţilor sau a academiilor de teologie din toate Bisericile Ortodoxe 
locale. La aceasta s-a adăugat publicarea, în ediţii critice, a unui număr tot 
mai mare de izvoare pentru studiul Istoriei bisericeşti, dintre care amin- 
tim: actele martirilor, actele Sinoadelor Ecumenice şi locale, precum 
şi opere ale Sfinţilor Părinţi şi, respectiv, ale scriitorilor bisericeşti etc. 


" Capitol elaborat de Pr. prof. dr. Viorel Ioniţă. 

Denumirea acestei discipline a fost apoi determinată atât de obiectul ei 
de cercetare, cât şi de scopul pe care şi-l propunea. 

Obiectul acestei discipline este dezvoltarea internă şi externă, răs- 
pândirea şi evoluţia istorică a Bisericii creştine, de la întemeierea ei de 
către Mântuitorul lisus Hristos până în zilele noastre. „Cu alte cuvinte, 
obiectul Istoriei Bisericești Universale este studiul vieţii creştine şi al or- 
ganizării ei în timp şi spaţiu, de la Hristos până astăzi. Ca disciplină 
istorică, Istoria Bisericească Universală se desfăşoară pe baza principi- 
ilor istorice generale, dar, ca disciplină teologică, ţine cont de faptul că 
Biserica este o realitate teandrică, având un aspect dumnezeiesc nevă- 
zut, precum şi un aspect uman văzut. Drept urmare, dezvoltându-se pe 
baza principiilor istorice generale, Istoria Bisericească Universală are în 
vedere aspectul uman văzut al vieţii Bisericii, ca expresie a aspectului 
nevăzut dumnezeiesc al ei, căci cele două aspecte ale Bisericii lui Hristos 
nu pot fi concepute separat unul de altul. 

Denumirea disciplinei noastre este legată de faptul că, pe parcursul 
celor două milenii de existenţă istorică a sa, Biserica creştină s-a con- 
fruntat cu multe provocări, fie de ordin intern, fie extern, care au dus 
la apariţia unor schisme și au dat naştere mai multor grupări creştine 
separate între ele. Dacă disciplina noastră s-ar numi Istoria Bisericii, 
atunci ea ar trebui să se ocupe numai de istoria acelei Biserici, care pen- 
tru noi este Biserica Ortodoxă, dar istoria Bisericii celei una nu poate fi 
înţeleasă în dezvoltarea sa istorică izolată complet de fenomenul vieţii 
creştine în totalitatea sa. Pentru a acoperi această realitate, unii cercetă- 
tori au propus denumirea de Istoria Bisericii Universale, expresie folosită 
de preferință în cadrul istoriografiei eclesiastice romano-catolice, dar 
această denumire presupune studiul tot numai al unei Biserici anume, 
în acest caz al Bisericii Universale sau Catolice, aşa cum se concepe pe 
sine Biserica Romei. Aceasta însă constituie o limitare a abordării fe- 
nomenului general de viaţă creştină organizată în timp şi spaţiu de la 
Hristos până astăzi. Apoi, simpla denumire de Istorie Bisericească este 
lipsită de precizie, în special cu privire la spaţiul la care s-ar referi. În 
sfârşit, expresia de Istoria Creștinismului implică o posibilă reducere a 

învăţăturii creştine la o ideologie, la un „ism', ceea ce, pe de o parte, este 
cu totul contrar învățăturii de credinţă ortodoxă, iar, pe de altă parte, o 
astfel de denumire ar implica studierea tuturor domeniilor influențate 
de învăţătura creştină, inclusiv pe plan politic, social sau cultural. De 
aceea, în istoriografia eclesiastică românească s-a optat, încă din secolul 
al XIX-lea, pentru denumirea de Istorie Bisericească Universală, pentru 
a putea acoperi cercetarea vieţii creştine şi a formelor ei de organizare, 
în raport cu care s-a evidenţiat Biserica cea una. Pe aceste considerente 
păstrăm în continuare, pentru disciplina noastră, denumirea de Istorie 
Bisericească Universală. 

Din consideraţiile de mai sus decurge definiţia Istoriei Bisericești 
Universale, atât din punct de vedere al conţinutului, cât şi al metodo- 
logiei sale. Astfel, Istoria Bisericească Universală este disciplina teologi- 
că de cercetare critică şi expunere sistematică a vieţii Bisericii creştine, 
desfăşurate în timp şi spaţiu de la Hristos până în zilele noastre, atât în 
ceea ce priveşte dezvoltarea sa internă, cât şi în relaţia sa cu lumea din 
afară, inclusiv cu alte religii. În demersul ei ştiinţific, Istoria Bisericească 
Universală se desfăşoară pe baza principiilor generale de cercetare is- 
torică, având în vedere mai ales aspectul uman al vieţii Bisericii, dar 
ținând mereu cont că acest aspect este indisolubil legat de aspectul divin 
al Bisericii, în calitatea ei de „Irup tainic al lui Hristos. 

Scopul Istoriei Bisericești Universale este mijlocirea unei cunoaşteri 
cât mai obiective şi mai exacte a vieţii Bisericii creştine în desfăşurarea 
ei istorică şi geografică complexă, astfel ca, din cunoașterea trecutului, 
să se poată înţelege mai bine situaţia ei în actualitate, inclusiv defini- 
rea clară a raportului ei cu lumea din afară. Dacă ne imaginăm Biserica 
lui Hristos ca pe o corabie care pluteşte pe valurile, uneori line, alteori 
învolburate ale istoriei, atunci scopul Istoriei Bisericești Universale este 
acela de a cunoaște drumul parcurs de Biserică de la început până în 
prezent, de a înţelege furtunile pe care le-a avut de înfruntat, precum și 
felul în care a trecut prin toate acele încercări. Astfel, scopul final al aces- 
tei discipline este mijlocirea unei cunoașteri cât mai amănunțite şi mai 
exacte a vieţii Bisericii în decursul istoriei sale bimilenare, a cauzelor 
care au dus la situaţii şi acţiuni speciale în viaţa acesteia şi la dezvoltarea 

internă a organizării bisericeşti, din care să rezulte o înţelegere mai pro- 
fundă a situaţiei actuale a Bisericii. 

Din scopul Istoriei Bisericești Universale deducem apoi importanţa 
acestei discipline, care se evidenţiază mai ales în raport cu celelalte dis- 
cipline teologice de studiu. Astfel, fiind doar una dintre diferitele dis- 
cipline de studiu şi cercetare teologică, alături de celelalte discipline 
teologice istorice, biblice, sistematice sau practice, pe de o parte Istoria 
Bisericească Universală face uz de rezultatele acestora, iar pe de altă parte 
are scopul de a oferi, la rândul ei, cunoştinţe care să ajute la înţelegerea şi 
dezvoltarea celorlalte discipline teologice, care, completându-se una pe 
alta, pot oferi un tablou complet al credinţei şi vieţii Bisericii în trecut şi 
astăzi. Într-o perspectivă mai largă, Istoria Bisericească Universală este 
importantă şi pentru faptul că ea poate oferi informaţii şi cunoștințe 
detaliate în legătură cu Biserica creştină pe parcursul existenţei sale is- 
torice bimilenare, căci fără o cunoaştere, fie ea şi generală, a trecutului 
istoric al Bisericii, nu putem aprecia, la justa ei valoare, situaţia ei actua- 
lă şi, mai ales, locul ei în lumea de astăzi. 

Aşa cum s-a menţionat mai sus, Istoria Bisericească Universală 
foloseşte principiile de metodă ale istoriografiei generale, anume: cer- 
cetarea şi cunoaşterea izvoarelor, verificarea lor prin analiză critică, 
cercetarea lor evolutiv-genetică şi expunerea sistematică a informaţiilor 
obținute, aşa cum s-a precizat de către autorii ultimului manual de Istorie 
Bisericească Universală din cadrul Patriarhiei Române (Bucureşti, 1993). 
Istoriografia generală mai nouă identifică următoarele trei metode ale 
cunoaşterii istorice ştiinţifice: 1. metoda inductivă; 2. metoda deductivă; 
3. metoda analogică sau analogia. Primul demers metodologic „face tri- 
miteri de la particular la general, cel de-al doilea, „de la general la parti- 
cular', iar metoda analogică se bazează pe comparaţie sau „pe asemănare 
ca argument științific” (Ovidiu-Ştefan Buruiană şi Lucian Leuştean). În 
demersul său ştiinţific, Istoria Bisericească Universală face apel la aceas- 
tă metodologie, pe care însă o aplică la specificul domeniului său de 
cercetare. Etapele demersului ştiinţific al Istoriei Bisericești Universale 
sunt următoarele: analiza critică internă şi externă a documentelor; 
stabilirea faptelor istorice; construcţia şi sinteza istorică a subiectului 

studiat. Dacă în domeniul istoriei în general „istoricii nu numai că sunt 
chemaţi să contribuie la elaborarea unor modele ale evoluţiei istorice, 
ci şi folosesc în cercetările lor modele elaborate de alţi istorici sau de 
specialişti ai diverselor ştiinţe sociale” (B. Murgescu), același principiu 
metodologic este aplicat şi în domeniul Istoriei Bisericești Universale. 

Periodizarea Istoriei Bisericești Universale este determinată de ne- 
cesitatea metodologică a istoriei generale de a surprinde cât mai exact 
şi mai sintetic esenţa realităţilor” istorice în succesiunea lor în timp, 
„cât şi pentru o mai bună orientare în această succesiune” (G.D. Iscru). 
Manualele de Istorie Bisericească Universală ale cercetătorilor români, 
începând cu Pr. Eusebiu Popovici (1838-1922) şi terminând cu Pr. loan 
Rămureanu (1910-1988), au împărţit materialul în şase perioade, câte 
trei pentru fiecare mileniu al erei creştine. Specificul acestei împărțiri 
consta în faptul că nu urmărea împărţirea istoriei după metoda genera- 
lă istorică în: Epoca Antică, Medievală, Renaşterea şi Epoca Modernă, 
căci delimitarea acestor epoci nu corespunde întru totul evoluţiei isto- 
riei bisericești. De aceea, periodizarea Istoriei Bisericești Universale era 
determinată de evenimente care au avut urmări importante în viața bi- 
sericească, după cum urmează: 

Perioada întâi, de la Mântuitorul lisus Hristos, întemeietorul 
Bisericii, până la Sf. Împărat Constantin cel Mare, respectiv până în anul 
324, când primul împărat creştin a ajuns să domnească singur. Această 
perioadă se caracterizează prin apariţia şi dezvoltarea Bisericii, a înce- 
puturilor literaturii creştine, dar şi prin asprele persecuții la care au fost 
expuși creştinii, mai ales din partea autorităţilor romane. 

Perioada a II-a, între anii 324-787, respectiv până la cel de-al VII- 
lea şi ultimul Sinod Ecumenic, fiind perioada de cea mai mare înflori- 
re a gândirii teologice, prin operele marilor Sfinţi Părinţi ai Bisericii, 
dar şi de cele mai intense frământări interne, care au constituit cauze- 
le Sinoadelor Ecumenice, iar acestea au adâncit şi precizat, în formule 
dogmatice, învățătura cea adevărată şi au fixat prin canoane principiile 
practice de organizare a vieţii Bisericii. 

Perioada a III-a, între 787-1054, se caracterizează prin dezvolta- 
rea misiunii Bisericii dincolo de hotarele Imperiului Bizantin, prin 


26 


ISTORIA BISERICEASCĂ UNIVERSALĂ 


cristalizarea universalităţii Bisericii, dar şi prin adâncirea înstrăină- 
rii dintre tradiţia creştină răsăriteană, concentrată în jurul Patriarhiei 
Ecumenice, şi creștinătatea apuseană, concentrată în jurul Romei papa- 
le. Acest proces de înstrăinare a dus, în final, la întreruperea comuniunii 
dintre cele două tradiţii bisericeşti. 

Perioada a IV-a, de la 1054-1500, se caracterizează, în Răsărit, prin 
ocuparea tot mai multor teritorii creştine de către musulmani, precum 
şi prin desfăşurarea Cruciadelor, acele acţiuni militare ale apusenilor 
pentru eliberarea Locurilor Sfinte de sub stăpânirea necreştină, acţiuni 
care însă au adus mari prejudicii creştinilor din Răsărit. Această perioa- 
dă se încheie mult mai firesc la 1453, anul cuceririi Constantinopolului 
de către turci, decât la anul 1500, dată fără ecouri speciale în istoria 
Bisericii Răsăritene. 

Perioada a V-a se întinde de la 1500 până la 1789, anul Revoluţiei 
franceze, şi se caracterizează prin dezvoltarea Bisericii Răsăritene, mai 
ales în Ţările Române şi la popoarele slave; iar în Apus, prin apariţia şi 
răspândirea Reformei protestante şi prin acţiunile catolice de contraca- 
rare a acesteia, precum şi prin răspândirea credinței creştine în „Lumea 
nouă. Delimitarea acestei perioade era marcată în exclusivitate de eve- 
nimente din Apus, care nu au avut un efect direct şi imediat în viața 
Bisericii din Răsărit. O delimitare mai obiectivă a acestei perioade, care 
să ţină cont de evoluţia istorică a acestei Biserici, ar fi între 1453 și 1821, 
deci între căderea Constantinopolului sub turci şi începutul Revoluţiei 
grecești de eliberare otomană, revoluţie care a însemnat încheierea epo- 
cii postbizantine şi a marcat începutul istoriei moderne a tradiţiei orto- 
doxe, desemnată de marele istoric Nicolae Iorga prin expresia „Bizanţ 
după Bizanţ. 

Ultima perioadă, a VI-a, a Istoriei Bisericești Universale se întinde, 
potrivit manualelor românești de până acum, între 1789, respectiv 1800, 
până în prezent. Această perioadă se caracterizează pentru Răsărit prin 
confruntarea Bisericii cu ideologiile moderne, în special cu comunis- 
mul, dar și prin apariţia tot mai multor Biserici Ortodoxe Autocefale, 
care, din 5 câte erau până la 1850, au ajuns astăzi la numărul de 14; tot 
în această perioadă, Biserica Ortodoxă s-a răspândit practic în întreaga 

lume, prin ceea ce numim „diaspora ortodoxă, iar gândirea teologică 
ortodoxă a cunoscut un proces de mare înflorire. Bisericile din Apus 
s-au confruntat tot mai mult cu curentul laicizant născut din tradiţia 
Revoluţiei franceze, iar în sânul acestor Biserici a apărut Mișcarea ecu- 
menică, având ca scop refacerea unităţii Bisericii dincolo de dezbinările 
confesionale existente. 

Primele trei perioade acopereau primul mileniu al erei creştine şi 
erau bine demarcate de evenimentele menţionate, care au avut urmări 
importante în viaţa Bisericii. Acele momente istorice, care au determi- 
nat limitele celor trei perioade, nu trebuie înțelese ca o schimbare radi- 
cală în decursul Istoriei bisericeşti, mai ales că viața Bisericii a continuat 
în mod firesc de la o epocă la alta, iar evenimentele majore caracteristice 
pentru fiecare perioadă au fost pregătite din perioada sau perioadele 
anterioare şi au continuat sau au avut ecouri în perioadele care au ur- 
mat. Periodizarea pentru cel de-al doilea mileniu creştin a urmărit însă, 
în mare parte, delimitarea celor trei perioade prin evenimente care au 
avut loc în Apus şi care nu au avut un impact direct şi imediat în viața 
Bisericii Ortodoxe. Această împărţire nu permite, prin urmare, o pre- 
zentare de ansamblu a vieţii Bisericii pe parcursul celui de-al doilea mi- 
leniu creştin, ci mai curând mijloceşte cunoașterea fiecărei Biserici de o 
manieră trunchiată şi insuficient de clară în raport cu evoluţia istorică 
generală. 

De aceea, pentru o mai bună înţelegere a Istoriei Bisericești 
Universale, membrii colectivului de redactare a acestui manual au con- 
siderat necesar, pe de o parte, să folosească aceeaşi periodizare pentru 
primul mileniu creștin, dar, pe de altă parte, să urmeze o altă metodă 
de sistematizare a materialului privind viața Bisericii pe parcursul mi- 
leniului al doilea, anume în două părţi, prima cuprinzând dezvoltarea 
creştinismului apusean de la 1054 până astăzi, iar cea de-a doua privind 
dezvoltarea Bisericii Răsăritene din secolul al XI-lea până astăzi. Prima 
parte se caracterizează prin creşterea puterii papale între secolele al XI-lea 
şi al XIV-lea, apoi prin apariţia Reformei şi a unei multitudini de noi 
confesiuni creştine, precum şi prin confruntarea dintre ele şi lumea mo- 
dernă occidentală. Cea de-a doua parte se referă la situaţia din Răsărit, 

în care este prezentată aparte istoria fiecăreia dintre cele 14 Biserici 
Ortodoxe Autocefale, de la 1054, respectiv de la apariţia lor, până astăzi, 
iar în încheiere sunt prezentate diferite aspecte ale vieţii bisericești din 
vremea noastră. 

1.2. Ştiinţele auxiliare. Izvoarele și bibliografia generală 
ale Istoriei Bisericeşti Universale” 


[.2.1. Științele auxiliare 


Istoria Bisericească Universală se completează reciproc cu toate ce- 
lelalte discipline teologice, beneficiind de rezultatele cercetării tuturor şi 
oferă, la rândul ei, rezultatele cercetării ei celorlalte discipline. Cele mai 
apropiate discipline teologice de Istoria Bisericească Universală sunt, în 
primul rând, disciplinele cu caracter istoric: Patrologia, Bizantinologia, 
Istoria Dogmmelor, Istoria Bisericilor Ortodoxe locale, Arheologia creştină, 
Siavistica, Orientalistica, apoi şi celelalte discipline de studiu teologic, 
atât cele biblice, cât şi cele sistematice şi practice. 

Câi priveşte şiiinţele auxiliare propriu-zise, Istoria Bisericească 
Universală tace apel la ştiinţele complementare Istoriei generale, cum 
sunt: Filologia clasică şi cea modernă, pentru cunoaşterea limbii docu- 

mentelor; Paleografia, pentru descifrarea textelor vechi; Epigrafia, pen- 
tru studierea inscripţiilor; Numismatica, pentru studiul monedelor şi al 
medaliilor vechi; Heraldica, pentru cunoaşterea stemelor; Diplomatica, 
pentru studiul documentelor cu caracter oficial; Sfragistica, pentru stu- 
diul sigiliilor sau al peceţilor; Arheologia, pentru studiul mărturiilor 
materiale vechi; Istoria Artei, pentru studierea evoluţiei stilurilor artisti- 
ce; Filosofia istoriei, pentru studiul naturii şi sensului istoriei; Geografia 
istorică, pentru studierea sistematică a evoluţiei istorice a unui spațiu 


geografic anume. 
Dintre toate disciplinele istorice auxiliare, Cronologia sau studiul 


calculării timpului, numită şi „osatura istoriei”, este de o importanţă de- 

osebită pentru Istoria Bisericească Universală, mai ales că aceasta cerce- 

tează evenimente istorice din diferite epoci, pe care trebuie să le prezinte 
într-o cronologie coerentă. În decursul istoriei, oamenii au calculat tim- 
pul după criterii diferite, ajungând astfel la elaborarea unor sisteme 
cronologice proprii. Sistemul cronologic cel mai important, pe care s-a 


* Capitol elaborat de Pr. prof. dr. Viorel Ioniţă. 

bazat mai apoi cronologia creştină, a fost cronologia folosită de romani, 
care calculau timpul de la fondarea cetăţii Roma (ab urbe condita sau 
post urbem conditam), care începea în anul 753 înainte de era creştină, 
astfel că anul 753 al erei romane a devenit anul întâi al erei creştine. Cea 
de-a doua cronologie importantă pentru Istoria Bisericească Universală 
este cea folosită de grecii vechi, anume era olimpiadelor, care a început în 
anul 778 înainte de era creștină. Prima olimpiadă, adică jocurile sporti- 
ve organizate de vechii greci, a avut loc în anul 778 î.Hr., dar olimpiadele 
se desfășurau din patru în patru ani, astfel că data de 1 iulie a olimpia- 
dei a 195-a a coincis cu data de 1 iulie a anului întâi al erei creştine. Pe 
lângă cronologia greacă şi cea romană, Istoria Bisericească Universală 
ține seama şi de cronologia celorlalte civilizații cu care a venit în contact 
Istoria Bisericii, mai întâi cronologia iudaică, apoi cea egipteană, siriană, 
armeană etc. Dintre acestea, cea mai importantă este cea iudaică, potri- 
vit căreia anii se numărau de la facerea lumii. Pentru evrei, facerea lumii 
a avut loc în anul 3761 î.Hr., în Occident facerea lumii a avut loc în anul 
3943 î.Hr., pe când în Orient, în anul 5492 î.Hr., la Alexandria, în 5508 
î.Hr., iar la Constantinopol, în anul 5509 î.Hr., acesta din urmă fiind 
calculul cel mai răspândit în lumea ortodoxă. Pe lângă aceste cronologii, 
Istoria Bisericească Universală ţine seama şi de cronologiile locale, cum 
au fost era spaniolă (care începea în anul 38 î.Hr., când Spania a fost 
ocupată de către romani), era mauritană (care începea în anul 40 î.Hr, 
când Mauritania a devenit provincie romană), era seleucizilor din Siria 
(începând din anul 311/312 î.Hr., anul bătăliei din Gaza) ş.a. Dintre sis- 
temele cronologice mai noi, Istoria Bisericească Universală ţine cont și 
de era mahomedană sau Hegira, care începe în 622 d.Hr., când a avut loc 
plecarea lui Mahomed de la Mecca la Medina. 

Pe parcursul primelor secole ale istoriei Bisericii, creştinii credeau 
că a Doua Venire a Mântuitorului lisus Hristos era aproape şi de aceea 
au considerat că nu era cazul să aibă o cronologie proprie, astfel că abia 
la începutul secolului al VI-lea d.Hr. au socotit că nu trebuie să calcu- 
leze timpul în funcție de alte evenimente decât de procesul mântuirii 
lor în lisus Hristos, de aceea au început să numere anii de la nașterea 
Mântuitorului lisus Hristos, ceea ce a dus la crearea erei creștine. Cel 

care a calculat era creştină a fost călugărul Dionisie Exiguus sau qg 


Mic (7540), de origine din Scythia Minor sau Dacia Pontică, respecti 
Dobrogea de mai târziu, pe la anul 525 sau 526, de aceea cronologi, 
propusă de el s-a mai numit şi era dionisiană. După calculul călugărul; 
Dionisie, Mântuitorul lisus Hristos s-a născut în anul 753 de la fondare 


Romei, astiel că acest an a devenit anul întâi al erei creştine, cronologie. 


care s-a răspândit în întreaga lume creștină. Mai târziu, s-a constata 
că naşterea Mântuitorului lisus Hristos a avut loc mult mai devreme 
ecâi anul 753, dovedindu-se că regele Irod, care a căutat să-l omoare 
pe Pruncul dumnezeiesc, a murit în anul 750, deci naşterea după trupa 
Fiului lui Dumnezeu a trebuit să aibă loc cu cel puţin un an sau chiar doi 
inainte de moartea lui Irod. Cu alte cuvinte, era creștină este întârziată 
cu cel puțin 4 sau chiar 5 ani, dar când s-a descoperit acest lucru nua 
mai fost posibilă indreptarea acestei diferenţe, astfel că anul 753 de la 
fondarea Romei a rămas în istoria universală anul naşterii Mântuitorului 
lisus Hristos până astăzi. 

În momentul apariţiei cronologiei creştine, Imperiul Bizantin folosea 
in continuare calendarul roman, adoptat în anul 45 î.Hr. de generalul 
pontifex maximus lulius Cezar (144 î.Hr.), de aici şi numele de calendar 
iulian, pe baza calculelor astronomului Sosigenes din Alexandria. Acest 
calendar pornea de la principiul că un an solar, respectiv perioada din- 
tre două echinocţii de primăvară, durează 365,25 de zile, respectiv un 
an normal de 365 de zile, la care se adaugă la fiecare 4 ani încă o zi, acest 
an numindu-se bisect. Cele 365,25 de zile ale anului erau împărţite în 
12 luni inegale, care poartă până astăzi, în mare parte, nume romane. 
Calendarul adoptat de Iulius Cezar s-a dovedit a fi unul dintre cele mai 
bune, dar cu timpul s-a descoperit că, în realitate, acest calendar rămâne 
în urmă față de anul solar cu ll minute şi 14 secunde pe an, care nu 
pot fi recuperate doar prin anii bisecți. Astfel, la aproximativ 128 de 


--. .-.— 


ani, calendarul iulian rămâne în urmă cu o zi față de calendarul solar 
astronomic, respectiv față de perioada exactă de rotire a Pământului în | 


jurul Soarelui. Acest decalaj a dus la întârzierea calendarului iulian de 
la Iulius Cezar până astăzi cu o diferență de 13 zile. Prima îndreptare a 
calendarului iulian a avut loc în Biserica Apuseană, sub Papa Grigorie 

al XIII-lea (1572-1585), care, în anul 1582, a dispus înlăturarea celor 10 
zile diferenţă acumulate până în acel moment în calendarul iulian față 
de cel solar. Astfel a apărut calendarul gregorian, care nu este altceva 
decât calendarul iulian îndreptat. 

În Răsăritul ortodox, calendarul iulian neîndreptat a rămas în uz 
până după Primul Război Mondial, respectiv până în perioada când 
toate ţările majoritar ortodoxe au adoptat calendarul civil gregorian, 
urmând recomandării Ligii Naţiunilor de la Geneva, după cum urmea- 
ză: Bulgaria, la 14 aprilie 1914; regatul Serbiei, Croaţiei şi Sloveniei, 
la 27 ianuarie 1917; Rusia bolşevică, la 17 februarie 1918; România, 
la 1 aprilie 1919; Grecia, la 1 martie 1923. Problema îndreptării ca- 
lendarului iulian s-a pus în cadrul Bisericilor Ortodoxe încă din a 
doua jumătate a secolului al XIX-lea, dar abia Congresul Interortodox, 
convocat de Patriarhul ecumenic Meletie al IV-lea Metaxakis (1921- 
1923) la Istanbul, între 10 mai - 8 iunie 1923, a recomandat tuturor 
Bisericilor Ortodoxe îndreptarea calendarului iulian începând chiar 
din toamna acelui an, deci nu adoptarea calendarului gregorian. 
Majoritatea Bisericilor Ortodoxe au îndreptat calendarul, excepție 
făcând: Patriarhia Ierusalimului, Patriarhia Rusă, Patriarhia Sârbă, 
Patriarhia Georgiei, Biserica Ortodoxă din Polonia şi mănăstirile din 
Muntele Athos, care se află sub jurisdicţia Patriarhiei Ecumenice. Până 
când se va ajunge la adoptarea unui calendar comun de către toate 
Bisericile Ortodoxe, acestea celebrează sărbătorile cu dată fixă (cum 
sunt Nașterea Domnului, Boboteaza, Tăierea împrejur, Întâmpinarea 
Domnului sau Schimbarea la Faţă, precum și toate sărbătorile închina- 
te Maicii Domnului sau ale tuturor Sfinţilor) la o diferență de 13 zile, 
iar toate sărbătorile legate de ciclul pascal, după calendarul iulian ne- 
îndreptat, pentru a sărbători în comun măcar cel mai mare praznic al 
Bisericii creştine, Învierea Domnului. 

Un alt aspect legat de cronologia creştină, de care ţine cont Istoria 
Bisericească Universală, este cel privind începutul anului şi mai ales al 
anului bisericesc, care începe la 1 septembrie. După adoptarea calen- 
darului iulian în anul 45 î.Hr., împăratul Octavian Augustus (31 î.Hr. — 
14 d.Hr.) a introdus sistemul indictionului, adică o perioadă de 15 ani 

pentru adunarea impozitelor din intreg imperiul. Indictionul, Care a şă 
ti = 


mas în uz în Imperiul Bizantin, începea toamna, in luna SCPiembrie 
S(. Împărat Constantin cel Mare (306-337) a instituţionalizat sistemu 
indictionului, care începea la 1 septembrie. Asttel, Biserica a fixat drep, 
iuceput al anului bisericesc ziua de 1 septembric, zi în care este Sărbăto. 
rit tocmai St. Dionisie cel Alic, creatorul cronologiei creştine. 

Obiceiul de a începe anul la data de | ianuarie s-a generalizat în 
Răsărit abia începând din secolul al XVI-lea. Pe lângă anul bisericesc 
in Biserica Ortodoxă există şi anul liturgic, care începe cu Sărbătoarea 
Pastilor. Sub influența tradiţiei iudeo-creştine, a fost introdus în calen. 
darul roman sistemul săptămânii de şapte zile, care, potrivit tradiţiei 
iudaice, incepea cu ziua de duminică, sâmbăta fiind zi de odihnă. În 
tradiţia creştină, duminica rămâne ziua cea dintâi a săptămânii, dar, fi- 
ind ziua în care a înviat Domnul, aceasta devine ziua de odihnă. 


Izvoarele Istorici Bisericeşti Universale se referă la materialele de 
natură orală, scrisă sau materială, care ne oferă informaţii directe sau 
mijlocite cu privire la diferitele aspecte ale vieţii Bisericii într-un anu- 
mit loc şi spaţiu. Ele se împart în izvoare originale şi derivate, apoi in 
izvoare oficiale şi particulare etc. Pentru epoca modernă şi contempora- 
nă, Istoria Bisericească Universală poate folosi izvoare inedite de diferite 
proveninţe, dar pentru vremurile mai vechi, izvoarele acestei discipline 
se referă mai ales la mărturiile adunate și publicate în mari colecţii, din- 
tre care amintim: 


Bibliothek der Rirchenwiter (BKV), colecţie de texte patristice în 
limba germană, cu urătoarele serii: a. Sămtliche Werke der Kirchenvăler 
aus dem Urtext ins Deutsche iibersetzt, apărută între anii 1331-195% 
la Kâsel- Verlag, Kempten, având în total 39 de volume; b. prima serie 
(BKV'1), editată de Franz Xaver Reithmayr și Valentin Thalhofer, intre 

1869-1888, la Engelmann-Verlag, Leipzig şi Kâsel-Verlag, Kempten, 
având 80 de volume; c. a doua serie (BKV2), sub coordonarea lui Otto 
Bardenhewer, Th. Schermann şi Carl Weyman, apărută la Kâsel- Verlag, 
Kempten, între 1911-1938, include 81 de volume; d. a treia serie (BKV3) 
apare începând din anul 2005, la Marix Verlag, Wiesbaden, până în acest 
moment apărând doar puţine volume; 

Corpus Christianorum, Series Latina (CCSL), publicat începând din 
anul 1954, cuprinde ediţiile critice ale tuturor textelor latine creştine de 
la Tertulian până la Beda Venerabilul (4735). Până în prezent au fost 
publicate 176 de volume, dintre care mai multe duble sau chiar triple; 

Corpus Scriptorum Christianorum Orientalium (CSCO), Louvain, 
Belgia, apare din 1903, până în prezent având peste 600 de volume, re- 
producând scrierile autorilor creştini de limbă siriacă, coptă, arabă, ar- 
meană, etiopiană şi georgiană, în ediţii critice şi cu traduceri în limbi 
moderne; 

Corpus Scriptorum Ecclesiasticorum Latinorum (CSEL) include ediţii 
critice ale autorilor latini creştini până în secolul al XVII-lea. Primul 
volum a fost publicat în anul 1866, sub egida Academiei de Științe din 
Viena. Colecţia a fost continuată, din anul 2012, de un grup de specialişti 
de la Universitatea din Salzburg. În prezent, colecţia este publicată de 
Editura De Gruyter din Berlin. Au apărut peste 100 de volume. De 
această colecţie este legat şi periodicul Wiener Studien - Zeitschrift fir 
Klassische Philologie, Patristik und lateinische Tradition; 

Die Griechischen Christlichen Schriftsteller (GCS), colecţie fondată 
de Adolf von Harnack şi Theodor Mommsen, la Berlin, în anul 1891, la 
început limitată doar la autorii creştini din primele trei secole, de aceea 
s-a şi numit: Die Griechischen Christlichen Schriftsteller der ersten drei 
Jahrhunderte. Din anul 1945, această colecție a continuat cu denumirea 
de Texte und Untersuchungen zur Geschichte der altchristlichen Literatur, 
incluzând până în prezent peste 70 de volume; 

Early Church Fathers, Alexander ROBERTS, James DONALDSON 
(eds), Charles Scribner's Sons, New York; 

Florilegium Patristicum, editat de Gerhard Rauschen, la Bonn, înce- 
pând din 1904. Cuprinde 12 volume; 

Monumenta Germaniae Historica, Auctores antiquissimi, editoy 
Theodor Mommsen, compusă din 15 volume apărute la Berlin, Între 
anii 1877-1919; 

Patrologia Orientalis, fondată la Paris în anul 1899, de Ren€ Grafin 
şi Francois Nau, continuată apoi de Francois Graffin, cuprinde operele 
scriitorilor creştini de limbă armeană, coptă, georgiană, arabă şi slavonă, 
Până în prezent au apărut 236 volume sau fascicule; 

Patrologia syriaca, editată de R. Graftin la Paris, în 1894, având tre; 
volume; 

Patrologiae Cursus Completus, editor Jacques-Paul Migne, cea mai 
completă colecţie de autori creştini, în două serii. Prima, Series Graeca 
(PG), publicată între 1857-1866, include 161 de volume, dintre care vo- 
lumele 16 şi 87 sunt formate din câte trei părţi, iar volumul 86 din două, 
deci în total 166 de volume, care reproduc operele autorilor creştini de 
limbă greacă de la Părinţii Apostolici până la autorii bizantini din se- 
colul al XV-lea, majoritatea reproducând textul grec original, cu o tra- 
ducere în limba latină. A doua serie, Series Latina (PL), publicată de 
acelaşi editor, între anii 1844-1864, este compusă din 221 de volume, 
cu operele scriitorilor creştini latini de la Tertulian (155-240) până la 
Papa Inocenţiu al II-lea (1160-1216), ultimele trei volume cuprinzând 
indicele întregii colecţii; 

Părinţi şi Scriitori Bisericeşti (PSB), colecţie inițiată de Patriarhul 
Iustin Moisescu în anul 1979, publicată la Editura Institutului Biblic şi 
de Misiune al Bisericii Ortodoxe Române, Bucureşti (seria veche: 37 vo- 
lume), continuată la Editura Basilica a Patriarhiei Române; 

Sources Chretiennes, colecţie de texte ale Sfinţilor Părinţi şi ale scri- 
itorilor bisericeşti greci sau latini, reproducând textul original în ediţie 
critică, având vaste studii introductive şi note, iar pe pagina opusă este re- 
produsă traducerea integrală în limba franceză. Colecţia a fost fondată la 
Lyon, în anul 1942, de Victor Fontoynont, Jean Dani€lou, Henri de Lubac 
şi Claude Mondesert. Până în prezent au apărut peste 590 de volume; 

Textes et documents pour letude historique du christianisme, publi- 


cate sub direcţia lui Hippolyte Hemmer şi Paul Lejay, la Paris, între anii 
1901-1914. Cuprinde 18 volume. 

].2.2.b. Acte sinodale 


Acta Conciliorum  Oecumenicorum, colecţie editată între anii 
1914-1940, de Eduard Schwartz, include actele Sinoadelor III, IV şi V 
Ecumenice, căci de la primele două Sinoade Ecumenice nu s-au păstrat 
acte. Este compusă din 4 tomuri, divizate în mai multe volume şi părți. 
Colecţia a fost continuată, începând din anul 1971, de Johannes Straub, 
care a publicat actele Sinodului al VI-lea Ecumenic, la Editura Walter 
de Gruyter din Berlin; 

Acta et Symbola Conciliorum Quae Saeculo Quarto Habita Sunt, 
E.]. JoNKERs (ed.), Brill, Leiden, 1955; 

Conciliorum Oecumenicorum Decreta, Giuseppe ]. Alberigo et al. 
(ed.), Herder, Freiburg im Breisgau, 1962. Au fost publicate şi alte ediţii; 

Geschichte der Quellen und der Literatur des canonischen Rechts im 
Abendlande, avându-l ca autor pe Friedrich Maassen, apărută la tipogra- 
fia Leuschner und Lubensky/A. Franck, Gratz/Paris, în anul 1870; 

Histoire des Conciles dapres les documents originaux, editată de Karl 
Joseph Hefele şi Dom Henri Leclercq, în 18 volume, apărute la Letouzey 
et An€, Paris, între 1907-1921; 

O cronologie a sinoadelor în primul mileniu creștin, avându-l ca autor 
pe lonel Ene, apărută la Ed. Episcopiei Dunării de Jos, Galaţi, în 2008; 

Sacrorum Conciliorum Nova et Amplissima Collectio, având în total 
53 de volume, din care vol. 1-31, conţinând actele sinoadelor desfăşurate 
între anii 33-1439, au fost editate de Giovanni Domenico Mansi şi pu- 
blicate la Florenţa şi Veneţia între anii 1759-1798; vol. 32-34 constituie 
reproduceri din colecția anterioară a Abatelui Philippe Labbe şi include 

actele sinoadelor dintre anii 1440-1727; vol. 36-53 constituie colecţia 
completată de J.B. Martin şi L. Petit, publicată la Paris între anii 1901- 
1927, care include actele sinoadelor de la 1727 până la anul 1870, res- 
pectiv până la Conciliul I Vatican; 

The Oecumenical Councils from Nicaea 1 to Nicaea II (325-787), avân- 


du-l ca editor coordonator pe Giuseppe Alberigo, apărută la Brepols, 
Turnhout, în anul 2006; 

].2.2.c. Acte martirice. Vieţi de sfinți 


Acta Sanctorum, colecţie de vieţi de sfinți în ordine cronologică 
după calendarul latin, de la 1 ianuarie la 31 decembrie, editate înce. 
pând din anul 1643 de iezuitul Jean Boland, apoi de membrii societății 
„bolandiștilor”, iar în secolul al XX-lea de Hippolyte Delehaye. Include 
în total 66 de volume, apărute mai întâi la Anvers, apoi la Bruxelles; 

Actele martirice, Pr. loan RĂMUREANU (ed.), în coll. PSB 11, Ed. 
IBMBOR, București, 1982; 

Bibliotheca Hagiographica Graeca, vol. I-III, Frangqois HALKIN 
(ed.), Societe des Bollandistes, Bruxelles, 1957; 

Bibliotheca Hagiographica Latina, ediderunt Socii Bollandiani, 2 
vol., Societe des Bollandistes, Bruxelles, 1949; 

Bibliotheca hagiographica orientalis, ediderunt Socii Bollandiani, 
Bruxelles, 1909; 

DouKAKIs K.H., MEpac Zvvadaproric nrâvruov Tov ăyiwv, 12 vol. 
„ Atena, 1889-1897; 

EHRHARD, Albert, Uberlieferung und Bestand der hagiographischen 
und homiletischen Literatur der griechischen Kirche von den Anfăngen 
bis zum Ende des 16. Jahrhunderts, 3 vol., J.C. Hinrichs, Leipzig, 
1937-1952; 

FREND, W.H.C., Martyrdom and Persecution in the Early Church 
Baker Book House, Grand Rapids, 1981; 

KRUGER, Gustav, Ausgewâhite Mărtyrerakten. Neubearbeitete 
Auflage, Tubingen, 1929; 

LECLERCQ, Dom H., O.S.B., Les Martyrs, recueil de pieces quthen- 
tiques sur les martyrs depuis les origines du christianisme jusqu au XA 
siecle, 11 vol., H. Oudin, Paris, 1902-1911; 

Lexikon der Heiligen und der Heiligenverehrung (Lexikon fir 
Theologie und Kirche kompakt), vol. 1-3. Herder Verlag, Freiburg in 
Breisgau, 2003; 

Martyrologium Romanum, promulgat de Papa Grigorie al XIII-le 
(1572-1585) şi continuat până în anul 1749; vezi Martyrologe roma!” 

traduit par Jean-Baptiste Carnandet et Justin Fevre, V. Palme, Paris, 
1866; 


STADLER, Johann Evangelist, HEIM, Franz Joseph, Vollstândiges 
Heiligen-Lexikon oder Lebensgeschichten aller Heiligen, Seligen etc. in 
alphabetischer Ordnung, mit zwei Beilagen, die Attribute und den Kalender 
der Heiligen enthaltend, vol. 1-5, Schmid, Augsburg, 1858-1882; 

Synaxarium Ecclesiae Constantinopolitane e codice Sirmondiano nunc 


Berolinense, ediderunt Hippolyti Delehaye, apud Socios Bollandianos, 
Bruxelles, 1954; 


[.2.2.d. Enchiridioane 


Enchiridion asceticum, ROUET DE JOURNEL, M.], DUTILLEUL, ]. (eds), 
Herder, Freiburg im Breisgau, 1937; 

Enchiridion fontium historiae ecclesiasticae antique, Konrad KIRSCH, 
Leo UEDING (eds), Herder, Freiburg im Breisgau, *1965; 

Enchiridion patristicum locos SS. Patrum, doctorum, scriptorum 
ecclesiasticorum, ROUET DE JOURNEL, M.], DUTILLEUL, ]. (eds), Herder, 
Freiburg im Breisgau, 1947; 

Enchiridion symbolorum, definitionum et declarationum de rebus fi- 
dei et morum, ediţia a 43-a a colecţiei editate de Heinrich Denzinger 
și Peter Hiinermann, publicată la Ignatius Press, în 2012, ediţie latină 
şi engleză: Este cea mai completă colecţie de formule de credință de la 
inceputul Bisericii până în anul 2012; 

HURTER, Hugo, Nomenclator literarius theologia catholicae, the- 
ologos exhibens cetate, natione, disciplinis distinctos, vol. I-V, Wagner, 
Innsbruck,1907-1926; 


PoTTHAST, August, Wegweiser durch die Geschichtswerke des euro- 
păischen Mittelalters bis 1500, Berlin, 1895; 


ȘELARU, Sorin et al., Hotărârile Dogmatice ale celor șapte Sinoade 
Ecumenice, Ed. Basilica, Bucureşti, 2018; 


Thesaurus doctrinae catholicae ex documentis magisterii, CAVALLERA, 
Ferdinand (ed.), Ed. Beauchesne, Paris, 1997. 

.2.2.€. Izvoare pentru istoria Patriarhiei Lcuunenice și a Imperiului Bizantin 


ARABADGIOGLOU, Gennadios, Actes ofJiciels el particuliers et ay. 
tres documents relatifs a Lhidtoire du Patriarcat Cicumenique, vol. I-II, 
Constantinopol, 1935; | | 

Corpus Notitiarum Episcopaluum Icclesiac Orientalis Graecae, ta. 
blies par Ernst Gerland, revues et completces par Vitalien Laurent, t. |, 
fasc. 1, Socii Assumptionistae Chalcedonensis, Calcedon, 1936; tom. |, 
fasc. 2, Socii Assumptionistae Chalcedonensis, Constantinopol, 1936. 
tom. I, fasc. 3, Socii Assumptionistae Chalcedonensis, Paris, 1947; 

Corpus Scriptorum Historiae Byzantinae (CSHB), 50 vol., Ed. Weber, 
Bonn, 1828-1897; 

DELIKANIS, Kallinikos, Tă £v 70îc KWÂIEI TOU TATPLApPXIKOU O pyeto- 
pviakeiov Owtoueva Eriarua EKKAÂNOLAOTIKĂ Epyypapă Tă ăpopivra 
ic Tăc oxEoeic Tod Oixovuevikoi IlaTplapxeiov 7IPOG TĂG EKKAnoiac 
Aletavâpeiac, Avroxeiăc, lepoooivuwv kai Kympov (1574-1863), 16uo. 
A-T, Constantinopol, 1902, 1904, 1905; 

KARAGIANNOPOULOS, I., 11qyai rc Butavriwviic ioropiac, Tesalonic, 1970; 

Les regestes des actes du Patriarcat de Constantinople, GRUMEL, Venance, 
LAURENT, Vitalien, DARROUZES, Jean (eds), vol. 1-7, Paris, 1932-1979; 

Notitia dignitatum; accedunt Notitia urbis Constantinopolitanae et la- 
terculi prouinciarum, Sivius, Polemius, SEECK, Otto (eds), Weidmann, 
Berlin, 1876; 

Patriarchatus Constantinopolitani acta selecta, collegit et in linguam 
gallicam vertit Joannes Oudot, Typis poliglottis Vaticanis, Vatican, 1941; 

Regesten der Kaiserurkunden des Ostrâmischen Reiches: Regesten 
565-1453, DOLGER, Franz et al. (eds), vol. I-IV, C.H. Beck, Miinchen, 
1995, 2003, 2009; 


DARROUZES, Jean, Notitiae episcopatuum Ecclesiae Constantinopoli- 
tanae, Institut francais detudes byzantines, Paris, 1981. 


[.2.2.f. Acte papale. Vieţi de papi 


Acta Apostolicae Sedis (AAS), vol. 1-109, Roma. Apare din 1909 în 


fiecare an până în prezent; vezi şi http://hiwww.vatican.va/archive/aas/in” 
dex_sp.htm (septembrie 2018); 

AUBRUN, Michel, Le livre des papes (492-891), în coll. Miroir du 
Moyen Age, Brepols, Turnhout, 2007; 

CÂNDEA, Romulus, Concordatele. Un capitol de istorie politică, 
Cernăuţi, 1921; 

D'ORARIO, Jo€l Benoit, „Les concordats et conventions postconci- 
liaires”, în vol. Le Saint Siege dans les relations internationales, actes du 
colloque organise les 29 et 30 janvier 1988 par le departement des scien- 
ces juridiques et morales de I'Institut Portalis, Cujas & Cerf, Paris, 1989; 

Liber pontificalis in quo continentur acta beatorum pontificum Urbis 
Romae, BUSAEUS, ]. (ed.), Mainz, 1602; 

MERCATI, Angelo, Raccolta di concordati su materie ecclesiastiche tra 
la Santa Sede e le autorită civili, Tipographia poliglotta vaticana, Roma, 
1919; 

MIRBT, Carl, Quellen zur Geschichte des Papsttums und des rămis- 
chen Katholizismus, ].C.B. Mohr, Tibingen, 1925; 

Regesta Pontificium Romanorum, Vol. I-II, JAFFE, Philippe et al. 
(eds), Berlin,1885-1888; 

Regesta Pontificum Romanorum inde ab an p. Chr. n. 1198 ad an. 
1304, POTTHAST, August (ed.), 2 vol., Decker, Berlin, 1874-1875; 

Regesta Pontificum Romanum. Italia Pontifica, Kehr, FRIDOLIN, Paul 
(ed.), Weidmann, Berlin, 1906; Germania Pontificia, Berlin, 1910; 

The book of the popes (Liber pontificalis), trad. L.R. Loomis, Columbia 
University Press, New York, 1916; 

VARNIER, Giovanni Battista, „Concordati e intese, diritto pattizio 
e diritto comune: le diverse possibili declinazioni dinanzi alle trasfor- 
mazioni delle confessioni religiose e della societă civile, în: 1] Diritto 
Ecclesiastico, CXXIV (2013), 3-4, pp. 467-482. 


[.2.2.g. Legi şi canoane 


Canoanele Bisericii Ortodoxe, vol. I: Canoanele Apostolice și Canoanele 
Sinoadelor Ecumenice, vol. II: Canoanele Sinoadelor Locale, vol. III: 
Canoanele Sfinților Părinţi, Canoanele întregitoare şi Prescripții cano- 
nice, trad., introd. la fiecare grupă de canoane, bibliografie actualizată şi 
concordanța canoanelor de Răzvan Perşa, Ed. Basilica, Bucureşti, 2018; 

Canoanele Bisericii Ortodoxe: NOIC ȘI COME FLOCA, Arhi 

| sibiu, 21092: 
loan N. (ed), s.n. Sibiu, piei | e tag Aa 

Code Canon Feclesia ru Orientalium, ie 2007; 

Cocea Luis Canonici» | ibreria editrice iei si 1983, 

Coudea Iheodosianus; MOMMSEN [h. et al. (e Se eta Berlin 
aaa Ă | 
Corpus huris Civilis, MOMMSER, Iheodorus et al. (eds), Weidman, 
Berlin, 1889; a [ d A 

NuL.aş, Nicodim, Canoanele Bisericii Ortodoxe insoţite de COmey. 
arii. vol. L-Ul, trad. U. Kovincici, N- Popovici, Lipografia Diecezan; 
Arad, 1930-1936; | 

Puibas, VI, Droit Canon. Une perspective orthodoxe, în col 
Analecta Chambesiana, vol. 1, Institut de Theologie Orthodoxe d'Etude 
Superieures. Centre Orthodoxe du Patriarcat Oecumenique Chambesy 
Geneva, 1998; 

VAN DER WAL, Nicolaas, LOKIN, Johannes Henricus Antonius 


Historiae juris graeco-romani delineatio. Les sources du droit byzantin de 
300 ă 1453, Egbert Forsten, Groningen, 1985. 


].2.2.h. Simboale. Mărturisiri de credință 


+ PETRU MOovILĂ, Mărturisirea de credință a Bisericii Ortodoxe, 
Alexandru ELIAN (ed.), Ed. IBMBOR, Bucureşti, 1981; 

Bibliothek der Symbole und Glaubensregeln der Alten Kirche, HAHy, 
August (ed.), Ulan Press, Neuilly sur Seine, 2012; 


Corpus Confessionum. Die Bekenntnisse der Christenheit, FABRICIUS, 
Cajus D. (ed.), Walter de Gruyter, Berlin,1940; 

Creeds & Confessions of Faith in the Christian Tradition, vol. L: Rule 
of Faith in the Early Church. Eastern Orthodox Affirmations of Faith 
Medieval Western Statements of Faith, vol. 2: Creeds and Confessions * 
the Reformation era, vol. 3: Statements Of faith in modern Christiani!) 
Pr. .KAN, Jaroslav; HorcnKkiss, Valerie (eds), Yale University PresS Nei 
Haven/lL.ondra, 2003; 


| | E 
ICĂ, Diac. loan |. jr, Canonul Ortodoxiei, vol. LI: Canonul apostoli 
primelor secole, Ed. Deisis/Stavropoleos, Sibiu, 2008; 

ICĂ, Diac. loan I. jr, Canonul Ortodoxiei. Sinodul VII Ecumenic, vol. 
I-II, Ed. Deisis, Sibiu, 2020; 

ICĂ, loan 1., „Mărturisirea de credinţă a lui Mitrofan Kritopulos. 
Însemnătatea ei istorică, dogmatică și ecumenistă (teză de doctorat)” în: 
MA, XVIII (1973), 3-4, pp. 208-473; 

LOICHIȚA, Vasile, „Mărturisirea lui Dositei. Întâia traducere româ. 
nească după textul original grecesc publicat la 1690 în Bucureşti”, în: 
Candela, 53-54/1942-1943, pp. 173-256; 

MIHĂLCESCU, 1., Onoaupoc rii OpOodotiac. Die Bekenntnisse und 
die wichtigsten Glaubenszeugnisse der griechisch-orientalischen Kirche, 
Hinrichs, Leipzig, 1904; 

NEGRU, Nina, „Mărturisirea de credință a Spătarului Nicolae 
Milescu (370 de ani de la naşterea marelui cărturar)”, în: Magazin bibli. 
ologic, 4/2006, pp. 26-30; 

RĂMUREANU, Pr. loan, „Mărturisirea de credinţă a patriarhului ecu. 
menic Ghenadie al II-lea Scholarios”, în: O, XXXVI (1984), 4, Pp. 462-499 


].2.2.i. Liturghii 


ASSEMANI, J.A., Codex liturgicus Ecclesiae Universalis, vol. I-XIII 
s.n., Roma, 1749-1766; Paris, 21922 ş.u:; 
BRAKMANN, Heinzgerd, CHRONZ, Tinatin, „Eine Blume der Levante. Zu 
den Anfângen der modernen Jakobosliturgie, în vol. Orientalia Christiana: 
Festschrift fiir Hubert Kaufhold zum 70. Geburtstag, Peter BRuNs, Heinz 
Otto LUTHE (eds), Harrassowitz, Wiesbaden, 2013, pp. 85-108; 
DANIEL, Adalbert Hermann, Codex liturgicus ecclesiae universa 
epitomen redactus, vol. I-V, T.O. Weigel, Leipzig, 1847-1853; 
HANSSENS, Jean Michel, Institutiones liturgicae de ritibus Oriental; 
bus, Pont. Universitatis Gregorianae, Roma, 1930-1932; 
MATEOS, Juan, „Ihe Evolution of the Byzantine Liturgy 
XXIII Lectures, 1/1965, pp. 76-112; 
VINTILESCU, Pr. Petre, Liturghiile bizantine privite istoric în stru 
ra şi rânduiala lor, Tipografia Cărţilor Bisericeşti, Bucureşti, 1943. ctu- 
WyBnew, Hugh, The Orthodox Liturgy. The Developmenţ A 
Eucharistic Liturgy in the Byzantine Rite, SPCK, Londra, 1989. 7 the 

1.2.2.4. Inscripţii 


Ragnta, Lon, Les Monuimenis pc le fra Rouma 

sita de e ă ş isti € atican, 7; 
Pontilicia Istituto di Archeologia Cristiana, ză sal 

Corpus der ericchisch-christlichen nsc n en von Hellaş 
ImTaMARN, Hans ct al. (eds), vol. I: Die & iechisch-christichea 
Jischriften des Peloponncs, BEES, N.A. (ed.), Lie erung 1: Isthmos. 
Norinthos, Atena, 1941; i 

Corpus Inscriptionum Graecorum, vol. I-XIII, BROcKk, A. (ed.), 
Berlin, 1828-1877; | 

Corpus Inscriptionum Latinarum, vol. I-XVII, Berlin, 1863 ş.u. 


LAssERE, Jean-Marie, Manuel depigraphie romaine, vol. I-II, Ed. 
Picard, Paris, 2007; 


nie, 


PETOLEScU, C.C., Inscriptions de la Dacie romaine. Inscriptions ex. 
ternes concernant l' histoire de la Dacie (I”-III siecles) II. Zones du CIL 
III et du CIL VIII, Ed. Enciclopedică, Bucureşti, 2000; 

PoPpEsCU, Emilian, Inscripţiile greceşti şi latine din secolele IV-XIII 
descoperite în România, Ed. Academiei, Bucureşti, 1976; 

Russu, lon 1. et al., Inscripţiile Daciei romane, vol. III: Dacia 
Superior, partea I: Zona de sud-vest (teritoriul dintre Dunăre, Tisa şi 
Mureș), Ed. Academiei, Bucureşti, 1977; 


Russu, lon [., Inscripţiile Daciei Romane, vol. I: Diplomele militare 
și tăblițele cerate, Ed. Academiei, Bucureşti, 1975; 
WALTZING, Jean Pierre, Le recueil gencral des inscriptions latines 


(Corpus Inscriptionum Latinarum) et lepigraphie latine depuis 50 ans, 
Peeters, Louvain, 1892. 


].2.3. Bibliografia Istoriei Bisericești Universale 


În legătură cu bibliografia Istoriei Bisericești Universale precizân» 
mai întâi, că termenul „bibliografie” are două înţelesuri: în primu 
rând -— şi în sensul cel mai des folosit - desemnează o listă struct: 
rată a referinţelor de cărţi sau a altor documente, în special artico 
din periodice, care se referă toate la o anumită temă şi, în acest seN” 

bibliografia este numită enumerativă. În al doilea rând, bibliografia 
desemnează o ştiinţă sau studiu academic de cercetare, semnalare, 
descriere şi clasificare a textelor imprimate sau multiplicate, pentru a 
constitui repertorii de cărți, spre facilitarea cercetării intelectuale. În 
acest sens, bibliografia se numește bibliografie descriptivă. Una dintre 
cele mai cunoscute lucrări de bibliografie descriptivă din istoria cultu- 
rii române este Bibliografia românească veche realizată de loan Bianu 
şi Nerva Hodoș începând din anul 1903. În manualul nostru, ne inte- 
resează însă mai ales primul sens al conceptului de bibliografie. 

În raport cu bibliografia enumerativă şi în urma apariţiei unor 
noi tipuri de informare şi comunicare, au apărut și termenii de fil- 
mografie, cu referire la informaţiile transmise prin film; apoi cel de 
discografie, pentru informaţiile transmise prin discuri, precum şi 
cel de webografie, referitor la informaţiile transmise prin internet. 
O bibliografie enumerativă se deosebeşte de un inventar sau de un 
catalog ale unei biblioteci, căci acestea sunt destinate doar să reper- 
torizeze şi să localizeze publicaţiile într-una sau mai multe biblioteci. 
Potrivit conţinutului ei, bibliografia enumerativă poate fi tematică, 
anume cea care grupează documentele pe teme, sau sistematică, adi- 
că cea care grupează documentele după locul sau data apariţiei lor. 
Cu referință la perioada de timp în care apare, bibliografia poate fi 
curentă, în sensul că apare la intervale regulate, iar dacă este ținută 
permanent la zi, mai ales cu ajutorul internetului, atunci ea devine 
bază de date bibliografice. În sfârşit, cu privire la modul de expune- 
re a documentelor, bibliografia enumerativă poate fi semnalizatoare, 
atunci când prezintă doar caracteristicile esenţiale ale documentului 
(spre exemplu: autor, titlu, locul şi anul apariţiei), sau analitică, atunci 
când prezintă o descriere neutră a documentului. În sfârşit, atunci 
când bibliografia emite judecăţi de valoare referitoare la documen- 
tele pe care le prezintă se numeşte bibliografie critică. O bibliogra- 
fie critică exhaustivă a Istoriei Bisericești Universale este prezentarea 
istoriografiei creștine de la întemeierea Bisericii până astăzi, începând 
cu cartea Faptele Apostolilor până la sursele care prezintă evenimente 
curente din viaţa Bisericii. 

ace cţiințibică, inclusiv în domeni 

Orice demers de iii n iert unci bibliogea Orie, 
isericesti Universale, ir istorie Bisericească Universală. 1 Car 
însoţeşte o IŞIgAI e MT e de note bibliografice. Aceste PAR 
și intocmirea Um pa NR auxiliare a disciplinei noaste a 
pecte lac obiectul unei pă “ „> Anu & 

. a cercelării sti IJIcc. | 

Ale pie ÎN că Biserica creştină cunoaşte i istorie bimilen,, 
ră, care a acoperit întreagă lume GL L uri ȘI faptul că mărtu, 
riile lepate de viaţa Bisericii sunt exprimate n CC au diferite limb; 
tradiţii ale pământului, chiar dacă ar îi a nc rezumăm iii la Biserica 
Ortodoxă prezentă astăzi pe toate continentele, constatăm că bibliogra. 
ia Istoriei Bisericeşti Universale este practic incomensurabilă. Pentru 
orientarea generală, prezentăm aici o bibliografie enumerativă Oriența. 
tivă, menţionând tratatele şi manualele de Istorie bisericească cu cea m 
mare autoritate. Precizăm însă că fiecare capitol din acest manual este 


însoțit de o listă bibliografică tematică atat in limba română, cât Și în 
limbile străine. 


].2.3.a. Tratate generale, enciclopedii și atlase 
de Istorie Bisericească Universală 


ALAND, Kurt, Geschichte der Christenheit, vol. |: Von den Anfângen 


bis an die Schwelle der Reformation, vol. II: Von der Reformation bis in 
die Gegenwart, Gerd Mohn, Giitersloh, 1980-1982; 


ALAND, Kurt, Kirchengeschichte in Zeittafeln und Uberblicken, GIb 
Siebenstern, Gutersloh, 1984; 


ATIYA, Aziz Suryal, A History of Eastern Christianity, Kraus Reprini 
Millwood, 1980; 


Beck, Hans-Georg, Geschichte der orthodoxen Kirche im byzantit 
schen Reich, td. Vandenhocck & Ruprech, Gâttingen, 1980; 


CHADWICK, Tlenry, Evans, G.R., Atlas of the Christian Churcl 
Macmillan, Londra, 1987; 


Dictionary of the Middle Ages, Sraaven, Joseph R. (ed.), 13 vo 

Coe, T., W3 ucmopuama na Xpucmuanckama Ubpre 
(Penueuosnomo u Hpaecmenomo cocmoanue na Xpucmuanume pe 


nopeume mpu sexa), Cobua, 1958 [SaBev, Th., Din istoria Biserici 

„Der Heilige und seine Lebenswelt. Uberlegungen zum gesellschafts- und kultur- 
geschichtlichen Aussagewert von Viten und Wundererzâhlungen”, în Friedrich 

1.3. Starea lumii greco-romane şi iudaice la apariția creştinismului” 
].3.1. Considerații generale 


Pentru a înţelege cât mai corect activitatea Mântuitorului şi înce- 
puturile Bisericii creştine, este necesar să cunoaştem care era situația 
politică, socială, culturală şi, mai ales, religioasă a lumii în mijlocul că- 
reia lisus Hristos s-a născut, a activat, a murit şi a înviat. Mântuitorul 
lisus Hristos s-a născut în ludeea, pe atunci provincie a Imperiului 
Roman. În vremea aceea, mai precis în anul 754 de la fondarea Romei, 
lumea cunoscută atunci era în cea mai mare parte încorporată în 
Imperiul Roman, care se bucura de o mare stabilitate internă, desem- 
nată prin expresia de pax romana, spre care tindea întreaga politică 
a primului împărat roman, Octavian Augustus (31 î.Hr. — 14 d.Hr.). 
Procesul de pregătire a expansiunii romane şi al formării unei limbi 
comune de circulaţie în întreaga lume mediteraneeană a început prin 


* Capitol elaborat de Pr. prof. dr. Viorel Ioniţă. 

cuceririle lui Alexandru Macedon st cei dia (356-323 Hr), atât 
prin politica sa de libertate culturală ŞI retigivesă aconiiată POpoare. 
lor supuse, cât mai ales prin facilitarea răspândirii limbii greceşti în 
forma dialectului comun, caracteristică principală a lumii elenistice 
Romanii au incorporat în imperiul lor toate provinciile cucerite de 
marele strateg macedonean, din partea de răsărit a bazinului medite. 
raneean până spre India, lăsând supușilor lor posibilitatea de afirmare 
culturală şi religioasă proprie cu condiția de a respecta legile romane 
În Imperiul Roman, limba culturii generale era greaca elenistică, pe 
care au învățat-o chiar şi unii împărați romani, iar limba administraţiei 
şi a autorităţii de stat era latina. 

Urmând tradiţiei Romei antice, Imperiul Roman era condus oficial 
de Senat, a cărui autoritate a scăzut tot mai mult pe parcursul primelor 
trei secole care au urmat după Octavian. Senatul i-a acordat acestuia, in 
anul 27 î.Hr., titlul de Augustus, adică „cel strălucit” sau „venerat, titlu 
care a devenit denumirea specifică a urmaşilor săi, chiar şi în epoca 
creştină. Octavian a obţinut apoi titlul de Imperator, respectiv de con- 
ducător suprem al armatei romane, iar din anul 12 î.Hr,, el a primitşi 
titlul de Pontifex maximus, adică preot suprem al religiei romane, titlu 
pe care l-au purtat şi urmaşii săi până la împăratul Gratian (375-383); 
primul împărat care a renunţat formal la el. Octavian Augustus a iniția 
sistemul politic de guvernare a statului numit Principatul, care se &- 
racteriza prin exercitarea puterii centrale de către împărat împreună cu 
Senatul. Către sfârşitul secolului al III-lea, mai exact în anul 285; prin 
iniţiativa împăratului Dioclețian (284-305), sistemul politic al princ” 
patului a fost inlocuit de cel al Dominatului, prin desfiinţarea Senatului! 
și inlocuirea lui cu un consiliu. 

Imperiul Roman era organizat în provincii împărţite în trei cale” 
gorii: 1. imperiale, conduse de un legat reprezentant al împârâ . 
=, senatoriale, conduse de un proconsul; 3. provincii cu situație speci | 
lă, cucerite mai târziu, cum au fost Egiptul, Palestina sau Maurita” i 
conduse de câte un procurator. În unele provincii, romanii pf 
mis ca, pe lângă guvernator, care deţinea autoritatea militara Y sau 
ridică în provincia respectivă, să activeze în continuare regi! 

conducătorii proprii popoarelor supuse, dar având doar o autoritate 
morală sau religioasă, cu cosiiția de a respecta principiile statului ro- 
man. Guvernatorii provinciilor, care aveau mandat limitat, exercitau 
puterea uneori după bunul lor plac, mai ales cu intenţia de a progresa 
pe scara socială şi politică a Imperiului, sau cel mai adesea pentru a se 
îmbogăți. 

Numărul total al populaţiei din întreg Imperiul Roman în tim- 
pul domniei împăratului Octavian Augustus era estimat între 45,85 
şi 70,15 milioane de oameni. Din punct de vedere social, societatea 
romană era prin excelență sclavagistă, locuitorii Imperiului Roman 
împărțindu-se în următoarele categorii: cetățenii romani (cives ro- 
mani), oamenii liberi şi sclavii. În prima categorie intrau diferite ran- 
guri sociale sau demnități publice, de la înalta aristocrație senatorială 
până la militari şi meseriaşi. Dreptul de cetățean roman însemna că 
deținătorul acestuia nu putea fi umilit, nici schingiuit, nici supus la 
muncă forţată sau condamnat la moarte decât în caz de înaltă trăda- 
re, dar şi în acest caz nu putea fi răstignit, ci avea de ales între sinu- 
cidere şi decapitare cu sabia. Dreptul de cetățean roman se obținea 
foarte greu la începutul perioadei Imperiului, dar mai târziu, tot mai 
uşor, iar în anul 212 împăratul Caracalla (211-217) a acordat dreptul 
de cetățean roman tuturor locuitorilor liberi din Imperiu. La extrema 
de jos a societății romane se aflau sclavii, care ajungeau în această sta- 
re fie prin capturarea lor în război, fie prin îndatorarea lor faţă de cei 
bogaţi şi în imposibilitatea de a se răscumpăra. Condiţia de sclav se 
moştenea, obținerea libertăţii fiind posibilă prin prestarea de servicii 
față de stăpâni sau de stat. 

Pentru exercitarea autorităţii lor asupra unor teritorii vaste, ro- 
manii au dezvoltat excelente căi de comunicație pe apă şi pe uscat, în 
acest ultim caz construind drumuri care să faciliteze deplasarea rapidă 
a armatei dintr-un loc în altul. Astfel, în cadrul Imperiului Roman, în 
care au fost desființate graniţele dintre state, oamenii puteau călători 
cu o uşurinţă fără precedent dintr-o parte în alta a Imperiului. Aceste 
facilităţi au favorizat dezvoltarea comerţului, dar și răspândirea cultu- 
rii şi a ideilor religioase noi în toate provinciile Imperiului. 

1.3.2. Religia „omanilo? 
Din punct de vedere 
Loate traditiile velipioasc 


i si gali, până la 
teni, PerŞI Şi gali, pân: 


religios Imperiul IOAN pin i tole 
ale popoarelor supuse lui, la Breci și ep. 
popoarele cu un nivel religios mai puţin ee 
luat. Cu excepția evreilor, Loate aceste tradiţii e paie POlite 
ie au asimilat idei religioase de r ri pa e b N de Ja i 
chii reci. Cel mai important aspect al re pi st madona a Cucerize, 
lor da către romani consta în antropomor! za pi A sii au fost ta 
mai mult consideraţi ca nişte oameni cu nica ŞI iu laT CU vicii Umane, 
fapt criticat de altfel de unii poeţi sau filoso greci, cum au fost Pericle 
Fidias, Platon, Anaxagoras şi Protagoras. Religiozitatea grecilor antici 
se exprima prin rugăciuni, purificare, aducerea de jertfe şi ținerea săr. 


iste 


bătorilor. Reşedinţa zeilor era pe Muntele Olimp, iar zeii olimpieni nu 
erau egali, intre ei existând o ierarhie clară, în vârful căreia se afla Zeus 
stăpân peste toţi. 

Romanii au fost dintotdeauna politeişti, la început considerându-i 
pe zei ca pe nişte puteri impersonale. Mai apoi, în special sub influența 
concepţiilor religioase ale grecilor, au început să-i conceapă pe zei ca 
pe niște persoane. În timpul Imperiului, zeii romani corespundeau în 
mare parte celor din Grecia Antică. Zeii romani aveau fiecare câte o 
funcţie specială de protejare a oamenilor în toate aspectele vieţii lor, pe 
pământ şi în viaţa de dincolo. Foarte puternică la romani era cinstire 
strămoşilor, al căror cult era foarte dezvoltat. Primul om care a fost ze 
ificat după moartea sa a fost Iulius Cezar (100-44 î.Hr.), iar în timpu 
Imperiului, unii împărați au fost declaraţi zei (apoteozaţi) de către Sena 


după moartea lor. Cu timpul, unii împărați s-au autodeclarat zei în viaţ 
și pretindeau să fie onoraţi c 


a atare, ceea ce a constituit o mare provocâ! 
pentru creştini. 


In perioada Imperiului, religia romanilor a fost marcată de 
tendinţă de henoteism, în sensul că unul dintre zei, în speţă Jupite” i 


- n d . * gi e 4 i 
CSI ORCICI Util lui Zeus al grecilor, a ajuns să fie considerat stăpânul 
turor zeilor şi al oame 


a a . punon 
| j | | nilor. Dintre ceilalţi zei, mai amintim pe i den 
soţia lui Jupiter şi protectoarea naşterilor si a căsătoriilor, corespot 

zeiței Hera a grecilor; Saturn, patronul muncilor agricole şi al roadelor 
pământului, corespondentul lui Kronos de la greci; Venus, Afrodita de 
la greci, protectoarea vegetației şi a fertilităţii; Marte, corespondentul lui 
Ares la greci, zeul războiului; Minerva, la greci Atena, zeiţa înțelepciunii; 
Neptun, la greci Poseidon, zeul mărilor; Vulcan, la greci Hefaistos, zeul 
focului; Mercur, protectorul păstorilor, echivalentul zeului Hermes al 
grecilor; Ceres, zeiţa recoltelor, corespondentă a zeiței Demeter de la 
greci; Pluto sau Orcus, zeul morţii; Bacchus, Dionysos de la greci, zeul 
vinului şi al veseliei; Diana, la greci Artemis, zeița vânătorii; Sol, ve- 
che divinitate de origine sabină uneori identificat cu Apollo, zeul soa- 
relui, venerat mai târziu, mai ales în armată, ca Sol Invictus; Vesta sau 
Hestia, protectoarea focului şi, în general, a căminului ş.a. Cu condiţia 
respectării legilor statului, care includeau mai târziu cultul împăratului, 
Imperiul Roman a fost tolerant față de diferitele tradiții religioase ale 
popoarelor supuse lui. 


1.3.3. Curentele filosofice din epoca elenistică 


Cele mai importante curente filosofice din lumea greco-romană 
cu care s-a confruntat credinţa creştină la început au fost: stoicismul, 
epicureismul, scepticismul şi neoplatonismul. 

Stoicismul a fost creat de Zenon din Citium (Kition) în secolul al 
IV-lea î.Hr. şi era o filosofie raţionalistă, care recomanda o viață în con- 
formitate cu legile naturii, cale pe care se puteau atinge înţelepciunea 
şi fericirea. Această filosofie se prezenta ca un întreg sistematic, care, 
pe baza logicii şi trecând prin legile fizicii, își propunea să fixeze o se- 
rie de normative morale şi etice. În conformitate cu logica stoică, ori- 
ce cunoaştere îşi are originea în impresiile reale ale lucrurilor date de 
simţuri, care sunt înregistrate de suflet sub forma percepțţiilor. Această 
filosofie, cu un fond ateu, a fost împărtăşită şi de unii latini, ca Seneca 
(4 î.Hr. — 65 d.Hr.), fost preceptor al împăratului Nero, care l-a silit să se 
sinucidă, apoi de împăratul Marcus Aurelius (121-180). 

Epicureismul, după numele întemeietorului ei, Epicur (341-270 î.Hr.), 
a fost lansat la Atena, în jurul anului 306 î.Hr., şi se baza pe căutarea 

tericirii şi a înţelepeiunil, avănul ca ultim scop atingerea „uturaxleț Care 
era o stare dle linişte absolută a spiritului, Unul dintre ţelurile Urtărițe 
de această tilasotie era evitarea sulerințel, ceea ce se pulea realiza Prin 
îulăturarea surselor plăcerilor, care nu sunt nici naturule, nici NCCeaare, 
Vilosotia era cel mai potrivit lusteuument pentru atingerea lericiriţ, În 
această perspectivă, oamenii trebuluu să se elibereze de tecuma divinității 
muti ales că zeli nu se interesează «te viața oumenilor, Singurul criteriu a] 
adevărului şi al binelui este senzaţia. 

Scepticismul, de la termenul «le origine greacă skepsis, care înscam. 
nă „cercetare. îndoială, dubiu” a fost un curent care s-au dezvoltat între 
secalele al IV-lea şi al U-lea î.llr. şi a avut ca adepţi pe Pyrron din illa 
(360-275 î.tlr.), Arkesilaos din Pitane (315-240 î.Llr.) şi Aenesidemus 
diu Knossos (cca 80-10 île). Aceştia alirmau că toate doctrinele şi 
etorturile de cunoaştere sunt false, dedicânclu-se unci gnoscologii cu 
caracter autolimitativ şi practic. În acest sens, nu ceea ce este adevărat 
determină acţiunile umune, ci ceca ce este probabil, întrucât nicio Jude. 
cată despre adevăr nu este delinitivă. 

Neoplatonisnmauul, care a influenţat într-o oarecare măsură şi pe primil 
gânditori creştini, înseamnă o reluare şi continuare a ideilor lui Platon 
(428-348 î.llr.). Întemeietorul neoplatonismului a fost Ammonios 
Saccas (secolul al Lil-lea d.Hr.), iar cel care a dezvoltat acest sistem filo- 
sofic a tost Plotin «lin Lycopolis (204-270 d.Hir.). Porfir, urmaşul şi disci- 
polul lui Plotin, a contribuit la răspândirea ideilor magistrului său prin 
scrierile sale. Filosotia neoplatoniciană îşi propunea rezolvarea une: 
ia dintre problemele principale ale gândirii filosofilor vechi, respecti 
relaţia dintre „Unic” şi „Multiplu” Neoplatonicienii identificau pe zei Cu 
„ideile” lui Platon. Plotin şi Porfir considerau însă că practica religioasă 
nu este demnă de un înţelept, pentru că acesta este capabil să sc apropie 
de divinitate în mod direct, priu elevația spirituală a păudirii sale. 

Aceste curente filosofice demonstrează că lumea greco-romană ei 
intr-o ferventă căutare a sensului vieţii pe pământ, căutare care a osci- 
lat între extreme hedoniste şi negarea completă a realităţii lumii create: 
Căutarea unor răspunsuri lu întrebările privind sensul şi scopul vieti 
omului pe pământ se caracteriza şi prin aceea că mulţi gânditori gre 

sau latini respingeau credinţele şi practicile religioase politeiste, în care 
nu găseau sensurile pe care le căutau. Această stare de lucruri, precum și 
unitatea lumii elenistice constituiau semnele „plinirii vremii” (Galateni 
4, 4), când Dumnezeu-Tatăl a trimis pe Fiul Său în lume, ca lumea să 
creadă şi să aibă viaţă. 


].3.4. Lumea iudaică 


În vremea Nașterii Mântuitorului lisus Hristos, lumea iudaică in- 
cludea pe evreii din teritoriul lor tradițional, dar şi pe cei din diaspo- 
ra, răspândiţi în toate marile centre ale Imperiului Roman. În anul 597 
î.Hr., regele babilonian Nabucodonosor al II-lea a cucerit ludeea şi a 
luat în robie mulţi evrei, iar în anul 586 acest rege a cotropit încă o dată 
Iudeea şi a distrus templul zidit de regele Solomon, jefuind multe din- 
tre odoarele sale. După întoarcerea din robia babilonică, desfăşurată în 
etape, evreii au reconstruit templul în timpul lui Zorobabel, iar apoi zi- 
durile Ierusalimului. Eliberarea din această robie a fost posibilă în urma 
cuceririi Imperiului Babilonian de către perși, care, la rândul lor, au fost 
cuceriţi, în secolul al IV-lea î.Hr., de către Alexandru Macedon. Din se- 
colul al IV-lea î.Hr., teritoriile în care locuiau evreii au fost încorpora- 
te în regatul greco-sirian al diadohului Seleucus I Nicator, fost general 
al lui Alexandru cel Mare, primul exponent al dinastiei Seleucizilor. În 
această perioadă, evreii au suferit influenţele culturii elenistice. 

În decursul secolului al II-lea î.Hr., sub conducerea fraților Macabei, 
evreii s-au răsculat cu succes împotriva stăpânirii greco-siriene, iar 
Simon Macabeul a fondat noul regat evreiesc numit al Hasmoneilor. 
Simon a fost mare preot şi nu a acceptat titlul de rege, dar acest titlu a fost 
purtat de urmaşii săi. Regatul Hasmoneilor, care a cucerit o parte dintre 
teritoriile elenistice, a încheiat o alianţă cu Imperiul Roman, iar după 
ce generalul roman Gnaeus Pompeius Magnus (106-48 î.Hr.) a ocupat 
Iudeea şi Ierusalimul în anul 63, regatul iudeu a fost transformat din 
aliat în vasal, apoi în provincie romană. Pompeius a reorganizat ludeea, 
pe care a redus-o faţă de Regatul Hasmoneilor, separând-o de teritori- 
ile neiudaice cucerite de aceştia. După separarea de ludeea a oraşelor 

elenistice cucerite de Hasmonei, acestea s-au constituit într-o Structura 
administrativă comună numită Dekapolis. Regele evreilor, Aristobulo, 
al II-lea (67-63 î.Hr.), a primit din partea lui Pompeius titlul de etnarţ 
şi abia Irod cel Mare (37-4 î.Hr.) a fost recunoscut de Roma ca rege a] 
iudeilor, în anul 37 î.Hr. Ultimul rege al iudeilor a fost Irod Agrippa | 
(41-44 d.Hr.), iar după moartea acestuia, în anul 44 d.Hr., Iudeea a fos 
guvernată de un procurator roman. 

Evreii nu au acceptat niciodată asuprirea păgână a Romei şi s-a 
răsculat deseori împotriva acesteia. În urma unei astfel de răscoale din 
anul 66 d.Hr., legatul roman Titus, devenit ulterior împărat (79-81),4 
condus personal armata romană la asediul Ierusalimului din anul 70 
pe care l-a cucerit şi a dărâmat templul construit de Zorobabel. Ultima 
mare răscoală a evreilor împotriva autorității romane a avut loc sub 
Shimon Bar Kochba, între anii 132-135. Unul dintre motivele acestei 
răscoale a fost faptul că împăratul Adrian (117-138) a interzis evreilor 
să-şi circumcidă copiii. În anul 135, revolta a fost învinsă printr-un ma- 
sacru, iar restul populaţiei care mai trăia în ludeea a fost împrăștiată. 
Ierusalimul a fost distrus complet, iar pe ruinele sale a fost construită o 
cetate numită Aelia Capitolina. Numele provinciei a fost schimbat din 


Iudeea în Palestina, ce se traducea prin expresia „ţinutul în care locu: 
iesc filistenii . 


1.3.5. Diaspora iudaică 


Termenul de „diaspora” (în limba ebraică galut) este de origine 
greacă-elenistică, fiind menţionat pentru prima dată în Septuagintă i 
înseamnă „împrăştiere”. Cu acest termen erau desemnaţi evreii care â 
emigrat din arealul lor tradiţional, din motive comerciale, încă înâin- 
te de regatul lui Solomon, dar mai ales în urma cuceririi țării lor de 
către babilonieni şi de către romani, şi s-au așezat în toate marile CE 
tre comerciale ale lumii greco-romane. În diaspora, evreii au continuă! 
obiceiurile lor şi mai ales tradiţiile lor religioase de-a lungul secolelo 
Istoricul evreu Salo W. Baron apreciază că, în perioada HasmoneilO” 
trăiau în ludeea aproximativ două milioane de evrei, patru milioane ! 

Imperiul Roman şi un alt milion în Babilonia și în alte ținuturi dincolo 
de graniţele imperiului (Salo W. Baron, A Social and Religious History of 
the Jews, vol. 1/1). Cu alte cuvinte, la nașterea Mântuitorului, majoritatea 
evreilor trăia în diaspora. 

Viaţa religioasă a evreilor din diaspora se desfăşura în raport cu 
Sinagoga, un termen grec folosit în Septuaginta, prin care era tradus 
termenul ebraic kahal, care însemna la început „adunare” sau „loc de 
adunare, iar mai târziu clădirea în care avea loc adunarea de cult sau 
de rugăciune a evreilor. Cu timpul, evreii din diaspora, deşi și-au păs- 
trat credinţa şi obiceiurile lor religioase, au uitat limba ebraică şi așa a 
fost nevoie de traducerea cărților Vechiului Testament în limba greacă, 
pe la anul 250 î.Hr., în Alexandria, traducere cunoscută sub numele de 
Septuaginta sau traducerea celor 72, după tradiţie în 72 de zile. Credinţa 
lor monoteistă şi mai ales ritualurile şi practicile lor religioase au tost 
factori determinanțţi în procesul de afirmare şi, mai ales, de conservare a 
identităţii etnice a poporului evreu de-a lungul secolelor. 


[.3.6. Grupările religioase ale evreilor 


Autoritatea religioasă supremă la evrei în vremea Mântuitorului era 
exercitată de Sinedriu (Sanhedrin), care, după tradiția iudaică, ar fi fost 
inființat de Moise. Acest consiliu sau mai precis tribunal suprem, cu se- 
diul la Ierusalim, era format din 71 de membri preoți, bătrâni şi căr- 
turari, iar în fruntea lor se afla marele preot. Acest consiliu a tormulat 
acuzațiile împotriva Mântuitorului pe care le-a transmis lui Ponţiu Pilat. 
Membrii Sinedriului erau recrutaţi din rândurile grupărilor religioase 
care exercitau o mare influenţă asupra vieţii de zi cu zi a evreilor în acea 
perioadă. Dintre aceste grupări amintim pe: saduchei, farisei, cărturari, 
esenieni şi pe zeloţi. 

Saducheii, al căror nume venea de la marele preot Sadoc din vremea 
regelui David, constituiau clasa preoțimii din vechiul Israel. Ei erau con- 
servatori şi dintre cărţile religioase ale evreilor recunoşteau numai cele 
cinci scrieri care formează Pentateuhul. Susținând o interpretare literală 
a Legii, ei nu credeau în nemurirea sufletului, nici în învierea trupurilor 

și nici în îngeri (cf. Matei 22, 23; Faptele Apostolilor 23, 8). Saduchej 
crau dispuși să facă anumite compromisuri cu SCAP nIO SII străini (pers; 
egipteni, preci şi romani), de aceea s-au putut menţine în fruntea evrei. 
lor inultă vreme. 

lariseii s-au constituit din grupul scribilor și al înțelepţilor de pe 
lângă 'lemplu. Numele lor, care, etimologic, înseamnă a se separa (pa. 
ras), arată că ei s-au separat de tot ceea ce considerau a fi impur sau rău 
Spre deosebire de saduchei, fariseii erau foarte deschişi spre interpretări 
și dezbateri cu referire la Lege. Ei considerau că, pe lângă Scripturi (for. 
ma scrisă a învățăturilor divine), Dumnezeu i-ar fi transmis lui Moise 
şi o tradiție orală privind modul de aplicare a Legii. Astfel, în afară de 
textul scris, fariseii deţineau o serie întreagă de reguli şi rânduieli pentru 
viaţa de zi cu zi, care vizau mai ales purificarea. Fariseii se considerau 
atât adevărații păstrători ai Legii, cât și păzitorii ei. De-a lungul istoriei, 
s-au opus asupritorilor străini care încercau să impună poporului evreu 
o limbă străină sau tradiţii noi, dar fără să utilizeze forța. Deşi farise- 
ii s-au opus Mântuitorului, unii dintre ei s-au apropiat de El, cum au 
fost Nicodim, care s-a dus noaptea la lisus pentru a sta de vorbă cu El 
(Joan 3, 2-3), sau Iosif din Arimateea, cel care a obţinut de la romani 
ingăduinţa să-L coboare pe lisus de pe Cruce şi s-a îngrijit de punerea 
Lui în mormânt (loan 19, 39). 

Cărturarii, menţionaţi şi ei în Evanghelie alături de farisei, consti- 
tuiau gruparea celor a căror ocupaţie zilnică era studierea Legii şi care 
erau consultați de toţi ceilalți oameni în probleme de natură religioz- 
să. Oamenii se adresau lor cu apelativul de rabbi („învăţătorule”), ei fi 
ind jurişti şi teologi, indrumătorii evreilor. Mântuitorul zice despre ei: 
„Cărturarii si fariseii au șezut în scaunul lui Moise; deci toate câte vă vo! 
zice vouă, faceţi-le şi păziţi-le” (Matei 23, 2-3). Autoritatea cărturarilor 2 
crescut mai ales după anul 70 d.Hr., când au început să adune tradiţiile 
orale în colecţia numită Mișna. 

[Esenienii erau membrii unei secte a frățietăţii de tip monastic apăr” 
tă pe vremea Macabeilor. Ei contestau legitimitatea Templului și â cult” 
lui săvârşit acolo, combăteau pe saduchei şi farisei şi practicau un el t 
botez. Iosif Flavius spune că aceștia forma facă Î 


| SD u a treia grupare filos0h““_. 
cvrei, după farisei şi saduchei,. Y 


a * PER N A tă 
Esenienii erau constituiți în comun! 

nimeni nu avea casă proprie şi toate bunurile erau folosite în comun, 
astfel încât fiecare avea asigurate toate cele de trebuință. Majoritatea ese- 
nienilor trăia în castitate. Totuşi, Iosif Flavius menţionează o grupare de 
esenieni căsătoriţi. Esenienii credeau în nemurirea sufletului și în pe- 
depsirea păcatelor în viaţa viitoare. Caracteristica principală a esenieni- 
lor era exclusivismul lor extrem, refuzând orice contact cu alte persoane 
decât confrații lor şi considerându-se singurul popor adevărat al lui 
Dumnezeu. Cele mai concrete mărturii despre esenieni au fost publicate 
după descoperirea centrului lor de la Marea Moartă, în anul 1947, când 
au fost scoase la iveală mai multe fragmente din texte scripturistice. 
Zeloţii constituiau gruparea care s-a făcut cunoscută mai ales în 
perioada ocupaţiei romane, fiind un fel de fundamentaliști fanatici ai 
acelor vremuri. Ca întemeietor al acestei grupări este socotit luda din 
Gamala, care, în timpul recensământului din anul 6 d.Hr., a provocat o 
răscoală împotriva autorităţii romane. Astfel, zeloții reprezentau o ori- 
entare politică radical opusă celei reprezentate de saduchei sau farisei. Ei 
nu puteau concepe niciun fel de convieţuire cu puterea ocupantă și con- 
siderau că este datoria oricărui evreu adevărat să se opună, prin orice 
mijloc, Romei şi reprezentanților săi. Zeloţii au provocat izbucnirea re- 
voltei din anul 66 şi a războiului civil împotriva romanilor care a urmat. 
După cum este cunoscut, ideea de Mesia străbate ca un fir roșu 
cărţile Vechiului Testament, Acesta fiind văzut ca un izbăvitor pe Care 
evreii L-au aşteptat, mai ales în situaţia lor de asupriţi sub stăpânire stră- 
ină. De aceea, în perioada stăpânirii greco-siriene şi apoi a celei romane, 
evreii concepeau pe Mesia fie ca pe un conducător politico-militar din 
neamul lui David, fie ca pe un trimis din cer, a Cărui menire principală 
ar fi trebuit să fie eliberarea din robie a poporului ales. Astfel, atunci 
când Mesia întru ale Sale a venit, „ai Săi nu L-au primit” (loan 1, 11). 

I].1. lisus Hristos, Mântuitorul lumii, în izvoarele antice 
creştine, iudaice şi păgâne” 


Biserica, în sens de comunitate a celor chemați (Exxânsia), a fost 
prefigurată în Vechiul Testament (1 Regi 17, 47), apoi pregătită şi în- 
temeiată de Mântuitorul lisus Hristos, prin învăţătura şi Persoana Sa, 
respectiv prin Pătimirile, Moartea, Învierea şi Înălțarea Sa cu Trupul la 
cer. Pentru a înțelege atât originea, întemeierea şi răspândirea Bisericii 
lui Hristos în lume, cât şi prezenţa Sa tainică şi permanentă în sânul 
Bisericii, este necesar să cunoaştem cât mai exact viaţa Sa pe pământ 
şi învăţătura Sa. Nașterea după trup a Mântuitorului, adică venirea în 
sânul poporului ales a lui Mesia (Unsul, Hristos), a fost prefigurată de 
profeţii Vechiului Testament (Isaia 7, 14; 9, 6; 53, 3-7; Zaharia 9, 9 ş.a.), 
iar cel care a pregătit în mod nemijlocit acest eveniment a fost Sf. loan 
Botezătorul, despre care Însuşi Mântuitorul a spus „că nu s-a ridicat în- 
tre cei născuţi din femei unul mai mare decât loan” (Matei 11, 11). 

Sf. loan Botezătorul sau Înaintemergătorul (Prodromos) Mântuitorului, 
care a fost cu aproximativ şase luni mai în vârstă decât lisus Hristos, s-a 
născut din părinţii Zaharia şi Elisabeta, verişoara Preasfintei Fecioare 
Maria. El a dus o viață aspră de ascet în pustia Iordanului, predicând 
pocăinţța şi botezând cu apă pe cei care mergeau la el. Sfântul loan a avut 


" Capitol elaborat de Pr. prof. dr. Adrian Gabor şi Pr. prof. dr. Viorel Ioniţă. 

mai mulţi «discipoli, dar nu a iutenționut formarea unei COMUnităi pr 
prii, dorinal doar să „inulrepteze calea” pentru venirea lui Mesia, des 
care spunea că «Cel Ce vine după mine este mai puternic decâ sa 
Lui ai sunt ered aie si due incalțiii lea (Mater 3, 11). În Urma x 
dicii sale aspre. SE. loan Botezătorul a fost arestat şi închis din Ordin 
regelui Irod Antipa (i îl. = 39 d.Llr.), care a şi dat ordin să-l OMoa 
prin decapitare. _ 

Viaţa pământească a Fiului lui Dumnezeu Intrupat este Prezentaţ; 
in Sfintele Evanghelii după Matei, Marcu, Luca şi loan, de la Naşterea Sa 
până la Înălţarea Sa cu Trupul la cer. Pe baza acestor mărturii, Pentru 
creştini, lisus Hristos este o Persoană divino-umană, iul lui Dumnezeu 
Întrupat de la Duhul Sfânt şi din Fecioara Maria, Care a vieţuit ca 
Persoană istorică în timpul împăraţilor romani Augustus (31 î.Hr. = j4 
d.Hr.) şi Tiberiu (14-37 d.Hr.). El S-a născut în zilele lui Publius Sulpicius 
Quirinius, guvernator al provincici Siriei şi ludeei pe vremea împăratu. 
lui Augustus, în anul 753 de la fondarea Romei (ab urbe condita - a.u.c.), 


e. 
ul 
re 


potrivit calculului erei creştine stabilit de Sf. Dionisie Exiguul (cel Mic 
sau cel Smerit, cca 470-5-45) la începutul secolului al VI-lea. Mai târziu, 
s-a constatat că Stântul Dionisie a întârziat era creştină cu cel puţin 4 sau 
chiar 5 ani, asttel că, în realitate, naşterea lui lisus Hristos a avut loc in 
anul 749 sau chiar 748 a.u.c. Ziua exactă a naşterii Mântuitorului a fost 
îxată pentru data de 25 decembrie abia în secolul al IV-lea, mai întăi 
la Roma, apoi în Răsărit, în jurul anului 377 la Antiohia, iar în 379 la 
Constantinopol. 

sus Hristos a inceput activitatea Sa pe pământ la vârsta de 30 d 
ani, iar durata acestei activităţi a fost de cel puţin trei ani şi jumătate, 
căci în Evanghelia după loan sunt amintite patru sărbătoriri ale Paştilor 
iudaice între care se încadrează activitatea lui lisus Hristos şi se apr 
ciază că aceasta s-a desfăşurat foarte probabil între anii 27-30 al ere! 
creştine. În anul 30, Mântuitorul a fost arestat şi prezentat în faţa mare 
lui preot Caiala (18-36/37), apoi, la acuzaţia iudeilor, a fost dus în tai 
prefectului Ponţiu Pilat, care a exercitat această funcţie între anii 20 
36, în timpul împăratului Tiberius. Pilat nu a găsit nicio vină lui pi 
Hristos, dar se temea că, dacă nu-l condamnă, iudeii îl vor acuză * 


00 

se opune împăratului. Astfel, sub presiunea iudeilor, Pilat a hotărât ca 
lisus să fie răstignit pe cruce în ziua de vineri, 14 Nisan după calenda- 
rul evreiesc, din anul 30 al erei creştine. lisus Hristos a murit pe cruce, 
care era nu numai o pedeapsă îngrozitoare, dar şi umilitoare, aplicată 
ucigaşilor și sclavilor. El a înviat din morţi după trei zile, în ziua de du- 
minică dimineaţa, după care S-a arătat ucenicilor Săi și multor altora, iar 
după 40 de zile S-a înălțat cu trupul la cer. 

Dintre evenimentele mai importante din viața pământească a 
Mântuitorului lisus Hristos amintim: convorbirea cu cărturarii în tem- 
plu la vârsta de 12 ani (Luca 2, 41-50), Botezul în Iordan de la Ioan (Luca 
3, 21 ş.u.), ispitirea în pustie (Luca 4, 1-13) şi alegerea celor doispre- 
zece Apostoli. În timpul activității Sale pe pământ, Mântuitorul a pro- 
povăduit Împărăţia Cerurilor, a săvârşit multe minuni pe care nimeni 
altul nu le-a săvârşit vreodată (Joan 3, 2), pregătind astfel întemeierea 
Bisericii Sale pe baza mărturisirii urmaşilor Săi că El este „Hristosul, 
Fiul lui Dumnezeu celui Viu” (Matei 16, 16). Astfel, Biserica, Trupul 
tainic al lui Hristos, a intrat în istorie la Pogorârea Duhului Sfânt peste 
cei doisprezece Apostoli, când, în urma predicii lui Petru, s-au botezat 
„ca la trei mii de suflete” (Faptele Apostolilor 2, 41). 

Cele mai importante mărturii despreviața şi activitatea Mântuitorului 
lisus Hristos se găsesc în scrierile Noului Testament. Astfel, informaţiile 
pe care le găsim în aceste scrieri păstrate în Biserică sunt mărturii ne- 
mijlocite despre activitatea pe pământ a Fiului lui Dumnezeu devenit 
om. În afară de aceste mărturii, mai există şi altele care provin fie din 
lumea iudaică, fie din lumea păgână a acelor vremuri. Înainte de a pre- 
zenta informaţiile de provenienţă necreştină despre lisus Hristos, se cu- 
vine să amintim că există şi o altă categorie de referințe privind viața 
şi activitatea Mântuitorului: scrierile apocrife (neautentice) creştine și 
necreştine. 


[].1.1. Informaţii despre Mântuitorul lisus Hristos în scrieri apocrife 


Între scrierile apocrife cu caracter creștin amintim Evanghelia nazare- 
nilor, Evanghelia ebioniţilor şi Evanghelia evreilor, texte puternic marcate 

de confruntarea dintre evrei şi creştini după răscoala primilor cont 
romanilor între anii 132-135. Tot din categoria evangheliilor apocrie 
fac parte şi Evanghelia lui Petru, Evanghelia lui Toma şi Protoevangh 
lui Iacov. Aceste scrieri, nefiind autentice, nu pot fi luate în Cconside 


Elia 
IP ap x Târg 
la reconstituirea vieţii şi activităţii lui lisus Hristos. 


Din categoria scrierilor apocrife necreştine amintim următoarele. i 
epistolă atribuită unui sirian pe nume Mara către fiul său Serapion redac. 
tată în siriacă, între anii 70-170, în care se vorbeşte despre »Inţeleptu 
rege al iudeilor”, a Cărui moarte a adus ruina poporului iudeu. Q altă 
scriere păgână neautentică este Scrisoarea regelui Edessei Abgar al V-lea 
Ukama (cel Negru, 17-50 d.Hr.) către Iisus Hristos şi Răspunsul lui Iisus 
către acesta. Prin scrisoarea sa, regele Îl chema pe Mântuitorul să-] 
vindece, dar lisus îi răspunde că va trimite pe unul dintre ucenicii Săi 
Persoana regelui este istorică, dar corespondenţa este apocrifă. În sfârşit 
tot la această categorie amintim scrierile intitulate Acta Pilati şi Epistola 
lui Lentulus, un pretins prieten al lui Ponţiu Pilat, adresate amândouă 
Senatului roman. Prima dintre aceste scrieri vorbeşte batjocoritor des- 
pre lisus Hristos, dar cea de-a doua face o descriere frumoasă a chipului 
Său, după care s-au orientat pictorii reproducând chipul presupus real 
al Mântuitorului. Toate aceste scrieri dovedite ca neautentice nu pot f 


luate în considerare la reconstituirea vieţii şi învăţăturii lui lisus Hristos 


il 1.2. Mărturii iudaice 


Între mărturiile iudaice despre lisus Hristos, cea mai importantă 
este, desigur, cea a istoricului Iosif Flavius (37/38-100 d.Hr.). Mărturia 
acestuia este extrem de importantă, deoarece el a trăit în primul secol al 
erei creștine şi a avut posibilitatea să cunoască multe despre creștinismul 
primar. Important este şi faptul că acest istoric iudeu a transmis mărtu 

ria necreștină cea mai pozitivă despre lisus Hristos. 

losif Flavius s-a născut la Ierusalim în jurul anilor 37 sau 38 d.Hr 
într-o familie de preoţi, şi se numea la origine losef Ben Matityah! 
Hacohen. În anul 66, când a izbucnit războiul evreilor împotriva ro: 


nilor, Iosif se afla în Galileea, în calitate de comandant militar, unde 

încercat, fără prea mare succes, să organizeze răscoala împotriva romani- 
lor. Când armata romană, condusă de generalul Titus Flavius Vespasian, 
a atacat orașul Jotapata, evreii au fost învinşi, iar Iosif a fost luat prizonier, 
dar nu a fost omorât, căci a prevestit că Vespasian și fiul său, Titus, vor 
deveni împărați. Generalul Vespasian l-a luat pe Iosif sub protecția sa și 
l-a eliberat din statutul de sclav. Acesta a primit numele de Flavius, nume 
al dinastiei înființate de Vespasian în anul 69, deși Iosif nu a menționat 
niciodată numele său de Flavius. Din ordinul lui Vespasian, Iosif a scris 
lucrarea Războiul iudeilor (De Bello Judaico) în jurul anului 75, iar mai 
târziu, lucrarea Antichități iudaice (Antiquitates Judaicae), în 20 de cărți. 

În două locuri din cea de-a doua lucrare a sa, Josif Flavius se referă 
la lisus Hristos. Astfel, în capitolul XVIII, 3, 3 se găsește acel testimo- 
nium Flavianum, cu următorul cuprins: 


„Cam în acea vreme a trăit lisus, un om înțelept, dacă putem să-l 
numim om. El era făcător de lucruri minunate şi învățător al oameni- 
lor care primesc cu plăcere cele adevărate. Și-a câștigat de partea sa pe 
mulți iudei şi pe mulţi eleni. Acesta era Hristosul. Şi atunci când Pilat, 
în urma denunțului din partea conducătorilor neamului nostru, L-a 
condamnat la cruce, cei care L-au iubit de la început n-au incetat a-i 
fi ataşaţi. Căci EI s-a arătat iarăşi viu a treia zi, dumnezeieştii proroci 
spunând despre El acestea şi alte mii de lucruri minunate. Nici chiar 
acum nu s-a sfârşit cu neamul creştinilor, care-și iau numele de la El. 


Textul acesta a fost socotit ca neautentic, mai ales din cauza afirma- 
ţiei directe „Acesta era Hristosul”, dar unii cercetători consideră că doar 
această formulare ar fi o interpolare creştină. 

În capitolul XX, 9, 1 al aceleiaşi lucrări, Iosif Flavius vorbeşte despre 
uciderea lui Iacov, „fratele (ruda) Domnului” În acest text, el îl identifică 
pe Iacov, primul episcop al Ierusalimului, ca „fratele lui Iisus, Cel numit 
Hristos”. „lisus, Cel numit Hristos”, este pentru Iosif Flavius un personaj 
istoric foarte bine cunoscut. Îl menţionează pentru o mai precisă iden- 
tificare a acelui Iacov, care a fost ucis ilegal de nevrednicul arhiereu Ana 
al II-lea. Modul în care Iosif Flavius vorbeşte aici despre lisus Hristos, 

îm E _uaecivări suplimentare, lasă să se în E 
fară a simţi nevoia unor precizări SU] Ațelcagă că 


Acesta a fost prezentat mai pe larg cititorilor într-un alt text Care, pro. 
babil, nu s-a păstrat. î. 

O altă mărturie iudaică despre lisus Hristos întâlnim în Talmuduj 
Jcrusalimitean şi în cel Babilonian, care conţineau codificarea tradiției 
vechilor rabini şi comentariul acesteia. In aceste scrieri se găsesc 20 i: 
menţiuni ironice la adresa „Nazarineanului”, cum Îl numeau, în deră. 
dere, autorii acestor scrieri pe lisus Hristos. Toate aceste referințe Sunţ 
ostile şi denigratoare, Hristos fiind numit: „acest om, »Nazarineanul 
„cel nebun”, „cel spânzurat pe lemn” „Ben Pandera', „Absalon” etc. Lisuş 
ar fi urmat învăţătura lui Iosua Ben Perachia, pe care l-ar fi însoțit in 
Egipt, unde a învățat vrăjitoria. El a fost ucis cu pietre, apoi spânzurat pe 
lemn ca hulitor, după ce a fost judecat şi vreme de 40 de zile nu s-a găsit 
nimeni să depună mărturie în favoarea Sa (Talmudul Babilonian, trata- 
tul Sanhedrin 43a). Conţinutul ostil şi denigrator al acestor informaţii 
este explicabil prin adversitatea iudeilor faţă de creştini. Interesantă în 
aceste scricri este însă mărturia că lisus Hristos a fost omorât de iudei şi 
că adepţii Lui I-au rămas fideli şi după prigonirea Sa. 


]1.1.3. Mărturii păgâne 


La mărturiile iudaice despre lisus Hristos se adaugă câteva mărturii 
importante din scrierile următorilor autori: 

Primul text latin despre lisus Hristos este o Scrisoare a lui Plinius ci 
Tânăr (61-113 d.Hr.) către împăratul Traian, datată în jurul anilor VU 
113 d.Ilr. Pliniu, guvernator al Bitiniei în acest timp, îl întreba pe impă 
rat ce atitudine trebuie să adopte faţă de creştini. Din scrisoare rezultă 
că anchetarea şi pedepsirea creştinilor constituia o situaţie moşteniti 
de Pliniu din trecut. Pliniu mărturiseşte că a pedepsit cu moartea P* 
creştinii care au stăruit în credinţ e Hristos 
ilor id 
ina 
inalțe 


a lor, însă pe cei care au hulit p 
el mărturiseşte că anchetarea creştin 
dezvăluit caracterul cu totul nevinovat al cultului lor, singura lor Y 


într-o zi anumită în zori, Să 
pe rând cântare lui Hristos ca unui zeu” 


i-a eliberat. In continuare, 


[i fost aceca că „obișnuiau a se aduna, 

O altă mărturie, şi mai explicită, despre lisus Hristos ne-a lăsat is- 
toricul Tacitus (58-120 d.Hr.), în Analele sale (cartea XV, 44). Vorbind 
despre incendierea Romei în anul 64 d.Hr. şi despre zvonul că vinovat de 
catastrofă este însuşi împăratul Nero, acest istoric adaugă că: „Hristos, 
căpetenia de la care îşi luaseră (creştinii — n. trad.) numele, fusese 
osândit pe vremea împăratului Tiberius de către procuratorul Pontius 
Pilatus”. În textul citat, a cărui autenticitate este neindoielnică, Tacitus 
ne oferă două mărturii importante: una priveşte incendierea Romei şi 
persecutarea creştinilor din porunca lui Nero, iar cealaltă se referă la 
Mântuitorul Iisus Hristos şi la faptul că El a fost osândit la moarte de 
procuratorul Ponţiu Pilat. Mărturia despre lisus trebuie să fi fost pre- 
luată de Tacitus dintr-o sursă documentară, căci aşa se poate explica 
exactitatea informaţiilor pe care le transmite. 

Suetonius (71-135 d.Hr.), în calitate de magister epistolarum al îm- 
păratului Adrian (117-138), a avut acces la arhive, din care și-a extras 
informaţiile pentru redactarea vieților primilor 12 împărați romani. În 
Viaţa lui Claudius, XXV, 4, Suetonius vorbeşte incidental de expulzarea 
evreilor din Roma, la care face aluzie şi cartea Faptele Apostolilor (18, 2). 
Suetonius afirmă că împăratul Claudius „a expulzat din Roma pe evrei, 
care se agitau mereu, instigaţi de Chrestus” (Iudaeos, impulsore Chresto 
continue tumultantes, Roma expulit). Chrestus este fără îndoială Hristos. 
În Vita Neronis 16, 2, Suetonius vorbeşte despre torturarea creştinilor, 
din ordinul lui Nero, în anul 64, după incendierea Romei. 

Aceste mărturii latine, deşi surprinzător de puţine la număr, sunt 
foarte importante, mai ales că nu sunt partinice şi vin din partea unor 
istorici romani de mare autoritate. Interesant în aceste mărturii este fap- 
tul că executarea lui lisus Hristos este pusă pe seama autorităţii romane. 

O ultimă mărturie necreştină despre lisus Hristos provine de la reto- 
rul satiric grec Lucian de Samosata (cca 120-180 d.Hr.), anume dintr-un 
pamflet al acestuia intitulat Despre moartea lui Peregrinus (De morte 
Peregrini), scris pe la anul 169-170. În această scriere, Lucian vorbeşte 
despre „acest mare om care a fost omorât pe lemn, pentru că a adus în 
lume o nouă închinare la Dumnezeu”. Lucian Îl numeşte pe lisus Hristos 

»sofist”, pe a Cărui învăţătură o urmau creştinii din vremea sa, adică din 

a doua jumătate a secolului al II-lea. Verbul pe Cote îl foloseşte 
pentru a descrie cu ce moarte a fost executat Hristos este, ÎN greaca e 
nistică, anaskolopizein, care înseamnă si curând „tras în țeapă” de Sa 
răstignit, fapt care se poate explica prin sar casmul autorului. În ciu 
tonului batjocoritor al acestui autor, care â avut o atitudine cinică fn 
de creştini, considerăm că această mărturie demonstrează Că autori; A 
gâni din primele veacuri creştine aveau cunoştinţă despre lisus Hristos 
şi despre adepţii Săi. 

Importanța mărturiilor necreştine nu constă atât în informaţiile 
care le transmit, cât mai ales în faptul că vin să confirme datele Cunoscu. 
te din cărțile Noului Testament, fundamentând astfel valoarea istorică 
scrierilor inspirate. 


Luci 

CEL TÂNĂR, Scrisori X, 96, în: Opere complete, trad., note, prefață Liana Manolache, 
Bucureşti, 1977; C. SUETONIUS TRANQUILLUS, Doisprezece Cezari, trad. David Popescu și 
CX. Georoc, Ed. Ştiinţifică, Bucureşti, 1958; P. CORNELIUS TACITUS, Opere II]. Anale XV, 
44, trad. Andrei Marin, studiu introductiv şi note N.I. Barbu, Ed. Ştiinţifică, București, 
1964; Haim ConHnx, Arestarea, procesul și moartea lui lisus Hristos, trad. din ebraică, prefață 
Teşu Solomonovici, Ed. Teşu, Bucureşti, 1995; Emanuel! COPĂCEANU, Fiul lui Dumnezeu, 
Bucureşti, 1994; loan FRUMA, Procesul lui lisus în lumina noilor documente şi descoperiri ar- 
heologice, Ed. Roza Vânturilor, Bucureşti, 2000; Pr. Vasile GHEORGHIU, Anul și ziua morții 
Domnului nostru lisus Hristos. Studiu de cronologie biblică, Glasul Bucovinei, Cernâuţi, 
1925; Vasile GnEcu, „E autentic locul din Flavius Josephus despre Domnul lisus Hristos?” 
in: ST, 9-10'1951; loan FnumA, Grigorie Mancu, Procesul Mântuitorului. Studiu juridic şi 
teologic, în coll. Seria Teologică 30, Tiparul Tipografiei Arhidiecezane, Sibiu, 1945; Suceata, 
1997; Pr. |. MIHAILESCU, „Istoricul cercetărilor despre «Viaţa lui lisus»”, în: BOR 1/ 1922; 
Pr. Vasile MrHoc, „lisus Hristos în izvoarele antice profane”, în: ST, 1/989; Pr. loan PULPEA 
[RÂMUREANU), „Mărturii profane despre Sfântul Apostol Pavel şi Mântuitorul Hristo 
in: BOR, 11-12/1941; Pr. Petru REzuş, „Istoricitatea Mântuitorului”, în: ST, 3-4/19 
Sterie DIAMANDI, Fiul lui Dumnezeu - Fiul Omului, 3 vol., Ed. Cartea Româneas* 
Bucureşti, 1943; Pr. Nicolae NEAGA, Hristos în Vechiul Testament, Ed. Renașterea» pei 
-sapoca, 2004; Ion Baia, lisus Hristos, în coll. Orizonturi spirituale, Ed. Encicl în 
Bucureşti, 1992; Pr. Vasile Mrnoc, „Cronologia vieţii Mântuitorului”, în vol Introdut“ 
Srudiul Noului Testament, Ed. Teofania, Sibiu, 2001; Constantin PREDA, Carl 

lui lisus Hristos, Ed. IBMBOR, București, 2006; C. PREDA, „Mărturii extrabiblice des- 
pre originile creştinismului”, în: Anuarul Facultăţii de Teologie Ortodoxă - Universitatea 
București, 5/2005; Apostolos DIMELIS, „Genealogia Mântuitorului după Sfinţii Părinţi, 
în: ST, 9-10/1958; Adrian GABOR, Biserica și Statul în primele patru secole, Ed. Sophia, 
Bucureşti, 2003; Nelu ZucnRAvu, Ovidiu ALBERT, Scripta contra Christianos în secolele 1-11 
(texte şi comentarii), Ed. Presa Bună, laşi, 2003. 

În limbi străine: Gerhard BELLINGER, Jesus: Leben — Wirken - Schicksal, Books 
on Demand, Norderstedt, 2009; Martin KARRER, Jesus Christus im Neuen Testament, 
Vandenhoeck & Ruprecht, Gâttingen, 1998; Bernard SEBOUE, Christ, Seigneur et Fils de 
Dieu, Ed. Lethielleux, Paris, 2010; Charles PERROT, JEsus, Christ et Seigneur des premiers 
chretiens, Ed. Desclee de Brouwer, Paris, 1997; Will DUuRAND, Caesar and Christ, Simon 
and Schuster, New York, 1980; Merz THEISSEN, Der historische Jesus, Vandenhoeck & 
Ruprecht, Gâttingen, 2001; Klaus Peter FuGLsANG-PETERSEN, Christentum — Wegweiser 
aus den Wertekrisen, Books on Demand, Norderstedt, 2017; Daniel MARGUERAT et al., 
Jesus de Nazareth: nouvelles approches d'une enigme, Ed. Labor et Fides, Geneva, 1998; 
Raymond E. BRownN, La mort du Messie, Ed. Bayard, Paris, 2005; Robert E. van Vooast, 
Jesus Outside the New Testament: An Introduction to the Ancient Evidence, Eerdmans, Grand 
Rapids, 2000; Graham STANTON, The Gospels and Jesus, Oxford University Press, Oxford, 
2002; Craig A. EvANS, Jesus and His World: The Archaeological Evidence, Westminster John 
Knox Press, Louisville, 2012. 


I1.2. Întemeierea Bisericii. Activitatea Sfinţilor Apostoli” 


Izvorul principal de care dispunem pentru cunoașterea întemeie- 
rii văzute a Bisericii este cartea Faptele Apostolilor, scrisă de medicul 
Luca, autorul Evangheliei a III-a. Informaţiile furnizate de Apostolul 
Luca sunt parţial completate şi uneori nuanțate de epistolele Sf. Apostol 
Pavel, pe care Luca l-a însoţit în unele dintre călătoriile sale misionare, şi 
de ultimele capitole ale Evangheliilor canonice. Unele aspecte ale vieţii 
Bisericii din primele secole se luminează prin ceea ce putem cunoaşte din 
situaţia lumii iudaice la naşterea Mântuitorului. Arătările Mântuitorului 
Înviat, lui Petru, apoi celor unsprezece şi altora în Galileea, au adunat 
ucenicii pe care moartea Învăţătorului lor i-a dispersat. La Înălţarea 
Mântuitorului, credincioşii Lui formau două grupuri cunoscute: unul în 


"* Capitol elaborat de Pr. prof. dr. Adrian Gabor şi Pr. prof. dr. Viorel Ioniţă. 

. * îi * : G PRR ] NI Aba A | 
Cialileca, cu peste 500 de adepţi (1 (0? inteni 15, 10) — Însuşi Mântuitor, 
trimisese pe Apostoli în misiune în Galileea (Alareu 6, 7-13) - şi altu 
EN +31 1 R 7: 1 a 3 ; 
de circa 120 de frați, trăind în rugăciune, în aşteptarea 


la lerusalim, ai 
A botezului cu Duhul Stânt. Grupul ucenici 


Mângâictorului promis şi j î 
lor adunaţi la lerusalim în ajunul Înălţării Domnului, format din Cai 
unsprezece Apostali, Maria, Maica Domnului, câteva femei şi fraţii (ve. 
rii) Mântuitorului, a constituit nucleul primei comunități creştine din 
Cetatea Sfântă. 

Primul moment important pentru comunitatea Apostolilor, du. 
pă Înăltarea Domnului, a fost alegerea lui Matia, prin tragere la sorți 
(ct. Faptele Apostolilor 1, 15-26), în locul lui luda Iscarioteanul, care s-a 
spânzurat. Modul de alegere a lui Matia, pentru a fi completat numărul 
celor doisprezece, arată ca acesta a fost desemnat de Însuşi Mântuitorul 
lisus Hristos din grupul lărgit al celor care L-au urmat şi că, din acel 
moment, Matia a devenit şi el un martor autentic al Învierii Sale. 


1].2.1. Intemeierea Bisericii 


Pogorârea Sfântului Duh peste cei doisprezece Apostoli la Cincizecim: 
este semnul văzut al întemeierii Bisericii (cf. Faptele Apostolilor 2, 1-41). 
Prin aceasta, grupul Apostolilor este întărit şi transformat într-o comu 
nitate eshatologică, a cărei deschidere universală s-a adeverit la scurtă 
vreme după aceea. În urma predicii Apostolului Petru, grăind în limbi 
mulţimii de iudei şi de prozeliţi prezenţi la lerusalim pentru praznic: 
Apostolii au botezat ca la trei mii de suflete (cf. Faptele Apostolilor 2,41) 
Prima comunitate era astfel formată. Membrii acestei comunități trâ” 
O viaţă nouă, „stăruind în învăţătura apostolilor, în comuniune, in frân 
gerea pâinii şi în rugăciuni” (Faptele Apostolilor 2, 42). La origine PI" 
mii creştini treceau drept o sectă iudaică, anume secta nazarinenilo! (E 
Faptele Apostolilor 24, 5-14). Adepții Evangheliei lui Hristos s€ numea 
în mediul iudaic: „ucenici” „credincioși”, „fraţi”, „sfinţi ai căii Domnu: 
La plala a postoniar Și 2; 19, 9-23). Aceştia continuau să obser“ At 
Gil religioase DIGI Oaie; rugăciunea zilnică la Templu și: probab' chiu 
ticiparea la sacrificii. Ei trăiau implinind Legea, fără ruptură cu Ye 


74 


ISTORIA BISERICEASCĂ UNIVERSALĂ 


Israel, iar Apostolii predicau în Templu (cf. Faptele Apostolilor 5, 12-30). 
În afara participării la viața religioasă de la Templu, prima comunitate 
creştină se aduna în case particulare pentru „frângerea pâinii” (Faptele 
Apostolilor 2, 46) şi ascultarea învățăturii Apostolilor. 

Unii din „eresul fariseilor” au trecut la credinţa creștină (cf. Faptele 
Apostolilor 15,5). Luca ne transmite acest prim tablou ideal al comunității 
creştine primare, potrivit căruia Biserica din Ierusalim practica, printre 
altele, comunitatea bunurilor. În legătură cu această latură a vieţii de co- 
munitate se descoperă şi prima umbră, când Anania şi Safira „mințiseră 
Duhul Sfânt”, primind pedeapsa meritată. Este prima măsură disciplina- 
ră din istoria Bisericii luată de Dumnezeu Însuşi (cf. Faptele Apostolilor 
5, 1-11). În acea comunitate exista un serviciu zilnic de asistenţă a săra- 
cilor (cf. Faptele Apostolilor 6, 1). Predica şi administrarea comunităţii 
erau însoţite de minuni, care au trezit invidia saducheilor și pentru care 
au fost închiși Apostolii. 

O primă schimbare în activitatea comunității este semnalată atunci 
când Apostolii, convocând adunarea ucenicilor, au ales pe cei şapte 
bărbați destinaţi să ajute la slujirea meselor (atașați în special ucenicilor 
aşa-numiţi elenişti, dar evrei şi ei), Apostolii rezervându-și slujirea cu- 
vântului. Cei şapte aleşi au fost: Ştefan, Filip, Prohor, Nicanor, Timon, 
Parmena şi Nicolae, „prozelit din Antiohia” (cf. Faptele Apostolilor 6, 1-6). 

Aceştia nu erau diaconi în sensul liturgic de mai târziu, dar 
săvârşeau unele slujiri care nu s-au limitat doar la ajutorarea săracilor, 
ci au inclus şi propovăduirea cuvântului (de exemplu Ștefan și Filip). 
Unul dintre aceştia, Ştefan, vorbind cu mult curaj despre credința în 
lisus Hristos, și-a atras mânia unor iudei din diaspora („din sinagoga 
ce se zicea a libertinilor şi a cirenenilor, a alexandrinilor şi a celor din 

Cilicia şi din Asia” — Faptele Apostolilor 6, 9). Acesta este primul conflict 
al creştinismului cu iudaismul, care a avut drept victimă, prin lapida- 
re, pe tânărul diacon Ştefan. Acesta a devenit primul martir al Bisericii 
creştine (în anul 36 d.Hr.). 

Din Ierusalim, Sfinţii Apostoli şi ucenicii lor au plecat în diterite 
direcţii să predice Evanghelia lui Hristos. Astfel, Apostolii Petru și loan 
au predicat, mai întâi, în Samaria, unde l-au întâlnit pe Simon Magul, 

ici 


nat 


ÎNTEMEIERE 


a oferit, în același timp, Şi primul exem 
ani a celor sfinte. Diaconul Fij; 


care s-a botezat, dar care 
simonie, adică de cumpărare cu b | Pain. 
(âlnit în drumul de la Ierusalim spre Gaza un prozelit, un păgân Conver. 
tit la iudaism (temător de Dumnezeu), de la curtea reginei Candachi, 
a Etiopiei (cf. Faptele Apostolilor 8, 26-39). Eunucul sa botezaț Şi S-a 
întors creştin în Etiopia; dincolo de graniţa cea mai sudică a Imperiul 


Roman. 


Plu de 


ui 


1.2.2. Predicarea Evangheliei la păgâni 


Problema condiţiilor de primire a păgânilor în Biserică a divizat co. 
munitatea creştină primară atât pe perioada neotestamentară, cât şi după 
aceea. Primele contacte ale creştinilor iudei cu păgânii sunt prezentate 
în cartea Faptele Apostolilor drept momente extraordinare, sprijinite de 
toate condiţiile necesare: viziuni, intervenţii divine etc. La Cezareea, ca- 
pitala politică a Ţării Sfinte, un ofiţer roman, Corneliu, centurion în co- 
horta Italica, cucernic şi temător de Dumnezeu, s-a botezat cu toată casa 
lui. Prin botezul lui Corneliu a fost câştigată nu numai o familie dintre 
păgâni, dar şi un principiu foarte important, anume acela de primirea 
„neamurilor', a adepților cultelor păgâne la credinţa creştină. 

Propovăduirea creştină a avut succes atât printre iudeii, cât și prin- 
tre păgânii din Antiohia. Acest oraş elenistic de pe Orontes (râu na 
vigabil), numită şi Antiohia cea Mare, în prezent Antakya în Turcia 
era capitala provinciei romane Siria, fiind al treilea oraş ca mărim 
din Imperiu, după Roma şi Alexandria. Încă din vremea Seleucizilo 
(secolele IV-I î.Hr.), locuitorii acestui oraş au devenit cunoscuţi PE” 
tru violenţă, insolenţă şi instabilitate, care s-au manifestat în acest 02 
într-o serie de revolte impotriva stăpânirii romane. Seleucizii i-au în- 
curajat pe evrei să emigreze acolo în număr mare şi le-au dat drepti! 
depline de cetăţenie. Niciun alt oraș, afară de Ierusalim, nu este atăt 
legat ae inceputurile creştinismului ca Antiohia. Nicolae, unul dintr ă 
pipe diaconi, un păgân convertit mai întâi la iudaism, era din arii 
În timpul persecuției care a urmat după moartea arhidiaconului Ed 
unii dintre ucenici s-au îndreptat spre nord, până la Antiohia, PIC ii 

numai evreilor (cf. Faptele Apostolilor 11, 19). Cei care au ajuns mai târ- 
ziu la Antiohia au predicat şi grecilor, iar când au avut loc numeroa- 
se convertiri, Biserica din Ierusalim l-a trimis pe Barnaba la Antiohia. 
După ce a evaluat situaţia de acolo, acesta l-a adus la sine pe Saul din 
Tars şi au stăruit împreună în predicarea Evangheliei aici timp de un an. 
În Antiohia, ucenicii lui Hristos s-au numit pentru prima dată „creştini” 
(Faptele Apostolilor 11, 26). Creştinii din Antiohia au dovedit calitatea 
de împlinitori ai Evangheliei prin felul în care au trimis ajutoare Bisericii 
mamă din lerusalim, în timpul foametei izbucnite acolo (cf. Faptele 
Apostolilor 11, 27-30). 

Astfel, cetatea în care a fost întemeiată prima Biserică creștină alcă- 
tuită din iudeo-creştini şi din creștini proveniţi dintre neamuri, acolo 
unde urmaşii lui Hristos au fost numiţi pentru prima dată creştini, era 
firesc să devină punctul de plecare al misiunilor creştine la neamuri (cf. 
Faptele Apostolilor 13, 1-3). Problema primirii celor dintre neamuri în 
Biserică a ajuns în centrul atenţiei atunci când nişte iudeo-creștini au 
vizitat Antiohia şi au proclamat necesitatea circumciziunii pentru ne- 
evrei, ca o condiţie preliminară pentru primirea botezului. Biserica din 
Antiohia s-a împotrivit acestui principiu şi a trimis o delegație, condusă 
de Sfinţii Pavel şi Barnaba la Ierusalim, pentru a dezbate această proble- 
mă cu Sfinții Apostoli (cf. Faptele Apostolilor 15, 1-2). Aceasta a fost una 
dintre cauzele principale ale „Sinodului Apostolic'. 


11.2.3. Biserica din Ierusalim 


La Ierusalim, din porunca regelui Irod Agrippa (41-44 d.Hr.), a fost 
ucis Apostolul Iacov „al lui Zevedeu”, sau Iacov cel Mare, fratele lui loan, 
primul Apostol martir (Iosif Flavius îl numeşte în mod greşit „fratele lui 
lisus, Cel numit Hristos” — Antichităţi iudaice, XX, 9, 1). Văzând că astfel 
de acțiuni împotriva creştinilor sunt pe placul iudeilor, Irod Agrippa l-a 
arestat şi pe Petru, dar acesta a scăpat în chip minunat şi s-a retugiat în 
casa Mariei, mama lui loan Marcu, unde erau adunați creştinii şi se ru- 
gau. După acest moment, Petru a părăsit lerusalimul, ducându-se foarte 
probabil în Antiohia, acolo unde a apărut împreună cu Pavel. 

Nu toţi Apostolii au părăsit lerusalimul în acelaşi timp, căci pre 
se constată la Sinodul Apostolic din anul 50 d.Llr. În [runtea ACestei aduni, 
din lerusalim se afla lacov, numit „fratele Domnului”, care, deși îi fi 
parte dintre cei doisprezece, sc bucura de Nae G ANLOPIIAIE Morală atât i 
rândul creştinilor, cât şi al evreilor din lerusalim şi din afara lui. Tradiţ 


“Enţa lu, 


la |. 
numit mai tărziu pe lacov episcop (I:usebiu de Cezareca, Istoria Bisericeaşe, 


II, 1, 3) şi era considerat de către Pavel stâlp al Bisericii (Galaten; 2 9 
Autoritatea lui Iacov provenea atât din relaţia sa de rudenie cu Mântuitor 


) 
Ul, 
m 
şi a condus lucrările primului Sinod din anul 50 d.Iir. Acest Sinod a analizaţ 
condiţiile admiterii celor proveniţi dintre neamuri în Biserică şi a redactat | 


cât şi din evlavia lui exemplară şi viaţa lui ascetică. El a rămas în lerusa] 


hotărârea trimisă Bisericilor din Antiohia, Siria şi Cilicia, anume să nu fie 


- - 


tulburaţi cei care, proveniţi dintre neamuri, se întorc la Dumnezeu, ci „si 
se ferească de întinările idolilor şi de desfrâu şi de (animalele) sugrumate 
şi de sânge” (Faptele Apostolilor 15, 19-23). Comunitatea s-a bucurat apoi 
de linişte până la moartea Sfântului Iacov, întâmplată între anii 60-62 d.Hr, 
moarte prezentată de tradiţie ca martirică, prin lapidare, în urma instigării 
marelui preot Ana (Iosif Flavius, Antichităţi iudaice, 20, 9). 


a e ip aa ce adu a Pda a ud a e ea ot aa [aa 


11.2.4. Activitatea Sfinţilor Apostoli 


Odată cu moartea Sf. Apostol Iacov cel Mare şi cu plecarea Sf. 
Apostol Petru din Ierusalim, urma Apostolilor dispare din cartea Faptele 
Apostolilor. Dominantă rămâne însă în această carte personalitate 
Apostolului Pavel. Istoricul bisericesc Eusebiu de Cezareea, preluând une 


Ă a Ş Ș îi ud A nu LOT 
le informaţii de la Origen, vorbeşte despre începutul activităţii Apostolil 
in următorii termeni: 


„Când Sfinţii Apostoli şi ucenici ai Mântuitorului nostru S-a 
imprăştiat peste întreg pământul, lui Toma, după spusele 'Tradiţiei» i 
căzut la sorţi ţara parţilor, lui Andrei Scylhia, lui loan Asia, unde şi? 
petrecut viața până ce a murit la Efes. p 
răspândiți în Pont, Galatia, Bitinia, C 
urmă, ajuns la Roma, să fie 


2 . p ,lOT 
etru pare să fi predicat cYI“ i 
ki ca 
appadocia şi Asia, pentr 


IDE E îi .: dorise 
răstignit cu capul în jos, aşa cum singur 

să pătimească. Ce să mai spun de Pavel, care, după ce vestise Evanghelia 
lui Hristos din lerusalim până-n părțile Illyriei, a suferit martiriul la 
Roma sub Nero. Acestea sunt arătate întocmai de Origen in cartea a III-a 
a Comentariilor asupra Genezei” (Istoria Bisericească III, 1, 1-3). 


În calendarul Bisericii Ortodoxe, cei 12 Apostoli ai Domnului sunt 
prăznuiți împreună în ziua de 30 iunie (Soborul Sfinţilor 12 Apostoli), dar 
ei sunt prăznuiţi fiecare şi separat. 


I].2.4.a. Sfântul Apostol Petru 


Petru (în greacă, „stâncă, după aramaicul Kephas), numit Simon ina- 
inte de a-L urma pe Hristos, este personalitatea care s-a evidenţiat cel mai 
mult dintre ucenicii Mântuitorului. Originar din Betsaida Galileei, el trăia, 
ca pescar, la Capernaum, lângă Lacul Ghenizaret. De la această îndeletnici- 
re l-a chemat Mântuitorul Hristos să-l urmeze, pentru a deveni „pescar de 
oameni”. Este greu de reconstituit activitatea Sfântului Petru după marti- 
riul Sf. Arhidiacon Ştefan. După a doua arestare a sa, Sfântul Petru, eliberat 
miraculos, a părăsit lerusalimul. Încercările de a identifica locul plecării lui 
Petru au fost zadarnice. El apare mai târziu, potrivit Epistolei către Galateni 
(2, 11), la Antiohia. Apostolul Petru este asociat îndeaproape cu creștinii 
din partea de nord a Asiei Mici (1 Petru 5, 13) şi este posibil ca lui Pavel să-i 
fi fost interzis să intre în Biserica din Bitinia (cf. Faptele Apostolilor 16, 7) 
tocmai pentru că Petru era acolo. Sfântul Petru ar fi predicat în Pont, 
Galatia, Cappadocia, Bitinia, Asia Proconsulară, chiar în Macedonia și în 
Corint (cf. 1 Corinteni 1, 12-13), unde unii creştini se numeau „ai lui Petru” 

Tradiţia creştină spune că Petru a călătorit la Roma, unde a fost marti- 
rizat în timpul lui Nero, dar despre o şedere a lui mai îndelungată la Roma 
nu dispunem de date suficiente. După Eusebiu de Cezareea, Petru ar fi înte- 
meiat, împreună cu Pavel, comunitatea din Roma. După doctrina Bisericii 
Romano-Catolice, papalitatea este întemeiată pe cuvântul lui Hristos despre 
Petru ca stâncă a Bisericii. În calitate de episcopi romani, papii ar fi urmașii 
Apostolului Petru, dar primatul lor față de alți episcopi s-a dezvoltat, în ex- 
presie şi conținut, mai târziu în cursul istoriei. Este aproape sigur că prima 

Epistolă Sobornicească a lui Peru a fost SeRisa la NOI as 1 radiţia după 

Petru ar avea mormântul sub Biserica „Sfântul Petru din Roma Urcă n: 
in secolul al [l-lea. Sf. Apostol Petru este pomenit în Biserica Or todoxă E 
ales în ziua de 29 iunic, împreună cu Sf. Apostol Pavel, căci, după tradire 


ar fi murit amândoi în această zi, sub persecuția împăratului Nero (5 4-8, 
11.2.4.b. Sfântul Apostol Andrei 


Andrei („cel bărbătos”), „cel dintâi chemat, era fratele lui Simon 
Petru, originar din Betsaida Galileei. Potrivit Evangheliei după Marcu 
Andrei şi Petru sunt chemaţi împreună de Mântuitorul Hristos la apos- 
tolat. După Evanghelistul Ioan, Sfântul Andrei a petrecut un timp în 
pustia din ludeea, alături de Sf. loan Botezătorul, şi a recunoscut în Iisus 
pe „Mielul lui Dumnezeu”, pe Mesia. Potrivit tradiției, Sfântului Andrei 


i s-au încredinţat anumite însărcinări organizatorice, precum găsirea 


tânărului cu cinci pâini şi trei peşti pentru săturarea celor cinci mii 
de pelerini. Împreună cu Sfântul Filip, Sfântul Andrei a mijlocit unor 
evrei elinizaţi o întâlnire cu Mântuitorul Hristos, Care tocmai intrase 
în lerusalim înainte de Paști. Evanghelistul Ioan îl prezintă pe Sfântul 
Andrei ca primul misionar în ţara sa (loan 1, 41-42) şi primul misio- 
nar pentru străini (Joan 12, 21-22). În cele mai vechi liste ale celor 12 
Apostoli, Sfântul Andrei este menţionat al doilea sau al patrulea. 

În afară de Istoria Bisericească (II, 1, 1-3) a lui Eusebiu de Cezareea, 
un izvor important pentru viața şi activitatea Apostolului Andrei este 
lucrarea apocrifă Faptele lui Andrei (Acta Andreae, menţionată de 
Eusebiu). Conform acestor surse, Apostolul Andrei a predicat Evanghelia 
la sciți, în sudul Rusiei şi în Dobrogea, şi la mirmidoni, un trib din sudul 
Tesaliei. Eusebiu de Cezareea a preluat aceste informaţii de la Origen, din 
Comentariul la Geneză, cartea a III-a. Această informaţie este întărită $ 
de mărturia lui Ipolit al Romei, mort ca martir în timpul impăratul“ 
Maximin Tracul, în anul 235 d.Hr., în lucrarea sa Despre cei doispreze:* 
Apostoli: „Andrei a vestit sciților şi tracilor. Ela fost răstignit la Patras n 
Achaia, fiind legat în picioare de un măslin şi este înmormântat acei 
Mai târziu, în Pătimirea Sfântului Andrei de la 30 noiembrie, păstr“ 

în limba greacă în Synaxarium Ecclesiae Constantinopolitanae (probabil 
din secolul al X-lea), citim că, după Înălţarea Domnului la Cer, s-a tras 
la sorţi, unui Apostol căzându-i o ţară, altuia alta, pentru propovăduirea 
Evangheliei, şi astfel Sfântului Andrei i-a căzut toată regiunea Bitiniei 
şi a Pontului, provinciile romane Tracia şi Scythia, apoi a mers la ceta- 
tea Sevastopolis cea mare (în Crimeea). Același Sinaxar dă amănunte 
şi despre activitatea Sf. Apostol Andrei în regiunile din sudul Rusiei, 
în Cherson, Bosphor şi la neamurile alanilor şi abasgilor. În privința 
activităţii Sf. Apostol Andrei în regiunile de la Dunăre, este de subli- 
niat faptul că acesta a hirotonit, la Odessos (Varna de astăzi), pe unul 
dintre ucenicii săi, Amplias, prăznuit la 30 octombrie, foarte probabil 
aceeaşi persoană cu cea menţionată de Sf. Apostol Pavel în Epistola către 
Romani (16, 8). 

O altă tradiţie veche este consemnată în scrierea atribuită lui 
Epifanie Monahul, în secolul al VIII-lea, intitulată Viaţa, faptele și 
sfârşitul Sfântului şi lăudatului Apostol Andrei, cel dintâi chemat. În afara 
menţionării zonei de evanghelizare, se spune în această scriere că, la 
Odessos, Apostolul Andrei a hirotonit episcop pe Apion. Afirmațiile pri- 
vind propovăduirea Evangheliei de către Sfântul Andrei în zona sciților 
sunt întărite şi de Doctrina siriacă a Apostolilor, de Pseudo-Atanasie 
(Encomion in sanctum Andream, PG 28, col. 1108), precum şi de istori- 
cul Nichifor Calist, în secolul al XIV-lea. 

Potrivit Faptelor lui Andrei, acesta a creştinat în Ahaia, la Patras, pe 
soţia guvernatorului roman al provinciei, Aegeas. Drept urmare, acest 
guvernator a poruncit răstignirea Sfântului Andrei (în anul 60 d.Hr.). O 
legendă ulterioară afirmă despre crucea Sfântului Andrei că era din bâr- 
ne încrucişate în formă de X. Biserica primară a stabilit, încă din secolul 
al II-lea, ca dată de prăznuire a pătimirii sale, ziua de 30 noiembrie, care 
a rămas până astăzi ziua închinată acestui Sfânt Apostol. La 3 martie 357, 
cinstitele sale moaşte au fost mutate de la Patras la Constantinopol, în 
Biserica Sfinţilor Apostoli, împreună cu moaștele Sfinţilor Luca şi Iuda 
Tadeu. Sfântul Ambrozie (339-397), episcop de Mediolanum (Milano), 
scria că părticele din moaştele Sfântului Andrei au fost oferite biserici- 
lor din Milano, Nola şi Brescia. În timpul împăratului bizantin Vasile 1 

î o adus la Patras capul Sf: 
Macedoneanul (to? Bo), a fost acu | | untulu; 


După Cruciada a IV a din anul 120, aia a i la Andrei aș 
duse în Italia şi aşeze în catedrala «lin pir În Pi 46| 
i SR eaa Dida «fântului Anlrei, aflat la Patra. 
oma Palcolopul îi «darui capul S[ă At ” Ă 5 alras, P. N 
Pius al Il lea (1158-1404). Acesta a consiiluil una clinire COmMorile 


Cel, 
PRR Ce stie 29 le ( 
mai apreciate şi invidiate ale Bazilicii „Sfântul Petru” din Rom 


Ă si d, Capu 
Sfântului Andrei a revenit, în cele din urma, la Patras la 26 SCplembri, 
L90-4. fiind înapoiat de Papa Paul al VI-lea și E au LL Catedrala orto. 
doxă a oraşului, ca semn al reconcilierii şi lrăţietăţii creştine, izvor d, 
bucurie şi mângâiere pentru creştinii ortodocşi. 

Apostolul Andrei este cinstit şi în Apus, unde sărbătorile sale au de. 
venit universale din secolul al VI-lea. Între legendele străvechi se NUmă. 


— ital. mart Pe d pp 
i 8, E E E, RI mie — atat a Sri 


hi . bed miei a * - se > * . ). .. .Ş N a * | 
ră şi aceea a transferării moaştelor sale de la Patras în Scoţia, de Către 
Rule, în secolul al VIII-lea. În artă, SI. Apostol Andrei este Prezenta 


în cele mai vechi opere cu o cruce latină. Crucea în formă de X, nu. 
mită de obicei Crucea Sfântului Andrei, a [lost asociată cu el incepând 
din secolul al X-lea. De asemenea, Crucea Sfântului Andrei reprezintă 
Scoţia pe drapelul britanic. Un alt simbol al Sfântului Andrei este plasa 
pescărească. Sf. Apostol Andrei este socotit patronul Rusici şi al Scoției. 
Capul Si. Apostol Andrei a fost adus între 12-19 octombrie 1996 la laşişi 
Galaţi, cu ocazia prăznuirii Sfintei Parascheva, în urma înţelegerii din- 
tre Mitropolitul Nicodimos de Patras şi Preafericitul Părinte Patriarh 
Daniel, pe atunci Mitropolit al Moldovei şi Bucovinci. 


11.2.4.c. Sfântul Apostol Iacov (al lui Zevedeu) 


lacov al lui Zevedeu, numit şi lacov cel Bătrân, era fratele Sf. Apostol 
loan Evanghelistul şi împreună cu acesta si cu Sf. Apostoli Andrei $ 
Simon Petru a fost printre primii chemati de Mântuitorul la Apostoli 
cui p > 4 9. L) a i se L] SI îi . L A Ma ? ați 
(cf. Alatei 4, 21; Luca 5, 10), iai aceşti Sfinţi Apostoli „întâi chemat 


au fost prezenţi la unele dintre cele mai importante momente din aci 


71 a fe 3 R s . . = . ATU 
vitatea Mântuitorului lisus Ilristos pe pământ, cum a tost Schimbare“ 


Și să = p XI Pia n Ă anu 
la Faţă pe Muntele Taborului (Matei 17, 1) sau în momentul can 


1 ! e - - « - E i UL 
Mantuitorul s-a retras să se roage Tatălui Ceresc în Grădină Ghetsuli 


9 ei 
LED, 

(Matei 26, 37). Pentru felul lor impetuos de a fi, Mântuitorul i-a numit 
pe cei doi fraţi Iacov și loan „fiii tunetului” (Marcu 3, 17; Luca 9, 54), 
Potrivit compilării informaţiilor din Matei 27, 56 cu cele din Marcu 15, 
40, mama „fiilor lui Zevedeu” se numea Salomea şi aceasta i-a cerut 
Mântuitorului favoarea ca fiii ei să stea unul de-a dreapta și altul de-a 
stânga Sa în Împărăţia Lui (Matei 20, 20-22). Despre Sf. Apostol Iacov al 
lui Zevedeu se mai cunoaște că a suferit moarte martirică prin decapita- 
re în anul 44 d.Hr., din porunca regelui Irod Agrippa (41-44). În unele 
variante ortodoxe ale Vieţii Sfântului Apostol lacov, fratele Sfântului loan 
Evanghelistul, se afirmă că după ce acesta a murit prin sabie, ucenicii 
săi, luând trupul învățătorului lor, cu dumnezeiască povăţuire l-au dus 
în Spania, unde până astăzi, la mormântul lui, oamenii sunt tămăduiți 
de boli. Prima mărturie despre existenţa Sfintelor Moaște ale acestuia 
în Spania provine din scrierea Breviarium apostolorum din jurul anului 
600, iar de la sfârşitul secolului al VIII-lea, Sf. Apostol Iacov, ale cărui 
moaşte se află, după tradiţie, în orașul Santiago de Compostela, a devenit 
patronul Spaniei. În Evul Mediu, catedrala din Santiago de Compostela 
a devenit unul dintre cele mai importante centre de pelerinaj, spre care 
se îndreptau drumurile pelerinilor din tot Occidentul latin. În calenda- 
rul Bisericii Ortodoxe, Sf. Apostol Iacov al lui Zevedeu se prăznuiește în 


ziua de 30 aprilie. 
1].2.4.d. Sfântul Apostol loan (Evanghelistul) 


loan (lohanan, „Iahve este binevoitor”), fiul lui Zevedeu, a jucat 
un rol însemnat între Apostoli, făcând parte din cercul restrâns al ce- 
lor doisprezece. Împreună cu fratele său, Iacov, şi cu Petru, Sfântul loan 
a participat la toate evenimentele importante din viața pământească a 
Mântuitorului (Schimbarea la Faţă, Grădina Ghetsimani şi organizarea 
Cinei celei de Taină). Mântuitorul îi numeşte pe loan şi pe fratele lui, 
lacov, fiii lui Zevedeu, „Boanerghes”, adică „fiii tunetului” (Marcu 3, 17). 
Pavel a vorbit despre Ioan ca despre „un stâlp al Bisericii” (Galateni 2, 9). 
Se crede că loan a rămas la Ierusalim până la moartea Sfintei Fecioare 
Maria, pe care Mântuitorul a lăsat-o în grija lui, sau poate până la 

inceputul Războiului iudaic din anul 66 d.FHlr. În această perioadă, loa 
l-a însoţit, pentru scurt timp, pe Apostolul Petru în Samaria. Apoi, ea 
a organizat, din punct de vedere bisericesc, ţinutul Ifesului, NU mind 
acolo episcopi. După cum aflăm de la Clement din Alexandria, loan 
fost exilat de un tribunal roman în anul 96 d.Hr. pe insula Patmos, unde 
a redactat Apocalipsa şi unde a murit pe la anul 100 d.Hr. Eusebiu de 
Cezareea notează că, în secolul al II-lea, mormântul Apostolului loan 
era venerat la Efes. Sf. Apostol şi Evanghelist loan a fost primul autor 
creştin care a primit apelativul de „Teologul, pentru conţinutul Profund 
teologic al scrierilor sale. Este sărbătorit în calendarul Bisericii Ortodoxe 
în ziua de 26 septembrie. 


]].2.4.€. Sfântul Apostol Filip 


Filip, confundat uneori cu diaconul Filip, era din Betsaida Galileei, 
localitatea natală a Sfinţilor Andrei şi Petru. La intrarea în Ierusalim, 
împreună cu Andrei, ei fiind singurii Apostoli cu nume grecesc, cei doi 
au mijlocit evreilor elenişti o întâlnire cu Mântuitorul Hristos (Ioan 
12, 21). Cercetări recente au evidențiat mărturiile privind misiunea 
Apostolului Filip în Scythia din lucrarea lui Pseudo-Abdias (care a trăit 
în secolulal VI-lea în Galia), lucrare intitulată Historia certaminis aposto- 
lici libri decem (Istoria nevoinței apostolice în zece cărți), păstrată într-un 
manuscris din secolul al IX-lea, provenind de la Mănăstirea Ossiach 
(Austria). Manuscrisul se păstrează în Biblioteca Naţională din Viena 
(Codex Vindobonensis latinus 534). Conform acestui text, Apostolul 
Filip, consătean cu Petru şi Andrei, a predicat cu ardoare Evanghelia, 
timp de 20 de ani, neamurilor din Scythia. Prins de autorităţi, a fost 
dus înaintea statuii zeului Marte şi obligat să aducă jertfă acestui idol. 
De sub baza statuii a ieşit un demon care a ucis pe fiul preotului pă 
gân care întreținea focul sacrificiului şi pe doi tribuni, ai căror ofițer! 
il ţineau pe Apostol în lanţuri. De asemenea, suflul demonului a Pro 
dus suferință celor din jur. La îndemnul Apostolului, simulacrul a los! 
răsturnat și distrus, fiind aşezată în locul acestuia Crucea lui Hristo» 
Demonul a fost trimis de către Apostol în pustiu, iar cei morţi au inviă 

şi cei bolnavi s-au însănătoşit. Persecutorii au cerut îndurare și au înce- 
put să-l adore pe Apostolul Filip, iar acesta, timp de un an, i-a învățat 
adevărurile credinţei creştine. Autorul acestei scrieri mai informează 
că, în urma predicii Sfântului Filip, au crezut „cu toţii” şi „s-au botezat 
multe mii de oameni”. Apostolul, după ce a hirotonit preoţi și diaconi 
şi le-a consacrat chiar şi un episcop, s-a reîntors în Asia şi s-a stabilit în 
cetatea Hierapolis. 

O serie de Martirologii occidentale, redactate de Adon de Vienne, 
Usuard sau Beda Venerabilul, datate în secolele VIII-IX, reiau aceste 
informaţii. De asemenea, Legenda Aurea, din secolul al XIII-lea (redac- 
tată între anii 1263-1288 de către Iacob de Voragine, lângă Genova), 
afirmă că Apostolul Filip ar fi propovăduit timp de 20 de ani în Scythia, 
mai înainte de a ajunge la Hierapolis, în Asia Mică, unde a fost cru- 
cificat la vârsta de 87 de ani, adăugând afirmaţia că a combătut erezia 
ebioniţilor. Sfântului Filip îi este atribuită o Evanghelie gnostică apo- 
crifă, identică unui text în limba coptă descoperit în 1945-1946 la Nag 
Hammadi. Despre faptele şi moartea lui mărturisesc Faptele lui Filip, 
o lucrare apocrifă de la sfârşitul secolului al IV-lea. Moaştele sale sunt 
venerate în Biserica celor Doisprezece Apostoli (Dodici Apostoli) din 
Roma. În calendarul Bisericii Ortodoxe, Sf. Apostol Filip este pomenit 
în ziua de 14 noiembrie. 


][.2.4.f. Sfântul Apostol Bartolomeu 


Bartolomeu/Vartolomeu (în aramaică, Bar-Tolmai, „fiul lui Tolmai”, 
iar în greacă, Ptolaimos) era originar din Cana şi considerat de 
Mântuitorul drept un „israelit în care nu este vicleșug” (Joan 1, 47). O 
legendă spune că mirele nunții din Cana Galileei ar fi fost Bartolomeu, 
deşi în general se crede că a fost Simon Zelotul. Tot pe calea tradiţiei se 
menţionează misiunea Apostolului Bartolomeu în Asia Mică, Armenia, 
Mesopotamia şi, în cele din urmă, în India. Începând din secolul al 
IX-lea, acest Apostol este considerat identic cu Natanael („darul lui 
Dumnezeu”) din Cana (loan 1, 45; 21, 2). Sfântul Bartolomeu-Natanael 
este prăznuit în calendarul ortodox în ziua de 25 august. 

1].2.4.p,. Sfântul Apostol Toma 


Toma (în limba aramaică, „geamănul”; în greacă, „Didymos”) a, 
temeiat comunităţile creştine din nordul Siriei. Potrivit tradiţiei ca 
Sf. Apostol Toma a fost trimis misionar în India (Eusebiu de Ce 
Istoria Bisericească), unde a murit după anul 67 d.Hr. ca martir, răpus q 
sabie şi suliță. Locul înmormântării sale este cinstit la Lailapur, în ind 
Se cosisiel eră că moaştele sale ar fi fost aduse în secolul al III-lea la Ede a. 
astăzi Șanh Urfa, în Turcia. De numele Apostolului Toma sunt legate ai 
multe scrieri apocrife: Faptele lui Toma şi Evanghelia lui Toma, din iai 
colul al III-lea, şi Apocalipsa lui Toma din secolul al V-lea. În Biseric, 
Ortodoxă, Sfântul Apostol Toma este prăznuit în ziua de 6 octombrie 


fi in. 
Sine, 


11.2.4.h. Sfântul Apostol Matei 


Matei (în aramaică, Mattai; în ebraică, Mattanja, „darul lui Iahve”) 
vameşul a fost identificat cu Levi, căci Marcu menţionează că era fiul 
lui Alfeu. Se crede că Matei a predicat Evanghelia în Etiopia, Persia şi 
Mesopotamia. Potrivit tradiţiei, Matei a suferit moarte martirică în Siria 
sau Arabia. Este îndeobşte cunoscut ca autorul primei Evanghelii, pe care 
a scris-o mai întâi în limba aramaică, dar a tradus-o, mai apoi, el însuși 
în greacă. În sinaxarul Bisericii Ortodoxe, Sf. Apostol şi Evanghelist 
Matei este prăznuit în ziua de 16 noiembrie și se spune despre el: „apos- 
tolul Domnului prin foc şi-a primit sfârşitul” 


]].2.4.i. Sfântul Apostol Iacov (al lui Alfeu) 


lacov al lui Alfeu, numit și Iacov cel Tânăr, a fost unul dintre cei 
doisprezece ucenici ai Mântuitorului, care, după nume, este menţiona! 
în Noul Testament doar în listele Apostolilor de la: Matei 10,3; Mari 
3,18; Luca 6,15 şi Faptele Apostolilor 1,13. lacov al lui Alfeu a fost numi 
în tradiţie „cel Tânăr”, spre a nu fi confundat cu Iacov al lui Zevede! 
sau „cel Bătrân. Iacov al lui Alfeu a fost adesea confundat cu laco" ce 
Drept, fratele Domnului, care a fost primul episcop al lerusalimulu: 

astfel că la Conciliul de la Trident (1545-1563) s-a luat o hotărâre ofici- 
ală pentru Biserica Romano-Catolică, prin care se afirmă această identi- 
tate, care însă nu este acceptată de toţi, căci Iacov, fratele Domnului, nu 
a făcut parte din grupul celor doisprezece Apostoli. Într-una dintre vari- 
antele ortodoxe ale Vieţii Sfântului Apostol Iacov al lui Alfeu se afirmă 
că acesta ar fi fost frate cu Sf. Apostol și Evanghelist Matei vameșul. 
După aceeași sursă tradițională, Sfântul Iacov al lui Alfeu ar fi sfârșit, la 
fel ca Mântuitorul, răstignit pe cruce, la Ierusalim, în anul 62 d.Hr., iar 
după tradiţia latină, mormântul său se află în Biserica celor doisprezece 
Apostoli din Roma. În calendarul Bisericii Ortodoxe, Sf. Apostol Iacov 
al lui Alfeu este pomenit în ziua de 9 octombrie. 


[1.2.4.j. Sfântul Apostol Iuda (Levi sau Tadeu) 


Iuda este fiul Dreptului Iosif și fratele lui Iacov cel Drept (cf. Faptele 
Apostolilor 1, 13), care la Evangheliştii Marcu şi Matei (10, 3) este 
menționat sub numele de Tadeu și Levi (pomenit adesea ca luda Tadeu 
(cf. Luca 6, 16 şi Marcu 3, 18). Potrivit tradiţiei, Iuda a predicat în 
Palestina şi a scris o Epistolă. El a fost căsătorit şi a avut copii, iar fiii lui 
au fost duşi la Roma în timpul lui Domițian (81-96), fiind suspectaţi că 
ar fi revoluționari politici, dar au fost eliberaţi când romanii au constatat 
că aceștia erau oameni simpli şi muncitori (Eusebiu, Istoria Bisericească 
II, 19,20). Sf. Apostol Iuda este prăznuit, potrivit calendarului ortodox, 
în ziua de 19 iunie. 


1].2.4.k. Sfântul Apostol Simon Zelotul (Cananeul) 


Ştiri legendare, între care Legenda Aurea, afirmă că Simon Zelotul, 
Cananeanul, ar fi unul dintre fraţii lui Iacov „al lui Zevedeu” şi că, îm- 
preună cu luda Tadeu, ar fi suportat în Persia moartea martirică, prin 
tăierea cu fierăstrăul. În sinaxarul zilei de 10 mai, când este pomenit 
Sf. Apostol Simon Zelotul (Râvnitorul) în tradiţia Bisericii Ortodoxe, se 
afirmă că acesta ar fi predicat în Britannia, „unde, luminând pe mulți cu 
cuvântul Evangheliei, a fost răstignit şi îngropat acolo”. 

[1.2.4.]. Sfântul Apostol Matia 


Matia (în ebraică, forma prescurtată de la | Matatia, »aruj |. 
lahve”) a fost unul dintre cei 70 de „apostoli mai mici” şi, după Înă] i 
Domnului, a fost ales în locul lui Iuda Iscarioteanul, ca să se com 
rândul celor doisprezece. Matia era de origine din Betleem, din 
lui luda, şi a predicat în ludeea şi Macedonia. Apostolul Matia a fo 
omorât cu pietre, iar pomenirea lui se face în Biserica Ortodoxă în ziua 
de 9 august. Moaştele sale au fost aduse în secolul al IV-lea, de Sfânta 
Împărăteasă Elena, de la Roma la Trier, fiind venerate în Biserica lui 
Eicherius şi mai târziu în Mănăstirea „Sfântul Matia. 


N€amyj 

11.3. Activitatea Sfântului Apostol Pavel" 


Apostolul neamurilor, cum a mai fost numit Sf. Apostol Pavel, a 
fost chemat de Mântuitorul Iisus Hristos, în chip minunat, să predice 
Evanghelia Sa la toate neamurile. Deşi Sfântul Pavel a fost chemat la 
slujirea de apostol după Înălțarea Domnului cu Trupul la cer, totuși 
viaţa şi activitatea sa sunt binecunoscute, chiar mai mult decât ale ce- 
lor 12 Apostoli, atât din cartea Faptelor Apostolilor, cât şi din propri- 
ile lui mărturii presărate în epistolele sale. Potrivit acestor mărturii, 
„Apostolul neamurilor” s-a născut într-o familie de iudei din diaspora, 
„israelit, din urmaşii lui Avraam, din seminţia lui Veniamin” (Romani 
11, 1). Tânărul Saul, adică „cel dorit, cum s-a numit la început, era 
„evreu din evrei, după lege fariseu” (Filipeni 3, 5) şi s-a născut între 
anii 10-15 d.Hr. în oraşul Tars, capitala provinciei Cilicia. Părinţii săi 
erau iudei înstăriți, având un atelier de țesut stofe din păr de capră, din 
care se făceau mai ales mantale și corturi. Saul însuși a învăţat această 
meserie. 

Oraşul Tars era cunoscut în Imperiul Roman pentru mediul său cul- 
tural şi spiritual elevat, aici formându-se şi Saul. În acest mediu, în care 
a trăit până la vârsta de 15 ani, Saul s-a familiarizat cu cultura elenistică, 
la care a făcut mai târziu aluzie, de pildă: „Iudeii cer semne, iar elinii ca- 
ută înţelepciune. Însă noi propovăduim pe Hristos cel răstignit: pentru 
iudei, sminteală, pentru neamuri, nebunie” (1 Corinteni 1, 22-23). Din 
unele cuvântări ale Apostolului reiese că el avea cunoştinţe filosofice 


" Capitol elaborat de Pr. prof. dr. Adrian Gabor şi Pr. prof. dr. Viorel Ioniţă. 

Şi literare aparținând culturii greceşti din vremea lui, pe care le-a... 
mila! foarte probabil în Tars, așa cum este cazul pasajului din Fapiei 
„28, care este un citat din Aratus, cilician din secol, 
al III-lea 1.Hr., apoi din Cleantes, stoic din acelaşi secol, şi Pindar, din ş 
calul a] V-lea. De asemenea, în Epistola ] Corinteni (16, 33), Pave] cât 
Za un dicton din Menandru, post comic din secolul al III-lea î.Hr (&. 
opera sa Thais); în sfârșit, în Epistola către Tit (1, 12) întâlnim un q 
Gin Epimeniăes, din lucrarea De oraculis, toi din secolul al III-lea Re 
Maântmnitorul l-a ales pe Sau] pentru a-l mărturisi numele „Înainte. 
n=amurilor și a regilor” (ci. Faptele Apostolilor 9, 15). ţinâna Sean: 


II? EXPETIENIIa Se Drivind runnașterea aspirzțiilor păgânilor, Care, ari 


— 


Tnraiz siniză. ajunseseră până le rea mnzi înzhă treaptă a morala na. 
zale. insă Sau! z însi mul: ini prnizmnă merezi 2 componenta îndzi 
2 SuZarI=: Si strainii sale. Aria în ze. cei mzi ales la ser 
sreagneaii. Tanacu Saul! 2 PENN EIDIE CZNIȘIZE în privinta stai 


—. 

Tizi zies „ri uit. Cantaliei se sirâcuia s2 insutie ucenicilor s2: ma 
uită ingâânimă în rațiile lor ca cai ce alt neam. În acest sens, este 
Zirsctă imervenia sa în Sinecriu referitor la învățătura creştină s 
a Stimii 0nstoii în calitate ce propovăduitori ai acesteia (cf. Fapta 
Apasialilor 3, 32-30). În judecata pe care o fâcea evenimentelor răii- 
zioase, (amaiie! aplica principiul interveriţiei divine, al providenii. 
care se află la originea lucrurilor, urmărind descoperirea voinţei au- 
tentice a lui Dumnezeu. Remarcabil în intervenţia lui Gamaliel este 
faptul câ ei nu a exclus originea divină a învățăturii creştine și nid 
asistenta suprafireascâ de care se bucurau Sfinţii Apostoli. Cu o ast 
fe] de educație, puţinii erau contemporanii care să se fi putut compafi 
cu Saul în privinţa cunoașterii Legii, a istoriei neamului omenesc și? 
profeților (Galateni 2, 14). 

[[.3.1. Saul - persecutor al creștinilor 


Saul nu a cunoscut pe Mântuitorul Hristos în timpul activităţii Sale 
pământeşti, Pe vremea activităţii publice a Mântuitorului, Saul termi- 
nasc studiile la şcoala lui Gamaliel și trăia în orașul său natal, unde era 
probabil rabin. La Ierusalim l-a dus din nou Providența, de Care era 
convins şi Gamaliel, magistrul său, care ascultase predica Apostolilor. 
Prima menţiune a lui Saul în Noul Testament este legată de faptul că 
el păzea hainele iudeilor la uciderea cu pietre a Arhidiaconului Ștefan. 
Este aproape sigur că, printre iudeii din sinagoga „celor din Cilicia şi 
din Asia” (Faptele Apostolilor 6, 9), care îl provocau pe Sfântul Ştefan la 
discuţii contradictorii, se afla şi Saul. 

Saul a arătat un fanatism și o violenţă sângeroasă aparte faţă de 
creştini, fiind sufletul acestei prime persecuții împotriva lor. El „sufla cu 
ameninţare şi ucidere împotriva ucenicilor Domnului”, „pustia Biserica” 
(Faptele Apostolilor 8, 1, 3). Cum el însuşi mărturiseşte, comportându-se 
astfel, considera că se află în slujba lui Dumnezeu (2 Timotei 1, 3), dar 
nu ar fi putut acţiona atât de pustiitor dacă nu ar fi avut acordul şi în- 
demnul arhiereilor (cf. Faptele Apostolilor 26, 10). Totodată, Saul şi-a 
asigurat, prin intransigenţa sa faţă de creştini, un loc de frunte în faţa 
Sinedriului, precum și aprecieri din partea conaţionalilor. El a devenit o 
stea în ascensiune a iudaismului şi a perseverat în direcția persecutării 
creştinilor, cerând scrisori de la arhiereu către sinagogile din Damasc, 
pentru a-i aduce la Ierusalim pe creștini (cf. Faptele Apostolilor 9, 1-2). 


1.3.2. Convertirea lui Saul 


În Damasc, unul dintre cele mai vechi oraşe ale lumii, capitala 
Siriei, era o importantă colonie iudaică. Comunitatea creştină din acest 
oraș, alcătuită din iudeii care primiseră botezul la Ierusalim, era, po- 
trivit cărții Faptele Apostolilor (9, 1-2), destul de numeroasă. Acest fapt 
justifica organizarea de către Saul a grupului numeros de bărbaţi care 
urma să execute dispoziţiile arhiereului. Este sigur că Saul nu se afla 
pentru prima oară în faţa unor creştini din afara cetăţii lerusalimului. 

asi lea NASI i SRC 
| i Dă BEN 


|| insusi mau bu iseste cauti pedepsea adesea ia ie i "iNăpopi, 
si ileana sa hulească şi, mai mult ini Ab mi IINpotriva lor, i, Ur 
snoavă pâna ȘI Prin «etaţile dle «din Mie ucide ala 20, IL), 
Numeni în lerusalun, atară ele ir risilorii aan “i sli putut să râs. 
punula lui Saul ce se intâmplase cu trupul lui Le dinedrişii credea 
că ucenicii turaseră trupul Lui LISUs «din ÎIC A i MU Saul credea și el ca 
ia au anii scie tisa: Ac e ae Nazarinean din mormânt, dar trebu. 
a să recunoască, în mintea lui, că nu sunt cele ale ucenicilor. Cre 


(e; 
de asemenea, că cei ce L-a Vazut pe lisus Ilristos viu sunt prada În 
halucinaţii, dar era incapabil să-şi explice coincidența halucinaţiilor Și a 

existentei mormântului pol. 

in aceste circumstanţe s-a produs cea dintâi intervenţie directă ŞI 
personală a Mântuitorului în destinul Bisericii, prin oprirea activităţii 
de persecutor a lui Saul. Cu scrisori de împuternicire de la marele 
preot către comunitatea iudaică din Damasc şi cu o gardă pusă lui la 
dispozitie de Sinedriu, Saul s-a îndreptat spre Damasc. Pe acest drum 
a avut loc convertirea sa la credinţa creştină, prin apariţia, ziua în 
amiaza mare, într-o lumină strălucitoare, a lui lisus Hristos (cf. laptele 
Apostolilor 9, 1-20; 22, 6-21; 26, 1-19). În legătură cu dialogul dintre 
Saul şi Mântuitorul IIristos pe drumul Damascului există două inter- 
pretări. Preotul profesor Grigorie Pişculescu (Gala Galaction) a tradus 
răspunsul Mântuitorului la întrebarea lui Saul „Cine eşti, Doamne?" cu 
cuvintele: „Eu sunt lisus, pe Care tu Îl cauţi cu înverşunare!”. În acest 
fel, marele scriitor punca accentul pe căutarea şi întâlnirea personală cu 
Hristos, Varianta general acceptată, inclusiv cea susținută de Sf. Apostol 
pavel referitor la răspunsul Mântuitorului este: „Eu sunt lisus, pe Care 
tu Îl prigonești” (Iaptele Apostolilor 9, 5). Potrivit acestei variante, PI” 
babi] cca mai apropiată de adevăr, lisus [Hristos Se identifică personal SI 
urmașii Săi care sunt priponiţi. La acele cuvinte ale lui Mântuitorului 
Saul a întrebat: „Doamne, ce voieşti să fac? lar Domnul i-a Zis: Ridică-t 
intră în cetate și ți se va spune ce trebuie să faci” (laptele Apostolilor i 
6). Saul a fost dus în cetatea Damascului Şi aşa a avut loc convertirea 5 


4 . . a ini eri . A lu 
prin carc el a fost chemat în chip minunat la apostolat, punând zelul 
de necpalat în slujba propovăduirii Evanghelici 

11.3.3. Pregătirea pentru apostolat 


În Damasc, Saul a primit botezul de la preotul Anania. Interesant 
este faptul că sursele neotestamentare nu amintesc nimic în privinţa 
însoţitorilor lui Saul. Surprinşi de schimbarea acestuia, iudeii au plănuit 
să-l omoare pe Saul, dar acesta a părăsit oraşul, ajutat de creștini, şi s-a 
retras, pentru trei ani, în Arabia. Aici a fost dus de Domnul în singură- 
tate, poate chiar pe Muntele Sinai, locul descoperirii Legii Vechi, cum ne 
lasă el însuși să înțelegem (Galateni 1, 17). Nu încape nicio îndoială că 
Însuşi Mântuitorul Hristos i S-a revelat nemijlocit Sfântului Pavel, cum 
rezultă din nenumăratele texte pauline care vorbesc despre descoperirea 
directă prin lisus Hristos (cf. Galateni 1, 11-12; Faptele Apostolilor 22, 
14; 26, 16; 2 Corinteni 12, 1 etc.). 

Vorbind adesea despre felul în care a primit Evanghelia, Sf. Apostol 
Pavel afirmă, cu tărie, că: „Evanghelia cea binevestită de mine nu este după 
om, pentru că nici eu n-am primit-o de la om, nici n-am învățat-o, ci prin 
descoperirea lui lisus Hristos” (Galateni 1, 11-12). Demn de remarcat este 
faptul că Evanghelia propovăduită de Sf. Apostol Pavel i-a fost descoperi- 
tă acestuia în chip suprafiresc şi nemijlocit de Mântuitorul, căci el însuși 
spune că „nu am primit sfat de la trup sau de la sânge, nici nu m-am suit 
la Ierusalim, la Apostolii cei dinainte de mine” (Galateni 1, 15-17). 

Durata pregătirii lui Saul a fost de trei ani, petrecuți în cea mai mare 
parte în Arabia. Apoi, Saul s-a întors la Damasc, unde a făcut primele 
încercări de propovăduire a Evangheliei lui Hristos, pe Care L-a pre- 
zentat ca Fiul lui Dumnezeu (cf. Faptele Apostolilor 9, 20). După aceea, 
Saul s-a dus, pentru prima dată, la Ierusalim (cf. Faptele Apostolilor 9, 
26; Galateni 1, 18), după întoarcerea din Arabia şi cea de-a doua ședere 
în Damasc. La Ierusalim, el a încercat să se apropie mai întâi de creştini, 
dar „toţi se temeau de el, necrezând că este ucenic” (Faptele Apostolilor 
9, 26). În această situaţie, a intervenit Barnaba, „bărbat plin de credință 
şi de Duh Sfânt” (Faptele Apostolilor 11, 24), cel care şi-a vândut țarina 
şi a „pus banii la picioarele Apostolilor” (Faptele Apostolilor 5, 37). 
Acesta l-a dus pe Saul la Apostoli. Saul a purtat o discuţie mai amplă 
cu Apostolul Petru şi cu Iacov, „fratele Domnului”, primul episcop al 

Ierusalimului. Acesta este cel de-al doilea „examen se probă” Pe Care 
Saul l-a dat ca misionar creştin în fața Sfinților Apostoli. 

Odată încheiată lucrarea de propovăduire a Evangheliei la Ierusalim 
sederea lui Saul acolo era fără folos, acesta expunându-se persecuţ; . 
iudeilor revoltați de convertirea sa. Creștinii din Ierusalim, în fața pri. 
mejdiei de moarte în care se afla Saul, din pricina zelului său Misionar 
l-au scos din cetate și l-au trimis, prin Cezareea, la Tars, unde putea fi in 
siguranţă (cf. Faptele Apostolilor 9, 30). Deşi în cartea Faptele Apostoliloy 
nu se precizează, Saul, care nu putea rămâne pasiv, a desfăşurat desigur 
o activitate misionară nu numai în Cilicia, ci şi în Siria, cum ne lasă şi 
înțelegem pasajul din Epistola către Galateni 1, 21: „După aceea am ve. 
nit în ţinuturile Siriei şi ale Ciliciei.. 

Perioada de timp pe care Saul a folosit-o pentru a se pregăti în vederea 
începerii activităţii sale apostolice, din anul 36 până în anul 44 d.Hr, a co- 
incis cu aceea a răspândirii Evangheliei, prin Sfinţii Apostoli și ucenicii lor, 
în afara Ierusalimului, în Samaria, ludeea și Galileea (cf. Faptele Apostolilor 
8, 4) iar după aceea, în Fenicia, Cipru și Antiohia, prin „cei ce se risipiseră 
din cauza tulburării făcute pentru Ştefan” (cf. Faptele Apostolilor 11, 19) 
Perioada uceniciei lui Saul, în vederea deplinei atestări ca misionar creştin, 
se încheie în timpul şederii sale în Biserica Antiohiei, Biserică întemeiată 
de misionarii creştini plecaţi din Ierusalim după martiriul Sf. Arhidiacon 
Ştefan. Aceştia au avut mari succese acolo privind convertirea păgânilor. 
Apoi, Saul a călătorit din nou la Ierusalim, cu ajutoare pentru fraţii de aici, 
în urma foametei prorocite de Agav (cf. Faptele Apostolilor 11, 27-30). 

Pe parcursul șederii sale la Antiohia, în care s-a aflat alături de misi- 
onarii Barnaba, Simeon, cel numit Niger, Luciu Cirineul şi Manian, „cel 
ce fusese crescut împreună cu Irod Tetrarhul” (Faptele Apostolilor 13 ) 
Saul şi-a desăvârșit pregătirea de Apostol, din punctul de vedere al prâc 
ticii misionare şi pedagogice şi al artei de a expune adevărul evanghelic 
pentru păgâni. Aici a fost ales prin Sfântul Duh, foarte probabil în Um. 
„Frângerii pâinii, impreună cu Barnaba. ca misionar pentru lumea pe 
nă. A urmat consacrarea oficială a acestora ca misionari pentru E, 

lume: „Atunci, postind şi rugându-se, şi-au pus mâinile peste ei şi i-au jăsa 
să plece” (Faptele Apostolilor 13, 3). Acest moment reprezintă consâ“ 

sa ca misionar pentru neamuri şi începutul călătoriilor misionare. Biserica 
din Antiohia a devenit centrul activităţii sale pentru lumea păgână. 

În lucrarea sa misionară, Saul se adresa, în primul rând, comunităţilor 
iudaice, prozeliţilor, apoi celor din lumea greco-romană, preferând 
oraşele mai însemnate, unde interesul pentru ideile noi era mai mare. El 
era însoțit şi ajutat în misiune atât de colaboratori proveniți dintre iudei, 
cât şi de unii proveniţi dintre păgânii convertiți, dintre care pe unii i-a 
așezat episcopi, cum a fost cazul lui Timotei şi al lui Tit. 


1].3.4. Călătoriile misionare 


I].3.4.a. Prima călătorie misionară (45-48) 
[Faptele Apostolilor 13, 2 — 14, 28) 


Împreună cu Barnaba şi cu nepotul său loan Marcu, Saul s-a îmbar- 
cat pentru Cipru, de unde era Barnaba. La Pafos, el a convertit pe pro- 
consulul roman Sergius Paulus. După tradiţie, din acest moment şi în 
amintirea primului convertit dintre autoritățile romane, Saul s-a numit 
Paulus, în limba română Pavel. La Perga, loan Marcu i-a părăsit. Pavel şi 
Barnaba au predicat în Antiohia Pisidiei, Licaonia și Derbe, unde iudeii 
le-au pus viaţa în pericol, prin agitarea mulțimilor. Păgânii, uimiţi de 
puterea şi de cuvântul lor, i-au crezut zei coborâţi din cer (Barnaba -— 
Zeus, iar Pavel — Hermes, purtătorul de cuvânt al zeilor), chiar voind 
să le aducă jertfe de animale la Listra (cf. Faptele Apostolilor 14, 11-18). 

Întorși la Antiohia Siriei, cei doi misionari au prezentat un raport 
comunităţii care i-a mandatat în această misiune. A urmat Sinodul de 
la Ierusalim, unde Sfântul Pavel a prezentat Apostolilor „Evanghelia 
pe care o propovăduise la neamuri, îndeosebi celor mai de seamă” 
(Galateni 2, 2), ca nu cumva să alerge sau să fi alergat în zadar, „iar cei ce 
sunt mai de seamă n-au adăugat nimic la Evanghelia lui” (Galateni 2, 6). 
Dimpotrivă, cunoscând harul care i-a fost dat lui Pavel, Iacov, Chefa și 
loan, cei socotiți stâlpi ai Bisericii, i-au dat lui şi lui Barnaba mâna spre 
unire cu ei, pentru ca cei doi să binevestească la neamuri, iar ei la cei 
tăiați împrejur (cf. Galateni 2, 9). 

1].3.4.b. A doua călătorie nisionară (51-54) 
[Faptele Apostolilor 15; 36 — 18, 22] 


A doua călătorie misionară a întreprins-o Sfântul Pavel impreuna 
cu Sila, în timp ce Barnaba și loan Marcu iu ISIS din NOU în insula 
Cipru. Sfântul Pavel a predicat, mergând prin Siria, Cilicia, Licaonia 
unde la Listra l-a convertit pe Timotei. Cei doi au vizitat apoi o parte 
dintre comunităţile înfiinţate în prima călătorie, au trecut prin Galatia 
Frigia şi Misia, şi au ajuns la Troia, unde l-au convertit pe medicu] iaz 
Au trecut apoi, însoţiţi de Luca, în Macedonia şi, la Filipi, au înteme. 
iat prima comunitate creştină pe continentul european. Au mers apoi, 
prin Amfipolis şi Apolonia, la Tesalonic, unde au convertit un mare nu. 
măr de prozeliţi greci şi romani. În cetatea culturii eline, Atena, Pavel a 
ținut o interesantă şi originală cuvântare în Areopag, când a convertit pe 
Dionisie Areopagitul, care a devenit apoi episcop. La Atena au converțit 
şi o femeie, pe nume Damaris. Grecii s-au arătat curioşi faţă de predica 
sa, dar au rămas sceptici. 

Mai rodnică a fost activitatea Sfântului Pavel cu ucenicii săi la Corint, 
unde Pavel a fost ajutat de iudeo-creștinii Aquila şi Priscila, refugiaţi 
din Roma, în urma edictului lui Claudiu împotriva iudeilor din anul 49 
d.Hr. La Corint, Pavel a convertit pe Crispus, mai marele sinagogii, și 
pe mulţi alţi greci, şi a fost dus în faţa lui Galion, proconsulul provinciei 
Ahaia, fratele filosofului Seneca. Din Corint, „Apostolul neamurilor” 2 
scris primele sale epistole. De la Corint a plecat spre Efes, unde desfăşura 
activitate misionară Apollo, un iudeu creştin învăţat din Alexandria, CU- 
noscător al botezului Sfântului loan. De la Efes, Sfântul Pavel s-a întors 
la Antiohia, trecând prin Cezareea Palestinei și lerusalim. 


11.3.4.c. A treia călătorie misionară (54-58) 
[Faptele Apostolilor 18, 23 — 21,15) 


[| RE Ta IE Ă A ba CU 
In această călătorie, Sfântul Pavel a plecat tot din Antiohia: 


A , * Pisu „e ini L A i [] 7 1 d 

insoţitorii săi, vizitând comunitățile din Galatia Frigia ȘI evit | 
Li . L] Li . Pa d Fi i Ş Fi . Ul 

I:fes doi ani şi jumătate. Aici, în cetatea zeitei Artemis, activitatea 

provocat o mișcare contra creştinilor, cauzată de argintarul Dimitrie. Mai 
târziu, Efesul a devenit reşedinţa Apostolului Ioan, care avea jurisdicție 
asupra celor șapte Biserici din Asia, cărora le-a fost adresată Apocalipsa. 
De aici, Sfântul Pavel a plecat în Macedonia, în Illyria, apoi la Corint, 
unde a scris Epistola către Romani. A trecut la Troia și a ajuns la Milet, 
unde i-a chemat „pe presbiterii/preoţii Bisericii din Efes”. De aici a plecat 
pe mare spre Tir, Ptolemaida, Cezareea Palestinei şi apoi la Ierusalim. 

La Ierusalim, Sf. Apostol Pavel le-a vorbit iudeilor despre activita- 
tea sa misionară. Sfătuit de Sf. Iacov cel Mic, el a achitat prețul pentru 
curăţia unor nazirei, dar în Templu a fost recunoscut, prins şi atacat de 
iudei. Din acel moment a început calvarul Apostolului Pavel. El a vor- 
bit iudeilor despre misiunea sa, iar Claudius Lysias, comandantul gărzii 
romane din Ierusalim, l-a închis în fortăreața Antonia. După ce a fost 
prezentat în faţa Sinedriului, a fost salvat de la moarte de loan Marcu, 
nepotul său după soră, care descoperise o conspirație a iudeilor ce se ju- 
raseră că nu vor mânca şi nu vor bea până ce nu îl vor ucide (cf. Faptele 
Apostolilor 23, 14). De la Ierusalim a fost dus la Cezareea, unde, deşi 
era cetăţean roman, a stat închis doi ani, din porunca procuratorului 
Antonius Felix. Urmărit de iudeii din lerusalim, Sfântul Pavel s-a apărat 
în faţa noului procurator, Porcius Festus, precum și în faţa regelui Irod 
Agrippa al II-lea. În cele din urmă, în calitatea lui de cetăţean roman, a 
făcut apel la judecata împăratului şi aşa a fost dus la Roma. 

Drumul pe apă a fost făcut sub pază, pe timp de toamnă și iarnă (cf. 
Faptele Apostolilor 27-28). Se pare că în aceeaşi corabie cu el au mers 
şi acuzatorii săi, după cum relatează Iosif Flavius. Călătoria ar fi avut 
loc în anul 63 d.Hr., când istoricul iudeu împlinise 26 de ani. Prezenţa 
creştinilor la Roma era o dovadă că Evanghelia pătrunsese aici înain- 
te ca Apostolii Petru și Pavel să fi sosit în capitala Imperiului Roman. 
Bucurându-se de o detenţie uşoară, căci nu se găsea nimeni să-l acuze 
în fața romanilor, Sfântul Pavel s-a ocupat de întărirea credinţei creștine 
din capitală. Din momentul sosirii sale la Roma, avem puţine știri si- 
gure despre activitatea „Apostolului neamurilor”, căci cartea Faptele 
Apostolilor se opreşte aici cu relatarea evenimentelor din Biserica prima- 
ră. Conform Epistolelor sobornicești, se pare că Sfântul Pavel a fost lăsat 

ÎNTEMEIERE 


Alătorii misionare, In Răsărit şi, Probab; 


liber şi ar fi întreprins noi c 
afurmă Sf. Clement Romanul în Prim 


în Spania, cum dorea, şi cum cepe î 
+ * - . LP) ȘI , Ț. 
Epistolă către Corinteni, scrisă câtre anu 


Împrejurările sfârşitului Apostolului Pavel sunt neclare. Se pare c 
s-a întors la Roma, unde, după o nouă detenţie, a fost martirizat, foar. 
te probabil în anul 67 d.Hr, în timpul Dore CRLISA lui Nero. Trupuj Sf 
Apostol Pavel a fost îngropat pe Via Ostia, la Roma, unde Pelerini; 
creştini merg de secole să se închine la mormântul lui. 

]].4. Organizarea Bisericii primare şi raportul ei cu iudaismul. 
Căderea Ierusalimului" 


Comunitatea creştină înfiinţată de Sfinţii Apostoli s-a numit de la 
început Biserică (ExkiAnoia), Biserica lui Dumnezeu, Biserica lui Hristos 
(cf. Faptele Apostolilor 2, 47; 5, 11; 8, 3). Ecclesia a rămas de atunci nu- 
mele Bisericii, în îndoitul sens de adunare locală și de societate creştină. 
Sf. Ignatie al Antiohiei (4107) a întrebuințat pentru prima dată în istoria 
creştinismului expresia de „Biserică universală”, despre care spune că 
se află acolo unde este Hristos (Epistola către Smirneni, VIII), expresie 
care se găseşte şi în Martiriul Sfântului Policarp (î 155), unde este numit 
„episcopul Bisericii universale din Smirna'. Biserica a fost organizată de 
Sfinţii Apostoli potrivit naturii, caracterului şi scopului ei. 


II.4.1. Organizarea Bisericii 


Prima comunitate creştină a luat ființă la Ierusalim, fiind grupată 
în jurul Apostolilor şi condusă de ei. Ca membri ai acestei comunităţi, 
primii creştini urmau învăţătura transmisă de Mântuitorul lisus Hristos 
prin Sfinţii Săi Apostoli şi trăiau în comuniune prin frângerea pâinii şi 
în rugăciuni (cf. Faptele Apostolilor 2, 42). În sânul primei comunități 
de la Ierusalim se bucura de mult respect Iacov, fratele Domnului, pre- 
cum și celelalte rude ale Mântuitorului. Printre slujitorii Bisericii, cartea 
Faptele Apostolilor aminteşte, alături de Apostoli, și pe presbiteri, care 
aveau un rol deosebit în viaţa comunităţilor. În mediul iudaic, aceşti 
presbiteri formau, prin analogie cu bătrânii poporului iudeu, o catego- 
rie de creştini respectaţi pentru vârsta, înțelepciunea și credinţa lor. În 
categoria slujitorilor s-au adăugat curând şi diaconii, care îi ajutau pe 
Apostoli la desfăşurarea cultului şi a agapelor. 

Comunitățile creştine din alte localități erau organizate asemănător, 
iar conducerea acestora era exercitată de Apostolii fondatori. Aceștia, deşi 
nu s-au stabilit niciodată definitiv într-o comunitate, păstrau legătura cu 


" Capitol elaborat de Pr. prof. dr. Adrian Gabor şi Pr. prof. dr. Viorel Ioniţă. 

——— 2 
———_ 


is şi prin vizite, iar apol le supravegheau prin XI 


acele comunităţi prin scr | a 
1 comunităţii locale era exercitată de către 


nici devotați. Conducere Pipe | 
sbiteri/preoţi şi diaconi, aşezaţi în aceste iepie E catre Apostoli, Latur, 
practică a slujirii acestor slujitori locali, prin predicarea cuvantului şi Prin 
caracterul sacerdotal al diaconiei (cf- Faptele Apostolilor 6, 6), este Conf. 
mată de textele neotestamentare. Fiecare comunitate din Biserica Primar 
a avut diaconi pentru nevoile slujirii practice, după exemplul Bisericii din 
Ierusalim (Filipeni 2, 1; 1 Timotei 3, 8, 12). În primele comunităţi Creştine 
au existat şi unele femei numite diaconiţe, care ajutau la diferite seru. 
cii, indeosebi la botezul femeilor şi la mese, fără a primi însă hirotonia 
Sf. Apostol Pavel menţionează în Epistola către Romani, scrisă în anul 5 
d.Hr., o diaconiţă cu numele de Febe, a Bisericii din Chenhreia. 


1].4.].a. Ierarhia bisericească 


Prin termenul „presbiteri” erau desemnaţi la început atât preoții, cât i 
episcopii. Presbiterii erau instituiţi prin hirotonie, însoţită de post şi rugă. 
ciuni, de către Apostoli (cf. Faptele Apostolilor 14, 23) sau de către episcopi 
(cf. Tit 1, 5). Sfântul Iacov îi îndemna pe cei bolnavi să se îndrepte către 
aceşti preoţi ai Bisericii spre a primi, prin rugăciuni, vindecare. De reguli, 
presbiterii erau mai mulţi într-o comunitate și formau sfatul episcopilor 
(presbiteriu). În caz de vacanţă episcopală sau în absenţa episcopului, co- 
legiul preoţilor, presbiterium, conducea şi administra comunitatea şi păs- 
tra legăturile cu celelalte Biserici. Aşa de exemplu, colegiul preoţesc din 
Alexandria, atâta timp cât provincia nu a avut episcop, hirotonea pe noul 
ales. Preoţilor li se cereau anumite calități morale: nume bun, stima și În 
crederea credincioşilor. Sf. Apostol Pavel scria lui Timotei că „preoții cal“ 
işi ţin bine dregătoria să se învrednicească de îndoită cinste, mai ales să 
ce se ostenesc cu cuvântul și cu învăţătura” (1 Timotei 5, 17). Pentru su): 
rea preoţiei, se cerea încă de la început o vârstă înaintată, deşi mâi i alai 
hotărârile sinoadelor în această privinţă diferă. 

Episcopul era, de obicei, presbiterul cel mai de seamă din frunie! 
comunităţii. Chiar dacă la început denumirile de episcop și de iei 
ter păreau că sunt identice, ele se distingeau în mod clar prin fapte 

desemnau funcții și slujiri diferite. În ceea ce priveşte denumirea și 
slujirea de diacon, acestea au fost clare de la început. Spre sfârșitul 
secolului I, cele trei categorii de slujitori au ajuns să fie foarte clar 
diferenţiate din punct de vedere al numelui, al atribuţiilor, precum și al 
cinstirii care i se arăta fiecărei categorii în parte. Sf. Ignatie al Antiohiei 
îndemna pe credincioşi: „să vă străduiţi să le faceți pe toate în uni- 
re cu Dumnezeu, având întâistătător pe episcop, care este în locul lui 
Dumnezeu, pe preoţi, care sunt în locul soborului Apostolilor, şi pe 
diaconi, care-mi sunt aşa de dragi, cărora li s-a încredințat slujirea lui 
lisus Hristos” (Epistola către Magnezieni, VI). Acest mare ierarh în- 
demna pe credincioşi să cinstească pe ierarhi cu următoarele cuvinte: 
„când vă supuneţi episcopului ca lui lisus Hristos, îmi păreţi că viețuiți 
nu după om, ci după lisus Hristos [...], să nu faceți nimic fără episcop, 
ci să vă supunețţi şi preoțimii ca Apostolilor lui Hristos, nădejdea noas- 
tră [...]. Trebuie ca şi diaconii, ca slujitori ai tainelor lui lisus Hristos, 
să placă tuturor în tot chipul, că nu sunt slujitori ai mâncărurilor şi 
băuturilor, ci slujitori ai lui Dumnezeu” (Epistola către Tralieni, 11). 
Tot Sfântul Ignatie recomanda creştinilor să urmeze cu toţii pe epis- 
cop „după cum lisus Hristos pe Tatăl, iar pe preoţi, ca pe Apostoli; pe 
diaconi respectaţi-i ca pe porunca lui Dumnezeu [...]. Acea Euharistie 
să fie socotită bună care este făcută de episcop sau de cel căruia epis- 
copul i-a îngăduit. Unde se vede episcopul, acolo să fie și mulțimea 
credincioşilor, după cum unde este lisus Hristos, acolo este şi Biserica 
universală” (Epistola către Smirneni, VIII). În prima sa Scrisoare către 
Corinteni (LX-LXIV), Sf. Clement Romanul amintește cele trei trepte 
ale ierarhiei creştine: episcopii, preoţii şi diaconii, pe care-i compară 
cu arhiereii, preoţii şi leviţii Vechiului Testament. Din scrierile neo- 
testamentare rezultă că episcopii, preoţii şi diaconii aveau în grija lor 
săvârşirea cultului, predicarea cuvântului, administrarea comunităţii, 
supravegherea vieții morale şi impunerea disciplinei creştine. 


I1.4.1.b. Harismaticii 


În Biserica primară au existat — pentru un timp - unii creștini 
înzestrați de Dumnezeu cu daruri şi puteri supranaturale (1 Corinteni 

12. 28-30; Romani 12, 6-8; Efeseni 4, | 1), numite harisme, de la nume 

cărora ei s-au numit harismatici. Harismele au fost daruri speciale ui e 
date de Dumnezeu Bisericii primare, PeATS ETNICE Și COnsolidare, 
ei. După epoca apostolică, harismele s-au stins treptat, iar cu timpuj ii 
incetat. Dintre harismatici cei mai însemnați sunt: Apostolii, Pro. 
rocii, didascalii (învățătorii), evangheliştii şi profeţii, printre Care « 
aflau chiar unele femei profetese, cum au fost fiicele diaconului Filip 


11.4.2. Raporturile cu iudaismul 


Membrii primelor comunităţi creştine proveneau, în majorita. 
tea cazurilor, dintre iudei, de aceea cei care priveau din afară aceste 
comunităţi, cum a fost cazul cu iudeii şi cu autorităţile romane, con. 
siderau că creştinii erau o grupare sau chiar o sectă iudaică. Chiar şi 
printre creştini au existat unii care considerau că Biserica trebuie și 
continue întru totul tradiţiile iudaice şi aceştia s-au numit iudaizanți 
Aceste atitudini riscau să pună o stavilă serioasă în calea afirmării şi 
răspândirii credinţei creştine pe plan universal, la toată omenirea, așa 
cum a dorit Mântuitorul lisus Hristos, Care S-a adresat întregii ome- 
niri. Astfel, Biserica primară trebuia să se distingă şi, în final, să se 
separe definitiv de tradiţia iudaică. Confruntarea dintre tânăra comu- 
nitate creştină şi iudaism s-a manifestat în două feluri, în primul rând 
prin dificultăţile întâmpinate de Sf. Apostol Pavel, dificultăţi care au 
fost discutate la Sinodul Apostolic, sau confruntarea dintre Sfinţii 
Pavel şi Petru la Antiohia. Al doilea fel de manifestare a confruntă- 
rii dintre creştinism şi iudaism s-a manifestat prin aceea că primi 
creştini au fost persecutați de către iudei, începând cu Sf. Arhidiacon 
Ştefan. | 

Pericolul reprezentat de iudaizanţi în sânul Bisericii s-a d 
nuat mai întâi prin hotărârile Sinodului Apostolic, iar mai apoi Bi 
creşterea, tot mai mare, a numărului creştinilor proveniţi dintre pui 
muri. În sfârşit, separarea definitivă dintre creştinism şi judaisri A 
produs în urma desființării statului iudaic de către romani şi P"!” 
solidarizarea creştinilor din Iudeea de compatrioţii lor revoltați- 

[].4.3. Căderea Ierusalimului 


Atitudinea autorităților romane şi prezenţa armatei romane la 
Jerusalim au produs nemulțumiri printre iudeii din ludeea, care su- 
portau cu greu stăpânirea străină. Regele Agrippa al II-lea a încercat, 
la rugămintea procuratorului Gessius Florus, să-i oprească pe iudei din 
pornirea lor de a se răscula împotriva stăpânirii romane. Regele nu a 
fost ascultat, cu toate că tentativa sa era aprobată și susținută de către 
căpeteniile religioase şi de farisei. Gruparea extremiştilor, condusă la 
lerusalim de un oarecare Eleazar, a reușit să provoace revolta iudeilor 
împotriva romanilor. Soldaţii garnizoanei romane din cetatea sfântă, 
deşi s-au predat, au fost masacrați. Insurgențţii l-au asasinat și pe marele 
arhiereu Anania. Astfel, în anul 66 d.Hr., iudeii au obținut prima victo- 
rie importantă împotriva legatului Siriei, Cestius Gallus, după care şi- 
au proclamat independenţa. Din nefericire, ura lor comună împotriva 
romanilor nu a fost suficientă pentru a-i face să depăşească disensiunile 
grave dintre diversele grupări, care au dus la pieirea naţiunii iudaice. 
Zeloţii au fost trimişi în ldumeea, sub conducerea lui Eleazar. Orașul 
lerusalim a fost condus de marele preot Anna al II-lea și de un anume 
Iosif ben Gorion. 

Iosif Flavius a fost numit de răsculați guvernator al Galileei, unde 
i-a întâlnit pe zeloţii conduşi de Ioan din Giscala. Armata romană, con- 
dusă de generalul Vespasian, a recucerit cetăţile din Galileea apărate de 
insurgenți, iar zeloţii au plecat din această regiune. loan din Giscala s-a 
refugiat la Ierusalim, unde a preluat conducerea cetăţii şi a dezlănțuit 
un război civil. În anul 69 d.Hr., Vespasian a fost proclamat împărat 
roman de către armata Orientului şi el s-a îndreptat spre Roma pentru 
încoronare. Titus, fiul său, i-a succedat în fruntea armatei şi a cucerit 
Jerusalimul în luna august a anului 70 d.Hr. La 10 august acelaşi an, a 
fost cucerit şi incendiat Templul, simbolul spiritual al naţiunii iudaice, 
care şi-a pierdut astfel independența naţională. lerusalimul a devenit 
un morman de ruine, împlinindu-se astfel profeția Mântuitorului: „Vor 
veni zile când, din cele ce vedeţi, nu va rămâne piatră peste piatră care 


»» 


să nu se risipească” (Luca 21, 6). Ultimele scântei ale rezistenţei iudaice 

s-au stins numai după cucerirea fortăreţelor Herodium şi Macherus dar 
mai ales după căderea celei mai puternice dintre ele, Massada, de l4p 
Marea Moartă. În aceasta din urmă, asediaţii au dat foc cetăţii Şi S-au 
sinucis, pentru a nu cădea în mâinile cuceritorului. 

După înfrângerea răscoalei iudeilor, Sinedriul a fost desființat, AR 
instituția arhieriei a dispărut odată cu acesta. Totul s-a transformat într. 
catastrofă naţională. Opt luni înaintea distrugerii Templului iudaic, , 
fost distrus, într-un incendiu la Roma, Capitoliul, cu templul lui Jupiter 
şi Junona. Marile sanctuare, cel iudaic şi cel păgân, au dispărut astf 
impreună. Templul fiind distrus, a dispărut şi darea către acesta, carea 
fost apoi percepută de statul roman sub denumirea de fiscus iudaicus, un 
impozit pe care trebuia să-l plătească faţă de autoritatea romană fiecare 
iudeu. 

Judeii s-au revoltat apoi încă o dată sub conducerea lui Simon Bar 

Kochba („fiul stelei”), din cauză că romanii doreau să construiască în 
locul Ierusalimului, pe ruinele 'Templului lui Solomon, un nou oraș, cu 
numele de Aelia Capitolina, în cinstea împăratului Adrian, care purta și 
numele de Aelius. Acestea, precum şi interzicerea practicii circumciziu- 
nii iudaice au provocat o ultimă şi inutilă răscoală a iudeilor. Împăratul 
Adrian (117-138), care a înăbuşit în sânge această răscoală, a interzis 
chiar accesul iudeilor în Ierusalim şi exercitarea cultului credinţei lor, 
iar o statuie a împăratului a fost plasată în centrul templului dedicat lui 
Jupiter, ridicat pe locul fostului templu sfânt. În noua cetate, s-a constitu- 
it apoi o comunitate de creştini provenind dintre păgâni. În Ţara Sfântă 
s-a evidenţiat, pe o perioadă de câteva secole, comunitatea creştină din 
Cezareea, cetate care a devenit metropola creştină a Palestinei. 

PERSECUTIILE ÎMPOTRIVA CREȘTINILOR 
DIN PARTEA AUTORITĂȚILOR ROMANE 


111.1. Persecuţiile. Cauze generale. 
Legislaţie, procedură, pedepse” 


Misiunea creştină de propovăduire a Evangheliei lui lisus Hristos la 
iudei şi la neamuri a întâmpinat de la început multe greutăţi. Mântuitorul 
i-a pregătit pe ucenicii Săi pentru dificultăţile pe care aceştia urmau 
să le întâmpine în misiunea lor cu cuvintele: „În lume necazuri veți 
avea”, însă Domnul i-a încurajat zicându-le: „dar îndrăzniţi. Eu am 
biruit lumea” (loan 16, 33). Astfel, comunitatea creştină a înregistrat 
dintru început martiri, dintre care amintim pe: Sf. Arhidiacon Ştefan 
(cf. Faptele Apostolilor 6, 9-14), Sf. Apostol Iacov al lui Zevedeu şi 
creştinii prigoniţi „până la moarte” (Faptele Apostolilor 24, 4) de Saul 
Creştinii au avut de suferit din partea iudeilor atât în interiorul 
Palestinei, cât şi în diaspora. Distanţarea creştinilor de iudei în timpul 
celor două războaie iudaice împotriva romanilor (66-70 şi respecti” 
132-135), apoi separarea creştinilor de sinagogi în diaspora sunt un 
le dintre cauzele majore care au stimulat dușmănia iudeilor împotrivă 
creştinilor. Prigonirea creştinilor de către iudei s-a manifestat fie prin 


persecuții sângeroase, fie prin calomnii şi batjocuri la adresa lui lisu* 
Hristos, fie prin blesteme. 


" Capitol elaborat de Pr. prof. dr. Adrian Gabor şi Pr. prof. dr. Viorel Ioniţă. 

Separarea dintre iudei şi creştini s-a realizat mai ales pe parcursul 
celei de-a doua jumătăţi a secolului I al erei creștine şi aceasta a fost cau- 
zată, printre altele, de atitudinea radicală a grupării rabinilor „ortodocși”, 
O mărturie în acest sens ne dă Talmudul palestinian, în care se găseşte 
următoarea rugăciune: „Pentru apostați nu poate exista nicio speranţă. 
Eradicați imperiul, cât mai curând posibil, de aroganță în zilele noastre. 
Să piară pe loc creștinii (nozerim) şi ereticii (rninim). Ei trebuie să fie 
şterşi din cartea celor vii şi să nu fie înscriși cu cei drepți. Binecuvântat 
să fie Domnul, care îi umileşte pe cei mândri” (S. Schechter). Acest text 
era un Birkat ha-minim, respectiv un blestem împotriva ereticilor, care 
între anii 85-93 d.Hr. a devenit la evrei cea de-a douăsprezecea rugăciu- 
ne în Amidah, respectiv rugăciunea celor optsprezece cereri. Specialiștii 
sunt, în general, de părere că acest tip de blestem se referea mai întâi la 
„eretici”, care în secolul I au putut fi esenienii. Separat de eretici, tex- 
tul citat face însă referire expresă la creştini, pe care îi numește noze- 
rim, adică nazarineni, care era un nume de ocară derivat din apelativul 
de nazarineanul, cum îl numeau iudeii în batjocură pe Mântuitorul 
lisus Hristos. Această mărturie marchează atât distanțarea iudeilor 
față de creştini, cât şi atitudinea de duşmănie care a însoţit prigonirea 
creştinilor din partea iudeilor. Din această perspectivă înțelegem mai 
bine afirmaţia lui Tertulian (160-220) că sinagogile erau „fontes perse- 
cutionum (Adversus Gnosticos 9). 

Persecuţiile din partea iudeilor împotriva creştinilor au pregătit și, 
într-o oarecare măsură, au motivat persecuțiile creștinilor din partea 
autorităților romane. La început, autoritatea romană din ludeea nu a dat 
urmare cererii iudeilor de persecutare a creştinilor şi a scăpat pe Sfinţii 
Apostoli de pericolul care îi amenința din partea acestora. Cu timpul 
însă, persecuțiile propriu-zise, îndurate de creştini din partea mulțimii 
păgâne și a autorităţilor romane, au fost mult mai grele și de o durată 
mult mai lungă. Şirul persecuțiilor romanilor la nivel oficial a început 
în timpul domniei împăratului Nero (54-68 d.Hr.) şi a durat până la în- 
ceputul secolului al IV-lea. Persecuţiile acestea nu au fost continue, dar, 
luaţi împreună toţi anii cât au durat, ele au ţinut ceva mai mult de jumă- 
tate din această perioadă de timp. Aceste persecuții au fost desemnate 

de obicei după numele împăraților în timpul cărora au avut loc. Cu toate 
acestea, nu se poate preciza cu siguranţă numărul lor. 


În scrierile sale, Istoria Bisericească şi Cronica, Eusebiu de Cezareea 
(263-339) a apreciat că au existat zece persecuții, fără însă să fundamen- 
teze această afirmație. Fericitul leronim (347-420), în versiunea latină a 
Cronicii lui Eusebiu, precum şi Sulpiciu Sever (363-425), în Historia sacra 
II, 29-33, Paul Orosius (385-420), în Historiarum adversum paganos VII, 
27, şi Fericitul Augustin (354-430), în lucrarea sa De civitate Dei XVIII, 

52, au reluat afirmaţia lui Eusebiu privind numărul persecuțiilor. Cu toate 
acestea, istoricii nu sunt de acord nici în privința numărului persecuțiilor, 
nici a enumerării împăraţilor care au persecutat Biserica. Lista Fericitului 
Augustin pare să fi fost cea mai răspândită. În această listă sunt menţionaţi 
următorii împărați persecutori: Nero, Domițian, Traian, Marcus Aurelius, 
Septimiu Sever, Maximin Tracul, Deciu, Valerian, Aurelian şi Dioclețian. 
Apologetul retor Lactanţiu (240-320), în lucrarea sa De mortibus perse- 


cutorum, nu menţionează însă decât şase persecuții, sub împărații: Nero, 
Domițian, Deciu, Valerian, Aurelian şi Dioclețian. Totuşi, Lactanţiu de- 
scrie pe larg măsurile represive luate împotriva creştinilor şi de împ ăraţii 
Maximian Herculius, Galeriu şi Maximin Daia, astfel că şi el ajunge prac- 

tic la acelaşi rezultat Ja fel ca ceilalţi istorici. 

Privite în desfăşurarea lor, persecuțiile pot fi împărţite după două 
criterii: după caracterul lor şi după împărații persecutori. Pr ima 
împărţire, care include două etape, se referă la faptul că la început ju- 
decarea creştinilor se făcea de regulă pe baza unui rescript, care erâ O 
dispoziţie oficială provizorie şi limitată geografic. Această situaţie a du- 
rat până la împăratul Deciu (249-251), prin a cărui politică religioasă 
persecuțiile au devenit sistematice şi generale, desfășurându-se pe bază 
de edicte cu putere de lege pentru tot imperiul. Potrivit celei de-a doua 
metode de împărţire a persecuțiilor pe criterii cronologice, identificăm 
trei etape şi anume: 1. de la Nero (54-68) până la împăratul Commodus 
(180-192), perioadă care se caracterizează prin persecutarea sporadică 
a creştinilor; 2. de la împăratul Septimiu Sever (193-211) până la îm- 

păratul Aurelian (270-275), perioadă care se caracterizează, în prim 


rând, prin faptul că Septimiu Sever a interzis mai întâi prozelitismul 

iudaic, iar apoi şi pe cel creştin, iar în al doilea rând, în această perioadă 
persecuțiile împotriva creştinilor s-au desfăşurat pe bază de edicte, de- 
venind sistematice şi generale; 3. a treia perioadă a persecuțiilor, cea mai 
grea, s-a desfășurat sub împăratul Dioclețian (284-305) şi urmașii săi, 
până la încetarea definitivă a lor în momentul în care Sf. Constantin cel 
Mare a rămas singur împărat peste tot imperiul (324). În sfârșit, unele 
tratate mai noi de Istoria creştinismului împart persecuțiile în trei gru- 
pe, corespunzătoare primelor trei secole ale erei creştine. 


[I1].1.1. Cauzele persecuțiilor 


Politica religioasă a autorităţilor romane a fost determinată de 
un principiu general de toleranţă, cu atât mai mult cu cât în cadrul 
Imperiului Roman erau reprezentate și practicate foarte multe religii. 
Acest principiu de toleranţă, moştenit de imperiu din timpul Republicii 
Romane, a fost foarte bine exprimat de scriitorul şi filosoful Marcus 
Tullius Cicero (106-43 î.Hr.), care încă înainte de Hristos spunea că „fi- 
ecare cetate are religia sa, noi o avem pe a noastră” (Pro Flacco, XXVIII, 
69). Într-o altă scrierea a sa, Cicero nuanţa, cu mai multă precizie, po- 
litica religioasă a autorităţii romane, afirmând că „nimeni nu trebuie 
să aibă zeii proprii sau zei străini, dacă aceştia nu sunt recunoscuţi de 
stat” (De legibus, II, 8, 19). O notă generală comună tuturor religiilor din 
imperiu era faptul că, excepţie făcând iudaismul și creștinismul, toate 
celelalte erau politeiste. Aceste religii politeiste nu intrau în conflict cu 
politica religioasă generală a autorităților romane. Totuși, creştinii au 
ajuns să fie aspru persecutați de autorităţile romane, de aceea este nece- 
sar să vedem care au fost cauzele acestor persecuții. 

Una dintre cauzele generale ale persecuțiilor creştinilor de către ro- 
mani a constat în instigaţiile populare şi calomniile răspândite împotri- 
va creştinilor mai întâi de iudei, iar mai apoi de păgâni, deranjaţi într-un 
fel sau altul de credinţa şi viaţa morală a creştinilor. Potrivit credinţei lor 
monoteiste, creştinii nu puteau participa la practicile păgâne cu carac- 
ter idolatru şi prin aceasta ei se expuneau duşmăniei păgânilor. Astfel, 
cauzele persecuției creştinilor din partea romanilor au fost de natură 
religioasă, politică şi social-morală. 

III.1.1.a. Cauze religioase 


Contrastul dintre credința şi practicile religioase ale creştinilor, pe 
de o parte, şi cele ale păgânilor, pe de altă parte, era evident și esențial, 
Păgânii nu puteau înţelege o religie fără temple, fără reprezentări 
plastice, fără zei și jertfe. Pe de altă parte, preoții păgâni şi vânzătorii 
de animale pentru jertfă, sculptorii şi turnătorii de statui se simțeau 
amenințați în interesele lor de către creştini şi aţâţau poporul ca noua 
religie să fie interzisă, susținând că toate calamităţile naturale exprimau 

mânia zeilor împotriva creştinilor, pe care păgânii îi considerau atei, 
Romanii tolerau toate celelalte religii, chiar iudaismul, dar socoteau pe 
creştini „un soi de oameni cu superstiții noi şi vătămătoare” (Suetonius, 
Viaţa lui Nero, XVI). Credinţa creştină era socotită o apostazie de la 
religia strămoşilor, o atitudine de ateism şi nelegiuire. Necunoașterea 
şi neînțelegerea învăţăturii creştine duceau la răstălmăciri și la acuzaţii 
grave, care făceau din creştinism un cult secret şi periculos, plin de 
practici magice şi de superstiții. 

Păgânii reproşau creștinilor că prezenţa lor împiedica efectul be- 
nefic al sacrificiilor religioase. Referindu-se la cauzele persecuției îm- 
potriva creştinilor, apologetul creştin Tertulian (150-220) a adresat 
romanilor următoarele cuvinte: „Dacă Tibrul inundă câmpiile, dacă, 
dimpotrivă, Nilul nu se revarsă peste ogoare, dacă cerul nu plouă, dacă 
se cutremură pământul, dacă este foamete, dacă se iveşte vreo molimă, 
voi strigaţi îndată: Creştinii la leu! Atâţia la unul singur? Vă rog, înainte 
de împăratul Tiberiu, adică de venirea lui Hristos, câte nenorociri n-au 
lovit Imperiul şi cetatea Romei?” (Apologeticum, XL, 2-3). Împotriva 

acuzațiilor păgânilor la adresa creştinilor, apologeţii creștini au ţinut să 
demonstreze atât netemeinicia acestor acuzaţii, cât şi faptul că creştinii 
erau buni cetăţeni ai statului roman. În acest sens, autorul anonim al 
3 Epistolei către Diognet, din secolul al II-lea, spunea despre creştini că 

„locuiesc în orașe greceşti şi barbare, cum le-a venit soarta fiecăruia; 

urmează obiceiurile băștinașilor şi în îmbrăcăminte și hrană şi în celă- 

lalt fel de viață, dar arată o vieţuire minunată şi recunoscută de toţi ca 

nemaivăzută” (IV, 4). 

[]].1.1.b. Cauze politice 


Strânsa legătură dintre religie, stat şi viața publică din Imperiul 
Roman scotea și mai mult în evidență contrastul dintre creştinism şi 
păgânism. Obligaţiile religioase erau la romani adevărate datorii civice, 
mai ales pentru funcţionari şi militari, iar cei care nu se achitau de aces- 
te datorii sau le respingeau erau socotiți atei. Întrucât creştinii nu pu- 
teau practica cerinţele politeiste ale religiei romanilor, ei erau socotiți 
dușmani ai statului, nepracticanţi ai acestor datorii străbune. Nici chiar 
unii dintre filosofi, precum Cels (în secolul al II-lea) şi Porfiriu (în se- 
colul al III-lea), nu au putut trece peste prejudecățile mulțimii şi au 
cerut distrugerea şi combaterea credinţei creştine. Practicarea religiei 
creştine putea fi admisă doar prin respectarea publică a cultului păgân, 
care însă era în contradicție cu credinţa creştină. Unii istorici consideră 
că, mai ales pe parcursul primelor două secole după Hristos, nu se poa- 
te vorbi despre o persecutare religioasă a creştinilor de către autoritățile 
romane, pe motiv că persecuțiile care se cunosc din acea perioadă 
nu au motive de ordin religios, ci politic-civic, creştinii fiind judecați 
doar pentru delicte de drept comun. Chiar condamnarea la moarte 
a Mântuitorului lisus Hristos a fost impusă de iudei lui Ponţiu Pilat, 
prin acuzaţii cu puternice conotaţii politice: „Pilat căuta să-L elibereze; 
iar iudeii strigau zicând: Dacă ÎI eliberezi pe Acesta, nu eşti prieten al 
Cezarului” (loan 19, 12). Creştinii s-au opus practicilor religioase im- 
puse de romani, pentru că acestea contraveneau poruncii: „Să nu-ţi faci 
chip cioplit şi nici asemănare a vreunui lucru din câte sunt în cer, sus, 
şi din câte sunt pe pământ, jos, şi din câte sunt în apele de sub pământ! 
Să nu te închini lor, nici să le slujești” (Ieșirea 20, 4-5). 


III.1.1.c. Cultul împăratului 


Legătura strânsă dintre politică şi religie în Imperiul Roman era 
cel mai vizibil manifestată prin faptul că împăraţilor romani li se adu- 
cea o cinstire asemenea zeilor, ceea ce constituia o adevărată religie 
de stat şi era o obligaţie cetățenească. Apărut în provinciile Bitiniei şi 

Asiei în epoca lui Octavian Augustus (27 ie LA d.Hr.) cultul im- 
perial a jucat un rol însemnat în viaţa religioasă publică ȘI privată din 
Imperiul Roman încă din secolul 1 d.Hr. Cultul impăratului la roman; 
işi are începutul în includerea lui lulius Cezar, după uciderea sa în anul 
44 î.Hr. cu numele de Divus lulius (divinul Iulius), între zeii cetății 
Roma şi prin construirea unui templu special dedicat lui în anul 29 
î.Hr. Împăratul Octavian Augustus, fiul adoptiv al lui Iulius Cezar, era 
considerat Divi filius (fiul celui divin), iar după moartea sa, Octavian 
a fost el însuşi considerat, în mod oficial, Divus (cel divin). Augustus 
nu a acceptat să fie onorat drept zeu la Roma şi în Italia, dar în pro- 
vinciile orientale el era venerat ca atare. Toţi urmaşii lui Augustus au 
fost consideraţi Divi după moarte, dar împărații Caligula, Domițian și 
Commodus au fost consideraţi şi au pretins să fie veneraţi ca zei încă 
din timpul vieţii. Însă în mod oficial, împărații romani au început să 
fie consideraţi şi veneraţi ca zei în viaţă începând cu domnia împăra- 
tului Aurelian (270-275). Cultul împăratului, care a evoluat şi a ajuns 
la apogeul său în secolul al III-lea d.Hr., constituia actul de loialitate 
faţă de împărat, care era astfel protejat personal. 

Creştinismul a recunoscut dintru început necesitatea organi- 
zaţiei statale şi deci a autorităţii politice, urmând recomandarea 
Mântuitorului: „Daţi deci Cezarului cele ce sunt ale Cezarului şi lui 
Dumnezeu cele ce sunt ale lui Dumnezeu” (Matei 22, 21). Pe aceeaşi 
linie, Sf. Apostol Pavel recomanda creştinilor ca tot „sufletul să se su 
pună înaltelor stăpâniri, căci nu este stăpânire decât de la Dumnezeu: 
iar cele ce sunt, de Dumnezeu sunt rânduite” (Romani, 13, 1). În lumi 
na acestor porunci, creștinii respectau autorităţile romane, dar nu PU 
teau aduce împăratului roman un cult ca lui Dumnezeu, iar acest relu? 
al lor a fost socotit o crimă religioasă foarte gravă, un sacrilegiu şi € 
ofensă adusă majestăţii imperiale (crimen lesae majestatis). Atitudine: 
creștinilor faţă de practicarea cultului împăratului a fost agravată ŞI 
de faptul că ei se abţineau de la anumite meserii care presupune” 
producerea de obiecte dedicate cultului z „cţiuni 10 

anume că aceştia nu ar fi cetățeni loiali, gata de orice jertfă pentru 
patrie, ci dimpotrivă, ei ar fi fost inutili şi primejdioși, într-o continuă 
stare de conspirație. 


[]].1.1.d. Cauze social-morale 


Din punct de vedere social, mulți dintre păgâni socoteau că 
creştinismul era o religie a sclavilor şi a celor simpli. Aceste acuzaţii 
erau inexacte din punct de vedere social, căci, încă din perioada apos- 
tolică, printre creştini s-au numărat proconsulul Ciprului Sergius 
Paulus (cf. Faptele Apostolilor 13, 12), iar potrivit mărturiei Sf. Apostol 
Pavel, creştini se aflau şi în „casa Cezarului” (Filipeni 4, 22), deci la 
curtea împăratului. În comunităţile creştine nu se făcea deosebire în- 
tre băraţi şi femei şi nici între sclavi şi oamenii liberi, ceea ce constitu- 
ia un lucru de neimaginat într-o societate sclavagistă. Pe de altă parte, 
prejudecățile şi ura păgânilor se manifestau prin ceea ce își imaginau 
ei în mod greşit despre viața morală a creştinilor. Acestea erau cele 
mai calomnioase și mai periculoase acuzaţii, anume zvonuri necon- 
trolate şi calomnii absurde, care căutau să-i compromită pe creştini. 
Astfel, creştinii erau acuzaţi de crime rituale, de canibalism, căci pă- 
gânii nu înțelegeau sensul adânc al Tainei Sfintei Euharistii. 

Creștinii erau considerați imorali, fiind acuzaţi că la ospeţele lor 
comit desfrâuri, incesturi, ca Oedip, răstălmăcindu-se rostul şi sensul 
agapei creştine. Acestora se adăuga acuzaţia de adorare a unui cap de 
măgar sau a soarelui. Fărădelegile care li se atribuiau creştinilor erau 
deci îngrozitoare: incesturi, rituri antropofagice, ucideri. Se conside- 
ra că creştinii ar fi practicat în întuneric mistere nemaiauzite de de- 
pravare şi cruzime. Încă din vremea lui Nero, poporul, cea mai mare 
parte a scriitorilor şi mulți magistrați îşi închipuiau că toate aces- 
te acuzaţii erau legate de numele şi de ținuta creştinilor. Pe această 
campanie publică de ură şi de rea credinţă s-a sprijinit Nero, pentru 

a-i acuza că ar fi dat foc Romei. Pentru toate acestea, creştinismul 
era socotit o religie odioasă, o superstiție rea, iar creştinii un neam 
de răufăcători. 

111.1.2. Legislația și procedura de judecată 


La inceput, creştinii erau urmăriţi ca Dişie delincvenți de drept ca. 
mun, pe baza unor măsuri administrative polițienești, pentru acuzaţiile 
că s-ar opune ordinii publice. Însă, potrivit tradiţiei, Nero nu a foşt 
numai primul împărat persecutor al creștinilor, ci şi cel care ar fi pro- 
mulgat primul act normativ de condamnare a acestora prin așa-zisul 
Institutum neronianum. Mărturiile despre un astfel de act normativ se 
găsesc în două scrieri ale lui Tertulian, respectiv în Ad nationes (7, 7-9) 
şi în Apologeticum (IV, 4), acesta fiind rezumat în formula: non licet esse 
vos („vouă nu vă este permis să existaţi ). Acest principiu a fost folosit 
mai târziu de împăratul Septimiu Sever (193-211) împotriva creștinilor, 
în formularea: non licet esse christianum („creştinilor nu le este permis 
să existe”). Probabil că Nero va fi pronunţat aceste cuvinte, dar majo- 
ritatea cercetătorilor se îndoiesc că ar fi fost vorba de o normă juridică 
propriu-zisă, atât timp cât nu există nicio mărturie juridică sau epigra- 
fică în favoarea ei. 

Prima măsură juridică de persecutare a creştinilor cunoscută este 
rescriptul împăratului Traian (98-117) către scriitorul Pliniu cel Tânăr (6I- 
113), proconsul în provinciile Pont şi Bitinia din Asia Mică. Rescriptul 
(rescriptum), care înseamnă şi răspuns, era în Dreptul roman un act nor- 
mativ promulgat de autoritatea imperială ca răspuns la solicitarea unui 
funcţionar de stat. Acest act normativ avea putere juridică limitată la 
situaţia la care se referea adresantul. Se apreciază că persecuțiile până la 
impăratul Deciu s-au bazat pe astfel de acte, care lăsau la latitudinea 8U 
vernatorilor de provincii atitudinea de luat faţă de creştini. | 

Incepând cu împăratul Deciu (249-251), persecuțiile îimpotri€ 
creştinilor s-au desfășurat pe bază de edicte, care aveau caracterul de 
lege imperială generală, cu obligativitate pentru toţi. La scurtă ai 
după urcarea lui pe tron, Deciu a publicat un edict de jertfă, PE 
cind că cel care nu venerează zeii Romei şi nu aduce jertfe atotpul“ 
nicului împărat săvârşeşte un sacrilegiu şi se face vinovat de CE 
lezmajestate (crimen laesae maiestatis), iar pedeapsa pentru aceste “2 
era moartea. Autoritatea care îi judeca pe creştini era, la ROMA» prefe 

oraşului, iar în provincii, guvernatorii, care aveau puteri polițienești şi 
judecătorești. Pedepsirea creştinilor depindea, de cele mai multe ori, de 
atitudinea personală a guvernatorului față de ei. 


I[1.1.3. Pedepsele 


Când se dezlănțuia o persecuție împotriva creştinilor şi aceştia erau 
arestaţi, tratamentul la care erau supuşi depindea de obicei de starea 
socială a acestora. Primul lucru la care erau supuși cei suspectaţi că ar 
fi creştini era un interogatoriu pentru a se afla care era credinţa lor. Cei 
care erau dovediți creştini şi se lepădau de credinţa lor erau eliberaţi, 
dar numai după ce dovedeau că nu mai sunt creştini şi aduceau jert- 
fe zeilor, respectiv statuii împăratului. Cei care rămâneau fermi în 
credinţa creştină erau, de obicei, supuşi unor chinuri, pentru a se lepăda 
de credința lor. La alegerea şi aplicarea pedepselor nu se făcea deosebire 
de vârstă sau sex. Principiul condamnării era: cei nobili să fie deportaţi, 
iar cei de jos să fie executaţi. Legea romană, oricât de scelerată ar fi fost, 
nu prevedea chinuirea deținuților, dar această practică a fost special in- 
trodusă, pentru a-i sili pe creștini să se lepede de credinţa lor. 

În legătură cu pedepsele la care erau supuşi creștinii în timpul perse- 
cuţiilor, Sf. Ciprian al Cartaginei (249-258) afirma că au fost 


„introduse torturile, torturi şi chinuri fără sfârșit, fără scăpare 
de osândă, fără mângâiere la moarte; torturi care nu duceau ușor pe 
torturați la cunună, ci-i munceau aşa de îndelungat până când slă- 
beau [...], pentru că venea îndată moartea. Pe aceştia nu numai că îi 
aruncau în temniță, îi împovărau cu lanţuri, le puneau picioarele şi 
mâinile în cătuşe [...], ci născoceau şi torturi noi, cât mai meșteşugite. 
Pe cei prinşi îi puneau la prăjit deasupra celui mai puternic jăratec, 
ca apoi, zile întregi, să-i chinuiască cu setea [...]. Acestea erau tim- 
purile când creştinii, fiind totdeauna supuşi la atacuri şi la trădare, 
fugeau în pustie şi în păduri, sau se ascundeau la morţi, în catacom- 
be, pentru ca acolo, în adunări mici, la lumina unui opaiţ de lut [...], 
să-şi săvârşească slujbele lor dumnezeieşti, să asculte cuvântul lui 
Dumnezeu şi să se împărtăşească cu Sfintele Taine” (Epistola XI). 


115 


PERSECUȚIILE ÎM POTRIVA CREȘTINILOR DIN PAL EA AL ORITĂȚILOR 


a executată după gravitatea cazurilor şi 
a celor condamnaţi: crucea pentru sc 
ălbatice pentru cei lipsiţi de drept 
ăţenii romani. 

Persecuţiile din partea autorităţilor romane impotriva Creştinilo, 
pe parcursul primelor trei secole după Hristos, au pus la grea încercare 
pe membrii Bisericii, unii dintre aceştia lepădâridu-se de credinţă, Cu 
toate acestea, majoritatea a rămas statornică în convigerile ei Creştine 
şi a preferat să moară, decât să se lepede de Hristos. Din fiecare perioa. 
dă de persecuție se cunosc numele multor martiri, cinstiți ca sfinți de 
Biserică. Cu toate acestea, nu se poate cunoaşte numărul lor cu exacţi. 
tate. Curajul şi exemplul martirilor a constituit un mare impuls pentru 
misiunea creştină, căci, aşa cum spunea apologetul Tertulian, „sângele 
martirilor este sămânța creştinismului” (Apologeticum). 

III.2. Persecuţiile până la împăratul Commodus (64-192)' 


I]1.2.1. Claudiu (41-54) 


Primele măsuri ale autorităţilor imperiale romane, care i-au afectat 
pe creştini, au fost luate de împăratul Claudiu (41-54) în anul 49, când a 
dat ordin să fie alungaţi evreii din Roma, din cauza tulburărilor pe care 
aceștia le provocau în legătură cu Chrestus: „ludaeos impulsore Chresto 
assidue tumultuantis Roma expulit” (Suetonius, Divus Claudius 25, 4). 
Această expulzare este amintită şi în cartea Faptele Apostolilor, cu re- 
ferire la faptul că, în timpul celei de-a II-a călătorii misionare a sa, Sf. 
Apostol Pavel a întâlnit la Corint un „iudeu, cu numele Acvila, de neam 
din Pont, venit de curând din Italia, şi pe Priscila, femeia lui, pentru că 
poruncise Claudiu ca toţi iudeii să plece din Roma” (Faptele Apostolilor 
18, 2). După această mărturie, expulzarea din Roma ameninţa nu numai 
pe evrei, ci şi pe creştinii proveniți dintre iudei, aşa cum erau Acvila 
şi Priscila. Referinţa lui Suetonius a fost însă interpretată de majo- 
ritatea cercetătorilor ca o dovadă a faptului că în acel timp, în viziu- 
nea autorităţilor romane, creştinii erau confundați cu iudeii. Dar cum 


" Capitol elaborat de Pr. prof. dr. Adrian Gabor şi Pr. prof. dr. Viorel Ioniţă. 

Primul imparat TOMA persecutor, în adevăratul sens a] Cuvân. 
tului, a lost impăratul Nero (54-68), după numele său complet Nero 
Claudius Cacsar Augustus Germanicus. Acesta a fost fiul lui Gnacus 
Domitius Ahenobarbus şi al luliei Agrippina, sora impăratulu; 
Calisula (37--41). În anul 50, Nero a fost înfiat de împăratul Claudiu 
care devenise tatăl său adoptiv prin căsătoria cu Agrippina, de la iara 
tânărul a primit numele de Claudius şi a devenit urmașul său la tron 
Pe parcursul primilor cinci ani al domniei sale, Nero a fost un îm. 
părat apreciat de mulţime, dar relaţia sa cu supuşii săi s-a schimbat 
insă după marele incendiu de la Roma, izbucnit în noaptea de 18-19 
iulie din anul 64. Acest incendiu a durat nouă zile, distrugând 10 
dintre cele 14 cartiere ale cetăţii. Printre locuitorii Romei s-a răspân- 
dit atunci zvonul că împăratul însuşi ar fi provocat acest incendiu, 
pentru a obține teren în vederea construirii unui nou şi mare palat 
intitulat Domus Aurea (Casa de aur). Cunoscute fiind preocupările 
sale poetice, se zvonise şi că Nero privea incendiul cântând din hartă 
versuri despre incendierea Troiei. Cert este că pentru a abate mânia 
poporului în altă parte, împăratul a declarat că cei care au dat foc 
au tost creştinii şi astfel a iniţiat prima mare persecuție împotrivă 
acestora. 

Potrivit mărturiei lui Tacitus, Nero a înscenat în parcul palatului 
său un spectacol îngrozitor, prin care a organizat omorârea creştinilor 
in faţa poporului. Creștinii au fost îmbrăcaţi în piei de animale, pol 
tru a îi sfășiaţi de câini, alţii au fost răstigniţi, iar la căderea nopți» 
unii au fost unşi cu o soluţie inflamabilă şi folosiţi ca făclii aprinse 
pentru luminarea unui banchet organizat de împărat pentru invitați 
săi. Împăratul se plimba travestit printre spectatori, pentru « vede: 
care era reacţia acestora. Tacitus afirmă că printre locuitorii Rom! 

că „chiar şi cei vinovaţi care merită cea mai grea pedeapsă au trezit 
compasiune, ca şi când nu ar fi fost sacrificați pentru binele comun, 
ci pentru pofta de ucidere a unuia singur” (Annales 15, 44). Potrivit 
tradiției preluate de Martyrologium Hieronymianum, în timpul aces- 
tei persecuții ar fi suferit moarte de martir 977 sau 979 de creştini. 
După tradiţie, în timpul acestei persecuții au fost martirizaţi şi Sfinţii 
Apostoli Petru şi Pavel. 

După această persecuție, Nero, care i-a împins pe mulți aristocrați 
la sinucidere pentru a le confisca averea, a devenit tot mai detestat de 
toate categoriile de oameni. Astfel, s-au ridicat împotriva nelegiuiri- 
Jor lui atât conducătorii armatei, cât şi mai mulţi guvernatori de pro- 
vincii. În faţa pericolului iminent de a fi prins şi executat, Nero s-a 
sinucis în ziua de 9 sau 11 iunie anul 68, exclamând: „Ce artist piere 
cu mine!”. Cu moartea lui Nero s-a încheiat dinastia iulio-claudiană 
instituită de Octavian Augustus. 


II1.2.3. Domițian (81-96) 


Al doilea împărat roman persecutor este considerat Domițian, al 
cărui nume complet era Titus Flavius Domitianus (81-96). Acesta fă- 
cea parte din dinastia flavienilor, întemeiată de tatăl său, Vespasian 
(69-79), iar din această dinastie a făcut parte şi fiul cel mare al lui 
Vespasian, Titus (79-81). Vespasian a rânduit ca cei doi fii ai săi să 
domnească împreună, dar Domițian, care era foarte ambițios şi invidi- 
os pe fratele său mai mare, l-a ucis pe acesta şi, începând cu anul 81, a 
domnit singur. Cu timpul, Domițian a devenit foarte suspicios şi a în- 
ceput să ucidă pe mulți oameni, chiar dintre aristocrați, inclusiv dintre 
membrii familiei sale, cărora le confisca averile. Potrivit mărturiei lui 
Eusebiu de Cezareea (Istoria Bisericească 3, 17), în furia sa, Domițian 
i-a persecutat şi pe creştini, dintre care este amintit ca martir vărul 
său Flavius Clemens. Acest fapt dovedeşte că, în vremea lui Domițian, 
existau creştini şi în rândurile aristocrației romane. Persecuţia inițiată 
de acest împărat nu a ajuns să fie sistematică și nici generalizată, căci el 
a fost omorât în anul 96 de soldaţii care ar fi trebuit să-l apere. 

111.2... Traian (98-117) 


Al treilea împărat perseculor pistă 
Traianus (98-117), deşi ela fost considerat de contemporanii Sal drepţ cu 
mai bun conducător (optizntts princeps) al ini Peru Roman. Traian 
(ost primul împărat roman originar cin EOVIICIE; respectiv din | lispania 
nu din rândurile marii aristocrații romanc. I:| s-a remarcat mai ales Ca un 
bun conducător militar şi a fost ales împărat in urma adoptării sale i 
către împăratul Nerva (96-98), în timpul căruia s-au produs mai multe 
tulburări, mai ales că Nerva nu avca nicio experienţă militară. Prin adop. 
tarea lui “Traian de către împăratul Nerva, s-a instaurat în Imperiul Roman 
succesiunca la tron prin adopţiune, în cazul împăraţilor care nu aveau co. 
pii. Ca împărat, Traian s-a comportat în mod deliberat în contrast cu stilul 
de domnie al lui Domițian, astfel că a arătat bunăvoință faţă de aristocrați 
şi a avut, în general, un simţ al dreptăţii față de toţi supuşii săi. Fiind un 
excelent conducător militar, în timpul domniei sale, Imperiul Roman s-a 
extins în Germania, în Dacia şi în Orient, cunoscând astfel cea mai mare 


al creştinilor a fost Marcus Ul 
Us 


întindere geografică. Cu toate acestea, Traian a iniţiat acţiuni de persecu- 
tare a creştinilor. 

De numele împăratului Traian este legată emiterea primului rescript 
împotriva creștinilor, ca măsură de persecutare restrânsă geografic. Acest 
rescript a fost trimis de împărat guvernatorului Bitiniei şi Pontului, Pliniu 
cel Tânăr (61-113), care era un apropiat al împăratului, cu care a pur- 
tat o intensă corespondenţă. În anul 111 sau 112, guvernatorul i-a trimis 
impăratului un raport privind situaţia creştinilor în acele provincii şi, În 
același timp, i-a cerut sfatul în privinţa metodei de anchetare a acestora 
şi asupra măsurilor de urmat. Pliniu mărturisea că anchetarea creștinilor 
i-a dezvăluit caracterul cu totul nevinovat al cultului lor, singura lor vină 
fiind aceea că „obișnuiau să se adune într-o anumită zi în zori, să înalle 
pe rând, cântare lui Hristos ca unui zeu. Cu atât mai mult am crezut N“ 
cesar să anchetez chiar prin torturi, ca să descopăr adevărul [...]- INA 
aflat altceva decât o superstiție lipsită de judecată, exagerată. De aces! 
guvernatorul a suspendat ancheta şi a cerut sfatul împăratului, dal ri 
și „numărul mare al celor implicaţi [...], oameni mulţi de toate vârstele: 

de toate categoriile, bărbaţi şi femei”, încât templele păgâne „erau aproape 
părăsite” şi ceremoniile păgâne „multă vreme întrerupte”. 

Traian i-a răspuns printr-o scrisoare cu caracter de rescript, considera- 

tă a fi prima reglementare juridică a judecării creştinilor. Împăratul ordona 
următoarele principii ce trebuiau urmate în cazul creştinilor: 1. aceştia nu 
trebuiau urmăriţi din oficiu; 2. cei care erau descoperiți şi refuzau să aducă 
sacrificii zeilor trebuiau pedepsiţi; 3. cei care apostaziau de la credința în 
Hristos urmau să fie iertaţi; 4. să nu fie luate în considerare denunțurile 
anonime. Rescriptul lui Traian a stabilit în mod legal penalitatea creştinilor 
nu pentru crime de drept comun, ci pentru credinţa lor. Din punct de ve- 
dere juridic, situaţia creştinilor rămânea însă în continuare nesigură şi echi- 
vocă, pentru că pedepsele care urmau să fie aplicate acestora rămâneau la 
latitudinea guvernatorilor de provincii. Numai interzicerea denunțurilor 
anonime ușura situația lor. Printre creștinii încununați cu moarte martirică 
în timpul împăratului Traian s-au numărat Sf. Ignatie al Antiohiei, aruncat 
la fiare în jurul anului 107, în timpul jocurilor organizate în circul roman 
în cinstea victoriei romanilor împotriva dacilor. De asemenea, episcopul 
Simeon al Ierusalimului, dintre rudele Mântuitorului, a suferit moarte de 
martir la vârsta de 120 de ani. Împăratul Traian a murit la data de 8 august 
117, în localitatea Selinus din Cilicia, când, bolnav fiind, se întorcea din 
campania militară din Orient spre Roma. Traian a fost primul împărat per- 
secutor care a murit de moarte naturală, iar urna cu cenuşa trupului său a 
fost depusă, cu mari onoruri, în soclul Columnei ridicată în cinstea victo- 
riei sale împotriva dacilor. Se spune că, înainte de a muri, Iraian, care nu a 
avut copii, a adoptat pe nepotul său de soră Adrian, care i-a urmat la tron. 


111.2.5. Adrian (117-138) 


Publius Aelius Hadrianus, care în calitate de împărat purta titlul 
de Imperator Caesar Traianus Hadrianus Augustus, a domnit între anii 
117-138 şi a continuat politica predecesorului său, inclusiv în raport cu 
creștinii. Adrian a primit şi el o scrisoare de la un guvernator de provin- 
cie, pe nume Serenius Granianus, privitoare la creştini. Împăratul a răs- 
puns succesorului acestuia, Minucius Fundanus, în sensul rescriptului lui 

Traian. Scrisoarea, reprodusă de Sf. Iustin Martirul şi Filosoful (Apologia 
1, 68) şi de Eusebiu de Cezareea (Istoria Bisericească 9, 1,3), preciza poziţia 
lui Adrian cu privire la creştini, despre care afirma că situația lor 
„nu trebuie să rămână necercetată, pentru ca nici oamenii să nu se 
tulbure şi nici să nu se dea calomniatorilor prilej de a-şi manifesta rău- 
tatea [...]. Şi, s-ar cuveni mult mai mult ca, dacă cineva ar voi să aducă 
vreo acuzație, pe aceasta să o cunoşti în prealabil [...]. Dar, pe Hercule, 
dacă cineva ar propune ceva din calomnie, fii atent asupra răutăţii aces- 
teia şi caută ca ea să fie răzbunată.. 


Împăratului Adrian i-au fost adresate primele Apologii de către Codratos | 
(Quadratus) şi, poate, de Aristide, la Atena. Tot în timpul lui s-au răsculat | 
iudeii, între anii 132-135, sub conducerea lui Bar Kochba, care începuse să-i | 
persecute pe creștinii din Ierusalim şi Palestina. 


[IL 2.6. Antonin Pius (138-161) 


Urmașul împăratului Adrian a fost Titus Aelius Hadrianus Antoninus 
Augustus Pius, cunoscut sub numele de Antonin Pius sau Piosul, acesta 
domnind între anii 138-161. Antonin a fost adoptat de împăratul Adrian 
la 25 februarie 138 şi proclamat succesor la tron, cu condiţia de a adopta 
la rândul său pe Marcus Aurelius. De la numele lui Antonin Pius dinastia 
împăraţilor romani ajunşi pe tron prin adopție s-a numit dinastia antoni- 
nilor. Spre deosebire de înaintașii săi, Antonin Pius nu a părăsit niciodată 
Jtalia şi a fost un împărat pașnic şi onest, dar nu a putut opri poporul şi 
guvernatorii de provincii să nu aplice în continuare rescriptul lui Adrian. 
Conservator în materie de religie, Antonin a căutat să revigoreze vechile cul- 
te şi pietatea antică. Dar riturile încremenite ale cultelor tradiționale nu erau 
suficiente pentru a mulțumi căutarea religioasă a oamenilor. Astfel, mulţi 
s-au întors spre astrologie şi spre cultele orientale ale lui: Isis, Cibele, Attis 
şi Mithra. Creștinismul a profitat de această nouă sete de religiozitate, dar 
administraţia publică a declanşat mișcări ostile creştinilor, stimulată fiind 
de indignarea poporului. În provinciile asiatice, prospere, loiale imperiului, | 

dar în acelaşi timp superstițioase, particularismul creștinilor a fost resimţit 
ca o provocare. O serie de cutremure, petrecute între anii 142-155 d.Hr., au 
fost interpretate ca o dezlănțuire a mâniei zeilor din cauza creştinilor. 

În această perioadă s-a dezlănţuit la Smirna o persecuție, în timpul 
căreia au suferit martiriul 11 creștini şi a fost eliberat un apostat. La cere- 
rea mulțimii, a fost arestat şi judecat bătrânul episcop Policarp, străpuns 
pe rug cu un pumnal și ars în circul din cetate. După mărturia lui Eusebiu, 
Antonin Pius ar fi scris grecilor din provincia Ahaia (Larisa, Tesalonic şi 
Atena), cerându-le să oprească persecutarea creştinilor (Istoria Bisericească 
IV, 26, 10). Iustin Martirul şi Filosoful ar fi adresat cele două Apologii 
ale sale, între anii 150-160, împăratului Antonin Pius, fiilor săi adoptivi: 
Marcus Aurelius şi Lucius Verus, cât şi Senatului roman. În anul 148, 
Antonin Pius a sărbătorit aniversarea a 900 de ani de la fondarea Romei şi 
domnia sa a fost apreciată ca perioada de apogeu a principatului. 


I11.2.7. Marcus Aurelius (161-180) 


Un alt împărat persecutor din dinastia antoninilor a fost Marcus 
Aurelius, fiul adoptiv al lui Antonin Pius, de la care şi-a luat numele de 
Marcus Aurelius Antoninus Augustus, acesta domnind între anii 161-180. 
Acest împărat a fost unul dintre ultimii reprezentanţi de seamă ai curentului 
filosofic numit stoicism. Domnia lui Marcus Aurelius a fost marcată de un 
număr important de violențe, cărora le-au căzut victime şi creştinii. Acest 
împărat a pornit persecuția împotriva creștinilor folosindu-se de legea de 
excepţie atribuită lui Nero: Non licet esse vos. Alte cauze întâmplătoare care 
au contribuit de asemenea la agitația mulțimii împotriva creștinilor au fost: 
inundaţii, epidemii, războaie, dar şi influenţa retorilor şi a scriitorilor pă- 
gâni anticreştini cum a fost Cels, acesta fiind combătut de Origen. Printre 
creştinii care au suferit martiriul la Roma sub Marcus Aurelius sunt amintiți 
tânăra fecioară Cecilia, condamnată la moarte pentru că nu a sacrificat ze- 
ilor, şi apologetul și filosoful creştin Iustin Martirul şi Filosoful (100-165), 
urât de rivalii săi păgâni şi condamnat împreună cu alți șase creştini. Mai 
grea a fost persecuția în Galia, în cetățile Vienna (Vienne) şi Lugdunum 
(Lyon). La Lugdunum a suferit martiriul, printre alții, bătrânul episcop 

Pontion, în vârstă de 90 de ani. Pentru Galia, Marcus Aurelius a dat un re. 
script, care ordona eliberarea apostaților şi condamnarea celorlalți. 
împăratului Marcus Aurelius i se atribuie un edict de toleranţă 
pentru creştini, publicat, se pare, în anul 174, în urma victoriei armatei 
romane împotriva quazilor şi a marcomanilor, în Germania. Cu acest 
prilej, creştinii înrolați în armata romană ar fi salvat vieţile soldaților, 
prin rugăciunile lor, în timpul unei secete. Potrivit mărturiei Sf. Iustin 
Martirul şi Filosoful, în urma rugăciunii, Dumnezeul creştinilor a adus 
o ploaie rece în zona armatei romane şi grindină în zona adversarilor 
(Apologia 1). După tradiție, Taţian Asirianul şi Atenagora Atenianul au 
adresat lui Marcus Aurelius Apologiile lor: Cuvânt către greci — ună din- 
tre cele mai originale apologii creştine din secolul a II-lea — şi respecti 
Solie în favoarea creștinilor (între anii 177-180). Potrivit mărturiei lui 


Eusebiu de Cezareea, şi Meliton de Sardes i-a prezentat împăratului o 
Apologie (Istoria Bisericească IV, 26, 5-11). 


11 2.8. Commodus (180-192) 


Ultimul împărat persecutor din prima perioadă a fost Commodus, 
fiul lui Marcus Aurelius, care şi-a luat numele extravagant de Imperator 
Caesar Lucius Aelius Aurelius Commodus Pius Felix Augustus, acestă 
domnind între anii 180-192. Commodus a fost cooptat la domnie de E 
tă] său încă din anul 177, iar când Marcus Aurelius a murit, într-un lagăr 
militar de pe Dunăre, Commodus a rămas singur împărat. La început, 
acesta a fost iubit de popor, căruia îi asigura, cu generozitate, pâine şi 
cîrc (panem et circenses). Commodus era în realitate un împărat „vul- 
gar şi spurcat la gură, mai crud decât Domițian şi mai dur decât Nero” 
(Historia Augusta XIX, 2), mai ales după ce a lăsat conducerea imperiului 
pe mâinile unor favoriţi corupți şi abuzivi. În timpul domniei sale, sunt 
cunoscute persecuții locale împotriva creştinilor în Africa (180) şi în Asia 
(184-185), dar motivele declanşării lor nu se cunosc. La Scili, în Africa, 
au fost martirizaţi 12 creştini, cunoscuţi sub numele de grupul martirilor 
scilitani. Actul lor martiric reprezintă primul document creştin de limbă 
latină. Cel mai însemnat martir din timpul acestei persecuții a fost însă 

un roman cult, probabil senator, pe nume Apollonius, care, denunțat fi- 
ind de către sclavul său, a fost decapitat la Roma, pe la anul 184. 

În timpul domniei acestui împărat, se constată progresul credinţei 
creştine chiar la curtea imperială. Potrivit tradiției, asupra împăratului 
Commodus au fost exercitate influenţe în favoarea creştinilor de către 
un anume Prosenesius, membru al corpului de control financiar al im- 
periului, şi de o sclavă, Marcia, favorita împăratului. Aceasta, care era 
cel puţin catehumenă, a pătruns în palatul imperial și a primit curând 
toate onorurile unei împărătese. Supranumită concubina, datorită origi- 
nii sale inferioare, Marcia, devenită soția împăratului, a obținut elibera- 
rea unor creştini condamnaţi la muncă silnică în minele din Sardinia. 
Se pare că Marcia a obținut lista cu numele acestora de la episcopul 
Romei şi a fost rugată să facă acest serviciu de către fostul ei tutore, eu- 
nucul Iachint, membru al presbiteriului roman. După tradiția creștină, 
Dumnezeu l-a pedepsit pe Commodus pentru răutatea lui, căci, în urma 
unei conspirații organizate de către unii dintre apropiații săi, a fost omo- 
rât în baie, în ultima zi a anului 192, cu el încheindu-se dinastia antoni- 
nilor şi urmând pe tron împărați neromani. 

III.3. Persecuţiile de la Septimiu Sever până la Aurelian (193-275) 


[11.3.1. După înlăturarea lui Commodus 


Perioada de stabilitate relativă a Imperiului Roman din timpul di- 
nastiei antoninilor a fost urmată, la sfârşitul secolului al II-lea, de o 

perioadă de tulburări atât politice, cât şi sociale, provocate fie de pre- 
siunile popoarelor care amenințau permanent granițele imperiului, 
fie de influenţa crescândă a filosofiei şi a tradiţiilor religioase orien- 
tale. Stabilitatea politică a imperiului era amenințată de asemenea de 
confruntările legate de succesiunea la tron, de fiecare dată când acesta 
rămânea vacant, mai ales că legiunile din diferite provincii căutau să-i 
impună pe tron pe comandanții lor. Astfel, anul care a urmat după în- 
lăturarea lui Commodus la 31 decembrie 192, a fost numit „anul celor 
patru împărați”. Urmașul lui Commodus a fost Pertinax, care a domnit 
doar trei luni. Apoi, la 9 aprilie 193, a fost ridicat la rangul de împărat 
Septimiu Sever, la Carnutum, de trupele din Panonia. În același timp 
însă, la Roma, a fost declarat împărat Didius Julianus, de către garda 
pretoriană, apoi, la mijlocul lunii aprilie a aceluiași an, legiunile din Siria 
l-au declarat împărat pe comandantul lor Pescennius Niger, în timp ce 
trupele din Britannia îl susțineau pe comandantul lor Clodius Albinus. 
Septimiu Sever a reuşit să-i înlăture pe toți contracandidaţii săi şi, la în- 
ceputul anului 194, şi-a consolidat poziţia, înființând dinastia severilor. 


III.3.2. Septimiu Sever (193-211) 


Septimiu Sever (193-211) era roman din provincia Africa, fiind un 
om cultivat, cunoscând, pe lângă limba latină, greaca şi limba punilor. EI 
a fost căsătorit mai întâi cu Paccia Marciana, care a murit fără să fi avut 
copii. În anul 187, Septimiu Sever, pe când era comandantul Legiunii a 
IV-a Scythica, s-a recăsătorit cu Julia Domna, o aristocrată romană din 
Siria, cu care a avut doi fii, pe Caracalla și pe Geta. În timpul domniei 
acestui împărat, a apărut o noutate în atitudinea autorităţii de stat față de 
creştini, prin faptul că, în anul 202, acesta a interzis, sub ameninţarea cu 
pedeapsa, convertirea la creştinism, după ce în anul 201 interzisese con- 
vertirea la iudaism. Această restricție a dus la persecutarea creştinilor 
în Egipt, la Teba, precum și în provincia Africa şi în Orient. Măsurile 
restrictive împotriva creştinilor urmau în fond aceleaşi principii ca în 
perioada dinastiei antoninilor, adică cercetarea şi pedepsirea acestora 
rămâneau în responsabilitatea guvernatorilor de provincie. 

În timpul acestei persecuții a suferit martiriul la Alexandria, Între 
alți creştini, Leonida, tatăl lui Origen, împreună cu unii elevi şi Cate. 
humeni de la Şcoala catehetică din acel oraș, dintre care amintim pe 
Plutarh Sarenus, Heraclide, Heron, Sarenus, Potamiana şi mama ei 
Marcela, Herais şi un soldat, Basilide, care a încercat să o protejeze pe 
Potamiana şi pentru aceasta i s-a tăiat capul. În provincia Africa â suferiţ 
martiriul un grup de creştini, în frunte cu o tânără fecioară romană de 
20 de ani, Perpetua, împreună cu sclava ei, Felicitas. În Asia Mică a sufe- 
rit moarte de martir Sfântul mucenic Haralambie, episcopul Magneziei 

În această persecuție a suferit martiriul şi Sfântul Irineu, episcopul 
Lyonului (Lugdunum), din Galia. 

În timpul domniei lui Septimiu Sever, creştinii au avut Un apărător 
insemnat în persoana lui Tertulian (160-220), la început un păgân foarte 
invățat şi cu o bună stare materială, care a fost atât de impresionat de 
credința şi curajul creştinilor, încât a renunțat la tot pentru â îmbrățişa 
noua credinţă. Acesta a scris, între anii 197-202, cele trei lucrări prin- 
cipale ale sale de apărare a creştinilor: Ad nationes, Apologeticur şi Ad 
martyras. Aceste lucrări au reuşit să prezinte opiniei publice romane, in- 
clusiv la nivelul aristocrației, o imagine mult mai corectă despre creștini 

şi astfel au sprijinit răspândirea credinţei creştine în societatea romană. 


111.3.3. Caracalla (197-217) şi Geta (197-211) 


Împăratul Septimiu Sever a murit de moarte naturală la Erboracum 
(York) în Britannia, la data de 4 februarie 211, iar la conducerea impe- 
riului au urmat cei doi fii ai săi: Caracalla şi Geta, care fuseseră ridicaţi 
la rangul de împărați (Augustus) de către tatăl lor încă din anul 197. 
La sfârşitul anului 211, Geta a fost omorât din ordinul fratelui său mai 
mare, după care Caracalla (211-217) a domnit singur până la moarte. 
Acest împărat a urmat politica tatălui său, acordând importanţă capitală 
armatei, de aceea el a fost foarte iubit de soldaţi, dar în rândul senato- 
rilor nu era deloc apreciat. Una dintre realizările sale a fost publicarea 
în anul 212 a edictului intitulat Constitutio Antoniniana, prin care acor- 
da dreptul de cetăţean roman tuturor locuitorilor liberi ai imperiului. 

Această măsură implica riscuri mari pentru creştini, căci cei care deve- 
neau cetățeni romani trebuiau să cinstească zeii romani și să se achite de 
cerinţele practicilor religioase ale romanilor. 

Potrivit mărturiei lui Dio Cassius, atitudinea lui Caracalla față de 
religie, în general, a fost determinată de dorinţa sa de a fi vindecat de bo- 
lile sale prin ajutorul zeilor. În acest sens, el a adus jertfe și s-a rugat mul- 
tor zeități, dintre care sunt amintiţi: zeul grec al vindecărilor Asklepios 
şi zeul egiptean Serapis, căruia i-a dedicat un templu pe Colina Quirinal 
din Roma [Historia romanorum, 78 (77), 23,3]. Persecutarea creştinilor 
a continuat însă după aceleași criterii ca în timpul împăratului Septimiu 
Sever. Din această perioadă este cunoscută o persecuție violentă în 
Africa, motivată de refuzul unui subofițer creştin să poarte pe cap o co- 
roană de lauri, cu prilejul unei ceremonii cu caracter religios în cinstea 
împăraţilor Caracalla și Geta (Tertulian, Ad scapulam). 


]]].3.4. Heliogabal (218-222) 


Caracalla a fost omorât la data de 8 aprilie 217, de membrii gărzii 
pretoriene, lui urmându-i la tron Macrinus, care a domnit de la 11 apri- 
lie 217 până la 8 iunie 218, când a fost, la rândul lui, omorât. Prin lupta 
membrilor dinastiei severilor, a urmat la tron un tânăr din această fami- 
lie, cu numele de Marcus Aurelius Antoninus, cunoscut în istorie sub nu- 
mele de „Heliogabal' sau Elgabal (218-222), cu justificarea că ar fi fost fiul 
nelegitim al lui Caracalla, prin el fiind continuată dinastia severilor. Noul 
împărat se născuse la Emesa (Homs), în Siria, şi era mare preot al zeului 
soarelui Heliogabal, de la care și-a luat numele. În anul 219, el a transferat 
la Roma statuia de piatră a zeului său „Sol invictus Elagabalus”, căruia i-a 
dedicat un templu pe Colina Palatin, în cadrul căruia se practica desfrâ- 
ul sacru. Heliogabal intenţiona să reunească în acest templu simbolurile 
tuturor religiilor, chiar şi pe cele ale cultului creştin, ceea ce constituia un 
mare pericol pentru creştini. Bruscarea tradiției religioase a Romei, dar 
şi incompetenţa lui Heliogabal în treburile statului au dus la izbucnirea 
unei răscoale împotriva lui, în urma căreia el a fost omorât în vara anului 
218 şi înlocuit cu Alexandru Sever, care avea doar vârsta de 14 ani. 

[11.3.5. Alexandru Sever (222-235) 


Legitimitatea lui Alexandru Sever (222-235), al cărui nume ca împă. 
rat era Marcus Aurellius Severus Alexander, consta în aceea că el fusese 
numit Caesar de către înaintaşul său încă din anul 219, iar prin mama 
sa, Julia Mamaea, fiica Juliei Domna, cea de-a doua soție a împăratului 
Septimiu Sever, noul împărat era membru al dinastiei severilor. Acest îm- 
părat a favorizat în continuare influenţa siriană și orientală asupra politi- 
cii religioase a imperiului. Fiind încă minor la urcarea pe tron, Alexandru 
Sever a stat sub influenţa mamei sale, care arăta un interes deosebit 
creștinismului. După mărturia lui Eusebiu de Cezareea, Julia Mamaeaa 
consultat teologii creştini cei mai renumiţi ai timpului, probabil în anii 
224-225, anume pe Ipolit, care i-a dedicat lucrarea Despre Înviere, şi pe 
Origen, chemat special pentru ea la Antiohia (Istoria Bisericească VI, 21, 
3). Alexandru Sever a acceptat cu plăcere prezenţa creştinilor la palat și 
i-a încredinţat învățatului creştin Sextus Iulius Africanus (160-240) con- 
ducerea Bibliotecii Panteonului. Potrivit Istoriei Augusta (4, 51), acest 
împărat a poruncit să se graveze pe pereţii reşedinţei sale regula de aurâ 
creştinilor: „Precum voiţi să vă facă vouă oamenii faceţi-le şi voi aseme- 
nea” (Matei 7, 12; Luca 6, 31). | 

Tot în Istoria Augusta (4, 29) se afirmă că Alexandru Sever ar fi Or- 
ganizat în palatul său o sală de rugăciuni închinată zeilor lari, protectori 
ai casei. În această sală, numită lalarium, erau cinstiţi împreună Orfeu 
Apoloniu de Tyana (filosof neopitagoreic din secolul I d.FHr., care profesa | 

o învățătură despre Dumnezeu Unul, distinct de restul zeilor), Avraam | 
şi Hristos, alături de Alexandru cel Mare şi de unii împărați divinizați. | 
Potrivit aceleiași surse, Alexandru Sever ar fi acordat creştinilor din ROMA | 
un teren pe care îl revendica şi corporaţia cârciumarilor, pentru a cON- | 
strui o cârcimă pe el. Împăratul a preferat să acorde acel teren creştinilor, 
afirmând: „Vreau mai bine ca Dumnezeu să fie cinstit într-un chip 04 | 
recare pe acest loc, decât să-l dau cârciumarilor”. Influenţa prea mare â 
femeilor la curtea sa şi deschiderea spre practici religioase orientale au 
cauzat organizarea unui complot împotriva împăratului şi a ambiţioasei 

sale mame, care au fost omorâţi amândoi în martie 235, în Germania; 

unde împăratul pregătea o campanie militară. Alexandru Sever nu avea 
atunci decât 26 de ani, cu el stingându-se dinastia severilor. 


III.3.6. Maximin Tracul (235-238) 


Legiunile de la Mogontiacum (Mainz) din Germania, care se răs- 
culaseră împotriva lui Alexandru Sever, l-au ales împărat pe unul dintre 
comandanții lor, Gaius Iulius Verus Maximinus, cunoscut sub numele de 
Maximin 'Ihrax sau Tracul (235-238), căci era de origine din Tracia. Cu 
acest împărat a început o nouă perioadă în istoria Imperiului Roman, prin 
faptul că el a fost primul împărat care, la urcarea sa pe tron, nu avea statut 
de senator. Pe de altă parte, tot cu Maximin Tracul a început o perioa- 
dă de criză politică în societatea romană, aceasta fiind caracterizată prin 
faptul că toți împărații erau impuși de armată, Maximin fiind primul din- 
tre şirul „împăraţilor soldaţi”. Faţă de creştini, acest împărat a declanșat 
o persecuție. Eusebiu de Cezareea afirma că el a poruncit uciderea „con- 

„.. ducătorilor Bisericii, vinovaţi de învăţătura cea după Evanghelie” (Istoria 
Bisericească VI, 28). În timpul acestei persecuții au fost exilați din Roma cei 
doi episcopi rivali Ponţian şi Ipolit, care au murit ca martiri în Sardinia. În 
Orient sunt cunoscuţi ca martiri din această perioadă preotul Protoctist, 
diaconul Ambrozie, precum şi mulţi alţi creştini din Capadocia. 

Maximin Tracul era un bun militar și a înregistrat mai multe suc- 
cese militare pe linia Rinului şi a Dunării, iar pentru finanţarea acestor 
campanii a mărit impozitele, ceea ce a dus la nemulțumiri în provinciile 
din sud. Astfel, în anul 238, marii latifundiari din provincia Africa l-au 
ridicat la rangul de împărat pe proconsulul Gordian, care a devenit îm- 
părat cu numele de Gordian 1 şi l-a cooptat la domnie pe fiul său Gordian 
al II-lea. La numai 20 de zile după aceea, împăratul Maximin a reușit să-l 
înfrângă pe Gordian al II-lea, care a murit în luptă, ca urmare a cestui 
fapt Gordian I comiţând suicid. La Roma, Senatul l-a declarat pe împăra- 
tul Maximin duşman al statului şi, temându-se de răzbunarea lui, a ales 
ca împărați egali pe senatorii Pupienus şi Balbinus, iar plebea Romei l-a 
declarat împărat pe Gordian III-lea, nepotul după fiică al lui Gordian I. 
Aşa s-a ajuns ca anul 238 să fie numit „anul celor şase împărați”. Acest 

fapt constituia expresia unei grave crize politice prin care trecea atunci | 
Imperiul Roman. În tumultul acelor evenimente, Maximin Tracul, afla 
la Aquileea, în nordul Italiei, în drum spre Roma, a fost asasinat de uny | 
dintre soldații săi. 


III.3.7. Filip Arabul (244-249) 


După moartea lui Maximin Tracul, Pupienus şi Balbinus au început 
să se lupte între ei, căci fiecare dorea să rămână singur împărat. Garda 
pretoriană i-a omorât pe ambii pretendenți, în palatul imperial, şi a ce. | 
rut Senatului să-l recunoască drept singur împărat pe Gordian al III-lea, 
care avea doar 13 ani, acesta intrând astfel în categoria „împăraților copii” 
Gordian al III-lea a domnit din vara anului 238 până la începutul anu- 
lui 244, când a fost omorât de soldaţi, pe drumul de întoarcere dintr-o 
campanie nereușită împotriva perșilor. Legiunile din Răsărit l-au pro- 
clamat atunci împărat pe Marcus Iulius Philippus, cunoscut sub numele 
de Filip Arabul (244-249), întrucât se născuse în Siria şi avea rădăcini | 
arabe. Acest împărat a înregistrat o serie de succese militare împotriva 
germanilor, la Rin, și a carpilor, în Dacia, iar în anul 248 a organizat 
aniversarea unui mileniu de la fondarea Romei. Faţă de creştini, Filip 
Arabul a fost tolerant, fiind, împreună cu spția sa Otacilia Severa, în 
corespondenţă cu Origen. Eusebiu de Cezareea lasă să se înțeleagă că ar 
fi văzut o parte din această corespondenţă. Bunăvoința pe care a mani- 
festat-o Filip Arabul față de creştini a stat la baza ipotezei că el ar fi fost 
membru a] Bisericii. Fericitul Ieronim afirmă că Filip Arabul ar fi fost 
creștin: „primus de regibus Romanis christianus fuit” (De viris illustribus 
54). Eusebiu de Cezareea spune şi el că împăratul era creştin şi, voind să 
asiste la slujbă în noaptea de Paști, în Biserica din Antiohia, a fost res- 
pins de episcopul Vavila, căci trebuia să facă mai întâi penitenţă pentru 
uciderea lui Gordian al III-lea. 

În timpul lui Filip Arabul a izbucnit o persecuție violentă împotriva 
creștinilor din Egipt, la instigarea unui mag şi poet păgân, dar aceasta 
nu a angajat autoritatea imperială. Perioada de linişte pentru creştini 
din timpul împăraţilor Gordian al III-lea şi Filip Arabul a constituit un 

moment de dezvoltare pentru Biserică, dar creştinii au pierdut în această 
perioadă antrenamentul spiritual, iar când a venit o persecuție grea i-a 
surprins pe mulţi dintre ei nepregătiți. Pentru a respinge invazia goților 
şi a carpilor în Moesia şi Pannonia din anul 249, împăratul Filip Arabul 
l-a numit comandant suprem al armatei pe senatorul Deciu. Acesta era 
un bun conducător militar, reușind să facă ordine în acele regiuni, încât 
legiunile din subordinea lui l-au proclamat împărat. 


I11.3.8. Deciu (249-251) 


Filip Arabul a pornit împotriva uzurpatorului, cu care s-a confrun- 
tat la Verona, dar a fost înfrânt şi a murit. Deciu a devenit noul împărat, 
cu numele de Gaius Messius Quintus Traianus Decius (249-251). Deciu 
era de origine din Sirmium, în Serbia de astăzi, şi cu el a început şirul 
impăraților ilirieni, toți buni militari, dar, spre deosebire de majorita- 
tea urmașilor săi, acesta făcea parte din aristocrația romană locală și a 
ajuns senator încă înainte de urcarea sa pe tron. În istoria persecuțiilor 
împotriva creştinilor din primele trei secole ale erei creştine, cu împă- 
ratul Deciu a început ultima şi cea mai grea perioadă. Deciu vedea în 
credința creştină un element periculos pentru unitatea imperiului. Din 
rațiuni de stat, el a declanşat o persecuție generală chiar în anul 249, 
când a publicat un edict de persecuție, pierdut astăzi, dar a cărui apli- 
care se cunoaște din izvoare. Toţi cei bănuiți că ar fi creştini trebuiau să 
se prezinte în fața unei comisii de stat pentru a fi cercetaţi în legătură 
cu credința lor. Cei care erau dovediţi creştini şi refuzau să aducă jertfe 
idolilor erau pedepsiţi. Astfel, au suferit mai ales clericii şi creştinii mai 
de seamă. 

Cei care au rămas statornici în credinţa lor au fost schingiuiți să 
renunţe la aceasta şi mulţi au preferat să moară decât să se lepede de 
Hristos. Persecuţia a fost foarte cruntă şi în timpul ei au suferit moarte 
martirică episcopii Fabian al Romei, Alexandru al lerusalimului şi Vavila 
al Antiohiei. Origen a fost arestat la Cezareea Palestinei şi a suferit nenu- 
mărate torturi (Eusebiu, Istoria Bisericească VI, 39, 5). În multe locuri, 
episcopii şi credincioşii au reuşit să se ascundă, ca să nu fie nevoiţi să se 

prezinte în fața temutelor comisii; dintre aceştia sunt amintiţi episcopii 
Ciprian al Cartaginei, Dionisie al Alexandriei şi Grigorie al Neocezaresi 
(Taumaturgul). Persecuţia s-a sfârșit după un an, fără a fi reuşit ceea 
ce-şi propusese, anume distrugerea Bisericii, care se dovedise foarte pu- 
ternică. Persecuţia s-a incheiat prin moartea lui Deciu, care a fost ucis 
în lupta contra goților, la Abrittus, în Dobrogea, fiind primul împărat 
roman care a căzut pe câmpul de luptă. 

În afară de faptul că mulți creştini de seamă din conducerea Bisericii 
au suferit moarte de martir, această persecuție a cauzat o nouă şi gravă tul- 
burare printre creştini în legătură cu reprimirea în comunitate a celor care 
se lepădaseră de credința lor. Cei care au apostaziat în timpul persecuției 


Ş 
| 
| 


Lj 
| 
| 


| 


| 
| 
| 


erau desemnaţi cu termenul latin „lapsi”, adică „cei căzuţi”, şi pentru fixa- | 


rea modalității reprimirii lor în Biserică, aceștia au fost împărţiţi în patru 
categorii: a. sacrificati, cei care au sacrificat zeilor, ceea ce reprezenta fap- 
ta cea mai gravă; b. thurificati, cei care au adus doar sacrificii de tămâie; 
c. libellatici, cei care au obținut un certificat, libellus, din partea autorităților 


precum că ar fi sacrificat, fără să fi făcut acest lucru; d. acta facientes, | 


cei care au declarat în fața comisiilor de anchetă că nu sunt creştini. La 


Cartagina, episcopul Ciprian a lămurit problema lapsilor prin scrierea | 


sa De lapsis (Despre cei căzuţi) şi prin sinoadele convocate în acest sens. 
Astfel, a fost stabilită obligativitatea penitenţei pentru cei căzuţi, potrivit 
cu gradul lor de vinovăţie. Măsurile luate la Cartagina au fost comunicate 
și episcopului Corneliu la Roma, care a fost de acord cu ele. 


I]].3.9. Trebonius Gallus (251-253) 


După moartea împăratului Deciu, armatele de la Dunăre l-au pro- 
clamat împărat pe Trebonius Gallus (251-253), prefectul provinciei 
Moesia. Acesta fusese un om de încredere al împăratului Deciu, astfel că, 
ajuns împărat, a continuat persecutarea creștinilor iniţiată de înaintașul 
său. În timpul acestei persecuții a suferit martiriul episcopul Corneliu 
al Romei. Împăratul Gallus a avut o domnie foarte grea, mai ales din 
cauza presiunilor la graniţele imperiului; în Răsărit au invadat perșii: 
la Dunăre, goții continuau să facă presiuni, iar la Rin continua pericolul 

invaziei germanilor. Soldaţii erau nemulțumiți de politica împăratului, 
astfel că, în august 253, Trebonius a fost omorât de soldați, iar legiu- 
nile din Moesia şi Panonia au proclamat împărat pe Marcus Aemilius 
Aemilianus, care a domnit însă numai câteva luni, fiind și el omorât de 
soldați. Tot armata l-a proclamat împărat pe Publius Licinius Valerianus 
(253-260), un fost apropiat al împăratului Trebonius Gallus. 


II].3.10. Valerian (253-260) 


La începutul domniei sale, Valerian a fost tolerant față de creştini, 
aceştia fiind în număr mare chiar şi în palatul imperial. Crezându-se că 
Biserica deţinea o mare avere, foarte necesară imperiului în situaţia de cri- 
ză în care se afla, la îndemnul trezorierului Macrian (foarte probabil con- 
ducătorul magilor egipteni, potrivit lui Eusebiu, Istoria Bisericească VII, 
10, 3-4), împăratul Valerian a ordonat o persecuție împotriva creştinilor. În 
acest sens, el a publicat două edicte, primul în anul 257, iar cel de-al doilea 
în 258. Prin aceste măsuri se ordona atât arestarea creştinilor, cât şi obliga- 
tivitatea sacrificiilor şi confiscarea averilor lor. În urma acestei persecuții au 
suferit martiriul, printre alții, Sfântul Ciprian, episcopul Cartaginei, diaco- 
nul Laurenţiu, la Roma, iar la Utica, în Africa, au fost aruncaţi într-o groa- 
pă cu var nestins 153 de creştini cunoscuţi sub numele de massa candida. 

În anul 260, Valerian a fost luat prizonier de perşi şi, după ce a fost 
schingiuit şi batjocorit, a fost jupuit de viu, iar pielea sa a fost umplută cu 
paie, apoi a fost spânzurat într-un templu, spre ruşinea romanilor. Valerian 
a fost singurul împărat roman luat prizonier de o putere străină. 


III.3.11. Gallienus (260-268) 


Pe tronul Imperiului Roman a urmat fiul lui Valerian, Gallienus (260- 
268), având numele complet Publius Licinius Egnatius Gallienus, care fu- 
sese cooptat la tron de tatăl său încă din anul 253. Spre deosebire de toţi 
ceilalți împărați militari, acesta era de origine senatorială şi, impresionat 
de moartea tatălui său, a acordat libertate creştinilor. La această atitudine 
a ajuns fiind îngrijorat de situaţia grea din imperiu şi influențat probabil 

de soția se Szlonina. simnati - > i 
pt Ș oma, simpatizantă a creştinilor. Gallienus a dat un rescr; 
CE a O-STEN.E. CON d 3 - - - 
da na, c unicat prin scrisori episcopilor. Textul rescriptului este 
rela: de Fruzen n d ian ÎN - . - 
imseviu de Cezareea în Istoria Bisericească. Acest act era adre. 


sa! episcopilor din Africa şi i i i 
piscopior din Africa şi in el sunt menţionaţi: Dionisie, Pinnas ş 


= Am porunat să ie propovăduită în întreaga lume binefacerea de- 
e mele milostive, pentru ca să se redea peste tot lăcaşurile de cult 
Şi ca să vă puteţi bucura şi voi de dispoziţia decretului meu, încât nimeni 
= nu vă mai supere cu nimic. Ceea ce vi se îngăduie să faceţi a şi fost 
dispus de mine, pe cât s-a putut încă de mult timp. De aceea, Aurelius 
Quirinius, intâi-stătătorul treburilor publice, va veghea ca ordonanța pe 
care am dat-o să fie adusă la îndeplinire” (Istoria Bisericească VII, 13). 


Potrivit acestui edict, episcopii respectivi erau recunoscuţi ca repre- | 
zentanți de drept ai Bisericii şi administratori ai bunurilor care aparțineau 
comunității. În anul 268, Gallienus a pornit în fruntea armatei împotri- | 
va goților, pe care i-a înfrânt la Nestos (Mecra din Bulgaria de astăzi). 
Aici a fost informat că un oarecare Aureolus s-a răsculat împotriva lui, la 
Mediolanum. Împăratul a lăsat armata din Moesia în grija generalilor săi 
şi a plecat la Mediolanum, unde a fost omorât în urma unui complot al 


ofiţerilor săi. 
I1].3.12. Claudius Gothicus (268-270) 


Unul dintre ofiţerii răsculați împotriva lui Gallienus a fost Marcus 
Aurelius Claudius, care, în toamna anului 268, a devenit împărat, cu 
numele de Claudius Gothicus (268-270). Acesta era de origine din 
Illyricum şi se remarcase în armată în campania împotriva goților, de 
unde și apelativul său. Acest împărat a fost ocupat, cea mai mare parte 
de timp din scurta sa domnie, cu campaniile militare şi nu se cunosc 
acţiuni de persecutare a creștinilor din timpul său. În anul 269, Claudius 
- lăsat comanda armatelor angajate la Dunăre împotriva goților lui 
Aurelian, comandantul suprem al cavaleriei, şi a plecat în Pannoniă 

împotriva vandalilor, dar s-a îmbolnăvit de ciumă şi a murit în vara 
anului 270, fiind apoi apoteozat de Senatul roman ca Divus Claudius. 
Împăratul Claudius Gothicus a fost, mai târziu, considerat strămoșul 
împăratului Constantin cel Mare. 


]]].3.13. Aurelian (270-275) 


După moartea lui Claudius Gothicus, armata credincioasă lui a pro- 
clamat împărat pe fratele său Quintillus, care a domnit doar câteva luni, 
în toamna anului 270, când legiunile de la Dunăre l-au proclamat îm- 
părat pe Aurelian. Quintillus s-a retras cu armata fidelă lui la Aquileea, 
unde aștepta confruntarea cu Aurelian, dar soldaţii săi au trecut de par- 
tea acestuia din urmă, iar el s-a sinucis. Astfel, a ajuns împărat Lucius 
Domitius Aurelianus, cunoscut cu numele de Aurelian (270-275), ulti- 
mul împărat persecutor al creştinilor din această perioadă. Aurelian era 
de origine din Sirmium, Pannonia, şi se remarcase, până în momentul 
urcării pe tron, prin calităţile sale militare. Din punct de vedere religios, 
Aurelian a fost adept al cultului zeului Sol Invictus. Acesta a devenit zeul 
principal al Imperiului Roman, cinstit mai ales în armată. Astfel, din 
ordinul împăratului, romanii au serbat la data de 25 decembrie 274 ziua 
de naştere a acestui zeu. În primii ani de domnie, Aurelian a fost tolerant 
față de creştini. 

Sub domnia lui Aurelian a avut loc un eveniment important pentru 
Biserică legat de episcopul Antiohiei, Pavel de Samosata. Acesta, fiind 
iubitor de renume şi glorie, a ajuns demnitar (ducenarius-procurator) al 
reginei Zenobia (267-273) a regatului Palmirei din Siria, care s-a separat 
de Imperiul Roman. Cu toate acestea, episcopul Pavel era un eretic an- 
titrinitarian şi erezia sa a fost cercetată şi condamnată de două sinoade 
de la Antiohia, între anii 264-267. La aceste sinoade, Pavel de Samosata 
a fost depus şi înlocuit cu Domnus, care nu şi-a putut ocupa scaunul 
episcopal din cauza protecției de care se bucura Pavel. Creștinii au fă- 
cut atunci apel la împăratul Aurelian, se pare prin mijlocirea episcopi- 
lor din Italia şi din Roma. Astfel, după ce a cucerit regatul Palmirei, în 
anii 272-273, Aurelian a dat o decizie favorabilă lui Domnus, pentru 

că acesta era în comuniune cu episcopii din Italia şi Roma. Se cred, 
totuşi că Aurelian ar fi publicat un edict de persecutare a creşti 


| 
Nilor 

care, dacă a existat într-adevăr, nu a mai putut fi pus în aplicare, dati | 
fiind moartea neașteptată a împăratului. | 


Fiind un bun cunoscător al situaţiei de la Dunărea de Jos, unde, | 
condus mai multe campanii militare împotriva goților, Aurelian și-a | 
dat seama că Imperiul Roman nu mai putea rezista multă vreme în 
iata acestor atacuri şi a organizat retragerea armatei şi a administraţiei | 
tatic din provincia Dacia Romană în sudul Dunării. Această retra- 
gere, cunoscută sub numele de „retragerea aureliană” 


' s-a desfășurat | 
pc Sp î tt că li 
in etape şi s-a încheiat în anul 275. În acel an, perşii au invadat, inc 


| 
dată, imperiul, iar Aurelian a organizat o campanie împotriva lor a 
pe când a ajuns la Caenophrurium, în Tracia, a fost omorât de po 4 
tarul său, Eros, care fiind corupt, aflase că împăratul deţinea O listă c | 
numele celor corupți propuşi să fie uciși. Criza politică din IN 


— 0 e 


eri! 

i e leg N mate! 
Roman a continuat, fiind întreţinută de influenţa crescândă a â' 
care impunea candidaţii la tron după interesele proprii. 

III.4. Persecuţiile sub Dioclețian şi urmașii lui (284-324) 


[[1.4.1. Dioclețian (284-305) 


Dioclețian (284-305), al cărui nume la început era Diocles, a fost 
proclamat împărat la data de 20 noiembrie 284, de garda imperială, al 
cărei comandant era. Ca împărat, el şi-a luat numele de Gaius Aurelius 
Valerius Diocletianus. Pe parcursul deceniului care a precedat urcarea 
sa pe tron, Imperiul Roman a fost condus de şase împărați, contestaţi 
pe rând de cinci uzurpatori, fapt care exprima gravitatea crizei politice 


" Capitol elaborat de Pr. prof. dr. Adrian Gabor şi Pr. prof. dr. Viorel Ioniţă. 

prin care trecea atunci imperiul. Noul impărat a pus capăt acestei crize 
consacrându-și întreaga sa energie restaurării puterii imperiale, precum | 
şi reformării armatei, a administraţiei și a finanțelor. Dioclețian a fă- 
cut parte din categoria „împăraților ilirieni”, distingându-se în armată | 
și fiind cel mai important dintre ei, deşi provenea dintr-o clasă socia- | 
lă inferioară. În timpul primilor 15 ani de domnie, el nu i-a prigonit | 
pe creştini, dimpotrivă unii dintre aceștia erau chiar în slujba lui, cum | 
a fost cazul lui Dorotei şi al lui Gorgoniu, cameriștii săi (Eusebiu de | 
Cezareea, Istoria Bisericească VIII, 1, 1-6). 

Reforma începută de Dioclețian a dat Imperiului Roman un câ- 
racter de stat monarhic absolut. Sistemul politic al principatului, in- | 
augurat de Octavian Augustus, s-a transformat, prin iniţiativa lui 
Dioclețian, în dominat, impăratul (dominus) având întreaga putere în 
stat, nemaiimpărțind-o cu Senatul. Reforma politică cea mai importan- 
tă inițiată de Dioclețian a avut drept scop uşurarea conducerii statului 
și asigurarea succesiunii la tron. Astfel, acesta a înființat un nou sistem | 
de exercitare a puterii supreme, intitulat tetrarhie, respectiv conducerea 


colegială de către patru împărați. 
I[]. 4.2. Sistemul tetrarhiei 


Dioclețian a acordat fostului său tovarăș de arme, generalul 
Maximian, titlul de Caesar în anul 285, iar după un an, cel de Augustus, €l 
însuși numindu-se Proto-August. Maximian avea mandatul să conducă 
partea occidentală a Imperiului, iar Dioclețian pe cea orientală, cu capi- 
tala la Nicomidia (astăzi Izmir, în Turcia). Dioclețian şi-a luat numele de 
Jovius, iar Maximian pe cel de Herculius, fapt prin care puterea politică 
primea o dimensiune sacrală și era consolidată prin cultul împăratului. 
Pentru a asigura succesiunea la tron, fiecare dintre cei doi auguști şi-a 
luat câte un cezar: Dioclețian pe Galeriu, iar Maximian pe Constanțiu 
Chlor. Legătura celor doi cezari față de auguștii lor a fost consolidată 
prin înrudire, Astfel, Galeriu s-a căsătorit cu Valeria, fiica lui Dioclețian, 
iar Constanțiu Chlor s-a despărţit de soţia sa Elena, mama împăratu- 
lui Constantin, şi s-a căsătorit cu Teodora, fiica lui Maximian. Sistemul 

tetrarhiei prevedea ca, după 20 de ani de domnie, cei doi augușşti să se 
retragă, urmând să fie înlocuiţi de cei doi cezari. 


[11[.4.3. Persecuţii sub prima tetrarhie 


Persecuţiile inițiate de împăratul Dioclețian la începutul secolului al TV- 
lea au fost provocate, după mărturia lui Lactanţiu, de către cezarul Galeriu. 
În acest sens, Dioclețian a publicat, la 24 februarie 303, un prim edict, prin 
care se prevedea dărâmarea lăcașurilor de cult, interzicerea adunărilor şi 
arderea cărţilor sfinte, fără să se facă însă victime. Creştinii care refuzau să 
apostazieze erau pedepsiţi: cei mai de seamă pierdeau drepturile şi privile- 
giile și erau torturați, cei de jos erau făcuți sclavi, iar sclavii nu mai puteau fi 
eliberați. Măsurile luate astfel împotriva creştinilor îi afectau pe aceştia, dar 
nu le punea viaţa în pericol, ceea ce nu l-a mulțumit pe Galeriu. Acesta a 
reuşit să-l convingă pe Dioclețian să publice, numai după două luni — şi anu- 
me pe parcursul lunii aprilie 303 —, un al doilea edict, mai aspru decât pri- 
mul şi care afecta mai ales clerul creştin, ai cărui membri (episcopii, preoții, 
diaconii, lectorii şi exorciștii) erau închiși, dacă nu se lepădau de credința 
lor. În toamna anului 303 s-au sărbătorit 20 de ani de domnie a împăratu- 
lui Dioclețian (vicennalia), acesta acordând o amnistie generală în imperiu, 
dar această măsură nu-i includea și pe creştini. Mai mult, la 27 septembrie 
303, a fost publicat un al treilea edict de persecutare a creştinilor, care pre- 
vedea ca toți membrii clerului care aduceau jertfe idolilor să fie eliberați, iar 
cei care refuzau, să fie omorâţi. În sfârşit, în primăvara anului 304, Galeriu 
a smuls de la Dioclețian un al patrulea edict de persecutare a creştinilor, cel 
mai grav edict dat până atunci de împărații romani. 

Măsurile luate împotriva creştinilor de către împăratul Dioclețian, 
la instigarea lui Galeriu, au fost comunicate prin scrisori celorlalți doi 
împărați, cărora, după mărturia lui Lactanţiu, li s-a cerut „să facă şi ei 
la fel”. Potrivit aceleiași mărturii, Maximian a pus cu bucurie în practică 
acest ordin în toată Italia. În schimb, Constanțiu, ca să nu pară că se opu- 
ne ordinelor superiorilor, a îngăduit să fie distruse câteva mici lăcașuri în 
care se adunau creştinii, mai bine zis niște pereţi care puteau să fie oricând 
refăcuţi, dar nu a distrus vieţi omenești. 

Unii creștini au apostaziat, alții au predat cărţile sfinte, fiind 


numiți traditores, iar unii dintre ei au predat doar cărți eretice. În 


sfârșit, mulți creştini au fost ucişi prin astuparea intrărilor în cata. 
combele în care se aflau. În această persecuție au fost înregistraţi 
numeroși martiri, printre care s-au numărat: Sfânta Varvara în Egipt, 
Sfinţii doctori fără de arginți Cosma și Damian în Cilicia, Margareta 


fecioara în Antiohia Pisidiei, Sfântul Gheorghe în Capadocia 


Pantelimon la Nicomidia, Antim episcopul Nicomidiei, Adrian şi 
Natalia, Agapi, Irina și Hiona la Tesalonic. La Sirmium, unde și 
avea reședința Galeriu, au fost martirizați, printre alţii: la 6 aprilie 
304, Sfântul Irineu, episcopul localităţii; la 9 aprilie 304, diaconul 
său Dimitrie, de la numele căruia localitatea s-a numit mai târziu 
Mitroviţa; la 25 octombrie 304, Secundus, Basilla și Anastasia. [a 
Sirmium (Sremska Mitrovica), a suferit martiriul preotul Montanus 
impreună cu soția sa Maxima, apoi episcopul Victorin de Poetovio 
(în Austria de astăzi). Persecuţia s-a întins şi pe teritoriul de astăzi 
al României. Probabil acum au suferit martiriul: Chiril, Chindeas | 
Tasios (Dasius) la Axiopolis și Zotikos, Kamasis, Attalos şi Filip Și 
la Noviodunum, astăzi Niculiţel. | za 


[[1.4.4. Persecuţii sub a doua fetrarhie 


La | mai 305, după 20 de ani de domnie comună, Dioc] ză 
Maximian s-au retras din fruntea imperiului, potrivit înțelegeri, Și 
1 de la 


început. Astfel, Galeriu a devenit august peste Orient, iar C sai 
Stanțiu 


Chlor, peste Occident. Ajunși auguști, aceștia şi-au ales câte 
zar, primul pe Maximin Daia, iar celălalt pe Flaviu Sever. Gu ce- 
continuat în Răsărit persecuția creștinilor, împreună cu a criu a 
Între creștinii martirizați în timpul acestor împărați se pur. in, 
Sfânta Ecaterina, la Alexandria, în 307. În 306, Constanțiu Peg şi 
imbolnăvit, iar după moartea sa, armata l-a proclamat au . lor s-a 
său Constantin. Galeriu l-a recunoscut pe Constantin do : Pe fiu] 
de cezar și l-a proclamat august pentru Occident pe c înece i? titlul 
Sever. Atunci, la Roma s-a autoproclamat august Maxențiu, : Viu 
> Mu] luj 

Maximian Herculius şi ginerele lui Galeriu. Flaviu Sever a fost învins 
de Maxenţiu, iar Galeriu l-a numit august pe un vechi prieten al său 
pe nume Valerius Licinius. Mai mult, Maximian s-a răzgândit și, la 
invitaţia fiului său Maxenţiu, şi-a reluat titlul de august, astfel că sis- 
temul politic inițiat de Dioclețian a intrat în criză, tulburând foarte 
grav pacea şi bunăstarea statului. Confuzia care se crease, prin apariția 
atâtor pretendenți la titlul suprem, a dus inevitabil la lupte între ei. 

În această perioadă, creştinii au fost persecutați în continuare, 
mai ales în partea de Răsărit a imperiului, unde, imediat după ce a 
obținut titlul de august, Galeriu a publicat în anul 305, împreună cu 
Maximin Daia, un alt edict de persecuție, prin care dorea să stâr- 
pească cu totul credinţa creștină. Contemporan cu aceste evenimente, 
Lactanţiu spune că, după ce a dobândit „puterea supremă”, Galeriu a 
început să-i persecute pe creştini de o manieră îngrozitoare. Acesta 
i-a persecutat chiar și pe necreştini, ajungând astfel să fie dușmănit 
de către toţi. Sfârşitul acestui împărat a venit în urma unei boli foarte 
grele și întrucât medicii nu-l mai puteau vindeca, au fost adresate 
rugăciuni zeilor, lui Apollo şi Esculap, dar fără efect. Atunci, persecu- 
torul Galeriu s-a îndreptat către mila Dumnezeului creștinilor, publi- 
când „în ajunul calendelor lui mai", adică la 30 aprilie 311, un edict de 
toleranță faţă de creştini. 

Împăratul Galeriu a murit însă la câteva zile după publicarea 
acestui edict, în chinuri groaznice, astfel că această hotărâre nu a pu- 
tut avea mare efect asupra sorții creştinilor. Pe de altă parte, acest 
edict era mai curând jignitor la adresa creştinilor, pe care îi socotea 
încăpățânaţi şi nesupuși tradiţiei şi legilor statului. Libertatea care li 
se acorda creştinilor de către Galeriu nu se baza decât pe interesul său 
ca aceștia să se roage Dumnezeului lor pentru sănătatea împăratu- 
lui, a statului şi a lor înşişi și nu pe considerente de drepturi pe care 
creștinii le-ar fi putut avea. De aceea, acest edict nu a dus la încetarea 
persecuțiilor împotriva creștinilor, persecuții continuate de majori- 
tatea celorlalți împărați cooptați la putere, precum şi de majoritatea 
guvernatorilor, care erau fără excepţie păgâni, căci creştinii nu aveau 
acces la astfel de funcţii în stat. 

1]1.4.5. Destrămarea fetrarhiei 


În anul 311, după moartea lui Galeriu, mai rămăseseră y, 
torii cinci împărați: Constantin în Occident, Maxenţiu și tată! i 
Maximian Herculius, în Italia, Liciniu în Peninsula Balcanică şi 
Mică şi Maximin Daia în Orient. Maximian a incercat, în mai mult 
rânduri, să-l înlăture pe Constantin, care ară ginerele său, dar sol daţi 
săi l-au predat lui Constantin şi, în cele din urmă, uneltitorul s-a i] 
nucis. La Roma, Maxenţiu a fost la început îngăduitor față de Creștin; 
dar având nevoie de bani pentru a-şi consolida situaţia, a măriţ im. 
pozitele şi a ajuns să fie urât de toţi. La sfârşitul lunii octombrie 313 
confruntarea sa cu Constantin era inevitabilă, iar lupta definitivă 4 
dat la Pons Milvius, în ziua de 28 octombrie, când Maxenţiu a pier. 
dut şi s-a înecat în Tibru. Constantin a rămas astfel singur împărat în 
Occident. Înaintea acestei bătălii, Constantin a avut viziunea Sfintei 
Cruci şi a inscripţiei „în acest semn vei învinge”, ceea ce a constituit 
momentul afirmării oficiale a credinţei şi politicii sale creştine, căci 
el se comportase ca un bun creștin şi mai înainte. 

După bătălia de la Pons Milvius, Constantin a intrat triumfal în 
Roma, unde Senatul roman i-a oferit titlul de Primus Augustus, sau 
Maximus Augustus, prin care devenea cel care lua deciziile în colegiul 
împăraţilor. Constantin a încheiat apoi o alianţă cu Liciniu, alianţă 
pecetluită prin căsătoria acestuia cu Constanţia, sora lui Constantin. 
Această căsătorie a avut loc la Mediolanum, la începutul anului 313, 
când cei doi împărați au publicat hotărârea cunoscută în istorie sub 
numele de Edictul de la Mediolanum. Prin acest edict se acorda |i- 
berate creștinilor, iar credinţa lor devenea o „religio licita”. Cu toale 
acestea, persecutarea creştinilor a continuat, mai întâi sub Maximin 
Daia, care s-a răsculat împotriva lui Constantin şi a lui Liciniu, darâ 
fost învins şi a murit în luna august 313, la Tars, în Cilicia. În locul jul 
Maximin Daia, armata l-a ales ca împărat pe Severianus, care â fost 
omorât la puţină vreme după aceea. Ajuns împărat peste partea si 
entală a imperiului, Liciniu s-a întors împotriva lui Constantin $ ba 
zându-se pe elementele păgâne din armată şi administraţie; â încep 

să-i persecute pe creştini. Confruntarea dintre cei doi împărați a de- 
venit inevitabilă şi, după mai multe bătălii, Liciniu a fost învins şi luat 
ostatic, iar în luna septembrie 324, suspectat de uneltire, a fost omo- 
rât la Tesalonic. Din acest an, împăratul Constantin cel Mare a dom- 
nit singur până la moartea sa în anul 337. Cu înfrângerea lui Liciniu 
se încheie perioada persecuțiilor începute de Dioclețian. 

Persecuţiile autorităților romane împotriva creştinilor, de la Nero 
la Liciniu, pe o durată de mai bine de două secole şi jumătate, au pus 
la grea încercare Biserica creştină la începuturile existenţei sale în is- 
torie. Pe parcursul acestor persecuții, care s-au înăsprit tot mai tare, 
s-au înregistrat şi perioade de liniște pentru creştini, când aceştia 
au putut să se reorganizeze. Una dintre cele mai grele provocări cu 
care s-a confruntat Biserica în acea perioadă de timp, mai ales înce- 
pând din secolul al III-lea, când persecuțiile au devenit generale şi 
sistematice, a fost reprimirea în comunitate a celor care s-au lepădat 
de credinţa lor în faţa autorităţii de stat, adică a lapsilor, sau a celor 
căzuţi. Unii dintre conducătorii Bisericii au avut o atitudine intran- 
sigentă faţă de cei căzuți, propunând ca aceştia să nu fie reprimiţi, 
dar, după mai multă chibzuinţă, Biserica a oferit acestor oameni po- 
sibilitatea de a se ridica prin pocăință. Fără să dispunem de cifre 
exacte, după toate indiciile pe care le avem, putem totuși afirma că 
numărul total al martirilor în perioada acestor persecuții a fost mult 
mai mare decât al celor căzuţi. În legătură cu numărul martirilor din 
timpul persecuțiilor, unii cercetători au încercat să constituie liste 
cât mai exacte cu numele tuturor celor martirizaţi pentru credinţa în 
Hristos, pe parcursul celor 270 de ani de persecuție (vezi, de exem- 
plu, H. Gregoire). Istoricii sunt însă astăzi de acord că nu se poate 
stabili o astfel de listă cu exactitate, mai ales că puţinele mărturii care 
s-au păstrat reproduc mai ales numele conducătorilor creştini sau 
cele mai semnificative, iar uneori vorbesc doar despre cifre generale. 
Oricum, toţi istoricii sunt de acord că numărul martirilor a fost de 
ordinul miilor. Numele multor martiri au rămas anonime, dar ei au 
fost toţi trecuți în cartea vieţii, iar pe jertfa lor, Biserica lui Hristos 
s-a impus în lumea întreagă. 

BISERICA CREȘTINĂ 
PE PARCURSUL PRIMELOR TREI SECOLE DUPĂ HRISTOS 
ȘI LA ÎNCEPUTUL SECOLULUI AL IV-LEA 


IV.1. Raporturile creştinismului cu păgânismul. 
Cultul martirilor. Acte martirice” 


IV.1.1. Evoluţia raporturilor creștinismului cu păgânismul 


IV.1.1.a. Aspecte generale 


Pe parcursul primelor trei secole ale erei creştine, Biserica lui Hristos s-a 
definit, pe de-o parte, în raport cu iudaismul şi, pe de altă parte, cu păgânis- 
mul. Raportul primelor comunități creștine cu iudaismul a fost marcat de o 
tensiune crescândă, care a dus la separarea dintre cele două tradiții pe parcur- 
sul celei de-a doua jumătăţi a primului secol creştin. Apoi, definirea credinţei 
creștine în raport cu tradiția iudaică a Vechiului Testament a rămas o sarcină 
a teologilor creştini de mai târziu. Raportul creştinismului cu păgânismul, 
sau mai precis delimitarea credinţei creştine de tradiţiile politeiste, a fost un 
proces mult mai complex şi a durat o perioadă de timp mai îndelungată. 
Acest raport s-a manifestat la nivel religios, moral, social, politic şi cultural. 

Termenul de păgân/păgânism vine de la cuvântul latin pagus, care în- 
seamnă satul sau comunitatea sătească, în contrast cu comunitatea urbană 


" Capitol elaborat de Pr. prof. dr. Viorel loniţă. 

din cetăți. Din acest termen a derivat cel de paganus, sinonim cu locui. 
torul de la sat, apoi acest termen a devenit sinonim cu cel de politeist, pe 
considerentul că credința creștină a pătruns mai întâi în cetăți-orașe și 
abia mai târziu la sate. În Noul Testament, cel mai frecvent termen care 
desemna pe cei care nu erau nici evrei, nici creştini este cel de €thnos 
(neam, neamuri, cf. Matei 12, 41; Luca 7, 31; loan 11, 52; Efeseni 3, 1 
ș.a.), echivalent cu cel de păgân. Prin acest termen erau desemnați cei 
care se închinau la idoli, deci politeiştii. 

Mântuitorul lisus Hristos Însuși a făcut unele delimitări faţă de pi- 
gâni (cf. Matei 10, 5 și 5, 47), deşi nu i-a respins pe păgânii care s-au 
apropiat de El cu credință (cf. Matei 8, 5-13; Luca 7, 1-10). La începutul 
misiunii lor, Sfinții Apostoli s-au confruntat cu întrebarea cum trebuie 
primiţi în Biserică cei dintre neamuri. Astfel, prima acțiune de defini- 
re a modalității de primire în comunitatea creştină a celor dintre nea- 
muri — păgâni — a fost luată la Sinodul Apostolic de la Ierusalim, din anul 
50. Acest sinod a fost convocat pentru că unii — chiar dintre Apostoli - 
considerau că, pentru a putea fi botezați, păgânii trebuiau mai întâi să 
se taie imprejur: „Și unii, coborându-se din Iudeea, învățau pe fraţi că: 
Dacă nu vă tăiați împrejur, după rânduiala lui Moise, nu puteți să vă 
mântuiți” (Faptele Apostolilor 15, 1). Hotărârea Apostolilor a fost trimisă, 
prin scrisoare, Bisericii din Antiohia, unde apăruse disputa respectivă, 
cu precizarea că „părutu-s-a Duhului Sfânt și nouă, să nu vi se pună ni- 
cîo greutate în plus în afară de cele ce sunt necesare: Să vă feriți de cele 
jertfite idolilor și de sânge și de (animale) sugrumate şi de desfrâu, de 
care păzindu-vă, bine veți face” (Faptele Apostolilor 15, 28-29). Prin aces- 
te măsuri, cei dintre neamuri care doreau să devină creştini trebuiau să 
se ferească de practicile religioase păgâne și de desfrânare, fără să treacă 
prin practica tăierii imprejur. 

IV.1.1.b. Aspectul moral 
Sinodul Apostolic a definit nu numai delimitarea de ordin religios 


față de păgânism, ci și de ordin moral, prin recomandarea ca păgâ- 
nii care doresc să devină creştini să se ferească de desfrânare. Această 

precizare se referea la faptul că în tradițiile păgâne antice desfrânarea 
avea adesea un caracter religios. În al doilea rând, această abatere mo- 
rală, în orice formă ar fi fost practicată, ameninţa în special instituția 
familiei monogame, pe care Biserica a recomandat-o, printre altele, ca 
măsură tocmai împotriva desfrânării. Sf. Apostol Pavel a pus căsăto- 
ria dintre un bărbat şi o femeie în paralel cu legătura dintre Hristos şi 
Biserica Sa: „Taina aceasta mare este; iar eu zic în Hristos şi în Biserică. 
Astfel şi voi, fiecare aşa să-şi iubească femeia ca pe sine însuși; iar feme- 
ia să se teamă de bărbat” (Efeseni 5, 32-33). Aceste măsuri completau 
poruncile Decalogului, în special pe cea de-a cincea: „Cinsteşte pe tatăl 
tău şi pe mama ta, ca să-ţi fie bine şi să trăieşti ani mulţi pe pământul pe 
care Domnul Dumnezeul tău ţi-l va da ţie” (Ieșirea 20, 12). Prin aceasta, 
Biserica a definit de la început familia creștină şi, în general, viața mo- 
rală a creştinilor în contrast cu viaţa morală a păgânilor, care practicau 
poligamia. Cu privire la familia creştină în contrast cu familia păgână, 
autorul Epistolei către Diognet scria, în secolul al II-lea d.Hr., că creştinii 
se „căsătoresc ca toţi oamenii şi nasc copii, dar nu aruncă pe cei născuți; 
întind masă comună, dar nu şi patul” (V, 6). 


IV.1.1.c. Aspectul religios 


Specificitatea şi dificultățile raportului creștinismului cu păgânismul 
pe plan religios sunt foarte bine ilustrate prin reacția păgânilor față de 
cuvântarea Sfântului Pavel în Areopag. După cum se istoriseşte în cartea 
Faptele Apostolilor, când a ajuns prima dată la Atena, în cea de-a doua 
călătorie misionară a sa, Apostolul neamurilor a constatat că în această 
cetate erau mulţi idoli, iar oamenii erau doritori să afle lucruri noi des- 
pre cele religioase. Atunci el a mers în Areopag, lângă Acropole, şi le-a 
vorbit atenienilor despre lisus Hristos, iar cei care-l ascultau, „auzind 
despre învierea morţilor, unii l-au luat în râs, iar alţii i-au zis: Te vom 
asculta despre aceasta şi altădată” (Faptele Apostolilor 17, 32). Acest mo- 
ment a constituit una dintre primele întâlniri ale credinţei creştine cu 
gândirea filosofică religioasă a Greciei antice şi prin aceasta se evidenția 
una dintre diferenţele fundamentale dintre cele două tradiţii. 

IV.1.1.d. Aspectul social 


Pe plan social, creştinii fundamentau relaţiile lor pe principiul că 
pentru cei care s-au botezat în Hristos „nu mai este iudeu, nici elin; nu 
mai este nici rob, nici liber; nu mai este parte bărbătească şi parte feme- 
iască, pentru că voi toți una sunteți în Hristos lisus” (Galateni 3, 28). În 
contrast cu societatea sclavagistă din Imperiul Roman, ordinea socia- 
lă a creştinilor constituia ceva anormal pentru păgânii care nu puteau 
concepe ca un sclav să fie egal cu stăpânul său. În acest sens, Biserica 
creștină nu a propus un program revoluționar de eliberare a sclavilor, 
dar a recomandat cultivarea unor relaţii reciproce de dragoste frățească 
între sclavi şi stăpânii lor (vezi: Epistola către Filimon a Sfântului Apostol 
Pavel), în cazul în care amândoi erau creștini. Această abordare a consti- 
tuit un pas decisiv pe calea desființării sclaviei. Pe de altă parte, relațiile 
dintre creștini şi păgâni pe plan social se concretizau prin contactele lor 
zilnice, mai ales că toate aspectele vieții publice aveau atunci un caracter 
religios păgân, şi anume sărbătorile publice, calendarul public dedicat 
zeilor, evenimentele publice culturale, frecventarea băilor, urmarea ne- 
număratelor obiceiuri cu caracter păgân, consumarea alimentelor din 
pieţe, adeseori stropite cu apă lustrală şi deci dedicate zeilor, purtarea 
numelor păgâne, căsătoriile mixte dintre creştini şi păgâni şi multe al- 
tele. Toate aceste situații reprezentau o mare provocare pentru creştini. 
În fața acestor provocări, unii creştini au fost de părere că urmașii 
lui Hristos ar fi trebuit să se ferească de toate împrejurările care im- 
plicau contactul cu închinarea la idoli, iar unii teologi au recomandat 
creștinilor distanțarea de astfel de situaţii, spre exemplu ca în public fe- 
meile să-și acopere capul cu un voal (Tertulian, De cultu feminarum II, 
7, 2 și Clement Alexandrinul, Pedagogul 2, 10). Aceste recomandări se 
bazau pe observaţia Sfântului Apostol Pavel: „Judecaţi în voi înșivă: este, 
oare, cuviincios, ca o femeie să se roage lui Dumnezeu cu capul desco- 
perit?” (1 Corinteni 11, 13), dar în acest pasaj Apostolul se referea expres 
la ținuta femeilor în timpul slujbelor, În fața acestor provocări, mulți alţi 
teologi au fost impotriva măsurilor care i-ar deosebi pe creştini în mod 
vizibil de ceilalţi oameni şi astfel i-ar expune nu doar marginalizării, ci 

chiar şi persecutării lor (vezi: Sf. Iustin Martirul şi Filosoful, Dialog cu 
iudeul Trifon 10, 3) Astfel, spre deosebire de gnosticism, Biserica nu a 


condamnat niciodată societatea greco-romană din primele trei secole 
ale erei creştine, în ansamblul ei. 


IV.1.1.e. Aspectul politic 


Pe plan politic, creştinii din primele trei secole au luat ca principiu 
de orientare, în relația lor cu autoritatea de stat, porunca Mântuitorului: 
„Daţi deci Cezarului cele ce sunt ale Cezarului şi lui Dumnezeu cele 
ce sunt ale lui Dumnezeu” (Matei 22, 21), precum și recomandarea 
Apostolului Pavel: „Tot sufletul să se supună înaltelor stăpâniri, căci nu 
este stăpânire decât de la Dumnezeu; iar cele ce sunt, de Dumnezeu 
sunt rânduite” (Romani 13, 1). Pe baza acestor principii, creștinii din 
acea vreme au fost cetățeni loaiali ai Imperiului Roman, aşa cum au 
evidențiat apologeţii din acea perioadă, în frunte cu Tertulian. Totuși, 
pe parcursul primelor trei secole, relaţiile dintre creştini şi autoritatea 
romană au fost marcate de persecuțiile împotriva creștinilor, care au li- 
mitat posibilitatea de afirmare a credinţei creştine în spațiul public. Dar 
tocmai situaţia de repliere asupra ei însăși a fost un bun prilej pentru 
Biserică de a se consolida în interior. Astfel, Biserica din primele trei se- 


cole ale erei creştine a rămas model, din toate punctele de vedere, pentru 
toți creştinii de-a lungul secolelor care au urmat. 


1V.1.1.f. Aspectul cultural 


Relaţiile creştinismului cu lumea păgână la nivel cultural, pe par- 
cursul primelor trei secole după Hristos, au fost complexe, iar definirea 
atitudinii Bisericii faţă de cultura antică a necesitat o lungă perioadă 
de timp dincolo de secolul al III-lea. Evoluţia şi coordonatele acestor 
relaţii pot fi determinate prin evaluarea următoarelor două întrebări: ce 
cunoștințe aveau primii creştini despre cultura antică păgână, iar pe de 
altă parte ce ştiau şi ce afirmau autorii păgâni despre creștini pe parcursul 
acelor trei secole? Primii creştini, în frunte cu cei doisprezece Apostoli 

recrutați dintre iudei, trăiau în mediul cultural elenistic, cultură care 

s-a răspândit printre iudei, începând din vremea Regatului seleucizilor 

(312-64 î.Hr.). Influența culturii elenistice asupra primilor creştini, mai 

ales în Galileea, dar și în Iudeea, fără să mai vorbim despre cei din dias- 
pora, a constat în primul rând în faptul că aceștia înțelegeau limba grea- 
că și mulți dintre ei o vorbeau în forma dialectului comun, chiar dacă 
Mântuitorul a folosit limba aramaică. Familiarizarea Apostolilor cu dia- 
lectul comun este dovedită prin faptul că toate cărțile Noului Testament 
au fost scrise în limba greacă, excepţie făcând Evanghelia după Matei, 
care, după tradiţie, a fost scrisă la început în limba aramaică, dar a fost 
tradusă, la scurt timp, chiar de autorul ei, în limba greacă. 

Cunoașterea și folosirea dialectului comun în Biserica primară a 

constituit un factor decisiv în procesul de răspândire a credinţei creștine 
în lumea greco-romană. Utilizarea limbii latine, precum și a unor limbi 
orientale în comunitățile creștine a urmat modul de folosire a limbii 
grecești. Limba greacă pe care o foloseau primii creștini fusese într-o 
oarecare măsură adaptată la gândirea monoteistă prin Septuaginta, va- 
rianta greacă a Vechiului Testament, traducere începută pe la anul 250 
î.Hr. la Alexandria. În procesul de dezvoltare a gândirii şi de definire tot 
mai precisă a teologiei creștine, terminologia greacă folosită era adesea 
încărcată de conotații filosofico-religioase păgâne care riscau să ducă 
la o interpretare greșită a mesajului Evangheliei. Începând din secolul 
al II-lea după Hristos, tot mai mulți teologi creștini au trecut mai întâi 
prin înaltele școli păgâne, dintre care cea mai cunoscută era Universitatea 
din Atena. Așa a început marea confruntare dintre credința creştină și 
tradiția filosofică a lumii antice, iar delimitarea dintre cele două tradiții 
de gândire s-a clarificat în special prin contribuţia Sfinţilor Părinţi ai 
Bisericii din secolul al IV-lea. 

Riscurile pe care le implicau primele contacte ale credinţei creştine 
cu gândirea filosofică a lumii antice au fost identificate de apologe- 
tul Tertulian (150-220), care în lucrarea sa Despre prescripția contra 
ereticilor se întreba în ce măsură se aseamănă „Atena cu lerusalimul, 
Academia cu Biserica, ori ereticii cu creștinii? Învățătura noastră vine 


din înțelepciunea lui Solomon” - afirma marele apologet — „care ne-a 

învățat că Domnul trebuie căutat numai întru curăţia inimii noastre, iar 
alții cred mai nimerit să dea la iveală un creștinism stoic, ori platonic, 
ori dialectic!” (De praescriptione haereticorum VII, 9-10). Atitudinea lui 
Tertulian era justificată de faptul că în acea perioadă de timp apăruseră 
unele erezii creştine, care se bazau mai mult pe o interpretare filosofică 
a credinţei, decât pe una teologică. Alți teologi creștini contemporani 
cu Tertulian, cum au fost Origen (185-253) şi discipolii săi, au avut o 
atitudine mai nuanțată față de cultura antică. În procesul de definire a 
credinţei creştine, tocmai în confruntarea sa cu cultura păgână, teologii 
creştini au împrumutat unele concepte şi unii termeni din gândirea an- 
tică, dar pe care le-au umplut cu conţinut creştin. 


IV.1.1.g. Raportarea filosofilor păgâni la creștinism 


În sfârşit, în legătură cu raportul dintre creştinism şi păgânism, tre- 
buie luat în considerare ceea ce știau şi scriau gânditorii păgâni din pri- 
mele trei secole despre creştini. Pe o perioadă de aproximativ un secol 
de la întemeierea Bisericii, elitele culturii păgâne nu s-au aplecat asu- 
pra fenomenului creştin decât cu dispreţ. Abia din a doua jumătate a 
secolului al II-lea, gânditorii păgâni au început să-i privească cu mai 
multă atenţie pe creştini şi credinţa lor. Între aceştia amintim pe Marcus 
Cornelius Fronton (100-167), magistrul împăratului Marcus Aurelius 
(161-180), care era retor şi medic de origine berberă, ajuns senator, de la 
care s-a păstrat mai ales o bogată corespondenţă. Într-una dintre cuvân- 
tările sale retorice, Fronton îi acuza pe creştini de banchete thiestice, în 
timpul cărora se practica incestul, aşa cum făcea regele Thyeste din mi- 
tologia greacă. Un alt autor antic din secolul al II-lea, care a scris despre 
creştini, a fost Lucian de Samosata (120-180), epicureu, vestit pamfletar, 
supranumit Voltaire al Antichității. În lucrarea sa, Despre moartea lui 
Peregrinus, scrisă pe la anul 167 şi îndreptată împotriva cinicilor, Lucian 
ii ironiza pe creştini, pe care îi prezenta ca fiind foarte naivi şi creduli. 

Cel mai însemnat adversar păgân al creştinilor, înainte de neoplato- 
nici, a fost însă Cels sau Kels, un filosof stoic şi eclectic, contemporan şi 
probabil prieten cu Lucian de Samosata, bun cunoscător atât al tradiţiei 

iudaice, cât și al credinţei creștine. Cels a scris, în jurul anului 178, O carte 
polemică anticreștină de o deosebită violență, intitulată Cuvânt adevărat 
Sau Adevărata îmvăţătură (Alzth&s logos). Această lucrare s-a pierdut, dar 
a putut fi reconstituită, în cea mai mare parte, din citatele reproduse de 
Origen in lucrarea sa Contra lui Cels, scrisă pe la anul 248. Cels considera 
creștinismul un amestec de extravaganțe iudaice, de erori noi şi de idei 
morale imprumutate din filosofie şi l-a denunţat ca fiind un pericol faţă de 
stat, societate și cultură. Cels îl considera pe Iisus un mag iudeu, născut din 
adulter, pe Apostoli niște amăgitori, iar pe creştini ignorați. La urmă, Cels 
recomanda totuși colaborarea creștinilor la opera de redresare a vieții soci- 
ale și de stat din Imperiul Roman. Lucrarea lui Cels, bine documentată cu 
multe citate din Biblie, a întărit zvonurile despre creştini că sunt simpli și 
ignoranți. Faptul că, după mai bine de o jumătate de secol, Origen a socotit 
necesar să o combată denotă atenţia de care s-a bucurat acea lucrare şi mai 
ales pericolul pe care îl reprezenta pentru misiunea creștină. 

Un alt filosof cinic din secolul al II-lea a fost Crescens, care nu trebu- 
ie confundat cu Crescens menţionat în Noul Testament (2 Timotei 4, 1). 
Filosoful Crescens a trăit probabil la Roma şi este cunoscut din lucrările 
Sf. Iustin Martirul şi Filosoful și respectiv ale lui Eusebiu de Cezareea, 
care l-au combătut. Crescens îi critica pe creştini, socotindu-i atei. 

Pe lângă acești gânditori reprezentanţi ai diferitelor curente filoso- 
fice antice, cei mai periculoși adversari ai creştinismului începând din 
secolul al III-lea au fost adepţii neoplatonismului, care, la o privire Su- 
perficială, avea multe asemănări cu creștinismul. 

Neoplatonismul, curent filosofico-religios panteist, a căutat să I€- 
facă păgânismul într-un sistem nou și măreț. Acesta dorea să unifice 
diferitele credințe păgâne într-o religie curăţită de mituri, de scanda- 
luri, de superstiții. Sistemul neoplatonic lansat de filosoful Ammonius 
Saccas (1242) a fost desăvârșit de discipolul său Plotin (cca 205-270), 
autorul celor 54 de tratate grupate de urmașii săi, câte nouă, în cele șase 
Eneade. Plotin şi-a bazat filosofia sa pe ideile lui Platon (428-348 î.Hr.) 
și a respins tot ceea ce venea din zoroastrism, gnosticism și chiar din 
creştinism, care au fost combătute mai ales de discipolii săi. După Plotin, 
originea a tot ceca ce există este „Unul” sau „Cel Înalt” la care toate tind 

să se întoarcă. Astfel, orice realitate este concepută de Plotin într-un di- 
namism dublu, de ieşire din Unul şi de întoarcere în el. Din Unul au 
ieșit şi sufletele atrase de materie, în care, fiind captate, riscă să uite de 
originea lor, dar dacă se reculeg în ele însele, descoperă ființa din care 
au pornit și doresc să se întoarcă la ea. Întoarcerea în Unul a sufletelor 
insemna purificarea şi desprinderea lor de elementele lumii inferioare în 
care au fost prinse. 

Unul dintre discipolii lui Plotin a fost Porfiriu din Tir (1304, la 
Roma), despre care se crede că a fost mai întâi creştin. Acesta a combătut 
creştinismul într-o lucrare intitulată Contra creștinilor, în 15 cărţi, lucra- 
re compusă între anii 290-300. Porfiriu a atacat sistematic creştinismul, 
indeosebi Sfânta Scriptură, căutând contraziceri între Vechiul şi Noul 
Testament, precum și între Sfinţii Apostoli Petru şi Pavel. El a combătut 
minunile, Învierea Mântuitorului, veșnicia pedepselor iadului şi a opus 
creştinismului adevărurile filosofice şi un păgânism epurat de mituri. 
Reprezentanţii neoplatonismului.au continuat să critice creştinismul 
şi în secolul al IV-lea, prin Jamblicus (4333) şi lulian Apostatul (361- 
363). Acest curent filosofico-religios a făcut o serioasă concurenţă 
creștinismului şi mult rău Bisericii. Tot pe parcursul secolului al IV- 
lea, au criticat creştinismul filosofii și retorii păgâni Libaniu, Himeriu 
și Themistiu. Începând însă din a doua jumătate a secolului al III-lea, 
credința creştină a fost apărată, cu tot mai multă autoritate, de teologii 
creştini, care cunoşteau foarte bine cultura antică păgână, pe care o com- 
băteau cu propriile ei argumente. Raporturile creştinismului cu păgânis- 
mul, pe parcursul primelor secole ale erei creştine, au fost deci marcate 
de o permanentă confruntare şi de o distanțare reciprocă unul de altul. 


1V.1.2. Cultul martirilor 


Jertfa martirilor în timpul persecuțiilor din primele trei secole ale 
erei creștine, curajul şi determinarea lor de a nu renunţa la credința în 
lisus Hristos, indiferent de cât ar fi avut de îndurat, au avut mereu ca 
model şi sursă de întărire jertfa Mântuitorului Însuși. În Epistola sa că- 
tre Romani, Sf. Ignatie Teoforul, episcopul Antiohiei, ostatic în drum 

spre Roma, unde urma să fie aruncat la fiare, în timpul persecuțiilor din 
timpul împăratului Traian, a scris creştinilor din capitala imperiului, ce. | 
rându-le să nu intervină pentru salvarea lui şi rugându-i cu cuvintele 
„Ingăduiți-mi să fiu următor al patimilor Dumnezeului meu!” (Epistola 
către Romani VI, 3). Câţiva ani mai târziu, la Smirna, în Asia Mică, era 
martirizat, sub împăratul Marcus Aurelius, bătrânul episcop Policarp, 
care, înainte de a muri, a rostit următoarea rugăciune: 


„Ie binecuvântez că m-ai învrednicit de ziua şi ceasul acesta, ca să 
iau parte, cu ceata mucenicilor, la paharul Hristosului Tău, spre învierea 
vieții de veci a sufletului și a trupului, în nestricăciunea Duhului Sfânt, 
intre care fă să fiu primit înaintea Ta astăzi, ca jertfă grasă şi bineplăcu- 
tă, precum m-ai pregătit şi mi-ai descoperit şi împlinit, Dumnezeule cel 
nemincinos şi adevărat” (Martiriul Sfântului Policarp XIV, 2). 


Astfel, incepând din secolul al II-lea d.Hr., s-a conturat ceea ce s-a nu- 
mit „spiritualitatea martiriului”, care urma modelul jertfei Mântuitorului 
lisus Hristos şi nu avea nimic de-a face cu cultul strămoșilor de la romani. 
În legătură cu moartea martirică au apărut atunci printre creștini două 
atitudini extreme care puneau în pericol sensul adevărat al jertfei creştine. 
Pe de o parte, au existat unii creştini zeloși care se autodenunțau şi-i pro- 
vocau pe persecutori ca să-i omoare. Această atitudine de entuziasm față 
de moartea martirică s-a manifestat mai ales în sânul mișcării extremiste 
a montanismului, la care a aderat şi Tertulian. Acest autor mărturiseşte că, 
prin anii 184-185, în timpul persecuției lui Marcus Aurelius, proconsulul 
Arrius Antoninus al provinciei Asia a fost copleşit de mulțimea proceselor 
impotriva creştinilor și atunci el a recomandat celor ce s-au autodenunțţat 
ca, dacă vor neapărat să moară, să se spânzure sau să se arunce într-o pră- 
pastie (cf. Ad Scapulam). Cercetătorii sunt astăzi de acord că aceste excese 
de entuziasm s-au manifestat mai ales printre creştinii montanişti. 

Cealaltă extremă în fața martiriului era reprezentată, în aceeaşi perioadă 
de timp, de ereticii gnostici, care, după mărturia lui Tertulian, socoteau că este 
mai bine să jertfească zeilor decât să descopere în fața judecătorilor lumești 
și a opiniei publice tainele gnozei, la care numai ei aveau acces (Tertulian, De 

Scorpice). În faţa celor două extreme, Biserica a recomandat calea de mijloc, 
adică nici entuziasmul sinucigaș, care constituia un mare păcat, dar nici dis- 
ponibilitatea de a aduce jertfe idolilor, trecând sub tăcere credința în Hristos, 
ceea ce reprezenta un alt mare păcat. Adevărații martiri creștini au acceptat 
moartea cu curaj pentru că nu au avut altă alternativă. Atitudinea Bisericii 
faţă de entuziasmul martiric este foarte clar exprimată în Martirul Sfântului 
Policarp al Smirnei, în care se istoriseşte că, în timpul lui Policarp, un oare- 
care Quintus, frigian de origine, „s-a prezentat de la sine şi a îndemnat și 
pe alții să vină de bună voie (în fața proconsulului). Proconsulul, rugându-l 
şi făgăduindu-i multe, l-a convins să jure pe zei şi să le jertfească. De ace- 
ea, fraţilor, să nu lăudăm pe cei ce se predau ei înşişi, pentru că nu aşa ne 
invaţă Evanghelia” (cap. IV). În secolul al III-lea, Sfântul Ciprian, episcopul 
Cartaginei, a condamnat entuziasmul martiric, precizând că numai chema- 
rea lui Dumnezeu în faţa constrângerii de lepădare de credinţă este martiriu 
(Epistola 20; De lapsis 10). 

Unele dintre cele mai vechi mărturii despre cum au fost cinstiţi mar- 
tirii în Biserica primelor trei secole le găsim tot în Martiriul Sfântului 
Policarp, în care se istoriseşte că, în momentul schingiuirii sfântului, unii 
l-a rugat pe proconsul să nu dea trupul lui Policarp creştinilor, ca nu 
cumva aceştia, „părăsind pe cel răstignit (pe Hristos), să înceapă să se în- 
chine acestuia'. La acestea, comunitatea creştină din Smirna a răspuns că: 


„nici pe Hristos nu-L vom putea părăsi vreodată, Cel Care fără de 
vină a pătimit pentru cei păcătoşi şi pentru mântuirea întregii lumi, şi 
nici să ne închinăm altuia. Căci lui Hristos ne închinăm pentru că este 
Fiul lui Dumnezeu, iar pe martiri îi iubim după vrednicie ca pe ucenicii 
și imitatorii Domnului, pentru neîntrecuta lor iubire față de Împăratul 
şi Învățătorul lor. Fie ca şi noi să devenim părtaşi și împreună ucenici 
cu ei” (Martiriul Sfântului Policarp XVII, 2). 


Creştinii din Smirna au obținut în final osemintele Sfântului Policarp, 
pe care le socoteau „mai cinstite decât pietrele preţioase şi mai scumpe de- 
cât aurul” şi pe care le-au aşezat „la un loc cuviincios”, cerând lui Dumnezeu 
ca să-i ajute „să ne adunăm şi noi acolo, după putință, cu bucurie și veselie, 

ca să sărbătorim ziua martiriului lui ca zi a nașterii, atât pentru „_ 
celor ce au săvârșit lupta, cât și pentru deprinderea și Pregătirea sa 
lupta în urmă” (Martiriul Sfântului Policarp XVIII, 2-3). SER 
Cinstirea martirilor a început prin așezarea rămășițe], 
nânteşti într-un loc cuviincios și apoi prin întrunirea creștinila, 
| 


pâm 
acel loc în hecare an când comemorau ziua morții lor martirice c 
aa a a it cula 4 2] 
naştere (dies natalis) în Impărăția Cerurilor. Toate elementele Meta 
| U 
ar de la in, 


martirilor in sensul de cinstire a lor sunt deci precizate chi 
ioarte clar. Trupurile martirilor sau ceea ce se mai putea recuper, 
erau ingropate și păstrate la loc de cuviință. În cinstea martir; 

ior au fost ridicate lăcașuri de cult, de cele mai multe ori altarele fin 
așezate pe morminiele lor. Săvârșirea Sfintei Liturghii pe mormânt 

martirii n2, în primul rând, comemorarea credinței prin comu. | 
niunee sânților în pleroma Bisericii lui Hristos. Prin cultul martirilor: 

început cinstirea siinţilor in Biserică în general. Importanța martirilor 
în Biserica lui Hristos este evidențiată şi prin aceea că ei vor asista | 
judecata de apoi, câci acolo vor fi prezente și „sufletele celor înjunghiaţi 


pentru cuvântul lui Dumnezeu și pentru mărturia pe care au dat-o 


(Apocalipsa 6, 9). 


IV.1.3. Acte martirice 
riul, 


Actele martirice sunt documente scrise care prezintă interogatorii 

a EI di zi i iată trei 

precum și suferințele creştinilor în timpul persecuțiilor din eta) i 
secole ale erei creștine. După proveniența lor, aceste acte se IMP 


bale ale 


trei categorii: 
În prima categorie intrau rapoartele oficiale sau procese Ve! 33 
car 
at foar' 


interogatoriilor creștinilor în faţa comisiilor oficiale romane 
mai numesc şi Acta sau Gesta. Din această categorie s-au păr a 
te puţine texte, redactate numai în limba latină, limba oficială â „si 
cutorilor. În această categorie amintim, ca exemplu, următoâ! ele 
texte, în ordine cronologică: 1. Passio sanctorum scilitanorur 
Martyrum Scilitanorum, document care prezintă interogatoriul C 
creştini din localitatea nord-africană Scili, în faţa proconsulului 

Vigellius Saturninus, la Cartagina, unde au fost martirizaţi în ziua de 17 
ulie 170. Acest document este socotit cel mai vechi text creștin de limbă 
latină; 2. Acta Proconsulis, din anul 258, în care este prezentat sfârșitul 
martiric al Sf. Ciprian al Cartaginei. 

A doua categorie de acte martirice reprezintă textele în care sunt 
prezentate suferințele martirilor de către unii martori oculari sau 
contemporani cu acele persecuții. In această categorie amintim, ca 
exemple: 1. Martiriul Sfântului Policarp, episcopul Smirnei, care fă- 
cea parte dintre Părinţii Apostolici şi care a suferit moartea de martir 
la Smirna, în anul 155, la o vârstă foarte înaintată. Acest document, 
primul act martiric păstrat în limba greacă și atribuit unui creștin 
pe nume Marcian, a fost adresat de comunitatea creştină din Smirna 
comunităţii creștine din Philomelium (orașul Akșehir din Turcia de 
astăzi). Istorisirea martiriului Sfântului Policarp a fost un text foarte 
apreciat în Biserica primară. 2. lot în această categorie este menționat 
și actul martiric al tinerelor Perpetua și Felicitas, care au suferit moar- 
tea martirică în anul 203 la Cartagina. Perpetua era o patriciană, iar 
Felicitas, sclava ei. 3. Scrisoarea Bisericilor din Lyon și Vienna către 
Bisericile din Asia şi Frigia, atribuită Sf. Irineu de Lyon şi reprodusă 
în Istoria Bisericească a lui Eusebiu de Cezareea. În acest text este 
prezentată persecuția din Galia, din anul 177, în care au murit peste 
40 de martiri. Mai amintim în această categorie textele următoare: 
4. Martiriul Sfântului Dasius, martirizat la Axiopolis, la începutul 
secolului al IV-lea; 5. Martiriul Sfântului Emilian din Durostorum, 
martirizat sub împăratul lulian Apostatul (361-363); 6. Martiriul 
Sfântului Sava Gotul, mort în jurul anului 372, în timpul persecuției 
lui Atanaric. 

În cea de-a treia categorie sunt incluse texte ulterioare evenimen- 
telor prezentate, de cele mai multe ori fără fundament istoric, repro- 
ducând informaţii uneori cu caracter legendar. În această categorie 
amintim, drept exemplu: 1. Martiriul Sfântului Clement Romanul şi 
2. Actele Teodorei și lui Didim. 

Actele martirice au, în primul rând, o importanţă istorică, pentru 
că ele reprezintă mărturii directe despre viaţa şi credința creştinilor din 

Biserica primară. În al doilea rând, aceste texte au şi o importanţă doc- 
trinară, pentru că în ele sunt precizate criteriile de cinstire a sfinților 
in raport cu adorarea pe care creştinii o aduc numai lui Dumnezeu. În 
sfârşit, ele au şi o valoare didactică-spirituală prin aceea că au inspirat şi 
încurajat pe creştinii din toate timpurile să fie statornici în credinţa lor. 
Astfel, textul privind Martiriul Sfântului Pioniu şi al celor dimpreună cu 
el, martirizaţi în anul 250, începe cu următoarea precizare: „Apostolul 
ne îndeamnă să ne aducem aminte de sfinţi, cunoscând că, făcând po- 
menirea celor ce au trăit după cuviinţă şi cu toată inima în credinţă, se 
întăresc cei ce vor să-i imite la săvârşirea faptelor celor bune” (I, 1). 

Ed Serafica, Roman, 2002; Marius ŢEPELEA, Consideraţii privind convertirea păgânilor 
la creştinism în secolele I-IV, Ed. Universităţii din Oradea, Oradea, 2007; M. ŢEPELEA,» 
Relaţiile dintre creștini și păgâni înainte şi după anul 313, Ed. Universităţii din Oradea, 
Oradea, 2007; Nelu ZuGRAvU, Ovidiu ALBERT, Scripta contra Christianos în secolele I-II, 
Ed. Presa Bună, laşi, 2003; Dragoş Dâscă, Sfântul Policarp, episcopul Smirnei: portrei 
aghiografic şi patristic, Ed. Doxologia, Iaşi, 2011. 

În limbi străine: Andre GRABAR, Martyrium: recherches sur le culte des reliques el larit 
chrâtien antique, vol. 1-2, în collăge de France, Paris, 1943-1946; Charles MUNIER, LEglise 
dans Empire romain (II-III siecles), Ed. Cujas, Paris, 1979; Robert POROD, Lukians Schrift 
„Wie man Geschichte schreiben soll”. Kommentar und Interpretation, Phoibos, Viena, 2013; 
Johannes ARNOLD, Der Wahre Logos des Kelsos. Eine Strukturanalyse în coll. Jahrbuch fiir 
Antike und Christentum, Ergănzungsband, vol. 39, Aschendorft, Munster, 2016; Anthony C- 
Loop, The Anatomy of Neoplatonism, Clarendon Press, Oxford, 1990; Jens HALFWASSEN, 

Plotin und der Neuplatonismus, C.H. Beck, Miinchen, 2004; Daniel BOYARIN, Mourir pour 
Dieu: Linvention du martyre aux origines du judaisme et du christianisme, Ed. Bayard, 
Paris, 2004; Evangelia VAnEssIs, Die Andersheit bei Plotin, B.G. Teubner, Stuttgart, 1996; 
Les martyrs de Lyon (177). Colloque international du Centre national de la recherche scien- 
tifique, Lyon, 20-23 septembre 1977, în coll. Collogques Internationaux du Centre National de 
la Recherche Scientifique, vol. 575, Ed. du C.N.R.S., Paris, 1978; Hans Urs von BALTHASAR, 
The Moment of Christian Witness, Ignatius Press, San Francisco, 1994. 


IV.2. Răspândirea creştinismului 
până la începutul secolului al IV-lea" 


[V.2.1. Misiunea Sfinților Apostoli și a ucenicilor lor 


Tabloul general al răspândirii credinţei creştine de la întemeierea 
Bisericii până la începutul secolului al IV-lea se bazează pe mărturiile 
din următoarele categorii de documente: a. pentru primul secol, scrie- 
rile Noului Testament, mai ales cartea Faptele Apostolilor, apoi Epistolele 
pauline, Epistolele sobornicești şi Apocalipsa Sf. Apostol și Evanghelist 
loan; b. pentru cel de-al II-lea secol, Actele martirice, operele Părinților 
Apostolici şi cele ale Apologeţilor creștini; c. pentru secolul al III-lea şi 
inceputul celui de-al IV-lea, sursele se înmulţesc și, pe lângă Actele mar- 
tirice şi Scrierile Apologeţilor, se adaugă informaţiile din operele unor 
teologi din această epocă, cum au fost Clement Alexandrinul (150-215), 
Origen (185-254), Sf. Ciprian al Cartaginei (200-258) ş.a. Cea mai cu- 
prinzătoare prezentare privind răspândirea creştinismului pe parcursul 
primelor trei secole a fost elaborată de istoricul bisericesc Eusebiu, epis- 
copul Cezareei Palestinei (265-340), intitulată Istoria Bisericească, în 
zece cărți, care prezintă istoria Bisericii de la întemeiere până în anul 
324. Informaţiile privind răspândirea creştinismului pe parcursul pri- 
melor trei secole creştine au fost completate în timpurile moderne prin 
mărturiile Bisericilor locale, fie scrise sau monumentale. În sfârşit, 
Situația Bisericii pe parcursul primului secol după Hristos a fost mult 

mai intens studiată decât cea din cele două secole care au urmat, data; 
tă interesului cercetătorilor față de epoca apostolică şi faţă de momen 
trecerii de la aceasta la epoca post-apostolică. 

Prima generație de misionari creştini a fost constituită din cei doi. 
sprezece Apostoli şi cei 72 de ucenici ai Domnului (Luca 10, 1-24) 2Doj 
din cei 7 diaconi și din toți ucenicii Apostolilor. Desigur, mulţi dintre 
cei care au avut prilejul să-L urmeze și să-L asculte pe Mântuitorul în 
timpul activității Sale pământești, precum şi cei care au beneficiat de 
vindecări prin harul Său au devenit mărturisitori ai credinţei lor în lisus | 
Hristos, ca Domn și Mântuitor. Momentul istoric al intrării Bisericii 
lui Hristos în istorie s-a petrecut în ziua Pogorârii Sfântului Duh peste 
cei doisprezece Apostoli, care, inspirați de harul Duhului Sfânt, au în- 
ceput să vorbească în limbile celor adunaţi acolo. În acele zile se aflau 
la Ierusalim mulți oameni cu prilejul Sărbătorii Corturilor, şi anume 
„parți şi mezi şi elamiţi şi cei ce locuiesc în Mesopotamia, în ludeea şi | 
în Capadocia, în Pont și în Asia; în Frigia şi în Pamfilia, în Egipt și in 
părțile Libiei cea de lângă Cirene, şi romani în treacăt, iudei şi prozeliţi 
cretani şi arabi” (Faptele Apostolilor 2, 9-11). Toţi aceşti oameni îi auzeau 
pe Apostoli vorbindu-le pe înțelesul lor şi, primind credinţa în Hristos, 
s-au botezat „ca la trei mii de suflete” (Faptele Apostolilor 2, 41). Cei nou 
botezați, evrei sau prozeliți din Iudeea şi din diaspora iudaică, s-au în- 
tors la casele lor și au constituit primele nuclee ale comunităților creștine 
în localitățile din care proveneau. Așa se explică faptul că atunci când 
Sfinții Apostoli au ajuns pentru prima dată în unele dintre marile orașe 
ale Imperiului Roman, cum a fost cazul la Efes sau la Roma, ei au gâ- 
sit acolo o comunitate creştină constituită mai înainte. În călătoriile lor 
misionare, Apostolii, după cum vedem în cazul Apostolului neamurilor, 
când ajungeau într-o localitate, mergeau mai întâi la sinagogă şi primul 
cerc de adresanţi ai predicii lor era reprezentat de evreii din diaspora. 

În urma misiunii Sfinţilor Apostoli şi a ucenicilor lor, către sfârşitul 
secolului I d.Hr. existau comunităţi creştine în: Iudeea, Siria, Asia Mică 
Armenia, Egipt, Grecia şi Italia. Prin urmare, pornind de la Ierusalim, 
credința creştină s-a răspândit în Orientul Mijlociu, apoi în Asia Mică, 
în insula Cipru, Egipt, Peninsula Balcanică şi Italia. Înspre Răsărit 

creștinismul s-a răspândit dincolo de graniţele Imperiului Roman, în 
Arabia şi India, prin activitatea Sf. Apostol Toma, apoi în sud, până 
în Etiopia, prin activitatea Sf. Apostol Filip, iar la Dunărea de Jos şi în 
părțile Mării Negre (Pontus Euxinus), prin activitatea Sf. Apostol Andrei, 
cel dintâi chemat la apostolie. Astfel, credința creştină s-a răspândit mai 
ales în jumătatea de răsărit a Imperiului Roman, iar direcțiile geografi- 
ce ale acestei răspândiri au atins mai întâi cetăţile de pe coastele Mări 
Mediterane, iar mai pe urmă au avansat spre interior. În comunitățile 
creştine pe care le înfiinţau, Sfinţii Apostoli au așezat episcopi și au or- 
ganizat aceste comunităţi. La început, majoritatea creștinilor provenea 
din rândurile claselor de jos și de mijloc, dar, încă din epoca apostoli- 
că, au primit credința creştină și persoane de rang social înalt, precum 
Sergius Paulus, proconsulul Ciprului (cf. Faptele Apostolilor 13, 7 ş.u.), şi 
Dionisie Areopagitul, la Atena (cf. Faptele Apostolilor 17, 34). 

În raporturile primei comunități creştine cu iudaismul, s-au mani- 
festat două curente: unul reprezentat de ucenicii Domnului, care, după 
întemeierea Bisericii, au continuat pentru o perioadă de timp să partici- 
pe la serviciile religioase de la templu, iar al doilea curent era reprezen- 
tat de gruparea „eleniștilor”. Aceştia din urmă pledau pentru o rupere 
radicală faţă de tradiţiile iudaice, care, conform acestora, nu mai aveau 
niciun sens, deşi majoritatea lor provenea dintre iudei. Un prim repre- 
zentant al categoriei eleniştilor în Biserica primară este considerat Sf. 
Arhidiacon Ştefan, care a devenit primul martir creştin, pentru predica 
sa aspră la adresa iudeilor, pe care i-a socotit „tari în cerbice și netăiați 
imprejur la inimă şi la urechi”, care „pururea staţi împotriva Duhului 
Sfânt, precum şi părinţii voştri, aşa și voi!” (Faptele Apostolilor 7, 51). 
Se pare că gruparea eleniștilor a plecat prima din Ierusalim şi s-a aşezat 
la Antiohia, unde au apărut tulburările privind condiţiile de primire în 
Biserică a celor dintre neamuri sau a păgânilor, tulburări rezolvate prin 
hotărârea Sinodului Apostolic de la Ierusalim. 

Răspândirea creştinismului pe parcursul primelor trei secole a fost 
susținută mai ales prin doi factori specifici acestei perioade, şi anume: 
a. activitatea harismaticilor; b. exemplul martirilor, prin jertfa lor pen- 
tru credinţa în Hristos. Harismaticii erau creştinii care au primit de la 

Duhul Sfânt daruri speciale, ca: săvârșirea de minuni, pro 
Cuvântului sau vindecarea celor bolnavi. Prin săvârşirea acestor ; te, 
harismaticii convingeau pe oamenii din acel timp de valoarea Cta a 
în lisus Hristos. Martirii s-au comportat cu mult curaj şi demnita, i 
timp ce erau schingiuiți, iar prin aceasta ei au impresionat chiar . E | 
care îi persecutau. Dimensiunea misionară a martiriului este atât de a 
exprimată de Tertulian prin cuvintele: „Sângele martirilor este sămmăne 
creştinilor” (Apologeticum 50). i 


POvăq,: 


lea 


În legătură cu răspândirea creştinismului la începutul secolulu; A 
II-lea, o mărturie importantă provine de la scriitorul păgân Pliniu ce 
Tânăr (61-113), în scrisoarea sa către împăratul Traian (98-117), prin 
care guvernatorul Bitiniei își manifesta îngrijorarea că „superstiţia cea 
mare s-a răspândit pretutindeni” (Scrisoarea X, 97), iar prin aceasta se 
goleau templele păgâne. În aceeași perioadă, creştinii aveau conștiința 
răspândirii lor, așa cum mărturiseşte Tertulian prin cuvintele: „Suntem 
de ieri și am umplut toate ale voastre: orașele, insulele, locurile întări- 
te, municipiile, târgurile, chiar castrele, triburile, decuriile, palatul, se- 
natul, forul, nu v-am lăsat decât templele” (Apologeticum 37). Astfel, 
pe parcursul secolului al II-lea, s-au înmulțit comunităţile creștine din 
Capadocia, Bitinia, Galatia, Africa Proconsulară, în jurul Cartaginei ş.a. 
Sf. lustin Martirul şi Filosoful (165) preciza, în prima jumătate a acestui 
secol, că nu exista popor la care să nu fi fost predicat Hristos. Iar Sfântul 
Averchie, episcopul Hierapolei, mărturisea, pe la anul 180, că de la Roma 
şi până la Eufrat a găsit Biserici, creştini, Sfânta Euharistie şi simbolul 
Mântuitorului. Specifică pentru secolul al II-lea a fost însă răspândirea 
creştinismului în partea occidentală a Imperiului Roman, iar în acest 
sens, Sf. Irineu de Lyon (202) afirma, pe la anul 190, că: „creştinismul 
s-a răspândit şi în provinciile Iberia (Spania), Germania, la celții din 
Galia şi Britannia” (Adversus Haeresis 1, 10, 2). Prin urmare, în această 
perioadă, creştinismul s-a consolidat în provinciile în care pătrunsese 
încă din secolul precedent şi s-a răspândit în special în Occident, astfel 

că, la sfârşitul secolului al II-lea, credința creştină pătrunsese practic în 
toate provinciile Imperiului Roman, cel puţin în marile centre urbane. 

Răspândirea şi dezvoltarea Bisericii creştine în diferitele provin- 
cii ale Imperiului Roman în această perioadă este exprimată, mai ales, 
prin numărul mare de martiri din Răsărit, din Africa, dar și din Galia. 
Actele martirice ne oferă mărturii succinte, dar foarte valoroase, despre 
prezenţa creştinilor în diferite părți ale Imperiului Roman, precum și 
despre tăria credinței martirilor în lisus Hristos. Dintre aceste documen- 
te amintim, pentru secolul al II-lea: Martirul Sfântului Policarp, săvârşit 
la Smirna, în ziua de 23 februarie 155; Martiriul Sfinților Mucenici 
Justin, Hariton, Evelpist, Hierax, Peon și Liberian la Roma, în luna iunie 
165; Martirii de la Lyon, în luna august, anul 177; Martiriul Sfântului 
Apoloniu la Roma, în ziua de 21 aprilie 184. Pe lângă aceste mărturii 
care se referă la creştinii din centre importante ale Imperiului Roman, 
amintim şi Martiriul Sfinţilor Scilitani, care au suferit moarte martirică 
la Cartagina, în ziua de 17 iulie 180, la începutul domniei împăratului 
Commodus (180-192). Din acest grup făceau parte următorii doispre- 
zece creştini: Speratus, Nartzalus, Cittinus, Veturius, Felix, Aquilinus, 
Laetantius, Januaria, Generosa, Vestia, Donata şi Secunda, deci şapte 
bărbaţi şi cinci femei. Majoritatea numelor acestora sunt latine, dar 
două din ele sunt africane, respectiv ale lui Nartzalus şi Cittinus, deci în 
acest grup se numărau cel puțin doi băștinași. În al doilea rând, se ştie 
că acești creștini erau din localitatea Scilli, despre care nu se cunoaşte 
exact unde se afla şi nici cât era de mare. Singurul lucru care se poate 
presupune este că Scilli se afla în provincia Africa Proconsularis, căci 
aceşti martiri au fost judecaţi la Cartagina, capitala acestei provincii. 
Acest amănunt este semnificativ, căci demonstrează că, în a doua jumă- 
tate a secolului al II-lea, existau comunități creştine în nordul Africii, nu 
numai în marile oraşe, ci şi în alte localităţi. 

Aşa cum se precizează în documentul menţionat, care este pri- 
mul text creştin de limbă latină, creştinii scilitani au fost judecați și 
condamnaţi la moarte de proconsulul Saturninus, despre care Tertulian 
afirma că a fost „cel care aici a ridicat primul sabia împotriva noastră” 
(Ad Scapulam 3, 4). Pe baza acestei mărturii, se consideră că grupul celor 

doisprezece scilitani ar fi fost primii martiri creştini din acea Prov; 
cie. Conducătorul grupului scilitan era, după toate aparențele, Sl 
care a fost cel mai îndelung interogat şi, cum acesta purta cu e] sa > 
gaj („lădiță” după traducerea Pr. |. Rămureanu, Actele martirice, p 0) 
proconsulul l-a întrebat ce lucruri poartă cu el, iar Speratus a Tăspune 
„cărțile sfinte şi scrisorile lui Pavel, un bărbat drept” (12). Şi acest ser 
nunt este extrem de important, întrucât arată că, la aproximativ un sm 
și jumătate de la redactarea lor, epistolele Sf. Apostol Pavel erau foare 
răspândite şi, din câte se pare, traduse deja în limba latină. 

În sfârşit, o altă dovadă a răspândirii şi mai ales a dezvoltării Bisericii 
pe parcursul secolului al II-lea a fost organizarea învățământului teolo. 
gic creștin, începând cu Școala catehetică de la Alexandria, înființată pe 
la jumătatea acestui secol. Primul conducător şi reprezentant al acestei 
şcoli a fost Panten (1215), despre care se crede că ar fi desfăşurat şi o ac- 
tivitate misionară dincolo de granițele de Răsărit ale Imperiului Roman. 
Această școală este considerată prima instituție creştină de învățământ 
superior, organizată după modelul școlilor filosofice păgâne, în care se 
preda însă teologia, retorica, literatura clasică şi filosofia eclectică. Lui 
Panten i-a urmat la conducerea şcolii Clement Alexandrinul (150-215), 
care a activat şi la începutul secolului al III-lea, după acesta urmând 
discipolul său Origen. Clement s-a remarcat prin scrierile sale: Îndemn 
către greci, Pedagogul, Stromatele, Care bogat se va mântui ş.a., prin care 
a adus o contribuţie importantă la dezvoltarea teologiei creştine. Școala 
din Alexandria a stimulat, în mod considerabil, misiunea creștină din 
acea perioadă de timp și a contribuit la delimitarea gândirii creștine faţă 
de tradiţia filosofică păgână. 


[V.2.3. Răspândirea creștinismului în secolului al III-lea 


Pe parcursul secolului al III-lea şi la începutul secolului al IV-lea, 
autoritățile romane au intensificat şi generalizat persecuțiile împotriva 
creştinilor, de data aceasta urmărindu-se nu doar eliminarea creştinilor 
luaţi individual, ci desființarea Bisericii ca instituţie în integralita- 
tea ei. Din şirul mare de martiri care au pătimit în această perioadă, 

amintim pe cei ale căror acte martirice s-au păstrat şi anume: 1. Martiriul 
Sfintelor Perpetua și Felicitas, împreună cu alţi patru creştini, care s-au 
săvârșit la Cartagina, în data de 7 martie 203; 2. Martiriul Sfântului 
Pioniu, preot, și al celor dimpreună cu el, care au pătimit la Smirna în 
Asia Mică, în ziua del2 martie 250; 3. Martiriul Sfinților Carp, Papil 
și Agatonica, întâmplat tot în Asia Mică, la Pergam, la data de 13 oc- 
tombrie 250; 4. Actele proconsulare ale Sfântului Ciprian, episcopul 
Cartaginei, martirizat în acest oraş la 14 septembrie 258; 5. Martiriul 
Sfântului Montanus, presbiterul din Singidunum, un preot daco-roman, 
săvârşit în data de 26 martie 304; 6. Martiriul Sfintelor Agapi, Irina şi 
Hiona, care au mărturisit pe Hristos în Tesalonic la data de 1 aprilie 304; 
7. Martiriul Sfântului Irineu, episcop de Sirmium, în ziua de 6 aprilie 304; 
8. Actele Sfântului Euplus, martirizat la Catania, în Sicilia, la 12 august 
304; 9. Martiriul Sfântului Dasius, la Axiopolis (Cernavodă), în data de 
20 noiembrie 304; 10. Martiriul Sfântului Alexandru romanul, martirizat 
lângă Roma, la începutul secolului al IV-lea şi 11. Testamentul Sfinților și 
slăviților patruzeci de martiri ai lui Hristos, care s-au săvârșit în Sevastia 
(Armenia), în data de 9 martie 320. 

Din această listă de martiri observăm că cei mai mulți proveneau 
din Moesia sau de la Dunărea de Jos, din timpul domniei lui Galeriu, 
care, între anii 293-305, a fost asociat la domnie de socrul său, împăra- 
tul Dioclețian (284-305), iar între anii 305-311 a domnit ca august. Din 
acestea reiese nu numai faptul că Galeriu l-a determinat pe Dioclețian 
să-i persecute pe creştini, ci şi acela că în teritoriul controlat de el, 
Galeriu, care avea reşedinţa la Sirmium, a aplicat cu asprime măsurile 
împotriva creştinilor. În al doilea rând, mai observăm că, la începutul 
secolului al IV-lea, tot mai mulți martiri erau din rândul armatei, aşa 
cum au fost Sfinţii Dasius şi Alexandru. Acest lucru dovedește că, în 
această perioadă de timp, creştinii s-au înmulțit tot mai mult în rându- 
rile armatei şi, cum legiunile erau mutate dintr-o regiune în alta, soldaţii 
creştini au avut şi un rol misionar. 

În ciuda persecuțiilor tot mai aspre din partea autorităților romane, 
Biserica s-a dezvoltat şi s-a consolidat, devenind o realitate social-spiri- 
tuală pe care autorităţile romane nu mai puteau să o treacă cu vederea. 

Un exemplu al acestei evoluţii îl constituie faptul că în această perioa- 
dă au iost organizate mai multe sinoade regionale, cu zeci de episcopi 
Primele sinoade organizate de Biserică, după Sinodul Apostolic de la 
Ierusalim, au avut loc pe parcursul ultimelor decenii ale secolului al II-lea 
impotriva montanismului, precum şi în legătură cu problema datei 
Paştilor. Pe parcursul secolului al III-lea, numărul sinoadelor locale sau 
regionale, organizate în diferite părți ale Imperiului Roman, a crescut 
Un astfel de sinod s-a desfășurat la Cartagina pe la jumătatea acestui 
secol, în legătură cu disputa privind maniera de primire a ereticilor în 
Biserică, respectiv dacă trebuie rebotezaţi sau nu. Astfel, în documen- 
tul intitulat Sententiae episcoporum numero LXXXVII de hereticis bap- 
tizandis, sunt reproduse numele şi reşedinţa a 87 de episcopi care au 
participat la Sinodul de la Cartagina, din 1 septembrie 256, prezidat de 
Sfântul Ciprian. Aceşti episcopi reprezentau eparhiile din următoarele 
provincii: Africa Vetus (31 episcopii); Africa Nova, mai târziu Byzacena 
(27 de episcopii); Tripolitania (5 episcopii); Numidia (24 episcopii). 
Aceste informaţii oferă un tablou impresionant al Bisericii din Africa, 
unde creştinismul a pătruns mai târziu decât în Siria sau în Asia Mică. 
La scurtă vreme după aceea, s-au ținut sinoade și la Antiohia în legă- 
tură cu erezia lui Pavel de Samosata (200-275), situaţie în care a intervenit 
probabil la intervenţia comunității creştine din Roma, chiar împăratul 
Aurelian (270-275). După unele estimări, în jurul anului 300, în unele 
zone din Bitinia, Frigia, Pisidia şi Armenia, majoritatea populaţiei era 
formată din creștini. Această afirmaţie nu este exagerată, dacă luăm în 
considerare faptul că regele Tiridate a declarat credinţa creştină religie 
oficială în regatul său, Armenia, în anul 301, acesta devenind primul stat 
creştin din istoria omenirii. La începutul secolului al IV-lea, mai ales la 
lucrările Primului Sinod Ecumenic de la Niceea (325), sunt cunoscuți 
zot mai multi episcopi din afara granițelor Imperiului Roman, ceea ce in- 
dică în mod clar câ creștinismul s-a răspândit dincolo de limesul roman, 
cei mai târziu câtre sfârşitul secolului al III-lea. 
Comunităţi creştine mai importante în această perioadă erau în 
estinz, de unde a început misiunea creştină, anume la Cezareea 
palestinei, metropola provinciei, unde Origen a înfiinţat, în secolul 

a] III-lea, o Școală catehetică şi unde învățatul preot Pamfil a înfiinţat o 
bibliotecă foarte importantă. Aici a comandat Sf. Constantin cel Mare 50 
de exemplare de lux ale Sfintei Scripturi. Tot în această cetate a păstorit și 
cunoscutul istoric bisericesc, episcopul Eusebiu. La începutul secolului 
al IV-lea, în Palestina mai existau scaune episcopale la: Ierusalim, Gaza, 
Emaus şi Elefteropolis. În vecinătatea Palestinei, centre episcopale erau în 
Fenicia la: Tyr, Sidon, Ptolemaida, Berit, Biblos; apoi în Arabia, la Bostra, 
cunoscută prin episcopul Beril, întors de la erezia antitrinitară de către 
Origen. Între comunităţile creștine din Siria menţionăm: Antiohia, cu 
o Școală exegetică importantă din a doua jumătate a secolului al III-lea, 
apoi la Damasc, Bereea, Apameea, Samosata. În Siria Orientală, numită 
Mesopotamia, formată din Oshroene şi Adiabene, centrul creştin cel mai 
important era la Edessa, oraş în care exista, spre anul 200, un lăcaş de 
cult public şi o şcoală creştină. În provinciile Asiei Mici erau comunități 

numeroase la Efes, Smirna, Philadelphia, Pergam, Tiatira, Laodiceea, 

Hierapolis, Niceea şi Calcedon. În provinciile sudice ale Asiei Mici, 

comunități creştine existau în: Cilicia, Pamfilia, Licia, apoi în cele interi- 

oare: Licaonia, Pisidia şi Galatia. Însemnate comunități creștine erau în 

Asia Mică şi la Tars, Mira, Iconiu, Attalia, Perga, Listra, Derbe şi Ancira. 

În Cipru, credinţa creștină era de origine apostolică și centre mai im- 

portante erau la Salamis, primul oraș în care s-a oprit Apostolul Pavel 

cu Barnaba, care era de origine din acest oraș, apoi Paphos și Larnaca, 

unde a activat Sfântul Lazăr. 


1V.2.4. Răspândirea creștinismului la începutul secolului al IV-lea 


La începutul secolului al IV-lea, Biserica Egiptului era reprezentată de 
mulți episcopi, iar scaunul Alexandriei ajunsese cel mai important din tot 
Orientul. În Egipt existau alte episcopii la Nicopolis, Arsinoe, Hermopolis 
și Lycopolis. Din Egipt, creştinismul s-a răspândit în Etiopia, deşi nu 
avem ştiri despre o activitate misionară aici până în secolul al IV-lea. 
În Peninsula Balcanică, în Tracia, centre episcopale importante erau 
la Heracleea Traciei, Byzantion şi Filipopole. Apoi în Grecia amintim 
centrele episcopale de la Tesalonic, Larissa, Corint, Atena şi Nicopolis. 

Înspre nord-vest, credința creştină s-a răspândit în Moesia Superioară, | 
Sardica (Sofia) și Singidunum (Belgrad), apoi în prefectura Illyricum, la 
Dyrrachium, Scupi şi la Sirmium, capitala provinciei Pannonia. 

În provinciile Raetia şi Noricum (Austria de astăzi), creştinismul a 
pătruns încă din secolul al II-lea, prin soldații creştini din legiunile în- 
cariiruite acolo. Mărturie în acest sens este ploaia miraculoasă din anul 
175, în timpul unei bătălii a romanilor sub comanda împăratului Marcus 
Aurelius împotriva marcomanilor, prin care romanii au câștigat în mod 
surprinzător, ploaia fiind atribuită rugăciunilor creştinilor din armata 
imperială. O altă mărturie în același sens este martiriul Sfântului Florian, 
îost ofițer în armata romană, la data de 4 mai 304, în localitatea Lauriacum, 
astăzi Lorch lângă Enns în Austria Superioară. În Italia, centre creştine 
importante erau la Roma, Ostia, Neapole, Ravenna şi Mediolanum. 

Cu privire la răspândirea creştinismului în Galia, Sf. Grigorie de 
Tours (538-594) afirma, în lucrarea sa Istoria francilor, că în timpul 
persecuției lui Deciu (249-251), „episcopii de la Roma” au trimis pe 
următorii șapte misionari în Galia: Graţian la Tours, Trofim la Arles, 
Paul la Narbonne, Saturnin la Toulouse, Dionisie (Denis) la Paris, 
Austremonius la Clermont şi Marţial la Limoges. Pe baza studierii 
cataloagelor episcopilor locali, la începutul secolului al IV-lea, înain- 
te de 313, existau în Galia aproximativ treizeci de scaune episcopale. 
Activitatea acestor misionari, deveniți sfinți fondatori de Biserici lo- 
cale, este confirmată prin lista episcopilor participanți la sinodul de la 
Arelate (Arles), din data de 1 august 314, la care au participat următorii 
episcopi: Marinus de Arelate, Oresius de Marsilia, Daphnus de Vaison, 
Verus de Vienne, Vocius de Lyon, Mamertin de Eauze, Avitianus de 
Rouen, Riticius de Autun, Betause de Reims, Orientalis de Bordeaux, 
Agrice de Tr&ves, Maternus de Cologne (K6ln) în Germania, un €pi- 
scop din Galicia (Spania), al cărui nume nu se cunoaște, și trei episcopi 
din Britannia: Eborius de Eboracum (York), Restitutus de Londinium 
(Londra) și Adelfius de civitate Colonia Londenensium, precum şi un 
episcop Faustus de Thuburbo Majos din Tunisia. 

Exprimat în cifre, în anul 250, creştinii din Galia reprezentau 2% 
din populaţia totală, iar în timpul Sf. Constantin cel Mare, între 5-10 

procente. Nu se cunosc cifre exacte în legătură cu procentajul creştinilor 
din partea de Răsărit a Imperiului Roman, dar este sigur că acesta era 
mult mai mare decât cel din partea apuseană. În legătură cu numărul 
total al creştinilor în anul 313, când Sf. Împărat Constantin cel Mare a 
publicat, împreună cu împăratul Liciniu, Edictul de la Mediolanum, se 
apreciază că acesta era de 3 până la 4 milioane, reprezentând aproximativ 
1/5 din totalul populaţiei Imperiului Roman. Chiar dacă erau minoritari, 
pe parcursul primelor trei secole după Hristos, creștinii au jucat un rol 
foarte important în sânul societăţii greco-romane în decadență. Acest rol 
a fost comparat de Epistola către Diognet cu rolul sufletului în trup: „ce 
este sufletul în trup, aceea sunt creştinii în lume. Sufletul este răspândit în 
toate mădularele trupului, iar creştinii în toate orașele lumii [...]. Sufletul 
este închis în trup, dar el ţine trupul; și creștinii sunt închiși în lume, 
ca într-o închisoare, dar ei ţin lumea” (Epistola către Diognet, VI, 1, 2, 
7). Credinţa creştină a fost într-adevăr fermentul care a regenerat lumea 
antică şi a deschis perspectivele unei noi epoci în istoria omenirii. 

IV 3. Ereziile iudaizante, iudeo-gnosticii. Simon Magul' 


IV_3.1. Aspecte generale 


Biserica s-a confruntat de la început cu tulburări de ordin doctrinar, 
prin apariția unor interpretări greșite referitoare la învăţătura predată 
de Mântuitorul lisus Hristos prin Sfinţii Săi Apostoli. Interpretările 
acestea au fost numite în scrierile Noului Testamente „eresuri” sau 
erezii, despre care Sf. Apostol Pavel afirmă în prima sa Epistolă către 
Corinteni că „trebuie să fie între voi şi eresuri, ca să se învedereze între 
voi cei încercaţi” (1 Corinteni 11, 19). Pe de altă parte, Sf. Apostol Petru 
ne oferă o definiție mai precisă a ceea ce însemnau aceste eresuri, în cea 
de-a doua Epistolă a sa, prin cuvintele: „Dar au fost în popor şi proroci 
mincinoşi, după cum şi între voi vor fi învățători mincinoşi, care vor 
strecura eresuri pierzătoare şi, tăgăduind chiar pe Stăpânul Care i-a 
răscumpărat, îşi vor aduce lor grabnică pieire” (2 Petru 2, 1). Eresurile 
sau învățăturile greşite sunt deci pierzătoare de suflet şi aduc celor 
care le propagă „grabnică pieire”. În sfârşit, Sf. Apostol Pavel atrăgea 
atenția colosenilor să ia aminte să nu le fure cineva minţile „cu filoso- 
fia şi cu deșarta înșelăciune din predania omenească, după înțelesurile 
cele slabe ale lumii şi nu după Hristos” (Coloseni 2, 8). Eresurile sau 
învăţăturile greșite pierzătoare de suflete își au, prin urmare, originea 
în „predania omenească”, nu în învăţătura transmisă de Hristos. 


" Capitol elaborat de Pr. prof. dr. Viorel loniţă. 

Primele eresuri au apărut în Biserică încă din epoca apostolică şi 
se retereau la Persoana Mântuitorului lisus Hristos, așa cum arată Sf. 
Apostol loan în cea de a doua Epistolă a sa: „Pentru că mulți amăgi- 
tori au ieşit în lume, care nu mărturisesc că lisus Hristos a venit în 
trup; acesta este amăgitorul şi antihristul” (2 loan 7). Același Apostol 
arăta credincioşilor cum să recunoască dacă un duh este sau nu de la 
Dumnezeu, precizând că numai acel duh este de la Dumnezeu „care 
mărturiseşte că Iisus Hristos a venit în trup” (1 loan 4, 2). Învățăturile 
greşite cu privire la Persoana Mântuitorului lisus Hristos apărute în pe- 
rioada apostolică sunt semnalate mai ales de Sf. Apostol loan, carea trăit 
cel mai mult dintre toţii Apostolii; deci aceste erezii au apărut deja în a 
doua jumătate a secolului 1 d.Hr. 

Primul Sfânt Părinte al Bisericii care a combătut toate ereziile apă- 
rute în Biserică până la el a fost Sfântul Irineu, episcop de Lugdunum 
(Lyon, 4202), care era de origine din Smirna, unde l-a cunoscut pe 
Sfântul Policarp, fost ucenic al Apostolilor. Sfântul Irineu a combătut 
ereziile împotriva credinţei celei adevărate şi a fixat criteriile de propo- 
văduire şi de recunoaştere a adevărurilor creștine pe baza Sfintei Tradiţii 
(paradosis). Din aceste mărturii vedem că printre primele erezii apărute 
in Biserică, pe parcursul primelor trei secole, au fost cele a căror doctri- 
nă cuprindea atât elemente din tradiția creştină, cât și din tradiţia iudai- 
că, de aceea ele au fost numite erezii iudaizante. Din această categorie 
fac parte mai ales ebioniții şi nazareii. O altă grupare de eretici din acea 
perioadă se situa între curentul iudaizant şi cel gnostic şi din această ca- 
tegorie amintim pe elchesaiţi, precum şi curentul reprezentat de scrieri- 
le „pseudo-clementine”. În sfârşit, printre primii eretici care au tulburat 
Biserica este menţionat Simon Magul, strămoșul tuturor ereziilor. 


1V.3.2. Ebioniţii 


Ebioniţii îşi trăgeau numele de la cuvântul aramaic „ebionim”, care 
inseamnă sărac, prin acest termen fiind definită o grupare de iudeo- 
creştini, care pe la anii 66-67 s-a separat de Biserica Sfinţilor Apostoli 
și s-a retras din ludeea, dincolo de Iordan. Această grupare era încă 

Una dintre trăsăturile specifice ereziei ebioniţilor era că ei respin- 
seau învățătura despre fecioria Maicii Domnului şi afirmau, pe baza 
versetului din Isaia 7, 14 în traducerea lui Teodot și Aquila, că Iisus 
s-a nzscut dintr-o femeie tânără (neanis), nu dintr-o fecioară (parthe- 
710). Potrivit mărturiei lui Ipolit Romanul (170-235), din lucrarea sa 
Combaterea tuturor ereziilor, ebioniţii trăiau după obiceiurile iudeilor 
și afirmau că ei sunt îndreptaţi prin Lege, aşa după cum şi lisus S-a in 
dreptat prin urmarea Legii și de aceea el este Cel uns ( Hristos). Iar dacă 
un altul ar fi împlinit prescripțiile Legii, atunci şi acesta ar fi devenit Cel 
uns. Astfel, conform ebioniţilor, lisus ar fi fost un om ca Oricare altul 
(Refutatio Omnium Haeresium VII, 34, 1-2). Ca toţi ereticii iudaizant» 
ebioniţii respingeau în bloc scrierile Sf. Apostol Pavel, pe care îl socotez! 
că a apostaziat de la Lege. În legătură cu Evanghelia folosită de china, 
Sfântul Irineu credea că este cea după Matei. Origen ( 185-254) ai 
că ereticii foloseau o Evanghelie cu denumirea „după cei doisprez” 

A doua grupă era considerată cea a ebioniților moderați, căci serbau 
sabatul, dar şi duminica. Ebioniţii şi-au pierdut urma pe parcursul seco- 
lului al IV-lea, după Sinodul I Ecumenic (325), când Biserica a putut să 
ia o atitudine mult mai hotărâtă împotriva tuturor ereziilor. 


IV.3.3. Nazareii 


Nazareii sunt amintiți pentru prima dată de Sf. Epifanie de Salamina 
(315-403) în lucrarea sa Panarion, în care acesta vorbeşte despre o 
sectă iudeo-creştină cu numele „nazarei', care se deosebeşte de secta 
ebioniților. Mult mai importantă este mărturia Fericitului Ieronim (347- 
420), care a călătorit prin Orient şi a întâlnit o comunitate de nazarei în 
orașul Bereea, din Siria, despre care spune că foloseau Evanghelia după 
Matei în limba ebraică. Despre nazarei, Fericitul leronim mai afirmă că 
sunt „condamnați de către farisei până astăzi. Ei cred în lisus Hristos, 
Fiul lui Dumnezeu, născut din Fecioara Maria; Acesta este Același care 
a suferit sub Pontius Pilatus şi a înviat din morți, în care credem și noi. 
Însă întrucât ei vor să fie în același timp şi iudei şi creştini, nu sunt nici 
iudei, nici creștini” (Epistola 112 către Augustin 13). 

Nazareii dețineau cărţile Noului Testament, dar şi pe cele ale 
Vechiului Testament după canonul iudaic. Ei trăiau după Lege, dar cre- 
deau în Hristos, în învierea morţilor şi în faptul că întreaga creaţie a fost 
creată de Dumnezeu. Mărturiseau că există un singur Dumnezeu şi că 
lisus Hristos este Fiul Său. Evanghelia pe care a aveau nazareii era mai 
completă decât cea pe care o aveau ebioniţii. Fericitul leronim afirmă că 
a văzut Evanghelia nazareilor şi că a tradus-o în greacă și latină, dar nu 
s-a păstrat o astfel de traducere, iar cercetătorii cred că Ieronim a văzut 
numai unele fragmente ale acelei Evanghelii, care nu este sigur că ar fi 
fost cea scrisă de Evanghelistul Matei. De la cei doi autori citați provin și 
informaţiile privind zonele de răspândire a nazareilor, şi anume în regi- 
unea Bereea, în Celesiria şi în Decapolis, unde sunt întâlniți şi ebioniţii, 
cu alte cuvine în Siria şi în Transiordania. Soarta nazareilor a fost strâns 
legată de cea a ebioniţilor, cu care au fost adesea confundați, iar urma lor 
a dispărut pe parcursul secolului al IV-lea. 

Cele mai vechi mărturii creştine despre învățătura elchesaiților pro- 
vin din lucrarea Combaterea tuturor ereziilor a Sf. Ipolit Romanul (170- 
235), potrivit căruia premergătorul acestei grupări ar fi fost un misionar 
din Apamea în Celesiria, pe nume Alcibiade, care a ajuns să predice la 
Roma în cel de-al treilea an al domniei împăratului Traian, deci la înce- 
putul secolului al II-lea. Alcibiade afirma că iertarea păcatelor se poale 
obține printr-un al doilea botez. Această învăţătură se baza pe o Ea 
pe care Alcibiade ar fi dus-o cu el la Roma și care ar fi fost descoperii 
de un înger de dimensiuni foarte mari, aflat în compania unei femel 
tot atât de mari. Îngerul ar fi fost Fiul lui Dumnezeu, iar femeia, Dubu 
Sfânt. Cartea aceea a fost primită de un om drept pe nume Elchasa» ai 
Serri în Parţia, şi acesta ar fi predat-o unui oarecare Sobiai, care de fap ; 
înseamnă botez. Deci cartea descoperită prin Elchasai era adresată UP « 
comunităţi din Mesopotamia, care practica repetarea botezului penti 
diferite curăţiri sau vindecări. vit 

La Roma, Alcibiade predica practicarea unei vieţi morale aaa 
Legii lui Moise şi tăierea imprejur, care constituiau elementele og i 
te ale acestei secte. Despre Iisus Hristos, el spunea câ a devenit pei 
toţi ceilalți oameni, însă Hristos nu s-a născut atunci când cr ed pţe: pe- 
ci E] s-a născut de mai multe ori şi revine în lume prin aceea câ re 

orbea desp 


regrinează dintr-un trup în altul. În sfârşit, Alcibiade v 

prevestirea viitorului cu ajutorul astrologiei şi recomanda practicarea 
magiei, pronunţarea unor fraze magice pentru cei care au fost muşcaţi 
de un câine, pentru cei posedaţi şi pentru alți bolnavi etc. În cartea 
Sfântului Ipolit sunt reproduse şi unele citate din cartea lui Elchasai, 
mai ales referitoare la ritul botezului pentru iertarea păcatelor, apoi 
unele fraze magice pentru vindecarea tuberculozei, a posedaţilor etc. 
Alcibiade vorbea despre diferite rituri de botez, care se aplicau pentru 
curățirea de diferite păcate separat, cum ar fi un rit pentru curățirea de 
păcate trupeşti, altul de incest, de desfrânare ş.a. Elchesaiţii recomandau 
căsătoria şi respingeau celibatul, apoi când se rugau se îndreptau către 
lerusalim, dar respingeau cultul de la templu şi erau vegetarieni, respin- 
gând consumarea de carne. În sfârșit, printre recomandările din cartea 
revelată este menţionată şi îndrumarea de a păstra secretul învățăturii 
lor inefabile, care constituie unul dintre elementele gnostice ale acestei 
învățături de un sincretism extrem. 

În legătură cu gruparea elchesaiţilor, Origen, citat de Eusebiu de 
Cezareea, afirma că, pe la mijlocul secolului al III-lea, probabil în timpul 
persecuției lui Deciu (249-251), a ajuns în părțile Cezareei Palestinei un 
om care propovăduia mesajul lui Elchasai, afirmând, printre altele, că „le- 
pădarea de credinţă este fără însemnătate. În vreme de strâmtorare, omul 
înțelept seleapădă cu gura de credinţă, dar nu cu inima” (Istoria Bisericească 
VI, 38). Prin urmare, adepţii acestei grupări eretice afirmau că lepădarea 
de credință nu este de condamnat, chiar dacă lepădarea de credinţa în lisus 
Hristos a fost totdeauna socotită drept mare păcat de Biserică. 

În tradiţia maniheică se vorbeşte despre o grupare care trăia la sud 
de Babilon şi care practica un rit al curăţirii, spălând toate alimentele pe 
care le consumau, ceea ce pentru acel timp părea un lucru neobişnuit. 
Probabil această spălare avea un caracter ritual. Conducătorul acestei 
grupări se numea în arabă al-Khasazh, care a fost identificat cu Elchasai. 
Aceştia practicau un dualism al ordinii morale, împărțind creaturile în 
două categorii: cele rele și cele bune, sau cele de ordine bărbătească și 
cele de ordine femeiască. Acest dualism radical constituie elementul 
maniheic preluat în practica și învățătura elchesaiților. Gruparea aceas- 
ta, care s-a dezvoltat dincolo de granițele Imperiului Roman, chiar dacă 

a incercat să se infiltreze până la Roma, exprimă spirit] sn 
. o. ca... aa .. > . - s.a . Creţ; 

Antichității târzii şi al unei căutări înfrigurate după vin dis etis 
a - . . = > CUră 

de păcate şi mântuire. Se pare că acest curent s-a menținut sp 

3 tir 


dincolo de graniţele Imperiul ui Roman. 
IV3.3. Scrierile pseudo-clementine 


Scrierile pseudo-clementine reprezintă o culegere de două texte ati 
pt lui Clement Romanul (198), care tăcea parte din gru 


ingilor Apostolici. Cele două texte sunt: Cea de-a doua Epistol: 


- 

- 
-—- i i — 
cc 


— = 
Clement Romanul (prima fiind considerată autentică) şi un Roman 
care prezintă activitatea Sf. Apostol Petru, împreună cu ucenicul său, 
? Romanul. Aceste scrieri susţin un dualism radical, împărțind 
r-un element feminin, prizonier al plăcerilor, opus elemen- 
tului masculin, în care se întrupează „adevăratul profet'. Cunoaşterea 
adevărului deţinut de acest profet se poate obţine numai prin dă 
şi n i prin acesta se poate ajunge la adevărata respectare â Legii 
in legâtură cu „adevăratul profet” se afirmă că acesta s-a manifesta! 
mereu de la Adam, prin Moise, până la Hristos. Ideile prezentate » 
aceste scrieri conțin deci elemente iudeo-creştine, dar şi gnostice, a 
nota comună a acestor texte cu celelalte curente eretice iudaizante az 
respingerea radicală a Sf. Apostol Pavel şi a scrierilor sale. În Romani 
incadrat între aceste scrieri este expusă pe larg combaterea lui se 
Magul de către Sf. Apostol Petru. Toate aceste elemente indică Br, 
siriană a acestor scrieri apocrife, care sunt înrudite în mod eviden! “ 
celelalte curente eretice iudaizante cu influenţe gnostice. 


Lă 


1V.3.6. Simon Magul 
- Samari& î 

Simon Magul, cunoscut și sub numele de Simon din $ d în 
fost contemporan cu Sfinţii Apostoli şi a murit la Roma,» proba? 
anul 65. Simon este considerat primul eretic şi strămoşul fulu!" : 
La Za = 2? Tie ia = cim În 
ziilor din istoria Bisericii. Primele mărturii despre el le găsi” vă 
e a cul 


tea Faptele Apostolilor, de unde înţelegem că, înainte d 

credința în Hristos, Simon săvârşea vrăji şi uimea „neamul Samariei, 
zicând că el este cineva mare, la care luau aminte toţi, de la mic până 
la mare, zicând: Acesta este puterea lui Dumnezeu, numită cea mare” 
(Faptele Apostolilor 8, 9-10). Când a ascultat predica diaconului Filip, 
Simon a crezut şi el în Hristos şi a primit botezul, iar când au venit în 
Samaria Apostolii Petru şi loan să se roage pentru cei botezați de Filip, 
„ca să primească Duhul Sfânt” (Faptele Apostolilor 8, 15), Simon a ofe- 
rit Apostolilor bani ca să obțină şi el puterea Duhului Sfânt. Apostolul 
Petru l-a mustrat aspru, spunându-i că el nu are „parte, nici moștenire, 
la chemarea aceasta, pentru că inima ta nu este dreaptă înaintea lui 
Dumnezeu” (Faptele Apostolilor 8, 21). După numele lui Simon, care a 
incercat să cumpere harul lui Dumnezeu, s-a născut expresia de „simo- 
nie”, care înseamnă cumpărarea celor sfinte cu bani. 

Sf. Iustin Martirul şi Filosoful spune că Simon Magul umbla însoțit 
de o femeie de moravuri uşoare, pe care o considera ca „prima idee, şi 
era înconjurat de adepţi, cei mai mulți originari din Samaria. Potrivit 
Sf. Irineu de Lyon, Simon a pretins că el ar fi fost Mesia și a venit în 
lume să elibereze din materie „prima idee, numită Ennoia, care era 
întrupată în Elena, femeia care îl însoțea pe Simon. Elena peregrina din 
corp în corp, luând forma, printre altele, a Elenei din Troia, până ce a 
luat forma prostituatei din oraşul Tir, în timp ce Dumnezeu luase for- 
ma lui Simon. Lumea a fost creată de îngeri şi este condamnată pieirii, 
dar numai cei care cred în Simon şi Elena pot să se mântuiască, respec- 
tiv să se întoarcă împreună cu aceştia în regiuni mai înalte. 

În scrierea apocrifă Acta Petri (Faptele lui Petru), este prezentat 
sfârșitul tragic al lui Simon Magul la Roma, dar aceste informaţii sunt 
considerate de unii cercetători drept legendare, căci provin dintr-o 
scriere apocrifă. Mult mai important este faptul că Simon Magul a avut 
o seamă de discipoli, care au dezvoltat mai departe învăţătura sa, mai 
ales în elementele ei gnostice. De aceea, se consideră că ideile atribu- 
ite de Ipolit Romanul lui Simon Magul trebuie să fi fost dezvoltate de 
discipolii săi și nu de Simon însuși, care nu a fost un gnostic în sens 
strict. Dintre discipolii lui Simon Magul amintim pe Menandru din 
Samaria, care a răspândit simonianismul la Antiohia și a murit pe la 

anal SU: aDoi pe Saturnin, născut probabil la Antiohia ŞI urm 
? * Mia i i mă a 4 
Menandru, care a înfiinţat la Antiohia o şcoală și a activa, a d 
- i y Ș aCtivaț între 
ziile iudaizante au fost continuate de ereziile on... € 


vocat tulburări şi mai mari în Biserică pe parcursu] prime| 
Timelor 

IV.4. Gnosticismul şi maniheismul' 
IV.4.1. Gnosticismul 
IV.4.1.a. Scurtă prezentare 


Gnosticismul este, în general, definit ca direcţie de gândire care a 
avut drept punct de plecare conceptul de cunoaștere (în limba greacă 
gnosis) şi s-a răspândit în cadrul Imperiului Roman pe parcursul secole- 
lor II-III d.Hr. Acest curent de gândire avea un caracter religios-filosofic 
şi a preluat elemente din cele trei tradiții religioase ale timpului: iudaică, 
păgână și creştină. Elementele păgâne ale gnosticismului au fost prelua- 
te atât din religia greco-romană și mai ales din filosofia greacă antică, cât 
și din tradiţiile religioase orientale persane sau egiptene. Gnosticismul 
s-a manifestat și s-a dezvoltat prin opera unor reprezentanţi de seamă ai 
săi, care au creat şcoli, fiind înconjurați de discipoli care au contribuit cu 
interpretări personale la fondul comun. Prima dintre trăsăturile de bază 
ale gnosticismului a fost căutarea unui contact personal cu Dumnezeu, 
printr-o speculație intelectuală de cunoaştere. Această cunoaştere adu- 
cea cu sine mântuirea celui care o obținea, chiar dacă acea cunoaștere 
nu putea fi clar definită dacă era „revelată sau obţinută prin mijloace 
proprii, rațională sau mistică, discursivă sau intuitivă” (H.-Ch. Puech). 
O altă caracteristică generală a gnosticismului consta în faptul că acea 


" Capitol elaborat de Pr. prof. dr. Viorel Ioniţă. 

cunoaștere nu era accesibilă oricui, ci numai unui număr limitat de o. 
meni, având deci un caracter elitist, în completă contradicţie cu univer. 
salitatea mântuirii adusă de lisus Hristos. Gnosticismul a fost combăty 
nu numai de autorii creștini, ci și de unii filosofi păgâni, dintre care ce 
mai pornit împotriva lor a fost Plotin (204-270), reprezentantul princ. 
pal al neoplatonismului, care îi ironiza pe gnostici pentru „aiureala lor 
de a amesteca teorii filosofice cu imagini mitologice” (Enneade II, 9) 
Până în epoca modernă, gnosticismul era cunoscut practic în ex- 
clusivitate pe baza operelor Sfinţilor Părinţi ai Bisericii şi ale Scriitorilor 
bisericești care i-au combătut și au reprodus citate întregi din textele 
gnostice. Pe parcursul secolelor XVIII-XIX însă au fost descoperite trei 
manuscrise cu texte gnostice în traducere coptă, manuscrise care se află 
câte unul la Londra, Oxford şi respectiv Berlin. Aceste informații au fost 
completate prin una dintre cele mai mari descoperiri de manuscrise din 
secolul al XX-lea, respectiv cea de la Nag Hammadi, în Egipt, din luna 
decembrie 1945. Pe baza mărturiilor creştine şi cea a textelor gnostice în 
limba coptă, a fost posibilă o cunoaştere mai clară a gnosticismului din 
perioada Bisericii primare. În acest sens, se cuvine subliniat că textele 
gnostice descoperite în epoca modernă au confirmat faptul că autorii 


creştini au reprodus cu exactitate citatele din operele gnosticilor pe care 
ii combăteau. 


[V.4.1.b. Surse despre gnosticism 


Autorii creștini care au combătut gnosticismul şi astfel au transmis 
informații importante despre această erezie şi reprezentanții săi au fost, 
în ordine cronologică: 1. Sfântul Irineu, episcop de Lugdunum (Lyon, ccâ 
130-202), prin lucrarea Împotriva Ereziilor; 2. Apologetul Tertulian (150- 
225), prin lucrarea Despre prescripția contra ereticilor (De praescriptione 
hereticorum); 3. Sf. Ipolit Romanul (170-235), pin lucrarea Combaterea 
tuturor ereziilor (Refutatio Omnium Haeresium); 4. Origen (185-254), 
prin lucrarea Comentariu la Evanghelia după loan (Yn6uvnua ei 10 
xară lwăvvnv). Pe lângă aceştia, Sf. Epifanie de Salamina (cca 315-403) 
a reprodus, in lucrarea sa Panarion, fragmente inedite din Scrisoarea 

către Flora a gnosticului Ptolomeu, discipol al lui Valentin. Printre scri- 
itorii bisericeşti care au luat atitudine față de gnosticism trebuie amintit 
şi Clement Alexandrinul (150-215), care a combătut erezia gnosticilor, 
din care a reprodus unele pasaje şi a prezentat adevărata gnoză creștină 
în lucrarea sa Stromate. 

Manuscrisele - sau mai precis biblioteca - de la Nag Hamadi, care 
se păstrează în Muzeul copt din Cairo, se compun din 12 codice, plus 
opt foi care aparțin unui al treisprezecelea codice. Aceste codice conţin 
un total de 52 de manuscrise cu Evanghelii apocrife, Scrisori pastorale şi 
Apocalipse apocrife, precum şi alte texte, toate în traducere coptă, mai 
multe dintre ele atribuite unor persoane cunoscute, pentru a le oferi o 
mai mare autoritate, pe când altele sunt anonime. Toate aceste texte îm- 
preună oferă o imagine mult mai nuanțată despre gnosticism decât se 
știa până la descoperirea lor. 


1V.4.1.c. Diferite grupări gnostice 


Autorii creştini menţionaţi mai sus numeau pe adepţii acestor curen- 
te „gnostici', dar aceştia nu se numeau niciodată gnostici, ci „adevărații 
creştini” sau „singurii care păstrau ca moștenire cuvintele tainice ale lui 
Hristos”. Autorii creştini îi mai numeau pe gnostici după curentul sau 
mentorul căruia îi aparțineau: simonieni, valentinieni, menandrieni etc. 
Specialiştii moderni i-au împărțit pe gnostici în următoarele patru gru- 
pe: 1. Curentul sethian, după Seth, al treilea fiu al lui Adam şi al Evei. 
Acești gnostici mai erau numiţi şi ofiți sau naseeni, de la cuvântul grec 
ofis, respectiv cuvântul evreiesc naas, care înseamnă şarpe, pentru că 
acordau o mare importanţă şarpelui, ca simbol al unei cunoașteri tai- 
nice; 2. Curentul valentinian, după Valentin (cca 100-160), socotit cel 
mai reprezentativ dintre gnostici, care a scris lucrări cu caracter dogma- 
tic, exegetic şi poetic, dar care s-au pierdut; 3. Curentul encratiţilor, de 
la expresia greacă enkrateia, care înseamnă a avea putere asupra cuiva 
sau asupra ceva. Aceştia condamnau căsătoria şi relațiile trupeşti dintre 
bărbat şi femeie, considerau ca mare virtute fecioria şi se abțineau de la 
consumul anumitor alimente, în special de carne; 4. Curentul hermetic 

de natură esoterică, adică rezervat unui număr de aleşi, bazat pe scrie- 
rea Hermetica atribuită lui Hermes Trismegistul, un personaj mitic din 


tradiția greco-egipteană. 
[V.4.1.d. Reprezentanți ai gnosticismului 


Dintre reprezentanţii gnosticismului amintim pe: Saturnin, în 
a doua jumătate a secolului al II-lea, care a fost partizanul lui Simon 
Magul şi a trăit în Antiohia Siriei; tot în Siria a trăit şi Bardesane (154- 
222), influenţat de mitologia chaldeeană şi de astrologie; un alt gnos- 
tic antiohian a fost Hermogene, care a fost combătut de Tertulian în 
lucrarea Adversus Hermogenem. Pe lângă gnosticii sirieni, amintim pt 
cei alexandrini, primul fiind Basilide (85-145), care învăţa că la origi- 
nea tuturor stă anonimul și nenăscutul Părinte, care a emanat Mintea, 
jar din aceasta a emanat Logosul, apoi din Logos Cugetarea şi din ea 
Înţelepciunea şi Puterea. Din acestea au emanat începătoriile şi îngerii, 
iar din aceştia, primul cer. Unii îngeri au creat 365 de ceruri, toale la 
un loc formând pleroma. Anonimul Părinte a trimis în lume Mintea pt 
care a numit-o Hristos, ca să elibereze pe oameni din stăpânirea îngeri- 
lor creatori. După Basilide a urmat Valentin, autorul celui mai dezvol- 
tat şi mai important sistem gnostic. Acesta a răspândit învăţătura sâ la 
Alexandria și la Roma, unde a şi murit, probabil în anul 160. Valentin 
atenua sistemul dualist oriental al lui Basilide şi privea lumea sub forma 
paralelismului dintre lumea superioară a ideilor şi lumea inferioară â 


fenomenelor. 
[V.4.1.e. Elemente de doctrină 


Pe baza mărturiilor autorilor creştini care au combătut gnosticis- 
mul se pot reține următoarele patru elemente comune diferitelor sis- 
teme gnostice: 1. Mai întâi distincţia dintre Dumnezeul necunoscut şi 
transcendent, pe de o parte, și demiurgul creator al acestei lumi, pe de 
altă parte, demiurg identificat de unii gnostici cu Dumnezeul Vechiului 
Testament; 2. Al doilea element este concepţia despre natura omului, 

considerată a avea în ea o scânteie divină, dar prizonieră a lumii create 
de demiurg; 3. Mitul căderii primare a omului este al treilea element, 
care încearcă să țină cont de starea omului în contextul creaţiei; 4. În 
sfârşit, al patrulea element se referă la convingerea gnosticilor că mân- 
tuirea se obține prin gnoză, ca un proces cosmic. Această mântuire în- 
seamnă scăpare, eliberare de materie şi constă în descătușarea spiritelor 
prinse şi închise de materie şi restabilirea lor în pleroma, în împărăţia 
spirituală. Gnosticismul credea că dezleagă marile întrebări care pre- 
ocupau spiritul uman: de unde vine răul și de ce, de unde vine omul și 
cum, care sunt raporturile între Dumnezeu şi lume etc. 

Potrivit doctrinei gnostice, materia este din veci în opoziție cu spiri- 
tul divin, socotită a fi sediul răului sau chiar identificată cu răul. Lumea 
materială nu este opera lui Dumnezeu, ci a unui demiurg, un eon inferi- 
or, emanat din divinitate, în urma celorlalți eoni superiori. Astfel, gnos- 
ticismul respingea învățătura biblică despre creație, pentru a nu face din 
Dumnezeu autorul răului. Eonii erau figuri mitologice sau personifi- 
carea unor noțiuni filosofice şi proveneau din principiul divin fie câte 
unul, fie perechi, un eon masculin şi unul feminin. Numărul lor oscilea- 
ză, în diferitele şcoli gnostice, ajungând chiar la cifra de 365. Demiurgul, 
cel din urmă eon, este dumnezeul evreilor, mărginit, ignorant şi pervers. 
Cea mai înaltă emanațţie este eonul superior numit şi Mintea (în grecește 
nous), Rațiunea sau Cuvântul. Acestuia i s-a încredințat opera mântuirii 
lumii. Eonii buni, sau îngerii, formează laolaltă plenitudinea sau depli- 
nătatea - pleroma, împărăţia binelui şi a luminii. Opusul acesteia este 
vidul haotic, care se referă la elementele răului, kenona. 

Cu privire la felul în care considerau Persoana Mântuitorului, siste- 
mele gnostice erau dochetiste (de la cuvântul grecesc dokein - aparență), 
considerând că Hristos n-a luat trup real, ci unul aparent, ceresc, iar asu- 
pra lui lisus s-a coborât eonul Hristos. lisus Hristos este, totuşi, în toa- 
te sistemele gnostice, marea taină a lumii. Potrivit gnosticilor, Sfintele 
Taine, operând cu materie, nu ajută la mântuire. Morala gnosticilor era 
fie ascetică, fie libertinistă, pornind de la ideea că nu faptele bune sunt 
necesare pentru mântuire, ci gnoza. Gnosticii împărțeau pe oameni în 

două sau trei categorii: pnevmaticii sau spiritualii, care posedă scântei 

din divinitate, și ilicii sau materialii, cei făcuţi numai din materie. Sub 
influența trihotomismului lui Platon (428-348 î.Hr.) şi a lui Filon din 
Alexandria (25 î.Hr. — 50 d.Hr.), potrivit căruia omul ar fi compus din 
trei părți — spirit, suflet şi trup — unii gnostici considerau că există trei 
categorii de oameni: pnevmaticii sau gnosticii; psihicii, simpli credincioși 
lipsiţi de gnoză; ilicii, ignoranți şi osândiți. 

La tel ca învăţătura biblică despre creaţie, eshatologia creştină este 
respinsă de gnosticism. Potrivit gnosticilor, lumea va fi distrusă prin foc, 
iar spiritele se vor întoarce în pleroma prin gnoză. Gnosticismul atrăgea 
pe mulți oameni prin pretenţia lui de a poseda cunoştinţa misterelor, 
prin cultul lui fastuos şi bogati, în care folosea arta, prin literatura lui 
ieologică şi iendenţioasă, prin îndrăzneala speculației şi a imaginației 
lui. De aceea, gnosticismul a reprezentat un mare pericol intern pentru 
Biserica lui Hristos, care din afară era aspru persecutată de autoritățile 
romane. Pe de altă parte, reprezentanții gnosticismului au fost foarte 
buni exegetți ai textelor scripturistice şi, prin aceasta, ei au stimulat dez- 
voltarea exegezei biblice la teologii Bisericii din acea perioadă. Iar cum 
enosticii au produs şi folosit un mare număr de scrieri apocrife pe care 
le-au atribuit Apostolilor, ca şi când acestea ar fi fost scrieri inspirate de 
Duhul Sfânt, prin aceasta ei au stimulat procesul de formare a canonului 
scrierilor Noului Testament. Spre sfârşitul secolului al III-lea, vechile 
sisteme gnostice au dispărut, dar unele din ideile gnostice s-au menținut 


in maniheism. 


J 


[V.4.2. Maniheismul 


[V.4.2.a. Scurtă prezentare 


Maniheismul, apărut în secolul al III-lea d.Hr., reprezintă o nouă 
fază a gnosticismului, sub forma unui amestec de budism, de veche 
teosofie babiloniano-haldeică, de concepţii gnostice şi de idei creştine. 
Acest curent se dorea a fi nu doar un sistem pentru iniţiaţi, ci o adevăra- 
tă religie universală, accesibilă tuturor. Persoana întemeietorului acestui 
curent, Mani, Manes sau Manichaeus (născut la Seleucia-Ctesifon, la 

data de 14 aprilie 216), este înconjurată de legendă. Considerându-se 
religie universală, la fel ca budismul şi creştinismul, maniheismul a fost 
animat şi el de un spirit misionar. După Mani, predicatorul trebuia „să 
rătăcească perpetuu în lume, propovăduind doctrina şi călăuzindu-i pe 
oameni întru Adevăr”. Ca să evite controversele şi ereziile care au zguduit 
zoroastrismul, budismul şi creştinismul, Mani a redactat el însuși șapte 
tratate care constituie Canonul acestei tradiții, dar care nu s-a păstrat. 
Mani a răspândit învăţătura sa în Babilonia, sub regele perşilor Şapur 1 
(240-270), dar unul dintre urmaşii acestuia, regele Bahram 1 (273-277), 
l-a închis pe Mani la instigaţia zoroastrienilor, iar acesta a murit, după 
tradiția maniheică, răstignit. Maniheismul s-a răspândit în Persia, apoi 
in Imperiul Roman, fiind cunoscut până în Spania, iar în Răsărit a ajuns 
până în China. 


1V.4.2.b. Surse despre maniheism 


Până în epoca modernă, maniheismul era cunoscut numai din ope- 
rele autorilor creştini şi ale musulmanilor care l-au combătut. Pe par- 
cursul secolului al XX-lea, au fost descoperite mai multe manuscrise 
cu conţinut maniheic, dar care încă nu au fost suficient studiate. Dintre 
autorii creştini care au combătut maniheismul amintim, în primul rând, 
pe Fericitul Augustin (354-430), episcop de Hippo Regius, prin lucra- 
rea sa Comentariu la Geneză, împotriva maniheilor (De Genesi adversus 
Manichaeos). O altă sursă creştină din secolul al IV-lea privind mani- 
heismul este lucrarea Faptele lui Archelau (Acta Archelai) a scriitorului 
de limbă greacă Hegemonius din secolul al IV-lea, păstrată numai în 
versiunea latină. 


[V.4.2.c. Elemente de doctrină 


Una dintre ideile de bază ale maniheismului este dualismul, po- 
trivit căruia la baza întregii lumi stau două principii contrare, care 
se manifestă ca două împărăţii, una a luminii şi alta a întunericului, 
acestea fiind în cea mai mare opoziție. În lupta dintre aceste două 

principii, unele părți de lumină au ajuns captive în împărăţia întune- 
ricului, iar ele sunt sufletul lumii sau lisus cel pătimitor. Elementele 
rele au creat pe Adam şi pe Eva, pentru a perpetua prin naştere cap. 
tivitatea elementelor luminoase. Eliberarea din împărăţia materiei 
sau a întunericului se face prin învăţătura lui lisus Hristos, Care a 
coborât din soare pe pământ, în trup omenesc aparent, şi a învățat 
pe cei aleşi cele trei peceţi: pecetea gurii (adică ferirea de păcatele 
săvârşite cu cuvântul şi consumul de carne, sânge, vin etc.); a mâini- 
lor (ferirea de orice fapte rele, de munca fizică, numai pentru salut se 
putea folosi mâna dreaptă); a sânului (abţinerea de la orice plăcere 
trupească). Învățătura lui lisus Hristos, Care, conform maniheilor, a 
murit numai în aparenţă, ar fi fost falsificată de către Apostoli. 

În organizarea sectei sale, Mani a imitat creştinismul. Astfel, 
maniheii erau organizați în comunităţi cu preoți. Ei imitau Botezul 
şi Euharistia, având rituri asemănătoare, dar practicau botezul cu 
untdelemn şi împărtășania fără vin. Cultul lor consta în: rostirea de 
rugăciuni, recitarea de imne, spovedania săptămânală și practicarea 
unor rituri magice. Sărbătoarea principală a maniheismului era ziua 
morţii lui Mani. Morala lor era severă pentru cei aleşi, dar nu şi pen- 
tru ceilalți. Maniheismul a fost condamnat şi de filosofii păgâni, cum 
a fost Alexandru de Lykopolis, în Egipt, care a trăit în secolul al III- 
lea d.Hr. şi de la care a rămas o singură operă intitulată Impotriva 
învățăturilor lui Maniheu (Ilpoc răc Mavixaiov 568ac). Printre auto- 
rii musulmani care au combătut maniheismul se numără Abă să 
al-Warrâq, din secolul al IX-lea, şi Ibn al-Nadim, din secolul al X-lea. 
Idei gnostico-maniheice au supraviețuit în pavlicianism, apoi în bogo- 
milism, la catari şi la albigenzii din Evul Mediu, dar şi în unele curente 


radicale moderne. 

[V.5. Marcionismul. Montanismul. Hiliasmul. Alogii 
[V.5.1. Marcionismul 


[V.5.1.a. Scurtă prezentare 


Marcionismul a fost o erezie apărută la Roma în anul 144 d.Hr, 
când comunitatea creștină din capitala Imperiului Roman l-a exclus 
din rândurile sale pe Marcion, întemeietorul ei, din cauza învăţăturii 
sale eretice. Marcionismul a apărut paralel cu afirmarea curentelor 
gnostice, cu care a avut unele asemănări, dar de care s-a deosebit 
prin caracteristici proprii. Cum niciuna dintre operele atribuite lui 
Marcion nu s-a păstrat, toate informaţiile despre acesta și despre 
învățătura sa provin în exclusivitate de la următorii autori creştini: 
Sf. Iustin Martirul şi Filosoful (100-160); de la Sf. Irineu de Lyon 
(130-202), din lucrarea Împotriva ereziilor; de la Tertulian (160-220), 
din lucrarea sa Împotriva lui Marcion (Adversus Marcionem); de la Sf. 
Ipolit Romanul (170-235), din lucrarea sa Combaterea tuturor ere- 
ziilor (Refutatio omnium Haeresum); de la Sf. Epifanie de Salamina 
(315-403) din lucrarea sa Panarion. 

Marcion s-a născut în orașul Sinope din Pont, fiind fiul episco- 
pului locului, despre care se crede că l-a excomunicat pe fiul său 
pentru că ar fi batjocorit o fecioară. Marcion era armator şi astfel a 
adunat o avere considerabilă, iar din Pont a plecat la Roma, unde a 
încercat să răspândească învățătura sa, încercând chiar să ocupe sca- 
unul de episcop din capitala imperiului. Pentru a câștiga bunăvoința 
creştinilor romani, el a oferit acestei comunități suma importantă 
de 200.000 sesterţi. În anul 144 s-a prezentat, sau poate a fost invitat 
să se prezinte, în fața presbiteriului din Roma, unde a expus prin- 
cipiile învățăturii sale, iar conducerea Bisericii romane, constatând 
că răspândește o învăţătură greşită, l-a excomunicat şi i-a restituit 
banii dăruiţi. Din acel moment, Marcion a început să răspândească 


“ Capitol elaborat de Pr. prof. dr. Viorel Ioniţă. 

învățătura sa, cu mult talent oratoric şi, având spirit organizatoric, 
a întemeiat o sectă pe care o numea „biserică”, cu episcopi, preoți 
şi diaconi proprii. Eusebiu de Cezareea afirmă că Marcion l-a în- 
tâlnit odată pe Sf. Policarp al Smirnei şi l-a întrebat: „mă cunoşti, 
Policarpe?”, la care acesta i-a răspuns: „Da, cunosc, cunosc pe cel 
întâi născut al satanei!” (Istoria Bisericească IV, 14, 7). 


[V.5.1.b. Elemente de doctrină 


Marcion a scris o lucrare intitulată Antiteze, în care expunea 
invățătura sa privind contrastul și pretinsele contradicții dintre 
Vechiul și Noul Testament. A doua lucrare a sa se intitula Canonul, 
prin care punea la dispoziţia grupării înfiinţate de el un Evangheliar, 
care conţinea doar Evanghelia după Luca cu unele adaosuri. Tot din 
canonul lui Marcion făcea parte şi un Apostolicon, care conţinea nu- 
mai zece dintre epistolele Sf. Apostol Pavel, lăsând deoparte Epistolele 
pastorale şi pe cea către Evrei. Conţinutul acestor scrieri pierdute se 
cunoaşte în parte din citatele şi referințele celor care l-au combătut. 
Marcion a murit în jurul anului 160 la Roma. 

Prima caracteristică a învățăturii lui Marcion era dualismul, 
potrivit căruia el afirma că există doi Dumnezei, unul al Vechiului 
Testament, răzbunător şi rău, numit şi Demiurg, care a creat lumea 
cu lipsuri şi pe care Marcion îl numea „Cel drept”, căci acesta a dat 
Legea Veche. Al doilea Dumnezeu era cel al Noului Testament, anu- 
me Dumnezeul- Mântuitor, care s-a revelat pentru prima dată ca lisus 
Hristos. Acesta mântuieşte pe cel credincios prin moartea lui Hristos, 
scoțându-l de sub puterea Demiurgului. Întrucât Vechiul Testament 
nu cunoaşte nimic despre Dumnezeul cel bun, acesta trebuie înlătu- 
rat complet. Astfel, dualismul lui Marcion este de natură istorică şi se 
deosebește de dualismul cosmic al gnosticilor. Marcion se deosebeşte 
de gnostici şi prin faptul că, după învăţătura sa, mântuirea nu se obține 
Prin gnoză, ci prin lisus Hristos şi prin taine, precum şi prin faptul 
că el nu vorbește despre eoni ca ființe intermediare între Dumnezeu 
Și creație. 

În legătură cu învățătura sa despre Persoana şi lucrarea lui lisus 
Hristos, Marcion a fost dochetist, afirmând că lisus a coborât din cer, 
în anul 15 al domniei împăratului Claudius (41-54), şi s-a arătat în si- 
nagoga din Capernaum, fără să se fi născut şi fără să fi avut o copilărie. 
Pătimirea lui lisus a fost reală. Dumnezeul Vechiului Testament voia să 
mântuiască doar poporul lui Israel, iar evreii voiau o împărăție lumeasci, 
lisus Hristos însă a mântuit toată lumea şi a întemeiat o Împărăţie cereas- 
că. Doctrina lui Marcion despre Dumnezeu a fost foarte pregnant rezu- 
mată de Adolf von Harnack (1851-1930) prin formularea: „Numai Fiul 
aparține Evangheliei, nu şi Tată!” În problemele morale, Marcion a apli- 
cat consecințele dualismului său, afirmând că omul mântuit prin Hristos 
se supune poruncilor iubirii, iar nu celor ale fricii. În viaţa lor morală, 
adepții lui Marcion trebuiau să practice o asceză strictă față de tot ce eră 
material, pentru că toate cele materiale au fost create de Dumnezeul iu- 
deilor. Astfel, marcioniţii trebuiau să renunţe la căsătorie şi la procrcâre 
căci acestea au fost date de Dumnezeul creaţiei, iar cu privire la mâncare, 
ei trebuiau să se abţină de la consumul de carne (nu şi de peşte). 

Tainele erau săvârşite de marcioniţi la fel ca în Biserică. Conform lui 
Tertulian, aceștia foloseau apă, untdelemn, lapte şi miere la botez, iar la 
Euharistie foloseau pâine, nu însă şi vin (Adversus Marcionem I, 164). 
Apa şi untdelemnul erau folosite pentru săvârşirea botezului, iar lapte- 
Je şi mierea erau recomandate ca hrană celor proaspăt botezați. Sfântul 
Epifanie afirmă că Marcion permitea repetarea botezului până la a treia 
oară (Panarion, 42, 3). Erezia lui Marcion avea deci ierarhie proprie; CU 
episcopi, preoţi şi diaconi, care însă nu erau instituiți printr-o CONSA- 
crare specială. Referitor la Euharistie, marcioniţii foloseau expresia de 
„trup şi sânge”, respectiv de „pâine și vin”, dar nu foloseau vinul și au 
schimbat cuvintele de instituire a acestei taine din „Acesta este Trupul 
Meu” în „Acesta este chipul Trupului Meu”. 


IV.5.1.c. Reprezentanți ai marcionismului 


Adepții acestei erezii se numeau ei înșiși „marcioniți” încă din 
timpul vieţii lui Marcion, ceea ce demonstrează admiraţia de care s€ 

bucura acesta în sânul „bisericii” sale. Dintre discipolii și continuatorii 
lui Marcion amintim pe: Prepon, Apelles şi Filumene. Aceștia au dez- 
voltat mai departe învățătura magistrului lor, mai ales prin aceea că au 
preluat şi mai multe elemente din gnosticism și au cauzat divizarea mar- 
cionismului în mai multe direcţii. În acest sens, Filastrius de Brescia 
afirma, la sfârşitul secolului al IV-lea, că Apelles, autorul unei lucrări 
intitulate Silogisme, ar fi criticat învăţătura dualistă a lui Marcion, afir- 
mând: „eu nu am nevoie să învăţ de la Marcion că există două principii. 
Dar eu afirm că există numai un singur principiu” (Diversarum Hereseon 
Liber 47, 2). Cu toate acestea, marcionismul a continuat și după înceta- 
rea persecuțiilor împotriva creştinilor din partea autorităților romane, 
în timpul cărora au fost înregistraţi martiri şi printre marcioniți. Se pare 
însă că, după secolul al IV-lea, rămăşiţele marcionismului s-au contopit 
cu maniheismul. Prin erezia şi secta sa, Marcion a adus multe prejudi- 
cii Bisericii, dar a provocat-o, în acelaşi timp, să precizeze şi mai clar 
învățătura și organizarea sa, precum şi să accelereze procesul de înche- 
iere a canonului cărților Noului Testament. 


IV.5.2. Montanismul 
]V.5.2.a. Scurtă prezentare 


Montanismul a fost o mişcare eretică de tip harismatic, apărută în 
Biserică pe la mijlocul secolului al II-lea d.Hr., în localitatea Pepuza, 
provincia Frigia, din Asia Mică. Această mișcare s-a numit montanism 
după întemeietorul său Montanus, dar adepţii săi o considerau „noua 
profeție”, iar adversarii lor i-au numit pe montaniști „pepuzieni', „fri- 
gieni” sau „catafrigieni'. Cele mai importante mărturii creștine despre 
montanism provin din Istoria Bisericească a lui Eusebiu de Cezareea, 
care i-a citat pe următorii apologeţi contemporani cu montanismul: 
Miltiade și Apolinarie din Asia Mică şi Serapion din Antiohia. Un alt 
autor creştin care a transmis importante mărturii despre montanism a 
fost Sf. Epifanie de Salamina, în lucrarea sa Panarion. Unii cercetători 
moderni au considerat că la originea acestei erezii ar fi stat tradiţiile 

orgiastice păgâne dedicate zeiței Cibele şi zeului Dionisos din provind: 
Frigia, mai ales că Montanus a fost mai întâi preot al zeiţei Cibele. Pe d: 
altă parte, majoritatea cercetătorilor consideră că montanismul a fost o 
expresie extremă a spiritului harismatic, eshatologic şi milenarist din 
Biserica primară, spirit foarte răspândit în Asia Mică. 

Despre Montanus nu se știe cu exactitate când s-a născut, dar se 
consideră că locul său de naștere a fost localitatea Ardabau din Frigia. 
El s-a botezat la maturitate şi, la scurtă vreme după aceea, a început să 
răspândească învățătura sa, potrivit Sf. Epifanie de Salamina, începând 
din anul 157 d.Hr. (Panarion 48, 1, 2). Centrul de activitate al acestei 
mișcări a fost localitatea Pepuza, pe care montaniștii au considerat-o 
noul Ierusalim, pentru că acolo s-ar fi pogorât Duhul Sfânt asupra lui 
Montanus. Eusebiu de Cezareea, citând pe episcopul Apolinarie de 
Hierapole, care a fost contemporan cu Montanus, pe care l-a combătut, 
descrie în felul următor începutul activităţii montaniste: „Influențat de 
duhurile rele, Montan a căzut la un moment dat în extaz, începând să 
scoată sunete şi să vorbească lucruri stranii, prorocind într-un chip R 
totul străin de felul tradițional care păstra rânduielile vechi ale Bisericii 
(Istoria Bisericească V, XVI, 7). Episcopul Apolinarie mărturisește câ 
mulți care l-au ascultat pe Montanus l-au criticat, dar alţii l-au apro- 
bat, iar Montanus „asigura că cei care-l vor urma cu bucurie şi care ec 
fi mândri de el se vor mântui şi vor fi copleșiți cu bogate făgăduințe 
(Istoria Bisericească V, XVI, 9). | 

În activitatea sa profetică, Montanus era însoţit de două femei, 
Maximilla şi Priscilla, care predicau învățătura lor de obicei în stare 
de extaz. 


]V.5.2.b. Elemente de doctrină 


Montanus afirma că el era Paracletul, sau „Cuvântul, Duhul și 
Puterea” lui Dumnezeu întrupat. Mesajul său sublinia, în primul rând, 
că a doua venire a lui Hristos era aproape, după care Hristos urma să 
intemeieze pe pământ Împărăţia Sa de o mie de ani. Prima caracteristi- 
că a montanismului a fost deci profetismul, Montanus considerându-se 

canalul celei de-a treia profeții: prima a Tatălui, în Vechiul Testament, a 
doua a lui Hristos, în Noul Testament, iar ultima a Duhului Sfânt, prin 
Montanus. 

A doua caracteristică a învățăturii lui Montanus a fost cea esha- 
tologică, respectiv concepţia că sfârșitul lumii era iminent. A treia ca- 
racteristică a acestei erezii a fost hiliasmul sau milenarismul, respectiv 
învățătura despre împărăţia de o mie de ani a lui Hristos pe pământ. 

Montaniștii respectau mai ales Evanghelia după loan şi practicau 
Tainele, deşi au introdus unele schimbări în ritualul Bisericii. Spre exem- 
plu, potrivit unei inscripţii din Africa de Nord, botezul se săvârşea cu ur- 
mătoarea formulă trinitară: „In nomine Patris et Filii et Domini Montani” 
(Corpus Inscriptionum Latinarum, Vol. VIII, nr. 2272), Montanus fiind 
pus alături de Tatăl și de Fiul, el reprezentând pe Duhul Sfânt. În rest, 
conform mărturiei Sf. Epifanie de Salamina, aceștia respectau întreaga 
Scriptură și credeau în învierea morţilor (Panarion 48, 1, 3-4). 

Cu privire la slujbele religioase săvârşite de ei şi mai ales la litur- 
ghia lor, acestea au fost mult amplificate, se pare prin profeţii şi cuvân- 
tări spontane, astfel că durau până seara. După mărturia lui Eusebiu 
de Cezareea, Montanus şi Maximilla au sfârșit spânzurându-se (Istoria 
Bisericească V, 16, 13), dar nu la aceeaşi dată. 

Montanișştii împărțeau pe oameni în trei categorii, influențați de tri- 
hotomismul din filosofia greacă, respectiv în: duhovniceşti, spirituali şi 
trupeşti. Cei care doreau să se mântuiască trebuiau să ducă o viaţă as- 
cetică foarte aspră. Postul, mult mai lung decât în tradiţia Bisericii, era 
obligatoriu, iar consumul de carne şi vin era interzis. Cei care săvârşeau 
adulter sau desfrânare nu obțineau dezlegare. Era interzisă recăsătorirea 
celor rămași văduvi, iar ca sărbători erau ţinute mai ales cele ale martiri- 
lor montanişti. Montanișştii interziceau fuga de persecuții, ba chiar unii 
dintre ei se predau singuri autorităților romane spre a fi omorâţi, ca să 
devină martiri. Această practică este amintită în legătură cu martiriul Sf. 
Policarp al Smirnei, practică pe care Biserica a condamnat-o. În organi- 
Zarea comunităţilor lor, montaniştii aveau diaconi, preoți şi episcopi, iar 
femeile puteau exercita unele responsabilități de conducere, deşi nu se 
știe exact prin ce mandat erau instituite pentru aceasta. Unele mărturii 

armă că episcopul montanist din Pepuza purta titlul de patriarh, deşi | 
gur după dispariţia lui Montanus. 


IV.52.c. Reprezentanți ai montanismului 


Cercetătorii Istoriei bisericești consideră că apogeul mişcării monta- 
niste a fost intre anii 170-180, când s-a răspândit atât în Răsărit, cât și in 
Apus, la Roma, în provincia Africa şi în Galia. Printre adepții montanis- 
mului sunt menționați Teodot, „întâiul așa zis chivernisitor al noii proro- 
ciri, apoi Asterie, Orban, Themison, Proclu, Alcibiade şi Tertulian, care 
afirma că episcopul Romei Victor I (189-199) ar fi fost înclinat să accepte 
montanismul, dar a fost influențat de ereticul monarhianist Praxeas să- 
și schimbe părerea și să condamne această erezie (Adversus Praxeas |) 
Tertulian (160-220) a preluat mai ales aspectele vieţii ascetice ale monlta- 
nismului, dar nu şi doctrina eretică a acestora şi a făcut aceasta în semn 
de protest față de laxismul din Biserică. De altfel, două secole mai târziu, 
Fericitul Augustin (354-430) afirma că grupul tertulianiştilor din vremea 
sa nu mai reprezenta montanismul de la început, ci constituia o „bisericuţă 
în Biserică (ecclesiola in Ecclesia), cu unele practici diferite de cele ale 
Bisericii, dar fără să fie schismatici în mod formal (De haeresibus I, 86). 


[V.5.2.d. Combaterea montanismului 


Montanismul a fost combătut de contemporani, mai întâi de 
credincioșii şi de clerul din regiunea respectivă. Conform mărturiei 
lui Eusebiu de Cezareea, unii episcopi au încercat să le exorcizeze pt 
cele două profetese (Istoria Bisericească V, 16-17). Montanismul a fost 
combătut şi în scris de unii contemporani ai săi, cum au fost: apologe- 
tul Miltiade, episcopul Apolinarie de Hierapole şi episcopul Meliton de 
Sardes. Potrivit mărturiei Sf. Ipolit Romanul, ca răspuns celor care îi cri- 
ticau, Montanus şi cele două profetese ale sale au compus multe sentințe 
profetice, pe care unul dintre adepţii lor, pe nume Themison, le-a adunat 
intr-o colecţie care s-a pierdut. Din sentinţele lui Montanus reprodu- 
se de Sf. Epifanie de Salamina, o cităm pe următoarea drept exemplu: 

„Dacă cel drept străluceşte de o sută de ori mai mult decât soarele, cei 
mai mici dintre voi, care se vor mântui, vor străluci de o sută de ori 
mai mult decât luna!” (Panarion 48, 10, 3). Lui Priscilla îi sunt atribu- 
ite cuvintele: „După mine nu va mai fi niciun profet, ci desăvârșirea” 
(Panarion 48, 2, 4). 

Cele mai importante acţiuni ale Bisericii de combatere a ereziei 
montaniste au constat în organizarea unor sinoade locale şi chiar regio- 
nale, iar după părerea generală a istoricilor Bisericii, combaterea mon- 
tanismului a fost cauza convocării primelor sinoade din istoria Bisericii, 
după Sinodul Apostolic de la Ierusalim. Primele informaţii referitoa- 
re la organizarea unor sinoade antimontaniste se găsesc la Eusebiu de 
Cezareea, care citează o sursă anonimă, foarte probabil contemporană 
cu evenimentele prezentate, în următoarea formulare: „Faţă de toate 
acestea, adevărații credincioși din ţinuturile Asiei s-au adunat în diferite 
localităţi şi au cercetat noua credință şi arătau că ea e străină de Biserică, 
iar după ce au osândit erezia, au alungat din Biserică pe aderenţii lor, 
scoțându-i din comuniunea lor” (Istoria Bisericească V, 16, 10). Este ade- 
vărat că unii cercetători occidentali au considerat că aceste informații 
nu S-ar referi la un sinod, mai ales că nu sunt menționate nume de epi- 
scopi care să fi participat la acele întruniri, deși expresia „adevărații 
credincioşi” nu exclude neapărat categoria episcopilor. Totodată, nu 
există niciun indiciu privind datele acestor întruniri, pe care le socotim 
cu caracter sinodal şi care este posibil să fi avut loc pe parcursul dece- 
niului al 8-lea al secolului al II-lea. 

O scriere greacă anonimă din secolul al IX-lea, care prezintă toate 
sinoadele de la început până în acel timp, intitulată Libellus Synodicus, 
menționează încă trei sinoade antimontaniste, unul convocat de epi- 
scopul Apolinarie de Hierapole, la care ar fi participat în total 26 de 
episcopi, sinod care i-a excomunicat pe Montanus şi Maximilla, când 
aceştia, comportându-se ca niște posedaţi, s-au spânzurat. Tot în această 
lucrare este menționat un sinod antimontanist convocat de episcopul 
Sotas de Anchialus, în Tracia, la care au participat 12 episcopi (Libellus 
Synodicus ÎI, 6), precum şi un alt sinod antimontanist din Galia, convo- 
cat de mărturisitori. Unii specialişti occidentali socotesc că informaţiile 

referitoare la aceste sinoade nu ar fi credibile, dar un lucru este și 
anume că, în ultimele decenii ale secolului al II-lea, Biserica a desfăsu, 
o activitate sinodală intensă în lupta de combatere a noii profeții i 
sfârșit, primul sinod antimontanist, general recunoscut, a avut ls: 
parcursul ultimului deceniu al secolului al II-lea, la Antiohia, fiind COR. 
vocat şi prezidat de episcopul locului Serapion (190-211), potrivit Une 
scrisori a acestuia citată de Eusebiu de Cezareea şi adresată lui Karikus 
şi Pontius (Istoria Bisericească V, 19, 1-4). Această scrisoare, Consideraţi 
prima scrisoare sinodală din istoria Bisericii, era însoţită de scrierea an. 
timontanistă a episcopului Apolinarie de Hierapole. 

In scrierea sa Despre post, Tertulian, primul care folosește pentru 
sinoade expresia latină de concilium, subliniază faptul că participanţi 
la sinoadele din acea vreme posteau înainte de a lua parte la întruni- 
rea respectivă (De ieiunio 13), iar din scrierile sale reiese că ar fi existat 
și sinoade montaniste. În sfârşit, erezia montanistă a fost discutată şi 
la sinoadele din secolul al III-lea, care au dezbătut problema reboteză- 
rii ereticilor la primirea lor în Biserică. Este vorba de un sinod ținut 
la Cartagina, în anul 220, sub episcopul locului Agrippinus; apoi un 
sinod de la Iconium, în Frigia, între anii 230-235, la care a participat 
episcopul Firmilian al Cezareei Capadociei, împreună cu aproximativ 
50 de episcopi; în sfârşit, un alt sinod desfăşurat la Synada, în Frigia de 
Răsărit, practic în acelaşi timp cu cel precedent, despre care dă mărturie 
Sf. Dionisie al Alexandriei. Toate aceste sinoade au hotărât reboteza- 
rea ereticilor, inclusiv a montaniştilor, pentru că aceştia nu credeau în 
Sfânta Treime. Aceasta era practica generală în Răsărit, pe când în Apus 
era ținută regula ca botezul tuturor ereticilor să fie recunoscut dacă erâ 
administrat potrivit „mandatului şi intenţiei fixate de Hristos". 

Divizarea în mai multe grupări şi direcţii, proces care a început la 
scurtă vreme după dispariţia întemeietorului său, a dus la slăbirea şi, în 
final, la dispariția montanismului. Cu toate acestea, cel puţin unele gru- 
pări izolate au continuat această tradiţie, aşa cum indică o inscripție din 
secolul al VI-lea din Asia Mică, potrivit căreia rămăşiţele lui Montanus 
erau încă cinstite în acel timp, când, urmare unui ordin al împăratului 
Justinian 1 (527-565), episcopul loan de Efes a dispus ca acestea să fie 

distruse (W. Tabbernee). O altă mărturie despre existenţa târzie a unor 
grupări de montaniști o oferă Sf. Teofan Mărturisitorul în Cronografia 
sa, unde afirmă că împăratul Leon al III-lea Isaurul (717-741) a dat or- 
din ca evreii şi montaniştii să fie botezați cu forța, dacă este necesar 
(PG 108, col. 80). Montanismul a supraviețuit în Răsărit până cel mai 
târziu în secolul al IX-lea, iar apoi a ajuns să fie apreciat în epoca mo- 
dernă, mai ales în rândurile tradițiilor protestante sau neoprotestante, 
atât pentru rolul acordat de acest curent femeilor, cât mai ales pentru 
caracterul său profetico-penticostal. 


[V.5.3. Hiliasmul 
IV.5.3.a. Scurtă prezentare 


Hiliasmul (de la cuvântul grec hilia — o mie) sau milenarismul (de la 
cuvântul latin millennium — o mie) este învățătura despre Împărăţia lui 
Hristos de o mie de ani pe pământ. La începutul acestei împărății, drepții 
vor învia, iar Hristos va împărăţi cu ei vreme de o mie de ani, perioadă 
in care puterea lui Satan va fi biruită, iar abia după această perioadă ar 
urma adevăratul sfârşit al lumii. Hiliasmul din Biserica primară s-a ba- 
zat pe interpretarea literală a unor versete din Sfintele Evanghelii (Matei 
24, 34-42; Luca 12, 39 şi loan 5, 28), dar mai ales din Apocalipsa, în care 
Sf. Evanghelist loan prezintă următoarea viziune: „Şi am văzut tronuri 
și celor ce ședeau pe ele li s-a dat să facă judecată. Și am văzut sufletele 
celor tăiați pentru mărturia lui lisus şi pentru cuvântul lui Dumnezeu, 
care nu s-au închinat fiarei, nici chipului ei, şi nu au primit semnul ei 
pe fruntea şi pe mâna lor. Şi ei au înviat și au împărăţit cu Hristos mii 
de ani. Iar ceilalți morţi nu înviază până ce nu se vor sfârși miile de 
ani. Aceasta este învierea cea dintâi” (Apocalipsa 20, 4-5). Mântuitorul 
lisus Hristos nu a menţionat niciodată o împărăție pământească a Sa, iar 
Apocalipsa nu vorbeşte despre „o mie” de ani, ci de „mii” de ani. 

În Biserica primară, milenarismul a fost legat de o aşteptare, 
impărtăşită de mulți, a celei de-a doua veniri a lui Hristos și, prin aceasta, 
a unui apropiat sfârşit al lumii. Se apreciază că ideea unui sfârşit iminent 

al lumii constituia o mângâiere pentru creştini în timpul persecuțiilor 
În acel context, ideile milenariste erau nebuloase şi totuși foarte răspân- 
dite, regăsindu-se chiar în operele unora dintre Părinții Apostolici, cum 
n fost scrierile: Învățătura celor doisprezece Apostoli, apoi epistola atri- 
uită lni Bamaba şi în Păstorul lui Herma. Ideile hiliaste sau milenariste 
za devenii insă o mare provocare pentru Biserică, în momentul în care 
ne erezii, cum a iost montanismul, au încorporat aceste idei într-un 
sem Coctinar eretic, considerând că a doua venire a lui Hristos era 
ierti şi aceasta era urmată de întemeierea Împărăției Sale de o mie 


Prize cei mai importanți adversari ai hiliasmului au fost 


reprezec:z>: Şcolii din Alexandria, în frunte cu Clement şi Origen, Cârc 
22 demasce: hiliesmul ca un produs al metodei literale de interpretare î 
Sîrrei Scripturi. Origen îi critica aspru pe susținătorii acestei doctrine, 


pe care îi considera „discipoli ai literei” şi recunoștea că aceştia se ba- 
zau pe citate scripiuristice, dar pe care le interpretau greşit. Hiliasmul 
2 pierdut repede din importanţă în Biserica primară și prin aceea că 
niciuna dintre datele propuse de susținătorii săi pentru momentul celei 
de-a doua veniri a lui Hristos nu s-a adeverit, deşi nimeni nu a CON- 
testat câ Mântuitorul va veni a doua oară. Foarte interesantă a fost in- 
terpretarea conceptului despre Împărăţia lui Hristos de către Fericitul 
Augustin (354-430), care scria, în cunoscuta sa lucrare Despre cetatea lui 
Dumnezeu, „Ecclesia quae nunc regnat în vivis et mortulis, id est regnum 
Christi regnumsque caelorum” („Biserica cea care acum domneşte peste 
vii şi peste morţi, aceasta este Împărăţia lui Hristos şi Împărăţia ceruri- 
lor” - De civitate Dei 20, 9). 


V.5.3.c. Direcţii hiliaste 


Hiliasmul sau milenarismul a reapărut adesea în istorie, mai în- 
tâi în jurul anului 1000, iar mai apoi în doctrina unor grupări de tip 

adventist. Pe de altă parte, ideile milenariste s-au împărțit în trei direcţii 
diferite şi anume: amilenarismul, premilenarismul şi postmilenarismul. 
Amilenarismul este un curent în sânul catolicismului și al calvinismului, 
care afirmă că Împărăţia lui Hristos este în curs de desfășurare în aceas- 
tă lume, prin aceea că Hristos a înființat Biserica Sa, pe care o conduce 
prin cuvânt și spirit. Amilenarismul include nuanţe ale teoriei eshatolo- 
gice a preterismului (de la latinescul praeter — trecător), care consideră că 
profețiile privind sfârşitul lumii şi a doua venire a lui Hristos s-au împli- 
nit fie în anul 70 d.Hr., prin căderea Ierusalimului, fie în secolul al V-lea, 
prin căderea Romei. Premilenarismul este o doctrină eshatologică apăru- 
tă în timpurile moderne, care afirmă că instituirea Împărăției de o mie de 
ani a lui Hristos pe pământ va avea loc înainte de sfârșitul lumii, aşa cum 
credeau şi milenariștii în primele trei secole. Această interpretare este 
susținută mai ales de grupările neoprotestante, cum sunt baptiștii, penti- 
costalii, adventiștii de ziua a șaptea şi biserica neo-apostolică. În sfârşit, 
postmilenarismul afirmă că Împărăţia de o mie de ani a lui Hristos se va 
intemeia după sfârşitul lumii. Aceste interpretări arată că ideile hiliaste 
sau milenariste îl preocupă intens pe omul modern, mai ales în Occident, 
unde au apărut diferitele forme de milenarism în epoca modernă, deși 
această chestiune a fost clarificată de Biserică în perioada patristică. 


1[V.5.4. Alogii 


Prin termenul de alogi erau desemnați membrii unei grupări secta- 
re, apărută în cea de-a doua jumătate a secolului al II-lea, aceștia fiind 
adversari ai montanismului. Adepții acestei grupări au pornit de la com- 
baterea profetismului şi a hiliasmului susținute de montaniști, care se ba- 
zau pe o interpretare greşită a scrierilor Sf. loan Evanghelistul, mai ales a 
Evangheliei a IV-a şi a Apocalipsei. În Evanghelia după Ioan, montaniștii 
păseau baza învățăturii lor despre Paraclet (Mângăietorul), pe Care Fiul 
L trimite de la Tatăl (loan 15, 26), iar în Apocalipsa, învățătura despre 
„Impărăţia lui Hristos” de fapt de „mii de ani” (Apocalipsa 20, 4). Sperând 
să-i combată pe montaniști, alogii au respins autenticitatea scrierilor 
ioaneice şi au atribuit aceste scrieri ereticului Cerint, care, de fapt, a fost 

combătut tocmai de Sf. Evanghelist loan. Dar respingând autenticitatea 
scrierilor ioaneice, alogii au ajuns să respingă şi învăţătura despre Logosul 
dumnezeiesc, expusă chiar la începutul celei de-a IV-a Evanghelii. Din 
această cauză, aceşti eretici au fost numiţi alogos, adică „fără logos . Sf. 
Irineu de Lyon îi numea pe alogi „duşmanii Evangheliei a IV-a. 
Această învățătură greşită s-a răspândit mai ales în Asia Mică, iar 
după mărturia lui Eusebiu de Cezareea, şi la Roma, unde reprezentantul 
cel mai cunoscut al ei, Caius, contesta statutul de scriere apostolică a 
Apocalipsei. Eusebiu de Cezareea spune că până în vremea sa a 


„ajuns un Dialog, pe care 1-a compus Caius, un om foarte învăţat, 
care trăia în Roma pe vremea episcopului Zefirin. Dialogul a fost îndrep- 
tat impotriva lui Proclu, care apăra erezia catafrigienilor. În ea se aduce 
la tăcere îndrăzneala acelor potrivnici şi neruşinarea lor de a compune 
şi alte Scripturi necunoscute până acum. De pildă, el aminteşte numai 
treisprezece epistole ale Sfântului Apostol (Pavel — n.trad.), fără să pună 
la socoteală, alături de ele, şi Epistola către Evrei, pe care până azi unii 
romani nu cred că este a Apostolului” (Istoria Bisericească VI, 20, 3). 


O altă mărturie despre alogi se găseşte la Sf. Epifanie de Salamina, 
care menționează un alt argument al acestora împotriva autenticității 
Apocalipsei, pe motivul că această carte vorbeşte despre Biserica din 
Tiatira, dar după părerea lor această Biserică nu ar fi existat în vremeâ 
în care a fost scrisă Apocalipsa (Panarion II, 33). Această erezie exprimă 
confuzia creată în Biserică pe parcursul primelor trei secole, din cauză 
faptului că nu era încă definitivat canonul cărților Noului Testament. 

IV.6. Antitrinitarismul (monarhianismul) și subordinaţionismul” 


Credinţa în Sfânta Treime a fost mărturisită de Biserică de la înce- 
put, mai ales în practica liturgică, urmând poruncii Mântuitorului lisus 
Hristos către Sfinţii Săi Apostoli de a învăţa şi boteza toate neamurile „în 


" Capitol elaborat de Pr. prof. dr. Viorel Ioniţă. 

numele Tatălui şi al Fiului şi al Sfântului Duh” (Matei 28, 19). Mărtu,. 
credința sa în Sfânta Treime, Biserica a mărturisit, în stelei ei 

credința sa într-un sigur Dumnezeu, continuând astfe] tradiția A Ala 

istă a Vechiului Testament. Cum însă, pe parcursul primelor tii ez 
ale erei creştine, învățătura despre Sfânta Treime nu apărea lea 
ficient de clar exprimată, mai mulți creştini au formulat păreri ia 
mai ales despre cea de-a doua Persoană a Sfintei Treimi. Cele ma; ind 
dintre aceste învățături greșite au pornit de la ideea de a păstra credinț 
intr-un singur Dumnezeu, Care este Dumnezeu Tată sau Cel] Unul i 
au negat dumnezeirea lui lisus Hristos. Astfel de învățături eretice au 
apărut pe parcursul secolului al II-lea, iar Tertulian le-a numit monar. 
hianiste, de la termenii din limba greacă monos — singur şi archein - în- 
ceput sau temelie. Cercetarea ulterioară a împărțit erezia monarhianistă 
în două grupe: 1. monarhianismul dinamic; 2. monarhianismul modalist. 


IV.6.1. Monarhianismul dinamic 


IV.6.1.a. Teodot Curelarul 


Monarhianismul dinamic numit şi adopţianism, care însă nu trebuie 
confundat cu adopţianismul din secolul al VII-lea, a fost susținul de: 
Teodot Curelarul sau Teodot din Bizanţ, apoi de un alt Teodot numit 
Bancherul, de Artemon sau Artemas şi de Pavel de Samosata. pre 
erezie, apărută în jurul anului 190, pornea de la afirmaţia că numaâ! Tal 
este Dumnezeu adevărat, iar lisus Hristos a fost doar om, Chiar age 
fost născut în chip miraculos din Duhul Sfânt şi dintr-o fecioară» pi 
asupra Lui S-a pogorât Dumnezeu la botez şi L-a adoptat ca Fiu, de și 
această erezie luând numele de adopțianism. După Înviere, Erie? 
devenit Dumnezeu. Ca argumente biblice, monarhianiştii ur 
tate cum ar fie cel din Evanghelia după Marcu: „Şi în zilele acelea» “* 
de către Ioan: E 


a venit din Nazaretul Galileei şi s-a botezat în Iordan, E 
schise şi Duhul ca un P Meu 
ți Fiul 


îndată, ieșind din apă, a văzut cerurile de 
A uri: lu € 
bel coborându-Se peste El. Şi glas s-a făcut din ceruri: T partie biblic 


cel iubit, întru Tine am binevoit” (Marcu 1, 9-11). Un alt 

folosit de monarhianiștii dinamici era luat din Epistola Sf. Apostol Pavel 
către Romani: „Fiul Său, Cel născut din sămânţa lui David după trup” 
(Romani 1, 3). 

Eusebiu de Cezareea menţionează că Teodot Curelarul, „căpetenia şi 
părintele acestei apostazii tăgăduitoare de Dumnezeu, care a susținut, el 
cel dintâi, că Hristos a fost numai om, a fost „îndepărtat din comuniune” 
(Istoria Bisericească V, 28, 6) de episcopul Romei Victor I (189-199). De 
aici reiese că Teodot Curelarul a fost primul reprezentant al acestei erezii 
sau primul care a răspândit această erezie la Roma, în ultimul deceniu 
a] secolului al II-lea, când a fost excomunicat. Erezia lui Teodot Curelarul 
este și mai clar expusă de Sf. Ipolit Romanul (170-235), care îi numea pe 
reprezentanţii acestei erezii „teodotieni” și arăta că acest ereziarh nu voia 
„ca Hristos să fie Dumnezeu” (Respingerea tuturor ereziilor X). După ex- 
comunicarea sa din Biserică, Teodot a înființat o şcoală, în sensul că a 
adunat în jurul său ucenici, cărora le-a transmis învățătura sa. 


IV.6.1.b. Artemon 


Despre Artemon, Eusebiu de Cezareea arată că, urmând lui Teodot 
Curelarul, afirma că toţi cei vechi, şi chiar şi Apostolii, au primit prin 
tradiție şi au învăţat ceea ce învățau aceşti eretici, anume că „adevărul 
propovăduirii a fost păstrat întreg până pe vremea episcopului Victor — 
care era al treisprezecelea episcop al Romei începând de la Petru, dar 
că, începând de la urmaşul său Zefirin, adevărul a fost falsificat” (Istoria 
Bisericească V, 28, 3). Cu alte cuvinte, ereticii monarhianiști afirmau 
că învăţătura lor era o continuare a tradiţiei până la sfârşitul secolului 
al III-lea, aşa cum confirmă Eusebiu că această erezie s-a „formulat abia 
de curând, câtă vreme autorii ei ar vrea să-i dea o vechime venerabilă”. 


1V.6.1.c. Pavel de Samosata 
Pavel de Samosata a reprezentat un monarhianism mult mai evoluat 
şi elaborat teologic. Despre acest eretic se ştie că se născuse la începutul 


secolului al III-lea în orașul Samosata, pe malul drept al râului Eufrat, că 

a fost episcopul Antiohiei între anii 260-268 şi că a murit probabil în anul 
275. Era născut într-o familie modestă, dar când a ajuns episcop, a deve- 
nit foarte bogat şi i s-a reproșat că s-a îmbogățit pe căi necinstite. Pavel 
a fost un om instruit şi lui i-au fost atribuite mai multe lucrări, care nu 
s-au păstrat. Una dintre aceste lucrări pierdute se numea Cuvântări câtre 
Sabinus, din care s-au păstrat unele fragmente într-o lucrare atribuită Sf. 
Atanasie cel Mare (296-373), de la care ar fi putut să provină afirmaţia că, 
după Pavel de Samosata, „nu Dumnezeu s-a făcut om, ci omul s-a făcut 
Dumnezeu”. Potrivit lui Pavel, lisus s-a născut ca orice om, dar a fost uns de 
Duhul Sfânt şi astfel a obţinut titlul de Unsul (Hristos), a săvârşit minuni 
prin Harul pe care L-a primit şi a suferit după natura Sa umană. Prin stră- 
dania Sa de a face binele și ferindu-Se de păcat, Hristos S-a asemănat cu 
Dumnezeu şi așa a obținut calitatea de Mântuitor al oamenilor. Conform 
acestui ereziarh, Hristos a ajuns să aibă aceeaşi voinţă ca Dumnezeu, pen- 
tru că după cum natura manifestă substanța multora de a subzista ca unul 
şi același, tot așa şi dragostea produce în mulți o unitate şi O asemănare de 
voinţă care este manifestată prin unitatea şi identitatea aceloraşi părer i şi 
bucurii. Unitatea dintre Dumnezeu şi Hristos nu este deci după natură, ci 
după voinţă şi iubire. Pentru a păstra identitatea şi particularitatea unui 
singur Dumnezeu, Pavel de Samosata considera că nici Duhul Sfânt nu 
este o Persoană, ci doar o manifestare a Harului Tatălui. 

Erezia lui Pavel de Samosata este greu de reconstituit în întregimea ei, 
dar, ţinând cont de ideile pentru care a fost condamnat sinodal, el afirma 
deplinătatea şi independenţa persoanei umane a lui lisus faţă de partea 
divină din El, devenind astfel un precursor al nestorianismului. El vorbea 
despre Logosul divin ca despre o Înţelepciune a lui Dumnezeu, ca parte 
a naturii lui Dumnezeu, iar în acest context, el afirma că Logosul este de 
aceeași ființă (homoousios) cu Tatăl, prin aceasta negând preexistența per” 
sonală a Logosului. Este pentru prima dată când acest termen filosofic a 
fost folosit in context creştin, înainte de a ajunge să fie atât de mult discu- 
tat în cadrul disputelor trinitare din secolul al IV-lea. 

Acest episcop ereziarh a fost acuzat şi de un comportament imoral. 
Eusebiu de Cezareea afirma despre el că: a. primea bani pentru servicii- 
le lui religioase și plătea pe alţii să răspândească învăţătura sa; b. prefera 

sa fie numit procurator imperial al reginei Zenovia, decât episcop; c. a in- 
orziS recitarea Psalmilor pentru Hristos şi a instruit femei să cânte Psalmi 
=ntru el însuși, ca un înger coborât din ceruri; d. a devenit foarte familiar 
cu femeile care il urmau, numite „subintroducte” (Istoria Bisericească VII, 
30). Reproducând o scrisoare a episcopilor întruniţi la Antiohia, Eusebiu 
scrie despre Pavel că 


l 


„înainte fiind sărac şi lipsit, iar de la părinţii lui n-a primit nicio avere, 
dar apoi nici nu ştim să o fi putut câștiga prin altă strădanie, acum vedem 
că a ajuns la o avere peste măsură de mare, dobândită prin nedreptăți 
și prin furt de lucruri sfinte, pe care le-a făcut în paguba fraților săi, 
inşelând pe cei care au săvârşit vreo iregularitate şi făgăduindu-le ajutor 
dacă-l plătesc cu bani, deşi în realitate el îi minte, scoțând câştiguri mari 
din uşurinţa cu care-l plătesc cei ce se sunt în necaz numai ca să scape, 
căci pentru el credinţa e un izvor de venit” (Istoria Bisericească VII, 30). 


În perioada în care Pavel de Samosata păstorea la Antiohia, acest 
oraș era încorporat regatului Palmirei, condus între anii 263-267 de re- 
gele Odenatus, rege clientelar al Romei. După moartea acestuia, soția sa, 
regina Septimia Zenovia, a condus regatul în calitate de regentă a fiului 
ei minor, iar în anul 270 aceasta a declarat război romanilor şi a extins 
regatul Palmirei până la Ancyra, în Asia Mică, și în sud, până în Egipt. În 
anul 272, împăratul Aurelian (270-275) a înfrânt armatele Zenoviei, iar pe 
regină a dus-o prizonieră la Roma, unde a murit în jurul anului 274. În 
timpul domniei reginei Zenovia, Pavel de Samosata a devenit ducenarius, 
adică procurator la curtea regală, poziţie de care el a profitat şi nu s-a su- 
pus hotărârilor sinodale luate împotriva lui. 

În relatările lui Eusebiu de Cezareea, împotriva episcopului Pavel de 
Samosata au fost organizate două sinoade chiar la Antiohia, unde mulți 
erau scandalizați mai ales de comportamentul său imoral. Primul sinod a 
avut loc în anul 264, iar cauza convocării acestuia, potrivit lui Eusebiu, a 
fost faptul că Pavel „cugeta despre Hristos lucruri josnice şi nevrednice, 
in orice caz potrivnice învăţăturii bisericeşti, ca şi cum EL nu ar fi fost 
Prin fire decât un om obișnuit” (Istoria Bisericească VII, 27, 2). Cel mai 

important episcop invitat să participe la acest sinod a fost Sf. Dionisie a] 
Alexandriei (248-265), care se remarcase tocmai prin combaterea ereziei 
monarhianiste. Episcopul alexandrin era înaintat în vârstă şi bolnav, aşa 
incât nu a putut să participe la acest sinod, dar a trimis o scrisoare că- 
tre creştinii din Antiohia, fără să-l menţioneze pe episcopul lor. De altfel, 
Sfântul Dionisie a murit la scurt timp după aceea. 

La acest sinod au participat mulți episcopi dintre care cei mai „de sea- 


mă, cum spune Eusebiu, au fost: 


„Firmilian din Cezareea Capadociei, Grigorie şi fratele său 
Atenodor, păstorii comunităților din Pont, apoi Helenus al creşti- 
nătății din Tars, Nicomas al celei din Iconium, după aceea Himeneu 
al Bisericii din lerusalim şi Teotecne al celei din Cezareea, vecină cu 
lerusalimul, Maxim care conducea și el cu multă strălucire pe frații 


din Bostra” (Istoria Bisericească VII, 28, 1). 


Din această listă se vede clar că la acest sinod au participat şi episcopi 
din regiuni mai îndepărtate, nu numai din apropiere, ceea ce evidențiază 
ingrijorarea Bisericii față de erezia episcopului de atunci al Antiohiei. În 
sfârşit, tot pe baza acestor mărturii, se mai observă că în lupta Bisericii 
cu erezia lui Pavel de Samosata nu era vorba despre o confruntare dintre 
tradiţia greacă şi cea siriană şi nici dintre origenişti şi anti-origeniști, cum 
au crezut unii cercetători, căci altfel nu s-ar fi ajuns la o condamnare unaâ- 
nimă a acestui ereziarh. 

Preşedinţia sinodului a fost exercitată de Firmilian din Cezareea 
Capadociei (232-269), iar sinodalii s-au „întrunit adeseori și în diferite 
răstimpuri, în fiecare şedinţă dezbătându-se cu vioiciune teze şi întrebări 
diferite”. În acel răstimp, „Samosatenul şi aderenţii lui căutau să ţină încă 
ascunsă şi voalată rătăcirea învăţăturii lor”. Erezia a fost dovedită, dar, pro- 
babil şi la insistența susținătorilor lui Pavel, nu s-a ajuns la o condamnarea 
acestuia, căci el a promis că se va îndrepta, aşa cum reiese dintr-o scrisoa- 
re a episcopului Firmilian (Istoria Bisericească VII, 30, 4). Din mărturiile 
lui Eusebiu de Cezareea, se pare că, după primul sinod contra lui Pavel 
de Samosata, au avut loc mai multe întruniri de episcopi care au avut câ 


208 


ISTORIA BISERICEASCĂ UNIVERSALĂ 


temă această erezie. Între aceste acțiuni este amintită o scrisoare semnată 
de şase episcopi în frunte cu Himeneu al Ierusalimului. Această scrisoare 
adresată lui Pavel era însoţită de o mărturisire de credință ortodoxă, pe 
care ereziarhul a fost invitat să o accepte şi s-o semneze, dar el nu a fost de 
acord nici cu această propunere. Astfel s-a ajuns la convocarea celui de-al 
doilea sinod din Antiohia împotriva lui. 

Acest sinod s-a desfăşurat în iarna dintre anii 268-269. Eusebiu de 
Cezareea spune despre el doar că, sub împăratul „Gallien, s-au strâns foar- 
te mulţi episcopi la un ultim sinod la care a fost demascat și excomunicat 
in mod clar, şi recunoscut de toţi ca eretic, şeful şcolii antiohiene (Pavel de 
Samosata — n.trad.), fiind astfel scos din întreaga Biserică ce se găseşte sub 
cer” (Istoria Bisericească VII, 29, 1). Despre episcopii participanți la acest 
sinod, Eusebiu nu dă prea multe informaţii, spunând doar că Firmilian 
din Cezareea Capadociei a murit în drum spre Antiohia. Președintele si- 
nodului a fost Helenus din Tars, iar cel care a avut cel mai important rol 
la acest sinod a fost preotul Malhion, un om foarte învăţat, despre care se 
crede că a fost primul profesor de retorică al Școlii catehetice din Antiohia. 
Inainte de sinod, Malhion a întreprins o anchetă, prin care a dovedit ere- 
zia lui Pavel, iar această anchetă transcrisă de „stenografi, cum spune 
Eusebiu, a fost prezentată sinodului. Se presupune că acest al doilea sinod 
impotriva lui Pavel de Samosata a fost precedat de mai mult întruniri pre- 
gătitoare, astfel că cea mai importantă acţiune a sinodului a fost adoptarea 
unei scrisori sinodale, foarte probabil întocmită de Malhion. 

Scrisoarea sinodală împotriva lui Pavel de Samosata, adresată nomi- 
nal lui Dionisie al Romei şi lui Maxim al Alexandriei și trimisă tuturor 
episcopilor, este reprodusă în mare parte de Eusebiu de Cezareea (Istoria 
bisericească VII, 30), care evidenţiază cele mai importante puncte ale 
ereziei și ale comportamentului reprobabil al lui Pavel de Samosata. La 
Sfârşitul acestei scrisori, episcopii semnatari precizează că: 


„Am fost nevoiţi, aşadar, după ce am excomunicat pe acest 
incăpățânat vrăjmaş al lui Dumnezeu, să punem cu ajutorul Domnului, 
aşa cum ne-am convins, în locul lui pe alt episcop în Biserica cea uni- 
versală, pe fiul răposatului Demetrian, fost înainte-stătător al acestei 

comunități, cu numele Domnus, om împodobit cu toate calităţile ceru- 
te unui episcop, rugându-vă să-i scrieți şi să primiţi de la el epistole de 


comuniune” (Istoria Bisericească VII, 30, 17). 


Eusebiu menţionează şi sfârşitul lui Pavel de Samosata, care „n-a vrul 
în niciun chip să iasă din casele Bisericii”, astfel că împăratul Aurelian „a 
dat o decizie favorabilă, în sensul ca acestea să fie repartizate acelora cu care 
vor sta în corespondenţă episcopii creştini din Italia şi din Biserica Romei. 
Abia în felul acesta persoana sus-menționată a fost scoasă din Biserică, 
cu ultima rușine, de autoritatea civilă” (Istoria Bisericească VII, 30, 19). 
Împăratul Aurelian s-a implicat în acest caz, la intervenţia comunității din 
Roma, cu atât mai mult cu cât ereticul episcop de Antiohia era aliat al 
reginei Zenovia, răzvrătită împotriva Romei. Pavel a fost definitiv alungat 
din casele Bisericii în anul 272, după care a organizat o grupare schismati- 
că, impreună cu adepţii să. Astfel a sfârşit Pavel de Samosata, dar ideile lui 
eretice au avut un mare impact în contextul crizei provocate de arianism. 

Faptul că Pavel de Samosata a avut urmași se vede din aceea că Sinodul | 
Ecumenic (Niceea, 325) a luat o hotărâre specială împotriva „ereticilor 
pavlichieni” care reveneau la Biserică şi în legătură cu care Sinodul a ho- 
tărât „ca ei să fie neapărat botezați din nou. lar dacă unii în timpul tre- 
cut s-au numărat în cler şi dacă se arată neîntinaţi şi neprihăniţi, după 
ce vor fi botezați din nou să se hirotonească de către episcopul Bisericii 
soborniceşti. Dacă însă cercetarea i-ar găsi pe ei nevrednici, se cuvine 
a-i caterisi pe ei” (Canonul 19). Un ecou al abaterilor morale ale ereticu- 
lui antiohian se regăseşte în Canonul 3 al acestui sinod, care a interzis câ 
membrii clerului, episcopi, preoţi sau diaconi, să ţină câte o subintroductă, 
adică să trăiască sub același acoperiş cu o femeie, afară „de mamă, sâu 
soră, sau mătușă, sau numai astfel de persoane care nu pot trezi niciun fel 
de bănuială” Prin aceste acţiuni, era stârpit complet răul pe care îl provo- 


case Pavel de Samosata în Biserică. 


1V.6.2. Monarhianismul modalist 


Monarhianismul modalist a apărut în acelaşi timp cu monarhianis- 
mul dinamic şi a avut în centrul preocupărilor sale respingerea ideii de 

Sfântă Treime, pentru a evita afirmarea a trei Dumnezei. Ideea de bază a 
acestei erezii era că există un singur Dumnezeu, Care S-a manifestat în 
diferite moduri, uneori ca Tată, alteori ca Fiu sau ca Duh Sfânt, de aceea 
această formă de monarhianism se numeşte modalist. Această erezie are 
un caracter antitrinitar clar, pentru că nu acceptă dumnezeirea nici a 
Fiului, nici a Duhului Sfânt, iar pentru faptul că aceşti eretici credeau 
că Tatăl a suferit pe Cruce, ei se mai numeau şi patripasieni. După cei 
mai importanţi reprezentanţi ai săi, această erezie a fost împărțită în trei 
curente: a. praxeenii, b. noetienii şi c. sabelienii. Astfel, cele trei grupe 
ale monarhianiştilor modaliști sunt caracterizate fiecare după numele 
reprezentantului ei de seamă: Praxeas, Noet și Sabelie. 


1V.6.2.a. Praxeenii 


Praxeas este cunoscut din lucrarea lui Tertulian împotriva lui, intitu- 
lată Împotriva lui Praxeas (Adversus Praxeam). Acesta era de origine din 
Asia Mică şi a fost, mai întâi, un adept al montanismului, pe care apoi l-a 
combătut. Ca monarhianist, el a fost influențat de Noet, pe când erau încă 
in Asia Mică, dar Praxeas a fost cel dintâi care a răspândit erezia monar- 
hianistă la Roma, pe parcursul ultimului deceniu al secolului al II-lea. În 
capitala Imperiului Roman, Praxeas a reuşit să-l convingă pe episcopul de 
atunci, care „era pe punctul de a recunoaşte profeţiile lui Montanus, ale 
Priscilei și Maximilei'”, să condamne această erezie. Episcopul respectiv 
era Victor I (189-199). După mărturia lui Tertulian, la Roma, Praxeas „a 
adus două servicii diavolului, a alungat profeția şi a introdus erezia, pe 
Paraclet l-a gonit, iar pe Tatăl l-a răstignit” (Adversus Praxeam |, 2). 

Învățătura lui Praxeas susținea că există un singur Dumnezeu, Care 
este în acelaşi timp şi Tată și Fiu, respectiv Dumnezeu ascuns și Dumnezeu 
descoperit în lume. Manifestat ca Hristos în lume, Dumnezeu Tatăl a 
săvârşit minunile şi a murit pe Cruce, de aceea urmaşii săi erau numiţi 
Patripasieni, adică cei care învățau că Tatăl a suferit pe Cruce (de la pa- 
ler, patris = tată; şi passus = a suferi). În consecință, Fiul și Duhul Sfânt 
nu sunt decât moduri de manifestare succesive ale Tatălui. În Dumnezeu 
nu există decât un singur ipostas, acela al Tatălui și astfel Hristos nu are 

Noi era, canfarm Si. Ipolit Romanul, originar din Smirna, iar după 
Si Epiiznie de S=lamina acest ereziarh era din Efes. Noet a incercat s 
răspindzască învățătura sa mai întâi în Biserica din Efes, de unde a fost 
alungat Gin cauza învățăturilor sale eretice, după care a plecat la Roma, 
unde i-a câștigat pentru doctrina sa pe Epigonus şi Cleomenes. Bănuit de 
învățături greșite, Noet a fost convocat în faţa unei adunări a presbiterilor 
romani şi cercetat în legătură cu ideile sale despre Dumnezeu. La început 
el a negat că ar fi învăţat că „Hristos este Tatăl şi că Tatăl s-a născut, â 
suferit și a murit”, dar, după ce numărul adepților săi a crescut, a recunos- 
cut în fața aceluiași for roman învățăturile care i se atribuiau şi a râspuns 
întrebând: „Ce rău fac dacă preamăresc pe un singur Dumnezeu? . După 
ce a fost dovedit ca fiind eretic, Noet a fost excomunicat din comunitate Și 
atunci el a intemeiat o şcoală, adică a adunat în jurul său ucenici, cărora le 
transmitea doctrina sa. 

Noet pretindea că el este Moise şi l-a numit pe unul din frații săi Aaron. 
El învăţa că „există un singur Dumnezeu Tată şi Creator a toate, Care a făcut 
toate; că El Se făcea nearătat pentru oameni când voia, dar S-a făcut arăta! 
atunci când a vrut; că e nevăzut atunci când nu Se vede, dar văzut atunci 
când Se vede; că e nenăscut atunci când nu Se naşte şi născut atunci când Se 
naşte din Fecioară; că e nepătimitor şi nemuritor atunci când nu pătimeşte 
şi nu moare, dar că pătimeşte şi moare atunci când vine la pătimire. Pe Acest 
Tată Îl numesc şi Fiu, numind-L Tată sau Fiu după împrejurări” (Ipolit din 
Roma, apud Diac. loan |. Ică jr). Noet respingea învăţătura despre Logos câ 
Fiu al lui Dumnezeu și îi acuza pe cei care susțineau această învăţătură de 
„ditheism”, respectiv că acceptă doi Dumnezei. 

1V.6.2.c. Sabelienii 


Sabelie a fost un preot originar din Libia şi a vizitat Roma la începutul 
secolului al III-lea, în mai multe rânduri, iar aici se crede că a devenit mai 
intâi adeptul lui Noet. Unele cercetări mai recente au ajuns la concluzia că 
unele informaţii din secolul al IV-lea despre gândirea lui Sabelie, trans- 
mise pe linie orientală, ar oglindi o teologie a sa diferită de cea din izvoa- 
rele greceşti de la Sf. Ipolit Romanul până la Sf. Epifanie de Salamina (M. 
Simonetti). Cea mai obiectivă prezentare de ansamblu a ereziei lui Sabelie 
se face, în primul rând, pe baza mărturiilor celor care l-au combătut şi a 
hotărârilor sinoadelor care l-au condamnat: primul la Roma în anul 261, 
convocat de episcopul Dionisie (260-268), şi al doilea la Antiohia în anul 
272, convocat de episcopul Domnus (269-273). 

Potrivit acestor mărturii, erezia lui Sabelie reprezintă cea mai evolu- 
ată doctrină a monarhianismului modalist, erezie cunoscută după nume- 
le lui și ca „sabelianism”. Acesta a folosit o terminologie mult mai clară 
decât ceilalți monarhianişti modaliști şi a lansat unele concepte teologice 
care au fost mult dezbătute în disputele trinitare şi hristologice de mai 
târziu, dar pe care el le-a folosit greșit. După Sabelie, există o singură ipos- 
tasă (hypostasis) divină, pe care el o numea Fiu-Tată (huiopator) şi care 
se manifestă prin trei persoane (prosopon), dar nu concomitent, ci succe- 
siv. În mod evident, Sabelie folosea termenul de hypostasis cu înţelesul de 
ousia sau de natură, deşi, mai târziu, acest termen a fost înțeles sinonim 
cu cel de persoană. Pe de altă parte, Sabelie utiliza termenul de prosopon 
in sensul său vechi de mască din teatrul antic, în spatele căreia se ascun- 
dea altcineva decât ceea ce reprezenta acea mască. După învățătura lui 
Sabelie, Dumnezeu cel unipersonal S-a descoperit succesiv ca Tată, cre- 
ator şi legiuitor; ca Fiu în procesul de mântuire, de la naștere și până la 
moarta Sa; iar în actul sfințirii, ca Duh Sfânt. Acestea erau trei „moduri” 
de descoperire ale unicului Ipostas divin. Cercetarea istorică a evidențiat 
un punct pozitiv în această viziune a lui Sabelie, şi anume dimensiunea 
iconomică a raportului lui Dumnezeu cu lumea. 

Primul care a condamnat oficial această erezie și l-a excomunicat 
pe Sabelie a fost episcopul Romei Calixt 1 (217-222). Dar cel care a 

combătut, cu argumente teologice, monarhianismul, în general, şi sa- 
belianismul, în special, a fost Sf. Dionisie al Alexandriei, socotit prin- 
tre cei mai importanţi ierarhi teologi ai secolului al III-lea. Într-una 
dintre epistolele sale, Sfântul Dionisie, autorul mai multor epistole le- 
gate de erezia sabelienilor, care în fond erau scurte tratate, denumea 
această erezie 


„învățătura care se propovăduieşte astăzi în Ptolemaida Pentapolei, 
invățătură nelegiuită și cu totul blasfemitoare la adresa Dumnezeului 
Celui Atotputernic, Tatăl Domnului nostru lisus Hristos, învățătură 
cu totul de necrezut în legătură cu Fiul Său unul născut, Cel «mai întâi 
născut decât toată făptura», Cuvântul Care s-a făcut om, învăţătură cu 
totul smintită în legătură cu Duhul Sfânt, mi-au venit documente din 
două părți, și frații m-au căutat să ne lămurim şi, pe cât am putut, cu 
ajutorul lui Dumnezeu, le-am trimis unele observaţii, exprimându- 
le în mod cât mai didactic, după cum reiese din copiile pe care ți le 
anexez” (Eusebiu, Istoria Bisericească VII, 6, 7). 


Sfântul Dionisie a expus învățătura sa despre Sfânta Treime mai 
ales prin scrisori şi atunci când a fost acuzat de omonimul său, epi- 
scopul Dionisie al Romei, la instigaţia monarhianiştilor, că ar susține 
subordinaționismul, el a avut ocazia să precizeze ortodoxia învățăturii 
sale. 


[V.6.3. Subordinaţionismul 


Subordinaţionismul din secolele al II-lea şi al III-lea a apărut la 
unii teologi ai Bisericii, adversari ai ereziilor care contestau divinitatea 
Mântuitorului lisus Hristos. În fond, ceea ce s-a numit subordinaţionism 
a fost pregătit de curentul teologic intitulat „hristologia Logosului” eX- 
pusă în Prologul Evangheliei a IV-a, dar dezvoltată teologic începând cu 
Sf. Iustin Martirul şi Filosoful (100-165), în special în lucrarea sa Dialog 
cu iudeul Trifon, în care ela identificat pe lisus Hristos cu Logosul Divin. 
Potrivit acestei interpretări, Logosul născut din Tatăl a fost dintotdeauna 

la Dumnezeu şi despre El au vorbit şi profeții Vechiului Testament. 
Această viziune hristologică avea menirea să apere învățătura despre 
dumnezeirea Mântuitorului lisus Hristos, contestată de diferitele erezii 
de tip iudaizant sau gnostic. Argumentele hristologiei Logosului au fost 
oarecum continuate de teologii din secolul al III-lea, care s-au confrun- 
tat cu diferitele curente ale ereziei monarhianismului. 

Strădania teologilor Bisericii în confruntarea lor cu monarhianis- 
mul, fie dinamic, fie modalist, s-a concentrat asupra ideii de a dovedi 
că Mântuitorul lisus Hristos a fost cu adevărat Dumnezeu, fără ca prin 
aceasta să cadă în diteism, adică să susțină că ar exista doi Dumnezei, 
cum erau acuzaţi de adversarii lor eretici. La prima vedere, cei acuzaţi de 
subordinaţionism afirmau că, în calitatea lui de „creat, respectiv „năs- 
cut”, Fiul este subordonat Tatălui, Care este „nenăscut”. Sf. Dionisie al 
Alexandriei a fost primul acuzat de subordinaţionism, de către Dionisie 
al Romei (260-268), şi acesta grec de neam. Curios este faptul că episco- 
pul Romei și-a bazat acuzaţiile sale tocmai pe lucrările colegului său de 
la Alexandria împotriva sabelianismului. 

Sf. Dionisie al Alexandriei, discipol al lui Origen şi fost conducă- 
tor al Şcolii catehetice din Alexandria, a fost multă vreme ignorat, mai 
ales că aproape toate lucrările sale s-au pierdut, iar teologia sa a fost 
reconstituită în exclusivitate pe baza citatelor reproduse de Eusebiu de 
Cezareea, în valoroasa sa Istorie Bisericească. Sfântul Dionisie a com- 
bătut hiliasmul, a fost foarte angajat în disputa pascală, precum şi în 
cea privind rebotezarea ereticilor şi a combătut, cu multă competență 
teologică, toate formele de erezii antitrinitare. Trebuie precizat că în 
textele în care a combătut sabelianismul, „marele alexandrin” - cum 
i numeşte Eusebiu - a insistat asupra faptului cu lisus Hristos s-a 
născut din Tatăl, de o aşa manieră încât aceste afirmaţii aveau un iz 
subordinaționist, fapt pentru care a fost acuzat de către colegul său de 
la Roma. Critica adusă Sfântului Dionisie a fost însă binevenită, căci, în 
urma acesteia, episcopul alexandrin a avut prilejul să precizeze mai clar 
terminologia pe care o folosea. 

Până la Sfântul Dionisie, mai mulți scriitori bisericeşti, în frunte cu 
Origen pe linie greacă şi Tertulian pe cea latină, au contribuit la definirea 

învățăturii despre Sfânta Treime, precizând că Fiul este egal cu Tatăl, dar 
fără să definească mai clar această relație dintre primele două Persoane 
ale Sfintei Treimi. Sfântul Dionisie a fost primul care, în confruntarea sa, 
pe de o parte cu sabelianismul, iar pe de altă parte cu episcopul Romei, 
a înțeles să facă distincția dintre Persoană și Natură privind relațiile in- 
tratrinitare. Referitor la relația dintre Tatăl şi Fiul, el a avut în vedere 
conceptul homoousios (deoființă), dar a ezitat să-l folosească, pentru că 
nu era un termen scripturistic. Astfel, ierarhul alexandrin a precizat că 
diferențele dintre Tatăl şi Fiul, anume că primul este „nenăscut, iar cel 
de-al doilea este „născut”, nu se referă la Fiinţa Lor comună, ci la fiecare 
Persoană în parte, deci sunt atribute personale; iar cum după natură 
Tatăl şi Fiul sunt identici, între Ei dispare orice formă de subordonare. 
Aceste precizări au pregătit terenul pentru definirea credinţei adevărate 
în disputele din timpul primelor două Sinoade Ecumenice, care âu de- 
finit fără echivoc învățătura Bisericii privitoare la Sfânta Treime, fiind 
depășite toate formele de subordinaţionism. 

IV.7. Controverse şi schisme' 
1V.7.1. Controversa pascală 


Prima dintre practicile liturgice care a cauzat o lungă controversă 
in sânul Bisericii a fost cea privitoare la data Paştilor. Într-o scrisoare 
a Sf. Irineu al Lyonului, reprodusă în Istoria Bisericească a lui Eusebiu 
de Cezareea, se arată că cele dintâi discuţii referitoare la această temă 
au avut loc la jumătatea secolului al II-lea, căci nu toate comunitățile 
creştine sărbătoreau Paştile sau Învierea lui Hristos la aceeaşi dată. Aceste 
diferențe constau în faptul că, în timp ce majoritatea Bisericilor, atât din 
Răsărit, cât şi din Apus, sărbătoreau Paştile în prima duminică după ziua 
de 14 a lunii Nisan, potrivit calendarului iudaic, Bisericile din Asia Mică 
prăznuiau Paştile începând din ziua de 14 Nisan, când încetau postul. La 
14 Nisan se sărbătoreau Paştile iudaice, în amintirea trecerii miraculoase 


ie Sea ae Aa 
" Capitol elaborat de Pr. prof. dr. Viorel Ioniţă. 

a poporului lui Israel prin Marea Roşie şi deci a eliberării din robia egip- 
teană, iar pătimirea, moartea şi învierea Mântuitorului lisus Hristos au 
avut loc în preajma acestei sărbători iudaice. Cum cifra 14 se numeşte, in 
limba latină, quarta decima, creştinii care sărbătoreau Paştile în ziua de 
14 Nisan erau numiţi quartodecimani sau quartadecimani. Dificultatea 
care s-a creat astfel a constat în faptul că cele mai multe Biserici sărbă- 
toreau Paştile intotdeauna duminica, iar quartodecimanii în orice zi din 
săptămână, respectiv atunci când cădea ziua de 14 Nisan. 

După mărturia lui Eusebiu de Cezareea, quartodecimanii se bazau 
in practica lor „pe temeiul unei foarte vechi tradiţii”, iar pe de altă par- 
te „Bisericile din întreg restul lumii [...], după tradiţia apostolică țin şi 
acum obiceiul [...] ca Paştile să nu se serbeze în nicio altă zi, ci numai 
in cea în care a înviat Mântuitorul” (Istoria Bisericească V, 23, 1). Privite 
cronologic pe parcursul primelor trei secole, controversele pascale s-au 
desfășurat în trei etape. Prima etapă este cunoscută din mărturia Sfântului 
Irineu, care arată că aceasta a constat într-o confruntare dintre cele două 
practici liturgice, la mijlocul secolului al II-lea, în timpul domniei împâ- 
retului Antonin Pius (138-161). Această confruntare a avut loc la Roma, 
între Anicet, episcopul Romei (155-166), şi Sfântul Policarp, episcopul 
Smirnei (martirizat în anul 155), primul reprezentând practica serbări 
Paştilor duminica, iar al doilea fiind quartodeciman. Sfântul Policarp â 
vizitat Roma şi, cu această ocazie, a discutat cu episcopul Anicet despre 
diferențele dintre cele două tradiţii privitoare la data Paştilor. Cei doi 
episcopi nu au reușit să se convingă unul pe altul, căci 


„Anicet nu putea convinge pe Policarp să nu respecte ceea ce ob- 
servaserâ impreună cu loan, ucenicul Domnului nostru, şi cu ceilalți 
apostoli cu care au convieţuit şi cu care ținuseră praznicele într-o 
anumită tradiţie; dar nici Policarp nu l-a înduplecat pe Anicet să țină 
rânduiala lui, căci era convins şi el că trebuie să respecte tradiţiile pre- 
sbiterilor de dinaintea lui” (Istoria Bisericească V, 24, 16). 


Deşi fiecare a rămas ferm pe poziţia sa privind data Paştilor, totuși 
cei doi ierarhi au rămas în comuniune, ceea ce însemna că, pentru ei, 

diferența respectivă privind data serbării Paştilor nu constituia motiv de 
intrerupere a comuniunii. 

A doua etapă a controverselor pascale se referă la o dispută locală 
care a avut loc între anii 167-170 la Laodiceea, în Asia Mică, provocată 
se pare de apariția montanismului, care serba Paştile la data de 6 aprilie, 
căci montaniştii nu voiau să sărbătorească împreună cu evreii. În această 
controversă au fost angajaţi doi episcopi, Meliton de Sardes şi Apolinarie 
din Hierapolis, care erau amândoi quartodecimani. Deci controversa lor 
nu se referea la diferențe privind data Paştilor, ci era o dispută internă 
intre quartodecimani. Episcopul Apolinarie, unul dintre primii adversari 
ai montanismului, voia să pună de acord cele patru Evanghelii cu privire 
la data morţii Mântuitorului, căci această dispută se baza pe amănunte 
de ordin exegetic. Unii dintre quartodecimani luau ca punct de plecare în 
apărarea tradiţiei lor versetul din Evanghelia după Matei: „În cea dintâi zi 
a Azimelor, au venit ucenicii la lisus şi L-au întrebat: Unde voieşti să-Ţi 
pregătim să mănânci Paştile? ” (Matei 26, 17). Pe baza acestui verset, unii 
quartodecimani considerau că Mântuitorul a celebrat Paștile iudaice în 
ziua de 14 Nisan şi deci nu a putut fi răstignit în aceeaşi zi, ci numai în 
ziua de 15 Nisan. Din aceste amănunte înțelegem că unii quartodecimani 
sărbătoreau în ziua de 14 Nisan Paştile răstignirii, pe când alţii Paştile 
Învierii. Controversa pascală, atât cu privire la dispute interne între quar- 
todecimani, cât şi între această grupare şi Bisericile care serbau Paştile 
duminica, nu s-a redus doar la data Paştilor, ci şi la conținutul și, mai ales, 
la durata sărbătorii. Acest fapt este adeverit și de informaţiile oferite de 
Eusebiu de Cezareea, potrivit cărora cei care serbau Paştile duminica nu 
erau de acord cu practica quartodecimanilor de a întrerupe postul brusc 
inainte de praznic. Nu se ştie cum s-a încheiat această dispută internă 
dintre quartodecimani, dar aceasta constituia un argument în plus îm- 

potriva practicii pascale din Asia Mică. 

A treia etapă a controverselor pascale s-a consumat pe parcursul ul- 
timului deceniu al secolului al II-lea și a fost legată mai ales de numele 
episcopului Victor I al Romei (189-199). Acesta era roman din provincia 
Africa sau, după alte surse, chiar din Italia, iar la Roma a găsit foarte multe 
tradiții şi influenţe greceşti, căci mulți dintre înaintaşii săi fuseseră greci. 

Pontificatul acestui episcop a fost marcat de o luptă împotri 
lVa ele 
Men 


lor grecești, incepând cu condamnarea monarhianismul; a: 
UI dinam, 
Ca] | 


Teodot Curelarul și culminând cu intenția de a excomunica pe 
cimanii din Asia Mică. Pe de altă parte, episcopul Victor [ sa arta 
d Onfry 

cu tradiții quartodecimane chiar la Roma, unde un preot pe nume pu. 
propaga ideea de sărbătorire a Paştilor după legea iudaică. Prin ur astu 
Victor 1 al Romei era interesat să combată tradiţia quartodecimanila 
primul rând pentru că el se confrunta cu aceștia în mod direcţ și nu i 
mai din ambiția de a-și impune autoritatea sa în intreaga Biserică. 

La sfârşitul secolului al II-lea, tradiția quartodecimanilor se răspândise 
dincolo de graniţele Asiei Mici şi trebuie să fi produs multă tulburare în 
Biserică, de aceea, în fața acestei provocări, „s-au ținut sinoade și adunări 
şi toți deopotrivă au declarat în scris ca regulă bisericească pentru creștini 
de pretutindeni să nu serbeze Paștile în altă zi decât în cea de Duminică” 
(Istoria Bisericească V, 23, 2). Aceste sinoade, desfăşurate pe parcursul ul- 
mului deceniu al secolului al II-lea, au fost convocate mai ales din interese 
pastorale şi ele au avut loc, după înșirarea lor de către Eusebiu, în urmă 
toarea ordine: a. în Palestina, prezidat de Teofil, episcopul comunității din 
Cezareea Palestinei, împreună cu Narcis, episcopul Ierusalimului; b. & 
Roma, sub episcopul Victor I; c. în Pont, sub episcopul Palma de ADA 
d. în Galia, sub episcopul Irineu de Lyon; e. în regiunea Osroenc dintre 
Tigru şi Eufrat. Pe lângă aceste sinoade, Eusebiu aminteşte sii 

. : in zii AB : aceeași temă. 
scrisoare a episcopului Bachyllos al Bisericii din Corint, pe *--" ses 
Toate aceste sinoade, dimpreună cu scrisorile altor episcop» e ii 
„una și aceeaşi părere și hotărâre, stabilind aceeași dată şi este 
unanimă” respectiv că Paștile trebuie să fie prăznuite în Zi de sania 

Episcopul Victor a scris episcopilor quartodecimani din ua ge- 

Asia, în numele episcopilor din Italia, invitându-i să adopte P cara gă dea 
nerală privind serbarea Paştilor în zi de duminică. Dacă i poa roma 
ascultare dorinţei lui, episcopii Asiei erau amenințați de cad sin 
cu excomunicarea. Episcopul Policrat al Efesului a ape ta tradiția 
i Victor dea â op re- 


care s-a opus cererii autoritare a episcopulu scrisoare» 


Policrat i-a adresat episcopului Rome! O ciza: 
prin care se pre 

pascală romană. 
produsă în mare parte de Eusebiu în Istoria sa, 

„Noi ţinem neschimbată ziua Paştilor, nici nu adăugăm ceva la ea, 
nici nu scădem ceva din ea. Căci şi în Asia odihnesc mari luceferi, care vor 
învia odată, la a doua venire a Domnului [...]: Filip, unul din cei doispre- 
zece apostoli, care a adormit în lerapole [...], loan, cel care s-a odihnit pe 
pieptul Mântuitorului [...], apoi episcopul şi martirul Policarp din Smirna 
[...], toți aceştia au serbat data Paştilor potrivit Evangheliei, în cea de-a 
patrusprezecea zi a lunii, fără vreo abatere, ci urmând regula credinței. 
Și eu, care sunt cel mai mic între toţi, mă țin de tradiţia celor înrudiți cu 
mine, din care unii au fost înaintaşii mei” (Istoria Bisericească V, 24, 2-6). 


Drept urmare, episcopul Victor i-a excomunicat pe episcopii şi 
comunitățile din Asia care nu au acceptat propunerea lui, dar această 
procedură nu a fost pe placul tuturor episcopilor, care l-au sfătuit pe 
episcopul Romei „să se gândească mai curând la pace, la unire frățească, 
la dragoste”. Una dintre cele mai importante intervenţii pentru pace a 
fost cea a episcopului Irineu de Lyon, care l-a rugat pe ierarhul roman 
să nu excomunice „toate bisericile lui Dumnezeu care ţin, din tradiţie, 
un obicei vechi. Din scrisoarea Sfântului Irineu aflăm şi despre alte 
aspecte ale problemei în dezbatere: 


„În fond nu se discută aici numai despre o anumită zi, ci şi despre 
felul în care se ţine postul. Unii cred că trebuie postit numai o singură zi, 
alții două, iar alţii şi mai multe. În schimb, alții socotesc ca durată a pos- 
tului patruzeci de ceasuri consecutiv, luate din zile şi nopți, ca şi cum ar 
forma o singură zi. Şi această mare variaţie în ţinerea postului nu s-a pro- 
dus în zilele noastre, ci cu multă vreme înainte, pe când trăiau înaintaşii 
noştri, care probabil că nu le-au fixat cu amănunţime, ci au păstrat acest 
obicei în mod simplu şi nevinovat, transmițându-l generațiilor viitoare. 
Dar cu toată această varietate, creştinii trăiau în pace, aşa cum trăim şi 
noi în pace, căci deosebirea în felul de a posti dovedeşte o şi mai mare 

unitate de credinţă” (Istoria Bisericească V, 24, 12-13), 


Urmarea acestor intervenții a fost evitarea agravării situaţiei, care s-a 
destins, mai ales după moartea episcopului Victor, întâmplată în anul 199. 

Sinoadele locale convocate în diferite regiuni, la sfârşitul secolului 
al II-lea, împotriva practicii quartodecimanilor, au constituit un prim 
exemplu de manifestare a unității Bisericii celei Una. Aceste acțiuni au 
avut drept rezultat generalizarea practicii serbării Paştilor în prima du- 
minică după 14 Nisan, iar pe parcursul secolului al III-lea, discuţiile le- 
gate de data Paştilor au stimulat pe unii teologi să calculeze această dată 
după mijloace proprii, astfel apărând primele computuri pascale. Un alt 
rezultat al acestor acţiuni a fost diminuarea practicii quartodecimani- 
lor, care exista încă la începutul secolului al IV-lea. De aceea, sinodul 
de la Arelate (314) a hotărât ca toţi creştinii să ţină Paştile „într-o zi şi 
în același timp în toată lumea” (Canonul 1), fără să fixeze nişte criterii 
comune pentru calcularea datei Paştilor. Această lipsă a fost înlăturată 
de Sinodul 1 Ecumenic de la Niceea, din anul 325, care a generaliza! 
practica din Alexandria, din Apus şi din Europa, potrivit căreia sărbă- 
toarea Paştilor are loc în prima duminică după lună plină, care urmează 
echinocțiului de primăvară, care în acel an căzuse la 21 martie, iar în 
cazul în care această duminică ar coincide cu Paştile iudaice, serbarea 
Paştilor creştine se amână cu o săptămână. Din cauza deosebirii ciclului 
pascal în uz și a faptului că data echinocţiului de primăvară era calculată 
diferit, la Roma la 18 martie, iar în Răsărit la 21 martie, data Paştilor a 
variat şi după Sinodul I Ecumenic între Răsărit şi Apus, iar mai târziu au 
apărut alte diferenţe, prin deosebirile de calendar. 


[V.7.2. Schisma lui Ipolit 


Istoriografia bisericească, mai întâi cea apuseană, apoi şi cea răsă- 
riteană, afirmă că a existat o schismă provocată de Ipolit la Roma în 
anul 217, când ar fi fost aleşi doi episcopi în capitala Imperiului Roman. 
Această schismă a lui Ipolit, considerată „cea dintâi abatere de la discipli- 
na Bisericii”, a fost însă reconsiderată în ultima vreme, cu atât mai mult 
cu cât presupusul autor al ei este considerat unul dintre cei mai mari 
teologi ai secolului al III-lea şi cinstit ca sfânt atât în Biserica Apuseană 
(la 13 august), cât şi în Biserica Ortodoxă (la 30 ianuarie). Mai mulţi 
cercetători şi-au pus întrebarea cum a fost posibil ca Biserica întreagă să 

recunoască drept sfânt şi teolog de seamă pe autorul unei mari schisme? 
De aceea, trebuie să înțelegem exact în ce a constat această schismă. 

Sf. Ipolit Romanul era de origine din Asia Mică, grec de neam, 
fără să se știe exact când şi unde s-a născut, dar a trăit și activat în pri- 
ma jumătate a secolului al III-lea la Roma, unde Biserica din capitala 
Imperiului Roman a cunoscut în persoana lui „pe primul ei teolog orto- 
dox, pe cel mai bun martor al tradiţiei ei liturgice şi pe ultimul ei scrii- 
tor de limbă greacă” (S. Papadopoulos). Sfântul Ipolit s-a remarcat mai 
ales prin activitatea sa de luptător împotriva tuturor ereziilor, elaborând 
un impresionat număr de lucrări exegetice, istorice şi dogmatice, toate 
in limba greacă, dar care s-au păstrat numai în parte, dintre care cea 
mai reprezentativă este Combaterea tuturor ereziilor (Refutatio Omnium 
Haeresium) sau Filosofumena. Sfântul Ipolit a combătut marile abateri 
de la adevărata credinţă, iar cu privire la viața morală a creștinilor era 
rigorist, combătând laxismul din Biserică, întocmai cum făcea contem- 
poranul său Tertulian la Cartagina. Informaţiile despre Ipolit și relaţiile 
sale cu comunitatea din Roma provin practic în exclusivitate din lucra- 
rea sa amintită mai sus. 

După moartea episcopului Zefirin al Romei (199-217), în locul lui 
a fost ales Calixt, care fusese mult promovat de predecesorul său, dar 
care era criticat pentru mai multe feluri de abateri. Ipolit, în acel timp 
presbiter la Roma, l-a criticat foarte dur pe Calixt, acuzându-l mai ales 
că era adept al sabelianismului, precum şi pentru faptul că a dat o dezle- 
gare generală de păcate fără vreo perioadă prealabilă de pocăință. Ipolit 
afirma despre Calixt că era urmat de unii credincioși, formând astfel o 
„sectă a calixtinilor” (Combaterea tuturor ereziilor IX, 12). După toate 
aparențele, creştinii din Roma s-au separat atunci în două grupări, una 
de liberali, care l-au urmat pe Calixt, iar alta de rigorişti, care l-au urmat 
pe Ipolit. Nu există însă nicio mărturie că Ipolit ar fi fost ales episcop 
al Romei împotriva lui Calixt şi nici că s-ar fi produs atunci o schismă. 
Ipoteza că Ipolit ar fi fost episcop a pornit de la propria lui afirmaţie din 
prefața lucrării Combaterea tuturor ereziilor, anume că „ereticii nu pot fi 
descoperiți de altcineva decât de Duhul Sfânt împărtășit în Biserică, pe 
care mai întâi L-au primit Apostolii [...], iar noi, ca urmaşi ai lor, avem 

părtăşie la acelaşi Har, la aceeași înaltă slujire preoțească şi învățătură şi 
aparținem apărătorilor Bisericii, astfel ținem ochii deschişi şi predicăm 
învăţătura cea adevărată” (Combaterea tuturor ereziilor 1). Expresia de 
„înaltă slujire preoțească” a fost interpretată ca slujire arhierească. În 
plus, Eusebiu de Cezareea, care nu pomeneşte nimic despre vreo schis- 
mă la Roma în timpul lui Calixt, după ce menţionează că Ipolit a scris 
multe lucrări, afirmă că acesta „era şi el întâistătător al unei alte Biserici” 
(Istoria Bisericească VI, 20, 2), fără să precizeze care era acea Biserică. 
Mai multe mărturii îl consideră pe Ipolit episcop, dar niciuna dintre cele 
contemporane lui nu indică și locul eparhiei sale. O mărturie interesan- 
tă găsim însă în lucrarea Chronicon Paschale din anul 629, potrivit căreia 
Ipolit era episcop de Porto, vechiul port al Romei numit Ostia, deşi se 
pare că aici este vorba de un alt Ipolit şi nu de marele teolog. 

Episcopul Calixt a murit tragic în anul 222, în urma unei răscoale 
la Roma, după care Ipolit s-a împăcat cu comunitatea romană şi ast- 
fel s-a încheiat confruntarea numită „schisma lui Ipolit”. Lui Calixt i-a 
urmat episcopul Urban I (222-230), apoi Ponţian (230-235), în timpul 
cărora nu se cunoaște ca Ipolit să fi avut vreo confruntare cu ei. Despre 
sfârşitul lui Ipolit se găseşte o mărturie în Codicele caligrafului Furius 
Dionysius Filocalus din anul 354, care referindu-se la persecuția îm- 
potriva creștinilor sub Maximin Tracul, din anul 235, afirmă că epis- 
copul Pontianus şi presbiterul Ipolit au fost deportaţi în Sardinia (eo 
tempore Pontianus episcopus et Yppolitus presbiter exoles sunt deportati 
in Sardinia). În exil, au murit amândoi ca martiri. Aşadar, la sfârşitul 
vieţii sale, Ipolit era presbiter, împăcat cu Biserica romană. Pe baza tutu- 
ror acestor mărturii, considerăm că în timpul pontificatului episcopului 
Calixt a existat o confruntare la Roma între acesta şi Ipolit, dar aceasta 
nu a fost „o mare schismă” şi nici nu a avut urmări în viaţa Bisericii. 


[V.7.3. Schisma lui Novat și Novaţian 
În sânul Bisericii din Roma s-a produs, la jumătatea secolului al 
III-lea, o mare schismă, precedată, cu puţin timp înainte, de o alta la 


Cartagina. Aceste două schisme au fost cauzate de urmările persecuției 

din timpul împăratului Deciu (249-251), în timpul căreia mulți creştini 
s-au lepădat de credinţa lor. După moartea ca martir a episcopului 
Fabian (236-250), Biserica Romei a fost condusă 14 luni de colegiul pre- 
sbiterilor, din care făcea parte şi Novaţian, unul dintre cei mai reprezen- 
tativi teologi de limbă latină din acea perioadă. Novaţian a publicat mai 
multe lucrări şi a contribuit la dezvoltarea terminologiei creștine în lim- 
ba latină, continuând în acest sens ceea ce începuse Tertulian. Când la 
Roma s-a pus problema alegerii unui nou episcop, la comisia de cerceta- 
re a candidaţilor s-a prezentat şi Novaţian, care nu se îndoia de succesul 
său. Spre deziluzia lui, a fost ales episcop Corneliu (250-253), care avea 
o atitudine îngăduitoare faţă de cei căzuţi (lapsi) în timpul persecuției. 
La Cartagina, episcopul Ciprian (249-258) s-a ascuns în timpul 
persecuției lui Deciu şi a condus Biserica prin scrisori şi prin oameni 
de legătură. După persecuție însă, Sfântul Ciprian a cerut să fie supuşi 
penitenței toţi cei care au apostaziat în timpul acesteia. Atitudinea 
Sfântului Ciprian, deşi era îndreptăţită, a provocat nemulțumiri. Un grup 
de credincioși, în frunte cu preotul Novat, l-a acuzat pe episcopul lor de 
prea mare severitate. Un laic bogat şi ambițios pe nume Felicissimus, hi- 
rotonit diacon în chip necanonic, întreținea nemulțumirea celor căzuţi 
impotriva Sfântului Ciprian. Revenind în scaun în aprilie 251, Sfântul 
Ciprian a pus ordine în Biserică, lămurind lucrurile prin lucrarea sa 
Despre cei căzuţi (De lapsis). Au urmat apoi mai multe sinoade care au 
stabilit obligativitatea penitenţei pentru lapsi, iar Sfântul Ciprian a comu- 
nicat măsurile luate de aceste sinoade şi episcopului Corneliu de la Roma. 
În capitala imperiului, Novaţian, ducând în eroare câţiva episcopi 
din provincie, a reuşit să fie hirotonit episcop. Corneliu a contestat ale- 
gerea lui Novaţian şi hirotonia acestuia, pe motiv că fusese botezat când 
căzuse grav bolnav, înainte de sfârșitul catehumenatului. Paradoxal, 
Novat de la Cartagina, care era indulgent, şi Novaţian de la Roma, care 
era rigorist, s-au unit în schismă împotriva episcopilor lor. Novaţian 
şi-a organizat partizanii în sectă, care se socotea adevărata Biserică a 
celor curaţi. El a încercat să obţină recunoaşterea sa din parte episcopu- 
lui Dionisie al Alexandriei sau a episcopului Ciprian al Cartaginei, dar 
n-a reuşit. Corneliu a reuşit să obțină însă recunoașterea sa din partea 

majorității episcopilor din Italia și din afara ei. În final, Novaţian a fost 
excomunicat de un sinod ţinut la Roma. 

Episcopul Corneliu a informat, printr-o scrisoare, pe episcopul 
Ciprian al Cartaginei despre toate tulburările produse de Novaţian, 
considerând că era necesar ca acest „aşa-zis apărător al Evangheliei" să 
ştie „că trebuie să existe un singur episcopat într-o Biserică universa- 
lă”. În scrisoarea sa, Corneliu adaugă că „într-o astfel de Biserică, așa 
cum ar fi trebuit să ştie Novaţian, activau „patruzeci şi şase de preoți 
şapte diaconi, şapte ipodiaconi, patruzeci şi doi de acoliţi, cincizeci i 
doi exorciști, citeţi și uşieri, mai mult de o mie cinci sute de văduve i 
nevoiaşi, pe care-i hrăneşte doar iubirea și filantropia creştină” (ÎStor si 
Bisericească V, 43, 11). Aceste informaţii sunt foarte importante, ar 
tând cât de bine organizată era Biserica din Roma la jumătatea secolu- 
lui al III-lea, în ciuda persecuțiilor cu care se confrunta. | 

După cea fost excomunicat, Novaţian a dat sectei saleun caracter rIgo: 
rist, excluzând pe cei căzuți. Novaţienii s-au numit apoi „catari”, adică cel 
curați, şi rebotezau pe creştinii care treceau în secta lor. Această £I up ci 
schismatică s-a răspândit atât în Răsărit, cât şi în Apus şi â supraviețui! 
până în secolul al VI-lea. Novaţienii s-au răspândit şi în Sciţia, i Dai i 
nalat de istoricii bizantini Socrate (Istoria Bisericească VII, 45) Şi Casiodor 
(Istoria Bisericească Tripartită XII, 14), care menţionează existența E 
episcop sei da cipia, numit Mascul, Schisena lui Novaţiani i IE 
provocată de tulburările produse în Biserică prin persecuțiile 1mMp er: 
creştinilor din partea autorităţilor romane. Întrucât novaţienii sau AR . 
erau numai schismatici, dar nu şi eretici, Sinodul 1 Ecumenic a hotârâ 
ei pot fi reprimiţi în Biserică, anume cei care 


că 


„s-au numit pe sine cândva catari, iar acum vin la sobornica ȘI 
apostoleasca Biserică, i s-a părut sfântului și marelui sinod ca punân- 
du-se mâinile asupra lor, să rămână astfel în cler. Dar înainte de toate 
se cuvine ca ei să mărturisească în scris că vor primi şi vor urma dog- 
mele Bisericii soborniceşti și apostolice, anume că vor avea comuni” 
une şi cu cei căsătoriţi a doua oară, şi cu cei care au căzut în vremea 


prigoanei” (Canonul 8). 

1V.7.4. Controversa baptismală 


Controversa baptismală se referă la modalitatea de primire a ere- 
ticilor în Biserică, respectiv dacă trebuie să li se recunoască sau nu bo- 
tezul pe care l-au primit în sânul grupării din care proveneau. Această 
controversă, apărută în secolul al III-lea, pornea mai ales de la faptul că 
o serie de erezii apărute încă din secolul al II-lea respingeau învățătura 
despre Sfânta Treime, astfel că botezul practicat în sânul acestora nu 
era săvârşit conform poruncii Mântuitorului lisus Hristos: „Mergând, 
invăţaţi toate neamurile, botezându-le în numele Tatălui şi al Fiului și 
a] Sfântului Duh” (Matei 28, 19). Controversa baptismală a apărut între 
episcopii Ciprian al Cartaginei (249-258) şi Ştefan al Romei (254-257) şi 
a izbucnit din cauza faptului că la Roma se recunoștea botezul ereticilor, 
dacă acesta era „administrat corect”, iar în Africa nu. Aceste deosebiri se 
datorau şi unor aspecte speciale, de exemplu la Roma botezul era con- 
siderat valid indiferent de vrednicia şi credința săvârşitorului, pe când 
in Africa validitatea botezului era dependentă şi de vrednicia celui care 
il administra. 

La Cartagina, rebotezarea ereticilor a fost aprobată mai întâi de un 
sinod ţinut în anul 220 sub episcopul Agrippinus, la care au participat 
70 de episcopi. Hotărârea acestui sinod a fost influențată mai ales de 
teologia lui Tertulian. Problema nerecunoaşterii botezului ereticilor s-a 
complicat la Cartagina după persecuția din timpul împăratului Deciu, 
când s-a considerat că tainele, începând cu Botezul, administrate de cei 
care s-au lepădat de credinţă sau cei căzuți (lapsi), nu sunt valide nici 
chiar retroactiv. Cu această problemă s-au ocupat mai multe sinoade 
organizate la Cartagina de episcopul Ciprian, care întrunea câte două si- 
noade pe an, unul primăvara şi altul toamna. Majoritatea acestor sinoa- 
de, între anii 251-256, s-au ocupat în special cu problema lapsilor şi a 
tulburărilor produse de situația lor în Biserică. Prima decizie de rebote- 
zare a ereticilor a fost luată sub episcopul Ciprian, la sinodul din toamna 
anului 251, la care au participat 31 de episcopi, când a fost confirmată 
decizia sinodului din anul 220. Sinodul convocat de episcopul Ciprian 
in luna mai 252, la care au participat 67 de episcopi, a discutat un aspect 

legat de botezul copiilor, ca răspuns la întrebarea unui Oarecare ș. 
Pornind de la ritul iudaic al tăierii împrejur, acesta Propunea ca i Fi 
copiilor să se administreze la vârsta de 8 zile. Faţă de această ţ ot 
iudaizantă, sinodul a respins propunerea lui Fidus și, consideri. 
„milostenia şi harul lui Dumnezeu nu pot fi interzise nimănui” a n 
că botezul se poate administra copiilor cât de curând posibil (Sf Cj î 
al Cartaginei, Epistola 64). ră 
Practica Bisericii din Africa de a-i reboteza pe eretici a fost Conte: 
tată de episcopul Ștefan al Romei, care, de o manieră autoritară, a Încer 
cat să-l determine pe episcopul Ciprian să renunțe la hotărârile luate d: 
Biserica sa. Atunci, Sfântul Ciprian a repus această problemă la sinodul 
de la Cartagina din toamna anului 256, la care au participat 87 de epi- 
scopi. În răspunsul trimis episcopului Ștefan, sinodul acesta a precizat că 
„un episcop este responsabil de faptele sale numai în faţa lui Dumnezeu” 
și de aceea nu poate recunoaște botezul ereticilor. Între timp, au interve- 
nit în această controversă şi alți episcopi, cum a fost Firmilian al Cezareei 
Capadociei (220-268), care a susținut punctul de vedere al episcopului 
Cartaginei. La acestea, Ştefan al Romei a răspuns pe un ton foarte dur, 
prin care amenința cu excomunicarea atât pe Ciprian, cât şi pe Firmilian, 
În situația creată, a intervenit atunci episcopul Dionisie al Alexandriei 
(248-265), care, deşi nu împărtășea întru totul atitudinea Sfântului 
Ciprian, l-a îndemnat totuși pe episcopul Ștefan să nu provoace o dez 
binare în Biserică. Intervenţia marelui teolog de la Alexandria CUBEI . 
faptul că el recomanda ca situaţia ereticilor care doresc să devină pociăi 
bri ai Bisericii să fie analizată teologic, în mod individual, iar €! pe 
fie respinşi în bloc. Controversa baptismală, care a ajuns să ir PE 
dezbatere pe cei mai reprezentativi teologi de la jumătatea pe 
III-lea, s-a curmat brusc prin moartea martirică a episcopului iaşi 
la 2 august 257, în timpul persecuției lui Valerian (253-260) Se 258, 
persecuții i-a căzut victimă şi episcopul Ciprian, la 14 septem at atât 
smală se încheiase, de obiectul ei s-au OCUP“, —. 
), care au le 


Deşi, controversa bapti 
sinodul de la Arelate (314), cât şi Sinodul 1 Ecumenic (325 site 
ă acesta este făcut în P 


tărât recunoaşterea botezului ereticilor, dac 
Sfintei Treimi și în urma unei perioade de pocăință. 


ISTORIA BISERICEASCĂ UNIVERSALĂ 
[V.7.5. Schisma meletiană 


Această schismă a apărut în Egipt la începutul secolului al IV-lea, în 
timpul persecuțiilor lui Dioclețian (285-305), fiind provocată de episco- 
pul Meletie de Lycopolis din Egipt. În perioada în care episcopul Petru 
al Alexandriei (300-311), împreună cu o parte din cler, s-a ascuns din 
calea persecuțiilor, Meletie a hirotonit în mod abuziv episcopi şi preoți 
în locul celor închişi sau ascunși de teama persecuției, cu alte cuvinte el 
s-a amestecat în treburile interne ale altei eparhii, provocând schisma 
care îi poartă numele. Atitudinea lui Meletie se îndrepta mai ales împo- 
triva episcopului Petru al Alexandriei, pe care îl acuza că a fugit din fața 
persecuțiilor. Schisma a continuat şi pe vremea episcopului Alexandru 
al Alexandriei (313-328), astfel că, atunci când Arie a început să răspân- 
dească erezia sa, el a găsit mulți adepți printre meletieni. Totuşi, mele- 
tienii s-au separat foarte curând de gruparea lui Arie, ceea ce se vede 
și din aceea că Sinodul I Ecumenic (325) i-a tratat pe aceştia cu multă 
ingăduință. 

Hotărârea Sinodului I Ecumenic în legătură cu rezolvarea schismei 
meletiene se găseşte în Scrisoarea sinodală către episcopii din Egipt, păs- 
trată la istoricii Socrate şi Teodoret de Cyr. Prin această scrisoare, Părinţii 
sinodali de la Niceea comunicau fraților lor din Egipt că, în legătură cu 
Meletie și cu cei hirotoniți de el, „sinodul a vrut să se arate milostiv” 
Astfel, Sinodul I Ecumenic a hotărât că Meletie nu trebuie urmărit, el 
putea să rămână în oraşul său și să-şi păstreze titlul de episcop, dar fără 
dreptul de a hirotoni pe nimeni, nici în eparhia lui, nici în alte eparhii. 
Meletie a și murit curând după aceea. Toţi cei care au fost hirotoniți de 
Meletie trebuiau însă să fie confirmaţi în demnitatea lor prin punerea 
mâinilor de către episcopul Alexandru al Alexandriei, iar acolo unde 
existau şi clerici ortodocşi, meletienii treceau totdeauna în urma aces- 
tora. În cazul în care un cleric ortodox murea, locul lui putea fi luat de 
un meletian, cu condiţia ca acesta să fie demn de o astfel de numire, să 
fie ales de credincioşi și să fie confirmat de episcopul Alexandru. Prin 
aceste măsuri, schisma meletiană a putut fi înlăturată, iar schismaticii au 
fost treptat asimilați în Biserică. 

IV8. Începuturile învățământului creștin. Şcolile catehetice” 


IV.8.1. Aspecte generale 


În dimensiunea sa informativ-educativă, învățământul a fost o parte 
constitutivă a misiunii creştine, de la intemeierea Bisericii. Aceasta re- 
iese din mandatul încredinţat de Mântuitorul lisus Hristos Apostolilor 
Săi „Învăţaţi toate neamurile botezându-le în numele Tatălui și al Fiului 
şi al Sfântului Duh” (Matei 28, 19). Sub forma de transmitere şi expli- 
citare a mesajului evanghelic, învățământul creştin a fost îndeplinit în 
Biserica primelor veacuri de către Sfinții Apostoli şi apoi de urmaşii 
lor. Un rol important în transmiterea credinţei creştine, mai ales pen- 
tru tinerele generaţii, a revenit, de la început, familiei creştine. În acest 
sens, Sf. Apostol Pavel îndemna pe cei ce aveau copii: „Părinților, nu 
intărâtaţi la mânie pe copiii voştri, ci creşteți-i întru învățătura şi cer- 
tarea Domnului” (Efeseni 6, 4). Astfel de îndemnuri se întâlnesc şi la 
unii dintre Scriitorii bisericeşti şi Sfinţii Părinţi ai Bisericii. Sf. Clement 
Romanul scria despre copii în prima sa Epistolă către Corinteni că ei 
„trebuie să aibă parte de creşterea cea întru Hristos; să înveţe ce putere 
are smerenia înaintea lui Dumnezeu şi ce poate dragostea curată în fața 
lui Dumnezeu; să înveţe că bună şi mare este frica de Dumnezeu şi că 
mântuieşte pe toţi cei care trăiesc cu cuvioşie în Dumnezeu, cu cuget 
curat” (Epistola I, 21, 8). Clement Alexandrinul a evidenţiat locul pro- 
priu-zis al învățământului creştin prin cuvintele „Şcoala este Biserica” 
(Pedagogul III, 12, 98). 

În epoca apostolică, învățământul creştin era harismatic şi el urma, la 
inceput, după primirea Botezului. De timpuriu însă, înainte de sfârșitul 
secolului I, învățătura creştină a început să preceadă Botezul. Învățătura 
celor doisprezece Apostoli, care este un mic catehism, dă mărturie despre 
acest fapt. Obiectul de învățătură era mai întâi textul Evangheliei, apoi 
Apostolul, sau colecţia de epistole apostolice, şi Actele martirice, aşa 
cum se vede în Martiriul Sfinţilor scilitani (180). Începând din a doua 


" Capitol elaborat de Pr. prof. dr. Viorel loniţă. 

jumătate a secolului al II-lea, când tot mai mulţi păgâni instruiți au do- 
rit să cunoască învățătura creştină, învățământul creştin a evoluat și s-a 
organizat după modelul şcolilor filosofice eline. Pe de altă parte, în acea 
perioadă, termenul de „școală” era folosit și în sens larg, nu numai in 
sens instituțional. Adeseori, un retor sau un filosof aduna fie la el acasă, 
fie în locuri publice, ascultători care îi deveneau discipoli şi expunea 
învățătura sa, inclusiv sub formă de dialog cu ascultătorii săi. Nu întâm- 
plător, primii teologi creștini care au înfiinţat şcoli în acest sens au fost 
mai întâi filosofi sau retori elini. 

Unul dintre primii învăţaţi creştini care a întemeiat o şcoală creştină 
la Roma a fost Sf. lustin Martirul și Filosoful, care a studiat mai întâi 
filosofia greacă şi s-a convertit la credinţa creştină la maturitate. În ca- 
pitala imperiului, el a înfiinţat o şcoală după modelul şcolilor filosofi- 
lor antici, dar unde preda învăţătura creştină, concentrându-se asupra 
studierii textelor scripturistice. Sfântul Iustin a fost pârât la autoritățile 
romane că este creştin de către filosoful Crescens şi a suferit moarte 
de martir în anul 165, sub împăratul Marcus Aurelius. Unul dintre dis- 
cipolii Sfântului Iustin a fost Taţian Asirianul (170), care însă nu â 
fost de acord întru toate cu magistrul său şi a întemeiat apoi O şcoală 
în care preda ideile sale mai mult filosofice. Acesta este autorul scri- 
erii Diatessaron, prin care a prezentat sistematic, pe baza celor patru 
Evanghelii canonice, viaţa şi activitatea Mântuitorului lisus Hristos. Pe 
parcursul celei de-a doua jumătăţi a secolului al II-lea, gnosticii creştini 
au înfiinţat mai multe şcoli şi se pare că acest lucru a stimulat înfiinţarea 
şcolilor creştine, cunoscute în general sub numele de „şcoli catehetice'. 


1V.8.2. Școala catehetică din Alexandria 


Oraşul Alexandria a fost întemeiat de Alexandru cel Mare (356-323 
î.Hr.) în anul 331 î.Hr., în locul unei vechi aşezări egiptene cu numele 
Rhakoti, în partea de vest a Deltei Nilului, port la Marea Mediterană. 
În jurul anului 300 î.Hr., a fost înființată în acest oraş o Universitate la 
Mouseion, dotată cu cea mai mare bibliotecă din Antichitate. În acest 
oraş exista de mult o comunitate iudaică puternică; aici a fost tradusă 

Septuaginta şi tot aici a trăit şi a activat filosoful şi teologul iudeu Filon 
din Alexandria (15 î.Hr. — 40 d.Hr.), unul dintre cei mai însemnați 
reprezentanţi ai iudaismului elenistic, care a influențat pe unii gânditori 
creştini. În a doua jumătate a secolului al II-lea d.Hr., Alexandria deveni- 
se cel mai important centru de întâlnire dintre marile curente culturale, 
filosofice şi religioase ale vremii: greceşti, orientale, iudaice şi creştine. 
Primele şi cele mai reprezentative curente gnostice creștine au apărut nu 
intâmplător la Alexandria și tot aici era locul şi mediul în carea luat ființă 
prima Școală catehetică în sensul instituțional al cuvântului, școală care 
a avut un rol determinant în procesul de dezvoltare a teologiei creştine. 
Școala catehetică din Alexandria, care se numea „după un vechi obi- 
cei” Didascaleion, a luat fiinţă pe la mijlocul secolului al II-lea, iar pri- 
mul ei conducător a fost Panten, bărbat „foarte vestit pentru erudiția sa” 
(Eusebiu, Istoria Bisericească V, 10, 1). Urmaşii săi la conducerea şcolii, 
Clement Alexandrinul şi Origen, au avut cuvinte de admiraţie la adresa 
lui, dar nu se cunoaşte nici ce materii se predau la această şcoală, nici ce 
a scris Panten, ci doar că, dovedind râvnă pentru cuvântul sfânt, a plecat 
misionar până în India, unde a găsit un exemplar al Evangheliei după 
Matei în limba ebraică, dus acolo de Sf. Apostol Bartolomeu. Panten a 
murit cel mai târziu la anul 216, când la conducerea Școlii catehetice era 
Clement Alexandrinul, care îl numea pe Panten „dascălul său”. 
Clement s-a născut la Atena în anul 150 şi, după ce s-a familiari- 
zat cu filosofia greacă antică, mai ales cu ceea ce s-a numit platonismul 
mediu, a devenit creştin şi s-a dedicat studiului Sfintei Scripturi. El a 
ajuns să predea la Şcoala catehetică din Alexandria la anul 175 alături 
de Panten, iar din anul 200 a ajuns conducătorul acestei școli. Cele mai 
importante opere ale lui Clement Alexandrinul oferă unele indicii pri- 
vind procesul de învățământ de la acea şcoală, dincolo de ordinea lor 
cronologică sau valoarea lor teologică: a. Protrepticul sau Cuvânt de în- 
demn către elini; b. Pedagogul; c. Stromate sau Covoare; d. Care bogat 
se va mântui?. Prima lucrare este un fel de pre-cateheză, adresându-se 
mai ales păgânilor interesați să cunoască credinţa creștină. De aici re- 
iese că la Şcoala catehetică din Alexandria participau printre auditori, 
cel puţin la dezbaterea anumitor teme, şi păgâni. Cea de-a doua lucrare 

a lui Clement demonstrează că Pedagogul este Logosul Divin, Care i-a 
inspirat pe toți gânditorii antici în căutarea adevărului. În al doilea rând, 
lucrarea Pedagogul reflectă elementele unui învățământ pentru catehu- 
meni (Pedagogul Il, 10, 92), astfel că această scriere a fost socotită drept 
manual pentru cateheza creștină. Potrivit aceleiaşi lucrări, învățământul 
care se preda la această şcoală avea un conținut teologic dogmatic și se 
adresa în general creştinilor membri ai Bisericii (Pedagogul |, 2, 1). 

În lucrarea Stromate a fost identificat un al treilea nivel al sistemului 
de învățământ gândit de autorul ei, învățământ care se adresa unui public 
de cititori pregătiți pentru o cunoaştere mai înaltă. Acest nivel implica un 
sistem de predare menit să conducă pe cei cărora le era adresat spre ade- 
vărata cunoaștere (gnoză). În confruntarea sa cu gnosticismul, Clement 
Alexandrinul s-a străduit să arate că adevărata cunoaștere se află in 
tradiția Bisericii, iar în partea a VII-a a acestei lucrări, el demonstrează 
filosofilor greci (păgâni) că numai gnosticul creştin este cu adevărat cre- 
dincios. În această demonstrație adresată păgânilor, Clement nu se ba- 
zează pe Sfânta Scriptură, ci mai ales pe argumente din filosofia greacă. 
În sfârşit, lucrarea Care bogat se va mântui? este o predică la un fragment 
din Evanghelia după Marcu (10, 17-31), în care sunt definite, mai ales în 
prolog, calitățile îndrumătorului, în acest caz al celor bogați. În acest 
sens, Clement Alexandrinul afirmă că vindecarea sufletelor bogaţilor se 
poate face, „pe de o parte, prin rugăciuni către Dumnezeu, Care, neiîn- 
doios şi cu bucurie, dă nişte daruri ca acestea fiilor Săi; iar, pe de altă 
parte, prin cuvântul nostru, ca harul Mântuitorului să vindece sufletele 
lor, să le lumineze și să le aducă spre dobândirea adevărului” (Care boga! 
se va mântui? 1, 4). De aici reținem că între calitățile îndrumătorului in- 
tră şi cele de ordin spiritual, nu doar intelectual. Clement a fost un bun 
creştin şi s-a străduit să organizeze cât mai bine şcoala pe care a condus- 
o, ca să aducă pe cât mai mulți la credință, dar el nu s-a putut niciodată 
separa de dragostea lui dintâi, anume filosofia greacă, astfel că visul lui 
a fost să împace această filosofie cu credinţa creştină. În spirit socratic, 
Clement spunea că ignoranţa este mai rea decât păcatul. 

Denumirea de „Şcoală catehetică” reiese din destinația pe care o dă- 
dea Clement învățământului desfăşurat în cadrul ei, în sensul că scopul 

principal al acestei şcoli era să insufle credinţa creştină celor care urmau 
această şcoală. Aceste cursuri, care implicau și forme de dialog cu filo- 
sofia păgână, erau mult mai complexe şi mai profunde decât un proces 
de catehizare a celor care se pregăteau pentru botez. Şcoala stătea în 
legătură cu Biserica, iar aceasta se pare că îl subvenţiona pe conducăto- 
rul ei, deşi uneori reprezentanții şcolii căutau să îşi asigure o anumită 
autonomie față de Biserică. Către sfârşitul vieții sale, Clement a trebuit 
să fugă din Alexandria, dar nu cunoaştem amănunte legate de această 
situație. El a murit în anul 215, se pare chiar la Ierusalim. 

Lui Clement i-a urmat la conducerea școlii Origen, pe numele lui 
complet Origenes Adamantius, nume care denotă originea lui egipteană. 
Origen s-a născut în anul 185, la Alexandria, din părinţi creştini. Tatăl 
său, Leonida, a murit ca martir în anul 202, în timpul persecuției izbuc- 
nite în timpul împăratului Septimiu Sever, prin decapitare, ceea ce în- 
seamnă că era cetățean roman. Origen a rămas orfan împreună cu cei 
şapte frați ai săi mai mici. Cât a fost în viaţă, Leonida s-a îngrijit ca fiul 
său cel mare să nu studieze numai „ştiinţele profane, ci „l-a îndemnat să 
se adâncească în ştiinţele înțelepciunii celei sfinte, pretinzându-i să înveţe 
zilnic pe dinafară şi să recite pasaje întregi din Scriptură” (Eusebiu, Istoria 
Bisericească VI, 2, 8). La scurt timp după moartea tatălui său, Origen, 
care s-a remarcat de tânăr prin capacitatea sa intelectuală excepțională, 
a început să predea gramatica la Şcoala catehetică, unde a continuat să 
studieze sub Clement. Origen a ajuns foarte curând să fie atât de cunos- 
cut, încât mulți mergeau să-l asculte. Creşterea numărului studenților a 
fost una dintre cauzele schimbării pe care a făcut-o Origen în procesul de 
invățământ, pe care l-a organizat în două trepte. Prima treaptă constituia 
categoria începătorilor, pe care i-a încredinţat asistentului său Heraclas. 
Acesta începuse, ca păgân, să urmeze cursurile lui Origen şi, sub influența 
acestuia, s-a convertit la credința creştină. După împărțirea procesului de 
invățământ în două categorii, Origen s-a ocupat de cei avansați, cărora le 
preda, pe lângă diferitele aspecte de teologie, şi filosofia. 

Origen a călătorit foarte mult, chiar în perioada când era încă ac- 
tiv la școala din Alexandria. În anul 211/212 a călătorit la Roma, unde 
l-a ascultat predicând pe Sf. Ipolit Romanul, iar după anul 225 a vizitat 

Arabia. În anii 229-230, Origen a vizitat Palestina unde a fost f 
e 


primit de episcopii Alexandru al Ierusalimului şi Teoct; 
Palestinei, cu binecuvântarea cărora a predicat în aiinâica A 
incă hirotonit, după care s-a întors la Alexandria. În toamn > deși nu 
Julia Mamaea, mama împăratului Alexandru Sever ta. anulu; 3 
insoţea pe fiul său în războiul împotriva perşilor, a dorit să PR , can 
că pe Origen la Antiohia, căci auzise despre înalta lui Patra 
Origen a petrecut mai multe luni la Antiohia, făcându-se ces Asti 
la cel mai inalt nivel al societăţii timpului său. El era foarte stimat d Ea 
cipolii săi, dar cu episcopul său Dimitrie al Alexandriei (1 89-232) esa: 
înțeles prea bine. Se pare că episcopul Dimitrie nu era de acord cu une 
le idei ale lui Origen, pe care le considera eretice. Cert este că relatiile 
dintre Origen şi episcopul său s-au deteriorat tot mai mult. În anul 232 
Origen a făcut o călătorie la Atena şi, trecând prin Cezareea Palestinei, 
a fost hirotonit preot, de episcopii palestinieni care îl apreciau. Auzind 
Ge aceasta, episcopul Dimitrie a convocat un sinod care i-a retras aces- 
tuia dreptul de a mai preda la școala din Alexandria, apoi un alt sinoda 
declarat hirotonia sa drept necanonică. Origen s-a întors la Alexandria, 
Gar, după scurt timp, a plecat de acolo pentru totdeauna şi în anul 234 
s-a instalat la Cezareea Palestinei, unde a inființat o nouă Școală catehe- 
iică. În anii care au urmat, a mai făcut şi alte călătorii, dar a continuat să 
predea și, mai ales, să scrie. În anul 250, în timpul persecuției izbucnite 
în timpul împăratului Deciu, Origen a fost arestat şi închis, suferind cu 
dârzenie toate asprimile închisorii. În final a scăpat cu viață, dar â e 
fn2rte marcat de suferința din închisoare şi a murit în anul 253 sau 254 
la Tir, in Fenicia. 
După plecarea definitivă a lui Origen din Alexandria, ca de marie 
în perioadele de absență a acestuia, școala a fost condusă de disc!P 7 ; 
zu Heraclas, care î-a urmat apoi lui Dimitrie în scaunul de episcoP e 
anii 232-248. Ajuns episcop al Alexandriei, Heraclas a suspenda! î a 
damnarea împotriva fostului său magistru şi a încerca! să-l r pusi pi 


acesta la Alexandria, dar Origen nu s-a mai intors nici 
După Heraclas, la conducerea Școlii din Alexandria au! 


discipol al lui Origen, Dionisie al Alexandriei sau Dionisie CE 


IM 
arc» care 


ISTORIA BISERICEASCĂ UNIVERSALĂ 


a păstorit apoi pe scaunul alexandrin între anii 248-265. Sf. Dionisie al 
Alexandriei s-a remarcat ca mare teolog, atât în controversele pascale, 
cât mai ales în disputa în jurul subordinaționismului. 

La conducerea Școlii din Alexandria, lui Dionisie i-au urmat: Pieriu, 
Teonas, care a devenit episcop al Alexandriei (282-300), Petru, ajuns şi 
el episcop al Alexandriei (300-311), apoi Macarie şi, în cele din urmă, 
Didim cel Orb (313-398), căruia Sf. Antonie cel Mare i-a spus, când s-a 
dus special să-l întâlnească la Alexandria, că are „ochii îngerilor”. 

Urmașul lui Didim şi ultimul conducător al Școlii catehetice din 
Alexandria a fost Rodon, care, în timpul lui Teodosie cel Mare (379- 
395), s-a mutat la Sida, în Pamfilia. Când şi-a încheiat misiunea ca 
instituţie de învățământ, Şcoala catehetică din Alexandria devenise, de 
mult timp, un nume de referință prin curentul de gândire teologică pe 
care l-a creat şi în care s-au format mai mulţi dintre cei mai reprezen- 
tativi scriitori bisericeşti şi Sfinţi Părinţi ai Bisericii din epoca de aur a 
teologiei patristice. 

Metoda de interpretare a Sfintei Scripturi caracteristică Școlii ca- 
tehetice din Alexandria era metoda simbolico-alegorică, în contrast 
cu metoda istorico-literală susținută de Şcoala de la Antiohia. Despre 
modul în care se preda la Şcoala catehetică din Alexandria aflăm câ- 
teva amănunte din Cuvântul de mulțumire către Origen al Sf. Grigorie 
Taumaturgul (213-270), care l-a avut pe Origen profesor la Cezareea 
Palestinei. Acest învățământ includea un întreg ciclu ştiinţific: logica, 
dialectica, fizica. Aceste discipline serveau ca pregătire pentru ciclul ur- 
mător: morala şi teologia. Dacă în problemele studiate la această primă 
instituţie creştină de învățământ teologic superior armătura rațională 

era oferită de ştiinţele clasice şi de platonism, metoda de interpretare a 
Sfintei Scripturi era alegorică şi mistică. Alegorismul folosit de filosofii 
greci, în special stoici, pentru interpretarea miturilor despre zei în poe- 
zia și restul culturii elenice, a fost preluat de exegeţii iudei Aristobul (din 
secolul al II-lea) şi Filon, care l-au aplicat Vechiului Testament. Exegeţii 
iudei apreciau interpretarea alegorică, pentru că ea releva un sens mai 
adânc al textului sacru, sens reprezentând adevărata realitate. La rân- 
dul lor, teologii alexandrini au adoptat această metodă, convinși fiind că 

interpretarea literară prezenta, uneori, lucruri nedemne de Dumnezeu. 
Dacă Clement a folosit alegorismul destul de mult, Origen l-a adoptat 
integral. Alegoria a dat impuls şi dimensiuni noi atât teologiei, cât şi 
exegezei biblice creştine. Întâlnirea dintre filosofia greacă alegorizantă și 
revelația biblică a deschis ușile teologiei creştine de tradiţie alexandrină. 
Astfel, Școala alexandrină a fost creatoarea teologiei creștine ca știință. 


I[V.8.3. Scoala catehetică din Cezareea Palestinei 


Această școală a fost înființată şi condusă de către Origen, după 
plecarea sa din Alexandria, în anul 234, în urma hirotoniei lui de că- 
tre episcopii de lerusalim şi Cezareea Palestinei, care-l stimau foarte 
mult. Origen a avut și aici discipoli deosebiți, printre care pe cei doi frați 
Teodor şi Atenodor, din Neocezareea Pontului. Personalitatea puternică 
a lui Origen i-a convertit pe aceştia la creştinism. Înainte de plecarea lor 
din Cezareea, Teodor, care a devenit Sf. Grigorie Taumaturgul, a ţinut 
în fața unei adunări alese un Cuvânt de mulțumire pentru Origen, în 
cre sunt prezentate multe amănunte privind atât calităţile deosebite ale 
Ini Origen, cât şi programa şi metoda învățământului predat de aces- 
ta. Firmilian al Cezareei Capadociei a fost, de asemenea, unul dintre 
discipolii lui Origen. Nu se ştie dacă Origen a avut la Cezareea urmași 
imediați, cum a fost cazul la Alexandria. La începutul secolului al IV-lea, 
este cunoscut ca profesor la Cezareea Pamfil (1310), un distins preot 
originar din Berit. Pamfil a înființat pentru învățământul creştin o bi- 
bliotecă însemnată, în care episcopul Eusebiu al acestei cetăţi a găsit un 
mare număr de manuscrise pe care le-a folosit, mai ales la redactarea 
lucrării sale Istoria Bisericească. Atât Pamfil, cât şi Eusebiu au fost admi- 
ratori ai lui Origen. 


IV.8.4. Școala exegetică din Antiohia 
Orașul Antiohia, Antiohia Siriei, Antiohia Mare sau Antiohia de la 
Orontes, s-a numit la început Antigonia, căci a fost fondată, în anul 307, 


de către regele Antigonos I, diadoh al lui Alexandru Macedon. Seleucos Î, 

un alt diadoh al lui Alexandru Macedon, l-a înfrânt pe Antigonos în 
anul 301 şi a reconstruit Antigonia, numind-o „Antiohia, după numele 
lui Antioh, tatăl său. Antiohia a fost unul dintre marile centre elenistice 
şi a devenit în epoca romană „perla Orientului', comparându-se, în estul 
bazinului mediteranean, cu Alexandria şi mai apoi cu Constantinopolul. 
Antiohia, care în timpul romanilor era capitala Siriei Orientale, se 
află astăzi în sud-estul Turciei şi se numeşte Antakia. În acest oraş a 
funcționat o Şcoală creştină, dar începând abia din a doua jumătate a 
secolului al III-lea, deci la un secol după cea de la Alexandria. 

Despre începutul şcolii creştine din Antiohia, care s-a numit Școală 
exegetică şi s-a dezvoltat mai ales pe parcursul secolului al IV-lea, se 
cunosc prea puţine amănunte. Întemeietorii acestei şcoli sunt considerați 
preoții Dorotei şi Lucian, menţionaţi de Eusebiu de Cezareea ca activând 
pe vremea episcopului Timeu (273-277), ceea ce înseamnă că această 
școală a luat fiinţă abia în deceniul al optulea al secolului al III-lea. Unii 
cercetători consideră că primul conducător al Școlii exegetice de la 
Antiohia ar fi fost preotul Malchion, despre care Eusebiu de Cezareea 
spune că era „un om cu o cultură multilaterală, care stătuse înainte 
şi în fruntea unei școli retorice din cadrul instituţiilor de învățământ 
ale elinilor din Antiohia, dar care era şi cel mai prețuit de preoțimea 
comunității acestui oraş pentru excepționala curăție a credinței sale 
creştine” (Istoria Bisericească VII, 29, 2). Malchion s-a făcut cunoscut 
mai ales prin combaterea episcopului eretic Pavel de Samosata, iar fap- 
tul că el stătuse „în fruntea unei şcoli retorice din cadrul instituțiilor de 
invățământ ale elinilor” poate foarte bine să însemne că el a fost profesor 
al unei şcoli filosofice eline, adică păgâne, deşi era un bun creștin şi mare 
teolog drept-măritor. 

Şcoala exegetică de la Antiohia s-a făcut cunoscută mai ales sub con- 
ducerea preotului Lucian, care s-a născut la Samosata, în anul 250, şi a 
ajuns de tânăr la Antiohia, unde a studiat şi a devenit preot. Acest preot 
este numit de preferinţă Lucian de Antiohia, pentru a nu fi confundat cu 
Satiricul păgân Lucian de Samosata din secolul al II-lea, care a criticat 
credința creştină. Eusebiu de Cezareea spune despre preotul Lucian că 
era „un bărbat minunat în toate privinţele, dar mai ales prin aspra lui 

viețuire şi cunoașterea adâncă a Sfintelor Scripturi” (Istoria Bisericească 
IN, 6, 3). Nu se cunoaşte în ce măsură a fost implicat Lucian de Antiohia 
in controversele legate de erezia lui Pavel de Samosata, pe care nu a 
impărtășit-o, dar, la un moment dat, Lucian a fost exclus din comuniunea 
Bisericii și aceasta a durat în timpul păstoririi episcopilor Domnus (268- 
273), Timaios (273-277) şi Chiril (277-299). Se pare însă că în timpul epis- 
copului Chiril, Lucian s-a împăcat cu Biserica, iar în timpul persecuției 
din timpul împăratului Maximin Daia (305-313), a fost arestat şi dus la 
Nicomidia, unde a murit ca martir, în ziua de 7 ianuarie 312. El este cin- 
stit ca sfânt in Biserica Ortodoxă în ziua de 15 octombrie. 

În activitatea sa didactică, preotul Lucian a pus accentul pe exegeza 
biblică şi a respins metoda de interpretare alegorică a Şcolii catehetice 
din Alexandria, propunând în locul ei o metodă de interpretare îsto- 
rico-literală a Sfintei Scripturi. Şcoala antiohiană a respins și folosirea 
filosofiei păgâne în explicarea credinţei creştine, ceea ce indică faptul 
că această şcoală a apărut tocmai ca o contracarare a curentului lansat 
de Şcoala catehetică din Alexandria. Deşi nu s-a păstrat nicio scriere a 
sa, se cunoaște despre Lucian de Antiohia că în doctrina sa hristologică 
el a făcut o sinteză între modalism și subordinaţionism. Astfel, Lucian 
afirma că Logosul, deşi este superior tuturor creaturilor, era şi El tot o 
creatură, dar superioară oricărei alte creaturi. Această învăţătură a stal 
la baza ereziei lui Arie, precum şi a semiarienilor, în frunte cu episcopul 
Eusebiu de Nicomidia, care se considerau discipolii lui Lucian. Şcoala 
exegetică de la Antiohia a devenit mai cunoscută în a doua jumătate 
a secolului al IV-lea, mai ales ca un curent teologic exegetic specific, 
reprezentat de Diodor de Tars, Teodor de Mopsuestia, Sf. loan Gură de 
Aur şi Teodoret de Cyr. Școala antiohiană nu a împărtăşit idealismul 
mistic al Şcolii alexandrine, dar a dat pe unii dintre cei mai mari exegeți 
ai Bisericii, în frunte cu Sf. loan Gură de Aur. 


[V.8.5. Școala din Nisibi și Edessa 


După modelul Școlii exegetice de la Antiohia a luat fiinţă, în anul 
350, o şcoală creştină în oraşul Nisibi (astăzi Nusaybin), în provincia 

Mardin, de pe granița turco-siriană. Întemeietorul acestei şcoli a fost 
Mar Jakob. După înţelegerea din anul 363 dintre Imperiul Roman şi cel 
Persan, oraşul Nisibi a trecut sub stăpânire persană, iar şcoala s-a mutat 
la Edessa şi s-a numit Şcoala din Edessa sau „Școala persană”. De această 
şcoală este legată activitatea Sf. Efrem Sirul (306-373), care a scris multe 
opere exegetice, dogmatice şi imnografice, fiind un mare poet şi im- 
punându-se mai ales ca părinte spiritual. În Biserica Ortodoxă, Sfântul 
Efrem este sărbătorit în ziua de 28 ianuarie şi de la el se păstrează ru- 
găciunea „Doamne şi Stăpânul vieţii mele..., care se rostește mai ales în 
Postul Mare. Un alt reprezentant al Şcolii din Edessa a fost episcopul Teodor 
de Mopsuestia (350-429), care s-a remarcat prin operele sale exegetice, 
dar pentru învăţătura sa care a pregătit nestorianismul a fost condamnat 
la Sinodul al V-lea Ecumenic (553). În a doua jumătate a secolului al 
V-lea, această şcoală a fost favorabilă nestorianismului, de aceea împă- 
ratul bizantin Zenon (474-491) a dat ordin, în anul 489, să fie închisă, 
dar a fost mutată înapoi la Nisibi, aflat atunci în Imperiul sasanizilor, 
unde creştinismul fusese tolerat începând din anul 484. 

Școlile creştine care au activat până în secolul al IV-lea se grupează 
in două categorii corespunzătoare metodelor exegetice pe care le-au 
promovat şi din care s-au născut cele două mari curente de gândire 
teologică în Biserică, în perioada Sinoadelor Ecumenice. Cele două 
metode au fost, în primul rând cea simbolico-alegorică în şcolile de la 
Alexandria şi Cezareea Palestinei, iar în al doilea rând cea istorico-lite- 
rală în şcolile de la Antiohia, Nisibi şi Edessa. Ambele metode au avut în 
centrul lor preocuparea de interpretare cât mai corectă a cărţilor Sfintei 
Scripturi şi printre teologii aparţinând ambelor curente s-au remarcat 
mari teologi. O caracteristică specifică numai tradiției Şcolii catehetice 
de la Alexandria a fost deschiderea şi interesul față de filosofia clasică, 
mai ales a lui Clement Alexandrinul şi Origen. Marii gânditori creştini 
din secolele al IV-lea şi al V-lea, angajaţi în controversele trinitare şi 
hristologice, chiar dacă mulţi dintre ei pot fi încadraţi într-unul sau 
altul din cele două curente, s-au completat unii pe alții, complemen- 
taritate care a culminat în hotărârea hristologică de la Calcedon (431). 
Cât priveşte atitudinea Bisericii față de cultura păgână, aceasta a fost cel 

mai bine formulată de Sf. Vasile cel Mare (330-379) în Cuvântarea către 
tineri: „Nu trebuie să daţi cu totul acestor bărbaţi cârma minții voastre, 
cum ați da cârma unei corăbii, şi nici să-i urmaţi oriunde v-ar duce, ci 
să primiţi de la ei atât cât vă este de folos și să ştiţi ce trebuie să lăsați 
la o parte”. 

IV.9. Ierarhia bisericească şi practica sinodalităţii 
în Biserica primară” 


1V.9.1. Instituirea ierarhiei bisericești și continuitatea ei 


lerarhia bisericească a fost întemeiată de Mântuitorul lisus Hristos 
prin mandatul încredinţat Apostolilor Săi după principiul: „Dacă cineva 
vrea să fie întâiul, să fie cel din urmă dintre toţi şi slujitor al tuturor” 
(Marcu 9, 35). În acest sens, principiul de bază al ierarhiei în Biserica lui 
Hristos nu este întâietatea sau autoritatea, ci slujirea. În al doilea rând, 
Biserica, în sens de comuniune a urmaşilor lui Hristos, a fost definită 
de Sf. Apostol Pavel ca trup al cărui Cap este Hristos (Efeseni 1, 22), iar 
mădularele sunt mirenii şi clericii, fiecare cu slujirea lui (1 Corinteni 12, 
27). Identitatea şi valoarea fiecărui mădular al Bisericii se evidenţiază, 
în primul rând, în raport cu Hristos. Prin urmare, Biserica este comu- 
niunea tuturor credincioşilor în Hristos, toţi fiind egali întreolaltă în 
raport cu Hristos, diferența dintre ei fiind numai potrivit slujirii pe care 
o desfăşoară fiecare, căci Dumnezeu i-a pus pe unii în Biserică „întâi 
apostoli, al doilea proroci, al treilea învățători; apoi pe cei ce au darul de 
a face minuni; apoi darurile vindecărilor, ajutorările, cârmuirile, felurile 
limbilor” (1 Corinteni 12, 27). Aşadar, Mântuitorul lisus Hristos a insti- 
tuit în Biserica Sa două categorii de slujiri, prima formată din apostoli, 
proroci şi învăţători, iar a doua este cea a darurilor speciale: de a face 
minuni, de a vindeca, de a ajuta, de a conduce şi de a vorbi în limbi. 
Diferenţa dintre cele două categorii de slujiri constă, mai întâi, în fap- 
tul că cele din prima categorie reflectă întreita slujire a Mântuitorului 
Însuşi de Mare Arhiereu, Profet şi Împărat, aceste slujiri fiind constitu- 
tive Bisericii şi numai acestea au fost întemeiate prin cuvintele: „Luaţi 


" Capitol elaborat de Pr. prof. dr. Viorel Ioniţă. 

murati cele oara mere 
şi ocazionale şi ele Doi fi iale a ia î. i tu fa iri zi 
Slujirea apostoliei a fost o sl d securea E 203 
la începutul Bisericii Sale şi ia e seta 
stituirea și consolidarea inesici | i a tg speria atei ep 
iz: ii la intrarea ei în istorie. Sfinţii Apostoli 
prin alegerea și consacrarea membrilor ierarhiei bisericeşti [episcopi 
(F aptele Apostolilor 20, 28), presbiteri-preoți (Faptele Apostolilor 11, 30) 
Şi diaconi (Faptele Apostolilor 6, 1-6; Filipeni 1, 1)], au transmis întreita 
slujire întemeiată de Mântuitorul lisus Hristos, în comunitățile Pe “2 
le-au înințat. Întemeierea acestor slujiri de către Sfinții Apostoli s-â fă- 
cut prin punerea mâinilor, adică prin hirotonie (Faptele Apostolilor 6,6). 
Termenul de episcop, care la origine însemna „cel care priveşte peste” 
supraveghetor sau conducător, este folosit în Noul Testament chiar și 
pentru Mântuitorul lisus Hristos (1 Petru 2, 25), apoi pentru slujirea 
Apostolilor (Faptele Apostolilor 1, 20), iar stan ti acest termen â ost 
folosit pentru denumirea conducătorilor din comunitățile înființate 
Apostoli (Filipeni 1, 1). Pe de altă parte, termenul de diacon dese” E 
pe cei aleşi să îi ajute pe Apostoli, mai întâi în legătură CU slujirea * 
mese, dar şi cu slujirea Cuvântului, aşa cum se vede din exempl* 
Arhidiacon Ştefan (Faptele Apostolilor 6, 8) Conceptul de presbite' 
este folosit în Noul Testament în sensul îi bătrân urmân exerP | 
comunităților iudaice, dar acest termen nu desert exclusiY vârste 
cuiva, ci mai ales slujirea sa. În cărțile Noului Testament termeni! “ 
presbiter şi respectiv cel de episcop nu sunt suficient de definiţi unu 
raport cu celălalt, lăsând uneori impresia că ar fi sinonimi. Faptu e 
menii care desemnau ierarhia bisericească în epoca apostolică» m i E 
: de opera şi Pl erau încă insuficient de precişi a fOS! subit, 
chiar de Sf. loan Gură de Aur IE a ea VEC! 
episcopul se chema şi diacon bis Aia ES 8 i iacon! 
ase Fat: sară numeau episcop! -ţolA 
ai lui Hristos, în timp ce episcopii se numeau preoți (O milia 1 la îs 
către Filipeni, LXII, 185). Dar deşi termenii folosiţi pentru desemn » 
treptelor ierarhiei bisericeşti în epoca apostolică erau folosiți CU difer 
sensuri, totuşi slujirile respective erau clar definite de la început 

Cercetătorii care contestă continuitatea slujirilor în Biserica prime- 
lor secole de la Sfinţii Apostoli la urmaşii lor direcți, episcopii, consideră 
in general că între epoca slujirii apostolice şi a celei episcopale ar fi exis- 
tat o distanţă în timp, un hiatus, şi că episcopatul aşa cum îl cunoaştem 
in istoria Bisericii, numit — mai ales de protestanți - episcopat monar- 
hic, ar fi apărut abia în secolul al II-lea d.Hr. Este evident că atribuţiile 
episcopilor s-au precizat tot mai clar pe parcursul timpului, în urma 
diversificării tot mai complexe a vieții Bisericii, dar în esenţa sa, slujirea 
episcopală a existat din timpul Sfinților Apostoli și prin mandatul lor. 
Un exemplu în acest sens este slujirea Sfântului Iacov, fratele Domnului, 
primul episcop al Ierusalimului. Acesta, deși nu era unul dintre cei doi- 
sprezece Apostoli (cf. Faptele Apostolilor 15, 13; 21,18), a fost totuşi re- 
cunoscut de către Apostoli ca episcop al primei comunități creștine, nu 
doar pentru că era „frate” al Domnului — mai probabil frate vitreg, prin 
aceea că ar fi fost unul dintre fiii Dreptului Iosif dintr-o altă căsătorie =, 
cât mai ales pentru calitățile sale morale. Faptul că exemplul Sfântului 
lacov nu a fost o excepţie în Biserica primară se evidenţiază din exem- 
plul Sfântului Tit, discipolul Sf. Apostol Pavel, „rânduit” de acesta în 
Creta ca să îndrepteze cele ce mai lipsesc și să aşeze preoți prin cetăți 
(Tit 1, 5), precum şi din exemplul Sfântului Timotei la Efes, rânduit de 
Sfântul Pavel să aibă grijă ca nu cumva să învețe cineva altă învățătură 
decât cea transmisă prin Apostol (1 Timotei 1, 5). Cele trei trepte ale ie- 
rarhiei bisericeşti au fost întemeiate de Sfinții Apostoli pentru a asigura 
continuitatea slujirilor în Biserică după trecerea lor la cele veşnice. 


1V.9.2. Cele trei trepte ale ierarhiei bisericești 


Treptele ierarhiei bisericeşti apar clar definite în epoca post-aposto- 
lică prin scrierile Părinților Apostolici, adică ale ucenicilor Apostolilor. 
În acest sens, Sf. Clement Romanul (97 sau 101) recomanda corinteni- 
lor să umble „în poruncile lui Dumnezeu, supunându-vă conducătorilor 
voştri și dând cinstea cuvenită preoților voştri” (Epistola 1 către Corinteni 
I, 3). Din contextul epistolei reiese clar că termenul de „conducători se 
referea la o autoritate spirituală, nu lumească, deci la episcopi, care sunt 

considerați aparte față de presbiteri-preoți. Dar cele mai clare preci- 
zări privind cele trei trepte ale ierarhiei bisericeşti, din epoca Părinților 
tolici, apar in epistolele Sf. Ignatie Teoforul, episcopul Antiohiei, 
ucenic al Sf. Apostol şi Evanghelist loan, martirizat la Roma, în ziua de 6 
talie 108, în timpul persecuțiilor din timpul împăratului Traian. Statutul 
celor trei trepte ierarhice prezentate de Sfântul Ignatie nu este inventat de 
el, ci este constatat in comunitățile cărora le adresează cele şapte epistole 
ale sale. Astiel, în cadrul comunității din Efes, el constata că „venerabila 
voastră preoție, vrednică de Dumnezeu, este aşa de unită cu episcopul, 
ca şi coardele cu chitara” (Epistola către Efeseni IV, 1). În drumul său spre 
Roma, Sfântul Ignatie ii îndemna pe magnezieni să aibă „întâistătător pe 
episcop, care este în locul lui Dumnezeu, pe preoţi, care sunt în locul so- 
borului Apostolilor şi pe diaconi care-mi sunt aşa de dragi, cărora i s-a 
incredinţat slujirea lui lisus Hristos, Care mai înainte de veci era la Tatăl 
și la sfârşit S-a arătat” (Epistola către Magnezieni VI, 1). Pe tralieni, sfântul 
ierarh îi indemna „să respecte pe diaconi ca pe lisus Hristos, să respecte 
și pe episcop, care este chip al Tatălui, iar pe preoţi ca pe un sobor al lui 

Dumnezeu şi ca adunare a Apostolilor” (Epistola către Tralieni III, 1). Este 

interesant de remarcat faptul că, atunci când se referă la situația dintr- 

o anumită comunitate, Sfântul Ignatie vorbeşte despre episcop la singu- 

lar, iar despre presbiteri-preoţi şi diaconi cel mai adesea la plural, ceea 

ce evidenţiază distincţia dintre cele trei trepte, dar mai ales faptul că în 

fiecare comunitate nu exista decât un singur episcop. 


[V.9.3. Succesiunea apostolică 


Începând dela jumătatea secolului al II-lea, treptele ierarhiei bisericești, 
în special cea de episcop, s-au definit şi afirmat şi mai clar în fața provo- 
cărilor ereziilor gnostice şi maniheiste, care pretindeau că dețin adevărata 
tradiţie a învățăturii descoperite Sfinților Apostoli de către Mântuitorul 
lisus Hristos. Ereticii gnostici pretindeau că ei deţin o învăţătură secretă, 
care le-a fost încredințată de către Apostoli numai lor. În fața acestor pro- 
vocări, s-a impus conceptul de „succesiune apostolică” a episcopilor, care 
prin continuitatea lor personală şi directă de la Sfinții Apostoli constituiau 

garanția păstrării întregii învățături descoperite de Mântuitorul prin Sfinții 
Apostoli, fără nicio micşorare sau adăugire. Autorul conceptului de suc- 
cesiune apostolică este considerat Hegesip (110-180), despre care Eusebiu 
de Cezareea afirmă că era un evreu încreştinat, care a vizitat mai multe 
comunități creştine, ajungând până la Roma, după care a scris pe la anul 
174 o lucrare în cinci cărţi intitulată Hypomnemata, sau Memorii, care nu 
s-a păstrat. Potrivit mărturiei lui Eusebiu, Hegesip a cunoscut personal 
foarte mulți episcopi, pe care i-a vizitat mergând până la Roma şi a iden- 
tificat la toți aceeaşi învățătură. Astfel, autorul Memoriilor a întocmit o 
listă a episcopilor Romei până în vremea sa şi a redat „într-o formă simplă 
tradiția nefalsificată a învăţăturii apostolice” (Istoria Bisericească IV, 8, 2). 

Dar cel care a formulat cel mai clar ideea de succesiune apostolică, 
impotriva gnosticilor, a fost Sf. Irineu de Lyon (4202), care sublinia că 


„tradiția proclamată de apostoli în întreaga lume poate fi găsită în 
hecare biserică de către cei care caută să vadă adevărul și putem enu- 
mera episcopii fiecărei Biserici numiţi de apostoli şi de urmaşii lor, 
până în ziua de azi. Aceştia nu au învăţat nimic din aceste iluzii și nu 
au auzit nimic din acestea. Căci dacă apostolii ar fi cunoscut secrete 
ascunse pe care le-ar fi predat într-o învățătură specială, secretă, numai 
celor perfecţi, atunci ar fi trebuit mai bine să încredinţeze acele secrete 
celor cărora le-au încredinţat şi bisericile” (Împotriva ereziilor II, 3, 1). 


Prin conceptul de succesiune apostolică sunt afirmate rolul și în- 
semnătatea episcopilor de continuatori nemijlociţi ai Apostolilor şi de 
garanți ai învățăturii celei adevărate descoperite de Mântuitorul lisus 
Hristos urmaşilor Săi. 

La scurtă vreme după Sfântul Irineu, Tertulian (220) definea suc- 
cesiunea apostolică tot în contrast cu ereziile gnostice, afirmând că dacă 


„unele erezii au îndrăzneala să se considere de origine din epoca 
apostolică şi să pretindă că învățătura lor a fost transmisă de Apostoli, 
pentru că ei ar fi existat în vremea Apostolilor, le putem spune: arătaţi 
originile bisericilor voastre prin prezentarea listelor episcopilor voştri, 

care să se întindă fără întrerupere de la vreun apostol sau de la 
a * A . ur LE, 
apostolilor, care să se fi aflat în preajma apostolilor şi să f ina mașij 
Pe un 


apostol predecesor şi îndrumător. Căci acesta este modul î 
In Care bise. 


ricile apostolice își dovedesc originea; cum arată spre exemplu Bi 
Serica 


din Smirna că Policarp, episcopul ei, a fost instituit de Ioan, iar Biserica 
din Roma că episcopul ei Clement a fost hirotonit de Petru. Tot așa i 
celelalte biserici menționează numele bărbaţilor care au fost instituiţi 
ca episcopi de către apostoli ca să le conducă şi ca să transmită mai de. 
parte învățătura apostolică” (De praescriptione haereticorum XXXI I, 1). 


Din aceste precizări reținem mai întâi convingerea autorilor creștini 
din primele trei secole că episcopii Bisericii au fost hirotoniți de către 
Apostoli pentru a conduce Bisericile respective și pentru a asigura trans- 
miterea corectă a învățăturii primită de la Apostoli. Succesiunea aposto- 
lică, pe care comunităţile creștine din secolele II-III o demonstrau prin 
listele neintrerupte de episcopi instituiți de apostoli, constituia cea mai 
sigură garanţie a păstrării intacte a credinţei apostolice. 


IV.9.4. Practica sinodalității 


Tot pe parcursul celei de-a doua jumătăți a secolului al II-lea, rolul 
episcopilor în fruntea comunităţilor creștine s-a afirmat prin iniţierea de 
acţiuni sinodale împotriva ereziei montaniste. Această erezie a apărut in 
Asia Mică în acea perioadă şi, prin spiritul ei harismatic şi apocalip'” 
a provocat Biserica să ia unele măsuri ferme. Astfel, confruntare“ i 
montanismul a fost cauza convocării primelor sinoade în viața i E 
după Sinodul Apostolic de la Ierusalim. În acest sens, ger i 
Cezareea, citând o sursă anonimă contemporană cu evenimente ei i 
zentate, afirma că, în faţa ereziei răspândite de Montanus Și hi pe n 
săi, „adevărații credincioși din ţinuturile Asiei s-au adunat A cică, 
localități şi au cercetat noua credinţă şi arătau că ea e en i ni [or 
iar după ce au osândit erezia, au alungat din Biserică pe â 10) Ci albă 
scoţându-i din comuniunea lor” (Istoria Bisericească V, 16; ii ci 
sursă referitoare la organizarea de sinoade împotriva montari 


ISTORIA BISERICEASCĂ UNIVERSALĂ 


către sfârșitul secolului al II-lea, este scrierea greacă anonimă intitulată 
Libellus Synodicus, care menţionează trei sinoade antimontaniste, unul 
convocat de episcopul Apolinarie de Hierapole, la care ar fi participat în 
total 26 de episcopi, sinod care i-a excomunicat pe ereziarhii montanişti 
Montanus şi Maximilla. 

Un alt sinod antimontanist a fost convocat de episcopul Sotas de 
Anchialus, în Tracia, la care au participat 12 episcopi (Libellus Synodicus 
[, 6), apoi un altul din Galia a fost convocat de mărturisitori, adică de 
cei care au mărturisit credința lor în timpul persecuțiilor. Ultimul sinod 
antimontanist înainte de sfârşitul secolului al II-lea a avut loc la Antiohia, 
fiind convocat şi prezidat de episcopul locului, Serapion (190-211), 
potrivit unei scrisori a acestuia citată de Eusebiu de Cezareea și adre- 
sată lui Karikus şi Pontius (Istoria Bisericească V, 19, 1-4). Principiul 
sinodalității afirmat în viața Bisericii chiar de către Sfinţii Apostoli, pen- 
tru a lua împreună hotărâri în fața unor probleme grave care afectau 
invățătura Biserici, s-a afirmat încă din secolul al II-lea și prin aceasta a 
fost exprimată autoritatea episcopilor în problemele de doctrină. 

O altă cauză care a stat la originea convocării unei alte serii de sinoa- 
de în viața Bisericii a fost controversa pascală sau disputa legată de data 
Paştilor, pe parcursul celei de-a doua jumătăți a secolului al II-lea. Această 
dispută a pornit de la faptul că, în special în Asia Mică, unele Biserici săr- 
bătoreau Paştile împreună cu evreii în ziua de 14 Nisan şi nu duminica, 
aşa cum făceau cele mai multe Biserici. Potrivit mărturiei lui Eusebiu de 
Cezareea, în legătura cu serbarea Paştilor „s-au ținut sinoade și adunări şi 
toți deopotrivă au declarat în scris, ca regulă bisericească pentru creştinii 
de pretutindeni, să nu serbeze Paştile în altă zi decât în cea de Duminică” 
(Istoria Bisericească V, 23, 2). Aceste sinoade, desfăşurate pe parcursul 
ultimului deceniu al secolului al II-lea - fără să cunoaştem exact datele 
când au avut loc — au fost convocate mai ales din interese pastorale şi ele 
au avut loc, după înșşirarea lor de către Eusebiu, în următoarea ordine: 
a. în Palestina, prezidat de Teofil, episcopul Cezareei Palestinei, împreu- 
nă cu Narcis, episcopul Ierusalimului; b. la Roma, sub episcopul Victor I; 
c. în Pont, sub episcopul Palma de Amastris; d. în Galia, sub episcopul 
Irineu de Lyon; e. în regiunea Osroene dintre Tigru și Eufrat. 

O altă fază a controversei pascale a fost marcată de faptul că episcopul 

Victor al Romei (189-199) a scris episcopilor quartodecimani din provin- 
cia Asia, adică celor care sărbătoreau Paştile în ziua de 14 Nisan, invitându- 
i să adopte practica generală privind serbarea Paştilor în zi de duminică, 
Scriind în numele episcopilor din Italia, Victor al Romei amenința cu ex- 
comunicarea clerul din Asia, dacă nu va accepta practica romană. Policrat 
al Efesului (161-196), fiind „în fruntea episcopilor din Asia, a convocat un 
sinod care s-a opus adoptării tradiţiei pascale romane. Eusebiu de Cezareea 
reproduce în parte scrisoarea pe care Policrat al Efesului o adresa, cu aceas- 
tă ocazie, episcopului Romei, în care îi scria: „Noi ţinem neschimbată ziua 
Paştilor, nici nu adăugăm ceva la ea, nici nu scădem ceva din ea” (Istoria 
Bisericească V, 24, 2-6). Din aceste informaţii reținem mai întâi faptul că 
unii episcopi, în acest caz cel al Efesului, erau „în fruntea episcopilor” din 
regiunea respectivă, cu atât mai mult cu cât aceia aveau reşedinţa în capi- 
tala unei provincii, dar mai ales pentru că scaunul episcopal respectiv era 
de origine apostolică şi această evoluţie este primul pas spre apariţia „Sis- 
temului mitropolitan” în organizarea Bisericii. În al doilea rând, reținem 
că episcopul Policrat al Efesului, împreună cu episcopii din Asia, a refuzat 
să renunțe la practica de serbare a Paştilor în ziua de 14 Nisan, pe motiv că 
ei aveau această tradiție de la Apostoli. Astfel, şi în acest caz a fost invocat 
principiul apostolicităţii, chiar dacă era vorba de o practică locală diferită 
de practica din majoritatea celorlalte comunități. Divergențele legate de 
data serbării Paştilor au fost depășite prin hotărârile Sinodului ] Ecumenic 
de la Niceea (325), convocat de împăratul Constantin cel Mare. 

Pe parcursul secolului al III-lea, practica sinodalităţii s-a dezvoltat în 
continuare, iar o primă mărturie în acest sens se găseşte în scrierea lui 
Tertulian Despre Post, care a folosit primul pentru termenul grecesc de si- 
nod expresia latină de concilium şi a subliniat că participanții la sinoadele 
din acea vreme posteau înainte de a participa la întrunirea respectivă (De 
ieiunio 13). 

La începutul secolului al III-lea, erezia montanistă a fost în continuare 
discutată la sinoadele care au dezbătut problema rebotezării ereticilor la 
primirea lor în Biserică. În acest sens merită menţionate: un sinod ţinut la 
Cartagina, în anul 220, sub episcopul locului, Agrippinus, la care au parti- 
cipat 70 episcopi; apoi un sinod de la Iconium, în Frigia, între anii 230-235, 

la care a participat episcopul Firmilian al Cezareei Capadociei, împreu- 
nă cu aproximativ 50 de episcopi; în sfârşit un alt sinod s-a desfăşurat la 
Synada, în Frigia de Răsărit, practic în același timp cu cel precedent. Toate 
aceste sinoade au hotărât rebotezarea ereticilor, inclusiv a montaniștilor, 
pentru că aceştia nu credeau în Sfânta Treime. Aceste exemple demon- 
strează dezvoltarea și răspândirea practicii sinodale în Biserică în prima 
jumătate a secolului al III-lea. 

Controversa baptismală a continuat în Biserică până la jumătatea se- 
colului al III-lea şi a constituit cauza convocării altor sinoade, atât la Roma, 
cât şi la Cartagina, când a apărut controversa legată de cei căzuți (lapsi), 
respectiv de cei care s-au lepădat de credinţa lor în timpul persecuțiilor, 
mai ales sub împăratul Deciu (249-251). Aceste probleme au fost discutate 
la mai multe sinoade convocate la Cartagina de Sfântul Ciprian (248-258), 
care a introdus practica organizării a câte două sinoade pe an, la care par- 
ticipau zeci de episcopi din Africa. Prin acestea, Episcopul Ciprian a făcut 
apel la hotărâri sinodale cu privire la rebotezarea ereticilor care doreau 
să devină membri ai Bisericii, mai ales în confruntarea sa cu episcopul 
Ștefan de la Roma (254-257), care era împotriva rebotezării ereticilor, 
dacă aceştia fuseseră botezați în numele Sfintei Treimi. Disputa s-a înche- 
iat atunci, întrucât atât Ştefan, cât şi Ciprian au suferit moarte martirică 
in timpul persecuțiilor inițiate de împăratul Valerian (253-260), primul 
in ziua de 2 august 257, iar al doilea în ziua de 14 septembrie 258. Este 
interesant de remarcat faptul că, în ciuda agravării persecuțiilor impotriva 
creştinilor din partea autorităților romane, organizarea Bisericii a conti- 
nuat să se dezvolte pe parcursul secolului al III-lea. 

În această perioadă, practica sinodală în Biserică s-a afirmat și în con- 
fruntarea acesteia cu alte pericole atât de ordin doctrinar, cât şi de ordin 
disciplinar. Aceste provocări pentru Biserică s-au manifestat în timpul 
păstoririi episcopului de Antiohia, Pavel de Samosata (260-268), care a 
susținut o erezie monarhianistă, adică era împotriva învățăturii Bisericii 
despre Sfânta Treime, iar în plus s-a făcut vinovat de abateri grave de la 
morala creștină. Astfel, potrivit mărturiei lui Eusebiu de Cezareea, îm- 
potriva episcopului Pavel de Samosata au fost organizate două sinoade 
chiar la Antiohia, primul în anul 264, iar al doilea în iarna dintre anii 
268-269. La primul sinod, Pavel, împreună cu adepții săi, a reușit să evite 

condamnarea sa ca eretic. De aceea a fost convocat cel de-al doilea sinod, 
la care au participat mulți episcopi, dintre care cei mai „de seamă, cum 
afirma Eusebiu de Cezareea, au fost: 


„Firmilian din Cezareea Capadociei, Grigorie şi fratele său 
Atenodor, păstorii comunităţilor din Pont, apoi Helenus al creştină- 
tății din Tars, Nicomas al celei din Iconium, după aceea Himeneu, 
al Bisericii din lerusalim şi Teotecne al celei din Cezareea, vecină cu 
Ierusalimul, Maxim care conducea și el cu multă strălucire pe frații 
din Bostra” (Istoria Bisericească VII, 28, 1). 


Acest sinod l-a condamnat pe Pavel și a confirmat ca episcop al 
Antiohiei pe Domnus. Cu toate acestea, Pavel nu s-a supus şi a fost înlă- 
turat numai după intervenţia împăratului Aurelian (270-275); în urma 
mijlocirii Bisericii din Roma. Această intervenţie a fost posibilă întrucât 
Pavel de Samosata fusese demnitar al reginei Zenovia a Palmirei, care se 
răsculase împotriva romanilor. 

Pe parcursul primelor trei secole ale erei creştine, ierarhia bisericească, 
cu cele trei trepte ale sale — episcop, presbiter-preot şi diacon —, s-a afr- 
mat prin aceea că a fost instituită direct de Sfinţii Apostoli, iar mai apo! 
s-a dezvoltat potrivit provocărilor cu care s-a confruntat Biserica în acea 
perioadă. Se cuvine evidențiat faptul că, deși Biserica se confrunta atunci 
cu persecuții severe, care au avut urmări grave în viața sa, totuşi ierar hia 
bisericească s-a dezvoltat, iar, pentru rezolvarea problemelor cu care s€ 
confrunta întreaga Biserică, începând din a doua jumătate a secolului al 
II-lea, episcopii au convocat sinoade prin care se exprima Biserica întrea- 
gă. lerarhia bisericească s-a dezvoltat în acelaşi timp cu afirmarea practi- 
cii sinodalităţii, care s-a definit şi afirmat mai ales pe parcursul secolului 
al III-lea, astfel că instituționalizarea principiului sinodalității în Biserică, 
prin măsurile luate de impăratul Constantin cel Mare, nu au constituit O 
inovaţie, ci o continuitate firească în viața Bisericii. 

1V.10. Cultul, lăcașurile de cult, sărbătorile, agapele, 
viața creștină şi disciplina Bisericii” 
1V.10.1. Cultul 


Cultul este cea mai complexă manifestare a credinţei creştine, care 
porneşte de la principiul unei relaţii personale a omului cu Dumnezeu. 


" Capitol elaborat de Pr. prof. dr. Viorel Ioniţă. 

Întâlnirea personală dintre om şi Dumnezeu a fost mijlocită pe deplin 
prin Intruparea Fiului lui Dumnezeu, Care, fiind Dumnezeu adevi- 
rat şi om adevărat, i-a învățat pe oameni adevărata închinare față de 
Dumnezeu. Oamenii au fost creaţi să trăiască în comuniune unii cu 
alții şi impreună în comuniune cu Dumnezeu, dar această comuniune 
a fost tulburată prin păcat. Întruparea Fiului lui Dumnezeu a restaurat 
comuniunea dintre oameni între-olaltă și, în același timp, comuniunea 
lor cu Dumnezeu, iar această dublă comuniune se afirmă și se con- 
solidează prin cultul divin. În acest sens, cultul divin este cadrul prin 
care omul intră în relaţie cu Dumnezeu, dar, în acelaşi timp, şi cadrul 
prin care Dumnezeu transmite harul Său credincioşilor care îl solicită. 
Cultul creştin are un caracter solemn şi festiv, colectiv și privat, didactic 
şi harismatic. Conform mărturiilor din cărţile Noului Testament, aceste 
caracteristici ale cultului creştin s-au manifestat de la început drept ele- 
mente constitutive ale Bisericii. 

Adunarea primilor creştini pentru rugăciune a fost numită Biserică 
(ekklisia, cf. 1 Corinteni 11, 18), expresie care nu se referă la locul sau la 
clădirea în care avea loc întrunirea, ci la adunarea în sine. Deci, comuni- 
tatea creștină primară s-a numit Ekklisia — Biserică, înainte ca lăcașul sau 
clădirea în care aceasta se întrunea să se numească tot biserică. În sensul 
de comunitate, Biserica lui Dumnezeu este Biserica „celor numiţi sfinţi, 
a „celor sfințiți în lisus Hristos”, a celor „impreună cu toţi cei ce cheamă 
numele Domnului nostru lisus Hristos în tot locul, şi al lor, şi al nostru” 
(1 Corinteni 1, 2). Astfel, Biserica în sensul de comunitate s-a definit 
de la început printr-un act cultic, respectiv prin proclamarea numelui 
Domnului lisus Hristos în tot locul. Sfânta Euharistie, care este centrul 
și punctul culminant al cultului divin creştin, are drept model și temei 
Cina cea de Taină, respectiv împărtășirea Sfinţilor Apostoli cu Trupul 
şi Sângele Mântuitorului, după care toți împreună „au cântat laude” 
(Matei 26, 30). Sfânta Euharistie a avut de la început o orientare eshato- 
logică, pentru că „de câte ori veți mânca această pâine şi veţi bea acest 
pahar, moartea Domnului vestiți până când va veni” (1 Corinteni 1» 
26). Sensul eshatologic al Sfintei Euharistii, în calitate de expresie supre- 
mă a cultului creştin, prefigurează implinirea comuniunii oamenilor cu 

Dumnezeu, care vor bea din rodul viței atunci când „va veni împărăția 
lui Dumnezeu” (Luca 22, 18). 

Una dintre regulile practice ale cultului creştin în Biserica primară 
era aceea ca rugăciunea — fie particulară, fie comună - să fie rostită cu 
fața spre Răsărit. Această orientare, respectiv îndreptare spre Orient - 
Răsărit, era o altă expresie a caracterului eshatologic al cultului creştin, 
pentru că Răsăritul însemna nu doar o orientare cosmică, ci faptul că 
lisus Hristos era „Răsăritul cel de Sus” (Luca 1, 78). O mărturie pri- 
vind regula de orientare a cultului creştin spre Răsărit se întâlneşte în 
Didascalia siriană, care citează versetul 34 din Psalmul 67 şi recomandă 
„că este necesar să vă rugați către Răsărit, căci după cum știți este scris: 
„Cântaţi Dumnezeului Celui ce S-a suit peste cerul cerului, spre răsărit; 
iată va da glasul Său, glas de putere” (Die syrische Didaskalia, p. 179). 
După credința Bisericii primare, Mântuitorul Iisus Hristos S-a înălțat la 
cer spre Răsărit şi tot de acolo va veni a doua oară, de aceea comunitatea 
creştină se roagă spre Răsărit, exprimând prin aceasta nădejdea ei în cea 
de-a doua venire a Mântuitorului lisus Hristos. 


[V.10.2. Lăcașurile de cult 


Lăcașurile de cult sau spaţiile pe care le foloseau creștinii pentru 
săvârșirea slujbelor lor religioase în epoca apostolică au fost în exclusivi- 
tate casele unor membri ai comunității. Despre programul cultului primi- 
lor creştini, cartea Faptele Apostolilor afirmă că ei „în fiecare zi, stăruiau 
intr-un cuget în templu şi, frângând pâinea în casă, luau împreună hrana 
intru bucurie şi întru curăția inimii” (Faptele Apostolilor 2, 46). Această 
mărturie arată că primii creştini continuau să frecventeze templul pentru 
programul zilnic de rugăciune şi tot zilnic se întâlneau în case particula- 
re pentru „frângerea pâinii, adică pentru Sfânta Euharistie. Una dintre 
aceste case, în care se întrunea prima comunitate creștină împreună cu 
Apostolii, era cea a mamei lui loan Marcu, acolo unde s-a dus Sf. Apostol 
Petru când a scăpat din închisoare, prin ajutorul lui Dumnezeu, iar în 
acea casă „erau adunaţi mulți şi se rugau” (Faptele Apostolilor 12, 12). 
Despre spaţiul în care săvârşeau primii creștini cultul lor găsim mai multe 

amănunte în istorisirea predicii Sfântului Pavel la Troia, în timpul celei 
de-a treia călătorii misionare. Sf. Evanghelist Luca, autorul cărții Faptele 
Apostolilor, care îl însoțea pe Apostolul neamurilor, mărturiseşte că la 
Troia au stat mai multe zile, iar în „ziua întâi a săptămânii (Duminică), 
adunându-ne noi să frângem pâinea, Pavel, care avea de gând să plece a 
doua zi, a început să le vorbească şi a prelungit cuvântul lui până la miezul 
nopții. Această adunare euharistică avea loc „în camera de sus, adică la 
catul (etajul) al treilea, căci de acolo a căzut un tânăr care adormise și pe 
care Sfântul Pavel l-a înviat din morţi (cf. Faptele Apostolilor 20, 7-12). 
Din cauza persecuțiilor din partea autorităților romane la care erau 
expuși, precum şi numărului lor relativ redus, primii creştini nu au 
avut posibilitatea să-şi construiască lăcaşuri poprii de cult, celebrând 
cultul lor, până în a doua jumătate a secolului al II-lea, în case parti- 
culare, uneori poate şi în aer liber. Înmulțirea numărului membrilor 
comunităților creştine a dus în mod necesar la construirea sau amena- 
jarea unor clădiri speciale pentru cultul lor, lăcaşuri pe care le-au numit 
Ekklisia — Biserică, iar în limba latină Domus ecclesiae. Prima mărturie 
despre existența unor lăcașuri creştine dedicate special cultului este de 
la Clement Alexandrinul (150-215), care ţine să sublinieze diferența ca- 
litativă dintre Ekklisia ca adunare a celor credincioşi, şi ekklisia ca 10p0s 
(loc) al întrunirii comunităţii creştine (Stromate VII, 5, 28-29). Mărturii 
asemănătoare se găsesc şi la Tertulian (160-220), care vorbeşte despre 
„domus Dei” (casa lui Dumnezeu), în contrast cu „idolis officina” (De 
Idololatria 7, 1). Pe de altă parte, Origen (185-254) afirmă că creştinii con- 
struiau „case ale Bisericii” (oiokoi tis ekklisias), în care se citea Scriptura 
(Homilia in Exodus 2, 2). Începând din prima jumătate a secolului 
al III-lea, se înmulţesc mărturiile existenţei lăcaşurilor de cult speciale 
ale creştinilor, adică a bisericilor. La categoria lăcașuri de cult se adaugă, 
din această perioadă, şi capelele din catacombe în Sicilia, la Neapole 
și mai ales la Roma, cum au fost: catacomba Sfântului Sebastian, a 
Sfântului Calixt, a Sfintei Domitila, a Sfintei Priscila, a Sfinţilor Marcelin 
şi Petru ş.a. Catacombele au fost folosite de creştini atât pentru cultul 
lor, cât şi pentru înmormântarea celor răposaţi ai lor, practică ce a conti- 
nuat şi după încetarea persecuțiilor romane, mai ales că în catacombe se 

păstrau și moaşte ale unor martiri. În sfârşit, în catacombe s-au păstrat 
unele dintre primele exemple de iconografie creştină. 

Cea mai veche biserică în sens de lăcaș de cult, ale cărei ruine s-au 
păstrat până astăzi, se află la Dura Europos, un oraș întemeiat de regele 
Seleukos I în anul 300 î.Hr. şi situat pe malul de vest al râului Eufrat, astăzi 
la granița dintre Siria și Irak. Acest oraș s-a dezvoltat sub seleucizi şi apoi 
sub romani, când a cunoscut perioada sa de înflorire, dar în anul 256-257 
d.Hr. a fost cucerit de sasanizi şi distrus în întregime, de aceea în anul 273 
a fost părăsit pentru totdeauna. Ruinele acestui oraș au fost acoperite de 
nisip până după Primul Război Mondial, când au fost scoase la lumină 
prin săpături arheologice. Așa a fost posibil ca, în ruinele orașului, să se 
păstreze multe mărturii ale epocii greco-romane şi de aceea acest oraș 
a fost numit „Pompeiul Orientului” sau „Pompeiul deşertului”. Printre 
ruinele de la Dura Europos a fost descoperită o casă privată, construită 
in anul 232, în care, după zece ani, a fost amenajată o capelă cunoscută 
astăzi sub numele de „Biserica din Dura Europos'. Dimensiunile acestei 
capele sunt de 13x5 m. În partea de răsărit a acestui spaţiu se află un po- 
dium cu suprafaţa de 1,5x1 m, unde, în mod evident, se afla altarul, iar 
partea de nord-vest a fost folosită ca baptisteriu, căci acolo se află o cadă 
de aproximativ un metru adâncime. Aici au fost găsite și câteva suprafeţe 
de pictură murală, care constituie cea mai sigură dovadă a destinaţiei 
liturgice a spaţiului. Aceste picturi sunt considerate anterioare picturilor 
din catacombe şi deci cele mai vechi exemple de pictură creştină. 

Despre lăcașurile de cult ale creştinilor din perioada persecuțiilor, 
Eusebiu de Cezareea, vorbind despre adunările creştinilor, afirmă 
că drept urmare „a faptului că vechile clădiri nu mai puteau încăpea 
pe toți, în toate orașele s-au clădit biserici mari şi spaţioase” (Istoria 
Bisericească VIII, 1, 5). Această afirmaţie nu este exagerată, ştiind că 
una dintre primele măsuri luate de împăratul Constantin cel Mare în 
favoarea creştinilor a fost aceea de a le restitui clădirile confiscate de 
prigonitori, fiind vorba aici de lăcașuri de cult din perioada anterioară 
anului 313. Din prima jumătate a secolului al IV-lea, lăcașurile de cult 
au inceput să fie tot mai mari și mai frumoase, devenind unele dintre 
cele mai reprezentative clădiri ale orașelor. 

[V.10.3. Sărbătorile creștine 


Dintre sărbătorile creştine, Praznicul Învierii Domnului este 
atât cea mai veche, cât şi cea mai mare sărbătoare a Bisericii. Învierea 
Mântuitorului a fost sărbătorită în Biserica veche atât în fiecare dumini- 
că sau „cea dintâi zi a săptămânii”, cât şi odată pe an, în preajma Paştilor 
iudaice. Potrivit mărturiilor din Noul Testament, cea dintâi zi a săptă- 
mânii era sărbătorită ca zi în care a înviat Domnul (Matei 28, 1; Marcu 
16, 8 ş.a.), precum şi zi în care era sărbătorită prezența Sa în mijlocul 
comunității credincioșilor, prin „frângerea pâinii” (Faptele Apostolilor 
20, 7; 1 Corinteni 16, 2 ş.a.). Despre sărbătoarea duminicii găsim mărtu- 
rii și în scrierile Părinților Apostolici și cele ale Apologeţilor creştini. În 
Epistola atribuită lui Barnaba, scriere din prima jumătate a secolului al 
II-lea, după comentariul la unele texte din Vechiul Testament, se spus 
„Nu-mi plac sâmbetele de acum, ci sâmbăta aceea pe care am făcut-o, In 
care, după ce Mă voi fi odihnit de toate, voi face început zilei a opta, cart 
este începutul altei lumi. De aceea, sărbătorim cu bucurie ziua a Opta 
după sâmbătă, în care și Hristos a înviat și, după ce S-a arătat, S-a înălțat 
la ceruri” (Epistola zisă a lui Barnaba XV, 8-9). | 

O altă mărturie despre serbarea duminicii în Biserica primară găsim 
şi în lucrarea Învățătura celor Doisprezece Apostoli, tot din prima puma” 
tate a secolului al II-lea, în care se recomanda creştinilor ca, atunci când 
„vă adunaţi în duminica Domnului, frângeţi pâinea şi mulțumiți, după 
ce mai întâi v-aţi mărturisit păcatele voastre, ca jertfa voastră să fie cap) 
tă” (XIV, 1). Sf. Iustin Martirul şi Filosoful afirma, în prima sa Apologie 
că „în ziua soarelui”, adică duminica, 


„noi ne adunăm cu toţii laolaltă, deoarece aceasta este prima Zi 
în care Dumnezeu, schimbând întunerecul şi materia, a creat lumea, 
iar lisus Hristos, Mântuitorul nostru, în aceeaşi zi a înviat din morți. 
Căci L-au răstignit în ajunul zilei lui Saturn şi a doua zi după ziua lui 
Saturn, care este ziua soarelui, arătându-se apostolilor şi ucenicilor 
Lui, i-a învățat acestea toate câte le-am supus aici examinării voastre” 


(Apologia I, LXVII, 8). 

La început, duminica a fost pentru creştini zi de rugăciune și de 
„frângere a pâinii, dar din a doua jumătate a primului secol creştin, mai 
ales după dărâmarea templului din Ierusalim, în anul 70, creştinii au în- 
ceput treptat să țină duminica drept zi de odihnă, care înlocuia sabatul. 
Respectarea duminicii ca zi de odihnă este documentată de apologeții 
Atenagora Atenianul (133-190) şi de Tertulian (160-220). În societatea 
greco-romană, duminica a rămas zi de lucru până în timpul împăratului 
Constantin cel Mare, care, la 7 martie 321, a publicat un decret prin care 
a generalizat duminica drept zi de odihnă în întreg imperiul. Săptămâna 
creştină, care începea deci duminica, după calendarul iudaic, mai era 
marcată în Biserica primară prin două zile de post, așa cum recoman- 
da încă de la începutul secolului al II-lea Învățătura celor Doisprezece 
Apostoli: „Posturile voastre să nu fie ca cele ale fățarnicilor, că ei postesc 
lunea şi joia; voi însă să postiți miercurea şi vinerea (Învățătura celor 
Doisprezece Apostoli VIII, 1). 

Sărbătoarea Paştilor este foarte bine cunoscută în Biserica primară, 
mai ales prin faptul că data acestei sărbători a constituit un motiv de 
dispută între diferite Biserici locale. Majoritatea Bisericilor din Orient, 
Egipt, Africa, Grecia și din Apus prăznuia Paştile în prima duminică 
după ziua de 14 Nisan, când aveau loc Paştile iudaice. Spre deosebire 
de această practică generală, Bisericile din Asia Mică prăznuiau Paştile 
in ziua de 14 Nisan, în aceeași zi cu evreii. Controversa dintre aceste 
două grupări, numită „controversa pascală”, a durat până la Sinodul | 
Ecumenic (Niceea, 325), când au fost fixate principiile de calculare a da- 
tei Paştilor, care se sărbătoresc în prima duminică după lună plină, care 
urmează echinocţiului de primăvară. 

Cea de-a doua sărbătoare creștină după Paşti, la fel de veche ca aceas- 
ta, este sărbătoarea Rusaliilor sau Pogorârea Duhului Sfânt la cincizeci de 
zile după Paşti. Şi sărbătoarea Rusaliilor, la fel ca cea a Paştilor, era legată 
de o sărbătoare iudaică, în acest caz este vorba de sărbătoarea închinată 
primelor roade, fructe şi flori, potrivit poruncii din Vechiul Testament: 
„Să ţii apoi sărbătoarea secerișului şi a strângerii celor dintâi roade 
ale tale, pe care le-ai semănat în țarina ta” (Ieșirea 23, 16). Sărbătoarea 
Pogorârii Sfântului Duh este considerată ziua întemeierii Bisericii, când, 

in urma Pogorârii Duhului Sfânt peste Sfinţii Apostoli şi prin predica 
Apostolului Petru, s-au botezat şi s-au adăugat comunității creștine „ca 
la trei mii de suflete” (Faptele Apostolilor 2, 41). Sărbătoarea Cincizecimii 
este menționată şi în perioada Părinților Apostolici, iar pe vremea apo- 
logetului latin Tertulian, această sărbătoare apare ca generalizată, el con- 
siderând că „Cincizecimea este cel mai potrivit prilej pentru conferirea 
botezului” (De baptismo XIX). Pe parcursul primelor trei secole creştine 
au existat unele diferențe în legătură cu celebrarea Rusaliilor, foarte pro- 
babil legate de diferențele sărbătoririi Paştilor, de aceea Canonul 43 al 
Sinodului de la Elvira, în Spania (între 300-302), recomanda ca toţi să 
sărbătorească Rusaliile „potrivit cu autoritatea Scripturilor”. Acest canon 
avea în vedere faptul că unii creştini prăznuiau Pogorârea Duhului Sfânt 
la patruzeci de zile după Paşti, impreună cu Înălțarea Domnului. 

Sărbătoarea Epifaniei sau a Botezului Domnului, la data de 6 ianua- 
rie, este atestată in Răsărit încă din a doua jumătate a secolului al II-lea, 
potrivit mărturiei lui Clement Alexandrinul (150-215), în Stromate (|, 
21,146, 1-2), care precizează că la data de 6 ianuarie era prăznuită în 
Fgipt Naşterea Domnului. Mutarea sărbătoririi Nașterii Domnului din 
ziua de 6 ianuarie în ziua de 25 decembrie s-a făcut mai întâi în Apus, 
2poi în Răsărit, abia în a doua jumătate a secolului al IV-lea. În calenda- 
rul Bisericii primare sunt menționate cel puţin două sărbători dedicate 
Preasfintei Fecioare Maria. Unii specialişti (Walter Ray) au afirmat re- 
cent câ sărbătoarea de la 15 august dedicată Maicii Domnului a apărut 
la lerusalim încă din secolul întâi. Tot în legătură cu sărbătorile dedicate 
Maicii Domnului, luliu Africanul (160-240) menţionează că ziua de 25 
martie era dedicată Bunei Vestiri. 

Pe parcursul primelor trei secole a apărut în Biserică şi cinstirea 
sfinţilor, prin ţinerea unor zile dedicate lor. Sărbătorile dedicate sfinților 
au apărut în legătură cu cinstirea martirilor, aşa cum reiese din descrierea 
Martiriului Sfântului Policarp al Smirnei, martirizat în ziua de 23 februa- 
rie 155, când credincioşii au reuşit să obțină „osemintele lui, mai cinstite 
decât pietrele preţioase şi mai scumpe decât aurul, şi le-am [le-au — n.red.] 
așezat la un loc cuviincios”. În legătură cu acestea, comunitatea din Smirna 
se ruga ca să dea „Domnul să ne adunăm şi noi acolo, după putinţă, cu 

bucurie și veselie, ca să sărbătorim ziua martiriului lui ca zi a naşterii, atât 
pentru amintirea celor ce au săvârșit lupta, cât şi pentru deprinderea şi 
pregătirea celor ce vor lupta în urmă (Martiriul Sfântului Policarp XVIII, 
2). Prin urmare, primele sărbători ale sfinților în Biserică au apărut cel 
mai târziu la mijlocul secolului al II-lea în legătură cu comemorarea mar- 
tirilor în zilele lor de naștere întru Hristos. Aceste comemorări au fost 
practicate, în Biserica primară, şi in catacombele în care se păstrau moaşte 
ale martirilor. Moaştele sfinţilor care au murit pentru Hristos erau cinstite 
pentru harul care era în ele (Martiriul lui Ignatie, cap. 7). 


1V.10.4. Agapele 


Agapele au fost în Biserica primară mese ale dragostei, care erau 
organizate la sfârșitul Sfintei Liturghii, după ce se împărtășeau toți 
credincioşii, şi la care participau cu toţii. Practica meselor dragostei 
a început cu comunitatea de la Ierusalim şi aceste mese se organizau 
prin contribuția membrilor comunităţii sau prin colecte în diaspora. De 
practica acestor contribuții este legat primul caz de pedeapsă dumneze- 
iască în legătură cu perechea de creştini Anania şi Safira, care au vândut 
țarina lor şi, ascunzând o parte din ceea ce obținuseră, au dus restul şi 
l-au pus la „picioarele Apostolilor”, care i-au certat că au minţit „Duhului 
Sfânt” şi, drept pedeapsă, au murit pe loc (cf. Faptele Apostolilor 5, 1-10). 
Practica agapelor a dus şi la alegerea primilor șapte diaconi, căci Sfinţii 
Apostoli, care au servit la început la mese, nu mai puteau face față şi 
cu predicarea Cuvântului, şi cu servirea la mese, datorită înmulțirii nu- 
mărului credincioșilor. Un incident neplăcut s-a produs la aceste mese 
când, tot ca urmare a creşterii numărului credincioșilor (a ucenicilor), 
„eleniștii (iudei) murmurau împotriva evreilor, pentru că văduvele lor 
erau trecute cu vederea la slujirea cea de fiecare zi” (Faptele Apostolilor 
6, 1). Atunci, Apostolii au propus alegerea a șapte bărbaţi „cu nume 
bun, plini de Duh Sfânt şi de înțelepciune, pe care noi să-i rânduim la 
această slujbă”. Astfel au fost aleşi cei şapte diaconi: Ştefan, Filip, Prohor, 
Nicanor, Timon, Parmena şi Nicolae (cf. Faptele Apostolilor 6, 3-5), pes- 
te care Apostolii şi-au pus mâinile şi i-au rânduit la slujirea meselor. 

Unii cercetători consideră că împărtăşirea avea loc în cadrul agape- 
lor sau chiar că termenul de agapă era sinonim cu cel de Euharistie, cu 
deosebirea că agapa îndeplinea şi un rol caritativ, prin aceea că în acel 
moment era oferită hrană celor săraci. În legătură cu mesele dragos- 
tei, Sf. Apostol Pavel dă mărturie despre apariția unei practici greșite 
la Corint, unde, atunci când creştinii se adunau la masă, nu se putea 
„mânca Cina Domnului, căci, șezând la masă, fiecare se grăbeşte să ia 
mâncarea sa, încât unuia îi este foame, iar altul se îmbată” (1 Corinteni 
11, 20-21). Din această mărturie se vede clar că Împărtăşania era strâns 
legată de agapă sau mai curând invers și că, cel puţin la Corint, pentru 
mesele dragostei, fiecare îşi aducea de acasă mâncare şi băutură, pe care 
nu le împărțea totdeauna cu alții, astfel că cei săraci rămâneau flămânzi. 
În ciuda abuzurilor care amenințau să le tulbure, agapele au continuat 
şi după epoca apostolică, dar s-au separat de Sfânta Euharistie. 

La începutul secolului al II-lea, Sf. Ignatie Teoforul (108) atră- 
gea atenţia creștinilor din Smirna că fără „episcop nu este îngăduit 
nici a boteza, nici a face agapă; că este bineplăcut lui Dumnezeu ceea 
ce aprobă episcopul, ca tot ce se săvârşeşte să fie sigur şi întemeiat” 
(Epistola către Smirneni VIII, 2). Această mărturie dovedeşte că prac- 
ticarea agapelor exista încă la sfârşitul epocii apostolice. O altă mărtu- 
rie despre existența agapelor, la o distanţă de cel puţin un secol după 
cea a Sfântului Ignatie, găsim la Clement Alexandrinul (150-215), care 
face distincţia dintre agapele cu caracter luxurios și agapa prin care 
ne împărtășim din Hristos (Stomate III, 2). Această mărturie se referă 
critic la abuzurile manifestate în cadrul agapelor ca mese ale dragostei. 
Practica agapelor a continuat și în secolul al IV-lea, dar a fost mereu 
expusă abuzurilor, astfel că Biserica a luat măsuri clare împotriva ei. O 
astfel de măsură împotriva practicii agapelor a fost luată de Sinodul lo- 
cal de la Laodiceea (343), care, prin Canonul 28, le-a interzis: „În casele 
domnești sau în biserici nu se cuvine a face cele ce se zic agape şi a mân- 
ca în casa lui Dumnezeu şi a aşterne culcuşul”. Astfel, practica agapelor 
a dispărut, dar în tradiţia Bisericii Ortodoxe a supraviețuit sub forma 
anaforei sau a pâinii binecuvântate, care se împarte credincioșilor la 


sfârşitul Sfintei Liturghii. 

1V.10.5. Viaţa creștină 


Viaţa creştină, în perioada apostolică, s-a desfășurat la Ierusalim 
în jurul celor Doisprezece Apostoli, a acelora care L-au urmat pe 
Mântuitorul pe parcursul activității Sale pământeşti, în primul rând 
Maica Domnului, precum şi alte femei, şi „frații Domnului”. Această co- 
munitate s-a constituit istoric ca Biserică în ziua Pogorârii Duhului Sfânt 
peste Apostoli, când, în urma predicii Sfântului Apostol Petru, cercului 
iniţial li s-au adăugat ca la „trei mii de suflete” (Faptele Apostolilor 2, 41). 
Membrii acestei comunităţi se întruneau zilnic, stăruind „în învăţătura 
apostolilor şi în împărtăşire, în frângerea pâinii şi în rugăciuni (Faptele 
Apostolior 2, 42). Viaţa comunitară a primilor creştini continua şi din- 
colo de comuniunea lor euharistică, întrucât ei „aveau toate de obşte şi 
işi vindeau bunurile şi averile şi le împărțeau tuturor, după cum avea 
nevoie fiecare” (Faptele Apostolilor 2, 44-45). lar Apostolii „mărturiseau 
despre învierea Domnului lisus Hristos şi mare har era peste ei toți” 
(Faptele Apostolilor 4, 33), iar „Domnul adăuga zilnic Bisericii pe cei ce 
se mântuiau” (Faptele Apostolilor 2, 47). 

Acest tablou al vieții creştine din epoca apostolică a constituit tot- 
deauna idealul de comunitate la care s-au referit toate tradițiile creştine 
de-a lungul timpului. Imaginea comunităţii creştine, prezentate mai 
ales în cartea Faptele Apostolilor, a fost considerată de unii istorici drept 
idealistă şi aceştia au căutat să scoată în evidență umbrele care au apă- 
rut în sânul acestei comunităţi, cum a fost cazul soţilor Anania şi Safira 
(cf. Faptele Apostolilor 5, 1-10), apoi confruntării dintre Sfinții Apostoli 
Petru şi Pavel (Galateni 2, 11-14) sau cazul desfrânatului din Corint (1 
Corinteni 5, 1). Toate acestea sunt adevărate, dar important este faptul 
că primele comunităţi creştine au avut forța interioară, prin autoritatea 
Sfinților Apostoli şi prin harul lui Dumnezeu, să elimine răul din sânul lor 
și să fie într-un permanent proces de înnoire şi creştere duhovnicească. 

O altă provocare cu care s-a confruntat prima comunitate creştină 
a apărut prin adăugarea la nucleul iniţial de creştini a unui grup care se 
numea chiar în cartea Faptele Apostolilor „elenişti” (Faptele Apostolilor 6, 
1). Aceşti „elenişti” erau şi ei tot iudei, dar s-au separat de la început de 

practicile de la templul iudaic și au provocat prima distanțare dintre; 
şi creştini. Se consideră că unul dintre primii reprezentanţi aj ep rudei 
a fost Sf. Arhidiacon Ștefan, care, prin predica sa intransigentă a ra 
conducătorilor religioşi ai iudeilor, a devenit primul martir a] Bia res 
Eleniștii au plecat din Ierusalim şi iba conbetrat la Antiohia, desfășuriau 
de acolo o intensă activitate misionară. Tensiunea dintre eleniști și grupuj 
creştinilor adunați în jurul celor Doisprezece nu a constituit însă un motiv 
de schismă în Biserica primară, căci, prin mijlocirea Sfântului Pavel, aceas. 
tă tensiune a fost transformată într-o complementaritate care a îmbogățiţ 
cu o nouă experiență viața primilor creştini şi a deschis perspective largi 
pentru misiunea Bisericii. Diversitatea care a existat în mod evident în 
sânul primei comunități creştine s-a dovedit compatibilă și chiar benefică 
pentru afirmarea universalității sau a sobornicității Bisericii lui Hristos. 
Din punct de vedere etnic, prima comunitate creștină a fost consti- 
tuită din evrei şi din prozeliți, respectiv din păgâni care se convertiseră 
la iudaism, cum a fost Nicolae, unul dintre cei șapte diaconi, „prozelit 
din Antiohia” (Faptele Apostolilor 6, 5). Foarte curând însă, mai ales prin 
misiunea Sfântului Pavel, împreună cu colaboratorii săi, compoziţia et- 
nică a Bisericii s-a diversificat, devenind plurietnică. Structura primelor 
comunităţi creştine a fost tot atât de diversificată și din punct de vede- 
re social, căci, dacă primii creștini erau majoritatea originari din păturile 
modeste, credința creştină a fost primită atât de cei simpli, începând cu 
sclavii, cât şi de unii proveniţi din păturile înalte ale societății greco-ro- 
mane. Dacă la începutul activităţii misionare a Sfântului Pavel, printre 
creştini nu erau „mulți puternici, nici mulţi de neam ales” (J Corinteni |; 
26), către sfârşitul activității sale, cuvântul Evangheliei ajunsese „în preto- 
riu” (Filipeni 1, 13) şi „în casa cezarului” (Filipeni 4, 22). Tot din punct de 
vedere social, majoritatea primilor creștini, mai ales cei proveniți dintre 
iudeii din diaspora, provenea dintr-un mediu citadin, cei de la sate con" 
vertindu-se mult mai târziu. Din punct de vedere cultural, primii Cr eștini 
din ludeea şi Galileea vorbeau atât limba aramaică, cât şi limba greacă in 
versiunea dialectului comun, iar în diaspora domina limba greacă, inclu- 
siv în cadrul comunităţilor din Apus. Episcopii de la Roma sau de la Lyon 
au fost, cei mai mulți dintre ei, până mai târziu, de origine greacă. 

Nivelul spiritual înalt al vieţii creştinilor din perioada primelor 
trei secole după Hristos este confirmat mai întâi de scrierile Părinților 
Apostolici, cum se arată în Epistola către Diognet: 


„Creştinii nu se deosebesc de ceilalți oameni nici prin pământul pe 
care trăiesc, nici prin limbă, nici prin îmbrăcăminte. Nu locuiesc în oraşe 
ale lor, nici nu se folosesc de o limbă deosebită, nici nu duc o viaţă străină 
[...]. Locuiesc în oraşe greceşti şi barbare, cum le-a venit soarta fiecăruia; 
urmează obiceiurile băştinaşilor şi în îmbrăcăminte, şi în hrană, şi în ce- 
lălalt fel de viață, dar arată o vieţuire minunată şi recunoscută de toți ca 
nemaivăzută. Locuiesc în țările în care s-au născut, dar ca străini; iau par- 
te la toate ca cetățeni, dar pe toate le rabdă ca străini; orice țară străină le e 
patrie şi orice patrie le e ţară străină. Se căsătoresc ca toți oamenii şi nasc 
copii, dar nu aruncă pe cei născuți. Întind masa comună, dar nu şi patul. 
Sunt în trup, dar nu trăiesc după trup” (Epistola către Diognet V, 1-8). 


Din a doua jumătate a secolului al II-lea, mărturiile cele mai impresi- 
onante despre nivelul înalt al vieţii creştine se găsesc în Actele martirice, 
în care credinţa creştină nu este prezentată doar ca o teorie frumoasă, ci 
este trăită cu curaj până la extrem. De altfel, moartea martirică a multor 
creştini din Biserica primelor trei secole a constituit un exemplu şi un 
indemn pentru creştinii din toate timpurile. Astfel, despre Sf. Policarp 
al Smirnei, martirizat în anul 155, se spune că era un 


„martir renumit, a cărui mucenicie toți doresc s-o urmeze, pentru 
că a fost după Evanghelia lui Hristos. Căci prin răbdarea sa, biruind pe 
nedreptul dregător şi primind astfel cununa nestricăciunii, se bucură cu 
Apostolii şi cu toți drepţii, proslăveşte pe Dumnezeu și pe Tatăl Atotţiitorul 
şi binecuvântează pe Domnul nostru lisus Hristos, Mântuitorul suflete- 
lor şi călăuzitorul trupurilor noastre şi păstorul Bisericii universale din 
lume” (Martiriul Sfântului Policarp XIX, 1-2). 


Pe parcursul primelor trei secole, viaţa primilor creştini s-a con- 
fruntat permanent atât cu provocări interne — abateri disciplinare ale 

1V.10.6. Disciplina 


Disciplina în Biserică pe parcursul primelor trei secole după Hrisţ 
a fost determinată de abaterile de la idealul vieţii în Hristos, stie 
prin exemplul şi autoritatea Sfinţilor Apostoli, ale Părinților Apostolic 
ale mărturisitorilor în fața persecuțiilor şi, în final, prin măsurile ital 
de Sinoadele locale, organizate începând din a doua jumătate a secolului 
al II-lea. Prima pedeapsă pentru încălcarea disciplinei în Biserică a fost 
aplicată chiar de Duhul Sfânt față de soții Anania şi Safira (cf. Faptele 
Apostolilor 5, 10), iar prin aceasta, „frică mare a cuprins toată Biserica 
şi pe toţi care au auzit acestea” (Faptele Apostolilor 5, 11). Mântuitorul 
Însuși a recomandat unele principii de orientare între creştini, principii 
menite să susțină disciplina între ei, prin următoarele cuvinte: „De-ţi 
va greşi ție fratele tău, mergi, mustră-l pe el între tine şi el singur. Și de 
te va asculta, ai câştigat pe fratele tău. lar de nu te va asculta, ia cu tine 
încă unul sau doi, ca din gura a doi sau trei martori să se statornicească 
tot cuvântul. Şi de nu-i va asculta pe ei, spune-l Bisericii; iar de nu va 
asculta nici de Biserică, să-ţi fie ţie ca un păgân şi vameş” (Matei 18 
15-16). Sf. Apostol Pavel recomanda corintenilor, cu privire la un câz de 
imoralitate printre ei: „Scoateţi afară dintre voi pe cel rău” (1 Corinteni 
5, 12-13). Dar tot Apostolul neamurilor a subliniat că aplicarea discipli- 
nei şi pedepsirea unui păcătos trebuie făcută nu cu răutate, ci pEnD e 
întări „dragostea în cel care a greşit” (2 Corinteni 2, 8). Aplicarea sari 
rilor disciplinare în Biserică s-a făcut totdeauna ca o măsură berapei 

Un act de disciplină în Biserica primară a fost şi fixarea iati ă 
monogamiei creştine în faţa pericolului desfrânării. Acest cai 
fost fixat de Însuşi Mântuitorul lisus Hristos, prin cuvintele: „De â€ it 
va lăsa omul pe tatăl său şi pe mama sa și se va lipi de femeia sa. ȘI 

fi amândoi un trup; aşa că nu mai sunt doi, ci un trup. Deci ceea cea 
impreunat Dumnezeu, omul să nu mai despartă. Dar în casă, uceni- 
cii L-au întrebat iarăşi despre aceasta. Şi EI le-a zis: Oricine va lăsa pe 
femeia sa şi va lua alta, săvârşeşte adulter cu ea. Iar femeia, de-şi va lăsa 
bărbatul ei şi se va mărita cu altul, săvârşeşte adulter” (Marcu 10, 2-12). 
Pe această linie, Sf. Apostol Pavel a subliniat legătura dintre bărbat şi 
femeie, prin asemănarea acestei legături cu cea dintre Hristos şi Biserica 
Sa: „Bărbaţilor, iubiţi pe femeile voastre, după cum şi Hristos a iubit 
Biserica, şi S-a dat pe Sine pentru ea” (Efeseni 5, 25). În acest sens, în 
Epistola sa către Sf. Policarp al Smirnei, Sf. Ignatie Teoforul a recoman- 
dat ca cei care se unesc în comuniunea cununiei trebuie să o facă „cu 
acordul episcopului, ca astfel cununia să se facă potrivit lui Dumnezeu, 
şi nu după dorinţa umană” (V, 2). Instituţia monogamiei în tradiţia 
creștină a constituit dintotdeauna cea mai sigură garanţie de protejare şi 
bună-creştere a copiilor. 

Disciplina în Biserică pe parcursul primelor trei secole creştine s-a 
manifestat şi prin excluderea ereticilor şi a schismaticilor din comunitatea 
creştină, de la Simon Magul până la Paul de Samosata, episcopul eretic din 
Antiohia, ambii excomunicați atât pe motive doctrinare, cât şi morale. În 
sfârşit, unul dintre cele mai mult disputate aspecte ale disciplinei în Biserica 
primară a fost legat de situaţia celor care s-au lepădat de credinţa lor în 
timpul persecuțiilor, numiţi cei căzuți (lapsi), mai exact despre posibilita- 
tea ca aceștia să fie reprimiți în Biserică. Această dispută, care a izbucnit 
pe la jumătatea secolului al III-lea, ameninţa unitatea Bisericii, căci unele 
Biserici, cum a fost cea din Roma, îngăduiau prea uşor ca lapsii să-şi reia 
locul lor în Biserică fără nicio oprelişte, în timp ce, Biserica din Cartagina, 
sub conducerea Sfântului Ciprian, a avut o atitudine mai strictă față de cei 
căzuţi. Această problemă a fost discutată la mai multe sinoade locale din 
Cartagina şi, în final, s-a generalizat propunerea Sfântului Ciprian, ca cei 
căzuți în timpul persecuțiilor să fie reprimiţi în Biserică după o perioadă 
de penitență, în funcţie de gravitatea faptelor săvârşite de fiecare dintre ei. 

Disciplina arcana sau arcani este o expresie folosită pentru prima 
dată în a doua jumătate a secolului al XVII-lea de teologii protestanți 
loannis Dallaeus şi G.T. Meier, iar la scurt timp după aceea, în jurul 

conceptului de disciplina arcana s-a purtat o dispută între istoricul 
protestant W.E. Tentzel (1659-1707) şi iezuitul Emmanuel Schelstrate 
(1649-1692). Acesta din urmă afirma că disciplina arcana a fost institu- 
ită de Apostoli și se referea la păstrarea secretului învățăturii transmi- 
se de lisus Hristos prin Apostoli, precum și secretul Euharistiei față de 
catehumeni, de evrei și de păgâni, practică ce a fost apoi aplicată și la 
săvârşirea celorlalte taine. Tentzel a combătut această teză, afirmând că 
disciplina arcana nu era de origine apostolică, ci a apărut abia la sfârşitul 
secolului al II-lea și se referea doar la păstrarea secretului tainelor, nu și 
al învățăturii creștine. În realitate, practica numită Disciplina arcana nu 
s-a referit nici la învățătura creştină, nici la elementele tainelor, ci numai 
la actul săvârșirii acestora, pentru a se evita orice înțelegere greşită. Aşa 
se explică faptul că mai multe texte din primele trei secole creştine, cum 
au fost Învățătura celor doisprezece Apostoli, Apologia întâi a Sf. lustin 
Martirul şi Filosoful sau Tradiţia Apostolică a Sfântului Ipolit Romanul, 
prezintă atât învățătura creştină, cât şi elementele Sfintei Liturghii. Prin 
urmare, practica numită mai târziu disciplina arcana se baza pe reco- 
mandarea Mântuitorului: „Nu daţi cele sfinte câinilor, nici nu aruncați 
mărgăritarele voastre înaintea porcilor, ca nu cumva să le calce în pi- 
cioare şi, întorcându-se, să vă sfâşie pe voi” (Matei 7, 6). Pe această bază, 
practica respectivă s-a impus în urma criticilor din partea unor autori 
păgâni la adresa creştinilor, care ridiculizau practica liturgică creştină şi 
de aceea, la săvârşirea Sfintei Liturghii, mai ales după partea didactică, 
participau numai cei botezați. 

IV.11. Catehumenatul. Sfintele Taine* 


1V.11.1. Catehumenatul 


Cuvântul catehumen este un termen specific creştin și vine de la 
verbul din limba greacă veche xarnyEw , care înseamnă a învăța sau a in- 
strui cu voce tare sau oral (Galateni 6, 6). Catehumenatul a fost instituția 
din Biserica primară prin care cei care urmau să devină creştini, la ma- 
turitate, erau instruiți în tainele credinței creştine. Cel care urma acest 


" Capitol elaborat de Pr. prof. dr. Viorel Ioniţă. 

proces de instruire se numea catehumen, iar cel care îi învăța pe catehu. 
meni se numea catehet. Catehumenatul era perioada premergătoare și 
pregătitoare pentru botez, potrivit poruncii Mântuitorului către Sfinții 
Săi Apostoli: „Mergând, învăţaţi toate neamurile, botezându-le în nu. 
mele Tatălui şi al Fiului şi al Sfântului Duh” (Matei 28, 19). Totuşi, în 
epoca apostolică, perioada de instruire a celor care deveneau creştini 
urma uneori după administrarea botezului, căci cei care ascultau pre- 
dica Apostolilor se botezau imediat după aceea, aşa cum s-a întâm- 
plat în ziua Cincizecimii, în urma predicii Sfântului Petru (cf. Faptele 
Apostolilor 2, 41). Forme de catehizare în vederea pregătirii botezului au 
existat însă și în acea epocă, așa cum a fost convorbirea diaconului Filip 
cu marele dregător al Candachiei, regina Etiopiei, care, în urma con- 
vorbirii, s-a botezat (cf. Faptele Apostolilor 8, 26-39). Pregătirea pentru 
botez în epoca apostolică se făcea prin predica plină de har a Apostolilor 
Şi prin tămăduirile pe care aceştia le săvârşeau. 

Incepând din secolul al II-lea, catehumenatul a fost tot mai bine or- 
ganizat și aceasta s-a datorat necesității de a forma pe noii membri îi 
comunităților creştine să reziste în faţa pericolului ereziilor sau al lepă- 
dării de credință în timpul persecuțiilor. Altfel, lipsa unei instrucțiuni 
adecvate avea drept rezultat o credință superficială, care, neavând ră- 
dăcini solide, se clătina sau se stingea complet în faţa ispitei ce îmbrăca 
diferite forme. Prima mărturie detaliată despre instituția catehumenatu- 
lui, pe la jumătatea secolului al II-lea, se găseşte la Sf. Iustin Martirul şi 
Filosoful ($165), care scrie că 


„toţi cei ce s-ar încredința şi ar crede că lucrurile acestea învăţate 
şi propovăduite de noi sunt adevărate şi care făgăduiesc că vor putea 
trăi aşa, sunt învăţaţi să se roage şi să ceară de la Dumnezeu, postind, 
iertarea păcatelor pe care le-au săvârşit mai înainte, în timp ce noi, la 
rândul nostru, ne rugăm şi postim laolaltă cu ei” (Apologia I, LXI). 


În acest capitol, Sfântul Iustin insistă asupra pregătirii botezului, 
care constă într-un proces de instruire, respectiv de catehizare, cu ur- 


mătoarele elemente: a. încredințarea candidatului că cele propovăduite 

de Biserică sunt adevărate; b. angajamentul său de a trăi conform cu 
invățătura creştină; c. instruirea sa de a se ruga lui Dumnezeu; d. pre- 
gătirea pentru botez prin post; e. rugăciune de cerere către Dumnezeu 
pentru iertarea păcatelor; f. cel care administrează botezul posteșşte şi se 
roagă lui Dumnezeu, împreună cu candidatul la botez. 

La începutul secolului al III-lea apar mărturii şi mai detaliate pri- 
vind instituția catehumenatului în Biserica primară, prin lucrarea 
Tradiția Apostolică a Sf. Ipolit Romanul, şi anume: a. cei care doresc să 
devină creştini sunt cercetaţi de către „dascăli” „despre pricina pentru 
care vin la credinţă”; b. cei care i-au adus în fața dascălilor pe candidați 
depun mărturie despre aceştia „dacă sunt în stare să asculte cuvântul”; 
c. candidaţii sunt cercetaţi dacă sunt liberi sau sclavi, dacă sunt căsătoriţi 
sau nu și sunt învăţaţi să se ferească de desfrânare, iar dacă cineva are 
demon „să nu asculte cuvântul învăţăturii până ce nu este curat”; d. pe- 
rioada de catehumenat, respectiv de „ascultare a cuvântului” este de trei 
ani; e. când participă la slujbă, după ce „învățătorul a încetat învățătura, 
catehumenii se pot ruga singuri, separat de credincioşi, iar când au ter- 
minat rugăciunea nu-şi dau sărutul păcii, „căci sărutarea lor nu este încă 
sfântă ; f. la sfârşitul perioadei de catehumenat, dascălul „își pune, după 
rugăciune, mâna peste catehumeni, să se roage și să-i concedieze”; g. în 
sfârşit, când sunt aduşi spre botez, candidaţii sunt cercetaţi „dacă au trăit 
în cuviință cât timp au fost catehumeni” (Tradiţia Apostolică XV, 17-20). 

Prin urmare, la catehumenat erau primiţi mai ales oamenii care 
puteau să dispună liber de ei înșiși, de profesie sau meserie onorabilă, 
cu viață morală, iar sclavii erau primiţi doar cu acordul stăpânului lor 
(Sfântul Ipolit, Canonul 10). Dacă un catehumen a fost arestat și omorât 
in timpul persecuțiilor, poate fi trecut în rândul sfinţilor, căci el a fost 
botezat cu sângele său (Canonul 19, 1). Cei care erau acceptaţi pentru 
catehumenat erau încredințați unui diacon spre îndrumare (Canonul 
10), care putea fi apoi chiar catehetul lor (Canonul 19, 17). În timpul 
catehizării, catehumenii trebuiau să urmeze şi să asculte numai ceea ce 
ținea de credință, şi nimic din ceea ce era lumesc, şi să stea departe de 
rudele lor, mai ales dacă acestea erau păgâne (Canonul 30). Înainte de 
a fi botezați, catehumenii trebuiau să postească și să se spovedească la 

episcop (Canonul 19, 3). În Canoanele Sfântului Ipolit sunt prevăzute 
și toate detaliile tipiconale privitoare la pregătirea catehumenilor pen- 
tru botez, la desfășurarea botezului şi la procesul de integrare a celor 
botezați, deveniți creştini deplini, în comunitatea Bisericii. 

În secolele al II-lea și al III-lea, catehumenii se împărțeau în două ca- 
tegorii: începătorii, numiţi de regulă „cei care stau în genunchi, căci atât 
timp cât erau admişi la slujbe, trebuiau să stea în genunchi. A doua cate- 
gorie de catehumeni era formată din cei avansați, numiți ascultători, une- 
ori şi competentes, apți pentru primirea botezului. În acest sens, Sinodul 
local de la Neocezareea (315) oferă următoarea mărturie: „Catehumenul 
care a intrat în Biserică și stă la locul catehumenilor, dacă va păcătui, de 
este dintre ingenunchetori, să asculte fără să mai păcătuiască; iar dacă și 
ascultător fiind va păcătui, să se excludă din Biserică” (Canonul 5). După 
această mărturie, de la catehumenii avansați se aştepta mai mult decât de la 
cei incepători. Catehumenii puteau deci participa la liturghia Cuvântului, 
după care erau invitați în mod solemn să părăsească adunarea. 

Învățământul catehetic dura mai mult pentru categoria începă- 
torilor. El consta în citiri, omilii, explicări, sfaturi. În jurnalul Egeriei 
(Peregrinatio Egeriae), din a doua jumătate a secolului al IV-lea, se afirmă 
că la Ierusalim cateheza zilnică dura câte trei ore. Perioada catehumena- 
tului începea cu o exorcizare, efectuată de către un exorcist, prin punerea 
mâinilor, uneori prin expiraţie, care marca lepădarea de diavol. Această 
practică est întâlnită la Antiohia, unde, în timpul Sf. loan Gură de Aur 
(1407), din cauza numărului mare de catehumeni candidați pentru bo- 
tez în duminica Paştilor, renunțarea la satana şi mărturisirea credinței in 
lisus Hristos se făcea în Vinerea Mare, la orele trei după-amiază. Tradiţia 
catehumenatului din Biserica veche a fost minunat ilustrată prin cele 
19 Cateheze ale Sf. Chiril al Ierusalimului (315-387), ţinute pe parcur- 
sul Postului Mare, în Biserica Sfântului Mormânt, iar după Paști au fost 
ținute alte cinci Cateheze mistagogice către cei proaspăt botezați. Instituţia 
catehumenatului, aşa cum a existat in Biserica primară, a dispărut treptat, 
după ce credinţa creştină s-a generalizat în Imperiul Roman devenit bi- 
zantin, iar botezul se administra de obicei copiilor mici. Sensul catehiză- 
rii însă nu a dispârut, ci a fost încorporat în misiunea pastorală a Bisericii. 

Sfintele Taine, în limba greacă ta mistyria, sunt mijloace prin care 
Dumnezeu transmite credincioşilor harul Său mântuitor, în cadrul 
Bisericii. Ele se aplică numai oamenilor în viaţă, iar autoritatea lor con- 
stă în faptul că ele au fost instituite fie personal de către Mântuitorul 
lisus Hristos, fie prin mandat de către Sfinţii Săi Apostoli. Numărul de 
șapte al Sfintelor Taine în tradiția Bisericii Ortodoxe a apărut mult mai 
târziu, iar acest număr se bazează pe cele „şapte coarne, cei „șapte ochi 
ai Mielului” şi „cele şapte duhuri ale lui Dumnezeu”, trimise peste tot 
pământul (Apocalipsa 5, 6). 


1V.11.2.a. Botezul 


Botezul, din termenul grecesc baptizo — a afunda, este Sfânta Taină 
instituită de Însuşi Mântuitorul Iisus Hristos, prin mandatul încredințat 
Apostolilor Săi înainte de Înălțarea Sa la Cer: „Mergând, învăţaţi toa- 
te neamurile, botezându-le în numele Tatălui şi al Fiului şi al Sfântului 
Duh” (Matei 28, 19). Botezul creştin a fost prefigurat de botezul Sf. loan 
Botezătorul, pe care l-a primit şi Mântuitorul lisus Hristos (Matei 3, 16), 
dar botezul lui Ioan a fost un botez „cu apă, spre pocăință, pe când bo- 
tezul instituit de Iisus Hristos este „cu Duh Sfânt şi cu foc” (Matei 3, 11). 
Sfânta Taină a Botezului este poarta prin care cel care-l primește devine 
mădular al Bisericii, aşa cum ziua de naştere a Bisericii în istorie a avut 
loc în ziua Cincizecimii, prin botezarea celor „ca la trei mii de suflete” 
(Faptele Apostolilor 2, 41). În cărţile Noului Testament se vorbește des- 
pre botezul „în numele lui lisus Hristos” (Faptele Apostolilor 2, 38 ş.a.) 
și, pornind de la această formulă, unele grupări de creștini au practi- 
cat botezul numai în numele lui lisus Hristos, şi nu al Sfintei Treimi. 
Dar în scrierile Noului Testament, „botezul în numele lui lisus Hristos” 
inseamnă botezul pe care l-a poruncit Mântuitorul, spre deosebire de 
„botezul lui Ioan”, iar botezul poruncit de Iisus Hristos trebuie săvârșit 
numai „în numele Tatălui şi al Fiului şi al Sfântului Duh”, așa cum s-a 
practicat în Biserică de la început. 

În epoca post-apostolică, potrivit Învățăturii celor doisprezece 
Apostoli, botezul se făcea în „apă proaspătă” (VII, 1), prin cufundare 
sau, în caz extrem, prin întreită turnare pe capul celui ce se boteza şi prin 
rostirea formulei „În numele Tatălui și al Fiului şi al Sfântului Duh” (VII, 
3). Potrivit mărturiei lui Tertulian, Sf. Apostol Petru boteza la Roma în 
Tibru (De baptismo IV). Tertulian este primul care dă mărturie despre 
sfințirea apei pentru botez, căci apa a fost destinată de la creație spre 
sfințire, iar apa pentru botez primeşte minunata putere de a sfinți „prin 
invocarea lui Dumnezeu, iar Duhul din Cer coboară imediat peste apă 
și o sfințește şi astfel sfințită, ea primeşte puterea de a sfinți” (De bastis- 
mo IV, 4). Tot apologetul de la Cartagina arată că lepădarea de diavol se 
făcea atunci când cel ce se boteza era în apă (Tertulian, De spectaculis IV, 
). La botez se folosea şi un untdelemn al exorcizării, pentru care se ruga 
episcopul, dar, după Sf. Ipolit Romanul, acest untdelemn era distinct de 
cel al mulțumirii, numit Chrisma (Sf. Ipolit Romanul, Canonul 19, 8). 
După lepădarea de diavol, cel care se boteza rostea o scurtă mărturisire 
Ge credință, care, potrivit Sfântului Ciprian, se făcea prin răspunsurile 
pe care candidatul le dădea la întrebările pe care i le punea cel care îl 
boteza, cum 21 î „Crezi tu in iertarea pâcatelor şi în viaţa veşnică, prin 
Siza Biserica?” (Epistola 69,7, 1). 
Dpâ administrarea botezului, urma imediat cuminecarea celui care 
s-2 botezat, asa cum arztă Sf lustin Martirul şi Filosoful că, „după spâla- 
rea ceri ce crede, acesta era Gus „în locul unde se găsesc adunaţi cei pe 
zii, ficând rugăciuni comune pentru noi înşine și 
Ac urmează Euharistia sâvârşită de intâistâtâtor 
"Disc D), Czpâ care se „câ fecâruia Gin cei ce se pâsesc de faţă să se 
îm pârâuri Cin pâinea şi vinul amestecat cu apă, care s-au transfor- 
ze în Erarisie ! Apologia |, LI). Dacă la inceput botezul se săvârșez 
de cioc în ape curgerrare, odată cu amenajarea lâcașurilor speciale 
peri Cazi creștin, aa îs construite și bazine speciale pentru botez 
(oare starii), ea cum a constatat la prima Biserică ale cărei ruine s-au 
pâstrat la Dara Europen, La bsez, se pare că adulţii schimbau numele 
vechii cu un nume creștin. Ungerea cu untdelemn sfinţit urma îndată 
după botez, ca rit cu caracter sacramental, inlocuind punerea mâinilor. 


.. - 
— — — în Se AP 

'V.11.2.b. Mirungerea 


Mirungerea, care se administrează imediat după botez, este atestată 
ncă din epoca apostolică, prin mărturia că, după ce Simon Magul, îm- 
eună CU mai mulți bărbaţi şi mai multe femei din Samaria au primit 
«redinţa în lisus Hristos şi s-au botezat, în urma predicii lui Filip (cf. Faptele 
Apostolilor 8, 12-13), „Apostolii din Ierusalim, auzind că Samaria a primit 
avântul lui Dumnezeu, au trimis la ei pe Petru şi pe loan, care, coborând, 
„au rugat pentru ei, ca să primească Duhul Sfânt” (Faptele Apostolilor 8, 
14-15). De aici se vede în mod clar că botezul şi primirea Duhului Sfânt 
unt două acţiuni distincte. Împărtăşirea Duhului Sfânt celor care se bo- 
ează are loc printr-o ungere specială. Numele Mântuitorului de „Hristos” 
inseamnă „Unsul, de aceea Sf. Teofil al Antiohiei spunea că noi „de asta ne 
-umim creştini, pentru că suntem unși cu uleiul lui Dumnezeu” (Cartea 
intâi către Autolic |, 12). La administrarea botezului în Biserica primară 
sunt cunoscute două ungeri, în legătură cu care Sf. Ipolit Romanul vorbeşte 
despre două feluri de untdelemn, primul este cel al „exorcizării, iar al doi- 
lea al „mulțumirii', ambele sfințite separat de către episcop şi încredințate 
cte unui preot, unul la dreapta şi celălalt la stânga episcopului (Sf. Ipolit 
Romanul, Canonul 19, 8). Ungerea cu untdelemnul exorcizării se făcea 
nainte de intrarea în apă a celui ce se boteza, după care urma lepădarea 
de diavol, apoi unirea cu Hristos şi mărturisirea credinţei. A doua ungere, 
care se făcea cu untdelemnul mulțumirii, avea loc la ieşirea din apă, după 
precizarea făcută de Tertulian, că „noi nu primim pe Duhul Sfânt în apă, ci 
in apă ne curăţim [...] şi suntem pregătiţi pentru primirea Duhului Sfânt” 
(De baptismo VI, 1). După ce ieşea „din baia botezului”, cel botezat era uns 
cu chirsma, care înseamnă „ungerea binecuvântată, aşa cum Aaron, fiind 
uns de către Moise, s-a numit Uns (Hristos) şi această ungere este cea de la 
care vine numele de Hristos” (De baptismo 7, 1). 


1V,11.2.c. Euharistia 


Sfânta Taină a Euharistiei sau Împărtăşania a fost de la inceput 
strâns legată de Sfânta Liturghie (gr. leitourgia = lucrare publică), cel 

mai important serviciu divin creştin, de aceea Liturghia şi Euharistia 
au devenit practic sinonime în tradiţia Bisericii Ortodoxe. Euharistia, 
numită în epoca apostolică „frângerea pâinii” (Matei 26, 26; Faptele 
Apostolilor 2, 46), a fost instituită de Însuşi Mântuitorul lisus Hristos 
la Cina cea de Taină (Matei 26, 20-30). Părţile constitutive ale acestei 
„Cine” au devenit părți constitutive ale Euharistiei Bisericii, și anume: 
a. elementele folosite: pâinea şi vinul; b. binecuvântarea lor; c. rugăciune 
de mulțumire (euharistia); d. comuniunea (luaţi, mâncați..., beţi din- 
tru Acesta toți”); e. cântări de laude (Matei 26, 26-30). Despre membrii 
primei comunități creştine de la Ierusalim se spune în cartea Faptele 
Apostolilor că „în fiecare zi, stăruiau într-un cuget în templu şi, frân- 
gând pâinea în casă, luau împreună hrana întru bucurie şi întru curăţia 
inimii” (Faptele Apostolilor 2, 46). De aici se vede, mai întâi, că primii 
creştini continuau să se roage la templu, după care se întruneau în case 
particulare și celebrau zilnic „frângerea pâinii”. Împărtăşirea zilnică a 
credincioșilor a existat până în secolul al III-lea, dar încă din acea pe- 
rioadă de timp, aşa cum a fost cazul la Troa, în timpul celei de-a treia 
călătorii misionare a Sfântului Pavel, comunitățile creștine se întruneau 
mai ales duminica, adică „în ziua întâi a săptămânii”, când se adunau să 
frângă pâinea (cf. Faptele Apostolilor 20, 7). 

Din epoca apostolică, unul dintre formularele liturgice cele mai 
cunoscute a fost Liturghia Sfântului Iacov, fratele Domnului, primul 
episcop al Ierusalimului, care, la început, a fost un formular mult mai 
simplu decât forma sa cunoscută mai târziu. Tot în epoca apostoli- 
că a existat şi Liturghia Sfântului Evanghelist Marcu, primul episcop al 
Alexandriei, care se cunoaște tot din variante târzii. Aceste Liturghii 
sunt celebrate și astăzi, mai ales în locurile lor de origine, dar forma 
lor actuală este, în mod evident, evoluată faţă de stadiul lor din primul 
secol. Importanța acestor formulare liturgice a constat în faptul că ele au 
asigurat continuitatea dintre epoca apostolică şi epoca patristică, în care 
au fost elaborate formularele liturgice în uz până astăzi. Pentru a înțelege 
mai exact evoluţia Sfintei Liturghii pe parcursul primelor trei secole ale 
Bisericii creştine, este însă necesar să recurgem şi la alte mărturii din 
acea epocă. 


276 


ISTORIA BISERICEASCĂ UNIVERSALĂ 


Începând din secolul al II-lea al erei creştine, Sfânta Liturghie s-a nu- 
mit „Euharistie', potrivit mărturiei Sf. Iustin Martirul și Filosoful (100- 
165) din Apologia întâi (cap. LXVI). În această scriere sunt prezentate și 
ejementele constitutive ale Sfintei Liturghii ca Euharistie, la care partici- 
pau numai cei botezați. Aceste elemente erau: a. lecturi biblice şi cântări; 
b. omilia sau predica; c. rugăciuni comune pentru cei prezenţi şi pen- 
iru „toţi ceilalți de pretutindeni; d. îmbrățişarea sau sărutarea frățească; 
e aducerea în faţa înaintestătătorului a darurilor de pâine şi „un pahar 
cu vin amestecat cu apă”; f. înaintestătătorul înălța „laudă şi slavă Tatălui 
toate prin Numele Fiului şi Duhului Sfânt” şi mulțumea pentru că s-au 
invrednicit de aceasta, prin Dumnezeu (rugăciunea euharistică); g. tot 
poporul răspundea „Amin!”; h. diaconii dădeau tuturor celor prezenţi 
să se împărtăşească din Pâinea şi Vinul, „care au fost transformate în 
Fuharistie”; i. celor care nu erau de față li se ducea Sfânta Euharistie la 
casele lor; j. nimeni nu putea să participe la Euharistie, decât cel care 
credea „că cele propovăduite de noi sunt adevărate şi care a trecut prin 
baia iertării păcatelor şi a renaşterii” (Apologia 1, LXV-LXVI). 

Aceste informaţii despre Sfânta Euharistie sunt completate de scrie- 
rea anonimă Didahia celor doisprezece Apostoli, de la începutul secolului 
al II-lea, prin reproducerea a trei rugăciuni: una „cu privire la pahar, 
a doua „cu privire la frângerea pâinii”, iar a treia de mulțumire după 
impărtăşanie, în care se spune, printre altele: „Adu-ţi aminte, Doamne, 
de Biserica Ta, ca s-o izbăveşti de tot răul şi s-o desăvârşeşti în dragostea 
Ta şi adună din cele patru vânturi această Biserică sfinţită în împărăţia 
Ta, pe care ai pregătit-o. Că a Ta este puterea şi slava în veci!” (Învățătura 
celor doisprezece Apostoli X-XI). O a treia mărturie despre Sfânta 
Euharistie pe parcursul primelor trei secole găsim la Sf. Ipolit Romanul 
(170-235), în lucrarea sa Tradiţia Apostolică, în care este reprodusă o ru- 
găciune de invocare a Duhului Sfânt pentru ofrandele aduse (Epicleză), 
prin care se cere lui Dumnezeu să trimită Duhul Său Cel Sfânt „peste 
ofranda Sfintei Biserici” (Traditio Apostolica IV). 

Cât priveşte timpul zilei în care se săvârșea Sfânta Euharistie, pe par- 
cursul primelor trei secole creştine, acesta era, cel mai adesea, dimineaţa, 
„inainte de răsăritul soarelui” (Pliniu cel Tânăr). Din toate mărturiile 

care s-au păstrat, se consideră că Sfânta Liturghie era săvârșită de un 
proestos (intâistătător), prin care este înțeles de obicei episcopul, care 
era inconjurat de preoți (presbiteri) și ajutat de diaconi. O mărturie 
despre aceste rânduieli găsim într-o scrisoare a episcopului Corneliu a] 
Romei (251-253), adresată Sf. Ciprian al Cartaginei (250-258), în care se 
afirmă că în Biserica din Roma activau, pe lângă episcop, „patruzeci și 
şase de preoți, șapte diaconi, şapte ipodiaconi, patruzeci şi doi de acoliţi, 
cincizeci și doi exorciști, citeți şi uşieri” (Eusebiu de Cezareea, Istoria 
Bisericească V, 43, 11). La împărtăşanie participau toți credincioșii 
prezenți, care, în mod evident, trebuiau să fie botezați. Despre săvârșirea 
Sfintei Liturghii există mărturii că, la intrarea în lăcașul unde aceasta 
avea loc, stătea un diacon care avea grijă să nu intre cineva nepotrivit. 


1V.11.2.d. Spovedania 


Mărturisirea păcatelor sau spovedania decurge din mandatul 
încredințat de Mântuitorul lisus Hristos Apostolilor Săi, la scurt timp 
după Învierea Sa din morţi, când S-a arătat lor, a suflat peste ei şi le-a 
zis: „Luaţi Duh Sfânt. Cărora veţi ierta păcatele se vor ierta, cărora le 
veţi ţine, ținute vor fi” (Joan 20, 22-23). Spovedania este Taina prin 
care episcopul, sau delegatul său, are puterea de a dezlega păcatele 
săvârșite după botez. În Biserica primară, mărturisirea păcatelor a fost 
recomandată mai întâi în vederea primirii botezului, dar Sfânta Taină 
a Spovedaniei se referă la mărturisirea păcatelor săvârşite după botez. 
Părinţii Apostolici recomandă mărturisirea păcatelor, aşa cum se vede 
în Epistola zisă a lui Barnaba (XIX, 12), iar în Didahia celor doisprezece 
Apostoli se precizează că în „Biserică să-ți mărturiseşti păcatele tale şi să 
nu te duci la rugăciune cu conştiinţa rea” (IV, 14). Sf. Ignatie Teoforul, 
episcopul Antiohiei, afirmă că cei care se căiesc de păcatele lor „vor veni 
la unitatea Bisericii, vor fi şi ei ai lui Dumnezeu, ca să fie vii după lisus 
Hristos” (Epistola către Filadelfieni II, 2). Sfântul Ignatie mai afirmă că 
„Dumnezeu iartă pe toți care se pocăiesc, dacă se pocăiesc în unire cu 
Dumnezeu şi în comuniune cu episcopul” (Epistola către Filadelfieni 
VIII, 1). Prin urmare, mărturisirea păcatelor în epoca post-apostolică 


278 


ISTORIA BISERICEASCĂ UNIVERSALĂ 


e făcea în Biserică şi în comuniune cu episcopul, nu personal. În acest 
sens, Tertulian preciza că Biserica are puterea de a ierta păcatele (De 
poenitentia 21). 

Cel mai târziu în secolul al III-lea, apar mărturii despre practica 
mărturisirii păcatelor în public, în faţa întregii comunităţi, mai ales a 
păcatelor grele. Sfântul Ciprian, episcopul Cartaginei, care s-a confrun- 
tat intens cu problema celor căzuţi (lapsi) în timpul persecuției de sub 
impăratul Deciu (249-251), arăta că cei căzuţi trebuie să facă penitență 
o perioadă de timp şi, potrivit principiilor de disciplină, să facă mărtu- 
risire publică, iar prin punerea mâinilor episcopului sau clericilor, să 
aibă dreptul de a primi comuniunea (Epistola 9, 2). Mărturisirea păca- 
telor era urmată de o perioadă de penitenţă, iar penitenţii erau uneori 
impărțiți în cel puţin patru categorii, aşa cum a fost cazul la Cartagina, 
in vremea Sfântului Ciprian. În sfârşit, o altă tendinţă privind mărturisi- 
rea păcatelor în Biserica primară este semnalată de Tertulian în legătură 
cu cei care se jenau să mărturisească păcatele lor şi amânau aceasta din 
zi în zi, fiind preocupaţi mai mult de modestia decât de mântuirea lor, fi- 
ind asemănați cu cei care se molipseau de vreo boală în părţile ruşinoase 
ale trupului lor şi se ruşinau să meargă la medic și astfel se distrugeau 
cu ruşinea lor (De poenitentia 10, 1). Confruntându-se permanent cu 
pericole interne şi externe, Biserica primară a fost foarte strictă în ceea 
ce priveşte viața morală a credincioşilor ei, nu de dragul pedepsei, ci 
pentru vindecarea şi întărirea lor duhovnicească. 


IV.11.2.e. Hirotonia 


Hirotonia sau preoţia a fost întemeiată de Mântuitorul lisus Hristos 
atunci când i-a ales pe cei Doisprezece Apostoli ai Săi şi le-a spus: 
„Precum M-a trimis pe Mine Tatăl, vă trimit şi Eu pe voi. Şi zicând 
acestea, a suflat asupra lor şi le-a zis: Luaţi Duh Sfânt; cărora veți ierta 
păcatele, le vor fi iertate şi cărora le veţi ţine, vor fi ţinute” (Ioan 20, 
21-23). La rândul lor, Sfinţii Apostoli, când au ales pe cei şapte dia- 
coni, s-au rugat şi „au pus mâinile peste ei” (Faptele Apostolilor 6, 6). 
Hirotonia, de la cuvântul grecesc heirotonia, înseamnă tocmai ceea ce 

făceau Apostolii, adică punerea sau întinderea mâinilor, act prin care 
se acorda celui care primea această acțiune sacramentală un mandat 
sau o autoritate de a săvârşi anumite slujiri în Biserică. În misiunea lor, 
Sfinţii Apostoli au hirotonit „preoţi în fiecare biserică, rugându-se cu 
postiri” şi „i-au încredințat pe ei Domnului în Care crezuseră” (Faptele 
Apostolilor 14, 23), dar cu grijă să nu pună „degrabă mâinile pe nimeni” 
(1 Timotei 5, 22). 

În epoca apostolică sunt documentate cele trei slujiri sau trepte ale 
preoţiei: episcopul, preotul sau presbiterul şi diaconul și chiar dacă unul 
sau altul dintre aceşti termeni au definit uneori slujiri diferite, mai ales 
termenul de presbiter, totuși slujirile respective erau foarte clar deter- 
minate. Fixarea definitivă a termenilor cu care erau desemnate cele trei 
trepte ale preoţiei s-a făcut în perioada Părinților Apostolici. În acest 
sens, Sf. Ignatie Teoforul îi îndemna pe magnezieni: 


„să vă străduiți să le faceţi pe toate în unire cu Dumnezeu, având 
întâistătător pe episcop, care este în locul lui Dumnezeu, pe preoți 
care sunt în locul soborului Apostolilor și pe diaconi care-mi sunt așa 
de dragi, cărora li s-a încredinţat slujirea lui lisus Hristos, care mai 
inainte de veci era la Tatăl şi la sfârşit s-a arătat” (Sf. Ignatie Teoforul, 


Epistola către Magnezieni VI, 1). 


Adresându-se tralienilor, Sfântul Ignatie îi îndemna să-i respecte 
pe diaconi, pe episcopi şi pe preoţi, precizând că, fără „de aceştia, nu se 
poate vorbi de Biserică” (Epistola către Tralieni III, 1), iar credincioşilor 
din Smirna, episcopul Antiohiei le atrăgea atenţia ca fără „episcop 
nimeni să nu facă ceva din cele ce aparțin Bisericii” (Epistola către 
Smirneni VIII, 2). 

Regulile privind slujirea preoţilor, a episcopilor şi a diaconilor sunt 
fixate în cărţile sfinte, potrivit lui Clement Alexandrinul (Pedagogul III, 
97, 1). În Biserica primară, episcopul trebuia să fie ales de „întreg popo- 
rul” (Sf. Ipolit Romanul, Tradiţia Apostolică 11), iar în rugăciunea care se 
rostea la hirotonia unui episcop, este precizat mandatul episcopului în 
următorii termeni: 

„Cunoscătorule al inimilor tuturor, dă robului Tău acesta, pe care 
l-ai ales spre episcopie să păstorească turma Ta sfântă şi să-i fie ar- 
hiereu fără reproş, slujindu-Ți zi şi noapte, ca să facă neîncetat îndu- 
-ătoare faţa Ta şi să-Ţi aducă darurile sfintei Tale Biserici; ca în duhul 
arhieriei să aibă putere de a ierta păcatele potrivit poruncii Tale, să 
dea clerici potrivit poruncii Tale şi să dezlege orice legătură potrivit 
puterii pe care ai dat-o apostolilor Tăi şi să bine-placă ie în blândeţe 
şi inimă curată, aducându-i parfum de bună mireasmă” (Tradiţia 
Apostolică III, trad. Diac. loan 1. Ică jr). 


În Canoanele Apostolice se precizează că episcopul trebuie „să se hi- 
-otonească de către doi sau trei episcopi” (Canonul 1). În sfârşit, con- 
form tot Canoanelor Apostolice, sunt menţionate în Biserica primară, 
pe lângă treptele ierarhice superioare: episcopul, presbiterul/preotul și 
diaconul, şi treptele ierarhiei inferioare şi anume: ipodiaconul, citețul şi 
cântărețul (Canonul 69). 


[V.11.2.f. Cununia 


Cununia sau nunta a fost instituită de Dumnezeu în Paradis, când 
l-a făcut pe om, bărbat şi femeie, după chipul Său, i-a binecuvântat 
pe aceștia și le-a zis: „Creșteți şi vă înmulțiți şi umpleţi pământul şi-l 
supuneți; şi stăpâniți peste peştii mării, peste păsările cerului, peste toa- 
te animalele, peste toate vietăţile care se mişcă pe pământ şi peste tot 
pământul!” (Facerea 1, 27-28). Căsătoria sau legătura dintre un bărbat 
și o femeie a fost apoi binecuvântată prin prezența Mântuitorului lisus 
Hristos la nunta din Cana Galileei, când a săvârşit prima dintre mi- 
nunile Sale „şi Și-a arătat slava Sa” (loan 2, 11). Tot Mântuitorul lisus 
Hristos a fixat principul monogamiei creștine, recomandând că, pen- 
tru a se putea feri de desfrânare, fiecare bărbat „să-şi aiba femeia sa şi 
fiecare femeie să-şi aibă bărbatul ei” (Matei 19, 10). Astfel, bărbatul şi 
femeia căsătoriţi cu binecuvântarea lui Dumnezeu „nu mai sunt doi, ci 
un singur trup”, iar „ce a împreunat Dumnezeu, omul să nu despartă” 
(Matei 19, 6). În căsătoria creştină „bărbatul necredincios se sfințește 

prin femeia credincioasă şi femeia necredincioasă se sfințește prin băr- 
batul credincios”, căci altfel copiii lor „ar fi necuraţi; dar acum ei sunt 
sfinți” (1 Corinteni 7, 14). 

În legătură cu căsătoria și familia creştină, o mărturie din vremea 
Părinților Apostolici afirmă despre creştini că ei se „căsătoresc ca toți 
oamenii şi nasc copii, dar nu aruncă pe nou-născuți. Întind masă comu- 
nă, dar nu şi patul” (Epistola către Diognet V, 6-7). În aceeaşi perioadă, 
Sf. Ignatie Teoforul, adresându-se Sfântului Policarp, episcopul Smirnei, 
subliniază că „cei ce se însoară şi cele care se mărită” trebuie „să facă 
unirea lor cu aprobarea episcopului, ca să fie căsătoria lor după Domnul, 
şi nu după poftă. Toate să se facă spre cinstea lui Dumnezeu” (Epistola 
către Policarp V, 2). Grija creştinilor față de copii este evidenţiată, în pri- 
ma jumătate a secolului al II-lea, de către Sf. Iustin Martirul şi Filosoful, 
după cum urmează: 


„Şi iarăși al doilea motiv pentru care noi nu expunem, adică nu 
abandonăm copiii, este acela ca nu cumva vreunul dintre aceştia, ne- 
fiind luat să fie crescut de cineva, să nu moară şi în felul acesta să fim 
ucigași. Dar dacă principial noi nu ne căsătorim decât cu scopul de a 
crește copii, în cazul când noi renunțăm la căsătorie, facem aceasta cu 
scopul de a ne infrâna cu desăvârşire” (Apologia I, 29). 


Originea divină a căsătoriei creştine este evidențiată de Sfântul 
Irineu, episcopul Lyonului, împotriva encratiţilor gnostici, care „pre- 
dică împotriva căsătoriei, lăsând astfel deoparte creaţia originară a lui 
Dumnezeu şi invinuind indirect pe cel care a făcut bărbatul şi femeia 
pentru propagarea rasei” (Adversus haereses |, 28,1). În Biserica primară, 
căsătoria era considerată „sfinţită, dacă unirea se face în supunere față 
de Dumnezeu”, iar „fericirea căsătoriei să nu fie niciodată considerată 
după bogăţie sau frumuseţe, ci după virtute” (Clement al Alexandriei, 
Stromate IV, 20). Protejarea căsătoriei creştine a fost asigurată în Biserică 
și prin măsuri canonice, cum prevăd Canoanele Apostolice: „Dacă vreun 
laic, alungându-şi soţia, ar lua pe alta sau pe una părăsită de altul, să se 
afuriseascâ” (Canonul Apostolic 48). 

Maslul a fost săvârşit încă dintru început în Biserică, potrivit reco- 
mandării Sfântului Iacov: „Este cineva bolnav între voi? Să cheme preoții 
Bisericii şi să se roage pentru el, ungându-l cu untdelemn, în numele 
Domnului. Şi rugăciunea credinţei va mântui pe cel bolnav şi Domnul 
il va ridica, şi de va fi făcut păcate, se vor ierta lui” (Iacov 5, 14-15). Încă 
din timpul Sfinţilor Apostoli, la vindecarea bolnavilor se practica unge- 
rea cu untdelemn și astfel mulţi bolnavi se vindecau (Marcu 8, 13; Luca 
10, 25-37). Prin urmare, îngrijirea şi vindecarea bolnavilor a fost una 
dintre grijile şi datoriile morale ale Bisericii de la început. Vindecarea 
bolnavilor, potrivit recomandării Sf. Apostol Iacov, este considerată de 
Origen drept „al şaptelea sacrament” (Homilia in Leviticus 2, 4). 

Folosirea untdelemnului sfințit de episcop pentru vindecarea bolna- 
vilor este documentată în Biserica primară printr-o mărturie a Sf. Ipolit 
Romanul, care arată că episcopul trebuie să se roage asupra ofrandei de 
untdelemn, cu cuvintele: „Ca sfințind acest ulei, să dai, Dumnezeule, să- 
nătate celor ce se ung cu el şi gustă din el. Aşa cum ai uns împărați, preoți 
și profeţi, tot așa să dai tuturor celor ce gustă din el și se folosesc de el 
intărire şi sănătate” (Tradiția Apostolică V, 2, trad. loan 1. Ică jr). Despre 
cercetarea bolnavilor în Biserica primară ne dă mărturie tot Sfântul 
Ipolit, care arată că un „diacon însoţeşte episcopul în orice moment și îi 
arată pe fiecare bolnav. Căci este o mare mângâiere pentru bolnavi când 
sunt vizitaţi de cel mai distins dintre slujitori. Nu rareori bolnavul se re- 
face din boală când episcopul vine la el, mai ales când se roagă pentru el; 
nu a vindecat umbra lui Petru pe bolnavi?” (Canonul 24). 

PARTEA A V-A 


BISERICA CREȘTINĂ ÎN EPOCA 
ÎMPĂRATULUI CONSTANTIN CEL MARE 
ŞI A URMAȘILOR SĂI 


V.1. Constantin cel Mare şi creștinismul” 
V.1.1. Contextul politic până la domnia lui Constantin cel Mare 


Viaţa şi activitatea împăratului Constantin cel Mare, pe numele 
său oficial Gaius Flavius Valerius Constantinus, au fost diferit inter- 
pretate în perioada modernă, mai ales că în tradiția Bisericii Ortodoxe 
acest împărat este cinstit ca „Sfânt întocmai cu Apostolii”, în tradiția 
romano-catolică este trecut în calendar, dar este comemorat doar în 
tradițiile catolice orientale, iar în tradiția protestantă calitatea lui de 
Sfânt este pusă sub semnul întrebării. Şi totuși, toţi cei care au studiat 
viața şi activitatea acestui împărat, indiferent din ce punct de vede- 
re ar fi făcut-o, nu s-au îndoit de faptul că împăratul Constantin a 
determinat în mod decisiv mersul istoriei întregii omeniri. Viaţa şi 
activitatea acestui împărat sunt binecunoscute mai ales după ce aces- 
ta s-a afirmat la conducerea Imperiului Roman, dar prea puţin îna- 
inte de aceasta. Cea mai importantă sursă privind viața şi activitatea 
lui Constantin cel Mare este lucrarea Viaţa împăratului Constantin, 
scrisă de Episcopul Eusebiu de Cezareea (263-339) la sfârșitul vieții 
impăratului. 


"Capitol elaborat de Pr. prof. dr. Viorel Ioniţă. 

Despre anii de domnie a lui Constantin cel Mare, Eusebiu afirmă 
că în „ceea ce priveşte lungimea domniei, El (Dumnezeu - n.n.) 
l-a învrednicit de trei decade pline şi de încă puţin pe deasupra, 
punându-i ca hotar al vieţii lui de om numărul îndoit al acestor ani” 
(Viața împăratului Constantin 1, V). Împăratul Constantin a dom- 
nit din ziua de 25 iulie 306 până la moartea sa întâmplată în ziua 
de 22 mai 337, ceea ce înseamnă o durată de 30 de ani, zece luni și 
trei zile, iar dacă a trăit în total dublul perioadei de domnie, după 
afirmaţia lui Eusebiu de Cezareea, atunci Constantin s-a născut cu 
32 de ani înainte de anul 306, respectiv în anul 274. Pentru ziua sa de 
naştere, toate sursele indică ziua de 27 februarie, iar ca loc de naştere, 
Naissus din Moesia Prima, oraşul Niş din Serbia de astăzi. Tatăl lui 
Constantin a fost Flavius Valerius Constantius (250-306), de origine 
din Illyricum, cunoscut sub numele de Constanțiu 1 sau Constanțiu 
Chlor (Constantius Chlorus), după culoarea palidă a feţei sale. La 
naşterea fiului său Constantin, Constanțiu Chlor avea rangul de ofițer. 
Mama lui Constantin s-a numit Flavia Iulia Helena şi s-a născut în 
orașul Drepanum (azi Karamiirsel în Turcia), oraş al cărui nume 
Constantin, după ce a ajuns împărat, l-a schimbat în Helenopolis. 
Tânărul Constantin a fost foarte legat de ambii săi părinți, care amân- 
doi erau de origine modestă, iar pe mama sa a ridicat-o la rangul de 
Augusta, adică împărăteasă. Constanțiu Chlor l-a ţinut lângă el pe fiul 
său, îndrumându-l spre o carieră militară. 

Contanţiu Chlor s-a remarcat ca militar şi a fost promovat la con- 
ducerea Imperiului Roman în cadrul sistemului politic iniţiat de împă- 
ratul Dioclețian (284-305), care, fiind preocupat de înlăturarea crizei 
politice prin care trecea atunci Imperiul Roman, a înființat un Nou 
sistem politic pentru asigurarea succesiunii la tron, prin conducerea 
colegială a patru împărați, sistem numit tetrarhie. În acest sens, în anul 
285, Dioclețian a cooptat la domnie pe un vechi tovarăş de arme al său 
numit Maximian (285-305) şi i-a dat titlul de Caesar, Dioclețian pur- 
tând titlul de Augustus. În primăvara anului 286, Maximian a primit şi 
el titlul de Augustus, iar Dioclețian s-a intitulat Maximus Augustus şi, 
pentru consolidarea autorităţii lor, Dioclețian şi-a luat titlul de Jovius 

sau Jupiter, iar Maximian pe cel de Herculius, iar prin aceasta autorita- 
tea împăratului avea un caracter sacral. Cei doi împărați, care condu- 
ceau împreună imperiul, au împărţit din punct de vedere administrativ 
imperiul în două. Dioclețian domnea peste partea răsăriteană, cu capi- 
tala la Nicomidia, în Asia Mică, iar Maximian peste partea occidentală, 
cu reședința la Roma. Prin aceste măsuri, sistemul politic al principa- 
tului inițiat de împăratul Octavian Augustus (31 î.Hr. — 14 d.Hr.), sis- 
tem potrivit căruia împăratul domnea în calitate de princeps împreună 
cu Senatul, s-a transformat în sistemul politic numit dominat, potrivit 
căruia împăratul exercita singur autoritatea în stat. 

Pentru evitarea tulburărilor legate de succesiunea la tron, cei doi 
auguşti au hotărât, în anul 293, să asocieze la tron fiecare câte un 
Caesar, care să le urmeze automat la conducere după o perioadă de 
douăzeci de ani. Pentru a consolida legătura dintre cei doi augușşti și 
cezarii lor, aceştia din urmă trebuiau să devină ginerii superiorilor 
lor. În acest sens, Dioclețian a luat ca cezar pe Galeriu (293-311), care 
a devenit ginerele său, iar Maximian şi-a luat ca cezar pe Constanțiu 
Chlor (293-306). Ajuns cezar al lui Maximian Herculius în anul 
293, Constanțiu a trebuit să se despartă de soţia sa Elena, mama lui 
Constantin cel Mare, să se căsătorească cu Teodora, fiica vitregă a lui 
Maximian Herculius, şi să-l trimită ca ostatic pe tânărul Constantin la 
Nicomidia, la curtea împăratului Dioclețian. Constanțiu Chlor a avut 
impreună cu Teodora şase copii: trei băieți (Julius Constantius, tatăl 
impăratului Iulian Apostatul, apoi pe Flavius Dalmatius şi Flavius 
Hannibalianus) şi trei fete (Constantia, Anastasia și Eutropia), care 
erau frați vitregi, respectiv surori vitrege ale lui Constantin. Cei doi 
cezari au preluat responsabilitatea de conducere a unei părți din teri- 
toriul superiorilor lor. Astfel, Galeriu şi-a stabilit capitala în orașul 
Sirmium (astăzi Mitroviţa din Serbia), capitala provinciei Pannonia 
Inferior, iar a doua capitală a sa era oraşul Tesalonic și controla teri- 
toriul roman de pe linia Dunării. Cezarul Constanțiu a primit în 
subordine provinciile Hispania, Galia şi Britannia, având capitala la 
Augusta Treverorum, oraşul Trier din Germania de astăzi, unde a și 
fost înmormântat. 

Tânărul Constantin a petrecut o perioadă de aproximativ zece ani la 
curtea impăratului Dioclețian de la Nicomidia, unde a fost instruit atât 
din punct de vedere militar, cât şi cultural, având ca magistru, printre 
alții pe retorul Lactanţiu (250-320), autorul cunoscutei lucrări Despre 
moartea persecutorilor (De mortibus persecutorum). 

În prima parte a domniei sale, Dioclețian nu a fost persecutor, dar 
la începutul secolului al IV-lea, influențat de cezarul Galeriu, el a iniţiat 
seria celor mai aspre persecuții împotriva creştinilor, prin publicarea a 
trei edicte, pe parcursul anului 303, şi un al patrulea edict în anul 304. 
Măsurile luate împotriva creştinilor de împăratul Dioclețian au fost 
comunicate prin scrisori celorlalți doi împărați, cărora, după mărturia 
lui Lactanţiu, li s-a cerut „să facă şi ei la fel” Potrivit aceleiaşi mărturii, 
Maximian a aplicat întocmai măsurile prevăzute împotriva creştinilor 
in toată Italia. În schimb, Constanțiu Chlor a dispus doar distrugerea 
unor lăcașuri de cult creştine, fără prea mare însemnătate, dar nu s-a 
atins de vieţile creştinilor. Cele mai aspre persecuții au avut loc însă în 
teritoriul peste care stăpânea Galeriu. 

Potrivit convenției iniţiale, Dioclețian s-a retras de la domnie în anul 
305, iar Maximian Herculius a trebuit să facă la fel. Galeriu a devenit 
astfel Augustus în Orient, numindu-l în funcţia de Caesar pe Maximin 
Daia sau Daza (305-311), iar Constanțiu Chlor a primit şi el titlul de 
Augustus în Occident şi a fost obligat să accepte în funcția de Caesar pe 
Flaviu Sever (305-307). La sfârşitul anului 305, Constanțiu Chlor a înre- 
gistrat mai multe succese impotriva picţilor în Britannia şi, profitând de 
ocazie, i-a cerut augustului Galeriu să-i dea voie fiului său să i se alăture 
in acea campanie. Constantin i s-a alăturat în campania din Britannia 
la începutul anului 306. Constanțiu Chlor a murit la Eboracum (astăzi 
York, în Anglia), în ziua de 25 iulie 306, iar armata credincioasă lui l-a 
ridicat pe Constantin la rangul de Augustus, acordându-i astfel direct 
titlul suprem pe care îl purtase Constanțiu. Constantin şi-a consolidat 
poziţia conducând armatele romane victorioase din Britannia înapoi 
in Galia. Galeriu insă nu a fost de acord cu numirea lui Constantin ca 
Augustus şi |-a considerat doar Cezar, ridicând la rang de Augustus pen- 
tru Occident pe Flaviu Sever, care nu era deloc iubit la Roma, unde în 

locul lui s-a proclamat Augustus Maxenţiu (306-312), fiul lui Maximian 
Herculius. Maxenţiu l-a învins în anul 307 pe Flaviu Sever, care s-a sinu- 
cis. În vara aceluiaşi an, Maxenţiu s-a temut de un atac al lui Galeriu şi, 
pentru a face faţă pericolului, s-a aliat cu Constantin, căruia i-a dat ca 
soție pe sora sa, Fausta. 

În acest timp, Constantin şi-a stabilit reşedinţa la Augusta 
Treverorum, unde rezidase şi tatăl său. În locul lui Flaviu Sever, Galeriu 
a ales ca cezar pe un vechi tovarăş de arme al său numit Valeriu Liciniu 
(308-324). În faţa apariţiei mai multor candidaţi la titlul suprem, 
Maximian Herculius s-a răzgândit şi, la invitația fiului său Maxenţiu, și-a 
reluat titlul de Augustus, sistemul politic iniţiat de Dioclețian intrând în 
criză şi tulburând foarte grav pacea şi bunăstarea Imperiului Roman. 
Confuzia care se crease, prin apariţia atâtor pretendenți la titlul suprem, 
a dus inevitabil la lupta dintre ei. 

În această perioadă, creştinii au fost persecutați în continuare, mai 
ales în partea de Răsărit a imperiului, unde, imediat după ce a obținut 
titlul de Augustus, Galeriu a publicat, în anul 305, împreună cu Maximin 
Daia, un alt edict de persecutare a creştinilor, prin care dorea să elimine 
total credința creştină. Contemporan cu aceste evenimente, Lactanţiu 
spune că după ce a dobândit „puterea supremă”, Galeriu a început să-i 
persecute pe creştini de o manieră îngrozitoare, iar mai apoi i-a persecu- 
tat şi pe păgâni, ajungând astfel să fie dușmănit de toți. Sfârşitul acestui 
impărat a venit în urma unei boli foarte grele şi, cum medicii nu-l mai 
puteau vindeca, au fost adresate rugăciuni zeilor, lui Apollo şi Esculap, 
dar fără efect. Atunci Galeriu s-a îndreptat către mila Dumnezeului 
creştinilor, publicând „în ajunul calendelor lui mai”, adică la 30 apri- 
lie 311, un edict, după unii cercetători la sfatul împăratului Constantin 
cel Mare, prin care acorda libertate creştinilor, ca să se roage pentru el. 
Împăratul Galeriu a murit la câteva zile după publicarea acestui edict, în 
chinuri groaznice, astfel că această hotărâre nu a putut avea mare efect 
asupra sorții creştinilor, mai ales că nu ajunsese să fie trimis tuturor 
guvernatorilor de provincii, aşa cum intenţionase autorul lui. Pe de altă 
parte, acest edict era mai curând jignitor la adresa creştinilor, pe care îi 
socotea încăpățânaţi, nesupuși tradiţiei şi legilor statului. 

V.1.2. Începuturile domniei lui Constantin cel Mare 


După proclamarea sa ca împărat, Constantin a avut mai întâi de 
luptat împotriva lui Maximian Herculius, socrul său, care a Încercaţ 
în mai multe rânduri să-l învingă pe Constantin, cu gândul să-l omoa. 
re mişeleşte. Fiind descoperit, Maximian s-a sinucis în anul 310, la 
Marsilia. În Occident, Constantin avea din acel moment un singur ad. 
versar, pe Maxenţiu, care, după ce se arătase favorabil creştinilor şi fuse. 
se apreciat la Roma, din lăcomie şi pentru a-şi consolida puterea, a ajuns 
să jefuiască pe cine putea şi să fie duşmănit de toți, astfel confruntarea 
lui cu Constantin devenise inevitabilă. Între timp, Constantin şi-a con- 
solidat situația în Occident și, în toamna anului 312, a pornit cu arma- 
tele sale din Galia spre Roma, iar Maxenţiu i-a ieşit cu armata înainte 
la Podul Vulturului (Pons Milvius), pe râul Tibru, unde armatele celor 
doi împărați s-au confruntat în ziua de 28 octombrie 312. Armata lui 
Constantin constituia doar o treime din armata lui Maxenţiu şi, totuși, 
soldaţii acestuia din urmă au intrat în panică atunci când podul instalat 
ca o capcană pentru Constantin s-a rupt, iar mulţi dintre ei, în frunte cu 
Maxențţiu, s-au înecat în râul Tibru. 

În ajunul acestei bătălii, Constantin, care până în acel moment nu 
era creștin, a avut o viziune istorisită de Eusebiu de Cezareea, care pre- 
cizează că a auzit aceasta chiar din gura împăratului (Viața împăratu- 
lui Constantin 1, 28, 1). Potrivit acestei istorisiri, înaintea bătăliei cu 
Maxenţiu, împăratul Constantin ajunsese la concluzia că „a te supune 
smintelilor zeilor care nu există, precum şi a cădea în atât de ruşinoase 
rătăciri sunt o adevărată nebunie”, astfel a ajuns el să înțeleagă „că sin- 
gurul Dumnezeu, Căruia se cuvenea să 1 se închine era Cel al părintelui 
său” (Viaţa împăratului Constantin |, 27, 3). Această informaţie pre- 
supune că împăratul Constanțiu Chlor a fost creştin sau, mai precis, â 
simpatizat cu credința creştinilor şi aşa se explică atitudinea sa foarte în- 
găduitoare față de creştini. Urmare concluziei la care ajunsese, împăratul 
Constantin s-a rugat lui Dumnezeu, „implorându-L să-i descopere cine 
este EI şi să-Şi lase dreapta Sa asupra țelului care-i şedea înainte. Şi, cum 
şedea împăratul înălțând o stăruitoare rugăciune, i s-a arătat un semn 

cu totul fără seamăn de la Dumnezeu” (Viaţa împăratului Constantin |, 
28, 1). Urmare rugăciunii sale, 


„cam pe la ceasurile amiezii, când ziua începuse să cadă, zicea 
Constantin că văzuse cu ochii săi chiar pe cer, străjuind deasupra soa- 
relui, semnul mărturisitor de biruinţă al unei cruci întocmite din lu- 
mină şi că, odată cu ea, putuse desluşi un scris glăsuind: «Să biruieşti 
intru aceasta!» (in hoc signo vinces), după care şi el şi întreaga lui oaste 
fuseseră cuprinși de uimire la arătarea unei asemenea priveliști, deoa- 
rece oastea care-l urma putuse şi ea asista la minune” (Viața împăra- 
tului Constantin |, 28, 2). 


În urma acestei minuni, împăratul a rămas descumpănit, dar noap- 
tea, pe când dormea în cortul său, S-a arătat lui chiar Mântuitorul lisus 
Hristos, Care i-a poruncit „să închipuie la rândul său semnul cei se arăta- 
se sus în cer, astfel încât, în luptele pe care urma să le poarte cu duşmanul, 
să se poată pune sub ocrotirea lui (Viața împăratului Constantin |, 
24). Este vorba de semnul intitulat Chrismon sau Christogram, format 
din literele grecești X (Chi) şi P (Rho) suprapuse, care sunt inițialele 
numelui Mântuitorului lisus Hristos şi pe care împăratul le-a pus pe 
un stindard special, numit labarum, care era purtat în faţa trupelor. 
Eusebiu de Cezareea mai precizează că împăratul Constantin a purtat 
Chrismon-ul pe coiful său toată viaţa. Viziunea crucii dinaintea bătăli- 
ei impotriva lui Maxenţiu, precum şi faptul că însuşi Mântuitorul lisus 
Hristos i S-a arătat lui Constantin au însemnat confirmarea divină a 
opțiunii politice a împăratului în favoarea creştinilor, opțiune pe care 
acesta a pus-o apoi în practică în întreg imperiul. 

După înfrângerea lui Maxenţiu, Constantin a intrat triumfal 
in Cetatea Eternă, unde Senatul roman i-a oferit titlul de „Primus 
Augustus”, sau „Maximus Augustus”, prin care Constantin devenea cel 
care lua deciziile în colegiul împăraților, din care făceau parte Liciniu şi 
Maximin Daia. Astfel, Constantin cel Mare a luat mai multe decizii în 
favoarea creştinilor încă înainte de Edictul de la Mediolanum, aşa cum 
se arată într-o scrisoare a sa către proconsulul Anullinus din Cartagina, 

de la sfârşitul anului 312 sau chiar începutul anului 313. Prin urmare, 
inainte de înțelegerea sa cu Liciniu, împăratul Constantin cel Mare a 
acordat membrilor clerului creştin nu numai libertate, ci şi scutire de 
toate sarcinile publice, pentru ca nu cumva prin vreo rătăcire sau devie- 
re nelegiuită să se înstrăineze de serviciul datorat divinității. 


V.1.3. Edictul de la Mediolanum 


La începutul anului 313, Constantin domnea peste partea occi- 
dentală a imperiului, Liciniu peste Illyricum, iar Maximin Daia peste 
Orient. În acea perioadă, Constantin a făcut o alianță cu Liciniu, pe 
care au pecetluit-o prin căsătoria acestuia cu Constantia, sora vitre- 
gă a lui Constantin, căsătorie care a fost celebrată în februarie 313 la 
Mediolanum (Milano). Cu prilejul acestei întâlniri, cei doi împărați au 
încheiat o convenţie de colaborare, care includea, printre altele, acorda- 
rea de libertate creştinilor. Hotărârea de acordare a libertăţii creştinilor 
a fost numită pentru prima dată Edictul de la Mediolanum de către 
Caesar Baronius (1538-1607), în celebra sa lucrare Annales Ecclesiastici, 
afirmaţia fiind bazată pe două scrisori publicate de Liciniu. Prin aceste 
măsuri, se acorda, mai întâi, libertate tuturor religiilor din imperiu sau, 
mai precis, fiecărui cetățean i se asigura liberatea de a practica religia Pe 
care o socotea potrivită să o aleagă, măsură cu adevărat revoluţionară 
pentru acea perioadă de timp. În acest sens, aceste hotărâri depăşesc cu 
mult simpla toleranță acordată creştinilor de Galeriu cu numai doi ani 
mai înainte. Hotărârea celor doi împărați insista apoi asupra libertăţii 
creştinilor, căci toţi ceilalți cetăţeni ai imperiului beneficiaseră de liber- 
tate şi mai înainte. Cu alte cuvinte, creştinilor le era acordată libertate 
religioasă deplină, iar celorlalte religii le era asigurată în continuare li- 
bertatea de care se bucuraseră şi mai înainte. 

În primăvara anului 313, împăratul Maximin Daia, care mai înain- 
te se aliase cu Maxenţiu, a pornit o ofensivă împotriva lui Liciniu, dar 
in bătălia dintre aceştia doi, din 30 aprilie 313, de la Heraclea Pontica, 
Maximin a fost înfrânt şi a fugit mai întâi la Nicomidia, apoi la Tars, unde 
a murit în august același an. Astfel, din vara anului 313, au mai râmas 

doi împărați, Constantin peste Occident și Liciniu peste Orient. Între 
cei doi împărați au apărut neînţelegeri, care s-au manifestat prin dezi- 
cerea lui Liciniu de acordul de la Mediolanum și începerea persecuțiilor 
impotriva creştinilor din teritoriile controlate de el. O primă confrun- 
tare decisivă dintre armata lui Liciniu și cea a lui Constantin, condusă 
de Crispus, fiul său cel mare, a avut loc în ziua de 3 iulie 324, lângă 
Adrianopol, când Liciniu a fost învins şi s-a retras spre Bitinia, iar cea 
de-a doua bătălie dintre cele două armate a avut loc la Chrysopolis, în 
ziua de 18 septembrie 324, unde, în urma înfrângerii armatelor sale, 
Liciniu a fost luat ostatic şi închis la Tesalonic. Din închisoare, Liciniu a 
incercat prin scrisori să comploteze împotriva lui Constantin, de aceea, 
după câteva luni, a fost ucis. Astfel, din toamna anului 324, împăratul 
Constantin a rămas singur împărat peste tot Imperiul Roman. 


V.1.4. Atitudinea lui Constantin cel Mare față de donatism 


Prima confruntare a lui Constantin cel Mare cu probleme inter- 
ne bisericeşti a fost ocazionată de tulburările provocate de donatişti în 
nordul Africii. La moartea episcopului Mensuriu de Cartagina, în anul 
311, a fost ales episcop diaconul Cecilian, împotriva căruia s-au ridicat 
rigoriștii, care-i reproşau acestuia că s-ar fi opus ajutorării creştinilor 
din închisoare în timpul persecuției lui Dialocleţian, precum şi pen- 
tru faptul că a fost hirotonit de episcopul Felix de Aptunga, socotit a 
fi fost un traditor, în sensul că ar fi predat autorităţilor păgâne cărţile 
Sfinte, în perioada persecuțiilor. Astfel, în locul lui Cecilian a fost ales 
un reprezentant al rigoriștilor cu numele de Maiorin, care a fost urmat, 
la o scurtă perioadă de timp, de Donatus, cunoscut sub numele de cel 
Mare. Episcopul Donatus de Casae Nigrae a fost chemat la Cartagina 
să medieze între cele două partide, astfel că în acest oraş a fost convo- 
cat un sinod în anul 312, la care au participat mai mulţi episcopi din 
Numidia, care l-au depus pe episcopul Cecilian, adresând scrisori tu- 
turor comunităților creştine din Africa de Nord, spunându-le să rupă 
orice legătură canonică cu acesta. După numele de Donatus al celor doi 
episcopi rigorişti, mişcarea susținută de ei a primit numele de donatism. 

În urma tulburărilor de la Cartagina, Biserica din Nordul Africii s-a 
dezbinat în două tabere, care au ajuns la confruntări foarte dure între 
ele. Imediat după înfrângerea lui Maxenţiu la Pons Milvius, în ziua de 
28 octombrie 312, împăratul Constantin cel Mare, aflând de tulbură- 
rile din nordul Africii, l-a recunoscut pe Cecilian ca episcop de drept, 
i-a trimis ajutoare materiale şi i-a comunicat printr-o scrisoare că a dat 
ordin magistraților săi din regiune să restabilească ordinea, astfel că 
Cecilian trebuia să se adreseze acestora pentru a fi sprijinit. Intervenția 
autorităților romane a constituit, foarte probabil, unul dintre motivele 
care i-a determinat pe donatişti să facă apel mai întâi la proconsulul 
Anullinus, iar mai apoi chiar la împăratul Constantin cel Mare, pentru a 
lua măsuri disciplinare împotriva lui Cecilian, considerat de ei episcop 
necanonic. Ca urmare a acestor acuzații, împăratul Constantin a ordo- 
nat cercetarea „cazului Cecilian” mai întâi la un sinod ţinut la Roma sub 
conducerea episcopului Miltiade (311-314), în toamna anului 313, apoi 
la un alt sinod cu mai mulţi participanţi, la Arelate (Arles), Galia, în 
luna august din anul 314. La acest sinod au fost invitate să participe am- 
bele partide, iar împăratul a dat ordin funcţionarilor imperiali să asigure 
cheltuielile de deplasare și de cazare ale episcopilor. Acesta este primul 
sinod din istoria Bisericii creştine convocat de către autoritatea de stat. 

Sinodul de la Arelate, care a şi adoptat 22 de canoane, dintre care 
primul se referă la sărbătorirea datei Paştilor, a dat câștig de cauză lui 
Cecilian, dar donatiștii nu s-au supus nici de această dată, astfel că îm- 
păratul a organizat o dispută între cele două partide, desfășurată chiar 
în prezenţa sa, la Mediolanum, în anul 316, unde s-a dat încă o dată 
câștig de cauză lui Cecilian. În confruntarea dintre cele două grupări 
nu s-a ajuns la niciun dialog şi nici nu s-a încercat rezolvarea acestui 
diferend printr-o formulă de înţelegere, astfel că donatiştii au continuat 
să-și afirme poziţia lor contestatară în Nordul Africii, ceea ce a determi- 
nat pe împărat să intervină cu forţa pentru a impune ordinea în Biserică. 
Chiar dacă nu a participat personal la cele două sinoade legate de dispu- 
ta donatistă, sinoade pe care le-a facilitat, respectiv convocat, împăratul 
Constantin cel Mare a învăţat din această experiență că rezolvarea pro- 
blemelor interne ale Bisericii nu se putea face decât cu mijloace specific 


294 


ISTORIA BISERICEASCĂ UNIVERSALĂ 


bisericeşti, astfel că, atunci când a fost pus în situația de a rezolva tulbu- 
rările produse de erezia ariană în sânul Bisericii din Răsărit, e] a recurs 
practic în exclusivitate la măsuri de ordin bisericesc. 


V.1.5. Măsurile religioase ale lui Constantin cel Mare 


După acordarea libertăţii de credinţă a creştinilor în anul 313, im- 
păratul Constantin cel Mare a luat o serie de măsuri legislative în fa- 
voarea credinței creştine, fiind motivat de aceasta, dintre care amintim 
pe cea din data de 24 aprilie 314, prin care a fost decretată eliberarea 
creştinilor care deveniseră sclavi în timpul persecuțiilor. Apoi, în anul 
315, cu prilejul sărbătoririi a zece ani de domnie (decennalia), împăratul 
Constantin a renunţat la tradiționalele rituri păgâne, pe care ar fi trebuit 
să le săvârşească în calitatea sa de Pontifex Maximus al religiei romane, 
ceea ce i-a surprins pe păgâni. La 21 martie 315, din ordinul împăratu- 
lui, s-a interzis prin lege mutilarea feţei oricărui om (sclav sau liber), pe 
motivul că fiecare om a fost creat după chipul lui Dumnezeu. Pe aceeaşi 
linie a respectării demnităţii umane, printr-o măsură luată în luna oc- 
tombrie a anului 325, au fost interzise spectacolele cu gladiatori, pentru 
apărarea sclavilor şi a colonilor. 

Tot în anul 315, în ziua de 13 mai, s-a decretat că abandonarea noilor 
născuți este infanticid şi această practică trebuia evitată, chiar dacă s-ar fi 
făcut din motive de sărăcie. Pe aceeaşi linie, un decret către reprezentanții 
puterii din Africa, din 6 iulie 322, interzicea vânzările de copii. În legătu- 
ră cu aceeași practică necreştină, două edicte din 21 iulie şi 31 august 329, 
dădeau posibilitatea părinţilor care şi-au vândut copiii din motive de să- 
răcie să-i răscumpere. Tot pe linia protejării familiei, la 16 noiembrie 318 
este condamnat aspru paricidul. După mărturia lui Eusebiu de Cezareea, 
impăratul Constantin se îngrijea de toţi nevoiaşii, inclusiv de cei păgâni, 
iar „față de bieţii orfani s-a purtat ca un părinte; de văduvele lipsite de 
apărare se îngrijea îndeaproape, refăcându-le viața; ba de fetele rămase 
fără sprijin părintesc s-a îngrijit într-atâta încât le căsătorea cu bărbaţi 
avuţi pe care-i cunoştea şi înzestra miresele din vreme cu ce se cuvenea 
să aducă ele mirilor în căsnicie” (Viața împăratului Constantin |, 43, 2). 

Pontra a evidenția legătura dintre măsurile legale cu caracter uma- 


zitar inițiate ce e] şi credința creştină, împăratul Constantin a publicat 
o lege în anal 3la prin care se recomanda ca eliberarea sclavilor să se 
îacă police în Biserică, chiar duminica, în timpul slujbei şi în prezența 


soro zi, îmreratul Constantin a acordat o tot mai mare autoritata 
ni Ge ordin juridic. În acest sens, o măsu- 

speczzii 2 tot imperiul ce zi de odihnă. 

Ga împăratulzi Constantin faţă de Biserică s-a manifestat şi 


— aceea că. cupă anul 313, a sprijinit cu bani publici reconstruirea 
lzcaşerilor ce cult creştine distruse în timpul persecuțiilor. Primul îm- 
părea: roman creștin a devenit şi un mare ctitor de biserici noi în marile 
e ale imperiului: Antiohia, Iyr, Nicomidia și Roma, unde a construit 
erica din Lateran (San Giovanni in Laterano), precum şi o altă biserică 
pe locul unde mai târziu a fost construită Catedrala „Sfântul Petru” de 
la Vatican. Începând din anul 326, mama sa, Elena, a fost ajutată cu bani 
pentru 2 conduce săpăturile de la Ierusalim, cu scopul de a găsi lemnul 
Sfintei Cruci pe care a fost răstignit Mântuitorul. După ce Sfânta Cruce 
şi locul unde a fost înmormântat Mântuitorul au fost găsite, împăra- 
tul Constantin a construit o biserică mare care cuprinde sub acoperişul 
ei locurile răstignirii, îngropării şi învierii Domnului. Tot la Locurile 
Sfinte, Constantin cel Mare a construit Biserica de la Betleem, deasupra 
peşterii în care se născuse Mântuitorul. Calitatea de ctitor creştin a im- 
păratului Constantin este însă, în mod special, legată de construirea ŞI 
impodobirea oraşului care i-a purtat apoi numele. Prima reşedinţă a lui 
Constantin a fost Augusta Treverorum, dar din anul 316, când a murit 
Dioclețian la Spalato, Constantin a stat o perioadă la Sirmium, apoi la 
Sardica şi la Nicomidia. Dorind să renunţe la Roma păgână, Constantin 

s-a gândit să construiască o nouă capitală a imperiului și, după ce a ezi- 
tat intre Sardica, Troia şi Calcedon, s-a hotărât să întemeieze noua ca- 
pitală la Byzantion, unde au început lucrările la data de 8 noiembrie 
326, iar inaugurarea oficială a noii capitale a avut loc în ziua de 1l mai 
330. Noua Romă era construită, la fel ca cea veche, pe şapte coline şi 
era împărțită în 14 unităţi administrative. Avea un Capitoliu, un Senat, 
un Praetorium, o Via Sacra, un Forum principal ş.a. Constantin a ținut 
să dea noii capitale un caracter creştin, construind biserici, prima fiind 
Biserica „Sfânta Irina”, apoi „Sfinţii Apostoli”. Noua Romă avea şi o uni- 
versitate, pe ai cărei profesori îi numea direct împăratul. 


V.1.6. Atitudinea lui Constantin cel Mare față de arianism 


Una dintre contribuţiile cele mai importante ale împăratului 
Constantin privind viața Bisericii a fost aceea de a fi contribuit la com- 
baterea gravelor tulburări provocate în Biserică de erezia arianismului. 
Astfel, după ce a epuizat toate încercările de a rezolva aceste tulburări 
prin dialog, împăratul Constantin a convocat un sinod la Niceea, în Asia 
Mică, sinod care s-a desfăşurat între 20 mai - 25 august 325. Acest si- 
nod, numit în documentele vremii „sfântul și marele Sinod”, a întrat 
in istorie cu denumirea de „Primul Sinod Ecumenic”, respectiv sinodul 
intregii Biserici. Împăratul Constantin a participat la şedinţa solemnă 
de deschidere a sinodului, la care, conform tradiţiei, au participat 318 
episcopi, şi a ținut o scurtă cuvântare, prin care îi numea pe episcopii 
prezenţi „prietenii mei” şi-i îndemna să înceapă „prin a scoate pe loc 
la vedere pricinile neînţelegerii voastre şi despovăraţi-le — sub semnul 
păcii — de cătuşele ambiguităţii” (Viaţa împăratului Constantin III, 12, 
l). La acest sinod, a fost condamnată erezia lui Arie, au fost generalizate 
criteriile de calculare a datei Paştilor şi au fost adoptate 20 de canoane 
privind organizarea practică a Bisericii. Prin hotărârile sale, sinodul nu a 
adus nimic nou, ci a formulat mai clar învăţătura Bisericii față de erezia 
lui Arie, care contesta dumnezeirea lui lisus Hristos, şi a generalizat în 
intreaga Biserică măsurile luate. Împăratul Constantin a aprobat hotărâ- 
rile Sinodului din 325 ca legi generale în imperiu. După modelul acestui 

impărat, toți împărații bizantini care au convocat celelalte șase Sinoade 
Ecumenice erau aclamaţi ca „Noul Constantin”. Ca urmare a condam- 
nării ereziei sale, Arie şi adepţii lui au fost condamnaţi şi trimişi în exil 
dar, în ultima parte a vieţii sale, aflându-se sub influența unor episcopi 
semiarieni, cum a fost Eusebiu de Nicomidia, împăratul Constantin a 
avut o atitudine mai indulgentă față de susținătorii acestei doctrine, 
ceea ce a făcut ca disputele legate de arianism să dureze mult timp după 
moarte marelui împărat. 

Împăratul Constantin a murit în ziua de 22 mai 337 în localitatea 
Ankyrona, lângă Nicomidia, iar trupul lui a fost dus cu respect şi fast 
imperial la Constantinopol, unde a fost înmormântat în Biserica „Sfinţii 
Apostoli”, acolo unde fusese înmormântată şi mama sa, decedată în anul 
329. Calificativul de „cel Mare” i-a fost atribuit împăratului Constantin, 
pentru prima dată, de un istoric păgân pe nume Proxagoras din Atena, 
care a scris o biografie a acestuia până la anul 324, în care apare acel cali- 
ficativ (Bruno Bleckmann). Pentru sprijinul său la răspândirea credinţei 
creştine în lumea de atunci, Biserica Ortodoxă îl cinsteşte pe împăra- 
tul Constantin cel Mare, impreună cu mama sa, împărăteasa Elena, în 
ziua de 21 mai a fiecărui an, atribuindu-i apelativul de „întocmai cu 


Apostolii” (oam6oToAoc). 

V.2. Politica religioasă a urmașilor 
împăratului Constantin cel Mare până la Teodosie cel Mare" 
V.2.1. Fiii lui Constantin cel Mare 


Înainte de moartea sa, împăratul Constantin cel Mare i-a ridicat pe 
cei trei fii ai săi, pe care i-a avut cu Fausta, la rang de cezari, pentru a le 


"Capitol elaborat de Pr. prof. dr. Adrian Gabor şi Pr. prof. dr. Viorel Ioniţă. 


299 


BISERICA CREŞTINĂ ÎN EPOCA ÎMPĂRATULUI CONSTANTIN CEL MARE ȘI.. 


asigura succesiunea colegială la tron, iar la 9 septembrie 337, după moar- 
tea tatălui lor, au primit toți trei titlul de Augustus. Cel mai mare dintre 
cei trei frați a fost Constantin al II-lea (Flavius Claudius Constantinus), 
care s-a născut în luna februarie 316, iar după un an a fost ridicat de 
tată] său la rangul de Caesar şi ajuns împărat, a domnit peste partea oc- 
cidentală a imperiului, respectiv peste Galia, Britannia şi Hispania, plus 
o parte din Africa, având reședința la Augusta Treverorum. Al doilea fiu 
al împăratului Constantin cel Mare a fost Constanțiu al II-lea (Flavius 
Iulius Constantius), născut în anul 317, ridicat în anul 324 la rangul de 
Caesar, domnind peste partea orientală a imperiului, având reședința 
la Constantinopol. Cel mai tânăr dintre fiii lui Constantin cel Mare a 
fost Constans (Flavius Iulius Constans), născut între anii 320-323, ri- 
dicat la rangul de Caesar în ziua de Crăciun a anului 333, care a dom- 
nit peste Peninsula Balcanică, Italia şi Africa, stabilindu-şi reşedinţa la 
Mediolanum (Milano). 

Deşi cei trei fraţi ar fi trebuit să conducă imperiul de o manieră cole- 
gială, din cauza faptului că cel mai mare dintre ei a primit titlul de Senior 
Augustus, ei au ajuns totuși la neînţelegeri. În ceea ce priveşte politica 
religioasă, aceştia au continuat în mare linia stabilită de tatăl lor. 

Împăratul Constantin al II-lea (337-340), care a sprijinit credința 
niceeană, în anul 340 a intrat cu armata în Italia, peste care stăpânea fra- 
tele său cel mai mic, motivând că merge spre Orient pentru a-l sprijini 
pe Constanțiu al II-lea împotriva perșilor. La Aquileea, în nordul Italiei, 
Constantin al II-lea şi armata sa au căzut într-o cursă, iar împăratul şi-a 
pierdut viața. Drept urmare, Constans a ajuns să stăpânească, din acel 
an, peste toată partea occidentală a imperiului. O primă măsură pe linia 
politicii lor religioase pe care au luat-o, unul după altul, cei doi împărați 
frați a fost actul emis de Constanțiu în 341, urmat imediat de Constans, 
prin care erau prevăzute măsuri drastice împotriva celor care jertfeau 
zeilor. Iulius Firmicus Maternus, un neoplatonician trecut la creştinism, 
i-a îndemnat pe cei doi împărați să topească toate comorile de aur şi 
de argint ale templelor şi să-i sancționeze pe cei care nu se lepădau de 
păgânism. O parte a templelor păgâne au continuat însă să funcţioneze, 
iar preoţii păgâni încasau încă subvenţii de la stat. 

Împăratul Constans (337-350) a sprijinit credința niceeană și prin 
aceasta a intrat în conflict cu fratele său Constanțiu, care favoriza ari- 
anismul. În al doilea rând, Constans, care înregistrase unele succese 
militare pe linia Rinului împotriva germanilor, a avut un comporta- 
ment nepotrivit față de armată, astfel că, în ianuarie 350, armatele din 
Galia s-au răsculat împotriva lui şi l-au declarat împărat pe Magnenţiu. 
Constans, care nu a găsit sprijinul de care avea nevoie, a încercat să fugă, 
dar a fost prins de un adept al lui Magnenţiu lângă Pirinei şi a fost omo- 
rât. Magnenţiu a reuşit să se menţină ca uzurpator în Occident până în 
anul 353, când a fost înfrânt de Constanțiu al II-lea, care, după moartea 
fratelui său Constans, a rămas singur împărat peste tot imperiul. 

Începând din anul 350, împăratul Constanțiu al II-lea (337-361) 
și-a stabilit reşedinţa la Sirmium, care a devenit sub el centrul politic 
al imperiului şi chiar un centru bisericesc important pentru întreaga 
lume creştină. Faţă de păgâni, Constanțiu a avut o atitudine restrictivă, 
interzicând jertfele de noapte, încercând să închidă templele păgâne şi 
inlăturând altarul zeiței Victoria din sala Senatului de la Roma. Totuşi, 
in timpul domniei lui, unii păgâni au reuşit să ocupe posturi înalte în 
aparatul de stat. Constanțiu se considera un bun creştin, dar i-a favori- 
zat pe ereticii semiarieni, trimițând în mai multe rânduri în exil pe cel 
mai important apărător al credinței niceene, Sf. Atanasie cel Mare, ar- 
hiepiscopul Alexandriei (328-373). Cu sprijinul lui Constanțiu, au avut 
loc la Sirmium patru sinoade, în anii 351, 357, 358 şi 359, la care au fost 
adoptate tot atâtea formule de credinţă, prin care se încerca împăcarea 
dintre diferitele grupări de semiarieni, precum şi dintre aceştia şi cei 
care păstrau credinţa niceeană, dar fără succes. Politica religioasă a aces- 
tui impărat a adus multe prejudicii Bisericii. 

Pe plan politic, împăratul Constanțiu al II-lea s-a îngrijit să-i 
țină sub control pe singurii supraviețuitori colaterali ai dinasti- 
ei constantiniene, respectiv pe verii săi, fraţii Constantius Gallus şi 
Flavius Claudius Iulianus, fii lui Julius Constantius, care a fost fiul lui 
Constanțiu Chlor şi al Teodorei, deci fratele vitreg al lui Constantin 
cel Mare. Gallus a fost ridicat de Constanțiu al II-lea încă din anul 
351 la rang de cezar, Gallus căsătorindu-se cu sora lui Constanțiu, 

Constantia sau Constantiana, prima fiică a lui Constantin cel Mare, 
care a murit în anul 354, cu puțin timp înainte de soţul său. La un an 
după dispariţia acestora, Constanțiu l-a ridicat la rang de cezar pe ce] 
de-al doilea văr al său, lulian, care rămăsese singurul bărbat din dinas- 
tia constantiniană, în afară de împăratul Constanțiu însuşi. În același 
an, Constanțiu a aranjat căsătoria lui Iulian cu sora sa, Elena, cea mai 
mică dintre copiii împăratului Constantin cel Mare şi ai soţiei sale 
Fausta. Cezarul Iulian domnea peste Occident iar augustul Constanțiu 
peste Orient. Către sfârşitul domniei sale, Constanțiu a trebuit să se 
angajeze iarăși la granița de Răsărit împotriva perşilor, dar a murit de 
friguri în Cilicia, la 3 noiembrie 361. Claudius Iulianus fusese ridicat 
la inceputul anului 360 de armată la rang de august. Soţia lui Iulian, 
Elena, a fost de față la Lutetia (Paris), când s-a întâmplat acest lucru, 
dar a murit la scurt timp după aceea. Astfel, după moartea împăratului 
Constanțiu al II-lea, Iulian a rămas singurul reprezentant al dinastiei 
constantiniene și, prin faptul că s-a lepădat de credinţa creştină, a ră- 
mas în istorie cu numele de Julian Apostatul. 


Iulian Apostatul a fost la început destinat să slujească altarului şi 
2 ajuns la rangul de citeţ în Biserică. De la vârsta de şase ani, Iulian a 
trăit la Nicomidia şi a fost protejatul episcopului semiarian Eusebiu 
de Nicomidia, de aceea educaţia sa creştină a fost de nuanţă ariană. 
Cum Iulian s-a interesat mai mult de filosofia neoplatonică, împăratul 
Constanțiu a încercat prin diferite mijloace, inclusiv prin izolarea sa în 
inchisoare, să-l îndepărteze de influenţele păgâne. De aceea, lulian s-a 
manifestat pe față ca fiind creştin până când a ajuns împărat. Însă, din 
clipe întronizării sale ca împărat, în atitudinea sa religioasă s-a produs 
o schimbare radicală. Motivele care l-au determinat pe lulian să se le- 
pede de credinţa creștină au fost urmările educaţiei primite din partea 
unor profesori păgâni, continua nesiguranţă în care a trăit, precum şi 
caracterul sâu. Eunucul păgân Mardoniu l-a iniţiat pe Iulian în mis- 
terele culturii clasice, reuşind să facă din el un admirator pasionat al 

vechii culturi greco-romane. La începutul domniei sale ca singur îm- 
părat, lulian nu i-a persecutat pe creştini, dar i-a tratat cu indiferenţă, 
in schimb a ordonat deschiderea templelor păgâne şi aducerea de jert- 
fe în cinstea zeilor. 

Scopul politicii sale religioase a fost acela de a folosi lupta dintre di- 
feritele curente teologice favorizate de înaintașul său, pentru a distru- 
ge creştinismul. În acest sens, a dat libertate tuturor ereziilor. Politica 
religioasă a împăratului Iulian împotriva creştinilor s-a desfășurat în 
trei etape: prima a fost înlăturarea creștinilor din funcţiile înalte de 
conducere administrativă sau militară, astfel au dispărut semnele și 
insignele creştine din armată şi de pe monedele imperiului. A doua 
fază a acestei politici anticreştine a constat în restaurarea templelor 
păgâne şi punerea lor în funcţiune prin ceea ce s-a numit „Edictul de 
restituire”. În sfârşit, în al treilea rând, lulian a interzis, printr-un edict 
impotriva retorilor din 17 iulie 362, ca profesorii creştini să predea i- 
teratura și cultura păgână. Urmare acestor măsuri restrictive, în unele 
provincii din Răsărit, unii creştini au fost martirizați. La Durostorum 
a suferit martirul, în ziua de 18 iulie 362, Sfântul Emilian, soldat în 
armata romană, din ordinul prefectului Capitolin. În calitatea sa de 
Pontifex Maximus, lulian a pus în practică suprema sa demnitate de 
fruntaş al preoţimii păgâne romane şi aducea el însuşi jertfe idolilor. 
În lupta sa împotriva creştinilor, Iulian nu a întrebuințat forţa, ci mai 
mult perfidia. A combătut chiar în scris creştinismul, prin lucrarea 
sa Contra Galileenilor. El îl considera pe Mântuitorul lisus Hristos ca 
pe un om oarecare din Galileea, iar pe creştini îi numea în batjocură 
„galileeni”. Printre măsurile luate împotriva clerului creştin de acest 
impărat s-a numărat şi anularea privilegiilor şi a drepturilor de imuni- 
tate ale episcopilor. Toate aceste măsuri s-au întrerupt brusc odată cu 
moartea lui Iulian, care i-a venit ca o pedeapsă divină, în timpul unei 
campanii împotriva perşilor, în ziua de 26 iunie 363, în apropierea de 
localitatea Maranga, pe râul Tigru. Fiind atins de o săgeată la abdo- 
men, din care curgea sânge, a luat un pumn de sânge și aruncând-l 


spre cer a strigat: „Ai învins, Galileene!”. Cu împăratul Iulian s-a stins 
dinastia constantiniană. 

V.2.3. Iovian (363-364) 


După dispariția lui lulian Apostatul, colegiul ofițerilor săi l-au ales 
ca succesor la tron pe unul dintre ei, pe nume Flavius Jovianus, cunos- 
cut ca Iovian (363-364), un bun creştin, care activase în armată sub îm- 
păratul Constanțiu al II-lea, iar sub Iulian ajunsese într-un post înalt, 
în ciuda politicii anticreştine a acestuia. Ca împărat, lovian a suspendat 
măsurile anticreșştine ale înaintaşului său, dar a avut o domnie foarte 
scurtă, căci, pe calea de întoarcere din Orient spre Constantinopol, în- 
noptând în localitatea Dadastana, a fost găsit dimineața mort în patul 
său, foarte probabil prin intoxicare. În urma măsurilor luate de Iovian, 
inalții demnitari păgâni, care au participat la distrugerea bisericilor, au 
fost siliți să suporte, pe cheltuiala lor, refacerea acestora. 


V.2.4. Valentinian I (364-375) 


La tron a urmat un alt ofiţer, pe nume Flavius Valentinianus, cu- 
noscut ca Valentinian 1 (364-375), care, deşi era bun ortodox, a tole- 
rat totuși păgânismul, asigurând libertatea de credinţă pentru toți. La 
scurtă vreme după urcarea sa pe tron, armata l-a silit pe Valentinian 
să-și aleagă un co-regent cu titlul de august, tocmai în localitatea 
Naissus, unde se născuse Constantin cel Mare. Astfel, Valentinian l-a 
ales pe fratele său Valens (364-378), care a domnit peste partea ori- 
entală a imperiului, dar fără Illyricum şi Grecia. Valentinian I, care 
a domnit peste partea occidentală a imperiului, a avut reședința mai 
întâi la Mediolanum, apoi la Paris şi, în final, la Augusta Treverorum. 

Valentinian I a fost un împărat creştin, dar nu a favorizat dezvol- 
tarea creștinismului, aşa cum o făcuse împăratul Constanțiu al II-lea, 
iar față de păgâni a fost tolerant, deşi a confiscat averile templelor şi a 
interzis ritualurile magice nocturne, precum şi manticile, sub pedeapsa 
cu moartea. Acest împărat a luat totuşi o măsură religioasă restrictivă, 
prin aceea că, în anul 372, a reafirmat edictul lui Dioclețian împotriva 
maniheilor, care trebuiau alungaţi, de unde se poate trage concluzia că 
reprezentanţii acestei credinţe orientale erau încă relativ răspândiţi, în 

acel timp, în partea occidentală a imperiului. Valentinian | a murit la 
17 noiembrie 375, în Panonia, se pare în urma unui accident cerebral. 


V.2.5. Valentinian al II-lea (375-392) și Graţian (375-383) 


După moartea lui Valentinian I, armata credincioasă lui l-a numit 
august pe fiul său, Flavius Valentinianus sau Valentinian al II-lea (375- 
392), care avea vârsta de doar patru ani. Însă Valentinian 1 avusese un 
alt fiu mai mare, dintr-o altă căsătorie, pe nume Flavius Gratianus, 
deci frate vitreg cu Valeninian al II-lea. Graţian (375-383) fusese ri- 
dicat de tatăl său la rang de august încă din anul 367, astfel cei doi 
fraţi vitregi au domnit împreună peste partea occidentală a imperiului. 
Valentinian al II-lea făcea parte din categoria împăraţilor copii, care, 
la urcarea lor pe tron, nu aveau niciun fel de experienţă, de aceea ela 
rămas mai întâi sub influenţa ambiţioasei sale mame lustina, iar mare 
parte din jumătatea occidentală a imperiului, cu excepţia Italiei, a ră- 
mas sub conducerea lui Graţian. 


V.2.6. Valens (364-378) 


Împăratul Valens, care domnea peste partea orientală a imperiului, 
având capitala la Constantinopol, a continuat practic politica religioa- 
să a lui Constanțiu al II-lea. Deşi s-a declarat tolerant față de păgâni, 
în timpul domniei lui s-a ajuns la persecutarea unor filosofi păgâni, 
dar faţă de creştini el a susținut gruparea semiarienilor homeeni, care 
susținea una dintre formulele de la Sirmium, prin care se afirma că Fiul 
are o natură asemănătoare (homios) cu a Tatălui. Ca urmare a acestei 
atitudini, Valens a devenit foarte nepopular. În perioada domniei sale, 
credința cea adevărată, respectiv credința niceeană, a fost apărată în 
continuare de Sf. Atanasie cel Mare, iar mai apoi de Sf. Vasile cel Mare 
(330-379), care l-a înfruntat personal pe împărat pentru necredinţa 
sa. Împăratul Valens a murit pe câmpul de luptă împotriva goţi- 
lor, lângă Adrianopol, în ziua de 9 iulie 378, iar trupul său nu a fost 
găsit niciodată. 

V.2.7. Teodosie cel Mare (379-395) 


Ca urmaș al lui Valens pentru jumătatea orientală a imperiului, 
Graţian a numit ca august, la data de 19 ianuarie 379, pe Teodosie, ori- 
ginar din Spania, cunoscut în istorie ca Teodosie cel Mare (379-395). 

Împăratul Graţian, sub influenţa Sf. Ambrozie al Milanului (337- 
397), a renunțat formal la insignele de Pontifex Maximus, aşa cum a 
făcut și impăratul Teodosie în Orient. În politica sa religioasă, după ce 
a fost la început ezitant, Graţian s-a angajat în favoarea ortodocșilor 
niceeeni și a luat măsuri drastice împotriva arienilor şi a donatiștilor, 
aceştia din urmă încă foarte activi pe atunci în Occident, cărora le-a luat 
bisericile şi le-a dat ortodocșilor. 

Teodosie a fost, încă de dinainte de a deveni împărat, credincios în 
tradiția niceeană. El a luat o serie de măsuri pentru înlăturarea ereziei 
ariene şi afirmarea credinţei celei adevărate. În acest sens, a publicat a 
Tesalonic, în data de 28 februarie 380, un edict în favoarea Ortodoxiei 
niceene, edict reluat la Constantinopol, la 10 ianuarie 381. Acest edict 
intitulat Cunctos populos, a fost publicat în numele celor trei augușii 
in ordinea vechimii lor: Graţian, Valentinian al II-lea şi Teodosie. Ci 
trei împărați se adresau către poporul din orașul Constantinopol, arâ- 


tând că: 


„Voim ca toate popoarele, pe care le conduce cu moderație 
clemența noastră, să trăiască în acea religie pe care o declară Sfântul 
Apostol Petru că este religia romanilor, răspândită până acum chiar de 
el și pe care şi episcopul Petru al Alexandriei, om de o sfințenie apos- 
tolică, declară că o urmează. Astfel că noi credem în rânduiala apos- 
tolică şi în doctrina evanghelică într-o singură divinitate a Tatălui şi â 
Fiului şi a Sfântului Duh, de egală măreție. Celor care respectă această 
lege, poruncim să li se atribuie numele de creştini dreptcredincioşi. lar 
ceilalți care, nesocotiți şi smintiți, gândesc să susțină infamia dogmei 
eretice, trebuie să fie pedepsiţi, întâi cu pedeapsa divină, și apoi chiar cu 
dispoziţia noastră, aşa cum dispunem din hotărârea cerească” (Codex 
Theodosianus XVI, 1,2). 

Prin aceste măsuri, credința creştină, în formula adoptată la Sinodul 
de la Niceea în anul 325, a devenit religia oficială a Imperiului Roman, 
care astfel s-a transformat într-un imperiu creştin numit de atunci 
„Imperiul Bizantin. 

Tot pe linia promovării credinței niceene, împăratul Teodosie a con- 
vocat Sinodul al-II-lea Ecumenic, care s-a desfăşurat la Constantinopol, 
de la începutul lunii mai până la 9 iulie 381. La acest sinod a fost con- 
damnată erezia pnevmatomahilor, adică a celor care respingeau credința 
că Duhul Sfânt este Persoană divină. În fond, această erezie era o pre- 
lungire a arianismului şi, prin condamnarea sa, au luat sfârșit disputele 
antitrinitare. Sinodul al-II-lea Ecumenic a dat şapte canoane, iar prin 
canonul al treilea, scaunul de arhiepiscop al Constantinopolului a fost 
recunoscut drept primul în rang după cel al Romei, ceea ce a creat tul- 
burări în relațiile sale cu scaunul Alexandriei. Atât împăratul Teodosie în 
Răsărit, cât şi împăratul Graţian în Apus au luat măsuri concrete împo- 
triva ereticilor şi a păgânilor, prin anularea privilegiilor acestora, precum 
restituirea către ortodocşi a bisericilor ocupate de arieni ş.a., dar nu s-a 
trecut la persecuții sângeroase. În anul 383, cei doi împărați au decretat 
că apostazia este un delict, care se pedepseşte prin legi de către stat. 

În primăvara anului 383 a izbucnit o răzmeriță în rândul armatei 
din Britannia, sub conducerea lui Magnus Maximus, care a fost decla- 
rat august şi a trecut cu armata în Galia. Graţian se afla atunci în nor- 
dul Italiei și a pornit cu armata sa spre Galia, iar cele două armate s-au 
confruntat lângă Lutetia (Paris). Graţian a fost înfrânt şi s-a retras la 
Lugdunum (Lyon), unde a fost omorât. Magnus Maximus și-a extins 
stăpânirea peste întreg Occidentul, cu excepţia Italiei, unde domnea 
Valentinian al II-lea. 

Împăratul Teodosie, mai mult de nevoie, a îngăduit pentru început 
afirmarea lui Magnus Maximus, care s-a stabilit la Augusta Treverorum. 
După câțiva ani însă, Magnus Maximus a încercat să lărgească teritoriile 
supuse lui şi a trecut Alpii în Italia, pornind împotriva lui Valentinian 
al II-lea, care a fugit la Teodosie. Între timp, Teodosie se căsătorise 
pentru a doua oară cu principesa Galla, fiica lui Valentinian |, aşa că 
Valentinian al II-lea era cumnatul său. Teodosie a pornit cu armata spre 


307 


BISERICA CREŞTINĂ ÎN EPOCA ÎMPĂRATULUI CONSTANTIN CEL MARE ȘI 


Italia și, în vara anului 388, l-a înfrânt pe Magnus Maximus, care Şi-a 
pierdut viaţa. Valentinian al II-lea a fost restaurat ca împărat al părții 
occidentale a imperiului, iar Teodosie i-a pus la dispoziţie un protector 
care era ofițer de origine francă, pe nume Arbogast, acesta conducând 
de fapt in numele lui Teodosie. Arbogast se comporta cu multă auto- 
ritate față de Valentinian, de aceea impăratul i-a înmânat acestuia, în 
luna mai 392, un act de suspendare a sa, pe care însă francul l-a rupt cu 
dispreţ. La câteva zile după aceea, împăratul Valentinian al II-lea a fost 
găsit spânzurat în palatul său de la Vienna, în Galia. 

În lipsa unui împărat în Apus, Arbogast, care nefiind roman nu 
putea deveni împărat, a sprijinit la 22 august 392 ridicarea la rang de 
august al Occidentului pe Eugenius, un înalt funcționar din cancela- 
ria imperială. Pentru a restabili ordinea şi pacea, împăratul Teodosie a 
pornit cu armata spre Italia abia în anul 394, învingându-i pe răsculați 
și ucigându-l pe Eugenius. În ceea ce îl privește pe Arbogast, acesta s-a 
sinucis. Cum Eugenius fusese un uzurpator, împăratul Teodosie a ajuns 
să domnească singur peste tot imperiul, în vara anului 392, după moar- 
tea lui Valentinian al II-lea. Luând exemplul împăratului Constantin cel 
Mare, pe care l-a avut model și a cărui lucrare în slujba Bisericii a dus-o 
mai departe, Teodosie cel Mare a cooptat la domnie mai întâi pe fiul 
său cel mare Arcadie, care a primit titlul de august încă din anul 383, 
pentru Orient, iar la 23 ianuarie 393 pe fiul său cel mai tânăr Honoriu, 
pentru Occident. Aceste aranjamente au fost foarte inspirate, căci împă- 
ratul Teodosie cel Mare a murit subit în ziua de 17 ianuarie 395, probabil 
de hidropizie, la vârsta de doar 48 de ani. După moartea acestui mare 
împărat, imperiul a fost încă o dată împărțit între doi frați și, cum totul 
părea că merge bine, nimeni nu bănuia în acel an 395 că împărțirea între 
Imperiul Roman de Răsărit și cel de Apus avea să rămână definitivă şi cu 
urmări adânci pentru viața Bisericii creştine. 

Împăratul Teodosie cel Mare a fost primul împărat bizantin, mai ales 
prin natura relaţiilor sale cu clerul creştin, în special cu Sf. Ambrozie 
al Milanului. Relaţiile dintre împărat și înaltul ierarh anunțau oare- 
cum conflictele de mai târziu dintre imperium şi sacerdotium, dar fără 
implicaţiile ideologice respective, care au fost ilustrate prin două situații 

de conflict. Primul conflict a avut loc după ce în anul 388, în localitatea 
Callinicum, de la granița răsăriteană a imperiului, creştinii au distrus prin 
foc sinagoga localităţii, din motive neclare. Pentru calmarea situaţiei şi 
din motive de siguranţă, împăratul Teodosie a vrut să-i oblige pe creştini 
să reconstruiască acea sinagogă. Ambrozie l-a ameninţat pe împărat cu 
excomunicarea dacă el ia măsuri împotriva credinţei creştine, singu- 
ra adevărată, astfel că împăratul a renunțat la orice acțiune împotriva 
creştinilor din Callinicum, care au scăpat nepedepsiţi. A doua confrun- 
tare dintre cei doi demnitari a fost cauzată de un incident tragic întâm- 
plat în anul 390, în stadionul din Tesalonic, unde erau adunați 7.000 de 
oameni, care au fost atacați de către goți, foederati ai imperiului, drept 
răzbunare pentru omorârea generalului got Butherich. Nu este clar ro- 
lul jucat de împăratul Teodosie, care se pare că nu i-a pedepsit la timp 
pe ucigașii generalului got, ceea ce a provocat mânia goților. Cert este 
că goții i-au atacat pe cei adunaţi fără apărare şi au omorât mulțime de 
oameni. Pentru acestea, Ambrozie i-a cerut lui Teodosie să facă pocăință 
publică, altfel nu se putea împărtăși. Supunându-se acestor măsuri de 
pocăință, împăratul Teodosie a dat dovada că este un împărat drept şi 
bun credincios. De altfel, la înmormântarea lui Teodosie, Ambrozie a 
rostit o emoţionantă cuvântare funebră, prin care declara cât de mult 
l-a iubit el pe împărat, al cărui suflet îl încredința lui Dumnezeu (De 
obitu Theodosii, 35). Împăratul Teodosie cel Mare este cinstit ca sfânt în 
Biserica Ortodoxă şi prăznuit în ziua de 17 ianuarie, ziua trecerii sale la 
cele veşnice. 

V.3. Dezvoltarea organizării bisericești. Sistemul mitropolitan. 
Patriarhatele. Sinoadele" 


V.3.1. Dezvoltarea organizării bisericești 


(306-337) 


Prin măsurile luate de împăratul Constantin cel Mare | 
şi completate de împăratul Teodosie cel Mare (379-395), Imperiu 
Roman a luat tot mai mult aspectul unui stat creştin. Biserica ăn 
dezvoltat şi s-a răspândit tot mai mult şi de aceea a fost Hiecesat” 
organizarea ei, care a urmat structura administrativ-teritorială a Im" 
periului. Deşi prin unele canoane (Canonul 6 Sardica, 343) s-a ad 
bilit ca episcopii să-și aibă reşedinţa numai la oraş, această hotărâre 
nu a putut fi aplicată nici în Răsărit, nici în Apus, unde au apărut 
sedii episcopale şi în localități mai puţin însemnate. Potrivit unt! 
tradiţii din perioada post-apostolică, un nou episcop trebuia să fie 


* Capitol elaborat de Pr. prof. dr. Adrian Gabor şi Pr. prof. dr. Viorel Ioniţă. 

ales de episcopii din eparhiile învecinate, precum şi de clerul şi po- 
porul comunităţii în cauză. Dacă nu puteau participa toţi la alegerea 
şi hirotonia unui nou episcop, atunci cel puţin trei episcopi trebuiau 
să fie prezenți, iar ceilalţi transmiteau în scris votul lor. Din cauza 
faptului că, de multe ori, poporul proclama, prin aclamațiuni, epis- 
cop pe câte un preot sau un catehumen, cum a fost cazul alegerii 
Sf. Ambrozie al Milanului, accesul direct al poporului la alegerea 
episcopilor a fost restrâns. 

Împăratul Justinian 1 (527-565) a decis ca la alegerea unui episcop 
să participe din popor numai personalităţi distinse, care, împreună cu 
clerul cetăţii respective, să desemneze trei candidaţi, dintre care mitro- 
politul şi episcopii din provincia respectivă alegeau pe unul dintre ei 
(Novela 123, cap. 1 şi Novela 137, cap. 11). Hirotonia noului ales trebuia 
să aibă loc în decurs de trei luni de la alegere, fiind săvârşită de trei 
episcopi (Canonul 25 Sinodul al IV-lea Ecumenic). Între demnitarii 
eparhiilor, locul de frunte îl avea arhidiaconul, care avea responsabi- 
litatea să supravegheze clerul inferior. Începând din secolul al IV-lea, 
cel mai vechi preot al unei comunităţi a primit titlul de „arhipresbiter”, 
„protopresbiter” sau „protopop”. Tot din această perioadă, preoții de la 
sate erau supravegheați de episcopii de ţară sau „horepiscopii . 

Creşterea tot mai mare a numărului credincioşilor a dus, înce- 
pând din secolul al IV-lea, la înmulţirea funcţiilor bisericeşti, în 
special în Biserica Răsăritului. Singhelii erau sfetnicii de taină ai epis- 
copilor, având o mare vază şi autoritate. Pentru administrarea averii 
Bisericii, episcopii numeau un iconom, de cele mai multe ori dintre 
preoți. Apoi, episcopii, mai ales cei din centre bisericeşti importante, 
desemnau câte un reprezentant al lor pe lângă autorităţile politice, 
numit apocrisiar. Dintre slujirile practice din Biserică, mai amintim 
pe: notari, arhivari, parabolani, care se ocupau cu îngrijirea bolna- 
vilor, şi kopiati-gropari, care se ocupau cu îngroparea morților. Din 
cauza înmulțirii numărului acestor slujiri, împăratul Teodosie al II-lea 
(408-450) a decretat, spre exemplu, ca arhiepiscopul Alexandriei să 
nu aibă mai mult de 600 de parabolani, iar cel din Constantinopol, 
mai mult de 950 de gropari. 

V.3.2. Sistemul mitropolitan 


Toate demnităţile ierarhiei bisericeşti, respectiv cele de mitropolit, 

arhiepiscop, exarh şi patriarh, au apărut în practica Bisericii înainte de a 
fi menționate ca atare în acte oficiale şi abia în ultimul rând în hotărâri 
sinodale. Astfel, titlul de mitropolit şi respectiv sistemul mitropolitan îşi 
au originea în Biserica primară, mai precis începând din a doua jumă- 
tate a secolului al II-lea, prin aceea că episcopii din oraşele capitale de 
provincii, comunităţi care, de cele mai multe ori, fuseseră întemeiate de 
Sfinţii Apostoli, au fost nevoiţi să coordoneze activitatea episcopilor din 
provincia respectivă în faţa tulburărilor provocate de erezia gnosticilor 
sau în faţa pericolului montanist din Asia Mică şi în contextul contro- 
verselor pascale sau ale celor baptismale din secolul al III-lea. Sistemul 
mitropolitan a fost apoi generalizat prin hotărârile luate de Sinodul | 
Ecumenic (Niceea, 325), prin Canonul 5, prin care se recomanda orga- 
nizarea de sinoade mitropolitane. Prin această măsură a fost generalizată 
instituția mitropolitană, respectiv a episcopului din capitala (metropo- 
la) unei provincii. Dreptul mitropolitului era de a convoca şi conduce 
sinoadele mitropolitane, de a pune în aplicare hotărârile luate la aceste 
sinoade, de a coordona alegerile episcopilor şi a judeca în problemele 
bisericeşti. Sinodul 1 Ecumenic a scos în evidenţă şi rolul preponderent 
al unor scaune mitropolitane, mai ales pe criteriul originii lor apostoli- 
ce, cum au fost cele de la: Roma, Alexandria, Antiohia, Efes, Cezareea 
Capadociei, Heracleea Traciei, Tesalonic, Sirmium, Cartagina ş.a. 

Pentru a evidenția preponderența acestor scaune, începând din a 
doua jumătate a secolului al IV-lea, mitropoliţii din aceste oraşe au fost 
numiți arhiepiscopi, titlu care era superior celui de mitropolit. Drept ur- 
mare acestei practici, demnitatea de arhiepiscop a fost oficializată si- 
nodal prin hotărârile Canoanelor 28, 29 şi 30 de la Sinodul al IV-lea 
Ecumenic (Calcedon, 451). 

Tot în această perioadă a apărut şi titulatura de exarh, ca urmare 
a procesului de adaptare a organizării bisericești la structura adminis- 
trativă a imperiului, prevăzută prin Canonul 17 de la Sinodul al IV-lea 
Ecumenic şi Canonul 38 de la Sinodul al II-lea Trulan (691-692). Astfel, 

titlul de exarh, care era mai mare decât cel de mitropolit, era acordat 
unui episcop care rezida în capitala unui exarhat de stat, iar în urma 
schimbărilor administrative din Imperiul Bizantin, acest titlu a dispărut. 

După ce Constantinopolul a devenit din anul 330 „Noua Romă, 
scaunul de episcop din noua capitală a avansat tot mai mult în ierarhia 
vechilor scaune bisericeşti. Poziţia Bisericii din Constantinopol în ierar- 
hia vechilor scaune a fost stabilită mai întâi prin Canonul 3 de la Sinodul 
al II-lea Ecumenic (Constantinopol, 381), prin care scaunul episcopu- 
lui de Constantinopol a devenit primul după cel de la Roma. Prin ho- 
tărârile Sinodului al III-lea Ecumenic (Efes, 431) şi cele ale Sinodului 
A] IV-lea Ecumenic, a fost lărgită jurisdicţia scaunului de Constantinopol, 
care a ajuns să se întindă inclusiv asupra unor scaune vechi, cum au fost 
cele de la Efes, Cezareea Capadociei, Heraclea Traciei, Tesalonic ş.a. În 
aceeași perioadă, scaunul de la Roma a inclus în jurisdicția sa între- 
gul Occident (Italia, Galiile, Britannia şi nordul Africii), plus Illyricum, 
deci toate comunităţile creştine de limbă latină. După Sinodul al IV-lea 
Ecumenic, scaunele de Alexandria şi cel de Antiohia au fot foarte mult 
incercate prin confruntarea cu tulburările provocate de monofizitism. 

Astfel, la sfârşitul secolului al V-lea şi începutul celui de-al VI-lea, 
cele mai importante scaune episcopale din Orient erau cele din: 
Constantinopol, care avea sub jurisdicţia sa regiunea Dunării de Jos, 
Tracia, Grecia, Pontul şi Asia Proconsulară; Alexandria, cu jurisdicția 
peste Egipt, Libia şi Pentapole; Antiohia, care avea jurisdicția peste Siria, 
Fenicia şi Arabia; lerusalimul, cu jurisdicţia peste Palestina. În afară de 
acestea, trebuie amintită şi Arhiepiscopia Ciprului, care a fost scoasă 
de sub autoritatea Arhiepiscopiei Antiohiei și declarată autocefală de 
Sinodul al III-lea Ecumenic. 


V.3.3. Sistemul patriarhal 

Până în secolul al V-lea, Biserica nu a acordat titlul de patriarh, titlu 
de origine biblică, episcopilor din centrele bisericeşti mai importante. 
Aceasta, pentru că, pe de o parte, ereticii montanişti atribuiau încă din 


secolul al II-lea acest titlu membrilor celor mai importanţi din ierarhia lor. 

Pe de altă parte, acest titlu era rezervat în legislația imperiului — atât cea 
creştină, cât şi cea păgână - lui Nassi, şeful spiritual al diasporei iudaice, 
respectiv preşedintele Sanhedrinului. Dispariţia acestei titulaturi publice 
pentru iudei, în anul 429, a făcut posibilă folosirea titlului de patriarh în 
sistemul titulaturilor bizantine, pentru a desemna o înaltă funcţie bise. 
ricească. Astfel, curia imperială bizantină a început să folosească titlul 
de patriarh în corespondenţa şi uzajul retoric, ca un calificativ de onoare 
adăugat titlului tradițional de arhiepiscop, la care aveau dreptul ierarhii 
marilor scaune apostolice. Folosirea termenului de patriarh este atestată 
pentru prima dată către mijlocul secolului al V-lea, prin câteva scrisori 
ale împăratului Teodosie al II-lea. Între jumătatea secolului al V-lea și 
anul 541, această nouă terminologie se afirmă tot mai mult în vocabula- 
rul eclesiastic şi este adoptată pentru cele cinci scaune apostolice: Roma, 
Constantinopol, Alexandria, Antiohia şi lerusalim. Aceste scaune aposto- 
lice formează pentarhia, care se conturează în a doua jumătate a secolului 
al V-lea şi este instituționalizată prin măsurile luate de împăratul Justinian 
(527-565). Primul arhiepiscop al Constantinopolului care a primit titlul 
de patriarh a fost Ioan al II-lea Capadocianul (518-530), de la Sinodul 
endemic din Constantinopol din anul 518. Tot împăratul Justinian a 
folosit pentru prima dată pentru arhiepiscopii Constantinopolului titlul 
de „patriarh ecumenic”, în anul 533, la adresa Patriarhului Epifanie 
(530-535). Un sinod local din Constantinopola hotărât în anul 588 ca, înce- 
pând cu Patriarhul loan al IV-lea Postitorul (582-595), întâistătătorii aces- 
tei Biserici să poarte titlul oficial de „patriarh ecumenic”. Papii de la Roma, 
mai întâi Pelagiu (579-590), apoi Grigorie cel Mare (590-604), au protes- 
tat împotriva folosirii acestui titlu de către patriarhii de Constantinopol 
și drept reacţie, Papa Grigorie a hotărât să se numească servus servoruni 
Dei („slujitorul slujitorilor lui Dumnezeu”), sintagmă rămasă până astăzi 
în titulatura episcopilor Romei. În hotărârile Sinoadelor Ecumenice, titlul 
de patriarh apare pentru prima dată în Canoanele 2 şi 7 de la Sinodul 


al II-lea Trulan (691-692). 

Titulatura de patriarh s-a afirmat de la început în contextul con- 
stituirii instituţiei sinodale a pentarhiei, pe parcursul celei de-a doua 
jumătăţi a secolului al V-lea, mai ales în confruntarea ortodocșilor cu 

monofiziții. Un prim moment în acest proces l-a constituit publicarea 
Henotikonului de către împăratul Zenon (474-491), în anul 482, re- 
dactat de Patriarhul ecumenic Acaciu (471-489), prin care se încerca 
o impăcare între calcedonieni şi monofiziţi, prin faptul că acest edict 
imperial propunea unirea doar pe baza Simbolului niceo-constantino- 
politan, a hotărârilor Sinodului al III-lea Ecumenic și a anatematismelor 
Sf. Chiril al Alexandriei, trecând cu totul sub tăcere hotărârile Sinodului 
de la Calcedon, ca şi când acest sinod nici nu ar fi avut loc. Interesant 
este faptul că interesul împăratului a fost ca acest document eretic prin 
omisiune să fie semnat de cei patru patriarhi ai Răsăritului, şi anume: 
Acaciu al Constantinopolului, Petru Mong al Alexandriei, care era de 
fapt anti-calcedonian, Petru Fullo, tot anti-calcedonian, care a luat locul 
Patriarhului ortodox Calandion al Antiohiei, iar la urmă şi de Patriarhul 
Martiriu al Ierusalimului. Apoi, Henotikonul trebuia semnat de toți 
episcopii din Răsărit, iar cei care refuzau erau depuşi. Cu toate aces- 
tea, prin semnăturile celor patru patriarhi, se considera că Henotikonul 
a fost acceptat în Biserica Răsăritului. Primul care s-a opus vehement 
Henotikonului şi la care apelaseră ierarhii ortodocşi alungați din Răsărit a 
fost Papa Simplicius (468-483), care â cerut în scris lui Acaciu să renunţe 
la Henotikon, dar acesta nu a răspuns, papa murind la scurt timp după 
aceasta. Urmașul lui Simplicius, Papa Felix al III-lea (483-492), a conti- 
nuat să-i susțină pe ierarhii răsăriteni ortodocşi, care fuseseră suspendați 
de monofiziții susținători ai Henotikonului. Cum Acaciu continua să 
susțină Henotikonul, făcând mari presiuni asupra episcopilor din Răsărit 
să accepte acest document, în anul 485, Papa Felix a întrerupt comuni- 
unea cu el şi astfel a luat naştere „schisma acachiană”, care s-a încheiat 
abia în anul 518, mult după moartea susținătorilor Henotikonului. Ceea 
ce reținem din aceste confruntări, dincolo de implicaţiile eretice ale lor, 
este faptul că cei patru patriarhi ai Răsăritului erau considerați reprezen- 
tativi pentru întreaga Biserică Răsăriteană. 

Din timpul domniei împăratului Justinian, odată cu instituționa- 
lizarea titlului de patriarh este confirmată şi structura pentarhiei, adică 
prioritatea acordată celor cinci scaune, care, prin jurisdicţiile lor, repre- 
zentau întreaga Biserică, în următoarea ordine: Roma, Constantinopol, 

Alexandria, Antiohia şi lerusalim. Prerogativele patriarhului în raport cu 
mitropoliţii subordonați erau asemănătoare cu drepturile mitropoliților 
față de episcopii sufragani lor. În afara acestora, patriarhul mai avea ur- 
mătoarele drepturi speciale: canonizarea sfinților; dreptul de stavropi- 
ghie, adică de a avea o mănăstire în dependenţa sa pe teritoriul altei 
eparhii; dreptul de a sfinți Sfântul Mir pentru întreg patriarhatul; dreptul 
de a fi pomenit la serviciul divin de către toţi ceilalți clerici subordonați; 
dreptul de a confirma și hirotoni pe mitropoliţii şi arhiepiscopii din 
jurisdicția sa. 


V.3.4. Practica sinodală în viața Bisericii 


Practica sinodală, adică aceea de convocare a unui sinod pentru a re- 
zolva fie unele probleme legate de apărarea dreptei învățături a Bisericii, 
de combatere a unor erezii şi schisme sau de rezolvare a unor probleme 
de disciplină din viaţa Bisericii, a apărut încă din a doua jumătate a se- 
colului al II-lea. Se cunosc astfel sinoade locale legate de erezia monta- 
nistă, de controversa pascală, de cea baptismală ş.a., astfel că sistemul 
sinodal apare bine definit şi instituţionalizat în Biserică pe parcursul se- 
colului al III-lea. Începând din timpul domniei împăratului Constantin 
cel Mare şi mai ales prin hotărârile Sinodului 1 Ecumenic, cunoaştem în 
istoria Bisericii următoarele tipuri de sinoade: 1. Sinodul mitropolitan, 
care este recomandat de canoanele Sinodului 1 Ecumenic (Canonul 5) 
şi care se organiza regulat la nivelul fiecărei mitropolii; 2. Sinodul ende- 

mic (endemoussa), numit uneori şi sinod local, al cărui specific era câ 
la acesta participau toți episcopii aflaţi întâmplător în orașul respectiv; 
cele mai multe sinoade endemice întâlnim la Constantinopol şi scopul 
acestora era acela de a lua atitudine față de unele chestiuni urgente; 3. 
În afara unor sinoade ordinare, se cunosc şi unele sinoade particulare 
sau extraordinare. Cele mai însemnate dintre acestea, care au dat ca- 
noane acceptate de întreaga Biserică, sunt următoarele: Sinodul de la 
Elvira, din anul 309, convocat de către Maxenţiu; Sinodul de la Ancyră, 
din 314-315; Sinodul de la Neocezareea din Pont, a cărui dată exactă 
nu se cunoaște, dar se consideră că s-a desfăşurat între anii 314-325; 

Sinodul din Antiohia Siriei, din 341; Sinodul din Sardica din anii 343- 
344; Sinodul din Laodiceea, din anii 360-375; Sinodul de la Gangra 
- Paflagonia, din anii 360-370; Sinodul de la Constantinopol din 394, 
convocat de Patriarhul Nectarie. Sinoade particulare au avut loc şi în 
Africa la: Hippo (393), Mileve (402) şi Cartagina. În Occident apare ti- 
tul de conciliu mixt, respectiv un sinod la care participau şi mireni nu 
numai clerici; 4. În sfârşit, tipul de sinod de cea mai mare autoritate 
pentru viața Bisericii a fost Sinodul Ecumenic, care, începând din seco- 
lul al IV-lea, a devenit o nouă instituţie a Bisericii şi care lua hotărâri 
dogmatice împotriva unor erezii şi disciplinare-canonice valabile, prin 
receptarea lor, pentru întreaga Biserică. 

În Biserica Ortodoxă se recunosc şapte Sinoade Ecumenice: Sinodul 
] Ecumenic de la Niceea (325), convocat de împăratul Constantin cel 
Mare; Sinodul al II-lea Ecumenic de la Constantinopol (381), convo- 
cat de împăratul Teodosie cel Mare; Sinodul al III-lea Ecumenic de la 
Efes (431), convocat de împăratul Teodosie al II-lea; Sinodul al IV-lea 
Ecumenic de la Calcedon (451), convocat de împăratul Marcian; 
Sinodul al V-lea Ecumenic de la Constantinopol (553), convocat de 
impăratul Justinian; Sinodul al VI-lea Ecumenic de la Constantinopol 
(680-681), convocat de împăratul Constantin al IV-lea, şi Sinodul al 
VII-lea Ecumenic de la Niceea (787), convocat de împărăteasa Irina. 
Fiecare dintre cele şapte Sinoade Ecumenice a adoptat câte o hotă- 
râre dogmatică (horos), iar cu excepţia Sinoadelor V și VI, toate cele- 
lalte Sinoade Ecumenice au adoptat câte un număr mai mic sau mai 
mare de canoane (canones). Cum Sinoadele V şi VI nu au dat canoane, 
impăratul Justinian al II-lea (685-695 şi 705-711) a convocat un sinod 
special în anul 691-692, care este socotit de unii cercetători o prelun- 
gire a Sinodului al VI-lea Ecumenic, dar în general este numit „Sinodul 
Quinisext”, adică al cinci-şaselea, sau Sinodul al II-lea Trulan, după sala 
in care a avut loc, la fel ca Sinodul al VI-lea Ecumenic. Acest sinod a 
completat opera canonică a Sinoadelor V şi VI Ecumenice şi a adoptat 
102 canoane, prin care au fost codificate multe hotărâri luate anterior la 
nivelul unor sinoade locale. Biserica Romei a continuat practica ţinerii 
de Sinoade Ecumenice sau generale şi pe parcursul mileniului al II-lea 

creştin, ultimul fiind al II-lea Conciliu de la Vatican (1962-1965), con. 
siderat în Apus ca cel de-al 21-lea Conciliu Ecumenic. Cu toate acestea, 
primele şapte Sinoade Ecumenice sunt recunoscute ca atare în întreaga 
creştinătate, cu excepția Bisericilor Vechi Orientale. Pentru Biserica 
Ortodoxă, hotărârile celor şapte Sinoade Ecumenice fac parte din Sfânta 
Tradiţie şi sunt deci normative pentru întreaga Biserică. 

V.4.1. Noţiuni generale 


Monahismul, de la cuvântul grecesc „monachos', care înseamnă 
singur sau solitar, este un curent de viață duhovnicească pe baza unor 
reguli, cu scopul atingerii unui grad cât mai înalt de desăvârşire, respec- 
tiv de apropiere de Dumnezeu. Viaţa monahală este socotită viața după 
„chipul îngeresc”, cu referire la țelul urmărit printr-o viaţă trupească în 
curăție, sărăcie de bunăvoie şi ascultare necondiționată. Monahul sau 
monahia sunt adesea numiţi, în limba română, călugăr sau călugăriță, 
după expresia grecească „kallogeron', care înseamnă „bătrân frumos. 
Monahismul sau mai exact viața ascetică de renunțare la deșertăciunea 
lumii şi de trăire în curăţie este o practică întâlnită mai întâi în unele 
tradiții religioase orientale, cu mult înainte de creştinism. Astfel, forme 
de viață spirituală prin practicarea ascezei şi a purificării se întâlnesc 
la adepţii lui Pitagora (580-495 î.Hr.), iar cele mai vechi forme de viaţă 
ascetică sunt cunoscute în hinduism, apoi în budism şi chiar în iudaism, 
prin exemplul unor profeți, cum a fost Sf. Ilie Tesviteanul. Însă cel mai 
des citat stil de viață ascetică din tradiţia Vechiului Testament este cel 
al esenienilor, ale căror urme au fost descoperite lângă Marea Moartă. 
Autorii iudei Filon al Alexandriei (25 î.Hr. - 45 d.Hr.) şi losif Flavius 
(37-100 d.Hr.) au descris comunităţile terapeuţilor şi ale esenienilor ca 
fiind înclinate spre o viață contemplativă, ascetică şi celibatară. După 
mărturiile primului (Apologia iudeilor 11, 14) şi ale celui de-al doilea 
(Războiul iudaic II, 8, 120-121), esenienii renunţau la căsătorie, pentru 
a putea trăi o abstinenţă desăvârşită. 

Ascetismul motivat religios apare astfel ca o tendință general umană, 
pornind de la dorința unor oameni de a răspunde chemării lor interi- 
oare, după o viață mai plină de sens. Cu toate acestea, monahismul nu a 
fost o teorie sau o practică transmisă de la o tradiţie religioasă la alta, ci 
mai curând expresia spontană a căutării desăvârşirii, exprimate atât de 

concret de tânărul bogat din Evanghelie: „Ce-mi mai lipseşte?” (cf. Matei 
19, 20) şi în această căutare se găsesc originile monahismului creştin. Pe 
de altă parte, modelul suprem al unui stil de viață ascetică a fost pentru 
creștini exemplul Mântuitorului lisus Hristos, Care, înainte de începutul 
activității Sale publice, S-a retras în pustie şi a postit timp de „patruzeci 
de zile şi patruzeci de nopţi; la urmă a flămânzit” (Matei 4, 1-2), precum 
şi prin faptul că Mântuitorul a dus pe pământ o viaţă curată. Sf. loan 
Botezătorul, care „avea îmbrăcămintea lui din păr de cămilă, şi cingătoa- 
re de piele imprejurul mijlocului, iar hrana era lăcuste şi miere sălbatică” 
(Matei 3, 4), a constituit, la rândul său, un alt model de viață ascetică 
pentru creştini. Originile monahismului creştin se regăsesc deci, pe de 
o parte, în dorința unor oameni de a trăi mai intens credinţa lor, trăire 
pentru care erau dispuşi să se supună unor restricţii; iar modelele vieţii 
monastice creştine se găsesc exclusiv în Sfânta Evanghelie, aşa cum do- 
vedesc toate sursele originii acestui stil de viață creştină. 

Pe de altă parte, monahismul creștin se bazează pe sfaturile evan- 
ghelice, care sunt recomandări de acţiune dincolo de poruncile divine, a 
căror împlinire este necesară pentru obținerea mântuirii. Un sfat evan- 
ghelic este răspunsul Mântuitorului către tânărul bogat, care afirmase 
că împlinise toate poruncile, dar simțea nevoia de mai mult şi atunci 
Mântuitorul i-a recomandat: „Dacă voieşti să fii desăvârşit, du-te, vinde 
averea ta, dă-o săracilor şi vei avea comoară în cer; după aceea, vino și 
urmează-Mi” (Matei 19, 21). Tot în acest sens, răspunzând unor între- 
bări legate de relaţia dintre soț şi soţie, pe care i le-au adresat creștinii din 
Corint, Sf. Apostol Pavel a recomandat: „Să nu vă lipsiţi unul de altul, 
decât cu bună învoială pentru un timp, ca să vă îndeletniciţi cu postul şi 
cu rugăciunea, şi iarăși să fiți impreună, ca să nu vă ispitească satana, din 
pricina neinfrânării voastre” (1 Corinteni 7, 5), dar în legătură cu această 
recomandare, Apostolul neamurilor precizează că spune aceasta „ca un 
sfat, nu ca o poruncă” (1 Corinteni 7, 6). Împlinirea poruncilor este ne- 
cesară pentru obținerea mântuirii, dar împlinirea opțională a sfaturilor 
evanghelice înseamnă perspectiva de atingere a unui grad mai înalt de 
desăvârşire, căci posibilităţile de desăvârşire a omului în Împărăţia lui 


Dumnezeu sunt nelimitate. 

Astfel, în Noul Testament, fecioria a fost recomandată creştinilor 
nu ca o condiţie pentru obținerea mântuirii, ci ca un stil de viață mai 
curată şi mai bineplăcută lui Dumnezeu, așa cum considera Apostolul 
Pavel „că, cel ce îşi mărită fecioara bine face; dar cel ce n-o mărită şi mai 
bine face” (1 Corinteni 7, 38). Pe aceeaşi linie, cei aleşi sunt prezentați în 
lerusalimul ceresc ca „feciorelnici” (Apocalipsa 14, 4). Pe aceste conside- 
rente, unii creştini au trăit încă de la început în curăţie, fie continuând să 
vietuiască în mijlocul oamenilor, fie ducând o viaţă retrasă. Pe parcursul 
primelor trei secole ale erei creştine, principiile ascetice au fost puse în 
practică până la extrem de unele curente eretice apărute printre creştini, 
cum au fost encratiții, care au apărut în părţile Siriei, în cea de-a doua 
jumătate a secolului al II-lea d.Hr. şi au dispărut un secol mai târziu. 
Adepții acestei grupări greşeau, deoarece susțineau, ca regulă de bază 
obligatorie a vieţii creştine, renunțarea la consumarea de carne, de vin şi 
la evitarea oricăror relaţii trupeşti dintre bărbaţi şi femei. O altă grupa- 
re eretică apărută în Biserică, tot în cea de-a doua jumătate a secolului 
al II-lea d.Hr., a fost cea a montaniștilor din Asia Mică, în Frigia, care, 
pornind de la convingerea că sfârşitul lumii era aproape, predicau o 
asceză foarte strictă, mai ales pentru montaniștii avansați. Promovată 
de astfel de curente eretice, indiferent care au fost adevăratele cauze ale 
apariţiei lor, practica ascezei trebuia definită în contextul vieţii creştine 
in general şi aceste precizări s-au făcut pe parcursul secolului al IV-lea, 
când monahismul a devenit o instituţie în Biserică. 


V.4.2. Sfântul Antonie cel Mare (251-356) 


Întemeietorul monahismului creştin este considerat Sf. Antonie cel 
Mare (251-356), fiul unor creştini, agricultori înstăriți, din satul Kome, 
in apropierea oraşului Herakleopolis, din Egipt. Când a ajuns la vârsta de 
20 de ani, tânărul Antonie, împreună cu singura sa soră, mai tânără, au 
rămas orfani de ambii părinți. În acea perioadă, Antonie a fost foarte im- 
presionat când a auzit la Biserică citindu-se îndemnul Mântuitorului că- 
tre tânărul bogat (Matei 19, 21). Tânărul Antonie a urmat întocmai acest 
indemn şi a împărţit averea sa săracilor, a încredinţat-o pe sora sa unei 

comunităţi de tecioare şi s-a retras mai întâi într-o colibă, nu departe de 
satul său, apoi într-o cameră mortuară, unde un prieten al său îi ducea 
mâncare. De acolo s-a retras la marginea pustiei, în ruinele unui castel, 
unde a trăit 20 de ani, iar acolo au început să-l caute tot mai mulți admi- 
ratori, care doreau să ducă acelaşi stil de viaţă ca el. Dorind să trăiască 
în liniște, Antonie s-a retras în anul 312 în pustia Arabiei, lângă Muntele 
Kolizim, unde a trăit în asceză până la sfârşitul vieţii sale, survenit la vâr- 
sta de 105 ani. Deşi a căutat să ducă o viaţă retrasă în linişte, Antonie a 
fost mereu căutat de oameni, care doreau să-i fie discipoli, astfel el a de- 
venit modelul de monah singuratic (eremit sau anahoret) şi întemeietorul 
acestui tip de viață ascetică creştină. O perioadă de timp nu se cunoştea 
unde se afla mormântul său, dar a fost descoperit în anul 561, iar moaștele 
lui au fost duse mai întâi la Alexandria, apoi la Constantinopol, iar mai 
târziu au ajuns în Franţa, unde au fost descoperite recent (C. Pătuleanu). 

De la Sf. Antonie cel Mare au rămas în total douăzeci de scrisori, 
dar viața şi ideile sale au fost făcute cunoscute de Sf. Atanasie cel Mare 
(295-373), prin scrierea sa Viaţa Cuviosului Părintelui nostru Antonie, 
scrisă în limba greacă, la scurtă vreme după trecerea la cele veşnice a ma- 
relui anahoret şi adresată monahilor din Occident. În anul 373, această 
lucrare a fost tradusă în limba latină de Evagrie al Antiohiei, cu titlul 
Vita Antonii, ajungând să aibă o influenţă foarte mare asupra răspândirii 
monahismului atât în Răsărit, cât şi în Apus. Această scriere cuprinde 
93 de capitole, unele relativ scurte, şi în acestea sunt prezentate viaţa, 
faptele şi învățătura Sfântului Antonie, despre care autorul ei scrie că 0 
dovadă a virtuţii şi a sufletului iubitor de Dumnezeu al acestui anahoret 
erau „vestea despre el răspândită pretutindeni şi faptul că toţi se minu- 
nau de el, fiind dorit chiar şi de cei ce nu-l văzuseră. Era cunoscut nu 
prin scrieri, nici pentru înțelepciunea cea din afară (laică), nici pentru 
vreo măiestrie oarecare, ci numai pentru evlavia lui” (Viaţa Cuviosului 
Părintelui nostru Antonie, XCII). Se cuvine subliniat şi faptul că Sfântul 
Atanasie vedea în viaţa Sfântului Antonie un exemplu de viață creştină, 
care putea fi folosit ca model nu doar pentru monahi şi monahii, ci chiar 
şi pentru păgâni, căci el se adresa destinatarilor săi cu îndemnul de a citi 
cele prezentate în acea carte, dacă va fi nevoie, 

„şi păgânilor, ca şi aceştia să cunoască şi astfel nu numai că 
Domnul nostru lisus Hristos este Dumnezeu şi Fiul lui Dumnezeu, 
ci că şi creştinii care îi slujesc din inimă şi cred în EI în chip drept, îi 
dovedesc şi pe draci, pe care păgânii îi socotesc zei, că nu sunt zei; ba 
ii și calcă în picioare şi îi alungă, ca pe unii ce amăgesc şi strică pe oa- 
meni, în Hristos lisus Domnul nostru, Căruia fie slava în vecii vecilor. 
Amin!” (Viața Cuviosului Părintelui nostru Antonie, XCIII). 


V.4.3. Sfântul Pahomie cel Mare (cca 292-346) 


Contemporan cu Sf. Antonie cel Mare a fost Sf. Pahomie cel Mare, 
care s-a născut cu puțin înainte de sfârşitul secolului al III-lea (intre 
anii 292-298) în satul Esna, din Egiptul de Sus. Părinţii lui Pahomie 
erau păgâni, el intrând în contact cu credinţa creştină când a devenit 
soldat în armata lui Constantin cel Mare. Fiind impresionat de felul în 
care se comportau soldaţii creştini față de recruţii care de obicei erau 
tratați foarte dur, acesta s-a botezat. În jurul anului 315, Pahomie a de- 
venit discipolul unui eremit foarte strict, Palamon, cu ajutorul căruia a 
inființat — zece ani mai târziu, deci în 325 — o comunitate de monahi la 
Tabennisi, lângă Theba, aceasta devenind prima mănăstire din istoria 
Bisericii. Comunitatea înfiinţată de Pahomie era un koinobion, ceea ce 
inseamnă în limba greacă „viaţă de obşte” sau „în comun, prin aceasta 
fiind puse bazele monahismului cenobitic, deosebit de cel eremitic înte- 
meiat de Sfântul Antonie, prin aceea că, în tradiţia lui Pahomie, monahii 
trăiau în comunitate. 

Unul dintre motivele care l-au determinat pe Pahomie să înființeze 
comunități de monahi a fost faptul că el a văzut mulți eremiți care au 
eșuat în pustie, căci, fiind singuri, nu au făcut față încercărilor, de aceea 
ideea lui Pahomie a fost că, trăind în comunitate, monahii se pot sprijini 
unii pe alţii. Între regulile fixate de Pahomie, care putea fi foarte aspru cu 
cei neascultători, era respectarea spaţiului comun, purtarea unei unifor- 
me de către toți, disciplină aspră şi ascultare față de superior. Programul 
zilnic al monahilor era alternanța dintre rugăciune și lucru manual, 
care a devenit mai târziu principiul fundamental al monahismului, prin 


formula ora et labora („roagă-te şi munceşte”), iar mesele comune erau 
servite la ore fixe. În comunitățile pahomiene a fost evidenţiată, de la 
inceput, grija tață de cei bolnavi şi de cei bătrâni, ceea ce a impresionat 
pe mulți. O soră a lui Pahomie, Maria, s-a dus la mănăstire să-l vadă 
pe fratele său, dar el nu a primit-o şi i-a poruncit să intre în mănăsti- 
re, după care monahii de la Tabennisi i-au construit o chilie pe malul 
Nilului şi, la scurt timp, ei i s-au alăturat alte tinere femei, fiind astfel 
inființată prima mănăstire de femei sub inspiraţia Sfântului Pahomie. 
Sfântul Pahomie a murit în anul 346, în urma unei grele suferințe, im- 
bolnăvindu-se de ciumă. 


V.4.4. Sfântul Vasile cel Mare (330-379) 


Monahismul, sub ambele forme, s-a răspândit rapid din Egipt în 
Palestina, Siria şi Asia Mică, dar și în Occident. De stilul vieţii îngereşti 
au fost atraşi şi unii dintre marii teologi şi ierarhi ai Bisericii din seco- 
lul al IV-lea, printre care s-a numărat şi Sf. Vasile cel Mare (330-379), 
care de tânăr s-a interesat de viața monahală, călătorind în Egipt şi în 
Palestina, iar în anul 355 înființând o mănăstire lângă Capadocia. Pe 
baza experienţei acumulate, Sf. Vasile cel Mare a scris o grupă de Reguli 
Mari, în total 55 la număr, apoi o grupă de Reguli Mici, în total 313, 
multe dintre ele fiind răspunsuri la întrebările puse autorului de mo- 
nahi. Regulile Mari constituie principii generale privind viața monahală, 
iar Regulile Mici sunt sfaturi concrete bogate în învățături. Sf. Vasile cel 
Mare a fost adeptul neclintit al vieţii monahale cenobitice, iar prin scri- 
erile sale, el a contribuit în mod decisiv la organizarea monahismului în 
contextul general al vieţii Bisericii, autorul scoțând în evidenţă caracte- 
rul eclesial şi comunitar al monahismului. 


V.4.5. Statutul monahismului 
După un secol de la apariţia sa, monahismul s-a dezvoltat atât de 
mult încât a fost necesară clarificarea statutului monahilor în cadrul 


Bisericii în general, acest lucru fiind făcut la Sinodul al IV-lea Ecumenic 

(Calcedon, 451), printr-o serie de canoane. În primul rând, prin 
Canonul 4, acest sinod a stabilit că fiecare mănăstire trebuie să fie supu- 
să jurisdicției episcopului în raza căruia se află, iar toți călugării să fie 
supuși ascultării față de episcopul de care depind şi obligaţi să rămână în 
mănăstirea unde au fost închinoviaţi. Canonul 3 interzice desfășurarea 
unei activități lumeşti de către călugări, iar Canonul 6 interzice încor- 
porarea călugărilor în armată, precum şi exercitarea de către aceștia a 
unei funcţii publice. În sfârşit, Canonul 24 interzice transformarea unei 
mănăstiri într-un lăcaş civil. Împăratul Justinian 1 (527-565) a preci- 
zat, prin deciziile sale, alte aspecte ale vieții monahale, completate mai 
apoi prin unele canoane ale Sinodului Quinisext (691-692), cum a fost 
fixarea unei perioade de noviciat de trei ani pentru candidații la viața 
de anahoret (Canonul 41). Încă din perioada Sinoadelor Ecumenice, 
episcopii numeau un reprezentant al lor, cu titlul de exarh (exarchos), 
care avea sarcina de a inspecta şi coordona activitatea mănăstirilor din 
eparhia respectivă, unul dintre primii exarhi cunoscuți fiind Marcian, se 
pare în grad de horepiscop, pe vremea păstoririi Patriarhului Salustiu al 
lerusalimului (486-494). 

Termenul general prin care era desemnat spațiul în care trăia și îşi 
desfăşura activitatea o comunitate monastică era în limba greacă cel de 
moni sau monastirion, dar după stilul de viață al monahilor, mănăsti- 
rile se împărțeau în două grupe: mănăstiri numite koinobion, ceea ce 
inseamnă „viaţă în comun” și care erau mănăstirile de tradiție paho- 
miană, în care monahii sau monabhiile aveau toate în comun, și lavrele, 
care la început constituiau un conglomerat de locuinţe de diferite ti- 
puri, în care trăiau monahii o viață de anahoreţi, după modelul anto- 
nian, dar aveau în comun unele activități, mai ales de ordin liturgic, şi 
stăteau toți sub ascultarea unui stareţ. Cele mai cunoscute lavre au fost 
la inceput cele înființate în Palestina de Sfântul Eftimie (4473) şi Sfântul 
Sava (4532). Ulterior, lăcașurile în care locuiau doi sau trei călugări, sub 
coordonarea spirituală a unuia dintre ei, se numeau chilii (Kellion), iar 
mai târziu cele în care locuia câte un singur monah se numeau colibe 
(kaliva). Combinarea celor două forme de viață monastică în unele mă- 
năstiri în care existau mici comunități de călugări care duceau o viață 

anahoretică, dar aveau unele activităţi comune cu toți ceilalți s-a numit 
mai târziu stilul de viaţă monastică idioritmică. Regulile de organizare a 
vieții monahale stabilite de unii ctitori, printre care s-au numărat chiar 
unii împărați bizantini, erau stabilite printr-un Tipikon, cum a fost cel 
publicat de împăratul loan Tzimiskes (969-976) în anul 970, pentru mo- 
nahismul atonit. 

Monahismul ortodox s-a răspândit din lumea bizantină la toate po- 
poarele ortodoxe și s-a bazat în principiu pe regulile comune stabilite 
in perioada Sinoadelor Ecumenice, mănăstirile rămânând în jurisdicția 
episcopului locului, cu excepția mănăstirilor stavropighii, care erau 
scoase de sub jurisdicția episcopului locului şi, la inceput, puse sub 
jurisdicţia patriarhului ecumenic. În tradiţia monahismului ortodox, au 
apărut, încă din perioada Sinoadelor Ecumenice, unele forme de viaţă 
monahală extremă, cum a fost cea a stiliților, adică a călugărilor care 
trăiau în vârful unei coloane sau al unui stâlp anii de zile [Sf. Simion 
Stilitul (4459), Sf. Simion Stilitul cel Tânăr de pe Muntele Minunat, 
lângă Antiohia (596), precum și Sf. Daniel Stâlpnicul de la Anaplus, 
lângă Bosfor (+494)]. O altă practică monastică specifică tradiţiei bi- 
zantine a fost cea a achimiţilor sau a „monahilor neadormiţi”, de origi- 
ne din Mesopotamia, aşezaţi la Constantinopol în anul 465, care, fiind 
împărțiți în mai multe grupe, se succedau unii pe alții şi se rugau fără 


incetare, zi şi noapte. 
V.4.6. Monahismul apusean 


Din Răsărit, monahismul a pătruns în Apus, mai întâi prin Sf. 
Atanasie al Alexandriei, atât prin scrierea sa Vita Antonii, cât şi în mod 
direct, pe parcursul anilor de exil petrecuţi de acest mare ierarh, în 
mai multe rânduri, în Occident. Prin scrierile lor, au contribuit la or- 
ganizarea monahismului apusean şi cei doi Sfinţi Părinţi originari din 
Sciţia Mică, Dobrogea de mai târziu, adică Sf. loan Casian (360-435) şi 
Sf. Dionisie Exiguul sau cel Smerit (470-544), acesta din urmă fiind şi 
creatorul cronologiei creştine, adică al sistemului de numărare a anilor 
de la naşterea Mântuitorului lisus Hristos. Cu toate acestea, părintele 

monahismului apusean este socotit Sf. Benedict de Nursia (480-547), 
prin regulile după care a organizat, începând din anul 530, ctitoria sa 
de pe Monte Cassino, în Italia. Aceste reguli, cunoscute sub numele de 
Regula Benedicti, sunt prevăzute cu un prolog şi sistematizate în 73 de 
capitole, care, din ordinul împăratului Carol cel Mare (768-814) și prin 
hotărâri sinodale, au fost generalizate în tot Apusul şi au devenit baza 
de organizare a monahismului occidental, respectiv a monahismului de 
tip benedictin. Cu timpul, regulile benedictine au fost considerate insu- 
ficiente, mai ales prin faptul că mănăstirile benedictine au devenit prea 
dependente de puterea politică, de aceea, începând din secolul al X-lea, 
au apărut în Apus o serie de ordine monahale numite reformatoare, în- 
trucât şi-au propus reformarea sau înnoirea monahismului de tradiţie 
benedictină. Între ordinele monahale reformatoare amintim ordinul 
clunian, înființat în anul 910, la Cluny, în Burgundia, Franţa, ordin care 
s-a declarat independent de puterea politică și a fost pus sub autori- 
tatea directă a papei de la Roma. Un al doilea ordin reformator a fost 
cel al cistercienilor, după numele mănăstirii Cistercium, astăzi Citeaux, 
în Franța, înființat în anul 1098. Acest ordin aplica regulile benedicti- 
ne cu mai multă strictețe decât cel de la Cluny şi s-a răspândit în tot 
Occidentul, iar în Răsărit a ajuns până la Cârța, în Transilvania, care a 
fost cea mai estică mănăstire cisterciană din Evul Mediu. 

Paralel cu ordinele monahale reformatoare, au apărut în tradiția 
latină şi unele ordine monahale cavalerești, dintre care amintim: ordinul 
templierilor, înfiinţat în anul 1118 la Ierusalim, pe locul fostului tem- 
plu iudaic; apoi ordinul ioaniților sau ordinul de la Malta, cunoscut şi 
sub numele de ordinul ospitalierilor, căci se îngrijeau de cei bolnavi la 
lerusalim, fiind recunoscut de Papa Pascal al II-lea, în anul 1113. Între 
ordinele monahale cavalerești amintim şi ordinul feutonilor sau ordi- 
nul cavalerilor germani, înfiinţat tot la Ierusalim, în anul 1190. Aceste 
ordine, ai căror membri erau călugări şi militari, au luat ființă după ocu- 
parea Locurilor Sfinte de către cruciați şi aveau scopul să apere pelerinii 
occidentali care vizitau acele locuri. 

O a treia categorie de ordine monahale apărute în Apus au fost or- 
dinele monahale cerșetoare, dintre care amintim: ordinul franciscanilor 

(înfiinţat de Francisc de Assisi și recunoscut în anul 1215); al dominica- 
nilor sau al predicatorilor (înființat de Dominic Guzman şi recunoscut 
în anul 1216); al clariselor (înfiinţat de Francisc de Assisi şi de Clara de 
Assisi în anul 1215) şi al carmeliților, înființat pe Muntele Carmel, din 
Țara Sfântă, în anul 1150, din care s-a născut ordinul carmelitelor, în 
secolul al XV-lea. În Apus au apărut mai târziu multe alte ordine mona- 
hale, atât pentru călugări, cât şi pentru călugăriţe. 

Monahismul s-a răspândit şi în cadrul Bisericilor Vechi Orientale, iar 
mai târziu au apărut forme de viaţă ascetică chiar şi în sântul confesiuni- 
lor creştine născute din Reforma Protestantă. Astfel, monahismul creștin 
a contribuit atât la răspândirea şi afirmarea vieţii spirituale, cât şi la dez- 
voltarea culturii popoarelor în sânul cărora acesta și-a desfăşurat acti- 
vitatea, in special prin traducerea, multiplicarea şi răspândirea de texte 
religioase în limbile acelora în mijlocul cărora şi-a desfăşurat activitatea. 

V.5. Statutul episcopului Romei până în secolul al VI-lea" 
V.5.1. Statutul episcopului Romei în primele trei secole 


Pe parcursul primelor trei secole ale erei creştine nu vorbea ni- 
meni despre vreo subordonare sau superioritate a episcopilor, căci toți 
erau egali, unitatea Bisericii păstrându-se prin unitatea episcopatului. 
Aceasta se exprima prin faptul că hirotonirea unui nou episcop se făcea 
de către episcopii învecinaţi. Canonul 4 al Sinodului 1 de la Niceea (325), 
preluând un obicei mai vechi, prevedea ca, la hirotonirea unui episcop, 
să fie prezenţi cel puţin trei episcopi. Episcopul hirotonit făcea apoi cu- 
noscută noua sa demnitate celorlalți episcopi colegi, printr-o scrisoare 
oficială. Episcopii îşi trimiteau astfel de scrisori şi cu alte ocazii. Aceste 


" Capitol elaborat de Pr. prof. dr. loan-Vasile Leb. 

scrisori (epistula episcopalis) constituiau expresia responsabilităţi ecu- 
menice și a unităţii bisericeşti. Sf. Ciprian al Cartaginei (Epistola 19,2) 
spune că, încă de la sfârşitul secolului al II-lea, episcopii unei provincii 
sau dieceze se întruneau în adunări (ovvoSoc, concilium), pentru a dis- 
cuta probleme care priveau întreaga Biserică. În situații deosebite, cum 
a fost apariția montanismului, disputa privind data Paştilor sau proble- 
ma celor căzuți de la credință (lapsi) în timpul persecuțiilor, s-a impus 
intrunirea unor astfel de sinoade care, având ca principiu egalitatea 
episcopilor, au devenit o instituție pentru menţinerea unității Bisericii. 
Întrucât fiecare episcop era un urmaş al Apostolilor, episcopii erau egali, 
fiecare având responsabilitatea de a păstra dreapta credinţă în propria sa 
jurisdicție şi participând la sinoade, alături de ceilalți episcopi, când era 
vorba de probleme care necesitau consultarea mai multor episcopi. 

Se ştie că, până în secolul al IV-lea, în Biserica Romei, cei mai mulți 
episcopi au fost greci, iar limba în care se slujea era greaca. Totuși, da- 
torită faptului că, în Apus, Roma a fost singura comunitate întemeiată 
de câtre Apostoli şi că aici era capitala Imperiului, Biserica Romană s-a 
bucurat, de timpuriu, de o consideraţie deosebită din partea celorlalte 
Biserici, fără a avea drepturi jurisdicționale mai mari decât acestea. De 
pildă, în jurul anului 200, scriitorul Tertulian îndemna pe cel care voia 
să se convingă de păstrarea neschimbată a credinţei creştine să consulte 
Bisericile Apostolice: 


„De eşti mai aproape de Grecia, ai la îndemână Corintul, de nu ești 
departe de Macedonia, ai metropolele din Filippi ori din Tesalonic; dacă 
vrei să treci în Asia Mică, ai Efesul, iar dacă te apropii de Italia, ai Roma, 
ai cărei păstori au păstrat aceeași credință cu toţi ceilalți episcopi de pe pă- 
mânt”. Cam același lucru îl spuneau, aproximativ în aceeaşi perioadă, Sfinții 
Irineu de Lyon (+202) şi Ciprian al Cartaginei (4258). „Din întreaga putere 
de conducere, fiecare episcop deţine o parte”, spunea Sfântul Ciprian, „dar 
numai în solidaritate cu Biserica universală” (De unitate Ecclesiae 5). 


La sfârşitul secolului I, episcopul Clement al Romei îi îndemna pe 
corinteni „să se supună presbiterilor” pentru ca, după anii 220, să se 

vorbească despre episcopus episcoporum, ale cărui intervenţii în contro- 
versa pascală sau a botezului ereticilor luase aproape un ton poruncitor. 
Sfântul Ciprian numea ieşirile episcopului Romei drept „neomenoase, 
„temerare”, „necuviincioase, „nebune'. Pe măsură ce timpul trecea, au- 
toritatea şi prestigiul episcopului Romei creșteau, sprijinite pe tradiţia că 
Biserica Romei a fost înființată de Sf. Apostol Petru și că acesta a fost şi 
episcopul ei timp de 25 de ani. Numai că, între Apostoli, Petru nu a avut 
niciun primat, decât acela al vârstei, iar atât el, cât şi Pavel au murit la 
Roma, iar comunitatea creştină de la Roma exista încă înainte de sosirea 
celor doi Apostoli acolo. 

La creşterea puterii episcopilor Romei au contribuit mult și imensele 
averi de care dispuneau aceştia, proprietăți primite de la diferiți împărați 
şi nobili romani, sub formă de danii sau legate etc., aşa încât „Scaunul 
apostolic” ajunsese, din punct de vedere material, să fie invidiat chiar de 
păgâni. De exemplu, un înalt magistrat păgân din a doua jumătate a se- 
colului al IV-lea, gândindu-se probabil la veniturile mari ale „urmașilor 
lui Petru”, spunea: „Faceţi-mă episcopul Romei şi mă fac îndată creştin. 
Averile scaunului roman au fost puse şi ele în legătură cu Sf. Apostol 
Petru, în cinstea şi memoria căruia au fost donate, dându-li-se numele 
de „moștenirea Sfântului Petru” sau patrimonium Sancti Petri. 


V.5.2. Reglementarea statutului Romei în cadru sinodal 


Biserica Romei şi locul ei între celelalte scaune episcopale sunt 
menționate de către canoanele a patru dintre cele cinci sinoade ţinute 
până în secolul al V-lea, şi anume cele de la Elvira (314), Niceea (325), 
Sardica (343), Constantinopol (381) şi Calcedon (451). Canonul 58 al 
Sinodului de la Elvira face doar o aluzie la cinstirea de care se bucurau 
in Spania episcopii Bisericilor mai vechi şi nu poate fi invocat pentru 
susținerea primatului papal (Meyendorfi, pp. 463-464). Papa Silvestru 
nu participase la Sinodul de la Elvira, din motive nu îndeajuns de cla- 
re (Speigl, pp. 43-44). Pentru toate aceste sinoade se impunea însă ca 
principiu general acela că niciun sinod nu instituie primatul episcopu- 
lui Romei, chiar dacă acesta se bucura din partea tuturor de o cinstire 

deosebită, considerat fiind ca unul dintre egali. Expresia Canonului 28 
de la Calcedon, care spune că „Părinţii au recunoscut unele privilegii 
Romei Vechi”, nu se poate referi la niciun sinod precis, ci la ansamblul 
tradiției pre-niceene, care recunoștea Bisericii de la Roma o poziţie deo- 
sebită în sânul lumii creştine. În principiu, toate hotărârile sinoadelor au 
anut să păzească moştenirea pre-niceeană, dându-i, în parte, un cadru 
juridic. Este limpede că sinoadele primelor cinci secole creștine nu au 
crez! un sistem exhaustiv care să tindă a se referi la totalitatea cazurilor 
care s-ar î ivit in relaţiile dintre membrii Bisericii. Aceste sinoade au 
zvut în vedere următoarele lucruri: 1. să fixeze anumite principii foarte 
generala, care să cuprindă elementele esenţiale ale structurii bisericești, 
ele însele fiind determinate de harul Sfântului Duh, şi nu prin hotărâri 
ale sinoadelor; 2. să reglementeze unele cazuri particulare care au pus 
în pericol această structură; 3. să adapteze principiile acestei structuri la 
circumstanţele noi pe care viața Bisericii le-a cunoscut după Constantin 
cel Mare (Meyendorfi, p. 464). 

Cel dintâi care trebuie menţionat în acest context este Canonul 6 al 
Sinodului | Ecumenic de la Niceea (325), care spune următoarele: 


„Să fie în vigoare vechile obiceiuri, cele din Egipt şi din Libia și 
din Pentapole, încât episcopul din Alexandria să aibă stăpânirea tutu- 
ror acestor [ţinuturi], fiindcă există acelaşi obicei şi pentru episcopul 
Romei. Dar, de asemenea, şi în ceea ce priveşte Antiohia şi în celelalte 
eparhii, să le fie păstrate Bisericilor privilegiile”. 


Trebuie remarcat faptul că aici nu este vorba de o putere juridică, ci 
de o autoritate morală, lucru confirmat de termenul presbeia, menţionat 
în fraza generalizatoare că, la fel, şi la „Antiohia şi în toate celelalte pro- 
vincii trebuie păstrate prerogativele (ta presbeia) Bisericilor”. Anumite 
scaune episcopale, cum au fost cele de la Roma, Alexandria, Antiohia şi 
altele, dețineau la începutul secolului al IV-lea privilegiile de vechime, 
apostolicitate şi de autoritate, pe care Sinodul I Ecumenic înţelegea să 
le respecte. Sinodul făcea acest lucru, transformând aceste atribute in 
putere juridică şi admițând astfel ca aceste presbeia — prerogative, care 

erau vechi — să se poată materializa în exousia (putere), care consta, în 
esenţă, în faptul de a-i hirotoni pe episcopii care-şi aveau sediul într-un 
ansamblu de provincii civile. Canonul 6 menţionează în mod expres trei 
Biserici care posedau această presbeia: Roma, Alexandria și Antiohia. 
Episcopul Romei, datorită multiplelor titluri care evidențiau Biserica sa 
in sânul creştinătăţii, ocupa, aşadar, primul loc în cadrul episcopatului 
universal, însă autoritatea sa nu implica nici putere juridică, nici infa- 
ilibilitate în materie de doctrină. Sinoadele din secolele următoare au 
conferit acestui primat de prestigiu şi de autoritate un statut canonic. 
Mutarea reşedinței imperiului la Constantinopol, la 11 mai 330, a 
contribuit şi ea la creşterea puterii papale, episcopul Romei devenind 
persoana cea mai însemnată din vechea capitală imperială. Controversele 
bisericeşti au generat şi ele întărirea prestigiului și autorității „scaunu- 
lui apostolic”, întrucât reprezentanţii diferitelor partide contrare din 
Răsărit s-au adresat Bisericii de la Roma ca unui arbitru. Așa se face 
că, în decursul secolului al IV-lea, s-a desfăşurat cel de-al doilea sinod 
ale cărui hotărâri sunt invocate în sprijinul primatului papal — Sinodul 
de la Sardica (343) — dar la care au fost prezenți aproape numai epi- 
scopi din Apus. Dacă Sinodul de la Niceea (325) a avut în vedere doar 
probleme generale, deciziile Sinodului de la Sardica sunt mai clare în 
privința textului şi încadrării istorice. Ele au fost prilejuite de depunerea 
de către o parte a episcopatului răsăritean - subordonat lui Eusebiu de 
Nicomidia — a trei episcopi — Atanasie al Alexandriei, Marcel de Ancyra 
și Asclepios de Gaza — precum și de refuzul episcopilor răsăriteni de 
a revizui sentinţa pe care o pronunţaseră, în ciuda solicitării exprese a 
episcopului Iuliu I al Romei (337-352), care cerea Bisericilor din partea 
orientală a imperiului să trimită o delegaţie la Roma, unde să fie cerce- 
tată corectitudinea deciziilor luate în privinţa celor trei episcopi depuși. 
Prin Canonul 3, sinodalii de la Sardica au hotărât ca un episcop de- 
pus de un sinod, dacă socoteşte că depunerea sa a fost ilegală, să poată 
apela la episcopul Romei. Acesta trebuia să decidă dacă hotărârile in 
cauză necesitau sau nu revizuirea proceselor de depunere a episcopi- 
lor, dar nu putea să judece el însuşi acele cazuri, ca o instanţă de apel. 
Episcopul Romei putea casa judecata luată, dacă o considera incorectă 

şi, dacă dorea, işi putea trimite legaţii pentru a participa la judecarea 
apelului înaintat unui alt tribunal, compus din episcopii vecini ai pro- 
vinzi în care se atla respectivul conflict. Prin urmare, episcopul ro- 
man nu avea dreptul de a casa cea de-a doua judecată. Sinodul de la 
Sercica na a fost acceptat de către Biserica din Răsărit, însă hotărârile 
sale au îost aplicate in Apus, constituind până astăzi una dintre hotărâ 

rile sinodale invocate în sprijinul primatului papal. Deşi acest drept a 
îost acordat exclusiv ale a SI Il al Roastiei, trei decenii mai târziu, 


lor şi i incaltat din 4 aer său pe steel Damasus 1 (366-384), 
care, având la îndemână așa-zisul Decretum Gelasianum, a continuat 
drumul inaugurat de episcopii Victor (189-198) şi Ștefan 1 (254-257), 
bazându-și primatul papal pe succesiunea scaunului Sfântului Petru. 
După numai câţiva ani, Sinodul al II-lea Ecumenic (381) a hotărât, 
prin Canonul 3, că „episcopul Constantinopolului deține privilegiile de 
onoare imediat după episcopul Romei, datorită faptului că această (ceta- 
te) este noua Romă”. Așadar, hotărârea avea în vedere o motivaţie politică, 
nu teologică, şi anume faptul că cetatea de pe Bosfor devenise noua capita- 
lă imperială. Canonul citat nu conferă nicio putere juridică excepţională 
episcopului Constantinopolului, rămânând în cadrele Canonului 7 de la 
Niceea (325), păstrând întâietatea de onoare a vechii Rome, dar punând 
noua capitală înaintea Alexandriei şi Antiohiei. Împotriva acestui canon 
s-a ridicat Sinodul roman din anul 382, condus de episcopul Damasus, 
care argumenta primatul roman prin cuvintele Mântuitorului: „Iu eşti 
Petru şi pe această piatră voi zidi Biserica Mea” (Matei 16, 18). Graţie 
acestei mărturisiri de credință, conciliul roman din anul 382 a deve- 
nit una dintre pietrele de hotar în istoria dezvoltării monarhiei papale. 
Damasus I, în orgoliul său de a fi „urmaşul Sfântului Petru”, a fost cel din- 
tâi episcop roman care a numit scaunul de pe Tibru Sedes apostolica. De 
la Damasus, această titulatură a devenit o formulă consacrată pentru toți 
episcopii de la Roma. Urmașul lui Damasus, Siriciu (384-399), a inau- 
gurat apoi un anumit stil de cancelarie, care avea forma constituţiilor 
imperiale (decretaliile), folosind un limbaj preponderent juridic, cu ur- 
mări importante pentru dezvoltarea ulterioară a terminologiei teologice 

occidentale (J. Speigl, p. 49). Siriciu vedea în scaunul roman moştenit de 
la Petru originea episcopatului şi a apostolatului. 


V.5.3. Monarhia papală 


Episcopul Inocenţiu 1 (402-417), al doilea urmaş al lui Siriciu, a dez- 
voltat ideea „monarhiei papale”, considerând că numai episcopului din 
Cetatea Eternă i se cuvine cinstirea, el fiind capul întregii Biserici și izvo- 
rul (fons) dreptei propovăduiri a învățăturii şi disciplinei bisericești. EI 
și-a impus primatul de jurisdicție şi în Răsărit, încredințând episcopului 
Rufus din Tesalonic grija duhovnicească peste provinciile bisericeşti din 
Ahaia, Tesalia, Epir, Creta, Dacia, Moesia, Dardania şi Praevalitana, care, 
in majoritatea lor, din vechime, făcuseră parte din teritoriul bisericesc 
grecesc. Inocenţiu I a cerut, de asemenea, ca în privinţa tuturor contro- 
verselor de credință, născute chiar în cele mai îndepărtate colțuri ale 
lumii, ultimul cuvânt să-l aibă „locţiitorul Apostolului Petru”, respectiv 
titularul Scaunului de la Roma. Inocenţiu I a continuat şi centralizarea 
Bisericii Apusene, dispunând ca toate chestiunile mai importante, după 
ce au fost soluționate de sinoadele episcopale respective, să fie trimise 
spre aprobare la Roma. 

La rândul său, Bonifaciu 1 (418-422) a accentuat şi el pretenţiile 
primaţiale ale papilor. Cu ajutorul împăratului Honorius (395-423), el 
l-a imputernicit pe mitropolitul de la Tesalonic să supravegheze şi să 
controleze, în calitatea de mandatar al episcopului roman, pe toți cle- 
ricii acelui întins ţinut bisericesc, legând astfel şi mai strâns vicariatul 
de la Tesalonic de scaunul apostolic de la Roma. Cu ocazia Sinodului 
al III-lea Ecumenic (Efes, 431), împuternicitul şi trimisul episcopului 
Celestin 1 (422-432), presbiterul Filip, în cuvântarea rostită cu aceas- 
tă ocazie, a repetat pretenţiile episcopului roman, accentuând ideea că 
Apostolul Petru, căpetenia colegiului „celor Doisprezece”, până in zilele 
noastre trăieşte şi glăsuieşte prin urmaşii săi de la Roma şi că Celestin 
este urmaşul şi locţiitorul său. 

Rapida dezvoltare pe care a luat-o episcopatul roman într-un timp 
relativ scurt de 74 ani, de la Damasus | până la Sixtus al IV-lea (471-484), 

şi-a atins apogeul în zilele lui Leon I (440-461), supranumit „cel Mare” 
Leon ], care a fost spiritul diriguitor al Bisericii Romane în timpul pon- 
tificatului lui Celestin I şi Sixtus al III-lea, a formulat cu claritate ideea 
monarhiei papale. După concepţia sa, „primatul” Apostolului Petru nu 
este unul ideal, ci unul real, un adevărat primat de jurisdicție, deci şi un 
episcopat universal. Fiecare problemă mai însemnată, aşa-numita cau- 
sa major, trebuia supusă spre soluţionare Scaunului apostolic, fiindcă 
ceilalți episcopi şi mitropoliți aveau doar menirea de a îndeplini numai 
o parte (in partem solicitudinis) a atribuțiilor urmaşului lui Petru, nu 
intreaga lui putere. Plenitudo potestatis, acel termen grandios, care de-a 
lungul secolelor a fost de nenumărate ori rostit de papi şi, în cele din 
urmă, prin Conciliul 1 de la Vatican (1870) a căpătat putere de dogmă, 
a fost mai întâi opera Papei Leon cel Mare, care a ştiut, mai bine decât 
inaintașii săi, să scoată în evidenţă pretenţiile primatului jurisdicțional 
şi ale unui episcop universal. 

Formularea pretenţiei papale de plenitudo potestatis, în legătură cu 
doctrina romană privind drepturile care îi revin „urmașului lui Petru” 
a fost infirmată însă de poziţia luată de Biserica Răsăritului față de pro- 
blema papală, prin Canonul 28 al Sinodului al IV-lea Ecumenic din 
Calcedon (451), care a reglementat raportul ierarhic dintre Biserici, va- 
labil până astăzi, recunoscând episcopului de la Constantinopol același 
rang de onoare ca şi celui de la Roma. 


„Căci şi Părinţii au conferit, în mod corespunzător, privilegiile 
pentru tronul Vechii Rome, prin faptul că acea cetate era imperială. 
Și, fiind îndemnați de acelaşi scop, cei o sută cincizeci de episcopi prea 
iubitori de Dumnezeu au atribuit preasfântului tron al Noii Rome pri- 
vilegii egale cu Vechea cetate imperială a Romei, să fie înălţată, precum 
aceea, şi în chestiunile bisericeşti, fiind a doua după ea” (Canonul 28). 


Papa Leon a combătut acest canon, chiar şi în prezenţa împăratului 
bizantin, însă episcopii orientali au rămas neclintiți. În Apus, Leon | 
salvase Roma în faţa lui Atila şi Genseric, şi era considerat apărătorul 
poporului (defensor populi). De aceea, papa s-a impus atât de mult în 

Apusul anarhizat de barbari, încât, încă înainte de el, Roma „sedes Petri 


caput mundi est”. 
V.5.4. Consolidarea autorității papale la sfârșitul secolului al V-lea 


Deplina putere spirituală a episcopului roman, afirmată de Leon cel 
Mare, a fost lărgită de urmaşii lui. Felix al II-lea (483-492), când a luat 
cunoștință de conţinutul Henotikon-ului (482), prin care era favorizat 
monofizismul, a rostit împotriva Patriarhului Acaciu de Constantinopol 
demiterea din funcţia ierarhică şi excomunicarea lui din sânul 
comunității ortodoxe. Cuvintele aspre pe care episcopul Felix al II-lea 
le-a întrebuințat în scrisoarea de excomunicare au devenit prototipul 
bulelor papale de excomunicare de mai târziu. 

Dezideratul papal de a deţine întreaga putere a fost şi mai bine preci- 
zat la sfârşitul secolului al V-lea şi începutul celui următor. Papa Gelasiu 1 
(492-496) a căutat să impună deplina sa suveranitate față de sinodul 
episcopal. Şi cu cât timpul trecea şi puterea papală creștea şi se amplifi- 
ca, a fost natural să ducă la o comparaţie cu puterea exercitată de împă- 
rat. Prin „teoria celor două puteri” (utraque potestas) sau a celor două 
săbii, Gelasiu I a căutat să arate legătura și deosebirea dintre imperium 
şi sacerdotium, susținând că puterea lumească aparține căpeteniilor 
lumeşti, care nu au însă niciun drept să se amestece în sfera treburilor 
bisericeşti. Cele două puteri se unesc din cauză că emană din puterea 
Mântuitorului, Care a fost „regele preoţilor”. Făcând această comparaţie, 
Gelasiu I spunea că autoritatea spirituală a marelui preot este superioară 
autorității lumeşti a împăratului sau regelui, întrucât domnul lumesc, 
in toate chestiunile de natură veşnică şi spirituală, este supus purtă- 
torului puterii spirituale, căci — zicea el — auctoritas, deţinută de către 
episcop, este mai mult decât potestas, deținută de către împărat. Vestitul 
Decretum gelasianum este, de fapt, o culegere de documente provenite 
de la Papii Damasus, Gelasiu şi alții de mai târziu, alcătuită în secolul 
al XVI-lea, dar care i-a fost atribuită celui din urmă. 

Punctul de vedere al lui Gelasiu 1 privitor la o suveranitate de drept 
a episcopului roman a primit o formulare precisă în vremea Papei 

Symmachus (498-514), care a proclamat principiul că primul scaun nu 
poate fi judecat de nimeni (prima sedes a nemine judicatur), formulă privi- 
toare la cea mai înaltă putere judecătorească a Scaunului roman. Urmașul 
lui, Hormisdas (514-523), bazându-se pe cuvintele Mântuitorului reda- 
te de Evanghelistul Matei (16, 18), a definitivat suprema autoritate de 
învățător a „urmaşilor Sfântului Petru”, fixând-o în formula: „religia ca- 
tolică a fost totdeauna mântuitoare și infailibilă în Scaunul apostolic” 
Hormisdas a cerut episcopilor din Răsărit recunoaşterea solemnă că vor 
urma întru toate directivele Scaunului apostolic, unde se perpetua ade- 
vărata şi nestrămutata temelie a învățăturii creştine. Totuși, în 519, când 
pe tronul imperial de la Constantinopol domnea împăratul Iustin I, s-a 
reușit împăcarea dintre Roma și Constantinopol, precum şi înlăturarea 
schismei acachiene, cu respectarea vechilor drepturi ale scaunului de pa- 
triarh constantinopolitan. O nouă fază a relaţiilor dintre Constantinopol 
și Roma a inceput odată cu urcarea pe tronul imperial a împăratului 
Justinian cel Mare (527-565), iar mai apoi pe scaunul pontifical de la 
Roma 2 Papei Honorius (625-638). Rămâne însă, pentru perioada de care 
ne-am ocupat, un lucru limpede, şi anume că episcopului de la Roma 
i-a fost recunoscut totdeauna un primat de onoare, cu jurisdicție asupra 
creștinilor occidentali, iar episcopului Constantinopolului locul al doi- 
lea, după Roma, cu jurisdicție asupra unor teritorii bine delimitate de ca- 
noanele Sinoadelor Ecumenice, niciunul dintre ei neavând o jurisdicție 
sau o putere universală, deși nu au lipsit pretenţii pentru o asemenea ca- 
litate. Pentru creştinii răsăriteni, Roma era un patriarhat între celelalte, la 
care se putea apela în cazul unui conflict, fără însă ca aceasta să însemne 
recunoașterea unui primat general (Norbert Brox, p. 108). 

V.6. Controverse şi erezii în Apus: donatismul, priscilianismul, 
pelagianismul şi semipelagianismul” 


V.6.1. Donatismul 


În afară de marile erezii trinitare şi hristologice condamnate la cele 
şapte Sinoade Ecumenice, în aceeaşi perioadă, Biserica s-a confruntat in 
Apus cu unele erezii de mai mică amploare pe care le-a respins şi con- 
damnat fie prin sinoade locale, fie prin lucrările teologice ale Sfinților 
Părinţi. Dintre aceste erezii amintim: donatismul, priscilianismul, pela- 
gianismul şi semipelagianismul. 

Donatismul a apărut și s-a răspândit în Africa, în secolele IV-V, pe 
fondul rigorismului creştin privind valabilitatea Tainelor săvârşite de un 
cleric care s-a lepădat de credinţa sa. În timpul persecuției împăratului 
Dioclețian (284-305), episcopul Mensuriu al Cartaginei a condamnat 
entuziasmul exagerat al unor creştini care căutau cu orice preţ să de- 
vină martiri. În această acţiune era antrenat şi arhidiaconul Cecilian, 
care, după moartea lui Mensuriu (311), a fost ales episcop al Cartaginei. 
Împotriva alegerii lui Cecilian s-au ridicat rigoriştii, care l-au delegat 
pe episcopul Donat de Casae Nigrae, în Numidia, să medieze conflictul 
de la Cartagina. Influențat de aristocrata Lucilla şi de preoţii Botrus și 
Caelestius, episcopul Donat a aşezat în locul episcopului Cecilian pe lec- 
torul Maiorin. Sinodul episcopilor numidieni, ţinut la Cartagina în anul 


" Capitol elaborat de Pr. prof. dr. Nicolae Chifăr. 

312, sub conducerea episcopului Secundus de Tigisis, a validat alegerea 
lui Maiorin, calificând învestirea lui Cecilian ca necanonică, deoarece 
episcopul Felix de Aptunga, care l-a hirotonit arhiereu pe acesta, ar fi fost 
un traditor pentru că, în timpul persecuțiilor, ar fi predat autorităților 
păgâne cărțile sfinte. Astfel, Biserica Africii s-a scindat, cei doi episcopi 
acuzându-se reciproc, deși aproape tot episcopatul apusean, în frunte 
cu Miltiade al Romei (311-314), îl recunoștea pe Cecilian ca episcop 
canonic. 

Întrucât donatiştii s-au adresat împăratului Constantin cel Mare, 
acesta l-a delegat pe episcopul Romei să examineze cazul, împreună cu 
episcopii Maternus de Colonia, Reticius de Autun şi Marianus de Arelate. 
în luna octombrie 313 a fost convocat un sinod la Roma, unde cei 18 
episcopi participanţi au recunoscut canonicitatea alegerii episcopului 
Cecilian. Nemulţumiţi de acest rezultat, donatiștii s-au adresat din nou 
impăratului. De data aceasta, împăratul Constantin l-a însărcinat pe pro- 
consulul Aelian să ancheteze cazul episcopului Felix. Rezultatele anche- 
tei au fost în favoarea lui Cecilian, demascând netemeinicia acuzațiilor 
aduse de donatişti. De asemenea, sinodul de la Arelate din anul 314, la 
care au participat episcopi din Italia, Spania, Galia, Britannia şi Africa, 
s-a pronunţat tot în favoarea lui Cecilian. Cum donatiştii au apelat pen- 
tru a treia oară la împărat, au fost convocate grupările aflate în conflict 
la o conferinţă teologică la Mediolanum în anul 316. În urma discuțiilor 
şi pe baza rapoartelor făcute de episcopii Economiu şi Olimpiu, împă- 
ratul s-a pronunţat în favoarea episcopilor Cecilian și Felix. Pentru a 
destrăma rezistența donatistă, el a dispus restituirea bisericilor ocupate 
de donatişti comunităţilor ortodoxe. Uneori a fost nevoie de acţiuni în 
forță, întrucât donatiştii, deşi ceruseră ajutorul împăratului, se opuneau 
pe față autorităţii de stat, reproşând împăratului că se amestecă în pro- 
blemele bisericeşti. 

Ca urmare a acestor măsuri, donatiștii au declarat toată Biserica 
decăzută, formând o Biserică separată „a celor curaţi”, pretinzând că 
era singura care săvârşea Botezul valabil. Întrucât împăratul a dat în 
anul 321 deplină libertate de cult donatiştilor şi le-a anulat sentințele 
de exilare, iar Biserica lor a fost condusă de personalități ca Donat cel 

Mare, Parmenian şi Primian, majoritatea episcopatului african a ade. 
rat la această erezie. Astfel, la Sinodul de la Cartagina din anul 330 au 
participat 270 de episcopi donatişti. Încercarea împăratului Constans a] 
[]-lea (337-350) de a spulbera prin forță mişcarea donatistă, în anul 343, 
a declanșat o revoltă generală atât impotriva Bisericii, cât şi a statului 
Grupuri înarmate de donatiști şi ţărani, instigate de episcopul Donat da 
Bagae, cutreierau satele şi orașele, incendiind case şi biserici, sub lozinca 
Dev laudes. 

O nonă revigorare a donatismului s-a produs ca urmare a edictu- 
lui ralicios dat d= impăratul Inlian Apostatul (361-363) in anul 362. 12 
Sinnân) dz la Bagae, Gin anul 394, an participat 310 episcopi donatiști 
Taras, somarea donaztiştilor în intransizenţi şi moderați a dus la slzt:. 
zza sectzi. Din canza Cerro Cintre cale Con2 grupări donatiste, G2r ş 
2 nlurzrilor proanse ci 2i în Biserică. îmzp2reatul Honoriu (393-423) 2 

Prisciliarisr ol a reprezentat o nouâ formă de manifestare a pnos- 
ricisraului mariheic și a fost promovat, la sfârşitul secolului al IV-lez, 
de episcopul Marcu ce Memphis, din Egipt. Ajungând în Spania, acesta 
i-a câștigat de partea sa pe nobila Agape şi pe retorul Elpidiu. Marcu 2 
inițiat în erezie și pe Priscilian (340-385), un nobil erudit, foarte apre- 
ciat chiar de câtre cler, pentru viața lui ascetică, de la care vine nume- 
le ereziei. Ales episcop de Avila, Priscilian a atras de partea sa mulți 

adepţi, printre care şi episcopii Salvian şi Instanţiu. Priscilianismul era 
un sincretism între dochetism şi antitrinitarismul sabelian, folosind 
scrieri apocrife, practicând astrologia, atribuind sufletului individuali- 
tate divină, negând crearea lumii ca operă a lui Dumnezeu şi invierea 
Mântuitorului, condamnând căsătoria şi încurajând imoralitatea, inter- 
zicând consumul de carne şi folosind sperjurul. 

Primul care a combătut această erezie a fost episcopul Hyginus de 
Cordoba, iar mai târziu ltacius de Ossonoba. Sinodul de la Saragossa, 
din anul 380, i-a excomunicat pe adepţii acestei erezii. Priscilian, împre- 
ună cu alți şase discipoli, a fost executat la Augusta Treverorum, în anul 
385, din ordinul uzurpatorului Maxim. Acest act, condamnat de episco- 
pii Martin de Tours, Ambrozie de Mediolanum și alţii, nu a avut efec- 
tu] scontat, ci a dus la întărirea rezistenţei prisciliene, provincia Gallicia 
find, aproape în întregime, cuprinsă de această erezie condamnată 
și la sinodul din anul 447. Erezia a găsit şi mai mulți adepți în rândul 
vizigoților, care au cucerit Peninsula Iberică. Priscilianismul a dispărut 
însă pe parcursul secolului al VI-lea, în urma măsurilor drastice luate de 
Sinodul de la Braga din anul 593. 


V.6.3. Pelagianismul 


O altă erezie apărută în Apus, în această perioadă, a fost pelagianis- 
mul, care punea în discuţie antropologia şi soteriologia creştină, fiind 
promovat de monahul irlandez Pelagiu (360-420). Ascet şi literat, Pelagiu 
2 plecat, de teama incursiunilor lui Alaric, de la Roma la Cartagina, 
find primit cu multă bunăvoință de cler şi apreciat în mod deosebit 
chiar de Fericitul Augustin. Pelagianismul era o concepţie raţionalistă 
despre natura umană, care promova autonomia morală, aproape com- 
pletă, a omului faţă de Dumnezeu. În concepţia lui Pelagiu, păcatul lui 
Adam nu este nici păcat originar, nici ereditar. Moartea nu este un efect 
al păcatului originar, ci o însuşire a naturii umane. Oamenii se nasc 
fără păcat, de aceea nu este necesar botezul copiilor, iar copiii morţi 
nebotezați nu pierd mântuirea, dar nu pot accede la un grad mai înalt 
de fericire. Celestin, prietenul lui Pelagiu, a încercat să demonstreze că 

omul poate trăi fără să păcătuiască. Pentru aceasta, el folosea următorul 
raționament: ceea ce nu poate fi evitat, nu constituie păcat. Deci, dacă 
păcatul constă in săvârşirea inevitabilului, atunci omul poate fi lipsit de 
păcat, pentru că ființa păcatului constă în posibilitatea de a-l evita. 

După plecarea lui Pelagiu in Palestina, s-au creat două focare de 
răspândire a ereziei sale: unul în Cartagina, prin Celestin, şi altul în 
Palestina, prin Pelagiu. Sinodul convocat la Cartagina de episcopul 
Aureliu, in anul 411, l-a condamnat pe Celestin, însă disputa donatistă 
crea mediul prielnic pentru răspândirea pelagianismului în Africa. În 
Palestina, Pelagiu a câştigat simpatia episcopului Ioan al Ierusalimului. 
Paul Orosiu, venind din Spania la Hippo-Regio, a fost delegat de Fericitul 
Augustin să meargă în [ara Sfântă pentru a-i atrage atenţia episcopu- 
lui loan asupra ereziei pelagiene. Totuşi Pelagiu, prin formulări abile, a 
reușit să convingă sinoadele de la Ierusalim şi Diospolis, din anul 415, 
că învăţătura sa era corectă. 

Episcopatul african, informat de Fericitul Ieronim asupra manevre- 
lor pelagienilor din Palestina, a condamnat deciziile sinoadelor pales- 
tiniene şi erezia lui Pelagiu şi Celestin. De asemenea, Papa Inocenţiu | 
(402-417) i-a excomunicat pe cei doi promotori ai pelagianismului în 
anul 417. Adresându-se apoi Papei Zosim 1 (417-418), Pelagiu şi Celestin 
au reuşit să-l convingă pe acesta, tot cu formule abil întocmite, de or- 
todoxia învăţăturii lor. În această situaţie, 200 de episcopi africani, sub 
preşedinţia episcopului Aureliu al Cartaginei, au condamnat, într-un 
nou sinod, pelagianismul. De data aceasta, Papa Zosim s-a raliat sino- 
dalilor printr-o scrisoare, numită Epistola tractoria, în care a condamnat 
atât pelagianismul, cât şi pe adepţii lui. Împăratul Honoriu a dispus, în 
anul 418, expulzarea pelagienilor din Italia şi confiscarea averilor lor. Cu 
toate acestea, erezia n-a dispărut. 

Începând cu anul 420, mentorul pelagianismului a devenit episcopul 
lulian de Eclanum, care, împreună cu alți episcopi din Italia, au respins 
Epistola tractoria. Forţat de împrejurări, episcopul Iulian s-a refugiat 
mai întâi la Teodor de Mopsuestia, iar din anul 428 a găsit protecţie la 
episcopul Nestorie al Constantinopolului. Pelagianismului a fost con- 
damnat definitiv la Sinodul al III-lea Ecumenic de la Efes din anul 431. 

Problema păcatului strămoșesc şi a necesității harului divin pen- 
tru mântuire a continuat să frământe minţile teologilor creștini, chiar și 
după condamnarea pelagianismului. Fericitul Augustin (7430), combă- 
tând această erezie, susţinea necesitatea absolută a harului dumnezeiesc 
pentru mântuire. El greşea însă, învățând că voința omului a fost atât de 
afectată de păcatul strămoșesc, încât omul, fără ajutorul lui Dumnezeu, 
nu numai că nu poate să facă decât fapte rele, dar nici nu poate să do- 
rească să facă ceva bun. De aici concluzia că Dumnezeu nu vrea ca toți 
oamenii să se mântuiască. Mântuirea este un efect al lucrării harului 
divin asupra celor aleși din veșnicie sau predestinați. Cei predestinaţi 
osândirii vor rămâne pentru totdeauna în masa celor pierduţi (massa 
perditionis) pentru vecie. 

Concepţia augustiniană a fost combătută de Sf. loan Casian și de 
Vincențiu de Lerin. Sf. Ioan Casian a arătat că Dumnezeu vrea ca toți 
oamenii să se mântuiască. Harul sfințitor nu este determinant pentru 
voința liberă (liberul arbitru) a omului, căci, în virtutea libertăţii sale, 
omul conlucrează cu harul divin pentru a dobândi mântuirea. Vincențiu 
de Lerin a dat o explicație mai apropiată de doctrina pelagianistă, aşa 
incât a ajuns la concepţia numită mai târziu semipelagianism. Această 
doctrină admitea păcatul strămoșesc, dar respingea urmările lui, ca în 
cazul predestinaţiei augustiniene. După căderea în păcat, voința omului 
a fost slăbită, fiind predispusă păcatului, dar i-a rămas o oarecare rezer- 
vă de voinţă spre a face şi binele. Omul nu este mort, ci bolnav. Harul 
este necesar şi conlucrează cu voinţa liberă a omului, însă voința are 
prioritate. Omul poate dori şi săvârşi binele și fără concursul harului 
divin, primind însă darurile harului în momentul exprimării dorinței 
de a face binele. Cu alte cuvinte, omul poate ajunge cu puterile proprii la 
inceputul credinţei şi dori mântuirea, pe care nu o obține însă decât cu 
ajutorul lui Dumnezeu. 

Semipelagienii s-au răspândit în sudul Galiei, ca o reacţie împotri- 
va augustinienilor. Începând cu secolul al VI-lea, augustinianismul a 
câştigat mai mulți adepţi în rândul episcopatului african, dar şi al celui 

galic. Sinodul de la Arausio (Orange) din anul 529 a aprobat doctri- 
na augustiniană despre predestinația necondiționată, precizând însă 
că Dumnezeu vrea ca toți oamenii să se mântuiască. Întrucât deciziile 
acestui sinod au fost aprobate şi de Papa Bonifaciu al II-lea (530-532), 
semipelagianismul a fost condamnat oficial. 

V.7. Răspândirea creştinismului în Răsărit în secolul al IV-lea" 
V.7.1. Generalităţi 


Încreştinarea lui Constantin cel Mare, Edictul de la Mediolanum 
din anul 313, precum şi legislația şi întreaga lui domnie au avut o 
însemnătate deosebită pentru dezvoltarea ulterioară a creştinismului. 
Aceasta nu a însemnat că şi Imperiul Roman a devenit creştin odată 
cu impăratul Constantin cel Mare. Nici chiar după ce, din motive po- 
litice, militare şi economice, la 11 mai 330, împăratul şi-a mutat capi- 
tala la Bizanţ (care a devenit astfel Noua Romă), părți importante ale 
imperiului nu erau creştine la acea dată. Şi chiar dacă unele provincii 
orientale, precum Egiptul, Palestina, Siria sau Asia Mică erau intens 
increştinate până în spaţiul rural, totuşi, în secolele IV-VI mai existau 
și acolo destul de mulți oameni încă neconvertiți la creștinism. Despre 
această realitate aflăm atât din actele Sinoadelor Ecumenice și ale celor 
locale, cât şi din decretele imperiale şi, mai ales, din scrierile Sfinţilor 
Părinți ai Bisericii şi ale scriitorilor bisericeşti. Domnia împăratului 
lulian Apostatul (361-363), uciderea gânditoarei păgâne Hypatia, la 
Alexandria în martie 415 (cf. Jay Watts; Vasile Adrian Carabă), precum 
şi prevederile Codului teodosian sau închiderea Universității păgâne 
din Atena (529) de către împăratul Justinian (527-565) arată cât de 
complex a fost procesul de încreştinare a Imperiului Roman. Însuşi 
impăratul Justinian mărturisea în anul 546 că: „zeci de mii de oa- 
meni, din care unii vestiți şi de neam, grămătici, filosofi, profesori 
și medici, după ce au fost descoperiţi și torturați, au mărturisit că 
nu sunt creştini. De aceea, au fost biciuiţi şi întemnițați, pentru ca 
pe urmă să fie încredințați bisericilor să-i înveţe doctrina creştină. 


"Capitol elaborat de Pr. prof. dr. loan-Vasile Leb. 

Cu siguranţă că afară de linia aceasta „dură”, încreştinările cele mai 
multe au urmat un drum firesc, mai paşnic. Era însă limpede că li- 
nia urmată de Constantin cel Mare nu mai putea fi părăsită, întrucât 
schimbarea moravurilor și a credinței adusese în imperiu o siguranță 
şi o prosperitate economică deosebite, depăşind criza care bântuise 
societatea greco-romană pe parcursul secolului al III-lea. 

Este cunoscut faptul că în anul 476 Imperiul Roman de Apus a 
sucombat, iar cel de Răsărit s-a grecizat, păstrând totuşi, atributul de 
„roman. Orientarea creştină a fost cea care i-a conferit acestuia elan 
şi ascendență de ordin cultural asupra supușilor săi şi asupra popoa- 
relor din jur, dându-i șansa de a mai dura încă o mie de ani. Împărații 
Constantin cel Mare şi, mai ales, Teodosie cel Mare (379-395) au deschis 
o cale fără întoarcere, care însă a fost, uneori, o sabie cu două tăişuri. 
Făcându-şi din Biserică o aliată, unii dintre împărații bizantini au căutat 
să facă din ea nu numai o „Biserică de stat”, ci şi un mijloc de domina- 
re cezaro-papistă. Astfel, au existat momente când această colaborare 
a ajutat şi statului, şi Bisericii, dar au fost multe alte ocazii când ea a 
fost dăunătoare pentru ambele părţi. În ceea ce priveşte căile prin care 
creştinismul a progresat pe parcursul secolului al IV-lea, trebuie spus că 
s-au menţinut cele din secolele precedente, la care s-au adăugat liberta- 
tea deplină ca oricine să se poată converti la creştinism, precum şi noua 
legislație care favoriza acest proces. 

În Răsărit, care a fost patria creștinismului, provinciile bisericeşti 
aveau, din primele veacuri creştine, o largă autonomie şi apoi autoce- 
falie. De pildă, Biserica siriană îşi avea, încă din veacul al II-lea, Sfânta 
Scriptură tradusă în limba proprie, iar în secolele III-IV, cântări şi sluj- 
be proprii. Acelaşi lucru s-a petrecut în secolele IV-VI în Bisericile ar- 
meană, coptă, arabă, georgiană, abisiniană etc. Şi tot din Răsărit şi-au 
primit traducerea Scripturii şi popoarele „barbare”, ca goții, întrucât în 
Răsărit se putea folosi limba proprie în Biserică, spre deosebire de Apus, 
unde latina a fost obligatorie până târziu. În această perioadă au fost 
increştinaţi armenii, georgienii, indienii, arabii, copţii egipteni, etiopi- 
enii, nubienii etc., iar prin nestorieni credința creştină a ajuns să fie cu- 

noscută până în Turkestan, China şi Mongolia. 

V.7.2. Armenia 


Armenia a fost prima ţară care a avut o Biserică de stat, incă inainte 
ca în Imperiul Roman să ajungă creştinismul religie de stat. Aflată în- 
tre cele două mari puteri ale vremii, Persia şi Imperiul Roman, apoi cel 
Bizantin, Armenia a fost, nu de puţine ori, ținta atacurilor venite din par- 
tea acestora. În diferite rânduri, aceştia şi-au anexat teritorii armene sau 
chiar au supus Armenia în întregime, pentru bogăţiile și pentru poziția 
strategică pe care le avea. Deşi între anii 224-640 s-au aflat sub stăpâni- 
rea perşilor din dinastia sasanizilor, care au susținut religia dualismu- 
lui și fanatismul persan, totuşi armenii au primit credința creștină prin 
Grigorie, supranumit Lusavoriț (Luminătorul, ţ332). Sfântul Grigorie 
era descendent al familiei regale a Arsacizilor. Întrucât în ţara sa a iz- 
bucnit un război pentru putere între sasanizii perși, regatul Palmirei și 
Roma, pentru a scăpa de un măcel organizat de trupele persane, tână- 
rul Grigorie s-a refugiat la Cezareea Capadociei, unde arhiepiscopul 
Firmilian l-a câștigat pentru credința creştină și l-a botezat (între anii 
285-290). Întors în țară, Grigorie a fost, la început, persecutat de regele 
Tiridate al III-lea (261-317), care l-a aruncat în temniță. După 15 ani 
de chinuri, în urma vindecării miraculoase a fratelui regelui, Grigorie a 
fost eliberat şi trimis la Cezareea Capadociei, unde episcopul Leontius 
l-a hirotonit episcop. 

La întoarcere sa în Armenia, Grigorie l-a botezat pe regele Tiridate, 
impreună cu familia, armata şi sfetnicii săi (între anii 280-301). 
Creștinismul a devenit atunci, pentru prima dată, religie de stat. Liber 
fiind, Grigorie a început să organizeze Biserica armeană cu centrul la 
Ecimiadzin, locul unde — după tradiţie — Însuşi Hristos S-a coborât să 
fixeze altarul. Până astăzi, Ecimiadzinul, numit Biserica Mamă, a ră- 
mas cea mai mare mănăstire şi principalul centru al Bisericii armene. 
Folosind în cult limba armeană în locul celei siriene, Grigorie a reuşit 
să înființeze alte 12 episcopate, așezând ca titulari pe fiii foştilor preoți 
păgâni, formaţi de el în credința creştină. Unul dintre ei era chiar fostul 
Mare Preot păgân, Albianus, devenit creştin. Arătându-se ca un adevărat 
părinte, Grigorie a murit la adânci bătrâneţi, ajungând - după tradiţie — 

să mai lase necreştinate doar 17 familii, iar la scurt timp după moartea 
sa a fost venerat ca sfânt şi considerat apostolul armenilor. 

În Armenia s-a introdus, după modelul preoţiei leviţilor evrei, 
principiul ereditar în preoţie. Unul dintre fiii Sfântului Grigorie, epis- 
copul Aristage, a reprezentat Biserica armeană la Sinodul I Ecumenic 
de la Niceea (325), împreună cu un alt episcop armean cu numele 
Akrites, deşi nu se cunosc sediile episcopale ale acestora. Dintre urmașii 
Sfântului Grigorie amintim pe Nerses cel Mare (353-373), prieten al Sf. 
Vasile cel Mare al Cezareei Capadociei, de la care a luat modelul de a în- 
temeia mănăstiri şi aşezăminte de binefacere, lucru care n-a fost înțeles 
de regele Pap. Pe motiv că ar fi de partea grecilor care-i erau duşmani, 
în anul 373 acesta a dispus ca Nerses să fie otrăvit. Lui Nerses i-a urmat 
Yusi al II-lea (373), în timpul căruia Biserica armeană s-a declarat au- 
tocefală, iar conducătorul ei şi-a luat titlul de „catolicos”. Din nefericire, 
între anii 384-387, cea mai mare parte (4/5) din Armenia a fost anexa- 
tă de către perşi, iar restul de bizantini. Din anul 428, regatul armean 
a încetat să mai existe. Salvarea a venit însă tot prin Biserică, întrucât 
rolul de conducător l-a luat atunci catolicosul, cu adunarea clerului şi 
a poporului. Pe atunci, cel mai mare ierarh a fost Sahac (Isac) cel Mare 
(387-438), ultimul descendent al Sf. Grigorie Luminătorul. În jurul anu- 
lui 405/406, având ca model alfabetul sirian, prietenul acestuia, arhi- 
mandritul Mesrop, numit şi Maştoţ, a inventat alfabetul armean, care a 
contribuit mult la menţinerea identităţii și unităţii armenilor. Folosind 
acest alfabet, în anul 410 era gata traducerea Sfintei Scripturi după ver- 
siunea siriacă (Peșito), iar în anul 432, o a doua ediție după Septuaginta. 
De asemenea, cei doi prieteni, Sahac şi Mesrop, au întocmit un formu- 
lar pentru Sfânta Liturghie, preluând elemente din liturghiile Sfinților 
Iacov al Ierusalimului, Vasile cel Mare şi loan Gură de Aur, apoi Taine şi 
ierurgii, şi s-a făcut popularizarea multor scrieri patristice din Părinții 
sirieni şi greci. Reprezentativi pentru Biserica armeană au fost, în aceas- 
tă perioadă, şi polemistul Eznic, precum şi Elise şi Moise de la Chorene, 
amândoi istorici cunoscuți. 

Din cauza neîncetatelor războaie dintre sasanizi şi bizantini, la 
Sinoadele al II-lea, al III-lea şi al IV-lea Ecumenice, episcopii armeni 

nu au putut fi prezenţi. În anul 451, pe când se ţinea Sinodul al IV-lea 
Ecumenic la Calcedon, armenii s-au răsculat împotriva perșilor, care 
voiau să le impună credința mazdeistă a lui Zoroastru. Ei se bizuiau pe 
bizantini, care le promiseseră ajutor, dar care nu şi-au respectat pro- 
misiunea. Însuşi catolicosul Iosif a murit ca martir în anul 453. După 
anul 485, s-a restabilit pacea între bizantini şi perşi. Henotikon-ul lui 
Zenon (482), care urmărea împăcarea dintre monofiziți şi ortodocşi, 
a fost aprobat şi de armeni. Curând după aceea, poate din traducerea 
greşită a termenului physis prin „persoană, în loc de „fire, poate şi din 
antipatie politică față de „greci, la sinoadele de la Vagarsapat (491) şi 
Tvin (525), la care au luat parte şi episcopi georgieni şi alani, armenii 
au declarat că ţin monofizismul moderat şi au acceptat expresia „Cel Ce 
te-ai răstignit pentru noi, adăugată de episcopul monofizit antiohian 
Petru Gnafevs imnului Trisaghion. În rest, cultul şi tradiţiile armenilor 
(cu excepţia unor influenţe iudaice privind jertfele, ca şi unele deosebiri 
privind postul şi alte puncte de mai mică importanţă) sunt ortodoxe. 
Încercările făcute ulterior, mai ales sub împăratul Heraclie (610-641), de 
a-i readuce pe armeni la Ortodoxia calcedoniană n-au dat roade, tot din 
motivele amintite. 


V.7.3. Georgia 


Georgia sau Iviria a primit creştinismul de la armeni, prin misio- 
narii veniţi din ţara vecină. În jurul anului 320, o credincioasă armeană 
„captivă, Nina sau Nunia, ajunsă în Georgia ca prizonieră de război, l-a 
ingrijit pe un copil bolnav atât de bine, încât acesta s-a vindecat în mod 
miraculos. Vestea a făcut vâlvă atât de mare, încât Nunia a fost chemată 
la regină, care era bolnavă şi căreia i-a insuflat încrederea în Dumnezeul 
creştinilor şi, prin rugăciune, bolnava s-a vindecat. La început, regele 
Mirian n-a dat atenţie prea mare acestor evenimente, dar, fiind odată 
intr-un impas, şi-a adus aminte de rugăciunea creştinilor și a invocat şi 
el pe Dumnezeul cel adevărat. Drept mulțumire pentru ajutorul primit, 
regele a trimis în anul 326 soli la împăratul Constantin cel Mare, rugân- 
du-l să-i trimită misionari. Constantin l-a trimis pe episcopul Eustațiu 

al Antiohiei (314 sau 325-330), care l-a botezat pe rege, împreună cu tot 
poporul său, punând prim episcop la georgieni pe loan, ca sufragan a] 
său, de aceea, Biserica Antiohiei a exercitat jurisdicția şi asupra Georgiei, 
În urma unei răscoale împotriva perșilor şi a bizantinilor, la sfârşitul se- 
colului al V-lea, prin regii Arcil şi Vahtang, georgienii şi-au câștigat 
atât independenţa față de aceştia, cât și autocefalia față de Antiohia, 
În timpul regelui Vahtang Gorgasal (447-502), este pomenit primul ca- 
tolicos al Georgiei (grec, monofizit), Petru I (cca 467-474), ceea ce în- 
seamnă că, la fel ca în Armenia, şi Biserica georgiană era, la acea dată, 
bine organizată. Între anii 390-550 a fost tradusă Biblia şi principalele 
cărți de slujbă în limba georgiană. 

La fel ca armenii, nici georgienii n-au participat la Sinodul al IV-lea 
Ecumenic de la Calcedon (451 ), iar la sinoadele lor din anii 491 și 525 s-au 
declarat oficial monofiziţi. Cel dintâi arhiepiscop georgian a fost Saba 1 
(523/552). Menţinerea legăturilor culturale şi bisericeşti cu Antiohia și 
Constantinopol i-a determinat pe georgieni să primească credința cal- 
cedoniană. La sinodul armean de la Dwin (555), care s-a declarat an- 
ticalcedonian, nu a participat niciun episcop georgian. În jurul anului 
607, a existat o controversă puternică între Patriarhul armean Abraham 
I (607-615) şi Catolicosul georgian Kyrion I (595/610), care s-a termi- 
nat, prin anul 610, pe timpul împăratului Heraclie (610-641), cu o rup- 
tură definitivă între cele două patriarhate, cel armean şi cel georgian. De 
atunci, Biserica georgiană a reluat învățătura calcedoneană, rămânând 
fidela Ortodoxiei până astăzi. Nu este sigur însă dacă Sinodul al II-lea 
Trulan din 691-692 a recunoscut autocefalia Bisericii georgiene, patriar- 
hului de Antiohia revenindu-i doar dreptul de a-l hirotoni pe catolicos 
sau de a trimite un exarh, în caz de vacanţă sau de tulburări eretice. 
Georgienii s-au dovedit buni misionari la nordul Mării Negre şi la Marea 
Caspică, unde i-au încreştinat pe alani, lazi, tani, abasgi și pe alte popoa- 
re invecinate. De asemenea, ei au avut contacte strânse cu centrele mo- 
nahale de lângă Ierusalim și Sinai, de la Athos, din Cipru şi din Bithynia, 
unde, de timpuriu, se întâlnesc și călugări georgieni. Totodată, în cult a 
fost introdusă liturghia bizantină și au fost traduse în limba georgiană 
multe cărţi de spiritualitate creştină, păstrând astfel specificul propriu 

culturii georgiene, un profund cunoscător al literaturii ascetice în secolul 
al VIII-lea fiind Petru Ivirul. Din nefericire, mahomedanii au adus mul- 
te nenorociri georgienilor, prin distrugerea a numeroase mănăstiri şi 
biserici vechi și prin islamizarea forţată a populaţiei. Între martirii din 
această perioadă amintim pe Abo din Tbilisi (4686), Sfântul Daniil și 
Sfântul Constantin (4715) şi pe regele Arcil (4727). Pentru cei rămași 
ortodocşi, centrul bisericesc a rămas la Mzehet. 


V.7.4. Mesopotamia 


În Mesopotamia, în ţinutul dintre Tigru şi Eufrat, creștinismul a 
inregistrat, încă din secolul al II-lea, de asemenea, progrese însemna- 
te. După anul 489, când Şcoala de la Edessa a fost închisă, centrul cel 
mai important a rămas Nisibi, unde Iacob cel Mare (f338) era vestit 
prin predicile lui morale. Deşi din anul 363 Nisibi se afla sub stăpânirea 
perșilor, aceştia au permis, din ură față de bizantini, să se desfășoare liber 
creştinismul sirian. Epoca de aur a literaturii siriene a atins culmea dez- 
voltării sale pe vremea Sf. Efrem Sirul (373), supranumit „lira Duhului 
Sfânt. După Sinodul al III-lea Ecumenic (Efes, 431), la care Nestorie a 
fost condamnat ca eretic, Nisibi a rămas centrul principal al nestorieni- 
lor, de unde a fost propovăduit creştinismul până în Mongolia și China. 


V.7.5. Persia 


În Persia, aflată sub dinastia sasanizilor (226-626), numărul 
creştinilor a crescut încă înainte de anul 300, deşi țara era dominată 
politic de cercurile fanatice ale preoţilor mazdeeni şi dualişti. Episcopul 
loan al Persiei a participat chiar la Sinodul 1 Ecumenic (Niceea, 325). 
Cele mai importante centre de iradiere a creştinismului persan în 
această perioadă au fost Edessa, „vechea cetate a regelui Abgar” şi pa- 
tria primei traduceri siriene a Sfintei Scripturi, Peșito, și Nisibi, unde 
„școala perşilor” a fost întemeiată în anul 306 de Sfântul Iacob (4338), 
mărturisitor în persecuția lui Dioclețian şi participant apoi la Sinodul 1 
Ecumenic. 

Regele persan Şapor al II-lea (309-379) a declanșat în anul 343 o 
crudă persecuție împotriva creştinilor, în cei 35 de ani cât a durat aceas- 
ta suferind moarte martirică peste 16.000 de creştini. După o liniște 
de 40 de ani, în anul 418 a izbucnit o altă persecuție de 30 de ani, din 
cauza faptului că episcopul Abdos de Suza a incendiat un templu per- 
san. Nestorienii au reușit abia în anul 425 să câştige bunăvoința regelui 
Varanes şi să răscumpere 7.000 de prizonieri. Ultima oară, perșii i-au 
persecutat pe creștini sub regele Chosroe, în anul 614, ca peste 14 ani să 
fie eliberaţi de împăratul bizantin Heraclie (610-641). 

Deşi a fost o perioadă dificilă pentru creştinii persani, totuşi, din rân- 
durile lor s-au ridicat mari dascăli şi misionari ca Narses, Iba şi Rabula, 
toți din secolul al V-lea, şi tot pe la începutul secolului al V-lea întâlnim 
şi un episcop diplomat, Maruta din Maiperkat (+ înainte de 420), trimis 
în misiune la Bizanţ. În aceeaşi perioadă, centrul creştin de la Mosul 
s-a remarcat prin lacob Afraate, iar Şcoala din Seleucia — Ctesifon, prin 
sinoadele din anii 410 şi 419, la care s-a cerut autocefalia Bisericii din 
Persia față de Biserica Antiohiei (ceea ce s-a realizat în jurul anului 420). 
Tot într-un sinod ţinut la Seleucia în 486 a fost definit Crezul Bisericii 
nestoriene: „Mântuitorul e Dumnezeu perfect şi om perfect, fiecare cu 
ale lui; nu ne trebuie confuzie, ca în monofizism”. De la Sinodul de la 
Seleucia, din anul 497, numele lui Nestorie este pomenit alături de cele 
ale martirilor, însă cel mai important sinod din Seleucia rămâne cel din 
anul 499. Tot la începutul secolului al V-lea a activat şi Sf. Isaac Sirul, 
mare anahoret şi teolog care a influențat viaţa spirituală atât a perşilor, 
cât și a grecilor, slavilor, arabilor şi a etiopienilor, prin operele sale asce- 
tice traduse în limbile acestor popoare. 

Se ştie că în tot timpul dinastiei sasanide, perşii au fost mereu în 
luptă cu bizantinii şi cu alte popoare din sud şi din nord, până când, 
în anul 628, împăratul bizantin Heraclie (610-641) i-a învins. Peste nu- 
mai 10 ani, perşii au fost cuceriți de arabi, care au pus capăt vechiului 
Imperiu Persan. Cu toate dificultăţile pe care le-au avut de înfruntat, 
creştinii nestorieni au reuşit, în scurtele perioade de toleranță de care 
s-au bucurat, să desfăşoare o remarcabilă activitate misionară, ajun- 
gând până în Turkestan, India, Mongolia şi China, unde recentele studii 

şi descoperiri arheologice au scos la iveală dovezi de netăgăduit ale 
prezenţei creştinismului nestorian pe aceste meleaguri. 


V.7.6. India 


În India, creştinismul a fost propovăduit de Sf. Apostol Toma, de la 
care și-au luat şi numele de creştini tomiţi (cf. Eusebiu de Cezareea, Sf. 
Grigorie Teologul şi Sf. Ambrozie cel Mare). Creștinii trăiau în Malabar, 
pe coasta apuseană a Indiei. La Sinodul | Ecumenic de la Niceea a fost 
prezent episcopul „loan al Marii Indii şi al Persiei, ceea ce înseam- 
nă că, pe atunci, în India exista deja o Biserică sufragană Bisericii din 
Persia. În timpul persecuției regelui Şapor, mulți creştini persani s-au 
refugiat în Malabar, ducând cu ei şi credința în Hristos. Negustorul 
Cosma Indicoplevstul mărturisea, în Topografia lui, scrisă în secolul 
al VI-lea, că a întâlnit în India multe comunități creştine aflate sub 
conducerea câtorva episcopi şi că limba de cult era cea siriană. De pe 
vremea sasanizilor, s-a păstrat în Biserica din Kottayam o cruce ciopli- 
tă în piatră neagră, cu inscripţii în limba siriană, iar o alta, în dialect 
indian, de prin secolul al VII-lea. Kottayam a rămas principalul cen- 
tru al creştinismului tomit din Malabar, până astăzi. Datorită influenței 
persane, tomiţii din Malabar au fost mult timp nestorieni, chiar dacă 
existau acolo şi unele comunităţi ortodoxe. În jurul anului 800 însă, 
Biserica Indiană şi-a câştigat autocefalia, iar mai târziu, prin secolul 
al XVII-lea, unele Biserici creştine din India au devenit monofizite, iar 
altele unite cu Roma. 


V.7.7. Arabia 


În Arabia, creştinismul s-a răspândit pe filieră romană, prin eremiţii 
din pustiul arabic, ajungând din Coelesiria până la poalele Muntelui 
Sinai şi Golful Acaba. În anul 372, o prinţesă saracenă, Mauvia, a în- 
cheiat pace cu Imperiul Bizantin şi a primit pe episcopul Moise pentru 
creştinii supuşi ei, care erau grupaţi într-un episcopat al Muntelui Sinai, 
sub jurisdicția Patriarhiei de Alexandria. Renumiţii monahi Simion 

Stâlpnicul şi Eftimie s-au bucurat de mare cinste 
lul al V-lea mai exista un scaun episcopal la Jitab 
care îl avea ca ierarh pe şeicul Aspebethos, numit la îs PlScop, 
afla sub jurisdicţia Ierusalimului. O a patra eparhie, de <2 Pete ia 
secolului al V-lea, pentru triburile arabe din jurul D ae ; mi 
sub jurisdicția Patriarhiei Antiohiei. În timpul domniei î = 
Anastasie (491-518), s-a convertit la creştinism Almund păraty, 


Ea i Zi i fă AI, că : 
politică a altui trib arab. Totuşi, în nordul Arabiei nu exista Flare 

0 nat da i ae Sia . O Bisar: 
unitară şi națională arabă. ISerică 


În sudul Arabiei, numită şi „Arabia fericită” (Arabia felix), între „-. 
350-354 a desfășurat o activitate misionară episcopul Teofil, Trica fă 
de către împăratul arian Constanțiu al II-lea (337-361), adept a] ea 
pului Eusebiu al Nicomidiei, Teofil i-a câştigat la arianism pe arabii din 
Yemen, unde a organizat trei biserici la Tarafan, Aden şi Hormuz, în 
anul 522, creştinii din Yemen au fost prigoniţi de către regele iudeu Duh. 
Novas al arabilor, care a fost apoi înlăturat de regele Etiopiei. În anul 
616, cea mai mare parte a Arabiei a căzut sub perşi, care i-au determinat 
pe creştinii arabi să îimbrăţişeze nestorianismul şi apoi monofizismul. 


Printre arab: 


V.7.8. Siria 


În Siria Occidentală, la Antiohia, care era cel mai important centrual 
Orientului, datorită puternicei influențe păgâne, creştinismul s-a impus 
abia începând din secolul al IV-lea, religiile păgâne continuând să existe 
până în secolul al V-lea. Sprijinit de împăratul de la Constantinopol: SI 
loan Gură de Aur a reuşit, cu mult efort, să demoleze, în cele din urmă, 
sistemul creat de aceştia pe litoralul fenician. 


V.7.9. Palestina 


În Palestina, vatra creştinismului, împăratul Constantin cel “ 
împărăteasa Elena, mama sa, au construit în toate oraşele pi „e 
biserici mărețe, unele dintre ele păstrate până azi. La sfârşitul ăi 
al IV-lea existau biserici şi mănăstiri în aproape întreagă Palesti 

V.7.10. Asia Mică 


În Asia Mică, unde au predicat Sfinţii Apostoli, existau biserici epis- 
copale încă din secolul al III-lea, iar în secolul al IV-lea creștinismul a 
devenit victorios. O activitate importantă s-a înregistrat apoi în pro- 
vinciile Asia, Caria, Frigia şi Licia, chiar dacă unele nuclee păgâne s-au 
păstrat aici până în secolul al VI-lea. 


V.7.11. Egipt 


În Egipt, la Alexandria, cel de-al doilea oraş important al imperiu- 
lui, după Roma, funcţiona, încă de la sfârșitul secolului al II-lea, ves- 
tita școală catehetică. Totuşi, păgânismul s-a menţinut aici până la anul 
391, când împăratul "Teodosie cel Mare (379-395) a dispus dărâmarea 
Serapeumului (Templul zeului Serapis) şi a altor temple păgâne. În mar- 
tie 415, un grup de fanatici creştini din Alexandria au ucis-o pe Hypatia, 
simbolul filosofiei alexandrine, iar în anul 416 împăratul Teodosie al 
II-lea (408-450) a dispus înlăturarea din instituțiile statului a tuturor 
păgânilor. 

Biserica egipteană avea atunci 100 de eparhii dependente de 
Alexandria. Dintre cele mai importante centre episcopale amintim: 
Pelusium, Ihmuis, Arsinoe, Nicopolis, Lycopolis, Hermopolis şi 
Berenice în Libia Pentapolei ş.a. (Eusebiu, Istoria Bisericească VI, 40, 
42, 46; VII, 10, 11, 26 şi VIII, 13). Monahismul egiptean a avut un rol 
deosebit de important în apărarea Ortodoxiei în fața ereziilor vremii, 
in special a arianismului, Sf. Atanasie cel Mare remarcându-se în mod 
cu totul special. Din secolul al IV-lea, misionarii creştini din Egipt au 
folosit limba egipteană (coptă) pentru propovăduirea Evangheliei, aşa 
incât în secolul al IV-lea aproape întregul Egipt avea biserici creştine. 
Păgânismul continua însă să existe, de pildă, pe insula Philae din sudul 
Egiptului, unde, cu toate că exista o colonie creştină puternică, sanctu- 
arul Isidei, cu templul zeiţei Isis, a trebuit să fie cruțat de teama tribului 
blemienilor de dincolo de hotare. 

V.7.12. Abisinia (Etiopia) 


În Abisinia sau Etiopia, creştinismul a fost propovăduit de tinerii 
Frumenţiu şi Edesiu, nepoţii filosofului Meropiu din Tyr. În anul 330, 
pe vremea împăratului Constantin cel Mare, Meropiu a făcut o călăto- 
rie de studii în Abisinia. Ajuns într-un port abisinian, corabia sa a fost 
atacată şi jefuită de indieni, tot echipajul fiind ucis, afară de Frumențiu 
şi Edesiu. Aduşi ca sclavi la curtea regelui din Axum, cei doi au reușit să 
câștige increderea acestuia şi a reginei mame, devenind sfetnici regali și 
instruind pe fiul regelui, Aizana (Ezana). În tot acest timp, cei doi fraţi 
au desfășurat şi o rodnică activitate misionară. După ce Aizana a ajuns 
rege, cei doi creştini au părăsit Abisinia. Frumenţiu a plecat la Tyr şi apoi 
la Alexandria, la Sf. Atanasie cel Mare. Acesta l-a hirotonit ca episcop 
al abisinienilor în anul 328 sau 329 (după alţii ceva înainte de 340 sau 
curând după 346). 

Frumentiu a revenit la Axum unde, în anul 350, l-a botezat pe regele 
Aizana şi pe fratele său Sazana, dimpreună cu o mare parte a populației. 
Cu toate încercările împăratului Constanțiu al II-lea din anul 356 dea-i 
aduce pe abisinieni la arianism, aceştia au păstrat credința ortodoxă, 
având multe biserici, preoți şi călugări, amintiţi de Cosma Indicoplevstul 
în Topografia sa. Episcopului Frumentiu îi revine meritul de a fi creat lite- 
ratura națională etiopiană, prin introducerea vocalelor în alfabetul etio- 
pian, contribuind astfel la dezvoltarea unei literaturi creştine etiopiene, 
care aşteaptă încă să fie cercetată. Un rol foarte important în dezvoltarea 
creştinismului şi a culturii creştine etiopiene l-a avut şi monahismul, că- 
ruia i se datorează primele imne, precum şi primele traduceri din greacă 
şi siriană. Încă din secolele al V-lea și al VI-lea sunt pomeniţi şi pelerini 
etiopieni la Sinai, Alexandria ş.a. 

În anul 640, arabii au cucerit Egiptul, Abisinia rămânând izolată. Cu 
toate acestea, etiopienii au menţinut vechile tradiţii creştine, chiar dacă 
mai păstrează şi urme de iudaism ca: circumciziunea, sabatul alături de 
duminică, abținerea de la unele alimente, preoţia ereditară sau influențe 
mahomedane, ca poligamia. Monofizismul etiopienilor este mai mult 
formal, cărţile lor de cult fiind ortodoxe. 

V.7.13. Nubia (Sudan) 


Nubienii sau blemienii au cunoscut creștinismul prin secolul al 
IV-lea, sporadic, prin negustori care au ajuns la ei, dovezile arheologi- 
ce mergând până în anul 400. O activitate misionară organizată a fost 
susținută în timpul împăratului Justinian (527-565), în formă monofizi- 
tă. Preotul monofizit Iulian din Alexandria era sprijinit chiar de împă- 
răteasa Teodora. După doi ani de misionarism printre blemieni, el s-a 
reintors la Alexandria, lucrarea misionară fiind continuată de episcopul 
Teodor din Philae. Mai târziu s-a înregistrat o puternică influenţă isla- 
mică, pentru ca, în cele din urmă, Nubia să ajungă sub stăpânirea arabă. 

V.8. Răspândirea creştinismului în Apus în secolul al IV-lea” 
V.8.1. Aspecte generale 


In secolul al IV-lea, Imperiul Roman de Apus își întindea graniţele 
nordice de-a lungul Dunării și Rinului, iar în partea occidentală până în 
Britannia. Populaţiile din aceste teritorii au cunoscut şi ele creștinismul, 
chiar dacă nu s-au încreștinat în întregime, o parte din ele păstrând încă 
vechile credințe păgâne. În timpul persecuțiilor şi, în special, în timpul 
lui Dioclețian, mulţi creştini și-au căutat salvarea refugiindu-se la popoa- 
rele barbare de dincolo de graniţele imperiului, făcând misiune creştină 
printre locuitorii acestor ţinuturi. Se ştie că primele comunități creștine 
s-au înfiripat în orașe, în porturi şi pe liniile mai des circulate, iar mai 
târziu şi la sat (pagus), termenul paganus în înţelesul actual fiind amintit 
de documentele care datează din această perioadă (Paul Orosiu, 375- 
418). Dacă până la începutul secolului al IV-lea, în Italia, Sfânta Liturghie 
se săvârşea în limba greacă, scriitorii latini din secolele al IV-lea şi al 
V-lea, precum şi sinoadele apusene au creat şi generalizat terminologia 


* Capitol elaborat de Pr. prof. dr. loan-Vasile Leb. 

creştină latină în aceste ținuturi în care creștinismul câștiga tot mai 
mult teren. Demn de amintit este faptul că episcopatul din nord-vestul 
Africii era numeros încă înainte de secolul al IV-lea, între personalitățile 
creştine de aici remarcându-se: apologetul Arnobiu de Sicca (+ cca 330), 
Firmicus Maternus (306-337) şi Lactanţiu (cca 250/325), Fericitul 
Augustin (354-430) şi Fulgenţiu de Ruspe (462/467-527/533). 

În Spania, în jurul anilor 300, se țineau sinoade aproape regulat la 
Sevilla, la care participau 19-20 de episcopi, personalităţi creştine deo- 
sebite fiind poetul creștin Prudenţiu (348-413?), istoricul Paul Orosiu și, 
mai târziu, scriitorii Isidor de Sevilla (cca 560-636) şi Hildefons de Toledo 
(cca 607-667). Biserica din Galia avea şi ea o vechime considerabilă, aici 
activând bărbaţi vrednici, ca Sf. Ilarie de Pictavium (Poitiers, cca 315- 
368), Sulpiciu Sever (360-420), Cezar de Arelate (Arles, 468/470-542), 
Sf. Grigorie de Tours (538-594), Vincențiu de Lerin (f cca 445), Prosper 
de Aquitania (cca 390 — cca 455) şi alții, având puternice tradiţii răsări- 
tene, liturghie proprie şi sinoade proprii. Între venerabilii misionari din 
secolele IV-VI, care au propovăduit Evanghelia de-a lungul Dunării și 
Rinului, amintim pe Sf. Severin de Noricum (+482), Columban (543- 
615) şi Gall (cca 550 — cca 646), apostolii Elveţiei de astăzi. Un rol 
deosebit în creştinarea Apusului l-au avut papalitatea și ordinul călu- 
găresc al benedictinilor, precum şi personalități de talia lui Ambrozie 
al Milanului (339-395), Paulin de Nola (cca 354-431), Fericitul Ieronim 
(cca 347-419/420), Rufin de Aquileea (345-411), loan Casian (cca 360- 
430/435), Petre Hrisologul (ccca 380 — cca 450), Papa Leon cel Mare 
(440-461) și mulţi alţii. 

Răstimpul cuprins între anii 375-568 este, îndeobşte, cunoscut ca 
perioada migrației popoarelor, în special a popoarelor germanice, care, 
pe fundalul luptelor ariene, a avut profunde consecințe asupra destinului 
Imperiului Roman. Acest nou val migrator i-a pus în mișcare pe ostrogoți 
(375), la rândul lor împinşi spre vest de către hunii originari din Asia 
Centrală. Sub presiunea celor două seminții, Imperiul Roman s-a divi- 
zat definitiv în anul 395. Însă, în timp ce înaintarea spre vest a vizigoților 
(402) şi a hunilor (447) a dus la căderea Imperiului Roman de Apus (476), 
partea răsăriteană, devenită apoi Imperiul Bizantin, a dăinuit încă 1000 

de ani (până la anul1453). În timp ce Imperiul Roman se confrunta cu 
puternică criză economică, religioasă şi politică, asalturile „barbarilor, 
mai puteau fi stăvilite. Aceștia (goți, ostrogoți, vizigoți, burgunzi ȘI sia. 
dali) au venit pe teritoriul roman ca „federați' (foederati), aşadar, ca il 
militari. Conducătorii lor au urcat repede în funcții administrative și aie 
tare, ajungând până la cele mai înalte grade nobiliare și militare, așa în mit 
între anii 300-450 întreaga armată romană era condusă de „barbar; D, 
remarcat este faptul că nu acești „barbari” au distrus imperiul, ci acesta 
s-a prăbuşit din cauza decăderii sale, sub toate aspectele. Copleșiţi de ai: 
tura și civilizația romanilor, acești barbari nu s-au gândit să ocupe tronuj 
imperial şi nici să schimbe limba latină cu care erau familiarizați, dar pe 
care nu o cunoșteau în profunzime. Ba mai mult, chiar şi atunci când au 
creat organizații statale, goții din Balcani, ostrogoții din Italia, burgunzii 
din Galia, vizigoții în Spania sau vandalii din Africa credeau că salvează 
imperiul. Însă, din cauza numărului lor redus, precum și lipsei de coezi- 
une internă, „statele” lor s-au prăbuşit la scurt timp. Amestecul romanilor 
cu aceşti barbari a dat o nouă vigoare imperiului. 

După această „barbarizare', imperiul a cunoscut o nouă „romani- 
zare”, diferită de cea veche, întrucât nu era vorba despre o asimilare, căci, 
prin încreştinarea unor popoare care au venit în contact cu romanitatea, 
au apărut popoare noi şi Biserici noi. Paradoxal, viaţa creştinilor era mai 
în siguranță tocmai pe teritoriul „barbar”, în afara limes-ului, adică a 
graniţelor pe care armatele imperiului nu le mai puteau apăra. Această 
situaţie critică este surprinsă de scriitorul creştin Salvian de Massilia 


(1495) astfel: 


„Săracii sunt despuiaţi de tot ce au, văduvele se vaită, orfanii sunt 
călcaţi în picioare până într-atât încât mulţi dintre ei (chiar oameni de 
neam ales și cu creştere deosebită), îşi caută scăpare la duşmani. Pentru 
a nu pieri ca victime ale persecuției publice, ei se duc să caute la bar- 
bari omenia romanilor, întrucât nu mai pot răbda neomenia barbară 
printre romani. Se strămută la goți, bagauzi sau alți barbari [...], căci 
preferă să trăiască liberi, sub o aparentă sclavie, decât să fie sclavi sub O 


aparentă libertate” 

Aceasta se datora faptului că, în afara unor mici excepții (unde s-a 
folosit şi forța), popoarele germanice au fraternizat cu creștinismul în 
mod voluntar, chiar dacă au mai păstrat şi elemente ale vechilor credințe 
păgâne. Ei au fost impresionați mai ales de idea de putere, de cunoaștere, 
de bogăţie, de ospitalitate şi de curăţie a moravurilor pe care le vedeau la 
unii reprezentanţi ai Bisericii, îndeosebi la monahi, ceea ce i-au determi- 
nat atât pe Clovis (cca 466-511) al francilor, cât şi pe Bonifaciu (4432) al 
saxonilor să spună: „Dumnezeul creştinilor este mai puternic'. De fapt, 
odată cu încreştinarea triburilor germanice, se încheia Antichitatea târ- 
zie şi începea o nouă epocă în istoria Apusului: Evul Mediu timpuriu. Pe 
atunci, triburile germanice formau două mari grupuri: germanii de vest 
şi germanii din ţările scandinave. Dintre aceştia, unii au rămas în patria 
lor şi s-au numit germanii nordici, iar alţii, constituiți în majoritate din 
goți sau germani răsăriteni, au migrat spre sud, stabilindu-se, la început, 
la gurile Vistulei. 


V.8.2. Goţii 


Goţii, veniţi din zona Gotland de la Marea Baltică, au năvălit în 
Dacia la începutul secolului al III-lea. Ei s-au stabilit în spaţiul de la 
nord de Marea Neagră, ocupând un teritoriu vast cuprins între Don şi 
limesul Dunării de Jos. Erau împărțiți în două ramuri: goții de răsă- 
rit (ostrogoții) numiţi şi greutungi, goții de câmpie sau goții străluciți 
și goții de apus (vizigoții) numiţi şi tervingi, goții de pădure sau goții 
inţelepţi. Ajunși până la Dunăre, goții au început să atace Imperiul 
Roman. Din contactul cu creştinii din aceste locuri, precum și de la cap- 
tivii din Crimeea luați prizonieri, goții au cunoscut învăţăturile creştine. 
Se ştie că orașele grecești de pe coasta Mării Negre (Histria, Tomis, 
Callatis ş.a.) aveau deja un creştinism bine organizat, doi episcopi, 
Cadmus de Bosphorus şi Teofil (Theophilos) din Gothia, participând 
chiar la Sinodul I Ecumenic de la Niceea (Socrate, Istoria Bisericească Il, 
41). Titulatura de „episcop de Gothia” nu trebuie interpretată în sensul 
că la anul 325 toți goții erau creştini, ci că ținutul în care locuiau ei avea 
o Biserică bine organizată. După nume, episcopul Teofil era grec, iar ca 

el vor fi fost şi alți preoți şi monahi din Goţia, orașele greceşti nord-pon- 
tice cunoscând creştinismul de pe vremea Apostolilor (prin Sf. Apostol 
Andrei). De asemenea, este cunoscut faptul că împăratul Constanțiu a] 
II-lea i-a exilat în Scythia Minor pe Eutihie din Capadocia şi pe episco- 
pul Audiu din Mesopotamia, amândoi desfăşurând o intensă activitate 
misionară între goți. 

Insă marele merit pentru convertirea goților la creştinism îi revi- 
ne lui Ulfila sau Wulfila, urmașul unor creştini din Capadocia, pe care 
goții îi luaseră captivi în anul 264. Născut în jurul anului 310 în ținutul 
dunărean, Ulfila (Wulfila) ajunsese un bun cunoscător al limbilor go- 
tică, latină şi greacă, ceea ce i-a adus funcţia de translator în slujba 
goților. Probabil că, în această calitate, a fost atașat unei misiuni goti- 
ce la curtea împăratului Constanțiu al II-lea. Rămas la Constantinopol, 
în anul 341 semiarianul Eusebiu al Nicomidiei, pe atunci episcop de 
Constantinopol, l-a hirotonit pe Ulfila episcop pentru creştinii din „țara 
goților”. În anul 348, goții au declanşat o prigoană împotriva creştinilor 
din rândurile lor, fapt pentru care Ulfila, având consimțământul îm- 
păratului Constanțiu, a trecut Dunărea, împreună cu păstoriții săi, și 
s-a aşezat in Moesia Inferior, la Nicopolis ad Istrum. Este vorba de așa- 
zişii „goți mici, stabiliți în ținutul din jurul Plevnei, care au putut trăi 
liniștiți, fiind conduși de Ulfila atât din punct de vedere bisericesc, cât și 
social, acesta bucurându-se de o cinste deosebită şi între „romani”, mulți 
dintre aceştia încredințându-şi pruncii pentru a fi educați de el. 

Din punct de vedere teologic, Ulfila era adept al teologiei de la 
curtea impăratului Constanțiu, iar sprijin politic avea din partea con- 
ducătorului militar al vizigoților, Fritigern, şi el un prieten (foederat) al 
romanilor. Vreme de 40 de ani, Ulfila a propovăduit învățătura creștină 
în limbile greacă, latină şi gotică, atât la goți, cât şi la romani. De ase- 
menea, el a participat la mai multe sinoade şi conferinţe religioase oca- 
zionate de disputele ariene, moartea survenindu-i chiar în anul 383, la 
Constantinopol, pe când se afla la una dintre aceste conferinţe ținute la 
curtea împăratului Teodosie cel Mare (379-394). Ulfila, pe bună dreptate 
considerat „apostolul goților”, a avut și meritul de a fi creat alfabetul got, 
o combinaţie de litere greceşti, latine şi runice (germanice), cu ajutorul 

căruia a tradus Sfânta Scriptură în limba gotică şi a scris mai multe 
lucrări teologice necesare misiunii creştine. Existența mai multor expre- 
şii latine în traducerea lui Ulfila se datorează, fără îndoială, influenţei 
exercitate asupra lui de către creștinismul adoptat de numeroşi daco- 
romani de pe ambele maluri ale Dunării. 


V.8.3. Hunii 


Creștinismul câştiga noi adepţi şi între goții care locuiau în Dacia, 
insă persecuția pornită împotriva creştinilor, între anii 368-372, făcea 
dificilă această acţiune. Apariţia hunilor, popor nomad din părțile Asiei, 
a influențat semnificativ mersul istoriei. Ajunşi pe Don, aceștia au alun- 
gat populaţia iraniană a alanilor (370), după care, la Marea de Azov, au 
zdrobit slaba stăpânire a ostrogoților din Rusia sudică (375). Ostrogoţii 
i-au urmat pe huni în calitate de vasali, în timp ce vizigoții s-au refugiat 
în pripă, trecând peste cursul inferior al Dunării, în ținuturile stăpânite 
de Imperiul Roman (376). Împăratul Valens (364-378) i-a acceptat ca 
foederati şi le-a permis să se aşeze în Tracia (Bulgaria de azi), impu- 
nându-le două condiţii: să participe ca mercenari la campaniile mili- 
tare şi să accepte creştinismul în variantă ariană, aşa încât majoritatea 
vizigoților lui Fritigern au devenit arieni, rămânând aşa aproape 180 de 
ani. Nemulțumiţi de tratamentul romanilor de la Dunăre, goții s-au răs- 
culat în mai multe rânduri, însuşi împăratul Valens fiind ucis de ei, în 
timpul luptei de la Adrianopol, din anul 378. Această victorie a goților 
asupra romanilor a avut un efect uriaş asupra imperiului, dispariţia lui 
Valens, adept al arianismului, grăbind întoarcerea Imperiului Roman de 
Răsărit la Ortodoxie (381). Nu la fel s-a întâmplat cu goții, care au rămas 
arieni şi pe care nici chiar strădaniile Sf. loan Gură de Aur nu au reuşit 
să-i aducă la Ortodoxie. 

Odată cu moartea lui Teodosie I, ultimul împărat al întregului 
Imperiu Roman, imperiul a fost împărţit definitiv în Imperiul Roman 
de Apus și Imperiul Roman de Răsărit (395), fiecare condus, la început, 
de membrii dinastiei teodosiene. În drumul lor spre Tracia, Siria, Asia 
Mică şi Armenia, hunii au invadat pentru prima dată Imperiul Roman 

de Răsărit (395), în timp ce vizigoții, conduşi de regele lor Alaric, au ple- 
cat din Tracia, ajungând la porțile Constantinopolului. Imperiul Roman 
de Răsărit a reușit să-i deturneze pe vizigoți spre Italia (401), ceea ce 
l-a determinat pe comandantul armatelor Imperiului Roman de Apus 
Stilicon, să mute capitala de la Milano la Ravenna (402) şi să retragă 
legiunile de pe Rin (405) şi din Britannia (407), ceea ce a permis pătrun- 
derea în aceste teritorii a germanilor şi celților (picți, scoţi). Vandalii, 
burgunzii, suevii şi alanii s-au stabilit chiar în noaptea de Anul Nou 
(+06) la Mainz, dincolo de Rin, ceea ce a însemnat pătrunderea decisivă 
şi Gurabilă a germanilor în Imperiul Roman. 


V.8.<. Vizigoțţii 


La inceput, vizigoții (goții apuseni) s-au aşezat şi au rămas în Peninsula 
Italică, ajungând la Roma, pe care, la 24 august 410, au cucerit-o şi de- 
vastzt-o, prefaţând astfel devastarea la care Cetatea Eternă a fost apoi 
supusă de câtre vandali (455). După moartea lui Alaric (410), vizigoții, 
acum aliați (foederati) ai Romei, s-au îndreptat spre Galia de Sud (412) şi, 
de acolo, la ordinul Romei, i-au alungat din Spania pe vandali, formând 
acolo un puternic stat vizigot, care a durat până la anul 711, când a fost 
distrus de către arabi. În Spania, vizigoții au părăsit arianismul, revenind 
la Ortodoxie, și au creat o tradiţie de stat cu o Biserică autocefală, în care 
regele convoca sinoadele şi numea episcopi, iar Liturghia lor păstra un 
străvechi caracter ecumenic. Vandalii plecaţi din Spania au cucerit apoi 
nordul Africii, edificând în apropiere de Cartagina propriul lor regat, care 
a dăinuit din anul 429 până în anul 534, când a dispărut pentru totdeau- 
na, dar lăsând în urma lor termenii de „vandalizare” şi de „vandalism. 

În acest timp, Imperiul Roman de Răsărit a ajuns să plătească tri- 
but hunilor (430), reuşind astfel să determine deplasarea lor spre vest 
(447), sub conducerea lui Attila (433-453), care a pustiit teritoriile de azi 
ale Germaniei şi Galiei. Generalul roman Aetius (433-454), în fruntea 
unei armate alcătuite din galo-romani, vizigoți, burgunzi, franci salieni 
și alani, i-a oprit pe huni în bătălia de pe Câmpiile Catalaunice (bătălia 
de la Chalons, 20 iunie 451). În retragerea lor, hunii au ajuns la porţile 

Romei, de unde au fost înduplecaţi să se întoarcă, de către Papa Leon cel 
Mare (440-461), salvând oraşul de la distrugere. După moartea lui Attila 
(453), hunii s-au alăturat poporului bulgarilor, în teritoriile străbătute 
de cursul fluviului Volga. Ultimul împărat roman, Romulus Augustulus 
a fost detronat de către Odoacru (433-493), regele tribului german al he- 
rulilor în anul 476, punând capăt existenţei Imperiului Roman de Apus. 
Odoacru a trimis la Constantinopol însemnele puterii, domnind ca rege 
al Italiei (746-493), cu acordul împăratului bizantin Zenon. 


V.8.5. Ostrogoții 


Ostrogoţii (goții răsăriteni) au ajuns pe teritoriul de la nordul Mării 
Negre, unde au cunoscut creștinismul sub forma ariană, de la popoare- 
le balcanice creştinate de către Ulfila. În fața pericolului reprezentat de 
huni, unele triburi ostrogote s-au aliat cu vizigoții, luptând împreună 
chiar și împotriva împăratului Valens în anul 378, după care s-au așezat 
in Panonia, ca foederati. În urma unei înţelegeri cu împăratul Zenon al 
Constantinopolului (474-491), Teodoric cel Mare (471-526), care trăise 
timp de zece ani la Constantinopol ca ostatic, în anul 489 i-a mutat pe 
ostrogoți în Italia. El trebuia să-l învingă pe Odoacru (476-493) şi să stă- 
pânească Italia în locul împăratului roman din Răsărit. Teodoric l-a ucis 
pe Odoacru în lupta din apropierea Ravennei, în anul 493, după care şi-a 
organizat propriul stat, Regatul Ostrogot, cu capitata la Ravenna şi care 
cuprindea Italia, Sicilia, Dalmația, Panonia, Noricum şi Raetia, ajun- 
gând până în ţinuturile francilor (Provence). Deşi era de credință ariană, 
Teodoric a fost tolerant cu susținătorii credinţei niceene. „Religiei nu-i 
putem porunci”, spunea el (Cassiodor, Variae II, 27). Admirator al cul- 
turii romane, Teodoric a împiedicat o gotizare forțată a țării, încât roma- 
nii vedeau în el un apărător şi un ocrotitor al tradiţiilor lor, fiind deschişi 
pentru o cooperare cu stăpânitorul ostrogot. Istoricul roman Cassiodor 
(485/490 — cca 580) a intrat în slujba acestuia, deținând funcţia de ma- 
gister officiorum, stând astfel în fruntea administraţiei civile. 

În timpul contestatei alegeri papale din anul 498 (Symmachus - 
Laurentius), romanii au apelat la sfatul lui Teodoric, acesta declarându-se 

de partea Papei Symmachus (498-514). O schimbare a politicii sale a 
inceput să se facă simțită datorită faptului că Justinian îi susținea pe 
monofiziți, dar şi datorită orientării Apusului către Bizanţ. De pildă, la 
25 octombrie 524, scriitorul creştin Boethius (480-524), care deținea 
funcţia de magister officiorum, împreună cu alţi nobili romani, a fost 
acuzat de înaltă trădare şi ucis din ordinul regelui ostrogot, iar Papa 
loan I (523-526) a fost întemnițat la Ravenna, unde a şi murit la scurt 
timp. După moartea lui Teodoric (526), Imperiul Bizantin a exercitat o 
influență tot mai mare asupra regatului ostrogoților, pentru ca, în anul 
552, generalul lui Justinian, Narses, să-l învingă la Vezuviu pe regele 
ostrogot Teja și să impună aici stăpânirea bizantină (exarhat) cu centrul 
la Ravenna. De la ostrogoți şi vizigoți, arianismul a fost preluat şi de alte 
triburi germanice învecinate sau înrudite (vandali, burgunzi, suevi). 


V.8.6. Suevii 


Suevii (suabi, Schwaben) sunt un grup numeros de popoare germani- 
ce, care locuiau altădată la nord-est de Magna Germania, la Marea Baltică 
(numită de către romani „Mare Suebicorum'”), pomenit pentru prima 
dată de către împăratul luliu Cezar în anul 58 î.Hr., cu prilejul unei lupte 
impotriva lui Ariovist. Armata romană i-a folosit pe mulţi dintre suevi ca 
auxiliari, întrucât cunoşteau bine regiunile întinse de la nordul Dunării, 
până la Munţii Pădurea Neagră, facilitând astfel pătrunderea lor pe teri- 
toriul roman în secolul al III-lea, aceştia participând şi la marea migrație 
din secolele al IV-lea şi al V-lea. Pe la anul 400, Notitia Dignitatum îi 
pomeneşte pe suevi în Galia. La scurt timp, în ziua de 31 decembrie 406, 
un trib germanic al suevilor războinici, alături de vandali şi alani, a trecut 
Rinul şi a devastat Galia, după care, în 409, s-a îndreptat spre Spania, unde 
a întemeiat un regat recunoscut de Roma, (Gallaecia/Gallicia/Galiţia), 
cu capitala la Bracara (Braga). Primul lor rege, Hermenrich (409-438), 
i-a bătut pe vandalii din nord, iar fiul său, Rechila (440-448), a extins 
regatul, prin cucerirea de la vandali şi vizigoți a ținutului Baetica, din 
sudul iberic, cu puternica cetate Sevilla. În timpul regelui Remismund 
(464-469), suevii au devenit arieni (466), prin activitatea misionarului 

Ajax, trimis de Teodoric al II-lea, regele vizigoților, pentru ca sub regele 
Hararic (550-559) să revină la Ortodoxia niceeană (cca 550), propovă- 
duită de Sf. Martin de Braga (520-580). În anul 585, Malaric, regele sue- 
vilor, a fost învins de ostrogotul Leovigild (520-586), așa încât, după 170 
de ani (410-584), regatul suevilor din Spania și Portugalia și-a încheiat 
existenţa, fiind încorporat în regatul vizigoților. 


V.8.7. Longobarzii 


Longobarzii (langobardi, lombardi) erau triburi germanice care, po- 
trivit lui Tacitus, făceau parte din grupul suevilor originari din nordul 
Europei, Scandinavia şi teritorii situate, astăzi, în estul Germaniei şi în 
Polonia, mai precis, între coasta Mării Baltice și fluviul Elba. Istoricul 
roman Velleius Paterculus îi menționează cel dintâi, între anii 9 şi 16 
d.Hr. Cu timpul, longobarzii au pătruns în Imperiul Roman, în secolul 
al VI-lea aflându-se în Panonia şi Noricum (Austria de astăzi) de unde, 
datorită conflictelor cu avarii, s-au mutat în Italia. La cererea Imperiului 
Roman de Răsărit, în timpul „războiului gotic” din anii 535-555, lon- 
gobarzii au luptat împreună cu trupele romane împotriva ostrogoților, 
pentru ca, apoi, conduşi de Alboin, în anul 568 să înceapă cucerirea 
taliei. Alboin acceptase creştinismul arian încă înainte de a pleca spre 
talia. Longobarzii nu au reușit însă să cucerească nici Roma, sediul 
papalității, şi nici Ravenna, reşedinţa exarhului bizantin, stabilindu-și 
capitala la Pavia. Comportamentul longobarzilor față de creștinii nice- 
eni nu era unul unitar. În ciuda unei anumite toleranţe, nu de puţine ori 
aceştia au pustiit oraşele şi sediile episcopale. 

Regele longobard Authari s-a căsătorit în anul 589 cu Theodelinda, 
fiica principelui catolic al Bavariei, însă, cu toate acestea, în anul urmă- 
tor, 590, a interzis botezul catolic. După moartea acestuia, Theodelinda 
s-a căsătorit cu Agilulf (591-615/616), care a adus o schimbare în guver- 
nare. Domnia acestuia este cunoscută datorită corespondenţei cu Papa 
Grigorie cel Mare. Fiul Theodelindei, Adaloald (616-626), fusese bote- 
zat in ritul catolic, la fel ca mama sa, dar după înlăturarea acestuia (625) 
și moartea Theodelindei (628), au condus din nou regi arieni. Dintre 

aceştia s-a remarcat regele Rotharis, vestit prin aşa-numitul Edictus 
Rothari, un adevărat monument de drept germanic. După acesta, co- 
roana a ajuns în mâinile regelui Aripert de Asti (653-661), un bavarez 
catolic şi nepot al Theodelindei, care a început catolicizarea longobarzi- 
lor. Între regii care au urmat, merită menţionaţi Liutprand (712-744) Și 
Aistulf (749-756), cel din urmă reuşind, în anul 751, să înlăture definitiv 
dominaţia bizantină din Ravenna, desființând exarhatul şi alungând pe 
ultimul exarh, Eutychius. 


V.8.8. Rugii 


Unele triburi germanice mai mici au preluat creştinismul arian prin 
legăturile lor cu triburile mai mari, pe care le-au urmat în migrarea lor 
dinspre est către vest și sud. Dintre aceştia, rugii s-au aşezat în Noricum, 
după destrămarea regatului hunilor, în urma morţii lui Attila (453). Între 
anii 453-482, în regiunea danubiană dintre Passau şi Viena, a desfășurat 
o importantă activitate misionară, politică şi economică Sfântul Severin 
(cca 410-482), un călugăr a cărui origine este necunoscută, dar care 
s-a bucurat de preţuire nu numai din partea populaţiei romanizate, de 
credință niceeană, ci şi din partea regilor arieni. Severin a murit în anul 
482, viața şi activitatea sa fiind descrise de către ucenicul său, Eugippius. 


V.8.9. Burgunzii 


Burgunzii reprezentau un alt trib germanic care au pătruns în 
Imperiul Roman. În anul 411, aceştia au traversat Rinul şi s-au așezat 
în regiunea Worms, Neckar şi Main, formând un regat propriu. Învinşi 
de către huni în anii 435 şi 437, burgunzii au fost nevoiţi să se retra- 
gă spre sud-vest, fiind primiţi de către generalul Aetius ca foederati şi 
colonizați în ţinuturile dintre Jura, Ron şi Vosgi. Ei au preluat de la 
vizigoți creştinismul sub forma ariană, iar în noua lor patrie, au intra! 
în contact cu populaţia galo-romană și cu episcopatul de credinţă nice- 
eană. După anul 500, în timpul regelui Sigismund (523), burgunzii au 
primit credinţa niceeană, în urma misiunii episcopului Avitus de Vienne 

(450-518). După numai câţiva ani (534), poporul burgund a ajuns sub 
stăpânirea francilor, care l-au învins pe Godomar, ultimul rege burgund. 


V.8.10. Vandalii 


Vandalii au ajuns, în timpul împăratului Aurelian (270-275), în ves- 
tul Daciei și în Pannonia. În timpul împăratului Valens (364-378) ei au 
acceptat, ca şi goții, creștinismul sub forma ariană. În anul 406 vandalii 
au migrat din Pannonia spre Galia și Spania, unde, la 411, au creat un 
regat propriu. Ceva mai târziu, sub regele Geiseric (428-477), ei s-au 
așezat în Africa de Nord (429), mai întâi ca foederati, cu acordul împă- 
ratului. După mai multe cuceriri, în 422, Geiseric a devenit stăpân peste 
Africa de Nord, Sicilia, Corsica, Sardinia şi Insulele Baleare, persecu- 
tându-i pe credincioşii niceeni, mulţi episcopi fiind alungaţi sau uciși. 
În anul 533, trupele bizantine, conduse de către generalul Belizarie, au 
eliberat Africa de Nord, încorporând-o din nou imperiului lui Justinian, 
regatul vandalilor încheindu-și existenţa (534). 


V.8.1 1. Francii 


Francii, cel mai puternic popor dintre seminţiile germanice, au 
pătruns în Galia în secolul al V-lea, întemeind mici regate care se gă- 
seau într-o relație federativă unele cu altele. Merovingianul Chlodvig 
(Clovis) (481-511) a reuşit să-l învingă pe conducătorul armatelor 
romane, Sygarius, în bătălia de la Soissons (486), punând capăt stă- 
pânirii romane în Galia. În anii următori, Clovis i-a supus pe ceilalți 
regi franci mai mici, apoi i-a împins pe vizigoți spre sud (496) şi i-a 
supus pe alamani (496/497), ajungând, în scurt timp, să stăpânească 
tot nordul Galiei şi ţinuturile alemanilor (Elveţia, Alsacia și Pfalz de 
mai târziu). În anul 507, Clovis a reuşit să cucerească Aquitania şi să-i 
impingă pe vizigoți către Spania. La venirea lor în Galia, francii erau 
păgâni, dar nu este exclus ca unii dintre ei să se fi convertit indivi- 
dual la creştinism. Biserica din Galia a fost slăbită de popoarele mi- 
gratoare, însă episcopatul ei era pregătit pentru misiunea între păgâni. 

Încreştinarea oficială a francilor este strâns legată de botezul regelui 
Clovis, căsătorit cu principesa burgundă Clotilda, care era creştină. În 
preajma bătăliei de la Tolbiac (496), împotriva alamanilor, acesta a pro- 
mis soției sale că se va converti la creştinism, dacă va învinge, şi s-a 
ținut de cuvânt, fiind botezat, împreună cu alţi 3.000 de nobili, de către 
episcopul Remigius de Reims (cca 437-533). Prin aceasta a fost oprită 
expansiunea ereziei lui Arie. Alături de Clovis, o activitate misionară 
susținută au desfășurat-o episcopii Avitus de Vienne (1518), Remigius 
de Reims, Cezar de Arelate (4542), Gherman de Paris (t+576), Grigorie 
de Tours (1594), precum şi Sfintele Genoveva ($502/512) şi Radegunta 
(+587). De la franci, creştinismul a fost preluat de vizigoți, alamani și 
suevi, care au revenit și ei la Ortodoxie în decursul secolului al VI-lea, 
prin strădaniile misionare ale călugărilor scoțieni Fridolin, Columban, 
Gallus, Trudpert, Pirmin, Magnus şi Teodor, care au fondat o serie de 
mănăstiri vestite pentru misiunea lor creştină: St Gallen, Sockingen, St 
Trudpert, Reichenau, Fiissen, Kempten ş.a. 


V.8.12. Bavarezii 


Bavarezii (baioarii, baiuvarii), vecinii de la răsărit ai alamanilor, şi-au 
întins stăpânirea lor de-a lungul Dunării, cu capitala la Regensburg, 
precum şi pe râurile Isar, Inn și Salzach. Ducatul Bavariei, fondat în ju- 
rul anului 530 de către Agilulf din dinastia Agilolfinger, a fost supus 
de către regele Dagobert al francilor (630-660), dar ducii bavarezi au 
continuat să domnească în numele regelui franc până în 743, când du- 
cele Odilo şi-a luat titlul de rege al Bavariei. Creştinismul avea în aces- 
te părţi rădăcini vechi, în populația romanizată, dar abia în secolul al 
VI-lea a pătruns între bavarezi şi în familia princiară, prin botezul 
prințului Garibald 1 (555-591) şi al fiicei sale Theodelinda, care a de- 
venit regina longobarzilor. La solicitarea acestora, au desfăşurat printre 
bavarezi o fructuoasă activitate misionară abatele Eustațiu de Luxeuil 
şi episcopii Ruprecht de Worms, Emeran de Poitiers şi Corbinian de 
Chartrettes. Cel care a organizat viaţa bisericească din Bavaria a fost 
însă călugărul benedictin (Winfrid) Bonifaciu (716-754), la cererea 

ducelui Odilo, în anul 739, fiind înființate eparhiile de Regensburg, 
Passau, Freising și Salzburg. În anul 798, la cererea împăratului Carol 
cel Mare (768-814), Biserica Bavariei a fost ridicată la rangul de arhiepi- 
scopie. De la aceste scaune episcopale a pornit o susținută activitate mi- 
sionară asupra slavilor din Carintia, Moravia şi Boemia. În Turingia, pe 
la anul 685, a apărut cel dintâi misionar, scoţianul Kilian. La Wirzburg 
a fost botezat regele Gozberg, urmat de majoritatea turingienilor, însă 
persecuția declanşată pe la anul 698 a făcut mulţi martiri, fiind necesară 
o nouă increştinare în timpul lui Bonifaciu. 


V.8.13. Frizii 


Frizii din nordul Germaniei (între Weser şi gurile Rinului) au cunos- 
cut creștinismul prin strădania misionară a anglo-saxonului Willibrord 
(cca 658-739) care, pe la anul 690, predica printre aceştia, împreună cu 
colaboratorii săi. Însă încreştinarea masivă a frizilor s-a făcut după ce 
Carol cel Mare a cucerit teritoriul acestora. Cel mai mare misionar şi 
organizator al vieţii religioase în rândul popoarelor germanice a fost an- 
glo-saxonul (Winfrid) Bonifaciu. Acesta a părăsit Britannia în anul 718, 
plecând în pelerinaj la Roma, ocazie cu care Papa Grigorie al II-lea (715- 
731) i-a dat sarcina de a propovădui Evanghelia printre germani. Între 
anii 721-722, Bonifaciu a făcut misiune în Hessa Superioară, unde, în 
localitatea AmSneburg, a convertit, între alții, şi pe căpeteniile locului, 
fraţii Dettic şi Deowulf. În anul 722, Bonifaciu a făcut o a doua călătorie 
la Roma, iar Papa Grigorie al II-lea l-a hirotonit episcop al germanilor. 

Sprijinit de Carol cel Mare, Bonifaciu a activat acum în Hessa 
Inferioară și în Turingia, unde a distrus sanctuarul păgân, reprezentat 
de stejarul de la Geismar, închinat zeului Thunar sau Thor, din lemnul 
acestuia construind o bisericuţă cu hramul „Sfântul Petru, ca simbol 
al victoriei creștinismului asupra păgânismului. După zece ani (732), 
Papa Grigorie al III-lea (731-741) l-a ridicat pe Bonifaciu la rangul de 
arhiepiscop, după care acesta din urmă a pornit în cea de-a treia călă- 
torie la Roma (737-738). El a organizat Biserica din Bavaria şi Hessa, 
punând temeliile eparhiilor de Buraburg, Efurt şi Wiirzburg, Fulda şi 

altele, după care, în anul 753, însoţit de un grup de ucenici, a revenit 
in ținutul frizilor, iernând la Utrecht (753-754). În primăvara anului 
754, şi-a continuat activitatea misionară, dar, la scurt timp, în ziua de 
5 iunie 754, în săptămâna Rusaliilor, Bonifaciu şi cei 52 de ucenici și 
însoțitori ai săi au fost surprinşi de un grup de barbari în timp ce pre- 
găteau botezul unor neofiți pe malul râului Boorn, unde astăzi se află 
orașul Dockum, şi omorâţi. Trupul venerabilului martir a fost dus şi 
înmormântat la Mănăstirea Fulda, centrul activităţii sale, fiind venerat 
ca „apostol al germanilor” şi sărbătorit pe data de 5 iunie. 


V.8.14. Britanii 


Britanii (briţii) au cunoscut creştinismul de timpuriu. La Sinodul de 
la Arelate (Arles) din 314 au fost prezenţi trei episcopi din York, Londra 
și Lincoln, așa încât Britannia apărea la mijlocul secolului al IV-lea bine 
organizată din punct de vedere bisericesc, creştinismul ajungând până 
in Scoţia. După ce trupele romane au părăsit Britannia (407), ţara a fost 
atacată şi jefuită de către picţii şi scoţii care locuiau atunci în Irlanda 
şi Scoţia. Prințul Vortingern a fost nevoit să ceară ajutor de Ia triburile 
germane ale anglilor şi saxonilor care, în loc să-i elibereze, au cucerit 
pentru ei insula, devenind stăpânii ei şi reinstaurând politeismul pă- 
gân. Doar britanii din părţile muntoase, apusene, din Cambria (Wales și 
Cornwall) și-au putut menţine independenţa şi credinţa creştină. 


V.8.15. Irlandezii 


Irlanda, care nu fusese niciodată sub stăpânire romană, a cunoscut 
creștinismul încă din secolul al V-lea, prin prizonierii britanici creştini. 
Prosper Tiro de Aquitania (455) spune că în anul 431, Papa Celestin | al 
Romei (422-432) l-a trimis pe diaconul Palladius ca episcop „ad Scottas in 
Christum credentes”. Ca fondator şi organizator al Bisericii irlandeze este 
socotit Sfântul Patrick (Patricius) [ț cca 460], un tânăr sclav din Britannia, 
care a ajuns în Irlanda şi care, ajutat de episcopul Gherman de Auxerre 
(1448), a întemeiat biserici cu comunități monahale, ca scaune episcopale. 

În Caledonia sau Scoţia (Scottia Maior) cum i se spunea în Evul 
Mediu, adică în țara picţilor, pe la începutul secolului al IV-lea, predica 
Ninian (ft cca 432), tot un britan, însă marele merit al convertirii picţilor 
și scoţilor îi revine abatelui irlandez Columban cel Bătrân (520/ 522-597), 
fondatorul (563) Mănăstirii Hy (lona) care, alături de Sfântul Patrick şi 
Sfânta Brigitta (cca 453-524) este cinstit ca patron al Irlandei. 


V.8.17. Anglo-saxonii 


În Anglia a activat călugărul benedictin Augustin (1604), trimis în 
anul 596, de la Roma, de Papa Grigorie cel Mare (590-604), impreu- 
nă cu alți 40 de călugări, ca misionari printre anglo-saxoni. Ajuns în 
Anglia, pe la anul 601, Augustin l-a convertit la creştinism pe regele 
Ethelberg (care avea o soţie creştină pe nume Berta). În același an a or- 
ganizat Biserica în 12 dioceze. Datorită succeselor sale, Augustin a pri- 
mit noi colaboratori şi a fost numit arhiepiscop primat al Angliei. El a 
reuşit să întemeieze alte 2 episcopii: Episcopia de Londra şi Episcopia de 
Rochester, pe lângă cele de la Canterbury (Canturia), Kent, York şi Essex 
ș.a. O importanţă deosebită a avut-o apoi Sinodul de la Whitby, din anul 
664, care a reglementat relaţiile Angliei cu Roma. 

SITUAȚIA BISERICII 
ÎN PERIOADA SINOADELOR ECUMENICE 


VI.1. Politica religioasă a împăraților bizantini 
din secolul al IV-lea până în secolul al VIII-lea” 


VI.1.1. Biserica în timpul fiilor lui Constantin cel Mare 


După moartea împăratului Constantin cel Mare (22 mai 337), 
la conducerea Imperiului au urmat cei trei fii ai săi: Constantin al 
II-lea (337-340), Constanțiu al II-lea (337-361) şi Constans (337-350). 
Constantin al II-lea exercita puterea asupra Galiei, Britaniei şi Spaniei, 
cu Mauritania Tingitana, având reşedinţa la Treveri în Galia; Constanțiu 
conducea diocezele Egipt, Orient, Asia şi Pont, având reședința la 
Constantinopol; iar Constans stăpânea peste Italia, Africa, Pannonia, 
Illyricum şi Tracia, având reşedinţa la Sirmium. În urma neînțelegerilor 
dintre ei, moştenirea lui Constantin al II-lea, căzut în lupta de la 
Aquileea din anul 340, a revenit lui Constans. Imperiul a fost condus 
până în anul 350, când a murit Constans, de cei doi fraţi, iar apoi nu- 
mai de Constanțiu, ca singur împărat, până la moartea sa în anul 361. 
Deşi aceştia au urmat politica tatălui lor, niciunul nu a reuşit să redea 
Imperiului gloria avută mai înainte. 


" Capitol elaborat de Pr. prof. dr. Nicolae Chifăr. 

Faţă de păgânism, cei doi frați mai mici s-au arătaţ foarţ 
Crescuţi şi educați în spirit creştin, ei au crezut că trebuie să Ju * Cuzj 
tru triumful Bisericii, prigonind pe păgâni. În anul 34] Set Aa Pen. 
emis o lege drastică împotriva celor care jertfeau zeilor, lege Ea a 
tă şi de Constans. Iulius Firmicus Maternus, un neoplatonic ia : ta- 
consemna în anul 341, într-o descriere, superstițiile păgânilor îi va nat 
pe împărați să topească averile de aur şi de argint ale temple] e Atuia 
secutând pe cei care nu renunțau la păgânism. Astfel, au fost Fuia 
toate templele păgâne din centrele orașelor. Totuşi, o parte dintre = 
au continuat să funcționeze, iar preoții primeau subvenţii de la stat De 
asemenea, au continuat să existe centrele de cultură conduse de Sofişti 
şi neoplatonicii păgâni. 

Pentru faptul că împăratul Constanțiu a sprijinit arianismul, e] Şi-a 
atras disprețul ortodocșilor, care se adăuga la ura păgânilor. Domnia 
sa a fost defavorabilă Imperiului, el guvernând „cu o incompetență no- 
torie, prea bănuitor pentru a fi fericit, prea crud pentru a fi iubit, prea 
înfumurat pentru a fi mare” (W. Durant, Histoire de la civilisation, vol. 1, 


Paris, 1953, p.9). 
VI.1.2. Politica religioasă a lui lulian Apostatul 


După moartea lui Constanțiu, conducerea Imperiului a fost prelu- 
ată de Iulian (361-363), vărul său, cunoscut sub porecla de „Apostatul. 
Acesta nu a fost educat pentru tron, ci pentru slujirea altarului, fiind 
hirotesit citeţ. În anul 357, Iulian a fost totuşi numit Caesar, apoi i s-a 
încredințat conducerea Galiei şi conducerea expedițiilor contra piane 
nilor. Faptele lui de arme au făcut ca, în februarie 360, să fie numit im 
părat (august) și acest lucru a produs o schimbare profundă în sufletul 
lui. Admirând până la idolatrizare pe vestitul împărat Alexandru cel 
Mare (336-323 î.Hr.), lulian a renunţat la credinţa creştină, fiind aj 
babil influenţat în acest sens de educaţia primită de la profesorii sâl i 
gâni. Eunucul păgân Mardoniu l-a iniţiat în misterele culturii clasice 
câştigându-l pentru vechea cultură și religie greco-romană, iar filoso 
Maxim din Efes în misterele cultului zeului Mithra. 

La început, împăratul Iulian s-a arătat indiferent față de creştinism, 
„doptând principiul: „fiecare este liber să creadă cum vrea. EI a redes- 
chis însă templele păgâne şi a dispus reluarea practicii sacrificiilor. La 
scurt timp; el a început să devină ostil creştinismului, însă nu public. 
s-a folosit de discordia dintre creştini şi a acordat libertate tuturor ere- 
iilor. Însemnele creştine din armată şi de pe monezi au fost eliminate, 
ar soldaţii creştini din garda imperială au fost demiși. În unele provin- 
cii s-au înregistrat și martiri, cum a fost soldatul roman Emilian de la 
Durostorum, ars pe rug la 18 iulie 362. 

Pentru a oferi o bază solidă religiei greco-romane, împăratul Iulian, 
n virtutea titlului de „pontifex maximus”, a făcut o reformă religioasă 
impletind elemente creştine cu filosofia neoplatonică. Deşi n-a putut re- 
inviora păgânismul cum dorea, el a căutat să denigreze creştinismul şi 
prin Scris; În special prin lucrarea Contra Galileenilor, cum îi numea el 
in derâdere pe creştini. A anulat apoi privilegiile acordate creștinilor şi a 
ordonat restituirea bunurilor confiscate de stat din templele păgâne. În 
anul 362 a dispus ca în pieţe toate produsele să fie stropite cu apă de la 
jertfele idolilor. Cererile creştinilor nu erau soluționate, spunând că una 
dintre Fericiri zice: „Fericiţi cei prigoniţi... (Matei 5, 11). 

În noaptea de 26 spre 27 iunie 363, împăratul lulian, rănit în ficat de 
o săgeată, în campania împotriva perşilor, a murit. În agonie, a aruncat 
spre cer sângele care îi curgea din rană, exclamând: „Ai învins, Galileene!'. 
Moartea lui Iulian a fost considerată de creştini o pedeapsă divină. 


VI.1.3. Împărații din a doua jumătate a secolului al IV-lea 


lulian neavând urmași, a fost greu să se găsească moştenitor la tron. 
În cele din urmă, a fost ales împărat Iovian (363-364), un înalt demnitar 
din vremea împăratului Constanțiu, dar care a fost înlăturat sub Iulian 
pentru că rămăsese creștin. Iovian era adeptul ortodoxiei niceene şi, 
cu toate acestea, păgânismul a continuat să funcționeze şi în timpul 
scurtei sale domnii. El a anulat privilegiile acordate păgânismului de 
inaintaşul său, precum şi subvenţiile de la stat, însă a arătat toleranţă față 
de păgâni, interzicând doar practicarea vrăjitoriei şi citirea viitorului în 


379 


SITUAŢIA BISERICII ÎN PERIOADA SINOADELOR ECUMENICE 


intestinele animalelor sacrificate zeilor (Socrate, Istoria Bisericească III, 
24-25). Demnitarii păgâni care au distrus bisericile creştine sub Iulian 
au fost obligați să le refacă pe cheltuiala lor, iar creștinilor le-a redaţ 
drepturile câștigate prin Edictul de la Mediolanum. Iovian a murit la 
17 februarie 364. 

Conducerea Imperiului a fost preluată de generalul Valentinian | 
(364-375), originar din Panonia, care, la dorința alegătorilor, a asociat 
la domnie pe Valens (364-378), fratele său mai mic. Valentinian a pre- 
luat conducerea Apusului și Illyricului, iar Valens conducea Orientul. 
Deşi ambii împărați erau creştini, cu toate că Valens încă nu primise 
Taina Botezului când a fost desemnat împărat, ei s-au arătat toleranţi 
față de păgânism. Totuşi, au dat o lege împotriva păgânilor prin care 
bunurile retrocedate lor de Iulian au fost trecute în patrimoniul statului. 
Au fost interzise ritualurile nocturne ale magiei şi manticii (prevestirea 
viitorului), iar practicanţii acestora erau ameninţaţi cu moartea. În fi- 
nal, s-a declanșat o adevărată persecuție împotriva păgânilor (mai ales 
a simpatizanților lui Iulian), fiind permis numai sacrificiul de tămâie. 
Acest lucru a dus la dispariţia lentă a păgânismului. 

După moartea lui Valentinian |, a urmat fiul cel mic al acestui, cu 
numele de Valentinian al II-lea (375-392), de numai 4 ani. Valentinian] 
însă avusese un fiu mai mare, dintr-o altă căsătorie, care fusese ridicat 
de tatăl său la rang de Caesar, cu numele de Graţian ( 375-383), iar acesta 
a domnit în Apus împreună cu fratele său vitreg mai mic. 


VI.1.4. Biserica în timpul lui Teodosie cel Mare 


În Orient, după moartea lui Valens, a fost ales împărat în anul 379 
generalul de origine hispanică Teodosie, care între 392-395 a dom- 
nit singur peste tot imperiul. După înlăturarea pericolului goților, cei 
doi suverani, Teodosie şi Graţian, au continuat politica de favorizare a 
creştinismului. La 28 februarie 380, Teodosie numit „cel Mare” a publi- 
cat un edict la Tesalonic în favoarea ortodoxiei niceene, edict reinnoit 
la Constantinopol, la 10 ianuarie 381. Prin acesta, el a creat Imperiul 
Roman creştin numit de specialiști Imperiul Bizantin. În anul 381 tot 

impăratul Teodosie a interzis complet practicarea manticii, iar impăra- 
tul Graţian a desființat subvenţiile de la stat pentru preoții păgâni şi a 
trecut în seama statului bunurile templelor păgâne. 

Încă de la urcarea sa pe tron, împăratul Teodosie cel Mare a renunțat 
[a titlul păgân de „pontifex maximus” şi a refuzat să mai poarte mantia 
albastră cu stele, simbolul acestei înalte demnități păgâne. Acelaşi lucru 
a făcut şi Graţian în anul 382 şi a înlăturat statuia Victoriei din Roma. 
Lovitura de graţie a fost dată păgânismului de Teodosie prin edictul 
din 21 mai 381, care poruncea ca toți care au părăsit credința creştină 
şi au trecut la păgânism să fie privaţi de dreptul la moştenire (Codex 
Theodosianus XVI, 7, 1-2). În anul 386, acest împărat a ordonat închide- 
rea templelor păgâne din Asia şi Egipt, iar în februarie 391 şi noiembrie 
392 a interzis frecventarea templelor și sacrificiile de orice fel. El a luptat 
și împotriva sectelor, credinţa ortodoxă fixată la primele două Sinoade 
Ecumenice fiind decretată religie de stat. 


VI.1.5. Biserica sub urmaşii lui Teodosie cel Mare 


Înainte de moarte, împăratul Teodosie cel Mare a lăsat imperiul 
moştenire celor doi fii ai săi, Arcadie (395-408) în Răsărit şi Honoriu 
(395-423) în Apus. Politica religioasă a lui Teodosie a fost continuată şi 
desăvârşită de Arcadie şi de fiul acestuia Teodosie al II-lea (408-450). 
Deşi cel din urmă, sprijinit de soția sa Eudochia, a favorizat monofi- 
zismul, urmaşul său, împăratul Marcian (450-457), căsătorit cu împă- 
răteasa Pulcheria, a restabilit credința ortodoxă, convocând Sinodul 
al IV-lea Ecumenic la Calcedon (451), pentru condamnarea ereziei mo- 
nofizite. Tot Marcian a fost primul împărat care a primit coroana impe- 
rială din mâna patriarhului Constantinopolului, tradiție păstrată până 
la desființarea imperiului (29 mai 1453). 


VI.1.6. Politica religioasă a împăraților din secolele VI-VII 


O mare însemnătate pentru Biserică a avut domnia împăratu- 
lui Justinian 1 (527-565), în timpul căruia imperiul a cunoscut o mare 

intindere şi înflorire. Împăratul a sprijinit Ortodoxia, dar s-a manifestat 
şi ca un stăpân al Bisericii, amestecându-se până în cele mai mărunte 
probleme din viaţa ei. Justinian a emis decrete referitoare la credinţă, 
a compus tratate teologice, a condus adunări bisericeşti şi a convocat 
Sinodul al V-lea Ecumenic la Constantinopol în anul 553. Domnia îm- 
păratului Justinian I a insemnat pentru relaţiile dintre stat şi Biserică o 
epocă în care un cap încoronat a exercitat cea mai mare influență asupra 
vieţii bisericeşti. 

Dacă in Răsărit imperiul cunoştea o mare înflorire, în Apus a 
reușit să se mențină doar până în anul 476, când ultimul împărat ro- 
man, Romulus Augustulus, a fost detronat de Odoacru, regele tribu- 
lui german al herurilor. Sub împăratul Heraclie (610-641), patriarhul 
Constantinopolului a primit din nou demnitatea şi prestigiul umbrit 
oarecum în timpul împăratul Justinian Il. Heraclie a organizat armata, 
cu sprijinul patriarhului şi a reuşit să-i învingă pe perşi. Acest împă- 
rat a recâștigat pentru imperiu provinciile Asia, Siria şi Palestina, care 
fuseseră ocupate de perşi, iar Bisericii i-a redat Sfânta Cruce, pe care a 
adus-o de la Ctesifon. Sfânta Cruce a fost aşezată în Biserica Învierii din 
lerusalim, la 14 septembrie 630, în timpul Patriarhului Zaharia. 


VI.1.7. Împărații isaurieni şi politica iconoclastă 


O perioadă de criză pentru Biserică a fost cauzată de domnia 
împăraților isaurieni: Leon al III-lea (717-741), Constantin al V-lea 
(741-775) şi Leon al IV-lea (775-780), care au sprijinit iconoclasmul. 
Restabilirea credinței ortodoxe s-a făcut prin împărăteasa Irina (797-802) 
și fiul ei Constantin al VI-lea (780-797), când a fost convocat Sinodul 
al VII-lea Ecumenic la Niceea (787), sinod care a restabilit cinstirea 
sfintelor icoane, a sfintelor moaşte şi a sfinților. După Sinodul al VII-lea 
Ecumenic, erezia iconoclasmului, care reînviase pentru scurtă vreme, â 
fost restaurată de împărații Leon al V-lea (813-820), Mihai al II-lea (820- 
829) şi Teofil (829-842), fapt care a necesitat convocarea unui nou sinod 
pentru condamnarea acestei erezii, de împărăteasa Teodora (842-856) 
şi fiul ei Mihai al III-lea (842-867). Restabilindu-se definitiv cinstirea 

icoanelor, sinodul a decretat la 11 martie 843 prima duminică din Postul 
Mare drept „Duminica Ortodoxiei”, fiind sărbătorită în fiecare an. 

Prin urmare, politica religioasă inițiată de împăratul Constantin cel 
Mare a fost practicată, cu unele excepții, de toți împărații bizantini și 
aceasta a fost benefică Bisericii. Chiar dacă unii dintre aceşti împărați s-au 
amestecat prea mult în treburile ei, Biserica s-a simțit totdeauna protejată 
de stat, iar dogmele decretate de Sinoadele Ecumenice au devenit, prin 
promulgarea suveranului, legi de stat obligatorii pentru toți creştinii. 

VI.2. Arianismul. Sinodul 1 Ecumenic” 


V].2.1 Arianismnul 


Iniluențat de interpretarea istorico-literală a Sfintei Scripturi pro- 
movată de Şcoala din Antiohia şi de principiile gnostico-filosofice ale 
grostidsmului alexandrin, susținut de Basilide şi Valentin, preotul Arie 
Cin Alexanaria a incercat să explice cu mijloace filosofice taina intrupării 
Ţ arce acreditânăd teoria unui monoteism raționalist, cu scopul dea 
ta lumii greco-romane la concepția despre un Dumnezeu plu- 

Dzus). Conform acestei teorii, numai Dumnezeu- Tată] 
peer necrez! şi nenăscut, având întâietate şi superioritate față 
Piz „lz:2] este mai mare decât Mine” (Joan 14, 28). Fiul este creat 
Tatălzi, ru Gin fiinţa Lui, ci din nimic, ca prima Sa creatură, 


— .” 
= n Sea (772) Pas 


[ 
A 


cz a cin veşnice „Fin! Meu eşti Iu, Eu astăzi Te-am născut” (Psalmul 


) ș „Domnul m-a zidit la inceputul lucrărilor Lui; înainte de lu- 
cae mzi Ge demult” (Proverbe 8, 22). Deci, pentru Arie, Fiul 
Z! şi, find o creztură a Tatălui, El nu poate fi deoființă cu 

o ființă ă schimbătoare, mărginită, impertectă şi capabilă de 


Dumnezeu a crez: at totul, socbiaite timpul. Scopal creării Fiului a fost c cre- 
area universului, când El a primit măreţia şi puterea creatoare a Tatălui. 
Fiul poate îi numit Dumnezeu câci, datorită harului dumnezeiesc pri- 
mit de la Tatăl, a devenit „Fiu adoptiv al Tatălui”. Divinitatea Fiului nu 
este identică cu a Tatălui, pentru că este o divinitate împrumutată. După 
Arie, Fiul nu era Dumnezeu prin ființă, ci prin participare. 

În concluzie, Arie afirma că „Dumnezeu n-a fost întotdeauna Tată, 
ci a devenit în timp; Fiul n-a existat din veşnicie, căci nu era înainte dea 
se naște; El nu este din Tatăl, ci din nimic. Nu este propriu ființei Tatălui, 
căci este o creatură. Hristos nu este Dumnezeu adevărat, ci s-a îndum- 
nezeit prin participare” (Sf. Atanasie cel Mare, Contra arienilor 1, 9, ci 
tând din lucrarea Thalia a lui Arie). Astfel s-a ajuns la negarea egalităţii 


" Capitol elaborat de Pr. prof. dr. Nicolae Chifăr şi Pr. prof. dr. Viorel Ioniţă. 

şi consubstanţialității Fiului cu Dumnezeu-Tatăl şi a dumnezeirii Lui, 
susținându-se teoria subordinaţionistă în Sfânta Treime, potrivit căreia 
Fiul ar fi mai mic decât Dumnezeu-Tatăl. 

Arie, inițiatorul acestei erezii, a studiat la şcoala teologică a preo- 
tului Lucian de Antiohia, care a fost până în anul 303 adept al antitri- 
nitarismului dinamic sau subordinaţionismului promovat de episcopul 
Pavel de Samosata, condamnat ca eretic de un sinod ţinut la Antiohia 
in anul 268. Revenind în Egipt, Arie s-a stabilit la Alexandria, unde s-a 
remarcat ca om de cultură, cunoscător al Sfintei Scripturi şi talentat ora- 
tor. Datorită acestor calităţi, el a fost numit de episcopul Achilas (cel 
care l-a hirotonit preot) paroh al bisericii Baucalis, una dintre cele mai 
insemnate biserici din oraş. Începând cu anul 318, Arie și-a propagat 
public învățătura sa greşită, câştigând mulți adepţi printre preoții, dia- 
conii şi călugării din Alexandria. Episcopul Alexandru, văzând că erezia 
acestuia avea mulți simpatizanți printre creştini şi păgâni şi a devenit un 
real pericol pentru Biserică, a convocat pe episcopii din Egipt, Siria şi 
Pentapole într-un sinod ţinut la Alexandria în anul 320/321. După con- 
runtări teologice între episcopi şi Arie, sinodul a aprobat în unanimi- 
tate invățătura că „Fiul lui Dumnezeu este deoființă şi veşnic cu Tatăl. 
Arie, episcopii Secundus de Ptolemaida, Theonas de Marmarica și alți 
câțiva preoți şi diaconi adepţi ai arianismului au fost excomunicați. Cu 
toate acestea, arianismul a continuat să aibă adepți printre unii clerici şi 
credincioşi nu numai din Egipt, Libia şi Pentapole, ci şi din Palestina şi 
Asia Mică. 

În urma acestor decizii sinodale, Arie s-a refugiat mai întâi la co- 
legul şi prietenul său, episcopul Eusebiu de Cezareea Palestinei. Acesta 
i-a scris episcopului Alexandru, rugându-l să nu-l alunge pe Arie din 
Biserică. La rândul său, Arie i-a scris unui alt prieten și fost coleg de 
studii, episcopului Eusebiu de Nicomidia, care se bucura de mare cin- 
ste la curtea imperială, fiind sprijinit de Constanţia, sora împăratului 
Constantin cel Mare și soţia lui Liciniu, Augustul Orientului. În anul 
323, Arie a plecat el însuși la Nicomidia, unde a fost găzduit de episco- 
pul Eusebiu. După ce a scris mai multor episcopi, căutând să-i câştige 
pentru arianism, Eusebiu a convocat un sinod la Nicomidia care s-a 

pronunțat impotriva deciziilor Sinodului de la Alexandria din anul 
320/321. Episcopul Alexandru al Alexandriei ar fi trebuit să-l reprimeas- 
că pe Arie în comuniunea Bisericii, mai ales că acesta îi trimisese de la 
Nicomidia o scrisoare prin care prezenta, cu multă abilitate, învățătura 
sa ca fiind ortodoxă. 

Tot la Nicomidia, Arie a compus Thalia sau Banchetul, o culege- 
re de imnuri şi cântări bisericeşti, ușor de memorat şi interpretat de 
credincioşi, dar care conțineau, într-o formă mascată, doctrina ariană. 
Asterios din Capadocia, fiindu-i refuzată intrarea în cler pentru că a 
jertfit zeilor în timpul persecuției împăratului Dioclețian (284-305), 
a propagat arianismul în tot Orientul, câştigând mulți adepţi chiar în 
rândul episcopilor. Astfel stând lucrurile, episcopul Alexandru a scris 
mai multor episcopi, demascând şi respingând cu argumente scriptu- 
ristice erezia ariană şi a refuzat reprimirea lui Arie în Biserică. Însă un 
nou sinod ţinut la Cezareea Palestinei a hotărât ca Arie şi adepții lui 
excomunicați de sinodul alexandrin să-și reia funcţiile lor. 

Prevalându-se de hotărârile Sinodului de la Cezareea Palestinei 
şi profitând de neinţelegerile dintre împărații Constantin cel Mare şi 
Liciniu, arienii au revenit în Alexandria şi au continuat propaganda lor, 
provocând mari tulburări în Biserică. Imnele religioase ale lui Arie erau 
recitate în port şi pe străzile oraşului de către marinari, negustori și călă- 
tori, iar în pieţe se discuta teologie, ajungându-se ca păgânii să ironizeze 
creştinismul. La 18 septembrie 324 Liciniu a fost învins de Constantin cel 
Mare la Chrysopolis, lângă Calcedon. Imperiul Roman avea acum din 
nou un singur suveran care considera că unitatea de credinţă a Bisericii 
era un element fundamental pentru asigurarea unităţii imperiului. Fiind 
informat că tocmai unitatea de credință este tulburată de disputele arie- 
ne, Constantin cel Mare a trimis prin episcopul Osius de Cordoba câte o 
scrisoare lui Arie şi episcopului Alexandru al Alexandriei, cerându-le să 
se împace, înțelegând disputa lor teologică doar ca pe o simplă ceartă de 
cuvinte. Nici scrisorile împăratului şi nici insistențele episcopului Osius 
de Cordoba n-au reușit să liniştească spiritele agitate din Alexandria. În 
aceste condiţii, s-a impus convocarea episcopilor într-un sinod al între- 
gii Biserici, care s-a desfăşurat la Niceea între 20 mai și 25 august 325. 


386 


PE 


ISTORIA BISERICEASCĂ UNIVERSALĂ 
V].2.2. Sinodul I Ecumenic 


Pentru ca sinodul să întrunească episcopii din întreg Imperiul 
Roman, împăratul Constantin cel Mare şi-a asumat responsabilitatea 
convocării lui. De asemenea, împăratul a facilitat deplasarea sigură a 
episcopilor, punând la dispoziţia lor poşta publică (cursus publicus sau 
evectio) şi le-a asigurat cele necesare drumului, iar pe durata desfășurării 
sinodului, li s-a oferit participanţilor masă şi cazare gratuite. Din con- 
siderente practice şi strategice, împăratul a decis ca sinodul să se ţină la 
Niceea, oraş situat aproape de Nicomidia, capitala imperiului. Astfel, era 
asigurată prezența împăratului la şedinţele importante ale sinodului şi 
supravegherea atentă a discuţiilor teologice şi deciziilor dogmatice, care 
trebuiau să fie în concordanţă cu învățătura Bisericii, pentru a se evita în 
viitor orice fel de contestaţii şi interpretări diferite. 

După afirmaţiile istoricului Eusebiu de Cezareea, la sinod au parti- 
cipat episcopi din toate provinciile imperiului şi chiar din afara lui, ca de 
exemplu doi episcopi din Armenia Mare, un episcop din Caucaz, episco- 
pii loan al Persiei, Teofil al Gothiei şi Cadmos de Bosfor (Crimeea), deci 
de dincolo de granițele imperiului. Tot Eusebiu face precizarea că „nici 
scitul nu lipsea din ceată”, adică din adunarea episcopilor. Majoritatea 
cercetătorilor sunt de părere că această expresie făcea referire la un epis- 
cop din Scythia Minor (Dobrogea de mai târziu), unii identificându-l 
pe acesta cu episcopul Marcu al 'lomisului. Dintre episcopii care s-au 
remarcat în mod deosebit pe parcursul desfăşurării lucrărilor sinodu- 
lui amintim pe Eustatie al Antiohiei, Alexandru al Alexandriei, Marcel 
al Ancyrei, Macarie al Ierusalimului, Eusebiu al Cezareei Palestinei, 
Cecilian al Cartaginei, Leonţiu al Cezareei Capadociei, Osius de Cordoba 
din Spania ş.a. "Tot la Niceea s-au remarcat şi unii episcopi făcători de mi- 
nuni, cum au fost Nicolae al Mirei din Lichia şi Spiridon al Trimitundei 
din Cipru; Iacob de Nisibi, care era taumaturg şi Leonţiu al Cezareei 
Capadociei, care avea darul profeţiei. Deşi nu era episcop, Atanasie, di- 
aconul şi apoi succesorul episcopului Alexandru al Alexandriei, a avut 
o contribuţie remarcabilă la clarificarea adevărului de credinţă privind 
dumnezeirea Fiului şi egalitatea şi consubstanţialitatea Lui cu Tatăl. 

Papa Silvestru 1 al Romei (314-335) n-a putut participa la sinod 
din cauza bătrâneții şi a fost reprezentat la Niceea de preoţii Vitus și 
Vincentius, cărora li s-a încredinţat misiunea de a participa la lucră- 
rile sinodului, condamnând arianismul în numele episcopatului apu- 
sean. Printre susținătorii lui Arie amintim pe episcopii: Secundus de 
Ptolemaida, Theonas de Marmarica, Meletie de Teba, Eusebiu de 
Cezareea Palestinei, Aetius de Lida, Paulum de Tyr, Grigorie de Berit 
(Beirut), Vasile de Amasia, Theognis de Niceea, Maris de Calcedon, 
Eusebiu de Nicomidia şi Teodor de Heracleea. 

Na se cunoaște exact numărul participanţilor la acest sinod, tradiția 
bisericească reținând cifra de 318 episcopi. De asemenea, nu se poa- 
te afirma cu certitudine cine a prezidat lucrările sinodului. Din relată- 
rile istoricilor, se poate deduce că împăratul Constantin cel Mare era 
preşedinte de onoare la şedinţele la care a participat direct, preşedinţia 
efectivă fiind exercitată de episcopul Eustatie al Antiohiei. Lucrările si- 
nodului s-au desfăşurat în sala mare a palatului imperial din Niceea, fl- 
ind deschise la 20 mai 325, în prezenţa împăratului Constantin cel Mare, 
care se considera „episcop pus de Dumnezeu pentru treburile din afară 
ale Bisericii”. În cuvântarea sa de deschidere a sinodului, împăratul a 
subliniat faptul că disputele din interiorul Bisericii sunt pentru impe- 
riu mai periculoase decât orice război. De aceea împăratul i-a îndemnat 
pe episcopi să facă tot ceea ce era posibil pentru realizarea unității de 
credință plăcută lui Dumnezeu. 


V].2.2.a. Titulatura sau denumirea Sinodului 


În documentele emise de acest sinod, anume Scrisoarea sinoda- 
lă adresată Bisericilor din Alexandria, Egipt, Libia şi Pentapole, ca și 
Canoanele 14, 17 şi 18, adoptate la acest sinod, denumirea folosită pen- 
tru descrierea întrunirii respective a fost de „Sfântul şi Marele Sinod, 
expresie care reproduce în mod evident denumirea pe care au dat-o 
acestui sinod tocmai episcopii prezenţi la Niceea. După o perioadă de 
aproximativ 14 ani, Eusebiu de Cezareea menţionează, în lucrarea sa 
închinată vieţii împăratului Constantin, că acesta „s-a hotărât să adune 

intreaga oaste a lui Dumnezeu într-un sinod ecumenic”, astfel că marele 
istoric bisericesc se numără printre primii autori, care au definit sino- 
dul din 325 ca „Sinod Ecumenic”, identificând termenul de oikumene cu 
Imperiul Roman. 

Cel care a dat însă un sens eclesiologic termenului „ecumenic” al 
Sinodului din 325 a fost Sf. Atanasie cel Mare, care străduindu-se să 
contracareze încercările arienilor de a aduna semnături pe declaraţiile 
lor de credință, sublinia, spre exemplu, în Scrisoarea circulară către epis- 
copii din Egipt şi Libia, din anul 356, că dacă arienii ar deține credința 
cea adevărată, atunci ei ar fi de acord cu formula de credință adoptată la 
Niceea de „întregul Sinod Ecumenic”. Astfel, Sinodul de la Niceea din 
anul 325 a ajuns să fie considerat, mai ales începând din secolul al V-lea, 
sinodul model pentru celelalte şase Sinoade Ecumenice care au urmat. 


V].2.2.b. Hotărârile Sinodului I Ecumenic 


VI.2.2.b.i. Combaterea ereziei ariene 

Cea mai importantă problemă discutată la Niceea a fost erezia 
ariană. Nu se poate stabili cu certitudine dacă Arie a fost prezent la 
discuţiile în plen sau numai la cele premergătoare sinodului. Deşi avea 
mulți susținători, chiar unii episcopi cu influență la Curtea imperială, 
anume Eusebiu de Nicomidia și Eusebiu de Cezareea Palestinei, erorile 
dogmatice ale lui Arie au fost respinse de sinodali. De la acest sinod nu 
s-au păstrat acte, dar hotărârile luate atunci au fost reproduse în scriso- 
rile adresate tuturor Bisericilor, în unele scrisori ale împăratului sau ale 
unor sinodali, cum a fost diaconul Atanasie. Cea mai importantă hotă- 
râre a Sinodului de la Niceea a fost Simbolul de credință niceean, prin 
care a fost combătută punct cu punct erezia ariană. 

Prin hotărârea lor, Părinţii sinodali au mărturisit dumnezeirea Fiului 
şi egalitatea și consubstanţialitatea Lui cu Tatăl. Fiul nu este o parte din 
Dumnezeire, ci Tatăl şi Fiul sunt împreună un singur Dumnezeu într-o 
fiinţă, dar în două feţe sau ipostasuri. Dintre argumentele scripturistice fo- 
losite de ei reținem următoarele: „La început era Cuvântul şi Cuvântul era 
la Dumnezeu şi Dumnezeu era Cuvântul” (Joan 1, 1); El este „Unul-Născut 

din Tatăl, plin de har şi de adevăr” (Joan 1, 14), „prin Care toate s-au fă 
cut” (Joan 1, 3); El este „Unul-Născut, Care este în sânul Tatălui” (Joan 1, 
18); „Cel ce M-a văzut pe Mine, a văzut pe Tatăl” (loan 14, 9); „Eu şi Tată] 
una suntem” (Joan 10, 30); „Să ştiţi şi să cunoaşteţi că Tatăl este întru Mine 
și Eu întru EI” (loan 10, 38); „Nimeni nu cunoaște pe Fiul, decât numai 
Tatăl, nici pe Tatăl nu-L cunoaște nimeni, decât numai Fiul” (Matei 11, 
27); „Precum Mă cunoaște Tatăl, și Eu cunosc pe Tatăl” (loan 10, 15); 
„Căci Eu sunt Domnul, Eu nu Mă schimb” (Maleahi 3, 6); „lisus Hristos, 
ieri şi azi şi în veci, este același” (Evrei 13, 8); „Tatăl nu judecă pe nimeni, ci 
toată judecata a dat-o Fiului. Ca toţi să cinstească pe Fiul, precum cinstesc 
pe Tatăl, care L-a trimis” (Joan 5, 22-23); „Hristos este strălucirea slavei 
şi chipul ființei lui Dumnezeu” (Evrei 1, 3); „chipul Dumnezeului celui 
nevăzut” (Coloseni 1, 15; 2 Corinteni 4, 4; Filipeni 2, 6) şi în El „locuieşte 
trupeşte toată plinătatea Dumnezeirii” (Coloseni 2, 9). 

Aceste argumente și dezbaterile care au avut loc au convins pe si- 
nodali că lisus Hristos este Fiul lui Dumnezeu-Tatăl, Dumnezeu ade- 
vărat și consubstanţial sau deoființă cu Tatăl. Arie şi adepţii învățăturii 
lui au fost declaraţi eretici și anatematizați. La alcătuirea Simbolului 
de credință, care să afirme într-o formă scurtă şi precisă dumnezeirea 
Fiului, egalitatea şi consubstanţialitatea Lui cu Tatăl, să explice sensul și 
scopul întrupării Fiului lui Dumnezeu şi semnificaţia jertfei Lui pentru 
răscumpărarea și mântuirea tuturor, unii sinodali au avut reţineri față de 
folosirea termenului deoființă (homoousios), motivând că nu este întâlnit 
în Sfânta Scriptură sau că ar reactiva antitrinitarismul subordinaționist, 
promovat de Pavel de Samosata, primul care a folosit acest termen în 
sens eretic. Dimpotrivă, Sfântul Atanasie a considerat că este cel mai 
potrivit termen, care înlătură orice fel de interpretare ariană şi, împre- 
ună cu Marcel de Ancyra, Eustatie al Antiohiei şi episcopii occidentali, 
a demonstrat că acest termen a fost folosit în sens ortodox de Părinţi și 
scriitori bisericești, cum ar fi Clement Alexandrinul, Origen, Dionisie 
al Alexandriei, Tertulian, Dionisie al Romei ş.a. În final s-a ajuns la un 
consens general. 

Pe parcursul discuţiilor s-au profilat trei direcţii: o majoritate, 
în frunte cu episcopii Alexandru al Alexandriei, Osius de Cordoba 

şi diaconul Atanasie, care susținea dumnezeirea Fiului şi egalitatea și 
consubstanţialitatea Lui cu Tatăl; un grup de peste 20 de episcopi în 
jurul lui Secundus de Ptolemaida şi Theonas de Marmarica, susținând 
invățătura lui Arie; iar a treia grupare era formată în jurul lui Eusebiu 
de Nicomidia, alcătuită din câţiva episcopi, pledând pentru o formulă 
intermediară între ortodoxie şi arianism, conform căreia Mântuitorul 
lisus Hristos ar fi asemănător după ființă cu Tatăl (homoiousios to Patri) 
şi nu deoființă cu Tatăl; această învăţătură a fost numită mai târziu se- 
miarianism. Eusebiu de Cezareea a prezentat şi el o formulă proprie care 
trăda un subordinaţionism moderat. În urma confruntărilor teologice 
foarte aprinse, sinodalii au respins toate încercările de a diminua dum- 
nezeirea Fiului şi au mărturisit că El este Dumnezeu adevărat şi om ade- 
vărat, egal şi consubstanţial cu Tatăl. Această mărturisire de credință a 


fost expusă în 7 articole de credință care formează Simbolul de credință 
niceean: 


„Credem într-unul Dumnezeu, Tatăl Atotputernic, Făcătorul tu- 
turor celor văzute şi nevăzute. 

Şi într-unul Domn lisus Hristos, Fiul lui Dumnezeu, Unul-Născut 
din Tatăl, adică din fiinţa (ousia) Tatălui, Dumnezeu din Dumnezeu, 
lumină din lumină, Dumnezeu adevărat din Dumnezeu adevărat, 
născut, nu făcut, deoființă cu Tatăl (homousios to Patri), prin Care 
toate s-au făcut, cele din Cer şi cele de pe pământ. 

Credem în Cel Care pentru noi oamenii şi pentru mântuirea 
noastră S-a pogorât din Cer şi S-a întrupat şi S-a făcut om şi a suferit 
şi a înviat a treia zi; S-a suit la Cer şi vine ca să judece pe cei ce trăiesc 
şi pe cei morți. 

Credem şi în Duhul Sfânt”. 


În legătură cu erezia ariană, sinodul a hotărât următoarele: „ar pe 
cei care spun că: a fost un timp când nu era, că a fost înainte de a fi năs- 
cut, precum şi că a fost din cele ce nu există, sau că este dintr-un ipostas 
(hypostasis), sau fiinţă (ousia), sau zic că Fiul lui Dumnezeu este schim- 
bător şi nu mereu acelaşi, Sfânta Biserică sobornicească şi apostolică 

ii anatematizează” (Scrisoarea episcopului Eusebiu de Cezareea către 
Biserica din Cezareea Palestinei, la Teodoret de Cyr, Istoria Bisericească |, 
12). Observăm că termenii ipostas şi ființă nu erau încă bine definiţi, fi- 
ind folosiţi atunci chiar ca echivalenți. Acest lucru a creat mari dificultăți 
in timpul disputelor hristologice începând cu secolul al V-lea. 

Simbolul de credință niceean, sau hotărârea dogmatică a acestui si- 
nod, care in prima parte mărturiseşte dumnezeirea Fiului şi egalitatea 
și consubstanţialitatea Lui cu Tatăl, iar în a doua parte anatematizează 
ideile principale ale ereziei lui Arie, constituie primul document scris 
care trebuie respectat şi crezut, după Sfânta Scriptură, pentru că pre- 
zintă adevărul revelat de Dumnezeu într-o formă precisă şi concisă. 
Tradiţia orală începe să devină Tradiţie scrisă, prin expresii mai precise, 
despre adevărul revelat în Sfânta Scriptură. Astfel formulat, Simbolul de 
credinţă trebuia să fie pecetluit cu semnăturile episcopilor. Împăratul 
Constantin cel Mare a hotărât ca cei care nu au semnat acest docu- 
ment, indiferent de treapta clericală pe care o deţineau, să fie exilați, 
încredințând lui Philoumenos punerea în aplicare a acestui ordin. 

Cu excepția episcopilor Secundus de Ptolemaida şi Theonas de 
Marmarica, toţi părinții sinodali au semnat Simbolul de credință. Chiar 
şi episcopii Eusebiu de Nicomidia, Theognis de Niceea şi Maris de 
Calcedon, care au încercat să se sustragă, semnând un alt text care defi- 
nea raportul dintre Fiul și Tatăl prin expresia „asemănător după ființă 
(homoiousios kat 'ousian), până la urmă au semnat hotărârea oficială, 
de teama împăratului. Arie şi cei doi episcopi egipteni, împreună cu 
alți preoţi şi diaconi depuşi din funcţii pentru că susțineau această ere- 
zie, au fost exilați în Illyricul Occidental, în apropiere de Singidunum 
(Belgrad), unde au reușit să atragă la arianism pe episcopii Ursacius de 
Singidunum şi Valens de Mursa (Osiec). Aceşti episcopi au avut un rol 
important în disputele ariene din Illyric în secolul al IV-lea. 


VI.2.2.b.ii. Data Paştilor 
Cea de-a doua sarcină principală a Sinodului I Ecumenic, stabilită 


încă de la început de către împăratul Constantin cel Mare însuşi, a fost 
găsirea unei soluţii pentru celebrarea Praznicului Învierii Domnului 

la o singură dată de către toți creştinii. Data sărbătoririi Paştilor, ca și 
modalitatea acestei sărbătoriri, au constituit un punct de sminteală şi 
uneori chiar de discordie între creştini, încă de la început. Ţinând cont 
de faptul că Mântuitorul lisus Hristos a murit pe Cruce în ajunul zilei 
Paştilor evreilor şi a înviat după aceea, creştinii au sărbătorit la înce- 
put Învierea Domnului în preajma Paştilor evreiești. Potrivit tradiţiei 
iudaice din vremea Mântuitorului, evreii sărbătoreau Paștile în aminti- 
rea trecerii poporului lui Israel prin Marea Roșie şi a eliberării sale sub 
conducerea lui Moise din robia faraonilor, începând din seara zilei de 
14 Nisan (Leviticul 23, 5), care era prima lună din calendarul religios 
evreiesc, cea care era fixată odată cu începutul primăverii. Comunitățile 
creştine, în special cele din Asia Mică, sărbătoreau Paștile creştine, res- 
pectiv Învierea Mântuitorului, în ziua de 14 Nisan, adică odată cu evreii, 
indiferent de ziua săptămânii în care ar fi căzut această dată, iar de la 
cifra de 14 din limba latină, aceştia erau numiţi quartodecimani. Spre 
deosebire de această tradiție, care a durat mai multe secole, majoritatea 
creştinilor din Grecia, Egipt, Africa de Nord şi din Occident sărbăto- 
reau Învierea Domnului totdeauna duminica, eventual prima duminică 
după 14 Nisan, ținând cont de faptul că Mântuitorul a înviat în prima zi 
a săptămânii, care, potrivit calendarului evreiesc, era ziua de duminică. 

Unii dintre Părinţii Bisericii din primele secole creştine, cum au fost 
Ipolit al Romei şi Dionisie al Alexandriei, care s-au ocupat de problema 
fixării datei Paştilor, au considerat că până la dărâmarea Ierusalimului 
de către romani în anul 70 d.Hr., deci inclusiv pe vremea Mântuitorului, 
evreii sărbătoreau Paştile lor după echinocțiul de primăvară, care a de- 
venit primul punct de reper pentru calcularea datei Paştilor creştine, cu 
mult înaintea Sinodului 1 Ecumenic. Creştinii au mai observat că, după 
dărâmarea Ierusalimului, evreii nu mai calculau cu precizie începutul 
primăverii, astfel că data de 14 Nisan a ajuns să cadă în unii ani înainte 
de echinocțiul de primăvară, pe când în alți ani, după acest moment as- 
tronomic, astfel că evreii, precum şi creştinii quartodecimani, ajungeau 
să celebreze în unii ani, respectiv între două perioade de echinocţiu, de 
două ori Paştile, iar în anul următor niciodată. Acesta a constituit unul 
dintre motivele pentru care creştinii au început să calculeze Paştile lor 

independent de calendarul evreilor, ţinând cont ca data acestei sărbători 
să cadă totdeauna după echinocțiul de primăvară. Pe lângă acest punct 
de reper astronomic, creştinii au mai luat în calcul şi faptul că Învierea 
Mântuitorului a avut loc după ziua de 14 Nisan, ori lunile calendarului 
evreiesc începeau totdeauna cu lună nouă, de aceea ziua de 14 Nisan a 
fost în mod evident o zi cu lună plină. Astfel a apărut un al doilea crite- 
riu decisiv pentru calcularea datei Paştilor creștine, anume prima lună 
plină după echinocțiul de primăvară. 

Pe baza acestor criterii, pe parcursul secolului al III-lea, Ipolit al 
Romei, Dionisie al Alexandriei şi apoi Anatolie al Laodiceei, iar la în- 
ceputul secolului al IV-lea, istoricul Eusebiu de Cezareea, au fixat câte 
un comput, respectiv câte un sistem de calculare a datei Paştilor pentru 
o anumită perioadă de timp. Marea diferență dintre aceste computuri 
consta în faptul că dacă în sistemul apusean, după Ipolit, echinocțiul de 
primăvară era fixat pentru data de 18 martie, în cel alexandrin acest fe- 
nomen astronomic era fixat cu câteva zile mai târziu, anume pentru data 
de 21 martie, așa cum s-a şi întâmplat în anul 325, pe vremea Sinodului 1 
Ecumenic. Din cauza acestei diferenţe de fixare a echinocțiului, dacă 
luna plină cădea în zilele de 19 sau 20 martie, apusenii sărbătoreau 
Paştile imediat, iar răsăritenii așteptau încă o lună plină, ajungând să 
sărbătorească Paștile la cinci săptămâni unii de alţii. Deci, în preajma 
Sinodului | Ecumenic, prima dificultate privitoare la data Paştilor con- 
sta în practica quatrodecimanilor, iar a doua în diferenţele de calcul din- 
tre diferitele computuri, care în fond porneau de la aceleași principii, 
dar calculzu diferit data echinocţiului, ceea ce făcea ca serbarea Paştilor 
să aibâ loc adesea la date diferite. 

Împăratul Constantin cel Mare a luat contact cu problematica legată 
de dzta Paştilor încă din timpul Sinodului de la Arelate, din anul 314, 
care a recomandat, chiar prin primul său canon, ca toţi creştinii din în- 
trezga lume (per omnem orbem) să sărbătorească Paştile în aceeaşi zi şi 
în același timp, urmând computul roman. Această decizie nu lua în con- 
siderare computul alexandrin, care în fond era mai aproape de adevăr, 
de aceea hotârârea Sinodului de la Arelate nu a dus la soluţionarea pro- 
blemei datei Paştilor. Deciziile luate la Sinodul | Ecumenic în legătură cu 

data Paştilor sunt cunoscute din Enciclica sinodală, prin care hotărârile 
de la Niceea erau comunicate diferitelor Biserici, precum şi din scrisoa- 
rea împăratului Constantin cel Mare, adresată, imediat după Sinodul 
de la Niceea, tuturor episcopilor care nu au fost prezenţi la acest sinod. 
Elementele care se rețin din aceste mărturii sunt: a. se cuvine ca tot omul 
să serbeze „preasfânta sărbătoare a Paștelui” la aceeași dată; b. nu se cu- 
vine ca creştinii să ţină praznicul Paştilor „după același tipic cu iudeii”; 
c. data Paştilor trebuie să fie ținută de toți după rânduiala de la „Roma, 
in Italia și în toată Africa, în Egipt, în Hispania, în Galia, în Britannia, în 
Libia, în întreaga Eladă, în diecezele Asiei şi Pontului şi în Cilicia. 

Sinodul | Ecumenic nu a fixat un comput special şi nici nu a reco- 
mandat direct principiile de calculare a datei Paştilor, nici nu s-a referit 
la echinocțiul de primăvară sau la luna plină, dar a aprobat aceste princi- 
pii în mod indirect prin aceea că a recomandat respectarea „rânduielii” 
din acele Biserici, care calculau de mai mult timp data Paştilor pentru 
prima duminică după lună plină care urma după echinocțiul de primă- 
vară. Afirmația că Sinodul 1 Ecumenic a fixat criteriile de stabilire a datei 
Paştilor, anume: prima duminică, după lună plină, după echinocțiul de 
primăvară, iar dacă Paştile evreilor ar cădea în aceeaşi duminică, atunci 
Paştile creştinilor se amână cu o săptămână, este exactă doar din punct 
de vedere al conţinutului şi trebuie respectată ca atare. 


VI.2.2.b.iii. Schisma meletiană 

În Egipt, creștinii erau dezbinați şi datorită schismei provocate de 
episcopul Meletie de Lycopolis. Așa cum reiese din Scrisoarea sinodală 
trimisă de la Niceea Bisericilor din Alexandria, Libia şi Pentapole, si- 
nodalii au adoptat o atitudine binevoitoare față de clerul meletian, con- 
siderat schismatic şi nu eretic. Lui Meletie i s-a permis să rămână în 
continuare titularul scaunului episcopal din Lycopolis, dar fără să mai 
facă hirotonii. Ceilalţi episcopi, preoţi şi diaconi meletieni își puteau 
menţine posturile după ce au fost reconfirmaţi prin punerea mâinilor, 
cu condiţia să se supună episcopului locului. Dacă va muri un episcop 
ortodox, locul lui poate fi luat de un episcop meletian, dacă a fost ales 
canonic şi confirmat de episcopul Alexandriei. Cu toată clemenţa arătată 

de sinodali, schisma aceasta nu s-a stins, iar meletienii, aji: 
arienii, au provocat multe tulburări în Biserica Alexandriei, indu- se C 

VI1.2.2.b.iv. Schisma novaţiană 

Sinodul de la Niceea a luat în discuție şi schisma nov 
sectă rigoristă întemeiată de preotul Novaţian în Biserica R 
anul 251. Această grupare, unindu-se cu cea a lui Novat di 
a promovat scindarea Bisericii Cartaginei, condusă de SfA 
Fiind vorba de asemenea de o problemă disciplinară, sino 
recunoașterea clerului novațian după o nouă punere a 


âțienilor 0 
Oomei, dup; 
N Cartagina 
ntul Ciprian 
dul a hotărât 


Ă mâinilor, Care 
însă nu însemna o rehirotonire, ci o formă de penitenţă. În plus, ei trebu 
> . 


iau să dea o declaraţie prin care se obligau să împărtășească pe Creștinii 
recăsătoriţi şi pe „cei căzuţi” (lapsi) în timpul persecuțiilor, după ce 
aceştia şi-au încheiat perioada de penitență. Practic, novaţienii puteau 
să-şi menţină funcţiile lor acolo unde nu existau clerici ortodocşi. Unde 
insă exista episcop ortodox, clericii novaţieni puteau funcționa numai cu 
acordul acestuia. Întrucât într-o eparhie nu puteau funcționa doi epis- 
copi titulari, episcopul novaţian putea fi numit horepiscop sau episcop 
auxiliar pentru parohiile din mediul rural. 


VI.2.2.b.v. Canoanele Sinodului | Ecumenic 

Părinţii sinodali de la Niceea au alcătuit şi aprobat 20 de canoane care 
reglementau diferite probleme privind organizarea şi disciplina Bisericii. 
În legătură cu disciplina clerului, s-a stabilit să fie excluşi de la hirotonie 
cei care se fac eunuci de bunăvoie (Canonul 1), neofiţii (Canonul 2) ia 
care au săvârşit crime sau au apostaziat în timpul persecuției Jui Liciniu 
(Canoanele 9-14). Se interzicea clericilor perceperea dobânzii pe ÎMpru” 
muturi (Canonul 17), părăsirea bisericilor lor pentru a merge la altele ă 
era declarată nulă hirotonia făcută de un alt episcop decât titularul Epar ri 
ei respective (Canoanele 15 şi 16). La hirotonia episcopului trebuiau ui 
prezenţi cel puţin trei episcopi, iar ceilalți din cuprinsul mitropoliei sâ a 
dea consimţământul (Canonul 4). Caterisirile făcute de un episcoP E 
teau fi invalidate de alt episcop, ci, doar în cazuri de abuz, numâ! de pret 
dul provincial, care urma să se întrunească de două ori pe an (Canon 

Canonul 6 confirma drepturile mitropoliţilor din Roma, Alexandria 
şi Antiohia față de episcopii aflați sub jurisdicția lor şi stabilea aria 
jurisdicțională a episcopului Alexandriei în Egipt, Libia și Pentapole, 
pentru că se bucura de aceleaşi drepturi ca episcopul Romei, iar canonul 
7 acorda întâietate de onoare episcopului Ierusalimului față de episco- 
pul Cezareei Palestinei. Canonul 8 stabilea criteriile privind reprimirea 
ereticilor şi schismaticilor în Biserică, impunând rebotezarea ereticilor 
antitrinitari. Diaconiţelor li se reamintea că nu aparțin tagmei clericale, 
deoarece ele nu au primit hirotonia. 

Discutându-se despre moralitatea membrilor clerului, s-a propus 
ca episcopii şi preoții căsătoriți să-şi părăsească soțiile lor. Cerându-se 
părerea sinodalilor, a luat cuvântul venerabilul episcop Pafnutie din 
Tebaida de Sus - Egipt, persecutat în timpul împăratului Maximian 
Daia (305-313), care a spus „că nu trebuie pus clericilor un jug atât de 
greu', apărând demnitatea căsătoriei. El propunea ca cei intraţi în cler 
necăsătoriți să nu se mai căsătorească, dar cei care s-au căsătorit înainte 
de hirotonie să fie liberi să-şi păstreze soțiile lor. Sinodalii au acceptat 
propunerea episcopului Pafnutie, „un bărbat care n-a fost căsătorit şi 
n-a cunoscut familie, căci din copilărie şi-a petrecut viața în mănăsti- 
re, interzicând clericilor căsătoriți să-şi părăsească soțiile lor. Până în 
anul 325, Biserica nu avea legi proprii care să fie aplicate uniform pre- 
tutindeni. Canoanele Sinodului 1 Ecumenic au fost primele hotărâri ale 
Bisericii în materie de disciplină şi administraţie, care au servit ca model 
pentru celelalte sinoade ecumenice şi locale. 

Înainte de închiderea sinodului, au fost alcătuite unele scrisori prin 
care erau comunicate deciziile dogmatice şi canonice stabilite la Niceea. S-a 
păstrat Scrisoarea sinodală către Biserica Alexandriei, Libiei şi Pentapolei 
prin care se comunica clerului şi credincioşilor din Egipt condamnarea 
ereziei lui Arie, precum şi hotărârile privitoare la data serbării Paştilor 
şi la schisma meletiană. De asemenea, împăratul Constantin cel Mare a 
trimis o scrisoare Bisericii Alexandriei, din care reținem următoarele: 


„Cei peste trei sute de episcopi convocați de mine, cel ce prin ex- 
celență mă bucur a fi împreună slujitor cu voi, reuniți prin înțelepciune 

şi pricepere, au confirmat că este una şi aceeaşi credinţă, după ade- 
vărurile autentice ale legii lui Dumnezeu şi numai Arie s-a arătat 
cuprins de inşelăciunea diavolului, răspândind acest rău mai întâi 
printre voi şi apoi printre alții, prin nelegiuita lui doctrină. Ceea ce au 
hotărât Părinții este adevărul lui Dumnezeu, căci ei au fost călăuziți 
de puterea Duhului Sfânt, care i-a ajutat să ajungă la înțelegere şi uni- 


re” (Socrate, Istoria Bisericească |, 9). 


Aceleași idei le găsim și într-o scrisoare circulară adresată tuturor 
Bisericilor, cărora le cerea să respecte cele hotărâte la Niceea cu privire 
la erezia lui Arie şi la data serbării Paştilor. 

La 25 iulie 325, cu prilejul împlinirii a 20 de ani de domnie (vicenna- 
lia), impăratul Constantin cel Mare a oferit părinţilor sinodali un fastu- 
os ospăț şi daruri bogate. Unii istorici sunt de părere că acest ospăț ar fi 
fost unit cu festivitatea de închidere a sinodului. Cei mai mulți însă cred 
că şedinţa festivă de închidere a avut loc la 25 august 325, când împăra- 
tul, în discursul său impresionant, i-a îndemnat încă o dată pe episcopi 
să respecte cele hotărâte la Niceea şi să evite discuţiile şi neînțelegerile 
dintre ei. 

După plecarea episcopilor, împăratul a confirmat hotărârile 
Sinodului | ecumenic şi le-a dat putere de lege civilă. Ele au fost accep- 
tate şi respectate de toate Bisericile din Răsărit şi Apus. Împotriva lui 
Arie şi a adepților lui s-au luat măsuri severe, iar scrierile ariene, în spe- 
cial Thalia, au fost arse. Împăratul Constantin cel Mare era convins de 
justeţea hotărârilor Sinodului I Ecumenic şi dorea distrugerea completă 
a arianismului, care a provocat atâta tulburare în Biserică şi a pus în pe- 
ricol chiar unitatea imperiului. Cei care nu respectau hotărârile acestui 
sinod şi nu subscriau anatematizării lui Arie erau exilați. Astfel, la trei 
luni după închiderea lucrărilor Sinodului 1 Ecumenic, au fost exilați în 
Galia şi episcopii Eusebiu de Nicomidia, Theognis de Niceea şi Maris de 
Calcedon care, deşi au semnat hotărârile sinodului, au refuzat să ros- 
tească anatema asupra lui Arie şi au îndemnat pe arieni să militeze pen- 


tru ideile lor. 

VI.3. Frământările şi sinoadele ariene după Sinodul I Ecumenic 
c 
VI.3.1. Evenimentele de după Sinodul I Ecumenic 


Rezistenţa arienilor și drama familială la curtea împăratului 
Constantin cel Mare au făcut ca disputele ariene să continue şi după 
Sinodul | Ecumenic. Fausta, a doua soţie a împăratului Constantin 
cel Mare, dorind să asigure succesiunea la tron a fiilor ei, Constantin 
al II-lea şi Constans, l-a acuzat de atentat la pudoarea ei pe fiul cel mareal 
împăratului Constantin, cezarul Crispus, care a fost condamnat la moar- 
te şi executat. Bulversat de acest eveniment, în special după ce mama sa 
Elena l-a atenţionat asupra intrigilor Faustei, împăratul Constantin cel 
Mare, influenţat şi de sora sa Constanţia, care simpatiza pe arieni, a che- 
mat din exil, în anul 326, pe episcopii Eusebiu de Nicomidia şi Theognis 
de Niceea. | 

Atunci, unii au crezut că se intenționează convocarea unui nou i 
nod la Niceea, căci, la insistențele celor doi episcopi, a fost chemat ci 
exil şi Arie, în anul 327. Prin aceste decizii imperiale, arianismul se întâ- 
rea din nou, profilându-se pe trei direcţii: a. arianismul extremist sau TÂ- 
dical, care nega consubstanţialitatea Fiului cu Tatăl, învățând că „EI pati 
neasemănător cu Tatăl în toate şi după ființă”, adepţii fiind numiți ză 
mei sau anomeeni, avându-l în frunte pe diaconul Aetius şi Pe SE y 
pul Eunomius al Cyzicului; b. arianismul moderat sau semiariamism” 


* Capitol elaborat de Pr. prof. dr. Nicolae Chifăr. 

cu cei mai mulți adepţi, grupaţi în jurul lui Eusebiu al Nicomidiei, 
care afirma că Fiul este „asemănător după ființă cu Tatăl” şi c. arianis- 
mul homeean, apărut după anul 358, avându-l în frunte pe Acachie al 
Cezareei Palestinei, care afirmă că Fiul este „asemănător cu Tatăl în toa- 
te” sau „asemănător cu Tatăl după Scripturi”. Adepții celor trei direcții, 
deşi se combăteau reciproc, formau adeseori front comun împotriva 
ortodocșilor, care apărau credința mărturisită la Niceea că Fiul este 
deoființă cu Tatăl. Cele mai mari confuzii le provocau semiarienii care, 
folosind în loc de termenul niceean homoousios termenul semiarian 
homoiousios - diferența de scriere constând doar într-o singură literă 
(i - iota), induceau în eroare pe credincioşi. 

În anul 328, împăratul Constantin cel Mare a permis episcopilor 
Eusebiu de Nicomidia şi Theognis de Niceea să-și reia scaunele episco- 
pale, pe considerentul că ei au semnat Simbolul niceean, iar anatematiza- 
rea lui Arie, pe care au refuzat-o, nu-şi mai avea rostul atât timp cât Arie 
insuși a fost chemat din exil. Amplificarea ulterioară a disputelor ariene 
au demonstrat că aceasta a fost o mare eroare a politicii religioase impe- 
riale. Pe de altă parte, Sf. Atanasie cel Mare, ales la 8 iunie 328, episcop 
al Alexandriei, a refuzat primirea lui Arie în comuniunea Bisericii, atât 
timp cât acesta nu respecta hotărârile de la Niceea și nu semna Simbolul 
de credință niceean. 


VI.3.2. Sinoadele de la Constantinopol şi Antiohia din anul 330 


Datorită abilității şi influenţei episcopului Eusebiu de Nicomidia 
la curtea imperială, importante scaune episcopale au fost ocupate de 
arieni, astfel încât aceștia dominau sinoadele din Răsărit. Desigur, erau 
vizate în primul rând punctele de rezistență ortodoxe. Printre apără- 
torii intransigenţi ai Crezului niceean se număra și episcopul Eustatie 
al Antiohiei. Când acesta a intrat în conflict cu Eusebiu al Cezareei 
Palestinei în probleme doctrinare, Eusebiu al Nicomidiei a socotit că este 
momentul să acţioneze pentru înlăturarea lui Eustatie. Întorcându-se 
din Palestina, însoţit de prietenii lui arieni, Eusebiu al Nicomidiei a mers 
la Antiohia, unde a improvizat în anul 330 un sinod pentru judecarea 

lui Eustatie, acuzat de imoralitate, sabelianism şi de infidelitate față de 
familia imperială. Sinodul s-a pronunțat pentru depunerea din scaun a 
episcopului antiohian, iar impăratul l-a exilat la Traianopolis în Tracia 
unde a murit probabil în anul 337. După mai multe încercări nereuşite 
ale arienilor de a alege un nou episcop pentru Antiohia, a fost numit 
Euphronios, protejatul împăratului, creându-se astfel un precedent pen- 
tru amestecul Curţii imperiale în treburile interne ale Bisericii. În fe- 
lul acesta au fost aleși mulți episcopi care erau mai interesaţi să obțină 
bunăvoința împăratului decât să apere interesele Bisericii. 

Episcopul Marcel al Ancyrei era de asemenea un apărător devotat 
al crezului niceean. Într-o lucrare adresată împăratului Constantin cel 
Mare, el combătea pe arianul Asterius din Capadocia şi pe episcopii 
semiarieni Paulin de Tyr, Narcis de Neroniada, Eusebiu de Nicomidia 
și Eusebiu de Cezareea Palestinei. Lucrarea a fost analizată în ca- 
drul unui sinod convocat la Constantinopol în anul 330. Învinuit de 
subordinaţionism, episcopul Marcel de Ancyra a fost depus din scaunul 
episcopal şi exilat, în locul lui fiind ales Vasile, care a întărit rândurile 
arienilor. După eliminarea episcopilor Eustatie al Antiohiei și Marcel al 
Ancyrei, arienii au declanșat o violentă campanie de denigrare şi submi- 
nare a personalității Sf. Atanasie cel Mare, episcopul Alexandriei, care 
rămăsese cel mai important apărător al Ortodoxiei niceene în Răsărit. 
În această campanie, arienii s-au aliat cu meletienii din Egipt. 


VI.3.3. Sinoadele de la Tyr şi Ierusalim din anul 335 


În luna iulie 335 s-au deschis la Tyr lucrările unui sinod convocat 
de împăratul Constantin cel Mare cu episcopi din Egipt, Libia, Asia şi 
Europa. Acest sinod era menit să restabilească definitiv pacea în Biserica 
Răsăritului şi să elucideze situaţia lui Arie, considerând că cel care nu 
subscrie Simbolul niceean nu era numai eretic, ci şi un răzvrătit față 
de stat. Persoana vizată de semiarienii care predominau sinodul nu era 
însă Arie, ci Sf. Atanasie cel Mare, învinuit de imoralitate, brutalitate, 
abuz, infidelitate faţă de împărat şi alte acuzaţii formulate de meletieni şi 
arieni. El trebuia să fie depus din scaunul episcopal şi exilat. Acest lucru 

și din modul cum s-au derulat lucrările Sinodului şi cum a fost al- 
misia de anchetă din adversari declaraţi ai Sfântului Atanasie: 
Theognis de Niceea, Maris de Calcedon, Macedonius de Mopsuestia, 
e Heracleea, Ur gi 2 de Singidunum şi Valens de Mursa. În 
„ceste Sfântul Atanasie a parasit sinodul şi, însoţit de cinci epis- 
copi A plecat la Constantinopoi ȘI a cerut audienţă la împărat. 
în acest timp, Sinodul de la Tyr a hotărât depunerea lui din sca- 
un şi interdicţia de a reveni la Alexandria. De asemenea, Sinodul de la 
erusalim ținut CU e sfințirii Bisericii „Sfântului Mormânt”. la 14 
septembrie 335, a hotărât reprimirea arienilor în comuniunea Bisericii. 
pentru că Sfântul Atanasie solicitase o confruntare directă cu adversarii 
săi în faţa împăratului, sinodalii de la Tyr și Ierusalim trebuiau să vină la 
Constantinopol. Aici s-au prezentat doar şase episcopi, printre care se nu- 
mărau adversarii lui direcți: Eusebiu al Nicomidiei, Eusebiu al Cezareei, 
Valens de Mursa şi Ursaciu de Singidunum. Aceștia nu au mai prezentat 
invinuirile de la Tyr, ci au declarat că Sfântul Atanasie s-ar fi lăudat că 
poate opri transportul grâului din Alexandria spre Constantinopol, ceea 
ce ar fi cauzat înfometarea capitalei Imperiului. Împăratul, dând crezare 
acestor acuzaţii, a ordonat exilarea Sfântului Atanasie, la 5 februarie 336, 
la Treveri, în nordul Galilei, cu aceasta accentuându-se cezaro-papismul 
imperial. Îmbolnăvirea şi moartea neașteptat de rapidă a împăratului 
Constantin cel Mare (22 mai 337) au însemnat începutul unei noi faze a 
disputelor ariene sub împărații Constantin al II-lea (337-340), Constans 


(337-350) şi Constanțiu (337-361). 


ă uită CO 


VI.3.4. Sinodul de la Sardica din anul 343 


În urma întâlnirii din Pannonia din anul 338, împărații constan- 
inieni, crescuți și educați în credința creștină, au hotărât întoarcerea 
episcopilor exilați la scaunele lor. Chiar înainte de această decizie, îimpă- 
ratul Constantin al II-lea i-a permis Sfântului Atanasie să se întoarcă la 
Alexandr ia, unde a fost primit cu mare entuziasm de clerul şi populaţia 
oraşului, dar din cauza arienilor, el a trebuit să părăsească pentru a 

Oua oară Alexandria, la 22 martie 339. Întrucât s-au format mai multe 

simboluri de credinţă şi situația Sfântului Atanasie nu era clarificată, s-a 
convenit convocarea unui nou sinod, la Sardica (Sofia), în toamna anu- 
lui 343. 

Sinodul a întrunit aproape optzeci de episcopi occidentali şi illyri- 
eni din cele mai însemnate orașe ale imperiului, grupați în jurul vene- 
rabilului episcop Osius de Cordoba, şi un număr aproximativ egal de 
episcopi orientali, în frunte cu Ştefan al Antiohiei. Din păcate, cele două 
grupuri nu au ajuns la un consens în ceea ce priveşte obiectivele sino- 
dului, fapt pentru care episcopii orientali s-au retras la Philippopolis în 
Tracia, unde au ţinut un sinod separat, reînnoind condamnările asupra 
episcopilor Atanasie, Marcel şi Asclepius, dar şi împotriva episcopilor 
uliu al Romei, Osius de Cordoba, Protogenes de Sardica, Gaudentius de 
Naissus şi Maximinus de Treveri. Cu toate acestea, episcopii illyrieni și 
occidentali s-au întrunit în sinod la Sardica şi au abordat trei probleme: 
a. cercetarea sfintei şi dreptei credințe pe care au stricat-o semiarienii; 
b. cercetarea situaţiei episcopilor depuşi din scaunele lor de semiarieni 
și legalitatea acestor depuneri; c. cercetarea abuzurilor şi violențelor se- 
miarienilor împotriva clerului şi credincioşilor care n-au acceptat co- 
muniunea cu ei. 

După ce au fost analizate cu minuţiozitate dosarele de acuzare, si- 
nodalii au constatat că au de-a face cu falsuri şi calomnii şi au Constâ- 
tat că cei trei episcopi: Atanasie, Marcel şi Asclepius n-au făcut altceva 
decât să apere crezul niceean şi i-au declarat nevinovaţi. Ca urmare 
Sinodul de la Sardica a hotărât depunerea şi excomunicarea episcopi- 
lor Grigorie de Alexandria, Vasile de Ancyra şi Quintianus de Gaza, 
cerând credincioşilor să rupă comuniunea cu ei, pentru că au ocupâl 
aceste scaune episcopale în mod fraudulos. Împreună cu aceştia au fost 
excomunicați şi alți episcopi arieni, printre care şi cei doi illyrieni Valens 
de Mursa (Osiec) şi Ursacius de Singidunum (Belgrad). De asemeneă, 
s-a cerut ca magistraţii, guvernatorii şi împărații romani să se ocupe 
cu problemele statului şi să nu se amestece în treburile Bisericii, jude- 
când pe clerici sub pretextul că apără Biserica. Pentru a nu se crea ul 
precedent, s-a respins propunerea privind formularea unui nou simbol 
de credinţă. 

La Sardica au fost aprobate și 21 de canoane care priveau alegerea, 
drepturile şi îndatoririle episcopilor, hotărârile fiind comunicate episco- 
pilor şi comunităţilor creştine prin cele patru scrisori alcătuite la inche- 
ierea lucrărilor sinodului. Deşi acest sinod a fost considerat la vremea 
respectivă ca un al doilea sinod ecumenic, datorită importanţei lui pen- 
tru condamnarea arianismului, deciziile lui nu au fost respectate decât 
de episcopatul illyrian şi occidental, ceea ce a însemnat continuarea dis- 
putelor şi în deceniile următoare. Diferenţele de opinie dintre episco- 
patul răsăritean şi cel apusean au dus la conturarea rivalităţii religioase 
dintre Roma şi Constantinopol. 


VI.3.5. Sinoadele de la Sirmium dintre anii 348-378 


Cetatea Sirmium (azi Mitrovița, în Serbia), care era metropola ci- 
vilă a provinciei Pannonia Inferior şi în același timp capitala prefecturii 
Illyricum, a jucat un rol important în disputele ariene de la mijlocul 
secolului al IV-lea, datorită episcopului Fotin. Influențat de antitrini- 
tarismul sabelian, Fotin învăţa că Logosul divin nu este decât rațiunea 
impersonală a lui Dumnezeu, dilatarea sau extinderea Dumnezeirii, 
care este urmată de contractare sau restrângere. După Fotin, Logosul 
nu a avut o existență personală înainte de a se întrupa în Hristos şi de 
aceea este numit adeseori Logopater, adică Tată şi Cuvânt în acelaşi 
timp. Numai după ce a luat trup omenesc din Fecioara Maria, Logosul 
a devenit Hristos şi Fiu al lui Dumnezeu. Pentru această învăţătură, 
Fotin de Sirmium a fost condamnat ca eretic antitrinitar de Sinodul 
de la Antiohia, din anul 344, condamnare reînnoită de Sinodul de la 
Mediolanum din anul 345. Bucurându-se de admiraţia credincioşilor 
din Sirmium, Fotin nu a putut fi exilat pe moment, ceea ce a provocat o 
nouă tulburare în sânul Bisericii, care a necesitat convocarea mai multor 
sinoade locale. 

Sinodul de la Sirmium din anul 348, ţinut de episcopii orientali 
veniţi special pentru a-l condamna încă o dată pe episcopul Fotin, părea 
că aduce împăcarea episcopatului răsăritean cu cel apusean, mai ales că 
Sfântul Atanasie fusese reabilitat şi rupsese comuniunea cu Marcel de 

Ancyra, datorită înclinației acestuia spre antitrinitarismul modalist a] 
lui Sabelie. Din nefericire, evenimentele politice l-au adus pe Constanțiu, 
sprijinitorul arianismului, la conducerea întregului Imperiului Roman, 
așa încât disputele ariene au continuat pe tot parcursul domniei acestuia 
şi chiar a urmașilor lui. 

Episcopii arieni şi semiarieni, sprijiniți de împăratul Constanțiu, 
s-au întrunit într-un sinod la Sirmium în anul 351, condamnând pen- 
tru a cincea oară pe episcopul Fotin, care de această dată a fost exi- 
lat. La acest sinod a fost aprobat un simbol de credință cunoscut sub 
denumirea de prima formulă de credință de la Sirmium. Formula evi- 
ta folosirea termenilor homoousios şi homoiousios şi condamna pe cei 
care susțineau că substanţa sau ființa (ousia) lui Dumnezeu se dilată 
sau se restrânge, considerând pe Fiul un rezultat al dilatării fiinţei lui 
Dumnezeu și o proiecţie a Lui în afară, şi pe cei care negau existența 
Fiului lui Dumnezeu sau afirmau că El a fost creat din nimic sau din altă 
substanță decât ființa divină, fiind adus la existență prin voința Tatălui 
ca orice creatură şi că a fost un timp când Fiul nu exista. De asemenea, 
au fost condamnați cei care învățau că Tatăl și Fiul sunt doi Dumnezei 
sau că Tatăl, Fiul şi Duhul Sfânt sunt trei Dumnezei. În ceea ce priveşte 
raportul dintre Tatăl și Fiul, formula de la Sirmium afirma că Fiul nu 
este de același rang cu Tatăl, ci supus Tatălui. 

Deşi formula prezenta nuanţe subordinaţioniste şi nu urma întoc- 
mai Crezului niceean, a fost considerată de Sfântul Ilarie de Poitiers ac- 
ceptabilă, căci poate fi interpretată în sens ortodox. Întrucât episcopul 
Germinius de Sirmium făcea parte din grupul arienilor extremiști sau 
anomei care învățau că Fiul este „neasemănător în toate şi după fiinţă cu 
Tatăl”, s-a ținut un sinod la Sirmium în anul 357, care a aprobat a doua 
formulă de credință de la Sirmium, cu următorul conţinut: „Nu există 
nicio îndoială că Tatăl este mai mare; nu este pentru nimeni nicio în- 
doială că Tatăl este mai mare decât Fiul în glorie, demnitate, strălucire 
şi maiestate chiar prin numele de Tată. Nimeni nu ignoră credinţa uni- 
versală, care învaţă că există două persoane, a Tatălui şi a Fiului, că Tatăl 
este mai mare, iar Fiul este supus împreună cu toate cele supuse Lui de 
Tatăl” (Sf. Ilarie de Poitiers, De Synodis 11). 

Pentru a se da o mai mare autoritate acestei formule ariene extre- 
miste şi a se distruge complet Crezul niceean, împăratul Constanțiu a 
forțat pe venerabilul episcop Osius de Cordoba să subscrie acestei for- 
mule. Bătrânul episcop în vârstă de peste 100 de ani, cu capacitățile de 
discernământ slăbite, descurajat de exil, a cedat nimicind într-o clipă, 
cum afirma istoricul Sozomen (Istoria Bisericească IV, 12) gloria în- 
delungatei şi neclintitei apărări a credinţei ortodoxe. Sfântul Atanasie 
spune că Osius şi-ar fi retras semnătura înainte de moarte (Apologia 
contra arienilor 89). După doi ani de exil, însuşi Papa Liberiu a cedat 
în faţa împăratului Constanțiu, aderând la prima formulă de credință 
de la Sirmium din anul 351, rupând comuniunea cu Sfântul Atanasie în 
primăvara anului 357. 

Formula ariană radicală adoptată la Sirmium în anul 357 a scanda- 
lizat nu numai pe ortodocşi, ci şi pe semiarieni. Sinodul din 12 aprilie 
358 de la Ancyra a condamnat arianismul radical, iar scrisoarea sinoda- 
lă, însoţită de nouăsprezece anatematisme, a fost trimisă întregului cler. 
Episcopul Vasile de Ancyra, unul dintre conducătorii partidei semiarie- 
ne, a reuşit să-l convingă pe împăratul Constanțiu să renunţe la formula 
anomeeană de la Sirmium din anul 357, promovată de Aetius, Eunomiu 
al Cyzicului şi Eudoxiu al Antiohiei, şi să susțină formula homoiousiană 
că Fiul este subordonat Tatălui şi asemănător în substanță cu El. Astfel, 
sub preşedinţia lui Vasile de Ancyra, s-a ţinut un nou sinod la Sirmium în 
vara anului 358, la care au participat episcopi orientali şi illyrieni. Noua 
formulă de credință, a treia de la Sirmium, promova semiarianismul, dar 
putea fi interpretată şi în sens ortodox. Ea primea o şi mai mare valoare, 
pentru că a fost semnată şi de Papa Liberiu, care se afla la Sirmium. 

Întrucât a treia formulă de la Sirmium combătea arianismul radical, 
ea a fost primită cu încredere chiar şi de apărătorii Ortodoxiei niceene. 
Sfântul Atanasie referindu-se la conţinutul acestei formule, care afirma 
că „Fiul este din fiinţa Tatălui şi nu din altă substanţă, că nu este o crea- 
tură, ci este Fiul adevărat şi natural, unit din veșnicie cu Tatăl ca Logos şi 
Înţelepciune”, declara că ei nu sunt departe de a primi credinţa, de vreme 
ce sunt pe punctul de a accepta termenul homoousios (Sf. Atanasie cel 
Mare, Despre Sinoadele de la Rimini, în Italia și Seleucia, în Isauria, 41). 

În această atmosferă generală favorabilă celei de-a treia formule de 
la Sirmium, s-a propus de către episcopul Vasile al Ancyrei convocarea 
unui sinod ecumenic la care să se confirme această formulă de credinţi 
Totuși, arienii anomei l-au convins pe împăratul Constanțiu că pentru 
impăcarea generală ar trebui convocate două sinoade, unul la Rimini 
în Italia, pentru episcopatul apusean şi illyrian, şi altul la Seleucia în 
Isauria, pentru episcopatul răsăritean. Ambele sinoade trebuiau bine 
pregătite. Prin urmare episcopul Marcu de Arethusa a alcătuit a patra 
formulă de la Sirmium, datată la 22 mai 359, cu următorul conţinut: 


„Credem într-unul şi adevăratul Dumnezeu, Tatăl atotştiutorul, 
făcătorul şi creatorul tuturor. Şi într-Unul Născut Fiul lui Dumnezeu, 
Care din Dumnezeu S-a născut fără durere, mai înainte de toţi vecii, 
mai înainte de orice putere, mai înainte de cugetarea oricărui timp şi de 
gândirea oricărei substanţe, prin care s-au zidit veacurile şi s-au făcut 
toate, Unul Născut din Unul Dumnezeu, Dumnezeu din Dumnezeu, 
asemănător Tatălui din Scripturi, a cărui naștere nimeni n-o cunoaşte 
decât Tatăl care L-a născut [...]. lar termenul ousia (fiinţă, substanţă), 
de care Părinţii s-au folosit cu simplitate, şi pentru faptul că, necu- 
noscându-l credincioşii, produce scandal, întrucât nu se găseşte în 
Scripturi, părutu-mi-s-a bine să-l scoatem şi să nu se mai facă aminti- 
re de substanţă cu privire la Dumnezeu, deoarece Scripturile nu amin- 
tesc nicidecum de substanța Tatălui şi a Fiului. Noi mărturisim că Fiul 
este asemănător Tatălui în toate, precum spun şi învață Scripturile”. 


Formula homeeană a fost confirmată de sinoadele de la Rimini și 
Seleucia din anul 360. Impusă de împăratul Constanțiu şi de episcopatul 
illyrian, ea a devenit mărturisirea de credinţă oficială în întreg Imperiul 
Roman, ceea ce l-a făcut pe Fericitul Ieronim să afirme: „Tot universul a 
suspinat și a văzut cu mirare că este arian” (Dialog contra luciferienilor 
19). Întrucât formula era echivocă şi vagă, producea mare confuzie, iar 
pentru cei neiniţiați în subtilitățile teologice putea fi acceptată atât ca 
ortodoxă, cât şi ca ariană. De fapt, împăratul a dorit acest lucru, crezând 
că astfel va linişti spiritele și îi va împăca pe ortodocşi cu arieni. 

În luna ianuarie 360 armata din Galia s-a răzvrătit și l-a procla- 
mat august pe cezarul Iulian. Împăratul Constanțiu a renunțat la răz- 
boiul cu perşii şi a pregătit o campanie de pedepsire a răzvrătiților. 
Îmbolnăvindu-se de friguri, Constanțiu a murit la 3 noiembrie 361 la 
Mopsucrene, în Cilicia, după ce fusese botezat pe patul de moarte de 
episcopul arian Euzoius al Antiohiei. Iulian (361-363) a intrat triumfător 
in Constantinopol la 11 decembrie 361, ca singur împărat al Imperiului 
Roman, fapt acceptat înainte de moarte de însuşi împăratul Constanțiu. 
Împăratul Iulian, renunțând la creştinism - fapt pentru care a şi fost 
numit „apostatul” — a acordat libertate de manifestare tuturor direcțiilor 
creştine. Deşi Ortodoxia a avut de câştigat din aceasta, întrucât arianis- 
mul pierdea sprijinul imperial, creştinismul în ansamblu avea de suferit 
prin revigorarea păgânismului. 

După întoarcerea din al treilea exil (21 februarie 362), Sfântul 
Atanasie a convocat un sinod la Alexandria în luna martie 362. Deşi 
a întrunit un număr mic de participanţi, acest sinod a fost considerat 
cel mai important după Sinodul I Ecumenic, deoarece a apărat dum- 
nezeirea Fiului şi a Sfântului Duh și consubstanţialitatea Persoanelor 
Sfintei Treimi. Deciziile sinodului au fost acceptate de Papa Liberiu, de 
episcopatul apusean și de o parte din episcopatul illyrian, începându-se 
astfel procesul de reabilitare a Ortodoxiei niceene. Datorită neutralității 
religioase a împăratului Valentinian 1 (364-375) şi susținerii ortodoxe a 
impăratului Graţian (375-383), ortodocşii au reuşit să aleagă în princi- 
palele metropole ale Apusului şi Illyricului episcopi ortodocși, devotați 
crezului niceean. O oarecare rezistenţă ariană au mai susținut episco- 
pii Secundian de Singidunum şi Palladiu de Ratiaria (Arcer), sprijiniți 
de împărăteasa lustina, mama împăratului minor Valentinian al II-lea 
(375-392), asociat la domnie de împăratul Graţian la 22 martie 375. 

În prezenţa împăratului Graţian şi sub preşedinţia episcopilor 
Ambrozie de Mediolanum şi Anemius de Sirmium, s-a desfăşurat în 
iulie 378 sinodul ortodox de la Sirmium, la care au participat episcopii 
din Illyricum şi nordul Italiei. Acest sinod nu a urmărit numai elimina- 
rea ultimelor rezistenţe ariene în Illyricum, ci şi combaterea ereziei ma- 
cedonienilor sau pnevmatomabhilor, care negau dumnezeirea Sfântului 

Duh, egalitatea şi consubstanțialitatea Lui cu Tatăl şi cu Fiul, erezie pusă 
în discuţie chiar la sinodul de la Sirmium din anul 351 şi combătută 
prin anatematismele 18-23. Din documentele sinodului s-au păstrat un 
Rescript al împăraţilor Valentinian al II-lea, Valens şi Graţian către epis- 
copii din Asia, Frigia, Caria şi Pacaţia, o mărturisire de credință şi o scri- 
soare sinodală adresată episcopatului răsăritean, însoţită de douăzeci și 
patru de anatematisme. Esenţa deciziilor dogmatice ale acestui sinod 
o formează mărturisirea de credință care poate fi considerată a cincea 
formulă de credinţă de la Sirmium, pur ortodoxă, cu următorul conținut: 


„Noi înțelegem [...] că una şi aceeaşi este ființa Tatălui şi a Fiului şi 
a Sfântului Duh, în trei persoane, adică în trei ipostasuri desăvârşite. 
Mărturisim, după Simbolul de la Niceea, că Fiul Cel deoființă cu 
Dumnezeu, S-a întrupat din Sfânta Fecioara Maria, a trăit printre 
oameni și a împlinit pentru noi toată iconomia, prin naşterea, pati- 
mile, învierea şi înălțarea Lui la ceruri. Şi iarăși va veni dăruindu-ne 
dumnezeiasca Sa asemănare, fiind Dumnezeu purtător de trup şi om 
purtător de Dumnezeu. lar pe cei ce înţeleg altfel îi anatematizăm, 
impreună cu cei numiți mai înainte, precum şi cei ce nu anatemati- 
zează cu adevărat pe cel ce a afirmat că Fiul nu exista mai înainte de 
naștere sau pe cei ce au scris că El exista mai înainte de naștere, prin 
energie şi putere în Tatăl. Căci aceasta se întâmplă cu toate cele create, 
care n-au existenţă întotdeauna cu Dumnezeu, fiind născut din veci” 
(Teodoret de Cyr, Istoria Bisericească IV, 8). 


Astfel, arianismul era eliminat în provinciile romane din Illyricum, 
iar sinodalii de la Sirmium din anul 378 au proclamat consubstanţialitatea 
și egalitatea Fiului și a Sfântului Duh cu Dumnezeu Tatăl. După şaizeci 
de ani de dispute teologice, determinate de erezia lui Arie, Ortodoxia 
proclamată la Sinodul I Ecumenic de la Niceea din anul 325 şi susținută 
cu mari sacrificii de veritabili apărători, ca Sfinţii Atanasie cel Mare al 
Alexandriei, Ilarie de Poitiers, Ambrozie de Mediolanum şi mulţi alţii, 
a triumfat. Confruntarea acerbă dintre Ortodoxia niceeană şi erezia 
ariană a creat opere teologice de mare profunzime care mărturisesc şi 

apără dumnezeirea, egalitatea şi consubstanţialitatea celor trei Persoane 
in Sfânta Treime, una şi nedespărțită. 

VI.4. Erezia pnevmatomabhilor. Apolinarismul. 
Sinodul al II-lea Ecumenic” 


VI.4.1. Pnevmatomahismul 


Pnevmatomahismul, termen format din combinarea Cuvințe. 
lor greceşti pnevma (duh) şi machia (luptă), este o învățătură greșită 
care combate adevărul despre Duhul Sfânt, negându-i dumnezei- 
rea, egalitatea şi consubstanțialitatea cu Tatăl şi cu Fiul. Interpretâng 
greșit textul din Epistola către Evrei 1, 14, susţinătorii acestei erezii, 
numiți pnevmatomahi, au ajuns la concluzia că Duhul Sfânt este doar 
un „Duh slujitor”, superior naturii spirituale a îngerilor, o creatură a 
Tatălui, căci prin cuvântul „toate” din formularea „toate printr-Însul 
s-au făcut” (loan 1, 3) se cuprinde implicit şi Duhul Sfânt. De ase. 
menea, ei argumentau că nu se spune nicăieri în Sfânta Scriptură că 
„Duhul este Dumnezeu”, iar expresia „Duh este Dumnezeu” (Ioan 4, 
24) nu înseamnă altceva decât că Dumnezeu este duh, dar nu că tot cel 
ce este duh este şi Dumnezeu. 

Pnevmatomahii nu făceau însă corelaţia cu un alt cuvânt biblic 
din care rezultă dumnezeirea Duhului Sfânt: „Domnul este Duhul 
(2 Corinteni 3, 17), ci argumentau mai departe că, dacă Duhul Sfânt 
este Dumnezeu, atunci El este ori Tată ori Fiu, dar pentru că nu este 
nici unul, nici celălalt, atunci El este un simplu spirit. Se încerca sta- 
bilirea unor raporturi familiale în Sfânta Treime după modelul celor 
umane. „Dacă Sfântul Duh nu este creat, atunci El este sau fratele lui 
Dumnezeu-Tatăl, sau este Tatăl Celui Unuia-Născut, lisus Hristos, 
sau este Fiul lui Hristos sau nepotul lui Dumnezeu-Tatăl sau Fiul lui 
Dumnezeu, dar atunci Domnul lisus Hristos nu va mai fi Fiul Cel Unul- 
Născut, întrucât are un frate” (Didim cel Orb, Despre Sfântul Duh 62). 
Deci, dacă Duhul Sfânt îşi are existenţa în fiinţa Tatălui ca şi Fiul, atunci 
în Sfânta Treime se află doi fraţi, deoarece Fiul şi Duhul Sfânt sunt cei 
doi fii ai Tatălui (Didim cel Orb, Despre Sfânta Treime II, 5). 


" Capitol elaborat de Pr. prof. dr. Nicolae Chifăr. 

Se constată că pnevmatomahii nu aveau o învățătură despre Sfântul 
Duh bine conturată, iar toată argumentarea lor urmărea să demonstre- 
ze că Duhul Sfânt este o creatură, care ocupă o poziţie intermediară 
intre Dumnezeu şi creaturi şi care nu poate fi adorată ca Dumnezeu, 
pentru că nu este egal şi consubstanțial cu Tatăl și cu Fiul. Iniţiatorul 
pnevmatomahismului este considerat episcopul arian Macedonie al 
Constantinopolului (342-346; 351-360), depus din scaunul episcopal 
in anul 360. După numele lui, pnevmatomahii au fost numiţi și mace- 
donieni, iar mai apoi maratonieni, după numele diaconului Maratoniu, 
depus de Sinodul de la Constantinopol din anul 360, împreună cu 
Eustaţie al Sevastei. Prima menţiune despre apariţia unei noi erezii care 
neagă dumnezeirea Sfântului Duh, egalitatea şi consubstanţialitatea 
Lui cu Tatăl şi cu Fiul, s-a făcut la Sinodul de la Sirmium din anul 358, 
care, prin anatematismele 19, 21 şi 23, condamnă pe cei care nu-L 
recunosc pe Sfântul Duh ca a treia Persoană a Sfintei Treimi, egal şi 
consubstanţial cu Tatăl şi cu Fiul. 

Împotriva ereziei pnevmatomabhilor, care nu era altceva decât o ex- 
tindere a arianismului la a treia Persoană a Sfintei Treimi, s-au ridicat 
Sfinții Părinţi din a doua jumătate a secolului al IV-lea. Sf. Atanasie cel 
Mare (4373), scriind din exil prietenului său, episcopul Serapion de 
Thmuis din Egipt, în anul 359, îi comunică acestuia că unii dintre cei 
care au renunţat la arianism învățau că Duhul Sfânt este doar o cre- 
atură, un spirit slujitor care se deosebește de îngeri numai prin grad. 
Această erezie trebuie condamnată pentru că, după cum Fiul nu poate 
fi despărțit de Tatăl, tot așa nici Duhul Sfânt nu poate fi despărțit de 
Tatăl şi de Fiul, căci astfel s-ar desființa unitatea Sfintei Treimi. Sfântul 
Duh, adaugă el, purcede de la Tatăl şi, fiind propriu Fiului, se dă prin 
Acesta apostolilor şi tuturor celor care cred în El (Sf. Atanasie cel Mare, 
Epistola I către Serapion 2). 

Revenind în Alexandria, Sfântul Atanasie a întrunit un sinod, în luna 
martie 362, pentru a clarifica și defini învățătura despre dumnezeirea 
şi raportul de reciprocitate a Persoanelor Sfintei Treimi. Referindu-se 
la Persoana Sfântului Duh, sinodalii au apărat consubstanţialitatea Lui 
cu Tatăl şi cu Fiul. Scriind antiohienilor, sinodalii de la Alexandria 

Je cereau să recunoască în Sfânta Treime o singură Dumnezeire şi 
faptul că Duhul Sfânt nu este o creatură sau ceva străin, ci propriu şi 
nedespărţit de ființa Tatălui şi a Fiului (Sf. Atanasie cel Mare, Tomosul 
către Antiohieni 3 şi 5). Un nou sinod, convocat de Sfântul Atanasie la 
Alexandria, în timpul împăratului Iovian (363-364), a condamnat pe 
pnevmatomahii care învățau că Sfântul Duh este „o creatură și o făptură 
făcută prin Fiul” (cf. Sf. Atanasie cel Mare, Epistola către Iovian 6). 

Sf. Vasile cel Mare ($379), arhiepiscopul Cezareei Capadociei, scria 
Papei Damasus (366-384) în anul 371 că unii arieni combat şi dumne- 
zeirea Sfântului Duh. Deşi mărturisea ferm dumnezeirea şi egalitatea 
Sfântului Duh cu Tatăl şi cu Fiul, Sfântul Vasile a evitat să folosească în 
acest context termenul homoousia, considerând că acesta a fost consacrat 
de Sinodul I Ecumenic pentru a exprima consubstanţialitatea Fiului cu 
Tatăl. La cererea prietenului său, episcopul Amfilohie de Iconiu, Sfântul 
Vasile a combătut pe pnevmatomahi în lucrarea Despre Sfântul Duh, în 
care mărturisea dumnezeirea, egalitatea şi consubstanţialitatea persoa- 
nelor Sfintei Treimi. Pentru a nu redeschide discuţiile legate de adopta- 
rea termenului niceean homoousios, Sfântul Vasile a evitat să-l folosească 
cu referire la Persoana Duhului Sfânt şi a preferat termenul homothi- 
mia (de aceeaşi cinstire), considerând că dacă se învaţă despre aceeași 
adorare adusă Duhului Sfânt, ca şi Tatălui şi Fiului, se mărturiseşte im- 
plicit dumnezeirea şi deoființimea Lui cu Tatăl şi cu Fiul. De altfel, în 
Epistolă a VIII-a, Sfântul Vasile învaţă clar că Duhul Sfânt este egal, şi 
nu inferior Tatălui şi Fiului, şi că noi „trebuie să mărturisim că Tatăl 
este Dumnezeu, Fiul Dumnezeu, Duhul Sfânt Dumnezeu şi deoființă 
cu Tatăl şi cu Fiul. Pnevmatomahismul a fost combătut de Sfântul Vasile 
și în lucrarea Contra lui Eunomiu (Il, 32-33), un arian extremist care 
învăţa că Fiul este creatura Celui nenăscut, adică a Tatălui, iar Paracletul 
sau Duhul Sfânt este creatura Celui Unul-Născut, adică a Fiului. 

Sf. Epifanie de Salamina în Cipru (403) a combătut pe ereticii pnev- 
matomahi în lucrarea Panarion sau Contra tuturor ereziilor (cap. 77); 
scrisă în anul 377. 

Sf. Grigorie Teologul (1390) a înfierat cu vehemență erezia pnev- 
matomahilor în Cuvântarea a V-a teologică, ultima din ciclul celor 

cinci cuvântări rostite în Biserica „Învierii” din Constantinopol în 
anul 380. Deşi a încercat să-și menajeze adversarii, cu intenţia de a-i 
câştiga pentru Ortodoxie, el nu a evitat să-l mărturisească pe Sfântul 
Duh consubstanţial cu Tatăl și a declarat fără echivoc: „Să preamărim 
pe Dumnezeu- Tatăl și pe Dumnezeu-Fiul şi pe Dumnezeu Duhul Sfânt, 
trei Ipostasuri, dar o Dumnezeire, neîmpărțită în slavă, în cinstire, în 
ființă şi Împărăţie [...]. Să ne închinăm Tatălui și Fiului şi Sfântului Duh, 
o unică Dumnezeire şi putere” (cap. 28 şi 33). 

Sf. Grigorie de Nyssa (394) a combătut pe pnevmatomahi în trata- 
tul Despre Sfântul Duh contra pnevmatomahilor macedonieni, compus în 
anul 380. Apărând consubstanţialitatea și egalitatea Persoanelor Sfintei 
Treimi, el învăţa că „Tatăl este Dumnezeu, Fiul este Dumnezeu, Duhul 
Sfânt este Dumnezeu, dar nu sunt trei Dumnezei. Căci unul și același 
este Dumnezeu, deoarece El are o singură şi aceeași ființă, cu toate că fi- 
ecare dintre Persoane se numeşte ființă, existenţă şi Dumnezeu” (Contra 
elinilor despre noțiunile comune, PG 45, col. 177A). 

Cea mai bună lucrare a antichităţii creştine referitoare la Sfântul 
Duh aparține lui Didim din Alexandria sau Didim cel Orb (398). 
Cunoscând învățătura pnevmatomabhilor dintr-o lucrare eretică din care 
citează de mai multe ori în tratatul Despre Sfântul Duh şi în cartea a II-a 
a lucrării Despre Sfânta Treime, Didim a combătut cu argumente preci- 
se pe pnevmatomabhi, oferindu-ne în același timp informaţii preţioase 
despre fundamentarea teologică a doctrinei lor. De asemenea, pentru 
cunoașterea doctrinei pnevmatomabhilor, sunt relevante două dialo- 
guri care formează un tratat intitulat Contra macedonienilor, atribuit lui 
Didim cel Orb, din care, după toate probabilitățile, s-a inspirat scriitorul 
alexandrin la alcătuirea tratatului Despre Sfânta Treime. Aici este redat 
textul unui Dialog macedonian, pentru a oferi cititorilor informaţii pre- 
cise despre doctrina și argumentele pnevmatomabhilor. La acestea trebuie 
adăugate și cele cinci Dialoguri pseudo-atanasiene despre Sfânta Treime, 
care redau dialogul dintre un ortodox şi un eretic pnevmatomah. 

Pnevmatomahismul a fost cunoscut și combătut și de episcopatul 
apusean începând cu anul 378. În scrisoarea sinodală a Sinodului de 
la Sirmium din anul 378, episcopii illyrieni și occidentali acuzau pe 

episcopii din provinciile orientale Asia, Frigia, Caria şi Pacatia că des- 
part pe Sfântul Duh de Tatăl şi de Fiul şi nu acceptă consubstanțţialitatea, 
egalitatea şi dumnezeirea celor trei Persoane ale Sfintei Treimi (Teodoret 
de Cyr, Istoria Bisericească IV, 9). Sinodul convocat şi prezidat de Papa 
Damasus la Roma, în anul 380, a condamnat printre alte erezii şi pe cea 
a pnevmatomabhilor. Relevante pentru pnevmatologia apuseană sunt în 
acest context anatematismele 16-20. 

Chiar dacă s-a inspirat din scrierile pnevmatologice ale Sfinților 
Atanasie cel Mare, Vasile cel Mare şi ale lui Didim cel Orb, Sf. Ambrozie al 
Milanului (+397) combate, în lucrarea Despre Sfântul Duh, pe ereticii pnev- 
matomahi şi susține, cu argumente scripturistice şi patristice, dumnezeirea 
şi consubstanţialitatea Sfântului Duh cu Tatăl şi cu Fiul. De asemenea, s-a 
ocupat de combaterea pnevmatomahismului Sfântul Niceta de Remesiana 
(366-414) în tratatul Despre Sfântul Duh. Observăm că atât episcopatul ră- 
săritean, cât şi cel apusean, erau preocupate de combaterea pnevmatoma- 
hismului, deoarece considerau, pe de o parte, că prin aceasta se dă lovitura 
de grație arianismului, care încerca să se menţină sub o formă voalată prin 
noua erezie, iar pe de altă parte, doreau să evite un conflict de proporția 
celui cu arienii, eliminând noua erezie încă din starea ei incipientă. 

După moartea împăratul Valens (364-378), ucis de goți la Adrianopol 
la 9 august 378, împăratul Graţian (373-383), Augustul Occidentului, 
l-a proclamat August al Orientului pe generalul Teodosie (379-395), la 
19 ianuarie 379. La 28 februarie 380 Teodosie a promulgat un edict la 
Tesalonic pentru susținerea Ortodoxiei niceene, cerând tuturor popoa- 
relor supuse lui „să mărturisească credinţa într-o singură Dumnezeire a 
Tatălui şi a Fiului şi a Sfântului Duh, de aceeaşi mărire în Sfânta Treime. 
Edictul a fost reînnoit la Constantinopol, la 10 ianuarie 381. Acest 
fapt ne îndreptăţeşte să-l considerăm pe împăratul Teodosie creatorul 


Imperiului Roman creştin. 


VI.4.2. Apolinarismul 


Apolinarie, episcop de Laodiceea (310-390), dorind să explice uni- 
rea ipostatică a celor două firi, dumnezeiască și omenească, în Persoana 

Mântuitorului lisus Hristos, folosindu-se de trihotomismul platonic, 
potrivit căruia omul este compus din trup material, suflet animal și su- 
flet rațional, a ajuns la concluzia greşită conform căreia, la întrupare, 
Mântuitorul Hristos a primit numai trupul omenesc (soma) și sufletul ani- 
mal sau senzitiv (psyche), iar locul sufletului rațional (nous) şi nemuritor l-a 
luat Logosul divin, Cuvântul lui Dumnezeu. Prin aceasta nu se recunoștea 
integritatea firii omeneşti a lui lisus Hristos și se relativiza sau chiar dis- 
trugea opera Sa mântuitoare. Formulând un răspuns greșit, Apolinarie a 
determinat Biserica să definească precis şi corect învățătura despre unirea 
divinului cu umanul în Persoana Mântuitorului lisus Hristos. Învățătura 
lui Apolinarie a fost aspru criticată în secolul al IV-lea, în special de Sfinţii 
Grigorie Teologul și Grigorie de Nyssa, care au recunoscut în sistemul lui 
doctrinar un atentat la integritatea firii umane a lui lisus Hristos, învățând 
despre unirea celor două firi în integritatea lor absolută. 


V1.4.3. Sinodul al II-lea Ecumenic 


Sprijiniţi de împăratul Valens, arienii ocupaseră în Constantinopol 
majoritatea bisericilor, precum și scaunul episcopal. Dorind să aibă 
un episcop ortodox erudit, clerul și credincioşii capitalei au trimis o 
delegație la Mănăstirea „Sfânta Tecla” din Seleucia, unde se retrăse- 
se Sf. Grigorie Teologul încă din anul 375, cerându-i să preia scaunul 
episcopal constantinopolitan. Întrucât Sfântul Grigorie fusese hiroto- 
nit de Sf. Vasile cel Mare, arhiepiscopul Cezareei Capadociei, episcop 
titular pentru Sasima, o mică localitate din Capadocia, venirea sa în 
Constantinopol şi acceptarea scaunului episcopal au fost considerate 
drept încălcarea unei prevederi canonice, conform cărora se interzicea 
unui episcop titular să părăsească o eparhie mai mică pentru a ocupa 
o eparhie mai mare și mai importantă. În realitate, Sfântul Grigorie nu 
a ocupat niciodată scaunul episcopal de la Sasima, al cărui titular for- 
mal era din anul 371, iar transferarea lui la Constantinopol s-a făcut cu 
consimțământul mai multor episcopi (Socrate, Istoria Bisericească V, 6). 

La Constantinopol, Sfântul Grigorie a redeschis Biserica Învierii 
(Anastasis), unde a rostit în anul 380 celebrele Cuvântări teologice, 

care au trezit admirația multora, dar și invidia adversarilor. Episcopul 
Petru al Alexandriei (373-381), invidios pe prestigiul pe care şi-l con- 
tura scaunul episcopal din Constantinopol prin erudiția Sfântului 
Grigorie, a încercat să-l impună ca episcop al capitalei pe Maxim 
Cinicul. În vara anului 380, când Sfântul Grigorie era bolnav, un grup 
de episcopi egipteni, trimişi de episcopul Petru al Alexandriei, care 
considerau scaunul episcopal din Constantinopol încă vacant, iar pe 
Sfântul Grigorie un intrus care încalcă normele canonice, au hirotonit 
chiar în Biserica Anastasis pe Maxim Cinicul ca episcop. Acest eveni- 
ment condamnabil a intrigat clerul şi pe credincioșii ortodocşi, revolta 
lor obligându-l pe Maxim Cinicul să se refugieze la Tesalonic, de unde 
a fost expulzat de către împăratul Teodosie cel Mare. 

În această situaţie, Sfântul Grigorie intenţiona să părăsească 
orașul, dar a fost împiedicat de cler și credincioşi, care apreciau nu 
numai elocinţa sa, ci mai ales rezistența sa împotriva grupărilor arie- 
ne şi pnevmatomahe în apărarea Ortodoxiei. Împăratul Teodosie cel 
Mare, care şi-a stabilit reşedinţa la Constantinopol, a cerut episcopi- 
lor arieni Demofil al Constantinopolului şi Luciu al Alexandriei să 
accepte credința niceeană sau să renunțe la scaunele lor episcopale. 
Întrucât cei doi episcopi au ales a doua variantă, la Constantinopol a 
fost întronizat ca episcop Sf. Grigorie Teologul, la 27 noiembrie 380, 
iar la Alexandria a fost ales episcopul Timotei (381-385). Întronizarea 
fastuoasă nu a rezolvat definitiv situaţia Sfântului Grigorie. Ea trebuia 


rezolvată in cadrul unui sinod. 

Ideea convocării unui sinod general care să întrunească episcopii 
din Răsărit și din Apus era susținută de ambii auguşti, pentru a fi eli- 
minate ultimele rezistenţe ariene și a fi condamnată erezia pnevmato- 
mabhilor. Suspiciunea şi răceala instaurată între episcopatul occidental 
şi cel oriental, în urma disputelor ariene, făceau aproape imposibil ua 
dialog eficient în cadrul sinodal. De aceea, s-a ajuns la concluzia ca cEi 
doi auguști să convoace în sinoade separate episcopii din provinciile 
subordonate lor. Astfel împăratul Graţian, sfătuit de Sf. Ambrozie de 
Mediolanum, pregătea convocarea unui sinod la Aquileea în toam- 
na anului 381, care să întrunească episcopii occidentali şi illyrieni. 

La rândul său, împăratul Teodosie cel Mare a convocat episcopatul 
răsăritean într-un sinod general, pentru a confirma învățătura or- 
todoxă stabilită la Niceea în anul 325, să condamne erezia pnevma- 
tomahilor şi să aprobe alegerea Sf. Grigorie Teologul ca episcop al 
Constantinopolului. 

La sinodul de la Constantinopol din anul 381 au participat 150 
de episcopi, în majoritate răsăriteni, excepţie făcând câţiva episcopi 
din dioceza Macedonia, în frunte cu Ascholius al Tesalonicului, care, 
aflându-se sub jurisdicția Bisericii Romei, putea reprezenta la sinod 
pe Papa Damasus. Ceilalţi episcopi illyrieni şi apuseni urmau să se în- 
trunească în Sinodul de la Aquileea. Cu toate acestea, sinodul de la 
Constantinopol a fost recunoscut ca Sinodul al II-lea Ecumenic, da- 
torită importanţei deciziilor dogmatice formulate de el și recunoscute 
unanim de întreaga Biserică. 

Lucrările sinodului s-au deschis la începutul lunii mai 381, 
preşedinţia fiind asigurată mai întâi de episcopul Meletie al Antiohiei. 
Înainte de a discuta problemele teologice, sinodalii au analizat canoni- 
citatea alegerii Sf. Grigorie Teologul ca episcop al Constantinopolului. 
În primul rând, ei au invalidat hirotonia lui Maxim Cinicul și hiro- 
toniile făcute de acesta. Deşi canonul 15 al Sinodului 1 Ecumenic şi 
canoanele 1, 2, 11 şi 12 ale Sinodului de la Sardica, din anul 343, in- 
terziceau transferările episcopilor titulari dintr-o eparhie în alta pen- 
tru a stopa proliferarea unor vicii, sinodalii de la Constantinopol au 
considerat că nu se pot imputa Sfântului Grigorie astfel de acuze, iar 
alegerea lui a fost motivată de ortodoxia credinţei şi de erudiţia sa. 
Ca urmare, ei l-au recunoscut în unanimitate pe Sfântul Grigorie ca 
episcop al capitalei. 

După moartea episcopului Meletie al Antiohiei, preşedinţia si- 
nodului a fost preluată de Sfântul Grigorie. El a încercat să pună ca- 
păt schismei antiohiene, susținând recunoaşterea lui Paulin ca episcop 
al Antiohiei, fiind în acord cu Biserica Romei, Biserica Alexandriei şi 
cu Sf. Ambrozie de Mediolanum. Din păcate, episcopatul antiohian 
il considera pe Paulin un impostor, hirotonit necanonic de episcopul 
Lucifer de Cagliari în anul 362 şi l-au ales ca episcop pe Flavian, schisma 

antiohiană prelungindu-se încă mai mulţi ani. Marcat profund de aces- 
te evenimente, Sfântul Grigorie s-a confruntat şi cu refuzul episcopilor 
egipteni, în frunte cu Timotei al Alexandriei, şi al celor din Macedonia, 
grupați în jurul lui Ascholius al Tesalonicului, de a recunoaște canoni- 
citatea alegerii lui ca episcop al Constantinopolului. În semn de protest, 
ei au refuzat să participe la Sfânta Liturghie oficiată de Sfântul Grigorie, 
ceea ce însemna o nouă escaladare a conflictului între sinodali şi indi- 
rect compromiterea sinodului. În aceste condiţii, Sfântul Grigorie s-a 
hotărât să demisioneze şi din scaunul episcopal, şi de la preşedinţia si- 
nodului. E] a părăsit Constantinopolul, probabil la 31 iunie 381, și s-a 
retras la Nazianz, sacrificându-se pentru pacea Bisericii. În locul lui, a 
fost ales Nectarie (381-397). Fiind doar catehumen, acesta a fost mai 
întâi botezat și apoi hirotonit pe rând diacon, preot şi episcop de către 
Diodor din Tars. 

Alegerea lui Nectarie ca episcop al Constantinopolului cu acordul 
unanim al sinodalilor şi al împăratului Teodosie, încredinţându-i-se 
şi președinția sinodului, a creat premisele trecerii la discutarea pro- 
blemelor teologice. Discuţiile cu episcopii pnevmatomahi, pe care 
sinodalii şi impăratul căutau să-i câştige pentru Ortodoxie, s-au sol- 
dat cu eşec. Respingând Crezul niceean şi învăţătura ortodoxă despre 
Sfântul Duh, ei au părăsit sinodul. Întrucât hotărârile dogmatice şi 
Simbolul constantinopolitan trădează contribuţia unui teolog de mare 
profunzime, iar primele patru canoane nu reflectă influența episcopi- 
lor alexandrini, se poate concluziona că ele sunt rezultatul discuţiilor 
teologice purtate de sinodali sub preşedinţia și coordonarea a Sf. 
Grigorie Teologul, iar sub preşedinţia lui Nectarie ele au fost doar de- 
finitivate. Actele sinodului s-au pierdut, păstrându-se numai Simbolul 
de credință constantinopolitan, cele 4 canoane şi lista participanţilor 
redactată ulterior. 

Deşi definiția dogmatică integrală a Sinodului al II-lea Ecumenic 
s-a pierdut, un rezumat al ei este cuprins în Scrisoarea Sinodului de la 
Constantinopol din anul 382 trimisă Papei Damasus şi episcopatului 


apusean: 

„Noi însă, chiar dacă am suferit prigoane sau necazuri sau amenințări 
imperiale sau cruzimi ale conducătorilor sau orice altă încercare de la 
eretici, ne-am sprijinit pe credința evanghelică, cea întărită la Niceea 
Bithyniei de către cei trei sute optsprezece Părinţi. Aceasta trebuie să fie 
primită şi de voi şi de noi toţi cei care nu denaturăm cuvântul credinței 
celei adevărate, ca una ce este foarte veche şi care însoțește botezul. 

Ea ne învață să credem în numele Tatălui şi a Fiului și al Sfântului 
Duh, adică să fie crezută o dumnezeire, o putere şi o ființă a Tatălui şi 
a Fiului şi a Sfântului Duh, de o cinstire egală şi de împărăție împreună 
veşnică, în trei Ipostasuri desăvârşite, sau în trei Persoane complete, ca 
să nu găsească loc nici erezia lui Sabelie, care amestecă Ipostasurile şi 
înlătură astfel însuşirile fiecărui Ipostas şi nici să se întărească blasfemia 
eunomienilor, arienilor şi pnevmatomabhilor, după care substanța, sau 
firea, sau dumnezeirea se desparte și se introduce astfel în Treimea cea 
necreată, deoființă şi împreună veşnică, ceva făcut mai târziu, sau creat, 
sau de o altă fire. 

Noi păstrăm neatinsă învăţătura despre înomenirea Domnului, 
neacceptând existenţa trupului lui Hristos nici ca fără de suflet, nici 
ca fără minte omenească, nici necomplet (cum zice Apolinarie), ci 
ştiindu-l perfect întru totul, căci este Dumnezeu Cuvântul înainte de 
veci, dar Care S-a făcut om desăvârşit în zilele cele mai de pe urmă 
pentru mântuirea noastră. 

Acestea sunt, în rezumat, cele despre credința propovăduită de 
noi fără niciun înconjur. Despre acestea veţi putea și mai mult să vă 
mulțumiți sufletește, dacă o să vă învredniciţi să răsfoiți în Tomosul al- 
cătuit de sinodul ţinut la Antiohia (379) şi în Tomosul compus anul tre- 
cut la Constantinopol de către Sinodul II Ecumenic. În acestea noi am 
mărturisit mai pe larg credința noastră şi am făcut şi o anatematismă 
scrisă contra ereziilor născocite mai înainte” (Teodoret de Cyr, Istoria 
Bisericească V, 9, 10-13). 


Prin urmare, Sinodul de la Constantinopol din anul 381 n-a analizat 
şi condamnat numai diferitele nuanţe ariene şi pnevmatomahismul, ci 


și apolinarismul. 

VI.4.4. Simbolul de credinţă constantinopolitan 


Simbolul de credință constantinopolitan este o parte a definiţiei dog- 
matice a Sinodului al II-lea Ecumenic, care completează, prin adăugiri 
şi clarificări dogmatice şi stilistice, Simbolul de credință de la Niceea din 
anul 325. Cele mai importante adaosuri sunt cele cinci articole referi- 
toare la învățătura despre Sfântul Duh, despre Biserică, despre Botez, 
despre învierea morţilor și viața veşnică. 

Articolul 8 mărturiseşte credința despre dumnezeirea Sfântului 
Duh, „Domnul de viață făcătorul”, care îşi are existența din veșnicie, 
prin purcedere din Tatăl, Care a vorbit prin proroci şi Care este egal 
şi consubstanţial cu Tatăl şi cu Fiul. Părinţii sinodali s-au ferit să folo- 
sească, pentru a mărturisi consubstanţialitatea Duhului Sfânt cu Tatăl 
şi cu Fiul, termenul nescripturistic homoousios, adoptând formularea 
patristică doxologică: „Cel ce împreună cu Tatăl şi cu Fiul este ado- 
rat şi mărit”, prin care se exprimă clar şi direct egalitatea, unitatea şi 
consubstanțialitatea celor trei Persoane ale Sfintei Treimi. 

Articolul 9 mărturisește unitatea, sfințenia, apostolicitatea și sobor- 
nicitatea Bisericii, aşa cum o fac şi Simbolurile de credință anterioare ale 
Bisericilor locale. 

Articolul 10 mărturiseşte unicitatea Botezului pentru a combate pe 
cei care nu respectau prevederile Sinodului 1 Ecumenic, care rezolvase 
disputa baptismală din Biserica primară, şi pentru a arăta necesitatea ab- 
solută a Tainei Botezului pentru a deveni creştin şi membru al Bisericii. 

Articolul 11 mărturiseşte credința în învierea morţilor, învățătură 
apărată de apologeţii creştini în faţa filosofiei păgâne. 

Articolul 12 mărturiseşte credința în viața veşnică hărăzită de 
Dumnezeu celor care vor moşteni Împărăţia cerurilor. 

Completările dogmatice pe care sinodalii le-au făcut Simbolului nice- 
ean au fost determinate de experienţa Părinților apărători ai Ortodoxiei 
niceene, în confruntare cu interpretările ariene posterioare Sinodului 1 
Ecumenic, cât şi de necesitatea combaterii altor erezii. 

Simbolul de credință constantinopolitan este cel mai prețios tezaur 
de credinţă pe care l-a transmis vechea Biserică ecumenică nedespărțită, 

intrucât el cuprinde, într-o expunere concentrată, scurtă, precisă şi 
substanţială toate adevărurile fundamentale ale Revelaţiei dumnezeieşti, 
toate punctele principale ale credinţei adevărate şi ale teologiei creştine. 
Simbolul de credință constantinopolitan, care a constituit fundamentul 
doctrinar al celorlalte Sinoade Ecumenice, a fost introdus în rânduia- 
la Sfintei Liturghii mai întâi la Antiohia, de către Patriarhul monofizit 
Petru Gnafevs sau Fullo, după anul 471, în timpul împăratului bizantin 
Leon ] (457-474). 

Patriarhul Timotei al Constantinopolului (512-518) a dispus ca 
Simbolul niceean să se rostească la fiecare slujbă, înlocuind astfel vechea 
practică de a fi rostit numai o dată pe an, în Vinerea Patimilor, când ca- 
tehumenii urmau să fie botezați. În anul 567 împăratul bizantin Iustin 
al II-lea (565-578) a înlocuit, printr-un edict, Simbolul niceean cu 
Simbolul constantinopolitan sau niceo-constantinopolitan, valabil până 
astăzi în Bisericile Ortodoxe, Simbolul de credinţă fiind rostit nu numai 
la Sfânta Liturghie, ci şi la alte servicii religioase. 


VI[.4.5. Canoanele Sinodului al II-lea Ecumenic 


Deşi colecțiile de canoane greceşti atribuie Sinodului al II-lea 
Ecumenic 7 canoane, în realitate el a formulat şi aprobat numai primele 
4 canoane, celelalte 3 fiind adăugate ulterior. 

Cel mai important şi în același timp controversat a fost cano- 
nul 3, care nu stabileşte episcopului Constantinopolului, capitala 
Imperiului Roman de Răsărit, jurisdicție specială asupra celorlalți 
episcopi răsăriteni, ci îl scoate de sub jurisdicția mitropolitului de 
Heracleea şi-i conferă întâietate onorifică, după episcopul Romei. 
Acest canon a fost gândit în spiritul canonului 6 al Sinodului | 
Ecumenic care conferea întâietate onorifică scaunelor episcopa- 
le de la Roma, Alexandria şi Antiohia. Atunci nu a fost amintit 
şi Constantinopolul, pentru că el a fost inaugurat şi declarat „ca- 
pitală a Imperiului Roman ca Roma cea nouă” de către împăratul 
Constantin cel Mare abia la 11 mai 330. Prin urmare, ierarhizarea 
onorifică a scaunelor episcopale s-a făcut în funcție de importanța 

şi prestigiul politic al marilor metropole din Imperiul Roman şi nu 
după importanţa lor religioasă. Când s-a conferit întâietate onorifică 
scaunului episcopal de la Ierusalim, ţinându-se cont de importanţa 
religioasă a acestui oraş, nu s-a ştirbit autoritatea mitropolitului de 
Cezareea, capitala civilă a Palestinei. 

Din cauza canonului 3, Biserica Romei a refuzat, timp îndelungat, să 
integreze în colecţiile ei de canoane dispozițiile canonice ale Sinodului 
a] II-lea Ecumenic. Atunci când a făcut-o, a adăugat următoarea notă: 
„Canonul acesta este dintre acelea pe care Scaunul apostolic roman nu 
le-a primit de la inceput, ci mult timp în urmă” (Decretum magistri 
Gratiani, Distincto ANII, 3). 

Lucrările Sinodului al II-lea Ecumenic s-au încheiat la 9 iulie 381. 
Părinţii sinodali, adresând impăratului Teodosie cel Mare o scrisoare 
ce mulțumire prin care îl informau asupra deciziilor dogmatice şi ca- 
2le sinodului, i-au cerut să confirme în scris aceste hotărâri. La 
30 iulie 381 impăratul a publicat la Heracleea un edict, cu următorul 


„Porerncim ca tozie bisericile să fie imediat înapoiate episco- 
= mâmourisesc câ latăl, Fiul şi Duhul Sfânt au aceeaşi ma- 
izstzte, putere, mârire şi strălucire, nefăcând nicio deosebire, 


printr-o împârțire nelegiuită, ci respectând ordinea Treimii, existența 
Persoanzior și unitatea Dumnezeirii; aceștia vor sta în comuniune 
și Grazoste cu Nectarie, episcopul Bisericii de Constantinopol; cu 
imotzi al Alexandriei, în Egipt; în pârţile Orientului, cu Pelagiu de 
Lzodiceca și Diodor de Tars; în Asia proconsulară şi dioceza Asia, 
cu Amfilohie, episcop de Iconium şi Optimus, episcop de Antiohia 
(Pisidiei); în dioceza Pontului cu Helladios, episcop de Cezareea, 
cu Otreios de Melitene și Grigorie, episcop de Nyssa; cu Terennius 
(pentru Terentius) episcopul Sciţiei (corect episcop de Tomis, în 
Scpthia Minor), cu Martyriu, episcop de Marcianopole (în Tracia). 
Toţi cei care nu sunt în comuniune cu cei mai sus menţionaţi să fie 
consideraţi eretici declaraţi şi, prin urmare, scoşi din Biserică” (Codex 
Teodosianus XVI, 1, 3; Sozomen, Istoria Bisericească VII, 9). 

VI.4.6. Sinodul de la Aquileea din anul 381 


În timp ce episcopii răsăriteni discutau asupra ereziei pnevmato- 
mahilor la Sinodul al II-lea Ecumenic de la Constantinopol din anul 
381, împăratul Graţian, Augustul Occidentului, pregătea convocarea 
unui sinod la Aquileea pentru episcopii occidentali şi illyrieni. Sinodul 
de la Aquileea s-a deschis oficial la 3 septembrie 381, în prezența 
reprezentanților împăratului Graţian şi a 35 de episcopi din Italia, 
Illyricum, Galia şi Africa. Absența Papei Damasus sau a delegațiilor lui 
la sinod a fost aspru criticată de episcopul Palladiu de Ratiaria. 

Sinodul prezidat de episcopul Valerian de Aquileea, asistat de Sf. 
Ambrozie de Mediolanum şi Eusebiu de Bolonia, a ţinut o singură 
ședință, în care s-a implicat ferm Sfântul Ambrozie ca un adevărat ma- 
gistrat de carieră. S-a discutat situaţia episcopilor Palladiu de Ratiaria, 
Secundian de Singidunum şi a preotului Attalus din Noric (Austria), 
acuzați de arianism, sinodalii pronunţându-se pentru condamnarea şi 
depunerea lor din cler, întrucât au refuzat să adere la Ortodoxia niceeană. 

Înainte de a părăsi Aquileea, episcopii au alcătuit patru scrisori, una 
către episcopii Galiei şi trei către împărații Graţian, Valentinian al II-lea 
și Teodosie cel Mare, prin care erau comunicate deciziile sinodului, 
cerând Augușştilor să ia toate măsurile pentru desființarea completă a 
arianismului: episcopii eretici să fie înlocuiți cu episcopi ortodocşi; ser- 
viciile religioase ale ereticilor să fie interzise, lăcașurile de cult ocupate 
de eretici să fie cedate ortodocșilor. Se cerea de asemenea să se ia măsuri 
restrictive împotriva antipapei Ursinus şi partizanii lui şi să se intervină 
pentru înlăturarea disensiunilor din Bisericile Alexandriei şi Antiohiei 
privind alegerea episcopilor lor. 

Sinodul de la Aquileea a fost o nouă reușită împotriva arianismu- 
lui şi, prin deciziile lui, erezia şi-a încetat oficial existența în Illyricum. 
Această erezie a mai persistat un timp la goți şi la popoarele germa- 
nice înrudite cu ei, care au primit creştinismul în variantă semiariană, 
prin activitatea misionară a episcopului Ulfila sau Wulfila (341-383), 
obținându-se revenirea lor la Ortodoxia niceeană în a doua jumătate a 
secolului al VI-lea. 

Sinodul de la Aquileea nu a prejudiciat cu nimic importanța 
Sinodului de la Constantinopol din anul 381, care a fost considerat în 
Răsărit chiar de la inceput „Sinod Ecumenic”, chiar dacă Biserica Romei 
şi sinodalii de la Aquileea nu au fost de acord cu alegerea lui Nectarie ca 
episcop al Constantinopolului şi nici cu soluţia adoptată în legătură cu 
schisma antiohiană. Lucrurile fiind în timp mai bine clarificate, episco- 
pul Nectarie a primit obişnuitele scrisori de comuniune din partea Papei 
Damasus. In felul acesta, în anul 382 se restabilea complet unitatea de 
credinţă şi de comuniune dintre Răsărit şi Apus. 

Împăratul Teodosie cel Mare a făcut o ultimă încercare de câștigarea 
arienilor şi pnevmatomahilor pentru Ortodoxie, convocând o Conferinţă 
la Constantinopol, în anul 383, la care au fost invitaţi Eunomie, reprezen- 
tantul arienilor extremiști, Demofil, reprezentantul arienilor homeeni şi 
Eleusius de Cyzic, reprezentantul pnevmatomabhilor. Refuzul acestora 
de a recunoaște hotărârile celor două Sinoade Ecumenice l-a determi- 
nat pe împărat să declare obligativitatea respectării în întreg imperiul a 
credinţei ortodoxe stabilite la Niceea în anul 325 şi la Constantinopol în 
anul 381, şi să condamne pe toți „care despart Treimea” La 25 iulie şi 3 
septembrie 383 şi la 21 ianuarie 384 el a publicat noi legi care interziceau 
întrunirile ereticilor. De acum înainte arienii şi pnevmatomahii nu mai 
constituiau un pericol nici pentru unitatea imperiului, nici pentru co- 
muniunea Bisericii. Ei au dispărut definitiv în Răsărit în secolul al V-lea. 

Sinodul al II-lea Ecumenic are o mare importanță pentru istoria 
creştinismului, pentru că a condamnat pe arieni, pe pnevmatomahi şi 
pe apolinarişti, dar mai ales pentru că a stabilit învățătura ortodoxă, for- 
mulată clar, concis şi precis în Simbolul de credință constantinopolitan, 
cea mai prețioasă definiție de credință după Sfânta Scriptură, formula- 
tă şi transmisă de Biserica una, sfântă, sobornicească şi apostolică de 


pretutindeni. 

VI.5. Nestorianismul. Sinodul al III-lea Ecumenic: 


VI.5.1. Erezia nestoriană 


Declanșarea marilor dispute hristologice în Biserică au -.. 
ultima fază a disputelor trinitare. Legătura intrinsecă dintre ponei 
nitară şi cea hristologică impunea chiar provocarea unor ia EA t 
pute pentru a lămuri și formula învățătura ortodoxă despre s de dj 
divino-umană a Mântuitorului lisus Hristos. Era de asemenea Ersoar 
ca, odată ce s-a fixat definitiv la primele două Sinoade Ecumenice 
trina despre divinitatea neștirbită a Cuvântului lui Dumnezeu întru i 
teologii creştini să fie preocupaţi de înțelegerea modului cum a ta 
în trup Logosul divin, egal şi consubstanțial cu Tatăl, şi cum Poate fi de. 
finit raportul dintre divinitatea şi umanitatea lui Iisus Hristos. 

În contextul disputelor ariene, a fost apărată în mod deosebit dum. 
nezeirea Fiului, aceeaşi cu a Tatălui. Ea a rămas nemicșorată și ne- 
schimbată și la întrupare. Pentru a păstra şi mărturisi acest adevăr de 
credinţă, Biserica s-a luptat în secolele V-VIII, deoarece unirea divinu- 
lui cu umanul în persoana lui lisus Hristos garanta mântuirea oameni- 
lor. Neschimbabilitatea firii dumnezeieșşti a lui Hristos este condiție sine 
qua non pentru mântuirea omului. Pe de altă parte, dacă s-ar nega uma- 
nitatea Lui, s-ar compromite opera mântuitoare căci, în acest caz, n-ar 
fi posibilă îndumnezeirea firii omeneşti. Biserica creştină se confrunta, 
astfel, cu o mare dilemă, căci lipsea o formulare clară şi corectă în egă- 
tură cu realitatea mântuirii în lisus Hristos. Prin urmare, disputele hris- 


de probleme filologice; de 


tologice n-au fost determinate, în primă fază, 3 
e de 


speculaţii ale gândirii teologice sau de interese de grup, ci legitimat 
înțelegerea realității mântuirii în Hristos. 

Convinşi de importanţa formulării corecte a doctrinei hristolog/ 
ce, Sfinţii Părinţi şi Sinoadele Ecumenice au luptat pentru apărarea BE 
mulelor de credinţă şi a termenilor tehnici care eliminau orice aia 
Uneori confruntările erau tensionate, chiar violente, căci unele grupâr” 


* Capitol elaborat de Pr. prof. dr. Nicolae Chifăr. 

deşi condamnate ca eretice, se considerau ortodoxe. În felul acesta s-a 
ajuns la divizarea creştinismului, la formarea unor biserici separate, la 
„natematizări reciproce. Biserica de Constantinopol era protejată de pu- 
terea imperială în defavoarea celorlalte patriarhate orientale. Bisericile 
Alexandriei şi Antiohiei, care au contribuit decisiv la conturarea doc- 
irinei trinitare, în urma disputelor hristologice, fiind abandonate, s-au 
retras de la dialogul teologic. 

Anatematizarea persoanelor a cauzat distrugerea operelor lor, încât 
este dificil ca astăzi să se contureze o imagine clară şi obiectivă asupra 
problematicii hristologice din acel timp. Faptul că, adeseori, factorul 
politic juca un rol determinant în disputele teologice, dialogul firesc şi 
confruntările de idei erau îngreuiate, chiar desființate. Terminologia 
teologică folosită în aceste dispute era preluată din filosofia greacă şi 
adaptată limbajului doctrinar creștin de diferite şcoli teologice. Astfel, 
s-a ajuns ca un termen să definească pentru reprezentanții unei școli cu 
totul altceva decât înțelesul dat de reprezentanții altei şcoli. De fapt nici 
la filosofii greci nu exista unanimitate de opinii cu referire la semantica 
acestor termeni. 

Preocupările teologiei creştine pentru hristologie au fost determi- 
nate de erorile promovate de episcopul Apolinarie de Laodiceea (ț390), 
in Siria, condamnat la Sinodul al II-lea Ecumenic de la Constantinopol 
(381). Teologii antiohieni (Diodor din Tars, Teodor de Mopsuestia şi 
Teodoret de Cyr), influenţaţi de filosofia aristotelică, au accentuat atât de 
mult deosebirea și integritatea celor două firi în lisus Hristos încât au ajuns 
să nege unirea ipostatică. Cel care a expus, într-o formă radicală, hristo- 
logia antiohiană a fost însă Nestorie. Acesta s-a născut la Germanikeia, 
din Siria, în jurul anului 381. A studiat la Antiohia, avându-l ca profesor 
pe leodor de Mopsuestia şi colegi pe Teodoret de Cyr, loan de Antiohia şi 
Rufin. Înclinat spre viața monahală, el s-a călugărit în Mănăstirea „Sfântul 
Euprepius” din Antiohia, remarcându-se ca talentat orator, drept pentru 
care a fost numit predicatorul bisericii catedrale din oraș. 

La 24 decembrie 427 a murit episcopul Sisinie al Constantinopolului 
(426-427). Împăratul Teodosie al II-lea (408-450), dorind să pună ca- 
păt nesfârșitelor dispute şi intrigi pentru ocuparea scaunului episcopal 

şi auzind de faima lui Nestorie, a decis să-l promoveze ca episcop al ca- 
pitalei, întronizarea lui făcându-se la 10 aprilie 428. Nestorie a găsit în 
Constantinopol două grupări care se confruntau în legătură cu atribu- 
tul „Născătoare de Dumnezeu” (Oeorokoc) dat Sfintei Fecioare Maria. 
Desigur, întreaga problematică era legată de înțelegerea unirii ipostatice în 
mediul antiohian, Nestorie susținând existența celor două firi în Hristos. 
Pentru Nestorie, unirea celor două firi este o unire voluntară baza- 
tă pe bunăvoința lui Dumnezeu, cele două firi sau două ipostase fiind 
unite prin bunăvoință într-o singură Persoană. Unirea prin bunăvoință 
transformă umanitatea lui Hristos într-un simplu templu al dumnezei- 
rii. El nu acceptă unirea fizică, reală a firilor, deoarece aceasta ar însem- 
na un amestec, o combinaţie chimică și ar duce la crearea unei a treia 
firi, care nu mai este nici una, nici alta. Cele două firi ale Mântuitorului 
lisus Hristos sunt două persoane, dar aceste două persoane sunt unite 
prin persoana unică a lui Hristos, care se numeşte „persoană de unire. 
Nestorie învăța că persoana de unire este fictivă şi artificială, iar uni- 
rea nu implică nicio consecinţă, ea fiind o unire voluntară. Persoana de 
unire nu reușește să suprime cele două ipostasuri sau persoane încât 
Hristos să fie o singură unitate, un singur ipostas, ci ele rămân și după 
unire două esențe separate, unite doar în lucrare, voinţă şi cinstire. O 
astfel de unire exclude categoric comunicarea însuşirilor celor două firi. 
Teoria lui Nestorie despre imposibilitatea comunicării însuşirilor a 
dus implicit la respingerea atributului de „Născătoare de Dumnezeu” 
sau „Maică a lui Dumnezeu” conferit de Biserică Sfintei Fecioare Maria. 
Prin urmare, declanșarea disputei hristologice în Constantinopol 2 
fost cauzată de termenul Theotokos. În timp ce Nestorie, Dorotei de 
Marcianopolis şi preotul Anastasie predicau împotriva folosirii apelati- 
vului Născătoare de Dumnezeu, episcopul Proclu al Cyzicului a apărat 
cu fermitate, chiar în prezenţa lui Nestorie, termenul Theotokos. Faptul 
că Nestorie a început să-şi expună în scris dezaprobarea pentru acest 
termen, l-a determinat pe Sfântul Chiril, episcopul Alexandriei, să apere 
unitatea personală a lui Hristos în Scrisoarea pascală din anul 429, nu- 
mind-o pe Fecioara Maria „Maica lui Dumnezeu” (Theotokos) nu pen- 
tru că a născut divinitatea în sine, ci Logosul unit cu natura umană. 

Doctrina nestoriană a fost propagată și printre călugării egipteni, 
provocând discuţii aprinse cu privire la termenul Theotokos. Sfântul 
Chiril, fără să amintească numele lui Nestorie, a trimis o Scrisoare pas- 
torală monahilor din Egipt, în care era combătută învățătura nestoriană 
şi erau apărate unitatea personală a lui Hristos şi atributul Născătoare 
de Dumnezeu ca doctrină ortodoxă. Nestorie a criticat în termeni duri 
această scrisoare şi pe autorul ei. Ca răspuns, Sfântul Chiril i-a trimis 
lui Nestorie o scrisoare în anul 429, cerându-i să renunţe la învățăturile 
greșite. Tensiunea dintre cei doi episcopi a fost amplificată și de fap- 
tul că trei preoți alexandrini depuși de Sfântul Chiril au găsit protecţie 
la Constantinopol. Indignat de aceasta, Sfântul Chiril a scris din nou 
lui Nestorie, în februarie 430, făcând cu acest prilej o expunere precisă 
şi de mare profunzime a doctrinei ortodoxe despre unirea ipostatică, 
numită ulterior Epistola dogmatică a Sfântului Chiril. De data aceasta, 
Nestorie a formulat o scrisoare de răspuns în care își argumenta propria 
invățătură cu texte din Sfânta Scriptură și din Simbolul de credință ni- 
ceean. El considera că termenul unire sau conjuncție defineşte cel mai 
bine unirea firilor, iar expresia biblică despre umanitatea lui Hristos ca 
templu al Logosului este cea mai potrivită. 

Sfântul Chiril, văzând că disputa hristologică se amplifică, a dez- 
văluit public, prin scrisori şi tratate, doctrina greșită a lui Nestorie. 
Folosindu-se de argumente scripturistice şi patristice, el a compus trei 
memorii cu conținut dogmatic despre învățătura de credință ortodo- 
xă. Memoriile lui Chiril au fost adresate împăratului Teodosie al II-lea, 
impărăteselor Eudochia, soţia lui Teodosie, şi Pulcheria, sora lui, și 
prințeselor Arcadia şi Marina, surorile mai mici ale împăratului, atră- 
gând atenţia curţii imperiale din Constantinopol asupra gravităţii ere- 
ziei lui Nestorie. Între timp, Nestorie trimisese la Roma două scrisori 
în care cerea lămuriri asupra doctrinei pelagienilor şi informa Biserica 
Romei despre afirmaţiile apolinariştilor găsiţi de el în Constantinopol, 
care foloseau în mod abuziv cuvântul Theotokos, făcând să se înțeleagă 
că Fecioara Maria a născut dumnezeirea. 

Intuind acest lucru, Sfântul Chiril a trimis Papei Celestin (422-432) 
O scrisoare care însoțea un dosar documentar alcătuit dintr-o colecţie a 

omiliilor lui Nestorie, din epistolele adresate lui de către Sfântul Chiri] 
şi dintr-o apologie contra lui Nestorie, informându-l pe papă despre 
erezia promovată de nestorieni şi despre încercările sale personale de a 
aplana conflictul, soldate cu eşec. Papa Celestin, informat şi de călugă- 
rul Casian, care cercetase personal cauzele conflictului teologic dintre 
Sfântul Chiril şi Nestorie, a convocat un sinod la Roma, în luna august 
430. Sinodul a considerat învăţătura Sfântului Chiril corectă, iar pe 
Nestorie, acuzat de pelagianism și de promovarea unei învățături greșite 
despre unirea firilor în lisus Hristos, l-a amenințat cu depunerea, dacă 
în termen de zece zile nu-şi va retracta învăţăturile. Sfântului Chiril i-a 
fost încredințată supravegherea aplicării acestor decizii. 

Hotărârile Sinodului de la Roma au fost comunicate episcopi- 
lor loan al Antiohiei, Juvenal al Ierusalimului, Rufin al Tesalonicului, 
Flavian de Philippi, lui Nestorie, precum şi clerului şi credincioşilor din 
Constantinopol. Nestorie a încercat, printr-o nouă scrisoare, să câștige 
bunăvoința papei, sperând ca lucrurile să se clarifice la sinodul care 
urma să se întrunească la Efes, despre convocarea căruia fusese informat 
și Sfântul Chiril chiar de către împărat. Se încerca astfel aplanarea con- 
flictului cel puțin pentru perioada pregătirii sinodului. Sfântul Chiril, 
încurajat de sprijinul Romei, a convocat un sinod local la Alexandria, la 
3 noiembrie 430, care a condamnat nestorianismul. Deciziile sinodului 
au fost incluse într-o Epistolă dogmatică alcătuită de Sfântul Chiril, cu- 
prinzând și cele 12 capitole sau anatematisme, pe care Nestorie trebuia 
să le accepte ca să rămână în comuniunea Bisericii. 

În timp ce pentru antiohieni termenii „fire” şi „ipostas” sunt sino- 
nimi, definind esenţa concretă cu însuşirile ei şi se opun termenului 
de „persoană', care înseamnă individul complet, pentru Sfântul Chiril 
termenii fire, ipostas și persoană au în general acelaşi înțeles, adică in- 
dividul concret, persoana aparte. De aceea, Sfântul Chiril vedea în cele 
două firi, despre care vorbeau antiohienii, două persoane separate. 
Hristologia Sfântului Chiril este dominată de persoana Logosului în- 
trupat, Dumnezeu desăvârşit și om desăvârşit, care este identic cu lisus 
Hristos. În timp ce Nestorie accentua permanent existența celor două 
elemente (divin şi uman) de sine stătătoare în Hristos, Sfântul Chiril 

sublinia mai mult unicitatea lui Hristos, fără să renunțe, chiar și formal, 
la mărturisirea credinţei despre cele două firi ale Mântuitorului. 

Conceptul chirilian despre unirea celor două firi, care înseamnă o 
unire reală, desăvârșită, opusă unirii morale, raționale, susținută de an- 
tiohieni, este evidenţiat în Scrisoarea a II-a către Nestorie, aprobată de 
Sinodul al III-lea Ecumenic de la Efes. Hristologia chiriliană o depășea 
pe cea a antiohienilor şi a capadocienilor, pentru că era clădită pe o 
profundă reflecţie trinitară, hristologică și liturgică. De aceea, teologia 
hristologică a Sfântului Chiril a fost determinantă în combaterea nesto- 
rianismului şi în formularea doctrinei despre unirea ipostatică a celor 
două firi în lisus Hristos. 


VI.5.2. Sinodul al III-lea Ecumenic 


Confruntările teologice care au antrenat în mod special Bisericile 
din Alexandria, Constantinopol şi Roma impuneau cu stringenţă con- 
vocarea unui Sinod Ecumenic. Sinodul urma să se deschidă la Efes, la 7 
iunie 431, însă din cauza unei slabe participări s-a amânat. Confruntările 
teologice au fost secondate de interesele politico-religioase. Episcopatul 
răsăritean era scindat, iar susținerea lui Nestorie de către Curtea impe- 
rială complica şi mai mult lucrurile. Sf. Chiril al Alexandriei, însoţit de 
cincizeci de episcopi sufragani şi de un mare număr de marinari şi călu- 
gări egipteni care întrețineau o atmosferă defavorabilă lui Nestorie, era 
sprijinit de Memnon al Efesului, împreună cu episcopatul din Asia şi de 
Juvenal al Ierusalimului, împreună cu episcopii palestinieni. De aseme- 
nea, cei trei delegaţi ai Papei Celestin, episcopii Proiect, Arcadie şi preo- 
tul Filip, primiseră misiunea de a se alătura de la început Sfântului Chiril. 

La rândul său, Nestorie, însoţit de câţiva episcopi, era sprijinit de 
loan al Antiohiei şi de episcopii orientali. Comisul Candidian, delegatul 
impăratului, tergiversa deschiderea sinodului în speranța unei mai am- 
ple susțineri pentru Nestorie. Sosind episcopii Alexandru de Apameea şi 
Alexandru de leropolis, care au anunţat că loan al Antiohiei mai întârzie 
și roagă să nu fie aşteptat, Sfântul Chiril, în ciuda protestelor comisului 
Candidian, ale lui Nestorie și susținătorilor lui, a deschis lucrările sinodului 

in calitate de preşedinte la 22 iunie 431 în Biserica „Sfintei Fecioare Maria” 
din Efes. La acest sinod au fost prezenți 198 de episcopi, dar au lipsit 
Nestorie, loan al Antiohiei cu sufraganii lui şi delegaţii Papei Celestin, 
Din ținuturile dunărene au participat episcopul Timotei al Tomisului care 
a semnat anatematismele Sfântului Chiril şi condamnarea lui Nestorie, în 
timp ce lulian de Sardica, Dorotei de Marcianopolis, Petronius de Novae 
și Marcianus de Abrittus s-au pronunţat în favoarea acestuia. 

Discuţiile purtate sub autoritatea Sfântului Chiril au durat până sea- 
ra târziu. Sinodalii, bazându-se pe învăţătura de credință formulată de el 
in cele 12 anatematisme şi pe alte texte luate din operele Sfinţilor Vasile 
cel Mare, Grigorie Teologul, Grigorie de Nyssa şi alții, au mărturisit că 
in lisus Hristos sunt două firi, una divină şi una umană, dar o singură 
persoană, cea a Fiului lui Dumnezeu. Unirea celor două firi este o uni- 
re firească, ipostatică, nu una morală. Hristos, Fiul lui Dumnezeu, este 
consubstanțial cu Tatăl după Dumnezeire şi consubstanţial cu noi după 
umanitatea pe care a primit-o în sânul Fecioarei Maria. Datorită unirii 
celor două firi, în Persoana Logosului întrupat, Sfintei Fecioare Maria 
se cuvine demnitatea de Născătoare de Dumnezeu. Nestorie a fost de- 
pus din orice demnitate preoțească şi excomunicat. 

Triumful zilei de 22 iunie 431 nu a fost însă deplin, căci sosind loan 
al Antiohiei la 27 iunie, cu sufraganii săi, şi aflând despre condamnarea 
lui Nestorie şi poziţia autoritară a Sfântului Chiril, a deschis lucrările 
unui nou sinod la care cei 43 de episcopi s-au pronunțat în favoarea lui 
Nestorie, condamnând cele 12 anatematisme şi deciziile sinodului din 
22 iunie. Sfântul Chiril, Memnon al Efesului şi toţi partizanii lor, fiind 
învinuiți de apolinarism, au fost excomunicați. 

Primind rapoartele celor două sinoade şi fiind informat despre 
poziţia autoritară a Sfântului Chiril, împăratul Teodosie al II-lea a co- 
municat episcopilor că declară nule deciziile sinodului din 22 iunie 
şi solicită rediscutarea problemei. Între timp, sosind la Efes delegații 
papali, s-au mai ţinut încă şase şedinţe, tot sub preşedinţia Sfântului 
Chiril. Reanalizându-se învăţăturile lui Nestorie, sinodalii au aprobat 
la 11 iulie deciziile şedinţei din 22 iunie şi au excomunicat pe Nestorie, 
loan al Antiohiei şi pe susținătorii lor. De asemenea, a fost condamnat 

pelagianismul, cu susținătorii lui (Pelagiu, Celestin, Iulian de Eclanum 
şi alţii), la 16 iulie, iar la ultima şedinţă din 31 iulie au fost aprobate cele 
8 canoane. O importanţă deosebită prezintă ultimele două: Canonul 7 
interzicea adăugiri sau modificări la Simbolul de credință niceo-constan- 
tinopolitan, iar Canonul 8 confirma autocefalia Bisericii din Cipru față 
de Patriarhia Antiohiei. 

De această dată, împăratul a comunicat episcopilor o nouă decizie 
imperială: depunerea din treapta episcopală şi arestarea nu numai a lui 
Nestorie, ci şi a Sfântului Chiril și a lui Memnon al Efesului, sperând în 
felul acesta să împace cele două tabere. Intervenţia reprezentanților si- 
nodalilor şi nemulțumirea clerului și a monahilor din Constantinopol au 
determinat schimbarea deciziei împăratului. Sfântul Chiril și Memnon 
al Efesului au primit aprobarea de a-și menţine scaunele episcopale, iar 
Nestorie se putea retrage în Mănăstirea „Sfântul Euprepiu” din Antiohia, 
unde fusese tuns în monahism. Ca episcop al Constantinopolului a fost 
ales Maximian (431-434). 


V1.5.3. Tomosul de unire din anul 433 


Deși încheiate lucrările Sinodului al III-lea Ecumenic de la Efes 
in octombrie 431, disputele teologice au continuat. Episcopul Ioan al 
Antiohiei, format în Şcoala antiohiană, şi episcopatul oriental nu agre- 
au condamnarea lui Nestorie, pe care o considerau drept o înjosire a 
prestaţiei teologice a Şcolii din Antiohia. Pe de altă parte, episcopul 
loan era interesat de refacerea comuniunii cu Roma, Constantinopol, 
Alexandria şi Ierusalim, considerând că disputele teologice nu sunt cau- 
zate de fondul problemei, ci de folosirea unor termeni sau formule diferite 
pentru a reda adevărul de credinţă. În acelaşi fel gândea şi Sfântul Chiril, 
iar pentru împăcarea celor doi era foarte interesat împăratul Teodosie 
al II-lea, care i-a şi convocat la o întrunire teologică la Nicomidia. Un 
important rol mediator a jucat şi venerabilul episcop Acaciu de Beroia 
in Siria. Deşi întrevederea n-a avut loc, printr-o corespondenţă inten- 
să, s-a ajuns totuși la împăcare. Episcopul Ioan al Antiohiei și sufraga- 
Nii lui recunoşteau depunerea lui Nestorie şi alegerea lui Maximian ca 

episcop al Constantinopolului, condamnarea nestorianismului şi admi. 
terea apelativului „Născătoare de Dumnezeu”, iar Sfântul Chiril nu CErea 
recunoașterea expresă a celor 12 anatematisme. La 12 aprilie 433 a fost 
semnată de către cei doi formula de unire, fiind refăcută astfel COMuni. 
unea dintre Alexandria şi Antiohia. 

Formula de unire semnată în anul 433 este foarte prețioasă pentru 
că a împăcat în parte cele două mari Biserici ale Răsăritului, concen. 
trând hristologia alexandrină şi antiohiană într-o sinteză care sacrifică 
terminologia fiecăreia dintre cele două şcoli teologice. 

Din nefericire, unirea de la 12 aprilie 433 nu a rezolvat decât parţia] 
disensiunile din Biserică. Unii episcopi orientali acuzau pe loan al 
Antiohiei că a cedat în faţa alexandrinilor, iar unii episcopi egipteni sau 
asiatici reproşau Sfântului Chiril că a renunțat la expresii ca: „o singură 
fire, „unire fizică”, proprii hristologiei alexandrine, acceptând expresii 
ca: „templu, „o persoană, „unirea celor două firi, proprii hristologiei 
antiohiene şi chiar învățăturii lui Nestorie. Ambii episcopi au trebuit să 
explice şi să poarte corespondență cu sufraganii lor pentru a-i face să 
înțeleagă că formula de unire corespunde adevărului de credință măr- 
turisit de ambele Biserici. În plus, se adăuga nemulțumirea celei de-a 
treia grupe, a nestorienilor, care se împotriveau nu numai alexandrini- 
lor, ci îi considerau trădători pe episcopii orientali, în frunte cu loan al 
Antiohiei, pentru că au acceptat formula de unire și condamnarea lui 
Nestorie. În timp ce Sfântul Chiril, prin autoritatea sa, a reușit să cal- 
meze spiritele episcopilor egipteni şi să-i determine să recunoască uni- 
rea, loan al Antiohiei a fost nevoit să apeleze la intervenţia împăratului 
Teodosie al II-lea, cerându-i destituirea celor 15 episcopi antiunionişti. 

Pentru a slăbi rezistența nestorienilor, împăratul a ordonat exilarea 
lui Nestorie în anul 435 mai întâi la Petra în Arabia, iar apoi la Oasis 
în Egipt, unde a murit în anul 450. Aici a scris el Cartea lui Heraclid 
din Damasc, care conţine învăţătura sa hristologică. Tot din ordinul 
împăratului au fost confiscate şi arse scrierile nestoriene şi interzise 
adunările lor. Din cauza unor persecuții, ei s-au retras la marginea im- 
periului, formând un puternic centru teologic şi misionar în Şcoala de 
la Edessa. Închisă din ordinul împăratului Zenon (474-491) în anul 489, 

nestorienii, toleraţi în Persia, au înființat la Nisibi o şcoală sub conduce- 
rea mitropolitului Barsuma, reușind în acest fel să extindă influenţa lor 
in Mesopotamia, Arabia, Turchestan şi chiar în India şi vestul Chinei. 
Din păcate, s-au păstrat doar puţine fragmente din scrierile lui Nestorie, 
editate de savantul german E. Loofs (în lucrarea Nestoriana, Halle, 1905), 
pe baza cărora se poate analiza astăzi în mod obiectiv prestația teologi- 
că a fostului episcop al Constantinopolului, declarat eretic de Sinodul 
al III-lea Ecumenic, la Efes în anul 431. 

Deși nu a rezolvat în totalitate problema hristologică, Sinodul al III-lea 
Ecumenic şi Simbolul de unire din anul 433 constituie o importantă bază 
teologică între hristologia precalcedoniană şi cea calcedoniană și o sin- 
teză ideală a gândirii patristice până la Sinodul de la Calcedon. Termenii 
și formulările folosite la Efes şi în hristologia alexandrină şi antiohiană 
iși vor găsi utilizarea, definirea precisă şi statuarea lor ca limbaj tehnic 
pentru expunerea fără echivoc a adevărului despre unirea ipostatică a 
celor două firi în lisus Hristos. 

VI.6. Monofizismul. Sinodul al IV-lea Ecumenic“ 
VI.6.1. Erezia monofizită 


Dispuiele hristologice declanșate la începutul secolului al V-lea nu 
au putut îi aplanate definitiv de Sinodul al III-lea Ecumenic ţinut la Efes 
în anul 431, iar formula de unire din anul 433, care a adus împăcarea 
dintre Sfântul Chiril şi loan al Antiohiei, nu a eliminat complet disen- 
siunile teologice dintre alexandrini şi antiohieni. Lui loan al Antiohiei 
i se reproşa că a cedat în fața alexandrinilor pentru că a acceptat în 
mare hristologia chiriliană şi, mai ales, condamnarea lui Nestorie, iar 
Sfântului Chiril i se reproşa că a cedat în faţa antiohienilor pentru că nu 
a cerut expres aprobarea anatematismelor şi a acceptat învățătura despre 
cele două firi în Persoana Logosului divin întrupat, adică în concepția 
alexandrinilor o formă voalată de nestorianism. 

Disputele teologice derulate mai ales după moartea Sfântului Chiril 
(444) ţinteau din partea antiohienilor combaterea tendinței alexan- 
drinilor de a interpreta teologia chiriliană în sens monofizit. În aceste 
dispute s-a remarcat în mod deosebit Teodoret de Cyr care, după toale 


" Capitol elaborat de Pr. prof. dr. Nicolae Chifăr. 

probabilitățile, fiind autorul textului Simbolului de unire din 433, re- 
prezenta direcția echilibrată şi clară a antiohienilor moderați. Până la 
Sinodul de la Calcedon, hristologia lui Teodoret trăda și unele formulări 
nestoriene, însă în evoluţia sa lentă spre Ortodoxie, el a admis unirea 
naturală a firilor în anul 447, când a scris lucrarea Eranistes (Cerșetorul) 
împotriva monofizismului. El admite unirea firilor, cu condiția ca 
proprietăţile lor să rămână intacte. Unirea firilor este concepută de el ca 
o neîncetată inhabitare a Logosului în omul lisus din momentul zămis- 
lirii. Hristos este om purtător de Dumnezeu pentru că s-a unit cu dum- 
nezeirea Logosului. Logosul, ca Dumnezeu din veşnicie, nu S-a născut 
din Fecioara, ci Şi-a făcut templu în pântecele fecioresc și era împreună 
cu cel format şi născut. 

Pentru 'Teodoret unirea firilor însemna alcătuirea unei singure per- 
soane. Această persoană nu este o contopire a firilor, deoarece ele s-au 
unit fără amestecare, unitatea persoanei constând în unitatea morală a 
sentimentului, a voinței şi a lucrării celor două firi. Este de la sine înţeles 
că unirea morală menţine evident deosebirea firilor. Oscilaţia între lim- 
bajul ortodox şi gândirea nestoriană pe care o întâlnim la Teodoret a 
creat mare confuzie şi a generat noi suspiciuni şi neînţelegeri între anti- 
ohieni şi alexandrini mai ales că, după moartea Sfântului Chiril, nu s-a 
mai ridicat un alt teolog alexandrin de talia lui care să intre în confrun- 
tare cu hristologia antiohiană. 

Încercarea lui Eutihie, un bătrân arhimandrit, stareț al unei mă- 
năstiri de lângă Constantinopol, de a combate nestorianismul prin ex- 
punerea hristologiei Sfântului Chiril într-o concepţie proprie, a dus la 
apariția unei noi erezii, cunoscută sub numele de monofizism sau eutihi- 
anism. Monofizismul, cuvânt compus din termenii greceşti monos — un, 
o şi physis — fire, natură, denumeşte erezia conform căreia în Persoana 
unică a Mântuitorului lisus Hristos ar exista o singură fire sau natură şi 
anume cea dumnezeiască. Întrucât această învățătură greşită a fost for- 
mulată de Eutihie, ea a fost cunoscută şi sub denumirea de eutihianism. 

Eutihie considera că, prin condamnarea lui Nestorie, antiohienii 
trebuie să accepte necondiţionat formulările Sfântului Chiril, chiar în 
variante expuse de adepţii lui şi care în realitate nu exprimau gândirea 

chiriliană. Astfel, se ajunsese ca formule „în două firi” şi „din două 
firi” să fie considerate contradictorii, prima apreciată de alexandrini 
ca aparținând hristologiei nestoriene, a doua socotită de antiohieni ca 
aparținând hristologiei extremiste alexandrine, cu tendinţe spre mono- 
fizism. Prin urmare, se profilau două direcții extremiste: cea alexandri- 
nă spre monofizism şi cea antiohiană spre dioprosopism. 

Teodoret de Cyr, deşi era, după cum se crede, autorul formulei de 
unire, n-a semnat-o şi nici nu l-a anatematizat pe Nestorie, decât sub 
ameninţarea lui loan al Antiohiei în anul 434. Chiar dacă s-a împăcat 
cu Sfântul Chiril, el nu se simţea obligat să accepte toate scrierile lui şi 
considera eronate mai ales unele formulări din cele 12 Anatematisme. 
Când Sfântul Chiril a atacat în anul 437 hristologia antiohiană, repre- 
zentată de Teodor de Mopsuestia şi Diodor de Tars, Teodoret a apărat-o. 
După moartea lui loan al Antiohiei (441/442) şi a Sfântului Chiril (444), 
relaţiile dintre alexandrini şi antiohieni s-au precipitat din nou, după 
anul 444, mai ales că episcopul Domnus al Antiohiei (441/442-450) 
a ocupat mai multe scaune episcopale în Orient cu simpatizanți ai lui 
Nestorie. 

În Constantinopol, episcopul Proclu a reușit să mențină atmosfera 
favorabilă unirii de la 433, dar episcopul Flavian (446-449), optând mai 
mult pentru o formulă de sinteză, a atras dezaprobarea alexandrinilor. 
S-au arătat nemulțumiți mai ales monahii care, în frunte cu arhimandri- 
tul Eutihie, au protestat împotriva formulelor antiohiene. La rândul lui, 
Teodoret de Cyr considera revenirea la formula Sfântului Chiril drept 
o reactivare a apolinarismului sub formă de monofizism. El a combătut 
cu vehemenţă extremismul hristologiei alexandrine şi a demascat pen- 
tru prima dată monofizismul în lucrările sale Eranistes şi Manual despre 
basmele ereticilor. 

Scrierile lui Teodoret l-au nemulțumit pe episcopul Dioscor al 
Alexandriei (444-451) care le considera un grav atentat la memoria şi te- 
ologia Sfântului Chiril şi cerea retractarea lor, intervenind chiar la epis- 
copul Domnus al Antiohiei. Teodoret a scris lui Dioscor, amintindu-i că 
l-a condamnat pe Nestorie şi că s-a folosit de formulările Sfântului Chiril 
dar, pe de altă parte, atenționează pe Flavian al Constantinopolului şi pe 

alți episcopi asupra monofizismului promovat de alexandrini. Această 
atitudine a dus la anatematizarea lui de către Dioscor la sfârşitul anului 
448 sau începutul anului 449. 

Alexandrinii îl aveau de partea lor pe împăratul Teodosie al II-lea, 
care stătea sub influenţa eunucului Hrisafie, finul de botez şi prietenul 
lui Eutihie. La 17 februarie 448 împăratul a ordonat destituirea epis- 
copului Irineu de Tyr, prietenul şi susținătorul lui Nestorie, iar la 18 
aprilie arderea scrierilor nestoriene, care vizau indirect şi pe cele ale lui 
Teodoret îndreptate împotriva Sfântului Chiril. Aceste ordine i-au in- 
stigat pe antiohieni şi l-au determinat pe Teodoret să țină mai multe 
sinoade la Antiohia, îndemnând pe episcopi să nu cedeze în fața formu- 
lelor alexandrine. Eutihie a scris Papei Leon că nestorienii şi-au reînce- 
put propaganda. Papa i-a răspuns acestuia la 1 iunie 448, apreciindu-i 
vigilența, însă evitând să se pronunţe împotriva antiohienilor, spunând 
că aşteaptă mai multe informaţii. Combătând direct formulările antiohi- 
ene din simbolul de unire, Eutihie îşi dezvăluia concepția sa monofizită. 


V1.6.2. Sinodul endemic din Constantinopol (448) 


Episcopul Domnus al Antiohiei, acuzându-l pe Eutihie de apolina- 
rism, l-a denunțat împăratului Teodosie al II-lea, iar episcopul Eusebiu 
de Dorylaeum, în Frigia, l-a informat despre acelaşi lucru pe Flavian 
al Constantinopolului. Deşi antinestorian convins încă din anul 429, 
Eusebiu era adeptul sincer al unirii din anul 433 şi nu putea admite 
combaterea ei de către Eutihie. De aceea, Eusebiu a cerut, la 8 noiembrie 
448, Sinodului endemic din Constantinopol audierea lui Eutihie, acu- 
zat de monofizism. În şedinţa din 12 noiembrie, sinodalilor li s-au citit 
Epistola dogmatică a Sfântului Chiril adresată lui Nestorie şi Scrisoarea 
către loan al Antiohiei, care cuprindea şi formula de unire, din anul 433. 
Ambele documente erau considerate ca normative pentru credinţă. 

Eutihie s-a prezentat la sinod abia la 22 noiembrie, fiind însoţit de o 
mulțime de monahi şi o gardă militară. Întrebat dacă mărturiseşte „după 
unire două firi” sau „pe Domnul după întrupare din două firi”, Eutihie 
răspunse clar: „Mărturisesc că Domnul a fost din două firi înainte de 

întrupare, dar după întrupare nu mărturisesc decât o singură fire”, Pe 
baza acestei afirmații, sinodul l-a excomunicat pe Eutihie şi l-a depus 
din preoție. Condamnarea lui Eutihie a fost considerată de alexandrin; 
ca revenire la nestorianism. Eutihie însuși a cerut sprijinul Romei, 
lerusalimului și Alexandriei şi s-a plâns împăratului că actele sinodu- 
lui au fost falsificate. Ancheta ordonată de împărat a dovedit injustețea 
afirmațiilor lui. 

Papa Leon, primind între timp şi scrisoarea împăratului Teodosie 
al II-lea favorabilă lui Eutihie, îi răspunse la 18 februarie 449 că nu 
poate să se elucideze asupra situaţiei și că a cerut episcopului Flavian 
amănunte despre cele petrecute la Constantinopol. Înainte de a primi 
scrisoarea de la Roma, Flavian l-a informat pe Papa Leon asupra celor 
două afirmaţii apolinariste ale lui Eutihie (Domnul este din două firi, 
dar după unire are numai o fire; trupul Domnului nu este deoființă cu 
noi), şi i-a trimis o copie după actele sinodului din anul 448. Primind 
intre timp scrisoarea papei, Flavian a scris o a doua epistolă, explicând 
mai pe larg erorile lui Eutihie. Suspectat de către împărat de nestoria- 
nism, Flavian a trebuit să depună o mărturisire de credință în care de- 
clara că urmează Sfintei Scripturi şi hotărârilor sinoadelor de la Niceea, 
Constantinopol şi Efes, folosind unele formulări chiriliene. 


VI.6.3. Sinodul de la Efes (449) 


Sfătuit de Dioscor al Alexandriei, care îl susținea pe Eutihie, împă- 
ratul Teodosie al II-lea a convocat un sinod ecumenic, care urma să se 
deschidă la 1 august 449 la Efes. Scopul declarat al sinodului era de a 
examina ortodoxia lui Flavian al Constantinopolului, acuzat de nestori- 
anism, şi de a reabilita pe Eutihie, condamnându-se deciziile sinodului 
endemic de la Constantinopol din anul 448. Dioscor era invitat să par- 
ticipe cu zece mitropoliți şi să prezideze sinodul. În locul episcopilor 
orientali suspectați de nestorianism, împăratul a acordat arhimandritu- 
lui antinestorian Barsuma dreptul de a participa la sinod ca reprezen- 
tant al tuturor arhimandriţilor din Orient, fiind însoţit de o mulţime de 
călugări. Episcopului Teodoret de Cyr i s-a interzis participarea chiar 

prin actul de convocare a sinodului, iar episcopul Ibas de Edessa fusese 
exilat în mai multe locuri. Se urmărea o prezenţă foarte slabă a antiohi- 
enilor. Totuși a fost prezent episcopul Domnus al Antiohiei. De aseme- 
nea, au participat episcopii Juvenal al Ierusalimului, Talasie al Cezareei 
Capadociei, Flavian al Constantinopolului şi toți cei prezenți la Sinodul 
endemic din anul 448. Papa Leon 1 trimisese ca legaţi pe episcopul Iuliu 
de Puteoli şi pe diaconul Ilarie. Legaţii papali aduceau la sinod Tomosul 
de credință (Epistola dogmatică adresată episcopului Flavian) şi o episto- 
lă adresată sinodalilor, ambele avându-l ca autor pe Papa Leon I. Aceste 
scrieri rezumau hristologia tradițională apuseană și căutau să instituie o 
stare de echilibru între formulele antiohiene şi cele alexandrine. 

Sinodul de la Efes s-a deschis la 8 august 449, în Biserica „Sfânta 
Maria”, întrunind cel mult 138 de episcopi. Şedinţele ţinute până la 
18 august au dezbătut reabilitarea lui Eutihie, care era prezent acum 
ca acuzator al episcopilor Flavian al Constantinopolului și Eusebiu de 
Dorylaeum. Sinodul a fost numit de Papa Leon 1 „Sinodul tâlhăresc” 
(Ephesinius non judicium, sed latrocinium) pentru că unii episcopi, re- 
fuzând să semneze depunerea din scaunul episcopal a lui Flavian, au 
fost obligaţi de Dioscor, care a chemat garda militară din afara bisericii 
şi, împreună cu ea, a pătruns în biserică și o mulțime de călugări ale- 
xandrini foarte violenți. Afirmația că episcopul Flavian a murit după 
trei zile, din cauza maltratărilor la care a fost supus de către călugări şi 
chiar de Dioscor, nu poate fi verificată. Cert este că el nu s-a mai întors 
la Constantinopol, ci a murit pe drumul exilului spre Sardes, la Hypaipa, 
în Lidia. 

Sinodalii au fost de acord cu mărturisirea lui Eutihie că Domnul a 
fost din două firi înainte de unire, dar după unire este numai o fire, şi 
astfel i-a fost anulată sentinţa de caterisire. Prevalându-se de Canonul 7 
al Sinodului al III-lea Ecumenic de la Efes, care interzicea modificarea 
Simbolului de credință niceean, Dioscor a cerut condamnarea episcopi- 
lor Flavian al Constantinopolului şi Eusebiu de Dorylaeum, ceea ce s-a 
obținut prin intimidarea şi violența exercitate de soldaţi şi de călugări. 
S-a refuzat categoric cererea legaților papali ca să fie citită Epistola dog- 
matică a Papei Leon |. 

La şedinţele desfăşurate între 20-22 august n-au mai participat epis- 
copii Flavian al Constantinopolului, Eusebiu de Dorylaeum, Domnus 
al Antiohiei (care subscrisese condamnarea lui Flavian) și legaţii papali, 
deși nu părăsiseră încă Efesul. A urmat o nouă serie de condamnări și 
depuneri din funcţii. Ibas a fost depus pentru că, în scrisoarea către 
episcopul Maris de Ardaşir (Persia), a afirmat că Hristos este om devenit 
Dumnezeu şi a criticat Anatematismele Sfântului Chiril. Lui Teodoret 
de Cyr i s-a imputat că a scris împotriva Anatematismelor şi că a respins 
hotărârile Sinodului de la Efes (431) într-o epistolă trimisă clericilor, 
monahilor și laicilor înaintea unirii de la 433. Domnus al Antiohiei, deşi 
semnase depunerea lui Flavian al Constantinopolului, a fost acuzat că, 
în câteva epistole adresate lui Dioscor, a criticat cele 12 Anatematisme, 
caracterizându-le ca „obscure”. 

Prin deciziile lui, sinodul de la Efes din anul 449 a anulat împă- 
carea dintre antiohieni şi alexandrini realizată în anul 433. Formulele 
hristologice antiohiene, acceptate de Sfântul Chiril, erau repudiate, iar 
formulele hristologice chiriliene erau interpretate în sens monofizit. 
Împăratul Teodosie al II-lea, trecând de la o extremă la alta, a confirmat 
deciziile acestui sinod, considerându-l a doua fază a Sinodului al III-lea 
Ecumenic. În timp ce formula de unire din anul 433 realiza în parte 
împăcarea episcopatului răsăritean, sinodul din anul 449 deschidea o 
nouă schismă între episcopii din Siria, Asia şi Pont, pe de o parte, şi cei 
din Egipt, Palestina şi Tracia, pe de altă parte. 

Schisma provocată de Sinodul de la Efes (449) s-a reflectat şi asupra 
relațiilor dintre Răsărit şi Apus. Episcopii Flavian al Constantinopolului, 
Eusebiu de Dorylaeum și Teodoret de Cyr au cerut Papei Leon 1 să mij- 
locească pe lângă împărații Teodosie al II-lea şi Valentinian al III-lea 
convocarea unui nou sinod. Papa Leon Ia ţinut un sinod la Roma, la 
15 octombrie 449, respingând deciziile sinodului lui Dioscor. Când 
împăratul Teodosie i-a cerut să recunoască pe Anatolie, ales episcop 
al Constantinopolului după depunerea lui Flavian, papa a condiţionat 
aceasta de acceptarea din partea împăratului a Epistolei Sfântului Chiril 
către Nestorie și a Epistolei sale dogmatice către Flavian. Papa era dispus 
chiar să renunţe la convocarea unui alt sinod dacă legaţii săi trimişi la 

Constantinopol obțineau din partea împăratului, a episcopului Anatolie 
a] Constantinopolului şi episcopatului răsăritean recunoașterea Epistolei 
dogmatice. Prin aceasta se urmărea recunoaşterea de către episcopatul 
răsăritean a elocinţei sale teologice şi a autorității sale episcopale. 

Despotismul lui Dioscor a legalizat monofizismul și ridicând mo- 
nahismul, autorităţile şi armata împotriva episcopatului, a provocat o 
adevărată anarhie în Biserică. Împărăteasa Pulheria, un mare număr de 
clerici şi monahi, precum şi poporul credincios formau încă o puternică 
rezistenţă împotriva monofizismului şi dădeau speranţa unei remedieri 
a lucrurilor, ceea ce s-a şi întâmplat după moartea împăratului Teodosie 
al II-lea, întâmplată în urma unui accident de călărie, la 28 iulie 450. 


VI.6.4. Sinodul al IV-lea Ecumenic 


Împărăteasa Pulheria, rămasă singura reprezentantă a dinastiei te- 
odosiene în Răsărit, a moştenit tronul imperial, la care fusese asociată 
ca augustă încă din anul 414. Era însă neobişnuit ca o femeie singură să 
conducă Imperiul. Printr-o căsătorie formală (Pulheria făcuse legământ 
să nu se căsătorească niciodată), era asociat la tron generalul Marcian 
(450-457). Aducând în capitală trupul episcopului Flavian, mort în exil în 
urma condamnării din anul 449, noul împărat dezvăluia intențiile Curţii 
imperiale de a condamna eutihianismul printr-un Sinod Ecumenic. De 
asemenea, se constata că episcopul Anatolie al Constantinopolului, deşi 
fusese ales cu acceptul lui Dioscor, era împotriva monofizismului eu- 
tihian. Sinodul s-a deschis abia la 8 octombrie 451 în Biserica „Sfânta 
Eufimia” din Calcedon. Pentru a evita tulburările provocate la sinoadele 
anterioare privind preşedinţia sinodului, împăratul şi-a rezervat-o sieşi 
prin comisarii săi. Importanţa şi măreţia sinodului nu au fost date de 
numărul mare de episcopi prezenţi (între 520-630), ci de prestaţia lui 
teologică şi juridică. 

Fiind un sinod eminamente oriental, Papa Leon 1 dorea să-şi impu- 
nă autoritatea sa ca „episcop apostolic al Romei, care este capul tuturor 
Bisericilor”. Împăratul Marcian şi o parte dintre episcopi, în frunte cu 
Anatolie al Constantinopolului, au intuit acest lucru şi au procedat în 

consecință, deciziile dogmatice şi canonice de la Calcedon fiind pro- 
dusul unor dezbateri teologice sinodale de mare profunzime. Lucrările 
sinodului au început într-o atmosferă tensionată, comisarii imperiali 
trebuind să liniștească mereu spiritele înflăcărate şi să asigure buna 
desfăşurare a dezbaterilor. 

După ce a fost citit Tomosul de credinţă al Papei Leon I, s-a recu- 
noscut ortodoxia episcopului Flavian, condamnat la Efes în anul 449. 
Dioscor a fost depus din treapta episcopală pentru brutalitatea şi despo- 
tismul cu care a condus Sinodul de la Efes. Pentru că nu i s-au imputat 
și erori dogmatice, adepţii lui l-au considerat ortodox şi au respins de- 
ciziile dogmatice ale Sinodului al IV-lea Ecumenic. Episcopii egipteni 
rămași fără conducător spiritual şi obişnuiţi cu supunere necondiționată 
față de episcopul Alexandriei, deși au fost de acord cu condamnarea 
eutihianismului, au rugat să nu li se condiționeze participarea la cele- 
lalte şedinţe ale sinodului de semnarea anatematizării lui Eutihie şi a 
Tomosului de credință al Papei Leon I până se va alege un nou episcop 
pentru Alexandria. 

În şedinţa a doua, împăratului a cerut sinodului să elaboreze o 
nouă mărturisire de credință, în ciuda reticenţei manifestate de legaţii 
papali, de partea cărora s-a alăturat majoritatea sinodalilor, dorind 
să evite o dezbatere teologică. În cele din urmă s-a convenit ca noua 
formulă de credință să aibă la bază următoarele texte: Simbolul nice- 
ean (325), Simbolul constantinopolitan (381), amintit acum pentru pri- 
ma dată, Epistola a IV-a a Sfântului Chiril către Nestorie, Scrisoarea 
a XL-a a Sfântului Chiril către loan al Antiohiei conţinând şi formu- 
la de unire din anul 433 şi Tomosul de credință al Papei Leon 1 către 
Flavian al Constantinopolului. Elaborarea mărturisirii de credință a 
fost încredințată unui grup de episcopi, sub coordonarea lui Anatolie al 
Constantinopolului. 

Dioscor al Alexandriei, văzând că a fost condamnat ca singur res- 
ponsabil pentru atrocitățile de la Efes din anul 449, a părăsit sinodul. 
Episcopii egipteni, rămași fără coordonarea lui autoritară, nu şi-au putut 
exprima oficial și prin semnături adeziunea față de formulările hristolo- 
gice de la Calcedon, iar eutihienii s-au folosit de lipsa unei condamnări 

de natură doctrinară a lui Dioscor pentru a continua răspândirea 
monofizismului. 

La 25 octombrie 451, în prezența perechii imperiale care prezida 
onorific şedinţa, a suitei de la Curtea imperială, a Senatului și a unei 
adunări de peste 600 de episcopi, s-a proclamat solemn formula dogma- 
tică sau mărturisirea de credință a Sinodului de la Calcedon, aprobată 
de sinodali încă din ședința anterioară. Textul cuprinde mai întâi sim- 
bolul de credință niceean şi pe cel constantinopolitan ca bază neclintită 
a credinţei. Se declară apoi că ar fi fost suficiente aceste mărturisiri de 
credință, dar pentru că s-au ridicat unii eretici care fie că au negat taina 
întrupării și denumirea de Născătoare de Dumnezeu dată Fecioarei 
Maria, făcând din Hristos un simplu om, fie că au învăţat că în Hristos 
s-a făcut o contopire a firilor şi consideră trupul şi dumnezeirea o sin- 
gură fire, făcând astfel dumnezeirea pătimitoare, sinodul se opune aces- 
tor denaturări ale adevărului şi hotărăşte că rămân nezdruncinate atât 
credința mărturisită de cei 318 Sfinți Părinţi de la Niceea, cât şi a celor 
150 Sfinți Părinţi de la Constantinopol. Cu privire la cei care încearcă 
să denatureze taina întrupării, susținând cu nerușinare că Cel născut 
din Fecioara Maria a fost un simplu om, sinodul păstrează neschim- 
bată credința mărturisită de Sfinţii Părinţi la Efes în anul 431 şi admite 
scrisorile sinodale ale Fericitului Chiril al Alexandriei către Nestorie şi 
câtre Ioan al Antiohiei şi episcopii orientali, proprii pentru combaterea 
nestorianismului şi pentru lămurirea acelora care doresc să înțeleagă 
simbolul de unire din anul 433. De asemenea, sinodul a admis epistola 
dogmatică a Papei Leon 1 către episcopul Flavian al Constantinopolului 
cu privire la condamnarea ereziei lui Eutihie. După acest preambul, 
urmează formula hristologică propriu-zisă: 


„Sinodul se opune acelora care încearcă să împartă taina întru- 
pării într-o dualitate de Fii, îndepărtează de la comuniunea Bisericii 
pe cei care îndrăznesc să afirme că dumnezeirea Unuia-Născut este 
pătimitoare şi stă împotriva celor care născocesc amestecul sau con- 
topirea celor două firi ale lui Hristos. Sinodul respinge pe cei care, 
in nebunia lor, susțin că chipul de rob luat de Hristos din noi este de 

esență cerească sau de altă esență decât a noastră. El anatematizează pe 
cei care fabulează, spunând că au fost două firi ale Domnului înainte 
de unire (întrupare), dar își imaginează că după unire a fost o singură 
fire. Urmând Sfinţilor Părinţi, noi toţi unanim învăţăm să mărturisim 
unul și același Fiu: Domnul nostru lisus Hristos, desăvârșit în dumne- 
zeire şi desăvârşit în umanitate, Dumnezeu adevărat și om adevărat, 
pe Acelaşi din suflet rațional şi trup, deoființă cu Tatăl după dumne- 
zeire şi deoființă cu noi după umanitate, asemenea nouă în toate afară 
de păcat, născut înaintea veacurilor din Tatăl după dumnezeire, iar 
în zilele de pe urmă născut pentru noi şi pentru a noastră mântuire, 
după umanitate, din Fecioara Maria, Născătoare de Dumnezeu, unul 
și același Hristos, Fiu, Domn, Unul-Născut, cunoscut în două firi în 
chip neamestecat și neschimbat, neîmpărțit şi nedespărţit, deosebirea 
firilor nefiind nicidecum distrusă prin unire, păstrându-se mai ales 
însușirea fiecăreia şi întâlnindu-se împreună într-o singură persoană 
şi un singur ipostas, nu în două persoane, împărțit sau despărțit, ci 
Unul şi același Fiu, Unul-Născut, Dumnezeu-Cuvântul, Domnul lisus 
Hristos. Aşa ne-au învățat mai înainte despre El prorocii şi Însuși 
Domnul nostru lisus Hristos şi aşa ne-a transmis Simbolul Părinților 
noștri” (Mansi, 7, 116 AC). 


Textul definiției dogmatice se încheie cu interdicția oricărei mo- 
dificări a acestui simbol de credință, prevăzând şi sancțiuni în caz de 
neascultare. Această formulă, care poartă 452 de semnături, rezolva 
toate disputele hristologice din secolele IV-V, de la Apolinarie până la 
Eutihie, și dădea expresie definitivă hristologiei ortodoxe. Pentru com- 
baterea nestorianismului, sinodul a folosit ca documente fundamentale 
Scrisorile Sfântului Chiril către Nestorie şi către Ioan al Antiohiei apro- 
bate la cele două sinoade de la Efes din anii 431 şi 449, iar pentru com- 
baterea eutihianismului s-a folosit de Epistola dogmatică a Papei Leon | 
către episcopul Flavian al Constantinopolului. 

Acestea erau documente oficiale de o deosebită importanţă care reli- 
efau prestigiul de care se bucurau Sfântul Chiril şi Papa Leon ca autorități 
teologice în fața sinodului. Rezerva față de scrierile antimonofizite ale 

episcopului Teodoret de Cyr, o altă personalitate în materie de doctrină 
hristologică, se explică prin adversitatea sa față de Sfântul Chiril şi prin 
atitudinea sa oscilantă între nestorianism şi Ortodoxie. Din nestoria- 
nism formula hristologică de la Calcedon înfiera învățătura despre doi 
Fii şi despre două persoane, din eutihianism ea combătea amestecarea 
(rilor, theopasismul, originea neomenească a trupului Mântuitorului, 
două firi înainte de întrupare dar una singură după întrupare. Formula 
hristologică calcedoniană a îmbinat în mod fericit hristologia patristică, 
eliminând orice interpretare greşită într-o direcţie sau alta. 

Împăratul Marcian, exprimându-și bucuria reușitei sinodului din 
punct de vedere doctrinar, a cerut sinodalilor să hotărască şi în chesti- 
uni de interes bisericesc disciplinar şi practic. Astfel, în şedinţa a șaptea, 
sinodalii au aprobat mai multe canoane, ajungându-se la sfârşitul sino- 
dului la cifra 30. O primă problemă de ordin practic a constituit-o im- 
punerea ordinii în monahism. Pentru a se evita pe viitor tulburări şi 
acte reprobabile din partea unor cete de călugări, canonul 4 hotăra ca 
toți călugării să se supună autorităţii episcopale, să iubească liniștea, să 
stăruie în post şi rugăciune şi să nu ridice mănăstiri fără aprobarea epis- 
copului, iar canonul 7 interzicea clericilor şi monahilor participarea la 
acțiuni militare şi politice, părăsind misiunea lor bisericească. Celelalte 
canoane vizau înlăturarea unor abuzuri şi fapte reprobabile, întărind 
disciplina Bisericii. 

Cele mai discutate canoane erau legate de reglementarea juridică a 
drepturilor şi prerogativelor scaunului episcopal din Constantinopol. 
Astfel canoanele 9 şi 17 prevedeau ca orice litigiu dintre un episcop şi 
mitropolit să fie rezolvat de exarhul diocezei (ca instanță laică) sau de epis- 
copul Constantinopolului. Şi pe linie politică se luaseră măsuri în acest 
sens încă din anul 421. Împărații Teodosie al II-lea și Honoriu, printr-un 
decret imperial, nu numai că au confirmat orașului Constantinopol jus 
italicum (dreptul italic), care-l scutea de tribut, ci i-a recunoscut acestuia 
şi toate privilegiile de care se bucura Roma veche. Prin aceste măsuri se 
pregătea terenul pentru acceptarea canonului 28. 

În ședința din 29 octombrie, fiind prezenţi 185 de episcopi, majo- 
ritatea lor din diocezele Pont, Asia şi Tracia, dar lipsind legaţii papali, 

s-a reactualizat şi dezvoltat canonul 3 al Sinodului al II-lea Ecumenic, 
canonul 28 de la Calcedon hotărând următoarele: 


„Urmând în toate privinţele hotărârilor Sfinţilor Părinţi şi cunos- 
când canonul citat mai înainte al celor 150 de Dumnezeu prea iubitori 
episcopi, întruniţi în cetatea împărătească a Constantinopolului, în 
Roma cea nouă, în zilele Marelui Teodosie, fericitul împărat de pioasă 
cinstire, aceleași le dispunem și le hotărâm şi noi în privinţa prero- 
gativelor aceleiaşi prea sfinte Biserici a Constantinopolului, Roma cea 
nouă; deoarece Părinții au conferit prerogative şi scaunului Romei celei 
vechi cu drept cuvânt, fiindcă aceea era cetate împărătească. Îndemnați 
de aceeaşi intenție, cei 150 de Dumnezeu prea iubitori episcopi au con- 
ferit prerogative identice şi prea sfințitului scaun al Romei noi, cu drept 
cuvânt judecând că cetatea care este demnă de împărat şi de Senat şi 
care se bucură de prerogative identice vechii Rome împărăteşti, să se 
inalțe ca aceea şi în lucrurile bisericeşti şi să fie a doua după aceea. 

Mitropoliții diocezelor Pont, Asia şi Tracia precum şi episcopii 
din ținuturile barbarilor trebuie să fie hirotoniți de episcopul sfin- 
tei Biserici a Constantinopolului. Mitropoliţii diocezelor amintite în 
comuniune cu episcopii eparhiei vor hirotoni episcopii eparhiei sale 
cum prevăd sfintele canoane. Cum am spus, mitropoliţii diocezelor 
amintite trebuie să fie hirotoniți de arhiepiscopul Constantinopolului 
după ce în prealabil a fost înştiinţat, cum este firesc, despre decizia 


alegerii lor'. 


Canonul reafirmă egalitatea celor două scaune episcopale, 
Roma şi Constantinopol, iar prin conferirea dreptului de hirotonie a 
mitropoliţilor din diocezele Pont, Asia şi Tracia se făcea un pas hotărâ- 
tor în extinderea jurisdicției Bisericii din Constantinopol asupra acestor 
dioceze. În şedinţa din 30 octombrie, când a fost reluată discuţia asupra 
canonului 28, legaţii papali s-au opus acceptării lui. În scrisoarea din 
luna martie 453, după o lungă tergiversare, care putea fi interpretată ca 
respingere a tuturor deciziilor Sinodului de la Calcedon, papa, adresân- 
du-se împăratului şi participanţilor la sinod, confirma canoanele de la 

Calcedon, cu excepţia canonului 28. Deşi la 29 mai 454 Papa Leon la 
acceptat acest canon, el rămânea pe mai departe discutabil. 

Sinodul al IV-lea Ecumenic a făcut dreptate şi scaunului episco- 
pal din Ierusalim. Deşi din punct de vedere religios Ierusalimul trebu- 
ia aşezat în fruntea metropolelor creştine, din punct de vedere politic 
orașul decăzuse complet. Dărâmarea templului mozaic în anul 70 şi 
ruinarea oraşului în anul 135, din ordinul împăratului Adrian, au fa- 
vorizat creşterea importanței Cezareei Palestinei, care a devenit metro- 
pola bisericească a provinciei. Astfel, după refacerea comunităţii din 
Jerusalim episcopul primei Biserici a trebuit să recunoască autoritatea 
mitropolitană a Cezareei. În înțelegere cu episcopul Maxim al Antiohiei 
și cu aprobarea sinodului, scaunul episcopal al Ierusalimului a obținut 
autocefalia față de Antiohia, jurisdicție asupra Palestinei, Feniciei (2 
provincii) şi Arabiei, precum şi locul al cincilea în ordinea ierarhică 
stabilită prin canonul 28. Atât opoziţia legaților papali și a episcopului 
Cezareei Palestinei, cât şi respingerea canonului 28 de către Papa Leon 
| nu au putut schimba situaţia și s-a impus astfel poziţia privilegiată a 
lerusalimului. 

Ca urmare a canonului 28, cele cinci scaune episcopale au fost ri- 
dicate la rang de patriarhii, formând pentarhia, care păstra constituţia 
federală şi sinodală a Bisericii. Ea apăra primatul de onoare însă res- 
pingea primatul juridic şi de putere, cum dorea scaunul roman. În luna 
noiembrie 451 s-au încheiat lucrările celui mai mare și mai important 
Sinod Ecumenic al Antichității creştine. Pe cât de mare şi importantă a 
fost opera dogmatică şi canonică a acestui sinod, pe atât de controversa- 
tă a rămas însă problema receptării lui până astăzi. 


VI.6.5. Evaluarea Sinodului al IV-lea Ecumenic 


S-a apreciat că hristologia Sf. Chiril al Alexandriei a fost sacrificată 
în fața celei a Papei Leon I. În realitate, sinodul a preluat în mod expres 
din hristologia leoniană doar învățătura despre păstrarea proprietăţilor 
specifice fiecărei firi. În rest, formula calcedoniană este o sinteză a gân- 
dirii patristice, în care predomină teologia chiriliană. Condamnarea 

eutihianismului, care opera cu unele formule chiriliene împinse la ex- 
trem, nu permitea însuşirea acelei terminologii chiriliene care, mutila- 
tă sau eronat interpretată, putea fi revendicată de ereticii monofiziți. În 
niciun caz Sinodul de la Calcedon nu a desfiinţat sau negat hotărârile 
Sinodului al III-lea Ecumenic de la Efes, iar cu excepția expresiei „în două 
firi, mărturisirea de credinţă este, în mare parte, chiar textual, chiriliană, 
Sinodul de la Calcedon s-a opus nestorianismului, nu formulei de unire 
din anul 433 şi a combătut eutihianismul, şi nu hristologia chiriliană. 

Formula hristologică precisă şi corectă a Sinodului al IV-lea Ecumenic 
a menţinut doctrina Bisericii ferită de greșelile celor două direcții teologi- 
ce, antiohiană şi alexandrină, a completat opera dogmatică a Sinoadelor 
Ecumenice anterioare şi a întărit Simbolul de credință niceean. Prin opera 
sa canonică, Sinodul al IV-lea Ecumenic a eliminat neregulile şi abuzuri- 
le în plan administrativ şi disciplinar. Canonul 28 făcea un act de dreptate 
atât Constantinopolului, umilit la Efes în anul 449, cât şi Ierusalimului. 
În ceea ce priveşte Constantinopolul, acestuia îi erau întărite privilegiile 
şi egalitatea cu scaunul Romei, exprimată la Sinodul al II-lea Ecumenic 
prin canonul 3, iar lerusalim era scos de sub jurisdicția Antiohiei şi sub- 
ordonarea față de Cezareea Palestinei, alăturându-l celor patru mari sca- 
une episcopale, ridicate de acum la rang de patriarhii. 

Fiind ultimul sinod în care cele două Imperii şi Biserici, Orientală și 
Occidentală, s-au întâlnit şi au colaborat normal, el a fixat, prin celebra 
lui definiție dogmatică, acel cadru definitiv al învățăturii despre raportul 
dintre dumnezeirea şi umanitatea Mântuitorului nostru lisus Hristos, 
după ce sinoadele de la Niceea şi Constantinopol lămuriseră problema 
raportului dintre Logosul întrupat şi Persoanele dumnezeieşti ale Sfintei 
Treimi. Hristologia de la Calcedon este una dintre cele mai prețioase co- 
mori ale credinţei noastre pentru care au luptat, au gândit şi s-au rugat 
generaţii de Părinţi ai Bisericii. 

VI.7. Tulburări produse de nestorianism şi de monofizism. 
Formarea Bisericilor Vechi Orientale” 
VI.7.1. Situația Bisericii după Sinodul de la Calcedon 
Sinodul al IV-lea Ecumenic de la Calcedon din anul 451, care a 
combătut atât nestorianismul, cât și eutihianismul, nu a rezolvat de- 


finitiv problema hristologică. Alexandrinii și, în general, episcopatul 

egiptean, nemulţumiţi de condamnarea i n şi Considerânq i 
mula doctrinară ca favorizând nestorianisrniti”, A acceptat, sub p si 
nea împăratului, pe noul episcop Proterius iad ales la E Ap U. 

a e : de monahi și episcopi din Palestina sn 
Lor li se alăturau grupuri! | | a și Siria 
Pe de altă parte, Biserica Romei, contestând canonul 28, a tergiversa 
recunoaşterea hotărârilor calcedoniene posi la isi mai 454. Aceş lu. 
cru a fost interpretat de anti-calcedonieni ca sprijin moral din Partea 
Apusului împotriva Calcedonului. = N 

Cercurile religioase aflate în competiţie, dar şi în confruntare de 
idei, erau sprijinite de cercurile politice, de aşa-numitele „deme Sau 
partide ale verzilor şi albaştrilor. Împărații se sprijineau în genera] pe 
partidul albaştrilor, însă adeseori apelau la forța verzilor, Simpatizanţi aj 
necalcedonienilor, încât au fost împărați ca Teodosie al II-lea (408-450), 
Leon 1 Tracul (457-474), Zenon (474-491) şi Anastasie (491-518), care 
nu numai că au apelat la sprijinul lor, ci i-au şi considerat drept impor- 
tantul lor suport politic. 

Cu excepţia domniei împăratului Marcian (450-457), secolul al V-lea 
şi începutul secolului al VI-lea au fost dominate de influenţa partidu- 
lui verzilor, aşa încât s-a întărit gruparea anticalcedonienilor. Începând 
cu împăratul lustin I (518-527), dar mai ales în timpul împăratului 
Justinian I (527-565), care s-au sprijinit pe partidul albaştrilor, a început 
calcedonizarea Imperiului, adică reîntoarcerea la Ortodoxie. Numai că 
această răspândire a credinţei ortodoxe în tot Imperiul s-a făcut cu un 
prea mare amestec şi sprijin al împăratului, ceea ce a dus la menținerea 
unor Situaţii tensionate în Biserică şi, în final, la dezlipirea unei părți 
a episcopatului din Egipt, Siria și Palestina de Biserica imperială 52 
melkită (de la melek, care în limba ebraică însemnă rege). Astfel s-4 
format Bisericile Vechi Orientale sau necalcedoniene. 


VI.7.2. Extinderea mișcărilor necalcedoniene 
Ş ȘI J | mal 
panta imparatului Marcian, patriciul arian Aspa! |-a che P 


E conducerea Imperiului pe Leon I Tracul, încoronat la 7 februa 
e Patriarhul Anatolie al Constantinopolului. Străin de com i 

-oblemelor religioase şi sprijinit de partidul verzilor, împăratul Leon ] 
a creat un climat favorabil necalcedonienilor. La Alexandria, după ce a 
rost asasinat Patriarhul Proterius în baptisteriul Bisericii Quirinos, la 28 
martie 457, eutihienii l-au ales ca patriarh pe Timotei Elur, adică Pisică 
(457-460; 475-477). Înlocuirea patriarhilor ortodocși cu anticalcedo- 
nieni s-a făcut şi la Antiohia şi Ierusalim. Patriarhul Timotei Elur nu 
numai că a respins ofertele de împăcare cu ortodocşii, ci a convocat un 
sinod la Alexandria și a condamnat pe Papa Leon 1 al Romei (440-461) 
şi pe Patriarhii Anatolie al Constantinopolului (449-458) şi Vasile al 
Antiohiei (457-458). 

Iniţial, împăratul voia să convoace un nou sinod ecumenic pentru a 
revizui formula dogmatică de la Calcedon, însă, la îndemnul Patriarhului 
Anatolie, a renunţat şi a organizat un referendum, în octombrie 457, 
consultând pe episcopii din Imperiu asupra a două probleme: a. dacă 
trebuie să menţină hotărârile Sinodului de la Calcedon; b. dacă Timotei 
Flur, ales patriarh de anticalcedonienii din Egipt, trebuie recunoscut ca 
patriarh legitim al Alexandriei. Cei peste 1600 de episcopi care au răs- 
puns împăratului, s-au pronunțat pentru respectarea Sinodului ortodox 
şi ecumenic de la Calcedon, iar marea lor majoritate a respins alegerea 
Patriarhului Timotei Elur. Papa Leon I cerea restabilirea ordinii în Egipt 
și alegerea unui patriarh ortodox la Alexandria, motivând că eutihienii 
au fost deja condamnaţi la Calcedon. Împăratul a ordonat arestarea lui 
Timotei în toamna anului 459 şi exilarea lui la Gangra, în Paflagonia, și 
apoi la Cherson în Crimeea, unde a rămas până în anul 475. În locul lui 
a fost ales Timotei al II-lea Salofaciol („Iurban Alb”). 

După moartea împăratului Leon I, tronul imperial a revenit de drept 
augustului minor Leon al II-lea tutelat de tatăl său Zenon. Văzându-se 
impărat, Zenon a făcut ca propriul său fiu şi împărat de drept să dispa- 
ră, însă răscoala de la palatul imperial l-a detronat la 9 ianuarie 475, în 
locul lui fiind aşezat Vasilisc (Basiliscos). Sprijinit de necalcedonieni, 
uzurpatorul Vasilisc a aprobat revenirea din exil a Patriarhului Timotei 
Elur, primit cu rezervă de Patriarhul Acachie la Constantinopol (472- 
488). Sfătuit de acesta, împăratul a promulgat în anul 476 o Enciclică cu 
conținut anticalcedonian, fiind primul document de acest fel emis de un 

impărat. Enciclica aproba hristologia chiriliană despre unirea celor două 
firi şi condamna hotărârile dogmatice ale Sinodului de la Calcedon, 
Epistola dogmatică a Papei Leon I către Flavian al Constantinopolului 
și pe cei care negau că Logosul divin S-a întrupat cu adevărat şi S-a 
făcut om din Sfânta Fecioară Maria, Născătoare de Dumnezeu, prin 
lucrarea Sfântului Duh, şi credeau că a avut un trup aparent coborât 
din cer. Această Enciclică urma să fie semnată de toţi episcopii, iar cei 
care îndrăzneau să apere Sinodul de la Calcedon erau depuși din treapta 
clericală. 

În timp ce Patriarhul Acachie al Constantinopolului s-a opus, 
Patriarhii Timotei Elur, Petru Gnafevs sau Fullo (Pinarul, Înălbitorul) 
al Antiohiei, Anastasie al Ierusalimului şi alți aproximativ cinci sute de 
episcopi, mai ales din dioceza Asia, au semnat enciclica şi au consimțit 
la condamnarea formulei doctrinare de la Calcedon și a epistolei 
Papei Leon 1 către Flavian. La Alexandria, necalcedonienii i-au făcut 
lui Timotei Elur o primire fastuoasă, mai ales că Patriarhul Timotei 
al II-lea Salofaciol, văzând sprijinul împăratului acordat necalcedonie- 
nilor, se retrăsese într-o mănăstire de călugări pahomieni din Canope. 
Ca o demonstraţie de forţă, Patriarhul Timotei Elur a adus rămăşiţele 
pământeşti ale episcopului Dioscor al Alexandriei, mort în exil la 4 sep- 
tembrie 454, şi le-a așezat cu mare fast în biserica episcopală. Publicarea 
Enciclicei împăratului Vasilisc a mărit numărul anticalcedonienilor, mai 
ales în Egipt şi Siria. 

Pe când fostul împărat Zenon se îndrepta spre Constantinopol, 
populaţia capitalei devenea tot mai nemulțumită de politica religioasă 
a împăratului uzurpator Vasilisc. Patriarhul Acachie, care nu semnase 
Enciclica, îndemna poporul la rezistență şi la susţinerea Sinodului de la 
Calcedon. Antienciclica, cu conţinut ortodox din anul 476, nu l-a mai 
putut salva pe Vasilisc. În septembrie 476 populaţia a aclamat intrarea 
triumfală a lui Zenon din nou în Constantinopol. Întrucât împăratul 
Zenon se sprijinea pe ortodocși, el a anulat toate măsurile luate de uzur- 
patorul Vasilisc în favoarea anticalcedonienilor. În septembrie 477 a fost 
reaşezat patriarh al Alexandriei Timotei II Salofaciol, care a păstorit ne- 
stingherit până în februarie 482 când a murit. 

VI.7.3. Henotikonul și schisma acachiană 


La propunerea Patriarhului Acachie, împăratul Zenon a publicat în 
octombrie 482 un edict de unire numit Henotikon, care părea a avea 
conţinut ortodox. El anatematiza pe Nestorie şi Eutihie și afirma divini- 
tatea și umanitatea lui lisus Hristos. Erau acceptate cele 12 Anatematisme 
ale Sf. Chiril al Alexandriei, dar erau evitate, cu diplomaţie, atât expre- 
sia chiriliană „o fire, cât şi cea calcedoniană „două firi” în Persoana 
Mântuitorului lisus Hristos. Acest decret a fost semnat de Patriarhii 
Acachie al Constantinopolului și Petru Mong al Alexandriei la 24 oc- 
tombrie 482. Patriarhul Calandion al Antiohiei a refuzat să semneze 
Henotikonul, fapt pentru care a fost exilat la Marea Oază în anul 484. 
În locul lui a fost readus Patriarhul Petru Fullo, care a semnat acel do- 
cument fără rețineri. Patriarhul Martiriu al lerusalimului a semnat de 
asemenea actul de unire în anul 487. 

Cu toate acestea, Henotikonul a învrăjbit şi mai mult pe ortodocşi şi 
pe anticalcedonieni şi a rupt comuniunea dintre Bisericile de Răsărit și 
Apus prin cunoscuta schismă acachiană (484-519). Papa Felix al III-lea 
(483-492) a respins Henotikonul prin două sinoade ținute la Roma (28 
iulie 484 şi 5 octombrie 485) şi a anatematizat pe patriarhii semnatari ai 
documentului. La rândul său, Patriarhul Acachie al Constantinopolului 
a şters din diptice numele Papei Felix al III-lea și a întrerupt orice legă- 
tură cu Roma, instaurându-se starea de schismă pe o durată de 35 de 
ani. Încercarea împăratului Anastasie 1 (491-518) de a înlătura schis- 
ma, după moartea semnatarilor Henotikonului către anul 490, s-a soldat 
cu eșec. Patriarhul Macedonie al Constantinopolului (496-511), refu- 
zând să condamne hotărârile Sinodului al IV-lea Ecumenic, a fost des- 
tituit şi exilat, fiind înlocuit cu Patriarhul Timotei (511-518), adept al 
Henotikonului. La Antiohia, Patriarhul Flavian a fost înlocuit cu Sever, 
unul dintre cei mai importanți susținători ai curentului anticalcedonian, 
iar la lerusalim a fost destituit Patriarhul Ilie. Necalcedonienii triumfau, 
intrucât ocupaseră toate scaunele episcopale din Răsărit. 

Prin urmare, foarte importantă pentru Imperiu și pentru Biserica 
din Constantinopol era rezolvarea schimei acachiene. Punerea în 

aplicare a planului de refacere totală au parțială i Imper iului Roman 
de Apus, desființat de regele Odoacru în anul 476, impunea împăcarea 
Constantinopolului cu Roma. Astfel, la 1 august 518, împăratul Iustin | 
(518-527) a comunicat Papei Hormisda (514-523) urcarea sa pe tron. La 
7 septembrie 518 o delegație condusă de comitele iata pleca la Roma 
cu scrisori către regele ostrogot Teodoric și către papă, care era invitat 
să vină la Constantinopol sau să trimită delegaţi, pentru a discuta pro- 
blema schismei acachiene. Împăratul îl informa pe papă asupra măsuri. 
lor luate în vederea restabilirii autorităţii Sinodului al IV-lea Ecumenic. 
Totodată, delegația constantinopolitană ducea şi câte o scrisoare din 
partea Patriarhului Ioan al II-lea şi a cezarului Justinian, rugându-l pe 
papă să-şi precizeze poziţia faţă de situaţia fostului Patriarh Acachie. În 
răspunsul său, papa menţiona că Patriarhul Acachie şi urmaşii săi până 
la Ioan al II-lea trebuie să fie scoşi din diptice. 

Apreciind pozitiv situaţia nou creată, Papa Hormisda a trimis la 
Constantinopol o delegaţie formată din episcopii Ghermanos şi Ioan, 
preotul Blandus și diaconii Felix şi Dioscor, care a fost primită cu mare 
fast la 25 martie 519 de către Justinian, iar a doua zi chiar de către îm- 
păratul Iustin I și Patriarhul Ioan al II-lea. Formula de împăcare propu- 
să de Papa Hormisda prevedea anatematizarea lui Nestorie, Eutihie şi 
Dioscor, scoaterea din diptice a Patriarhilor Timotei Elur şi Petru Mong 
ai Alexandriei, Petru Fullo al Antiohiei şi Acachie, Fravitas, Eufimie, 
Macedonie al II-lea şi Timotei ai Constantinopolului, care au păstorit 
în timpul schismei acachiene şi acceptarea Epistolei dogmatice a Papei 
Leon 1 către Flavian. 

Formula întocmită încă din anul 515 şi care urmărea recunoașterea 
primatului papei, corespundea situaţiei religioase din Răsărit din timpul 
impăratului Anastasie 1 (494-518), care fraterniza cu anticalcedonienii, 
insă nu se mai potrivea cu atitudinea procalcedoniană a împăratului 
lustin I. De aceea, Patriarhul loan a] II-lea al Constantinopolului n-â 
semnat formula de împăcare în varianta Papei Hormisda, ci i-a adăugat 
un preambul, în care declara că socotește una Biserica Romei vechi ȘI 
a Romei noi şi că recunoaşte hotărârile dogmatice şi canonice ale ce” 
lor patru Sinoade Ecumenice. Această nouă formulă, care cuprindea și 

mărturisirea de credință a Papei Hormisda, a fost semnată de patriarh, 
de episcopii prezenţi în Constantinopol, de arhimandriţii mănăstirilor 
şi de senatori la 28 martie 519. În prezența semnatarilor şi a poporului, 
impăcarea celor două Biserici a fost consfinţită printr-o slujbă oficiată 
în Catedrala Sfânta Sofia. Semnarea acestei formule, prin care se punea 
capăt schismei acachiene, a dat mare satisfacţie legaților papali, chiar 
dacă se accentuase egalitatea celor două scaune episcopale, așa cum sta- 
bilise Sinodul al IV-lea Ecumenic prin canonul 28, iar Papa Hormisda 
mulțumea împăratului Iustin ] și lui Justinian pentru aportul lor la îm- 
păcarea celor două Biserici. 

Aplicarea acestui act crea însă probleme, deoarece nu toți patriar- 
hii Constantinopolului nominalizați pentru a fi scoşi din diptice erau 
vinovaţi de schismă, iar Patriarhii Eufimie şi Macedonie al II-lea muri- 
seră ca martiri pentru Ortodoxie. De asemenea, mulți dintre episcopii 
care fuseseră în comuniune cu ei — și pentru aceasta trebuia să fie scoşi 
din diptice, cum cerea papa — excelaseră în misiunea lor pastorală. De 
aceea, Justinian şi împăratul Iustin I au scris papei (9 iulie, respectiv 
9 septembrie 520), rugându-l să revină asupra deciziei privind dipti- 
cele, căci altfel s-ar crea și mai mare discordie şi mai mari dificultăți 
în rezolvarea definitivă a unirii. La acestea se adăuga și faptul că Papa 
Anastasie al II-lea (496-498), predecesorul lui Hormisda, a lăsat nume- 
le Patriarhului Acachie în diptice când a început tratativele pentru îm- 
păcarea celor două Biserici. Întrucât ambele părți au rămas ferme pe 
poziţiile lor, nu se poate trage o concluzie clară privind finalitatea acestei 
chestiuni. Cert este faptul că, din punct de vedere dogmatic, cele două 
Biserici erau din nou în comuniune. 


VI.7.4. Politica lui Justinian 1 faţă de necalcedonieni 


Politica religioasă procalcedoniană inaugurată de împăratul lustin | 
a fost continuată cu şi mai mare zel de împăratul Justinian I. Prin edictul 
din anul 527, împăratul mărturisea credința ortodoxă și condamna pe 
Nestorie, Eutihie și Apolinarie. Fiecare credincios era dator să respingă 
orice erezie şi să mărturisească învățătura Sfinţilor Apostoli şi a Sfinţilor 

Deşi anticalcedonienii perseverau în atitudinea lor, împăratul 

Cyr şi Ibas de Edessa. Reabilitarea acestora s-a făcut însă numai după ce 
ei l-au anatematizat pe Nestorie. 

Văzând încăpăţânarea lor şi regretând eşecul acestei conferințe, îm- 
păratul a susținut, cu și mai mare intensitate, Sinodul de la Calcedon. 
Astfel, el a publicat un edict la 15 martie 533, prin care se reafirma hristo- 
logia calcedoniană şi erau anatematizaţi Apolinarie, Nestorie şi Eutihie. 
Nu se făcea nicio referire la Sever al Antiohiei și la adepţii lui, pentru că 
se spera întoarcerea lor la Ortodoxie. Edictul a fost trimis Patriarhului 
Epifanie al Constantinopolului la 26 martie 533 şi Papei Ioan al II-lea 
al Romei la 25 martie 534. Sever al Antiohiei a venit în cele din urmă 
la Constantinopol, în primăvara anului 535, unde a fost protejat la 
Curtea imperială, în special de împărăteasa Teodora. EI a luat legătura 
cu Patriarhul Antim al Constantinopolului, care i-a mărturisit că accep- 
tă numai primele trei Sinoade Ecumenice și Henotikonul împăratului 
Zenon. Câştigând de partea sa pe patriarh şi bucurându-se de bunăvoința 
Curţii imperiale, Sever nu se gândea să cedeze în favoarea Calcedonului, 
ci dimpotrivă, să câştige cât mai mulți adepți în rândul episcopilor. 


VI.7.5. Poziţia Romei față de necalcedonieni 


Politica proseveriană de la Constantinopol producea foarte mare 
ingrijorare în Biserica Romei. Papa Agapet I (535-536), venind în capi- 
tala imperială la 2 februarie 536 ca trimis al regelui ostrogot Teodat să 
ceară împăratului Justinian I încetarea războiului din Italia, a abordat și 
problemele religioase, mai ales că fusese informat de Patriarhul Efrem 
al Antiohiei asupra manevrelor anticalcedoniene ale lui Sever. Neţinând 
cont de problematica religioasă din Răsărit, Papa Agapet a excomuni- 
cat pe Patriarhii Sever al Antiohiei şi Antim al Constantinopolului şi 
pe toţi adepţii lor anticalcedonieni şi a hirotonit pe Mina ca patriarh 
al Constantinopolului. Acest act, sprijinit şi de împăratul Justinian |, 
a dat curaj ortodocşilor, care dezaprobau acţiunile necalcedonieni- 
lor, sprijiniți de împărăteasa Teodora. Astfel în anul 536, ieromonahul 
Marian, stareţul Mănăstirii Dalmatius, şi reprezentanți ai 67 de mănăs- 
tiri din Constantinopol, Siria și Palestina au cerut împăratului şi Papei 

Agapet ] să ia atitudine față de anticalcedonienii care provocau tulburare 
în Biserică, zidind biserici şi baptisterii separate, şi să anatematizeze pe 
Patriarhii Antim al Constantinopolului (care a înşelat Biserica) şi Sever 
al Antiohiei, pe episcopul Petru de Apameea şi pe călugărul Zoaras, îm- 
preună cu toți adepţii lor. 

Moartea neașteptată a Papei Agapet, la 22 aprilie 536, nu a slăbit curen- 
tul calcedonian. La 2 mai 536 Patriarhul Mina (536-552) a deschis lucrările 
unui sinod la Constantinopol, la care au participat 24 de mitropoliți şi epis- 
copi, printre care şi însoțitorii Papei Agapet. Sinodul a hotărât depunerea 
din scaunul patriarhal a lui Antim al Constantinopolului, acuzat de mo- 
nofizism, și condamnarea lui Sever al Antiohiei, a lui Petru de Apameea şi 
a călugărului Zoaras ca anticalcedonieni. Împăratul Justinian a confirmat 
aceste hotărâri mai întâi printr-o scrisoare adresată Patriarhului Mina la 
10 iunie 536, iar apoi printr-un edict publicat la 6 august 536. Publicarea 
acestui edict însemna reabilitarea Ortodoxiei, prin revenirea la hotărârile 
de la Calcedon și înlăturarea ierarhilor anticalcedonieni, în locul căro- 
ra au fost instalați episcopi a căror ortodoxie era recunoscută de toți. La 
Alexandria, existând deja patriarh calcedonian în persoana lui Pavel de 
Tabena, edictul imperial putea fi aplicat imediat. Bisericile necalcedonie- 
nilor au fost închise şi sigilate, ceea ce i-a determinat pe adepţii acestora să 
construiască altele noi şi în felul acesta să se facă primul pas spre separare. 

În timp ce în Răsărit era restabilită ortodoxia calcedoniană, împărătea- 
sa Teodora căuta să câştige Biserica Romei în favoarea anticalcedonienilor 
prin Papa Silveriu (536-537). Refuzul acestuia de a respinge depunerea 
Patriarhului Antim al Constantinopolului a determinat-o pe împărătea- 
să să-l înlocuiască cu diaconul Vigiliu, apocrisiar la Curtea bizantină și 
protejatul ei, ales papă la 29 martie 537. După ce şi-a asigurat la Roma 
recunoaşterea oficială, Papa Vigiliu a refuzat să anatematizeze Sinodul 
al IV-lea Ecumenic şi să intre în legătură cu foștii Patriarhi Antim al 
Constantinopolului şi Sever al Antiohiei. Dimpotrivă, în scrisoarea proto- 
colară trimisă împăratului, el recunoștea cele patru Sinoade Ecumenice şi 
consimţea la condamnarea lui Antim, Sever, Petru de Apameea şi Zoaras. 
Aliindu-se astfel patriarhilor ortodocși din Orient, Papa Vigiliu întărea 
opoziţia față de anticalcedonieni şi sprijinea hristologia calcedoniană. 

VI.7.6. Înfiinţarea Bisericii necalcedoniene siro-iacobite 


Cu toate acestea, anticalcedonismul nu a dispărut complet, ci a găsit 
revigorare prin lacob de Tella sau Baradai, considerat fondatorul Bisericii 
necalcedoniene siro-iacobite. Venind din Mesopotamia, împreună cu 
călugărul Sergiu, lacob a trăit ca monah în Constantinopol între anii 
528-543, în grupul călugărilor anticalcedonieni ocrotiți de împărăteasa 
Teodora. Tot cu sprijinul ei, lacob și prietenul său Teodoret au ajuns epis- 
copi în Siria unde au reactivat clerul necalcedonian. În ciuda reacției or- 
todoxe, Teodoret colinda Arabia şi Palestina, iar Iacob, Siria, Armenia, 
Capadocia, Isauria, Pamfilia, Licaonia, Lichia, Frigia, Caria, Asia, Cipru, 
Rodos, Chios și Militene, ajungând până la Constantinopol. Ordinul de 
arestare a lui Iacob dat de împărat nu a putut fi pus în aplicare, deoarece el 
umbla travestit în cerșetor și era protejat de adepţii lui. Luând pe călugării 
Canon și Evghenie şi pe fostul Patriarh Teodosie al Alexandriei exilat la 
Derkos, lângă Constantinopol, Iacob Baradai a plecat la Alexandria, unde 
au fost hirotoniți episcopi Conon pentru Tarsul Ciliciei şi Evghenie pen- 
tru Seleucia, în Isauria. La Alexandria s-a organizat Biserica necalcedoni- 
ană subterană, ca în primele secole creştine. După o activitate de aproape 
40 de ani de episcopat misionar, lacob Baradai instalase 27 de episcopi 
şi mitropoliți, 2 patriarhi şi peste 1000 de preoți. Astfel, s-a înființat, cu 
sprijinul împărătesei Teodora (în timp ce împăratul Justinian 1 se con- 
frunta cu problema „celor trei Capitole” şi cu origenismul, ducând și o 
campanie susținută pentru încreştinarea ultimelor rămășițe păgâne prin 
misiunea călugărului necalcedonian loan de Amida, numit şi loan de 
Efes), Biserica iacobită sau siriană, Biserică necalcedoniană, cu ierarhie și 
lăcașuri de cult proprii, separată de Biserica imperială calcedoniană. 

VI.8. Controverse origeniste. Sinodul al V-lea Ecumenic” 
VI.8.1. Curentul origenist 


Curentul origenist este legat de numele marelui teolog alexandrin 
Origen (4253/254) şi de admiratorii lui. Cei care au condamnat însă te- 
ologia origenistă au format curentul antiorigenist. Întâlnirea celor două 
curente a dat naștere la mari confruntări teologice, care au dus în final 
la condamnarea lui Origen şi a operei lui la Sinodul al V-lea Ecumenic 
de la Constantinopol din anul 553. O primă condamnare episcopală și 
sinodală concretizată în depunerea din preoţie şi alungarea lui Origen 
din Alexandria a venit din partea episcopului Dimitrie al Alexandriei în 
anul 232. Părăsind Alexandria, Origen s-a retras la Cezareea Palestinei, 
unde a înființat și condus şcoala teologică, după modelul celei alexan- 
drine, murind în urma torturărilor suferite în timpul persecuției împă- 
ratului Valerian (253-260), la Tyr, în anul 253/254. 

Numele teologului alexandrin s-a păstrat în galeria marilor gânditori 
creştini prin respectul şi admiraţia pe care i le purtau Părinții Bisericii 


" Capitol elaborat de Pr. prof. dr. Nicolae Chifăr. 

„secolului de aur” al literaturii patristice, care îl numeau „Părintele teo- 
logiei creștine”. Mari Părinţi şi scriitori bisericeşti, ca Didim cel Orb, Sf. 
Atanasie cel Mare, Sf. Grigorie Teologul, Sf. Vasile cel Mare, Sf. Grigorie 
de Nyssa, Evagrie Ponticul şi alţii, se inspirau din operele lui, știind să 
deosebească în ele adevărul de rătăcire, de care a fost acuzat mai târziu 
Origen ca „părintele tuturor ereziilor. În disputele trinitare ale secolului 
al IV-lea, era deseori amintit numele lui Origen, atât de ortodocși, cât 
şi de eretici, care îşi argumentau reciproc învăţăturile cu concepte ori- 
geniste. Rigorismul și tradiţionalismul Sf. Epifanie de Salamina (7403) 
au declanșat primul val de confruntări teologice în jurul teologiei lui 
Origen. Sfântul Epifanie, ca şi Marcel de Ancyra, ambii mari apărători 
ai Crezului niceean, considerau că ereziile, şi în special arianismul, își 
aveau izvorul în elenism şi cel mai periculos reprezentant al lui ar fi fost 
Origen, prin ideile sale subordinaționiste. 


VI.8.2. Cearta origenistă 


Aterbiu, ajungând ca pelerin la Ierusalim în jurul anului 394, a fost 
frapat de popularitatea lui Origen în rândul călugărilor, dar mai ales a 
unor teologi de talia Fericitului leronim, Rufin de Aquileea şi loan al 
lerusalimului. În timp ce Rufin și loan nu s-au simțit lezați de acuzaţia de 
origenism, răspunzând că sunt obişnuiţi să deosebească în cărțile scri- 
itorului alexandrin adevărul de erezie, Fericitul leronim, temându-se 
să nu-şi piardă reputaţia de mare autoritate pentru Ortodoxie, a tre- 
cut de partea antiorigeniștilor. Conflictul dintre cele două partide s-a 
accentuat atunci când Sfântul Epifanie l-a hirotonit preot pentru călu- 
gării certați cu episcopul lor pe Paulinian, fratele Fericitului Ieronim. 
Episcopul loan al Ierusalimului a protestat vehement împotriva aces- 
tui act de imixtiune, fapt pentru care Epifanie şi leronim i-au instigat 
impotriva lui pe Papa Siriciu (384-399), pe episcopii palestinieni şi pe 
călugării din Betleem. 

În această confruntare a intervenit episcopul Teofil al Alexandriei, 
care manifesta o profundă admiraţie pentru Origen. EI l-a trimis în 
Palestina pe preotul Isidor, în anul 396 și împreună cu Melania Romana, 

sprijinitoarea financiară a mănăstirilor din Betleem, a reușit împăcarea 
dintre leronim şi Rufin, Epifanie şi loan, în anul 397. Întorcându-se la 
Roma, Rufin a tradus în limba latină lucrarea Apologie pentru Origen, 
scrisă de preotul Pamfil din Cezareea Palestinei, martirizat în timpul 
persecuției împăratului Dioclețian (284-305). În anul 398 Rufin a tra- 
dus şi lucrarea fundamentală a lui Origen, De Principiis, având grijă să 
corecteze acele paragrafe care ar fi compromis personalitatea teologică a 
autorului. În introducere, Rufin menţionează teologi de mare prestigiu 
care au tradus din operele lui Origen sau au scris favorabil despre el, 
printre care îl aminteşte și pe Fericitul leronim. Prin aceasta, Rufin cău- 
ta să-l prezinte pe Origen, necunoscut până atunci în Occident, ca pe o 
mare personalitate teologică. 

Intrigat de aceste afirmaţii, Fericitul leronim a publicat o traducere 
fidelă a lucrării De Principiis, iar printr-o lucrare specială a demascat 
formulările eronate ale lui Origen şi l-a acuzat pe Rufin de infidelitate și 
denaturare a adevărului. Fiind redeschis conflictul dintre cei doi, Papa 
Anastasie ] al Romei (399-401) i-a cerut lui Rufin o justificare personală. 
Acesta, scuzându-se că nu poate da curs solicitării papei de a merge la 
Roma, a trimis o mărturisire de credință prin care se apăra de învinu- 
irile aduse lui de Fericitul Ieronim. În scrisoarea adresată episcopului 
loan al Ierusalimului, Papa Anastasie I nu-l condamna direct pe Origen, 
dar refuzând să accepte traducerea lucrării lui, arăta că respinge operele 


origeniste pentru ideile lor eronate. 
VI.8.3. „Frații lungi” și depunerea Sfântului loan Gură de Aur 


Între timp, episcopul Teofil al Alexandriei a condamnat erori- 
le călugărilor antropomorfiști din pustiul Sketic, care îl considerau pe 
Dumnezeu-Tatăl ca pe un om înzestrat cu trup omenesc. Călugării 
antropomorfişti, în frunte cu Serapion, au venit la Alexandria în anul 
399, ameninţându-l cu moartea pe episcopul lor „ateu” De teamă, Teofil 
a trecut de partea călugărilor origenişti din pustiul Nitric, unde trăiau cei 
„Patru frați lungi” (Dioscor, Amoniu, Eusebiu şi Eufimie), foarte învățați 
i evlavioși. Pentru a-i câștiga pe aceştia de partea lui, Teofil i-a numit 

pe doi dintre ei iconomi ai Bisericii alexandrine, iar pe Dioscor l-a hiro- 
tonit episcop de Hermopolis. Nemulțumiţi de viața tumultoasă a marii 
metropole și temându-se de atmosfera periculoasă din jurul episcopului 
Ţeofil, instabil și vanitos, „fraţii lungi” au revenit la liniștea pustiului lor. 

Ofensat de atitudinea lor, Teofil a trecut de partea călugări- 
lor antropomorfişti din pustiul Sketic şi, susținându-i pe Epifanie şi 
leronim, a condamnat prin mai multe sinoade origenismul și pe adepţii 
lui. În Scrisoarea pascală din anul 401, el a interzis citirea operelor lui 
Origen. Această dispoziţie a nemulțumit pe călugării origeniști, care 
considerau operele lui Origen cea mai prețioasă avere a lor. Persecuţia 
antiorigenistă declanșată de Teofil a lovit în călugării pustiului Nitric, 
care în număr mare (cca 300), împreună cu „frații lungi”, au plecat mai 
întâi la lerusalim, şi în cele din urmă au ajuns la Constantinopol. La 
Constantinopol, călugării origeniști au primit azil din partea Sf. loan 
Gură de Aur, episcopul capitalei, fără să li se permită participarea la 
Sfânta Liturghie. Printr-o scrisoare adresată episcopului Teofil, Sfântul 
loan îl ruga pe acesta să-i ierte și să ridice excomunicarea lor. Teofil, 
dimpotrivă, a trimis o delegaţie la Constantinopol, care-i acuza pe că- 
lugări de origenism la Curtea imperială. Împăratul, primind şi un me- 
moriu din partea călugărilor care cereau instituirea unui for de judecată 
la care să fie citat episcopul lor, l-a numit președinte al acestui for pe 
Sf. loan Gură de Aur. Sfântul loan i-a scris din nou episcopului Teofil, 
îincredințându-l că va face tot ce este posibil să-i liniştească pe călugări, 
insă şi-a exprimat şi temerea față de un eșec. 

Orgoliosul Teofil, tergiversând venirea la Constantinopol, l-a con- 
vins pe Sfântul Epifanie să condamne pe Origen într-un sinod din anul 
401 şi să-i ceară Sfântului loan să accepte acest lucru. Refuzând, Sfântul 
loan a fost acuzat de origenism, drept pentru care Epifanie a mers la 
Constantinopol pentru a condamna, a doua oară, origenismul. Acestea 
erau manevrele lui Teofil pentru a-l înlătura din scaun pe Sfântul loan. 
Venind la Constantinopol în anul 402, Sfântul Epifanie a oficiat o slujbă 
religioasă la porţile cetăţii. Aflând despre aceasta, Sfântul loan i-a trans- 
mis că nu vrea să intre în comuniune cu el, fapt pentru care Epifanie 
a citit în fața mai multor episcopi actele sinodului său, prin care îl 

condamna pe Origen. În timp ce unii episcopi l-au aprobat, alții, cum 
a fost Sfântul Teotim, episcopul Tomisului, au refuzat, motivând că nu 
pot anatematiza un om trecut de mult la cele veşnice. Aceeaşi atitudi- 
ne a avut și Sf. loan Gură de Aur. După mai multe discuţii cu călugării 
origeniști, Sfântul Epifanie a descoperit manevrele lui Teofil şi a părăsit 
Constantinopolul în anul 403. 

Însoţit de vreo 30 de episcopi, Teofil al Alexandriei a mers la 
Constantinopol în anul 403, unde a obţinut sprijin din partea unor 
demnitari, dar mai ales din partea împărătesei Eudoxia, care nu-l agrea 
pe Sfântul loan, din cauza criticilor acestuia la adresa luxului practicat la 
Curtea imperială în defavoarea multor săraci ai capitalei şi ai Imperiului. 
Astfel, la Sinodul de la Stejar din anul 403 şi la cel de la Constantinopol 
din anul 404, s-a obţinut condamnarea Sfântului loan ca origenist şi exi- 
larea sa din ordinul împăratului Arcadie (395-408) la Cucuz, murind în 
localitatea Comana la 14 septembrie 407. În final, Teofil al Alexandriei 
s-a împăcat cu călugării origeniști şi astfel s-a încheiat această primă 
fază a disputelor origeniste. În anul 438 s-a făcut şi reabilitarea morală 
față de Sf. loan Gură de Aur. Osemintele lui, în fața cărora a îngenun- 
cheat împăratul Teodosie al II-lea (408-450), cerând iertare pentru ta- 
tăl său, au fost așezate cu mare evlavie în Biserica „Sfinților Apostoli” 
din Constantinopol, punându-se astfel capăt „schismei ioaniților” 
declanșate în anul 404. 


VI[.8.4. Origenismul palestinian 


Disputele origeniste nu s-au încheiat în primul deceniu al secolului al 
V-lea, ci ele au reapărut în prima jumătate a secolului al VI-lea, cauzând 
condamnarea definitivă a lui Origen și a origenismului, prin tratatul 
Contra lui Origen al împăratului Justinian I şi prin cele zece Anatematisme 


ale Sin! val V-lea Ecumenic. În a doua jumătate a secolului al V-lea, 
ep „de Dostra, în Arabia, atrăgea atenţia asupra origenis- 
fă »vustinieni din jurul Cezareei lui Filip, împo- 


"mice. Această atitudine pare a fi un 
ist palestinian. 

În jurul anului 512, călugărul Ștefan Bar-Sudali din Edessa propo- 
văduia în Palestina, cu mare entuziasm, origenismul combinat cu alte 
idei eronate preluate fie din filosofia păgână, fie din ereziile creştine. În 
Palestina existau două mari centre monastice: Lavra mare sau veche situa- 
tă între lerusalim şi Marea Moartă și Lavra nouă situată la sud de Betleem. 
Lavra nouă, întemeiată între anii 505-507 de un grup de 60 de călugări 
veniți de la Lavra mare, a primit în anul 514 patru călugări care susțineau 
ideile lui Ştefan Bar-Sudali. Cei mai activi dintre ei erau Nannos, care 
promova un sincretism de idei origeniste, maniheiste, iudaice și păgâne, 
şi Leonţiu, care, simulând respectarea hotărârilor de la Calcedon, pro- 
mova origenismul. Deşi alungaţi de starețul Agapet, călugării origenişti 
au revenit în mănăstirea Lavra nouă în timpul starețului Mamas, însă 
propaganda origenistă a fost împiedicată de Sfântul Sava, superiorul celor 
două lavre palestiniene, care se împotrivea tuturor ereziilor. Mergând la 
Constantinopol ca să ceară sprijin pentru regiunile devastate de răscoala 
samarinenilor, Sfântul Sava a relatat împăratului și despre situaţia ere- 
ziilor din Palestina, inclusiv a origenismului. Moartea Sfântului Sava la 
5 decembrie 532 a permis răspândirea origenismului nu numai în cele 
două lavre, ci şi în Mănăstirea Martyrius şi în Lavra lui Firminus. 

Călugării Domițian şi leodor Askidas din Palestina, susținători 
ai origenismului, venind la Constantinopol pentru a participa la si- 
nodul din anul 536, au fost aleși episcopi, Domițian pentru Ancyra şi 
Teodor Askidas pentru Cezareea Capadociei. Origenismul palestinian 
primea în acest fel o importantă susținere, determinându-l pe starețul 
Ghelasie de la Lavra veche să se împotrivească direct origeniştilor și să-i 
alunge din mănăstire. În favoarea lor a intervenit preotul Eusebiu din 
Constantinopol, care i-a cerut lui Ghelasie să-i reprimească în mănăsti- 
re, ceea ce a dus la o reacție negativă a călugărilor antiorigeniști. Cazul 
a fost relatat apoi Patriarhului Efrem al Antiohiei, care a publicat un 
sinodicon în vara anului 542 împotriva învățăturilor lui Origen. Episcopii 
Teodor Askidas, Domițian şi călugărul Leonţiu au forțat pe Patriarhul 
Petru al lerusalimului să şteargă din diptice numele Patriarhului Efrem. 


În felul acesta disputa origenistă angaja personalităţi de prestigiu din 
viața Bisericii. 

Pentru a rezolva situaţia, Patriarhul Petru a trimis la Constantinopoj 
pe stareţul Ghelasie şi pe călugărul Sofronie cu un memoriu (libellus) 
adresat împăratului, în care erau demascate erorile origeniste, Delegaţia 
Patriarhului Petru a întâlnit pe drum și pe diaconul Pelagiu (un adver. 
sar redutabil al origenismului), care se întorcea de la Gaza. Câștigând de 
partea lor şi pe Patriarhul Mina al Constantinopolului, delegația palesti- 
niană l-a convins pe împărat asupra pericolului promovării origenismu- 
lui. Acesta, dând curs memoriului Patriarhului Petru al Ierusalimului, 
a trimis Patriarhului Mina un tratat-edict prin care cerea condamnarea 
lui Origen şi a „învățăturilor sale nelegiuite” într-un sinod. Hotărârile 
sinodului urmau să fie trimise episcopilor şi stareţilor mănăstirilor, pen- 
tru ca Origen să fie anatematizat, împreună cu Sabelie, Arie, Apolinarie, 
Nestorie, Eutihie, Diodor din Tars, Timotei Elur, Petru Mong, Antim, 
Petru de Apameea, Sever al Antiohiei şi alţi eretici. Sinodul s-a ținut cel 
mai târziu în luna ianuarie 543 şi nu a discutat cazul lui Origen, ci a 
luat doar act de tratatul împăratului şi l-a aprobat. Biserica era chema- 
tă să parafeze un act imperial care conţinea probleme strict religioase. 
Hotărârile sinodului, păstrate fragmentar la istoricul Evagrie, conţin tex- 
te care dezvăluie erorile lui Origen şi ale origeniştilor şi condamnarea lor. 

Împăratul Justinian I a cerut același lucru şi Papei Vigiliu şi Patriarhilor 
Zoil al Alexandriei, Efrem al Antiohiei şi Petru al Ierusalimului. În 
Palestina trebuiau să semneze condamnarea origenismului toți episco- 
pii şi stareții mănăstirilor. S-a opus doar episcopul Alexandru de Avila. 
Călugării origenişti au fost alungați din mănăstiri, însă protectorii lor, 
Domițian şi Teodor Askidas, deşi au semnat formal actul de condamna- 
re a origenismului, folosindu-se de influenţa lor la Curtea imperială, au 
ameliorat situaţia. Origeniştii au continuat să se menţină în Lavra nouă 
şi să facă adepți şi în Lavra veche, unde fusese ales stareț, după moartea 
lui Ghelasie, călugărul origenist Gheorghe. Astfel, s-a declanşat chiar 0 
persecuție împotriva antiorigeniștilor, ceea ce a cauzat formarea celor 
două grupări: origeniştii din Lavra nouă şi antiorigeniștii din Lavra Y 
che, la care se adăugau antiorigeniştii din Lavra nouă. 

Confruntarea dintre cele două grupări, despre care a fost informa! 
impăratul Justinian 1 în septembrie 552, prin călugării Conon Şi Isidor, 

devenit mult mai evidentă în octombrie 552, când a fost ales patriarh 
| lerusalimului călugărul origenist Macarie din Lavra nouă. În aceste 
condiţii, impăratul a destituit pe Patriarhul Macarie şi l-a înlocuit cu 
Eustochie din Alexandria. Acesta a alungat pe origenişti din mănăstiri, 
inclusiv din Lavra nouă şi l-a informat pe împărat asupra situaţiei din 
Palestina şi despre erorile lui Origen, Didim cel Orb şi Evagrie Ponticul. 
De asemenea, episcopul 'Teodor de Schytopolis a prezentat împăratului, 
in decembrie 552, un act de anatematizare a erorilor lui Origen în care, 
pe lângă cele 12 anatematisme formulate de împărat, a adăugat altele 
care condamnau erori origeniste nesesizate de acesta. Astfel, problema- 


tica origenistă a fost trecută pe ordinea de zi a Sinodului Ecumenic care 
urma să se desfăşoare la Constantinopol. 


VI.8.5. Cele trei Capitole 


Problema „Celor trei Capitole” a devenit subiect de discuţie între 
calcedonieni şi necalcedonieni în timpul împăratului Justinian I. Chiar 
în cuvântarea de întronizare a sa ca patriarh, Sever al Antiohiei a anate- 
matizat pe Diodor din 'Iars şi pe Teodor de Mopsuestia, ca dascăli ai lui 
Nestorie, şi pe Teodoret de Cyr, Ibas de Edessa și alţii ca susținători ai ne- 
storianismului şi combatanți ai Sfântului Chiril şi ai Sinodului al III-lea 
Ecumenic. La conferinţa din anii 532-533 necalcedonienii au motivat 
respingerea Sinodului de la Calcedon, pentru că acesta ar fi reabilitat pe 
susținătorii nestorianismului condamnaţi la Efes (449). 

Teodor de Mopsuestia (428), ucenic al lui Diodor din Tars, coleg 
al Sf. loan Gură de Aur şi dascăl al lui Nestorie, teolog profund realist, a 
fost de fapt creatorul nestorianismului, căci, în unele dintre afirmaţiile 
sale, s-a exprimat mai radical decât Nestorie. Murind înainte de izbuc- 
nirea crizei nestoriene, Sinodul al III-lea Ecumenic nu s-a ocupat de 
operele lui, de aceea ele au fost răspândite în traducere siriană, armeană 
și persană. Denunţat de episcopul Rabuna de Edessa şi condamnat de 
Sf. Chiril al Alexandriei şi Proclu al Constantinopolului, el — ca şi opera 
sa — a rămas totuşi necondamnat şi la Sinodul al IV-lea Ecumenic, pe 
motiv că el nu mai era în viaţă. 

Teodoret de Cyr (458), discipol al lui Teodor de Mopsuestia, prie- 
ten şi apărător al lui Nestorie până la Sinodul de la Calcedon, episcop ta- 
lentat şi misionar vestit, cu mare prestanţă teologică în spaţiul antiohian. 
participant la două Sinoade Ecumenice (Efes 431 şi Calcedon 451), a fost 
condamnat la Sinodul de la Efes din anul 449 şi reabilitat la Sinodul de la 
Calcedon. El a fost acuzat că a respins, în mai multe rânduri, hristologia 
Sfântului Chiril, pe care o considera apolinaristă, şi că l-a condamnat pe 
acesta la Sinodul de la Efes, prezidat de loan al Antiohiei. De asemenea, 
Teodoret era acuzat de alexandrini că a continuat să manifeste opoziţie 
față de Sfântul Chiril şi după Sinodul al III-lea Ecumenic, deși se pare că 
el a fost autorul formulei de unire semnate de Sfântul Chiril şi de loan 
al Antiohiei în anul 433. Sinodul al IV-lea Ecumenic l-a reabilitat, după 
ce a subscris condamnarea lui Nestorie, şi l-a numit „dascăl ortodox” 
pentru că denunţase monofizismul lui Eutihie în lucrarea Eranistes, încă 
din anul 447. Evoluţia lui Teodoret de la nestorianism la Ortodoxie a 
presărat unele din operele lui cu formule nestoriene, aşa încât Biserica 
a fost mereu circumspectă cu privire la ortodoxia lui. Reabilitarea lui la 
Calcedon, fără a fi condamnate formulările nestoriene, crea o mare con- 
fuzie, nestorienii prevalându-se de aceste formulări pentru a-l considera 
un teolog complet ortodox. De aceea, revizuirea operelor lui Teodoret și 
condamnarea tezelor sale greşite erau necesare pentru a se păstra ceea 
ce era autentic ortodox la cel reabilitat la Calcedon. 

Ibas de Edessa (14457), un alt reprezentant al curentului antiohi- 
an, într-o scrisoare adresată episcopului Maris Persanul sau Maris de 
Ardaşir în Persia, critica aspru Sinodul al III-lea Ecumenic şi pe Sfântul 
Chiril. Sinodul de la Tyr la care au participat episcopii Fotie de Iyr ŞI 
Eustatie de Berit, a constatat că această scrisoare a fost trimisă după 
semnarea formulei de unire din anul 433, iar refuzul lui Ibas de a-l ana- 
tematiza pe Nestorie şi pe adepţii săi şi de a primi hotărârile Sinodului al 
III-lea Ecumenic i-au adus depunerea din scaunul episcopal. La Sinodul 
al IV-lea Ecumenic, Ibas a continuat să susţină, ca şi la Tyr, că scrisOa- 
rea către Maris nu-i aparţine. Acceptând deciziile Sinodului al III-lea 
Ecumenic şi hristologia Sfântului Chiril şi anatematizându-l pe rugate 
și învăţătura lui, sinodul a considerat că nu poate fi el autorul acele! 

scrisori atât timp cât, prin mărturisirea sa ortodoxă, el condamna for- 
mulările ei nestoriene. Prin urmare, Sinodul de la Calcedon nu l-a re- 
„bilitat pe Ibas pentru că ar fi considerat această scrisoare ortodoxă, ci 
pentru faptul că el a anatematizat atât scrisoarea (ca fiind nestoriană), 
cât şi pe Nestorie, acceptând hotărârile Sinodului al III-lea Ecumenic şi 
teologia Sfântului Chiril despre unirea ipostatică a firilor Mântuitorului. 
Nu s-a putut stabili la Calcedon autenticitatea scrisorii, iar Ibas avea tot 
interesul să o renege — dacă îi aparținea cu adevărat — pentru a evita 
consecințele, adică depunerea din scaunul episcopal, stabilită la sinoa- 
dele de la Tyr şi de la Efes (449). 

Dorind să-i câştige pe necalcedonieni, împăratul Justinian Ia emis 
un edict prin care condamna „Cele trei Capitole”. În scrisoarea adresată 
derului occidental, el preciza că a condamnat „Cele trei Capitole” nu 
pentru a da satisfacţie anticalcedonienilor, ci pentru că acestea conţin 
erori care reintroduc nestorianismul în Biserică. După publicare, edictul 
trebuia semnat de episcopii răsăriteni şi apuseni, în frunte cu patriarhii 
lor. Chiar dacă inițial Patriarhii răsăriteni Mina al Constantinopolului, 
Zoil al Alexandriei, Efrem al Antiohiei şi Petru al Ierusalimului s-au 
opus, până la urmă au cedat presiunilor împăratului. Papa Vigiliu şi epis- 
copatul occidental, deşi nu cunoşteau în detaliu operele celor trei autori 
incluşi în „Cele trei Capitole, s-au opus edictului. Cei mai refractari s-au 
arătat episcopii africani, care motivau că nu pot fi condamnate persoane 
trecute la cele veşnice. Astfel, episcopul Fecundus de Hermiane a scris 
un tratat intitulat Apologia celor trei Capitole şi a rupt comuniunea cu 
Patriarhul Mina al Constantinopolului. În general, episcopatul apusean 
se opunea acestui edict, întrucât îl considera ca un atentat la autoritatea 
Sinodului de la Calcedon. e 

Papa Vigiliu obținuse scaunul episcopal din Roma cu sprijinul 
Curţii imperiale. De aceea, el a fost chemat la Constantinopol pentru 
a semna edictul. În anul 545, în drum spre Constantinopol, el s-a oprit 
în Sicilia, unde s-a întâlnit cu episcopul Dacius de Milan, care i-a relatat 
despre situaţia tensionată din capitala imperiului. În plus, papa a pri- 
mit delegaţiile episcopilor din Sardinia şi Arie, precum şi pe trimișii 
Patriarhului Zoil al Alexandriei, care îşi exprima regretul semnarii 

edictului. Astfel, papa a scris Patriarhului Mina, sfătuindu-l să nu con- 
damne „Cele trei Capitole”. La 25 ianuarie 547 Papa Vigiliu a sosit la 
Constantinopol şi, la întâlnirea avută cu împăratul, a promis că va con- 
damna „Cele trei Capitole”. La scurt timp după aceasta, nu numai că 
nu a luat legătura cu Patriarhul Mina, ci l-a excomunicat pe acesta, im- 
punându-i 14 luni de penitență pentru că a semnat edictul imperial. 
Temându-se de reacția împăratului, papa s-a retras în Biserica „Sfântul 
Serghie” din palatul Hormisda, de unde a fost luat cu forța de poliția im- 
perială. După mai multe discuţii, Papa Vigiliu a fost convins să cedeze, 
El a convocat într-o conferinţă teologică pe cei 70 de episcopi occiden- 
tali şi africani aflați în Constantinopol şi, printr-un document numit 
Judicatum, a condamnat „Cele trei Capitole”, la 15 aprilie 548, precizând 
că prin aceasta nu se intenționează nicio ştirbire a autorității Sinodului 
de la Calcedon. Pe baza acestui document, împăratul a ordonat episco- 
pilor să adere la condamnarea „Celor trei Capitole. 

Judicatum-ul însă a întâmpinat opoziția episcopilor din Africa, 
Dalmația, Illyricum şi Scythia Minor. Episcopii africani s-au întâlnit 
într-un sinod la Bizacena, în anul 550, şi au respins condamnarea „Celor 
trei Capitole”. Intrigat de acestea, împăratul a chemat la Constantinopol 
pe episcopii africani. Văzând rezistenţa lor, el a dispus depunerea și exi- 
larea lor, în timp ce episcopii care le-au luat locul au semnat Judicatum- 
ul. De asemenea, episcopii illyrieni au ţinut un sinod şi l-au depus din 
scaunul episcopal pe Benenatus de Justiniana Prima, opunându-se astfel 
condamnării „Celor trei Capitole”. Papa Vigiliu, fiind conştient de fap- 
tul că, prin emiterea Judicatum-ului, îşi pierdea susţinerea episcopatului 
apusean, a cerut împăratului restituirea documentului, în aprilie 550, și 
l-a sfătuit pe suveran să convoace un Sinod Ecumenic pentru a obține 
consensul episcopal referitor la condamnarea „Celor trei Capitole. 
Împăratul a acceptat cererea, însă a cerut papei să depună un jurământ 
prin care se obliga să sprijine realizarea acestui act. 

Retragerea Judicatum-ului nu a aplanat agitația episcopatului apu- 
sean în legătură cu problema „Celor trei Capitole” În plus, Papa Vigiliu 
rămânea în continuare la Constantinopol pentru a-și respecta jurămân- 
tul. Schimbarea situației a dat de gândit lui Teodor Askidas. EI a făcut 


174 


ISTORIA BISERICEASCĂ UNIVERSALĂ 


tot posibilul ca „Cele trei Capitole” să fie condamnate. Astfel, în anul 
551, împăratul Justinian Ia publicat al doilea edict pentru condamnarea 
„Celor trei Capitole”. Conţinutul lui era aproape identic cu al primului, 
insă cuprindea şi o interpretare chiriliană a formulei de la Calcedon. 
Solicitat să-l semneze, Papa Vigiliu a refuzat şi a rupt legătura cu semna- 
tarii lui, printre care se numărau Patriarhul Mina al Constantinopolului 
şi Teodor Askidas. Reacţia dură a împăratului l-a determinat pe papă să 
se refugieze în Biserica „Sfântul Petru” din palatul Hormisda, în luna 
iulie 551. Aici el s-a pronunţat ferm împotriva edictului și a cerut să fie 
convocat un Sinod Ecumenic. Forțat de poliția imperială, papa a revenit 
în palatul Placidia după ce a primit asigurări că nu i se va mai întâmpla 
nimic. Datorită constrângerii pentru semnarea edictului, papa a fugit, în 
noaptea de 23 decembrie 551, şi s-a refugiat în Biserica „Sfânta Eufimia'” 
din Calcedon. Aici a publicat Enciclica către Biserica universală, în care 
relatează despre presiunile făcute asupra lui de împărat pentru a schim- 
ba condamnarea „Celor trei Capitole” şi despre tulburările provocate în 
Biserică după publicarea celui de-al doilea edict imperial. 

Împăratul, dorind să nu rupă complet legăturile cu papa şi cu epis- 
copatul occidental, l-a rugat pe papă să revină la Constantinopol, asi- 
gurându-l de protecţie personală şi de redarea păcii în Biserică. În vara 
anului 552 împăratul a convocat Sinodul Ecumenic pentru anul 553, 
sinod care urma să se desfăşoare la Constantinopol. Pentru reuşita si- 
nodului, împăratul a cerut convocarea unei conferințe preliminare. 
Datorită unor neînţelegeri, se pare că această conferință nu s-a mai 
ținut, iar împăratul s-a mulțumit să solicite papei părerea în legătură cu 
șaizeci de teze extrase din operele lui Teodor de Mopsuestia. 


V1.8.6. Sinodul al V-lea Ecumenic 


La5 mai 553,sub preşedinţia Patriarhului Eutihieal Constantinopolului, în 
absenţa Papei Vigiliu şi în prezenţa a 150 de episcopi (printre care numai 
8 occidentali), s-a deschis la Constantinopol Sinodul al V-lea Ecumenic. 
Patriarhatele orientale erau reprezentate de Apolinarie al Alexandriei, 
Domnus al Antiohiei şi trei delegaţi ai Patriarhului Eustohie (Eutihie) 

al Ierusalimului. Reprezentantul împăratului a citit mesajul acestuia, în 
care declara că doreşte refacerea unităţii bisericeşti afectate de erezii 
recunoaşterea celor patru sinoade ecumenice şi condamnarea lucrări. 
lor eretice ale lui Teodor de Mopsuestia şi pe cele ale lui Teodoret de 
Cyr şi Ibas de Edessa împotriva Sfântului Chiril şi a Sinodului al III-lea 
Ecumenic, pe care el personal le condamnă și le anatematizează. 

Sinodul a acordat mare atenţie cazului Teodor de Mopsuestia și 
a respins propunerea în legătură cu condamnarea operei, dar nu . 
a persoanei acestuia, motivând că un eretic rămâne eretic şi după 
moarte şi că, din cauza ereziei promovate, el s-a rupt de comuniunea 
Bisericii pentru totdeauna. Conform tradiției, Biserica a condamnat 


și anatematizat pe eretici şi după moartea lor. De aceea, în legătură cu 
Teodor s-a formulat următoarea anatemă: 


„Cine apără pe prea nelegiuitul Teodor şi scrierile sale, în care ela 
turnat blasfemiile menţionate și altele nenumărate împotriva marelui 
Dumnezeu şi Mântuitorul nostru lisus Hristos și nu-l anatematizea- 
ză pe el, lucrările sale nelegiuite şi pe cei care-l primesc, îl apără sau 
susțin că ela învăţat ortodox, sau care a scris despre el și despre scrie- 
rile sale nelegiuite şi care gândesc sau au gândit cândva la fel și au ră- 


mas până la sfârşit într-o asemenea erezie, să fie anatema” (Anatema 
XII, Mansi, 9, 385 AB). 


În legătură cu Teodoret de Cyr, sinodul a condamnat acele lucrări 
ale sale care s-au opus hristologiei Sfântului Chiril şi hotărârilor dogma- 
tice ale Sinodului al III-lea Ecumenic şi au apărat învățătura lui Nestorie. 

Cât privește scrisoarea lui Ibas către episcopul Maris de Ardaşir, 
sinodul a examinat-o în comparaţie cu hristologia Sinodului de la 
Calcedon şi a constatat că are conţinut complet nestorian, fapt pent“ 
care a fost anatematizată. | 

În şedinţa din 26 mai 553, sinodul a discutat cazul Papei Vigili 
Acesta, refuzând să se prezinte la sinod, a alcătuit, la 24 mai, un memo 
riu numit Constitutum, prin care respingea condamnarea „Celor pă 
Capitole” astfel: nu condamna persoanele lui Teodor de Mopsuest' 

i Teodoret de Cyr, ci toate tezele lor care se opuneau învăţăturii de 
credinţă stabilite de Sinoadele Ecumenice. În legătură cu scrisoarea 
lui Ibas, el susținea că a fost acceptată la Calcedon. Împăratul tri- 
mitea sinodului mai multe documente emise de Papa Vigiliu (scri- 
sori adresate perechii imperiale, decretul Judicatum), prin care erau 
condamnate „Cele trei Capitole”, decizii asupra cărora papa reveni- 
se prin Constitutum. Împăratul trimitea de asemenea un proiect de 
condamnare a papei, care prevedea scoaterea acestuia din diptice, dar 
menținerea legăturilor cu scaunul episcopal roman. Sinodul l-a con- 
damnat pe Papa Vigiliu ca eretic nestorian şi l-a excomunicat până se 
va îndrepta. Din ordinul împăratului, el a fost exilat la 14 iulie 553 pe 
o insulă din Marea Marmara. 

În şedinţa din 2 iunie, sinodul a formulat şi aprobat cele 14 anatema- 
tisme. Prin acestea era confirmată condamnarea lui Arie, Macedonie, 
Apolinarie, Nestorie, Eutihie şi Origen, împreună cu Didim cel Orb 
și Evagrie Ponticul, pentru că au aderat la concepţia origenistă despre 
apocatastază, iar în legătură cu „Cele trei Capitole” sinodul preciza 
următoarele: 


„Anatematizăm aşadar Cele trei Capitole amintite, adică pe ne- 
legiuitul 'Teodor de Mopsuestia cu scrierile sale blestemate, ceea ce a 
scris nepios Teodoret şi Scrisoarea nelegiuită atribuită lui Ibas, apoi 
pe apărătorii acestora, care au scris sau scriu în apărarea lor sau pre- 
tind că susțin o cauză dreaptă, ori au apărat sau încearcă să apere 
nelegiuirea lor cu numele Sfinţilor Părinţi sau al Sfântului Sinod de la 
Calcedon” (Mansi, 9, 375C-376AB). 


VI.8.7. Condamnarea lui Origen 


În legătură cu problema „Origen şi origenismul”, Sinodul al V-lea 
Ecumenic nu s-a ocupat decât tangenţial. Condamnarea lui Origen şi 
4 origenismului s-a făcut prin tratatul-edict al împăratului Justinian 
l din anul 543 şi prin cele 15 anatematisme ale unui presinod, ținut la 

onstantinopol în lunile martie-aprilie 553, la care au participat episcopii 

veniţi să discute problema „Celor trei Capitole, dar care n-au mai Partici. 
pat la sinodul propriu-zis din luna mai. În timp ce Origen era condamnat 
în anul 543, pentru erori ca apocatastaza şi preexistența sufletelor, în anul 
553 origenismul era condamnat în legătură cu filosofia păgână din Care 
s-a inspirat, Origen fiind aşezat alături de Pitagora, Platon şi Plotin. 

Prin urmare, Sinodul al V-lea Ecumenic a anatematizat pe Origen i 
adepţii lui în contextul condamnării celorlalți eretici, fără a discuta Cazul 
lui, ci luând act de edictul imperial și de hotărârile presinodului din anul 
553. Prin condamnarea lui Origen şi a origenismului era condamnată de 
fapt filosofia platonică şi neoplatonică. Se deschidea astfel drumul Spre 
scolastica medievală, influenţată de aristotelism, proces început odată 
cu închiderea şcolii din Atena în anul 529. Creştinismul răsăritean mai 
păstra concepte neoplatonice încreştinate prin mistica promovată de 
Sfinții Dionisie Pseudo-Areopagitul și Maxim Mărturisitorul, deoarece 
gândirea teologică, adaptată la filosofia formei şi a categoriilor aristo- 
telice, fusese deja postulată de către Leonţiu din Bizanţ. Fără îndoială, 
motivarea imediată a condamnării origenismului a fost stoparea dis- 
putelor teologice din mănăstirile palestiniene care, alături de disputele 
calcedoniene, tulburau liniştea și unitatea religioasă şi politică la care 
impăratul Justinian I ţinea foarte mult. Prin condamnarea lui Origen, 
reprezentant de seamă al școlii şi teologiei alexandrine de care făceau 
caz anticalcedonienii, se urmărea distrugerea rezistenţei acestora şi tri- 
umful hristologiei calcedoniene în întreg Imperiul. 

Sinodul al V-lea Ecumenic se închidea la 2 iunie 553, însuşindu-și 
punctul de vedere imperial în problema origenismului şi a „Celor trei 
Capitole” Printr-un edict, împăratul confirma hotărârile sinodale, dân- 
du-le astfel putere de lege. Deși apreciat în general negativ (considerân- 
du-se că, prin condamnarea „Celor trei Capitole, s-a slăbit autoritatea 
Sinodului de la Calcedon), Sinodul al V-lea Ecumenic a avut un mare rol 
în precizarea termenilor, în purificarea expresiilor de interpretări nesigure 
și în închegarea unei hristologii ortodoxe cu valoare normativă. El nu a 
dat formule noi, ci le-a clarificat și le-a impus definitiv pe cele stabilite la 
Calcedon. Un rol decisiv în acest sens l-a avut împăratul teolog Justinian | 
care, prin Mărturisirea de credință adresată sinodului şi însuşită de acesta, 


478 


ISTORIA BISERICEASCĂ UNIVERSALĂ 


a făcut o sinteză de mare profunzime a teologiei ortodoxe postulată de 
primele patru Sinoade Ecumenice. Această mărturisire împacă hristolo- 
gia calcedoniană cu cea chiriliană și stabileşte definitiv raportul dintre fire 
şi persoană, explicat prin conceptul de „enipostaziere” al lui Leonţiu din 
Bizanţ, care l-a găsit într-o formă primară la Sf. Chiril al Alexandriei. 

După încheierea Sinodului al V-lea Ecumenic, nu putea rămâne ne- 
clarificată situaţia Papei Vigiliu. EI şi-a menţinut Constitutum-ul până în 
luna decembrie 553 când, datorită presiunilor, a cedat. La 8 decembrie 
553, papa a trimis o scrisoare Patriarhului Eutihie al Constantinopolului 
prin care, motivând că a studiat mai bine părerile Sfinților Părinţi, con- 
damnă „Cele trei Capitole”, cu condiţia să rămână neatinsă autoritatea 
Sinodului al IV-lea Ecumenic. 

Condamnarea oficială și solemnă a „Celor trei Capitole” a făcut-o 
la 23 februarie 554, printr-un al doilea Constitutum, adresat episcopa- 
tului occidental, în care arăta că aprobă hotărârile Sinodului al V-lea 
Ecumenic şi deciziile bisericeşti ale împăratului Justinian I. În această 
perioadă, diaconul Pelagiu, fost apocrisiar roman la Constantinopol, 
condamna inconsecvenţa Papei Vigiliu şi a scris o Apologie în 6 cărți 
pentru apărarea „Celor trei Capitole”, din care prima şi o parte din a doua 
s-au pierdut. Pelagiu îl apăra în primul rând pe Teodor de Mopsuestia. 
Apoi arăta că între Teodoret de Cyr şi Sfântul Chiril nu a existat un an- 
tagonism, deoarece cel din urmă nu a acceptat riposta primului și nu l-a 
condamnat. Scrisoarea lui Ibas nu-l calomniază pe Sfântul Chiril, fapt 
pentru care ea n-a fost atacată la Sinodul de la Calcedon. După părerea 
lui, condamnarea lui Teodoret și a lui Ibas ar însemna recunoașterea 
indirectă a Sinodului de la Efes din anul 449. Din acest motiv, Pelagiu a 
fost întemnițat de împărat. 

Umilit din cauza inconsecvenţei lui, Papa Vigiliu a plecat spre Roma 
în primăvara anului 555, dar a murit pe drum, la Siracuza. Moartea lui a 
schimbat situația lui Pelagiu, care a fost scos din închisoare și aşezat pe 
scaunul papal. Fireşte, acest lucru însemna și schimbarea atitudinii lui 
faţă de „Cele trei Capitole”. Această schimbare a uimit episcopatul occi- 
dental şi pe regele franc Hildebert. Pelagiu i-a răspuns regelui că moar- 
tea împărătesei Teodora a pus capăt diferendelor religioase în Răsărit, 

iar împăratul Justinian 1 este un mare apărător al Ortodoxiei, căutând si 
curețe Biserica de ereticii care tulbură unitatea ei. Prin aceasta nu a provo- 
cat nicio atingere învățăturii Papei Leon I şi Sinodului al IV-lea Ecumenic, 

În legătură cu „Cele trei Capitole”, Papa Pelagiu, informându-se ri- 
guros, a ajuns la concluzia că trebuie să le condamne şi regreta că nu a fă- 
cut-o de la început. El nu putea să nu se alăture sinoadelor din Illyricum 
și Africa și celor aproape 4.000 de episcopi care au primit hotărârile 
Sinodului al V-lea Ecumenic. Deși nu tot episcopatul apusean a aderat 
la condamnarea „Celor trei Capitole”, toleranța arătată de împărat, spre 
sfârșitul vieţii sale, a dus în final la recunoașterea generală a sinodului. 
Opoziția episcopilor din Africa, Galia, Italia și Dalmația nu era îndrep- 
tată împotriva sinodului, ci mai mult împotriva inconsecvenţei Papei 
Vigiliu. Aşa s-a ajuns ca episcopii din Veneţia şi Istria să-și aleagă un 
patriarh propriu, în persoana arhiepiscopului de Aquileea, care şi-a sta- 
bilit reședința la Grado, ceea ce a dus la apariţia schismei istro-venețiene, 


care a durat până în anul 607. 

VI.9. Apariţia islamului și relaţia lui cu creștinismul” 
VI.9.1. Scurt istoric al arabilor 


Islamul sau mahomedanismul, alături de creştinism şi iudaism, 
este una dintre cele trei religii monoteiste ale lumii, mărturisită astăzi 
de aproximativ un miliard de adepţi. Leagănul apariţiei acestei noi re- 
ligii, în secolul al VII-lea, l-a constituit Peninsula Arabiei, locuită atât 
de triburi sedentare, cât şi de beduinii nomazi. Arabii de etnie semitică 
sunt un grup de popoare care au apărut în Peninsula Arabiei şi s-au 
răspândit apoi în nordul Africii, iar mai apoi în diaspora. Arabii sunt 
menționați și în Vechiul Testament, anume în cartea lui Ieremia, unde 
se vorbește despre regii Arabiei şi regii „popoarelor amestecate, care 
locuiesc în pustiu” (Ieremia 25, 24). De altfel, cea mai răspândită ipote- 
ză privind denumirea de arabi (Arăb) este că acest termen desemnează 
un amestec de popoare, care trăiau în pustie şi erau grupați în triburi. 
Expansiunea triburilor arabe a început mai ales în prima jumătate a 
secolului al VII-lea, după înfrângerea Imperiului perşilor de către bi- 
zantinii conduşi de împăratul Heraclie. 


"Capitol elaborat de Pr. prof. dr. Nicolae Chifăr şi Pr. prof. dr. Viorel Ioniţă. 

celor două mari puteri dominante în zonă, Imperiul Romano-bizantin 
şi Regatul Persan. În timp ce arabii conduşi de şeicii din dinastia 
Lachmidă, cu centru la al-Hira, care adoptaseră în parte nestorianis- 
mul, erau toleraţi şi folosiţi ca asociați de persani împotriva bizantinilor, 
arabii conduşi de şeicii din dinastia Ghassanidă, cu centru la Rusafa, la 
est de Hom, care se identificau ca necalcedonieni-monofiziţi, asigurau 
graniţele orientale ale Imperiului Bizantin împotriva perșilor. Deşi con- 
fesional cele două grupări erau complet diferite şi se condamnau reci- 
proc, arabii nestorieni accentuau mai mult chemarea lor misionară care 
corespundea cu tendinţa de extindere spre centrul Asiei, în timp ce ara- 
bii monofiziți se considerau păstrătorii mult mai fideli ai Ortodoxiei de- 
cât Biserica imperială calcedoniană. Ambele grupări creştine însă vizau 
convertirea confraţilor lor păgâni şi militau pentru aceasta. În sprijinul 
acțiunilor lor veneau şi mănăstirile din ţinuturile arabe care promovau 
mai mult dimensiunea ascetico-mistică şi culturală a arabilor şi care nu 
diferea mult de viața aspră şi grea a beduinilor, decât prin speculaţiile 
dogmatico-teologice. 

Mulţi arabi au intrat în obștile monahale ale marilor lavre din 
Palestina, avându-i ca îndrumători spirituali pe Sfinţii Eutimie și Sava. 
Tot acum este cunoscut un episcop arab, aşa-numit „al celor din corturi, 
care nu avea o reşedinţă stabilă, ci făcea misiune la triburile de beduini, 
parcurgând din sud spre oazele din nordul Arabiei drumul caravanelor 
spre Mecca şi Medina. Aceste specificităţi ale zonei erau cunoscute ara- 
bilor păgâni, care parcurgeau aceste drumuri comerciale spre Siria, Egipt 
şi Palestina, iar conflictul militar care a antrenat pe bizantini și perși 
în a doua jumătate a secolului al VI-lea şi prima jumătatea a secolului 
al VII-lea au influențat decisiv apariția islamului, al cărui fondator este cel 
care va fi numit de către adepţii săi „profetul Mahomed” (570/571-632). 


VI.9.2. Viaţa și activitatea lui Mahomed 
Despre originea şi viața pe care Mahomed a dus-o până când a crezut 


că este „alesul lui Dumnezeu” sau „marele profet” nu se cunosc multe 
lucruri. Personalitatea lui nu este conturată de ceea ce a făcut cât a trăit, 

La început, arabii, care se trăgeau din sui aam prin Ismael, Erau 
monoteişti, dar cu timpul, au ajuns politeişti, crezână că natura Cate 
îi înconjura constituia puterea supremă care dirijează destinele omu. 
lui, numind divinitatea demon și asociind-o sufletului uman, însă mult 
mai puternică şi chiar mai periculoasă. De aceea, ei căutau să staţ;. 
lească anumite locuri ale prezenţei supranaturalului unde să-] Venere. 
ze şi să-i aducă jertfe pentru a-i câştiga bunăvoința. Numai după ce și 
cunoşteau numele şi locul de sălășluire, ei puteau intra în relaţie cu ej 
Cu timpul, Panteonul zeităților arabe s-a extins foarte mult, unii zei i. 
ind împrumutaţi de la popoarele vecine. Zeităţile principale ca Dushara, 
Ares, Allat sau Bel, comune tuturor triburilor arabe, erau asociate mari. 
lor zeități greco-romane, cum ar fi Zeus şi Mithra. 

Pe lângă acestea, fiecare trib avea zeii proprii ierarhizați fie la nive| 
personal, fie familial. În general, zeul familial era o divinitate femini- 
nă, în timp ce divinitatea tutelară a satului sau a tribului era mascu- 
lină. Când tribul părăsea așezarea respectivă, cei care le luau locul 
trebuiau să venereze şi zeitățile rămase fără adoratori, iar cei care plecau 
reveneau periodic în pelerinaj, pentru a nu da uitării pe foştii lor zei. 
Această mare diversitate de zeități făcea ca triburile arabe să fie extrem 
de divizate, rivalizând între ele până la adevărate acte de răzbunare şi 
de ucideri sângeroase. Ceva mai statornice erau comunităţile urbane în 
jurul cărora se practica la nivel larg agricultura şi creşterea animalelor, 
facilitându-se astfel și dezvoltarea unui comerț prosper, mai ales acolo 
unde tămâia, smirna și alte mirodenii erau depozitate şi apoi dirijate 
spre ţinuturile mediteraneene. Unul dintre aceste centre comerciale si- 
tuat pe așa-numitul „drum al tămâiei” era Mecca. Prosperitatea lui era 
focalizată nu numai asupra populaţiei stabile din oraş, ci atingea și 0 
serie de beduini, care dezvoltaseră o activitate semi-antreprenorială în 
împrejurimile suburbane. 

Desigur aceste activităţi comerciale facilitau şi interferenţe culturale 
şi religioase, arabii ajungând să cunoască atât iudaismul, prin interme- 
diul evreilor emigraţi în aceste ţinuturi, după cele două mari confruntăr 
cu autoritatea romană din anii 70 şi 135, dar şi creştinismul, prin m 
siunea desfăşurată de Biserica antiohiană şi de cea etiopiană. Conform 

» diţiei» Yemenul a os Stie ii la creştinism de către episcopul Teofil, 
ia timpul împăratului i (337-350), Prin urmare, cele două religii 
monoteiste — iudaismul ŞI CI eştinismul — au influențat categoric înclinația 
arabilor politeişti spre un monoteism arabizant, însă credinţa într-un zeu 
suprem numit Allah era tot mai mult neglijată. "Totuşi, s-au păstrat unele 
vestigii» în general pietre Sai ie dimensiuni, care atestă existenţa unor 
centre de manifestare religioasă deosebită, în special pelerinaje, care 
mențineau conştiinţa apartenenţei triburilor arabe la un strămoș comun. 

Astfel, celebra Kaaba din Mecca, un meteorit de formă cubică, ne- 
tezit în timp de sărutările buzelor numeroşilor pelerini, constituie o 
„semenea mărturie. Conform tradiţiei islamice, „Piatra neagră” a fost 
primită de Ismael, fiul lui Avraam și al roabei sale, Agar, ca dar de la în- 
gerul Gavriil. Piatra a devenit obiect de adorare şi acest lucru atestă că- 
derea arabilor în idolatrie. Pe de altă parte, arabii credeau că Dumnezeul 
suprem, care a creat cerul, pământul şi pe om, are asociate nişte zeități 
cu putere autonomă. Prin urmare, fiecare trib credea într-un zeu-aso- 
ciat, reprezentat de o statuie din argilă sau sculptată în lemn sau pia- 
tră. Ei trebuiau să depună, la sanctuarul comun de la Mecca, o copie a 
divinității lor, cronicile arabe vorbind despre postarea a cca 365 de idoli 
în jurul Kaabei. 

Pelerinajele anuale la aceste locuri erau specifice arabilor încă din 
perioada preislamică. Pelerinajul la Mecca era cel mai cunoscut și par- 
ticipau la el arabii din toate ţinuturile Peninsulei Arabiei. Acest lucru 
impunea încetarea ostilităților de orice fel, pe o perioadă de patru luni, 
0 reconciliere generală, pentru a se înfățișa la Mecca într-o atmosfe- 
ră de asceză şi rugăciune. De asemenea, pelerinajul la Mecca asigura 
şi menţinerea legăturilor dintre triburile nomade ale imensului deșert, 
iar marele târg care se organiza la sfârşit facilita circulaţia mărfurilor 
dintr-o parte în alta. Pelerinajul presupunea şi o componentă culturală, 
tribul Coreişitilor organizând un fel de concurs de creaţie şi interpretare 
poetică. Cu toate acestea, triburile arabe rămâneau destul de dispersate 
Ș rivalitățile dintre ele afectau grav unitatea lor etnică. 

Trebuie menţionat şi faptul că divizarea triburilor a sa Pi 
Yocată şi menținută de interesele politice, economice şi religioase ale 

ci de faptul că a dat arabilor o nouă religie, care a dus la întărirea unităţii 
lor și de evoluția politică şi culturală ulterioară a arabilor. Astfel, statul 
naţional condus de el ca stăpânitor şi locţiitor monarhic al lui Allah, a 
fost transformat într-o mare putere mondială, care a cunoscut în istorie 
două momente de apogeu: califatul arab şi Imperiul Otoman. 

Mahomed s-a născut la Mecca în anul 570, în clanul Haşemiţilor, 

o ramură mai puţin importantă a tribului Coreișiţilor care deținea 
supremaţia în oraș. Tatăl său, Abdalah, a murit cu două luni înainte de 
a se naște copilul, iar mama sa, Amina, a găsit sprijin la socrul ei, Abd- 
al-Maţalib. În curând însă, dorind să viziteze rudele din Yatrib, Amina 
a contractat o febră care i-a curmat viaţa. Mahomed a rămas astfel doar 
cu sprijinul şi îngrijirea bunicului său. După doi ani însă, bunicul său 
a murit, Mahomed fiind luat sub protecția bătrânului Abu Talib, un 
prieten apropiat al tatălui său. Pentru că acest bătrân era un om sărac, 
Mahomed a fost nevoit să-şi asigure existența vânzând fructe la intrarea 
în oraş sau păzind turmele de oi şi capre ale meccanilor mai înstăriți, 
ocupaţie prestată numai de sclavi sau de oamenii foarte săraci. 

La Mecca, un mare centru comercial, Mahomed a deprins cu timpul 
și tainele comerțului, aşa cum o dovedesc mulți termeni de specialitate 
pe care i-a folosit mai târziu în limbajul Coranului. În acest context, el a 
primit şi supra-numele de al-Amin („cel leal, „cel integru”), indiciu că 
s-a remarcat în rândul conaţionalilor ca un om corect, ca un negustor 
cinstit. În plus, el a fost prețuit de meccani şi pentru faptul că tribul său, 
clanul Haşemiţilor, îndeplinea funcţia sacerdotală pentru toți arabii. Ei 
dețineau cheia Kaabei şi se ocupau de pelerinii veniți din toată Arabia. 
Locuind într-un oraş comercial tranzitat de caravanele care veneau din 
sudul Arabiei și se îndreptau fie spre nord-vest, spre Egipt, Palestina şi 
Siria, fie spre est, spre Golful Persic, Mahomed a avut ocazia să cunoască 
oameni şi idei şi să afle multe lucruri interesante, mai ales din ținutul 
Yemenului, unde predominau comunitățile evreiești şi creştine. A avut 
o legătură deosebită cu orașul Nagran, iar atunci când a ajuns stăpânitor 
peste aceste ținuturi, a protejat pe creştini, dat fiind faptul că regele iu- 
deu al Yemenului dispusese mai înainte masacrarea acestora, deplânsă 
chiar în Coran. 

Educatia lui Mahomed a fost foarte precară, nepresupunâng; 
scrisului și cititului. El a fost un autodidact, curiozitatea mg tiva Ușire, 
acumuleze cunoștințe de la cei cu care intra în contact în Aictuena ii Să 
întovărăşind rudele sau peunii negustori în Siria și Yemen. Cu iza e sa | 
observase superioritatea religiilor monoteiste, iudaismul şi cr sati 
de nuanță monofizită, faţă de păgânismul arabilor. Experienţa ia i 
până la 25 de ani l-a făcut remarcat de Khadija, o văduvă bogată Ulată 
organiza caravanele comerciale spre Egipt și Siria. Deși era ari . N 
stă cu 15 ani decât el, Khadija s-a simţit în curând atrasă de fruntuseţa, 
tânărului arab, care ducea însă, asemenea confraţilor săi Păgâni, o tie 
morală viciată. În ciuda refuzului tatălui și al rudeniilor ei, care nu %; 
teau accepta trecerea avuţiei Khadijei în seama unui tânăr sărac şi de 
neam modest, ea s-a căsătorit cu Mahomed, într-o legătură a iubirii re- 
ciproce. Căsătoria cu Khadija i-a oferit lui Mahomed sprijin spiritual, ej 
împărtășindu-i unicei sale soții grijile şi aspiraţiile sale. După moartea 
Khadijei, Mahomed a eliberat toate sclavele şi concubinele sale Și S-a re- 

căsătorit cu Aișa. EI a avut trei băieți şi patru fete, dar cum băieții au 
murit de timpuriu, Mahomed nu a avut moştenitori pe linie bărbătească. 
La treizeci de ani, motivat probabil şi de constatările pe care le făcea 
asupra religiozității arabilor cu ocazia pelerinajului la Mecca, Mahomed 
a început să mediteze asupra existenței lui Dumnezeu şi a raportării 
omului la El. Fiind dominat de acest gând, el a simţit nevoia să se retra- 
gă într-un loc pustiu și astfel, în noaptea de 23 spre 24 a lunii Ramadan, 
s-a adăpostit în peștera Hira, la nord de Mecca. După mai multe zile și 
nopți de post și rugăciune, frământat de gânduri, a ajuns la convinge- 
rea că el este chemat să întoarcă poporul său la credinţa într-un singur 
Dumnezeu. Cuprins de spaimă, s-a întors la Khadija care împreună cu 
unchiul ei, Waraga, un mare înțelept și monoteist convins, a aflat despre 
revelația avută şi l-a încurajat să privească aceasta ca pe un mesaj divin. 
Revelaţiile s-au succedat și Mahomed s-a hotărât să predice public ul- 
timul mesaj primit: „Nu este alt Dumnezeu afară de Allah şi Mahomed 
este singurul lui profet” % 
Acest mesaj i-a tulburat pe cei mai mulţi dintre locuitorii Meccăi, 
mai ales pe cei din tribul Coreișiţilor, care erau preocupaţi mai mult de 

câștigul personal şi mai puţin de aspectul religios al vieții lor. Predica lui 
Mahomed cerea distrugerea idolilor, egalitatea dintre oameni, schimba- 
rea statutului femeii, care trebuia să se bucure de respect, promovarea 
calităţilor morale şi a dreptăţii sociale. Mesajul său a avut un mare ecou 
printre oamenii săraci, printre tineri şi femei, aşa încât aristocrația mec- 
cană, îmbogăţită de pe urma comerțului și beduinii războinici, dedaţi la 
jaf şi crime, doreau chiar să-l omoare, dar se temeau de clanul hașemit 
căci, conform convenției tribale arabe, atacarea unui membru al clanului 
insemna lezarea întregului clan. Adepții lui Mahomed, indiferent cărei 
categorii aparțineau, erau însă batjocoriţi, asupriți şi chiar persecutați. 
În aceste condiţii, Mahomed s-a gândit să plece din Mecca şi să predice 
în alte locuri. 

Rămânerea lui în cetatea Mecca prezenta un mare pericol, căci 
coreişiții, mai ales după moartea lui Abu Talib, au cerut hașemiţilor pre- 
darea lui, iar refuzul a fost sancționat cu un embargou total. În plus, 
Mahomed pierduse şi sprijinul moral al Khadijei, care murise. Aflând de 
complotul pus la cale de adversari, de a fi înjunghiat concomitent de do- 
uăzeci de tineri, reprezentând toate clanurile din Mecca, fără haşemiţi, 
Mahomed a fugit în noaptea de 16 iulie 622, însoțit de prietenul său Abu 
Bakr, la Yatrib, o cetate situată la nord de Mecca, unde a fost primit cu 
elogii atât ca un îndrumător spiritual, cât şi ca un lider politic. Această 
emigrare (hegira) de la Mecca la Yatrib (Medina/Medinat-al-nabi = 
orașul profetului) constituie al doilea moment important din istoria is- 
lamului, califul Omar stabilind în anul 637 acest eveniment ca început 
al erei arabe sau al calendarului arab. 

Primul lucru pe care l-a făcut Mahomed a fost să încheie un pact de 
pace cu comunitățile nemusulmane pentru a asigura protecția cetății. 
El și-a asumat atât chemarea de profet, adică puterea religioasă, cât și 
puterea civilă şi militară, după caz şi pe cea judecătorească. În virtutea 
acestor responsabilităţi, el a trimis predicatori la toate triburile şi în toa- 
te cetăţile din împrejurimi. Coreişiţii, temându-se că Mahomed le va 
bloca drumul caravanelor, periclitându-le comerţul şi va interzice cul- 
tul asociaţionismului (zeitățile asociate zeului suprem) al cărui centru 
era Mecca, au organizat o armată puternică împotriva musulmanilor 

concentrați în Medina. Datorită înțelepciunii profetului, susținătorii 
lui Mahomed au ieşit mereu învingători, iar după un război de opt 
ani, acesta a intrat victorios în Mecca, fără vărsare de sânge, decretând 
armistițiu general cu toți vechii duşmani. Acest lucru i-a făcut pe arabii 
din toată peninsula să trimită delegați la Mecca şi să-l felicite pe învin.- 
gător. Mahomed fiind cel mai important om politic şi religios al lor, iar 
credința promovată de el devenind credința arabilor, chiar și o delegaţie 
creștină din Najran, regatul Yemenului, a venit să trateze coabitarea 
pașnică bazată pe toleranță, față de care profetul s-a arătat foarte des- 
chis, permițând oficierea unei slujbe creştine în moscheea lui. 

După un pelerinaj solemn la Mecca, însoțit de toți membrii familiei 
sale, Mahomed s-a întors la Medina, unde se simțea mai în siguranță. 
A murit la scurt timp, în brațele Aişei, a doua sa soție, la 8 iulie 632, 
rostind cuvintele: „lartă-mă, Dumnezeule, ai milă de mine şi ia-mă în 
cel mai înalt cer, spre tine, prietenul/tovarăşul meu cel mai mare”. A fost 
înmormântat, fără fast, chiar în camera din casa Aișei, unde murise, 
iar pentru că acea casă era în vecinătatea moscheii din Medina, odată 
cu extinderea lăcașului de cult, mormântul lui Mahomed a fost încor- 
porat în acest edificiu. Cum Mahomed nu a desemnat un succesor al 
său, continuarea mărturisirii islamului revenea comunității, în măsura 
în care aceasta respecta Coranul. Conducerea comunității islamice a fost 
preluată pentru scurt timp de bătrânul Abu Bakr, tatăl Aișei, ceea ce a 
însemnat întemeierea statului califal (calif = succesor al trimisului lui 
Allah, deci conducătorul rugăciunii, dar și al poporului arab). 


VI.9.3. Mesajul religios al islamului 


Islamismul (pace și supunere față de Allah), ca mesaj religios, are 
un aspect doctrinar şi unul practic (credinţa şi legea). Oamenii sunt 
chemaţi mai întâi să creadă și apoi să-și antreneze trupul şi voința în 
armonie cu aceste convingeri, cu cele crezute. Credința lipsită de un 
comportament adecvat este o absurditate, iar comportamentul lipsit de 
o credință luminată în prealabil sau însoțit de o încredere oarbă duce la 
o îndoctrinare sumbră. De aceea, Coranul nu este izvorul sentimentului 

religios. Musulmanul sau muslimul (= devotat lui Dumnezeu) trebuie 
să creadă mai întâi în originea divină a Coranului, să-l accepte ca fiind 
cuvântul lui Dumnezeu descoperit oamenilor. Prin urmare, omul trebu- 
je să adere mai întâi la islam, la această convingere, ca apoi Coranul să-i 
insuflețească şi învioreze sentimentul religios, să vegheze asupra păstră- 
rii cu exactitate a diverselor învățături de credinţă. 

Coranul este cartea fundamentală a musulmanilor, care reprezintă 
revelaţia lui Allah făcută lui Mahomed. Consemnarea în scris a acestei 
revelații nu este opera profetului, care se pare că nu știa să scrie, nici să 
citească, ci a prietenului şi secretarului său, Zaid. Mahomed a transmis 
mesajul primit, în formule scurte, în mod fragmentar, mai întâi soției 
sale Khadija, apoi apropiaților şi numai după ce a început să fie ascultat, 
numărul celor care au putut să audă aceste mesaje a crescut. Tradiţia 
arabă presupunea memorarea şi transmiterea orală a acestor mesaje și 
in general a povestirilor. De aceea, Zaid a apelat la un comitet de re- 
dactare, cerând celor care deţineau un fragment al revelației să-l predea 
acestui comitet. Printre cei somaţi a fost şi fiica lui Omar, al doilea calif, 
care deţinea o culegere parţială de texte primită de la tatăl ei. Nu a lipsit 
nici opoziția extremismului pios: „Cum veţi face voi ceea ce n-a făcut 
Profetul?” 

Pe baza acestei munci istovitoare, s-a redactat, în cele din urmă, va- 
rianta finală a Coranului, considerată cea mai autentică, variantă care 
conține 114 capitole (sure) şi 6219 versete. Ea este rezultatul confrun- 
tării pe care a făcut-o califul Othman între ediţia de la Mecca şi cea de 
la Medina, după care a dispus arderea celorlalte ediţii, pentru a exista 
o formă unitară a Coranului. Astfel, datorită Coranului, limba arabă a 
devenit limba comună de exprimare în scris a tuturor musulmanilor. 

De aceea, Coranul nu constituie doar baza religiei statului islamic, ci şi a 
intregii culturi arabo-islamice. Pe lângă Coran, islamul mai păstrează o 
colecție de istorisiri, Hadith, alcătuită din diferite tradiții orale, numită 
sunna. Cei care acceptă aceste tradiții se numesc suniţi și reprezintă 90% 
din populaţia musulmană, în comparaţie cu șiiţii, o minoritate de 10%, 
care nu respectă această tradiție şi care trăiesc în Persia şi în regiunile 
invecinate. 

Mahomedanismul este o religie eclectică şi sincretisrx 
elemente din iudaism, creștinism, parsism, din viile ee COnţins 
și chiar din filosofia greacă. Cu toate aceste influențe exte vadiți ara 
rea modernă a ajuns la concluzia că islamul poartă iti: a Cerce, 
personalității lui Mahomed și a trăsăturilor proprii culturi ar d Specif 
Influențele străine, care trebuie recunoscute şi evaluate Fani ântie 
alterat acest caracter specific, care și-a găsit expresia într-un e eg a 
fundabil care constituie adevărata originalitate a islamului, “ Ano 
fundamental al mahomedanismului este monoteismul, credinta clu 
singur Dumnezeu, numit Allah, concretizat în formula: „Nu ia i 
Dumnezeu afară de Allah şi Mahomed este profetul său” Toţi rau d 
trebuie să se supună lui Allah, care are putere nelimitată, este E pe 
puternic, înțelept, milostiv, dar și crud şi violent. Allah stabileşte de 
tinul omului, care, orice ar face, nu poate să schimbe hotărârile lui. De 
aceea, a doua caracteristică a mahomedanismului este fatalismul, 


VI.9.4. Relația islamului cu creștinismul 


Învățătura despre Trinitate este abordată de Coran, însă Mântuitorul 
lisus Hristos nu contează pentru musulmani mai mult decât un profet 
mai mic decât Mahomed. Pentru că, în concepţia lor, Dumnezeu nu 
poate avea fii, lisus nu este decât fiul Mariei şi deci Maica Domnului nu 
este decât mama lui lisus. Cât priveşte pe Sfântul Duh, El este asociat 
unui înger şi identificat cu arhanghelul Gavriil. 

Musulmanii mai recunosc existența îngerilor, a profeților, a diferite- 
lor puteri spirituale, cred în viaţa viitoare și în existența raiului şi a jadu- 
lui. Printre bucuriile raiului se înscriu şi unele plăceri senzuale, în timp 
ce iadul presupune numai chinuri groaznice. Totuşi, teologii musulmani 
descriu viața paradisiacă şi din perspectivă eshatologică, cei ajunși acolo 
bucurându-se de contemplarea lui Dumnezeu — Allah. Coranul e 
un musulman putând avea patru soţii legitime și mai PD 

lupte pentru 
lman se 


poligamia, 
rofetul 


te concubine, în vederea nașterii de mulți copii, care să 
răspândirea islamului. Printre obligațiile impuse oricărui eu 
înscrie credința în Allah ca singurul Dumnezeu şi în Mahomed P 

său; rugăciunea rituală de 5 ori pe zi; practicarea milosteniei; postul de 
olună (Ramadan); pelerinajul la Mecca cel puţin o dată în viață; răspân- 
direa islamului la necredincioşi, chiar şi cu forța („războiul sfânt”). 

După moartea lui Abu Bakr, între anii 632-661 s-au succedat la con- 
ducerea musulmanilor patru califi, numiţi ortodocşi, care proveneau 
dintre rudele şi prietenii apropiaţi ai profetului. În timp ce Mahomed 
predica arabilor devotamentul liber consimţit faţă de Allah, califul Omar 
(632-644) cerea convertirea la islam cu forța, „războiul sfânt” pentru 
preamărirea lui Allah fiind insuflat fiecărui musulman. Astfel încep răz- 
boaiele de cucerire, urmate de convertirile forţate la islam. 

Primele contacte ale islamului cu creştinismul au presupus o 
toleranţă reciprocă. Când coreişiţii au început să-i persecute pe maho- 
medani, mulţi dintre ei au găsit protecţie în Abisinia, la un rege-preot 
creştin, cunoscut pentru bunătatea şi simţul lui de dreptate. Acesta a re- 
fuzat să-i extrădeze pe musulmani la cererea coreişiților, iar Mahomed, 
în semn de respect pentru protectorul adepților lui, a rostit o rugăciu- 
ne specială în moscheea din Medina, când acesta a murit. Mahomed 
insuși a fost oblăduit şi protejat de un creștin ostatic din Ninive, când a 
fost batjocorit şi atacat cu pietre de tribul Thagit în drum spre Yemen. 
De aceea, când a ajuns la Medina, el a încheiat un pact de coabitare 
şi de toleranţă cu non-musulmanii, deci şi cu creștinii, şi a primit cu 
bunăvoință delegaţia clerului creştin, căreia i-a oferit propria moschee 
pentru slujbă. 

Cu timpul însă relaţiile s-au deteriorat, iar războiul sfânt, promo- 
vat de califii care i-au succedat la conducerea musulmanilor, a însemnat 
cuceriri şi intoleranţă până la islamizări forțate. Când împăratul bizan- 
tin Heraclie (610-641) a oprit plata tributului pentru arabii care apărau 
granița orientală a Imperiului, cei nemulțumiți au făcut corp comun 
cu soldaţii califului Omar şi au pornit război împotriva imperialilor. 
Înfrângerea totală a armatei bizantine la larmuk, în anul 635, a însem- 
nat cucerirea Damascului (636), a Antiohiei și Ierusalimului (638) şi a 
Alexandriei (642), urmate de întreg Egiptul până în anul 643. În virtutea 
toleranței manifestată la început de musulmani, creştinii copţi din Egipt 
i-au primit pe noii stăpânitori ca pe niște eliberatori de sub dominația 

bizantină, care era intolerantă cu necalcedonienii organizați ca Biserică 
națională locală în Egipt, Siria şi Palestina. Cu timpul însă creştinii de 
sub stăpânirea arabă s-au confruntat cu intoleranța și fanatismul islamic 
fiind persecutați cu cruzime. 

Concomitent cu războaiele purtate cu bizantinii, campaniile arabi- 
lor vizau şi cucerirea teritoriilor din estul Siriei. Astfel, încă din anul 
633 ei au cucerit Irakul, iar în 641 stăpâneau şi Mesopotamia. Cel mai 
mare rival al lor în est era Regatul Persan. În anul 637 arabii au ocupat 
capitala Ctesiphon, iar victoria asupra armatei persane de la Nehawand 
(Ekbatana), din anul 641, a însemnat destrămarea acestui stat secular, 
ale cărui teritorii au intrat definitiv în stăpânirea arabă în anul 650. În 
anul 640 au urmat incursiunile în Armenia, cucerită integral în anul 
653, iar începând cu anul 647 arabii au pătruns şi în părţile Capadociei. 
Cucerirea acestor teritorii a adus, pe de o parte, mari pierderi teritori- 
ale Imperiului Bizantin, care nu mai putea cuprinde ca în secolele pre- 
cedente creștinătatea ecumenică, iar pe de altă parte individualizarea 
categorică a creştinilor din Orient în Biserici naţionale, definite fie de 
orientarea lor nestoriană, fie de cea necalcedoniană-monofizită, ceea ce 
a slăbit rezistenţa lor în faţa islamului. Toleranţa de care s-au bucurat 
creştinii la început din partea cuceritorilor arabi, pe baza principiului 
libertăţii religioase aplicat de ei, a motivat şi mai mult acest proces, dat 
fiind faptul că până atunci se confruntau cu intoleranţa manifestată de 
politica imperială procalcedoniană a Bizanțului. 

De asemenea, expansiunea arabă în teritoriile bizantine a dus la cu- 
cerirea marilor metropole ale Orientului: Antiohia, Alexandria, Edessa 
și a cetăţii sfinte Ierusalim, patriarhii ortodocşi de acolo devenind tot 
mai dependenți de omologul lor din Constantinopol, care se bucura 
în continuare de protecţia şi binefacerile Curţii imperiale bizantine. 
Ocuparea bazinului fluviilor Amu-Daria şi Syr-Daria între anii 705-715 
și al fluviului Indus, între anii 710-713, a deschis drumul arabilor spre 
India, China și chiar insulele Malaieziei. 

După asasinarea califului Omar în anul 644, de către un sclav per- 
san, în locul lui Ali, ginerele lui Mahomed căsătorit cu Fatima, întemeie- 
torul clanului Fatimizilor (care a stăpânit Egiptul şi nordul Africii până 

in Spania), a fost preferat Othman, un alt ginere al profetului, descen- 
dent al clanului haşemit şi membru al familiei aristocrate Banu Umayya. 
Nemulţumiţi de modul în care conducerea din Medina împărțea prada 
de război, soldaţii arabi din Egipt s-au răsculat şi și-au ales conducător 
pe Ali, considerat singurul descendent de drept al profetului. Aceasta 
a însemnat însă şi începutul luptelor interne dintre arabii musulmani, 
Othman fiind ucis în palatul său, în anul 656, iar urmașul său, Muawiyya 
(Moavia), confruntându-se cu Ali la Kufa în Irak şi apoi cu fiul acestuia, 
Huseyn, la Karbala, tot în Irak. leşind învingător, Moavia a dispus ma- 
sacrarea în întregime a familiei lui Huseyn, în anul 680. 

Întemeietor al dinastiei Omeiazilor (de la Omeyya, un şef al tribului 
Coreişiţilor înaintea lui Mahomed), care a condus statul islamic între 
anii 660-750, Moavia a înlocuit principiul alegerii califilor după înrudi- 
rea cu Mahomed cu cel al meritelor politice şi religioase. Orientându-se 
spre est, califii omeiazi au părăsit Medina şi s-au stabilit la Damasc, 
domnind ca adevăraţi suverani şi înlocuind simplitatea de la Medina 
cu ceremonialul fastuos al regilor perşi şi al împăraţilor bizantini. De 
asemenea, aceştia au introdus limba arabă în administraţie, incluzând 
în acest program şi Egiptul supus islamizării. Haşemiţii, descendenți 
direcţi ai profetului, s-au concentrat sub domnia lui Ali în Egipt, orien- 
tându-se spre vest, ţintind Europa. 

Un nou val de revolte şi tensiuni interne a dus la înlăturarea omeia- 
zilor de la conducerea statului, puterea fiind preluată începând cu anul 
750 de dinastia Abasizilor, recunoscută de toți arabii. Califul Musawiah 
a mutat capitala de la Damasc la Bagdad, în anul 762, Mecca rămânând 
doar centrul religios al musulmanilor, care dețineau în secolele VII- 
XI ţinuturile din Iran şi valea fluviului Indus până la munţii Pirinei în 
Spania. Orientarea arabilor spre vest a însemnat un permanent pericol 
atât pentru Imperiul Bizantin, cât şi pentru Europa apuseană. Astfel în 
anul 673 a fost asediat pentru prima dată Constantinopolul. Abia după 
cinci ani de atacuri repetate oraşul a fost salvat de împăratul Constantin 
al IV-lea Pogonatul (668-685), care, cu ajutorul focului grecesc, a reușit 
să distrugă flota arabă, obligând astfel şi trupele de uscat să se retragă. 
Pacea încheiată cu arabii nu a durat mult, căci aceştia, profitând de criza 


493 


SITUAŢIA BISERICII ÎN PERIOADA SINOADELOR ECUMENICE 


internă din timpul împăratului Justinian al II-lea (685-695), care a slăbi 
rezistența imperiului, au atacat din nou Constantinopolul în anul 718, 
Salvarea a venit din partea împăratului Leon al III-lea Isaurul (717-741), 
iar victoriile obținute de bizantini sub dinastia isaurienilor i-au ținut pe 
arabi departe de capitala imperială. 

Arabii însă nu s-au resemnat şi au plănuit cucerirea Europei 
Occidentale prin nordul Africii. Încă de la cucerirea Egiptului dețineau 
o puternică flotă, cu ajutorul căreia au ocupat în anul 649 insula Cipru. 
Au urmat apoi insulele Corsica (713) și Sardinia (720). După un secol au 
reuşit să cucerească sudul Italiei cu Calabria (826) şi insula Sicilia (827), 
pe care le-au stăpânit până în secolul al XI-lea când au fost alungaţi de 
normanzi. 

Pe de altă parte, arabii au înregistrat victorii în nordul Africii stă- 
pânită de vandali și redobândită de bizantini în timpul împăratului 
Justinian I, cucerind între anii 647-710 actualul teritoriu deţinut astăzi 
de Libia, Tunisia, Algeria şi Maroc. Succesul arabilor a fost determinat 
de faptul că revolta exarhului Gregorios împotriva Bizanțului (învins 
în cele din urmă la Sufetula în Bizacena şi omorât în anul 647) a fost 
înăbușită cu ajutorul lor. Bizantinii lăsând zona neprotejată, au facilitat 
arabilor un nou atac. Aceștia au stabilit centrul lor militar la Kairuan, de 
unde au acționat şi au cucerit nordul Africii. Deţinând încă din anul 697 
Cartagina şi cucerind în anul 719 cetatea Ceuta (Septum), ei au ajuns în 
fața Spaniei, de care îi despărțea doar strâmtoarea Gibraltar. Deși Spania 
devenise sub vizigoți un puternic regat (care odată cu regele Recared 
renunțase la semiarianism în anul 586 în favoarea credinței ortodoxe 
niceene, iar Biserica ei fusese ridicată la rang de Biserică de stat), nu a 
putut face față incursiunilor arabe sub generalul Tarik, trimis de Mussa, 
guvernatorul arab al Africii, astfel provinciile şi oraşele spaniole au fost 
cucerite rând pe rând de arabi. Până în anii 711-713 întregul regat vizi- 
got a ajuns în mâinile musulmanilor. Pentru a evita distrugerea, Sevilla 
şi Cordoba s-au predat. Populaţia creştină a fost supusă persecuțiilor, 
Biserica a fost deposedată de toate bunurile ei, iar ierarhia lipsită de au- 
toritate. Cu toate acestea, creștinii spanioli şi-au păstrat cu înverșunare 
credința, limba şi tradițiile. 

Văzând că nu pot cuceri Constantinopolul dinspre Asia, arabii au 
incercat să ocupe Europa de sud pentru a asedia capitala bizantină din- 
spre vest. Astfel, ei au atacat Franţa, reușind să stăpânească partea de 
sud între anii 720-732. Victoria regelui franc Carol Martel (715-741) la 
Poitiers, în anul 732, a spulberat acest proiect şi a pus capăt înaintării 
arabilor în alte ţări europene. 

Luptele interne care au dus la înlăturarea abasizilor de la putere 
au slăbit unitatea arabilor și astfel s-au format califate independente la 
Cordoba în Spania (929), la Cairo în Egipt (973), în Siria şi în Africa 
de Nord. Începând cu anul 1073, turcii selgiucizi, veniți din Asia şi 
imbrățişând mahomedanismul, au cucerit califatul de Bagdad. A urmat 
apoi Armenia și în mare parte Asia Mică, deposedând Imperiul Bizantin 
de bogatele provincii și de resursele militare ale acestor ținuturi. 

Stăpânirea arabilor musulmani în provinciile orientale ale Imperiului 
Bizantin a fost primită cu încredere și chiar cu entuziasm de creștini, în 
marea lor majoritate nestorieni sau monofiziți. Credința lor le era tolerată, 
iar când s-a impus islamizarea cu forța, li s-a permis să-și păstreze credința 
în schimbul unor impozite şi taxe care se strângeau cu regularitate în fa- 
voarea statului arab. Aşa poate fi înțeleasă expansiunea rapidă a musulma- 
nilor în Siria, Palestina și Egipt, unde creştinii necalcedonieni se simțeau 
persecutați de autoritatea bizantină pentru convingerile lor religioase îm- 
potriva hotărârilor Sinodului al IV-lea Ecumenic de la Calcedon (451). 

Cuceritorii arabi nu erau interesaţi să tulbure mersul firesc al vieţii 
noilor supuşi, în mare parte creștini, ci doar să-și asigure stăpânirea asu- 
pra lor, prin desemnarea de guvernatori islamici și să le câştige loialita- 
tea. La început funcţiile locale erau deținute tot de creştini, asupra cărora 
nu se făceau presiuni pentru convertire la mahomedanism. Într-adevăr, 
în multe situaţii, catedralele marilor orașe au fost transformate în mos- 
chei, iar acolo unde bisericile se deteriorau nu se permitea repararea lor, 
cu atât mai puţin construirea altora noi. De asemenea, cu timpul s-au 
impus creştinilor — şi în general non-musulmanilor - impozite speciale, 
o vestimentație deosebită de a mahomedanilor şi li s-a interzis acce- 
sul la funcţiile publice. Alegerea episcopilor şi a patriarhului depindea 
tot de bunăvoința stăpânitorilor arabi, care prelungeau voit perioada de 


495 


SITUAŢIA BISERICII ÎN PERIOADA SINOADELOR ECUMENICE 


vacantare. Toate acestea depindeau de atitudinea rigoristă sau mai tole- 
rantă a guvernatorilor. Abia sub califul Abd-al-Malik (683-705), situația 
s-a înrăutățit şi aceste măsuri s-au impus cu stricteţe. 

Un caz aparte l-a constituit situația creştinilor din nordul Africii, 
Leagănul creștinismului martiric al primelor secole şi al celui apolo- 
getic-teologic al lui Tertulian, Ciprian, Augustin și alții s-a confruntat 
cu marea controversă donatistă, care i-a slăbit considerabil unitatea și 
rezistența, la care s-a adăugat invazia vandalilor şi decăderea triburi- 
lor creștine ale berberilor. Încercările de reconvertire la creștinism a 
acestor ținuturi, nefiind de durată, nu au înregistrat mari succese, iar 
comunitățile formate erau mici și instabile în comparaţie cu cele din 
Egipt şi Siria. De aceea, islamizarea forţată a berberilor în timpul califu- 
lui Omar al II-lea, începând cu anul 720, a dat roade. Deşi nu a fost con- 
semnată în documente starea creştinilor nord-africani după cucerirea 
arabă, mulți refugiindu-se desigur în Italia şi Galia, totuşi descoperirile 
arheologice atestă existenţa unor comunităţi creștine şi după aceste eve- 
nimente, creştinii cumpărându-şi libertatea cu plata unui impozit şi cu 
abținerea de la propagarea credinței lor. Chiar unii scriitori arabi şi une- 
le scrisori papale din secolul al XI-lea consemnează încă prezenţa unor 
comunități creştine în acel timp în nordul Africii, însă aceste prezenţe 
erau cu totul sporadice. În general, se poate afirma că apariţia şi răspân- 
direa islamului în Orient şi chiar în Europa a însemnat un regres consi- 
derabil al creştinismului în provinciile cucerite şi stăpânite secole de-a 
rândul, până astăzi, de arabi şi turci. 

VI.10. Monotelismul. Sinodul al VI-lea Ecumenic. Sinodul Quinisext” 
VI.10.1. Erezia monotelită 


În prima jumătate a secolului al VII-lea, Imperiul Bizantin se con- 
frunta în continuare, din punct de vedere religios, cu divergențele din- 
tre calcedonieni şi necalcedonieni. Împăratul Justinian I și Sinodul 
al V-lea Ecumenic nu au reuşit să refacă unitatea bisericească, iar ati- 
tudinea persecutoare a împăratului Focas (602-610) față de evrei și ne- 
calcedonieni a adâncit şi mai mult dușmănia dintre cele două grupări 
religioase. De aceea, împăratul Heraclie (610-641) a interzis persecuta- 
rea anticalcedonienilor şi a deschis noi perspective ale dialogului din- 
tre ei şi ortodocşi. 


E TPS 00 ON 
" Capitol elaborat de Pr. prof. dr. Nicolae Chifăr şi Pr. prof. dr. Viorel Ioniţă. 

In timpul expedițiilor împotriva Perșilor, din an;; 
tinii au distrus regatul acestora, au redobândit Sica = „028, i2 
iar Sfânta Cruce a fost adusă de la Ctesifon la miau e Ori Sa 
Biserica Învierii la 31 martie 630. Cu acest prilej, egida. Și Șezată in 
avut întrevederi cu mai mulți ierarhi ai Bisericii iacobite Se Her clie, 
ne, organizată după anul 543, cu centrul la Antiohia. Patria «e Cedonie 
Atanasie ] al Antiohiei (595-631) realizase în anul 616 ga ati lacobj, 
iacobită din Alexandria, condusă de Patriarhul] Anastasie io Biserica 
încât necalcedonienii aveau în Orient o Biserică puternică şi "za 9a 
nizată. La întrevederea de la Mabboug (înainte de anu] 633) - Orga. 
Heraclie a dat Patriarhului iacobit Atanasie I o scrisoare cate cup, s e 
ea 


următoarea mărturisire de credință: 


„Dumnezeu-Cuvântul nepătimitor a suferit cu trupul său pă- 
timitor. Este evident că dumnezeirea rămânând nepătimitoare, noj 
spunem că El are două naturi; aceea a lui Dumnezeu şi aceea a omului 
care sunt unite în lisus Hristos, Dumnezeu-Cuvântul, Fiul Preacurat, 
neamestecat şi nedespărţit, ceea ce înseamnă că ele sunt două naturi 
unite într-o singură lucrare, care este, după cum a învățat Chiril de 
prea fericită pomenire, o fire întrupată a lui Dumnezeu-Cuvântul” 


(Michel le Syrien, Chronique, p. 402). 


Prin urmare, în această scrisoare se mărturiseau două firi, dar o sin- 
gură lucrare. Se pare că formula despre o singură lucrare a fost lansată 
prima dată ca bază a discuţiilor teologice ale împăratului Heraclie cu 
Pavel Oftalmos la Theodosiopolis în Armenia, în anul 627. În procesul 

ni era antrenat Și 


de realizare a unirii dintre ortodocși şi necalcedonie 
0-6141). La scrisoarea adre- 


Patriarhul Serghie al Constantinopolului (61 at 
sată episcopului Teodor de Faran, înainte de anul 622, cu scopul cara 
rii unirii religioase, Patriarhul Serghie a anexat li belul Patriarhului cat 
a] Constantinopolului (536-552) către Papa Vigiliu al Kome! cete ! 
in care se mărturiseşte o singură voinţă și o singură Jucrare în HI ) de 
Aceste documente l-au determinat pe episcopul Cir (Cyru . 

tos există 


i A . Ed ” 9; . . A IS 
Phasis în Egipt să afirme că, după unirea firilor, în Hri 

singură lucrare sau energie şi i-a cerut Patriarhului Serghie deta- 
lii în acest sens. Acesta i-a răspuns că nu există o formulă sinodală 
despre o singură lucrare, dar că unii Sfinţi Părinţi, printre care și Sf. 
Chiril al Alexandriei, vorbesc despre o singură lucrare de viață făcă- 
toare a lui Hristos. Episcopul Cyrus, dându-și acordul asupra formu- 
lei „o singură lucrare în Hristos”, a fost numit de împărat patriarh al 
Alexandriei în anii 630/631, punând în practică politica unionistă a 
Constantinopolului. Patriarhul Cyrus, numit şi prefect al Egiptului, 
reprezenta Biserica melkită minoritară în fața Bisericii necalcedonie- 
ne, majoritară şi ostilă autorităţii de stat de la Constantinopol. La rân- 
dul ei, Biserica necalcedoniană era împărțită în gruparea teodosienilor 
și cea a iulianiştilor. 

Pe baza formulei „o singură lucrare în Hristos”, Patriarhul Cyrus 
a reușit să realizeze unirea unei facțiuni a teodosienilor cu Biserica 
Ortodoxă sau calcedoniană. La 3 iunie 633 se semna la Alexandria un 
decret de unire, care cuprindea 9 anatematisme, cea mai elocventă pen- 
tru formula monoenergistă fiind anatematisma a VII-a: 


„Dacă cineva, folosind expresia Acelaşi Domn s-a arătat în două 
firi, nu cunoaşte că EI este Unul din Sfânta Treime, adică Logosul năs- 
cut din Tatăl mai înainte de veci şi întrupat în zilele mai de pe urmă [...], 
ci susține că EI este Unul şi Altul și nu Unul şi Acelaşi, aşa cum a învățat 
prea înțeleptul Chiril, desăvârşit în dumnezeire şi tot aşa desăvârşit în uma- 
nitate şi arătat prin aceasta ca Unul şi Acelaşi în două firi, şi dacă cineva nu 
mărturiseşte că Unul şi Acelaşi a suferit pe de o parte, pentru că celălalt nu 
putea suferi, adică a suferit omeneşte cu trupul său ca om, iar ca Dumnezeu 
a rămas nepătimitor în mijlocul suferințelor trupului Său; şi dacă cineva nu 
recunoaşte că acest Unul şi Acelaşi Hristos a lucrat la fel atât ceea ce era 
dumnezeiesc, cât şi ceea ce era omenesc prin unica lucrare teandrică, așa 
cum învăţa Sfântul Dionisie, să fie anatema” (Mansi, 11, 563 ş.u.). 


Sfântul Sofronie, care a ajuns apoi patriarh al lerusalimului, des- 
coperind noua erezie, a insistat, însă fără succes, pe lângă Patriarhul 


Cyrus ca documentul să nu fie publicat. După aceea, Sofronie a plecat 

la Constantinopol, unde Patriarhul Serghie îi promise că nu va pre- 
dica despre „o singură lucrare a lui Hristos”. Sinodul endemic din 
Constantinopol a concluzionat că accentul nu trebuie să cadă pe 
acțiunea lucrare — energie, ci pe subiectul lucrător — operant, vorbindu-se 
astfel despre unicul subiect operant al lucrărilor divine și umane în 
Hristos. Acest decret sinodal nu anula decretul de unire din 3 iunie 
633 de la Alexandria, deoarece Patriarhul Serghie, scriind Patriarhului 
Cyrus al Alexandriei, prin lunile august-septembrie 633, a aprobat uni- 
rea cu teodosienii, conform tomosului atacat de Sfântul Sofronie, însă 
menționa că trebuie subliniată unitatea persoanei lucrătoare, și nu 
lucrarea în sine. Aceeaşi idee o întâlnim şi în scrisoarea Patriarhului 
Serghie adresată Sfântului Sofronie, în aceeaşi perioadă. Pentru a fi sigur 
de reușită în relațiile cu necalcedonienii, Patriarhul Serghie a scris şi îm- 
păratului Heraclie, care se afla în Orient, acuzându-l pe Sfântul Sofronie 
de tulburarea provocată în Biserică, pentru că nu accepta să nu se mai 
vorbească despre una sau două lucrări în Hristos, în loc să adere la for- 
mula „un singur lucrător”. 

Ales patriarh al Ierusalimului la sfârşitul anului 633 sau începutul 
anului 634, Sfântul Sofronie era pierdut pentru cauza monoenergismu- 
lui. De aceea, Patriarhul Serghie căuta să şi-l atragă de partea sa pe Papa 
Honoriu al Romei (625-638). În acest sens, i-a adresat acestuia o scri- 
soare prin care îl informa despre unirea de la Alexandria din anul 633 
și despre opoziţia Sfântului Sofronie. Mânuind cu abilitate speculațiile 
teologice ale Părinților răsăriteni, Patriarhul Serghie îl făcea pe papă 
să creadă că, învățând despre două lucrări în Hristos, se ajunge să se 
inţeleagă că există şi două voințe, ceea ce ar duce la concluzia că una şi 
aceeași persoană, adică Hristos, poate acţiona cu o voință contradic- 
torie. Astfel, în răspunsul său, Papa Honoriu a acreditat, fără să vrea, 
monotelismul, ca rezultant al monoenergismului, interzicând să se 
vorbească despre una sau două lucrări în Hristos şi recomandând să 
se mărturisească „o singură voință în Hristos” Documentul papal nu 
influența disputele teologice din Răsărit, însă crea o mare confuzie şi 
dădea curs noii erezii. 

VI.10.2. Situația Bisericii până la Sinodul al VI-lea Ecumenic 


Monotelismul (o singură voinţă) şi monoenergismul (o singură 
energie sau lucrare) în Hristos îşi au originea în concepţia apolinaristă şi 
-u fost promovate de Sever al Antiohiei şi Teodor de Faran, din dorinţa 
de a apăra unitatea Persoanei Mântuitorului Hristos față de dioproso- 
pismul nestorian care, după părerea lor, ar fi fost reafirmat la Calcedon. 

După întronizarea sa ca patriarh, Sf. Sofronie al Ierusalimului 
(633/634-638) a trimis o scrisoare sinodală, cunoscută sub numele de 
Sinodicon, Patriarhului Serghie al Constantinopolului, Papei Honoriu al 
Romei şi altor episcopi. După expunerea doctrinei hristologice stabilite 
la Calcedon, el accentua unitatea de lucrare în Hristos ca o consecinţă 
a unităţii subiectului lucrător care acționează şi cele dumnezeiești și 
cele omeneşti. Făcând o sinteză între hristologia Papei Leon 1 şi cea a 
Sfântului Chiril, Sfântul Sofronie preciza că lucrarea este în relaţie cu 
firea, şi nu cu persoana sau ipostasul. Prin urmare, există două firi în 
Persoana unică a lui Hristos, implicit există şi două lucrări naturale. Ele 
sunt însă unite pentru că unul și același este lucrătorul sau subiectul 
operant. Logosul lucrează cele dumnezeiești ca Dumnezeu, iar pe cele 
omenești ca om desăvârşit, pentru că umanitatea sa nu are un ipostas 
propriu, ci este ipostaziată de Logos, adică este enipostaziată. Problema 
monotelismului este abordată de Sfântul Sofronie doar indirect, el fiind 
se pare primul care introduce conceptul de „sinergism.. 

Sinodiconul Sfântului Sofronie nu a anulat concepţia monoe- 
nergistă a Patriarhului Serghie şi a Papei Honoriu. După moartea 
Patriarhului Sofronie, a fost publicat, în septembrie-octombrie 638, 
decretul imperial numit Ekthesis. Afișat în nartexul Catedralei „Sfânta 
Sofia” din Constantinopol, acest decret interzicea folosirea expresiilor: 
„0 lucrare” sau „două lucrări”, ca fiind foarte periculoase, însă cerea să 
fe mărturisită „o singură voinţă în Hristos”, căci trupul Lui însufleţit 
cu suflet rațional, n-a exercitat lucrarea sa firească niciodată în mod 
separat şi împotriva asentimentului Logosului divin cu care este unit 


ipostatic, ci numai în momentul, în modul şi în măsura în care o 
voia Logosul. 

Monoteliştii, subordonând lucrările umane celor divine, învățau că 
ele nu sunt spontane şi libere, ci apar exclusiv sub impulsul voinței divine 
Voința umană rămânând în stare pur pasivă, în Hristos nu există în realitate 
decât o singură voinţă, cea divină, şi o singură lucrare, cea divină. Patriarhul 
Serghie, autorul textului Ekthesis-ului, a ţinut un sinod la Constantinopol și 
a publicat un decret sinodal în luna noiembrie 638, care prevedea depunerea 
din treapta clericală a episcopilor, preoţilor şi diaconilor, și excomunicarea 
monahilor şi laicilor în caz de nerespectare a acestui document dogmatic. 

Ekthesis-ul a fost semnat de Patriarhul Cyrus al Alexandriei și de im- 
păratul Heraclie. Papa Honoriu murise la 12 octombrie 638, fără să ia 
cunoștință de existența Ekthesis-lui, iar urmaşul său, Papa loan al IV-lea 
(640-642), nu numai că a respins acest decret, ci a căutat să-l absolve de 
monotelism pe înaintașul său Honoriu. Împăratul Heraclie acuzat de erezie, 
a scris papei înainte de 11 februarie 641, data morții lui, că nu el este autorul 
Ekthesis-ului, ci Patriarhul Serghie, care i l-a dat să-l semneze la întoarcerea 
sa din Orient. Dar împăratul a murit şi a lăsat Biserica dezbinată din cau- 
za monotelismului, iar provinciile orientale cucerite de arabi: Siria (636) și 
Palestina, inclusiv Ierusalimul (638), cărora le-a urmat Egiptul în anul 642. 

Împăratul Constantin al III-lea, adversar al monotelismului, n-a domnit 
decât trei luni, murind la 25 mai 641. Prin înlăturarea Patriarhului Pyrrhus 
al Constantinopolului (638-641), a căutat însă să înlăture monotelismul. 
Urmașul său, împăratul Constans al II-lea (641-668) şi Patriarhul Pavel 
al II-lea (641-653) au reluat legăturile cu Biserica Romei, mărturisind credința 
ortodoxă, fără să mai amintească de Ekthesis. Când însă Papa Teodor (642- 
649) l-a recunoscut pe Pyrrhus ca patriarh canonic al Constantinopolului, 
Patriarhul Pavel al II-lea i-a adresat o scrisoare sinodală cu conţinut mo- 
notelit prin anii 646-647. El afirma că, existând o singură persoană a lui 
Hristos, rezultă că există și o singură voință, pentru a evita contradicția sau 
diversitatea voințelor în Hristos. Trupul unit cu Cuvântul posedă voinţă di- 
vină, fiind condus și impulsionat de acesta, fără elan propriu. 

Redeschis astfel conflictul dintre Roma și Constantinopol, împăratul 
Constans al II-lea a publicat în anul 648 un nou edict dogmatic, numit 
Typos, care anula Ekthesis-ul. Publicarea Typos-ului a produs o şi mai 
mare discordie în Biserică, Papa Teodor excomunicându-l pe Patriarhul 

Pavel al II-lea al Constantinopolului la sfârşitul anului 648 sau începu- 
tul anului 649. Când apocrisiarii papei la Constantinopol au fost arestaţi, 
bătuți și exilați pentru că au refuzat Typos-ul, Papa Martin 1 (649-655) a 
convocat un sinod la Lateran - Roma între 5-31 octombrie 649, la care 
a fost prezent şi Sf. Maxim Mărturisitorul. Prin cele 20 de anatematisme 
adoptate, sinodul de la Lateran a condamnat monoenergismul şi mono- 
telismul, respingând Ekthesis-ul şi Typos-ul, a anatematizat pe episcopul 
Teodor de Faran şi pe Patriarhii Serghie şi Pyrrhus ai Constantinopolului 
și a declarat că în persoana Mântuitorului lisus Hristos sunt două firi uni- 
te inconfundabil, două voințe naturale, divină și umană, şi două lucrări 
naturale, divină și umană în perfectă armonie. 

Întrucât acest sinod se opunea decretului imperial Typos, împăratul 
Constans al II-lea a ordonat exarhului Olimpius de la Ravenna să meargă 
la Roma ca să-l aresteze pe Papa Martin 1 şi să obțină aprobarea episcopa- 
tului italian pentru Typos. Olimpius, profitând de atmosfera disprețuitoare 
a Romei față de Constantinopol, s-a lăsat proclamat șef politic al Italiei, 
pe care o scotea de sub dominație bizantină. Rebeliunea a fost de scur- 
tă durată, pentru că inițiatorul ei a murit în anul 652. La 17 iunie 653 
noul exarh din Ravenna, Calliopa, a intrat cu armata în Roma, l-a ares- 
tat pe Papa Martin | și, după o captivitate de un an şi trei luni, l-a dus la 
Constantinopol. În procesul intentat papei erau fixate două capete de acu- 
zare. Sub aspect teologic, papa era acuzat că a acceptat adaosul Filioque în 
Simbolul de credinţă niceo-constantinopolitan, încălcând astfel Canonul 
7 al Sinodului al III-lea Ecumenic, care interzicea orice adaos sau omitere 
la acest simbol. Din punct de vedere politic, papa era învinuit de înaltă 
trădare, pentru că l-a sprijinit pe uzurpatorul Olimpius. Pentru toate aces- 
tea a fost condamnat la moarte. La rugămintea Patriarhului Pavel al II-lea, 
sentința a fost comutată, papa fiind trimis în exil la Cherson, unde a murit 
la 16 septembrie 655. Procesului de oprimare a opozanților monotelis- 
mului i-a căzut victimă și Sf. Maxim Mărturisitorul (1662), cel mai mare 
apărător al doctrinei hristologice ortodoxe din secolul al VII-lea. 

Doctrina hristologică a Sfântului Maxim este construită pe tehni- 
ca filosofică aristotelică, folosită şi de Leonţiu de Bizanţ, dar filosofia și 
mistica sa sunt influențate de neoplatonism, în special, prin intermediul 

scrierilor Sf. Dionisie Pseudo-Areopagitul. Două coordonate marchea- 
ză teologia hristologică și mistică a Sfântului Maxim: a. înomenirea 
lui Dumnezeu, hotărâtă de la început şi realizată în istorie la plinirea 
vremii; b. îndumnezeirea omului, iniţiată de întruparea lui Dumnezeu. 
Indumnezeirea avea ca scop restabilirea chipului lui Dumnezeu în om. 
Aceasta nu putea fi realizată decât dacă Hristos este Dumnezeu adevă- 
rat şi om adevărat, cele două firi ale Mântuitorului implicând neapărat 
două voințe şi două lucrări, care sunt atribute ale firii sau naturii, nu ale 
ipostasului sau persoanei. Acuzat de subminarea autorității imperiale, 
în timpul revoltei din Africa, şi de nerespectarea decretelor teologice, 
Sfântul Maxim a fost exilat în mai multe rânduri, ultima dată tăindu-i-se 
mâna dreaptă şi limba. Exilat din nou la Lazia, la 18 iulie 662, bătrânul 
mărturisitor a murit la Semari, la 13 august 662. 

Datorită politicii sale religioase, împăratul Constans al II-lea nu mai 
era dorit la Constantinopol. De aceea, începând cu anul 663, el şi-a mu- 
tat capitala la Siracuza, în Sicilia, sprijinind în continuare monotelismul. 
Lucrările dogmatice ale Sfântului Maxim erau însă citite şi folosite în 
apărarea Ortodoxiei. Pe scaunul patriarhal din Constantinopol a revenit 
pentru scurt timp fostul Patriarh Pyrrhus, care a reconfirmat Typos-ul, 
deși, în urma disputei din Cartagina din anul 655 şi la Roma, el se decla- 
rase în favoarea diotelismului. 

Patriarhul Petru al Constantinopolului (654-666) a adresat Papei 
Vitalian (657-672) o scrisoare dogmatică, acceptată de apocrisiarii papali, 
în care se afirma că se poate vorbi şi despre două voințe, datorită celor 
două firi în Hristos, dar şi despre o singură voinţă, datorită unității ipos- 
tasului lui Hristos. Sf. Maxim Mărturisitorul a criticat această mărturisire 
de credinţă, arătând că nu este altceva decât o afirmare pozitivă a ceea ce 
a spus în formă negativă Typos-ul. Sinodul endemic din Constantinopol 
din anul 662 a aprobat această formulă şi a anatematizat pe Sf. Maxim 
Mărturisitorul, pe Anastasie Apocrisiarul, pe monahul Anastasie, pe Papa 
Martin 1 şi pe Sf. Sofronie al Ierusalimului, toți apărători ai diotelismului. 

Următorii patriarhi ai Constantinopolului n-au mai susținut mo- 
notelismul. Doar poziţia lui Teodor I (677-679) în legătură cu opţiunea 
sa doctrinară a fost la început nesigură, deoarece ceruse împăratului să 

aprobe ştergerea din diptice a Papei Vitalian, pentru că trecuse numele 
Papei Honoriu în dipticele romane. În al doilea mandat însă (686-687), 
Patriarhul Teodor şi-a manifestat deschis apartenenţa la diotelism. Spre 
sfârşitul domniei împăratului Constans al II-lea se observă diminuarea 
monotelismului și reluarea relațiilor dintre Roma și Constantinopol, 
ceea ce însă nu însemna rezolvarea definitivă și sigură a crizei. 


VI.10.3. Sinodul al VI-lea Ecumenic 


Împăratul Constantin al IV-lea Pogonatul (668-685) a restabilit ca- 
pitala Imperiului Bizantin la Constantinopol şi, dezaprobând monote- 
lismul, a militat pentru reluarea comuniunii dintre Constantinopol și 
Roma. În scrisoarea sa din 12 august 678, el a cerut papei trimiterea unei 
delegații la Constantinopol, formată din trei legați papali, 12 episcopi şi 
arhiepiscopi apuseni şi câte un delegat al fiecărei mănăstiri grecești din 
Roma. Înainte de a trimite delegaţi la Constantinopol, Papa Agathon 
(678-681) a ţinut un sinod la Roma, în luna martie 680, la care au parti- 
cipat 125 de episcopi apuseni, care au condamnat monotelismul în spi- 
ritul Sinodului de la Lateran din anul 649. 

La 10 septembrie 680 Patriarhul Gheorghe al Constantinopolului 
(679-686) era rugat de împărat să convoace pe sufraganii săi pentru o 
cercetare riguroasă asupra problemei voințelor şi lucrărilor în Hristos. 
Aceeași rugăminte era adresată și Patriarhului Macarie al Antiohiei. 
Se pregătea astfel convocarea unui sinod care să restabilească pacea în 
Biserică și să formuleze doctrina adevărată despre două voințe şi două 
lucrări în Hristos. Deşi se propusese doar o conferinţă teologică, fiind 
create condițiile optime desfăşurării unui sinod, la 7 noiembrie 680 au 
inceput lucrările Sinodului al VI-lea Ecumenic. Sinodul s-a desfăşurat 
intr-o sală boltită (en trulo) a palatului imperial, de unde a fost numit 
Sinodul Trulan I, pentru a-l deosebi de un al doilea sinod ținut în aceeași 
sală, numit Sinodul Trulan II sau Sinodul Quinisext, pentru că a com- 
pletat opera canonică a Sinoadelor V şi VI Ecumenice. 

Învăţând din experienţa sinoadelor anterioare, împăratul Constantin 
al IV-lea și-a rezervat conducerea sinodului, fie personal ca în cazul 

primelor 11 şedinţe, fie prin reprezentanţi. Cele cinci scaune Patriar. 
hale (pentarhia) erau reprezentate la sinod prin titularii lor sau prin 
delegaţi. Papa Agathon a trimis ca delegați personali pe preoții Teodor 
şi Gheorghe şi pe diaconul Ioan, cel care a ajuns apoi papă cu numele 
de loan al V-lea (685-686). Papa Agathon recomanda de asemenea Ca 
delegaţi ai sinodului roman din anul 680 pe episcopii Abendanţiu de 
Paterno, loan de Reggio şi loan de Porto, care au semnat actele sinodu. 
lui după titularii sau reprezentanții pentarhiei. 

Patriarhia de Constantinopol era reprezentată de Patriarhul 
Gheorghe și de aproape 140 de mitropoliți, arhiepiscopi şi episcopi din 
diocezele Tracia, Pont şi Asia. Patriarhia de Alexandria l-a trimis pe ie. 
romonahul Petru cu titlul de vicar, amintind că în perioada 651-74 
această patriarhie a fost administrată doar de locţiitori de patriarh. Din 
partea Patriarhiei Antiohiei a participat Patriarhul Macarie (654-681), 
care, nerenunțând la monotelism, a fost depus din scaun la 7 martie 68], 
în locul lui fiind ales Teofan (681-684). Patriarhia Ierusalimului a fost 
reprezentată de ieromonahul Gheorghe, ajuns apoi patriarh al Antiohiei 
între anii 685-702, care susținea teologia hristologică dioenergistă a 
Sfântului Sofronie. 

Episcopii prezenţi la Sinodul al VI-lea Ecumenic reprezentau Biserica 
de tradiţie calcedoniană. Bisericile necalcedoniene nu erau interesate 
acum de această problemă, pentru că se confruntau cu noua lor situație 
creată de ocupaţia arabă în Egipt, Palestina şi Siria. Pe lângă cei 174 
de episcopi sau locţiitori de episcopi, semnatari ai actelor sinodului, 
a participat un mare număr de călugări, în special din Roma şi Italia, 
care susțineau învățătura despre două voințe în Hristos. Cei mai mulţi 
erau greci, probabil refugiați din Orient din cauza stăpânirii arabe, și 
cunoşteau teologia Sf. Maxim Mărturisitorul. 

După ce a fost analizată învăţătura hristologică a Sinoadelor 
Ecumenice în comparaţie cu monotelismul promovat de Patriarhii 
Serghie, Pavel, Pyrrhus şi Petru ai Constantinopolului, de episcopul 
Teodor de Faran şi de Patriarhul Cyrus al Alexandriei, care învățau des- 
pre o singură voinţă şi o singură lucrare în Hristos, au fost citite scrisoa- 
rea Papei Agathon și scrisoarea sinodului roman din anul 680. Era astfel 

scos în evidență faptul că, întrucât voinţa şi lucrarea aparțin firii, dacă 
mărturisim două firi în Hristos, trebuie să mărturisim şi două voințe 
şi două lucrări în Hristos. Cine înlătură voința umană neagă şi sufletul 
uman al lui Hristos. Hristos are voinţa şi lucrarea divină din veșnicie şi 
deoființă cu Tatăl, iar voința şi lucrarea umană le-a luat în trup impreu- 
nă cu firea umană, care este asemenea cu a noastră. 

Au fost prezentate apoi antologii de texte patristice care combăteau 
sau susțineau monotelismul. Pe baza celor audiate şi a unor mărturi- 
siri de credinţă despre două firi, două voințe şi două lucrări în Hristos, 
Patriarhul Gheorghe al Constantinopolului și adepții monotelismului, 
in afară de Patriarhul Macarie şi călugărul Ștefan, au revenit la învățătura 
ortodoxă diotelită şi dioenergistă. Întrucât Patriarhul Macarie a conti- 
nuat să afirme monotelismul, a fost declarat eretic și anatematizat, pă- 
răsind lucrările sinodului. În continuare au fost citite documente care 
vizau pe Patriarhul Serghie al Constantinopolului şi pe Papa Honoriu, 
impreună cu alţi susţinători ai monotelismului, dar şi textele Sfântului 
Sofronie, Patriarhul Ierusalimului, împotriva acestei erezii. 

S-a formulat următoarea hotărâre citită la 28 martie 681: 


„După ce am citit scrisoarea dogmatică a lui Serghie de 
Constantinopol către Cir de Phasis şi cea către Papa Honoriu, ca şi 
scrisoarea acestuia din urmă către Serghie, am văzut că aceste do- 
cumente sunt contrarii învățăturii apostolice, hotărârilor Sfintelor 
Sinoade şi tuturor Sfinţilor Părinţi, ele fiind de acord cu doctrine- 
le greşite ale ereticilor. De aceea, noi le înlăturăm şi le condamnăm 
drept pierzătoare pentru mântuirea sufletului. Astfel, numele lui 
Serghie, care a scris primul despre această doctrină eretică, a lui Cir 
de Alexandria, ale lui Pir, Pavel şi Petru de Constantinopol şi Teodor 
de Faran, trebuie să fie înlăturate din Biserică. Numele acestea să fie 
anatema. Împreună cu aceştia trebuie exclus din Biserică și anate- 
matizat, potrivit hotărârii noastre comune, şi numele lui Honoriu, 
papa vechii Rome, pentru că am găsit că în scrisoarea sa adresată lui 
Serghie, el urma întru totul părerile acestuia din urmă, confirmând 
doctrina sa pierzătoare de suflet. 

Noi am examinat de asemenea scrisoarea sinodală a lui Sofronie 
pe care am găsit-o conform adevăratei credințe a Apostolilor şi a 
Părinților, de aceea o acceptăm ca folositoare Bisericii sobornicești şi 
apostolice şi hotărâm ca numele lui Sofronie să fie trecut în dipticele 
Sfintei Biserici . 


Ca o concluzie a acestei hotărâri şi a cererii reprezentanților Împă. 
ratului ca sinodalii să se pronunţe în legătură cu cei acuzați de monoțe. 
lism, sinodul a condamnat pe Patriarhii Serghie, Pyrrhus, Pavel şi Petr, 
ai Constantinopolului, pe Cyrus al Alexandriei, pe episcopul Teodor 
de Faran și pe Papa Honoriu, ca eretici monoteliști şi a ordonat arde. 
rea scrierilor lor eretice. S-a recunoscut totodată ortodoxia Patriarhilor 
Toma, loan și Constantin ai Constantinopolului, numele lor rămânând 
în diptice. 

Fiind analizate noi documente, au fost anatematizați şi alți adepți 
ai monotelismului. În final, lista celor condamnaţi a fost întocmi- 
tă într-o ordine care dezvăluia rolul pe care l-a avut fiecare la promo- 
varea și susținerea ereziei: Teodor de Faran, Serghie, Pyrrhus, Pavel 
și Petru de Constantinopol, Honoriu al Romei, Cyrus al Alexandriei, 
Macarie al Antiohiei, împreună cu discipolii lui, Ștefan și Polihroniu. 
Încercarea legaţilor papali de a scoate numele Papei Honoriu de pe lista 
condamnaților și a Patriarhului Gheorghe în legătură cu înaintașii săi 
Serghie, Pyrrhus, Pavel şi Petru, aflați în aceeaşi situaţie, nu a schimbat 

atitudinea obiectivă a sinodului. 

În ședința a XVIII-a din 16 septembrie 681, prezidată de împăratul 
Constantin al IV-lea, a fost citită hotărârea dogmatică a sinodului: 


„Noi ne-am alăturat deci celor cinci Sfinte Sinoade Ecumenice și 
venerabililor Părinţi şi am mărturisit că Domul nostru lisus Hristos 
este adevăratul Dumnezeul nostru, Unul din Sfânta Treime, cea 
deoființă şi de viață dătătoare: desăvârșit în divinitate și desăvârșit în 
umanitate: același fiind Dumnezeu adevărat şi om adevărat, compus 
din suflet rațional și din trup: deoființă cu Tatăl după dumnezeire şi 
acelaşi deoființă cu noi după umanitate; asemănător cu noi în toate, 


aaa 

afară de păcat; născut mai înainte de veci din Tatăl după dumnezeire 
și același născut după umanitate, la plinirea vremii, pentru mântuirea 
noastră, din Duhul Sfânt şi din Fecioara Maria, cea în sens propriu 
şi cu adevărat Născătoare de Dumnezeu; Unul și același Hristos, cu- 
noscut ca Fiu şi Domn, Unul-Născut din două firi, unite în mod nea- 
mestecat şi neschimbat, neîmpărțit şi nedespărțit, fără ca prin aceasta 
să fie înlăturată deosebirea firilor din cauza unităţii, ci mai vârtos 
păstrându-se însuşirea fiecărei firi, unite într-o singură persoană şi 
un singur ipostas, El nefiind despărţit sau separat în două persoane, 
ci Unul şi acelaşi Fiu, Cuvântul, singurul născut al lui Dumnezeu, 
Domnul lisus Hristos [...]. 

Mărturisim de asemenea că în Hristos există, aşa după cum ne-au 
învăţat Sfinţii Părinţi două voiri (thelima - actul de a voi) şi două 
voințe (thelimata — voințe) naturale, două lucrări, care sunt unite în- 
tre ele în chip neamestecat şi neschimbat, neîmpărțţit şi nedespărțit. 
Cele două voințe naturale ale sale nu sunt opuse între ele, așa precum 
pretind în mod neevlavios ereticii, dar voința Sa umană, fără să se 
opună, se supune voinţei Lui dumnezeieşti atotputernice [...]. 

Noi mărturisim că în Domnul lisus Hristos, adevăratul 
Dumnezeul nostru, există şi două lucrări naturale, unite între ele în 
chip neîmpărțit şi nedespărțit, neamestecat şi neschimbat, adică lu- 
crarea dumnezeiască şi lucrarea omenească, după cum spune foarte 
limpede Leon cel de Dumnezeu inspirat că «fiecare din cele două firi 
lucrează ceea ce îi este propriu cu participarea celeilalte, Cuvântul fă- 
când ceea ce este al Cuvântului, iar trupul săvârşind ceea ce aparține 
trupului. Noi nu putem admite să se afirme că Dumnezeu și făptura 
Sa (firea omenească a lui Hristos — n.n.) ar fi avut o singură şi aceeaşi 
lucrare, ca să nu ridicăm făptura în ființa divină, şi nici să coborâm 
firea dumnezeiască cea aleasă la locul cuvenit făpturilor. Credem că 
Unul şi acelaşi a săvârşit minunile şi a îndurat suferinţele, potrivit cu 
cele două firi din care este compus. 

Păstrând ceea ce este neamestecat și nedespărţit, mărturisim că 


Unul şi același este Domnul lisus Hristos, adevăratul Dumnezeul 
nostru, în Sfânta Treime şi după întrupare. 

Cele două firi ale Sale strălucesc în Unul şi singurul Ipostas al Lui, 
in care a arătat minunile şi suferinţele în tot cursul vieții Sale mântu. 
itoare, nu după închipuire, ci în adevăr. 

Recunoaștem deosebirea după fire numai în Unul şi singurul 
Ipostas, prin care fiecare din cele două firi voieşte şi lucrează ceea ce 
îi este propriu, cu participarea celeilalte. De aceea, credem că, după 
această rațiune, există şi două voințe naturale, şi două lucrări naturale 
care conlucrează spre mântuirea neamului omenesc. 

Acestea fiind stabilite de noi cu toată claritatea şi cu toată grija, 
hotărâm că nu este permis nimănui să pronunţe o altă credință sau 
să scrie, sau să compună, sau să cugete, sau să înveţe altfel; iar pe 
aceia care îndrăznesc să iscodească altă credinţă, sau să enunțţe, sau să 
înveţe sau să predea alt simbol acelor care voiesc să se îndrepte spre 
cunoașterea adevărului din elenism sau iudaism sau din oricare ere- 
zie; sau cei care ar îndrăzni să introducă o inovație sau să iscodească 
lecturi pentru distrugerea celor hotărâte de noi acum; aceștia, dacă 
sunt episcopi sau clerici, să fie înlăturați din cler, iar dacă sunt călugări 


sau laici, să fie anatematizaţi . 


Hotărârea purta semnătura a 174 de episcopi sau reprezentanți ai lor, 
iar după ce împăratul a fost asigurat, prin aclamații, că ea a fost aprobată 
de întreg sinodul, a semnat-o şi el. Această hotărâre a fost trimisă de îm- 
părat celor cinci patriarhii, cu rugămintea ca titularii lor să o confirme în 
scris. Faptul că sinodul nu aminteşte de Sf. Maxim Mărturisitorul şi de 
Papa Martin ] trebuie înțeles ca un act diplomatic şi de menajament faţă 
de împărat, întrucât terorizarea şi condamnarea acestor doi apărători ai 
Ortodoxiei în fața monotelismului fuseseră ordonate de către tatăl său, 
Constans al II-lea. Printr-un decret imperial, publicat la 16 septembrie 
681 şi afişat în nartextul Catedralei „Sfânta Sofia” din Constantinopol, 
hotărârile sinodului primeau putere de lege. Împăratul a trimis, la 23 
decembrie 681, tuturor diocezelor o scrisoare, înștiințându-i pe episcopi 
despre deciziile sinodului. 

Papa Agathon a murit la 10 ianuarie 681, aşa încât împăratul s-a 
adresat noului papă, Leon al II-lea (682-683), care a răspuns abia în 

septembrie-octombrie 682, confirmând hotărârile sinodului și anate- 
matizând pe monoteliţi inclusiv pe Papa Honoriu pentru că n-a predicat 
invățătura de tradiție apostolică în Biserica sa, ci a pătat credința prin 
invățături necuviincioase. 

Hotărârile sinodului au fost receptate în toate provinciile Imperiului 
Bizantin, excepție făcând Bisericile necalcedoniene, care le considerau o 
reafirmare sau chiar o agravare faţă decelestabilitela Calcedon. Încercările 
ulterioare de a falsifica sau respinge Sinodul al VI-lea Ecumenic s-au 
soldat cu eşec. În anul 711, împăratul Philippikos Bardanes a scris Papei 
Constantin 1 (708-715) că este adeptul monotelismului, iar Patriarhul 
loan al VI-lea al Constantinopolului (712-715) a anatematizat printr-un 
tomos dogmatic Sinodul Trulan | în anul 712. După înlăturarea împăra- 
tului Bardanes, patriarhul a revenit la învățătura ortodoxă. 


VI.10.4. Sinodul Quinisext sau Trulan II 


Disputele hristologice dintre calcedonieni şi necalcedonieni, în care 
un rol important l-au avut factorul politic şi cel social, au dus la slăbirea 
disciplinei şi moralității în Biserică. Întrucât Sinoadele V şi VI Ecumenice 
n-au dat canoane în acest sens, împăratul Justinian al II-lea (685-695; 
705-711) a convocat în anii 691-692 un sinod la Constantinopol, care 
s-a desfășurat în aceeași sală boltită a palatului imperial ca şi Sinodul 
al VI-lea Ecumenic, de aceea acest sinod este cunoscut şi sub denumi- 
rea de Sinodul Trulan II. Cei 240 de episcopi prezenţi, marea majoritate 
participanţi și la Sinodul al VI-lea Ecumenic, au completat opera cano- 
nică a Sinoadelor V și VI Ecumenice, de aceea acest sinod s-a numit şi 
„Sinodul Quinisext”, 

Acest sinod a adoptat 102 canoane care vizau întărirea disciplinei 
bisericeşti, sporirea moralității clerului şi a credincioşilor şi reglementa- 
rea unor rânduieli cultice. Astfel, au fost reluate şi completate unele ca- 
noane ale Sinoadelor Ecumenice şi locale anterioare sau erau formulate 
canoane noi. A fost recunoscută din nou egalitatea dintre scaunele epi- 
scopale din Roma şi Constantinopol, pe baza canoanelor 3 al Sinodului 
al II-lea Ecumenic (381) şi 28 al Sinodului al IV-lea Ecumenic (451); 

a fost interzisă pe viitor realizarea semnului Sfintei Cruci pe pardoselile 
bisericilor, pentru ca, prin călcare cu picioarele, să nu se aducă blasfemie 
Mântuitorului lisus Hristos; prin canonul 82 s-a cerut ca, pe viitor, să fie 
zugrăvit Mântuitorul cu chip uman, şi nu sub forma mielului, care a fost 
numai un simbol mesianic vechitestamentar, care în Noul Testament s-a 
împlinit prin întruparea Fiului lui Dumnezeu ca om; a fost condamnat 
celibatul clerului, impus de Biserica romană, deşi Sinodul 1 Ecumenic 
stabilise ca celibatul şi căsătoria clericilor să fie o opţiune înainte de hiro- 
tonie. De asemenea, a fost respinsă practica romană de a mânca brânză, 
lapte și ouă în Postul Mare, precum şi alte tradiții apusene şi răsăritene 
care nu erau în conformitate cu Sfânta Tradiţie. 

Întrucât Biserica Romei a fost indignată de respingerea unor prac- 
tici proprii Apusului și de reafirmarea egalităţii dintre primele două sca- 
une patriarhale, a refuzat să accepte acest sinod. Cu timpul însă, acele 
canoane care nu făceau referire la practica cultică apuseană au fost recu- 
noscute. În cadrul disputei iconoclaste, papii au făcut adeseori referire 
la canoanele Sinodului al VI-lea Ecumenic, în special la canonul 82, care 
se referea la zugrăvirea icoanei Mântuitorului în chip omenesc. 

VI.11. Prima fază a iconoclasmului. Sinodul al VII-lea Ecumenic" 
VI.11.1. Începuturile iconoclasmului 


Ultima mare confruntare în materie de doctrină a avut-o Biserica cu 
iconoclasmul. Iconoclasmul sau iconomahia, care înseamnă distrugerea 


" Capitol elaborat de Pr. prof. dr. Nicolae Chifăr. 

sau lupta împotriva icoanelor, a fost o erezie îndreptată împotriva cin. 
stirii icoanelor. Erezia, susținută cu tenacitate de unii împărați bizantini 
și de o parte a episcopatului răsăritean, în perioadele 726-780 şi 815.- 
842, a necesitat luarea unei poziţii oficiale de către Biserică în cadru 
sinodal, prin care a fost fixată fundamentarea teologică şi hristologică a 
cinstirii icoanelor în anul 787. Porunca a II-a a Decalogului (Ieșirea 20, 
4-5; Deutonoromul 5, 8-9) şi lipsa unor referiri concrete privind folosi- 
rea sau cinstirea icoanelor în Noul Testament au determinat formarea în 
Imperiul Bizantin a unei direcţii iconoclaste, pretinzând eliminarea pe- 
ricolului introducerii în Biserică — prin intermediul cultului icoanelor - 
a unor practici păgâne idolatre. 

Faptul că Biserica primară a ezitat, un timp, să zugrăvească imagini 
ale Mântuitorului lisus Hristos şi ale sfinților Lui se explică pe de o par- 
te prin aceea că majoritatea creştinilor provenea dintre iudei, păstrând 
încă aversiunea față de reprezentări iconografice, iar pe de altă parte 
primii creştini aveau sentimentul trăirii cu Hristos şi în Hristos așa de 
puternic impregnat în suflet, încât considerau inutilă zugrăvirea icoanei 
Sale. Tradiția zugrăvirii icoanelor practicată de Biserică nu contrave- 
nea predaniei apostolice pentru că, prin reprezentarea iconografică, se 
transmiteau aceleași adevăruri de credință propovăduite prin cuvânt. 
Astfel, icoanele au devenit un element indispensabil în viaţa Bisericii, 
iar folosirea şi cinstirea lor „s-a stabilit şi s-a răspândit nu impuse prin 
decret, nici introduse prin surprindere, ci în mod firesc, ca ceva natural, 
din sufletul creştin, rămas uman sub împărăţia harului” (V. Grumel). 

În general, în perioada primelor secole ale Bisericii, apologeţii şi scri- 
itorii creștini au dezaprobat reprezentările iconografice din motive prac- 
tice. Ei doreau să înlăture orice tendință de menţinere a cultului idolatru 
la creștinii proveniţi dintre păgâni. Tertulian, Clement Alexandrinul, Sf. 
Ciprian al Cartaginei, Origen şi alții s-au arătat reticenţi nu numai față 
de cinstirea icoanelor, ci chiar față de zugrăvirea lor. Deşi exista o deci- 


zie sinodală împot-" „i iunnelor (canonul 36 al Sinodului de la 
Elvira, din anv' să și restrânsă la o peri- 
oadă de tin' 13 “a argument nici 


chiar de iconuc „sii. 

După Edictul de la Mediolanum din anul 313, iconografia creștină 
a cunoscut o mare răspândire, Biserica vestind Evanghelia atât prin cu- 
vânt, cât şi prin icoane. Desigur s-a menţinut în continuare și o direcţie 
aniconică reprezentată în mod deosebit de Sf. Epifanie de Salamina, în 
Cipru (7403) şi istoricul bisericesc Eusebiu de Cezareea, în Palestina 
(1340), primul lăsând dispoziţie testamentară de a nu fi cinstite icoane- 
le, iar celălalt afirmând că „în culori moarte și neînsuflețite” nu se poate 
zugrăvi slava lui Hristos, căci „nu avem voie să-L pictăm pe Hristos nici 
ca Dumnezeu, nici ca om. 

În același timp, majoritatea Părinților şi scriitorilor bisericești au 
aprobat şi recomandat zugrăvirea şi cinstirea icoanelor. Sf. loan Gură 
de Aur (1407) vorbeşte despre egalitatea dintre cuvântul propovăduit 
şi icoană, recomandând-o ca mijloc de aducere aminte şi de cinstire a 
sfinților. Tot la el întâlnim ideea de egalitate între imagine și prototip, 
în sensul că icoana reprezintă imaginea prototipului şi este identică cu 
acesta nu după ființă, ci după nume, idee dezvoltată în teologia trinitară 
de Sf. Vasile cel Mare (1379), care afirmă că „cinstirea adusă icoanei 
se ridică la cel reprezentat în icoană, acest citat devenind un dicton al 
iconodulilor în toată perioada crizei iconoclaste. Sf. Grigorie de Nyssa 
($394) elogia arta iconografică pentru că este atât de pătrunzătoare încât 
poate impresiona până la lacrimi, iar Sfântul Grigorie Teologul (+390) 
recomanda imaginile cu conţinut creștin pentru împodobirea biserici- 
lor, dând exemplu pe tatăl său. Pentru Sf. Asterie al Amasiei (f cca 410) 
icoana trebuie să aibă un rol bine definit, de promovare a faptelor bune 
şi de contemplare religioasă. 

În viziunea Sfinţilor Părinţi, icoana trebuie privită ca mijloc de 
transmitere prin imagine a învățăturilor de credință, mai ales pentru 
neştiutorii de carte, accentuându-se rolul ei didactic, dar şi cel estetic, 
funcţii evidenţiate şi de către Sf. Nil Sinaitul (ț cca 430), Paulin de Nola 
(1431), dar mai ales de Papa Grigorie cel Mare (4604), care l-a mustrat 
pe episcopul Serenus al Marsiliei pentru că a dispus înlăturarea icoane- 
lor din biserici. Acesta afirma că trebuie interzisă adorarea icoanelor, 
dar nu folosirea lor, căci „ceea ce este Scriptura pentru cei care pot să 
citească, același lucru este icoana pentru cei care nu pot să citească” 

Spre sfârşitul secolului al V-lea și pe tot parcursul secolului a] 
VI-lea, cultul icoanelor s-a generalizat, cinstirea lor fiind legată de cul- 
tul sfinţilor, tendinţele iconoclaste devenind sporadice. În secolul al 
VII-lea s-a amplificat însă polemica iudaică împotriva cinstirii icoanelor 
și a Sfintei Cruci. De aceea, Sf. Leonţiu de Neapole, în Cipru (ft cca 650) 
nu s-a folosit, în polemica sa, de argumentul întrupării Domnului sau 
de citate patristice, ci de mărturii vechitestamentare (covoarele cu chi- 
puri de heruvimi folosite la facerea Cortului Sfânt, Templul lui Solomon 
împodobit cu chipuri de heruvimi; heruvimii din Sfânta Sfintelor ș.a.), 
concluzionând: 


„După cum tu, închinându-te cărţii legii, nu te închini firii per- 
gamentului sau cernelii, ci cuvântului lui Dumnezeu, care se găseşte 
în ea, tot așa și noi ne închinăm icoanei lui Hristos şi nu firii lemnului 
sau culorilor, ci închinându-ne chipului neînsuflețit al lui Hristos, ni 
se pare că prin el ținem şi ne închinăm la Însuşi Hristos” 


Prima hotărâre sinodală în legătură cu cinstirea icoanelor a fost 
formulată la Sinodul al II-lea Trulan din anul 691/692 prin canonul 82, 
care cerea ca, pe viitor, Mântuitorul lisus Hristos să nu mai fie repre- 
zentat iconografic în chip de miel, ci după chipul Său omenesc, prin 
care ne amintim de coborârea Sa din slava cerească pentru noi, de viața 
Sa pe pământ, de moartea Sa mântuitoare şi de mântuirea lumii prin EL. 
Prin urmare, la sfârșitul secolului al VII-lea, icoanele deveniseră fără 
îndoială o componentă a tradiţiei creştine. Ele erau întâlnite peste tot 
în viaţa creştinilor, „fie că erau mari, fie că erau mici, fie sub formă de 
frescă, fie ca icoane portabile, făcute pentru instruirea credincioşilor 
sau ca dar de mulțumire, cu scop decorativ sau ca obiecte de cult, privi- 
te de credincioşi cu suspiciune sau cu speranţă, combătute sau apărate, 
în Vechiul Testament interzise de Dumnezeu, iar prin lisus Hristos jus- 
tificate'. Icoana era privită ca o fereastră prin care credincioşii primeau 
harul şi puterea divină, ca o garanţie a protecţiei şi ajutorului ceresc; 
fără ele creştinul nu putea trăi. Într-o astfel de atmosferă religioasă 
privind folosirea şi cinstirea sfintelor icoane debuta criza iconoclastă 

promovată de împăratul Leon al III-lea Isaurul (717-741) la începutul 
secolului al VIII-lea. 

Iconoclasmul imperial bizantin a început în anul 726, când împă- 
ratul Leon al III-lea a impus primele măsuri de înlăturare a icoane- 
lor din biserici şi din locurile publice. Reacţia fermă antiiconoclastă a 
populaţiei, a clerului şi monahilor din Constantinopol, soldată cu une- 
le acte de violență, revoltele din capitală și din themele europene, l-au 
determinat pe împăratul Leon al III-lea să caute o justificare oficială a 
iconoclasmului. Nereușind să câștige de partea sa nici pe Papa Grigorie 
al II-lea (715-731), nici pe Patriarhul Gherman 1 al Constantinopolului 
(715-730), care i-a cerut convocarea unui sinod ecumenic, considerân- 
du-se „împărat şi preot” şi contând pe sprijinul unei părți a episcopatului 
oriental, împăratul a convocat la Constantinopol, în anul 730, un silen- 
tium, o conferinţă teologică. Excluzând pe Patriarhul Gherman, care a 
refuzat să adere la iconoclasm, cei prezenţi au semnat hotărârile acestui 
presupus sinod şi astfel iconoclasmul era legiferat. Patriarhul Gherman 
a fost depus şi în locul lui a fost ales Anastasie (730-754), un adept al 
iconomahiei. Prin urmare, iconoclasmul devenea învățătură aprobată 
de împărat şi de unii reprezentanți ai Bisericii şi propagată ca atare. 

Din punct de vedere teologic, cinstirea icoanelor a fost apărată, prin- 
tre alții, de Papa Grigorie al II-lea, care a trimis două scrisori împăra- 
tului Leon al III-lea, arătând că împăratul nu are dreptul să se amestece 
în treburile Bisericii şi că folosirea şi cinstirea icoanelor este în con- 
formitate cu învățătura Bisericii. Pe aceeaşi line, Patriarhul Gherman ] 
al Constantinopolului, în scrisorile sale către episcopii Constantin de 
Nakoleia, Toma de Claudiopolis şi mitropolitul Ioan al Synadei, arăta că 
cinstirea icoanelor este diferită de adorarea lui Dumnezeu şi că această 
cinstire se aduce icoanei datorită întrupării lui Hristos. Cinstirea icoa- 
nelor a fost apărată mai ales de Sf. loan Damaschin, care prin cele trei 
Tratate împotriva iconoclaștilor a transferat disputa iconoclastă despre 
cinstirea icoanelor de la acuzaţia de idolatrie la acuzaţia de nestorianism 
sau monofizitism, deci în spaţiul teologiei hristologice. 

Iconoclasmul imperial nu a produs numai o mare criză religioasă 
in Imperiul Bizantin, ci a afectat legăturile fireşti dintre Constantinopol 

și Roma sau Patriarhiile Orientale. Astfel, Papa Grigorie al II-lea a res- 
pins alegerea Patriarhului Anastasie drept necanonică, a condamnat pe 
impăratul Leon al III-lea ca eretic şi a scos Roma şi întreaga Italie de 
sub autoritatea imperială. Sinodul convocat la 1 noiembrie 731 de Papa 


Grigorie al III-lea (731-741) a hotărât: 


„Dacă cineva, dispreţuind pe aceia care țin cu sfințenie la 
tradiția veche apostolică a Bisericii, se erijează ca devastator, distru- 
gător și profanator hulitor al sfintelor icoane, îndeosebi al icoanelor 
Dumnezeului și Domnului nostru lisus Hristos şi ale Preacuratei 
şi Preabinecuvântatei Maicii Sale, ale pururea Fecioarei Maria, ale 
Sfinţilor Apostoli şi ale tuturor sfinţilor, să fie oprit de la Trupul şi 
Sângele Domnului nostru lisus Hristos şi scos de la unitatea armoni- 
oasă a Bisericii întregi” (L. Duchesne, Liber Pontificalis 1). 


Ruperea relaţiilor dintre Roma și Constantinopol a fost determina- 
tă şi de acţiunea în forță a împăratului, prin care legaţii papali din ca- 
pitală au fost întemnițați, încercându-se chiar arestarea Papei Grigorie 
al III-lea, iar provinciile Sicilia, Calabria şi Illyricul (vechiul şi noul Epir, 
Illyricul, Macedonia, Tesalia, Ahaia, Dacia Ripensis și Mediterraneea, 
Moesia, Dardania și Prevalis cu metropola Scobra) au fost scoase de sub 
jurisdicția Romei şi au fost trecute în jurisdicţia Constantinopolului. 

Criza iconoclastă nu s-a generalizat însă în timpul împăratului Leon 
al III-lea şi nu se poate vorbi de o distrugere sistematică a icoanelor, aşa 
cum a fost dispusă în timpul Patriarhului Niceta, în anul 768. Multe 
biserici și palatul patriarhal din Constantinopol şi-au păstrat frescele şi 
mozaicurile, este drept mai mult cu rol decorativ, decât liturgic, până la 
moartea împăratului la data de 18 iunie 741. Noul împărat, Constantin 
al V-lea Copronimul (741-775), a continuat politica iconoclastă şi s-a 
străduit să dea acesteia o mai mare amploare printr-o decizie sinoda- 
lă. Sinodul a fost pregătit de împărat şi de adepţii iconoclasmului cu 
minuţiozitate. Împăratul însuşi a compus mai multe tratate din care ni 
s-au păstrat fragmentar doar două. Aceste tratate urmăreau pe de o par- 
te instruirea clerului şi a credincioșilor în direcţia iconoclastă, iar pe de 

altă parte, prin dispute publice, depistarea episcopilor iconoduli, care 
erau apoi înlocuiți samavolnic cu episcopi iconoclaști. În felul acesta s-a 
asigurat prezența a 338 de episcopi la Sinodul iconoclast de la Hieria, 
care s-a desfăşurat între 10 februarie şi 8 august 754. De asemenea, cir- 
culau în acea vreme mai multe scrieri cu conținut iconoclast puse sub 
autoritatea Sf. Epifanie de Salamina, în Cipru. Deşi se ştie că Sfântul 
Epifanie nu a fost un adept al icoanelor, cum reiese din Testamentul 
său, aceste scrieri erau compilații târzii şi au fost folosite de iconoclaști 
ca atare. 


V[.11.2. Sinodul iconoclast de la Hieria (754) 


Sinodul iconoclast de la Hieria din anul 754 a avut pretenţia de fi un 
sinod ecumenic, El a fost convocat de împărat, a luat o decizie dogmati- 
că și a întrunit un mare număr de episcopi din întreg Imperiul Bizantin, 
dar a făcut abstracție de un criteriu fundamental care asigura ecume- 
nicitatea unui sinod: acordul pentarhiei. Fără acordul întâistătătorilor 
Bisericilor din Roma, Alexandria, Antiohia şi lerusalim, care reprezen- 
tau episcopatul şi credincioşii din afara graniţelor imperiului, un sinod 
nu putea fi ecumenic. Aceasta cu atât mai mult cu cât se ştie că cele patru 
Biserici au anatematizat acea „adunare episcopală și pe cei care urmea- 
ză hotărârilor ei. La Hieria, deşi s-a accentuat în continuare acuzația 
de idolatrie (cinstirea creaturii în locul Creatorului), sinodalii și-au for- 
mulat învățătura lor iconoclastă prevalându-se de dogma hristologică. 
Preluând concepţia împăratului Constantin al V-lea despre identita- 
tea de fiinţă dintre icoană și prototip, ei au acreditat învățătura despre 
Sfânta Euharistie ca singura icoană adevărată a lui Hristos, înțelegând 
relația icoană-prototip ca identitate de ființă. 

Sinodul de la Hieria s-a folosit de dogmele ortodoxe fixate la pri- 
mele șase Sinoade Ecumenice pentru a-și justifica învățătura proprie şi 
a o prezenta ca „ortodoxă. El nu a mai folosit ca argument principal 
acuzaţia împăratului Leon al III-lea, conform căreia cinstirea icoane- 
lor ar fi idolatrie, ci a preluat teoria dezvoltată de împăratul Constantin 
al V-lea, după care cinstirea icoanelor contrazicea dogma hristologică. 

Astfel, iconodulii sunt acuzați că zugrăvind icoana Mântuitorului, fie e 
reprezintă Dumnezeirea necircumscrisă a lui Hristos prin circumscrie. 
re în trupul creat, ceea ce este greșeala „circumscrierii', fie că amestec; 
acea neamestecată unire, mărturisită de Sinodul de la Calcedon, pentr 
că ei cred că pot zugrăvi împreună cu natura umană și ceva din natur 
divină. Astfel se cade în greşeala amestecării şi se aduce Dumnezeirii 
îndoită blasfemie, prin circumscriere şi prin amestecare asemenea ere- 
ziilor lui Arie, Dioscur, şi Eutihie. 

Dacă însă iconodulii spun că zugrăvesc numai icoana trupului pe 
care l-am văzut, l-am pipăit şi cu care am convieţuit — argumentau mai 
departe iconoclașştii — ei cad în greşeala despărțirii. Pentru că ei separă 
trupul de Dumnezeire și îi dau un ipostas propriu, pe care intenționează 
să-l picteze, introduc în Sfânta Treime o a patra persoană și zugrăvesc 
ceea ce a fost adoptat de Dumnezeire ca ceva neîndumnezeit. Prin 
urmare, cei care cred că pot zugrăvi icoana lui lisus Hristos comit o 
dublă greșeală: fie că zugrăvesc Dumnezeirea şi o amestecă cu trupul 
(erezia monofizită), fie că zugrăvesc trupul lui Hristos neîndumnezeil 
și despărțit în mod singular ca ipostas de sine stătător. Ei se identifică 
astfel cu nestorienii. Iconoclaştii însă au exclus termenul neschimbat” 
când au explicat unirea ipostatică. Prin urmare ei au înţeles şi explicat 
dogma întrupării lui Hristos în manieră monofizită, unirea ipostatică 
făcându-se prin schimbabilitatea firilor. 

Astfel stând lucrurile, sinodalii de la Hieria nu puteau accepta Zu- 
grăvirea icoanei lui Hristos datorită Întrupării Sale şi hotărau: 


„Dacă cutează cineva să zugrăvească în culori, sub forma chipului 
omenesc, ființa necircumscrisă sau persoana Logosului divin, pentru 
că S-a întrupat, şi dacă nu recunoaşte mai vârtos pe Dumnezeu, car€ 
nici după întrupare nu poate fi circumscris, să fie anatema. Decizia 
finală a sinodului de la Hieria hotăra ca „orice icoană, fie că este făcută 
din orice material, fie că este pictată, trebuie să fie de acum înainte în- 
depărtată din bisericile creştine ca ceva străin şi detestabil și că nimeni 
să nu cuteze pe viitor să mai practice meşteşugul păgân al zugravului de 
icoane. Cine mai îndrăzneşte să zugrăvească icoane sau să le cinstească 

sau să le aşeze în biserici sau să le păstreze în casele lor, de este episcop, 
preot sau diacon trebuie să fie depus, iar de este laic sau călugăr să fie 
anatemizat şi făcut răspunzător de legile imperiale, ca duşman al po- 
runcilor lui Dumnezeu şi al dogmelor lăsate de Sfinţii Părinţi”. 


Vasele și veșmintele liturgice nu trebuie însă îndepărtate sau nefolo- 
site, chiar dacă aveau icoane zugrăvite sau cusute pe ele. 

Odată cu proclamarea iconoclasmului ca învățătură adoptată de un 
pretins „sinod ecumenic”, s-a trecut la înlăturarea icoanelor şi reprima- 
rea apărătorilor acestora. Multe mănăstiri au fost incendiate, distruse 
sau transformate în cazărmi şi adăposturi pentru cai şi materiale nece- 
sare companiilor militare. În multe biserici, frescele și mozaicurile au 
fost distruse sau acoperite cu tencuială, în locul lor zugrăvindu-se sce- 
ne de vânătoare, călărie, pescuit sau acrobație. În timp ce în Imperiul 
Bizantin iconoclasmul lua proporţii, fiind susținut chiar de episcopat, 
la Roma și în Orient se menținea poziția favorabilă cinstirii icoanelor. 
Singurele posesiuni bizantine în Occident, Pentapolis și Exarhatul de 
Ravenna, ocupat de lombarzi în anul 754, au fost cucerite de regele franc 
Pipin cel Scurt (741-768) şi oferite Romei ca „Patrimoniul Sfântului 
Petru”. Sinodul convocat de Papa Ştefan al IV-lea (768-772) în Basilica 
„Salvator” din palatul Lateran, în aprilie 769, a condamnat Sinodul ico- 
noclast de la Hieria şi a confirmat cinstirea icoanelor pe baza textelor 
patristice. De asemenea, Patriarhul Teodor 1 al Ierusalimului (752/754- 
767) a ținut un sinod care a condamnat iconoclasmul, iar în anul 764, 
impreună cu Patriarhii Teodor al Antiohiei şi Cosma al Alexandriei, a 
anatematizat, în Duminica Pogorârii Sfântului Duh, pe episcopul Cosma 
de Epiphania, în Siria pentru că îmbrățişase iconoclasmul. 

După moartea împăratului Constantin al V-lea, la 14 septem- 
brie 775, iconoclasmul bizantin a intrat în declin. Noul împărat, Leon 
al IV-lea Hazarul (775-780), a încetat persecuțiile împotriva icoanelor 
şi ale celor care le cinsteau şi a permis întoarcerea celor exilați. Doar 
în anul 779 câţiva demnitari au fost maltratați şi călugăriţi, pentru că 
cinsteau icoanele, iar împărăteasa Irina, fiind învinuită tot pe motiv că 
a încălcat jurământul făcut înaintea împăratului Constantin al V-lea, 

a fost exilată. Moartea impăratului Leon al IV-lea, la 8 sept 
*. * a e L Lă > ] 
a pus capăt primei faze a iconoclasmului bizantin. brie 780 


VI.11.3. Sinodul al VII-lea Ecumenic 


Încă de la începutul domniei sale, ca regentă a fiu] 
Constantin al VI-lea (780-797), împărăteasa Irina a urmăr 
matului favorabil pentru convocarea unui Sinod Ecumen 
restabilirii cinstirii icoanelor. S-a permis întoarcerea ico 
exil, iar călugării au reactivat viața monahală în capita] 
sebit în toată această perioadă l-a avut starețul Platon d 
Sakkoudion, de lângă Brusa. Patriarhul Pavel al Constantinopolul; 
reproşându-şi că a tolerat iconoclasmul, s-a retras în Mănăstire, 
„Sfântul Florus” şi a îmbrăcat marea schimă în august 784, sfătuind pe 
impărăteasa Irina să convoace un Sinod Ecumenic pentru restabilirea 
icoanelor. În locul lui a fost ales patriarh secretarul imperial Tarasie 
(784-806), la 25 decembrie 784. Obţinându-se şi acordul Papei Adrian 
I (772-795) şi al patriarhilor din Orient, pe care împărăteasa Irina i-a 
rugat să trimită delegaţi pentru viitorul sinod, Patriarhul Tarasie a putut 
începe pregătirile pentru deschiderea Sinodului al VII-lea Ecumenic. 

Lucrările sinodului s-au deschis la 7 august 786 în Biserica „Sfinții 
Apostoli” din Constantinopol. Erau prezenţi împărații Constantin 
al VI-lea şi mama sa, Irina, însoţiţi de curteni, legaţii papei (proto- 
presbiterul Petru şi egumenul Petru de la Mănăstirea „Sfântul Sava” 
din Roma), monahii Toma şi loan ca reprezentanți ai Patriarhiilor 
Răsăritene, Patriarhul Tarasie şi un număr mare de episcopi și monahi 
din Imperiul Bizantin. În timp ce starețul Platon ţinea de la amvon * 
cuvântare în favoarea icoanelor, a pătruns în biserică o mulţime de 
soldaţi din garda palatului şi din regimentul de pază al oraşului, car“ 
au forţat suspendarea sinodului, episcopii iconoclaşti jubilând cu sti 
găte: „Am învins!” Împărăteasa Irina, simulând un atac împotr la : 
bilor, a eliberat capitala de trupele iconoclaste, care au îpue Die 
cu trupe iconodule aduse din Tracia. Retrăgându-se cu suita atei : 
la Malagina în Tracia, împărăteasa Irina şi-a alcătuit O nouă gâ! 


Su ej Minoy 
it Crearea GE. 
IC, în Vedere, 
Pnodulilor din 
4. Un rol deg. 


Lai la Mănăstirea 

trimis noi invitaţii episcopilor, pentru a participa la sinodul care urma 
să se țină la Niceea. Împărăteasa Irina a oprit în Constantinopol pe 
legaţii papei şi ai patriarhatelor orientale, care, împreună cu Patriarhul 
Tarasie, au pregătit în detaliu lucrările sinodului. 

La 24 septembrie 787, în prezenţa reprezentanţilor Curţii impe- 
riale, a legaţilor papei şi ai Patriarhiilor de Alexandria, Antiohia și 
lerusalim, a 330 de episcopi sau reprezentanți ai acestora și a unui 
impresionant număr de arhimandriţi, egumeni și călugări, Patriarhul 
Țarasie, preluând preşedinţia, a deschis lucrările celui de-al VII-lea 
Sinod Ecumenic, în Biserica „Sfânta Sofia” din Niceea. Primele trei 
şedinţe (din 24, 26 şi 28 septembrie) au fost rezervate reprimirii epi- 
scopilor iconoclaşti în comuniunea Bisericii, menținerea scaunelor 
episcopale şi recunoaşterea hirotoniilor lor, citirii în fața sinodului 
a scrisorilor Papei Adrian I către împărat şi către Patriarhul Tarasie 
(papa cerea condamnarea iconoclasmului şi reabilitarea cinstirii icoa- 
nelor, cât şi refacerea legăturilor economice şi diplomatice dintre 
Roma şi Constantinopol) şi a scrisorilor trimise de patriarhii răsări- 
teni. Prin aceasta s-a realizat înţelegerea dintre episcopii participanţi, 
element fundamental pentru buna desfăşurare şi reușită a sinodului 
şi s-a evidenţiat acordul pentarhiei pentru restabilirea cultului icoa- 
nelor. Astfel, se putea trece la expunerea citatelor biblice şi patristice 
in favoarea cinstirii icoanelor și la formularea primei mărturisiri de 
credință a sinodului referitoare la cinstirea icoanelor, semnată de 465 
de participanţi, printre care şi unii preoţi şi monahi fără drept de vot. 

Foarte importante au fost şedinţele a VI-a (în care s-a combătut, 
punct cu punct, definiția dogmatică a Sinodului de la Hieria din 754, 
printr-un document al cărui autor este, după toate probabilitățile, 
Patriarhul Tarasie) şi a VII-a (în care s-a formulat şi adoptat hotărârea 
dogmatică finală referitoare la cinstirea icoanelor). 

La 3 octombrie 787, în prezenţa a 343 de episcopi şi a multor preoți 
și călugări, s-a citit textul definiţiei dogmatice a Sinodului al VII-lea 
Ecumenic. După ce a fost rostit simbolul de credință niceo-constan- 
tinopolitan, au fost citite definițiile dogmatice ale celor şase Sinoade 
Ecumenice şi au fost anatematizați toţi ereticii, s-a declarat: 

„Noi păstrăm toate predaniile, scrise sau orale, printre care 
şi cea referitoare la sfintele icoane care stă în armonie cu Vesti- 
rea Evangheliei, căci Logosul divin s-a întrupat în realitate, şi nu 
în aparență. Urmând calea împărătească, învățăturilor inspirate de 
Dumnezeu ale Sfinţilor Părinților noştri şi predaniei Bisericii univer- 
sale, în care sălășluiește Sfântul Duh, mărturisim, cu toată convinge- 
rea și claritatea că, precum semnul sfintei şi de viaţă făcătoarei Cruci, 
tot așa și sfintele icoane demne de cinstire, să fie pictate sau lucrate în 
mozaic sau din alt material și să fie aşezate în sfintele biserici ale lui 
Dumnezeu, pe sfintele vase şi veşminte, ca fresce sau icoane portabi- 
le, în case sau la răspântii, fie că este icoana dumnezeiescului nostru 
Stăpân și Mântuitor lisus Hristos, fie că sunt icoanele neprihănitei 
Stăpânei noastre, Sfintei Maicii Sale, ale sfinţilor îngeri, ale tuturor 
sfinților și drepţilor [...], căci, cu cât sunt mai des contemplate aceste 
reprezentări biblice, cu atât mai mult este îndreptat credinciosul să-şi 
amintească de prototip, să-i urmeze exemplul, să-i aducă cucernică 
venerare, prin manifestări pioase, fără a fi aceasta înţeleasă ca ado- 

rare, care se cuvine numai lui Dumnezeu, ci ca acea venerare adusă 
semnului sfintei și de viață făcătoarei Cruci, Sfintei Evanghelii și altor 
sfinte obiecte, adică prin tămâiere şi aprindere de lumânări și cande- 
le, cum ne învaţă vechea Tradiţie, căci cinstea adusă icoanei se ridică 
la cel reprezentat în icoană. Cine cinstește icoana, cinstește persoana 


zugrăvită pe ea” (Mansi, 13, 377 DE). 


În final au fost anatematizaţi toţi cei care ar îndrăzni să distrugă 
vasele și obiectele liturgice sau sfintele icoane, Sfânta Cruce şi Sfânta 
Evanghelie, pentru că sunt împodobite cu icoane sau ar da mănăs- 
tirilor o întrebuințare profană. Au fost anatematizaţi toţi ereticii, in- 
clusiv iconoclaştii, și au fost reabilitați Sfinţii Gherman, Patriarhul 
Constantinopolului, loan Damaschin şi Gheorghe din Cipru. Deciziile 
au fost semnate de 302 episcopi şi se crede că autorul lor este tot 
Patriarhul Tarasie. Actele sinodului mai conţin și trei scrisori, care au 
fost citite în faţa episcopilor în şedinţa a VII-a şi prin care destinatarii 
lor erau informați asupra deciziilor Sinodului al VII-lea Ecumenic. 

Ultima şedinţă, a VIII-a, din 28 octombrie, în care au fost adoptate 
în mod oficial definiţia dogmatică şi cele 22 de canoane, s-a desfăşurat 
în palatul Magnaura din Constantinopol, în prezența împăraților 
Constantin şi Irina, care au şi prezidat-o. Cele 22 de canoane au avut 
menirea de a reaşeza ordinea şi disciplina în Biserică, deoarece în timpul 
crizei iconoclaste s-au înregistrat nenumărate abuzuri, mai ales în ceea 
ce priveşte alegerea episcopilor, ascultarea clerului și viața monahală. 
Prin unele dintre ele se căuta înlăturarea oricărui abuz privind cinstirea 
icoanelor, a moaştelor sau a sfinților. 

Deoarece cinstirea icoanelor a fost restabilită la Niceea pe baza teolo- 
giei hristologice calcedoniene, iar sinodalii au demonstrat că iconoclaştii, 
prin respingerea icoanelor, răstălmăcesc hristologia calcedoniană şi tră- 
dează tendinţe maniheic-monofizite, se poate spune că Sinodul al VII-lea 
Ecumenic, prin definiția dogmatică formulată şi aprobată, a dezvăluit şi 
combătut ultimele încercări de infiltrare în Biserică a tendinţelor necal- 
cedoniene. Icoana a devenit astfel un garant al înțelegerii și mărturisi- 
rii corecte a unirii ipostatice în lisus Hristos. După al doilea Sinod de 
la Niceea, icoanele nu constituie numai o tradiţie veche şi statornică a 
Bisericii, ci ele îşi primesc acum adevăratul sens. Ele sunt o mărturie a 
Întrupării lui Hristos. Din aceasta rezultă şi menirea lor, adică aducerea 
aminte de iconomia mântuirii noastre şi întărirea credinţei. 


Bibliografie 

Izvoare: Se. IOAN DAMASCHIN, Cultul sfintelor icoane (Cele trei tratate contra 
iconoclaștilor), trad. Pr. Dumitru Fecioru, Ed. IBMBOR; Bucureşti, 1998; Sr. TEODOR 
STUDITUL, lisus Hristos, prototip al icoanei Sale. Tratatele contra iconomahilor, trad. şi stu- 
diu introductiv Ioan 1. Ică jr, Ed. Deisis, Sfânta Mănăstire loan Botezătorul, Alba Iulia, 
1994; Sebastian NAZÂRU, Ilie TOADER (eds), „Hotărârea sinodală de la Hiereia (754) — 
summa gândirii iconoclaste, prezentare şi traducere, în: ST, 4/2008. 

În limba română: Ortodoxia, 4/1987, număr special dedicat aniversării a 1200 de 
ani de la Sinodul VII Ecumenic; Vasile MUNTEAN, „Iconoclasmul bizantin (sec. VIII- 
IX) în lumina noilor cercetări”, în: BOR, 8-10/1984; Emanoil BăBuş, „Sinodul al VII-lea 
Ecumenic — 1200 de ani, în: GB, 6/1987; A. Jivi, „Sinodul al VII-lea Ecumenic”, în: MMS, 
53/1987; Emilian Popescu, „Aniversarea a 1200 de ani de la Sinodul al VII-lea Ecumenic”, 
in: ST, 6/1987; E. Popescu, „A fost reprezentat teritoriul românesc la Sinodul al VII-lea 
Ecumenic de la Niceea (787) de către episcopul Ursus?” în: ST, 3-4/1993; Nicolae CHIFĂR, 


525 


SITUAŢIA BISERICII ÎN PERIOADA SINOADELOR ECUMENICE 


„Sinodul al VII-lea Ecumenic, moment marcant al incheierii disputelor hristologice” in: 
AB, 7-9/2000; Michel QvENoT, Icoana, fereastră spre absolut, trad. Vasile Răducă, Ed 
Enciclopedică, Bucureşti, 1993; Michel QuENOT, Înviere și icoană, trad. V. Răducă, Ed 
Cristiana, București, 1999; loan RĂMUREANU, „Cinstirea sfintelor icoane în primele trei 
secole”, în: ST, 9-10/1971; Petre SEMEN, Nicolae CHIFĂR, Icoana, teologie în imagini, Ed 
Corson, laşi, 1999; Dumitru STĂNILOAE, „lisus Hristos, ca prototip al icoanei sale” in: 
MMS, 3-4/1958; D. STĂNILOAE, „Hristologie și iconologie în disputa din secolele VIII. 
IX”, in: ST, 1-4/1979; Gheorghe SrMA, „Iemeiuri doctrinare ale cinstirii sfintelor icoane 
după Sfântul loan Damaschinul, în: O, 3/1989; Dumitru FECIORU, „Teologia icoanelor la 
Sfântul loan Damaschin, în: O, 1/1982; Viorel IONIŢĂ, „Sfântul loan Damaschin, apărător 
al sfintelor icoane”, în: ST, 7-10/1980; N. RUNCAN, „Personalităţi bisericești ortodoxe în 
mișcarea pentru apărarea icoanelor din preajma și după Sinodul al VII-lea Ecumenic”, în: 
ST, 3/1990; Arhid. Constantin Voicu, „Sfântul loan Damaschin apărător al Sfintelor icoa- 
ne”, în; RT, 3-4/1996; Nicolae CHIFĂR, „Iconologia Sfântului loan Damaschinul în con- 
textul disputelor iconoclaste din secolul al VIII-lea”, în: TV, 1-6/2000; Nicolae CHaFĂR, 
„Relaţiile politico-religioase dintre Roma şi Constantinopol la începutul secolului 
al VIII-lea”, în vol. Studii istorice, Ed. Universităţii „Lucian Blaga”, Sibiu, 2005; D. BĂLȚAT, 
„Cinstirea sfintelor icoane în scrierile Sfântului Gherman I Patriarhul Constantinopolului,, 
în: MA, 3/1989; Nicolae CHIFĂR, „Poate fi considerat Sfântul Epifanie al Salaminei un 
promotor al iconoclasmului?”, în: TV, 1-6/2000; Nicolae CHIFĂR, „Teologia iconoclastă a 
împăratului Constantin al V-lea și Sinodul de la Hieria (754)', în vol. Studia historica et 
țheologica. Omagiu profesorului Emilian Popescu, laşi, 2003; Nicolae CHIFĂR, Iconologie 
și iconoclasm. Studii privind disputa iconoclastă în secolele VIII-IX, Ed. Andreiana, Sibiu, 
2010; Nicolae STREZA, „Aspectul dogmatic al cultului icoanei la Sfântul Teodor Studitul, 
în: ST, 3-4/1977; loan TOPÂRCEANU, Sfântul loan Damaschin, sintetizator al învățăturii 
ortodoxe, Ed. Andreiana, Sibiu, 2009; ***, Învățătura despre Sfintele Icoane reflectată în 
Teologia Ortodoxă Românească. Studii și articole, vol. I-III, Ed. Basilica, Bucureşti, 2017; 
Serghie BULGAKOV, Icoana și venerarea icoanei, trad. P. Lecca, Ed. Anastasia, București, 
2000; Leonid UspENsKY, Teologia icoanei în Biserica Ortodoxă, trad. Teodor Baconschi, Ed. 
Anastasia, București, 1994; Paul EvDOCHIMOVv, Arta icoanei — o teologie a frumuseții, trad. 
Grigore Moga, Petru Moga, Ed. Meridiane, Bucureşti, 1992; Andre GRABAR, Iconoclasmul 
bizantin, trad. Daniel Barbu, Ed. Meridiane, Bucureşti, 1991. 

În limbi străine: P. ALEXANDER, The Patriarch Nicephorus of Constantinopole. 
Ecclesiastical Policy and Image Worship in the Bizantine Empire, Oxford Clarendon 
Press, Oxford, 1958; Francois BoEsPFLUG, Nicolas Losskyr (eds), Nicee I[1. 787-1987. 
Douze siecles d'images religieuses, Ed. du Cerf, Paris, 1987; Nicolae CHIFĂR, Das VII. 
()kumenische Konzil von Nikaia. Das letzte Konzil der ungeteilten Kirche, Erlangen, 1993; 
Gervais DUMEIGE, Nikăa [1], H. Bacht, Mainz, 1985; Stephen Geno, Byzantine Iconoclast 
during the Reign of Leo II] with Particular Attention to the Oriental Sources, Ed. Peeters 
Publishers, Louvain, 1973; S. GERO, Byzantine Iconoclast during the Reign of Constantin 


526 


ISTORIA BISERICEASCĂ UNIVERSALĂ 


V with particular attention to the Oriental Sources, Ed. Peeters Publishers, Louvain, 
1977; Hans Georg THUMMEL, Bilderlehre und Bilderstreit, Ed. Giitersloh, Wiurzburg, 
1991; H.G. THUMMEL, Die Konzilien zur Bilderfrage im 8. und 9. Jahrhundert. Das 7. 
Okumenische Konzil in Nikaia, Ed. Schoeningh Ferdinand, Paderborn, 2005; Christoph 
Von SCHONBORN, Die Christus-lkone. Eine theologische Hinfuhrung, Novalis Verlag, 
Schaffenhausen, 1984, Ralph-Johannes Liie, Die Patriarchen der ikonoklastischen Zeit. 
Germanos I - Methodios I (715-847), Ed. Peter Lang, Berna, 1999. 


VI.12. Cea de-a doua fază a iconoclasmului. 
Restaurarea definitivă a cinstirii sfintelor icoane” 


VI.12.1. Continuarea crizei iconoclaste 


Cu toate că Sinodul al VII-lea Ecumenic şi-a atins scopul propus, 
criza iconoclastă nu s-a putut încheia definitiv. Aceasta a cunoscut o 
nouă fază între anii 815-842. Fără îndoială că o contribuţie importantă 
la revenirea iconoclasmului au avut-o atât poziţia Bisericilor din Apus 
faţă de hotărârile sinodului, cât şi criza politică şi bisericească cu care se 
confrunta Imperiul Bizantin şi, mai ales, populația Constantinopolului 
la începutul secolului al IX-lea. Întrucât scaunului papal nu i s-au re- 
stituit teritoriile transferate de împăratul Leon al III-lea în jurisdicția 
Patriarhiei Constantinopolului, Papa Adrian 1 şi-a îndreptat tot mai 
mult atenţia spre regatul francilor. Împăratul Carol cel Mare, informat 
despre hotărârile Sinodului al VII-lea Ecumenic şi primind o traducere 
defectuoasă a actelor lui (termenii „adorare” şi „venerare” erau traduși 
cu acelaşi cuvânt - adoratio, ceea ce făcea să se înțeleagă că sinodalii 
n-au făcut nicio distincție între adorarea lui Dumnezeu şi venerarea 
icoanelor), a cerut teologilor franci să facă o analiză judicioasă asupra 
problematicii icoanelor. Astfel, al doilea sinod de la Niceea a fost aspru 
criticat în lucrarea intitulată Capitulare de imaginibus sau Libri Carolini. 

Pe baza celor prezentate de Libri Carolini, Sinodul de la Frankfurt, 
din luna iunie 794, chiar în prezența legaţilor papali, a respins atât 


" Capitol elaborat de Pr. prof. dr. Nicolae Chifăr. 

Sinodul iconoclast de la Hieria din anul 754, cât şi Sinodul al VII-lea 
Ecumenic, pentru că ar fi hotărât că icoanelor li se cuvine adorare ca lui 
Dumnezeu. Înştiințat despre cele stabilite la Frankfurt, Papa Adrian 1a 
trimis o scrisoare regelui Carol în care apăra Sinodul al VII-lea Ecumenic 
şi respingea argumentele teologilor franci. Papa preciza că nu a recunos- 
cut încă oficial hotărârile Sinodului de la Niceea, deoarece împărăteasa 
Irina nu a rezolvat problema Illyricului. La 25 septembrie 795 a murit 
Papa Adrian I, iar Papa Leon al III-lea (795-816) l-a încoronat pe regele 
Carol cel Mare ca împărat al Imperiului Romano-German la 25 decem- 
brie 800, potrivit ceremonialului bizantin. Acest lucru a demonstrat că 
Scaunul papal a părăsit pe suveranul bizantin şi şi-a îndreptat atenţia 
asupra unui alt impărat creștin, moştenitor al vechiului Imperiu Roman. 


V].12.2. Iconoclasmul sub Leon al V-lea Armeanul 


Începutul domniei împăratului Leon al V-lea Armeanul (813-820) 
a însemnat şi schimbarea politicii religioase imperiale bizantine, din 
nou în favoarea iconoclasmului, chiar dacă el depuse jurământ în fața 
patriarhului că va respecta hotărârile Sinodului al VII-lea Ecumenic. 
Împăratul, originar din Armenia şi educat în spirit iconoclast, a conside- 
rat că eșecurile politice, militare şi economice ale predecesorilor săi s-au 
datorat politicii lor iconodule. De aceea, el a urmat politica religioasă a 
împăraţilor isaurieni. Leon al III-lea a cerut unei comisii de specialişti 
să întocmească un florilegiu patristic împotriva cultului icoanelor, iar 
la scurt timp, a ordonat înlăturarea icoanei Mântuitorului, aşezată de 
împărăteasa Irina deasupra porţii Chalke. 

Înţelegând manevrele iconoclaştilor, Patriarhul Nichifor a scris cele 
două tratate Antirrheseis împotriva iconoclaştilor şi a condus procesiu- 
nea cu icoane din 25 decembrie 814. Din acest motiv, împăratul a dispus 
înlocuirea lui cu Patriarhul Teodot Melisinos Casitera (815-821) şi exi- 
larea lui Nichifor în primăvara anului 815. Noul patriarh a convocat un 
sinod iconoclast în Catedrala „Sfânta Sofia” din Constantinopol în anul 
815. Actele acestui sinod, care au fost reconstituite parţial din lucrările 
polemice ale Patriarhului Nichifor, dezvăluie o listă de citate patristice 

și definiția dogmatică sinodală care condamnă cultul icoanelor. În 815 
au fost respinse hotărârile Sinodului al VII-lea Ecumenic şi reconfirma- 
te hotărârile Sinodului iconoclast de la Hieria. Drept urmare, icoanele 
trebuiau arse sau distruse. 

Îndată ce hotărârile sinodului au fost întărite cu putere de lege, au 
urmat represaliile împotriva iconodulilor. Au fost adunate şi arse icoa- 
nele, altare şi biserici au fost golite de sfinte moaște, au fost distruse va- 
sele liturgice împodobite cu icoane, au fost aruncate chiar sfintele cruci 
care aveau icoana răstignirii Mântuitorului lisus Hristos, iar apărăto- 
rii icoanelor au fost maltrataţi, întemnițați, exilați sau chiar omorâți. 
Fostul Patriarh Nichifor şi Sfântul Teodor, starețul Mănăstirii Studion, 
impreună cu alți episcopi şi călugări au fost exilați. Deşi împăratul cău- 
ta să obțină aprobarea Bisericii Romei pentru iconoclasm, Papa Pascal 
al II-lea (817-824) s-a opus cu vehemenţă, apărând Sinodul al VII-lea 
Ecumenic şi arătând că cinstirea icoanelor este fundamentată pe întru- 
parea lui Hristos, consecinţă a unirii ipostatice a celor două firi într-o 
singură Persoană. De asemenea, iconoclasmul bizantin a fost condam- 
nat de patriarhiile orientale prin Sinodul de la Ierusalim din anul 836. 

Cei mai reprezentativi apărători şi teologi ai icoanelor în secolul 
al IX-lea au fost Patriarhul Nichifor I al Constantinopolului şi Sf. Teodor 
Studitul. Ca toţi apărătorii cinstirii icoanelor, ei au demonstrat că icoana 
este expresia realității Întrupării lui Hristos şi cinstirea ei este funda- 
mentată pe învăţătura hristologică a Bisericii. Cu toate acestea, icono- 
clasmul a mai continuat un timp. 


VI.12.3. Restabilirea cultului sfintelor icoane 


Împăratul Leon al V-lea a fost asasinat în noaptea de 24-25 de- 
cembrie 820, iar în ziua de 25 decembrie a fost încoronat de Patriarhul 
Teodot împăratul Mihail al II-lea Rhangabe (820-829), asigurând dinas- 
tiei amoreilor o domnie de 42 de ani pe tronul bizantin. Neimplicân- 
du-se în problemele religioase, împăratul Mihail al II-lea a facilitat 
slăbirea persecuției iconoclaste. Întrucât între timp și episcopatul franc 
s-a pronunțat în sinodul de la Paris, din 1 noiembrie 825, pentru pictarea 

icoanelor, dar nu pentru venerarea lor, impăratul Mihail al II-lea, con- 
strâns probabil de pericolul arab, a dus o politică neutrală, nici apro- 
bând pe iconoduli, dar nici promovând iconoclasmul. El a murit în anul 
829, fiind urmat la tron de fiul său Teofil. 

Împăratul Teofil (829-842), un om învăţat şi admirator al culturii 
arabe, nu deschidea perspectiva revenirii oficiale la cultul icoanelor. În 
plus, el fusese educat în spirit iconoclast de loan Grămăticul, ales pa- 
triarh al Constantinopolului în anul 837. Icoanele, care în timpul îm- 
păratului Mihail al II-lea au fost încet-încet reaşezate în unele biserici 
şi chiar în palatul imperial, din dispoziția împărătesei Teodora, au fost 
iarăşi aruncate şi înlocuite cu tablouri reprezentând animale şi păsări. 
Iconoclasmul, revigorat de împăratul Teofil, a fost condamnat ofici- 
al de Patriarhii Hristodul al Alexandriei, lov al Antiohiei şi Vasile al 
Ierusalimului, în sinodul ţinut la Ierusalim în anul 836. Împăratul nu s-a 
lăsat convins de aceasta şi şi-a menţinut atitudinea iconoclastă fiind la un 
pas de a-şi condamna la moarte propria soţie şi interzicând fiicelor sale 
s-o mai viziteze pe mătușa lor, Teoctista, care le educa în spirit iconodul. 
Pe patul de moarte a cerut colaboratorilor săi să recunoască domnia fiului 
său minor, Mihail, sub regența mamei sale, împărăteasa Teodora. Teofil a 
murit la 22 ianuarie 842, ducând cu el în mormânt şi iconoclasmul. 

Împărăteasa Teodora, îngrijorată că soțul ei a murit sub anatemă, 
a hotărât convocarea unui sinod care să restabilească cultul icoanelor. 
Ea a ordonat chemarea din exil a iconodulilor, iar scaunul patriarhal 
din Constantinopol l-a încredinţat lui Metodie, persecutat de împăratul 
Mihail al II-lea. Patriarhul Metodie (843-847) a fost un om al păcii şi al 
reconcilierii. În faţa sinodului convocat în Constantinopol, care a ana- 
tematizat pe iconoclaști, la rugămintea împărătesei, el a mărturisit că 
împăratul Teofil nu a fost iconoclast convins și că tainic a crezut în cultul 
icoanelor, iar împărăteasa a depus mărturie că, pe patul de moarte, soțul 
ei a cerut să i se aducă icoane, pe care le-a cinstit cu evlavie. Cei prezenți 
au fost de acord ca împăratul să fie dezlegat de anatemă şi să se facă ru- 
găciuni pentru odihna sufletului lui. 

Sinodul de la Constantinopol, din 11 martie 843, a condamnat cele 
două sinoade iconoclaste, de la Hieria (754) şi Constantinopol (815), și 

a confirmat hotărârile celor șapte Sinoade Ecumenice, aprobând cultul 
icoanelor şi anatematizând pe iconoclaşti. Episcopii care n-au respectat 
aceste hotărâri au fost înlăturați şi înlocuiţi cu iconodulii care au păti- 
mit în timpul persecuției iconoclaste. Restaurarea cinstirii icoanelor s-a 
făcut în cadrul unei Liturghii festive oficiată la 11 mai 843, în catedrala 
Sfânta Sofia din Constantinopol. 

Întrucât sinodul de la Constantinopol s-a ţinut în ajunul primei du- 
minici a Postului Mare, iar restabilirea cultului icoanelor a fost conside- 
rată o nouă victorie a Ortodoxiei asupra ereziilor, s-a stabilit ca în fiecare 
an această duminică, numită „Duminica Ortodoxiei”, să comemoreze 
biruința Bisericii asupra tuturor ereziilor. Documentul numit Synodicon, 
alcătuit probabil de Patriarhul Metodie al Constantinopolului, mărturi- 
sind învățătura ortodoxă a Bisericii, condamnă toate ereziile și pe toți 
ereticii, începând cu Simon Magul şi sfârșind cu iconoclaștii. Synodicon- 
ul, introdus în celebrarea liturgică a „Praznicului Ortodoxiei”, proclamă 
triumful asupra iconoclasmului ca pe un triumf al adevăratei credințe 
asupra tuturor ereziilor, cuprinzând şi o comemorare solemnă a tuturor 
celor care au contribuit la această biruinţă și o condamnare a tuturor 
adversarilor Ortodoxiei. 

Penguin Books, Londra, 1964. 


VI.13. Cultul şi arta creştină în secolele V-VIII” 


VI.13.1. Cultul creștin 


În ciuda persecuțiilor din primele secole, Biserica creștină a cu- 
noscut, încă înainte de secolul al IV-lea, atât o dezvoltare a cultului, cât 
şi a artei creştine. Primele formulare liturgice și elemente ale cultului 
creştin pot fi identificate în diferite lucrări din primele trei secole creş- 
tine, precum Didahia (Siria/Palestina, sfârşitul secolului I[), Apologia ] 
(Roma, jumătatea secolului al II-lea) a Sf. Iustin Martirul şi Filosoful, 
Traditio Apostolica (Roma, începutul secolului al III-lea), Didascalia 
Apostolorum (Siria, secolul al III-lea) etc. Acestea exemplifică, pentru 
fiecare regiune în parte, modul în care s-au dezvoltat anaforalele litur- 
gice, ritualul baptismal, regulile credinţei, slujbele de hirotonie sau cele 
șapte Laude bisericești. Formularele nu erau fixe și neschimbabile, așa 
cum le cunoaștem astăzi, ci defineau doar cadrele cultului într-o liber- 
tate dată de prezența harismelor în Biserică. Unui proroc îi era permis, 
de exemplu în Didahie, să mulțumească în rugăciunea euharistică atât 
de mult cât dorea, fără să fi fost constrâns de un formular fix. Mai mult 
decât atât, dezvoltarea cultului nu s-a realizat uniform în toate regiunile 
creştine, ci diferențiat, în funcţie de mai mulți factori, despre care vom 
vorbi mai jos. 

Săpăturile arheologice din ultimele două secole, precum şi redesco- 
perirea unei părți însemnate din catacombe au condus, de asemenea, la 
identificarea primelor elemente de artă şi arhitectură creştine din prime- 
le patru secole. Astfel, frescele funerare ale catacombelor romane au dat 


" Capitol elaborat de Pr. prof. dr. Daniel Benga. 

expresie artistică modului în care creştinii primelor veacuri au înțeles şi 
trăit realitatea morţii, ca drum spre viaţa veşnică, împreună cu Hristos. 
Banchetele funerare reprezentate în catacombe, precum şi mulțimea de 
persoane orante (în stare de rugăciune), reflectă modul în care creştinii 
începuturilor Bisericii au trăit şi experiat comunitar despărțirea de cei 
dragi. Cripta papilor, descoperită în cimitirul roman Sfântul Calixt, este 
una dintre primele basilici creştine subterane, exemplificând reprezen- 
tativ înmormântarea ad sanctos, adică în apropierea martirilor. După 
ce împăratul Constantin cel Mare a decis, în anii 312/313, retrocedarea 
lăcaşurilor de cult creştinilor și libertatea acestora de a practica liber 
cultul creştin, dezvoltarea slujbelor, a arhitecturii şi a artei creştine, a 
cunoscut o înflorire fără precedent. Asupra modului în care cultul litur- 
gic şi arta creştină au evoluat în perioada cuprinsă între secolul al IV-lea 
până în secolul al VIII-lea ne vom opri în rândurile de mai jos. 

Secolul al IV-lea a fost descris adesea ca secol de aur al Bisericii. 
Acest lucru este valabil mai ales în ceea ce privește dezvoltarea 
Liturghiei şi a artei creştine. În secolul al IV-lea, la Sinodul 1 Ecumenic 
(325) şi la Sinodul al II-lea Ecumenic (381) s-a fixat textul Simbolului 
de credință niceo-constantinopolitan, care a devenit normativ pentru 
întreg Imperiul Roman. Concomitent cu fixarea acestuia ca formulă 
de credinţă, s-au stabilit în calendar şi sărbătorile creștine, care reme- 
morează principalele etape ale istoriei mântuirii, menţionate în special 
în partea hristologică a Crezului. Ierarhii care au obţinut unitatea de 
credință prin formularea Crezului au transpus-o, la sfârşitul secolului al 
IV-lea, şi asupra anului liturgic, pentru ca credincioşii să poată celebra 
în mod unitar Întruparea, Botezul, Învierea şi Înălțarea Mântuitorului 
la cer, precum şi Pogorârea Sfântului Duh. Din secolul al IV-lea datează 
primul calendar creştin păstrat, anume Depositio Martyrum, o listă cu 
principalele sărbători ale martirilor din Roma, datată în anul 354, în 
care este menţionată prăznuirea Sfinţilor Apostoli Petru şi Pavel. Alte 
martirologii din secolul al V-lea, precum Martyrologium Syriacum şi 
Martyrologium Hieronymianum, atestă răspândirea cinstirii martirilor și 
a sfinţilor în majoritatea regiunilor creştine din jurul Mării Mediterane. 
Tot din această perioadă datează şi sărbătorile instituite în cinstea Maicii 

Domnului, îndeosebi după Sinodul al III-lea Ecumenic de ] 
, a Efes 


care i-a acordat titlul de Născătoare de Dumnezeu ( Theoto (431) 

Din secolul al IV-lea, odată cu încetarea Persecuțiilor N), | 

de sânge, viața ascetică şi cea feciorelnică au fost înţelese sala ÎTSări 
alb sau nesângeros şi astfel s-a născut un nou tip de siana 

'enie, ce] 


asceților şi fecioarelor, al cuvioşilor şi nevoitorilor, care for 

tăzi cea mai mare grupă a sfinților recunoscuţi. Marii Rt Stii as- 
lumii monahale şi părinţii duhovniceşti erau adesea cimațiu asceți; 
încă din timpul vieţii lor. Cete întregi de oameni mergeau la ei i. Sfinți 
rinaje, iar după moartea acestora, la moaştele şi mormintele lor aa 
sfinților, dezvoltat în mod special în Imperiul Bizantin în secolele sc 
VIII, a marcat într-un mod deosebit istoria creștinismului iba alai 
Prin venerarea Sfintelor Moaşte şi pătrunderea acestora intra 7Muros s - 
creat o nouă topografie a oraşelor antice şi s-a dezvoltat o evlavie vie a 
poporului creştin față de prezența sfinților şi lucrarea lor chiar şi după 
moarte, astfel că granița dintre cei vii și cei morţi, între cer și pământ, 
a fost anulată. 

Noile direcţii ale științei liturgice contemporane, având în frun- 
te cercetători precum Juan Mateos, Miguel Aranz şi Robert Taft de la 
Institutul Pontifical Oriental din Roma, Enrico Mazza, Paul Bradshaw și 
Gabriele Winkler, au demonstrat că evoluția slujbelor a urmat drumul 
de la concizie la prolixitate, iar nu invers. Prin recursul la manuscrise, 
prin liturgica comparată şi cea structurală, s-au revizuit în ultimele de- 
cenii perspectivele asupra evoluţiei cultului, evidențiindu-se rădăcinile 
iudaice ale acestuia şi arătându-se diversitatea care l-a caracterizat de-a 
lungul secolelor. Părintele Prof. Ioan 1. Ică jr a arătat că, după o pri- 
mă fază pre-constantiniană a dezvoltării cultului creştin, care era €- 
presia credinţei eshatologice a unei Biserici persecutate și minoritare, 
din secolul al IV-lea s-a dezvoltat un cult misteric, de catedrală, Ai 
să nască credinţa, dublat de unul de influență monastică, gr apa 30 i 
rul unei devoţiuni private şi solitare, centrate pe desăvârşirea individu- 
ală. Începând cu secolul al V-lea asistăm la un proces de privati? SÂN 

i 2 udă pă anafora 
pietăţii, care a condus, printre altele, la scufundarea în tăcere & 
lei liturgice şi la înțelegerea individualistă a Sfintei Liturghii- 


ISTORIA BISERICEASCĂ UNIVERSALĂ 


VI.13.1.a. Sfânta Liturghie 


Sfânta Liturghie s-a dezvoltat în mod deosebit în secolul al IV-lea, 
până atunci fiind săvârşită mai ales în casele creştinilor sau la mor- 
mintele martirilor. Marile centre creștine ale Antichității - Alexandria, 
lerusalimul, Antiohia, Constantinopolul şi Roma - au fost motoarele 
care au marcat şi influenţat definitoriu dezvoltarea cultului liturgic între 
secolele 1V-VIII. Noile cercetări liturgice au anulat viziunea conform 
căreia vechile liturghii apostolice au fost iniţial foarte lungi, iar apoi, pe 
parcursul secolelor, au fost prescurtate deliberat. O influență decisivă 
asupra Sfintei Liturghii a avut-o ritualul iudaic, care, prin rugăciunea 
de dimineaţă şi prin rânduiala cinei iudaice de Paşti, a influențat atât 
Liturghia cuvântului, cât şi pe cea euharistică. Liturgiştii au identificat 
patru rituri-sursă, care s-au dezvoltat în diferite centre creştine în para- 
lel cu anaforale speciale de-a lungul secolelor IV și V. 

Anaforaua de tip alexandrin (a Sfântului Marcu) are o structură si- 
milară cu cea din canonul euharistic roman, atestat în secolul al VI-lea 
in Sacramentarul gregorian. În paralel cu ritul roman, s-a dezvoltat în 
Apus şi ritul galican, răspândit în Galia şi Spania, având o mare afinitate 
cu riturile răsăritene. Din acest rit s-au dezvoltat apoi cel ambrozian și 
cel mozarab, aflat în uz în special la Toledo. Ritul antiohian a cunoscut 
mai multe anaforale, între care o amintim pe cea a lui Addai și Mari, 
răspândită la vechii orientali, precum şi pe cea „clementină”, transmisă 
in Constituțiile Apostolice (Antiohia, 380). Tipul antiohian s-a remarcat 
şi prin anaforaua de origine ierusalimiteană a Sfântului Iacob. Din aces- 
te tipuri antiohiene şi ierusalimitene s-au născut, începând cu secolul 
al IV-lea, Liturghiile Sf. loan Gură de Aur şi a Sf. Vasile cel Mare, aflate 
până astăzi în uz în Bisericile Ortodoxe. Aceste două Liturghii s-au dez- 
voltat ca structură în special în Constantinopol, între secolele IV-VIII, 
adăugându-li-se antifoane şi rugăciuni preluate din așa-numita „litur- 
ghie staţională”, adică din procesiunile săvârşite cu ocazia marilor săr- 
bători din capitala bizantină. De asemenea, disputele hristologice dintre 
bizantini şi necalcedonieni au condus la dezvoltarea ritului liturgic. De 
exemplu, Antifonul al II-lea („Unule-Născut..”) a fost introdus în Sfânta 

Liturghie în secolul al VI-lea, tocmai pentru a apăra dreapta credință 
impotriva monofiziților. 

În secolele VI-VII a avut loc și mutarea proscomidiei în locul cu- 
noscut astăzi, urmare a unei dezvoltări crescânde a ritualului, pre- 
cum și a modificărilor survenite în urma micșorării numărului celor 
care se împărtășeau constant. În secolul al VIII-lea, Sf. Gherman al 
Constantinopolului a oferit o descriere indirectă a modului în care se fă- 
cea pregătirea Agneţului, dar ritul proscomidiei nu era încă definitivat. 

În secolul al IV-lea asistăm la dezvoltarea Postului Mare sub for- 
ma pe care o cunoaștem astăzi, deși cu unele diferenţe (la Ierusalim se 
postea opt săptămâni). Datorită concepţiei conform căreia caracterul 
festiv al Sfintei Liturghii nu se potrivea cu tristeţea postului, s-a stabilit, 
prin canoanele 49 şi 51 ale Sinodului din Laodiceea (ţinut cândva între 
364-383), să nu se mai oficieze Liturghia în Păresimi decât sâmbăta și 
duminica. Deoarece credincioşii evlavioşi doreau să se împărtășească 
și în restul zilelor din post, s-a dezvoltat, în secolele V-VI, Liturghia 
Darurilor mai înainte sfințite, care are origine răsăriteană, deşi a fost 
atribuită în manuscrise, începând din secolul al XII-lea, Sf. Grigorie cel 
Mare (1604), episcopul Romei. 


VI.13.1.b. Ritualul botezului 


În paralel cu Sfânta Liturghie s-a dezvoltat ritualul botezului. 
Această dezvoltare s-a datorat numărului mare de credincioși primiţi 
în Biserică în secolul al IV-lea. Omiliile sau Catehezele baptismale pro- 
venite de la Sfinţii Chiril al lerusalimului, loan Gură de Aur, Vasile cel 
Mare şi Ambrozie al Milanului reflectă o dezvoltare fără precedent a 
ritualului baptismal, care cuprindea exorcisme, ungeri prebaptismale şi 
postbaptismale cu untdelemn sfinţit și scufundarea în apă. Parcursul ca- 
tehumenal deși era diferit în centrele creştine, păstra o unitate evidentă 
în punctele sale centrale. La Ierusalim sunt atestate Catehezele mista- 
gogice, rostite în Săptămâna Luminată de episcop, pentru a-i introduce 
pe neofiți în marile taine creștine: Botezul, Mirungerea și Euharistia. 
Deoarece imperiul s-a încreștinat treptat până în secolul al VI-lea, 

botezul adulţilor şi-a pierdut din importanţă și s-a practicat tot mai des 
pedobaptismul. 


VI.13.1.c. Taina pocăinței 


Taina pocăinței a cunoscut, de asemenea, o evoluție începând din 
secolul al IV-lea. De exemplu, dintre cele 20 de canoane ale Sinodului | 
Ecumenic de la Niceea (325), canoanele 10, 11, 12, 13 şi 14 se ocupau de 
reprimirea lapsilor în Biserică, excluzând de la preoţie pe cei căzuţi de la 
credință în timpul persecuțiilor şi punând termene de pocăință pentru 
reprimirea laicilor în biserică (3 ani de pocăință împreună cu catehume- 
nii — audientes, şapte ani cu genunchii plecați — genuflectentes şi doi ani 
fără împărtăşire — consistentes), urmând să fie totuşi împărtăşiți dacă ar 
fi pe moarte. Practicile penitenţiale s-au dezvoltat în secolele următoare 
în strânsă legătură cu viața monahală şi paternitatea duhovnicească, una 
din constantele spiritualității răsăritene bizantine. 


VI.13.1.d. Cele șapte Laude 


Cele şapte Laude, practicate până astăzi în Ortodoxie, s-au dezvol- 
tat în secolul al IV-lea, acestea având origini în creştinismul timpuriu. 
Rugăciunilor de dimineaţă, preluate din cultul sinagogal, li s-au adăugat 
in secolul al III-lea rugăciuni la Ceasurile III, VI și LX, precum şi la mie- 
zul nopții, dezvoltate începând cu secolul al IV-lea de tradiția monaha- 
lă. Astfel, s-au constituit două tipuri de oficii zilnice: a. oficiul catedral 
sau cântat (asmatikos), un rit fastuos şi muzical — cu ectenii şi rugă- 
ciuni, cu condace şi psalmi cântați antifonic, dar fără citiri biblice — care 
marca ritmul zilei prin celebrarea luminii sau a privegherii îngerilor şi 
b. oficiul monahal, mult mai simplu şi alcătuit din recitarea şi meditarea 
continuă a Psaltirii cu rugăciuni pentru mântuire. Între cele două tipuri 
de oficiu existau următoarele diferenţe: Psaltirea, elementul central al 
laudelor bisericeşti, avea în Palestina 150 de psalmi și era împărțită în 
20 de catisme şi 60 de stări, psalmii fiind cântaţi fără refrene. Psaltirea 
constantinopolitană avea 140 de psalmi (cei deja incluşi în slujbele 

laudelor erau excluși) și era împărţită în 68 de antifoane cântate, pentru 
care erau folosite refrene (Aliluia, pentru cele impare și Îndurător fii mie 
Doamne, pentru cele pare). A doua diferenţă se referă la Octoih, care era 
de proveniență palestiniană, fiind dezvoltat în secolul al VIII-lea, când 
Sf. loan Damaschin a rânduit slujbele săptămânal, după cele opt glasuri. 
La „Marea Biserică” din Constantinopol era în uz o alternanță de două 
săptămâni, care corespundea existenţei a două coruri. În al treilea rând, 
denumirile diferitelor elemente liturgice erau diferite: de ex. antifoane şi 
catisme. Antifoanele mici au origine constantinopolitană, în timp ce ca- 
noanele poetice provin din tradiția monahală. Astfel, în secolele IV-VIII 
monahii au oferit psalmii şi meditaţia, iar oficiul catedral a oferit muzica 
şi fastul cultului ortodox, așa cum îl cunoaștem azi. Ritualul liturgic de 
la „Marea Biserică” a Constantinopolului (Aghia Sofia), a jucat un rol 
central în realizarea acestei sinteze. 

În secolele V-VIII s-a dezvoltat în mod deosebit poezia imnogra- 
fică, care a pătruns treptat în cultul liturgic sub forma canoanelor, a 
troparelor, a condacelor etc. Printre marii poeţi creștini ai acestei pe- 
rioade amintim pe Roman Melodul, Andrei Criteanul, Gherman de 
Constantinopol, loan Damaschin și Cosma de Maiuma. 


VI.13.1.e. Pelerinajul 


Pelerinajul împărătesei Elena la Ierusalim şi Betleem în anul 326 
şi zidirea unor lăcașuri de cult pe locurile sfinte ale creştinismului, în 
special rotonda și basilica de la „Sfântul Mormânt”, au inaugurat epoca 
pelerinajelor creştine. Pelerini din toate colțurile lumii creştine au por- 
nit spre Locurile Sfinte din Palestina, pentru a se închina acolo unde 
Fiul lui Dumnezeu întrupat şi-a lăsat urmele prezenţei Sale pe pământ. 
Pelerinul anonim din Bordeaux, pelerina Egeria din Spania, Fericitul 
leronim, senatoarea Anastasia Romana etc. Au mers să se închine la 
locurile biblice menţionate în Vechiul şi Noul Testament, la mormintele 
și relicvarele martirilor şi ale sfinților şi la locurile de asceză ale monahi- 
lor celebri. Muntele Sinai, locul teofaniei vechi-testamentare, mormin- 
tele Sfinților Apostoli Petru şi Pavel de la Roma, alături de sanctuarul 

Sfântul Mina” din Egipt şi coloana „Sfântul Simeon Stâlpnicul” din 
Siria constituiau, alături de Țara Sfântă, principalele locuri spre care se 
indreptau cete însemnate de pelerini în Antichitatea târzie. Pelerinajele 
au condus la uniformizarea cultului creştin, prin împrumutul cinstirii 
sfinților, dar şi prin elemente de ritual preluate din cele mai importante 
centre creştine, precum Ierusalim, Roma sau Constantinopol. 


VI.13.2. Arta creștină 


Perioada cuprinsă între secolele IV-VIII este fundamentală pentru 
dezvoltarea artei creştine. După câteva secole de dezvoltare şi avânt, ico- 
nografia creştină a suferit o lovitură imensă în timpul iconoclasmului 
(726-787 şi 815-843), când au fost distruse majoritatea reprezentări- 
lor iconice din biserici şi locurile publice. Cele mai vechi icoane păs- 
trate datează din secolul al VI-lea şi s-au păstrat la Mănăstirea „Sfânta 
Ecaterina” din Sinai, aflată sub stăpânire islamică din secolul al VII-lea. 
În aceste regiuni, împărații iconoclaşti nu au reușit să implementeze de- 
cretele de distrugere a icoanelor şi reprezentărilor sfinte. 

Cea mai veche evidență arheologică a unui lăcaş de cult provine din 
Dura Europos, un oraş garnizoană situat pe malul drept al Eufratului, 
in Irakul de astăzi, nu foarte departe de Palmira, aflat în administraţie 
romană între 198 şi 260. Este vorba de un baptisteriu, la rândul său parte 
din domus ecclesiae (o casă-biserică), datate în anul 230 şi infrumuseţate 
cu picturi. Aici s-au păstrat resturi de frescă din următoarele scene: 
Adam şi Eva, Bunul Păstor, mormântul lui Hristos cu femeile purtătoa- 
re de mir, reprezentat o dată închis şi a doua oară deschis şi gol. Deşi 
sunt atestate lăcaşuri creștine de dimensiuni mai mici înainte de secolul 
al IV-lea, precum cel menţionat mai sus sau altele prezente în catacom- 
bele Romei, la Aquileea sau la Salona (Dalmația), dezvoltarea arhitec- 
tonică a acestora începe odată cu domnia împăratului Constantin cel 
Mare (306-337). 

Cel dintâi stil cunoscut este cel basilical, creştinii preluând vechile 
basilici antice greco-romane, clădiri dreptunghiulare sprijinite pe co- 
loane, cu ornamentație deosebită, în care aveau loc judecăţile publice 

și se țineau discursuri importante. După ce le-au fost dăruite de împă- 
rații romani, creștinii au transformat basilicile în funcţie de nevoile 
cultului creştin, adăugându-le abside, syntron, altar, ciborium, solee, 
amvoane, atrium etc. S-au dezvoltat mai multe tipuri diferite de basilici 
creştine în Orient și în Occident. 

Stilul basilical oriental este caracterizat în general prin înlocuirea 
plafonului drept cu acoperișul boltit, lipsa atrium-ului, întrebuinţarea 
pietrei la construire, fațadă monumentală cu două turnuri etc. Aceste 
elemente sunt însă diferit realizate în Siria, Palestina, Egipt, Asia Mică, 
astfel că putem vorbi de o diversitate a arhitecturii creştine. Basilica 
»Martyrium” de la Sfântul Mormânt, „Biserica Naşterii” de la Betleem, 
precum şi altele, ca „Sfânta Sofia” din Tesalonic (secolul al V-lea) sau 
cea a Sfântului Simeon Stâlpnicul de lângă Antiohia (secolele V-VI), au 
devenit modele reproduse apoi în întreaga lume creştină. Toate aceste 
mari monumente arhitecturale orientale au fost distruse odată cu inva- 
zia perșilor şi a arabilor din secolul al VII-lea. 

Basilicile occidentale au păstrat mai fidel vechea formă a basilicii 
păgâne, sunt mai înalte şi mai grațioase decât cele orientale şi au galerii 
deasupra navelor laterale. Ele s-au răspândit din Apus până în Peninsula 
Balcanică și Constantinopol. Basilica „Sfântului Pavel” din afara zidu- 
rilor la Roma, a „Sfântului Petru” din Lateran sau basilicile „Sfântului 
Apolinarie” din Ravenna (secolele V-VI) sunt modelele cele mai semni- 
ficative ale artei creştine apusene. Diversitatea artei basilicale este ates- 
tată chiar şi pe teritoriul actual al României, în Dobrogea, unde s-au 
descoperit la Tropaeum-Traiani (Adamclisi) mai multe basilici datând 
din secolele V-VI: basilica cisternă, basilica forensis, basilica cu tran- 
sept, basilica episcopală. 

Basilicile au fost diferențiate, de asemenea, după întrebuințare, 
în basilici urbane sau parohiale şi basilici cimiteriale sau martirice, 
construite deasupra mormintelor martirilor. Arhitectura creştină s-a 
dezvoltat în jurul acestor basilici prin construcţia de baptisterii, case 
de oaspeţi, instituţii sociale, clopotniţe sau sedii episcopale. Începând 
cu secolele VI-VII arhitectura bisericească a cunoscut o evoluţie 
specială prin dezvoltarea şi răspândirea stilului bizantin. Cel mai 

important monument al acestei arte este biserica „Aghia Sofia” din 
Constantinopol, construită între 532-537, sub conducerea arhitecţilor 
ionieni Anthemius din Trales şi Isidor din Milet. Peste construcția 
cu plan bazilical a fost aşezată cupola de origine orientală, cu 40 de 
ferestre aflate la bază şi altele pe structurile inferioare, totul spriji- 
nit pe 107 coloane. Biserica este, de asemenea, prevăzută cu atrium, 
exonartex şi nartex la intrare. Spaţiul liturgic este de o frumuseţe de- 
osebită, împăratul Justinian (527-565) realizând cea mai mare capodo- 
peră a artei creştine din toate timpurile, care transpune prin formele 
arhitectonice o adevărată teologie a luminii necreate, care se revarsă 
asupra spaţiului sacru. Împăratul Justinian a influențat decisiv tot im- 
periul prin reconstrucția marilor basilici din Roma, Constantinopol, 
Efes, lerusalim, Betleem, Sinai etc. După domnia împăratului Justinian 
asistăm la o slăbire a avântului constructiv din cauza condiţiilor eco- 
nomice şi politice dificile ale imperiului. Din Constantinopol, arta 
construcţiei bisericilor acoperite cu cupolă, suspendată cu ajutorul 
arcelor şi al pandantivilor, s-a răspândit în tot Orientul creştin, stilul 
fiind mai apoi diversificat în funcţie de particularităţile culturale, litur- 
gice şi climaterice ale diferitelor spaţii creştine. 

Alături de arhitectură s-a dezvoltat, în special începând din secolul 
al V-lea, arta mozaicului şi cea a picturii. O mare influenţă a exercitat-o 
in această perioadă monahismul. Cele mai vechi mozaicuri creştine păs- 
trate datează din secolele IV-V, fiind descoperite atât în Orient, cât şi în 
Occident. Dacă în Apus s-au executat compoziţii iconografice complexe 
in mozaic, reprezentând scene biblice sau chipuri de sfinți și împărați, 
păstrate în special la Roma şi la Ravenna, în Nordul Africii şi în Orient 
arta mozaicului prezintă în mod special pe pardoseală modele florale și 
de faună, interpretate ca imagini ale paradisului, prezent în biserică prin 
celebrarea liturgică. 

Arta bizantină din perioada Sinoadelor Ecumenice copiază în gene- 
ral îmbrăcămintea de la curtea imperială, iar portretele sunt influențate 
de cele ale împăraţilor bizantini. Arta bizantină a îmbinat spiritul grec, 
caracterizat de eleganţă şi armonie, cu cel oriental, care s-a distins prin 
forme arhitecturale noi, motive ornamentale, lux şi stilizare. 


SA] 


SITUAȚIA BISERICII ÎN PERIOADA SINOADELOR ECUMENICE 


Bibliografie 

În limba română: Pr. loan RĂMUREANU, Pr. Milan ŞESAN, Pr. Teodor Bobocaț 
Istoria Bisericească Universală, vol. I: 1-1054, Ed. IBMBOR, Bucureşti, 1987; Emanoj 
BĂBUȘ, Introducere în Istoria Bisericească Universală, Ed. Sophia, Bucureşti, 2003, 
Adrian GABOR, Biserica și Statul în primele patru secole, Ed. Sophia, Bucureşti, 2003. 
Nicolae CHIFĂR, Istoria creștinismului, vol. I-III, Ed. Trinitas, laşi, 2000-2002; ea 
|. ICĂ JR, Canonul Ortodoxiei, vol. |: Canonul apostolic al primelor secole, Ed. Deisis/ 
Stavropoleos, Sibiu, 2008; Juan MaATEos, Utrenia bizantină, trad., prefață, note Cezar 
Login, Ed. Renaşterea, Cluj-Napoca, 2009; Petre VINTILESCU, Liturghierul explica 
Ed. IBMBOR, Bucureşti, 1998; Ene BRANIȘTE, Liturgica specială pentru institutele 
teologice, Ed. IBMBOR, Bucureşti, 1985; Lucreția VASILESCU, „Pelerinajul — dimen. 
siuni semantice şi spirituale”, în: Anuarul Facultății de Teologie Ortodoxă București 
|, Bucureşti, 2001; E. BRANIȘTE, Liturgica generală cu noțiuni de artă bisericească 
arhitectură și pictură creștină, Ed. IBMBOR, Bucureşti, 1993; Karl Christian FELMy, 
De la Cina cea de Taină la Dumnezeiasca Liturghie a Bisericii Ortodoxe. Un comenta. 
riu istoric, trad. Pr. loan |. Ică, Ed. Deisis, Sibiu, 2004; Claude FRONTISI (ed.), Istoria 
vizuală a artei, Enciclopedia RAO, Bucureşti, 2003; Mary HOLLINGSWORTH, Arta în 
istoria umanităţii, Enciclopedia RAO, Bucureşti, 2004; Daniel BENGA, Cred, mărturi- 
sesc și aştept viața veșnică. O istorie teologică a Simbolului Niceo-Constantinopolitan, 
Ed. Basilica, Bucureşti, 2013. 

În limbi străine: Abel FABRE, Manuel dart chretien. Histoire generale de lart 
chretienne depuis les origines jusquă nos jours, Ed. Bloud et Gay, Paris, 1930; Ludwig 
GERTLING, Engelbert KIRsCHBAUM, Die râmischen Katakomben und ihre Mărtyrer, 
Ed. Herder, Freiburg/Viena, 1950; Wolfram KINzIG, „Glaubensbekenntnis und 
Entwicklung des Kirchenjahres”, în: W. Kinzrc et al., Liturgie und Ritual in der Alten 
Kirche. Patristische Beitrâge zum Studium der gottesdienstlichen Quellen der Alten 
Kirche (Studien der Patristischen Arbeitsgemeinschaft, 11), Ed. Peeters, Leuven/ 
Walpole, 2011; Daniel CANER, Wandering, Begging, Monks. Spiritual Authority and 
the Promotion of Monasticism in Late Antiquity, University of California Press, 
Berkeley, 2002; Georgia FRANK, The Memory of the Eyes. Pilgrims to Living Saints 
in Christian Late Antiquity, University of California Press, Berkeley, 2000; Hans 
FORSTER, Die Anfânge von Weihnachten und Epiphanias, Mohr Siebeck, Tiibingen, 
2007; Christian LANGE et al. (eds), Die Taufe. Einfiihrung in Geschichte und Praxis, 
Wissenschaftliche Buchgesellschaft, Darmstadt, 2008; David HeLLHoLM et al. (eds), 
Ablution, Initiation and Baptism: Late Antiquity, Early Judaism and Early Christianity, 
vol. 1-3, De Gruyter, Berlin/Boston, 2011; Daniel BeNnGA, „Heilige in der Friihkirche', 
în: Martin ÎLLERT, Martin SCHINDEHUTTE (eds), Theologischer Dialog mit der 
Rumânischen Orthodoxen Kirche. Die Apostolizităt der Kirche. Heiligkeit und Heiligung 
(Beihefte zur Okumenischen Rundschau, Nr. 97), Evangelische Verlagsanstalt, 
Leipzig, 2014. 


542 


ISTORIA BISERICEASCĂ UNIVERSALĂ 
VI.14. Monahismul și viața creştină în secolele V-VIII" 
VI.14.1. Monahismul răsăritean 
VI.14.1.a. Monahismul egiptean 


După ce în secolul al IV-lea monahismul a prins rădăcini şi s-a 
dezvoltat în aproape toate regiunile creştine, atât din Răsărit, cât și din 
Apus, între secolele V-VIII dezvoltarea acestuia a atins apogeul, iar cen- 
trele de greutate ale prezenţei acestuia s-au schimbat. 

Trecerea de la epoca martiriului la epoca imperiului condus de un 
impărat creştin (Milano, 313) a rodit, între altele, şi prin dezvoltarea 
monahismului. Acesta şi-a asumat, în continuitate cu martiriul sângelui 
din primele trei veacuri, sarcina „martiriului alb”, adică mărturia asce- 
tică absolută despre Împărăţia lui Hristos, anticipată şi trăită în această 
lume până la limitele firii omeneşti. Monahismul a devenit începând 
cu secolul al IV-ea „profeția vizibilă” a Împărăției divine, „garda de 
corp” şi „laboratorul'” experimentării zilnice a morțţii-înviere cu Hristos. 
Plecarea monahilor în pustie nu reprezenta nicidecum „ieșirea din sâ- 
nul Bisericii, ci dimpotrivă înaintarea tot mai adâncă în Biserică, până la 
atingerea inimii ei” (Andre Scrima). 

Egiptul, locul unde s-au întemeiat atât viața anahoretică, cât şi cea 
idioritmică şi chinovitică, a cunoscut o pustiire a marilor centre mo- 
nahale de la Nitria, Chilii şi Sketis, în urma invaziei mazicilor din anii 
407 şi 434. Mulţi monahi au fost ucişi de barbari, iar alții s-au îndrep- 
tat spre Muntele Sinai, Palestina şi Siria, făcând ca secolele V şi VI să 
devină „secolele monahismului palestinian” prin excelență. Monahii 
au interpretat această pustiire ca fiind judecata lui Dumnezeu, iar Avva 
Arsenie ar fi spus în anul 410: „Lumea a pierdut Roma, iar monahii 
au pierdut Sketis”. Însă, „exilaţii din Sketis, înainte de a dispărea din 
istorie, au dăruit creştinismului cea mai adevărată, cea mai umană şi 
mai substanţială carte după Biblie: Patericul” (Cristian Bădiliță) sau 


" Capitol elaborat de Pr. prof. dr. Daniel Benga. 

Apophthegmata Patrum, lucrare închegată în scris în Palestina pe la ju- 
maătatea secolului al V-lea. Disputele hristologice provocate de formula 
de la Calcedon (451) au dus la ruperea mănăstirilor egiptene de tradiția 
bizantină şi dezvoltarea acestora în sfera de influenţă a monahismului 
copt. Cucerirea arabă din secolul al VII-lea a constituit apogeul lovituri- 
lor date monahismului egiptean în această perioadă. 

Cu toate acestea, Mănăstirea „Sfânta Ecaterina” de la poalele 
Muntelui Sinai a cunoscut o viață monahală înfloritoare prin rectito- 
rirea acesteia de către împăratul Justinian (527-565). Aici tradiția mo- 
nahală a Egiptului antic s-a desăvârșit în sinteza realizată de Sf. Ioan 
Scărarul (580-650), autorul Scării (Climax) urcuşului spiritual, o adevă- 
rată summa mistică a epocilor monastice anterioare. Sinteza duhovni- 
cească realizată de Sfântul loan a fost rezumată astfel: „Cine este monah 
credincios şi înțelept? Acela care şi-a păstrat inima înflăcărată până la 
capăt, acela care, până la sfârşitul vieţii, nu contenește să adauge foc pes- 
te foc, flacără peste flacără, râvnă peste râvnă, dorinţă peste dorință, 
Sinaiul a rezistat de-a lungul veacurilor ca o adevărată insulă monahală 
în mijlocul lumii musulmane, „Sfânta Ecaterina” fiind astăzi cea mai 
veche mănăstire creștină din lume cu viață liturgică neîntreruptă. 


VI.14.1.b. Monahismul palestinian 


În secolele al V-lea şi al VI-lea, monahismul a cunoscut o înflori- 
re fără precedent în Palestina. Aici existau două centre monahale im- 
portante: unul în pustiul Gazei, iar celălalt în pustiul Ierihonului, al 
Iordanului şi al Mării Moarte. Întemeietori ai monahismului palesti- 
nian sunt considerați de către tradiţie Sfinţii Ilarion şi Hariton (275- 
345). La sfârşitul secolului al IV-lea şi începutul celui de-al V-lea, mari 
personalități ale creştinismului veniseră din Occident şi întemeiaseră 
mănăstiri în jurul Ierusalimului. Melania cea Bătrână (410) şi Melania 
cea Tânără (4439) au sprijinit centrele monahale din jurul Ierusalimului, 
ultima întemeind, împreună cu soțul ei Pinian, două mănăstiri pe 
Muntele Măslinilor. Fericitul Ieronim şi-a trăit ultimii ani ai vieții ca 
monah, într-o mică grotă lângă cea a Nașterii Domnului de la Betleem. 

În pustia Mării Moarte a venit în anul 405 Eftimie, originar din 
Melitene (Armenia), aducând cu el tradiţia petrecerii Postului Mare în 
pustie, practică ce a influențat decisiv monahismul palestinian. După 
ce a întemeiat o lavră între Ierusalim şi Ierihon, Sf. Eftimie cel Mare 
(ţ 20 ianuarie 465) a devenit părinte al monahilor pustiei. Contemporan 
cu Sfântul Eftimie a fost Sf. Gherasim de la Iordan (ț 5 martie 475), un 
monah care trăia împreună cu un leu, restaurând prin această viețuire 
starea paradisiacă. Între ucenicii săi au strălucit Sf. Teodosie cel Mare 
(+ 1l ianuarie 529) şi Sf. Sava cel Mare ( 5 decembrie 532), care au în- 
temeiat două mănăstiri în pustia Iordanului. În lavra Sfântului Teodosie 
se practica viaţa chinovitică, în timp ce în lavra Sfântului Sava se trăia 
idioritmic. În secolul al VI-lea, Ioan Moshu, mare antologist al ziceri- 
lor părinţilor pustiei, trăitor în jurul anului 570 în Lavra de la Faran, 
a adunat în Leimonarion (Livada duhovnicească) vieţi şi învățături ale 
monahilor din Palestina, Siria, Egipt şi Sinai. 

În ţinutul Gazei s-a remarcat prin asceză Avva Isaia ($1l august 
489), care a venit din Sketis şi s-a aşezat la Beit Daltha în jurul anului 
440, lăsând în urma sa o colecţie renumită de reguli pentru monahii 
aflați în diferite stadii de asceză. Sfinţii Varsanufie şi loan din Gaza s-au 
nevoit în timpul împăratului Justinian (527-565), lăsând posterității 
800 de răspunsuri la întrebări legate de deosebirea gândurilor, creşterea 
duhovnicească, dobândirea liniştirii, precum şi detalii practice lega- 
te de viaţa monahală. Mănăstirea acestora a rezistat până în secolul 
al VII-lea, când s-a pustiit, după cuceririle persană şi arabă. Mii de călu- 
gări din toate lavrele Palestinei au fost trecuţi prin foc şi sabie la începu- 
tul secolului al VII-lea, când perşii au năruit în foc şi cenușă trei secole 
de creație duhovnicească şi artistică. 

Spre deosebire de Siria şi Egipt, monahismul palestinian a fost mai 
aristocratic, datorită originii citadine a monahilor, a relațiilor direc- 
te cu patriarhul de Ierusalim, dar şi a apropierii de localităţi cu viață 
intelectuală, precum Ierusalim, Cezareea, Scythopolis şi Gaza. Aici s-a 
constituit în secolele următoare marea sinteză liturgică valabilă până azi 
in Biserica Răsăritului, născută din simțul deosebit pentru măsură al 
monahismului palestinian. Tipiconul Sfântului Sava a devenit baza pe 

care tradiția ulterioară constantinopolitană a dezvoltat rânduielile |i. 
turgice. Alți monahi de origine savaită — Sf. Andrei Criteanul, Sf. Ioan 
Damaschin şi Sfântul Cosma de Maiuma - au dezvoltat imnografia și 
poezia creştină, care s-au constituit în secolele următoare în Octoihul 
Triodul şi Penticostarul Bisericii Ortodoxe. 


VI.14.1.c. Monahismul sirian 


Siria a fost, de asemenea, alături de Egipt şi Palestina, un alt leagăn 
al monahismului antic, unde tradițiile monastice sunt bine atestate în se- 
colul al IV-lea. Spaţiul sirian, o regiune unde tradiția greacă elenistă s-a 
întâlnit cu cea semită orientală, a devenit patria „stiliților” şi a „nebunilor 
pentru Hristos” Monahismul sirian se caracterizează printr-un instinct 
aprig al ascezei, dar şi printr-un mare lirism al sufletului, impregnat în 
impresionantele imne liturgice şi poetice lăsate mai ales de Sf. Efrem Sirul 
(306-373). Monahismul sirian este unul de tip itinerant, spre deosebire 
de cel egiptean, organizat în centre monahale ca cele din Nitria, Chilii 
sau Sketis. Didahia apostolilor, redactată în jurul anului 100 în Siria sau 
Palestina, evocă o serie de didascali, profeţi şi apostoli care practicau o 
asceză radicală, renunțând la orice posesiune lumească pentru o urmare 
deplină a lui Hristos. 

Un ascetism riguros şi peregrinarea în diferite locuri au marcat mo- 
nahismul sirian din secolul al IV-lea, între monahii întemeietori numă- 
rându-se Simeon Palaios sau Iulian Sabas (Teodoret Episcopul Cyrului, 
Vieţile sfinților pustnici din Siria, c.2 şi c.6). Sf. Simeon Stâlpnicul (459) 
a preferat asceza în vârful unei coloane, situată între Antiohia și Alep, de 
unde predica şi binecuvânta mulțimea de pelerini care îl căuta. Un com- 
plex mănăstiresc enorm a fost ridicat în jurul stâlpului său după moartea 
acestuia, ale cărui ruine se păstrează până astăzi. Întrucât locul a fost ul- 
terior ocupat de monofiziți, ortodocşii au ridicat un alt complex monas- 
tic în locul unde s-a nevoit, tot pe un stâlp, Sf. Simeon cel Tânăr (4596), 
care avea chilia pe „Muntele cel Minunat” în apropiere de Antiohia. 
Tradiţia ascetismului stilit s-a răspândit prin Sf. Daniil Stâlpnicul (409- 
493) până la Constantinopol, unde acesta şi-a petrecut ultima parte a 

vieţii, ca sfătuitor al marilor împărați ai Bizanțului Leon (457-474), Zenon 
(474-491) şi Anastasie (491-518). 


VI.14.1.d. Monahismul mesopotamian 


Demnă de remarcat este, de asemenea, tradiția monahală mesopota- 
miană a Sfântului Alexandru de Mesopotamia, trăitor în secolele IV şi V. 
Monah de origine greacă, născut în una dintre insulele Mării Egee, cândva 
în jurul anului 350, acesta s-a dedicat ascezei timp de 20 de ani pe malul 
Eufratului, unde a adunat în jurul său peste 400 de monahi romani, greci, si- 
rieni şi egipteni. Împărțiți în 8 cete sau coruri, monahii cântau şi psalmodiau 
spre slava lui Dumnezeu, cu pricepere şi înflăcărare, fără întrerupere, dând 
naștere astfel tradiției achimite, adică a „monahilor neadormiți” (Viața lui 
Alexandru Achimitul, cap. 26-27). Din Mesopotamia, aceştia au venit şi s-au 
așezat lângă Constantinopol, în Bithynia. Tradiţia monahală achimită a fost 
continuată de Sfântul Marcel, ucenicul său, în timpul acestuia înmulțindu-se 
mănăstirile din jurul Constantinopolului. În 463 achimiţii s-au strămutat 
in Constantinopol, la Mănăstirea „Sf. loan Botezătorul, danie a consulului 
Stoudios, fiind cunoscuți sub numele de „studiți” şi jucând un rol de seamă 
în realizarea sintezei liturgice bizantine și în disputele teologice ale vremii. 

Monahismul constantinopolitan era chinovitic şi basilian ca structu- 
ră, activ şi social ca orientare. Monahii mănăstirilor constantinopolitane, 
situate între Calcedon și Chrysopolis, au jucat un rol activ la formularea 
dogmelor Sinoadelor Ecumenice, participând la marea creație liturgică a 
acestor veacuri. Între aceştia îi amintim pe Sfinții Maxim Mărturisitorul 
şi pe Gherman al Constantinopolului. Sinodul al IV-lea Ecumenic de la 
Calcedon (451) a aprofundat convergenţa dintre întruparea lui Dumnezeu 
și indumnezeirea omului, integrând prin această viziune viața monastică în 
chip definitiv în structura Bisericii bizantine. Canoanele date la Calcedon 
supun monahismul autorității episcopale. Corpusul de legi al împăratului 
Justinian (527-565) şi canoanele Sinodului Quinisext (691-692) stau de ase- 
menea la temelia statutului canonic al monahismului răsăritean. De atunci 
inainte episcopii Bisericii provin din rândul clerului, îmbinând în persoana 
lor slujirea Bisericii în lumea aceasta şi încordarea înspre lumea viitoare. 

VI.14.2. Monahismul apusean 


Deja în secolul al IV-lea, idealurile ascetice monahale ale Răsăritul; 
au devenit cunoscute în Apus datorită exilului Sf. Atanasie al Alexandriei 
în această regiune, autorul faimoasei Vieţi a Sf. Antonie cel Mare. Pe n. 
gă episcopii care sprijineau viața ascetică comunitară de tip monahal 
în jurul lor - Augustin de Hippo Regius (Africa de Nord), Ambrozie 
al Milanului, Martin de Tours (Galia), Paulin de Nola (Italia), imediaț 
după anul 400 - s-au dezvoltat comunităţi monahale, pe insula Lerin 
în faţa oraşului Cannes, sub îndrumarea lui Honoratus de Arles, şi la 
Marsilia, sub îndrumarea Sf. loan Casian, monah dobrogean, stabili 
aici în jurul anului 415, după un pelerinaj îndelungat la siturile mona. 
hale ale Răsăritului. Sf. loan Casian a fost primul teolog care a dezvoltat 
în vest o învățătură a vieții şi a spiritualității monahale, stabilind reguli 
care au influenţat decisiv slujbele laudelor. 

Sf. Benedict de Nursia (480-547), întemeietorul comunității mo- 
nahale din Monte Casino, a redactat o regulă monahală întemeiată pe 
prescripțiile ascetice ale lui Augustin și pe așa-numita Regula Magistri, 
născută în jurul Romei între 500 şi 530, sub forma de întrebare şi răspuns 
între ucenic și magistru. Faima Sfântului Benedict şi cea de-a doua carte 
a Dialogurilor redactate de Papa Grigorie cel Mare (590-604), în care 
acesta îi descrie viața şi regula sa, considerând-o plină de înțelepciune 
și măsură în prescripţii, iar în prezentare plină de lumină, a condus la 
impunerea regulii benedictine în tot Imperiul Carolingian, începând 
cu Carol cel Mare (768-814). Trebuie remarcat faptul că prescripțiile 
Sfântului Benedict se întemeiau în mare măsură pe regulile monaha- 
le stabilite în secolul al IV-lea în Răsărit de Sf. Vasile cel Mare. Astfel, 
tradiția monahală răsăriteană a transmis şi asceţilor apuseni, prin Sf. 
Atanasie cel Mare, Sf. loan Casian şi Sf. Vasile cel Mare, adevărata viață 
monastică plămădită în creuzetul ascetic al Egiptului, Siriei şi Palestinei. 

Un rol decisiv l-a jucat uniformizarea regulii benedictine de către 
Benedict de Aniane, un fost aristocrat vizigot retras din viața seculară 
şi devenit monah în apropiere de Montpellier. Ludovic cel Pios l-a che- 
mat, datorită faimei dobândite, la curtea de la Aachen și i-a încredințat 

realizarea unor norme de aplicare concretă a Regulii Sfântului Benedict, 
al cărui nume şi-l luase, pentru a elimina discrepanţele existente între 
mănăstiri. În cadrul Conciliului de la Aachen din 816, la care au parti- 
cipat toţi abaţii din Imperiul Carolingian, s-a hotărât adoptarea Regulii 
benedictine şi implementarea ei după normele Sf. Benedict de Aniane 
în întreg imperiul. "Tot la acest conciliu s-a făcut, pentru prima oară, 
distincţia clară între monahi şi canonici (capitulari) — clerici fără voturi 
monahale. Până la impunerea acestei reguli, în monahismul apusean se 
dezvoltaseră între anii 400 şi 700 aproximativ 30 de reguli. 

O caracteristică a regulii benedictine în comparaţie cu cele răsări- 
tene, centrate pe ora et labora, a fost lectio divina. Prin aceasta studiul, 
biblioteca și şcoala au căpătat un loc fundamental în spiritualitatea mo- 
nahală apuseană. Marile dinastii apusene - carolingiană, ottoniană şi 
saliană - au sprijinit enorm cultura mănăstirească, astfel că deja în vea- 
cul al IX-lea multe mănăstiri benedictine au ajuns la o înflorire cultural- 
duhovnicească de renume - Reichenau, Sankt Gallen, Fulda, Corvey, 
Niederaltaich şi Tegernsee. 


VI.14.3. Viaţa creștină 


Dacă în primele patru secole creştine, martirii constituiau exemplele 
supreme de urmare a lui Hristos, între secolele V-VIII monahii şi asceții 
au devenit autoritățile spirituale ale lumii creştine. Mulţi dintre monahii 
amintiți mai sus erau cinstiţi ca sfinți încă din timpul vieţii, iar sfatul lor era 
căutat chiar de către împărați. Sf. Daniel Stilitul ($493), după cea trăit 33 de 
ani pe o coloană lângă Constantinopol, era recunoscut pentru asceza seve- 
ră și puterea de exorcizare, fiind sfătuitorul a trei împărați bizantini și al în- 
tregii societăţi bizantine. Astfel, cei care ajungeau la o mare înălțime a vieţii 
duhovniceşti, biruindu-şi patimile, lumea şi pe diavol, influențau, prin sfa- 
turile lor, societatea în care se găseau. Marii ierarhi ai centrelor creştine bi- 
zantine şi romane s-au bucurat în această perioadă, pe lângă monahi, de o 
autoritate crescândă. Alături de împărați, marii episcopi ai cetăților au fost 
implicați în disputele hristologice ale secolelor V-VIII, astfel încât deciziile 
lor au condus la scindarea populaţiei şi la polarizarea acesteia. 

În Imperiul Bizantin s-a dezvoltat foarte mult cinstirea sfinților, a 
icoanelor şi a îngerilor, realitate care a condus, din cauza exagerărilor, 
la disputa iconoclastă. Începând din secolul al IV-lea au loc translări de 
moaşte din cimitirele sau catacombele aflate extra muros în cetăți, iar 
în jurul bisericilor în care au fost aşezate s-a dezvoltat un cult special. 
„Trupul sfânt” al lui Daniel Stâlpnicul a fost venerat imediat după moar- 
tea sa (493), mai întâi de arhiepiscopul Eufemiu al Constantinopolului, 
iar mai apoi de consilierii imperiali şi de toţi credincioşii. Sf. Simeon 
Stâlpnicul era căutat pentru binecuvântare nu doar de creştini, ci şi de 
păgânii din Orient. 

În primele patru secole, creştinii reprezentau o minoritate în mij- 
locul unei majorități păgâne, având o moralitate deosebită. Începând 
cu secolul al IV-lea, botezul este practicat în masă, iar până în secolul 
al V-lea marea parte a populaţiei bizantine era încreştinată. Creştinismul 
a devenit astfel o religie de masă în comparație cu primele secole, când 
viețuirea creștină presupunea riscul pierderii vieții pământeşti în de- 
sele perioade de persecuție. Încreştinarea Imperiului Bizantin a dus la 
„așezarea în lume” a Bisericii, adică la coexistența pașnică şi interferența 
ei cu puterea politică. Această nouă realitate a avut două efecte imediate. 
Primul a fost plecarea monahilor în pustie, pentru a trăi pe mai departe 
înstrăinarea (xeniteia) de lumea aceasta, iar al doilea slăbirea viețuirii 
creştine din punct de vedere moral şi disciplinar. Convertirile în masă 
nu erau întotdeauna sincere, ci adesea marcate de oportunism și intere- 
se personale, din dorința de a urca pe scara socială a imperiului condus 
de un împărat creștin. 

Controversele dogmatice au condus la tensiuni în sânul populațiilor 
creştine, care au ajuns să se excludă reciproc. Arianismul, nestorianis- 
mul, monofizismul și monotelismul au divizat episcopatul și populaţia 
creştină în așa măsură încât au ajuns la sentimente de antipatie şi respin- 
gere. Când arabii au cucerit, în secolul al VII-lea, teritoriile din Răsăritul 
Imperiului Bizantin, creştinii din zonele respective s-au bucurat să sca- 
pe de sub dominaţia Constantinopolului. 

În această perioadă s-au întemeiat multe aşezăminte sociale ale Bise- 
ricii, având ca model „Vasiliada” Sf. Vasile cel Mare. Biserica a dezvoltat 

flantropia de la grija pe care o purta văduvelor, săracilor şi orfanilor în 
mod neinstituționalizat în primele trei secole, creând adevărate instituţii 
pentru îngrijirea acestora. Astfel, au fost create case pentru leproşi, spi- 
tale pentru bolnavi, aziluri pentru bătrâni, orfelinate pentru copii, case 
pentru primirea şi cazarea străinilor. 

Una dintre cele mai grăitoare şi vii descrieri a vieţii creştine în 
Bizanţ poate fi întâlnită în cele 102 canoane ale Sinodului Quinisext 
din 691/692. Împăratul Justinian al II-lea a convocat acest sinod tocmai 
pentru a pune capăt „decadenței” moravurilor, în care contemporanii 
săi vedeau cauza mâniei lui Dumnezeu şi a nevoilor în care se afla im- 
periul. Canoanele nu descriu direct viaţa creştină, dar prin măsurile pe 
care le impun ele combat de fapt neorânduielile din Biserică şi soci- 
etate. Se impuneau astfel măsuri cu privire la căsătoria clericilor şi a 
laicilor, condamnându-se ţinutele ispititoare, avortul, răpirea miresei, 
părăsirea soţiei legitime pentru a se căsători cu altă femeie, incestul etc. 
Canoanele definesc de asemenea mai bine statutul clerului, fixând vâr- 
ste de hirotonie, impunând purtarea reverendei şi a părului lung, in- 
terzicând căsătoria după hirotonia în subdiacon şi exprimându-se clar 
impotriva celibatului. Aceste canoane arată, de asemenea, cât de puter- 
nice erau încă obiceiurile păgâne la peste 350 de ani după acceptarea 
creştinismului ca religie legală în Imperiul Roman. Erau ţinute în speci- 
al sărbătorile calendarului roman, care erau prilej pentru sărbători po- 
pulare, dansuri, îmbrăcarea bărbaţilor în femei şi a femeilor în bărbaţi, 
sărbătoarea vinului etc. Deşi nu mai existau păgâni în Bizanţ, totuși obi- 
ceiurile lor au continuat până la sfârşitul secolului al VII-lea, când sino- 
dalii au stabilit noi măsuri pentru abolirea definitivă a acestora. 

DEZVOLTAREA CULTURII ȘI A MISIUNII BISERICII 
ÎN SECOLELE VIII-XI. SCHISMA DE LA 1054 


VII.1. Popoare încreștinate în Apus: 
germanii, anglo-saxonii și suedezii” 


VII.1.1. Încreștinarea germanilor 


Credinţa creştină a pătruns la popoarelor germanice încă din secolul 
al VII-lea. Este bine cunoscută activitatea misionară a anglo-saxonului 
Winfrid-Bonifaciu (4754), supranumit „apostolul germanilor”. În sudul 
și estul Germaniei existau, în acea perioadă de timp, scaune episcopale la 
Passau, Regensburg, Wiirzburg, Fulda, Freising, Erfurt şi altele, care au 
contribuit la răspândirea creştinismului şi la germanii din nord. Un rol 
decisiv privind încreştinarea germanilor nordici şi a saxonilor l-a avut 
regele și apoi împăratul Carol cel Mare (768-814). Intenţionând iniţial 
să întărească Regatul francilor moştenit de la tatăl său, regele Pepin cel 
Scurt (741-768), Carol cel Mare a devenit întemeietorul puternicului 
Imperiu franco-german, care, la rândul lui, a constituit baza Sfântului 
Imperiu Roman de națiune germană sau Imperiul German, creat sub 
impăratul Otto I cel Mare (936-973) în anul 962. În viziunea lui Carol 
cel Mare, Apusul trebuia să devină o respublica christiana, un model de 
stat creștin civilizat, unitar şi bine organizat economic, social şi cultural. 


" Capitol elaborat de Pr. prof. dr. Nicolae Chifăr. 

Când, din punct de ved ti fn st 
fiii lui taie cel Mare Pat -Apegpnear pie “a destră 
DR e! Rila (inut unitatea prin |; at, su 
invățătura creştină. mba latină « 
Pentru a pune în aplicare planul de increștinare toţ lă 
Carol cel Mare a înfiinţat şcoli, a zidit biserici şi maia ăi a A Usulu; 
așezăminte filantropice, conduse de clerici erudiți Carnea i ds 
din Britannia şi Lombardia nu numai la Aachen, Bitu e AN Specia] 
ci şi în alte oraşe și cetăți medievale. Planul măreț a] ezite criuluj 
a fost primit cu bunăvoință de alemani, bavarezi, turingien pi Onără 
frisoni, care adoptaseră în mare parte creştinismul şi aveau x Sci i 
în jurul anului 750, aproape 15 episcopii. Dimpotrivă, Sai pace, 
O puternică rezistenţă, ceea ce a impus și acţiuni în forță. La Pike 
saxonii din bazinul mijlociu al Rinului, au propovăduit creștinismul. 
prima jumătate a secolului al VIII-lea misionari britanici, cum sea 
din Historia Ecclesiastica Gentis Anglorum (cap. V, 10-11) a călugărului 
teolog Beda Venerabilul (4735). În jurul anului 740 Winfrid- Bonifaciu, 
deși personal n-a propovăduit la saxoni, cerea Bisericii engleze să trimi- 
tă cinci misionari care să propovăduiască un creștinism al faptelor, și nu 


al forţei. 
VII.1.2. Încreștinarea saxonilor 


Increştinarea saxonilor este însă strâns legată de supunerea lor de 
către regele francilor, Carol cel Mare. Războiul franco-saxon, care a du- 
rat 33 de ani, a fost în special un război politic, deși a cunoscut uneori 
și conotații religioase: saxonii au distrus o biserică a francilor, iar francii 
drept răzbunare au distrus coloana Irmin, idolul lor național. Dieta de 
la Paderborn din anul 777, când unii demnitari saxoni au fost constrânși 
să se boteze, a hotărât împărţirea ținuturilor lor în mai multe zone m 
onare de care să se ocupe unele mănăstiri şi eparhii. Impunerea forțată 
a creştinismului i-a determinat pe saxoni să se răscoale, sub pater 
lui Widukind, omorând mai mulți creştini. Represaliile armatei pa 
Carol cel Mare s-au concretizat în executarea, numai într-o 2 & = >a 
de saxoni în orașul Verden. Printr-un decret din anul 782 se interzi 

practicarea de către saxoni a cultului păgân și erau ameninţaţi cu moar- 
tea cei care nu respectau rânduielile bisericeşti. Widukind a fugit în 
Danemarca, însă în anul 785, când regele franc a supus definitiv pe sa- 
xoni, s-a încreştinat nemaiparticipând la revoltele ulterioare. 

Pentru desăvârşirea procesului de încreștinare a saxonilor, au 
fost înfiinţate noi scaune episcopale la Bremen, Miinster, Paderborn, 
Osnabriick, Hildesheim, Halberstadt şi Minden. Misionarii creştini și-au 
intensificat activitatea. Astfel, anglosaxonul Willehad, devenind în anul 
787 primul episcop de Bremen, a propovăduit în ţinutul din sudul râ- 
ului Weser. Frisonul Lindger, care a predicat în ţinuturile Ems-ului 
inferior, a fost ales în anul 805 primul episcop de Miinster. Reuşita 
increştinării saxonilor a fost sărbătorită chiar de Papa Adrian I (772- 
795). Misionarul anglosaxon Alcuin, deși îl elogia pe Carol cel Mare 
pentru încreştinarea saxonilor, constata, cu tristețe, că aceasta s-a făcut 
cu forţa, şi nu de bunăvoie. El făcea referire la propovăduirea apostoli- 
lor, care au ţinut cont de specificul fiecărui popor, hotărând la Sinodul 
apostolic de la Ierusalim să nu aşeze preceptele Legii vechi ca obstacole 
in calea convertirii păgânilor. Probabil critica lui Alcuin n-a fost pe 
placul lui Carol cel Mare, căci, după un timp, misiunea acestuia n-a mai 
depăşit zidurile mănăstirii din Tours. 

Până în anul 804, când peste 10.000 de familii saxone au fost co- 
lonizate printre francii de la est de Elba, s-au mai înregistrat răscoale 
impotriva regelui Carol cel Mare, însă poporul saxon era de acum în 
mare parte încreştinat. Faptul că nobilimea saxonă a aderat relativ uşor 
la noua credinţă şi a acceptat funcţii bisericeşti, creştinismul s-a răspân- 
dit la ei destul de repede. După anul 900, prinți saxoni au devenit regi 
germani şi protectori ai Bisericii. 


VII.1.3. Încreştinarea popoarelor nord-germanice și scandinave 
VII.1.3.a. Danezii 


După încorporarea saxonilor în Regatul franc, misionarii creştini 
și-au îndreptat paşii şi spre popoarele nord-germanice şi scandinave. 

Astfel, episcopul Willenhad de Bremen a făcut pri . 

increștinare a danezilor, însă succes mai mare a Apa < TICercg d 
de Miinster, care a înființat o comunitate creştină în inut EU Lii % 
În anul 826 regele danez Harald, refugiindu-se la Mainz > Helzolan 
tor impăratului Ludovic cel Pios (814-840) pentru a-s; ia erâng ju. 
nul, s-a botezat, susținând iniţiativa arhiepiscopului Ebo de ai tro. 
înființarea unui centru misionar pentru danezi. În mod deos a. $, Prin 
marcat misionarul Ansgar sau Oscar de la Mănăstirea Pia It S-a re. 
activat mai întâi în Danemarca. Însoţindu-l pe regele Harald pi Care a 
propovăduit creștinismul printre danezi timp de trei ani fără ate a 
cese, reușind să înființeze o şcoală aproape de graniţa cu I mperiul 4 Bes 
Odată cu înlăturarea de la tron a regelui Harald în anul 828, illa 
lui Ansgar în Danemarca s-a întrerupt până în anul 854, când a fa 
licitat de regele Erich să construiască o biserică în Schleswig și să bluza 
poporul. Încreștinarea completă a Danemarcei s-a făcut în timpul rege- 
lui Canut cel Mare (1014-1053), Biserica daneză fiind organizată în trei 


episcopii dependente de arhiepiscopia de Hamburg - Bremen. 


VII.1.3.b. Suedezii 


Activitatea misionară a lui Ansgar s-a bucurat de mai mare suc 
ces la suedezi. El a făcut o primă călătorie misionară în anul 829, din 
încredințarea împăratului Ludovic cel Pios, la rugămintea regelui 
Bjărn al Suediei. El a propovăduit aici un an şi jumătate, printre cei 
încreştinați numărându-se și comandantul orașului — port Birka (la vest 
de Stockholm) — unde a construit o capelă, probabil ca lăcaș de pe 

ua 


pentru episcopul Gauzbert. Ansgar a revenit în imperiu pentru a-3! 
a numit atunci arhiepis- 


un grup mai mare de colaboratori. Împăratul I- 

cop de Hamburg în anul 831, acordându-i ca sursă de finanțare pe” 

tru misiunea scandinavă averile mănăstirii Turbott din Flandra. Lapi 

ie al IV-lea a binecuvântat lucrarea lui misionară Ja suedezi; să 
postolic': Însoțit 


Grigor 
neâ la 


nezi, slavi și la alte triburi nordice, numindu-l „vicar a 

. . : . : ISIU 
de mai mulţi colaboratori, arhiepiscopul Ansgar â continuat mi 
suedezi, înființând școli şi construind biserici. 

Atacurile normanzilor împotriva Imperiului franc au afectat şi acti- 
vitatea misionară a lui Ansgar, deoarece normazii, care au atacat Flandra 
in anul 840, i-au distrus baza materială de la Turbott. În anul 845 regele 
Erich al Danemarcei, cu vikingii lui, a distrus oraşul Hamburg. Ansgar 
a reușit să salveze doar sfintele moaşte, în timp ce biblioteca şi biserica 
au fost arse de flăcări. În aceste condiţii, împăratul Ludovic Germanicul 
(850-875) a unit cele două scaune episcopale, Hamburg şi Bremen, nu- 
mindu-l pe Ansgar titularul noii arhiepiscopii spre nemulțumirea arhie- 
piscopului de Koln, de care aparținuse până atunci episcopia de Bremen. 
Papa Nicolae I (858-867) a confirmat această decizie în anul 864. 

Cu veniturile arhiepiscopiei de Hamburg - Bremen dedicate misi- 
unii nordului, arhiepiscopul Ansgar a continuat încreştinarea scandi- 
navilor. Revenind în Suedia în anul 852, el a constatat că puțini creștini 
au rămas statornici în credinţă. Deși a fost sfătuit să se întoarcă la 
Bremen, întrucât noua conjunctură politico-religioasă nu era favorabi- 
lă creştinismului, el şi-a continuat lucrarea sa misionară. În acest sens 
a fost ajutat de cuvântarea rostită în fața mulțimii de un oarecare ma- 
rinar, care deşi nu era botezat, cunoscuse învăţătura creştină şi pleda 
pentru adoptarea ei. Ansgar și-a continuat lucrarea misionară la suedezi 
până în anul 865 când a murit. Încreştinarea deplină a Suediei s-a fă- 
cut la sfârşitul secolului al XI-lea. În anul 1075 creştinii au obținut de 
la regele Inge libertate religioasă, iar regele Erich cel Sfânt a organizat 
in anul 1160 Arhiepiscopia de Uppsala. O contribuţie substanţială la 
increştinarea Suediei — şi în general a scandinavilor — au avut-o călugă- 
rii misionari, care aminteau de răspândirea creştinismului din Biserica 
primară. 


VII.1.3.c. Norvegienii 


În Norvegia, creştinismul a pătruns pentru prima dată în secolul 
al IX-lea, în timpul regelui Harald cel Frumos. Drumul norvegienilor 
spre Bizanţ şi misionarii britanici au influenţat cu siguranță începu- 
turile creştinismului la ei. În anul 912 Rollo sau Robert, comandantul 
normanzilor (cum erau numiţi atunci norvegienii), în urma mai multor 

incursiuni în teritoriile imperiale germane, s-a încreştinat căsătorin- 
du-se cu Gizela, fiica împăratului german Conrad 1 (911-918). Ceva 
mai târziu, regele Hakon cel Bun (937-961), educat în spirit creştin în 
Anglia, a luptat cu mult patos pentru desființarea cultelor idolatre, însă 
fără mare succes, din cauza opoziției partidei majoritare păgâne. 

Un pas hotărâtor pentru încreştinarea norvegienilor a făcut regele 
Olaf Tryggvason (995-1000). Educat în spirit creştin în Anglia, acesta a 
petrecut mai mult timp ca militar pe fronturile din Rusia, Grecia, Anglia 
şi Islanda. Încreștinându-se în Anglia, el a propovăduit cu mult patos 
creştinismul, reuşind cu blândeţe, dar și cu mână forte, să-i încreştineze 
mai ales pe norvegienii din insulele Orkney, Shetland şi Hebride, 
Încreştinarea norvegienilor continentali s-a datorat în special regelui 
Olaf Haraldson (1014-1080), canonizat de Biserica norvegiană ca sim- 
bol al luptei pentru independenţă față de regatul danez. 


VII.1.3.d. Islandezii 


În Islanda, începuturile creştinismului se datorează misionarilor 
normanzi, care au propovăduit acolo în jurul anului 861. Cel mai cu- 
noscut cult păgân din Islanda era cel al Eddelor, însă anii de pribegie 
petrecuţi în Islanda de regele norvegian Olaf Tryggvason, însoţit de pre- 
otul saxon Dankbrand, au contribuit la răspândirea creștinismului. Este 
interesantă toleranța reciprocă dintre creștini şi păgâni, cum reiese din 
înțelegerea încheiată de partidele religioase, conform căreia în public 
se declarau toți creştini, dar în particular păgânii puteau să-și exercite 
cultul lor. În secolul al XI-lea creştinismul s-a impus, existând în Islanda 
două episcopii. O remarcabilă lucrare a literaturii scandinave din aceas- 
tă perioadă este Cronica lui Snorri Sturluson. 

Zelul misionar al regelui Olaf Tryggvason s-a reflectat și asu- 
pra Groenlandei, descoperită în anul 982 de islandezul Eric cel Roşu. 
Misionarii creştini nu s-au oprit numai acolo, ci navigând spre vest, au 
dus mesajul creştin până în peninsula Labrador, în America de Nord. 
Prin misionarii norvegieni, au ajuns acolo obiecte creştine de origine bi- 
zantină, descoperite pe cursul râului Sfântul Laurenţiu. Condiţiile grele 

de viață au făcut ca învăţătura creştină să nu rămână aici o permanenţă, 
câştigând bătălia cultele păgâne ale eschimoşilor. 

VII.2. Popoare încreşștinate de Bizanţ. 
Activitatea Sfinţilor Chiril şi Metodie' 
Slavii au pătruns în Europa începând din secolul al VI-lea, atin- 


gând în est râurile Oka şi Volga superioară, în vest râul Elba, în sud- 
vest ținuturile munţilor Alpi, iar în sud-est trecând peste Dunăre, s-au 


" Capitol elaborat de Pr. prof. dr. Nicolae Chifăr. 

stabilit în Illyricum și în spaţiul balcanic până în Peloponez. În timp ce 
slavii răsăriteni şi o parte din cei apuseni au rămas în afara granițelor 
vechiului Imperiu Romano-Bizantin, slavii sudici şi sud-vestici, care 
au pătruns în teritoriile imperiului, au constituit o punte de legătură, 
dar și de discordie între creștinătatea greacă şi cea romană. În timp ce 
triburilor slave din ţinuturile Elbei au fost asimilate, ca urmare a ex- 
pansiunii franco-germane spre est, iar cele din ţinuturile Poloniei și-au 
menținut independenţa politică în schimbul supunerii jurisdicției 
bisericeşti a Romei, slavii din Moravia şi Pannonia au oscilat între Roma 
și Constantinopol, trecând definitiv, la sfârşitul secolului al IX-lea, în 
sfera de influență politică și religioasă a Romei. 

În Peninsula Balcanică slavii au ajuns în prima jumătate a secolului 
al VI-lea, fiind atraşi de frumuseţea şi importanţa Constantinopolului. 
Ei au venit împreună cu avarii, fiind folosiți de aceştia în expedițiile lor 
impotriva Imperiului Bizantin. Cu timpul, slavii au trecut de la starea 
de supuşi la cea de aliați şi chiar independenți, întemeind propriile lor 
formaţiuni statale. Astfel, în Boemia şi Moravia, slavii s-au revoltat împo- 
triva avarilor, întemeind un stat independent, sub conducerea lui Samo 
(623-658). Acelaşi lucru s-a petrecut şi în Peninsula Balcanică. La începu- 
tul secolului al VII-lea, ei stăpâneau în sud-estul Europei Istria, Dalmația, 
Pannonia Superior, Pannonia Inferior, Moesia Superior, Moesia Inferior, 
Dacia Ripensis, Dacia Mediteranea, Dardania, Praevalitana, Macedonia 
și o parte din Tracia. În anul 614, ei au distrus cetatea Salona, făcând 
mulți martiri printre creştini. A urmat orașul Epidaurus (Ragusa sau 
Dubrovnik), populaţia refugiindu-se la Spoleto, Trau, Zara, Veglia şi 
Ossaro. Împreună cu avarii, slavii au atacat, în mai multe rânduri, şi 
Tesalonicul, care a rezistat numai datorită fortificațiilor sale puternice. 

Când au ajuns în Europa, slavii aveau o religie simplă, natura- 
lă, pe care au îmbogăţit-o apoi cu elemente din mitologia romană. 
Din mulţimea lor de zei, cei mai veneraţi erau: Perun, zeul tunetului, 
Radegast, zeul ospitalităţii şi al războiului, Svantevit, zeul războiului şi 
al semănăturilor, Siva, zeiţa vieţii, Lado, zeița frumuseţii şi alții. Ei prac- 
ticau jertfele umane, iar femeile şi copiii erau consideraţi bunuri ale băr- 
batului şi trataţi ca atare. 

VII.2.1. Încreștinarea moravilor 


Conform tradiției, creştinismul a fost cunoscut în Moravia încă 
din secolul al VII-lea, cneazul Samo botezându-se în jurul anului 623, 
ca urmare a relaţiilor lui cu Imperiul Bizantin. Misiunea creștină prin- 
tre slavi a intensificat-o însă împăratul Carol cel Mare. La începutul 
secolului al IX-lea însă, arhiepiscopii de Salzburg, Adalram, Liupram 
și Adalwin, au predicat în Pannonia şi în jurul lacului Plattensee. La 
Dieta de la Frankfurt, din anul 822, reprezentanţii cneazului Mojmir 
al Moraviei cereau recunoaşterea cnezatului lor ca stat independent. 
Regele franc Ludovic Germanicul (842-876) a restabilit suveranitatea 
asupra Moraviei, înlocuindu-l în anul 846 pe cneazul Mojmir cu ne- 
potul său Rastislav. Acesta a continuat politica ostilă a unchiului său, 
obținând independenţa Moraviei în anul 855. 

Din punct de vedere religios, moravii rămâneau în continuare 
dependenţi de Arhiepiscopia de Salzburg. De aceea, cneazul Rastislav a 
cerut Papei Nicolae I (858-867), în anul 860 sau 861, să înfiinţeze pentru 
moravi o episcopie proprie. Refuzul papei şi teama că dependența religi- 
oasă ar duce la pierderea independenţei lor politice, l-au determinat pe 
Rastislav să trimită la Constantinopol, în anul 862, o delegaţie, rugân- 
du-i pe împăratul Mihail al III-lea (842-867), pe regentul Bardas (862- 
866) şi pe Patriarhul Fotie (858-867; 877-886) să trimită misionari în 
Moravia capabili să propovăduiască creștinismul în limba slavă. Astfel, 
a inceput misiunea fraţilor Constantin-Chiril şi Metodie printre slavi. 

Constantin-Chiril şi Metodie erau greci, originari din Tesalonic. 
Provenind dintr-o familie bogată (tatăl lor, Leon, îndeplinea funcţia 
de drongar, adică ofițer superior subordonat direct strategului themei 
Tesalonicului), ei au avut posibilitatea să studieze mai întâi la Tesalonic, 
iar apoi la Universitatea din Constantinopol. Copilărind într-un me- 
diu greco-slav, ei au cunoscut de mici limba, viaţa şi tradiţia slavilor 
din jurul Tesalonicului şi Macedonia. Metodie s-a dedicat mai întâi ca- 
rierei militare, preluând funcţia de drongar după moartea tatălui său 
(840/841). Apoi i s-a încredinţat comanda armatelor slave din principa- 
tul Strimonului, la frontiera cu Bulgaria. Cu acest prilej, el şi-a îmbogăţit 

protecția lui Teoctist, ministrul securității și a] relaţiilor e at sup 
portant demnitar la curtea împăratului Mihail a] III-lea Topo im. 
i d term; 


narea studiilor, Constantin s-a călugărit şi i s-a incredințat : 
bibliotecar (hartofilax) la Sfânta Sofia. Apoi a fost Numit p Postul de 
filosofie la Universitatea din Constantinopol, avându-i co] Z rofesor de 
Matematicianul sau Filosoful și pe viitorul patriarh Fotie la, Pe Leop 
după ce Sfântul Fotie a fost numit prim-secretar a] Pactisrn 85], 
riale, Constantin a preluat conducerea universității. Tot în Res 24 
Constantin a condus delegația bizantină la reşedinţa califilor arabi d că 
Sâmarri pe Tigru, tratativele încheindu-se cu succes. Intrigat și dez a 
tat de complotul de la curte, căruia i-a căzut victimă chiar protectorul 
său Teoctist, Constantin s-a retras în mănăstirea de pe Muntele Olimp 
în Bithynia, unde era fratele său Metodie. | 
Chiar dacă atacul varego-rușilor, conduși de principii Dir şi Askold, 
asupra Constantinopolului, din 18 iunie 860, s-a soldat cu eșec, bizan- 
tinii se așteptau la noi incursiuni din partea lor. De aceea au reluat le- 
găturile cu hazarii din nordul Mării Negre. Hazarii erau un popor de 
origine turcă, ai căror conducători s-au convertit la iudaism, întreținând 
relaţii religioase şi culturale cu academiile iudaice din Mesopotamia și 
Palestina. În anul 861 împăratul Mihail al III-lea şi Patriarhul Fotie au 
trimis o delegaţie diplomatică la hazari, condusă de Constantin, pen- 
tru a discuta asupra unei alianţe hazaro-bizantine împotriva Varego- 
rușilor. Fără îndoială că delegația bizantină nu a neglijat nici aspectul 
religios, căci Imperiul Bizantin își construia relaţiile sale cu popoâr ele 
învecinate și prin atragerea lor la creștinism. 
Misiunea la hazari s-a încheiat cu succes, hanul asigurându-l 
pe împărat atât de alianța politică, dar și de toleranța religioasă faţă 
țo Psaltire ȘI 
ărți SCI!" 
oților de 
uși erau 


de creştini. Cu această ocazie, Constantin a descoperi 
i” care nu erau altceva decât c 

grupuri care cunoşteau creştinismul. De aceea, Patriarhul Fotie a trimis 
la Kiev în anul 865/866 un episcop, însoţit de mai mulţi clerici, pentru 
a-i converti pe ruşi la creştinism. Cei doi fraţi erau înarmaţi cu o pu- 
ternică cultură teologică şi cu un instrument de lucru foarte eficient și 
indispensabil, respectiv cu alfabetul slav, alcătuit în mănăstirea Olimp 
din Bithynia în anul 855, numit „glagolitic, după care s-a alcătuit mai 
târziu alfabetul „chirilic”. Având şi o bogată experiență misionară înre- 
gistrată până atunci, cei doi fraţi au plecat spre Moravia în anul 863, tre- 
când prin Bulgaria ţarului Boris 1 (853-888), prin nordul Serbiei şi prin 
Pannonia cneazului Kocel, oprindu-se în cetatea Velehrad, reședința 
cneazului Rastislav. Acolo au lucrat timp de patru ani (863-867), tra- 
ducând cărţi importante din Sfânta Scriptură şi cărți de cult, dezvol- 
tând o adevărată şcoală de traducători cu ucenicii încredințați lor de 
cneazul Rastislav. În paralel cu traducerea cărților, ucenicii au învățat 
și ritualul liturgic, fiind în măsură să săvârşească Utrenia, Ceasurile, 
Vecernia, Pavecernița şi Sfânta Liturghie (cf. Vita Constantini, 15, în: 
Die Pannonischen Legenden, Berlin, 1972, p. 36). 

Datorită succesului misiunii lor printre moravi și cehi, episcopii 
de la Regensburg şi Passau refuzau să hirotonească preoţi şi diaconi, 
care să slujească în limba slavonă (Constantin era preot, iar fratele său 
Metodie, doar monah), considerând că trebuie admise ca limbi cultice 
numai ebraica, greaca şi latina. Împotriva acestei teorii, denumită „tri- 
lingvism', s-a pronunţat cu vehemenţă Constantin, numind-o „erezia 
celor trei limbi” sau „erezia pilatienilor”, întrucât adepţii ei se orientau 
după cele trei limbi folosite de Ponţiu Pilat pentru a scrie sentinţa de pe 
Crucea Mântuitorului lisus Hristos. În aceste condiţii, frații Constantin 
și Metodie intenționau să plece la Constantinopol, cu un grup de uce- 
nici din Moravia şi Pannonia recomandaţi de cnejii Rastislav şi Cocel, 
pentru a fi hirotoniți preoți şi diaconi, ca, revenind apoi în ţările lor, să 
continue activitatea misionară printre slavi. 

Deoarece Constantin s-a îmbolnăvit, cei doi frați au decis să scur- 
teze drumul spre Constantinopol, mergând pe uscat până la Veneţia, 
iar de acolo, cu o corabie, spre capitala imperiului. Întrucât între 
timp se declanşase conflictul între Constantinopol şi Roma, soldat cu 

excomunicarea reciprocă dintre Patriarhul Fotie şi Papa Nicolae, iar | 
23 septembrie 867 Patriarhul Fotie a fost înlocuit cu Patriarhul Ignatie, 
cei doi misionari au zăbovit un timp la Veneţia, așteptând clarificarea 
lucrurilor. Pentru a se edifica în legătură cu misiunea lor — mai ales că 
increştinarea popoarelor slave a constituit un important punct de dis- 
cordie între Roma şi Constantinopol, în anii '60 ai secolului al IX-lea - 
Papa Nicolae I i-a invitat la Roma. Întrucât acesta a murit la 13 noiem- 
brie 867, Constantin și Metodie au fost primiţi cu mare solemnitate și 
bunăvoință de Papa Adrian al II-lea (867-872), în prezenţa episcopilor și 
clericilor din Roma și a unui mare număr de credincioși, mai ales datori- 
tă faptului că ei aduceau moaștele descoperite la Cherson în Crimeea şi 
se credea că sunt ale Sf. Clement Romanul, episcop al Romei la sfârşitul 
secolului I, martirizat în timpul împăratului Traian (98-117). 

În urma discuţiilor purtate și analizării cărților de cult în limba sla- 
vonă, Papa Adrian al II-lea a autorizat şi binecuvântat activitatea misio- 
nară a fraților Constantin şi Metodie, chiar dacă existau unele diferenţe 
între tradiția liturgică răsăriteană şi cea apuseană, în speță rostirea 
Simbolului de credință niceo-constantinopolitan cu sau fără adaosul 
„Filioque'. Conform Vita Constantini 18, papa a binecuvântat cărțile sla- 
vone, așezându-le în Biserica „Sfintei Fecioare Maria, a poruncit episco- 
pilor Formosus și Gondaric (Gauderich) să hirotonească pe ucenicii slavi 
și, împreună cu aceştia, s-a săvârşit Sfânta Liturghie, în limba slavonă, 
în mai multe biserici din Roma (Sfântul Petru, Sfântul Andrei şi Sfântul 
Pavel), printre celebranți numărându-se și Anastasie Bibliotecarul. În 
felul acesta, primea legitimitate din partea Romei nu numai limba slavo- 
nă, ci şi misiunea fraților Constantin şi Metodie, având în vedere faptul 
că papa era foarte interesat de situaţia creştinismului din Moravia, în 
urma redobândirii suveranității asupra acestui stat de către regele franc 
Ludovic Germanicul. 

Îmbolnăvindu-se grav, Constantin a luat schima mare și numele 
de Chiril, murind la 14 februarie 869. A fost înmormântat în Biserica 
„Sfântul Clement” din Roma. Metodie, hirotonit episcop în anul 870, 
s-a întors în Moravia și Pannonia cu scrisori de recomandare din par- 
tea papei către cnejii Rastislav, Sveatopluk şi Kocel. Papa l-a numit pe 

Metodie arhiepiscop al Moraviei şi Pannoniei, i-a încredinţat conti- 
nuarea misiunii printre slavi şi i-a permis folosirea limbii slavone, cu 
condiţia ca lecturile biblice să se facă mai întâi în limba latină. Înfiinţarea 
unei noi arhiepiscopii în detrimentul Arhiepiscopiei de Salzburg, care 
ar fi trebuit să cuprindă ţinuturile Moraviei, Pannoniei şi cele locuite de 
sârbi şi croați şi numirea lui Metodie ca arhiepiscop de Sirmium, de- 
notă că Roma intenţiona să-şi revendice jurisdicția asupra Illyricului. 
Acest lucru este confirmat şi de faptul că în anul 881 papa a dispus 
trecerea croaților sub jurisdicția Arhiepiscopiei latine de la Spoleto, 
în Dalmația. 

Revenind în Moravia, Metodie a găsit viața politică și religioasă 
schimbată. În locul lui Rastislav, înlăturat prin trădare şi orbit de re- 
gele franc Carloman (878-884), domnea Sveatopluk (870-894), care 
şi-a îndreptat orientarea politică şi religioasă spre Imperiul Romano- 
German. În aceste condiţii a putut acţiona liber arhiepiscopul de 
Salzburg, întemniţându-l pe Metodie probabil în mănăstirea Ellwangen 
din Bavaria. Abia Papa loan al VIII-lea (872-882) a reuşit să-l elibereze 
in anul 873 după o intervenţie energică la ierarhii din Salzburg, Passau 
și Freising. Metodie şi-a continuat activitatea misionară în Moravia și 
Pannonia, însă nu s-a putut stabili la Sirmium, deoarece orașul fusese 
cucerit de bulgari şi încadrat în Țaratul lui Boris-Mihail I (853-889). 

Deşi încununată cu noi succese, misiunea lui Metodie s-a desfășurat 
cu multe piedici venite din partea clerului franco-german, care se opu- 
nea folosirii limbii slavone în cult. În anul 874, Metodie l-a botezat pe 
principele Borivoi al Boemiei, căsătorit cu evlavioasa prințesă creștină 
Ludmila, fiica cneazului morav. Exemplul lor a fost urmat de un mare nu- 
măr de cehi. Cele mai mari greutăţi le-a întâmpinat Metodie în Moravia 
din partea lui Wiching, hirotonit episcop de Nitra şi numit vicarul său. 
Acesta, susținând politica religioasă a latino-germanilor, l-a acuzat pe 
arhiepiscopul său că nu respectă cerințele Romei și că a părăsit credința 
adevărată a latinilor. Astfel, în anul 879, Metodie a trebuit să meargă 
din nou la Roma, pentru a se justifica în fața Papei loan al VIII-lea, în 
legătură cu folosirea limbii slavone în cult şi cu rostirea Simbolului de 
credință fără adaosul „Filioque”. Aceste acuzaţii se încadrau în contextul 

disputelor dintre Roma şi Constantinopol referitoare la schisma fotiană. 
La Roma, Metodie a reușit să se disculpe și papa i-a permis să-și conti- 
nue misiunea în Moravia, folosind ca limbă de cult slavona. Probabil ati- 
tudinea binevoitoare a papei a fost determinată şi de rezultatele pozitive 
ale Sinodului de la Constantinopol din anii 879/880. 

La invitația împăratului bizantin Vasile 1 Macedoneanul (867-886), 
care îl suspecta de infidelitate, dar mai ales dorind să-şi clarifice poziția 
sa în contextul relațiilor dintre Roma şi Bizanţ, Metodie a făcut o călă- 
torie la Constantinopol în iarna anului 881. Aici a fost primit cu mare 
cinste de împărat și de Patriarhul Fotie, ambii convingându-se de apor- 
tul extraordinar al marelui misionar printre slavi, cerând ca unii dintre 
ucenicii lui însoțitori să rămână în capitala imperiului pentru a fi trimiși 
ca misionari sau organizatori de Biserici la alte popoare slave. Revenind 
în Moravia în anul 882, Metodie a fost acuzat de Wiching că a părăsit 
credința adevărată și că a plecat la Constantinopol fără acordul papei 
şi al principelui Sveatopluk. Ultimii ani de viață i-a petrecut traducând 
în continuare cărți de cult în limba slavonă. Roma însă îl părăsise, iar 
Constantinopolul era prea departe ca să-l ajute. Metodie a murit la 6 
aprilie 885, fiind înmormântat probabil la Velehrad în Moravia. 

Deşi el a încredințat conducerea Bisericii Moraviei lui Gorazd, 
unul dintre cei mai capabili ucenici ai săi, orientarea pro-apuseană a 
lui Sveatopluk şi manevrele lui Wiching l-au determinat pe Papa Ştefan 
al V-lea (885-891) să-l numească pe acesta din urmă arhiepiscop al 
Moraviei. În plus, prin Commonitorium-ul din toamna anului 885, papa 
interzicea Liturghia în limba slavă. Ucenicii lui Metodie au fost alungați 
din Moravia, refugiindu-se în Croaţia, Serbia, dar mai ales în Bulgaria, 
unde au contribuit la întărirea creştinismului în aceste ținuturi. La bul- 
gari au activat foarte intens Clement, Naum, Angelar, Laurenţiu, Sava 
și loan, bucurându-se de sprijinul țarului Boris Mihail 1. Aducând cu 
ei manuscrise slavone, ei au întemeiat la Preslavul Mare şi Ohrida două 
mari centre misionare pentru slavii sud-dunăreni. În jurul lui Clement 
au activat cca 3.500 de ucenici, iar în timpul ţarului Simeon (893-927), 
el a fost numit episcop de Drembiţa și Velica, la nord-est de Prilep, fiind 
primul ierarh de limbă bulgară. 

După relatările împăratului bizantin Constantin al VII-lea 
Porfirogenetul (913-919; 944-959), sârbii locuiau în ținutul Boiki, la 
sud de Saxa, în vecinătatea francilor, fiind conduşi de doi fraţi. La so- 
licitarea împăratului Heraclie (610-641), unul dintre fraţi, luând ju- 
mătate din populaţia sârbă, a trecut în teritoriile bizantine. Ei au fost 
aşezaţi în Macedonia, aproape de Tesalonic, încredințându-li-se apă- 
rarea granițelor imperiului în faţa atacurilor avarilor. Nemulțumiţi de 
ținutul primit, sârbii l-au părăsit, dorind să se întoarcă în locurile de 
unde au venit. După o nouă înţelegere cu bizantinii, ei au primit terito- 
iile care formează astăzi Serbia Centrală şi Dalmația, încredințându-le 
aceeaşi misiune. Împăratul Heraclie a încheiat un tratat asemănător şi 
cu croații, care venind în Europa Centrală, s-au aşezat în Dalmația de-a 
lungul țărmului Mării Adriatice, din Istria până la Dyrrachium, bizanti- 
nii menținând oraşele maritime şi insulele. 

Atât sârbii, cât şi croații erau păgâni. Teritoriile locuite de ei fă- 
ceau parte din Prefectura Illyricului, care sub raport politic aparținea 
Imperiului Bizantin, dar sub raport bisericesc se afla sub jurisdicția 
Bisericii Romei. În secolul al VI-lea diferenţele cultice dintre Răsărit şi 
Apus nu erau aşa de evidente şi nu li se dădea o așa de mare importanță 
ca în secolul al IX-lea, încât întâlnirea dintre cele două rituri în spațiul 
locuit de sârbi şi croaţi nu crea probleme deosebite. Episcopiile greceşti 
și romane care au supraviețuit invaziilor triburilor migratoare îşi 
desfășurau activităţile bisericeşti nestingherite, iar comunitățile creștine 
de limbă greacă şi latină din aceste teritorii au transmis populaţiei slave 
primele noţiuni privind viaţa şi credinţa creştină. 

Deşi existau mai multe scaune episcopale în Illyricum aparţinând fie 
de Roma, fie de Justiniana Prima, cea mai mare influenţă asupra slavilor 
sudici a avut-o Tesalonicul, a doua metropolă a Imperiului Bizantin. De 
asemenea, mulţi soldaţi din armata bizantină erau recrutaţi dintre slavi, 
âșa încât creştinismul a fost cunoscut de ei şi pe această filieră. Despre o 
increştinare sistematică a sârbilor şi croaților se poate vorbi încă din tim- 
pul împăratului Heraclie. Împăratul Constantin al VII-lea Porfirogenetul 

relatează, în lucrarea sa De administrando Imperio, că 

de la Roma clerici, dintre care a făcut arhiepiscop i ; Heraclie a a 
aconi şi i-a botezat pe croați şi pe sârbii care ata i 3 Preoţ; .. U 
Dyrrachium. Fiind vorba de două neamuri care nu aveay + almaţi 
riu de locuit bine determinat, dar se pregăteau să jelfieaeă SA teritg. 
misionarii romani, fie ei și episcopi, nu aveau o reşedinţă aa 
ȘI croații nu primiseră în totalitate creștinismul, ci E la lă Sârb; 
comunități separate. Erau însă toleranți şi chiar interesaţi de nou iba d 

Procesul de încreștinare a continuat și sub urmaşii lu; ta religie 
cronicile lui Theophanes şi Nikephoros se relatează că, în jurul an a 
impăratul Justinian al II-lea (685-695) a transferat un număr fo ee 688, 
de prizonieri slavi, dintre care mulţi erau creştini, în thema e rea 
Pentru ei au fost înființate episcopii noi, dintre care cu siguranță a | 
erau pentru sârbi, cum ar fi Modrina şi Gordoserbia. Aceste scaune în 
copale, aflate în jurisdicţia Patriarhiei de Constantinopol, au funcționat 
o perioadă lungă de timp, încât printre participanţii la Sinodul a] VII-lea 
Ecumenic de la Niceea (787) se număra şi Neofit al Gordoserbiei, iar epis- 
copul Ștefan, titularul aceleiaşi episcopii, figurează pe lista participanților 
la Sinodul de la Constantinopol, din anul 869-870. 

Trecerea Illyricului Oriental, a Siciliei şi Calabriei, de către împăra- 
tul Leon al III-lea Isaurul (717-741), sub jurisdicţia Constantinopolului 
a însemnat și pentru neamurile slave stabilite aici o mai mare apropiere 
de creștinismul răsăritean. De aceea, încreştinarea definitivă a sârbilor 
s-a făcut prin misionari greci în secolul al IX-lea. Desigur, situația po- 
litică a celor două mari imperii creştine medievale, Bizantin și Franco- 
German, a influențat procesul de încreştinare a slavilor sudici, în spe 
sârbi, croați şi bulgari. Confruntarea militară dintre cele două HDPE 4 
încheiată cu pacea de la Kânigshofen, din anul 803 și reconfirmată =A 
pacea de la Aix-la-Chapelle din anul 812, întărea stăpânirea aice 
asupra Veneţiei, oraşelor maritime de pe coasta dalmată, de la car 
şi până la Vrbas, Sicilia, Neapole, Roma şi Exarhatul de opace 
schimb, împăratul Carol cel Mare, care ocupase Pannonia pana = stă- 
de Singidunum (Belgrad), unde începea ţaratul bulgar, îşi extince 
pânirea și asupra Dalmației, ocupată de croaţi, şi Istriel. 

Sârbii remarcându-se ca un popor foarte viteaz şi bine organizat, 
făcând faţă cu succes atacului hanului bulgar Malamir, care urmărea su- 
punerea Serbiei, au trezit din nou interesul bizantinilor în politica lor 
externă din Balcani. Fiind atacat oraşul Raguza (Dubrovnik) de corsarii 
arabi, s-a cerut ajutorul bizantin. Împăratul Vasile I Macedoneanul (867- 
886) a trimis în anul 868 o flotă, condusă de generalul Niceta Oryphas, 
care a salvat cetatea. Astfel, s-au reluat relațiile diplomatice dintre Bizanţ 
şi sârbi şi celelalte neamuri înrudite cu ei, recunoscându-se suveranita- 
tea bizantină. La cererea sârbilor conduşi de jupanul Mutimir de Rascia, 
impăratul a trimis misionari greci, care i-au botezat pe cei rămași încă 
păgâni şi le-a organizat Biserica lor. Acelaşi lucru s-a întâmplat şi cu cei 
din provinciile Diocleea, Trebinie, Hum (Hertzegovina) şi Bosnia. 

Deşi recunoşteau suveranitatea bizantină, sârbii şi-au păstrat auto- 
nomia, considerându-se aliați ai Bizanțului şi obligându-se să trimită 
contingente militare în special în campaniile bizantine împotriva arabi- 
lor. După ocuparea oraşului Bari („poarta Adriaticii”), la 25 decembrie 
876, bizantinii puteau să-şi exercite nestingheriți supremația pe mare 
și pe uscat în teritoriile locuite de sârbi şi alte neamuri slave înrudite 
cu ei, trecând de la o dominație nominală la una efectivă. Din punct 
de vedere religios, anul 868, considerat momentul convertirii oficiale 
a sârbilor, nu a însemnat încheierea procesului de încreştinare a lor, în 
rândul populației persistând încă mult timp practici religioase păgâne. 
Definitivarea şi consolidarea creştinismului la sârbi s-a făcut prin uce- 
nicii fraților Chiril şi Metodie, consideraţi în mod justificat „Apostolii 
slavilor”. Aceştia, refugiindu-se din Moravia Mare, din cauza acţiunii an- 
tislavoniste a clerului latin-german, au continuat misiunea lor creştină 
in Croaţia, Serbia, dar mai ales în Bulgaria. Aducând cu ei cărți liturgice 
şi biblice traduse în limba slavonă cu ajutorul alfabetului chirilic, ei au 
oferit popoarelor slave adevărurile de credință creștină şi slujbele litur- 
gice într-o limbă înţeleasă de ele. 

Pentru sârbi o influență deosebită a exercitat centrul misionar 
de la Ohrida. Se presupune că primul scaun episcopal al lor a fost la 
Rascia, unde era şi reşedinţa principelui sârb Mutimir. Iniţial, episcopia 
de Rascia stătea sub jurisdicția Mitropoliei de Dyrrachium (Durazzo). 

Apoi a trecut sub jurisdicția Arhiepiscopiei de Ohrida, înființată de îm- 
păratul Vasile al II-lea Bulgaroctonul în anul 1019 prin reducerea fostei 
Patriarhii de Ohrida la rang de arhiepiscopie autocefală, după cucerirea 
Bulgariei Occidentale. În timp ce sârbii au rămas în sfera de influență a 
Bizanțului, menţinând ritul răsăritean, croații s-au orientat spre Apus, 
rămânând în sfera de influență dintre Roma și Constantinopol. Tendinţa 
fiecărei Biserici de a-și exercita jurisdicția și influența asupra slavilor din 
Peninsula Balcanică a determinat adeseori rivalități şi tensiuni între po- 
poarele slave care etnic aparţineau aceleiași familii. 


VII.2.3. Încreștinarea bulgarilor 


Bulgarii, un popor de origine turcă din centrul Asiei, traversând ste- 
pele ruseşti din nordul Mării Negre, Câmpia Dunării și apoi Dunărea, 
au împins triburile slave așezate acolo spre zonele muntoase şi spre sud, 
ocupând zona centrală a Peninsulei Balcanice, în a doua jumătate a se- 
colului al VII-lea. Hanul Asparuh, aliindu-se cu slavii, i-a atacat pe bi- 
zantini, obligându-i să încheie un tratat de pace cu ei în anul 681, prin 
care se recunoștea stăpânirea bulgară în ținuturile de la nord de Munţii 
Haemus (Balcani). De aceea, anul 681 constituie, pentru istoriografia 
universală, anul întemeierii primului stat bulgar, care pe de o parte pre- 
zenta un mare pericol pentru granița de nord a Imperiului Bizantin, 
iar pe de alta polariza, ca mare putere, întreaga politică din Balcani. 
Diplomaţia şi comerțul au facilitat multor demnitari bulgari contactul 
cu strălucita cultură bizantină. Neavând un alfabet propriu, ei au apelat 
la limba greacă atât în administraţie, cât şi în relațiile diplomatice cu 
Bizanțul şi cu Apusul. Desele confruntări militare au adus prizonieri 
bizantini în statul bulgar sau prizonieri bulgari în Imperiul Bizantin, fa- 
cilitându-se astfel cunoașterea culturii și civilizaţiei bizantine şi implicit 
a creştinismului. 

Sub conducerea hanului Krum (802-814), statul bulgar, distru- 
gând statul avarilor, a ajuns să se învecineze la nord-vest cu Imperiul 
Franco-German, iar la sud să ocupe noi orașe bizantine (Sardica, 
Debeltos, Mesembria şi Adrianopol), în care populaţia slavă era în parte 

increştinată. Din motive de securitate, hanul Krum a transferat o mare 
parte din populaţia încreştinată, împreună cu ierarhia ei, în centrul sta- 
tului său, fără să se câştige prea mulți adepți la creştinism. Apoi, țarul 
Boris | (852-889) a decis încreştinarea ţării sale. Primele cunoştinţe 
despre învăţătura creştină Boris le-a primit probabil de la monahul 
Theodoros Kypharas, luat prizonier la Curtea sa. Sora ţarului, ajun- 
gând în captivitate la bizantini, după ce a fost botezată și răscumpărată 
in schimbul monahului Theodoros, a continuat inițierea lui în tainele 
creştinismului. 

Cert este faptul că încreştinarea ţarului a avut puternice conotații 
politice. Statul său se afla între cele două mari puteri creştine, Imperiul 
Bizantin şi Imperiul Franco-German. Or, încheierea unei alianțe cu 
unul dintre aceste două imperii presupunea apartenenţa la aceeași reli- 
gie şi chiar la același rit. Cu atât mai dificilă era pentru Boris acceptarea 
creştinismului de rit răsăritean sau apusean cu cât între cele două centre 
creştine, Constantinopol şi Roma, relaţiile erau tensionate, unul dintre 
motivele principale ale discordiei constituindu-l exercitarea dreptului 
de jurisdicție asupra teritoriilor stăpânite de bulgari. Respectându-se ve- 
chea împărțire bisericească, ele ar fi trebuit să stea sub jurisdicția ambe- 
lor Biserici; partea de răsărit sub jurisdicţia Constantinopolului, iar cea 
de apus sub jurisdicția Romei. Dar împărțirea Bisericii aceluiaşi stat sub 
două jurisdicții, cu rituri diferite, era imposibilă. De aceea, încreştinarea 
bulgarilor a însemnat o mare piatră de încercare pentru relaţiile lati- 
no-bizantine, iar ţarul Boris a ştiut să fructifice această situație pentru 
politica sa externă. 

La scurt timp după trimiterea fraților Chiril și Metodie la moravi, 
țarul Boris I, urmărind o alianţă cu regele Ludovic Germanicul împo- 
triva moravilor, a apelat la Papa Nicolae I pentru a-i trimite misionari 
latini. Deşi nu au fost realizate nici alianța şi nici încreştinarea bulga- 
rilor, Patriarhul Fotie a reacționat energic, întrucât orientarea acestora 
spre vest ar fi însemnat extinderea jurisdicției Romei asupra Peninsulei 
Balcanice, până aproape de zidurile Constantinopolului. În plus, Fotie 
fusese excomunicat de Papa Nicolae 1 la Sinodul de la Lateran, din anul 
863, în contextul unei probleme interne a Patriarhiei Constantinopolului 

(înlocuirea Patriarhului Ignatie cu Fotie în anul 858), în care însă papa 
incerca nejustificat arbitrajul. 

Imperiul Bizantin, înlăturând pericolul arab, şi-a îndreptat întrea- 
ga atenție spre bulgari, urmărind bineînţeles încreştinarea lor în rit 
răsăritean şi menținerea lor în sfera de influență politico-religioasă a 
Constantinopolului. Astfel, profitând de situația dificilă cu care se con- 
fruntaseră bulgarii în urma unei secete, împăratul Mihail al III-lea (842- 
867) l-a determinat pe țarul Boris 1 să se boteze la Constantinopol, în 
anul 864, primind numele Mihail, după numele împăratului, nașul său 
de botez. Pentru încreştinarea poporului bulgar şi organizarea Bisericii 
lui, Patriarhul Fotie, contrar procedurii adoptate pentru moravi, a tri- 
mis ierarhi greci, care bineînțeles s-au folosit de limba greacă atât la 
săvârşirea slujbelor, cât şi la propovăduirea învățăturii creştine. Prin 
aceasta, Patriarhia Ecumenică din Constantinopol nu intenționa să 
acorde vreo oarecare autonomie Bisericii Bulgare, ci s-o menţină sub 
jurisdicția ei. Ţarul Boris-Mihail însă dorea să evite o posibilă supunere 
politică față de Bizanţ, sprijinită de supunerea religioasă. În plus, îi era 
cu siguranță cunoscut faptul că, pentru moravi, Papa Adrian al II-lea 
înființase Arhiepiscopia de Sirmium cu statut de Biserică autonomă. 

Intenționând obținerea independenţei Bisericii Bulgare şi chiar ran- 
gul de patriarhie, ţarul Boris-Mihail a trimis Papei Nicolae I o listă cu 
106 întrebări referitoare la învățătura de credință, la organizarea biseri- 
cească și la dreptul de jurisdicție. Reluarea legăturilor cu Roma s-a făcut 
în anul 866. Papa Nicolae 1 a trimis răspunsul său (Responsa ad consulta 
Bulgarorum) prin episcopii Formosus de Porto şi Paulus de Populonia, 
care, în calitate de legaţi papali, urmau să continue organizarea Bisericii 
Bulgare începută de ierarhii greci. De reţinut este faptul că, în legă- 
tură cu dreptul de jurisdicție al Patriarhiei de Constantinopol asupra 
Bisericii bulgare, papa neagă autoritatea patriarhală a acesteia, susținând 
că există numai trei patriarhii (Roma, Alexandria şi Antiohia), Roma 
fiind cea mai importantă, pentru că se bazează pe autoritatea Sfinţilor 
Apostoli Petru şi Pavel. De asemenea, papa se opunea dreptului rezervat 
de Patriarhia de Constantinopol de a sfinţi singură Sfântul Mir, ca apoi 
să-l trimită celorlalte Biserici. Se ştie că episcopii latini care au continuat 

organizarea Bisericii bulgare au administrat din nou celor botezați de 
clerul grecesc Taina Mirungerii. 

Deşi papa n-a satisfăcut cererea țarului de a-i trimite un arhiepiscop 
sau chiar un patriarh, răspunzându-i că, pentru început, nu poate trimi- 
te decât un episcop, ţarul Boris-Mihail a fost mulțumit de răspunsul pri- 
mit și a supus Biserica sa Scaunului papal. Cei doi episcopi (Formosus 
şi Paulus) şi preoţii latini care-i însoțeau au înlocuit ritul bizantin cu cel 
atin, au alungat pe episcopii şi pe preoţii greci, acceptându-i, după caz, 
doar la ţară. Patriarhul Fotie, considerând soluţia Papei Nicolae ] ca un 
afront la adresa Patriarhiei din Constantinopol, a transformat proble- 
ma bulgară într-o problemă a întregii Biserici a Răsăritului, trimițând 
in primăvara anului 867 o Enciclică celorlalți patriarhi răsăriteni, în 
care condamna nu numai intervenţia nediplomatică, poate chiar bru- 
tală, a Romei în Bulgaria, ci şi unele diferențe dogmatice şi cultice din 
Apus, față de cele din Răsărit. Comparând răspunsul Papei Nicolae I şi 
Enciclica Patriarhului Fotie, se constată că episcopii şi preoţii latini care 
au activat la bulgari au depășit în practică poziţia teoretică a Romei. 
Intenţia lor era să-i desprindă pe bulgari de Biserica Răsăritului nu nu- 
mai jurisdicţional, ci şi cultic şi sacramental. De aceea, Patriarhul Fotie 
a invitat pe ceilalţi patriarhi răsăriteni la un sinod, care s-a întrunit la 
Constantinopol în lunile august-septembrie 867. Sinodul a hotărât ana- 
tematizarea Papei Nicolae I şi a clerului latin din Bulgaria. 

Acest lucru nu rezolva nici pe departe problema bulgară. Ea este pusă 
din nou în discuţie la Sinodul de la Constantinopol, din anul 869/870. Acest 
sinod, la care au participat legații Papei loan al VIII-lea (872-882) şi patri- 
arhii răsăriteni, a restabilit comuniunea dintre Roma și Constantinopol, 
recunoscând reabilitarea Patriarhului Ignatie (867-877) prin înlătura- 
rea Patriarhului Fotie. Între timp însă, bulgarii reluaseră legăturile cu 
Bizanțul, aşa încât, după încheierea lucrărilor sinodului şi semnarea de- 
ciziilor lui, a sosit la Constantinopol o delegaţie a țarului Boris-Mihail 1 
cerând sinodalilor să decidă asupra apartenenței bisericeşti a Bisericii 
lui. În ciuda protestelor legaţilor papali, patriarhii răsăriteni au hotărât 
că Biserica Bulgară trece în jurisdicția Patriarhiei de Constantinopol, 
acordându-i-se rangul de arhiepiscopie cu mai multă autonomie. Faptic, 

Biserica Romei a trebuit să accepte situaţia nou creată, deși teoretic n-a 
renunțat să-i considere pe bulgari ca aparținând jurisdicției scaunului pa- 
pal. În ultima scrisoare adresată Patriarhului Ignatie, în anul 877, Papa 
loan al VIII-lea îl ameninţa că nu-i va mai recunoaşte reabilitarea dacă, în 
termen de treizeci de zile, nu va retrage clerul grec din Bulgaria. 

Patriarhul Ignatie a murit la 23 octombrie 877, iar papa a renunţat să 
redeschidă problema bulgară, pentru că în anul 877 avea nevoie de aju- 
torul bizantin în vederea clarificării situaţiei politice din Italia. Împăratul 
Vasile 1 Macedoneanul (867-886) a rechemat în scaunul patriarhal pe 
Fotie, însă reabilitarea acestuia trebuia făcută în cadru sinodal. După 
mai multe tergiversări, Papa loan al VIII-lea, constrâns de pericolul arab 
şi ştiind că patriarhii orientali şi-au dat acordul pentru această reabili- 
tare, s-a decis să trimită legaţi la Sinodul de la Constantinopol, care s-a 
ținut din noiembrie 879 până în martie 880. Aceştia trebuiau să ceară, 
printre altele, ca Patriarhia de Constantinopol să renunțe la jurisdicția 
asupra Bisericii Bulgare. 

Sinodul a reabilitat, fără rezerve, pe Patriarhul Fotie şi a respins 
pretenţiile legaților papali privind Biserica Bulgară. Este surprinzător 
faptul că Papa Ioan al VIII-lea, după primele informări privind lucră- 
rile sinodului, mulțumea totuşi împăratului pentru ajutorul acordat 
împotriva arabilor, pentru punerea la dispoziţia comunităţii de rit latin 
din Constantinopol a mănăstirii Sfântul Serghie şi pentru permisiunea 
de a relua sub patronajul scaunului papal dioceza Bulgariei. La 16 de- 
cembrie 882 papa a murit, iar urmașul lui, Papa Marin I (882-884) a 
trebuit să-l accepte pe omologul său din Constantinopol fără condiţii, 
pentru că avea nevoie stringentă de ajutorul militar bizantin împotri- 
va arabilor. Prin urmare, asistăm la o împăcare formală între Roma şi 
Constantinopol, sâmburele discordiei putând oricând încolți, dacă avem 
în vedere scrierile polemice ale Patriarhului Fotie, în special cele privind 
adaosul „Filioque'. El și-a încheiat păstorirea la 29/30 septembrie 886 şi 
viața în anul 891, însă memoria lui ca „apărător al Ortodoxiei” s-a păs- 
trat în întreaga Biserică a Răsăritului. 

În ceea ce-i priveşte pe bulgari, după decizia patriarhilor răsăriteni 
de la Constantinopol din anul 878/880, ei au rămas definitiv în sfera 

de influență religioasă şi culturală a Bizanțului. Istoriografia bisericeas- 
că menționează anul 864 ca dată oficială a încreştinării lor, însă defi- 
nitivarea şi consolidarea încreştinării şi organizării lor bisericeşti s-a 
făcut după anul 865, prin ucenicii Sfinţilor Chiril şi Metodie refugiați 
din Moravia. Cea mai prodigioasă activitate misionară printre bulgari 
a desfăşurat-o Clement, care, cu sprijinul ţarului Boris-Mihail I şi folo- 
sind manuscrisele slavone aduse din Moravia, a întemeiat două centre 
misionare, la Preslavul Mare şi Ohrida. 

Ţarul Petru (927-969) a întărit relaţiile cu Bizanțul, căsătorindu-se 
cu prințesa bizantină Maria Lekapena, iar Patriarhul Ecumenic Trifon 
(927-931) a recunoscut Patriarhia Bulgară cu reşedinţa la Silistra. 
Rupând orice legătură cu scaunul papal, Biserica Bulgară a funcționat 
ca patriarhie autocefală până în anul 971, când împăratul bizantin loan | 
Tzimiskes (969-976), cucerind partea de est a Țaratului bulgar, a supus-o 
jurisdicției Patriarhiei de Constantinopol. În urma cuceririi Ohridei, în 
anul 1015, de către împăratul Vasile al II-lea Bulgaroctonul (976-1025), 
bulgarii şi-au pierdut complet independenţa politică, devenind provin- 
cie bizantină până în anul 1186. 

VII.3. Încreştinarea rușilor” 


VII.3.1. Originile rușilor 


Rușii au ca strămoși atât pe varegii scandinavici, cât şi pe slavii ră- 
săriteni. Triburile slave aşezate în nordul Mării Negre, din Crimeea și 
bazinul Niprului mijlociu până în regiunile din jurul orașului Smolensk, 
trăiau fie sub dominaţia avarilor, fie a hazarilor. Varegii scandina- 
vici, cunoscuți în apusul Europei sub denumirea de normanzi, erau 
organizați în „drujine, adică trupe de pradă sub comanda unui „konung” 
sau prinţ. Ei traversau pe apă ţinuturile locuite de slavii răsăriteni de 
la Marea Baltică până la Marea Neagră, iar de aici pe mare până la 
Constantinopol. Cu timpul, unii comandanţi varegi au ocupat poziţii 
importante pe drumul lor spre Bizanț, impunând populațiilor slave din 
împrejurimi să plătească tribut. Conform legendelor varege, Rurik s-a 
stabilit la Novgorod (862-879), un important punct strategic pe drumul 
spre Nipru, iar Askold şi Dir au ocupat ținuturile din jurul Kievului, 
un alt punct strategic important în drumul lor spre Constantinopol. În 
general „drujinele” varege se întorceau în Scandinavia cu pradă foarte 
bogată luată de la slavi. Existau şi cazuri când ele rămâneau în centrele 


" Capitol elaborat de Pr. prof. dr. Nicolae Chifăr. 

populate cu slavi, intrând în serviciul prinților locali, pentru a-i proteja 
de incursiunile altor „drujine” varege. Cu timpul, aceşti luptători varegi 
s-au amestecat cu nobilimea slavă, formând o singură clasă dominantă 
şi adoptând limba şi religia slavilor. 

La începutul secolului al X-lea, în jurul Novgorodului s-a format un 
principat condus de Oleg. Acesta a coborât, pe la anul 880, pe Nipru, ocu- 
pând oraşul Smolensk, iar după ce i-a învins pe Askold și Dir, s-a stabilit 
la Kiev, făcând din acest oraş „mama cetăților ruseşti”. Supunând triburile 
slave, Oleg a format un puternic cnezat, cu centrul politic la Kiev, numit 
Rus sau Rusia Kieveană. Primii cneji kieveni au fost de origine scandina- 
vă, după cum o dovedesc numele lor: Igor (Ingvar) şi Olga (Helga). 


VII.3.2. Pătrunderea creștinismului şi relaţiile cu bizantinii 


Slavii răsăriteni au rămas până în secolul al X-lea păgâni, deși 
creştinismul a început să pătrundă la ei în mod sporadic chiar din seco- 
lele anterioare, fie prin călugării greci refugiaţi în Cherson (Crimeea), în 
timpul persecuției iconoclaste din secolul al VIII-lea, fie prin hazarii din 
Caucaz, unde predicase între anii 859-863 Constantin Filosoful, fratele 
Sfântului Metodie. După tradiția consemnată de Cronica lui Nestor, ar 
fi predicat acolo chiar Sf. Apostol Andrei, care pornind de la Sinope pe 
țărmul sudic al Mării Negre, a ajuns în Crimeea, iar de aici a mers pe 
Nipru până la varegii din Kiev şi Novgorod. 

Relaţiile bizantino-ruse s-au deteriorat în timp, căci la 18 iunie 860 
slavii kieveni, conduşi de principii Askold şi Dir, au pătruns în Cornul 
de Aur cu 200 de corăbii, vizând asediul Constantinopolului. Era prima 
apariţie spectaculoasă, dar şi înspăimântătoare a acestui „ocean nordic 
dezlănțuit de furtuna sălbatică”, aşa cum îl caracteriza Patriarhul Fotie, 
in fața căruia doar ceața groasă, care a acoperit orașul, şi furtuna, care a 
invăluit şi distrus corăbiile invadatorilor, au putut salva cetatea. 

Pentru a contracara un eventual nou atac asupra Constantinopolului, 
impăratul Mihail al III-lea şi Patriarhul Fotie au trimis la hazari pe 
Constantin Filosoful pentru a încheia o alianță contra varego-rușilor. 
Bizanțul însă, încurajat de încreștinarea bulgarilor țarului Boris I în 

anul 864, făcându-i astfel din adversari prieteni şi auxiliari, a trimis 
pe Arhiepiscopul Mihail, însoţit de mai mulți preoți, la ruşi pentru a-i 
converti la creştinism. Nu se cunoaște data exactă a trimiterii misio- 
narului bizantin, însă se deduce că acest lucru s-a petrecut în prima 
păstorire a Patriarhului Fotie, de vreme ce el relata, în Enciclica din anu] 


867 trimisă patriarhilor răsăriteni: 


„Nu numai acest neam (se face referire la bulgari — n.n.) a schimbat 
nelegiuirea cea veche cu credinţa în Hristos, ci şi cel la mulţi adesea ves- 
tit [...] cel numit Rhos [...]. Acum şi aceştia au primit religia cea curată 
şi nestricată a creştinilor, în locul celei păgâne şi atee, în care trăiau mai 
înainte, așezându-se cu dragoste în rândul oamenilor supuşi şi auxiliari 
(ai imperiului), în loc de jaful şi marea îndrăzneală contra noastră, cum 
făceau până în curând. Și până într-atât i-a înflăcărat dorul şi râvna pen- 
tru credință [...] încât au primit şi episcop şi păstori şi îmbrăţişează cu 
multă silință și îngrijire religia creştinilor” (PG 102, col. 736D-737A). 


Întemeierea noului stat kievean, sub conducerea lui Oleg, a în- 
semnat și revenirea la păgânism, așa încât comunitatea creștină a fost 
aproape complet nimicită, iar conducătorul ei spiritual s-a întors la 
Constantinopol, dacă nu cumva a murit ca martir printre varegii ruși. 
Aşa se explică faptul că nu mai apar știri ulterioare referitoare la ar- 
hiepiscopul Mihail. În anul 907 o flotă rusească (se vorbește de 2.000 
de corăbii), condusă de această dată de cneazul Oleg, apărea din nou 
in faţa Constantinopolului. Atacul a fost evitat după ce bizantinii au 
incheiat cu ruşii un contract comercial avantajos pentru negustorii din 
Kiev, Pereiaslav, Cernicov şi alte oraşe, care aveau dreptul să depoziteze 
mărfurile lor în cartierul Sfântul Mamas de lângă portul Galata şi după 
ce au promis că „drujinicii” ruși vor participa ca mercenari în cam- 
paniile bizantine. Conducerea rusească era încă păgână, de vreme ce, 
la încheierea contractului ratificat la 2 septembrie 911, cneazul Oleg a 
jurat pe zeii slavi Perun şi Volos, iar împăratul Leon al VI-lea Filosoful 
(886-912) pe Sfânta Cruce. Totuşi, în cartierul amintit exista pentru 
negustorii ruşi creştini o biserică cu hramul Sfântul Ilie. 


578 


ISTORIA BISERICEASCĂ UNIVERSALĂ 


Probabil că tratatul de pace ruso-bizantin a fost încălcat de greci, de 
vreme ce marele cneaz al Kievului, Igor, a atacat imperiul cu o mare flo- 
tă (de data aceasta se vorbeşte de 10.000 de corăbii), prădând mai întâi 
coastele Bithyniei şi pregătind la 11 mai 941 asediul Constantinopolului. 
Patriciul 'Theophanes a reuşit să incendieze corăbiile ruseşti cu ajuto- 
rul focului grecesc. Dorind să se răzbune, marele cneaz Igor a pornit 
o nouă companie împotriva Bizanțului în anul 944. De data aceasta, 
puternica armată, formată din ruşi, varegi, slavi şi pecenegi, s-a îndrep- 
tat pe uscat spre gurile Dunării, obligându-l pe impăratul Constantin 
al VII-lea Porfirogenetul (913-919; 944-959) să încheie un nou tratat de 
pace în anul 945. Jurământul prevedea că cine va încălca contractul să 
fie pedepsit de Perun, dacă este rus şi de Dumnezeu, dacă este creștin. 
Tratatul a fost încheiat la Constantinopol şi ratificat la Kiev, unde bi- 
zantinii au jurat pe Sfânta Cruce în Catedrala „Sfântul Ilie, iar ruşii pe 
statuia zeului Perun de pe colinele orașului. 


VII.3.3. Încreștinarea cneaghinei Olga 


După moartea lui Igor (945), conducerea marelui cnezat rus a fost 
preluată de soţia sa Olga (Helga, 945-957), în calitate de regentă a fiu- 
lui ei minor Sviatoslav (957-972). Marea cneaghină s-a încreştinat fie 
la Kiev între anii 945-955, fie la Constantinopol în anul 957, când i-a 
făcut o vizită împăratului Constantin al VII-lea Porfirogenetul, care 
i-ar fi fost naş de botez. Întrucât la Constantinopol a venit însoțită 
şi de preotul Grigorie, probabil duhovnicul ei, şi s-a comportat ca o 
persoană iniţiată în tainele creştinismului, ne face să credem că Olga 
s-a botezat la Kiev unde, cum am văzut, exista încă din anul 945 o 
biserică cu hramul „Sfântul Ilie”. Olga dorea încreştinarea întregului 
popor rus, încât a cerut şi împăratului Otto 1 cel Mare să-i trimită mi- 
sionari creştini. Misionarii apuseni n-au reușit să întreprindă aproape 
nimic din cauza îndărătniciei ruşilor. Nici cneaghina Olga n-a reușit 
să-l convingă pe Sviatoslav, care a preluat conducerea cnezatului în 
anul 957, să se boteze. Totuşi el n-a împiedicat încreştinările şi i-a to- 
lerat pe creştini. 

O nouă incursiune a ruşilor în sudul Dunării s-a soldat cu ocuparea 
Preslavului Mare, capitala țaratului bulgar şi cu capturarea ţarului Boris 
al II-lea (969-972), ruşii urmărind să ocupe toate posesiunile bizantine 
din Europa. Împăratul loan Tzimiskes (969-976) a reuşit însă să recuce. 
rească Preslavul Mare în aprilie 971. Marele cneaz rus a trebuit să cedeze 
la 24 iulie 971 și cetatea Durostorum (Silistra) și să se întoarcă în Rusia, 
În primăvara anului 973, Sviatoslav a fost omorât de pecenegi, în timp 
ce se îndrepta pe Nipru spre Kiev. Desigur contactele ruşilor cu bulgarii 
şi bizantinii au sporit pătrunderea creştinismului la ei. Totuşi Sviatoslav 
a rămas până la moarte păgân, iar prima cneaghină creştină din dinastia 
rusească Rurik, Olga, a murit la 11 aprilie 969. 

Fiul lui Sviatoslav şi urmaşul său la tron, Iaropolk (972-978), deşi a 
păstrat bune relaţii cu Imperiul Bizantin şi cu cel Romano-German și 
simpatiza pe creştini, a murit totuşi păgân. Acest lucru l-a determinat pe 
nepotul său, cneazul Iaroslav I cel Înțelept (1019-1054) să-i deshumeze 
osemintele și să le boteze. Iaropolk împărțea conducerea marelui cnezat 
rus cu fraţii săi, Oleg şi Vladimir. Asasinarea lui Oleg de către Iaropolk 
în anul 975 a declanșat conflictul dintre cei doi fraţi. Vladimir, care după 
mama sa Muluşa, de neam vareg, avea legătură de sânge cu scandinavii, 
s-a împrietenit cu principele Olaf Tryggvason, ajuns rege al Norvegiei. 
Această prietenie i-a fost benefică lui Vladimir nu numai ca să-l alunge 
pe fratele său din Kiev, cu ajutorul trupelor norvegiene, ci şi pentru con- 


vertirea sa la creştinism. 
VII.3.4. Încreștinarea cneazului Vladimir 


Iniţial, Vladimir a încercat să restabilească unitatea statului rus prin 
ridicarea unui panteon de zeități, care să cuprindă zeii tuturor neamu- 
rilor slave şi scandinave aflate sub conducerea sa. Această inițiativă s-a 
dovedit a fi iluzorie, pentru că Rusia kieveană nu mai putea rămâne mult 
timp un stat păgân, în vecinătatea statelor creştine cu care întreținea 
relații diplomatice şi comerciale. Chiar prietenul său Olaf s-a botezat 
în urma incursiunilor în Anglia în anul 985, devenind un mare pro- 
povăduitor al creştinismului. Întorcându-se dintr-o călătorie făcută în 

Grecia, în anul 987, Olaf, însoţit de episcopul Pavel, s-a oprit la Kiev, 
unde l-a convins pe Vladimir să se boteze. 

Cronica lui Nestor relatează despre acest eveniment ca rezultat 
al reflecţiei asupra ofertelor şi tatonărilor pe care le-au făcut solii lui 
Vladimir la diferite popoare şi religii. Ei n-au fost impresionați nici de 
mahomedanism, nici de mozaism, nici chiar de creștinismul de rit latin, 
ci doar la Constantinopol, în Catedrala „Sfânta Sofia” au trăit sentimen- 
tul prezenţei lui Dumnezeu pe pământ, spunând: 


„Nu mai ştiam dacă ne aflam în cer sau pe pământ. Căci pe pă- 
mânt nu se găseşte o asemenea privelişte sau frumusețe. Nu suntem în 
stare să vă povestim, dar un lucru ştim că acolo locuieşte Dumnezeu 
printre oameni, iar slujba lor (a grecilor) este mai înălțătoare decât în 
orice altă țară” (Cronica lui Nestor, 40, p. 98). 


Marele cneaz Vladimir s-a botezat la Kiev, la 6 ianuarie 988. Acest 
lucru prezenta o mai mare garanție pentru relațiile politico-diplomatice 
ruso-bizantine. Astfel, în urma crizei politice din Bizanţ (revolta trupelor 
din Anatolia a dus la proclamarea lui Bardas Phokas la 15 august 987 ca 
impărat, iar ţarul Samuel al Bulgariei amenința provinciile septentriona- 
le ale imperiului), împărații Vasile al II-lea Bulgaroctonul și Constantin 
al VIII-lea au trimis la Kiev o solie condusă de episcopul Pavel, cerând 
ajutor militar. Vladimir a cerut în schimb înrudirea cu familia imperială, 
prin căsătoria sa cu Ana Porfirogeneta, sora celor doi împărați bizantini. 
Constrânşi de împrejurări, bizantinii au acceptat această condiţie, iar o 
flotă rusească cu 6.000 de luptători, condusă de însuși cneazul Vladimir, 
se îndrepta spre Constantinopol în anul 988. După înlăturarea uzur- 
patorului Bardas, bizantinii au încercat să evite căsătoria prințesei Ana 
cu marele cneaz Vladimir. În această situaţie, cneazul a ocupat posesi- 
unile bizantine din Crimeea, forțându-i pe suveranii din Bizanţ să res- 
pecte condiţiile tratatului. Prinţesa Ana, însoţită de o impunătoare solie 
formată din mitropoliți, episcopi, preoţi şi doi apocrisiari (mitropoli- 
tul Efesului şi ducele Antiohiei), a ajuns la Cherson în toamna anului 
988. După reglementarea relaţiilor ruso-bizantine (Chersonul revenea 

bizantinilor, iar trupele ruseşti erau angajate în serviciul împărarui.| 
Vladimir, însoţit de soţia sa Ana Porfirogeneta, a plecat spre Kiey tulu;) 
Conform tradiţiei, boierii şi poporul rus s-au botezat la Kiev în 

989, dărâmând statuile zeilor de pe colina orașului. Cert este fanţ e 
din suita lui Vladimir făceau parte şi mulți clerici greci, incluse. a 
tropolitul Chersonului, care au ajutat la încreștinarea Poporului sm 
Rezistența unor grupuri atașate păgânismului a creat chiar tc. 
sângeroase soldate cu martiriu, cum a fost cazul sfinților Boris şi Glas. 
Primul arhiepiscop al Kievului ar fi fost Teofilact sau Mihail. După ee 
nul arhitecţilor bizantini, a fost zidită acolo Biserica „Adormirea Maicii 
Domnului” (Desjatinskaja - a dijmelor) în anul 991, care a servit ca bi 
serică mitropolitană până în anul 1018, când a fost construită Catedrala 
„Sfânta Sofia” Creștinismul s-a răspândit nu numai la Kiev, ci și la 
Novgorod, Rostov, Vladimir-Wolhynsk şi alte centre, din timpul dom. 
niei cneazului Vladimir funcţionând cele mai vechi episcopii ruseşti la 
Cernigov, Bielgorod, Rostov, Vladimir- Wolhynsk, Turov și Polotk. 


VII.3.5. Apartenența jurisdicțională a Mitropoliei Kievului 


Orientarea politico-religioasă a puternicului cneaz kievean spre 
Constantinopol a atras atenția scaunului papal, astfel încât sunt cu- 
noscute schimburile de solii dintre Roma și Kiev, cu participarea re- 
gilor Boemiei și Ungariei între anii 991-994 şi 1000-1001. O anumită 
influență asupra dreptului canonic rus s-a exercitat din partea Apusului 
prin dreptul canonic german, însă despre o încreştinare a ruşilor pe fi- 
lieră apuseană nu poate fi vorba. Deşi după moartea porfirogenetei Ana 
(41011), marele cneaz Vladimir s-a recăsătorit cu nepoata împăratului 
german Otto 1 cel Mare (936-973), Kievul nu şi-a schimbat orientarea 
politico-religioasă, ci a rămas fidel creștinismului răsăritean. Marele 
cneaz Vladimir al Kievului, încreștinătorul ruşilor, a murit la 15 iulie 
1015, fiind canonizat între anii 1250-1263, cu ziua de prăznuire la 28 
iulie, canonizarea lui fiind recunoscută şi de Biserica Romano-Catolică. 

Referitor la apartenența jurisdicțională a Mitropoliei Kievului s-â“ 
lansat mai multe ipoteze conform cărora rușii au stat la început fie sub 

jurisdicţia Romei, fie a Arhiepiscopiei de Ohrida. Este de neconceput 
ca marele cneaz Vladimir, căsătorit cu porfirogeneta Ana, să-şi fi pus 
Biserica sa sub jurisdicția Romei. Cât îi priveşte pe bulgari, influența 
lor în Biserica Kieveană s-a manifestat în domeniul cultural prin cărțile 
traduse şi răspândite de ucenicii Sfinţilor Chiril și Metodie. Din punct 
de vedere politic, Țaratul bulgar de răsărit a fost desființat de bizantini 
in anul 971, iar cel de apus în anul 1018. În urma acestor evenimen- 
te, Arhiepiscopia de Ohrida şi-a pierdut independenţa deplină față de 
Constantinopol, încât este greu de presupus dacă ruşii acceptau să de- 
pindă bisericeşte de o arhiepiscopie de rang inferior celei din Bizanţ. 
De fapt, între anii 988-1037 Biserica Rusiei a funcționat ca arhiepisco- 
pie, bucurându-se de o autocefalie relativă, ca toate marile arhiepiscopii 
naționale, dar totuşi nu ca aceea acordată Bisericii din Cipru încă din 
secolul al IV-lea. 

Tendinţa ruşilor de a avea o Biserică deplin independentă i-a deter- 
minat pe bizantini să retrogradeze arhiepiscopia de la Kiev la rang de 
mitropolie dependentă jurisdicțional de Patriarhia de Constantinopol, 
ocupând locul al 60-lea. Deşi Biserica Rusiei a cunoscut o puternică dez- 
voltare în timpul păstoririi mitropolitului rus Ilarion (1051-1054), ea a 
rămas în continuare în rândul mitropoliilor. Nici noua înrudire a con- 
ducerii kievene cu familia imperială bizantină (marele cneaz Vsevolod 1, 
fiul lui Iaroslav cel Înţelept şi nepotul lui Vladimir, s-a căsătorit cu fiica 
impăratului Constantin al IX-lea Monomahul) nu a schimbat situația 
Mitropoliei din Kiev, până la marea invazie mongolă din anul 1241 ea 
find păstorită mai mult de ierarhi greci trimişi direct de Patriarhia de 
Constantinopol. 

VII.4. Încreştinarea ungurilor” 


VII.4.1. Originile ungurilor 


Ungurii îşi au originea într-o populație fino-ugrică din Asia 
Centrală. Fiind un popor migrator, ei s-au retras spre vest, locuind un 
timp în stepele dintre Munţii Ural și fluviul Volga. În jurul anului 830 
ungurii s-au stabilit între fluviile Don şi Nipru, iar din cauza atacurilor 
pecenegilor, s-au aşezat pe la anul 889 la nordul Mării Negre între fluvii- 
le Nistru şi Prut, ţinut numit de ei Etel-Cuzu (Etelkâz) adică „Ţara dintre 
râuri , identificat cu Bugeacul de astăzi. Aliindu-se cu bizantinii, ungurii 
i-au atacat pe bulgari în anul 895, învingându-i în mai multe rânduri. 
Ca revanșă, ţarul Simeon s-a aliat cu pecenegii și a distrus așezările un- 
gurilor din Etelkâz. De aceea, sub conducerea lui Arpad, ungurii s-au 
îndreptat spre nord-vest şi, distrugând cnezatul Moraviei Mari, în jurul 
anului 896, s-au stabilit în Pannonia, câmpia brăzdată de Dunăre şi pli- 
nă de lacuri, bălți şi mlaștini fiind potrivită pentru practicarea pescui- 
tului, iar, cu ajutorul cailor lor iuți, putând prăda statele vecine. Unguri! 
au găsit în Pannonia o populaţie slavo-romanică de rit răsăritean, 
încreştinată prin misiunea fraților Chiril şi Metodie. Este posibil d 

în nordul Mării 
fie de la hazarii 


rhiepiscopul 
860. 


să fi cunoscut creştinismul încă din timpul şederii lor 


Negre fie prin soldaţii care luptau în armata bizantină, 

încreştinaţi de Constantin-Chiril, fie pe filieră rusă prin a 
. w A K . ş e 

trimis la ei după atacul asupra Constantinopolului din 28 iun! 


* Capitol elaborat de Pr. prof. dr. Nicolae Chifăr. 

VII.4.2. Pătrunderea creștinismului şi relaţiile cu bizantinii 


înainte de a se stabili în Pannonia, ei au trecut prin regiunile dună- 
ene în anii 862 și 881, venind, fără îndoială, în contact cu comunităţile 
creştine de acolo. După aşezarea lor în câmpia Pannoniei, ei au fost 
vizitaţi de misionari creştini germani, cehi, moravi, poloni sau italieni, 
ar incursiunile lor în ţinuturile locuite de popoarele deja încreştinate 
(greci, români, sârbi, bulgari, ruşi) i-au familiarizat şi mai mult cu 
creştinismul răsăritean. Cu siguranță că centrul misionar chirilo- 
metodian de la Velehrad, din Moravia, a contribuit la pătrunderea 
creştinismului printre unguri. Incursiunile lor de pradă în teritoriile 


bizantine au atras atenția Constantinopolului asupra acestui popor. 
Astfel împăratul Roman 1 Lekapenul (919-944) a încheiat cu condu- 
cătorii ungurilor un tratat de pace în anul 943 şi a încercat atragerea 
lor la creştinism, ca în acest fel să-i câştige pentru interesele politico- 
religioase ale Bizanțului. Ca să fie siguri că ungurii vor respecta tratatul 
incheiat, împăratul le-a cerut să trimită pe unul dintre conducătorii lor 
ca ostatic la Curtea bizantină. 

Împăratul Constantin al VII-lea Porfirogenetul ne informează că 
au sosit la Constantinopol - probabil în anii 948/949 când a fost re- 
innoit tratatul de pace ungaro-bizantin - principele Termatzus, nepo- 
tul lui Arpad și Bultzos sau Bulcsu, al treilea conducător și carchan al 
ungurilor. Din Cronografia lui Gheorghe Kedrinos (scrisă în secolele 
XI-XII) aflăm că hanul Bultzos era însoţit de principele Gylas, al doilea 
demnitar politic la Curtea ungară, amândoi primind botezul creştin și 
titluri nobiliare bizantine. La întoarcere, aceştia au fost însoțiți de epis- 
copul Ierotei, hirotonit de Patriarhul Teofilact al Constantinopolului 
(933-956) ca episcop al Ungariei, care, după toată probabilitatea, nu 
avea o reşedinţă stabilă, întrucât nu exista o organizare propriu-zisă. Se 
ştie însă că, în apropierea lacului Balaton, la Weszpremvâlgy, exista o 
mănăstire ortodoxă închinată Sfintei Fecioare Maria, ctitorită în a doua 
jumătate a secolului al X-lea de una dintre fiicele lui Gylas, Sarolta, 
mama regelui Ștefan cel Sfânt al Ungariei. 

VII.4.3. Mânăstirea de la Morisena 


şi Mănăstirea „Sf. loan Botezătorul” de la Morisena ( Muresan ) intiă 
Șana 
» pe 


lul stâng al Mureșului, aproape de vărsarea lui în Tisa, Ctitoriță 
cipele Achtum (Ochtum), care stăpânea asupra Banatului şi Pa de Prin. 
În această mănăstire trăiau călugări greci (ortodocşi). Cor nui 
major Sancti Gerhardi, principele Achtum a fost învins la Orozi, m Vita 
Chanadinus, nepotul regelui Ștefan cel Sfânt, care a zidit aici o rani 
cu hramul „Sfântul Gheorghe. Invingătorul a primit în stăpânire Caan 
Morisena pe care a numit-o Chanadina (Cenad). Întrucât regele sa 
dorea să înființeze în regatul său mai multe episcopii, el a adus călugta 
latini pe care i-a aşezat sub ascultarea Sfântului Gerard, numit episco 

de Chanadina, în Mănăstirea „Sf. loan Botezătorul” după ce zur 
greci de acolo au fost transferați în Mănăstirea „Sfântul Gheorghe” din 


[i 0ăĂ i - A bă A i îi .. = 
In legătură cu începuturile încreştinării ungurilor trebuie + 
N] 


Orozlamus. 
Confruntarea dintre Achtum şi Chanadinus a avut loc între anjj 


1028-1030, după ce impăratul bizantin Vasile al II-lea Bulgaroctonul 
a desființat Țaratul bulgar în anul 1018. Săpăturile arheologice au des- 
coperit la Cenad, sub fundaţia bisericii vechi romano-catolice, urmele 
altor trei bazilici mai vechi, prima fiind datată în secolele III-IV. Prin ur- 
mare, la Morisena exista un vechi centru răsăritean, „cel mai însemnat 
centru al creştinismului antic” din Banat, care, împreună cu mănăstirea 
ortodoxă de la Weszpremvâlgy, a avut un rol important pentru începu- 


turile încreştinării ungurilor. 


VII.4.4. Legăturile ungurilor cu Apusul 
alitatea 


Astfel, 


Repetându-se cazul Moraviei, şi la unguri s-a evidenţiat riv 
tori- 


dintre ritul răsăritean şi cel apusean, pe fondul intereselor politice. 
Papa loan al XII-lea (955-963), dorind să scape de conducerea ât . 
tară a regelui Berengar, l-a chemat în ajutor pe împăratul paie 
Otto 1 cel Mare (936-973) încoronându-l la Pavia ca rege 2l Italiei . 
23 septembrie 951. La 2 februarie 962, același papă a încoronat, duP 

modelul bizantin, pe împăratul Otto I şi pe soţia sa Adelaida ca suverani 
i „Sfântului Imperiu Roman de naţiune germană”. În concepţia apu- 
seană, împăratul Otto moştenea tronul Imperial Roman al împăratului 
Constantin cel Mare, intrând în concurenţă cu împăratul bizantin, care 
continua cu legitimitate tradiţia şi ideea Imperiului Roman universal de 
odinioară. După modelul bizantin, se acorda coroană regală conducăto- 
rilor politici din Boemia, Polonia şi Ungaria, făcându-i vasali Imperiului 
Romano-German. 

Regatul Ungariei condus de Ştefan cel Sfânt, conturându-se ca un 
puternic stat la granița de răsărit a Imperiului Romano-German, ori- 
entat politic și religios spre Bizanţ, submina tendinţa de universalism a 
impăratului Otto al III-lea (983-1002). Nici Bisericii Romei nu-i conve- 
nea această stare de lucruri, temându-se că va pierde aria de influență 
şi în Ungaria, aşa cum s-a întâmplat în Serbia şi Bulgaria. De aceea, 
misionarii latini au început să activeze printre unguri pentru ca aceşti 
„neofiți” să nu cadă pradă „ereticilor', adică ortodocşilor, cum se poate 
citi într-o scrisoare către Papa Benedict al VI-lea (973-974) adresată de 
episcopul Pilgrim de Passau. Cel mai cunoscut dintre misionarii latini 
printre unguri a fost Wolfgang von Einsiedeln, ajuns mai târziu episcop 
de Regensburg. 

După moartea Saroltei, sprijinitoarea creştinismului răsăritean în 
Ungaria, ducele Gheza s-a recăsătorit cu prințesa catolică Adelaida, sora 
principelui Mieczslaw al Poloniei (950-992). Sub influența Adelaidei, 
Gheza a încheiat în primăvara anului 973 o alianță cu împăratul Otto | 
cel Mare, prin care se obliga să accepte şi să protejeze pe misionarii latini 
in țara sa. Astfel, în Ungaria au venit doi misionari remarcabili, episcopii 
Bruno de Verden şi Pilgrim de Passau, care au botezat curând aproape 
cinci mii de unguri din familii nobiliare. Deşi relațiile cu germanii s-au 
stricat, iar misionarii lor au fost alungaţi, ducele Gheza l-a acceptat pe 
episcopul Adalbert de Praga să continue propovăduirea creştinismului 
de tradiţie latină printre unguri, botezându-se el însuşi și toată familia 
sa după ritul latin în jurul anului 985. Astfel, misionarii cehi au con- 
tribuit în mare parte la încreştinarea masivă a ungurilor. S-a construit 
pentru călugării benedictini o mănăstire la Pannonhalma, lângă Gyor, 

al cărei abate, Anastasie, a ajuns, sub regele Ștefan cel Sfânt, arhiepiscop 
de Strigonium (Estergom) în anul 1006, iar Astrik, fondatorul mănăsti. 
rii din Pescvarad, a ajuns arhiepiscop de Calocsa (Kalocsa) în anul 1009 
În acest fel, în regatul Ungariei s-au întâlnit şi au coabitat, încă o pe- 
rioadă lungă de timp, cele două rituri, întrucât, chiar şi după Schisma de 
la 1054, diferențele dintre creştinismul răsăritean ortodox şi cel apusean 
catolic nu erau atât de conturate și dogmatizate, cum s-a întâmplat în 
preajma Reformei Protestante. După cum remarcă cercetători de presti- 
giu maghiari, chiar dacă exista şi o puternică opoziție, nu se poate nega 
adevărul istoric că „Biserica creștină maghiară, înainte de Ştefan cel 
Sfânt, s-a format aproape în întregime sub influența spirituală a Bisericii 
răsăritene” (Jozsef Farkas, Egyhăztârtenelem 1, kot. Krisztus szoletetetăl 
a reformâcidig — Istoria Bisericii, vol. |: De la nașterea lui Hristos până 
la Reformă, p. 261; apud G. Cotoşman, Din trecutul Banatului, vol. II: 
Comuna și bisericile din Sânicolaul- Mare, Timişoara, 1934, p. 55). 

Legăturile Ungariei cu Imperiul Romano-German s-au reluat și 
consolidat prin căsătoria regelui Ștefan cel Sfânt cu prințesa germa- 
nă Gisela, fiica principelui Henric al II-lea al Bavariei, în anul 955. 
Astfel, regele Ungariei a fost câştigat definitiv pentru creştinismul de 
rit apusean, întemeind în regatul său nu numai două arhiepiscopii 
(Strigonium — 1001 şi Calocsa - 1009), opt episcopii (Gyâr, Veszprem 
Pecz, Eger, Bihar, Gyula, Csanad, Kalocsa) şi cinci mănăstiri mari, 
dar şi latinizând episcopiile şi mănăstirile de rit răsăritean, prin în- 
locuirea episcopilor și a monahilor greci cu episcopi şi monahi latini. 
Trimişii lui însoțeau delegaţia Papei Silvestru al II-lea (999-1003) tri- 
misă în anul 1000 la Kiev să-l determine pe marele cneaz rus Vladimir 
Sviatoslavici (970-1015) să părăsească creştinismul de tradiție răsări- 
teană și să adopte ritul latin, încercare soldată cu eşec. 

Prin urmare, creştinismul la unguri a pătruns mai întâi pe filieră râ- 
săriteană, latinizându-se în timpul regelui Ștefan cel Sfânt. Acest lucru îl 
dovedesc numeroasele tradiţii răsăritene şi cuvinte slavone şi româneşti 
păstrate în cultul lor. Cel mai vechi monument de limbă maghiară este 
un fragment din slujba sfințirii apei după ritul răsăritean, scris în se- 
colul al XI-lea și păstrat în Biblioteca Universităţii din Zagreb. De la 


Ce 

inceputul secolului al XIII-lea provine un alt fragment de limbă ma- 
ahiară cuprinzând slujba înmormântării după ritualul folosit atunci în 
Răsărit. De asemenea, tradiția colindelor a fost preluată de la români, iar 
faptul că ungurii au avut preoţi căsătoriți până în secolul al XII-lea este 
consemnat de Cronica pictată de la Viena (secolul al XIV-lea) şi de actele 
Sinodului de la Szâbolcs din anul 1092. Amintim şi faptul că în secole- 
le XI-XII existau în Ungaria încă mănăstiri ortodoxe tolerate de regii 
maghiari. Toate acestea conduc la concluzia că începutul încreştinării 
ungurilor se datorează Răsăritului creştin şi că rădăcinile lui aparțin 
tradiției răsăritene ortodoxe, pe care au cunoscut-o prin filieră greacă, 
slavonă şi română. 

VII.5. Bisericile ortodoxe și cele necalcedoniene 
în secolele VIII-XI" 


Bisericile Ortodoxe au împărtăşit, pe parcursul acestei perioade, soarta 
Imperiului Bizantin, care, începând de la sfârşitul secolului al VII-lea, a 
pierdut tot mai multe teritorii, în Răsărit prin invazia arabilor musul- 
mani, în Peninsula Balcanică a bulgarilor şi a slavilor, iar mai apoi în 
Sudul Italiei a normanzilor. Astfel, la începutul secolului al VIII-lea, acest 
imperiu se limita la Asia Mică, plus unele teritorii din Grecia și Italia. 


" Capitol elaborat de Pr. prof. dr. Viorel Ioniţă. 

În secolele al IX-lea şi al X-lea, în timpul dinastiei macedonenilor (867. 
1057), lumea bizantină a cunoscut o perioadă de redresare, inclusiv Prin 
recuperarea unor teritorii, printr-o stabilitate internă, prin dezvoltarea 
culturii şi a spiritualității şi printr-o serie de succese ale misiunii bizanţi. 
ne printre populațiile slave din sudul Dunării şi din Europa Centrală. La 
data de 26 august 1071, în timpul împăratului Roman al IV-lea Diogene 
(1068-1071), armata bizantină a suferit la Manzikert (astăzi Malazgirt, 
în estul Turciei) o gravă înfrângere în fața armatei selgiucizilor conduși 
de Alp Arslan (1029-1072). În urma acestei bătălii, turcii selgiucizi au 
ocupat o parte din Asia Mică şi acesta a fost începutul lungului proces 
care a culminat cu desființarea Imperiului lui Constantin cel Mare. 
Biserica Ortodoxă includea, în ultimele secole ale primului mile- 
niu creştin, Patriarhia Ecumenică, Patriarhia Alexandriei, Patriarhia 
Antiohiei, Patriarhia Ierusalimului şi Arhiepiscopia Ciprului. Patriarhia 
Ecumenică a pierdut mai multe teritorii vechi, în schimb a reuşit să 
extindă jurisdicţia sa la popoarele slave până la Kiev. Celelalte Biserici 
Ortodoxe însă au avut mult de suferit, căci, în urma invaziei musul- 
manilor, au ajuns să-și desfăşoare activitatea lor în teritorii complet 
ocupate. La începutul ocupării teritoriilor creştine de către musulmani, 
relațiile acestora cu populaţia creştină au fost determinate de un tratat 
de pace semnat de profetul Mahomed cu locuitorii din Nagran (astăzi în 
Republica Yemen), prin care creştinii au fost lăsaţi în pace contra unui 
tribut. Musulmanii se conduceau în atitudinea lor faţă de creştini și după 
un verset din Coran, care poruncește musulmanilor să lupte împotriva 
celor „cărora li s-a dat Cartea, adică a creştinilor, „până vor plăti cu 
mâna lor, după ce au fost umiliți” (Surata LX, versetul 29). Aceste prin- 
cipii nu funcționau decât faţă de statele sau cetățile care se predau de 
bună voie cuceritorului. Astfel, conducătorii musulmanilor au încheiat 
tratate de capitulare cu reprezentanții teritoriilor sau cetăților creştine 
pe care le-au ocupat şi cărora li s-a asigurat libertatea contra unui tribut, 
care uneori era stabilit arbitrar de către cotropitor. Cu timpul, situaţia 
creştinilor din teritoriile ocupate de musulmani s-a înrăutățit, cele mai 
multe dificultăţi cu care se confruntau creştinii fiind legate de săvârşirea 
cultului lor public. În împrejurări excepționale, unii creştini au ajuns 

să exercite anumite servicii în slujba sultanilor, cum ar fi cel de secretar 
sau de colector al impozitelor, cum a fost cazul tatălui Sfântului Ioan 
Damaschin, cu numele arab de Sarjun ibn Mansur, care a exercitat înal- 
ta funcţie de trezorier al califului Muawiya I (661-680) al Damascului. 
După toate indiciile, aceste excepţii nu se bazau pe norme juridice, ci 
mai curând pe bunăvoința stăpânului. 


VII.5.1. Patriarhia Alexandriei 


Patriarhia Alexandriei dispunea, la începutul secolului al VII-lea, 
deci înainte de invazia arabă, de o sută de eparhii, iar paralel cu acestea, 
existau eparhiile Bisericii monofizite. Informaţiile privind situația aces- 
tei patriarhii după ocuparea Egiptului de către arabi, în anii 639-642, 
sunt foarte rare şi numai indirecte, astfel se presupune că, în secolul 
al X-lea, această patriarhie mai dispunea de doar şase eparhii. Lipsa de 
episcopi din această perioadă este considerată drept cauză mai întâi a 
multor perioade de vacanţă a scaunul patriarhal, precum şi a faptului 
că patriarhii Alexandriei au fost hirotoniți uneori la Ierusalim, căci nu 
se găseau trei episcopi în jurisdicţia lor care să-l hirotonească pe noul 
ales, cum a fost cazul cu patriarhul Christodulos (907-932) în anul 907 
şi cu patriarhul Isaak (941-954) în anul 941. Un caz și mai special a fost 
semnalat în anul 1021, când episcopul de Tinnis s-a văzut silit să invi- 
te doisprezece preoţi care să ţină locul celui de-al treilea episcop care 
lipsea, la hirotonia Patriarhului Georgios al II-lea (1021-1052). Până la 
sfârşitul secolului al X-lea, patriarhii acestei Biserici aveau reședința la 
Alexandria, dar după instalarea dinastiei fatimizilor la Cairo s-au mutat 
acolo şi patriarhii Alexandriei. 

Până la cucerirea arabă, limba folosită în cadrul acestei patriar- 
hii, atât în cult, cât şi ca limbă de comunicare, era limba greacă, dar 
după ocuparea arabă, aceasta a rămas tot mai mult doar limbă de cult. 
Majoritatea credincioşilor Patriarhiei de Alexandria la cucerirea arabă 
erau de etnie greacă, dar alături de ei, exista şi un anumit procent de 
credincioşi de etnie arabă. După înființarea califatului din Egipt, poate 
și din lipsă de credincioşi ortodocşi, majoritatea lăcașurilor ortodoxe 

de cult au fost ocupate de monofiziți, astfel că, la începutul secolului 
al VIII-lea, ortodocșii mai dispuneau în Alexandria de o singură bise- 
rică. Aceştia au făcut apel uneori chiar la califi ca să-și poată recupera 
bisericile, iar atunci când a fost posibil, au făcut uz de relaţiile lor per- 
sonale cu stăpânitorii, aşa cum a făcut Patriarhul Arsenie (1000-1010), 
care era cumnat cu califul al-Aziz, pe lângă care a intervenit personal ca 
să poată recupera Biserica „Maicii Domnului” din Cairo. 

Printre patriarhii Alexandriei din această perioadă s-a remarcat 
Eutihie (933-940), de origine arabă, pe numele său de mirean Said ibn 
Batriq, medic de profesie, care ajuns patriarh, a fost contestat de colegii 
săi medici şi de episcopul de Tinnis, ceea ce a dus la o mare tulburare 
în sânul acestei biserici, iar consecinţele acesteia au fost că prefectul de 
la Tinnis a confiscat și vândut bunurile bisericii din acel oraș, iar noului 
patriarh i-a dat o amendă mare. Nu cunoaştem cauzele exacte ale aces- 
tor incidente, dar numele Patriarhului Arsenie s-a impus mai ales prin 
aceea că el a fost primul istoric ortodox (melchit), care a scris în limba 
arabă. Opera sa, cu titlul Șir de perle, este o istorie universală în două 
părți, dintre care prima se referă la timpul de la Adam până la Hegira 
(622), începutul erei mahomedane, iar a doua parte se referă la eveni- 
mentele de la Hegira până la anul 938. Această lucrare prezintă deopo- 
trivă evenimentele politice și cele bisericeşti din Egipt şi, deși conţine 
multe inexactități, este totuși de o mare valoare documentară. În afară 
de această lucrare originală, nu mai întâlnim în Patriarhia Alexandriei, 
în această perioadă de timp, decât câteva traduceri de texte scripturisti- 


ce, din greacă în arabă. 
VII.5.2. Patriarhia Antiohiei 


În anul 637, când arabii au ocupat Antiohia, scaunul de patriarh 
ortodox din venerabila cetate era vacant de 28 de ani, respectiv de la 
moartea Patriarhului Anastasios al II-lea (599-609), ucis de evrei, pe 
care i-a combătut. Această vacanţă se explică şi prin ocuparea oraşului 
de către perși la începutul secolului al VII-lea, cât şi prin confruntarea 
dintre ortodocși şi monofiziţi, începând din a doua jumătate a secolului 

a] V-lea. Primul patriarh după ocuparea oraşului de către arabi a fost 
Macedonios, ridicat de împăratul Heraclie la această demnitate pen- 
tru că a susținut decretul eretic intitulat Ektesis (638), menit să mijlo- 
cească unirea dintre ortodocşi şi monofiziţi, prin aceea că propunea 
mărturisirea unei singure voințe în Hristos. Patriarhul Macedonios a 
fost depus de Sinodul de la Lateran, din anul 649, iar lui i-au urmat doi 
patriarhi susținători ai ereziei monotelite, anume Georgios I şi Macarie 
|, cel din urmă condamnat ca eretic la Sinodul al VI-lea Ecumenic 
(Constantinopol, 680-681) şi exilat la Roma, unde a murit. În ulti- 
mele două decenii şi jumătate ale secolului al VII-lea, scaunul de patri- 
arh ortodox al Antiohiei a fost părăsit de titularii săi, care au viețuit 
la Constantinopol, unde au şi murit. Apoi în secolul al VIII-lea, acest 
scaun patriarhal a fost vacant timp de 40 de ani. Astfel, pe parcursul pri- 
mului secol de la ocuparea Antiohiei de către arabi, scaunul de Patriarh 
al Antiohiei a fost mai mult vacant, mai ales din cauza ereziei monotelite 
și această vacanţă este considerată una dintre cauzele apariției Bisericii 
maronite. 

Potrivit documentului intitulat Notitia Antiochena, care prezintă lis- 
tele episcopilor din timpul Patriarhului Anastasios I (559-570), această 
patriarhie, care pierduse între timp jurisdicția asupra Ierusalimului, a 
Persiei şi a Ciprului, dispunea totuşi de un total de 158 de scaune epis- 
copale. După invazia arabă, ea a pierdut tot mai mule teritorii, printre 
care este menționată şi Biserica din ţinuturile Georgiei, ai cărei catolicoşi 
erau hirotoniți la Antiohia până în secolulal X-lea, când Biserica Georgiei 
a solicitat independenţa, pentru care plătea o anumită sumă de bani. 
Astfel, se consideră că între secolele al VIII-lea şi al XI-lea, în jurisdicția 
Patriarhiei Antiohiei mai existau aproximativ 60 de scaune episcopale. 
Sub stăpânirea arabă, compoziţia etnică a acestei patriarhii includea în 
majoritate pe creştinii de origine siriană. La un secol după cucerirea 
arabă a Antiohiei, califul omeiad Hischam al Damascului (724-743) a 
permis sirienilor ortodocşi (melkiţi) să aibă un patriarh autohton, cu 
reşedinţa în califat. Astfel, a fost ales Patriarhul Ștefan al III-lea (742- 
744), a cărui alegere s-a făcut teoretic de către cler şi popor, dar în reali- 
tate a fost desemnat de către calif. Această imixtiune s-a manifestat mai 

ales în cazul Patriarhilor Ilie 1 (907-934) şi Teodosie al II-le 
care inițial fuseseră secretari în administrația califului. : (936-943) 
Totuși, de la jumătatea secolului al VIII-lea Până în 
când Antiohia a fost recucerită de bizantini, relaţiile dintre e, 969 
ortodocşi ai Antiohiei şi califi au fost adesea încordate, mulți aa arhi; 
rarhi fiind suspectaţi de diferite abateri, mai ales de contacte cu ta ie. 
nii, fiind trimişi adesea în exil. În aceeași perioadă, Patriarhii Pee 
s-au confruntat cu urmările monotelismului în teritoriile lor, m Ohie 
că această erezie, condamnată la Sinodul al VI-lea Ecumenic, A “a ales 
continuare susținută de călugării de la Mănăstirea „Sfântului aaa “ 
sud de Antiohia, mişcare din care s-a născut Biserica maronită, ta a 
dus la mari pierderi pentru Patriarhia ortodoxă antiohiană. După Pag 
cerirea Antiohiei de către bizantini în anul 969 și încorporarea acestuj 
teritoriu în Imperiul Bizantin până la anul 1084, Patriarhia Ortodoxă 
a Antiohiei s-a redresat, deşi patriarhii nu mai erau aleşi de clerul și 
poporul antiohian, ci de împăratul bizantin și nu mai erau hirotoniți de 
către mitropoliţii antiohieni, ci de către patriarhul de Constantinopol. 
Una dintre preocupările principale ale patriarhilor antiohieni din aceas- 
tă perioadă a fost strădania, uneori încununată de succes, de a recâștiga 
la credința niceeană pe monofiziţii din teritoriile recucerite de bizantini. 
Până la cucerirea arabă, în cadrul acestei Biserici se foloseau atât 
limba greacă, mai ales în oraşe şi de către funcţionarii și soldaţii bizan- 
tini, cât şi limba aramaică, mai ales la sate. După ocuparea arabă, se 
foloseau în Patriarhia Antiohiei trei limbi, greaca continuând până în 
secolul al IX-lea să fie folosită ca limbă literară, după care a fost înlocu- 
ită cu araba. Din secolul al VIII-lea limba folosită curent a fost araba, 
deşi aramaica a continuat să fie folosită în mediul rural. În cult însă se 
foloseau în continuare greaca şi aramaica, până în secolul al XI-lea, când 
au fost înlocuite de limba arabă. În perioada reocupării Antiohiei de 
către bizantini, s-a impus iarăși limba greacă și ritul constantinopoli- 
tan. Viaţa religioasă din Patriarhia Antiohiei a fost foarte mult susținută 
prin răspândirea monahismului în acel teritoriu, mai ales sub forma ss 
lismului, adică a călugărilor care trăiau în vârful unei coloane sâu & 

existau în această patriarhie cel puțin 80 de mănăstiri, iar cele care au 
supravieţuit, fără să le cunoaștem numărul, au dezvoltat o importantă 
activitate pastorală şi culturală, păstrând credinţa ortodoxă în mijlocul 
unei majorități păgâne. 


VII.5.3. Patriarhia Ierusalimului 


Biserica Ierusalimului a fost, până la Sinodul al IV-lea Ecumenic 
(Calcedon, 451), doaro episcopie dependentă de Mitropolia din Cezareea 
Palestinei, când Episcopul luvanalie (422-458) a reuşit să obțină, la acest 
sinod, ridicarea eparhiei sale la rang de patriarhie, el devenind primul 
patriarh, cu jurisdicție peste cele trei provincii ale Palestinei: a. Palestina 
[cu capitala la Cezareea Palestinei, cu 32 eparhii; b. Palestina II cu capi- 
tala la Scythopolis, în Iordania, cu 22 eparhii şi c. Palestina III cu capitala 
la Petra, în sud-vestul Iordaniei, cu 14 eparhii. Patriarhia Ierusalimului 
nu a fost afectată nici de monofizitism, nici de monotelism, de aceea 
ea nu s-a confruntat cu biserici paralele, cum a fost cazul Alexandriei 
și al Antiohiei. La ocuparea Ierusalimului de către arabi în anul 638, 
Patriarhul Ierusalimului era Sfântul Sofronie (634-638), care a şi înche- 
iat tratatul de capitulare a oraşului sfânt cu califul Umar. După moartea 
lui Sofronie, intervenită la scurt timp după ocuparea cetăţii sfinte de 
către arabi, scaunul de patriarh a rămas vacant timp de peste 60 de ani, 
până în anul 706, când a fost ales patriarh Ioan al V-lea (705-735). 

În perioada ocupaţiei arabe până la eliberarea provizorie a 
lerusalimului de către cruciații latini, la sfârşitul secolului al XI-lea, 
Patriarhia Ierusalimului a avut mari dificultăți cu stăpânitorii musul- 
mani. Cele mai mari greutăți cu care s-a confruntat această biserică în 
perioada respectivă au fost legate de starea Locurilor Sfinte, distruse 
in mai multe rânduri de beduini, dar uneori refăcute chiar cu ajutorul 
stăpânirii musulmane, cum a fost cazul cu noul stăpân al Siriei, emi- 
rul al-Mufarridj ibn al-Djarrah (977-1013), care în anul 1012 a porun- 
cit și a sprijinit reconstruirea Bisericii Învierii. Unii dintre patriarhii 
lerusalimului au fost folosiți de autorităţile islamice ca trimiși la Curtea 
imperială de la Constantinopol pentru a mijloci încheierea unor tratate 

de pace, cum a fost cazul Patriarhului Orest (986-1006), unchiul ma. 
tern al califului al-Hakim bi-Amr Allah al Egiptului (996-1021), care a 
fost trimis de calif la Constantinopol să încheie un tratat de pace, Ceea 
ce s-a și întâmplat după patru ani. Tot așa, sora califului al-Hakim și 
mătușa califului al-Zahir (1021-1036) l-a trimis pe Patriarhul Nichifor 
(1020-1040) la Constantinopol, dar cum regenta a murit la scurt timp 
după aceea, misiunea patriarhului s-a încheiat, deși el s-a întâlnit cu 
Patriarhul Constantinopolului și cu împăratul bizantin, cu care a discu- 
tat despre situația creştinilor de sub ocupaţia musulmană. În Patriarhia 
lerusalimului a fost folosită limba aramaică până la cucerirea arabă, iar 
după aceea limba de cult a fost greaca. Totuși, s-a păstrat și araba, în care 
călugării palestinieni au tradus multe lucrări de teologie din limba greacă. 


VII.5.4. Biserica Ciprului 


Biserica Ciprului, care până la Sinodul al III-lea Ecumenic (Efes, 
431) depindea de Patriarhia Antiohiei, a obținut, prin hotărârea acestui 
sinod, autocefalia. Începând din anul 649 insula Cipru a fost invadată 
de arabi în mai multe rânduri, iar ciprioții au fost nevoiți să plătească 
arabilor tribut. Împăratul bizantin Justinian al II-lea (685-695; 705-711) 
a intervenit în situația din Cipru şi a mijlocit transferarea cu corăbii a 
unui mare număr de ciprioți, împreună cu episcopii lor spre Helespont, 
susținând în fața stăpânirii arabe că ciprioții ar fi originari din Grecia și 
ar dori să se întoarcă acasă. În Helespont împăratul bizantin a înființat 
pentru ciprioți orașul Nea Justiniana, care a rămas până astăzi în titulatu- 
ra arhiepiscopilor ciprioți. Planul lui Justinian era să ducă în Cipru slavi 
din sudul Dunării, ca să lupte împotriva arabilor, dar slavii pe care i-a 
transferat au trecut de partea arabilor, astfel planul lui a eşuat. Ciprioții au 
rămas în Helespont numai câțiva ani, dar situația lor bisericească apărea 

ca și când ar fi aparținut acum de mitropoliţii de Cyzic, astfel că Sinodul 
Quinisext (Constantinopol, 691-692) a confirmat, prin canonul 39, au- 
tocefalia Bisericii Ciprului. După câțiva ani, sub împăratul Teodosie 
al III-lea (715-717), atât ciprioții din Nea Justiniana, cât şi cei care se re- 
fugiaseră în Siria s-au reîntors în insula lor, unde între timp se instalaseră 

(amilii de musulmani. În anul 965 Ciprul a fost recucerit de bizantini, 
care au instalat o garnizoană bizantină, dar mai apoi ciprioții au fost 
cotropiți de cruciații latini, care au stăpânit insula câteva secole. 


VII.5.5. Biserica monofizită a Alexandriei 


Biserica monofizită a Alexandriei, cunoscută mai târziu sub numele 
de Biserica de tradiţie coptă, s-a constituit în cea de-a doua jumătate 
a secolului al V-lea din clerul şi credincioșii care au respins hotărâri- 
le Sinodului al IV-lea Ecumenic (Calcedon, 451), în frunte cu episco- 
pul Dioscor, care era nepotul Sf. Chiril al Alexandriei, căruia i-a urmat 
in scaunul de arhiepiscop al Alexandriei între anii 444-451. Dioscor a 
susținut erezia monofizitismului, lansată de Eutihie, şi a fost condam- 
nat de Sinodul de la Calcedon. Şirul arhiepiscopilor, apoi al patriarhi- 
lor monofiziţi de Alexandria începe însă cu Petru Mong al III-lea în 
anul 477. Această Biserică s-a confruntat, de la început până în secolul 
al X-lea, cu multe frământări interne. Până la ocuparea arabă a Egiptului, 
intre ortodocşii şi monofiziții din Egipt au apărut mereu tensiuni, din 
cauza concurenței dintre cele două grupări. Dacă structura etnică a 
Patriarhiei ortodoxe a Alexandriei era, din a doua jumătate a secolului 
al V-lea, majoritar greacă, Biserica monofizită era din punct de vedere 
etnic compusă din vechii egipteni, dar de această Biserică depindeau şi 
creştinii din regatul Numidiei, precum și cei din Etiopia. Sub ocupaţia 
arabă, Biserica monofizită din Egipt s-a confruntat în continuare cu fră- 
mântări interne, iar relaţiile ei cu noii stăpânitori nu au fost deloc uşoare. 

Cât priveşte numărul total al eparhiilor Bisericii monofizite a 
Alexandrei, se apreciază ca din secolul al VIII-lea până la jumătatea se- 
colului al XI-lea, acesta a fost de aproximativ 50, uneori fluctuând din 
cauza contopirii unor eparhii sau a înființării altora noi. Limba de cult 
in această Biserică a fost vechea limbă egipteană, numită limba coptă de 
la egyptos, la care s-au adăugat unele expresii greceşti. De la cucerirea 
arabă până în anul 850, patriarhii acestei Biserici au avut reşedinţa la 
Alexandria, după care s-au mutat în localități mai mici din Delta Nilului, 
pentru a scăpa de impozitele grele pe care le impunea autoritatea de 

stat. De altfel, plata impozitelor sau a dărilor care trebuiau plătite la ale. 
gerea unui nou patriarh sau la obținerea aprobării de reconstrucție a 
unor biserici (mai ales că guvernatorii de provincii dărâmau bisericile 
ca să reducă numărul lor) au constituit mari greutăți pentru ierarhia 
monofizită. Până la ocuparea arabă, Biserica Ortodoxă din Egipt era 
foarte bogată, deținând multe proprietăţi şi terenuri, care, după retra- 
gerea autorităţilor bizantine, au trecut, în mare parte, în proprietatea 
monofiziților. Sub autoritatea arabă, aceste averi au devenit însă o grea 
povară, căci impozitele erau foarte mari şi la ele se adăugau amenzile în 
bani date episcopilor şi patriarhului de către prefecţi. Pentru a face față 
acestor greutăţi, unii patriarhi au fost nevoiţi să organizeze colecte prin- 
tre credincioșii lor sau să vândă din proprietăţile Bisericii. 

Între anii 650-1050 au păstorit în această Biserică 28 de patriarhi, 
dintre care unul singur era laic atunci când a fost ales în această dem- 
nitate, iar toți ceilalți erau călugări, 18 dintre ei fiind de la Mănăstirea 
„Sfântul Macarie” din Wadi Natrun. Se pare că unii dintre călugării aleşi 
pe scaunul de patriarh nu voiau să primească această demnitate, astfel 
s-a născut obiceiul ca cel ales să fie legat şi dus cu forţa la Alexandria să 
fie hirotonit. De altfel, în tradiţia acestei Biserici, călugării au jucat un 
rol foarte important. În momentul invaziei arabe existau în Egipt sute 
de mănăstiri, iar în tratatele dintre cuceritori şi creștini, călugării au fost 
scutiți de impozitul pe cap de locuitor. Însă de la începutul secolului 
al VIII-lea, prefectul Egiptului a stabilit impozitul de un dinar pentru fi- 
ecare călugăr, iar după câţiva ani, a obligat pe călugări să poarte la mâna 
stângă câte un inel pe care să fie înscris numele său, cu data şi numele 
mănăstirii de care depindea fiecare, iar dacă un călugăr era prins fără 
acel inel i se tăia mâna. În secolul al IX-lea impozitul pentru fiecare că- 
lugăr a fost dublat, însă la începutul secolului al XI-lea, doi creştini de 
seamă au obținut de la califul al-Mugtadir al Bagdadului un decret prin 
care călugării egipteni au fost scutiți de impozit. Nu se cunoaşte cu exac- 
titate numărul total al mănăstirilor din Egipt între secolele VIII-XI, dar 
se pare că acesta era de aproximativ 200. În ciuda multelor dificultăți cu 
care s-au confruntat, mănăstirile egiptene au fost centre de susținere şi 
perpetuare a credinţei creştine în tradiția monofizită din Egipt. 

VII.5.6. Patriarhia monofizită a Antiohiei 


Patriarhia monofizită a Antiohiei a fost instituită prin contribuţia 
2 doi episcopi, mai întâi a lui Sever de Antiohia, patriarh al Antiohiei 
intre 512-518, care prin gândirea şi opera sa, a pus bazele hristologiei 
monofizite; iar al doilea a fost Iacob el Baradai (500-587), cel care a hi- 
rotonit zeci de episcopi monofiziţi, şi de la care această Biserică a luat 
numele de iacobită sau siro-iacobită. Astfel, adevărata ierarhie iacobită 
a Antiohiei începe cu Patriarhul Sergius, hirotonit de Iacob Baradai în 
anul 557. Această patriarhie includea înainte de cucerirea arabă două te- 
ritorii geografice, şi anume Siria de vest, din cadrul Imperiului Bizantin, 
iar a doua parte era regiunea siriană din vestul Imperiului perșilor, cu 
capitala la Nissibi. Granița dintre aceste două părți a dispărut în urma 
cuceririi arabe, dar diferențele dintre ele au rămas. Potrivit Cronicii 
Patriarhului iacobit Michael cel Mare (1166-1199), de la sfârșitul se- 
colului al VIII-lea până în vremea sa, această Biserică număra 130 de 
episcopi. Patriarhii iacobiţi erau recrutaţi dintre călugări, mai ales că 
multe mănăstiri siriene au acceptat monofizitismul începând din a 
doua jumătate a secolului al V-lea. De aceea, patriarhii iacobiţi, deşi 
purtau titlul de Patriarh al Antiohiei, n-au avut reşedinţa în acest oraş, 
ci de obicei în mănăstirea în care erau aleşi sau hirotoniți şi unde erau 
la sfârșit şi îngropați. 

Patriarhii şi episcopii iacobiţi au avut de suferit din partea autorității 
bizantine, în perioada când bizantinii au reocupat nordul Siriei, între 
anii 969-1084, ceea ce a produs o şi mai mare distanțare între ortodocşii 
și iacobiţii din cadrul Antiohiei. Până la cucerirea arabă, limba aramaică 
era folosită de siro-iacobiţi ca limbă de comunicare, iar limba siriacă, 
sau o formă literară a limbii aramaice, era folosită în cult şi la redactarea 
operelor literare şi teologice. Limba arabă s-a impus ca limbă de comu- 
nicare şi în alcătuirea operelor teologice începând cu secolul al X-lea. 
Biserica siro-iacobită a fost cadrul dezvoltării unei bogate teologii în 
limba siriacă, iar în sânul acestei tradiţii au fost traduse din greacă în 
siriacă multe opere ale Sfinţilor Părinţi, care apoi s-au pierdut şi au fost 
descoperite în epoca modernă prin această filieră. 

VI[.5.7. Biserica armeană 


Istoria acestei Biserici a fost strâns legată de soarta dramatică a po- 
porului armean, aflat mereu între vecini puternici, care au încercat me- 
reu să-l supună. Din secolul al VII-lea până în secolul al XI-lea, Armenia 
a fost cotropită de perși, apoi de arabi, precum şi de bizantini, în mai 
multe rânduri. Biserica armeană a respins hotărârile Sinodului al IV-lea 
Ecumenic (Calcedon, 451), la Sinodul armean de la Dvin din anul 506 și 
cu timpul s-a alăturat tradiției dogmatice siro-iacobite, dar din punct de 
vedere liturgic a păstrat specificul ei. Determinată de evoluția relațiilor 
politice ale teritoriilor armene cu Imperiul Bizantin, Biserica armeană 
a fost angajată în cele mai multe încercări de dialog şi tratative de unire 
cu Patriarhia Ecumenică, faţă de celelalte biserici necalcedoniene. Una 
dintre primele încercări de unire dintre armeni şi bizantini a avut loc 
în timpul domniei împăratului Heraclie (710-741), prin Sinodul de la 
Karin-Theodosiopolis, din anul 633, la care Biserica armeană a fost re- 
prezentată de o delegație condusă de catolicosul Ezr I (630-641), pe baza 
unei formule despre o singură energie sau lucrare a lui Hristos, pe care 
Heraclie a preluat-o dintr-o discuţie cu Patriarhul iacobit Atanasie al 
Antiohiei pe la anul 630. Catolicosul armean a acceptat unirea şi a încer- 
cat să o impună în Biserica sa. Această unire nu a ținut decât pe timpul 
păstoririi acestui catolicos, iar după moartea sa, unirea nu a mai avut 
sens, mai ales că între timp, începând din anul 639, arabii au cotropit 
Armenia, unde au instituit un protectorat asupra armenilor, care astfel 
au ieşit de sub influenţa directă a Bizanțului. 

Între anii 641-661 a păstorit catolicosul Nerses al III-lea, care 
cunoștea din pruncie limba greacă şi era foarte bine familiarizat cu cul- 
tura bizantină, dar dată fiind situația politică, el a fost obligat să adopte 
poziţia anticalcedoniană. Prin Sinodul desfăşurat la Dvin în anul 645, 
catolicosul Nerses a inițiat o reformă a cultului şi mai ales a imnologiei 
și a muzicii bisericeşti în Biserica sa, ceea ce a dus la o uniformizare a 
cultului în această Biserică. O altă încercare de apropiere între bizantini 
și armeni a avut loc în timpul domniei împăratului Constans al II-lea 
(641-668), care a trimis trupe în Armenia pentru a-i proteja pe armeni 

impotriva jafurilor din partea arabilor. Cu această ocazie, împăratul şi 
patriarhul Paul al II-lea al Constantinopolului (641-653) au trimis cato- 
cosului Nerses o scrisoare cu propuneri de unire, scrisoare care a fost 
discutată la un Sinod de la Dvin, unde oferta bizantină a fost respinsă, 
ur catolicosul a semnat o mărturisire de credinţă anticalcedoniană, care 
insă nu a mai ajuns la Constantinopol. 

O a treia încercare de unire a armenilor cu Biserica bizantină a avut 
loc sub împăratul Justinian al II-lea (685-695 şi 705-711), care în anul 689 
„invadat Armenia, ocazie cu care a luat pe catolicosul Sahak al III-lea 
(677-703), împreună cu mai mulţi episcopi, şi i-a dus la Constantinopol 
casă semneze unirea cu Biserica bizantină. După ce s-a întors în Armenia, 
catolicosul Sahak a fost considerat de arabi suspect şi, prin urmare, a fost 
dus ostatic în anul 701 la Damasc. Din exil, catolicosul Sahak s-a întors 
sub regele armean Smbat Bagratuni (693-701), care era pro arab şi deci 
neinteresat de apropierea cu bizantinii. Aflaţi sub suzeranitatea arabă, 
armenii s-au apropiat de siro-iacobiţi printr-o hotărâre a Sinodului de la 
Manzikert, din anul 726. Pe parcursul secolului al VIII-lea, armenii au 
fost expuşi unei aspre persecuții din partea arabilor, mai ales sub califul 
l-Mutawakkil (847-861). În aceste împrejurări, armenii au reluat legătu- 
rile cu bizantinii, iar la Sinodul de la Sirakawan, din anul 862, au discutat 
posibilitatea încheierii unui tratat de toleranţă cu aceștia. Principiile de 
toleranță dintre bizantini şi armeni au determinat relaţiile dintre ei până 
la mijlocul secolului al X-lea. În acest cadru s-a înscris un schimb de scri- 
ori între Patriarhul Fotie al Constantinopolului (858-867 şi 877-886) şi 
catolicosul Zaharia (855-877), cu scopul unirii dintre cele două Biserici. 
Tot aici trebuie amintită şi o scrisoare a Patriarhului de Constantinopol, 
Nicolae Misticul (912-925), către catolicosul Yovhannes (899-929), pe 
care îl numeşte păstorul suprem al creştinilor din Caucaz, scrisoare care 
arămas fără urmări concrete. 

O încercare de apropiere între tradiţia bizantină şi cea armeană a 
avut loc şi în timpul domniei împăratului bizantin loan Tzimiskes (969- 
376), care în anul 974 a pornit cu armata împotriva arabilor şi a trecut 
prin provincia armeană Taron, unde a renunţat la confruntarea armată 
și a avut o convorbire pe teme dogmatice cu teologul armean Lewon, pe 

care l-a invitat la Constantinopol să continue discuţia lor, dar îmnz 
a murit în anul 976. Relaţiile dintre armeni şi bizantini au fost cugi i 
mai ales prin aceea că în teritoriile bizantine trăiau mulţi Sia E, 
dintre ei deţinând chiar funcţii importante în capitala imperiu i 
de altă parte, în teritoriile controlate de armeni, care erau răspâr. i 
în mai multe formaţiuni statale, trăiau unii bizantini sau, în orice iţi 
susținători ai hotărârilor de la Calcedon. Astfel, o altă perioadă de ia 
tacte dintre bizantini şi armeni s-a desfăşurat în timpul domniei îm n- 
ratului Vasile al II-lea Bulgaroctonul (976-1025), care a deportat d 
armeni în Macedonia, pentru a-i folosi împotriva bulgarilor. În aa 
acestor acţiuni, s-a ajuns, în Sevastia din Armenia, la confruntări între 
mitropolitul ortodox şi clerul armean, în urma cărora un preot a fosț 
omorât, iar doi episcopi armeni au fost forțați să se convertească la or. 
todoxia calcedoniană. Drept urmare, împăratul a interzis să se mai bată 
toaca în bisericile armenilor, interdicţie pe care a anulat-o în anul 100] 
Relaţiile dintre armeni și bizantini s-au complicat sub acest împărat 
prin aceea că el a anexat mai multe provincii armenești, printre care Și 
Armenia de Vest sau Armenia Mare, la Imperiul Bizantin, teritorii în care 
s-a încercat răspândirea credinţei calcedoniene, iar catolicosul Petros 1 
(1019-1058) a ajuns în exil la Constantinopol, unde a fost tratat cu mult 
respect. O ultimă încercare de unire a armenilor cu Biserica Răsăriteană, 
cel puţin a celor din teritoriile bizantine, a avut loc în timpul domniei 
împăratului Constantin al X-lea (1059-167), dar fără succes. Între timp, 
turcii selgiucizi au ocupat tot mai multe teritorii ale Armeniei Mari, iar 
la 16 august 1064 a fost ocupat orașul Ani, capitala acestei provincii. În 


urma acestor pierderi, s-a încheiat şi şirul lung al tratativelor şi încercări- 
lor de unire dintre Biserica armeană şi Patriarhia Ecumenică. 

VII.6. Erezii şi controverse în Răsărit: Pavlicianismul. 
Controversa miheiană. Disputa tetragamică” 


VII.6.1. Pavlicianismul 


Pavlicianismul a fost o erezie numită în izvoarele bizantine „mani- 
heism” şi a apărut în Asia Mică pe parcursul celei de-a doua jumătăţi a 
secolului al VII-lea, răspândindu-se începând cu perioada împăraţilor 
iconoclaşti. Numele acestei erezii, constituită de la început în grupare 


" Capitol elaborat de Pr. prof. dr. Viorel Ioniţă. 

aparte, vine fie de la Sf. Apostol Pavel, fie de la un prim reprezentant a] 
ei, pe nume Pavel de Samosata, pe care mama sa, pe nume Calinica, l-a 
trimis în provincia Armenia ca să predice erezia lui Mani. Unul dintre 
primii conducători ai ereziei a fost un anume Constantin, din timpul 
impăratului Constans al II-lea (641-668), care era de origine din lo- 
calitatea Mananalis, lângă Samosata, în Armenia. Acest Constantin a 
fost adevăratul întemeietor al ereziei pavlicienilor, sau cel puţin reor- 
ganizatorul ei, prin aceea că a stabilit un canon de texte sfinte, format 
din Evanghelii şi Faptele Apostolilor, a dezvoltat apoi o metodă exege- 
tică alegorică și a întemeiat o comunitate pe care o numea biserică la 
Kibossa, lângă Coloneia, pe care - făcând aluzie la Apostolul Pavel - a 
numit-o „Biserica macedonenilor”, iar el şi-a luat numele de Silvan. 

În acea perioadă, pavlicianismul apărea ca o erezie din teritoriile 
armene, iar susținătorii ei erau de origine armeană sau erau consideraţi 
ca atare de către bizantini. După 27 de ani de activitate misionară în 
slujba grupării sale, în jurul anului 682 Constantin-Silvan a fost prins, 
interogat şi omorât. Un alt conducător al sectei a fost apoi Simeon, 
care și-a luat numele de Tit, dar care a fost şi el prins în timpul dom- 
niei împăratului Justinian al II-lea (685-695 şi 705-711) şi omorât. Se 
pare că măsurile aspre luate împotriva lor i-au determinat pe pavlici- 
eni să devină mai activi, astfel că, în urma unui raport al episcopului 
din Coloneia, care atrăgea atenţia asupra pericolului răspândirii aces- 
tei erezii, împăratul Leon al III-lea Isaurul (717-741) a publicat, îna- 
inte de declanşarea iconoclasmului, o lege prin care „maniheii” erau 
condamnaţi la moarte. Prigoanele la care au fost atunci expuşi i-au 
determinat pe pavlicieni fie să activeze în subterană, fie să fugă în teri- 
toriile ocupate de arabi. 

În jurul anului 800 a apărut în sânul ereziei o schismă între două 
grupări; prima se constituise în jurul lui Baanes, care pare să fi fost un 
evreu convertit şi care ţinea la tradiţia originară a ereziei, iar cealaltă 
grupare se constituise în jurul unui grec convertit la această erezie, 
Sergiu, care și-a luat numele paulin de Tihon. Sergiu-Tihon a activat 
mai mulți ani în Asia Mică şi a compus o serie de epistole în stil pau- 
lin, prin care a expus învățătura sa. El a devenit unul dintre cei mai 

rep! ezentanţi ai pavlicianismului, prin faptul că a sistema- 
i 


„tan! atat în SCTiS învățătura acestei erezii. Pavlicianismul păstra 
A pre? «m ideea dualistă cosmogonică, potrivit căreia la baza lu- 
Vf pari a principii san doi dumnezeii, unul rău care este creatorul 
„bul acestei lumi, şi altul bun, al lumii viitoare. În doctrina 
„ânito al pavlicienii au imprumutat idei din dochetism, doc- 
pbris pe căreia Hristos a coborât cu trupul din cer, iar Fecioara 
in P i născut numai în chip aparent, după care ea a avut alți co- 
pia e Fiind dochetişti, ei respingeau ideea de moarte pe Cruce; 
„cu L05l!- ingeau practicarea Botezului cu apă, ca şi a Împărtășirii 
1 așa 10%, vin, pentru ei aceste Taine lucrând prin ascultarea cuvin- 
„pline € ist os. Se pare că respingeau şi cultul icoanelor, dată fiind 
„Or 3 tea lor, tot aşa cum respingeau şi Preoţia, şi monahismul. 
Ie spuneau că sunt duşmani ai lui Hristos şi de aceea ei nu 
psp pi măcar pomeniţi. Respingeau cărţile Vechiului Testament 
puie n e profeţi mincinoşi şi hoți. Din Noul Testament păstrau 
anghelii, Faptele Apostolilor, Epistolele pauline, precum şi 
Iacob, loan şi Iuda, dar nu şi pe cele ale lui Petru. Pe baza 
„diiei pauline, ptedicari:6 morală aspră. Dat fiind caracterul simplu 
Iuedinţei lor; fără nicio ierarhie, pavlicienii au fost prima erezie din 
soria creştinismului care a pus accent pe latura ei socială. 
 întimpul domniei împăratului Constantin al V-lea (741-775), în- 
pând din anul 756, grupe de pavlicieni au fost transferați, împreună 
„sirienii şi armenii luaţi prizonieri la Teodosiopolis şi Mitilene, din 
urit în Tracia, unde după 787, mulţi adepţi ai iconoclasmului au 
«cut în rândurile pavlicienilor, care respingeau icoanele din cu totul 
i: motive. În timpul domniei împăratului Mihail 1 Rangabe (811- 
3), s-au luat măsuri aspre faţă de pavlicieni, iar un sinod a hotă- 
condamnarea lor la moarte, hotărâre împotriva cărei s-a ridica Sf. 
todor Studitul, care era împotriva executării ereticilor (Scrisorile 95 
155). La rândul ei, împărăteasa Teodora a Il-a (843-856) a hotărât 
itermine cu pavlicienii, măsuri care se pare că au dus la emigra- 
acestora din provinciile răsăritene dincolo de graniţele imperiului. 
tel, în campaniile lor de recucerire a teritoriilor orientale, împărații 

macedoneni au întâlnit în acele provincii grupări de „manihei” Astfel, 
în urma recuceririi Siriei şi Mesopotamiei, împăratul loan Tzimiskes 
(969-976), la rugămintea Patriarhului Teodor al II-lea al Antiohiei 
(966-977), a transferat grupările pavlicienilor, cu familiile lor, din 
Orient în Bulgaria, pentru a păzi trecătorile din Munţii Hemus, 
Pavlicienii au fost foarte activi în Peninsula Balcanică şi din tradiția 
lor s-a născut mai târziu mişcarea bogomililor. 


VII.6.2. Controversa miheiană 


Controversa miheiană (de la cuvântul grecesc moiheia — adulter) a 
apărut la sfârșitul secolului al VIII-lea, în timpul domniei împăratului 
Constantin al VI-lea (780-797), fiul împăratului Leon al IV-lea Isauru] 
(775-780) şi al Irinei Ateniana. La urcarea sa pe tron, Constantin, care 
fusese ridicat de tatăl său la rang de co-împărat încă de la vârsta de 5 ani, 
avea doar 9 ani, iar mama sa Irina a devenit regentă. Tânărul împărat 
s-a căsătorit în anul 788 cu Maria din Amnia, care fusese aleasă prin 
„concurs” şi împreună cu care Constantin a avut două fiice, pe Irina 
şi Eufrosina, aceasta din urmă devenind mai târziu soția împăratului 
Mihail al II-lea de Amorium (820-829). În luna ianuarie 795, împăratul 
Constantin a divorțat de Maria, pe care a obligat-o să devină călugăriță 
într-o mănăstire din insula Prinkiponisa, nu departe de Constantinopol, 
unde Maria a murit în anul 823. 

Împăratul Constantin al VI-lea a repudiat-o pe prima sa soţie ca, 
după doar opt luni, să se recăsătorească cu Teodota, o tânără din com- 
pania (cubicularia) mamei sale, împărăteasa Irina. Teodota era, după 
mama sa, nepoata starețului Platon de la Mănăstirea Sakudion (814) 
şi verişoara Sf. Teodor Studitul (759-826) şi împreună cu ea împăra- 
tul a avut un fiu pe care l-a numit Leon, dar care a murit foarte cu- 
rând după naştere. Recăsătoria împăratului în timp ce prima lui soție 
era în viață a fost socotită un act de legiferare a adulterului şi aceasta a 
provocat multă tulburare în Biserică. De teama ca nu cumva împăratul 
să relanseze politica iconoclastă a tatălui şi, mai ales, a bunicului său, 
Patriarhul Tarasie (784-806) nu a luat atitudine împotriva divorțului şi 

,recăsătoririi împăratului, dar a refuzat să săvârşească slujba celei de-a 
joua cununii a acestuia. A doua cununie a lui Constantin al VI-lea a 
ost atunci săvârşită de preotul Iosif de la Catedrala „Sfânta Sofia” din 
Constantinopol. 

Împotriva abuzului împăratului s-au ridicat tocmai rudele noii îm- 
părătese, adică Platon de la Sakudion şi Teodor Studitul, care au cerut 
excomunicarea preotului Iosif. Drept răspuns, împăratul Constantin, 
care a respins orice încercare de negociere cu opozanții săi, a dispus în- 
chiderea lui Platon într-o sală din palatul imperial şi biciuirea în public 
alui Teodor Studitul, pe care apoi l-a exilat la Tesalonic, împreună cu 
alți zece călugări de la Mănăstirea Studion. Atitudinea curajoasă a celor 
doi călugări a inspirat pe mulți alți monahi, care au ajuns să-l condamne 
pe Patriarhul 'Tarasie ca eretic, iar pe împărat ca imoral. Situaţia dificilă 
apărută în Patriarhia Constantinopolului s-a aplanat după înlăturarea 
impăratului Constantin al VI-lea, care a fost orbit în luna august a anu- 
lui 797 şi izolat, împreună cu Teodota, într-un palat, unde împăratul a 
murit la scurt timp. Ajunsă prima femeie pe tronul imperial, Irina (797- 
802) a anulat pedepsele împotriva lui Platon de la Sakudion şi a nepotu- 
lui său, Teodor Studitul, care s-au întors în mănăstirile lor, iar Patriarhul 
Tarasie a caterisit pe preotul Iosif. Către sfârşitul anului 802 împărătea- 
sa Irina a fost detronată şi închisă într-o mănăstire pe insula Lesbos, 
unde a murit la 6 august 803. După împărăteasa Irina a urmat împăratul 
Nichifor I (802-811), care, la moartea Patriarhului Tarasie (25 februarie 
806), a ridicat pe tronul patriarhal pe Nichifor (806-815). La numirea 
sa, noul patriarh era laic şi se remarcase ca autor al unei serii de lucrări 
teologice împotriva iconoclasmului şi mai ales al unei Cronografii a eve- 
nimentelor dintre anii 602-769. 

Controversa miheiană a izbucnit din nou, în timpul împăratului 
Nichifor I, după ce călugării au protestat împotriva faptului că Patriarhul 
Nichifor, ca şi înaintaşul său, fusese ridicat la acea înaltă demnitate di- 
rect din statutul de laic şi fără o hotărâre sinodală, ceea ce însemna o 
gravă încălcare a canoanelor. Împăratul s-a încăpățânat şi pentru a-și 
afirma autoritatea și independenţa, a convocat un sinod în anul 809, 
care a declarat drept validă căsătoria lui Constantin al VI-lea cu Teodota 

din anul 795 şi drept urmare a restaurat în dre 
care oficiase această căsători itudi) ot 

a ceată ăsătorie, Atitudinea de protest a călu ul losif 
acum insa susţinută şi de unii ierarhi, în frunte cu arhieni Sărilor er 
al Tesalonicului. Ca reacție la protestul advers Pe 


a 
O 

arilor săi i d Losif 

intemnițat pe egumenul Platon, dar după 24 


Mpăra 
p Sp de zile, temând tu] 4 
persecutarea călugărilor ar duce la intensificarea luptei ei, 


lor 
ca Platon să se întoarcă în mănăstirea sa. Dar întrucât 


Pturi pe re 


e că 


căl sta Permis 
Se si ai Se not Ugări; 
Mănăstirea Studion din capitală, în frunte cu Sf. Teodo Sării de ja 


ai 2 fe r Studi 
continuat protestul lor, împăratul a dispus exilarea studiților ein au 
darea arhiepiscopului Iosif al Tesalonicului. Situaţia risca Pe pet, 
și mai mult, dar totul s-a încheiat brusc, prin moartea ne 


ă i Nichi aşteptată a 4 
păratului Nichifor 1 la 26 iunie 811, într- piată a îm- 


o bătălie îi i 

conduși de hanul lor Krum. = "ein bulgarilor, 

Urmașul împăratului Nichifor a fost ginerele său Mihail | Rangabe 
(811-813), care a reuşit să restabilească pacea în Biserică, prin anularea 
hotărârilor sinodului din 809. El a dispus excomunicarea preotului losif 
şi a permis repunerea în drepturi a călugărilor. Domnia acestui împărat 
a fost însă de scurtă durată, căci în vara anului 813, ela pierdut lupta 
împotriva pretendentului la tron Leon al V-lea Armeanul. Mihail I, care 
a avut cinci copii (printre care şi pe Niketas, devenit mai târziu patriarh 
sub numele de Ignatie), a fost primul împărat bizantin care a trăit încă 
mulți ani după ce şi-a pierdut domnia, retrăgându-se ca monah într-o 
mănăstire de pe insula Proti, unde a murit în anul 844. Cei trei fii ai săi 
au fost castraţi, pentru a nu putea deveni pretendenți la tronul imperi- 
al. Împăratul Leon al V-lea Armeanul (813-820), urmașul împăratului 
Mihail 1 pe tronul imperial, a relansat politica iconoclastă şi astfel dispu- 


ta miheiană a fost curând uitată. Ulterior însă, relaţiile dintre împărați Și 
patriarhi s-au agravat din nou. 


VII.6.3. Disputa tetragamică 


Disputa tetragamică a izbucnit la Constantinopol, în timpul MIR îi 
împăratului Leon al VI-lea Filosoful (886-912), fiul împăratului ra AP 
Macedoneanul (867-886) şi al împărătesei Eudokia Ingerina- i 

umit „filosoful” datorită operei sale în domeniul dreptului şi al 
iei, precum şi pentru reformele sale de reorganizare a armatei. În 
tea sa, împăratul Leon a fost discipolul Patriarhului Fotie (858-867 
877-886), dar când a ajuns împărat, el l-a forțat pe magistrul său să se 
j i pentru a pune patriarh pe fratele său Ștefan, destinat pentru ca- 
PE tatii de tatăl lor. Patriarhul Ștefan I (886-893) a murit după 
E ni de patriarhat, se crede în urma ascezei prea stricte pe care o 
și ctica. Cunoscând personalitatea puternică a lui Fotie, împăratul Leon 
„dorit să evite de la început o posibilă concurenţă cu Biserica, de aceea 
a înlăturat pe patriarhul care fusese propriul lui magistru. Pe de altă 
„te, împăratul Leon a fost foarte legat de Biserică, rostind adesea pre- 
jici de la amvon, dintre care s-au păstrat în total 35. Raportul dintre Stat 
i Biserică în viziunea împăratului Leon al VI-lea este însă cel mai bine 
eflectat în Novelele sale, prin aceea că, privind eventualele contradicții 
lintre legile imperiale şi canoanele bisericeşti, el s-a pronunţat totdeau- 
-a în favoarea acestora din urmă, dar făcea aceasta în locul cancelariei 
patriarhale sau a Sinodului permanent. Astfel, autoritatea bisericească 
nu a fost niciodată atât de respectată, dar nici Biserica nu a fost atât de 
dependentă de autoritatea de stat ca la începutul domniei acestui împă- 
at (Gilbert Dagron). Însă, în ciuda comportamentului său de tip clerical 
de la început, împăratul Leon al VI-lea a provocat o controversă foarte 
dificilă pentru Biserică, tocmai privind dreptul bisericesc, domeniu în 
care era un bun cunoscător. 

În dreptul civil bizantin, codul de legi Ecloga, emis de împărțţii isau- 
rieni iconoclaşti, prevedea acceptarea căsătoriei a doua, iar împăratul 
Vasile 1] Macedoneanul a prevăzut în Procheiros Nomos că cea de-a pa- 
tra căsătorie este nu numai interzisă, ci şi necanonică. Pe aceeaşi linie, 
impăratul Leon al VI-lea însuşi a interzis cea de-a treia căsătorie, prin 
Novela 90, cu motivarea de a pune de acord dreptul bisericesc cu cel 
civil. Din aceste precizări reiese că problema căsătoriilor era atunci atât 
o chestiune de drept civil, cât şi una de drept canonic. Împăratul Leon 
a VI-lea, prin nefericita soartă de a-i fi murit primele trei soții fără să-i 
fi lăsat un moştenitor de parte bărbătească, a ajuns să încalce prevede- 
ile pe care el însuşi le stabilise. Prima soție a împăratului Leon a fost 


fost £ 

Teofano, care a murit în anul 896 sau 897, la naşterea 
ca acel copil să supraviețuiască. Rămas prima dată vă lor, fără 
căsătorit cu amanta sa Zoe Zautzina, care a murit şi ea în iai Tatu] S-a 
să-i lase un urmaş pe linie bărbătească. Reprezentanţii pista fără 
cat cea de-a doua căsătorie a împăratului, astfel că Patriarhul A au criți 
Kauleas (893-901) l-a suspendat pe preotul care a săvârşit acea MOnios 
torie. Totuşi, împăratul a obținut dispensa de a se căsători a trei pi câsă. 
Eudokia Baiana, dar în anul 901 aceasta a murit şi ea la nașterea a 4 

care nu a supravieţuit. Impăratul Leon risca să rămână fără nea hu, 
deşi el împărțea puterea - cel puţin teoretic — cu fratele său Alisa 
In speranța de a avea totuși un moștenitor direct, în anul 904 tei 
Leon a luat-o la palat de amanta sa Zoe Karbonopsina, care la 3 ea 
tembrie 905 i-a născut un fiu, căruia i-au pus numele Constantin, it i 
devenit mai târziu împăratul Constantin al VII-lea Porfirogenetul (920- 
945), adică născut în purpură, ceea ce asigura legitimitatea sa de urmaş 
la tronul imperial. Pentru consfinţirea acestei legitimități, Patriarhul 
Nicolae Misticul (901-907 şi 912-925) a acceptat să se săvârşească bote- 
zul copilului în ziua de 6 ianuarie 906, numai după ce mama copilului 
a părăsit palatul imperial. După trei zile însă, Zoe s-a întors la palat, iar 
preotul Toma de la palat a săvârşit a patra cununie a împăratului Leon 
cu Zoe, în ziua de Paşti a anului 906 şi astfel Zoe a devenit împărătea- 
să. Bun cunoscător al dreptului canonic, pe care îşi dădea seama că l-a 


încălcat, împăratul cerea reprezentanţilor Bisericii să aplice în cazul său 
principiul iconomiei. 


Copiluly; 


- 


Cea de-a patra căsătorie a împăratului Leon, de unde numele de „dis- 
puta tetragamică”, l-a pus într-o situaţie dificilă în primul rând pe Patriarhul 
Nicolae Misticul, care, pentru a fi sigur de suportul mitropoliților, le-a 
cerut în scris să-l susțină în fața împăratului. Pe această bază, pe când 
împăratul se îndrepta în procesiune, împreună cu Senatul, în ziua de i 
decembrie 906, să participe la slujba de Crăciun, patriarhul i-a interzi? 
împăratului să intre în Catedrala „Sfânta Sofia”. Această scenă penibilă 
pentru împărat s-a repetat în ziua de Bobotează, 6 ianuarie 907. Apo 
cu prilejul unui banchet imperial din ziua de 2 februarie 907, imparâ- 
tul a încercat să-i determine pe ierarhi să aibă o atitudine de îngăduință 

(aţă de el, respectiv să aplice în situaţia sa principiul iconomiei, dar nu a 
reușit şi atunci i-a expulzat pe aceştia din Constantinopol. După trei zile, 
impăratul i-a rechemat pe cei care erau dispuşi să fie îngăduitori cu el, 
pe baza unui act de pocăință din partea sa. Astfel, ierarhii s-au împărțit 
in două grupe, unii moderați dispuși să fie îngăduitori cu împăratul, şi 
alții radicali, cum au fost mitropoliţii Aretas de Cezareea şi Epifanie de 
Laodiceea, care reproşau Patriarhului Nicolae Misticul că nu era sufici- 
ent de ferm faţă de împărat. 

Împreună cu ierarhii moderați, împăratul a organizat un sinod, la 
care se pare că a participat şi legatul Papei Sergiu a III-lea (904-911), 
care a aprobat depunerea Patriarhului Nicolae Misticul (pe care îl în- 
chisese într-o cameră din palatul imperial, pentru a nu putea influența 
deciziile preconizate). Pentru justificarea depunerii din scaun, patriar- 
hul a fost acuzat de trădare, lansându-se ideea că ar fi fost în legătură cu 
un uzurpator, pe care l-ar fi aşteptat să restabilească ordinea. Patriarhul 
s-a retras la mănăstirea sa, iar în locul lui a fost ales, de către sinodul 
supus împăratului, Patriarhul Eftimie (907-912). Noul patriarh, călugăr 
la origine şi duhovnic al împăratului Leon, era cunoscut ca un om aspru 
și neîndurător, cu toate acestea a aplicat principiul iconomiei față de 
impărat, care a fost dispus să facă un act de pocăință şi să condamne ofi- 
cial atât cea de-a patra, cât şi cea de-a treia căsătorie. În aceste condiţii, 
Patriarhul Eftimie a încoronat la 9 iunie 911 pe pruncul Constantin în 
demnitatea de coregent, dar a refuzat să o aclame în Biserică pe Zoe 
cu titlul de augusta. Mai mulţi membrii ai clerului au fost de acord cu 
aceste măsuri, astfel a apărut o schismă în Biserică, prin formarea unui 
grup radical al susținătorilor lui Nicolae Misticul, iar pe de altă parte a 
unui grup de moderați, susținătorii Patriarhului Eftimie, deci un grup al 
nicolaiţilor, iar celălalt al eftimienilor. 

Ajuns pe patul de moarte şi temându-se de o eventuală excomu- 
nicare, împăratul Leon a făcut un act de pocăință şi a cerut iertare 
Patriarhului Nicolae Misticul, cu puţin înainte de moartea sa, întâmpla- 
tă la 12 mai 912. După împăratul Leon, a domnit un an singur fratele său 
Alexandru, care a încercat să restabilească pacea în Biserică şi în acest 
sens l-a repus în drepturi pe Patriarhul Nicolae Misticul, iar patriarhul 

Eftimie a fost depus şi trimis în exil, unde a murit la data de 5 august 
917. Cu toate acestea, schisma dintre nicolaiţi şi eftimieni a continuat 
până după moartea lui Eftimie. Repus în drepturi, Patriarhul Nicolae 
Misticul a trimis o scrisoare Papei Anastasie al III-lea (911-913), prin 
care a explicat situația sa, mai ales cum a fost depus pe nedrept. După 
moartea împăratului Leon, Patriarhul Nicolae Misticul s-a bucurat, 
scurtă vreme, de sprijinul împăratului Alexandru Porfirogenetul (912. 
913). După aceea, patriarhul a avut de suferit din partea împărătesei 
Zoe, devenită regentă pe timpul minoratului fiului ei, Constantin al 
VII-lea. Astfel, schisma dintre cele două grupări apărute prin criza te- 
tragamică a putut fi încheiată numai după înlăturarea împărătesei Zoe 
şi alegerea lui Roman 1 Lekapenos ca Basileopator (tată al împăratului), 
prin aceea că fiica sa Elena s-a căsătorit cu tânărul împărat Constantin 
al VII-lea, iar astfel Roman a devenit co-împărat alături de ginerele său 
şi a domnit în această calitate între anii 920-944. În urma acestor schim- 
bări, Patriarhul Nicolae Misticul a convocat un sinod la 9 iulie 920, care 
a stabilit principiul necanonicităţii celei de-a patra căsătorii şi a adoptat 
un Tomos Unionis, prin care a fost încheiată schisma din Biserică, prin 
împăcarea celor două partide. Totuşi, această dispută se pare că a lăsat 
unele umbre în relațiile dintre Stat și Biserică până către sfârşitul dinas- 
tiei macedonenilor. 

VII.7. Erezii şi controverse în Apus: Adopţianismul. 
Adaosul „Filioque”. Disputa despre predestinație. 
Disputa euharistică. Credinţe și practici noi" 


VII.7.1. Adopţianismul 


Această erezie a apărut în Spania, ca o reactivare a antitrinitarismu- 
lui sabelian şi a donatismului. Migetius, fondatorul ereziei, anula orice 
deosebire între Cuvânt şi Hristos şi afirma că cea de-a doua Persoană a 
Sfintei Treimi există doar după întrupare. Condamnând această teorie, 
Elipandus de Toledo a alunecat spre nestorianism, învățând că filiația 
este o însuşire a naturii și nu a persoanei. Prin urmare, Hristos-omul nu 
este Fiul natural al lui Dumnezeu, ci numai un fiu adoptiv sau fiu no- 
minal, Fiul natural şi veşnic al Tatălui fiind doar Logosul. Din perspec- 
tiva divinității sale, Hristos este Fiul natural al lui Dumnezeu, dar din 
cea a umanităţii Sale, EI este fiu adoptiv sau după har al lui Dumnezeu. 
Elipandus şi-a construit sistemul său doctrinar înțelegând Întruparea 


" Capitol elaborat de Pr. prof. dr. Nicolae Chifăr. 

Domnului în sens pasiv, că Hristos a fost adoptat de Tatăl, şi nu în sensul 
că Ela luat pentru Sine natura umană. 

Doctrinei lui Elipandus i s-a alăturat şi episcopul Felix de Urgel. Deşi 
combătută, erezia s-a răspândit în Spania şi Galia. Oficial, ea a fost com- 
bătută la Sinodul de la Ratisbona, convocat de regele Carol cel Mare în 
anul 792. Sinodul de la Frankfurt, din anul 794, n-a condamnat numai 
doctrina adopțianistă, ci şi pe episcopul Felix de Urgel pentru că nu a res- 
pectat angajamentul făcut la Roma de a nu mai propaga adopțianismul. 
Chemat de împăratul Carol cel Mare la Sinodul de la Aachen în anul 809, 
episcopul Felix a făcut o nouă mărturisire de adeziune față de credința 
ortodoxă, poziție pe care şi-a păstrat-o până la moarte (818). S-a desco- 
perit totuși o scrisoare prin care declara că susține adopţianismul. Odată 
cu moartea iniţiatorului, episcopul Elipandus de Toledo, erezia şi-a pier- 


dut din importanţă și tărie. 
VII.7.2. Adaosul „Filioque” 


Sinodul al II-lea Ecumenic de la Constantinopol (381), condamnând 
pnevmatomahismul, a stabilit că Sfântul Duh este Domnul de viață făcăto- 
rul, Care din Tatăl purcede şi împreună cu Tatăl şi cu Fiul este închinat şi mă- 
rit, mărturisind prin aceasta dumnezeirea, egalitatea şi consubstanţialitatea 
Duhului Sfânt cu celelalte două Persoane ale Sfintei Treimi, după ce Sinodul 
] Ecumenic de la Niceea (325) stabilise aceleași adevăruri despre Fiul. Pentru 
ca Simbolul de credință niceo-constantinopolitan să nu sufere nicio modi- 
ficare din partea creştinilor, Sinodul al III-lea Ecumenic de la Efes (431) 
a interzis, prin canonul 7, orice adăugire sau omitere la acest text. Acest 
simbol nu desfiinţa alte simboluri de credință mai vechi. Astfel, circula în 
Răsărit un simbol numit „atanasian” atribuit Sf. Atanasie cel Mare, dar şi 
altor scriitori, precum Ilarie de Poitiers, Ambrozie al Milanului şi Fericitul 
Augustin, care avea în textul său inserate cuvintele „et Filio', înțelegându-se 
că Sfântul Duh ar purcede de la Tatăl şi de la Fiul. Critica istorică a demon- 
strat că acest simbol a fost alcătuit în secolul al V-lea în spațiul apusean. 

În secolul al IV-lea semiarianismul, care ajunsese în jurul anului 
360 doctrină oficială a Bisericii, cu sprijinul împăratului Constanțiu 

337-361)» a pătruns la popoarele germanice: goți, vizigoți, ostrogoți ş.a. 
întrucât nu se generalizase întrebuinţarea liturgică a Simbolului niceo- 
onstantinopolitan, aşa-numitul simbol atanasian cu adaosul „Filioque” 
, fost folosit din motive practice, pentru a accentua în faţa semiarianis- 
mului dumnezeirea şi egalitatea Fiului cu Tatăl, care ar rezulta și din 
faptul că Amândoi au purces pe Duhul Sfânt. Preluând modelul răsări- 
ean, unde impăratul Justinian (527-565) impusese în anul 565 recitarea 
simbolului niceo-constantinopolitan la Sfânta Liturghie, Sinodul de la 
moledo din anul 589 a hotărât acelaşi lucru și pentru spaţiul spaniol. În 
spania fusese adoptat adaosul „Filioque” încă de la Sinodul de la Toledo 
din anul 447, aşa încât sinodul din anul 589 nu făcea altceva decât să 
generalizeze în spaţiul spaniol, odată cu Simbolul niceo-constantinopo- 
tan, şi adaosul „Filioque-. 

Astfel, procesul de receptare a adaosului „Filioque” a continuat în tot 
Apusul. Papa Martin I l-a acceptat prin Epistola sinodală din anul 649. 
sinodul de la Aachen din anul 809 a hotărât introducerea lui în Biserica 
francilor. Deşi, din punct de vedere doctrinar, nu se opunea adaosului 
filiogue, Papa Leon al III-lea (795-816) a protestat împotriva acestei de- 
cizii şi a recomandat francilor să scoată adaosul Filioque din Simbolul de 
credință. El a dispus ca Simbolul niceo-constantinopolitan fără adaosul 
Filioque să fie gravat pe două plăci de argint, care au fost aşezate apoi în 
Biserica „Sfântului Petru” din Roma, menţionând că a făcut aceasta „din 
dragoste şi grijă pentru credinţa ortodoxă”. 

Adaosul „Filioque” a stârnit dezaprobarea Bisericilor din Răsărit, 
călugării latini de pe Muntele Măslinilor din Ierusalim fiind acuzaţi de 
erezie. În timpul Patriarhului Fotie al Constantinopolului, acest ada- 
os a fost respins şi condamnat de sinoadele din anii 867 şi 879-880 şi 
a constituit unul dintre capetele de acuzare esenţiale în disputele din- 
tre greci şi latini. În Apus, adaosul Filioque a fost combătut apoi de 
Atanasie Bibliotecarul şi Papa loan al VIII-lea (872-882). Cu toate aces- 
tea, în urma intervențiilor împăratului Henric al II-lea (1002-1024) al 
Imperiului Romano-German, Papa Benedict al VIII-lea (1012-1024) a 
hotărât acceptarea Simbolului de credință niceo-constantinopolitan cu 
adaosul Filioque şi în Biserica Romei, la 14 februarie 1014. Acest lucru 

a tensionat și mai mult relațiile dintre Roma şi Constantinopol şi a con. 
stituit una dintre cauzele principale ale schismei dintre Răsărit și Apus 
de la 16/24 iulie 1054. 


VII.7.3. Disputa despre predestinaţie 


Conceptul de predestinaţie, promovat în secolul al V-lea de Fericitul 
Augustin (ţ430), a fost readus în discuţie de călugărul Gottschalk. Fiu] 
contelui saxon Bernon, Gottschalk a fost încredințat de mic Mănăstirii 
Fulda, de educaţia lui ocupându-se în mod deosebit starețul Rabanus 
Maurus. Ajuns la vârsta majoratului, Gottschalk a contestat statutul 
său de monah, dat împotriva voinţei lui, şi a cerut aprobarea ieșirii 
din mănăstire. Sinodul de la Mainz din anul 829, prezidat de arhiepi- 
scopul Otgar, a acordat dispensă tânărului monah, decizie contestată 
de Rabanus Maurus. Totuşi, Gottschalk a respectat în continuare vo- 
tul monahal şi s-a stabilit în mănăstirea Corbie, profesând ca dascăl în 
Mănăstirea Orbais de lângă Soissons. Talentat poet şi filosof, Gottschalk 
s-a remarcat ca cel mai profund cunoscător al Fericitului Augustin. 
După un timp, el a părăsit mănăstirea, făcând un pelerinaj la Roma, apoi 
a predicat în Balcani, după care a revenit în Regatul franc. Începând să 
propage predestinațianismul augustinian, el a intrat din nou în conflict 
cu abatele Rabanus Maurus. 

Fericitul Augustin, combătând pe pelagieni, susținea necesitatea ab- 
solută a harului dumnezeiesc pentru mântuire. După el, voința omului 
este atât de slăbită şi neputincioasă din cauza păcatului strămoșesc, încât 
nu poate face, fără ajutorul lui Dumnezeu, decât fapte rele, nefiind capa- 
bilă nici măcar să dorească să facă o faptă bună. Mai departe, Fericitul 
Augustin învăța că Dumnezeu nu vrea ca toți oamenii să se mântuiască, 
ci numai unii. Cei care se mântuiesc datorează aceasta numai faptului că, 
prin harul lui Dumnezeu, au fost aleși din veşnicie pentru mântuire. Cei 
sortiți osândirii rămân pentru vecie în mulțimea celor pierduţi (rmassa 
perditionis). Biserica învăța că voia lui Dumnezeu privitoare la mântui- 
re este universală. Harul sfințitor nu predetermină voința omului ci, în 
virtutea libertății sale, omul conlucrează cu harul divin pentru a putea 

dobândi mântuirea. Însuşirea mântuirii obiective adusă de Mântuitorul 
Hristos, prin jertfa Sa pe Cruce, de fiecare subiect în parte începe prin 
Ţaina Botezului. Cel botezat însă nu se poate considera deja mântuit, ci 
mai mult el va trebui să concretizeze în viața lui angajamentul făcut, că va 
trăi împreună cu Hristos („câţi în Hristos v-aţi botezat, în Hristos v-aţi şi 
imbrăcat', cf. Romani 6, 3-11), ceea ce nu toți cei botezați ajung să și facă. 

Ca augustinian convins, Gottschalk învăța că menținerea omului 
strâns legat de darurile Botezului este tot o lucrare a harului dumneze- 
jesc. De aceea, Dumnezeu, în atotștiința Sa, a prevăzut din veşnicie acest 
har şi, prin atotputernicia Sa, l-a ancorat pe om de el. Acest lucru numeşte 
el „predestinație”. Oamenii trebuie împărțiți în două categorii: aleși și 
pierduţi. De aici şi concepţia augustiniană despre dubla predestinaţie. La 
Judecata de Apoi, fiecare om va afla cărei categorii a aparținut. Cei aleşi 
vor constata că s-au aflat ancoraţi în harul dumnezeiesc şi au făcut cele 
bune, iar cei pierduţi vor vedea că le-a lipsit harul divin. 

Împotriva acestei concepţii, abatele Rabanus învăţa, într-o nuanţă 
semipelagiană, că, în principiu, toți oamenii se fac părtaşi harului 
Botezului, însă rămâne la latitudinea fiecăruia să se decidă pentru a face 
binele sau răul. Cel ce face binele este răsplătit la Judecata universală, 
iar cel ce săvârşeşte răul este condamnat. Dumnezeu vede toate acestea 
dinainte şi predestinează numai spre bine, nu şi spre rău. La omul păcă- 
tos apare totdeauna decizia lui negativă. Prin urmare, autorul răului este 
intotdeauna omul. Pentru Rabanus rămâne neelucidată întrebarea de 
ce la unii Botezul face posibilă conlucrarea cu harul dumnezeiesc, iar la 
alții nu. Această dilemă devine mult mai evidentă la Gottschalk, care, ca 
saxon, se întreba de ce generația bunicilor lui a rămas nebotezată. 

Disputa teologică dintre Rabanus şi Gottschlank era legată de rapor- 
tul dintre harul dumnezeiesc şi voinţa liberă a omului în procesul mân- 
tuirii. În timp ce Rabanus afirma că, după Botez, omul însuşi hotărăşte 
in mod liber conlucrarea cu harul divin, Gottschalk dimpotrivă învăţa 
că Dumnezeu, prin harul Său, predestinează pe omul lipsit de inițiativă 
proprie. Or, această concepție apărea lui Rabanus foarte periculoasă, 
intrucât putea anihila orice strădanie spre bine o omului, de vreme ce 
viața lui era predestinată într-o anumită direcţie de Dumnezeu. 

Fără să fie invitat, Gottschalk s-a prezentat în fața Sinodului de la 
Mainz din luna octombrie 847, acuzându-l pe Rabanus Maurus (ales 
între timp arhiepiscop de Mainz) de semipelagianism. Sinodul însă a 
condamnat concepția lui Gottschalk despre predestinaţia omului spre 
păcat, spre moartea sufletului. După ce a fost biciuit, acesta a fost predat 
arhiepiscopului său, Hinkmar de Reims. Condamnat încă o dată ca ere- 
tic de Sinodul de la Quierzy din anul 849, Gottschalk a fost caterisit și 
încarcerat în Mănăstirea Hautvillers de lângă Reims, interzicându-i-se 
să mai scrie și să-i înveţe pe alții. El avea însă destui prieteni, cărora le-a 
scris două mărturisiri de credinţă în care, deşi vorbea despre preştiință 
și predestinaţie, își apăra doctrina. 

Gottschalka murit între anii 868-869, însă prietenii lui i-au împărtăşit 
ideile şi l-au apărat. Împotriva arhiepiscopului Hinkmar de Reims, care 
condamna predestinaţia la moarte, s-au ridicat teologi de mare valoare, 
ca monahul Ratramnus de la Mănăstirea Corbie, Paschasius Radbertus, 
starețul Servatus Lupus de la Ferrieres, Amalar de Metz, arhiepiscopii 
Amolo şi Remigius de Lyon, episcopii Prudentius de Troyes şi Venila de 
Sens, precum și renumitul teolog loan Scotus Eriugena. Ambele partide 
au întărit convingerile lor prin decizii sinodale. Arhiepiscopul Hinkmar 
și adepţii lui au ținut un Sinod la Quierzy în anul 853, iar partida au- 
gustiniană s-a întrunit în Sinoadele de la Valence (855) şi Langres (859). 
Încercarea de împăcare a celor două grupări la Sinodul episcopilor 
franci de la Savonnieres de lângă Toul, din anul 860, s-a soldat cu eșec. 
La acest sinod a fost însă acceptată, după lungi discuţii, o formulă de 
compromis, redactată de arhiepiscopul Hinkmar de Reims, care respi- 
ra un suflu antiaugustinian. Rezolvarea definitivă a controversei trebuia 
realizată de Papa Nicolae I, care între timp a murit, aşa încât problema 
predestinaţiei a preocupat cercurile teologice apusene şi în secolele care 
au urmat, fiind relansată, în special după declanșarea reformei protes- 
tante, sub forma „disputei haritologice” din secolele XVI-XVII. 


VII.7.4. Disputa euharistică 


Iniţial disputa euharistică s-a consumat între doi călugări teologi din 
Mănăstirea Corbie, care au alcătuit fiecare câte un tratat despre Sfânta 

Euharistie. Primul a fost Paschasius Radbertus (+ cca 859), care publi- 
când în anii 831/832 tratatul intitulat Despre Trupul și Sângele Domnului, 
a deschis o serioasă dispută dogmatică despre Sfânta Euharistie. La în- 
trebarea care este esenţa pâinii şi vinului euharistic se răspundea: „aces- 
tea sunt Trupul și Sângele Domnului, adică cu adevărat nu este un alt 
Trup decât Cel Care s-a născut din Fecioara Maria, a pătimit şi a înviat 
din mormânt”. Prin urmare, Radbertus identifică Trupul şi Sângele eu- 
haristice cu Trupul şi Sângele lui Iisus istoric şi îindumnezeit. În chip tai- 
nic, în Sfânta Euharistie lisus ne oferă adevăratul lui Trup şi adevăratul 
lui Sânge. Paschasius vedea euharistia ca prototipul Hristosului ceresc 
pe pământ. Trupul şi Sângele lui Hristos nu pot fi numite nicidecum 
„figura, deoarece aceasta este înfăţişarea exterioară, care ascunde ade- 
văratul Trup şi adevăratul Sânge al Domnului. Din această perspectivă, 
Sfânta Euharistie poate fi numită în acelaşi timp „veritas” şi „figura”, adi- 
că şi realitate şi chip, deoarece „figura” este ceea ce vedem în afară, dar 
in realitate ceea ce cu adevărat înțelegem şi credem că este în sine Taina 
Euharistiei. 

Prin urmare Paschasius Radbertus învăța că, deşi darurile euharisti- 
ce păstrează chipul pâinii şi vinului, trebuie să credem că, după sfințire, 
ele sunt cu adevărat Trupul şi Sângele Domnului. Acest Trup nu este 
altul decât cel născut de Fecioara Maria, Trup care a pătimit pe Cruce și 
a înviat din mormânt. În sine, concepţia lui nu era greşită, însă accen- 
tuarea identității istorice şi euharistice a Mântuitorului în detrimentul 
deosebirii formelor de apariţie conducea spre neînțelegere şi interpre- 
tări eronate. Astfel, după cincisprezece ani de la publicarea lucrării, au 
apărut comentarii critice în cadrul aceleiaşi mănăstiri. 

Călugărul Ratramnus (+ după anul 868), care a preluat conducerea 
școlii mănăstireşti după ce Paschasius a fost numit stareţ, a compus, la 
cererea regelui Carol Pleşuvul (843-877), în anul 843, un tratat intitulat 
tot Despre Trupul şi Sângele Domnului. Regele i-a cerut lui Ratramnus 
să precizeze dacă în Sfânta Împărtășanie primim adevăratul Trup şi 
Sânge al Mântuitorului sau numai unul tainic. Ratramnus specifică de 
la început că Sfânta Euharistie este o taină. De aceea este necesar să 
fie definite clar noţiunile „veritas” (realitate) şi „figura” (chip). Chipul 

dezvăluie întotdeauna tainicul. Lucrările lui Dumnezeu în lume, ca și 
lucrarea dumnezeiască, rămân în sine nevăzute, însă El doreşte totuși 
ca cele ascunse să fie descoperite oamenilor. Astfel, pâinea euharistică 
este în același timp şi taină, şi descoperire. În pâinea făcută din boabe- 
le de grâu este învăluit Trupul Domnului, dar în acelaşi timp pâinea, 
care întăreşte viața omului, devine hrană spirituală. De aceea „veritas” 
înseamnă descoperirea lucrurilor pe care omul trebuie să le vadă în 
mod real. 

În comparaţie cu argumentaţia lui Radbertus, Ratramnus rapor- 
tează „veritas” la cele exterioare, iar „figura” la cele interioare. Ca ata- 
re, în Sfânta Euharistie pâinea rămâne în realitate pâine. Credinciosul 
vede şi mănâncă pâine, însă sub „figura” (chipul) pâinii, primeşte 
Trupul Domnului în mod tainic. În legătură cu Sfânta Împărtășanie, 
el precizează următoarele: chipul Trupului euharistic al Domnului nu 
poate fi identic cu Trupul istoric, deoarece chipul Trupului Domnului 
este întotdeauna numai cel arătat prin lucrarea lui Dumnezeu, însă 
niciodată identic cu cel istoric. Într-o oarecare măsură, Ratramnus în- 
cearcă să explice Sfânta Euharistie ca prototip al lui Hristos preamă- 
rit în ceruri, văzând în reprezentarea prototipului prezenţa Persoanei. 
Cel mai important argument folosit de el este acela că Hristos a păti- 
mit şi s-a jertfit doar o singură dată. Identificând Sfânta Euharistie cu 
prezenţa istorică a Trupului Domnului este absolut necesar să vedem 
în ea o reînnoită jertfă. Trupul şi Sângele euharistice trebuie înţelese 
însă numai cu referire la cele întâmplate, atât ca „similitudino” (ase- 
mănare), cât şi ca „repraesentatio” (reprezentare, prezență) a pătimirii 
şi jertfei istorice a lui Hristos. 

Deoarece făcea prea mare diferențiere între Hristos euharistic 
şi Hristos istoric, Ratramnus a fost acuzat de unii adversari că a so- 
cotit prezența Mântuitorului în Euharistie numai în mod spiritual. 
Astfel, criticându-l, loan Scotus Eriugena (î cca 877) explica Sfânta 
Euharistie ca simplă amintire a adevăratului Trup şi adevăratului 
Sânge al Domnului. Această interpretare rațională şi alegorică, potri- 
vit căreia în Sfânta Euharistie Trupul şi Sângele Mântuitorului trebuie 
privite mai mult simbolic, adică pâinea şi vinul euharistice ar fi semne 

de comemorare a Trupului şi Sângelui Domnului, precum și simbolul 
prezenţei lor reale în Sfânta Euharistie, o întâlnim în mai multe dintre 
operele sale, dar nu într-un tratat propriu-zis despre Taina Euharistiei. 
Alţii, ca şi monahul Frudigar, au acceptat în locul formulării „unui 
adevărat Trup şi unui adevărat Sânge” şi formula „oarecare putere a 
Trupului şi Sângelui”. Diaconul Amalarius din Metz, ajuns adminis- 
tratorul Arhiepiscopiei de Lyon, a mers mai departe, folosind formu- 
lări precum: „Irupul euharistic al Mântuitorului hrăneşte nu numai 
sufletul, ci şi trupul pe care-l pregăteşte pentru nemurire”, afirmând 
că Sfânta Împărtăşanie, asemenea oricărui aliment, este supusă pro- 
cesului digestiei. Adepții acestei formule au fost numiţi, începând cu 
secolul al XI-lea, reprezentanți ai stercorianismului (stercus = gunoi). 

De fapt, tratatele euharistice întocmite de Radbertus și Ratramnus 
n-au deschis propriu-zis o dispută euharistică în secolul al IX-lea, ci 
au fost folosite abia peste două secole, şi mai ales în timpul Reformei 
Protestante, când a fost redeschisă problematica privind interpreta- 
rea Sfintei Euharistii. În secolul al XI-lea dialecticianul şi scolasticul 
Berengar de Tours (1088), combătând interpretarea lui Paschasius 
Radbertus, respingea, ca şi loan Scotus Eriugena, transformarea esenței. 
Chiar dacă a fost avertizat asupra erorii sale de fostul său coleg de studii, 
scolasticul Adelman de Liăge, Berengar a atacat pe toți opozanţii lui, 
provocând o mare dispută publică. Sinoadele de la Roma şi Verceli din 
anul 1050 au condamnat interpretările lui, iar Sinodul de la Paris din 
anul 1051 a mers până acolo încât l-au ameninţat cu moartea. Lucrurile 
au fost elucidate la Sinodul de la Tours, din anul 1054, unde Berengar 
a declarat în fața legatului papal Hildebrand (viitorul Papă Grigorie 
al VII-lea) că în Sfânta Euharistie esenţa pâinii şi a vinului se pre- 
face în esența Trupului şi a Sângelui Domnului. Mai târziu, la sino- 
dul de la Lateran din anul 1059, el a subscris formulei: „Trupul real 
al Domnului se acceptă ca atare şi se frânge de mâinile preoților şi se 
macină de dinţii credincioşilor, după simţ şi cu adevărat, nu numai 
în taină”. Întrucât între timp a fost tentat din nou să respingă formula 
amintită, a fost chemat la Roma de Papa Grigorie al VII-lea în anul 
1079 şi convins să renunţe la părerile sale. 

VII.7.5. Alte dispute şi erezii 


În general, Biserica din Apus s-a confruntat în această perioadă 
cu reminiscențe ale maniheismului, care s-a manifestat şi în Răsărit 
sub forma pavlicianismului. În secolul al XI-lea au fost descoperite la 
Orleans mai multe scrieri eretice. Preoţii Ştefan şi Lisor negau naşterea 
Mântuitorului de către Sfânta Fecioară Maria, pătimirile, moartea şi 
invierea Lui, unitatea Sfintei Treimi şi crearea lumii. Erau respinse apoi 
Botezul, Sfânta Euharistie şi cinstirea sfinților. Ei ignorau săvârșirea 
faptelor bune,recomandând patimile trupeşti ca acte mântuitoarepen- 
tru suflet. Întrunirile lor erau nocturne şi secrete, practicând şi unele 
acte imorale. 

Regele Robert și soția sa Constanţa, vizitând orașul Orleans în 
anul 1022, a dispus arestarea ereticilor în timpul unei întâlniri secre- 
te. Printre cei arestați se afla şi cavalerul normand Arefast, care și-a 
oferit serviciile anchetatorilor. În timpul sinodului ținut în Biserica 
„Sfintei Cruci” din Orleans, ereticii care încercau să se disculpe prin 
minciună au fost demascaţi de Arefast. Acuzaţi de erezie, ei au sfârșit 
prin ardere pe rug. Chiar şi preotul Teodot, care murise de trei ani, a 
fost deshumat şi incinerat. Regina Constanţa, dorind să distrugă orice 
urmă de eretic, l-a orbit ea însăşi pe duhovnicul ei Ştefan, descoperit 
că aparţinea acestei erezii. Cu prilejul unei vizite canonice făcute la 
Arras, episcopul Gerard de Cambrai a descoperit un grup de eretici, 
ucenici ai italianului Gondolfo, care negau Tainele Botezului, Sfintei 
Euharistii şi Mărturisirii, relativizând şi Taina Cununiei. Sinodul de 
la Arras i-a învinuit de pelagianism, dar după ce au fost convinși 
de episcopul Gerard asupra rătăcirii lor, au mărturisit Simbolul de 
credinţă niceo-constantinopolitan. 

Reminiscențe maniheice s-au păstrat şi în Italia, la grupa- 
rea „patarenilor, care îşi aveau sediul în castelul Monfort de lân- 
gă Torino. Gerardo a declarat în fața arhiepiscopului Heribert de 
Milano că pentru a ajuta pe muribunzi să câştige harul dumnezeiesc, 
aceştia ar trebui omorâţi. Tot ei explicau taina Sfintei Treimi astfel: 

Dumnezeu-Tatăl este veşnic, Fiul este suflet omenesc, iar Sfântul 
Duh este adevărata înţelegere a Sfintei Scripturi. De asemenea, ei 
afirmau că marele arhiereu al credincioşilor n-ar trebui să fie episco- 
pul Romei, ci unul trimis de Dumnezeu care să-i cerceteze continuu 
pe creştini şi să se roage pentru iertarea păcatelor lor. 

Un alt eretic maniheian a fost Louthard, care a predicat printre 
țăranii din Chalons pe Marne, ridiculizând cultul icoanelor și distru- 
gând sfintele cruci. În final s-a sinucis. Pentru stârpirea cuiburilor 
de eretici, Sinodul de la Reims din anul 1049 i-a anatematizat nu 
numai pe eretici, ci şi pe cei care îi apărau sau participau la slujbele 
lor. Împăratul Henric al III-lea (1039-1056) a declanșat o adevărată 
persecuție împotriva lor, mai mulți eretici fiind spânzurați la Goslar, 
în anul 1052. În ciuda acestor măsuri coercitive şi purificatoare, în 
Apus au continuat să existe grupări eretice de factură rigoristă, în 
special ca reacţie împotriva abuzurilor clerului şi slăbirii moralității 
în Biserică. 

VII.8. Cultura teologică în Răsărit. Universitatea din Bizanț” 
VII.8.1. Dezvoltarea culturii teologice 


Cultura teologică din Răsărit pe parcursul acestei perioade, cu 
referință exclusivă la tradiția ortodoxă calcedoniană, a constituit una 
dintre etapele istoriei gândirii teologice în limba greacă din graniţele 
Imperiului Bizantin. Această etapă din istoria culturii teologice răsări- 
tene a fost precedată de prima etapă de formare a terminologiei creştine 
in secolele al II-lea şi al III-lea, iar apoi de epoca de aur a creaţiei patris- 
tice din perioada Sinoadelor Ecumenice. Tradiţia de gândire patristică 
s-a confruntat pe parcursul secolului al VIII-lea şi în prima jumătate 
a secolului al IX-lea cu tulburările provocate de politica iconoclastă a 
impăraților bizantini din acea perioadă. După restaurarea cinstirii icoa- 
nelor și cu sprijinul împăraților din dinastia macedoneană (867-1056), 
cultura teologică, parte integrantă a culturii și civilizației bizantine, a 
cunoscut o perioadă de înflorire, numită de specialişti „renașterea ma- 
cedoneană”. Creaţia teologică din prima parte a acestei perioade s-a 
concentrat în mod firesc asupra temelor din domeniul teologiei icoa- 
nelor, apoi din cel al istoriografiei sub forma cronografiilor, al dreptului 
canonic și al haghiografiei. 

Cultura şi educaţia teologică continuau în această perioadă să fie 
susținute în mănăstiri, în jurul marilor personalităţi eclesiastice, dar mai 
ales la centrele eparhiale, în frunte cu Constantinopolul. O caracteris- 
tică a acestei perioade de Ev Mediu timpuriu a constat într-un interes 
crescând faţă de cultura antică, interes care a avut marele merit de a fi 
mijlocit valoroase informaţii despre multe opere ale Antichității, care 
între timp s-au pierdut. Interesul față de cultura antică poate fi explicat şi 
prin faptul că acea cultură păgână nu mai reprezenta niciun pericol pen- 
tru misiunea creştină, ci constituia, mai curând, un izvor de inspirație 
şi de suport mai ales pentru educaţia bizantină. Pe de altă parte, acest 
interes apare în mod firesc după „grecizarea” intensă a lumii bizantine, 


" Capitol elaborat de Pr. prof. dr. Viorel Ioniţă. 

care îşi căuta rădăcinile ei şi în moştenirea Atenei antice. Toate aceste 
aspecte ale dezvoltării culturii, în general, şi a culturii teologice, în spe- 
cial, au fost evidenţiate prin activitatea Academiei sau a Universităţii din 
Constantinopol. 


VII.8.2. Universitatea din Constantinopol 


Forme de învățământ au existat în Răsărit încă din secolul al III-lea, 
mai ales la Alexandria, Antiohia, Atena şi la Beirut. În secolul al IV-lea, 
impăratul Constantin cel Mare (306-337) a pus bazele unui învățământ 
public în noua capitală a Imperiului Roman, prin înfiinţarea unei bi- 
blioteci publice cu zeci de mii de volume, bibliotecă întregită de nepo- 
tul său, împăratul Iulian Apostatul (361-363). De la jumătatea secolului 
al IV-lea activau la Constantinopol o serie de învăţaţi ai timpului, unii 
dintre ei încă păgâni. Împăratul Constans al II-lea (337-361), fiul lui 
Constantin cel Mare, se pare că a fost primul împărat care a instituit 
in capitala imperiului o formă de învățământ public. Dar Universitatea 
din Constantinopol — numită şi Athenaeum (în greacă Pandidakterion), 
iar din secolul al IX-lea Academia Magnaura, după numele palatului în 
care işi desfăşura activitatea -— a fost înființată la sfârșitul lunii februarie 
425 de către împăratul Teodosie al II-lea (408-450), prin decret impe- 
rial. La început, această instituție de învățământ public a fost instalată 
in „Capitoliu”, construit în secolul al IV-lea, după modelul templului lui 
Jupiter de la Roma. 

Disciplinele predate la această instituție erau: filosofia, dreptul, me- 
dicina, geometria, aritmetica, astronomia, muzica şi retorica. Limbile de 
predare erau greaca şi latina, iar începând din jurul anului 600, a rămas 
numai greaca. Se apreciază că, la scurtă vreme după înființarea ei în se- 
colul al V-lea, la această universitate activau 31 de profesori, dintre care 
10 predau gramatica greacă, alți 10 gramatica latină, 5 retorica grea- 
că, 3 retorica latină, unul filosofia, iar 2 dreptul latin. Înalta instituție 
de învățământ dispunea încă de la început de o bibliotecă de 120.000 
de volume. Studenţii acestei instituţii se recrutau dintre fiii marilor fa- 
milii, care urmau să devină fie membri ai clerului superior, fie înalți 

funcţionari în cancelaria imperială sau chiar funcționari publici 

tari etc. Această instituție de învățământ este considerată de na ca ng. 
tători drept prima universitate din istoria omenirii. Școala infintata e 
împăratul Teodosie al II-lea funcționa încă în timpul domniei a d de 
tului Justinian I (527-565), care a dispus dezvoltarea studiilor de î dra. 
după distrugerea şcolii din Beirut, în anul 551, în urma unui catea 
Învățământul reorganizat de acest împărat se desfășura, la jumătatea ur, 
colului al VI-lea, în basilica alăturată palatului imperial. că 

Împăratul Heraclie (610-641) a dat un nou impuls invățământulu; 
public din Constantinopol, prin aceea că l-a adus din Egipt în ere 
pe Ştefan Alexandrinul (580-642), un învăţat creştin, care preda flae, 
fia, matematica, astronomia, alchimia și medicina, fiind numit „Profe- 
sor ecumenic”, desigur în sens de universal sau enciclopedic, care preda 
în localul stabilit de împăratul Justinian. După moartea acestui profe- 
sor, învățământul superior de la Constantinopol a intrat în declin, iar 
în perioada iconoclasmului, activitatea la această instituție pare să se fi 
stins complet, poate şi din lipsă de profesori, dar mai ales din lipsă de 
suport din partea statului. În ciuda unui învățământ subvenționat de că- 
tre stat, la cumpăna dintre secolele VIII-LX exista un învățământ public 
desfășurat în biserici şi cu suportul Bisericii, aşa cum va fi fost cazul și 
mai înainte și care, spre deosebire de învățământul de stat, avea desigur 
un pronunțat profil teologic. 

Un exemplu de învățământ public oferit de către Biserică a existat pe 
vremea păstoririi Patriarhului Tarasie (784-806), învățământ desfășurat 
în Catedrala „Sfânta Sofia”, dar și în Biserica „Halcoprateia”. În momentul 
când a fost ales patriarh, în ziua de 31 august 784, Tarasie, care era de ori- 
gine din Constantinopol, unde s-a şi format și a activat în administrația 
de stat, era mirean, ceea ce constituia un lucru cu totul neobișnuit și 
anticanonic. Exemplul lui Tarasie a fost urmat de mai mulți patriarhi ai 
Constantinopolului, în primul rând de urmașul său direct în scaunul de 
patriarh, respectiv de Nichifor, iar mai apoi de nepotul său după frate, 
Patriarhul Fotie. Patriarhul Nichifor (806-815) a urmat același drum câ 
şi înaintașul său, în sensul că a fost mai întâi funcţionar în aparatul de 
stat şi a fost ales patriarh direct din statutul de laic. Nu se cunoaște Sâ L 

desfăşurat o activitate didactică, dar, după ce a fost înlăturat de pe sca- 
un, pentru atitudinea sa de apărător al icoanelor în cea de-a doua parte 
a iconoclasmului, Nichifor s-a dedicat scrisului. De la el au rămas unele 
scrieri impotriva iconoclasmului, respectiv un Apologeticum minor şi 
un Apologeticum major, ultima fiind o critică amănunțită a sinodului 
iconoclast din anul 815. Patriarhul Nichifor a scris şi o Cronografie, în 
care a prezentat sintetic istoria de la Adam și Eva până în timpul său. Pe 
lângă aceasta, el a scris şi un Breviariurmn, în care relatează evenimentele 
din timpul iconoclasmului, prezentând și unele informaţii despre sta- 
rea învățământului la Constantinopol în timpul său. Un alt exemplu de 
învățământ public desfășurat prin grija Bisericii la începutul secolului al 
IX-lea a fost cel al Patriarhului Antonie I (821-836), înainte de ridicarea 
sa la rangul de patriarh, prin faptul că a predat gramatica la Biserica 
„Sfântul Teodor” din capitală. În aceeași perioadă a activat ca profesor 
la o şcoală a Bisericii şi Georgios Choiroboscos, de la care s-a păstrat un 
curs de gramatică a limbii greceşti clasice. 


VII.8.3. Forme de învățământ particular 


O interesantă mărturie despre situația critică în care se afla 
invăţământul public în prima jumătate a secolului al IX-lea a oferit Leon 
Matematicianul, mitropolitul Tesalonicului între anii 840-843, care a 
studiat la Constantinopol gramatica şi prosodia, dar dorind să înveţe mai 
mult, nu a găsit în capitală o şcoală care să corespundă dorințelor sale. 
Atunci el s-a dus în insula Andros, unde un călugăr bătrân l-a instruit în 
domeniul retoricii, filosofiei şi aritmeticii, apoi a consultat, în mai mul- 
te mănăstiri, manuscrisele păstrate acolo. Această mărturie dovedește 
existența diferitelor posibilități de educaţie şi instruire din cadrul 
Imperiului Bizantin în acea perioadă de timp, când un călugăr preda re- 
torica, filosofia şi aritmetica. După peregrinarea sa pentru studiu, Leon 
Matematicianul, numit uneori şi Filosoful, s-a întors la Constantinopol, 
unde a deschis o şcoală într-o casă particulară, dar, fiind remarcat de 
impăratul Teofil (829-842) şi de ministrul acestuia Teoctist, a fost insta- 

lat în Biserica „Sfinţilor 40 de Mucenici”, înainte de a ajunge mitropolit 

al Tesalonicului. Astfel de forme provizorii, şi adesea dependens 

de iniţiativa şi activitatea unui profesor sau ierarh, demonstreaz> Numa; 
o parte, lipsa unui învățământ organizat, cu caracter oficia], în pe de 
jumătate a secolului al IX-lea bizantin. Cu alte cuvinte, acestea de Pri 
faptul că Universitatea din Constantinopol îşi încetase complet ale 
tea. Pe de altă parte, aceste mărturii demonstrează că în Aaa tisa 
existau forme de învăţământ sau posibilităţi de studiu, mai ales în Ape 
mănăstirilor sau prin iniţiative particulare. Lipsa unui învățămânţ rul 
blic oficial a fost înlăturată prin iniţiativa lui Bardas, fratele Morel 
Teodora a II-a şi deci unchiul împăratului Mihail al III-lea (8 ee, 
care între anii 855-866 a condus practic imperiul în calitate de cu 
Bardas a reînființat — după alţii a reformat numai — învățământul eg 
rior de la Constantinopol în anul 849, organizând în Palatul Magnaura 
o Academie, în care vestitul Leon Matematicianul, menționat mai sus 
preda filosofia, Teodegesios aritmetica şi astronomia, iar Kionnvetăs 


gramatica. 


VII.8.4. Reorganizarea învățământului. Academia Magnaura 


În legătură cu Academia de la Magnaura, înfiinţată de cezarul Bardas, 
indiferent dacă aceasta reprezenta o iniţiativă nouă sau era vorba de o 
continuitate a universităţii înființate cu patru secole mai înainte de împă- 
ratul Teodosie al II-lea, remarcăm mai întâi faptul că în această instituție 
se continua întru totul structura antică a învățământului, aşa cum s-a în- 
tâmplat, de exemplu, și la Școala catehetică din Alexandria, la începutul 
secolului al III-lea d.Hr. Aceasta înseamnă că învățământul respectiv era 
structurat în două trepte ale celor şapte arte liberale, respectiv în frivium 
și quadrivium. Prima treaptă includea gramatica, retorica şi dialectica, 
iar cea de-a doua aritmetica, geometria, astronomia ŞI muzica. Acest 
sistem presupunea în principiu un prim nivel de pregătire și de însușire 
a unui instrument de studiu, iar a doua treaptă presupunea studiul pro- 
priu-zis. Dar așa cum s-a văzut în cadrul şcolilor creştine din secolul 
al III-lea, creştinii adaptau acest sistem la nevoile lor, astfel că, după e 
prim nivel de însuşire a instrumentului de lucru, respectiv a învățari 

limbii sau limbilor necesare şi de dezvoltare a aptitudinilor de a înțelege 
şi de a vorbi structurat, cel de-al doilea nivel se concentra asupra studiu- 
lui cu conţinut teologic creştin. Este de presupus că, în cadrul cursurilor 
pe care le organizau ierarhii la unele biserici, cum a făcut Patriarhul 
Tarasie, cercetarea propriu-zisă se concentra asupra studiului biblic sau 
al doctrinei creştine. La aceste consideraţii, mai adăugăm că profesorii 
recrutaţi pentru instituția de învățământ superior din Constantinopol 
erau toți creştini, care desigur nu predau științele liberale aşa cum le-au 
predat profesorii păgâni de la Atena înainte de Hristos. 

În perioada de reorganizare a acestei instituții de învățământ supe- 
rior, la mijlocul secolului al IX-lea, unul dintre profesori era Fotie, care 
mai întâi a studiat acolo, sub îndrumarea lui Leon Matematicianul, iar 
mai apoi a predat la această instituție mai multe discipline, printre care, 
evident, teologia. Nu se cunoaşte exact perioada în care a activat Sfântul 
Fotie ca profesor, iar cum cele mai multe informaţii despre viaţa și ac- 
tivitatea sa provin de la adversarii săi, unii cercetători au tras concluzia 
falsă că Sfântul Fotie nu ar fi activat niciodată ca profesor. Calitatea de 
profesor a lui Fotie rezultă şi din faptul că, după ce a ajuns patriarh, el 
aduna la reşedinţa sa grupe de tineri, cărora le ţinea cursuri cu multă ar- 
doare. Fotie era nepotul după tată al Patriarhului Tarasie şi, în calitate de 
apărător al cinstirii icoanelor, el a fost conştient de importanţa studiului, 
remarcându-se drept cel mai erudit om al vremii sale, fapt care s-a şi 
evidenţiat prin opera sa monumentală. Activitatea profesorului Fotie la 
acea instituţie a asigurat acesteia caracterul propriu-zis de universitate 
și a ridicat mult nivelul ei teologic. 

Privită în perspectiva istorică a evoluției sale, Universitatea din 
Constantinopol, care a urmat un drum de ritmică ridicare și cădere, 
poate chiar de desființare şi reînfiinţare, chiar dacă, în lungul ei parcurs, 
a putut fi vorba de instituţii diferite una de alta, un lucru se evidenţiază 
în mod clar, şi anume faptul că aceasta a fost totdeauna direct depen- 
dentă de interesul față de cultură şi educație al diferiților împărați. 
Această dependenţă directă de autoritatea personală a împăratului re- 
iese şi din faptul că cei mai mulți împărați care au impulsionat dezvol- 
tarea acestei instituții puneau accentul mai ales pe studiul dreptului, 

cunoştinţe de care împărații bizantini au avut tot mai mare nevoie. 
Un strălucit exemplu în acest sens l-a dat împăratul Leon al VI-lea 
Înțeleptul (886-912), el însuşi bun cunoscător al dreptului şi autor al 
multor norme de drept, prin aceea că a reorganizat învățământul de la 
Academia Magnaura, mai ales cu privire la drept. Profesorii de drept 
din timpul acestui împărat erau împărțiți în două categorii distincte; 
primii se numeau didaskaloi şi aveau sarcina de a preda cunoştinţe ge- 
nerale necesare viitorilor jurişti; iar cei din a doua categorie se numeau 
nomikoi şi predau dreptul în sine. 


VII.8.5. Cultura bizantină în secolele X-XI 


Fiul şi urmaşul lui Leon al VI-lea, împăratul Constantin al VII-lea 
Porfirogenetul (913-959), care a fost unul dintre cei mai erudiţi 
împărați bizantini, a angajat profesori de filosofie la universitatea spri- 
jinită de tatăl său, practic tot dintr-o motivaţie personală, mai ales 
că lui îi plăcea să fie mereu înconjurat de filosofi şi grămătici. Ca un 
rezultat al impulsului dat culturii bizantine şi celei teologice de com- 
punere a unor enciclopedii de către acest împărat, trebuie menţionată 
şi opera haghiografică a Sf. Simeon Metafrastul (1987), originar din 
Constantinopol. După ce a activat în diferite funcţii administrative 
inalte — sub împărații Roman al II-lea Lekapenos (959-963), Nichifor 
al II-lea Focas (963-969) şi loan Tzimiskes (969-976), iar la începutul 
domniei împăratului Vasile al II-lea Bulgaroctonul (976-1025) — Sfântul 
Simeon se pare că ar fi căzut în dizgrație. Sf. Simeon Metafrastul s-a 
retras la o mănăstire, unde s-a dedicat studiului. El a compus mai multe 
lucrări, dar numele lui este legat, în primul rând, de cea mai impor- 
tantă revizuire a Vieţilor sfinților, din care s-au constituit cele 12 Mineie 
din cultul Bisericii Ortodoxe. Acest exemplu se adaugă la şirul multor 
personalități din istoria Imperiului Bizantin între secolele VIII-XI, care 
au activat în diferite funcţii administrative de stat, dar care au demon- 
strat că aveau un nivel foarte înalt de cultură generală și în special de 
cultură teologică, ceea ce arată cât de complex și de eficient era proce- 
sul de învățământ teologic în acea vreme. 

Constantin al VII-lea a fost cu adevărat un mecena, iar Universitatea 
din Constantinopol a înflorit în vremea sa, în timp ce pe parcursul dom- 
niei nepotului său Vasile al II-lea Bulgaroctonul (960-1025) — care a fost 
un strălucit strateg, dar lipsit de orice interes față de cultură — școala 
a avut de suferit. Un ultim moment de reafirmare a Universităţii din 
Constantinopol, în perioada de care ne-am ocupat, a avut loc pe parcur- 
sul domniei împăratului Constantin al IX-lea Monomahul (1042-1055), 
care a refondat în mod oficial această instituţie, compusă din două de- 
partamente, unul de drept, instalat la Mănăstirea „Sfântul Gheorghe”, 
iar celălalt de filosofie, instalat în Biserica „Sfântul Petru” din apropierea 
Catedralei „Sfânta Sofia”, Dintre profesorii acestor două departamente 
mai cunoscuţi au fost Ioan Xifilinul, cu titlul de nomofilax, deci profe- 


sor la prima secție, iar la secţia de filosofie, mai cunoscut a fost Mihail 
Psellos. 


VII.8.6. Profesori renumiţi ai Universităţii din Constantinopol 


Ioan Xifilinul, care mai apoi a ajuns Patriarh Ecumenic cu numele 
de Ioan al VIII-lea (1064-1075), ca profesor, s-a împrietenit cu Mihail 
Psellos (care era mai tânăr decât el), dar mai târziu a luat atitudine îm- 
potriva lui, scriind un tratat filosofic, prin care critica neoplatonismul 
prietenului său, tratat care însă s-a pierdut. De la acest patriarh s-au 
păstrat însă unele comentarii juridice privind dreptul matrimonial, iar 
din domeniul haghiografiei s-a păstrat de la el o Viaţă a Sfântului Martir 
Eugeniu de Trebizonda, de unde era originar şi autorul ei. Acest patri- 
arh a avut un nepot omonim, cu care a fost adesea confundat şi care 
s-a făcut cunoscut prin întocmirea unor sinteze (epitome) după Istoria 
Romană a lui Dio Cassius, ultimul mare istoric păgân de limbă latină. 

Mihail Psellos (1018-1078), unul dintre cei mai învățați oameni ai 
epocii sale, activ în multe domenii, mai ales în cel al filosofiei şi al is- 
toriografiei, s-a preocupat, ca profesor, de filosofia neoplatonică. Cum, 
pe lângă aceste preocupări filosofice, avea şi un spirit foarte critic, se 
pare că a formulat unele critici la adresa teologiei creştine și a Bisericii, 
din care cauză a fost acuzat de abatere de la credinţa creştină şi a fost 

nevoit să prezinte o mărturisire de credință împăratului în anul 1054, 
Cu acel prilej, Psellos a declarat că între filosofia antică şi cea creştină, 
spre „această filosofie m-am ostenit şi eu în cele din urmă mai cu osebire 
decât spre cea dintâi, urmând învățătura marilor Părinţi ai Bisericii, ba 
uneori adăugând de la mine câte ceva la dumnezeiasca ei desăvârşire” 
(Cronografia, p. 88). Această mărturisire constituie o dovadă clară a fap- 
tului că Universitatea din Constantinopol avea un profil exclusiv creştin 
şi în cadrul ei nu se permitea, chiar dacă aceasta venea de la autoritatea 
imperială, transmiterea altor învățături decât cea creştină. 

Dintre profesorii care au activat la Universitatea din Constantinopol 
mai amintim pe Constantin-Chiril, apostolul slavilor, profesor de filo- 
sofie la jumătatea secolului al IX-lea, apoi pe Ioan Mavropus, profesorul 
lui Mihail Psellos, care a compus un Encomion în onoarea sa în anul 
1075, după care va fi murit, la scurtă vreme. După activitatea sa de pro- 
fesor, loan Mavropus a ajuns mitropolit al Evhaitelor şi s-a remarcat ca 
mare imnograf. Totuși, cel mai adesea el este menționat pentru faptul 
că a instituit sărbătoarea „Sfinţilor Trei lerarhi Vasile cel Mare, Grigorie 
Teologul și loan Gură de Aur”, prăznuiţi toţi trei împreună în ziua de 30 
ianuarie. Mitropolitul Evhaitelor a făcut aceasta în urma unei vedenii 
prin care chiar cei trei Ierarhi doreau să pună capăt disputelor din acel 
timp privitoare la întrebarea: care dintre ei ar fi mai mare, mai ales că fi- 
ecare era pomenit separat pe parcursul lunii ianuarie. Mitropolitul loan 
al Evhaitelor a şi compus slujba dedicată pomenirii Sfinţilor Trei Ierarhi, 
care a fost încorporată în Mineiul lunii ianuarie. Printre studenţii aces- 
tei instituţii, care s-au remarcat în mod deosebit, amintim şi pe loan 
Maron Î, care a devenit primul patriarh al Bisericii maroniților (1707), 
apoi pe ţarul Simeon al bulgarilor (864-927). 

Pe lângă Universitatea din Constantinopol, în care s-au format 
mulți dintre oamenii de frunte ai Imperiului Bizantin, şi-au desfăşurat 
activitatea o serie întreagă de şcoli cu caracter particular, majoritatea 
susținute fie de Biserică, fie de centrele eparhiale sau mănăstirile care 
s-au înmulțit în această perioadă de timp. Aceste şcoli asigurau forma- 
rea clerului de rând şi păstrarea unui anumit nivel de cultură teologi- 
că. Tot pe lângă mănăstiri au fost înființate, în această perioadă, foarte 

multe instituții cu caracter social, fie aziluri pentru bătrâni (gerotrophe- 
a), fie spitale în sensul adevărat al cuvântului (iatreia sau xenones), case 
pentru copiii orfani (orphanotropheia) sau pentru adăpostirea străinilor 
(xenodocheia). Astfel de activităţi filantropice sunt semnalate nu numai 
in capitală, ci și în alte cetăţi ale imperiului, un exemplu în acest sens 
fiind iniţiativa Sfântului Teofilact, mitropolitul Nicomediei (+845), care 
a construit în oraşul său de reședință, pe cheltuială proprie, o clădire 
cu mai multe etaje, pentru săraci şi bolnavi, în care au fost aşezate toate 
cele de trebuinţă, iar în această clădire a fost amenajată o capelă dedicată 
Sfinților Doctori fără de arginți Cosma și Damian. lerarhul se îngrijea 
personal de angajarea medicilor și a personalului de îngrijire. 

VII.9. Teologi bizantini însemnați din secolele VIII-XI: 
Sfântul Teodor Studitul, Sfântul Fotie al Constantinopolului, 
Sfântul Simeon Noul Teolog şi Mihail Psellos" 


VII.9.1. Sfântul Teodor Studitul (759-826) 


Sf. Teodor Studitul (759-826) s-a născut în anul 759 la Constantinopol, 
dintr-o familie evlavioasă. Tatăl său, Fotin, era înalt funcționar la Curtea 
imperială din Constantinopol, iar mama lui, Teoctista, sora egumenului 
Platon, s-a ocupat în mod special de educaţia fiului său, asigurându-i 
accesul atât la cultura clasică a timpului, cât şi la o autentică educație 
creștină. Teodor însuşi o numeşte pe Teoctista „mamă dublă”, pentru că 
i-a dăruit, pe lângă viața trupească, şi pe cea duhovnicească. Educația 
aleasă primită de tânărul Teodor a contribuit, mai târziu, din plin la 
conturarea personalității sale de luptător și apărător al credinței orto- 
doxe, greu încercate de luptele din perioada a doua a iconoclasmului 
(813-842). Tânărul Teodor a studiat temeinic gramatica, retorica, dia- 
lectica și filosofia. Deşi era pregătit pentru a îmbrățișa, ca şi tatăl său, o 
carieră de înalt funcţionar, sub influența unchiului său Platon, egumen 
al Mănăstirii Sakudion, de lângă muntele Olimp din Bithynia, Teodor a 
îmbrățișat viața monahală. În anul 787 a fost hirotonit preot de însuși 
Patriarhul Tarasie şi a devenit, câțiva ani mai târziu (794), egumen al 
Mănăstirii Sakudion, în locul unchiului său Platon. 

Puternica sa personalitate, caracterul său ferm şi respectul față de 
canoane l-au făcut să se opună împăratului Constantin al VI-lea (780- 
797), atunci când acesta s-a căsătorit pentru a doua oară, provocând 
„disputa miheiană”, Împăratul Constantin al VI-lea s-a despărţit de 
soția sa legală, Maria, pentru a se căsători cu Teodota, o doamnă de 
la Curtea imperială. Patriarhul Tarasie (784-806) s-a opus la început 
acestei căsătorii, dar după ce egumenul Iosif de la Mănăstirea Cataron a 
săvârşit căsătoria, fără aprobarea acestuia, pentru a-l câştiga pe împărat 
pentru cultul icoanelor, a recunoscut căsătoria a doua a împăratului. 


" Capitol elaborat de Pr. prof. dr. Constantin Pătuleanu. 

Conflictul dintre autoritatea imperială şi Sf. Teodor Studitul, secondat 
de unchiul său Platon şi de fratele său Iosif, arhiepiscopul de mai târziu 
al Constantinopolului, a avut repercusiuni. Astfel, după doar un an de 
stăreție, Teodor, împreună cu fratele său Iosif, a fost exilat la Tesalonic și 
intemniţat, iar Mănăstirea Sakudion a fost desfiinţată. Abia în anul 797, 
în timpul împărătesei Irina (797-802), Teodor şi ceilalți monahi s-au pu- 
tut întoarce la mănăstirile lor. Patriarhul Tarasie a anulat căsătoria fostu- 
lui împărat Constantin al VI-lea şi l-a caterisit pe egumenul Iosif, cel care 
săvârşise a doua căsătorie a împăratului. În anul 798 Patriarhul Tarasie 
le-a oferit lui Teodor şi monahilor de la Mănăstirea Sakudion, distru- 
să de invaziile arabilor, vechea Mănăstire Studion din Constantinopol. 

Este meritul Sfântului Teodor de a fi făcut din această mănăstire cel mai 

important centru monastic al capitalei Imperiului Bizantin. Deşi Sfântul 

Teodor a introdus în viața mănăstirii un tipic aspru, în scurt timp nu- 

mărul viețuitorilor a ajuns la 700, aceştia dedicându-se rugăciunii, stu- 

diului, muncii şi filantropiei. 

După moartea Patriarhului Tarasie (806), împăratul Nichifor I (802- 
811) n-a ţinut cont de părerea Sfântului Teodor şi a ales pe tronul patri- 
arhal un laic în persoana lui Nichifor (806-815). Între acesta și Sfântul 
Teodor a intervenit un conflict, întrucât Sfântul Teodor îi reproşa no- 
ului patriarh atât alegerea sa necanonică, precum și atitudinea favora- 
bilă faţă de Iosif, care, cu 10 ani mai înainte, săvârşise căsătoria a doua 
a împăratului Constantin al VI-lea. În urma acestui conflict, Teodor a 
fost exilat pentru a doua oară, între anii 809 şi 811. Odată cu urcarea sa 
pe tron, împăratul Leon al V-lea Armeanul (813-820) a reluat politica 
iconoclastă, ceea ce a dus la o bună colaborare între Sf. Teodor Studitul 
și Patriarhul Nichifor în lupta lor comună pentru cinstirea icoanelor. În 
acest sens, Sfântul Teodor a organizat în capitală o procesiune, la care 
au participat peste o mie de călugări, purtând icoane. În urma acestei 
procesiuni, Sfântul Teodor a fost exilat pentru a treia oară, dar a con- 
tinuat să apere sfintele icoane prin scrisori, tratate şi prin intervenţii 
la Papa Pascal 1 (4824). Odată cu urcarea pe tron a împăratului Mihail 
al II-lea Bâlbâitul (820-829), care s-a arătat mai reconciliant în privința 
cinstirii icoanelor, Sfântul Teodor a fost eliberat, însă nu s-a mai putut 

întoarce la Mănăstirea Studion, aceasta fiind ocupată de alți monahi 
Sfântul Teodor a trecut la Domnul în anul 826, în Nicomidia. La data de 
26 ianuarie 844, osemintele sale au fost depuse la Mănăstirea Studion, 
alături de mormântul unchiului său Platon. 

Opera Sf. Teodor Studitul este împărțită în cinci categorii, dintre 
care un loc important îl ocupă scrierile sale împotriva iconoclaștilor 
Cele mai importante sunt: Trei cuvinte antiretice împotriva iconoclaștilor 
(PG 99, col. 327-436); Șapte capitole împotriva iconoclaștilor (PG 99. 
col. 485-497); Epistola către Platon, Despre închinarea la sfintele icoane 
(PG 99, col. 500-505). 

O altă categorie este compusă din scrierile sale ascetice, dintre care 
un loc deosebit îl ocupă Catehezele, care au fost împărțite de un uce- 
nic al său în două secțiuni: Catehezele Mari, pe care Sfântul Teodor le-a 
ținut în fața monahilor de la Mănăstirea Studion şi Catehezele Mici, mult 
mai scurte, dar mai elaborate și rostite în ultima parte a vieții, fiind un 
rezumat al întregii sale învățături. Catehezele denotă grija părintească 
pe care a avut-o Sfântul Teodor față de creşterea duhovnicească a uceni- 
cilor săi. Alte lucrări ascetice sunt: Despre timpurile de post; Rânduiala 
Liturghiei mai Înainte Sfinţite; Întrebări și răspunsuri despre probleme 
canonice; Comentariu la lucrarea Sfântului Vasile; Rânduieli ascetice şi 
Testamentul. 

A treia categorie de scrieri ale Sfântului Teodor însumează lucrările 
sale omiletice. Acestea au fost la început unite în lucrarea Carte panegiri- 
că şi dintre ele amintim: 9 Omilii la diferite sărbători: Botezul Domnului, 
Paşti, Adormirea Maicii Domnului, Sfânta Cruce, Arhanghelii Mihali și 
Gavril, Nașterea Sf. loan Botezătorul, Sf. Evanghelist Ioan, Sf. Apostol 
Vartolomeu și 3 encomioane: la Arsenie Anahoretul, la Platon Studitul 
și la Teoctista (mama sa). Sfântul Teodor a excelat şi în domeniul scri- 

erilor poetice, în special al poeziei liturgice şi religioase. El a compus 
idiomele şi canoane pentru cărţile de slujbă. Împreună cu fratele său, 
Iosif, a avut o contribuţie deosebită la redactarea Triodului şi completa- 
rea Penticostarului. Teodor Studitul a excelat și în domeniul epistolar, în 
care pune în valoare şi talentul său literar. De la el au rămas 550 de epis- 
tole, unele fiind adevărate tratate împotriva iconoclaştilor sau împotriva 


636 


ISTORIA BISERICEASCĂ UNIVERSALĂ 


maniheilor. Printre acestea se găsesc scrisori pastorale, scrisori de mân- 
gâiere şi încurajare şi scrisori de recomandare. 

Sf. Teodor Studitul a fost, în primul rând, un organizator al vieții 
monahale. Prin operele sale, a contribuit decisiv la revigorarea mona- 
hismului ortodox, iar prin lucrările sale împotriva iconoclaştilor, a oferit 
o teologie sistematică în privința cinstirii icoanelor. Sf. Teodor Studitul 
a evidenţiat, în mod special, faptul că icoana nu redă firea, ci persoana 
sau ipostasul cuiva. Cuvântul lui Dumnezeu Cel nevăzut S-a făcut văzut 
intr-un Ipostas, Care este în același timp Ipostasul firii dumnezeieşti şi 
al celei omeneşti asumate. Tocmai pentru că în acelaşi ipostas se ma- 
nifestă neschimbate însuşirile celor două firi unite, spune Sf. Teodor 
Studitul, Persoana Cuvântului lui Dumnezeu Întrupat poate fi înfățișată 


in icoană, oferind prin aceasta un fundament teologic solid pentru cin- 
stirea icoanelor. 


VII.9.2. Sfântul Fotie al Constantinopolului (810-891) 


Puţine nume din istoria creştinismului au inspirat asemenea senti- 
mente contradictorii ca cel al Patriarhului Fotie. „Sfânt şi erou în ochii 
Orientului creştin, până de curând el a fost disprețuit de Occident, 
pentru că ar fi dezlănţuit forțele distrugătoare ale schismei celei mari” 
(Dvornik, Le schisme de Photius, p. 29). Istoriografia eclesiastică mai 
nouă, inclusiv cea romano-catolică, a ajuns la concluzia că schisma din- 
tre Biserica latină şi cea greacă este rezultatul unei îndelungi perioade 
de înstrăinare, în care au fost implicate diferite aspecte de ordin teologic, 
Politic şi cultural. De aceea, Patriarhul Fotie trebuie judecat, în primul 
rând, în contextul istoriei Bisericii bizantine din secolul al IX-lea, căci 
el a dominat cu personalitatea sa cea de-a doua jumătate a secolului 
al IX-lea, ca mare teolog şi ierarh al Constantinopolului. Imperiul 
Bizantin se găsea atunci la apogeul transformărilor, inaugurate la înce- 
putul secolului al VIII-lea de dinastia isauriană, caracterizate prin pă- 
trunderea ideilor orientale. Figura centrală a acestei renaşteri spirituale 
este incontestabil Patriarhul Fotie, căci vastitatea cunoştinţelor sale era 
admirată de contemporani și impunea respect duşmanilor săi. 

Fotie s-a născut în jurul anului 810 şi a aparţinut unei familii no- 
bile din Constantinopol. Tatăl său Sergius, văr sau frate al Patriarhului 
Tarasie, a fost persecutat pentru fidelitatea sa față de cultul icoanelor, 
familia sa suferind din această pricină exilul, în timpul împăraţilor 
iconoclaşti. De timpuriu, Fotie s-a dedicat studiului, primele elemente de 
gramatică şi retorică primindu-le în familie. A studiat logica, dialectica, 
poetica, retorica, medicina, matematica, dreptul și teologia. Cunoscând 
aleasa sa cultură, Teoctist, primul ministru al împărătesei Teodora, l-a 
numit profesor la şcoala din Constantinopol, unde a predat teologia, fi- 
lologia și filosofia. Reputația de savant a lui Fotie a făcut ca şcoala din 
Constantinopol să fie ridicată la gradul de universitate. Salonul său lite- 
rar, unde se dezbăteau idei din literatura clasică, atrăgea elita intelectuală 
a lumii bizantine. Imperiul Bizantin trecea atunci însă printr-o perioadă 
prea zbuciumată pentru ca Fotie să se poată limita numai la activități 
literare. În anul 843, odată cu restabilirea definitivă a cultului icoanelor, 
Sfântului Fotie i s-a oferit o carieră în serviciul statului. Calitățile sale de- 
osebite, cunoștințele bogate şi noblețea sa morală l-au impus atenției pa- 
latului, ajungând până la funcția de șef al Cancelariei imperiale. În anul 
838 a fost numit ambasador la Bagdad, pentru ca în anul 855 să conducă 
o delegaţie la califul Muttawakkil (821-861), califul abasid de Samarra. 

Între timp, împărăteasa Teodora a fost înlăturată de la regență de 
către fratele ei, Bardas, în înţelegere cu tânărul împărat Mihail al III-lea 
(842-867). Patriarhul Ignatie a fost forțat să demisioneze, reproşându- 
i-se că fusese numit direct de către împărăteasa Teodora şi fără o hotă- 
râre sinodală. În cele din urmă, patriarhul s-a retras. În locul său a fost 
ales Fotie, pe atunci laic, care nu a ezitat să accepte scaunul de patriarh 
al Constantinopolului, pe care l-a reprezentat în mod strălucit în două 
rânduri: 858-867 şi 877-886. De remarcat este faptul că, într-o scrisoa- 
re adresată episcopilor răsăriteni, Fotie însuşi mărturisea că, încă din 
tinerețe, fusese atras de viața monahală, dar, în cele din urmă, a ales 
o carieră profană. Cu demisia Patriarhului Ignatie, lucrurile s-au com- 
plicat la Constantinopol, căci această demisie era considerată anticano- 
nică. Toţi episcopii au fost de acord cu alegerea lui Fotie ca patriarh, 
fiind încredințați că astfel vor putea evita o confruntare între cele două 

ari. În cursul unei singure săptămâni, Fotie a parcurs toate trepte- 
E e hice, fiind hirotonit de trel episcopi, reprezentanți ai celor două 
je ie . adverse (ignatienii şi fotienii). La scurt timp, a izbucnit un nou 
“întrucât Ignatie a ridicat din nou pretenția la scaunul patriarhal. 
în acest context, patriarhul Fotie a convocat un sinod la Constantinopol, 
că nul 859; care l-a recunoscut pe el ca patriarh canonic. Însă nici după 
„cest sinod, spiriteje nu s-au calmat, drept pentru care patriarhul Fotie 
La sfătuit pe împăratul Mibail al III-lea să convoace un sinod la care 
invite atât episcopii din Răsărit, cât și pe cei din Apus. Acest sinod, 
desfăşurat la Constantinopol în anul 861, care s-a numit proto-deutera 
(„primul-al doilea ), căci era considerat continuarea celui din 859 şi la 
tă Papa Nicolae I (858-867) a trimis reprezentanții săi, s-a pronunțat 
:n favoarea Patriarhului Fotie. 
Cu toate acestea, Papa Nicolae nu a fost mulțumit de rezultatul si- 
nodului şi a convocat în anul 863 un sinod la Lateran, unde patriarhul 
Fotie a fost excomunicat, Ignatie a fost recunoscut ca patriarh canonic, 
iar hotărârile sinodului din 861 au fost anulate. Acest fapt a constituit 
primul pas spre schismă. Patriarhul Fotie a apărat însă cu demnitate 
autonomia scaunului de Constantinopol față de amestecul necanonic 
al papei şi o vreme Fotie nu a răspuns provocării Papei Nicolae. În 
acelaşi timp însă, papa s-a grăbit să satisfacă cererea principelui bulgar 
Boris-Mihal 1 (850-875), care, de teama de a nu ajunge sub ascultarea 
Patriarhiei de Constantinopol şi sub influența politică a Bizanțului, s-a 
adresat atât regelui Germaniei, Ludovic al II-lea (850-875), cât şi Papei 
Nicolae Î, rugându-i să trimită episcopi şi preoți latini în Bulgaria şi, tot- 
odată să-i răspundă la cele 106 întrebări referitoare la credința creştină. 
În urma acestor acţiuni ale Papei Nicolae I în Bulgaria, Patriarhul Fotie 
a adresat o Enciclică patriarhilor răsăriteni în anul 867, prin care a com- 
bătut inovațiile latinilor și a convocat un sinod în vara anului 867 la 
Constantinopol. În urma dezbaterilor de la acest sinod, Papa Nicolae ] a 
fost excomunicat, iar inovațiile latinilor au fost declarate eterodoxe. La 
13 noiembrie 867 Papa Nicolae a trecut la cele veşnice. 
La Constantinopol, împăratul Mihail al III-lea a fost asasinat la 
23 septembrie 867 şi în locul său a fost ales Vasile | Macedoneanul 

(867-886), care l-a depus pe Patriarhul Fotie și l-a readus pe Ignatie pe 
scaunul patriarhal, la data de 23 noiembrie 867. Patriarhul Ignatie a dorit 
ca reabilitarea lui să se facă printr-un sinod general şi astfel a convocat, 
la 7 octombrie 869, un sinod la Constantinopol, pe care l-au considerat 
al VIII-lea Sinod Ecumenic, la care au participat şi reprezentanții Papei 
Adrian (867-872). Patriarhul Ignatie a trecut la Domnul la 23 octombrie 
877. După trei zile, Fotie a fost reașezat în scaunul patriarhal. Cea dintâi 
grijă a patriarhului a fost convocarea unui sinod care să anuleze con- 
damnarea rostită impotriva sa la sinodul din 869-870. Sinodul convocat 
de Fotie s-a întrunit în octombrie 879, în Biserica „Sfânta Sofia” şi a anu- 
lat toate hotărârile cu privire la persoana sa, luate de sinodul din 869, 
proclamând sinodul din 879-880 ca „al VIII-lea Ecumenic. Cu timpul, 
niciunul dintre cele două sinoade nu a fost recunoscut ca ecumenic. 
La 27 septembrie 887, Patriarhul Fotie s-a retras din scaunul patriarhal, 
dedicându-se studiului teologiei. 

Cea mai importantă lucrare a Patriarhului Fotie este 1. Bibliotheca 
sau Myriobiblion, o lucrare care cuprinde analiza critică a 280 de volume 
ale unor autori bisericeşti, precum şi ale unor autori clasici, istorici, ora- 
tori, gramatici, medici etc. Lucrarea este importantă şi pentru faptul că 
în ea avem informaţii, analize exhaustive şi citate bogate din opere care 
s-au pierdut cu timpul. 

Dintre scrierile sale mai amintim: 2. Amphilochia, lucrare scrisă în 
timpul primul său exil şi dedicată mitropolitului Amfilohie al Cyzicului. 
Cuprinsul lucrării este alcătuit din răspunsurile lui Fotie la peste 300 de 
întrebări care vizează probleme de ordin dogmatic, exegetic şi profan. 

3. Mistagogia Sfântului Duh, prin care Patriarhul Fotie precizează 
doctrina cu privire la purcederea Sfântului Duh din Tatăl, pe baza texte- 
lor scripturistice şi patristice, totodată aducând argumente solide împo- 
triva dogmei romano-catolice despre Filioque. 

4. Lexiconul este o lucrare cu caracter filologic-gramatical, alcătuită 
pentru a facilita publicului larg accesul la cărţile sfinte şi la autorii clasici. 

5. Colecţia de maxime îl arată pe Sfântul Fotie ca pe un mare iubitor 


de literatură clasică. 
6. Comentarii la diferite cărți din Sfânta Scriptură. 

7. Sintagma canon este o lucrare împotriva primatului papal. 

3. Manualele didactice alcătuite pentru uzul studenţilor, din care 
s-au păstrat câteva fragmente. 

9. Opera oratorică, lucrare ce cuprinde 128 de omilii. 

10. Corespondenţa este formată din 280 de scrisori. 

Sfântul Fotie a compus şi câteva piese imnografice liturgice, o stihiră 
la Sfântul Metodie şi câteva canoane. 


VII.9.3. Sfântul Simeon Noul Teolog (949-1022) 


Sf. Simeon Noul Teolog (949-1022) s-a născut la Galata, în Paflagonia, 
intr-o familie de mici nobili din provincie. A studiat la Constantinopol, 
sub directa supraveghere a unui unchi al său, care deţinea o slujbă în 
administraţia imperială. După moartea unchiului său în anul 963, 
Simeon, deşi mult prea tânăr, s-a apropiat de Mănăstirea Studion şi de 
Simeon Evlaviosul, care a devenit părintele său duhovnicesc. Tânărul 
Simeon a continuat să trăiască în lume până în anul 977, dar a rămas 
sub influenţa duhovnicească a îndrumătorului său. În anul 976, după 
ce a reuşit să-şi rezolve toate problemele ce țineau de familie, s-a retras 
la Mănăstirea Studion. Egumenul Petru l-a încredințat duhovnicului 
Simeon Evlaviosul, care, după numai un an, l-a încredințat mai depar- 
te egumenului Antonie de la Mănăstirea Mamas. În anul 980 egume- 
nul Antonie l-a hirotoni preot, iar la scurt timp după moartea acestuia, 
Simeon a fost ales în fruntea mănăstirii, cu acordul Patriarhului Nicolae 
Hrisoverghi (980-991). Astfel a început o nouă perioadă atât pentru 
dezvoltarea personală a Sfântului Simeon, cât şi în istoria mănăstirii. 
Viața duhovnicească a monahului Simeon a sporit în special prin inten- 
sificarea rugăciunii şi a vieții lăuntrice. Totodată, noul stareţ a început să 
ia unele măsuri administrative de refacere a zidurilor mănăstirii, aproa- 
pe ruinate. De asemenea, el a acționat pentru întărirea disciplinei între 
monahi, fapt care a provocat o revoltă, în urma căreia Patriarhul Sisinie 
(996-998) a trimis în exil 30 de monahi. 

Până la urmă, Simeon s-a retras din egumenat în anul 1005, cu bine- 
cuvântarea Patriarhului Serghie (1001-1019). Cu această ocazie, Simeon 

a pledat pentru intensificarea cultului părintelui său duhovnicesc, care 
incepuse încă de la moartea sa, în anul 987. Sfântul Simeon i-a com- 
pus părintelui său duhovnicesc, trecut la cele veșnice, o serie de imne şi 
i-a închinat o zi anuală de sărbătoare. Fostul mitropolit de Nicomidia, 
Ștefan, cu care Sfântul Simeon a intrat în conflict, l-a pârât patriarhului, 
iar Simeon a fost nevoit să plece în exil în anul 1009. Prima destinaţie 
a exilului său a fost localitatea Chrysopolis (Scutari), pe malul răsări- 
tean al Bosforului, dar mai târziu s-a retras într-un loc numit Palukiton, 
unde exista o mănăstire aflată în ruină. Chiar după ce a fost reabilitat 
de patriarh, Simeon a rămas la Mănăstirea „Sfânta Marina”, pe care o 
restaurase, până la trecerea sa la Domnul, în ziua de 12 martie 1022. 

Opera Sfântului Simeon include: 

1. Catehezele, în număr de 34, care se adresează în special monahilor 
și au fost scrise pe când Simeon era stareţ la Mănăstirea Mamas. Prin 
ele, Sfântul Simeon încearcă să ofere soluţii la diferitele probleme care îi 
frământă pe monahi, privitoare la desăvârşirea lăuntrică; 

2. Imnele dragostei dumnezeiești; 

3. Cuvântări teologice în număr de 3 şi Cuvântări etice în număr 
de 15; 

4. Capete teologice și practice, în total 225, împărţite astfel: 100 
Capete practice și teologice; 25 Capete gnostice și teologice; 100 Capete 
teologice și practice. 

Nu se poate preciza cu exactitate data redactării operei Sfântului 
Simeon. Este de presupus că el şi-a început opera în Mănăstirea Studion, 
care avea o bogată experienţă în acest sens, dar unde nu a rămas decât 
un an, și a continuat-o în Mănăstirea „Sfântului Mamas'. Aici a început 
Sfântul Simeon o viață duhovnicească intensă, împletită cu reorganiza- 
rea vieţii monastice. Opera Sfântului Simeon se înscrie în tradiția as- 
cetică și duhovnicească răsăriteană, descriind urcușul duhovnicesc al 
omului, de la curățirea de patimi şi dobândirea virtuților, la contempla- 
rea rațiunilor dumnezeiești și apoi la vederea lui Dumnezeu în lumină şi 
la unirea cu El. Datorită faptului că el aduce o notă accentuată de trăire 
și simţire în teologia sa, el poate fi considerat un înnoitor în tradiția 
duhovnicească. 

VII.9.4. Mihail Psellos (1018-1078) 


Mihail Psellos s-a născut probabil la Constantinopol în anul 1018. 
Familia sa provenea din Nicomidia și era relativ înstărită, încât i-a putut 
acorda tânărului Constantin, care la intrarea în monahism a luat nu- 
mele de Mihail, posibilitatea de a-şi însuși o educaţie aleasă. Tatăl său 
era o fire liniştită, pe când mama sa, Teodota, era mai degrabă plină de 
viață şi temperamentală. Se pare că tânărul Psellos a moştenit caracterul 
mamei sale, dovedindu-se a fi deosebit de capabil, cu o minte ageră şi 
un spirit energic, pregătit să facă față provocărilor de care a avut parte 
în multe momente ale vieţii sale. De mic a dovedit o deosebită înclinaţie 
spre studiu. La vârsta de opt ani a terminat învățământul primar, apoi 
a urmat liceul și ulterior a trecut la Universitatea din Constantinopol, 
unde a studiat retorica, filosofia, teologia, dreptul și istoria, remarcân- 
du-se prin erudiţia sa. Atunci când familia nu l-a mai putut susține la 
studii, el a fost nevoit să găsească alte mijloace de subzistență. Mihail 
Psellos a fost coleg de studii cu loan Xifilinul, ajuns apoi patriarh al 
Constantinopolului cu numele de loan al VIII-lea (1064-175), dar și cu 
impăratul Mihail Dukas. Pentru o vreme, Psellos a fost judecător în lo- 
calitatea Filadelfia, în Asia Mică, apoi a ajuns secretar imperial în timpul 
impăratului Mihail al V-lea Kalafates (1041-1042). 

Se pare însă că cea mai mare influenţă a lui Psellos s-a manifes- 
tat în timpul împăratului Constantin al IX-lea Monomahul (1042- 
1055). Alături de loan Xifilinul, Constantin Lihudes, loan Mavropos 
și Nichita Bizantinul, Psellos a reușit să reorganizeze Universitatea din 
Constantinopol şi a dominat cu personalitatea sa întreg corpul profesoral, 
fiind unul dintre cei mai căutaţi profesori. La cursurile sale de filosofie 
veneau studenți din toate colțurile imperiului: Apus, Egipt, Arabia, dar 
şi din Babilonia şi Persia. Psellos este cel care în filosofie a pus accent 
deosebit pe filosofia platonică, în detrimentul filosofiei lui Aristotel, de 
care se foloseau în vremea aceea teologii răsăriteni. Acest fapt i-a făcut pe 
duşmanii lui să-l reclame împăratului, suspectându-l că nu împărtăşeşte 
dreapta credinţă. Împăratul s-a văzut nevoit să-i ceară lui Psellos o măr- 
turisire de credinţă. Constantin Monomahul i-a oferit lui Psellos postul 

de secretar imperial, renunțând astfel la profesorat. Când, în anul 1054, 
prietenul său loan Xifilinos s-a retras în celebra mănăstire de pe Muntele 
Olimp, Psellos a considerat oportun să îmbrace şi el haina monahală, fără 
insă să părăsească oraşul Constantinopol. După moartea împăratului 
Constantin al IX-lea, simțind că influenţa sa la Curte se clătina, a luat de- 
cizia de a se retrage la mănăstirea din muntele Olimp, alături de prietenul 
său. Nu după mult timp însă, a renunţat la viața mănăstirească, pentru a 
se reintoarce la viața tumultoasă de la palat. Așa se face că, după revenirea 
în capitală, Psellos a ajuns în cele mai importante posturi de la Curtea 
imperială, bucurându-se de bunăvoința împăraţilor Isaac Comnenul 
(1057-1059), Constantin al X-lea Dukas (1059-1067), Roman al IV-lea 
Diogenes (1068-1071) şi Mihail al VII-lea Dukas (1071-1078). Psellos a 
deținut în timpul lui Mihail Dukas cea mai importantă funcţie, şi anume 
cea de prim-ministru. Acest mare învăţat a trecut la Domnul în anul 1078. 
Mihail Psellos a fost unul dintre cei mai importați umaniști bizantini 
din vremea sa, devenind figura dominantă a vieții intelectuale bizantine 
din veacul al XI-lea. Activitatea sa cuprinde aproape toate domeniile 
științei, de la teologie la filosofie şi ştiinţele naturale, de la fizică, mate- 
matică și astronomie, la medicină, istorie, jurisprudenţă şi gramatică. 
Psellos mărturiseşte el însuşi că s-a ocupat cu precădere de retorică pen- 
tru a „adăuga graiului mai multă distincţie, dar şi cu filosofia „pentru 
curățirea minții”. El considera că îmbinarea acestor două discipline este 
necesară pentru formarea unei culturi temeinice, căci „retorica singu- 
ră produce elocvenţă fără spirit, iar filosofia fără sprijinul celei dintâi, 
formează spiritul lipsit de elocvenţă” (N. Bănescu, Chipuri și scene din 
Bizanţ, p. 168). Spiritul său enciclopedic nu l-a lăsat să se oprească doar 
la filosofie şi retorică, ori la matematică şi astronomie, ci a reușit cu 
înțelepciune să păstreze echilibrul între teologie şi filosofie: 


„Ştiu că există o filosofie mai înaltă și decât aceasta, care se 
desăvârşeşte la noi în taina lui Dumnezeu-Cuvântul [...]. Spre această fi- 
losofie m-am ostenit şi eu în cele din urmă mai cu osebire decât spre cea 
dintâi, urmând învățătura marilor Părinți ai Bisericii, ba uneori adăugând 
de la mine câte ceva la dumnezeiasca ei desăvârşire” (Cronografia, p. 88). 

Adevărat precursor al Renaşterii, Psellos a reușit să reabiliteze, în 
secolul al XI-lea, geniul elenistic. Este meritul său de a-i fi readus în 
atenţie pe vechii filosofi, pe care i-a interpretat cu pasiune, încercând să 
concilieze concepțiile vechii lumi elenistice cu ideile creştine. Acest lu- 
cru l- a condus către idealismul lui Platon. Se ştie că bizantinii, începând 
cu Leonţiu de Bizanţ şi Maxim Mărturisitorul, s-au folosit de filosofia 
lui Aristotel. Psellos și-a îndreptat însă întreaga atenţie spre Platon, ex- 
plicând insistența cu care interpreta şi folosea filosofia platoniciană prin 
exemplul Sfinţilor Părinţi, ca Sf. Grigorie Teologul și Sf. Vasile cel Mare, 
care s-au inspirat din scrierile lui Platon pentru formularea dogmelor 
creştine. Psellos a fost cel mai de seamă exponent al societăţii bizantine 
medievale, dovedind o nelimitată sete de cunoaştere. El n-a disprețuit 
cultura teologică în favoarea filosofiei, ci mai degrabă a păstrat un anu- 
mit spirit de echilibru între acestea. Este adevărat că el a fost în primul 
rând un om de cultură laică, deși, la un moment dat, a intrat în mănăsti- 
re, pe care a părăsit-o curând pentru tumultul curții imperiale. 

loan Xifilinul, patriarhul de Constantinopol, l-a acuzat pe Psellos de 
prea mare ataşament față de filosofie în detrimentul Sfintei Scripturi şi 


al scrierilor Sfinţilor Părinţi. Psellos s-a apărat, arătând că şi-a întemeiat 
opera pe scrierile Sfinţilor Părinţi: 


„Fiindcă eu am deschis multe cărți filosofice, am frecventat multe 
discursuri retorice și nu mi-au scăpat nici cele ale lui Platon — cum aş putea 
tăgădui aceasta? — şi n-am trecut cu vederea nici filosofia lui Aristotel [...], 
dar, comparându-le pe toate cu de Dumnezeu inspirata noastră Scriptură, 
curată şi scânteietoare şi cu adevărat încercată, le-am găsit că sunt de 
bronz şi pline de falsitate” (Către Monahul Xifilinos, p. 465). 


El recunoaşte și faptul că a citit multe cărţi ale filosofilor, dar cu 
discernământ: 


»M-am învrednicit de la părinţi de dumnezeiescul nume de 
creștin şi [...] sunt ucenic al Celui Răstignit, un produs al educaţiei 
Sfinţilor Apostoli şi [...] un receptacol foarte riguros al marii şi negrăitei 

doctrine despre Divin. Pe Platonii şi Chrysippii de care vorbești i-am 
iubit - cum nu? — dar numai până la scopul şi netezimea lor aparen- 
tă; dintre doctrinele lor pe unele le-am trecut numaidecât cu vede- 
rea, iar pe altele, alegându-le bine, le-am amestecat cu cuvintele sacre 
ca pe unele ce conlucrează cu cele ale noastre, cum au făcut Grigorie 
Teologul şi Vasile cel Mare, Marii luminători ai Bisericii” (Către 
Monahul Xifilinos, p. 368). 


Psellos a fost, cu siguranţă, tipul intelectualului bizantin respectat 
de contemporani, precum şi de urmași, a dovedit uneori atitudini de 
o deosebită evlavie, dar alteori a arătat lipsă de caracter şi slăbiciune 
morală, poate şi pentru faptul că toată viaţa a fost un om de curte şi în 
această calitate a făcut şi unele compromisuri. 

Opera. Mihail Psellos a desfăşurat o impresionantă activitate literară 
și a lăsat în urma sa tratate în diverse domenii; teologie, filosofie, ştiinţe 
ale naturii, medicină, fizică, matematică, astronomie, jurisprudenţă, ar- 
heologie, gramatică și istorie. Opera sa cuprinde scrieri exegetice, sco- 
lastice, dogmatice, polemice, oratorice, poetice, aghiografice şi epistole. 

Dintre lucrările exegetice mai însemnate amintim: 

1. Comentariu la suprascrierea Psalmilor; 

2. Comentariu la Cântarea Cântărilor; 

3. Comentariu la Hexaimeron etc. 

4. Scrieri scolastice: Scolii la Sfântul Vasile cel Mare, la Sfântul 
Grigorie Teologul, la Sfântul Grigorie al Nyssei, la Sfântul loan Scărarul. 

Dintre lucrările dogmatice şi polemice, amintim: 

5. Învăţătură de multe feluri, în care tratează probleme dogmatice, 
morale, precum şi probleme de ştiinţele naturii. 

6. Dialog despre lucrarea demonilor este o lucrare polemică îndrep- 
tată împotriva ereziei mesalienilor, care profesau dualismul. Mesalienii 
credeau că Dumnezeu a avut doi fii, pe Hristos şi pe Satana, explicând 
astfel prezenţa binelui și răului în lume. 

7. Mărturisirea de credință adresată împăratului Constantin al 
IX-lea Monomahul, pentru a răspunde acuzațiilor de necredință aduse 
de dușmanii săi. 

8. Historiografia (Chronografia) un tratat istoric important, care cu- 
prinde evenimentele dintre anii 976-1077. 


9, Scrieri oratorice: Cuvânt la Schimbarea la Faţă; Cuvânt la Intrarea 


n Biserică a Maicii Domnului; Omilie la Acatistul Bunei Vestiri; Cuvânt 
[a Sfântul Gheorghe. 


10. Lucrări aghiografice: Minunea Sfântului Arhanghel Mihail; Viaţa 
Sfântului Auxentie; Minunea din Biserica Vlaherne din Constantinopol; 
Minunea Sfântului Grigorie Taumaturgul. 


11. Lucrări imnografice: Slujba Sfântului Simion Metafrastul; Imne 
liturgice la diferite sărbători; Versuri la Sfinţii Trei lerarhi. 

12. De la Mihail Psellos ne-au rămas şi aproximativ 500 de scrisori 
adresate împăraților, clerului superior, dregătorilor etc. 

VII.10. Cultura teologică din Apus în secolele VIII-XI. 
Şcoli şi teologi reprezentativi” 


VII.10.1. Aspecte generale 


Pe parcursul secolelor VIII-XI, care coincid în Apus cu perioada 
Evului Mediu timpuriu, se observă un declin al culturii antice şi apariţia 
culturii medievale. Transformările petrecute în Occident, începând 
din secolul al V-lea, au creat condiţii prielnice pentru formarea unei 
culturi latine, adaptate la nevoile spirituale ale noii societăți. O carac- 
teristică esenţială a societății Evului Mediu timpuriu este mentalitatea 
religioasă creştină ancorată în tradiţiile trecutului. Perioada care a ur- 
mat căderii Imperiului Roman de Apus, sub loviturile invaziilor barba- 
re, a insemnat, din păcate, şi un declin accentuat al culturii, dispariția 
unității romane, fragmentarea administraţiei, trecerea culturii exclusiv 
în sfera clerului, precaritatea alfabetizării ş.a. În regiunile mediterane- 
ene, civilizația şi cultura romană au supravieţuit în special prin inter- 
mediul Bisericii. De altfel, în Evul Mediu timpuriu nu exista o separație 
tranşantă între cultura teologică şi cultura laică şi, ca atare, nu se poate 
vorbi, pentru această perioadă, de existenţa a două culturi, una religi- 
oasă și alta profană. Viaţa culturală din Occident păstrase într-o bună 
măsură tradiţia culturii latine, mai ales la Curțile regale, în şcolile epis- 
copale, precum și în mediul auster al mănăstirilor. În a doua jumătate 
a secolului al VIII-lea, viaţa culturală şi spirituală s-a deteriorat şi mai 


" Capitol elaborat de Pr. prof. dr. Constantin Pătuleanu. 

mult, din cauza războaielor purtate de Carol Martel (688-741), cu toate 
că acesta dovedise afinități culturale, iar la Curtea lui se puteau întâlni 
erudiți, în special în domeniul legislaţiei şi al administraţiei. 

În timpul lui Pepin cel Scurt (741-768) s-au făcut eforturi susținute 
in vederea pregătirii clericilor, care erau supuși în fața episcopului unor 
examinări periodice cu privire la formarea intelectuală și la cunoştinţele 
lor dogmatice. Pepin cel Scurt trimitea periodic la Roma clerici, abaţi, 
dar şi laici care vizitau bibliotecile şi aduceau cu ei numeroase manus- 
crise şi opere ale unor autori celebri. În această ambianţă a fost educat 
impăratul Carol cel Mare. Dacă în prima parte a secolului al VIII-lea, 
societatea apuseană se găsea într-o stare generală de ignoranță, care se 
manifesta chiar şi la nivelul aristocrației, după jumătatea aceluiași se- 
col, situaţia pare să se fi schimbat, întrucât existau deja germenii unei 
potențiale renașşteri. Lipsea însă voința politică pentru coagularea tu- 
turor forțelor care ar fi putut contribui la revigorarea culturii apusene. 
Această lucrare a fost asumată de carolingieni şi este cunoscută în istorie 
sub denumirea de „renașterea carolingiană”. 

Carol cel Mare (768-814) a încercat să revigoreze Apusul prin mă- 
suri de consolidare a unităţii sale. Marele lui merit este de a fi intuit 
că reuşita unei renovatio imperii nu depindea numai de reorganizarea 
administraţiei, ci şi de un liant ideologic, de o ideologie comună. Or, în 
Evul Mediu timpuriu această bază ideologică nu putea fi oferită decât 
de creştinism. În anul 772 Carol a pornit o campanie militară de mari 
proporții, care a durat 30 de ani, în urma căreia și-a atins toate obiecti- 
vele, refăcând vechiul Imperiu Roman de Apus, încât în ziua de Crăciun 
a anului 800 a fost proclamat împărat al acestui imperiu. Prin aceasta, 
Carol cel Mare a restabilit gloria vechiului imperiu și a deschis drumul 
către dezvoltarea unei Europe moderne. Considerat cel mai mare lider 
medieval apusean, el nu s-a limitat doar la războaie şi cuceriri, ci a fost 
totodată un vizionar şi un administrator desăvârşit, fapt confirmat de 
renașterea intelectuală şi artistică din vremea sa. Împăratul a primit, încă 
din ziua încoronării sale, misiunea de a-și conduce supuşii încredințaţi 
la mântuire, care erau încă prizonierii unor obiceiuri păgâne. Obiectivul 
principal al acestei renaşteri a fost reprezentat de nevoia de a forma atât 

un corp sacerdotal bine pregătit, cât şi un întreg personal bine instruit 
pentru buna funcţionare a administraţiei imperiale. Pentru realizarea 
acestui vast program de evanghelizare şi pastoraţie misionară era nevoie 
de un cler instruit şi de reforme profunde în educaţie. În această lumină 
trebuie văzută politica educaţională a lui Carol cel Mare. 

Pentru implementarea acestor deziderate, el a fost ajutat de cei mai 
învățați oameni ai vremii, pe care i-a adus la Curtea sa. Din Saxonia 
l-a adus pe marele erudit enciclopedist Alcuin de York, discipol al lui 
Beda Venerabilul; din Italia i-a adus pe Pietro din Pisa şi pe Paulin din 
Aquileea (gramaticieni) şi pe Paul Diaconul, cunoscut mai ales ca isto- 
ric al longobarzilor; din Spania l-a adus pe Teodulf, întemeietor al mai 
multor şcoli, iar mai târziu episcop de Orleans; din Irlanda l-a adus pe 
filosoful platonician Clemens Scotus. Aceşti mari învăţaţi, pe care Carol 
ii adusese la Curtea sa din toată Europa, formau un cerc de înaltă ținută, 
constituind aşa-numita Academie Palatină, de care profita, în primul 
rând, însuși împăratul. Eginhard, biograful lui Carol cel Mare, spunea 
despre acesta: 


„Vorbea elocvent şi curgător, putând exprima cu claritate orice ar 
fi vrut să spună. Nefiindu-i de ajuns limba strămoşească, s-a străduit să 
înveţe şi limbi străine; a învățat atât de bine latineşte, încât putea vorbi 
in această limbă la fel ca în limba sa maternă. Greceşte însă, putea mai 
deprabă să înțeleagă decât să vorbească. A studiat cu mare pasiune 
artele liberale şi, cinstindu-i pe cei ce le predau, îi copleşea cu onoruri. 
L-a avut ca profesor pe Petru Pisanul, deja bătrân pe atunci; pentru 
celelalte discipline i-a fost profesor Alcuin, zis Albin, de asemenea di- 
acon, de neam saxon și originar din Britannia, bărbat cum nu se găsea 
în lume de învățat; şi-a închinat foarte mult timp şi osteneală ca să 
inveţe de la el retorica, dialectica şi, mai cu seamă, astronomia. Studia 
calculul şi dedica o atenţie ascuţită observării curioase a cursurilor 
astrelor. Încerca să și scrie, scop în care obişnuia să-şi pună sub pernă 
tăblițe și foi de pergament, pentru ca în timpul liber să-şi obişnuiască 
mâna cu trasarea literelor, dar lucrul început târziu n-a avut decât un 
rezultat slab” (Eginhard, Vita Karoli Magni, pp. 123-125). 

Renaşterea carolingiană în domeniul culturii a început odată cu de- 
cretul din anul 789, prin care se ordona deschiderea de şcoli. Şcolile 
episcopale, mănăstireşti şi parohiale existente încă din veacul al VI-lea 
decăzuseră şi trebuiau restaurate. Regele a decis să fie deschise şcoli în 
care copiii să poată învăţa să citească, să învețe psalmi, să scrie, să învețe 
muzica (în special cântul gregorian), aritmetica (elemente de calcul) şi 
gramatica. Toate acestea trebuiau să fie învățate după cărțile liturgice 
apusene, dar care în timpul lui Carol cel Mare conţineau multe greșeli, 
care trebuiau revizuite. Se relua de fapt vechea programă de studiu: lec- 
tura, cântul, calculul şi studiul latinei. Noutatea consta în obligativitatea 
înființării de şcoli în toate mănăstirile și în toate episcopiile. Carol le 
recomandă episcopilor și abaţilor, prin intermediul scrisorilor circula- 
re, să aibă grijă de buna instruire a celor care le-au fost încredințați și 
mai ales de instruirea clerului. Episcopii trebuiau să examineze atent 
cunoştinţele candidaţilor la preoţie, în special în timpului vizitelor pe 
care preoţii le făceau în Joia Mare la catedralele episcopale. Se cunoaşte 
faptul că preoții trebuiau să știe cititul, cântarea, scrisul, arta notarială, 
dar şi alte discipline, precum calculul şi medicina. 

Una dintre şcolile cu cea mai mare importanţă pentru cultura ca- 
rolingiană a fost Scoala Palatină (Schola Palatina), organizată pe lângă 
palat, pentru instruirea împăratului, a membrilor familiei sale şi a sluji- 
torilor, pusă sub îndrumarea eruditului Alcuin de York. Scoala Palatină 
se ocupa de pregătirea scribilor, a notarilor, a secretarilor, care urmau să 
redacteze diferite acte, capitulare, scrisori etc. Şcoala era frecventată de 
membrii familiei regale şi de fiii nobililor laici. Cea mai mare parte a ele- 
vilor era formată din teologi, viitorii episcopi şi abaţi ai regatului. Abia 
în anul 804 Curtea imperială a lui Carol cel Mare s-a stabilit definitiv la 
Aachen (Aix-la-Chapelle, Aquisgrana) şi, prin urmare, doar din acest 
an Școala Palatină a avut un caracter stabil. În scrisorile sale circulare, 
regele recomanda părinţilor să-şi trimită copii la şcoală, iar preoților 
să aibă grijă de instruirea lor, care se făcea în mod gratuit. În aceste 
școli au luat fiinţă biblioteci, dar şi scriptoria, unde o mulțime de copişti 
erau ocupați cu transcrierea manuscriselor antice profane, precum şi 

creştine. Adesea în mănăstiri se diferenţia între aşa-numitele schola 

externa şi schola interna; primele erau deschise şi laicilor, celelalte fiind 
destinate doar formării clerului. Programa de studii alcătuită de Alcuin 
de York se baza pe studiul celor şapte arte liberale: trivium, sau educația 
literară (gramatică, retorică şi dialectică), şi quadrivium, sau educaţia 
ştiinţifică (aritmetică, geometrie, astronomie şi muzică). 

Pe lângă Școala Palatină, Alcuin a înființat, la inițiativa lui Carol cel 
Mare, numeroase şcoli episcopale, precum cea de la Lyon, apoi cea de la 
Metz, condusă de Sigulf, discipolul lui Alcuin, şi cea de la Orleans, con- 
dusă de un alt ucenic al său, Teodulf. În zonele unde diocezele erau mai 
rare, au fost înființate şcoli mănăstireşti. Astfel, Şoala de la Mănăstirea 
„Sfântul Martin” din Tours a fost înființată și condusă de Alcuin. Alte 
școli au fost înființate la Corbie, la St. Wandrille (orientată spre muzică), 
alta la Riquier cu peste 500 de elevi, la St. Michel pe Meusa, unde învăţa 
Harduin, la Gorze, la St. Denis, lângă Paris ș.a. De asemenea, au fost 
inființate școli şi în mănăstirile din ținuturile germanice: la Fulda, unde 
invăța Rabanus Maurus şi unde se afla şi una dintre cele mai mari biblio- 
teci (cca 1.000 de volume), la Lorsch, la Reichenau, St. Gall, Utrecht etc. 


VII.10.2. Alcuin (735-804) 


Alcuin (Albinus sau Flaccus, 735-804), figură reprezentativă a 
renașterii carolingiene, s-a născut în anul 735 în localitatea York, 
Northumbria, dintr-o familie nobilă. Formaţia sa de educator şi teo- 
log şi-a însușşit-o la şcoala episcopală din York, întemeiată de Beda 
Venerabilul (672-735) şi condusă în timpul acesta de cei doi discipoli 
ai săi, Egbert şi Albert. Aici tânărul Alcuin a fost instruit în cele şapte 
arte liberale, în mod special în gramatică, științe umaniste, literatură şi 
filosofie, studiind apoi Sfânta Scriptură. A învățat cu precădere limba 
latină şi a studiat mai ales Părinţii de limbă greacă, străduindu-se să-și 
însușească şi limba ebraică. A călătorit în două rânduri la Roma, unde 
s-a întâlni cu regele Carol cel Mare, care l-a numit consilier personal 
pentru probleme religioase şi educative. Alcuin este cel care s-a ocupat 
de înființarea unei biblioteci în palatul regal și a organizat o serie de 
şcoli, după modelul Școlii palatine. Ca director al Școlii palatine, Alcuin 

a format numeroşi ucenici, printre care câţiva compatrioți, cum au fost 
Witto, Frigudis şi Sigulf. În anul 790 Alcuin s-a întors, pentru scurt 
timp, în Nothumbrie, după care a fost rechemat de Carol cel Mare, pen- 
tru a-l ajuta în lupta împotriva adopţianismului și în problema cultului 
icoanelor, faţă de care Alcuin a devenit apărătorul credinţei ortodoxe. El 
a fost numit de Carol cel Mare abate al Mănăstirii „Martin din Tours”, 
unde a înfiinţat o renumită şcoală şi o bibliotecă. În anul 804 a trecut la 
Domnul şi a fost înmormântat în biserica mănăstirii. 

Pe lângă activitatea administrativă, Alcuin a scris o serie de studii teo- 
logice, îndeosebi asupra dogmei trinitare (împotriva adopțianismului), 
precum: De Fide Sanctae et Individuae Trinitatio, 28 de întrebări des- 
pre Sfânta Treime, despre purcederea Sfântului Duh. Alcuin a lăsat şi 
o serie de lucrări exegetice la Vechiul Testament la: Facerea, Psalmi, 
Ecclesiastul, Cântarea Cântărilor, dar şi la Noul Testament: Epistola către 
Tit, Filimon, Evrei şi Apocalipsa. Dintre operele liturgice amintim: Liber 
Sacramentorum, De psalmorum usu, Officia per ferias, De Baptismi cae- 
remoniis. Alcuin a scris şi trei cărți cu un conţinut moral-filosofic: De 
virtutibus et vitiis, De animae ratione şi De confesione. Pentru studierea 
artelor liberale a scris: Grammatica, De orthographia, De didactica, De 
dialogus, Disputatio de rhetorica et de virtutibus sapientissimi regis Carli 
et Albini magistri. Se pare că erudiţii pe care Carol îi adusese la Curtea 
sa discutau, în cadrul întrunirilor lor, chestiuni ştiinţifice, teologice şi 
literare. Renaşterea carolingiană a pus bazele culturii medievale şi în 


domeniul artelor plastice, precum şi al arhitecturii, al sculpturii în piatră 
şi fildeş, în mozaic şi argintărie. 


VII.10.3. Rabanus Maurus (776/784-856) 


Rabanus Maurus (Hrabanus Magnentius) s-a născut între 776-784 
în Mainz şi a trecut la Domnul la data de 4 februarie 856 în localitatea 
Winkel. A fost unul dintre cei mai mari teologi benedictini din secolul 
al VIII-lea. A început studiile sale la Mănăstirea Fulda, fiind hirotonit 
diacon în anul 801. Începând cu anul 802 a continuat studiile la Tours, 
sub îndrumarea renumitului erudit Alcuin, pentru ca în anul 803 să 

preia conducerea şcolii din Mănăstirea Fulda, care sub directoratul său 
a devenit cea mai importantă şcoală din Germania. În anul 814 a fost 
hirotonit preot, iar între 822 şi 842 a deținut şi funcţia de abate al mă- 
năstirii. În această calitate, s-a îngrijit în mod special de promovarea 
vieții duhovniceşti şi culturale a mănăstirii, a colecționat manuscrise 
şi s-a preocupat de strângerea fondurilor necesare construirii de bi- 
serici, dar şi ajutorării celor nevoiaşi. După moartea regelui Ludovic 
Piosul, întâmplată în anul 840, a trebuit să părăsească mănăstirea din 
motive politice, dar s-a reîntors din exil în anul 847, fiind numit arhi- 
episcop de Mainz. Ca arhiepiscop de Mainz, a acordat o atenţie deose- 
bită activităților sociale și pastorale din eparhia sa şi a depus eforturi 
deosebite în privinţa evanghelizării Germaniei, dar și pentru apărarea 
dreptei credinţe. În sensul acesta, el a convocat trei sinoade locale, în- 
tărind disciplina în Biserică şi condamnând predestinaţionismul lui 
Gottschalk de Orbais. Rabanus s-a remarcat şi printr-o voluminoasă 
operă literară. Pentru pregătirea clerului, Rabanus a scris tratatul De 
clericorum institutione, în care a abordat problema Sfintelor Taine, a 
slujbelor bisericeşti şi a postului. Tratatul este o apologie pentru stu- 
diul artelor liberale creştine. Rabanus a lăsat şi un tratat de gramatică, 
intitulat De arte grammatica, inspirat din marele latinist al secolului al 
VI-lea Priscian. Tot de la Rabanus a rămas un dicţionar enciclopedic 
intitulat De rerum naturis, cunoscut şi sub numele De universo. Tratatul 
este compus din 22 de cărți, bazat pe etimologiile lui Isidor de Sevilla, 
sintetizând întreaga ştiinţă de până în secolul al IX-lea. Rabanus a fost 
și autorul lucrării Martyrologiul, precum şi al unei serii de comenta- 
rii biblice la Ruth, Pilde, Ieremia, Ezechiel, Înţelepciunea lui Solomon, 
Macabei, Evanghelia după Matei şi la Epistolele pauline. Rabanus nu a 
fost un autor original, ci s-a inspirat din operele lui Isidor de Sevilla, 
Beda Venerabilul și Fericitul Augustin. 


VII.10.4. Paschasius Radbertus (790-867) 


Paschasius Radbertus (790-867) s-a născut în localitatea Soissons 
şi a intrat în mănăstirea benedictină din Corbie, în timpul abatelui 

Adalhard. Mai târziu, pe la anul 843, a ajuns el însuşi abate al acestei 
mănăstiri, fiind delegat să ia parte la unele sinoade locale, precum cel 
din Paris din anul 847. În anul 849 a demisionat de la conducerea mă- 
năstirii, pentru a se dedica în întregime studiului. Cea mai importantă 
lucrare a lui Radbertus este De corpore et sanguine Domini, scrisă în anul 
83l şi revizuită de el însuşi în anul 844. Lucrarea viza instruirea călugă- 
rilor, fiind prima monografie asupra doctrinei Euharistiei. El susținea 
prezența reală a lui Hristos în Euharistie. Trupul lui Hristos, pe care 
il primim la împărtăşire, este trupul născut din Fecioara Maria, care 
a pătimit pe Cruce şi a înviat. Prin împărtăşirea cu Trupul lui Hristos 
suntem încorporaţi în trupul mistic al lui Hristos, care este Biserica. 
Dintre lucrările acestui teolog mai amintim: Viața abatelui Adalhard, 
Comentariu la Cartea Plângeri, Comentariu la Evanghelia după Matei. 


VII.10.5. Ratramnus (cca 800-868) 


Ratramnus s-a născut în jurul anului 800 și a trecut la Domnul în 
anul 868. A fost teolog și monah la mănăstirea benedictină din loca- 
litatea Corbie, regiunea Picardia din Franța. Ratramnus s-a implicat 
activ în disputele teologice ale vremii. Cea mai cunoscută lucrare a sa 
se intitulează De corpore et sanguine Domini, scrisă la cererea lui Carol 
Pleşuvul (840-877) în jurul anului 850. Problema centrală o reprezintă 
prezența reală a Mântuitorului în Sfânta Euharistie. Ratramnus atacă 
doctrina profesorului său, Paschasius Radbertus, pe care o considera 
prea realistă şi în neconcordanţă cu interpretarea simbolistică, la modă 
în acea vreme. El accentuează aspectele simbolice ale Tainei euharistice, 
prezența tainică a lui Hristos în Euharistie, negând orice identitate în- 
tre Hristos istoric şi Hristos euharistic. Doctrina lui a fost condamnată 
la Sinodul de la Vercelli din anul 1050. Datorită neclarității doctrinei, 
tratatul lui Ratramnus a fost folosit de protestanți în sprijinul tezei lor, 
drept pentru care acest autor a fost trecut la index (interzis) în anul 1559 
de către Papa Paul al IV-lea (1555-1559) şi scos de pe listă abia în anul 
1900. Ratramnus s-a implicat, tot la îndemnul lui Carol Pleşuvul, şi în 
disputa predestinaționistă, prin tratatul De praedestinatione, prin care 

apăra doctrina dublei predestinaţii, spre bine şi spre rău. Totuşi, în mod 
indirect pare că acesta nu credea că Dumnezeu ar voi ca cei răi să mear- 
gă spre pieire. O altă lucrare a sa este îndreptată, de data aceasta, împo- 
triva Bisericii Răsăritene, cu titlul Contra graecorum opposita romanam 
ecclesiam infamatium quattor. Este vorba despre disputa asupra doctri- 
nei „Filioque”, dar şi asupra primatului papal. În acest tratat, Ratramnus 
apăra dubla purcedere a Duhului Sfânt de la Tatăl şi de la Fiul. 


VII.10.6. Ioan Scottus Eriugena (cca 810-877) 


loan Scottus Eriugena, originar din Irlanda, după cum arată ambele 
nume: Scottus şi Eriugena, a fost unul dintre spiritele cele mai lumina- 
te ale vremii. A studiat într-una dintre mănăstirile din Irlanda, unde a 
învățat şi limba greacă. Între anii 840 şi 847 a ajuns în Franţa, iar în anul 
850 a ajuns la conducerea Școlii palatine, în timpul lui Carol Pleşuvul. La 
inițiativa episcopilor Hincmar de Reims şi Pardul de Laon, loan Scottus 
a intervenit în disputele privind predestinația, promovată de Gottschalk, 
şi Euharistia susținută de Paschasius Radbertus. Gottschalk susținea 
că există o dublă predestinaţie, una spre mântuire, alta spre pedeapsa 
veşnică. În acest context, loan Scottus a scris tratatul De praedestinatio- 
ne, în care arăta că Dumnezeu nu predestinează pe nimeni spre pedeap- 
sa veşnică. În tratat se întâlnesc şi unele idei filosofice proprii, care nu 
au fost receptate de teologi, autorul fiind acuzat de erezie. Sinoadele de 
la Valencia (855) şi Langres (859) l-au condamnat, determinându-l să 
se ocupe mai mult de filosofie decât de teologie. Carol Pleşuvul l-a în- 
demnat să traducă din opera lui Dionisie Areopagitul, cu toate că opera 
fusese tradusă de monahul Hilduin de la Mănăstirea Saint-Denis, însă 
în mod nesatisfăcător. Pe lângă scrierile areopagitice, loan Scottus a mai 
tradus în latină: Ambigua Sf. Maxim Mărturisitorul; De hominis opificio 
a Sf. Grigorie de Nyssa şi De consolatione philosophiae a lui Boethius. A 
scris comentarii la Evanghelia după loan. Cea mai importantă lucrare a 
sa rămâne De divisione naturae, scrisă între anii 862 şi 866. Tratatul are 
cinci părți şi este concepus sub formă de dialog. Este o lucrare greu de 
interpretat, întrucât se pare că el a încercat să exprime doctrina creştină 

şi gândirea augustiniană în contextul teologiei areopagitice şi al filosofiei 
neoplatonice, drept pentru care a fost acuzat de criticii săi de panteism. 
Joan Scottus Eriugena a fost mai mult filosof decât teolog. Cu toate aces- 
tea, gândirea lui teologică s-a evidenţiat în special în exegeza scripturis- 
tică, cea care i-a oferit posibilitatea urcuşului pe treptele nesfârșite ale 
contemplării Scripturilor, până la vederea luminii dumnezeiești. El este 
printre primii gânditori apuseni care s-au apropiat de gândirea patristi- 
că răsăriteană, pe care a încercat să o transpună în categoriile gândirii 
apusene. După anul 877 nu se mai ştie nimic de loan Scottus, ceea ce 
presupune că ar fi trecut la Domnul, odată cu împăratul Carol cel Pleşuv. 


VII.10.7. Ratherius de Verona (887-974) 


Ratherius de Verona (887-974) s-a născut în apropiere de Liăge, iar 
după terminarea studiilor, a ajuns abate al Mănăstirii Lobbes, în Belgia 
de astăzi. A fost un eminent teolog şi călugăr benedictin, care a ajuns 
episcop de Verona în Italia, iar mai târziu de Litge, în Belgia. În anul 
931, pe când era episcop de Verona, a intrat în conflict cu regele Hugo 
de Provence, rege al Regatului Italiei, pentru faptul că a protestat impo- 
triva amestecului regal în cauzele bisericești. Din acest motiv, Ratherius 
a fost înlăturat din scaunul de episcop şi chiar închis între 934 şi 936. Pe 
timpul şederii sale în închisoare, a alcătuit cea mai importantă lucrare a 
sa Praeloguia, un îndrumar pentru o viață bună. 


V11.10.8. Lanfranc de Bec sau de Pavia (1010-1089) 


Lanfranc s-a născut la Pavia, unde tatăl său Handbald a deţinut 
funcţia de general de armată. Lanfranc a rămas însă orfan de mic copil. 
După o temeinică pregătire în artele liberale, tânărul Lanfranc a trecut 
Alpii în Franţa, unde a activat ca profesor. În anul 1042 a îmbrăcat hai- 
na monahală în Mănăstirea Bec din Normandia, unde a devenit stareț, 
iar în anul 1070, după cucerirea Angliei de către normanzi, a ajuns 
Arhiepiscop de Canterbury. Lanfranc a fost un apărător al doctrinei 
despre transubstanţiere şi a scris Comentarii la Epistolele Sfântului Pavel. 

DEZVOLTAREA CULTURII ȘI A MISIUNII BISERICII ÎN SECOLELE VII 
I-XI 
VII.10.9. Petru Damiani (1007-1072) 


Petru Damiani s-a născut la Ravenna, într-o familie nume 
a rămas de mic orfan de tată. A studiat la Ravenna, Faenza și Paq 
Pentru o perioadă a fost profesor la Parma, dar a renunțat | Ste 
în jurul anului 1035, pentru a alege calea monahală la mănăstirea ne 
eremiţi Fonte-Avellana, unde s-a ocupat cu studiul Sfintei Sri 
trăind într-o asceză severă. În jurul anului 1042 a scris Viata $ ae 
Romuald. Curând după intrarea în Mănăstirea Fonte- Avellana, et 
Damiani a ajuns econom, pentru ca în anul 1043 să ajungă prior . 
acestei mănăstiri. Prin lucrarea sa Liber Gomorrhianus, Publicată în 
anul 1051, Petru Damiani a combătut decadența clerului, în Special şi. 
monia, şi a propus o serie de reforme privind viața bisericească. Papa 
Leon al IX-lea (1049-1054) a apreciat pozitiv lucrarea, însă a consideraţ 
că exagerează în ceea ce priveşte simonia. Lucrarea aceasta a Provo- 
cat în Biserica Apuseană disputa privind validitatea preoţiei în Cazul 
simoniei. Damiani a scris în anul 1053 lucrarea Liber Gratissimus, în 
care susţine validitatea preoţiei în astfel de cazuri. Totuși, la Sinodul 
de la Florența din anul 1055, în timpul pontificatului Papei Victor 
al II-lea (1055-1057), simonia și dezordinea din rândul clericilor au fost 
încă o dată condamnate. După moartea Papei Victor al II-lea, a urmat 
pe scaunul pontifical abatele de la Monte Cassino, sub numele Ștefan 
al X-lea (1057-1058). Acesta a încercat să-l convingă pe Damiani să ac- 
cepte funcția de cardinal. Astfel, la data de 30 noiembrie 1057, Damiani 
a fost numit cardinal de Ostia, îndeplinind diverse misiuni în Italia, 
Franța şi Germania. A trecut la Domnul în data de 21 februarie 1072. 
În anul 1823 Papa Leon al XII-lea (1823-1829) l-a canonizat, declarân- 
du-l doctor al Bisericii. 

Cultura teologică în Apus în perioada Evului Mediu timpuriu poate 
fi definită ca o primă renaştere, în special prin mișcarea intelectuală și 
artistică dezvoltată în mod deosebit în urma unor măsuri salutare luate 
de Carol cel Mare. Cultura medievală occidentală reprezintă o sinteză a 
moştenirii culturale romane și a aportului cultural al popoarelor migrâ- 
toare, în special cele germanice. 

VII.11. Monahismul, cultul și viaţa creștină în secolele VIII-XI" 
VII.11.1. Cultul şi viața creştină în Răsărit 


Începând din secolul al VIII-lea viaţa creştină din Imperiul Bizantin a 
fost determinată pe de o parte de tulburările produse de politica împăraţilor 
iconoclaşti, iar pe de altă parte de ocuparea tot mai multor teritorii orienta- 
le de invazia islamică. Nivelul moral al vieţii creştine, înainte de confrunta- 
rea cu aceste două pericole, a fost oglindit în cele 102 canoane adoptate de 
Sinodul Quinisext (691-692). Unele dintre aceste canoane erau măsuri îm- 
potriva diferitelor practici de ordin moral ale creştinilor, ca divorțul, desfrâ- 
narea ş.a. Dar în mod surprinzător, acest sinod a luat atitudine şi împotriva 
unor obiceiuri păgâne, care existau încă printre credincioși, şi anume: 
ţinerea de către creştini a unor sărbători şi datini păgâneşti (Canonul 62); 


" Capitol elaborat de Pr. prof. dr. Daniel Benga şi Pr. prof. dr. Viorel loniţă. 

aprinderea focului la lună nouă, „după un obicei vechi” (Canonul 65); 
practicarea unor datini păgâne studenţeşti (Canonul 71), frecventarea bă. 
ilor după obiceiul păgânilor, respectiv în comun de către femei şi bărbaţi 
(Canonul 76), precum şi practicarea jurământului păgân (Canonul 94), 
Toate aceste măsuri erau menite să ducă la îmbunătăţirea vieții morale 
a creştinilor. Măsurile luate de Biserică, uneori cu sprijinul autorității de 
stat, au dus cel puțin la dispariția obiceiurilor de origine păgână. 

Politica iconoclastă a împăraţilor bizantini, începând din prima ju- 
mătate a secolului al VIII-lea, a provocat o mare tulburare în mijlocul 
credincioşilor, fapt care nu putea să aibă decât consecințe negative pen- 
tru viața lor spirituală. Această stare de lucruri s-a agravat în teritoriile 
răsăritene ocupate de arabii musulmani, ceea ce a dus la emigrarea mul- 
tor creștini spre zone mai protejate. În sfârşit, iconoclasmul a agravat și 
relaţiile dintre Biserică şi Stat, prin aceea că împărații iconoclaști s-au 
amestecat cu autoritate în viața bisericească. Strădania de restabilire a 
relaţiilor dintre Biserica şi Statul bizantin se reflectă, începând din secolul 
al IX-lea, prin adoptarea unui mare număr de norme legale, cum a fost 
colecția de legi intitulată Epanagoga (Eravaywy), începută sub împăra- 
tul Vasile 1 Macedoneanul (867-886) şi definitivată sub fiul său, împăratul 
Leon al VI-lea Înțeleptul (886-912). Prin aceste legi, era înlocuit codul 
juridic adoptat de împărații isaurieni iconoclaşti sub numele de Ecloga, 
adoptat incepând din anul 726, sub impăratul iconoclast Leon al III-lea 
Isaurul (717-741). Epanagoga, care insemna întoarcere, încerca reveni- 
rea la codul impăratului Justinian (527-565), iar prefața, împreună cu 
două părţi ale acestui cod, au fost intocmite de Patriarhul Fotie, în special 
cu referire la drepturile şi prerogativele împăratului şi ale patriarhului. 
Astfel, nu trebuie să ne surprindă faptul că în acest cod de legi drepturile 
patriarhului, atât in raport cu impăratul, cât şi cu ceilalți patriarhi, apar 
mult mai largi decât era prevăzut în codul lui Justinian (A. Kazhdan). Cu 
toate acestea, relațiile dintre Biserică şi Stat în Imperiul Bizantin nu au 
fost la adăpost de tensiuni, pe parcursul perioadei care a urmat. 

Viaţa bisericească bizantină din această perioadă a fost cel mai bine 
exprimată prin conceptul de „iconomie” (oikonomia), în sensul expli- 
cat de Patriarhul Evloghie al Alexandriei (587-607), potrivit căruia acest 

principiu nu se putea aplica cu referire la adevărurile dogmatice, faţă de 
care nu exista niciun pogorământ. Iconomia, înțeleasă ca un principiu 
de aplicare cu pogorământ a normelor sau legilor, se putea însă aplica 
şi în diferite situaţii concrete din viaţa credincioşilor. Lucrarea Sfântului 
Evloghie nu s-a păstrat, decât prin unele rezumate ale Patriarhului Fotie 
in vestita sa lucrare Bibliotheca, dar a fost cunoscută de Sf. Teodor Studitul 
(759-826), care a contribuit la definirea principiului de iconomie, prin 
opoziţie cu cel de „acrivie”. Viaţa Bisericii Răsăritene a fost foarte tulbu- 
rată pe parcursul secolelor IX-X prin controverse interne, cum a fost dis- 
puta tetragamică, şi mai ales prin confruntarea cu latinii, dar toate aceste 
controverse au fost însoțite de profunde reflecţii teologice, cele din jurul 
conceptului de iconomie fiind doar un exemplu în acest sens. 

Iniţiativele de îmbunătăţire a vieţii credincioșilor şi de dezvoltare a 
cultului divin sau de îmbogăţire a sa în urma tulburărilor provocate de 
iconoclasm, au venit mai ales din rândurile monahilor. O dovadă în acest 
sens este grija Sf. Teodor Studitul față de toate categoriile de credincioși, 
nu numai faţă de monahi, ci chiar faţă de cei răposaţi. Astfel, pentru înde- 
plinirea mai multor slujiri (diakonia) sociale, au fost înființate „frății” de 
laici. Pe de altă parte, cultul creştin din Imperiul Bizantin, care după peri- 
oada de înflorire patristică (între secolele IV-VI) şi după perioada intitu- 
lată a „secolelor întunecate” (VII-VIII), a cunoscut o epocă de renaştere 
şi înflorire, prin influenţa Mănăstirii Studion din Constantinopol (între 
secolele IX-XIII). Începând cu jumătatea secolului al IX-lea, după înlă- 
turarea definitivă a iconoclasmului, cinstirea icoanelor, mai ales a celor 
făcătoare de minuni, a început să ocupe un loc tot mai important în 
viața Bisericii Răsăritene. O altă dimensiune a cultului creştin ortodox 
din această perioadă este dezvoltarea Mineielor sau, mai precis, a citiri- 
lor zilnice din vieţile sfinţilor în cadrul cultului, dezvoltare marcată prin 
colecţia Vieţile Sfinţilor a Sf. Simeon Metafrastul (900-987). 


VII.11.2. Monahismul răsăritean 


Secolele VIII-XI sunt, prin excelenţă, secole marcate de monahis- 
mul bizantin din Constantinopol şi împrejurimi, după ce în secolul 

al VII-lea, marile lavre ale Răsăritului au fost distruse de perşi şi arabi. 
Monahii care au scăpat de foc şi sabie s-au refugiat în zone sigure, mai 
ales în Constantinopol și împrejurimile acestuia. Pe de altă parte, pentru 
monahismul bizantin este caracteristică tradiția „munților sfinţi”, prin 
aceasta înțelegând o mulţime de biserici, capele, paraclise răsfirate pe 
versanți muntoşi, în adevărate aglomerațţii de tip urban. Muntele Sinai, 
Muntele Minunat, Muntele Negru, Muntele Olimp, Muntele Athos ş.a. 
sunt doar cele mai reprezentative exemple. 

În această perioadă a înflorit centrul monahal de pe Muntele Olimp 
din Bithynia, în Asia Mică, unde au fost întemeiate nenumărate mănăs- 
tiri încă din secolul al V-lea: Triglia, Chenolaccos, Sakudion, Sf. Mihail 
Maleinos ş.a. Printre călugării renumiţi care s-au nevoit pe acest mun- 
te amintim pe: Ilarion cel Tânăr, Platon, Teodor Studitul, Ioanichie cel 
Mare, Luca Stilitul, Sfinţii Chiril şi Metodie, viitorii apostoli ai slavilor 
sau Atanasie Athonitul. În această zonă monastică se aflau, în secolul 
al IX-lea, peste 40 de mănăstiri şi câteva mii de călugări şi călugăriţe. În 
centrul viețuirii acestora, stătea căutarea liniştii interioare (isihia), viaţa 
fiind atât de obşte, cât şi anahoretică. Monahii proveneau din etnii şi 
locuri diferite. Sf. loanichie cel Mare (754-846) provenea dintr-o familie 
slavă din Bithynia, din soldat devenind monah, strălucind prin darurile 
profeţiei, vindecării şi facerii de minuni şi întemeind trei mănăstiri pe 
Olimp. Monahii Olimpului trăiau într-o neîncetată peregrinatio, pără- 
sind muntele, nevoindu-se în alte zone, apoi revenind sau întemeind 
noi mănăstiri în alte locuri. Sf. Eftimie cel Tânăr (823-898) provenea 
din Ancyra, fusese căsătorit, după care a pornit în pelerinaj la Muntele 
Athos, a revenit pe Olimp, iar în cele din urmă, a întemeiat propria mă- 
năstire în 870 la Peristera, în nordul Athosului. 

Monahismul din Olimp a iradiat însă pe continentul european o 
mişcare de înnoire și misiune fără precedent. Sf. Teodor Studitul (759- 
826), fost monah la Mănăstirea Sakudion din Olimp, condusă de ză- 
vorâtul Platon, a reîntemeiat Mănăstirea Studion din Constantinopol, 
părăsită de achimiţi, în timpul luptelor iconoclaste, transformând ide- 
alul suprem al vieții pustniceşti în cel al vieţii chinoviale. Liturghia și 
rugăciunea comună a monahilor, dublate de munca pentru întreținere 

şi folosirea bunurilor în comun stau în centrul aşa-numitei reforme re- 
alizate de Teodor Studitul. Monahii erau acum citadini, implicându-se 
direct în viaţa socială, precum şi în misiunea Bisericii. Sfântul Teodor a 
fost exilat în a doua perioadă iconoclastă şi a murit în 826, la Mănăstirea 
„Sfântul Trifon” din golful Akritas. Sfintele sale moaşte au fost duse în 
Constantinopol abia după reinstaurarea cultului icoanelor în anul 843. 
Tot în secolul al IX-lea au fost inițiate misiunile bizantine în lumea 
slavă, prin trimiterea în Moravia a Sfinţilor Chiril şi Metodie, ultimul 
îinchinoviat la o mănăstire din Muntele Olimp. Crearea unui alfabet slav 
a permis transmiterea culturii creștine bizantine în haină slavă la toate 
popoarele slave. Limba slavă vorbită era lipsită complet de terminologia 
abstractă, aşa că aceşti termeni au fost împrumutaţi din limba greacă. 

În secolul al X-lea, Sf. Atanasie Athonitul (925-1001), originar din 
Trebizonda, fost monah în Mănăstirea lui Mihail Maleinos (894-961) 
din Olimp, a părăsit muntele şi s-a stabilit în sudul peninsulei Muntelui 
Athos. El nu este primul aşezat aici, deoarece sunt atestați monahi care 
s-au nevoit în Muntele Athos între secolele VII-IX ca anahoreți, printre 
ei numărându-se Sfinţii Eftimie cel Tânăr, Petru Athonitul şi loan Colov. 
Sf. Atanasie Athonitul a devenit însă adevăratul întemeietor al mona- 
hismului athonit. La Constantinopol, el l-a cunoscut pe Nichifor Focas, 
care a ajuns apoi împărat (963-969), şi pe Leon, mare demnitar imperial. 
Din Athos, Sfântul Atanasie a plecat în 960-961 în tabăra de luptă a lui 
Nichifor Focas în Creta, unde acesta lupta împotriva arabilor. Pentru 
ajutorul dat prin rugăciunea sa, Sfântul Atanasie a primit din partea lui 
Focas ajutoare substanţiale. După câţiva ani, în 963, el a întemeiat Marea 
Lavră, organizând-o chinovial, în detrimentul anahoretismului practi- 
cat de monahismul athonit. 

Anahoreţii aghioriţi vedeau în lucrarea chinovială a Sfântului 
Atanasie un fel de burghezism monahal, izbucnind astfel un conflict. 
Sfântul Atanasie a alcătuit un Tipicon, bazat pe rânduielile monahale 
ale studiţilor, scris în 970 pe piele de țap, semnat de împărat şi de alți 
40 de monahi. Regulile de viaţă erau adresate călugărilor cu viaţă de 
obşte, dar se prevedea şi posibilitatea vieţii eremitice pentru cei râvni- 
tori. Rugăciunea stătea în centrul vieţii monahului, care era comunitară, 

la fel ca și mesele monahilor, fiind vorba despre ospitalitatea trăită ca 
act comunitar. Starețul era figura centrală a structurii comunitare, fiind 
imbrăcat la fel de simplu ca toţi monahii, dar trebuind să se distingă 
prin practica discernământului şi a cunoașterii gândurilor. Din cele 28 
de capitole ale Tipicon-ului, 14 au fost transcrise literal din Testamentul 
Sf. Teodor Studitul. 

Sfântul Atanasie a atras apoi trei nobili georgieni — Ioan, Eftimie şi 
lon Tornikios — care datorită înmulțirii monahilor în Marea Lavră s-au 
retras mai la nord, punând în 972 bazele actualei Mănăstirii Iviron. Cea 
de-a treia mănăstire înființată înainte de anul 1000 este Vatoped, înte- 
meiată de trei frați din Adrianopol. Un document din 992 aminteşte 
de Mănăstirea Filoteu. În secolul al XI-lea sunt înființate următoare- 
le mănăstiri: Esfigmen, Dochiariu, Xenofon, Xiropotam, Caracalu și 
Constamonitu. Acestora le-au urmat mănăstirile slave: Zografu (1000), 
Sfântul Pantelimon (1143) şi Hilandar (1197). În secolul al XIV-lea au fost 
înființate: Cutlumuș, Pantocrator, Sfântul Pavel, Grigoriu, Simonopetra 
şi Dionisiu, iar în secolul al XVI-lea Stavronichita. 

Astfel, cadrul natural al Sfântului Munte, reușita armonie din- 
tre viața chinovitică şi cea eremitică, precum și protecţia efectivă a 
impăraților bizantini au transformat Athosul în centru al monahismu- 
lui, spiritualității şi sfințeniei bizantine. Iradierea acestei vieți la popoa- 
rele nou încreștinate din Balcani, bulgari şi sârbi, precum și în Ţările 
Române și Rusia a fost doar o chestiune de timp. Sprijinit pe contrafor- 
tul athonit și prigonit prin invazia musulmană, monahismul bizantin 
şi-a croit drumuri noi către Europa centrală şi răsăriteană. 

În veacurile X-XI monahismul bulgar a cunoscut o dezvoltare de- 
osebită, prin iradierile venite de la Mănăstirea Rila şi din jurul lacului 
Ohrida. În timpul ţarului Petru (927-969), Bulgaria a trăit un timp al 
păcii. În acest timp a trăit şi Sf. loan de Rila (946), întemeietorul celei 
mai importante mănăstiri bulgare, care îi poartă numele până azi. Pe 
lângă acest mare ascet și monah, pentru bulgari la loc de mare cinstire 
se află cei „Şapte Sfinți” (Chiril, Metodie, Clement, Naum, Sava, Gorazd 
și Angelarie), prăznuiţi la 27 iulie. Regulile monahale ale Sf. loan de 
Rila reglementează viața unei obşti monastice, dar apreciază și viața de 

pustnicie. El însuşi s-a retras, în ultima parte a vieții, într-o chilie din 
Munţii Rila şi a petrecut în asceză și singurătate. 

Din Muntele Athos, prin intermediul Sfântului Antonie, tuns mo- 
nah aici, monahismul bizantin a dat un impuls hotărâtor celui rus. 
Sfântul Antonie a întemeiat în anul 1051, lângă Kiev, „Lavra Pecerskaia”, 
săpându-şi o grotă într-un mal al râului Nipru și întemeind o comu- 
nitate cu viață semi-anahoretică. Ucenicul său, Teodosie (ț1074), s-a 
orientat mai mult spre viața chinovitică şi a adoptat în mare parte tipicul 
vieții monahale de tradiție studită, dar și Regulile Sf. Vasile cel Mare. 
Prin această legătură spirituală cu Muntele Athos, monahismul rus a 
rămas integrat tradiției monahale bizantine. 

Monahismul bizantin a fost marcat în această perioadă de Sf. Simeon 
Noul Teolog (949-1022), monah constantinopolitan studit, ucenic di- 
rect al lui Simeon Evlaviosul, alungat mai apoi la Mănăstirea Mamas din 
capitala imperială, pentru viziunile sale mistice şi extatice. Deşi a ajuns 
stareț al mănăstirii în jurul anului 980, în 1009 a fost exilat dincolo de 
Bosfor, unde şi-a trăit ultimii ani ai vieţii în Mănăstirea „Sfânta Marina”. 
Imnele, Catehezele şi textele teologice păstrate de la el sunt impregna- 
te de teologia şi simbolistica luminii, ca experienţă centrală a vederii 
lui Dumnezeu. Deşi exilat iniţial, ulterior a fost canonizat ca sfânt al 
tradiției ortodoxe pentru spiritualitatea sa centrată pe pocăință, plânsul 
pentru păcate, purificarea de patimi, sădirea virtuților și îndumnezei- 
rea omului. Nu doar asceza şi experienţa personale sunt accentuate de 
Sfântul Simeon, ci şi aspectul liturgic, sacramental și comunitar al vieții 
monahale autentice. 

Tot în această perioadă putem menţiona întemeierea Mănăstirii 
„Sfântul loan” din Patmos, în timpul împăratului Alexios 1 Comnenul 
(1081-1118). Acesta a donat insula monahului Christodulos, care a con- 
struit o mănăstire fortificată și a întocmit un Typikon al acesteia, rân- 
duind atât reguli pentru viața chinovială, săracă, austeră și liturgică, 
precum şi pentru posibilitatea unei vieți de pustnicie. 

Privitor la teritoriul actual al României, trebuie menţionate 
bisericuțele rupestre de la Basarabi, sit arheologic care documentea- 
ză existenţa unui centru monahal în Dobrogea în a doua jumătate a 

secolului al X-lea. Este foarte posibil ca aceste bisericuțe să-și datoreze 
existența venirii unor monahi bizantini în această zonă, cu scop misi- 
onar sau, simplu, prezenţei unor monahi fugiţi din fața invaziei arabe 
din foste teritorii bizantine. Planul bisericuţelor, precum şi ornamentele 
hainelor sfinţilor reprezentaţi în peşteri ilustrează influența bizantină 
asupra acestora. 

Înainte dea încheia această scurtă incursiune în istoria monahismu- 
lui bizantin în această perioadă, menționăm faptul că acum au apărut la 
Constantinopol mai multe florilegii şi antologii monastice, în care erau 
reproduse cele mai importante capitole din scrierile vechilor Părinţi ai 
pustiei. Pavel (1054) din Mănăstirea Evergetis, situată în afara ziduri- 
lor Constantinopolului, a alcătuit o culegere de texte filocalice numită 
Everghetinos, care ulterior a avut o mare influență asupra vieții monahale 
şi culturii bizantine. Nicon din Mănăstirea „Născătoarei de Dumnezeu” 
de pe Muntele Negru, lângă Antiohia, a alcătuit în secolul al XI-lea o 
sinteză a poruncilor lui Hristos sub titlul Pandectes, un îndrumar de 
viaţă spirituală, în 63 de capitole. Un alt exemplu este florilegiul compus 
de Patriarhul Ioan al IV-lea de Constantinopol, retras în 1098 pe insula 
Oxeia, unde erau folosite scrierile Sf. Dionisie Pseudo-Areopagitul şi ale 
Sf. Isaac din Ninive (Sirul), tradus din siriacă în greacă în Mănăstirea 
„Sfântul Sava” din Palestina în secolul al IX-lea. Toate aceste antolo- 
gii și sinteze de literatură monastică şi ascetică au stat la baza Filocaliei 
lui Nicodim Aghioritul şi Macarie din Corint, publicată în anul 1782 
la Veneţia. 


VII.11.3. Cultul şi viața creștină în Apus 


După desființarea Imperiului Roman de Apus, în a doua jumătate 
a secolului al V-lea (476), Biserica Apuseană s-a confruntat cu multe 
dificultăți provocate de invazia popoarelor migratoare, care au adoptat 
credinţa creştină, dar unele dintre ele în formă ariană. Reorganizarea și 
înnoirea vieţii religioase în Apus au fost posibile începând cu jumăta- 
tea secolului al VII-lea, prin iniţiativele luate de reprezentanţii dinasti- 
ei carolingiene, începând cu regele francilor Pepin cel Scurt (741-768), 

tatăl împăratului Carol cel Mare (768-814). Meritul membrilor acestei 
dinastii este în primul rând acela de a fi supus toate grupările statale 
germanice şi de a le fi încadrat într-o structură politică unitară. Prin 
aceasta, ei au restaurat Imperiul Roman de Apus de la Elba în Germania, 
până în nordul Spaniei și în Italia, prin încoronarea lui Carol cel Mare 
ca împărat în ziua de Crăciun a anului 800. Carol cel Mare a marcat 
creștinismul apusean, mai întâi prin încreștinarea popoarelor germa- 
nice, până la Marea Nordului. În această misiune, el a folosit misionari 
veniţi din insulele britanice, mai ales din Scoţia şi Irlanda şi a înființat o 
serie de eparhii noi în lumea germanică. 

Sub Carol cel Mare, au fost înființate școli în cele mai importante 
centre ale imperiului, în frunte cu Schola Palatina din Aachen, capitala 
imperiului, prin care se urmărea, în primul rând, instruirea candidaţilor 
la preoție, dar şi a laicilor pentru funcţiile publice, ceea ce a constitu- 
it una dintre componentele principale ale procesului complex intitulat 
„renaşterea carolingiană”. În acest proces intră şi traducerea din greceşte 
și copierea mai multor opere teologice. Toate aceste măsuri au avut ca 
prim rezultat răspândirea în tot Apusul a credinţei creştine în forma 
niceeană şi înlăturarea tuturor formelor de arianism. În al doilea rând, 
măsurile luate sub Carol cel Mare au asigurat înnoirea cultului creştin 
de tradiție latină şi uniformizarea lui în întreg imperiul. 

Ca şi în Imperiul Bizantin, mănăstirile au jucat un rol central și în 
Apus, atât pentru păstrarea credinţei, cât şi pentru asigurarea educaţiei 
clerului şi a credincioşilor. Împăratul Carol cel Mare era el însuşi un cre- 
dincios fervent, care, după mărturia biografului său Einhard, participa 
in Catedrala din Aachen în fiecare dimineaţă şi seară la slujbele divine. 
Ca şi tatăl său, Pepin cel Scurt, împăratul Carol cel Mare s-a străduit 
să răspândească în întreg imperiul său ritualul latin. Astfel, el a adus 
de la Roma textele slujbelor în latină (Sacramentarium) şi l-a delegat 
pe Alcuin (735-804), cel mai important colaborator al său în probleme 
bisericești, să le prelucreze și să adauge şi rugăciuni din tradiția galo- 
francă. Carol cel Mare s-a interesat personal de problemele de credinţă, 
ca şi unii împărați bizantini, şi a organizat un sinod la Frankfurt în anul 
794, pe care l-a prezidat personal şi unde a fost combătut adopțianismul 

răspândit în Spania. La acest sinod au fost discutate hotărârile Sinodului 
al VII-lea Ecumenic (Niceea, 787), care au fost respinse, deși împăra- 
tul nu era impotriva cinstirii icoanelor, dar a fost ofensat pentru că la 
Niceea nu fusese invitat niciun episcop franc. 

Carol cel Mare și urmaşii săi au susținut un program de reformă a 
Bisericii privind instrucția şi disciplina, mai ales a clerului. Astfel, împă- 
ratul a convocat în anul 802, la Aachen, o adunare a clerului din întreg 
imperiul, la care a pus să fie citite pentru episcopi, preoți și diaconi toate 
canoanele şi decretele papale privitoare la cler; apoi a convocat pe toți 
abaţii şi călugării și i-a pus să citească împreună regulile lui Benedict 
de Nursia (480-547) în versiunea îmbunătăţită de Benedict de Aniane 
(747-821). Apoi a poruncit tuturor să trăiască fiecare la locul său, „după 
constituţiile Sfinţilor Părinți” (Annales Laureshamenses, 39). Înainte de 
moartea sa, Carol cel Mare a planificat organizarea de sinoade la Arelate 
(Arles), Reims, Chalon, Tours și Mainz, cu scopul promovării proce- 
sului de înnoire a vieții bisericești, dar a murit înainte de împlinirea 
acestui plan. Coordonatele vieţii creştine, stabilite de Carol cel Mare şi 
continuate de urmașii săi, au marcat Biserica din Apus până la Reforma 
inițiată de Papa Grigorie al VII-lea (1073-1085). 


VII.11.4. Monahismul apusean 


Mănăstirile benedictine s-au răspândit, începând din secolul al VI-lea, 
în întreg Apusul. La Conciliul din Aachen (816) s-a hotărât adoptarea 
Regulii Sf. Benedict de Nursia (480-547) şi implementarea ei după nor- 
mele Sf. Benedict de Aniane (750-821) în întreg Imperiul Carolingian. 
Benedictinii erau constituiți originar în comunități de laici, care asumau 
voturile sărăciei, ascultării și fecioriei, fără a fi hirotoniți preoți. În se- 
colul al IX-lea, a intervenit o schimbare radicală, conform căreia hiro- 
tonia întru preot era împlinirea vieții duhovnicești a monahului. Astfel, 
mănăstirea s-a transformat dintr-o comunitate laică într-o comunita- 
te clericală. Aceasta a influenţat decisiv evoluţia slujbelor bisericești şi 
înțelegerea liturghiei, mulțimea preoților monahi ducând la nașterea 
misse-lor private pentru cei vii şi pentru cei răposați, dar şi a arhitecturii 

bisericilor mănăstirești, cărora le-au fost construite mai multe capele 
sau mai multe altare. 

Pe lângă Regula Sfântului Benedict era respectat şi așa-numitul con- 
suetudo (obiceiul local), astfel că nu se poate vorbi despre o unitate ab- 
solută a regulii în creștinismul apusean. Secolele al X-lea și al XI-lea au 
fost marcate în întregul Apus de o mișcare de reformă și înnoire a vieții 
monahale. Reforma a pornit de la Mănăstirea Cluny din Burgundia, în- 
temeiată de Ducele Wilhelm de Aquitania în anul 910, care i-a dat și 
privilegiul exempțiunii, ceea ce însemna scoaterea ei de sub ascultarea 
episcopului locului și supunerea directă papei. Aceasta a fost cea mai 
influentă și puternică mișcare de schimbare și înnoire din întregul Ev 
Mediu. Centralitatea Sfintei Liturghii şi a rugăciunii Ceasurilor, dublată 
de o observare foarte strictă și radicală a Regulii benedictine, datorită 
eliberării monahilor de muncile agricole și înlocuirii lor cu laici, alături 
de reforme administrative și economice în interiorul mănăstirii, au con- 
dus la naşterea unui lanț de 1300 de mănăstiri de observanţă clunisiană, 
pe parcursul a trei mari abaţi de la Cluny: Majolus (954-993), Odilo 
(993-1048) şi Hugo (1049-1109). De la Cluny reforma s-a răspândit la 
Mănăstirea Hirsau din Pădurea Neagră, renumită prin basilica sa cu trei 
nave în stil romanic, care a influenţat, la rândul ei, sute de mănăstiri. 
Reforma monahală în Apus a continuat prin apariţia şi a altor ordi- 
ne monahale reformatoare, cum a fost cel cistercian, de la mănăstirea 

Cistercium, apoi prin apariţia ordinelor monahale militare, iar la sfârşit, 
a ordinelor monahale cerşetoare, dar acestea au apărut după perioada 
de care ne-am ocupat aici. 

În Apus trebuie menţionat, în această perioadă, şi monahismul ita- 
lo-grec. Este vorba despre așezări monahale în Sicilia şi Sudul Italiei, 
formate din monahi greci şi latini, care au adoptat stilul de viață mona- 
hal constantinopolitan. Monahismul de aici a fost diversificat, coexis- 
tând atât tradiția chinovitică, cât şi cea idioritmică. Cu alte cuvinte, 
căutarea isihiei coexista cu practicarea virtuţilor comunitare: ascultarea, 
smerenia, munca, rugăciunea, blândeţea, iubirea aproapelui. Invaziile 
persană, slavă şi arabă din Orient, iar mai apoi persecuțiile iconoclaste 
Și cucerirea Siciliei de către arabi în anul 831 au determinat deplasarea 

acestor monahi către sudul şi centrul Italiei. Secolele IX-XI au fost un 
timp de înflorire pentru monahismul italo-grec. Printre monahii celebri 
ai acestei perioade se numără: Ilie cel Tânăr (823-903), Arsenie din Arno 
(secolul al X-lea), Ilie Colibașul (864-960), Nil din Rossano (910-1004) 
etc. Tradiția monahală italo-greacă a încetat odată cu invazia norman- 
zilor în secolul al XII-lea. 

Nil din Rossano este întemeietorul celebrei mănăstiri de la 
Grottaferrata (anul 1002), devenind unul din cei mai mari sfătuitori ai 
papilor și împăraților acestei perioade. Idealul de sfinţenie al monahi- 
lor italo-greci, stilul lor de viaţă, spiritualitatea şi literatura acestora au 
influențat reformele monastice apusene din secolele X şi XI. 

VII.12. Creşterea puterii papale. Secolul obscur” 
VII.12.1. Apusul și invaziile barbare 


Episcopii Romei au început să poarte titlul de „papă” din timpul păs- 
toririi lui Siriciu (384-399), iar în perioada păstoririi Papei Grigorie 1 
(590-604) s-a hotărât că acest titlu este rezervat exclusiv episcopilor de 
la Roma. Papa Grigorie a protestat împotriva faptului că Patriarhul de 
Constantinopol loan al IV-lea Postitorul (582-595) purta titlul de „Patriarh 
Ecumenic”, iar episcopul Romei s-a numit atunci pe sine „slujitorul slujito- 
rilor lui Dumnezeu” (Servus Servorum Dei) şi această formulă a rămas până 
astăzi în titulatura urmașilor săi. După dispariția Imperiului Roman de 
Apus în anul 476, lumea occidentală s-a confruntat cu invazia popoarelor 
germanice, care au înființat diferite state, majoritatea dintre ele acceptând 
credința creştină, la început, în forma semiariană. Ultimul popor migrator 
în Occident a fost cel al longobarzilor, care sub conducerea regelui Alboin 
(582) a ocupat în a doua jumătate a secolului al VI-lea nordul Italiei și a 
pus în pericol interesele teritoriale ale papalității. În aceeaşi perioadă, regii 
franci din dinastia merovingiană, care s-au încreştinat începând cu Clovis 
(7511), au încorporat în regatul lor tot mai multe teritorii din partea occi- 
dentală a fostului Imperiu Roman. Pe parcursul primei jumătăți a secolului 
al VIII-lea, musulmanii arabo-berberi din Nordul Africii au invadat Spania 
şi au ajuns până în sudul Franţei, dar la bătălia de la Poitiers, din anul 732, 
au fost înfrânți de francii conduși de majordomul casei regale a merovingi- 
enilor, Carol Martel (718-741), şi au trebuit să se retragă în Spania, expan- 

siunea lor în Europa Occidentală oprindu-se astfel la sud de Pirinei. 


V11.12.2. Papalitatea în timpul lui Pepin cel Scurt. 
Constituirea statului papal 


În anul 751, ultimul rege merovingian, Hilderich (743-751), a fost 
înlăturat şi în locul lui a fost ales rege al francilor majordomul Pepin cel 


* Capitol elaborat de Pr. prof. dr. Viorel loniţă. 

Scurt (751-768), fiul lui Carol Martel şi tatăl lui Carol cel Mare. Papa 
Zaharia (741-752), ultimul papă de origine greacă, a recunoscut pe 
Pepin ca rege al francilor, ceea ce asigura legitimitatea pe baza căreia a 
fost întemeiată dinastia carolingiană. Astfel, papalitatea se lega strâns de 
regii francilor în care au găsit totdeauna un important sprijin, deşi Roma 
papală era încă în comuniune cu Constantinopolul, dar acolo domneau 
împărații iconoclaşti. Sprijinul francilor în favoarea papalității s-a ma- 
nifestat curând după aceea, când, urmare invaziei longobarzilor în anul 
754 în teritoriile papale, Papa Ştefan al II-lea (752-757) a plecat în regatul 
francilor, unde a încheiat un tratat cu Pepin, la data de 14 aprilie 754, prin 
care regele promitea papei teritoriile din Exarhatul de Ravenna, donaţie 
care a stat la baza constituirii statului papal. Urmând solicitării papale, 
regele Pepin cel Scurt a pornit în anul 755 spre Italia şi a asediat Pavia, 
capitala longobarzilor, unde regele Aistulf (749-756) a încheiat un tratat 
de pace cu francii, promițând că va retroceda papei teritoriile ocupate. 
După retragerea francilor din Italia însă, Aistulf a reluat incursiunile sale 
şi, în iarna anului 755-756, a asediat Roma, fără să o cucerească, după 
care s-a retras la Pavia. În primăvara anului 756, regele Pepin a pornit 
a doua campanie impotriva longobarzilor, pe care i-a înfrânt, astfel că 
aceştia au devenit vasalii francilor, cărora au trebuit să le plătească tribut, 
precum și să restituie definitiv teritoriile papale pe care le ocupaseră. 

La începutul domniei carolingienilor, situaţia bisericească din Apus 
era foarte critică, iar reprezentanţii acestei dinastii au contribuit de la în- 
ceput la îmbunătățirea vieţii bisericeşti din regatul lor, în primul rând cu 
ajutorul misionarilor britanici, în frunte cu Sfântul Bonifaciu (672-754), 
urmașul Sfântului Willibrord (658-739). Bonifaciu, pe numele de mi- 
rean Wynfrid, englez de origine, ajuns arhiepiscop de Mainz, a început 
în regatul francilor o activitate misionară printre popoarele germanice, 
de reeducare creştină a celor care erau deja creştini şi de reorganizare 
bisericească sub autoritatea papală. Într-o scrisoare a sa adresată Papei 
Zaharia, Bonifaciu afirma că, în regatul francilor, legile bisericeşti erau 
călcate în picioare, că şcolile se găseau într-o stare jalnică, iar limba la- 
tină, ca limbă liturgică, era practic necunoscută. În acest sens, autorul 
scrisorii dădea exemplul unui preot din Bavaria, care săvârşea botezul 

cu formula „în numele patriei şi al fiicei” (in nomine patria et filia, 
Bonifacius, Epistola 50). Și mai grav era faptul că unele mănăstiri erau 
administrate de mireni, iar starea morală a preoților şi chiar a episcopi- 
lor lăsa mult de dorit. În strădania sa de a ridica nivelul moral şi teolo- 
gic al clerului din regatul francilor, Bonifaciu a făcut apel şi la Biserica 
sa din Anglia, de unde au mers în regatul francilor misionari englezi, 
ca Lullus, ajuns arhiepiscop de Mainz (4786), Wigbert (4746), abate- 
le mănăstirii Ohrdruf, şi Burchard (4755), ajuns episcop de Wirzburg. 
La mijlocirea lui Bonifaciu, au mers din Anglia în regatul francilor şi 
o serie de călugăriţe, cum au fost: Lioba, ajunsă superioara Mănăstirii 
Tauberbischofsheim, Tekla, superioara Mănăstirii Kitzingen şi Cunihild, 
care a activat ca profesoară la o şcoală mănăstirească. Bonifaciu a fost 
de mai multe ori la Roma, de unde a primit dreptul de a numi şi in- 
stala episcopi, pe care îi punea sub autoritatea papală. În încercarea de 
reorganizare a Bisericii din Regatul francilor, Bonifaciu s-a străduit să 
refacă sistemul mitropolitan, ca o structură intermediară între episcopi 
şi papă, cu misiunea de a stimula viața bisericească, prin organizarea 
de sinoade mitropolitane. În această încercare, el s-a lovit însă chiar de 
rezistența conducătorilor francilor, care aveau mari interese la ocuparea 
scaunelor episcopale. Prin desfășurarea acestei politici de restaurare a 
vieții bisericeşti din regatul francilor, în strânsă cooperare cu Roma şi 
în numele papalității, autoritatea papală a fost tot mai mult consolidată. 
Constituirea statului papal, prin donația lui Pepin cel Scurt, a avut 
insă și urmări negative pentru istoria papalității, căci papa a devenit şef 
de stat şi astfel alegerea şi autoritatea papilor a ajuns sub controlul ve- 
chilor familii de aristocrați romani. O primă criză, cauzată de noua con- 
junctură politică romană, a apărut la un deceniu după moartea Papei 
Ștefan al II-lea, respectiv după moartea succesorului său, Papa Paul 1 
(757-767), fratele lui Ştefan, când reprezentanții familiilor aristocrate 
romane pretindeau că lor le revenea dreptul de a alege pe papă, aşa cum 
era cazul cu ducii Romei, înaltă funcție care exista încă. În acest con- 
text a fost citat şi actul Donatio Constantini, dovedit mai apoi ca fals, 
dar prin care se pretindea că, atunci când a părăsit Roma, împăratul 
Constantin cel Mare a încredințat responsabilitatea şi autoritatea peste 

Cetatea eternă papei şi aristocraților romani, ca unui senat. Astfel în 
anul 767, ducele Romei, Toto de Napi, a impus alegerea pe scaunul pa- 
pal a laicului Constantin, propriul său frate, care a păstorit aproape un 
an, dar a fost declarat mai târziu antipapă. Conducătorul cancelariei pa- 
pale (primicerius), Hristofor, care nu a fost de acord cu impunerea lui 
Constantin, a mers la longobarzi pentru a le cere ajutorul, dar în lipsa 
acestuia din Roma, longobarzii au înlăturat pe Constantin şi au pus în 
locul lui ca papă pe preotul Filip, care a păstorit scurt timp, iar mai apoi 
a fost şi el declarat antipapă. Reîntors la Roma și surprins de atitudinea 
longobarzilor, Hristofor a organizat o mare adunare a clerului şi a popo- 
rului din Roma, care a ales în august 768 ca papă pe sicilianul Ștefan, un 
funcționar papal, care a devenit Papa Ştefan al III-lea (768-772). 

Pentru a restabili ordinea, Papa Ştefan al III-lea, împreună cu con- 
silierul său Hristofor, a solicitat regelui Pepin cel Scurt aprobarea de a 
organiza un sinod la care să participe şi episcopi franci. Acest sinod s-a 
deschis la 12 aprilie 769, în prezenţa a 13 episcopi franci şi 35 episcopi 
italieni. Prin hotărârile pe care le-a adoptat, el a fost socotit „sinod refor- 
mator”. În primul rând, acest sinod a pronunţat depunerea lui Constantin 
și a lui Filip, apoi a hotărât că, de atunci înainte, pe scaunul papal nu mai 
puteau fi aleși decât clerici, în rang de diacon sau preot, de la una dintre 
bisericile parohiale (titulus ecclesiae) din Roma. În al doilea rând, acest 
sinod a hotărât că un papă nu poate fi ales din rândul mirenilor, al mi- 
litarilor şi din nicio altă demnitate de stat. Alegerea de papă urma să se 
facă în exclusivitate de către cler, iar după alegerea sa, noul papă putea fi 
aclamat de armată, aristocrație și popor. Pepin cel Scurt murise însă la 
24 septembrie 768 şi, potrivit testamentului său, au urmat la conducerea 
regatului francilor cei doi fii ai săi: cel mare Carol, numit mai târziu „cel 
Mare” (768-814), căruia i-a revenit partea de nord, şi cel mic, Karlman 
(768-771), căruia i-a revenit partea de sud a regatului francilor. 


VII.12.3. Papalitatea în timpul lui Carol cel Mare 


Pentru a facilita expansiunea spre sud a regatului francilor, care se 
confrunta cu multe dificultăți la moartea lui Pepin cel Scurt, în anul 

770 văduva acestuia, Bertrada, a căsătorit pe fiul ei, Carol, cu fiica rege- 
lui longobard Desiderius (756-786). Dar situația s-a complicat la un an 
după aceea, când după moartea lui Karlman, văduva acestuia, pe nume 
Gerberga, a fugit, împreună cu cei doi fii ai săi, la Desiderius. Regele 
longobard a mers atunci la Roma, unde a reuşit să obțină de la Papa 
Ștefan al III-lea predarea adversarilor săi, respectiv a lui Hristofor şi a 
fiului său Sergius în mâinile longobarzilor, care i-au omorât și l-au în- 
locuit pe Hristofor cu omul lor, Paul Afiarta. Papa Ștefan al III-lea a 
murit la 24 ianuarie 772, iar la 1 februarie a fost ales papă cardinalul 
de Regio cu numele de Adrian I (772-795), care s-a împotrivit cererii 
regelui Desiderius de a-i unge pe fii lui Karlman ca regi ai francilor şi 
pentru a scăpa de sub presiunea longobarzilor, papa a solicitat ajutorul 
lui Carol cel Mare. 

Carol cel Mare, după ce a repudiat-o pe soţia sa, fiica lui Desiderius, 
a intrat în Italia cu armata şi a asediat cetatea Pavia, unde era baricadat 
Desiderius, cu suita sa. În timpul asediului, Carol a vizitat Roma pentru 
prima dată în calitate de rege al francilor, de sărbătoarea Paștilor din anul 
774. Înainte de a-l primi cu ceremonialul folosit la primirea exarhilor 
bizantini sau a patriarhilor, Papa Adrian a cerut garanții din partea lui 
Carol, de teama unei posibile ocupaţii, asigurându-l totodată pe Carol că 
nu i seva întâmpla nimic. Cu ocazia acestei vizite, Carol cel Mare a reîn- 
noit donația lui Pepin față de papalitate şi a fixat graniţele dintre regatul 
longobarzilor şi statul papal. Generozitatea lui Carol s-a explicat prin 
aceea că regele longobarzilor nu era încă învins. Asediul cetăţii Pavia a 
durat din septembrie 773 până în iunie 774, când Desiderius s-a predat 
şi a fost luat captiv, apoi ţinut închis, împreună cu soția sa, in Mănăstirea 
Corbie, până la sfârșitul vieţii lor. După înlăturarea lui Desiderius, Carol 
cel Mare a fost încoronat chiar la Pavia ca rege al longobarzilor, iar de 
atunci el a purtat titlul de rege al francilor şi al longobarzilor. 

După anul 774 ducatul de Benevent, care depinsese de regatul lon- 
gobarzilor, şi-a declarat independenţa, astfel că situaţia politică din Italia 
era din nou tulburată. Pentru a rezolva aceste probleme, Carol cel Mare 
a mers încă o dată în Italia în anul 781, de data aceasta împreună cu soţia 
sa Hildegard şi cu cei doi fii ai săi, Karlman şi Ludvig, cu care prilej a 

vizitat încă o dată Roma. Papa Adrian a botezat, cu acest prilej, pe cei 
doi prinți, iar cel mare Karlman a luat numele de botez al bunicului său 
Pepin, ocazie cu care a fost declarat rege al Italiei, peste fostele teritorii 
ale longobarzilor, iar Ludvig a devenit vicerege al Acvitaniei. Karlman- 
Pepin a fost apoi instalat la Pavia. Pentru a supune ducatul de Benevent, 
Carol cel Mare a mers încă o dată în Italia şi a vizitat Roma pentru a treia 
oară în anul 787, dar în ciuda protestelor papei, Carol a lăsat ducatul 
de Benevent fiului ducelui rebel, acum subordonat regatului Italiei, sub 
conducerea lui Karlman-Pepin. Acest ducat reprezenta un stat tampon 
intre teritoriile spuse francilor și cele bizantine din sudul Italiei, de aceea 
Carol cel Mare nu le-a dăruit papei. Papa Adrian I, care a avut cel mai 
lung pontificat din primul mileniu creştin şi a fost foarte apreciat de 
Carol cel Mare, a murit în ziua de Crăciun a anului 795, iar după numai 
o zi, a fost ales succesorul său, în persoana lui Leon al III-lea (795-816). 

Noul papă nu era de origine aristocratică, dar desfășurase o activitate 
intensă în cadrul administraţiei papale. Ca semn de supunere față de re- 
gele francilor, Papa Leon a trimis lui Carol cel Mare cheile de la mormân- 
tul Sfântului Petru şi i-a acordat acestuia titlul de Patricius Romanorum, 
prin care Carol devenea patronul cetății Roma. Papa Leon a fost inspirat 
să obțină simpatia lui Carol cel Mare, căci el nu era deloc iubit de fami- 
liile aristocrate romane. Astfel, în timpul unei procesiuni din ziua de 25 
aprilie 799, el a fost răsturnat de pe cal, iar duşmanii lui au încercat să-l 
orbească și să-i taie limba. De teama mulțimii, Leon a fost scăpat tocmai 
de agresorii săi, nepoții înaintaşului său, care l-au închis într-o mănăstire 
din afara Romei, de unde papa a reușit să fugă şi s-a dus până la Paderborn 
in Germania, unde Carol cel Mare era angajat într-o campanie împotriva 
saxonilor. Regele Carol a invitat la Paderborn și pe adversarii lui Leon, 
dar până la urmă a apreciat că situaţia papei trebuia judecată la Roma. Se 
crede că la Paderborn papa a discutat cu regele franc despre perspectiva 
încoronării acestuia ca împărat al Imperiului Roman de Apus. Însoţit de 
reprezentanții lui Carol, Papa Leon s-a întors la Roma, unde a ajuns și 
Carol cel Mare la sfârşitul anului 799, aceasta fiind ultima vizită a sa în 
cetatea eternă. La Roma nu a putut nimeni să răspundă la argumentele de 
apărare ale Papei Leon, astfel că nu s-a mai ajuns la judecată, dar în ziua 

de 23 decembrie, papa a trebuit să depună un jurământ de nevinovăție 
(juramentum purgatorium). Apoi, în timpul slujbei de Crăciun a anu- 
lui 799, Papa Leon l-a încoronat pe regele Carol cel Mare ca împărat al 
Imperiului Roman de Apus. În momentul încoronării, împăratul a înge- 
nunchiat, dar papa nu s-a înclinat față de împărat şi astfel era anunțată 
confruntarea de mai târziu dintre sacerdotium şi imperium. Încoronarea 
lui Carol cel Mare a fost considerată la Constantinopol ca o uzurpare, dar 
impărăteasa Irina (797-802) nu avea posibilitatea să ia o acțiune hotărâtă 
impotriva acestui act, mai ales că atunci se duceau tratative de căsătorie 
a împărătesei bizantine cu împăratul franc. La câteva zile după încorona- 

rea sa, împăratul Carol cel Mare i-a judecat pe adversarii Papei Leon și 

i-a condamnat la moarte, dar la intervenţia papei, aceştia au fost trimiși 

în exil, de unde s-au întors acasă după moartea Papei Leon, la 12 iunie 

816. Carol cel Mare a protejat papalitatea şi a contribuit la consolidarea 

autorității acesteia în Biserica latină, dar prin aceasta papalitatea a deve- 

nit dependentă de puterea politică. Împăratul Carol cel Mare, care a fost 

căsătorit de 5 ori şi a avut în total 18 copii legitimi, a murit la 28 ianua- 

rie 814 şi a fost înmormântat în Catedrala din Aachen, unde îşi stabilise 

capitala, iar conducerea imperiului a rămas fiului său, Ludovic cel Pios, 

cooptat la tron încă din 813 (813-840). 


VI1.12.4. Papalitatea sub urmașii lui Ludovic cel Pios 


În urma tensiunilor dintre urmaşii lui Carol cel Mare, s-a ajuns în 
anul 843 la Acordul de la Verdun, prin care Imperiul Carolingian a fost 
împărțit pentru totdeauna în trei părţi, între fii lui Ludovic cel Pios: 
Carol cel Pleşuv a primit partea occidentală a imperiului şi Acvitania; 
Lotar I a domnit peste partea de mijloc a imperiului, numită Imperiul 
de Mijloc, de la Marea Nordului, prin Aachen până la Roma şi la Marea 
Mediterană; iar Ludvig Germanul peste partea răsăriteană. În anul 855, 
Lotar I s-a îmbolnăvit şi a împărțit Imperul de Mijloc între cei trei fii ai 
săi: Ludovic al II-lea peste Italia; Carol de Provence peste Provence şi 
Burgundia (în sudul şi estul Franţei de astăzi), iar Lotar al II-lea peste 
partea de nord, respectiv Lotaringia. 

Papii care au păstorit pe parcursul secolului al IX-lea s-au străduit să 
se elibereze de sub tutela francilor, ceea ce le-a reuşit, mai ales în urma 
discordiei apărute între urmașii lui Carol cel Mare. Dintre papii cei mai 
reprezentativi din această perioadă trebuie amintiţi Nicolae I (858-867) 
şi loan al VIII-lea (872-882). Relaţiile Papei Nicolae 1 cu urmașii lui 
Carol cel Mare au scos la iveală şi legătura dintre aceștia și episcopii 
din ţinuturile francilor, cum s-a întâmplat în legătură cu recăsătorirea 
regelui Lotar al II-lea al Lotaringiei (855-869). Acesta era căsătorit cu 
Teutberga, de care s-a despărţit în anul 860, căci nu aveau copii, şi s-a 
recăsătorit în anul 862 cu ţiitoarea sa Waldrada, cu care avea deja un 
fiu. Două sinoade de la Aachen, din anii 860 şi 862, au aprobat divorțul, 
respectiv recăsătorirea lui Lotar, iar această hotărâre a fost confirmată 
la un sinod de la Metz din anul 863. Dar regina Teutberga a făcut apel 
la Papa Nicolae, care, bazându-se pe sfinţenia tainei căsătoriei, i-a exco- 
municat pe arhiepiscopii de Trier şi Koln, care stăteau în spatele hotă- 
rârilor Sinodului de la Metz. Această decizie fără precedent a fost un 
act de supremă afirmare a primatului jurisdicțional al papei. Atitudinea 
papei nu a putut fi schimbată nici în urma intervenţiei armate a regelui 
Ludovic al II-lea, regele longobarzilor (855-875), fratele regelui Lotar, în 
faţa căruia Papa Nicolae s-a ascuns în Biserica „Sfântul Petru . Urmând 
atitudinea hotărâtă a papei, episcopii franci s-au supus şi i-au cerut 
regelui Lotar să se întoarcă la prima sa soție, mai ales că papa a excomu- 
nicat-o pe Waldrada. 


VII.12.5. Afirmarea autorității papale 


Papa Nicolae I a afirmat autoritatea papală atât față de alte eparhii 
din Apus, cât şi față de Patriarhia de Constantinopol în disputa dintre 
Patriarhii Fotie şi Ignatie, susținând pe acesta din urmă şi provocând o 
schismă între Roma şi Constantinopol. De numele Papei Nicolae I, care 
a afirmat autoritatea papală în întreaga Biserică Apuseană, prin impu- 
nerea unui primat jurisdicțional, se leagă şi propunerea de a reduce for- 
mula baptismală trinitară la una hristologică, potrivit căreia botezul ar 
fi trebuit să se facă „în numele lui Hristos”, formulă care a fost mai târziu 


678 


ISTORIA BISERICEASCĂ UNIVERSALĂ 


condamnată ca eretică. Lui Nicolae I i-a urmat în scaun Papa Adrian 
al II-lea (867-872), care fusese căsătorit şi avea vârsta de 75 de ani, iar 
imediat după întronizarea sa, soţia și fiica lui au fost omorâte. Acest 
papă era foarte împăciuitor şi referitor la situaţia regelui Lotar a accep- 
tat ca problema alungării primei soţii a acestuia să fie discutată la Roma. 
În acest sens, Lotar a mers în Italia și prin mijlocirea reginei Engelberga, 
cumnata sa, respectiv soţia fratelui său Ludovic al II-lea (840-875), re- 
gele longobarzilor şi apoi împărat roman, s-a întâlnit cu Papa Adrian 
al II-lea la Monte Casino. La această întâlnire, papa a refuzat să re- 
cunoască a doua căsătorie a regelui Lotar și a precizat că o astfel de 
recunoaştere nu s-ar putea face decât de un mare sinod occidental, la 
care să participe şi episcopii franci. Însă la misa săvârşită de papă, acesta 
l-a împărtăşit pe rege, la solicitare sa, ceea ce însemna că excomunicarea 
lui fusese anulată. Lotar a trebuit însă să promită că nu se va întoarce la 
Waldrada, care rămânea excomunicată. Pe drumul de întoarcere spre 
casă, Lotar a murit în nordul Italiei şi a fost înmormântat la Piacenza, 
astfel sfârşindu-se această istorie complicată. 

Imediat după moartea lui Adrian al II-lea, la 14 decembrie 872 a 
fost ales Papa Ioan al VIII-lea (872-882), care s-a străduit să asigure 
supremația papală în Italia peste teritoriile rămase în urma dezmembră- 
rii regatului francilor, pe care s-a străduit să le apere în fața invaziei arabi- 
lor. În relaţiile sale cu regii franci, Papa loan al VIII-lea a uns ca împărat 
în anul 875 pe regele franc Carol Pleşuvul (875-877), iar în anul 881 pe 
urmaşul acestuia, Carol al III-lea (879-887). Papa loan al VIII-lea a fost 
implicat în relaţiile cu Patriarhul Fotie al Constantinopolului, care a re- 
venit pe tron după moartea Patriarhului Igatie, întâmplată la 23 octom- 
brie 876. Imediat după reinstalarea sa ca patriarh al Constantinopolului, 
Fotie a adresat o scrisoare Papei Ioan, în care îi explica tot ce s-a în- 
tâmplat. Papa s-a arătat conciliant şi a trimis o delegaţie formată din 
cardinalul Petru şi episcopii Paul de Ancona și Eugeniu de Ostiela, care 
au participat la sinodul organizat de Patriarhul Fotie la Constantinopol 
între noiembrie 879 şi martie 880, la care au participat 383 de episcopi. 
La acest sinod a fost ridicată condamnarea pronunţată cu zece ani mai 
înainte împotriva lui Fotie şi prin aceasta s-a încheiat, cu acordul Papei 

loan al VIII-lea, schisma dintre Roma și Constantinopol, iscată în tim- 
pul păstoririi Papei Nicolae 1. 

În legătură cu disputa trilingvismului, iscată în jurul misiunii prin- 
tre slavii din Europa Centrală de fraţii Chiril şi Metodiu, potrivit căreia 
ar fi existat numai trei limbi sfinte: ebraica, greaca şi latina, Papa loan 
al VIII-lea a publicat în anul 880 o bulă intitulată Industriae tuae, prin 
care aproba folosirea limbii slavone în cult. Papa loan al VIII-lea a fost 
primul papă medieval care a sfârșit tragic, deşi fără să se știe exact cum, 
fie în lupta împotriva arabilor, fie otrăvit de propriile sale rude. În sfârşit, 
de numele acestui papă este legată o legendă medievală, potrivit căreia 
el ar fi fost în realitate o femeie cu numele Ioana, dar care este în genera] 
considerată o pură invenţie. Pontificatul Papei loan al VIII-lea anunța, 
din mai multe puncte de vedere, începutul istoriei papale medievale. 

După pontificatul Papei Ioan al VIII-lea, s-au perindat mai mulți 
papi pe scaunul papal, care au păstorit foarte scurt timp, dar dintre 
care trebuie amintit Papa Formosus (891-896). Acesta a fost mai întâi 
episcop de Porto Santa Rufina şi a călătorit, în calitate de legat papal, 
în Bulgaria la ţarul Boris-Mihail, care a vrut să-l numească mitropolit 
pentru bulgari. În anul 875, Formosus a complotat cu Carol Pleşuvul 
posibila încoronare a acestuia, iar drept urmare, la un an după aceasta, 
Papa Ioan al VIII-lea l-a suspendat pe Formosus din scaunul episcopal, 
dar Papa Marinus 1 (882-884) l-a repus pe Formosus în drepturi şi l-a 
numit consilier papal. Ajuns papă fără prea mare opoziție, Formosus a 
intrat în conflict cu pretendenții franci la tron, mai ales cu Arnulf de 

Kârnten, care a atacat Roma în anul 886 şi s-a declarat împărat. Papa 
Formosus a intrat în conflict şi cu aristocrația romană și aceștia l-au 
prigonit mai ales după moartea sa. Formosus a murit la 4 aprilie 89%, 
iar lui i-a urmat, doar pentru 15 zile, Bonifaciu al VI-lea, iar apoi Ştefan 
al VI-lea (896-897), care fusese numit episcop de Anagni şi apoi cardinal 
de către Formosus. Cu toate acestea, fiind susținut de familia Spoleto, 
Papa Ştefan al VI-lea a convocat în ianuarie 897 un sinod pentru jude- 
carea lui Formosus, care, deşi era îngropat de nouă luni, a fost exhumat, 
trupul lui a fost îmbrăcat în odăjdii, așezat pe un tron şi judecat. Acuzat 
de sperjur şi de uzurparea tronului papal, lui Formosus i-au fost tăiate 

degetele de la mâna dreaptă, dezbrăcat de însemnele episcopale, iar tru- 
pul lui a fost aruncat în Tibru. Acest proces macabru a provocat multă 
indignare în Biserica Romei, astfel că Ștefan al VI-lea a fost inchis, iar 
mai apoi strangulat. 

După înlăturarea brutală a Papei Ştefan al VI-lea, a urmat pe tronul 
papal Romanus pentru câteva luni, fără să se ştie exact cum a sfârşit, iar 
după acesta a urmat în același an, pentru doar 20 de zile, Papa Teodor 
al II-lea. Acest om paşnic, cum a fost numit, a convocat în noiembrie 
897 un sinod la care au fost anulate toate hotărârile luate la sinodul din 
ianuarie acelaşi an împotriva lui Formosus, iar rămășițele pământeşti ale 
acestuia, pescuite de susținătorii săi, din râul Tibru au fost înmormânta- 
te din nou în cripta basilicii „Sfântul Petru”. După câțiva ani, a urmat pe 
tronul papal iarăşi un reprezentant al partidei adversare lui Formosus, 
fiind vorba de Papa Sergiu al III-lea (904-911), care a pus în practică 
hotărârea sinodului din ianuarie 897 de condamnare a lui Formosus, 
astfel acesta a dispus o nouă exhumare a trupului lui Formosus, a pus 
să-i fie tăiate şi ceea ce a mai rămas din degetele cu care ar fi jurat, 
iar scheletul a fost încă o dată aruncat în Tibru, dar a fost pescuit de 
nişte pescari şi înmormântat mai târziu, pentru a treia oară, în basili- 
ca „Sfântul Petru”. Papa Sergiu a fost implicat şi în disputa tetragamică 
din Constantinopol, provocată de cea de-a patra căsătorie a împăratului 
Leon al VI-lea Filosoful (886-912). Cum patriarhul Constantinopolului 
Nicolae 1 Misticul (901-907 şi 912-925) a condamnat această căsătorie, 
impăratul a făcut apel la Papa Sergiu, care, în contradicţie cu învăţătura 
propriei Biserici, i-a acordat împăratului dispensa solicitată. În sfârșit, 
cu pontificatul Papei Sergiu a început în istoria papalității o perioadă de 
profundă criză, numită mai târziu „secolul obscur” 


VII.12.6. „Secolul obscur” 
VII.12.6.a. Decadența papalității 


Expresia „saeculum obscurum” a fost folosită pentru prima dată 
de cardinalul Caesar Baronius (1538-1607) în lucrarea sa Annales 

ecclesiastici. Expresia „saeculum” nu a fost folosită în acest context 
niciodată în sensul de „o sută de ani”, ci numai ca o perioadă de timp, iar 
delimitarea exactă a acestei perioade întunecate din istoria papalității a 
fost diferită de la un istoric la altul. Baronius şi majoritatea cercetăto- 
rilor au considerat că „saeculum obscurum” a acoperit prim jumătate 
a secolului al X-lea, iar cea mai lungă durată a acestei perioade a fost 
propusă de istoricul american William James Durant (1885-1981), care 
a considerat că secolul obscur din istoria papalității a durat între anii 
867-1049, respectiv de la începutul pontificatului Papei Leon al IV-lea 
(847-855) până la începutul pontificatului Papei Leon al IX (1049-1054). 
Perioada secolului obscur a fost aspru criticată de toţii istoricii, dar la 
istoricii protestanți s-a putut identifica un ton mult mai aspru decât la 
cei catolici. Așa spre exemplu, cercetătorii protestanți germani au definit 
această perioadă ca pornocraţie sau hataerocrație, respectiv „dominaţia 
prostituatelor” sau „stăpânirea amantelor” (Paolo Squatriti). Pe de altă 
parte, cercetătorii catolici au subliniat pe drept cuvânt că, în ciuda fap- 
tului că au existat papi nevrednici, care nu pot fi dezvinovăţiţi de păca- 
tele lor, aceste excese nu trebuie generalizate, căci pe parcursul secolului 
al X-lea papalitatea s-a bucurat de un înalt prestigiu (Pierre Riche). 
Una din cauzele decadenţei în care a ajuns papalitatea în perioada 
secolului obscur a fost prea marea influenţă a familiilor aristocratice ro- 
mane nu numai la alegerea, ci şi la guvernarea papilor din această pe- 
rioadă. O altă cauză a acestui declin a fost şi dezmembrarea imperiului 
lui Carol cel Mare şi concurenţa dintre urmașii săi, care luptau fiecare 
să obțină coroana de împărat din partea papei, mai ales după moartea 
impăratului Carol al III-lea (888), strănepotul lui Carol cel Mare. Cazul 
Papei Formosus şi al celor două sinoade macabre care l-au judecat şi 
condamnat a exprimat de o manieră alarmantă lupta dintre grupurile 
de interese ale familiilor aristocrate romane, precum şi riscul legăturilor 
lor cu unul sau altul dintre regii franci pretendenți la coroana imperi- 
ală. Din partida adversarilor lui Formosus până dincolo de mormânt 
făcea parte şi familia ducelui Teofilact de Tusculum (864-920/927), care 
a jucat un rol major, dar nefast în acelaşi timp, în procesul de alegere 
şi de activitate a papilor. Ducele Teofilact a ajuns să preia mai multe 

responsabilităţi înalte la Roma, cum a fost cea de magister militum şi de 
senator, prin care controla atât trupele militare, cât și finanţele cetăţii 
eterne. În cadrul Bisericii Romane, Teofilact era vestiarius sau ministrul 
de finanţe al papei, fiind astfel implicat direct în viaţa Bisericii. Teofilact 
era căsătorit cu Teodora de Tusculum, împreună cu care a avut două 
fiice: pe Marozia şi pe Teodora. Teodora 1 (870-916), spre a nu fi confun- 
dată cu fiica şi nepoata sa, a fost amanta Papei Sergiu al III-lea, dușmanul 
de moarte al lui Formosus şi, prin influența pe care a exercitat-o asupra 
papilor din timpul ei, a deschis larg drumul decadenţei. 

Culmea influenţei nefaste asupra vieţii din jurul tronului papal a fost 
insă marcată de fiica lui Teofilact şi a Teodorei, Marozia, care la naştere 
s-a numit Maria (890-937), pe care cronicarul Liutprand de Cremona, 
contemporanul ei, a desemnat-o ca pe o „prostituată neruşinată”. Despre 
Marozia se spunea că, la vârsta de 15 ani, a fost amanta lui Sergiu 
al III-lea, împreună cu care a avut un fiu, care a ajuns papă cu numele 
de loan al XI-lea (931-935), deşi unele surse lasă să se înțeleagă că acesta 
era fiul Maroziei din prima sa căsătorie. La vârsta de 19 ani, Marozia 
s-a căsătorit cu Alberic I[, duce de Spoleto, şi au avut un fiu: pe Alberic 
al II-lea (912-954), duce de Spoleto. Alberic I a murit în anul 924 sau 
925, iar soţia sa, rămasă văduvă, s-a recăsătorit cu marchizul Guy sau 
Wido de Toscana. Marozia, despre care se crede că ar fi fost amanta 
Papei loan al X-lea (914-928) a recurs la acest mariaj pentru a contra- 
cara politica papei, susţinut de altfel de familia Tusculum. În anul 928 
Marozia şi Guy au atacat Roma şi l-au luat ostatic pe Papa loan al X-lea, 
după ce l-au omorât pe Petru, fratele papei, în prezenţa acestuia. Papa 
loan al X-lea se remarcase prin constituirea unei coaliții a diferitelor 
state italiene, inclusiv a bizantinilor din Sudul Italiei, cu ajutorul căreia a 
înregistrat în anul 915 un mare succes împotriva arabilor, care încercau 
să se stabilească în sudul Italiei. Tot loan al X-lea a întreţinut relaţii cu 
multe Biserici şi el este cel care a aprobat, prin bula papală din anul 927, 
regulamentul de reformă monahală iniţiat la Mănăstirea de la Cluny din 
Burgundia, făcând astfel parte dintre ierarhii străluciți ai Bisericii. Cu 
toate acestea, Papa loan al X-lea a fost închis de Marozia şi soţul ei și 
a murit fără să se ştie exact cum şi când. Papii care au urmat lui loan 

al X-lea, anume Leon al VI-lea, care a păstorit doar 7 luni în cursul anu- 
lui 928, şi Ştefan al VII-lea (928-931) au fost consideraţi nişte marionete 
ale politicii Maroziei, care a reuşit, în anul 931, să impună pe scaunul 
papal pe fiul ei, loan al XI-lea (931-935). 

Marchizul Guy de Toscana, al doilea soț al Maroziei, împreună cu 
care aceasta a avut o fiică numită Berta Teodora, a murit în anul 929, 
după care Marozia a încercat să se recăsătorească cu fratele vitreg al fos- 
tului ei soț, pe nume Hugues de Arles (880-947), care din 926 era rege al 
Italiei și pentru care Marozia a încercat, fără succes, să obţină de la fiul 
ei, loan al XI-lea, coroana de împărat. Între timp, celălalt fiu al Maroziei, 
Alberic al II-lea, a reuşit să se impună la Roma și în anul 932, în timpul 
cununiei Maroziei cu Hugues, a arestat-o pe mama sa şi a ținut-o în 
închisoare, până la moartea sa, în timp ce regele Hugues a reușit să sca- 
pe. Alberic al II-lea, care a ajuns foarte puternic, a influențat alegerea 
următorilor cinci papi: Leon al VII-lea (936-939), la origine călugăr be- 
nedictin; Ştefan al VIII-lea (939-942), care fiind suspectat că a fost im- 
plicat într-un complot împotriva mentorului său Alberic, a fost închis 
și i s-a tăiat limba, ceea ce i-ar fi cauzat şi moartea; Marinus al II-lea 
(942-946), fără prea mare însemnătate; Agapitus al II-lea (946-955), care 
s-a străduit să ridice autoritatea papală, atât de mult afectată pe par- 
cursul acestei perioade obscure. În timpul pontificatului lui Agapitus, a 
murit principele Alberic, la data de 31 august 954 şi a fost înmormântat 
în Biserica din Lateran, dar pe patul de moarte, acesta i-a pus pe papă 
și pe aristocrații romani să jure că vor alege pe tronul papal pe fiul său 
Octavian de Spoleto. Astfel, după moartea Papei Agapitus al II-lea, în- 
tâmplată la 8 noiembrie 955, a fost ales Octavian, principele Romei, ca 
papă cu numele de loan al XII-lea. 

La 16 decembrie 955, când a fost ales papă, loan al XII-lea, nepotul 
Maroziei, avea numai vârsta de 16 sau 17 ani, fiind cel de-al cincilea și 
ultimul papă ales sub influența lui Alberic al II-lea şi, din nefericire, cel 
mai rău dintre ei, spunându-se despre el că era complet ignorant şi nu 
cunoştea limba latină. În plus, el nu era nici duhovnicesc, nici compe- 
tent să devină papă, de aceea a dus o viață mondenă şi după alegerea sa 
ca papă. 

În timpul păstoririi lui loan al XII-lea, Berengar al II-lea (950-961), 
regele Italiei, a invadat statul papal, împreună cu fiul său Adalbert şi 
atunci papa a cerut ajutor de la regele german Otto I (936-973), căruia 
tatăl său Alberic al II-lea îi refuzase coroana de împărat. În anul 961, 
Otto a pătruns cu armata în Italia şi a ajuns până la Roma, unde, la 
2 februarie 962, a fost încoronat de Papa Ioan al XII-lea ca împărat al 
Imperiului Roman de Apus, iar soţia acestuia, Adelheid de Burgundia, a 
fost încoronată împărăteasă. Cu acest prilej, împăratul Otto 1 a reînnoit 
statutul de stat papal prin Privilegium Ottonianum, stabilit mai înain- 
te de Pepin cel Scurt şi consolidat de Carol cel Mare. Prin încoronarea 
aceasta s-a născut dinastia otoniană, care a devenit un nou protector al 
scaunului papal. De la Roma, împăratul Otto I a pornit împotriva lui 
Berengar, care a capitulat şi a fost dus ostatic la Bamberg in Germania. 
Fiul lui Berengar, Adalbert, a reușit să fugă în Corsica. 

După plecarea împăratului Otto din Italia, loan al XII-lea nu s-a 
dezmințit de caracterul său deplorabil şi a încălcat jurământul făcut no- 
ului împărat, aliindu-se cu Adalbert. Astfel, împăratul Otto 1 s-a dus încă 
o dată la Roma, de unde loan al XII-lea fugise, împreună cu Adalbert, 
luând şi comoara Bisericii. La Roma împăratul a convocat un sinod, 
la care a fost judecat Papa loan al XII-lea, fiind acuzat de omucidere, 
sperjur, sacrilegiu şi chiar de incest, care foarte probabil nu erau simple 
invenții. loan al XII-lea a fost depus, iar în locul lui a fost ales Papa Leon 
al VIII-lea (963-964), care era mirean. După plecarea împăratului din 
Italia, Papa loan al XII-lea s-a întors la Roma, a convocat un sinod, care 
a condamnat alegerea lui Leon drept necanonică și l-a repus pe vechiul 
papă în drepturi. Leon a fugit la împăratul Otto, dar loan al XII-lea a 
murit la Lateran în ziua de 14 mai 964 şi cu el s-a încheiat şirul papi- 
lor promovați şi tributari Maroziei şi fiului ei Alaric al II-lea. Dar şi de 
această dată, familiile aristocrate din Roma au trecut peste convenţia cu 

impăratul Otto şi au ales în locul lui Ioan al XII-lea pe Benedict al V-lea, 
care a dorit să înlăture răul care se abătuse asupra scaunului papal, dar 
a păstorit doar între 22 mai şi 23 iunie 964. Împăratul Otto a intervenit 

încă o dată şi romanii l-au predat împăratului pe Benedict al V-lea, 
care a fost judecat de un sinod şi dus ostatic la Hamburg în Germania, 
unde a murit. Astfel, la insistenţele împăratului Otto I, Leon al VIII-lea 
a fost recunoscut din nou, dar a murit în luna martie 965. Pe scaunul 
papal, rămas vacant, a fost ales, cu acordul împăratului, episcopul Ioan 
de Narni, cu numele de loan al XIII-lea (965-972), care se pare că era 
fiul Teodorei cea Tânără, sora Maroziei, dar a fost de partea împăratului 
chiar în timpul unei răscoale de la Roma împotriva lui Otto. Împăratul 
Otto 1 a murit în ziua de 7 mai 973, în vârstă de 61 de ani. 


VII.12.6.c. Papalitatea sub urmașii lui Otto I 


La tron a urmat Otto al II-lea (973-983), fiul lui Otto I, care fuse- 
se uns co-impărat de către Papa loan al XIII-lea, în ziua de Crăciun a 
anului 967 şi prin aceasta era legitimată dinastia otoniană în fruntea 
Sfântului Imperiu Roman. Otto a II-lea s-a căsătorit la 14 aprilie 972 
cu Teofanou Skleraina, nepoata împăratului bizantin loan Tzimiskes şi 
prin aceasta s-a ajuns la o apropiere între cele două imperii, ceea ce a 
dus la o destindere a situaţiei în sudul Italiei. În luna septembrie 983, 
impăratul Otto al II-lea a ajuns la Roma, unde a sprijinit alegerea Papei 
Joan al XIV-lea (983-984), primul papă după mulţi ani care nu se trăgea 
dintr-o familie romană. La Roma, Otto al II-lea s-a îmbolnăvit şi a mu- 
rit în ziua de 7 decembrie 983, la vârstă de numai 28 ani, fiind singurul 
împărat german înmormântat la Roma. Lui Otto al II-lea i-a urmat la 
tron fiul său Otto al III-lea (996-1002), care avea doar trei ani, iar mama 
sa, împărăteasa Teofanou, a preluat regența şi după moartea acesteia în 
anul 991, tutela asupra tânărului împărat a fost preluată de bunica sa, 
împărăteasa Adelaida, soția împăratului Otto 1. 

Împăratul Otto al III-lea a fost un om foarte credincios şi a petrecut 
cea mai mare parte a vieţii în Italia, simțindu-se foarte atras de Roma, 
apoi a călătorit până în Polonia, la Gniezno, ca să se închine la mormân- 
tul Sfântului Adalbert de Praga (1997), de care fusese foarte legat. Ajuns 
în Gnezno, împăratul a mers desculț de la reședința episcopului până 
la mormântul sfântului şi, ajuns acolo, s-a rugat cu lacrimi către sfântul 

martir. Împăratul Otto al III-lea a mijlocit la Roma alegerea primului 
papă de origine germană, în persoana Papei Grigorie al V-lea (996-999), 
iar acesta l-a uns împărat roman pe Otto al III-lea la data de 21 mai 996. 
Grigorie al V-lea nu a fost deloc acceptat de către aristocrația romană, 
care, după plecarea împăratului din Roma în anul 997, a ales un antipa- 
pă cu numele de loan al XVI-lea, acesta fiind ultimul grec pe scaunul ro- 
man. Pe numele său Ioannis Filadathos, acesta era un om foarte învățat 
şi a ajuns cancelar imperial, apoi arhiepiscop de Piacenza, fiind chiar 
profesorul împăratului Otto al III-lea, precum și al Papei Grigorie al 
V-lea. Ca arhiepiscop de Piacenza, Ioannis fusese trimis de către împă- 
rat, împreună cu episcopul de Wurzburg, la Constantinopol pentru a-i 
găsi o soţie. Nu se cunoaşte rezultatul acestei misiuni, căci atât grecul, 

cât şi împăratul au murit destul de curând după aceea. Pe drumul de 
intoarcere de la Constantinopol, Ioannis, convins de un patrician ro- 

man, a fost ales antipapă în locul lui Grigorie al V-lea. Împăratul Otto 

al III-lea a mers în Italia, dar loan al XVI-lea a fugit din calea lui. Fiind 

prins, falsul papă a fost crunt schingiuit, scoțându-i-se ochii, tăindu-i-se 

nasul, urechile şi limba, după care a fost dus la Roma, îmbrăcat cu odăj- 

dii şi călare pe un măgar, a fost prezentat în faţa unui sinod, care l-a 

judecat şi declarat antipapă. La urmă, cel schingiuit a fost închis într-o 

mănăstire, în care se crede că a mai trăit încă 15 ani. Papa Grigorie al 

V-lea şi-a reluat postul şi a mai păstorit mai puţin de un an, murind, se 

pare, de malarie la data de 18 februarie 999, la vârsta de doar 27 de ani, 

fiind considerat papa care a murit la cea mai tânără vârstă. 

După moartea Papei Grigorie al V-lea, împăratul Otto al III-lea a 
mijlocit alegerea ca papă a lui Gerbert d'Aurillac, fost arhiepiscop de 
Reims, apoi de Ravenna, care s-a numit Silvestru al II-lea (999-1003), 
unul dintre oamenii cei mai învăţaţi ai vremii, care, deşi înainte de a 
ajunge la Roma, apăra hotărât drepturile episcopilor față de autoritatea 
papală, ajuns papă a întărit cu hotărâre autoritatea papei în faţa epis- 
copatului, mai ales a episcopilor franci. În timpul pontificatului aces- 
tui papă, a murit pe neaşteptate împăratul Otto al III-lea, la 23 sau 24 
ianuarie 1002, la vârsta de numai 22 de ani. Se afla atunci în nordul 
Italiei şi, deşi a fost atât de legat de Italia, a fost înmormântat la Aachen, 

lângă sarcofagul lui Carol cel Mare, așa cum ceruse prin testament. 
Dependența papalității de Sfântul Imperiu Roman de naţiune germani- 
că, pe parcursul primei jumătăţi a secolului al XI-lea, este ilustrată şi de 
faptul că atunci au păstorit trei papi germani şi anume: Clement al II-lea 
(1046-1047), Damasus al II-lea (doar 24 de zile în anul 1048) şi Leon 
al IX-lea (1049-1054), acesta din urmă fiind papa care, sau mai pre- 
cis în numele căruia, a fost pronunțată anatema împotriva Patriarhului 
Mihail 1 Cerularie (1043-1058), la data de 16 iulie 1054 şi prin aceasta 
s-a produs schisma dintre Răsărit şi Apus. Puterea papală a continuat 
să se afirme şi să se consolideze mai ales prin confruntarea dintre sacer- 
dotium şi imperium începând din a doua jumătate a secolului al XI-lea. 

VII.13. Cauzele, etapele şi desfășurarea Schismei de la 1054 
VII.13.1. Poziţia cercetătorilor 


Problema Schismei dintre Biserica Răsăritului și cea a Apusului are o 
istorie pe cât de tristă, pe atât de îndelungată, ambele părți fiind conştiente 
că despărțirea aceasta este o rană dureroasă în trupul eclesial şi că ea con- 
travine dorinţei Mântuitorului Hristos ca urmașii Săi să fie „o turmă şi 
un păstor” (Ioan 10, 16). Din păcate, fiecare dintre cele două părți a văzut 
și vede, în continuare, diferit modul în care unitatea aceasta se poate re- 
aliza din nou. Este limpede pentru toţi că evenimentul petrecut în ziua 
de 16 iulie 1054, cunoscut sub denumirea de „Schisma cea Mare”, este 
de o gravitate ale cărei repercusiuni se văd până astăzi, fapt pentru care 
este necesară, în primul rând, cunoaşterea reală a împrejurărilor care au 
determinat-o. De aceea, vom încerca să surprindem următoarele punc- 
te: poziția cercetătorilor asupra temei; cauzele schismei; disputa dintre 
Patriarhul Fotie şi Papa Nicolae I şi desfăşurarea Schismei de la 1054. 

Poziţia cercetătorilor în privinţa Schismei a fost şi este încă diferi- 
tă. Secole de-a rândul, vina acesteia și-o aruncau reciproc, grecii şi la- 
tinii. Catolicii au susţinut tot timpul că vina Schismei o poartă grecii, 
fapt care reiese chiar din titlurile unor lucrări în care apare denumirea 


" Capitol elaborat de Pr. prof. dr. Daniel Benga şi Pr. prof. dr. loan-Vasile Leb. 

de „schisma bizantină”, „schisma lui Fotie, „schisma greacă”, „schisma 
orientală” sau chiar „schisma lui Mihail Cerularie, titluri folosite de unii 
autori ca M. Jugie, Fr. Dvornik ]. Bousquet, Axel Bayer, August Franzen, 
Steven Runciman, V. Grumel, Anton Michel, Franz Tinnefeld ș.a. Deşi 
recunosc complexitatea și profunzimea motivelor care au cauzat-o, cer. 
cetătorii apuseni, mai ales cei catolici, socotesc schisma în manifestarea 
ei ca pe o acțiune unilaterală, fie ca pe un act de neascultare greacă, de 
rebeliune împotriva autorității papale, până atunci recunoscută şi ac- 
ceptată, fie ca pe o stare de revoltă pregătită şi ivită în chip conştient Şi 
manifestată brusc și violent prin ambiția a doi patriarhi — singurii răspun- 
zători de dezbinarea din anul 1054. Înţelegând schisma ca pe o ruptură 
de Roma, urmată de consecinţe nefaste pentru întreaga viață eclesială 
a Bisericilor Răsăritului, unica soluţie de ieşire din acest impas ar fi, în 
viziunea acestora, reîntoarcerea la „staulul” Romei. O schimbare de ati- 
tudine a istoricilor catolici se înregistrează însă după Conciliul II Vatican 
(1965) şi datorită publicării de noi documente privitoare la această peri- 
oadă. Acum se vorbește tot mai mult despre un „estrangement”, despre 
O „instrăinare” dintre Apus şi Răsărit, proces determinat nu numai de 
aspecte teologice sau bisericeşti, ci şi de circumstanţe politice şi cultura- 
le, adevărata separare producându-se în perioada 1054-1204, în care au 
existat acte de dispută şi momente de tensiune. Yves Congar, de pildă, 
pune între ghilimele conceptul de „schismă răsăriteană”, în timp ce Axel 
Bayer, vorbeşte despre „aşa-zisa schismă răsăriteană din 1054. 

La rândul ei, istoriografia ortodoxă acuză orgoliul sfidător al car- 
dinalului Humbert și dezvoltarea monarhiei absolutiste papale, consi- 
derându-le cauzele schismei. Chiar dacă autori ca Wladimir Guettee 
şi loan Karmiris au semnat lucrări intitulate: Papalitatea schismatică 
şi Papalitatea eretică, respectiv Schisma Bisericii Romane, în general ti- 
tlurile lucrărilor scrise de către ortodocşi sunt mai moderate (Theodor 
Nikolaou). Cercetătorii români, de pildă, au căutat să expună în mod 
echilibrat geneza, cauzele, evoluţia şi implicaţiile pe care le-a avut schis- 
ma în desfăşurarea ulterioară a vieţii creştine în Răsărit şi în Apus. 
Așadar, privită din Răsărit, Schisma de la 1054 s-a manifestat la înce- 
put ca o rupere de raporturi oficiale obişnuite între cele două Biserici 

autocefale de frunte, romană și constantinopolitană, rupere precedată 
de un lung cortegiu de cauze, al căror efect a fost tocmai instrăinarea 
reciprocă şi învrăjbirea crescândă între Orientul și Occidentul creștin, 
reprezentate prin capii lor bisericeşti, patriarhii de Constantinopol şi 
papii de la Roma (I.M. Popescu). 


VII.13.2. Cauzele schismei 
VII.13.2.a. Cauze politice 


Privită în desfăşurarea ei, schisma s-a datorat unui îndelungat proces 
de înstrăinare și dezvoltare istorică diferită a celor două părți ale lumii 
creştine. Ea nu se datorează nici numai urii grecilor față de latini, nici 
numai „inovaţiilor” latine, ci are cauze mult mai profunde, atât de or- 
din politic, cât şi de ordin religios și cultural. Cauze politice ale schis- 
mei pot fi semnalate începând cu anul 286, când împăratul Dioclețian 
(284-305) a împărțit imperiul în două: cel de Răsărit şi cel de Apus, fi- 
ecare cu concepțiile şi cu mentalitatea lui. Această împărțire s-a accen- 
tuat apoi, prin mutarea la 11 mai 330, a capitalei de la Roma la Bizanţ 
(Constantinopol), de către Constantin cel Mare (306-337), care a devenit 
„Roma cea nouă” sau „a doua Romă”, Roma „cea veche” rămânând atunci 
pe planul al doilea, pradă năvălirii popoarelor migratoare. Orientul, mai 
bine apărat, nu i-a putut da Romei niciun ajutor, fie că era prea departe, 
fie că avea şi el problemele sale. O nouă împărţire, fără rezultatul scontat, 
a fost făcută în anul 395 de împăratul Teodosie cel Mare (379-395), care 
a dat fiilor săi, lui Arcadie (395-408) Orientul, iar lui Honoriu (395-423) 
Occidentul. Izolarea și trecerea Romei pe al doilea plan a crescut şi mai 
mult după anul 476, când Imperiul Roman de Apus a căzut în mâinile po- 
poarelor migratoare. Ironia sorții a făcut ca ultimul împărat al Apusului 
să fie Romulus Augustulus (fondatorul Romei fusese tot un Romulus), 
iar regele tribului german Odoacru, căpetenia herulilor, victorios, a tri- 
mis insignele imperiale la Constantinopol. Imperiul Roman de Răsărit a 
rămas astfel unicul continuator legitim al fostului Imperiul Roman uni- 
versal, făcând să crească resentimentele apusenilor față de răsăriteni. 

Deşi imperiul a fost reunificat în parte sub împăratul Justinian ce] 
Mare (527-565), această reunificare nu a fost de durată. După moar. 
tea acestuia, Roma a rămas mai departe expusă loviturilor Popoarelor 
migratoare, îndeosebi ale longobarzilor, care, din anul 568, au reușit să 
ocupe o mare parte din talia, formând un regat puternic. Consecința 
acestei situaţii a fost aceea că episcopii Romei, în grija cărora a rămas 
Italia și Roma, în calitatea lor de episcopus civitatis, au început să-şi în. 
drepte ochii către popoarele din Apus, îndeosebi către franci, cerându. 
le ajutorul. Prin acest fapt însă, s-a produs o schismă politică față de 
Răsărit. Rămasă singură, Roma s-a apropiat tot mai mult de noile sta- 
te apusene, în special de regii francilor, ceea ce l-a determinat pe Papa 
Ștefan al II-lea (752-757) să facă, în anul 752, apel la regele francilor 
Pepin cel Scurt (741-768). Acesta a trecut cu armata sa în Italia distru- 
gând, între 754-756, regatul longobarzilor din Italia centrală, unde bi- 
zantinii aveau Exarhatul de Ravenna. În anul 751, Exarhatul de Ravenna 
a trecut sub stăpânirea longobarzilor, de la care Papa Ştefan al II-lea l-a 
luat cu ajutorul francilor şi l-a trecut sub jurisdicția Romei. 

Teritoriul cucerit de franci de la longobarzi a fost dăruit de Pepin cel 
Scurt în 754-755 Papei Ştefan II sub denumirea de Patrimonium Sancti 
Petri. În felul acesta, papa şi-a creat un stat terestru, care i-a permis să se 
emancipeze de sub puterea politică a Bizanțului, făcând chiar concurență 
Imperiului Bizantin, în calitatea sa de șef al unui stat numit Respublica 

Romanorum. Acest stat a durat până în anul 1870, când a fost desființat de 
statul italian, pentru a-și reface unitatea sa politică, şi reînființat în 1929, 
la dimensiunile existente în zilele noastre. Pentru susținerea și justifica- 
rea formării unui stat papal terestru, papii s-au bazat pe două documen- 
te neautentice: Donatio Constantini, prin care, pretindeau ei, împăratul 
Constantin cel Mare ar fi dăruit Papei Silvestru ] (314-335) Italia şi cetățile 
ei drept recompensă pentru că l-ar fi vindecat de lepră prin baia botezu- 
lui. Actul a fost dovedit neautentic în secolul al XV-lea de către canonicul 
Lorenzo Valla din Florența, deoarece se ştie, după istoricul Eusebiu de 
Cezareea, că împăratul Constantin cel Mare s-a botezat pe patul de moarte 
cu câteva zile înainte de moartea sa întâmplată la 22 mai 337, la Ancyronă, 
la marginea Nicomidiei. Al doilea document neautentic de care s-au servit 

papii sunt Decretaliile pseudo-isidoriene, o colecţie de canoane și decrete, 
parte autentice, parte falsificate şi parte imaginate, atribuite pe nedrept lui 
Isidor de Sevilla (1636), ieşite din tendinţa episcopilor de a se elibera de 
sub autoritatea mitropoliţilor. Făcând apel direct la papă, episcopii puteau 
îi mai liberi, întrucât papa se afla mult mai departe de ei decât mitropoliţii. 
Prin aceasta, toată puterea bisericească se concentra în mâna papei. 

Iconoclasmul bizantin a reprezentat şi el o cauză a schismei, prin 
sprijinul pe care călugării bizantini adversari politicii iconoclaste îl ce- 
reau de la Roma. Papii Grigorie al II-lea (715-731) şi Grigorie al III-lea 
(731-741) l-au anatematizat pe împăratul Leon al III-lea Isaurul (717- 
740) ca eretic iconoclast. Drept răspuns, la 731 Leon a trecut sub 
jurisdicţia patriarhului din Constantinopol provinciile Illyricul oriental, 
Italia de Sud (Calabria), Sicilia şi Creta, aflate sub jurisdicția papei. S-a 
născut astfel controversata „problemă a Illyricului'. 

Încoronarea, în ziua de Crăciun a anului 800, a regelui franc Carol 
cel Mare (768-814) ca „împărat roman al Apusului” de către Papa Leon 
cel Mare (795-816) a constituit un suport puternic pentru papalitate în 
lupta sa împotriva bizantinilor, accentuându-se tot mai mult deosebiri- 
le dintre lumea apuseană şi cea răsăriteană nu numai sub raport poli- 
tic, ci şi cultural-religios. Gravitatea acestui act se datorează faptului că, 
după concepția Evului Mediu, nu exista decât un singur împărat legitim, 
cel încoronat de papă. La rândul lor, împărații bizantini se considerau 
insă singurii împărați legitimi, fiind moştenitorii de drept ai Imperiului 
Roman universal din trecut, fapt pentru care nu recunoșteau legitimita- 
tea noului „împărat roman al Apusului”. Pe de altă parte, începând din 
secolul al VII-lea, Imperiul Roman de Răsărit s-a elenizat tot mai mult, 
devenind „Imperiul Bizantin”, în timp ce Occidentul s-a latinizat şi mai 
mult, limba latină devenind limbă oficială chiar şi la popoarele care nu 
făcuseră parte din Imperiul Roman. 


VII.13.2.b. Cauze religioase 


Cauzele religioase ale Schismei din 1054 provin, în special, din de- 
osebirea de concepţie a grecilor şi a latinilor privitoare la înțelegerea şi 

trăirea practică a învățăturii creştine. Grecii, mai înclinați spre filosofie 

și metafizică, încercau să analizeze dogma creștină sub toate aspectele, | 
ceea ce i-a dus uneori la erezii. De aceea, latinii îi socoteau născoci- | 
tori de erezii şi chiar eretici. Latinii, firi mai practice, s-au ocupat mai 
mult de problemele de cult și de morală, introducând o serie de inovaţii, 
criticate de către greci. Dintre acestea merită amintite: concepţia lui 
Tertulian (160-240/250), primul scriitor de limbă latină, că Biserica 
este o instituție administrativă, pământească; apoi concepţia Fericitului 
Augustin (354-430) despre determinismul harului în dobândirea mân- 
tuirii; introducerea adaosului „Filioque” în Simbolul credinței şi, mai 
ales, primatul papal, prin care papa îşi aroga puterea şi autoritatea asu- 
pra întregii Biserici. 

Rivalitatea dintre cele două scaune episcopale, Roma și Constanti- 

nopol, s-a accentuat apoi și în urma sinodului local de la Constanti- 

nopol din anul 588, când patriarhul Constantinopolului, loan al IV-lea 

Postitorul (582-595) şi-a luat titlul de „patriarh ecumenic”, generând o 

puternică reacţie din partea Papei Grigorie cel Mare (590-604). Criticând 
dur hotărârea constantinopolitanului, papa s-a intitulat, în semn de 
smerenie, „servus servorum Dei”. Însă, ca papă, adică patriarh al întregu- 
lui Apus creștin, episcopul Romei elimina orice tentativă de autocefalie 
locală în Occident. De asemenea, grecii au acuzat unele practici latine 
consemnate de Sinodul al II-lea Trulan (691-692), ca: celibatul clericilor 
(Canonul 51 apostolic şi Canonul 13 Trulan), consumarea de animale 
sugrumate și de sânge (Canoanele 63 şi 67 Trulan), postul de sâmbă- 
ta (Canoanele 66 apostolic şi 55 Trulan), consumarea de ouă şi brânză 
în sâmbetele şi duminicile postului mare (Canonul 56 Trulan), pictarea 
Mântuitorului în icoane sub chip de miel (Canonul 82 Trulan), folosirea 
azimelor ș.a. 

Mult mai grave au fost însă acuzaţiile aduse latinilor de către 
Patriarhul Fotie în Enciclica sa către patriarhii din Răsărit, din anul 867, 
în care erau incriminate diferențele dogmatice latine, cea mai disputată 
fiind problema adaosului „Filioque, adică învățătura greşită că Sfântul 
Duh purcede „de la Tatăl şi de la Fiul” (Filioque), pe care latinii l-au 
adăugat în Simbolul niceo-constantinopolitan, cu toate că la Sinodul 

a| II-lea Ecumenic de la Constantinopol din 381, Sfinţii Părinţi au stabi- 
it că Sfântul Duh purcede numai de la Tatăl. Pentru prima oară, adaosul 
„Filioque' este amintit la Sinodul 1 de la Toledo, în Spania, din anul 447, 
iar apoi, la Sinodul al III-lea de la Toledo, din anul 589. Din Spania, 
această eroare a fost preluată apoi în Galia, Anglia și Italia de Nord. 
La sinodul din noiembrie 809, de la Aquisgrana (Aachen sau Aix-la- 
Chapelle), convocat şi prezidat de Carol cel Mare, episcopul Teodulf de 
Orleans a aprobat, din ordinul împăratului, adăugarea lui „Filioque” la 
Simbolul credinţei, care a fost apoi impus în tot Imperiul Carolingian. La 
Roma, însă, Papa Leon al III-lea (795-816) a protestat impotriva adao- 
sului „Filioque” socotindu-l un adaos arbitrar și a poruncit să fie gravat, 
pe două plăci de argint, Simbolul niceo-constantinopolitan în greceşte 
şi latineşte, aşa cum îl aveau şi-l rosteau grecii, deci fără „Filioque”. Cele 
două plăci au fost aşezate la intrarea în Catedrala „Sfântul Petru”, dede- 
subtul cărora a pus următoarea inscripție: Haec Leo posui amore et cau- 
tela Orthodoxae fidei („Eu, Leon, am pus aceasta din dragostea și grija 
pentru credința ortodoxă”), subliniind că trebuie să se păstreze credința 
ortodoxă neschimbată. 
Pe parcursul secolelor VIII-IX, lista inovaţiilor latine în domeniul 
cultului s-a mărit cu încă una: folosirea azimei sau a pâinii nedospite 
la săvârşirea Sfintei Euharistii, care s-a generalizat în Apus pe parcursul 
secolelor IX-XI. În Răsărit s-a folosit totdeauna la Sfânta Împărtășanie 
pâine dospită (fermentum). La rândul lor, grecii erau acuzați, cum reiese 
din actul de excomunicare aruncat de cardinalul Humbert, la 16 iulie 
1054, pe masa altarului Catedralei „Sfânta Sofia” din Constantinopol, de 
următoarele: că sunt simoniaci; că fac eunuci şi-i ridică apoi la episcopat; 
că rebotează, cum făceau arienii, pe cei ce fuseseră botezați în numele 
Sfintei Treimi; că pretind ca donatiștii că numai la greci este Biserica cea 
adevărată; că permit ca nicolaiţii căsătoria preoților; că admit ca seve- 
rienii că legea lui Moise este blestemată; că au scos ca macedonienii pe 
»Filioque” din Simbolul credinței; că susţin ca maniheii că numai pâinea 
dospită dă viaţă etc. 
Biruinţa Ortodoxiei asupra tuturor ereziilor, sărbătorită solemn în 
Duminica 1 a Postului Sfintelor Paşti, la 11 martie 843, numită de atunci 

„Duminica Ortodoxiei”, părea să aducă linişte în Biserica întreagă. 
Pentru aceasta, Sinodiconul Ortodoxiei trebuia cunoscut pretutindeni. 
Dar, din cauza ostilităţii împăratului Carol cel Mare față de hotărâri- 
le Sinodului al VII-lea Ecumenic, prin așa-numitele Libri Carolini de 
caracter semi-iconoclast, importanţa „Duminicii Ortodoxiei” nu a fost 
bine înţeleasă şi nici bine primită de Biserica Romei. 


VII.13.2.c. Cauze culturale 


Cauzele culturale sunt legate, în general, de dezvoltarea spirituală 
diferită a celor două părţi ale lumii creştine. Cele două popoare, grecii 
și romanii, care aveau predispoziţii și înclinații diferite, fiind deosebiți 
prin limbă, cultură şi civilizație, au ajuns în secolul al IX-lea să nu se 
mai înțeleagă, ci să se privească chiar cu răceală şi resentimente. Grecii, 
moştenitorii unei strălucite culturi si civilizaţii, îi dispreţuiau pe latini 
numindu-i „barbari, iar latinii, la rândul lor, îi urau pe greci pentru 
mândria și disprețul lor. Cu toate acestea, schimburile culturale din- 
tre Răsărit şi Apus nu au încetat să existe, fiind recunoscut faptul că 
„Renaşterea” dezvoltată în Occident îşi are originile în preluarea cul- 
turii antice prin filonul bizantin şi că, la rândul lui, Orientul bizantin 
a suferit influențe culturale apusene, în special în vremea cruciadelor. 
Coroborate, toate aceste cauze au contribuit la înstrăinarea şi, în cele din 
urmă, la despărțirea celor două Biserici creştine de Apus şi de Răsărit, 
despărţire care, din nefericire, durează până în zilele noastre. 


VII.13.3. Disputa dintre Patriarhul Fotie și Papa Nicolae 1 


O primă tensiune puternică între Răsărit și Apus a fost înregistra- 
tă în secolul al IX-lea. Disensiuni existaseră şi până atunci, cum a fost 
„schismă acachiană”, dintre anii 482-518, declanşată de către împăra- 
tul Zenon (474-491) prin emiterea edictului de unire numit Henotikon, 
prin care spera să aducă împăcarea calcedonienilor cu necalcedonie- 
nii. Decretul acesta nu a realizat împăcarea dorită ci, fiind respins de 
Biserica Romei, a declanşat schisma menţionată. În timpul celor 35 

de ani cât a durat sciziunea, s-a accentuat rivalitatea dintre Roma și 
Constantinopol. În secolul al IX-lea, personalitățile care s-au înfruntat 
„u fost Papa Nicolae I (858-867) al Romei şi patriarhul Fotie (858-867; 
877-886) al Constantinopolului. Până nu demult, această perioadă a fost 
considerată ca fiind prima fază a Marii Schisme, însă, în ultima vreme 
s-a renunţat la această împărţire, considerându-se că avem de-a face 
doar cu o dispută între cei doi mari conducători bisericeşti. 

După victoria asupra iconoclasmului şi sărbătorirea, la 11 martie 
843, a Duminicii Ortodoxiei, Biserica Ortodoxă a fost păstorită de că- 
tre patriarhul Metodie 1 (843-847), bărbat pios care a avut o păstorire 
liniştită. După moartea lui Metodie (14 iulie 843), la alegerea noului 
patriarh de Constantinopol nu s-a ţinut cont de opţiunea sinodului care 
inclina asupra arhiepiscopului Gregorios Asbestas al Siracuzei, consi- 
derându-se că acesta ar fi continuat linia conciliantă a înaintașului său, 
ci s-a impus voinţa împărătesei Teodora, care susținea poziţia rigoristă 
a călugărilor de la mănăstirea Studion. Așadar, pe scaunul patriarhal 
a fost ales fiul fostului împărat Mihail 1 Rhangabe (811-813), Ignatie 
(847-858; 867-877), bărbat evlavios şi cu moralitate severă, însușiri care 
l-au plasat destul de repede în sfera conflictelor cu clericii vicioși și cu 
camarila imperială. Fiind nepotrivit pentru asemenea conjunctură, 
Ignatie a făcut o primă greşeală diplomatică, prin neacceptarea arhi- 
episcopului Gregorios de Siracuza la hirotonia sa. Dorind să justifice 
acest afront, Patriarhul Ignatie a convocat un sinod în care Gregorios 
a fost suspendat din funcție şi excomunicat. Nemulțumit, acesta a ce- 
rut sprijinul Romei, dând posibilitate Papei Leon al IV-lea (847-855) să 
redeschidă tratativele privind problema Illyricului, pe considerentul că 
decizia respectivă nu poate fi luată decât cu acordul său. Papa pretindea 
retrocedarea sudului Italiei şi Illyricului şi îi cerea Patriarhului Ignatie 
să trimită o delegaţie la Roma pentru a expune motivele excomunicării 

arhiepiscopului Gregorios, pe care el o considera nulă. 

O altă greşeală diplomatică a lui Ignatie a fost trimiterea la Roma a 
călugărului Lazăr, care ducea papei în dar un omofor din partea patri- 
arhului, deşi se ştia că, în concepţia apuseană, aceasta era o prerogativă 
exclusivă a papei față de sufraganii săi. Stârnind astfel nemulțumirea 

papei, Ignatie nu a obținut acordul dorit, rămânând, de fapt, neagreat | 
în Apus. Mult mai grav şi-a periclitat Patriarhul Ignatie poziţia sa prin 
atitudinea față de Curtea imperială, intrând, indirect, în conflictul din- 
tre împărăteasa Teodora, sprijinită de ministrul Teoctist, şi fiul ei, îm- 
păratul minor Mihail al III-lea (842-867), care era susținut de unchiul 
său, cezarul Bardas (856-866). În urma asasinării ministrului Teoctist, | 
impărăteasa Teodora a fost detronată, iar împăratul Mihail a fost de- 
semnat singurul suveran. Acesta însă a încredințat conducerea efectivă 

a imperiului cezarului Bardas. 

Patriarhul Ignatie a rămas fidel împărătesei Teodora şi, fără să ve- 

rifice zvonul că Bardas ar întreține relații conjugale cu nora sa vădu- 

vă, a refuzat în anul 858, la sărbătoarea Bobotezei, să dea lui Bardas 
Sfânta Împărtășanie şi s-a împotrivit ca împărăteasa Teodora şi fiicele ei 

să fie călugărite cu de-a sila, știind că acestea nu doreau să intre în mo- 
nahism. Descoperindu-se între timp și alte conspirații, de care se pare 

că patriarhul nu era cu totul străin, acesta a fost acuzat de conspirație 
impotriva tronului, dat în judecată, condamnat și la 23 noiembrie 858 

a fost exilat pe insula Terebint. Ignatie avea însă mulți partizani în 
Constantinopol, ceea ce a generat un conflict între partida ignatiană, 
conservatoare, şi partida liberală, care stătea în legătură cu cei de la 
Curtea imperială. În faţa acestei noi situaţii, Ignatie era, în principiu, de 
acord cu alegerea unui nou patriarh, cerând însă ca acesta să nu ia nicio 
măsură bisericească împotriva lui și să-i elogieze personalitatea printr-o 
declarație solemnă. 

Alegerea noului patriarh a declanșat o nouă stare de tensiune asemă- 

nătoare cu aceea din anul 847, întrucât, printre candidaţi de număra din 

nou Gregorios Asbestas, a cărui autoritate era compromisă. Între timp, 

la Roma s-au petrecut schimbări care au afectat relațiile cu Patriarhia 

de Constantinopol. După moartea lui Leon al IV-lea (855), pe scaunul 
papal a păstorit Benedict al III-lea (855-858) căruia i-a urmat, la 24 apri- 

lie 858, Papa Nicolae 1 (858-867). Bărbat foarte ambițios, considerat de 

către apuseni un „al doilea Ilie” (August Franzen, Remigius Băumer, 
p. 132), Papa Nicolae dorea cu orice preţ să-şi impună supremaţia ab- 
solută şi asupra Răsăritului. Încercând să-și întindă jurisdicţia în toate 

părțile, îndată ce a găsit prilejul, s-a amestecat în problemele politice ale 
Bizanțului şi în cele interne ale Bisericii Răsăritene. Un astfel de prilej 
l-au oferit tocmai condamnarea și exilarea, în anul 858, a Patriarhului 
Ignatie. La Constantinopol, în data de 24 decembrie 858, în locul lui 
Ignatie a fost ales Fotie, care era laic. Acesta fusese prim secretar im- 
perial, şeful gărzii imperiale, profesor la Universitatea din Bizanţ, fiind 
un mare erudit, de o rară distincţie şi curăție morală, mare teolog şi 
neintrecut politician și diplomat. Deși avea relații în ambele partide din 
Constantinopol, Fotie era însă contestat de partizanii conservatori ai 
Patriarhului Ignatie. De aceea, pentru a pune capăt certurilor, în anul 
859 s-a ţinut la Constantinopol un sinod care l-a recunoscut pe Fotie 
patriarh, nemulțumindu-i pe ignatieni. 

Aşa cum se obișnuia, printr-o scrisoare sinodală, Fotie l-a înștiințat 
frăţeşte pe Papa Nicolae 1 de alegerea sa. Dar, îndemnat de ignatieni şi 
dorind să arate că el este căpetenia întregii lumi creştine, papa a declarat 
că-l recunoaşte patriarh pe Ignatie, motivând că Fotie a fost înălțat pe 
scaunul patriarhal fără să fi făcut mai întâi parte din cler. Nicolae 1 so- 
cotea că a venit momentul să se impună. Urmarea a fost că, în mai 861, 
s-a deschis la Constantinopol un sinod general, la care papa a trimis doi 
delegaţi: episcopii Rodoald de Porto şi Zaharia de Anagni. Aceştia, ca 
şi ceilalți 382 sinodali, l-au recunoscut pe Fotie ca patriarh. Dar Papa 
Nicolae 1 nu a fost de acord nici de această dată, socotind că delegații 
săi şi-au depășit mandatul. De aceea, în august 863 a convocat un si- 
nod la Lateran, unde episcopii Rodoald de Porto și Zaharia de Anagni 
au fost depuşi din scaunele lor, pe motiv că şi-au depășit competențele. 
Totodată, Sinodul de la Lateran a excomunicat pe Patriarhul Fotie, îm- 
preună cu tot clerul său, anulând hotărârile luate în 861. Prin aceasta, 
Papa Nicolae I a făcut primul pas spre schismă. Patriarhul Fotie nu a 
răspuns atacurilor Papei Nicolae I până când papa i-a trimis o scrisoare 
ostilă la 13 septembrie 866. 

În acest timp, Fotie făcea eforturi în vederea încreştinării bulgarilor, 
cărora le-a trimis misionari pentru a-i atrage în sfera de influenţă bizan- 
tină. În anul 864, ţarul Boris-Mihail I al bulgarilor (852-889) s-a con- 
vertit la creştinism sub patronajul Constantinopolului, rezolvând prin 

aceasta şi problema Illyricului. Aflând însă, cu surprindere, că Roma a 
satisfăcut cererea principelui bulgar și i-a trimis o misiune, în frunte cu 
episcopii Paul şi Formosus -— care duceau cu ei și răspunsul la cele 106 
întrebări ale bulgarilor (cunoscute sub titlul de Responsa ad consulta | 
Bulgarorum) — ca şi faptul că preoţii greci care i-au convertit pe bulgari 
au fost alungaţi, Fotie s-a supărat. Astfel, în primăvara anului 867, Fotie 
a adresat o Enciclică patriarhilor răsăriteni (PG 94, col. 721-741, trad. 
T.M. Popescu, în: ST, 2/1930), în care protesta cu indignare contra abu- 
zului latinilor, care au intrat în Bulgaria „ca niște lupi”, nimicind toată 
truda și munca preoților greci şi-i convoca la un sinod general pentru 
a rezolva aceste probleme. Patriarhul Fotie le mai aducea latinilor ur- 
mătoarele acuze: 1. că postesc sâmbătă; 2. că despart prima săptămână 
a Postului Mare de restul lui, mâncând în acea săptămână lapte, brânză 
şi ouă; 3. că încep Postul Mare miercuri, și nu luni; 4. că disprețuiesc pe 
preoții răsăriteni pentru faptul că sunt căsătoriţi, şi nu celibi, ca în Apus; 
5. că nu recunosc ungerea cu Sfântul Mir făcută de preoți, ci numai mi- 
rungerea făcută de episcopi și 6. că au falsificat învățătura despre Sfânta 
Treime, introducând în Simbolul credinței adaosul „Filioque” ş.a. 

Sinodul convocat de Patriarhul Fotie s-a ţinut la Constantinopol 
în vara lui 867, de față fiind reprezentanții Patriarhiilor de Alexandria, 
Antiohia şi lerusalim, precum şi trei reprezentanţi ai Bisericii Romei: 
arhiepiscopii de Ravenna, Trier şi Colonia (K5ln). Papa Nicolae I a fost ex- 
comunicat pentru amestecul necanonic în Patriarhia Constantinopolului 
şi în Bulgaria, iar inovațiile bisericeşti latine declarate eterodoxe. În 
această situație, Papa Nicolae I căuta să-și câştige adepţi în Occident, 
împotriva bizantinilor. Dar, la 13 noiembrie 867 Papa Nicolae 1 a murit 
fără să-şi atingă țelul. O schimbare s-a produs şi la Constantinopol, căci 
impăratul Mihail al III-lea a fost asasinat de Vasile I Macedoneanul (867- 
886), care i-a urmat la tron. Întrucât Fotie a refuzat să-l împărtășească, 
la 25 septembrie 867, noul împărat l-a închis în Mănăstirea Stenos şi 
în ziua de 23 noiembrie 867 l-a repus în scaun pe Ignatie. Împăratul 
spera prin aceasta să poată relua şi legăturile cu noul Papă Adrian II 
(867-872), urmașul lui Nicolae I. Drept urmare, Papa Adrian II a anulat 
parţial deciziile sinoadelor din 859, 861 și 867. 

La 7 octombrie 869 Ignatie a convocat un sinod la Constantinopol, 
pe care l-a considerat al VIII-lea Sinod Ecumenic, la care au partici- 
pat şi delegaţii împăratului franc şi delegatul Papei Adrian II (Anastasie 
Bibliotecarul). La acest sinod, Patriarhul Fotie a fost anatematizat, însă 
sinodul nu a menţionat nimic cu privire la deosebirile teologice și prac- 
tice ale latinilor. Ba, mai mult, în canonul 21 se spunea că „Dumnezeu 
a pus în Biserică cinci patriarhi egali între ei” (Mansi XVI, 140), ceea 
ce denotă faptul că primatul papal era înțeles numai în sens onorific, 
adică „primus inter pares”. După trei zile de la închiderea sinodului, la 
Constantinopol a sosit o delegație bulgară care a întrebat de cine ține 
canonic Biserica Bulgară: de Constantinopol sau de Roma? Deși legaţii 
papali au protestat, spunând că Bulgaria aparține „Illyricului papal”, 
sinodalii, în frunte cu Patriarhul Ignatie, s-au pronunţat în favoarea 
Bisericii bizantine. Ignatie a sfinţit un arhiepiscop şi mai mulți epis- 
copi pentru bulgari, care au recunoscut și ei jurisdicția Patriarhiei din 
Constantinopol. Papa Adrian II a aflat de hotărârile sinodului din 869- 
870 cel mai târziu în luna decembrie 870 și i-a scris Patriarhului Ignatie, 
acuzându-l de încălcarea dreptului canonic. La rândul său, patriarhul a 
răspuns că decizia privind Biserica Bulgară aparținea împăratului, iar 
modul în care au acționat episcopii greci în Bulgaria este același cu cel 
aplicat de episcopii latini faţă de misionarii greci. 

În anul 872 Papa Adrian a murit, fiind urmat în scaun de loan 
al VIII-lea (872-882). Noul papă a cerut insistent (chiar cu un ultimatum) 
Patriarhului Ignatie ca, în termen de 30 de zile, episcopii și clerul grec să 
părăsească Bulgaria, altfel va fi excomunicat. Același ton ultimativ avea 
și scrisoarea trimisă împăratului Vasile ] şi țarului Boris Mihail I, pe care 
ii ameninţa cu excomunicarea dacă nu vor readuce Biserica Bulgară sub 
jurisdicția Romei. Mai mult decât atât, papa considera această schimba- 
re de situație ca schismă, ca erezie și chiar ca o întoarcere la păgânism, 
ceea ce însemna că Roma discredita Biserica de Răsărit cu aproape două 
secole înainte de marea Schismă de la 1054 (N. Chifăr). La 23 octom- 
brie 877, Patriarhul Ignatie a murit, iar la 26 octombrie pe scaunul pa- 
triarhal a revenit Patriarhul Fotie. Prin aceasta se evita formarea unei 
a treia grupări, fapt pentru care soluţia a fost primită cu satisfacție de 

episcopatul bizantin. Doar mitropoliţii Mitrofan al Smirnei şi Stylianos 

al Neocezareei au refuzat să intre în comuniune cu noul patriarh. După 

scurt timp, în semn de prețuire pentru viața sa curată, Fotie l-a canoni- 

zat pe Patriarhul Ignatie. | 
Încă înainte de moartea Patriarhului Ignatie, împăratul Vasile 1 

Macedoneanul a cerut Papei loan al VIII-lea să trimită legați la | 

Constantinopol pentru a participa la un sinod prin care să se realizeze | 

impăcarea dintre cele două Biserici. Sperând că va redobândi jurisdicția 

asupra Bulgariei, precum şi că va primi ajutor militar din partea 

Bizanțului impotriva arabilor, care înaintau spre Italia centrală, papa a 

trimis legaţi la Constantinopol. Aceștia au ajuns în capitala bizantină 

după moartea Patriarhului Ignatie, fapt pentru care nu au îndrăznit să 

trateze problemele controversate cu noul patriarh, întrucât nu aveau 

mandat în acest sens. O delegaţie imperială a fost trimisă la Roma cu 

o scrisoare din partea Patriarhului Fotie, în care se arăta că reinstalarea 

lui pe scaunul patriarhal s-a făcut prin voința împăratului și a clerului. 

Împăratul Vasile 1 Macedoneanul îl ruga pe papă să-l recunoască pe noul 

patriarh, pentru a se stinge supărarea dintre Roma şi Constantinopol. 

La rândul său, Fotie, dorind să anuleze condamnarea rostită împotriva 

sa, a convocat un sinod în octombrie 879, în Biserica „Sfânta Sofia” din 

Constantinopol, la care au participat 383 de episcopi, delegaţii patriarhi- 

lor răsăriteni şi reprezentanţii Papei loan al VIII-lea (872-882), ambele 

părți fiind interesate să ajungă la înţelegere. Papa l-a recunoscut pe Fotie 

ca patriarh, punând condiţia ca acesta să-i recunoască jurisdicția asupra 

Bisericii Bulgare şi să-i ceară iertare. Instrucţiunile papei au fost citite în 

fața sinodalilor în traducere grecească, fiind omisă obligația unei scuze 

publice din partea Patriarhului Fotie, care nu a îndeplinit această cerință 

întrucât se considera nevinovat. Cu toate că nu a fost formulat niciun 

act oficial prin care să se infirme hotărârile sinodului din 869-870, în 

realitate, acestea au fost abrogate de sinodali, cu acordul legaţilor papali. 
Actele sinodului au fost semnate în ziua de 16 ianuarie 880, însă, 

întrucât nu a fost formulată o definiție de credinţă (horos) care, conform 

uzanţei bizantine trebuia să fie semnată de împărat spre a fi promulgată 

ca lege de stat, în ziua de 3 martie 880 s-au adunat în palatul imperial cei 

mai reprezentativi sinodali pentru a rezolva această problemă. Horos- 
ul a fost parafat de către împărat şi citit în fața celorlalți sinodali, care 
l-au aprobat la 10 martie 880 într-o şedinţă festivă ţinută în Catedrala 
„Sfânta Sofia”, încheindu-se astfel lucrările acestui sinod. Sinodul a ho- 
tărât: anularea hotărârilor sinodului din 869-870 împotriva lui Fotie, a 
proclamat sinodul din 879-880 ca „al VIII-lea Sinod Ecumenic”, precum 
și eliminarea adaosului „Filioque” din Simbol şi egalitatea în drepturi 
a celor două scaune, de la Roma și Constantinopol. Hotărârile aces- 
tea au fost luate cu consimțământul delegaților romani, care sperau că 
Patriarhul Fotie va recunoaşte autoritatea papei şi jurisdicția acestuia 
asupra bulgarilor, ceea ce Fotie nu a făcut. Papa Ioan al VIII-lea a pri- 
mit actele sinodului, împreună cu scrisoarea împăratului şi respectiv 
a patriarhului, precum și raportul legaţilor săi în vara anului 880. În 
scrisoarea de răspuns către patriarh, papa îşi manifesta atât mulțumirea 
față de eforturile de împăcare a celor două Biserici, cât şi dezamăgirea 
pentru că problemele puse în discuţie nu au fost reglementate conform 
instrucțiunilor date legaților săi, făcându-l responsabil pentru aceasta 
pe Patriarhul Fotie. Prin poziţia sa ambiguă față de deciziile sinodului, 
papa voia să arate că le acceptă, dar şi că respinge ceea ce nu concor- 
dă cu intenţiile sale. Într-o altă scrisoare adresată împăratului, papa îi 
mulțumea acestuia pentru ajutorul dat împotriva arabilor, considerând 
gestul acestuia ca premisă pentru retrocedarea Bulgariei jurisdicției ro- 
mane, iar pentru faptul că această dorinţă a sa nu s-a împlinit încă, nu-i 
făcea însă responsabili, nici pe împărat, nici pe patriarh. 

Între timp, la Constantinopol s-au petrecut schimbări atât politi- 
ce, cât şi bisericeşti, prin moartea împăratului Vasile 1 Macedoneanul, 
pe tronul bizantin urcând fiul său, Leon al VI-lea Filosoful (886-912). 
Patriarhul Fotie fusese dascălul acestuia, însă Leon l-a convins să se re- 
tragă din scaunul patriarhal, în locul său punându-l pe fratele cel mic al 
impăratului, numit Ştefan 1 (886-893), având doar vârsta de 18 ani, care 
a păstrat hotărârile sinodului din 879-880 (V. Ioniţă). Patriarhul Fotie 
s-a retras şi s-a dedicat studiului teologic, murind în anul 891. Referitor 
la sinoadele din 869-870 şi 879-880, cel dintâi era considerat la Roma ca 
sinod ecumenic, în timp ce la Constantinopol, cel de-al doilea. Întrucât 

sinoadele acestea nu au discutat probleme dogmatice care să interese. 
ze intreaga Biserică, ele nu pot fi considerate ecumenice, sinodul din | 
anii 879-880 a rămas doar cu denumirea de „Sinodul de la Sfânta Sofia” 
Așa se face că, la anul 988, cu ocazia încreştinării ruşilor, Patriarhia de 
Constantinopol îi cerea cneazului Vladimir să respecte credința gr. | 
todoxă şi „hotărârile celor 7 Sinoade Ecumenice, iar în Apus în any] 
1054 cardinalul Humbert preciza că trebuie respectate „cele 7 Sinoade 
Ecumenice”. Aşadar, la sfârşitul secolului al IX-lea relaţiile dintre Roma 

şi Constantinopol erau refăcute, chiar dacă nu aveau un suport puternic 

și de durată. Abia Papa Formosus (891-896), care a fost legat papal în 
Bulgaria, a reinnoit schisma, anatematizându-l din nou pe Fotie. 


VII.13.4. Schisma de la 1054 


Aceasta s-a consumat în vremea Patriarhului Mihail Cerularie (1043. 
1058) şi a Papei Leon al IX-lea (1048-1054), care, ca şi Papa Nicolae [, 
a căutat să-și impună primatul jurisdicțional şi asupra Patriarhiei de 
Constantinopol. Cauzele nemijlocite ale schismei au fost reprezenta- 
te de măsurile luate de Papa Leon al LX-lea împotriva preoților greci 
din Sicilia și Italia de Sud, unde Arhiepiscopia greacă avea, la acea dată, 
cinci mitropolii şi treizeci şi una de episcopii sufragane. În urma hotă- 
rârilor sinoadelor latine de la Siponto din 1050 şi 1053, papa a desființat 
Arhiepiscopatul grec din sudul Italiei și l-a încadrat Arhiepiscopatului 
latin de Benevent. Preoţii greci erau învinuiți că nu respectă celibatul, 
căsătorindu-se, și li s-a impus ritul latin. Informat de cele ce s-au întâm- 
plat, Patriarhul Mihail Cerularie a îndemnat pe arhiepiscopul Leon de 
Ohrida (1037-1056) să combată erorile latinilor, ceea ce acesta a şi făcut, 
printr-o scrisoare adresată episcopului latin din Apulia, loan de Trani. 
De asemenea, Nichita Pectoratul (Pieptosul), starețul Mănăstirii Studion 
din Constantinopol, a combătut şi el pe latini. Informat de scrierile po- 
lemice grecești, Papa Leon al IX-lea a răspuns ofensator Patriarhului 
Mihail Cerularie, erijându-se în șef al întregii Biserici creştine. 

Dorind să aplaneze conflictul dintre papă şi patriarh, împăratul 
Constantin al IX-lea Monomahul (1042-1054) a hotărât convocarea unui 

sinod la Constantinopol, la care să participe şi delegaţii papei. Astfel, la 
inceputul lui ianuarie 1054, Leon al IX-lea a trimis la Constantinopol o 
delegaţie în frunte cu Humbert, cardinal de Silva Candida, un om mân- 
dru și îngâmfat, împreună cu cancelarul Frederic şi arhiepiscopul Petru 
de Amalfi. Ajunşi la Constantinopol, delegaţii papali au fost primiţi de 
impărat cu onoruri, mărindu-le astfel orgoliul. Au fost apoi găzduiți în 
Mânăstirea Studion, unde stareţul ei Nichita Pectoratul, la insistenţele 
împăratului, a ars şi retras cele două scrisori ale sale contra latinilor, în 
care combătea azima, celibatul şi nerespectarea Postului Mare la fel ca 
ortodocșii. Comportamentul injurios la adresa grecilor a făcut chiar pe 
istoricii şi cercetătorii catolici să se mire de hotărârea Papei Leon al IX-lea 
de a trimite la Constantinopol nişte delegați atât de aroganți, mândri 
și violenţi. Cunoscându-le apucăturile, Patriarhul Mihail Cerularie i-a 
anunțat că toate problemele vor fi discutate în sinod. Cum însă cardina- 
lul Humbert şi-a pierdut răbdarea, căci se amâna deschiderea sinodului 
planificat, a compus un act de excomunicare (libel) a Patriarhului Mihail 
Cerularie, a arhiepiscopului Leon de Ohrida, a lui Nichita Pectoratul şi a 
tuturor celor ce se vor asocia cu aceştia. Apoi, în ziua de sâmbătă 16 iulie 
1054, a pus această excomunicare pe Sfânta Masă a Bisericii „Sfânta Sofia”, 
La ieşirea din biserică, şi-a scuturat praful de pe încălțăminte şi a strigat 
în auzul celor prezenţi la Sfânta Liturghie: „Domnul să vadă și să judece” 
Actul de excomunicare din 16 iulie 1054 acuza pe greci: că practică 
simonia, că fac eunuci pe care îi hirotonesc preoți şi episcopi, că rebo- 
tează mai ales pe latini, că jură că numai în Biserica grecilor există jertfă 
adevărată şi Botez, că admit căsătoria preoților, că spun că Legea lui 
Moise este blestemată, că au scos din Simbolul de credință purcederea 
Sfântului Duh și de la Fiul („„Filioque”) ş.a. Dintre acestea, un cerce- 
tâtor catolic spune că învinuirea de simonie a fost foarte prost aleasă, 
căci tocmai Biserica Apusului practica simonia și nepotismul, impotriva 
cărora a scris chiar cardinalul Humbert o lucrare Adversus Simoniacos, 
ceea ce dovedea că exista simonie şi în Biserica Latină. Apoi, căsăto- 
ria preoților era practicată în întreaga Biserică din vechime, inovaţie 
constituind celibatul impus de către papi preoților în Apus. Cât despre 
eliminarea lui „Filioque” din Simbol, situaţia se prezintă exact invers: 

Simbolul niceo-constantinopolitan nu a avut nicicând acest adaos, in- 
trodus abia mai târziu în Biserica din Apus. Toate acestea arată că 
Humbert şi însoțitorii săi se duseseră la Constantinopol nu să trateze 
problemele legate de jurisdicția din sudul Italiei, ci să impună pretenţia 
de jurisdicție universală a papei asupra întregii lumi creștine din Apus şi 
Răsărit. Aceasta este de fapt şi cauza principală a schismei. Gestul cardi- 
nalului Humbert a provocat o mare indignare la Constantinopol, locui- 
torii dorind să-i tragă la răspundere pe solii papali. Aceştia însă plecară 
înainte ca poporul să prindă de veste. În această situaţie, la 24 iulie 1054, 
Patriarhul Mihail Cerularie a convocat un sinod permanent care a ana- 
tematizat pe cardinalul Humbert, pe delegaţii romani, pe Papa Leon 
al IX-lea și Biserica Romană. De asemenea, erau reactivate acuzaţiile 
contra latinilor din Enciclica Patriarhului Fotie din anul 867, cele ale 
arhiepiscopului Leon de Ohrida şi altele. Cu aceasta s-a consumat şi ul- 
tima parte a schismei. Sentința din iulie 1054 nu a fost aprobată de Papa 
Leon al IX-lea, căci el a murit în aprilie 1054, şi nici de papii următori, 
vinovați de schismă fiind Humbert și însoțitorii săi. Nici contemporanii 
săi nu au dat importanţă atunci acestui eveniment din 16-24 iulie 1054, 
fiindcă lumea era deja obișnuită cu divergențele dintre Roma şi Bizanţ. 

Trimiterea lui Mihail Cerularie în exil în anul 1059 nu a schimbat 
nici ea situația. Abia mai târziu, prin cucerirea Constantinopolului de 
către latini la 13 aprilie 1204, prăpastia dintre Apus şi Răsărit s-a mă- 
rit tot mai mult, astfel că la 1453 Constantinopolul rămânea fără aju- 
torul fraților din Apus, căzând în mâinile turcilor. Cu toate încercările 
de îndepărtare a ei, schisma a rămas până în zilele noastre. În ziua de 7 
decembrie 1965, a fost citită la Roma şi la Constantinopol o declaraţie 
comună prin care Patriarhul ecumenic Atenagora I şi Papa Paul al VI-lea 
au ridicat anatemele rostite la 16 și respectiv 24 iulie 1054, care au pro- 
vocat „Schisma cea mare”. Cu toate acestea, diferențele dogmatice şi cul- 
tice dintre cele două Biserici există încă. 

PRIVIRE RETROSPECTIVĂ 
ASUPRA ISTORIEI BISERICII 
PE PARCURSUL PRIMULUI MILENIU CREȘTIN 


Potrivit Sfântului Pavel, Dumnezeu a trimis pe Fiul Său în lume 
atunci „când a venit plinirea vremii” (Galateni 4, 4). Privită din per- 
spectiva istoriei generale, expresia de „plinire a vremii” desemnează una 
dintre cele mai potrivite perioade din istoria omenirii pentru Întruparea 
Fiului lui Dumnezeu din Fecioara Maria. Vremea se împlinise din per- 
spectiva istoriei poporului ales, care, aflându-se sub stăpânire romană, 
aştepta pe Mesia Cel promis de profeţii Vechiului Testament, dorindu-și 
un Mesia politic, care să-l elibereze de sub asuprirea străină. Vremea 
se împlinise apoi cu privire la gândirea filosofico-religioasă a lumii an- 
tice, care aflându-se în declin, nu mai răspundea așteptărilor oameni- 
lor, de aceea mulți căutau cu înfrigurare vindecători, care să le uşureze 
suferințele, chiar şi prin vrăji şi farmece. Timpul se împlinise și cu pri- 
vire la situaţia politică a lumii greco-romane, căci majoritatea popoa- 
relor de atunci erau cuprinse în granițele Imperiului Roman care, prin 
împăratul din acel timp, Octavian Augustus (27 î.Hr. — 14 d.Hr.), asi- 
gura un echilibru politic desemnat prin expresia pax romana. Sistemul 
social pe care se baza lumea greco-romană reprezenta apogeul sclava- 
gismului, sistem care pecetluia o inegalitate fundamentală între oameni. 


" Capitol elaborat de Pr. prof. dr. Viorel Ioniţă. 

Din punct de vedere cultural, vremea se împlinise prin limba elenisti- 
că sau dialectul comun, respectiv limba greacă, cu multe influențe din 
civilizațiile cucerite de armatele lui Alexandru Macedon (356-323 î.Hr.), 
care era înțeleasă în toate provinciile romane, chiar şi de către evrei, mai 
ales de cei din Galileea. Astfel, condiţiile politico-sociale, religios-mora- 
le şi culturale, care facilitau circulaţia ideilor până dincolo de graniţele 
Imperiului Roman, ofereau cele mai bune mijloace pentru răspândirea 
şi receptarea unor idei religios-morale cu totul noi şi universale. 
Mântuitorul, a cărui Întrupare a fost prefigurată în Vechiul 
Testament, S-a născut „sub Lege” şi potrivit cuvintelor Sale, nu a venit 
în lume să strice „Legea sau prorocii, ci a venit să le împlinească 
(Matei 5, 17). Dar, lisus Hristos a descoperit Învățătura Sa şi a pregă- 
tit Împărăţia Cerurilor pentru toți oamenii, nu numai pentru poporul 
ales. Pe parcursul activităţii Sale pământeşti, Mântuitorul a predat uce- 
nicilor învăţătura Sa, în care erau cuprinse toate principiile de organi- 
zare a Bisericii Sale, întemeiată pe învățătura, pătimirile şi Învierea Sa, 
dar intrată în istorie prin pogorârea Sfântului Duh peste Apostoli, când 
în urma predicii Sfântului Petru, s-au botezat „ca la trei mii de suflete” 
(Faptele Apostolilor 2, 41). Din mandatul Mântuitorului, Sfinţii Apostoli 
au mers în toată lumea, propovăduind Evanghelia Sa și botezând-i pe 
cei care o primeau „în numele Tatălui şi al Fiului și al Sfântului Duh” 
(Matei 28, 19). Astfel, Apostolii au înființat multe comunități de urmași 
ai lui Hristos, care s-au numit creștini pentru prima dată la Antiohia (cf. 
Faptele Apostolilor 11, 26), iar în aceste comunităţi ei au hirotonit epis- 
copi, presbiteri şi diaconi, ca aceștia să continue lucrarea lor de slujire. 
În perioada apostolică urmașii lui Hristos, care proveneau în mare 
majoritate dintre iudei, au continuat să participe la cultul de la templu, 
mai ales la lerusalim, după care se retrăgeau în case particulare, unde se 
rugau şi săvârşeau „frângerea pâinii, adică Sfânta Euharistie. Foarte cu- 
rând însă, creştinii au fost prigoniţi de iudei, prigonire care s-a agravat pe 
parcursul celei de-a doua jumătăți a primului secol după Hristos, când 
creştinii nu au susținut răscoala iudeilor împotriva autorităţii romane. 
Astfel, încă din epoca apostolică, au apărut martiri pentru Hristos, cum 
au fost Sf. Arhidiacon Ştefan, apoi Sfântul Iacov, fratele Domnului, primul 

episcop al Ierusalimului. La sfârşitul epocii apostolice, respectiv către 
sfârşitul secolului 1 după Hristos, creştinii erau răspândiți în toate pro- 
vinciile Imperiului Roman, mai ales în cetăți, şi chiar dacă printre ei nu 
erau „mulți înţelepţi în felul lumii, nici mulţi puternici, nici mulţi de 
neam ales” (1 Corinteni 1, 26), totuşi existau printre creştini şi unii „din 
casa Cezarului” (Filipeni 4, 22), care, pe vremea împăratului Domițian 
(81-96), spre exemplu, erau de rang foarte înalt. 

Persecuţiile împotriva creştinilor din partea iudeilor au pregătit 
persecuțiile din partea autorităților romane, încă din a doua jumătate 
a secolului I, când creştinii erau consideraţi de către conducătorii ro- 
manilor o sectă a iudeilor. De la sfârşitul secolului I până la mijlocul 
secolului al III-lea, creştinii au fost persecutați de autoritatea romană 
pe bază de rescripte, adică de măsuri legale cu caracter limitat în timp 
și spaţiu, iar judecarea și pedepsirea creştinilor au rămas pe parcursul 
acestei perioade în responsabilitatea guvernatorilor de provincii, care 
aplicau de o manieră subiectivă măsurile împotriva creştinilor, unii cu 
blândeţe, iar alții cu mare asprime. De la jumătatea secolului al III-lea și 
până în anul 324, persecuțiile creştinilor din partea autorităților romane 
s-au înăsprit treptat şi se bazau pe edicte, adică pe măsuri legale generale 
ŞI obligatorii pentru toți. În timpul acestor persecuții, au murit ca mar- 
tiri mulți creştini, din toate provinciile, dar după cuvântul apologetului 
Tertulian de la Cartagina (150-220), „sângele martirilor a fost sămânța 
creştinismului”. Într-adevăr, mulţi păgâni, fie oameni simpli, fie oficiali, 
crau adânc impresionați de stilul de viaţă al creştinilor şi, mai ales, de 
curajul lor de a prefera moartea decât să se lepede de credinţa lor în lisus 
Hristos. Totuşi, în faţa cruzimii persecuțiilor, unii creştini s-au lepădat 
de credința lor şi au scăpat cu viață, dar după încetarea persecuției, au 
creat mare tulburare în Biserică, dorind să continue viaţa lor de membri 
ai comunității, ca mai înainte, ceea ce a fost posibil numai în urma unei 
perioade de penitenţă pe măsura greşelii fiecăruia. 

În afara pericolului permanent al persecuțiilor din afară, Biserica 
s-a confruntat în această perioadă și cu foarte multe provocări din in- 
terior, prin schisme şi erezii cauzate de unii creştini. Primele învățături 
greşite sau eretice apărute în sânul Bisericii au fost ereziile iudaizante, 

adică cele care amestecau învățătura creștină cu idei din tradiția iudaică 
interpretate greșit, cum făceau ereticii Simon Magul şi Cerint. 

A doua categorie de erezii apărute pe parcursul secolului al II-lea au 
fost ereziile gnostice, care amestecau idei creştine cu idei filosofice antice 
şi pretindeau că mântuirea se obţine prin cunoaşterea unei învățături 
secrete, transmise de Apostoli numai lor și numite de ei cu termenul 
grecesc de gnoză, adică cunoaștere, iar dintre ereticii gnostici amintim 
pe Basilide, Valentin şi Manes/Maniheu. 

A treia categorie de erezii din istoria Bisericii au fost cele numite iu- 
deo-gnostice, respectiv cele care amestecau idei iudaizante cu idei gnos- 
tice şi între aceste erezii amintim elchesaismul şi marcionismul. A patra 
categorie de erezii apărute tot pe parcursul secolului al II-lea au fost 
cele care, în fața persecuțiilor, pretindeau că sfârșitul lumii era aproape, 
cum a fost montanismul, care, prin simplitatea şi profetismul practicate, 
amăgea foarte uşor pe unii credincioşi. În sfârşit, începând din aceeaşi 
perioadă, Biserica s-a confruntat şi cu unele controverse, cum au fost 
cea privind data Paştilor, sau recunoaşterea botezului ereticilor care do- 
reau să devină membri ai Bisericii, dar fuseseră mai întâi botezați în 
sânul unei grupări eretice. Toate aceste controverse, cum au fost și cele 
legate de învățătura despre Sfânta Treime, au fost clarificate pe deplin 
numai după ce credinţa creştină a devenit liberă pe parcursul secolului 
al IV-lea. 

Până la începutul secolului al IV-lea, deşi se confrunta atât cu 
persecuțiile, cât și cu grave tulburări din interior, Biserica s-a dezvoltat 
totuşi foarte mult și a ajuns să fie prezentă până dincolo de graniţele 
Imperiului Roman. Pentru transmiterea învățăturii creștine, în aceas- 
tă perioadă au fost întemeiate şcoli creştine, numite școli catehetice, Or- 
ganizate după modelul școlilor antice, dar cu conţinut pur creştin, la 
Alexandria, Cezareea Palestinei, Antiohia și Edessa. În misiunea Bisericii 
atât de predicare a Cuvântului, cât şi de apărare a învățăturii transmise 
de lisus Hristos prin Sfinţii Apostoli, pe parcursul primelor trei seco- 
le ale erei creştine, s-au afirmat o serie de autori creştini, cum au fost: 
Sf. Ignatie Teoforul, Sf. Iustin Martirul şi Filosoful, Sf. Irineu de Lyon; 
Clement Alexandrinul, Origen, Sf. Ciprian al Cartaginei, Sf. Dionisie al 

Alexandriei ş.a. În activitatea de combatere a ereziilor s-a generalizat în 
viaţa Bisericii primare, începând din a doua jumătate a secolului al II-lea, 
practica sinodalităţii, adică întrunirea episcopilor în sinoade, pentru a 
discuta împreună despre ereziile care tulburau Biserica şi pentru a da 
impreună răspunsul la aceste provocări, conform cu învățătura preda- 
tă de Apostoli. Astfel, pe parcursul perioadei primelor trei secole după 
Hristos, credinţa creştină s-a consolidat și s-a afirmat în lumea de atunci 
cu mare autoritate, în ciuda multelor încercări cu care s-a confruntat. În 
sfârşit, în Biserica primară întâlnim toate elementele privind învățătura, 
cultul și organizarea Bisericii, transmise de la Sfinţii Apostoli, care au 
fost păstrate toate cu mare sfinţenie. 

O schimbare radicală în situația Bisericii a apărut prin politica re- 
ligioasă a împăratului Constantin cel Mare (306-337), care, începând 
din anul 313, a luat tot mai multe măsuri în favoarea credinţei creștine, 
aceasta fiind astfel recunoscută oficial ca religie liberă și egală cu celelalte 
religii din Imperiul Roman. În acest sens, primul împărat roman creştin 
a schimbat treptat legislația imperială, pe care a pus-o pe baze creştine. 
Incetarea oficială şi completă a persecuțiilor împotriva creștinilor din 
partea autorităților romane a avut loc în anul 324, când a fost înlăturat 
de la domnie împăratul Liciniu (308-324), care domnea peste jumătatea 
de Răsărit a Imperiului Roman, unde continuase să persecute pe creştini 
și după anul 313, cânda semnat, împreună cu împăratul Constantin cel 
Mare, edictul de recunoaştere a credinţei creştine ca religie liberă şi deci 
de încetare a persecuțiilor împotriva creştinilor. 

În fața tulburărilor din sânul Bisericii în urma apariției erezi- 
ei arianismului, Constantin cel Mare a convocat Sinodul 1 Ecumenic 
(Niceia, 325), unde cei 318 episcopi prezenți au condamnat erezia lui 
Arie şi au luat o serie de hotărâri practice privind viața Bisericii, cum 
au fost data Paştilor, depășirea schismei meletiene apărute în Egipt, sau 
recunoaşterea botezului ereticilor ș.a. Prin măsurile luate în favoarea 
Bisericii de către împăratul Constantin cel Mare nu se aducea nimic 
nou, ci erau numai precizate mai clar învățături și practici existente în 
Biserică, dar care, prin sprijinul împăratului, au fost generalizate în în- 
treaga Biserică. Măsurile luate de împăratul Constantin cel Mare, pentru 

care Biserica Ortodoxă îl cinsteşte ca sfânt „întocmai cu Apostolii”, au 
fost completate de împăratul Teodosie cel Mare (379-395), care a decre- 
tat credința creştină în forma niceeană drept singura religie recunoscută 
oficial de stat şi a pus capăt influențelor păgâne în societatea greco-ro- 
mană, care în acea perioadă era majoritar creştină. 

După modelul Sfântului Împărat Constantin cel Mare, urmașii săi 
la conducerea Imperiului Bizantin au convocat Sinoade Ecumenice, 
adică adunări ale episcopilor care tratau teme de interes pentru întrea- 
ga Biserică, după cum urmează: Teodosie cel Mare a convocat Sinodul 
al II-lea Ecumenic (Constantinopol, 381); Teodosie al II-lea (408-450), 
Sinodul al III-lea Ecumenic (Efes, 431); Marcian (450-457), Sinodul 
al IV-lea Ecumenic (Calcedon, 451); Justinian 1 (527-565), Sinodul al 
V-lea Ecumenic (Constantinopol, 553); Constantin al IV-lea (668-685), 
Sinodul al VI-lea Ecumenic (Constantinopol, 680-681) şi împărăteasa 
Irina, în calitate de regentă a fiului său Constantin al VI-lea, apoi prima 
femeie pe tronul imperial bizantin, între anii 797-802, Sinodul al VII-lea 
Ecumenic (Niceea, 787). Cele șapte Sinoade Ecumenice s-au completat 
unul pe altul și combătând ereziile apărute atunci cu privire la Sfânta 
Treime și la Persoana, naturile şi voințele Mântuitorului lisus Hristos, 
au formulat învăţătura cea adevărată, potrivit Sfintei Scripturi şi Sfintei 
Tradiţii. Astfel, Sinoadele Ecumenice au luat, în primul rând, hotărâri de 
ordin dogmatic privind învățătura de credinţă a Biserici, hotărâri numite 
dogme (în limba greacă horos), precum și hotărâri privind viaţa practică 
a Bisericii, numite canoane (kanones). Perioada Sinoadelor Ecumenice 
a fost, în același timp, perioada cea mai înfloritoare a gândirii teologi- 
ce creştine, prin contribuţia Sfinților Părinţi ai Bisericii la aprofundarea 
adevărurilor de credință, după care această perioadă se numeşte şi „pe- 
rioada patristică”. În această perioadă, s-a îmbogăţit cultul creștin, s-a 
afirmat arta creștină şi s-a dezvoltat misiunea creştină de răspândire a 
Evangheliei la multe popoare dincolo de graniţele imperiului. 

Pe parcursul primei jumătăţi a secolului al IV-lea s-a răspândit, în- 
cepând din Egipt, monahismul creştin, mai întâi sub forma anahoretică, 
prin Sf. Antonie cel Mare (251-356), iar mai apoi, prin Sf. Pahomie cel 
Mare (292-346), stilul de viață monahală cenobitică, adică de viaţă în 

comun a monahilor sau a monahiilor. Din Egipt monahismul s-a răs- 
pândit foarte repede în Palestina, Siria, Asia Mică ș.a., dar și în Apus. 
Întemeietorii celor două forme de viaţă monahală au fixat unele reguli 
de organizare a comunităților respective, dar cel care a sistematizat şi 
fundamentat teologic regulile vieții monahale în Răsărit a fost Sf. Vasile 
cel Mare (330-379). Apoi cel care a pus bazele monahismului apusean 
a fost Sf. Benedict de Nursia (480-547), astfel că viaţa monahală s-a 
răspândit în întreaga Biserică, iar mănăstirile au devenit cele mai im- 
portante centre nu numai de viață duhovnicească, dar și de educaţie 
creştină şi de promovare a culturii teologice. Principiile de organizare 
a vieţii monahale și mai ales de încorporare a mănăstirilor în sistemul 
administrativ al Bisericii au fost stabilite pentru întreaga Biserică prin 
canoanele Sinoadelor IV și VI Ecumenice. 

Hotărârile Sinoadelor Ecumenice nu au fost însă primite de întrea- 
ga Biserică, mai ales din motive culturale și politice. Astfel, hotărârile 
Sinodului III Ecumenic nu au fost primite de adepţii lui Nestorie, ar- 
hiepiscop al Constantinopolului între anii 328-331, care învăţa că în 
Mântuitorul lisus Hristos existau două persoane, una divină şi alta uma- 
nă, precum şi că Preasfânta Fecioară Maria nu ar fi fost Maica Domnului, 
căci a născut numai un om. Susţinătorii lui Nestorie s-au răspândit mai 
ales dincolo de Eufrat și s-au organizat în Biserica nestoriană, care există 
Şi astăzi. O altă grupare de creștini, la extrema opusă nestorienilor, a, res- 
pins hotărârile Sinodului al IV-lea Ecumenic, care a condamnat învățătura 
arhimandritului Eutihie, potrivit căruia în Iisus Hristos nu exista decât 
O singură natură, cea divină, în timp ce natura umană a Mântuitorului 
fusese absorbită de natura Sa divină. Această învățătură, numită mono- 
fizism sau monfizitism, adică învățătura despre o singură natură sau fire, 
a fost susținută mai ales de creştinii sirieni, de cei egipteni şi de armeni, 
care s-au constituit în Biserica siro-iacobită, cu centrul la Antiohia, în 
Biserica copţilor din Egipt, cu centrul la Alexandria şi Biserica armeană, 
cu centrul la Etchmiadzin, în regatul Armeniei. Aceste biserici există şi 
astăzi și din ele s-au născut Biserica Etiopiană şi respectiv Biserica siro- 
iacobiţilor din Malabar, India. De la începutul existenței acestor Biserici, 
care se identificau cu vechi civilizaţii orientale în opoziție cu civilizația 

şi gândirea greco-romană, Patriarhia Constantinopolului, susținută de 
împărații bizantini, a încercat, în mai multe rânduri, să refacă unitatea de 
credinţă cu aceste grupări, dar fără succes. 

Tot pe parcursul acestei perioade a apărut, în Peninsula Arabiei, is- 
lamul, o nouă religie monoteistă întemeiată de Mahomed, Muhammad 
sau Muhammed (571-632), care predica un monoteism radical şi afirma 
că cel mai mare profet al lui Dumnezeu (în arabă Allah) era el însuși. 
Susținând organizarea vieții politice şi sociale după principii religioase 
stricte (Sharia), islamul s-a răspândit ca fulgerul și a ocupat, începând 
din prima jumătate a secolului al VII-lea, tot mai multe provincii orien- 
tale ale Imperiului Bizantin. Creștinii nestorieni, siro-iacobiţii şi copții 
i-au primit la început pe musulmani ca pe niște eliberatori, dar au ajuns 
foarte repede să fie persecutați de noii lor stăpâni. În urma cuceriri- 
lor arabe musulmane, care în secolul al VIII-lea au ajuns, prin nordul 
Africii, până în Spania, creștinii au avut mult de suferit, mai ales că ex- 
pansiunea islamică s-a făcut cu sabia și a avut drept scop convertirea 
la credința profetului, mai ales a celor care se opuneau expansiunii lor. 
Astfel, în multe teritorii unde la început a existat o Biserică înfloritoare 
încă din secolul al IJI-lea, cum a fost cazul cu nordul Africii în regiunea 
Cartaginei, după invazia islamică, credința creştină a dispărut complet. 
Toţi creştinii din teritoriile ocupate de musulmani au avut mult de sufe- 
rit din partea acestora, dar cum Bisericile monofizite sau necalcedonie- 
ne din Siria și din Egipt erau adânc înrădăcinate în cultura popoarelor 
respective, ele au supraviețuit până astăzi în faţa presiunilor islamului, 
deşi cu mari sacrificii. 

În răstimpul de la mijlocul secolului al IX-lea până la mijlocul se- 
colului al XI-lea, s-a evidenţiat în Răsărit o intensă activitate misionară 
inițiată şi coordonată de Patriarhia Ecumenică, mai ales printre po- 
poarele slave din Europa Centrală şi până la ruşii kieveni. De partea 
ei, Biserica latină a desfășurat, în aceeași perioadă, o intensă activitate 
misionară printre popoarele germanice până în Scandinavia. În legătură 
cu misiunea creștină la popoarele slave, mai ales în Moravia, prin fraţii 
Constantin-Chiril şi Metodie, s-a iscat o dispută printre reprezentanții 
Bisericii latine, care considerau că slujbele în Biserică nu pot fi ținute 

decât într-una din cele trei limbi sfinte: ebraica, greaca sau latina și au 
interzis fraților misionari să mai slujească în limba slavonă. Papa loan 
a] VIII-lea (872-882) însă a aprobat folosirea limbii slavone ca limbă 
de cult. Pe de altă parte, în legătură cu misiunea printre popoarele ger- 
manice, s-a evidenţiat faptul că unii dintre cei mai activi misionari au 
ajuns în regatul francilor, venind din insulele britanice, chiar din Scoția 
şi Irlanda, iar această activitate misionară complexă a avut drept re- 
zultat răspândirea ritului latin şi includerea tuturor popoarelor nou 
încreştinate sub autoritatea directă a papei de la Roma. 

Pe parcursul acestei perioade, s-a înregistrat o tot mai mare înstră- 
inare între tradiţia creştină de limbă latină şi cea de limbă greacă. În 
timp ce Patriarhia Ecumenică era profund tulburată de politica icono- 
clastă a împăraților bizantini între anii 726-780 şi 813-843, papii de la 
Roma s-au apropiat tot mai mult de regii franci, apropiere care a cul- 
minat în ziua de Crăciun a anului 800, când Papa Leon al III-lea (795- 
816) l-a încoronat pe regele franc Carol cel Mare (768-814) ca împărat 
al Imperiului Roman de Apus, ceea ce însemna un afront față de tronul 
imperial bizantin. Înstrăinarea dintre Roma şi Constantinopol s-a agra- 
vat pe parcursul secolului al IX-lea, când Papa Nicolae 1 (858-867) s-a 
amestecat direct în confruntarea dintre patriarhii de Constantinopol: 
Ignatie (847-858 şi 867-877) şi Fotie (858-867 şi 878-886), ajungând 
să-l excomunice pe acesta din urmă, ceea cea a constituit prima etapă 
a Schismei de la 1054 dintre Roma şi Constantinopol. Această primă 
ruptură între Biserica Răsăritului şi cea a Apusului s-a încheiat prin 
restabilirea Patriarhului Fotie pe scaunul de Patriarh Ecumenic, după 
moartea lui Ignatie, printr-o hotărâre sinodală, la care şi-au dat acordul 
și reprezentanţii Papei loan al VIII-lea. 

Înstrăinarea dintre cele două ramuri ale creştinismului, cea greacă 
şi cea latină, a avut cauze multiple, în primul rând de ordin teologic, 
prin înţelegerea diferită a unor învățături creştine, un exemplu în acest 
sens fiind adaosul Filoque, potrivit căruia latinii cred că Sfântul Duh 
purcede şi de la Fiul, nu numai de la Tatăl, cum cred grecii. Printre 
diferenţele teologice dintre greci şi latini se numără şi accentuarea di- 
ferită a unor aspecte practice ale vieţii creștine, cum ar fi durata sau 

practica postului ș.a. La cauzele de ordin teologic ale înstrăinării din- 
tre greci și latini, se adaugă cele de ordin politic şi cultural, mai ales 
prin specificul tradiţiei greceşti înclinate spre speculație, spre deose- 
bire de spiritul practic al latinilor ş.a. Toate aceste cauze au concurat 
la apariția Schismei dintre Biserica Greacă și cea Latină în luna iulie a 
anului 1054. De fapt, schisma în sine este un exemplu evident de ames- 
tec dintre interesele religioase şi cele politice. Divergenţele au pornit 
de la pretenţiile atât latine, cât și grecești, asupra teritoriilor din sudul 
Italiei şi din Sicilia, teritorii care fuseseră transferate de împăratul Leon 
al III-lea Isaurul (717-741) din jurisdicția papei în jurisdicţia Patriarhiei 
de Constantinopol. În aceste teritorii, care erau din Antichitate de 
tradiție greacă, s-au constituit eparhii grecești, care la mijlocul seco- 
lului al XI-lea erau organizate într-o arhiepiscopie, cinci mitropolii și 
31 de episcopii, cu preoți greci și de rit răsăritean. Papa Leon al IX-lea 
(1048-1054) a încercat să-şi impună autoritatea asupra acestor terito- 
rii şi a desființat arhiepiscopia greacă, încorporând acele teritorii în 
Arhiepiscopia latină de Benevent şi impunând ritul latin. 

La Constantinopol păstorea atunci Patriarhul Mihail Cerularie 
(1043-1058), care a dorit să ia o atitudine fermă față de amestecul papei 
în teritoriile bizantine și a cerut teologilor greci să combată inovațiile 
latinilor. Împăratul bizantin Constantin al IX-lea Monomahul (1042- 
1054) a propus atunci convocarea unui sinod la Constantinopol, la care 
să participe și reprezentanții papali, ca să ia împreună o hotărâre privind 
statutul canonic al teritoriile respective. Papa Leon al IX-lea a trimis, în 
acest scop, la Constantinopol o delegaţie în frunte cu Humbert, cardinal 
de Silva Candida, care a ajuns în capitala bizantină, pe parcursul lunii 
ianuarie a anului 1054, unde reprezentanții papali au fost foarte bine 
primiți și găzduiți la Mănăstirea Studion, centrul cel mai important al 
tradiționaliștilor greci. Cum reprezentanţii Patriarhiilor din Alexandria, 
Antiohia și lerusalim întârziau mereu, legaţii papali s-au angajat mereu 
în dispute, uneori foarte aprinse, cu grecii, ceea ce a înveninat tot mai 
mult relaţiile dintre cele două partide. În luna aprilie a acelui an, Papa 
Leon al IX-lea a murit, dar acest lucru nu se cunoștea la Constantinopol 
și drept urmare, nu a fost luat în considerare, altfel delegaţii latini ar 

fi trebuit să plece acasă, căci mandatul lor expirase. Cu toate acestea, 
situaţia s-a prelungit până în luna iulie a acelui an, când cardinalul 
Humbert, în ziua de sâmbătă, 16 iulie 1054, a intrat în Catedrala „Sfânta 
Sofia” și a aruncat pe Sfânta Masă o scrisoare (bulla) în limba latină, prin 
care pronunţa excomunicarea Patriarhului Mihail şi a tuturor celor care 
credeau ca el. Humbert a ieşit din biserică şi, însoțit de ceilalți doi mem- 
bri ai delegaţiei latine, a părăsit în grabă capitala bizantină. 

Când au luat cunoştinţă de conţinutul acelui document, bizantinii 
au fost foarte porniţi împotriva latinilor şi drept răspuns, Patriarhul 
Mihail Cerularie a convocat un sinod permanent, care, în ziua de 24 
iulie, a pronunţat excomunicarea Papei Leon al LX-lea, a cardinalului 
Humbert şi a întregii Biserici latine, pe baza unei liste de abateri care li 
se reproşau. Aceasta a fost Schisma de la 1054 dintre greci şi latini, care 
în acel timp nu a impresionat pe nimeni, dar care s-a consolidat prin 
actele de înstrăinare dintre greci şi latini care au urmat, cum au fost 
cruciadele, ca şi condamnările reciproce repetate. De-a lungul timpu- 
lui, reprezentanţii celor două tradiţii se acuzau reciproc de provocarea 
schismei, latinii considerând că grecii sunt cei care au provocat această 
ruptură, iar grecii răspundeau cu aceeaşi monedă, acuzând pe latini că, 
prin pretenţiile şi înnoirile lor, au provocat schisma. În timpurile mai re- 
cente, atitudinea ambelor părți s-a nuanţat, astfel că Schisma de la 1054 
este astăzi văzută ca un rezultat al unei înstrăinări complexe și foarte 
îndelungate, dincolo de ambițiile reprezentanţilor celor două tradiţii, 
astfel că depășirea completă a acestei înstrăinări nu a fost nici până as- 
tăzi posibilă. Astfel, experiența Bisericii pe parcursul primului mileniu 
creştin a constituit un izvor nesecat de învățături şi exemple, din care 
urmaşii lui Hristos s-au inspirat mereu în secolele care au urmat. 

Episcopi de Bizanţ (-38), arhiepiscopi (314-451) 
și patriarhi de Constantinopol (451-1058) 


Sf. Apostol Andrei 
Sfântul Stachys 
Onesimos 
Policarp ] 
Plutarh 
Sedekion 
Diogenes 
Eleutherios 
Filex 

Policarp al Il-lea 
Atenodor 
Euzoios 
Laurenţiu 
Alypios 
Pertinax 
Olympianos 
Marcu 1 
Philadelphos 
Kyriakos (Kyrillianos?) ] 
Kastinos 
Eugenios ] 


38 
38-54 
54-68 
69-89 

89-105 
105-114 
114-129 
129-136 
136-141 
141-144 
144-146 
148-154 
154-166 
166-169 
169-187 
187-198 
198-211 
211-217 
217-230 
230-237 
237-242 


Tit 
Dometios 
Rufin ] 
Probos 
Mitrofan 
Alexandru 
Pavel ] 
Eusebiu 
Pavel I (2) 
Macedonie | 
Pavel ] (3) 
Macedonie I (2) 
Eudoxios 
Evagrie 
Dermnophilos 
Grigorie | 
Maxim 
Nectarie 
Ioan I „Gură de Aur” 
Arsakios 
Attikos 


242-272 
272-284 
284-293 
293-306 


306/307-314 


314-337 
337-339 
339-341 
341-342 
342-346 
346-351 
351-360 
360-370 

370 
370-379 
379-381 

380 
381-397 
398-404 
404-405 
406-425 


" Liste intocmite de Asist. dr. Sebastian Nazâru, având la bază: Venance GRUMEL, 
Traite d'Etudes Byzantines, vol. I: Chronologie, coll. Bibliothegue byzantine, Paul LEMERLE 


(ed.), PUF, Paris, 1958. 

Sisinnios 426-427 Kyros 706-712 
Nestorie 428-431 Joan al VI-lea 712-715 
Maximian 431-434 Gherman | 715-730 
Proclu 434?-446 Anastasie 730-754 
Flavian 446-449 Constantin al II-lea 754-766 
Anatolie 449-458 Nicetas | 766-780 
Ghenadie ] 458-471 Pavel al IV-lea 780-784 
Akakios 472-489 Tarasios 784-806 
Phrabitas 489-490 Nichifor] 806-815 
Euphemios 490-496  Theodotos Melissenos Kassiteras 815-821 
Macedonie al II-lea 496-511 Antonie Kassymatas 321-837 
Timotei | 511-518  loanal VII-lea Grammatikos 837-843 
Joan al II-lea Capadocianul 518-520 Metodie (Methodios) 1 843-847 
Epifanie 520-535 Ignatie 347-858 
Antim | 535-536 Fotie 858-867 
Mina 536-552 Ignatie (2) 867-877 
Eutihie 552-565 Fotie (2) 877-886 
Joan al III-lea Antiohianul 565-577 Ştefan 886-893 
Eutihie (2) 577-582 Antonie al II-lea Kauleas 893-901 
Joan al IV-lea Postitorul 582-595 Nicolae Il Mystikos 901-907 
Kyriakos 595/596-606 Eftimie! 907-912 
Toma | 607-610 Nicolae Il Mystikos (2) 911-925 
Sergios | 610-638 Ştefanalll-lea 925-927 
Pyrrhos | 638-641 Trifon 927-931 
Pavel al II-lea 641-653 Teofilact 933-956 
Pyrrhos 1 (2) 654  Polieuct 956-970 
Petru 654-666 Vasile] 970-974 
Toma al II-lea 667-669  AntonieallII-lea Studitul 974-979 
loan al V-lea 669-675  Nicolaealll-lea Chrysoberges 979-991 
Constantin | 675-677  sedisvacanță 991-996 
Teodor 1 677-679 Sisinniosl 996-998 
Gheorghe | 679-686  SergiosalIl-lea Manuelites 1001-1019 
Teodor I (2) 686-687 Eustathios 1019-1025 
Pavel al III-lea 688-694 Alexios Studites 1025-1043 
Kallinikos | 694-706 Mihail Kerularios 1043-1058 
Episcopi, arhiepiscopi şi patriarhi („papi”) ai Alexandriei 
Sf. Apostol Marcu Cerdon 982-110? 
Annianus 62?-84/85?  Primus 1102-122? 
Avilius 84/85%-98? Justus |] 1222-130/132? 

Eumenes 
Marcu al Il-lea 
Celadion 
Agrippinus 
Iulian 
Demetrius 
Heraclas 
Dionisie 
Maximus 
Theonas 

Petru 1 
Achilas 
Alexandru 
Atanasie |] 
Pistos (arian) 
Grigorie (arian) 


Gheorghe (arian) 
Lucius (arian) 
Petru al II-lea 
Lucius (2) 
Timotei | 

Teofil 


o a ee E A pete eee e ne 


132?-143? 
143?-153? 
153?-167? 
167?-179? 
179?-189/190? 
189/190?-233? 
233-247? 
2477-2647 
264%-282 
282-300 
300-311 

T 13 iun. 312 
T 17 apr. 328 
328-373 

336 sau 338 
339 sau 341- 
26 iun. 344 sau 348 
357-361 

dec. 365 
373-380 
375-378 
380-384 
384-412 


Chiril 

Dioscor | 

Proterios 

Timotei al II-lea Ailouros 
(monofizit) (1) 

Timotei al II-lea Salophakiolos 
(calcedonean) (1) 
Timotei al Il-lea Ailouros 
(monofizit) (2) 

Petru al III-lea Mongos 
(monofizit) (1) 

Timotei al II-lea Salophakiolos 


412-444 
444-45] 
451-452 
457-460 


460-475 


475-477 


iul.-sept. 477 


(calcedonean) (2) 477-482 
Joan 1 Talaia (calcedonean) iun.-dec. 482 
Petru al III-lea Mongos 

(monofizit) (2) 482-489 
Atanasie al II-lea Keletes 

(monofizit) 489-496 
loan I (monofizit) 496-505 
loan al II-lea (monofizit) 505-516 
Dioscor al II-lea 516-517 
Timotei al III-lea (monofizit) 517-535 


Patriarhi melchiţi ai Alexandriei 


Pavel de Tabenn 
Zoilos 
Apolinarie 

loan al II-lea 
Eulogios 
Teodor Skribon 
loan al III-lea 
Gheorghe 

Kyros 

Petru al III-lea 


537-540 

540-551 

551-570 

570-580 

581-608 
608-609 
610-619 
620?-630? 
630/631-643/644 
643/644-651 


Locţiitori (fopoteretes) 


Teodor 
Petru al IV-lea 


la sinodul din 655 
la Sinodul al VI-lea 
Ecumenic, 680-681 

Teofilact 
Onopes (Onopsos) 
Eusebiu 

Cosma 

Politianos 
Eustathios 
Hristofor 

Sofronie ] 

Mihail 1 

Mihail al II-lea 
Hristodul 

Eutihie 

Sofronie al II-lea 
Isaac 


la sinodul din Alexandria, 695 
către 711 


? 
742-768 
768-813 
813-817 
817-848 
848-860 
860-870 
870-903 
907-932 
933-940 

?-€ 
941-954 


ISTORIA BISERICEASCĂ UNIVERSALĂ 


[Ov 954-960 
lie 963-1000 
Arseale 1000-1010 
Patriarhi copţi 
Teodosie 535-566 
Gaianos („iulianist”) febr.-mai/iun. 535 
Elpidios („iulianist”) ?-565 
Dorotei („iulianist”) 565-post 580 
Teodor 575-587 
Petru al IV-lea 575-578 
Damian 578-607 
Anastasie ho Apozygarios 607-619 
Andronic 619-626 
Veniamin 626-665 
Mina („iulianist”) 634 
Agathon 665-681 
loan al III-lea 681-689 
Simon | 692-700 
Teodor („iulianist”) cca 695 
sedisvacanţă iul. 700-apr. 704 
Alexandru 704-729 
Cosma 729-730 
Teodor al II-lea 730-742 
sedisvacanță 2 febr. 742-sept. 743 
Mihail ] 743-767 
Mina 767-775 


Episcopi, arhiepiscopi (325-) și 


Evodius (Euodos) 
Ignatie | 

Heron 

Corneliu (Korneilos) 
Eros 

Teofil 

Maximin ] 

Serapion 


41/46?-68/75? 
68/75-116? 
116?-128? 
128?-142 
142?-169? 
169?-188% 
188?-198/199? 
198/199?-211/212? 


Teofil al II-lea 
Gheorghe al [[-lea 
Leontie 


loan al IV-lea 
Marcu al II-lea 
Iacob 

Simon al II-lea 
sedisvacanţă 
Iosif 

Mihail (Khael) II 
Cosma 
Sanythios (Sanudah) 


Mihail (Khael) al [II-lea 


1010-1020 
1021-1052? 
1052?-1059? 


776-799 
799-819 
819-830 
apr.-sept. 830 


31 sept. 830-17 nov. 831 


831-849 
849-851 
851-858 
839-880 
880-907 


sedisvacanță 8 mart. 907-apr./mai? 910 
Gavriil | 910-92] 
Cosma al III-lea 921-933 
Teofan 953-956 
Mina al II-lea 956-974 
sedisvacanţă 12 nov, 974-18 sept 975 
Efrem 975-978 
Filotei 979-1003 
Zaharia 1004-1032 
Sanythios al II-lea 1032-1046 
sedisvacanță 30 oct. 1046-dec. 1047 
Hristodul 1047-1077 


Asclepiades 
Philetus 

Zebennus 

Babylas 

Fabius 
Demetrianos 

Pavel | de Samosata 
Domnus | 

211/212?-217/2182 
217/218?-230/2312 
230/2312-238? 
238?-250/2512 
250/2512-2522 
252-256 
260-268? 
2682-271/272? 


Timaeus 

Chiril ] 
Tyrannos 

Vital 
Philogonos 
Eustathios 
Paulin al II-lea 
Eulalios 
Euphronios 
Phlakillos 
Ştefan I] 
Leontios 
Eudoxios 
Annanios 
Meletie 
Euzoios (arian) 
Paulin al III-lea 
Vital (apolinarist) 
Dorotei (arian) 

271/272%-279/280 
279/280-303 
304-cca 314 
cca 314-320 
320-324 
324/325-330 
330 

331-332 
332-333 
333-342? 
342-344 
344-358 
358-359 

359 

360-381 
360-376 
362-388 
375? 
376-381? 


Flavian ] (succesorul lui Meletie) 381-sept. 404 


Patriarhi melchiţi ai Antiohiei 


Pavel al [1-lea 
Euphrasios 

Efrem 

Domninos 
Anastasie | (1) 
Grigorie 
Anastasie | (2) 
Anastasie al II-lea 
sedisvacanță 
Macedonie 
Gheorghe 
Macarie | 

Teofan 

Toma 

Gheorghe al II-lea 
Ștefan al III-lea 


Teofilact Bar-Qânbara 


Teodor ] 


Teodoret 


519-521 
521-526 
527-545 
545-559 
559-570 
570-593 
593-598 
598/599-609 
609-639 
639-post 649 
î-? 

?-681 


8 mart.-5 apr. 681-? 


?-685? 

685-702? 
742/743-744/745 
744-750 
750/751-773/774 
ante 787-? 


Evagrie (succesorul lui Paulin) 388-392/393 


Porfirie 404-414? 
Alexandru 414-424 
Theodotos 424-428 
loan | 428-441/442 
Domnos 441/442-450 
Maxim 451-455 
Vasile 457-458 
Akakios 458-459 
Martyrios 459-470 
Petru Gnapheus (lat. Fullo) (1) 470 
lulian 471-475 
Ioan al II-lea Kodonatos 476- 477 
Ştefan al II-lea 477-479 
Kalendion 479-484 
Petru Gnapheus (Fullo) (3) 485-489 
Palladios 490-498 
Flavian al II-lea 498-512 
Sever 512-518 
lov 813/814-844/845 
Nicolae | 845-867 
Eustathios (intrus) 845-861/869 
Ştefan al IV-lea 870 
Teodosie ] 870-890 
Simeon | 892-907 
Ilie | 907-934 
Teodosie al II-lea 936-943 
Theokaristos 944-948 
Hristofor 960-969 
Eustratios nov./dec. 969 
Teodor al II-lea 970-976 
Agapios 978-996 
Ioan al III-lea 996-1021 
Nicolae al II-lea 1025-1030 
Ilie al II-lea 1032-1033 
Teodor al III-lea 1034-1042 
Vasile al il-lea 2-9 
Petru al III-lea 1052-1056 

Patriarhi monofiziţi („iacoviţi”) ai Antiohiei 


Sergios de Tella 557/558-cca 56] 
Pavel „cel Negru” 564-577 
petru de Kallinikos 581-591] 
lulian | 591-594 
Atanasie | 3595-63] 
loan | 631-648 
Teodor 649-667 
Sever 668-680/684 
Atanasie al II-lea 684-687 
Julian al II-lea 687-708 
[lie 709-722 
Atanasie al III-lea 724-740 
loan al II-lea 740-754 
Isaac (intrus) 755 


Atanasie Sandalya (intrus) 755/756-758/759 
Gheorghe 758-790 
loan de Kallinikos (intrus) 758/759-763/764 
David de Dara (intrus) 763/764-ante 777 
Iosif 790-792 


Episcopi şi patriarhi ai Ierusalimului 


Sfântul Iacov, 


„fratele Domnului” cca 27-t+62 (?) 


Simeon | cca 62-cca 107 
Iustus 1 2-9 
Zaheu (Zakhaios, Zacchaeus) 2-7 
Tobias 2-2 
Veniamin 2-2 
loan | ?-€ 
Matei 7-7 
Filip 125 CĂ 
Seneca e 
lustus al II-lea a 
Levi p 
Efrem a 
ia 132 (?) 
Marcu | 135-156 (?) 

Kyriakos 793-817 
Avraam (intrus) 808-837 
Dionisie ] 818-845 
Simeon (intrus) 837-2 
loan al III-lea 846-873 
Ignatie 878-883 
Teodosie 887-896 
Dionisie al II-lea 897-909 
loan al IV-lea 910-922 
Vasile ] 923-935 
loan al V-lea 936-953 
Ioan al VI-lea 954-957 
Dionisie al III-lea 957-961 
Avraam 962-963 
Ioan al VII-lea 965-985 
Atanasie al V-lea (Lazâr) 986-1003 
loan al VIII-lea bar Abdoun 1004-1033 
Dionisie al IV-lea 1034-1044 
Ioan al LX-lea 1049-1058 
Casian (Cassianus) Ps 
Publius 2-4 
Maximus | -€ 
lulian 2-2? 
Gaius 1 (Gaianus) -€ 
Symmachus -€ 
Gaius al II-lea -€ 
Iulian al II-lea 168% 
Kapion (Capion, Capito) 2 
Maximus al II-lea mt 
Antoninus > = 
Valens (Oualis, Oialis) e, 
Dolichianos a 
Narcissus al II-lea 185-205, ce i ; 
Dios = mea 
Germanion (Germanus) a. e: î 


Gordios 

Alexandru 


Mazabanes (Mazabanis) 
Hymenaios (Himeneu) 


Zabdas 

Hermon (Hermas) 
Macarie |] 

Maxim al I]-lea 
Chiril ] 


213-251 
251-260 
260-298 
298-300 
300-314 
314-333 


333-350/351 
350/351-386 


loan al I]-lea 386-417 
Praulios 417-422 
luvenal 422-458 (patriarh din 451) 
Teodosie (monofizit) post 451-febr./mart. 457 
Anastasie |] 458-478 
Martyrios 478-486 
Sallustios 486-494 
Ilie | (Elias) 494-516 
loan al Ill-lea 516-524 
Petru 524-552 
Macarie al II-lea (1) oct.-dec. 552 


Eustochios (Eutihie) 


Macarie al II-lea (2) 
loan al IV-lea 
Amos 


Isaac (sau Hesychios) 


Zaharia 
Modestos 
Sofronie | 
sedisvacanță 


552-563/564 
563/564-cca 575 


574-594 
594-601 
601-609 
609-631 


632-633/644 
633/634-11 mart. 638 
638-692? 


Anastasie al II-lea 
loan al V-lea 
Teodor | 

[lie al I]-lea 
Gheorghe 

Toma | 

Vasile |] 

loan al VI-lea 
Sergios | 
Solomon 
Teodosie 

Ilie al III-lea 
Sergios al II-lea 
Leontios | 
Atanasie | 
Hristodul | 
Agathon 

loan al VII-lea 
Hristodul al II-lea 
Toma al II-lea 
Iosif al II-lea 
Agapios 

Orestes 
sedisvacanță 
Teofil | 

Nichifor 
Ioanichie 
Sofronie al II-lea 


Episcopi și arhiepiscopi ai Bisericii Ciprului 


Sf. Barnaba 
Heraclides 
Ghelasie 

Sf. Epifanie | 
Sabinos | 
Troilos 
Teodor 
Reginos 
Olympios 


45 


sf. sec. III 


325 
368-403 
404 

cca 420 
9-43] 
431 


449, 451 

Sabinos II 
Anthemios 
Olympios Il 
Damian 
Sofronie 
Grigorie 
Arcadie 
Serghie 
Arcadie II 


692-705 
705-735 
752/754-post 767 
ante 787-797 
?-807 

807-821 
821-839 

839-843 
843-859 

câtre 860-865 
ante 867-cca 878 
cca 878-907 
907-911 
912-929 
929-937 

937-951 
951-964 
964-966 
966-969 
969-979 
980-983/984 
983/984-985 
986-1006 
1006-1012 
1012-1020 
1020-post 1048 
?-9 

ante 1059-post 1064 


458 

488 

495% 

sec. VI 
sec. VI 
sf. sec. VI 
sf, sec. VI 
către 649 
cca 670 

fpifanie II 681 
Joan cca 690 
Gheorghe 753 


Constantin 
Vasile 
Epifanie III 


Episcopi (-384) și papi ai Romei (384-1054) 


Linus 66?-78? 
A nacletus (Cletus) 797-917 
Clement | 91?- 101? 
Evaristus 100?- 109? 
Alexandru 1 109?- 116? 
Sixtus ] 1 162-125? 
Telesphorus 252-136? 
Hyginus 138?-142? 
Pius |] 142-155? 
Anicetus 155?-166? 
Soter 1667-1742 
Eleutherius (Eleutherus) 1742-1897 
Victor | 189-198 
Zephyrinus 198/199-217 
Callistus I (Calixtus) 217-222 
Ipolit (Hippolytus), antipapă 217-235 
Urban | 222-230 
Pontian 230-235 
Anterus 235-236 
Fabian 236-250 
Cornelius 251-253 
Novaţian, antipapă 251-258 
Lucius | 253-254 
Ştefan | 254-257 
Sixtus al II-lea 257-258 
Dionysius 260-268 
Felix | 269-274 
Eutychian 275-283 
Caius (Gaius) 283-296 
Marcellinus 296-304 
Marcellus 1 306-308 
Eusebius apr.-oct. 310 
Miltiades (Melchiades) 311-314 
Silvestru ] 314-335 


Marcus 

Iulius | 

Liberius 

Damasus | 

Siricius 

A nastasius | 
Inocenţiu | 
Zosimus 

Bonifaciu | 
Celestin | 

Sixtus al III-lea 
Leon] 

Hilarius 
Simplicius 

Felix al III-lea 
Gelasius | 
Anastasius al II-lea 
Symmachus 
Hormisdas 

loan | 

Felix al IV-lea 
Bonifaciu al II-lea 
loan al II-lea 
Agapetus | 
Silverius 

Vigilius 

Pelagius | 

loan al III-lea 
Benedict | 
Pelagius al II-lea 
Grigorie | cel Mare 
Sabinianus 
Bonifaciu al III-lea 
Bonifaciu al IV-lea 

787 
sec. [X 
870 


ian-oct. 336 


337-352 
352-366 
366-383 
384-399 
399-40] 

401-417 
417-418 
418-422 
422-432 
432-440 
440-461 

461-468 
468-433 

483-492 

492-496 

604-606 


febr.-nov. 607 


608-615 


Adeodatus | (Deusdedit) 
Bonifaciu 

Honorius | 

Severinus 

loan al IV-lea 

Teodor | 

Martin |] 

Eugenius ] 

Vitalian 

Adeodatus al II-lea 
Donus 

Agathon 

Leon al II-lea 

Benedict al II-lea 

loan al V-lea 

Conon 

Sergius | 

loan al VI-lea 

loan al VII-lea 

Sisinnius 

Constantin 

Grigorie al II-lea 
Grigorie al III-lea 
Zaharia 

Ştefan al II-lea (al III-lea) 
Paul | 

Ştefan al III-lea (al IV-lea) 
Hadrian | 

Leon al III-lea 

Ştefan al IV-lea(al V-lea) 
Pascal | 

Eugenius al II-lea 
Valentin 

Grigorie al IV-lea 
Sergius al II-lea 

Leon al IV-lea 

Benedict al III-lea 
Nicolae | 

Hadrian al Il-lea 

loan al VIII-lea 

Marinus ] 

Hadrian al III-lea 
Ştefan al V-lea (al VI-lea) 

615-618 
619-625 
625-638 


mai-aug. 640 


640-642 
642-649 
649-655 
654-657 
657-672 
672-676 
676-675 
678-681 
682-683 
684-685 
685-686 
686-687 
687-701 
701-705 
705-707 


ian.-febr. 708 


708-715 
715-731 
731-741 
741-752 
752-757 
757-767 
768-772 
772-795 
795-816 
816-817 
817-824 
824-827 


aug.-sept. 827 


827-844 
844-847 
847-855 
855-858 
858-867 
867-872 
872-882 
882-884 
884-885 
885-891 

Formosus 
Bonifaciu al VI-lea 
Ștefan al VI-lea (al VII-lea) 
Romanus 

Teodor al II-lea 
loan al IX-lea 
Benedict al IV-lea 
Leon al V-lea 
Sergius al III-lea 
Anastasius al III-lea 
Lando 

loan al X-lea 

Leon al VI-lea 


891-896 
apr. 896 
896-897 


aug.-nov. 897 


nov. 897 
898-900 
900-903 


aug-sept. 903 


904-911 
911-913 
913-914 
914-928 


mai-dec. 928 


Ştefan al VII-lea (al VIII-lea) 928-931 
loan al XI-lea 931-935 
Leon al VII-lea 936-939 
Ștefan al VIII-lea (al LX-lea) 939-942 
Marinus al II-lea 942-946 
Agapet al II-lea 946-955 
loan al XII-lea 955-964 
Leon al VIII-lea 963-965 
Benedict al V-lea 964-966 
loan al XIII-lea 965-972 
Benedict al VI-lea 973-974 
Benedict al VII-lea 974-983 
loan al XIV-lea 983-984 
loan al XV-lea 985-996 
Grigorie al V-lea 996-999 
Silvestru al II-lea 999-1003 
loan al XVII-lea mai-nov. 1003 
Joan al XVIII-lea 1004-1009 
Sergius al IV-lea 1009-1012 
Benedict al VIII-lea 1012-1024 
loan al XIX-lea 1024-1032 
Benedict al IX-lea (1) 1032-1044 


Silvestru al III-lea 
Benedict al IX-lea (2) 
Grigorie al VI-lea 
Clement al II-lea 
Benedict al IX-lea (3) 
Damasus al II-lea 
Leon al IX-lea 


ian.-mart. 1045 
mart.-mai 1045 
1045-1046 
1046-1047 
1047-1048 
iul.-aug. 1048 
1049-1054 

Împărați romani 


Augustus (Imperator Caesar Divi Filius 
Augustus) 16 ian. 27 î.Hr.-19 aug. 14 d.Hr. 


TŢiberius 14-37 
Caligula 37-4] 
Claudius 41-54 
Nero 54-68 
Galba 68-69 
Otho ian.-apr. 69 
Vitellius apr.-dec. 69 
Vespasian 69-79 
Titus 79-81 
Domitian 81-96 
Nerva 96-98 
Traian (Caesar Marcus Ulpius Nerva 
Traianus Augustus) 98-117 
Adrian 117-138 
Antoninus Pius 138-161 
Marcus Aurelius 161-180 
Lucius Verus (co-împărat) 161-169 


180-192 (co-împărat din 177) 
ian.-mart. 193 
mart.-iun. 193 


Commodus 
Pertinax 
Didius lulianus 


Septimius Severus 193-211 
Caracalla 211-217 
Geta (co-împărat) 209-211 
Macrinus 217-218 
Elagabalus 218-222 
Severus Alexander 222-235 

235-238 


Maximinus | 


Gordian | 
Gordian al II-lea (co-împărat) mart.-apr. 238 


mart.-apr. 238 


Împărați romani de Apus 


Valentinianus |] 364-375 
Gratianus 375-383 
Valentinianus al II-lea 383-392 
Eugenius 392-394 


Pupienus apr.-iul. 238 
Balbinus (co-împărat) apr.-iul. 238 
Gordianus al III-lea 238-244 
Filip I („Arabul”) 244-249 
Decius 249-251 
Hostilian iun.-sept./oct. 251 
Trebonianus Gallus 251-253 
Aemilian aug.-oct. 253 
Valerian 253-260 
Gallienus 233-268 
Claudius Gothicus 268-270 
Quintillus ian. 270-270 
Aurelian 270-273 
Tacitus 275-276 
Florianus iun.-sept.? 276 
Probus 276-282 
Cars 282-283 
Numerianus 283-284 
sai 283-285 
Dioclețian 20 nov. 284-1 mai 305 


Maximian, august al Occidentului 
286-305 
305-306 

(cezar din 293) 


Constantius | Chlorus 


ta 305-311 (cezar din 293) 
air UI 306-307 (cezar din 305) 
nstantin ] 25 iul. 306-22 mai 337 
Maxenţiu 306-312 
Maximinus al II-lea Daia/Daza 311- 313 
PEPI (cezar din 305) 
308-324 

Theodosius l 
Honorius ci 
loan nes pica 
Valentinianus al III-lea ne stror 
425-455 

Petronius Maximus 
Avitus 
Marcianus 


Leon |] 
Maiorianus 
Libius Severus 


Împărați bizantini 


Constantin | cel Mare 


Constantin al Il-lea 
Constans |] 
Constantius al II-lea 
lulian Apostatul 
lovian 

Valens 

Teodosie I cel Mare 
Arcadius 

Teodosie Il 

Marcian 

Leon |] 

Leon al II-lea 
Zenon 

Anastasios 

lustin 

lustinian | 

Iustin al II-lea 
Tiberius al II-lea 
Mauricius 

Phokas 

Heraclius 
Constantin al III-lea 
Heracleonas 
Constans al II-lea 
Constantin al IV-lea 
Justinian al II-lea 
Leontios 


Tiberios al III-lea Apsimaros 


lustinian al II-lea (2) 
Philippikos 
Anastasios al II-lea 


ANEXĂ 


455 
455-456 
456-437 

457 

57-46] 
461-465 

364-378 
379-395 
395-408 
408-450 
450-457 
457-474 

474 
474-491 
491-518 
318-527 
527-565 
565-578 
578-582 
582-602 
602-610 
610-641 

641 

641 
641-668 
668-685 
685-695 
695-698 
698-705 
705-711] 
711-713 
713-715 


Anthemius 467-472 
Olybrius 472 
Glycerius 472-474 
Nepos 474-475 
Romulus Augustulus 475-476 
Teodosie al III-lea 715-717 
Leon al III-lea Sirianul 717-741 
Constantin al V-lea 741-775 
Artabasdos 742-743 
Leon al IV-lea 775-780 
Constantin al VI-lea 780-797 
Irina 797-802 
Nichifor | 802-811 
Straurakios 811 
Mihail | 811-813 
Leon al V-lea Armeanul 813-820 
Mihail al II-lea 820-829 
Teofil 829-842 
Mihail al III-lea 842-867 
Vasile 1] 867-886 
Leon al VI-lea 886-912 
Alexandru 912-913 
Regenţă 913-920 
Romanos | 920-944 
Constantin al VII-lea 

Porfirogenetul 945-959 
Romanos al Il-lea 959-963 
Nichifor al II-lea 963-969 
loan ] 969-976 
Vasile al II-lea 976-1025 
Constantin al VIII-lea 1025-1028 
Romanos al III-lea 1028-1034 


Mihail al IV-lea Paflagonianul 1034-1041 
Mihail al V-lea Kalaphatăs 1041-1042 


Zoe şi Teodora 1042 
Constantin al IX-lea Monomahul 
1042-1055 

Suverani occidentali 


Dinastia Merovingiană 
Dinastia Carolingiană 
pipin al III-lea cel Scurt 
Carloman 

Carol cel Mare 

Ludovic 1 cel Pios 
Carol al II-lea cel Pleşuv 
Lothar] 

Ludovic al II-lea 
Ludovic III 

Carloman al II-lea 
Carol al III-lea cel Gros 


481-75] 
751-888 

751-768 

768-77] 

768-814 (Imperator Romanorum 800-814) 
314-840 

840-877 (Imperator Romanorum: 875-377) 
840-855 (impărat asociat din 824) 

877-879 

879-882 

882-384 

885-888 (Imperator Romanorum: 881-887) 


Dinastiile de Saxonia şi Franconia 


Henric | 

Otto 1 cel Mare (rege din 936) 
Otto II 

Otto al III-lea (rege din 983) 
Henric al Ii-lea (rege din 1002) 
Conrad al II-lea (rege din 1024) 
Henric al III-lea (rege din 1039) 
Agnes, regentă 

Henric al IV-lea (rege din 1056) 


Suverani sassanizi (226-651) 


Ardashir | 

Shăpur ] 
Hurmazd | (Hurmazd-Ardashir) 
Bahrâm | 
Bahrâm al II-lea 
Bahrăm al III-lea 
Narseh 

Hurmazd al II-lea 
Adhur Narseh 
Shăpur al II-lea 
Ardashir al II-lea 


224-241 
241-272 
272-273 
273-276 
276-293 

293 
293-302 
302-309 

309 
309-379 
379-383 


919-936 

962-973 

973-983 

983-1002 (incoronat impărat în 996) 
1002-1024 (încoronat impărat în 1014) 
1024-1039 (încoronat impărat in 1027) 
1039-1056 (încoronat împărat in 1046) 
1053-1068 

1053-1106 (încoronat impărat din 1084) 


Shâpur al III-lea 383-388 
Bahrâm al IV-lea 388-399 
Yazdigird | 399-420 
Bahrâm al V-lea 420-438 
Yazdigird al II-lea 438-457 
Hurmazd al III-lea 457-459? 
Peroz | 457-484 
Balash 484-488 
Navăd | 138-496 
Zâmâsp 496-498 
Kavâd 1 (2) 498-531 

Khusrau 1 (Chosroes) 531-579 — Ardashir al II-lea 628-630 
Hurmazd al IV-lea 579-590  Shahrbarăz 630 
Khosrau al II-lea (Chosroes) 590  Bârândukht 6530-63] 
Bahrâm al VI-lea Chobin 590-591 P&roz al Il-lea 63] 
Khosrau al II-lea (2) 591-628 Azarmidukht 63] 
Bistam 591-595  Khorezadh Khosrau 63] 
Euranăză dl V-lea s93  Hurmazdal V 1-lea 631-632 

628 — Yazdigirdal III-lea 632-65] 


Kavâd al II-lea (Shirăya) 


Califi de Medina (Răshidin) 


Abu Bakr 632-634 "Uthmân 644-656 
“Umâr ] 634-644 "Ali 656-66] 
Dinastia Umayyadă (Damasc) 
Mu 'âwiya | 661-680 "Umaril 717-720 
Yazid 1 680-683 Yazid Il 720-724 
Mu'ăwiva ÎI 683-684 Hishâm 724-743 
Marwân ] 684-685 al- Wald II 743-744 
“Abd al-Malik 685-705 YazidIll 743 
al- Walid 1 705-715 Ibrâhim 744 
Sulaymân 715-717 Marwân al II-lea 744-750 
Dinastia Abbasidă (Bagdad), 750-1075 
Al-Saffah 750-754  Al-Masta'in 862-866 
Al-Mansur 754-775 Al-Mu tazz 866-869 
Al-Mahdi 775-785 Al-Muhtadi 869-870 
Al-Haâdi 785-786 Al-Mu'tamid 870-892 
Hărun al-Rashid 786-809 Al-Mu'tadid 892-902 
Al-Amin 809-813 Al-Muktafi 902-908 
Al-Ma'mun 813-833  Al-Mugtadir 908-932 
Al-Mu 'tasim 833-842 Al-Kâhir 932-934 
Al-Wăthiq 842-847  Al-Rădi 934-940 
Al- Mutawakkil 847-861 Al-Muttaki 940-944 
Al-Muntasir 861-862  Al-Mustakfi 944-946 


Al-Muti” 
Al-Ta'i 


946-974 
974-99] 

Al-Kâdir 
Al-Kaâ'im 


991-1031 
1031-1075 


Emiratul (756-929)/Califatul Umayyad de Cordoba (929-1031) 


“Abd al-Rahmân |] 756-788 
Hishâm |] 788-796 
al-Hakam | 796-822 
“Abd al-Rahmân al II-lea 822-852 
Muhammad | 852-886 
al- Mundhir 886-888 
“Abdallâh ibn Muhammad 888-912 
“Abd al-Rahmân al III-lea 912-961 


(calif începând din 929) 
Al-Hakam al II-lea 


961-976 


Regii Armeniei (885-1042/1045) 


Asot I cel Mare 885-890 
Smbat |] 890-914 
Asot Il 914-928 
Abas | 928-952 
Asot al III-lea cel Milostiv 952-977 


Hanatul bulgar/Primul Țarat Bulgar 


Kubrat 629?-665 
Bat Bajan 665-668 
Asparuch cca 680-701 
Tervel 701-718 
Anonim 718-725 
Sevar 725-739 
Kormisoă 39-756 
Vineh 756-cca 761 
Teletz cca 760 - cca 763 
Sabin cca 763-cca 767 
Umor cca 767 
Toktu cca 767-cca 769 
Pagan (Bagan, Bajan) cca 770 


Hishâm al II-lea 976-1008 
Muhammad al II-lea 1008-1009 
Suleiman al II-lea 1009-1010 
Hishâm al II-lea (2) 1010-1012 
Suleiman al II-lea (2) 1012-1017 
" Abd al-Rahmân al IV-lea 1021-1022 
“Abd al-Rahmân al V-lea 1022-1023 
Muhammad al Iil-lea 1023-1024 
Hishâm al III-lea 1027-1031 
Smbat al [I-lea Cuceritorul 977-989 
Gagik | 989-1020 
John-Smbat ll 1020-1040 
Asot al IV-lea 1021-1039 
Gagik II 1042-1045 
Telerig cca 770-cca 777 
Kardam cca 777-cca 803 
Krum S03-814 
Dukum, Dicevg 314 
Omurtag S14-S31 
Malamir $31-836 
Presian | S36-cca 832 
Boris | cca 352-889 (1907) 
Vladimir $89-393 
Simeon | 893-927 (ţar din 913) 
Petru (Petăr) | 927-969 
Boris al |l-lea 969-977 
iai 77-997 

Imperiul Bulgar-Macedonean 


Samuel, Aaron, Moise şi David kometopouloi 
Samuil 

Gavril Radomir 

Ivan Vladislav 


976-987/988 
987/988-1014 


Rebeli împotriva dominației bizantine 


Petru Deljan (Deleanos) 
Alusjan (Alousianos) 
Constantin Bodin („tarul Petru”) 


Serbia 
Viseslav (Vojislav) a doua jurnătate a sec. VIII 
Radoslav 
Prosigoj 
loan Vlastimir mijlocul sec. IX 
Mutimir, Strojimir şi Gojnik ?-860 
Mutimir 860-891 


Rusia kieveană. Principatul Kievului (862-1054) 


Rurik | 862-879 
Oleg 879-912 
Igor | 912-945 
Sviatoslav 1 945-972 
laropolk 1 972-978 


Regatul maghiar. Dinastia Arpadiană (890-1060) 


Arpâd cca 890 — cca 907 
Zoltân (Zulta, Zsolt) cca 907 — cca 945 
Taksony (Taksany) 9457-97]? 
Geza-Ștefan 971-997 
Vajk-Stefan 1 cel Sfânt 997-1038 

1014-1015 

1015-1018 

1040-1042 

cca 104] 

1072-1081? 

Prvoslav (Pribislav) 891-892 

Petru (Petar) Gojnikovic 892-917 

Paul (Pavle) Branovic 917- 920 
Zaharia Prvoslavljevic 

(Pribisavljevic) 920 — cca 924 

Caslav Klonimirovic 927 — după 950 

Vladimir 1 Sviatoslavici 9783-1015 

Sviatopolk I 1015 

Iaroslav I cel Înţelept 1015-1018 

Sviatopolk | 1018-1019 

Iaroslav 1 cel Înțelept (2) 1019-1054 

Petru Urseolo (1) 1038-1041 

Samuel Aba 1041-1044 

Petru Urseolo (2) 1044-1046 

Andrei |] 1046-1060 


TIPOGRAFIA CĂRŢILOR BISERICEȘTI 
Intrarea Miron Cristea nr. 6, 040162, Bucureşti 
Tel.: 021.335.21.29; 021.335.21.28; Fax: 021.335.19.00 
E-mail: contactlibrariacartilorbisericesti.ro, 
tipografiapatriarhia.ro, editura Opatriarhia.ro 
librariacartilorbisericesti.ro 


“În cadrul proiectului de aducere la zi și 
reeditare a manualelor pentru disciplinele de studiu 
de la Facultăţile de Teologie Ortodoxă din cadrul 
Patriarhiei Române, proiect inițiat de Preafericitul 
Părinte Daniel, Patriarhul Bisericii Ortodoxe 
Române, a fost constituit în toamna anului 2012 
un comitet de elaborare a manualului de Istorie 
Bisericească Universală. În calitate de coordonator 
al acestui volum, dau slavă Milostivului Dumnezeu 
pentru ajutorul Său în finalizarea acestui proiect care 
prezintă lucrarea Bisericii Sale în lume, pe parcursul 
primului mileniu creştin, Recomandăm acest manual 
tuturor studenţilor, masteranzilor și doctoranzilor în 
Teologie, precum şi tuturor celor interesaţi de istoria 
Bisericii lui Hristos pe parcursul primului ei mileniu” 


Pr. prof. univ. dr. Viorel IONIŢĂ 


editurilepatriarhiei. 

